
UN TRATAT CLASIC DE ISTORIA LITERATURII ROMÂNE VECHI 

Studiul literaturii române vechi s-a constituit ca disciplină ştiinţifică 
independentă, cu specialişti şi catedre universitare, abiaânprimele decenii ale 
secolului nostru. Până atunci literatura veche a făcut obiectul interesului unor 
străluciți filologi şi istofici cu o arie de preocupări mult mai largă (Timotei 
Cipariu, B. P. Haşdeu, Al. Lambrior, M. Gaster, Ovid Densusianu, loan Bogdan, 
N. lorga), după ce valoarea documentară şi artistică a cronicilor fusese 
descoperită de generația paşoptistă, aceea care a şi inițiat editarea şi 
valorificarea, pentru literatura modernă, a scrisului vechi românesc. 

În învăţământ, literatura veche a fost multă vreme înglobată fie istoriei 
generale a poporului român, fie studiului, comun, al limbii şi literaturii, până 
ce, atât la Bucureşti, în 1901, cât şi la Iaşi, în 1508, s-au diferențiat cele două 
domenii, creându-se catedre deosebite pentru fiecare. 1 Cursurile de istoria 
literaturii române au fost încredințate la Bucureşti lui lon Bianu şi la laşi lui G. 
Ibrăileanu. De aci înainte, până când o nouă diferențiere, de data aceasta în 
însuşi cuprinsul cursului de istoria literaturii române, va duce la crearea de 
catedre dedicate în exclusivitate studierii literaturii vechi şi altora rezervate 
studiului literaturii moderne (în 1919 la Cluj, în 1920 la Iaşi şi în 1930 la 
Bucureşti), obligația de a înfățişa cele peste patru secole de cultură cuprinse în 
aşa-numita „epocă veche” a revenit unor profesori care, ca Ibrăileanu, erau mai 
familiarizați cu perioada modernă, sau, ca lon Bianu, cu epoca veche, privită 
însă din perspectiva unei formații de bibliograf şi mai puţin de istoric literar 
propriu-zis. Această situaţie s-a reflectat foarte clar în evoluția disciplinei 
însăşi, care n-a mai dat, în decurs de patru decenii, adică până la tipărirea 
primului volum al Istoriei literaturii române vechi de N. Cartojan, nici o 
expunere de ansamblu asupra epocii vechi comparabilă, ca valoare, cu sintezele 
- unele fundamentale —- ale perioadei anterioare. 


O sumară retrospectivă a evoluției disciplinei, necesară pentru a aprecia 
locul major ocupat de lucrarea ce se retipăreşte acum, după patru decenii, duce 
la constatarea că, între 1858, data câni Timotei Cipariu tipărea la Blaj 
Crestomaţia sa-prima crestomzţie a scrisului vechi românesc — însoțind-o 

1 Pentru vicisitudinile pred&rii literaturii române la Universitatea din laşi 
înainte de Ibrăileanu a se vedei studiul lui G. A^avriloiie în Contribuţii la istoria 
dezvoltării Universităţii din Iaşi, 1860-1960, voi. II, Bucureşti, 1950, p. 263- 
AU Do 

V de o „notiță literară” care este şi prima schiță de istoria literaturii 
noastre vechi, şi 1501, când apare monumentala Istorie a literaturii române în 
secolul al XVIII-lea de Nicolae Iorga, se înregistrează o etapă de remarcabile 
progrese în cunoaşterea literaturii vechi. Apar excelente ediții (Psaltirea 
Scheiană, ediția Ion Bianu, Psaltirea lui Coresi, ed. Hasdeit, Codicele 
Voronețean, ed. I. G. Sbiera, Psaltirea în versuri a lui Dosoftei, ed. Bianu, 
Cronograful lui Moxa şi cronica lui Zilot Românul editate de Haşdeu ş.a.), 
admirabile Crestomații (Pumnul, Lambrior, Gaster), utilizabile şi azi, monografii 
şi studii de amănunt. Paralel cu acestea asistăm la un efort, din ce în ce mai 
fericit în rezultatele sale, de a sistematiza cunoştinţele dobândite în ample 
expuneri de ansamblu sau în manuale de uz şcolar. 

În centrul acestei activități stă, fără îndoială, personalitatea şi opera 
genialului Haşdeu, de la care, pe lingă zeci de contribuții mai mărunte sau mai 
însemnate, ne-au rămas două lucrări fundamentalei indispensabile şi azi 
cercetătorului literaturii vechi: Arhiva istorică a României şi Cuvente den 
betrani, ambele, mine inepuizabile de informații şi sugestii. Opera lui Haşdeu 
este străbătută de patosul unei aprinse admiraţii pentru vechea, cultură 
românească, în care el vedea o dovadă a aptitudinilor creatoare ale poponâui 
român în trecutul său şi o certitudine a realizărilor sale în viitor. Haşdeu este 
nu numai un dascăl, ci şi un perpetuu emul şi exemplu pentru o nouă 
generație de cercetători, care-l continuă, încercând să-l depăşească şi să-l 
corecteze acolo unde fantezia romantică a unui geniu universal intră în 
coliziune cu rigorile unor metode mai severe. Metode deprinse în frecventarea 
centrelor ilustre şi maeştrilor de talie europeană ai diferiteloR. Discipline pe 
care noii veniți le reprezintă. M. Gaster, Ion Bianu, loan Bogdan, Ovid 
Densusianu, N. Iorga sunt numele care se vor săpa cel mai adânc în istoria 
studiilor asupra vechii culturi româneşti, şi toți sunt marcați, în diferite feluri, 
de prezența fecundă, deşi uneori negeneroasă, a genialului bătrân. 

M. Gaster devine continuatorul lui Haşdeu în studierea aşa-numitelor 
„cărți populare”, domeniu în care este veritabilul fondator al unei ramuri 
speciale de cercetare, prin temeinica monografie Literatura populară română 
(Bucureşti, 1883). Crestomaţia română, tipărită în 1891, cu introducere şi 
explicaţii în română şi franceză, rămâne încă nedepăşită şi este utilizată până 
azi de romaniştii de pretutindeni. Introducerea este o excelentă schiță de istoria 
literaturii române, prima de acest fel, accesibilă şi cititorilor de peste hotare. Ea 
va fi apoi prelucrată şi amplificată de autor în limba germană pentru Grober's 
Grundriss der romani-schen Philologie, voi. II, 1898, şi va reprezenta, multă 
vreme, principala sursă de informare a străinătăţii asupra literaturii române. 


Ion Bianu se consacră comasării şi descrierii tezaurului național de 
tipărituri şi manuscrise, din care va scoate cu concursul unor harnici şi bine 
aleşi colaboratori, Bibliografia românească veche, al cărei prim volum apare 
abia în 1903, dar al cărei material putea fi consultat, în, bună rânduială, încă 
din 1500, de către N. Iorga pentru cartea sa. Acelaşi I. Bianu pune bazele 
Catalogului manuscriselor româneşti, din care apar trei volume în timpul vieții 
sale (I-III, 1507-1931). 

loan Bogdan descoperă, editează şi studiază istoriografia română dinainte 
de Ureche, postulată de Haşdeu, lărgind astfel, cu încă un secol, aria scrisului 
românesc original, fie şi într-o limbă universală de cultură a evului mediu, ca 
slavona. Tot el demonstrează utilitatea cercetărilor slavo-române pentru a vi 
înțelege contextul în care s-a dezvoltat cultura română veche şi a-i aprecia 
valoarea în comparație cu produsele popoarelor vecine de tradiţie culturală 
bizantină. Elevul său, C. Giurescu, se va impune ca autor al unor studii 
fundamentale de istorie socială şi al primelor studii ştiinţifice asupra tradiţiei 
manuscrise a cronicilor româneşti. 

Întâiele încercări de a face bilanţul cunoştinţelor acestei epoci rodnice 
sunt legate direct de nevoile învățământului. Cum era firesc, ele îşi sporesc 
valoarea în progresie geometrică, paralel cu progresul cercetării. 

În 1858, pe când funcţiona la laşi ca profesor la „Academia Mihăileană”, 
iar istoria literaturii naționale nu se desprinsese încă din istoria generală, V. A. 
U rec hi a crease întâiul curs de istoria literaturii române, pe care, din 1864, l-a 
continuat la Bucureşti, după ce publicase câteva prelegeri în Ateneul român din 
Iaşi (n-rele din 15 sept. 1860 — dec. 1861. Lecţia I: „Literatura română de la 
1800 până la 1830”; Lecţia II: „Literatura română de la 1830 până la 1840”; 
Lecţia III: „Literatura română de la 1840 până în zilele noastre”). Abia în 1885 
el tipări, la Bucureşti, o „reducție” a acestui curs universitar, destinată elevilor 
şcolilor secundare: Schițe de istoria literaturii române. Carte didactică 
secundară. Partea I-a. Expunerea materiei, care se opreşte la sfârşitul veacului 
al XVII-lea (partea a Ii-a ce urma să o continue n-a mai apărut niciodată) 
alătură istoria limbii de a literaturii, cum era încă obiceiul. Lipsită de valoare 
ştiinţifică încă de la apariţie, cartea lui V. A. Urechia atestă însă un spirit viu, 
capabil de observaţii interesante, deşi copleşit de carențele pregătirii, pe care 
poza erudită nu face decât să le scoată şi mai mult în evidență. Azi, cartea sa 
nU. Mai este decât un document de epocă. 

În acelaşi an 1885, în care se tipăreau la Bucureşti SchiţelE. Lui V. A. 
Urechia, apărea la Iaşi Istoria limbii şi a literaturii române de Aron Densusianu, 
profesor de limba şi literatura latină la Universitatea locală, dar care a suplinit 
şi cursul de limba şi literatura română al lui Andrei Vizanti, un politician 
absenteist, de o nulitate absolută. 

Deşi astăzi înveshită cu desăvârşire în privința informației, şi plină de 
aprecieri veninoase la adresa scriitorilor mai noi (ceea ce l-a făcut pe Maior eseu 
să o întâmpine cu celebrul în lături, cartea lui Densusianu deține un loc 
aparte, în evoluţia istoriografiei noastre literare; este cea mai completă şi mai 
vehementă expresie a latinismului în acest domeniu, echivalentul celebrului 
dicționar al lui Laurian şi Massim. Este de fapt unica sinteză de istoria 


literaturii române pe care a produs-o acest curent, şi aici se pot depista, în 
forma lor cea mai acuzată şi ca stil, o serie de idei ce n-au rămas consemnate 
doar în filele ei. Credinţa că adoptarea alfabetului chirilic şi frecventarea 
izvoarelor culturale bizantino-slave a constituit o calamitate pentru cultura 
română, că tot ceea ce a precedat deşteptării naționale prin „Şcoala Ardeleană” 
a fost negură şi barbarie, scheme pe cât de false pe atât de îndărătnice în 
persistența lor până târziu (ecouri răzbat în mai toate sintezele ulterioare) se 
întâlnesc aici pentru prima oară formulate în „sistem” şi aplicate evoluției 
culturii noastre. Vigoarea tonului şi a limbii, competența incontestabilă a 
autorului în epocile mai vechi, o anumită unitate a perspectivei, oricât de 
greşită, precum şi faptul că dădea curs unor idei şi unei mentalități curente în 
epocă şi chiar după aceea, a asigurat cărții o nouă ediţie, revăzută, în 1894. 
Dacă astăzi nici specialistul şi nici omul de cultură în genere nu mai au ceva de 
reținut din această carte, cel ce urmăreşte istoria ideilor care vii au circulat în 
cultura noastră modernă, punâtfdu-şi pecetea pe diferite discipline, nu trebuie 
să o ocolească. 

Înainte de a deveni, la Iaşi, titularul celei dintâi catedre de filologie 
română din învățământul nostru superior, Alexandru Philippide a publicat, în 
1888, o Introducere în istoria limbii şi literaturii române, care este, la data 
apariției, cea mai completă şi mai exactă sistematizare a cunoştinţelor 
bibliografice şi biografice asupra epocii vechi şi mai noi (până la Heliade) a 
literaturii noastre. Absența oricărei tentative de valorificare estetică şi chiar de 
analiză a conținutului acordă însă, astăzi, acestui sever repertoriu de 
informații, mult sporite de atunci, 

O importanță numai istorică. 

În. 1897 vede lumina tiparului întâia sinteză de literatură română veche 
demnă de atenţia cercetătorului până azi: Mişcări culturale şi literare la 
românii din stânga Dunării în restimpul de la 1504-1714, subintitulată 
„Frânturi din cursul manuscris asupra istoriei limbii şi literaturii româneşti”. 
Autorul cărții, 

1 o an G. Sbiera, începuse lecţiile sale de literatură română la gimnaziul 
din Bucovina în 1861 şi avusese printre ascultători pe însuşi Mihai Eminescu. 
Transferat, din 1875, la Universitatea locală, ridicase cursul la nivelul noului 
auditoriu şi-l ţinuse la curent cu ultimele cercetări, tipărindu-l la capătul a 35 
de ani de experiență pedagogică şi de investigaţii personale, ceea ce explică 
temeinicia acestei cărți, despre care Nicolae lor ga putea scrie, în 1901, aceste 
cuvinte de omagiu: „Că forma d-lui Sbiera nu atrage totdeauna pe cititor, 
aceasta se ştie. Dar nu se ştie în de ajuns câtă muncă stăruitoare şi cinstită, 
câtă precizie în date, cită pătrundere în dezbaterea amănuntelor se găseşte în 
lucrarea de care vorbim”. Într-adevăr, nu este cu putinţă a face istoria 
diferitelor ipoteze, infirmate sau verificate, cu privire la o serie întreagă de 
„probleme deschise” ale literaturii vechi, fără a porni de la această lucrare, 
admirabil informată şi dovedind an deosebit discernământ. Din păcate, „forma” 
de care vorbea Iorga, mai exact, absenţa oricărei aptitudini şi chiar preocupări 
pentru valorificarea scrisului nostru vechi ca literatură, rezervă această carte 
pentru lectura restrânsă a specialiştilor, ea nemai-putând stârni azi 


curiozitatea omului de cultură sau a studentului. Să reținem, totuşi, faptul că. 
I. G. Sbiera a inaugurat o nobilă tradiţie: a sintezelor de specialitate tipărite 
după o viaţă de cercetare şi profesare de la catedră. Până acum, numai două 
scrieri similare se mai pot încadra în această tradiţie: a lui N. Carto-jan şi 
Ştefan Ciobanu. 

Tabloul perioadei de pionierat n-ar fi complet dacă am omite manualele 
şcolare alcătuite de neuniversitari, dar care şi-au avut rostul la vremea lor. 
Astfel, în 1875, Vasile Gr. Popu din Bucureşti tipăreşte al său Conspect asupra 
literaturii române şi literaţilor ei de la început şi până astăzi în ordine 
cronologică, „servind junimei studioase de a poseda în rezumat idee de 
mişcarea noastră literară, şi în genere fiecărui român de a-şi cunoaşte scriitorii 
săi”. Cum această carte devansează cu un deceniu manualele lui Urechea şi 
Densusianu, fiind de fapt întâia istorie tipărită a literaturii române, ea a devenit 
„cap de bibliografie” în materie. Şi nu fără bucurie constatăm că acest modest 
autor, de mult bun simț, îşi însuşea la 1876 (când apare partea a doua a 
Conspectului, rezervata scriitorilor noi) judecata lui Maiorescu asupra lui 
Eminescu, numindu-l „unul din cele mai frumoase talente şi am putea zice 
chiar cel mai imposant talent ivit pe scena noilor mişcări a literaturii noastre”, 
în vreme ce, mult mai târziu, Aron 

VIII 

Densuşianu şi Anghel Demetriescu îl repudiau vehement. (V. Gr. Popu dă 
aici şi prima notiță biografică despre marele poet.) 

Pe temeiul bibliografiei sărace de care dispunea atunci şi bazându-se mai 
ales pe Lepturariul lui Pumnul, pe lucrările lui Cipariu şi pe Conspectul lui V. 
Gr. Pop, precum şi pe un curs manuscris al „profesorului Dr. Silaşi”, de care nu 
s-a mai ştiut în alt fel, ardeleanul Ion Lăzăriciu publică la Sibiu, în 1884. 
Istoria literaturei românE. În uzul tinerimei studioase, care, alături de 
manualul similar al altui ardelean, Iosif Hodosiu, şi de excelentul manual- 
crestomaţie al lui loan Nădejde, tipărit la Iaşi în 1886, îşi iau locul într-o istorie 
a manualelor de istoria literaturii române pentru şcolile secundare, istorie ce ar 
fi, poate, profi (abilă noilor autori de asemenea lucrări. 

Veactd se apropia însă de sfârşit fără să fi produs o lucrare de ansamblu 
asupra literaturii române la nivelul dezvoltării literelor naționale, sau al 
istoriografiei care, datorită lui A. D. Xenopol, îşi dăduse marea sinteză 
reprezentativă. Rohd de a umple acest gol revine celor doi tineri profesori 
universitari de la Bucureşti, dintre care niciunul nu împlinise 30 de ani, Ovid 
Densuşianu şi N. lorga. 

În toamna lui 1838, adică 28 de ani după Istoria literaturii italiene a lui 
De Sanctis, 18 ani după Istoria literaturii germane de Wilhelm Scherer, patru 
ani după Istoria literaturii franceze a lui Lanson şi în acelaşi an în care începea 
să apară întâia mare sinteză de Istoria literaturii ruse (de la origini până la 
Gogol) a lui A. N. Pâpin^ Ovid Densuşianu, pe atunci în vârstă de 25 de ani, 
începea cursul său de istoria literaturii române, încheiat, cu scriitorii epocii 
cehi mai noi, în 1501. G. Călinescu a caracterizat pe bună dreptate acest curs 
„întâia organizare documentată şi cu criterii strict artistice de istorie literară 
modernă”. Litografiat imediat — epoca veche, din păcate, numai după notițele 


studentului Filip Drugescu -— acest curs s-a tipărit mult mai târziu şi numai 
pentru epoca modernă, ale cărei prelegeri fuseseră stenografiate ALiteratura 
română modernă, voi. I, 1920, II, 1921, III, 1933, apoi ediţii succesive dintre 
care a IV-a, într-un singur volum, în 1942). El a exercitat însă, în total, o 
influență enormă asupia evoluției ulterioare a istoriografiei noastre literare, 
influență ce se poate înregistra până în monumentala sinteză călinesciană. Este 
de fapt prima sinteză de istoria literaturii române alcătuită în spiritul şi cu 
metodele la care ajunsese istoriografia şi critica literară pe plan european. Cu 
acest curs, faza arhaică, patriarhală, a disciplinei, lua sfârşit, şi adevăratele 
istorii ale literaturii române începeau să-şi facă apariția. 

Cursul despre epoca veche (până la 1780), singurul care ne interesează 
aici, n-a fost tipărit, probabil din cauza inconvenientelor create de modul cum a 
fost consemnat. El n-a fost, pentru aceasta, mai puţin prezent în formația 
viitorilor cercetători ai literaturii vechi,între care şi N. Cartojan. Ovid Den sus 
ian ti este întâiul istoric al acestei epoci din cultura noastră care a oferit 
studenților şi cititorilor exemphd unei adevărate analize şi aprecieri a scrierilor 
vechi ca produse aparţinând literaturii. Cursul său creează de fapt perspectiva 
estetică, acolo unde domnise în mod absolut filologia singură şi bibliografia. 
Este prima încercare de a aborda domeniul literaturii vechi cu o formație de 
critic literar modernt nutrit cu Sainte-Beuve, Taine şi ideile literare de ultimă 
oră ale Franței vremii, dar şi înzestrat cu o solidă pregătire de filolog în accepţia 
cea mai strictă a termenului. Densuşianu poseda, deci, toate mijloacele pentru 
a revoluţiona disciplina, şi afăcut-o. De la el începe obiceiul de a rezuma alert şi 
detaşat conținutul „cărților im populare”, cu intenţia de a reliefa pitorescul şi 
culoarea de epocă naivă şi credulă şi de a le urmări ecourile în folclor. El este 
primul care încearcă să depisteze valori literare şi de stil în cronici şi în celelalte 
scrieri vechi ce pot fi considerate literatură, rezervându-şi în schimb 
considerații strict filologice pentru primele tipărituri şi neentuziasmându-se 
decât „cultural!” în fața unui Molitvelnic. Tot el introduce metoda lungilor citate 
ilustrative alese pentru a-şi întemeia descrierile operelor şi judecățţile de 
valoare. Când G. Călinescu va relua examenul estetic al literaturii vechi, el va 
reface, cu mijloacele superioare ale momentului şi ale geniului, lucrarea de 
precursor a strălucitului tânăr din 18L 8, profesorul său de peste câteva 
decenii. Aşadar, aici trebuie căutată originea unei direcții care, este drept, şi-a 
dobân-dit maxima strălucire şi forță de influențare odată cu Istoria literaturii 
române de la origini până în prezent. 

Evident, sunt multe lucruri depăşite, infirmate şi contestabile în lumina 
cercetărilor ulterioare şi a orizonturilor actuale, dar frecventarea acestui curs, 
vechi de aproape trei sferturi de secol, nu rămâne fără folos specialistului care 
vrea să ia contact cu unul din spiritele cele mai alese din câte s-au aplecat 
vreodată asupra domeniului literaturii vechi. Este dealtfel interesant de 
constatat şi faptul că Densusianu a reuşit să introducă unele idei greşite, dar 
cu viață lungă. El împarte etapele dezvoltării literaturii noastre după influenţele 
externe (la fel procedase dealtfel şi Gaster), „slavonă”, „greacă”, „occidentală” 
(un ecou se întâl-neşte în subtitlurile celor două volume ale marii monografii a 
lui Cartojan despre Cărţile populare în literatura românească) şi tot el exclude 


din literatura română textele originale scrise în limba slavonă, pentru a decreta 
apoi că în secolul XVI caracterul național nu este bine conturat, şi că literatura 
română începe cu primele traduceri de texte biblice, nu cu viguroasele creații 
naționale, fie şi într-o limbă de împrumut, de la sfârşitul secolului al XV-lea şi 
din primele decenii ale secolului XVI. Dimensiunile exigui rezervate aceleiaşi 
perioade în sinteza călinesciana urmează schema lui Densusianu, care, deşi 
cunoştea la data când redacta cursul cronicile slavone şi faptul că învățăturile 
lui Neagoe se scriseseră în slavoneşte, nu le menţionează pe primele decât în 
calitate de izvoare ale lui Ureche, iar despre ultima operă vorbeşte în capitolul 
despre literatura veacului al XVII-lea, când ea a fost tradusă în româneşte (deşi 
nu-i contestă paternitatea!). Va fi meritul lui Nicolae Cartojan - lor ga însuşi a 
privit fără simpatie „epoca slavonă” — de a face locul ce i se cuvine într-o 
expunere de ansamblu asupra evoluției culturii noastre, etapei literare numite 
de el „suflet românesc în limba slavă”. 1 

Exact în momentul în care Ovid Densusianu continua cursul său la 
Universitate, Nicolae lor ga lucra, stimulat de un premiu academic (pe care, din 
cauza opoziției lui Haşdeu, nu l-a luat), la prima realizare de dimensiuni cu 
adevărat monumentale — prin vastitatea erudiției, forța de înnoire a subiectului, 
geniul caracterizărilor lapidare de oameni, opere şi epoci —, a istoriografiei 
literare româneşti. Istoria literaturii române în secolul al XVIII4ea s-a tipărit în 
două volume, în 1G01. Ea mai conținea, în volumul al doilea, două „Excursuri” 
asupra perioadei neincluse în cerințele premiului academic: despre Cronicile 
moldovene înainte de 1688 şi Cronicile muntene înainte de 1688, adică, de 

1 Pentru marea importanţă, caracterul românesc şi valoarea înfăptuirilor 
acestei aşa-nuniite „epoci slavone” a se vedea studiile lui P. P. Panaitescu, 
reunite în volumul Contribuţii la istoria culturii româneşti, Ed. Minerva, 1971. 

Fapt, despre cea mai însemnată latură a creației originale vechi, de la 
origini până în momentul în'care începea expunerea manuscrisului prezentat 
Academiel. Îi mai rămânea autorului să completeze expunerea cU. Aşa numita 
„literatură religioasă” — tipărituri, traduceri şi câteva scrieri originale — de până 
la 1688 şi să ne dea, în felul acesta, o istorie completă a literaturii vechi şi a 
epocii „Şcolii Ardelene”, până la 1821. Acest al treilea „excurs” s-a tipărit într-o 
carte apartej trei ani mai târziu, şi astfel disciplina numită „istoria literaturii 
române vechi” & dobândit o temelie documentară, o viziune asupra trecutului 
nostru cultural şi un simț al acestui trecut, ce răsar în mijlocul întregii 
producții istoriografice a epocii asemeni unui munte uriaş creat de erupția unui 
vulcaN. Lor ga a absorbit, într-adevăr, tot ce se făcuse până la dânsul, 
răscolind totodată arhivele şi bibliotecile din țară şi străinătate şi dând 
întregului forța demiurgică a spiritului său. Dacă sub aspectul formal această 
epocală sintezăl poate să deruteze pe”cei grăbiţi şi neobişnuiți cu maniera de a 
scrie a marelui istoric, pentru destinele ulterioare ale istoriografiei literare 
româneşti ea a fost masivul central din care au izvorât toate apele. 

Ceea ce realizase Ovid Densusianu fusese — pentru epoca veche - un 
bilanț la zi al cunoştinţelor dobândite şi un inventar de valori literare 
descoperite pentru prima oară ca atare. Ceea ce înfăptuieşte Nicolae Iorga este 
proiectarea fenomenului cultural şi literar pe fundalul întregii existențe 


naționale multiseculare şi o îngrămădire colosală de date noi, toate insuflate cu 
acel duh de mâţă care făcea să retrăiască vremurile şi oamenii. Din amândouă 
aceste monumente ce încheie secolul al XIX-lea şi deschid pe al nostru se 
împleteşte o tradiție, o personalitate distinctă a istoriografiei literare româneşti 
în cadrul istoriografiei europene, care va duce, câteva decenii după aceea, la 
sinteza călinesciană, datorită căreia cultura română îşi are capodopera sa, 
comparabilă cu cele mai celebre creaţii ale genului. 

Oricât de curios ar părea, primele decenii ale secolului XX, care asistă la 
o continuare fără hiatusuri a progresului cercetării în sectorul literaturii vechi, 
bibliografia disciplinei îmbogăţindu-se substanţial şi înregistrând chiar noi 
des?-coperiri (Letopiseţul lui Azarie, publicat de loan Bogdan în 1909, Codicele 
de la leud, care confirmă intuiţia lui Haşdeu cu privire la existența 
catehismului tipărit la Braşov, Cronica moldo-germană descoperită de Olgierd 
Gorka la Munchen în 1911 şi tipărită de acelaşi la Cracovia în 1931), multă 
vreme nu mai vedem apărând sinteze capabile, dacă nu să egaleze pe 
Densusianu sau lorga, măcar să păstreze ritmul cu progresele cercetării. 
Datorită lui Constantin Giurescut Demostene Russo, Ilie Bărbulescu, Nicolae 
Drăganu, Vasile Grecu, Ştefan Ciobanu, N. Cartojan, Ilie Minea, P. P. 
Panaitescu, Al. Rosetti şi mulți alții, informația este mereu împinsă mai departe 
şi perspectivele se adâncesc, relațiile culturii noastre vechi cu alte culturi — 
bulgară, rusă, sârbă, polonă, maghiară - sunt puse într-o lumină nouă de 
cunoscători specializați ai limbilor slave sau de cercetători cu bună cunoaştere 
a limbii maghiare. Toate aceste progrese sunt numai pe alocuri asimilate de N. 
Iorga în a doua ediție a sintezei sale, care, în cea mai mare partd este o simplă 
reeditare a celei din 1901-1904- (N. Iorga, Istoria literaturii româneşti, ediția a 
doua revăzută şi larg întregită, Bucureştii 

1 Reeditată în 1969, dar numai secolul al XVIII-lea, de Barbu 
Theodorescu la Editura didactică şi pedagogică. 

XI voi. I, 1925, voi. II, 7826, voi. III, 1933). Densitsianu nu se mai ocupă 
de literatura veche în cursurile sale decât în funcţie de problemele lingvistice 
(istoria limbii, evoluţia estetică a limbii). 

Singura apariție notabilă (lucrări de popularizare ca aceea a lui Gh. A 
damescu nu pot fi luate în consideraţie) este ciclul de prelegeri cu destinație 
populară pe care S extil Pus car iu îl ţine în 1911 la universitatea unde 
profesase Sbiera. Ele apar în volum abia după război, în li/20, la Sibiu, însoțite 
de o utilă bibliografie sistematizată şi de numeroase ilustraţii. Era prima istorie 
a literaturii române editată în condiţii grafice superioare, bogat şi frumos 
ilustrată, şi totodată prima care încearcă să arunce priviri în domeniul 
celorlalte manifestări de artă ale culturii vechi (arhitectură, broderie, miniaturi, 
picturi, legătură de carte). Două exemple pe care N. Cartojan le va urma, 
preocupându-se la rându-i de evoluţia paralelă a artelor prin care se defineşte 
fizionomia întreagă a unei epoci, şi dând cărții sale — cu sprijinul directorului 
editurii, Al Rosetti — înfăţişarea unui veritabil monument al artei tipografice 
naționale. 

Faptul că această Istorie a literaturii române subintitulată, la prima 
ediție, „Cursuri populare”, a cunoscut trei ediţii în timpul vieţii autorului (eD. A 


li-a, „revăzută şi întregită, completată cu o bibliografie critică şi un indice, cu 
82 de ilustraţii dintre care şase plange în culori în afară de text”, Sibiu, 1Ł30; 
eD. A Hl-a „neschimbată”, Sibiu, 1136), este o mărturie a calităților ei, dar şi a 
penuriei ce domnea la data aceea. Studenții, elevii din clasele superiore şi 
oamenii culți, dornici să se informeze asupra epocii vechi a literaturii române 
de altundeva decât din manualul elementar al lui Adamescu, nu aveau nici o 
altă sursă. Ibrăilea-nun-a ţinut, din H 08 şi până în H 20 când se înființează 
catedra de literatură veche din Iaşi, nici un curs de literatură veche, şi profesa 
convingerea că „noi putem studia literatura modernă fără a ne raporta la cea 
veche, ceea ce la alte popoare nu se poate face”, convingere combătută mai 
târziu de G. Călinescu, în prefața marii sale istorii. Referirile lui Ibrăileanu la 
scrierile vechi sunt exclusiv de ordin lingvistic, iar opiniile sale despre această 
epocă din dezvoltarea noastră literară dovedesc o defectuoasă percepere a 
devenirii spiritului românesc şi a literaturii prin care s-a exprimat în secolele 
XV-XVIII. Câtpriveşte pe Ion Bianu, el n-a lăsat decât unsingur curs litografiat 
în întreaga sa carieră didactică de aproape trei decenii şi acest curs, din %25, 
nu se remarcă prin calități speciale. 

Faţă de caracterul stufos şi — cel puţin la început — greu accesibil, al 
sintezei lui N. Lor ga, prelegerile lui Puşcariu aduceau o limpezime, o ordonare 
a materiei, o dozare a informației şi o agrementare a ei prin bogata ilustrație, 
care a câştigat imediat pe cititori. Ca informație, acest excelent instrument de 
inițiere nu aducea nimic nou, iar analizele literare nu străluceau prin 
originalitate sau forță de expresie, la temelie stând — cum avertizează însuşi 
autorulmarea sinteză a lui N. lorga, adusă însă la nivelul de accesibilitate cerut 
de Publicul căruia se adresa. Astăzi, specialistul nu mai are nimic de cules 
dintr-însa, dar pentru publicul larg s-ar putea să nu-şi fi pierdut cu totul forța 
de atracție. 

În vreme ce se succedau ediţiile cărţii de popularizare a lui Sextil 
Puşcariu (singura care a cunoscut un asemenea succes), la Iaşi, Giorge Pascu, 
titularul catedrei de literatură veche şi dialectologie, elabora, unul după altul, 
volumele celei dintâi istorii literare ieşite din nevoile acestei catedre. Istoriea 
literaturii şi limbii române din secolul XVI, tipărită la Bucureşti în 1921, 
urmată de Istoriea literaturii române din secolul XVIII. I. Cronicarii moldoveni 
şi 

XII munteni, Bucureşti, 1926, completata cu Viaţa şi operele lui D. 
Cantemir, Bucureşti, 1924, este o lucrare paradoxală, ce uimeşte - în ciuda 
incontestabilei competenţe a autorului şi a perspicacităţii sale în soluționarea 
unor probleme de amănunt — pentru modul cum reuşeşte să dea impresia că 
nici Ovid Densusianu şi nici lorga n-au existat vreodată. Ea păstrează întocmai 
şi reeditează, cu sporul de informaţie intervenit între timp, stilul de repertoriu 
sec al Introduceril. Lui Al. Philippide, disprețuind sistematic orice analiză 
literară chiar şi în cazul unui scriitor atât de artist ca Ion Neculce. Literalmente 
ilizibilă şi nu o dată greşită; această carte; în a cărei consultare numai 
specialiştii, con-strânşi de obligaţia informaţiei exhaustive, se pot aventura, mai 
este şi presărata uneori cu izbucniri polemice de o violență oarbă, care explică 


în felul lor afilierea finală a autorului ei la cele mai negre mişcări politice ale 
vremii. 

În 1940, când apare primul volum din Istoria literaturii române vechi de 
Nicolae Cartojan, cercetătorul, studentul sau omul de cultură nu dispuneau, 
practic, de nici un tratat în care să se afle, adunată şi sistematizată, decantată 
şi analizată în lumina ultimelor rezultate toată agonisita unei ştiinţe ce avea 
deja în urma ei aproape un secol de existență. Rămasă în cea mai mare parte la 
forma sa inițială, sinteza lui lorga reprezenta, chiar în noua ediție, momentul 
1901, ca şi a lui Densusianu, iar strălucita „Introducere sintetică” din 1929, 
care se ocupase în 7 din cele 14 prelegeri de epoca veche, nu putuse face 
altceva decât să arunce deasupra materiei câteva fulgere revelatorii ce-şi 
aşteptau pe acela în stare să le capteze şi să le confere o finalitate mai aproape 
de nevoile imediate. 

Nicolae Cartojan a fost omul chemat să dea unei discipline ce-şi câştigase 
de-acum un statut onorabil în sistemul de învățământ şi în conştiinţa publică 
opera reprezentativă, de autoritate incontestabilă şi totodată de largă 
accesibilitate, sinteză şi bilanț al unui moment şi totodată model şi lecţie de 
metodă din care să se desprindă învățămintele pentru viitor. De la început 
sinteza sa a dobândit prestigiul la care o menea exemplara ținută ştiinţifică şi 
etică a celui ce închinase o viață acestei literaturi vechi. lată de ce în conştiinţa 
urmaşilor „literatura veche” şi-a îngemănat numele, pentru totdeauna, cu al 
ilustrului profesor de la Universitatea din Bucureşti. 

Personalitatea, cariera didactică şi opera ştiinţifică de reputaţie şi răsunet 
internațional a lui Nicolae Cartojan sunt evocate, în postfața ediției de față, de 
către cel mai apropiat elev şi colaborator al său, profesorul dR. Docent Dan 
Simonescul. Din partea noastră nu vrem să insistăm în această notă 
lămuritoare, decât asupra unui singur aspect: utilitatea şi valoarea actuală a 
sintezei pe care Editura Minerva a hotărât să o readucă în circuitul larg al 
culturii de azi. Pe de altă parte, fără a intra în amănunte cu privire la raportul 
dintre lucrarea lui N. Cartajan şi progresele ulterioare ale cercetărilor şi 
interpretării ştiinţifice a literaturii vechi, vrem să prevenim pe cititor față de 
unele confuzii la care s-ar preta o lectură mai puţin atentă a textului. 

În ceea ce priveşte actualitatea pe care şi-o păstrează, peste patru 
decenii, Istoria literaturii române vechi, ea rezultă în primul rând din însăşi 
condiția acestei opere care este produsul unei familiarizări îndelungate şi 
desăvârşite cu 

1 Noi înşine am făcut-o în prefața la Cărţile populare în literatura 
românească, ediție îngrijită de Al. Chiriacescu, Editura Enciclopedică Română, 
197-1. 

XIII problemele de ansamblu şi de amănunt ale disciplinei - marca 
evidentă a specialistului — precum şi rodul unei minți cumpănite, căreia orice 
exagerare şi opinie hazardată, necontrolată sau rezultând dintr-o impresie de 
moment, îi erau străine. După cum îi era străin orice exclusivism şi impuls 
subiectiv, ceea ce l-a făcut să îmbrățişeze cu spirit critic, dar cu egală 
solicitudine, orice contribuţie, indiferent cine o semna şi în ce raporturi se afla 
cu semnatarul. Acest fapt l-a ajutat pe N. Cartojan să stabilească o hartă 


amănunțită şi exactă a cunoştinţelor despre literatura veche la dala respectivă, 
din care nimeni şi nimic nu lipseşte, bibliografia sa fiind unică prin bogăția şi 
varietatea informaţiei. Este adevărat că domeniul slav i-a rămas în parte străin, 
ca şi predecesorilor săi, dar dacă n-a putut consulta curent bogata bibliografie 
slavă, el s-a putut informa din lucrări traduse în limbi ce-i erau accesibile, 
astfel încât să poată aşeza dezvoltarea culturii noastre şi în contextul Europei 
sud-estice. Dealtfel, această latură mai puţin consolidată a viziunii sale asupra 
evoluției culturii noastre vechi a fost suplinită de activitatea celuilalt eminent 
specialist în literatura veche, coleg o vreme la aceeaşi catedră, Ştefan Ciobanu, 
a cărui Istorie a literaturii române vechi sperăm că se va reedita în viitor. 

Pe Ungă modul cum a ştiut să adune şi să ordoneze o extrem de bogată 
informaţie, să deschidă capitole pe măsura realei importante unor personalități 
trecute până atunci în fugă, sau să rectifice erori de situare şi judecare, 
admirabile rămân, în această carte, analizele de opere. Dacă n-au sclipirile de 
geniu ale unui lor ga sau Călinescu, ele prezintă, în schimb, calitatea de a 
urmări îndeaproape conţinutul operelor respective şi de a-l face accesibil din 
unghiul cel mai favorabil unei vizionări nedeformante. Tocmai de aceea, sinteza 
lui Cartojan este căutată în continuare de toţi cei ce se inițiază în disciplina 
literaturii vechi, ca o călăuză demnă de încredere. 

În sfârşit nu trebuie să trecem cu vederea privirile de ansamblu, 
considerațiile sale în legătură cu aşezarea culturii române la răscruce de 
civilizații şi originalitatea ei în contextul culturilor sud-estului european. Unele 
ne pot apărea astăzi stângace sau prea de suprafață, sunt şi erori vădite de 
judecată, în care se arată solidar cu o mentalitate mai veche, de care am vorbit. 
Vrem să spunem din nou că aceste erori se relevă mai ales în eludarea sau 
numai în diminuarea factorului slav în geneza sintezei spirituale româneşti. 
Acest constituent a îndeplinit o funcţie importantă şi a-l desconsidera prin 
sintagma „pâcla slavonismuliii” ni se pare o soluţie neştiinţifică în ultimă 
instanță. Dar, după cum se ştie, aceste erori de apreciere au fost suplinite de 
cercetările unor alți reputați specialişti ca loan Bogdan, P. P. Panaitescu, Emil 
Petrovici, Şt. Ciobanu, citat mai sus, I. C. Chiţimia, Dan Simonescu, Emil 
Turdeanu, G. Mihăilă şi alții. Cititorul de azi, care doreşte să aibă o imagine 
cuprinzătoare asupra formulei spirituale româneşti, trebuie să întregească deci 
opiniile lui N. Cartojan cu cele rezultate din cercetările paralele sau ulterioare. 

Valoroase rămân temele de meditaţie în sine, care între timp au fost 
părăsite, şi care se cer reluate. Există o problematică a unei sinteze de 
literatură veche, care aici apare în formularea unui maestru al acestei 
discipline, şi chiar atunci când răspunsurile sale ne par insuficiente sau chiar 
greşite, rămâne enunţul şi îndemnul de a continua şi corecta. De aceea Istoria 
literaturii române vechi nu este numai o carte de informare, ci şi una care dă 
prilejul de a medita asupra 

XIV unei aproape jumătăți de mileniu de cultură românească. Apariția 
unor sinteze ulterioare, în anii noştri, rectificând erorile de fond sau de 
perspectivă, îmbogățind informația şi aplicând metode noi de interpretare, nu 
au împins în afara interesului această cartei şi oricine poate constata că noile 
sinteze, fără a-l urma servil, îi datoresc, nu o dată, foarte mult. 


Poate mai mult decât orice, cuceritoare în această carte este prezența 
umană ce o impregnează şi căldura cu care autorul ei se apropie de tot ceea cei 
se înfăţişează cercetării. Nicolae Cartojan şi-a iubit obiectul; cum şi-a iubit 
profesia de dascăl de literatură veche şi elevii; fiind unul dintre puţinii creatori 
de şcoală, pasionat şi generos educator de urmaşi în meseriE. Îndrăgostit de 
trecutul de glorie al poporului nostru, vibrând cu cronicarii la amintirea 
faptelor de vitejie ale strămoşilor, el se înduioşează deopotrivă şi contemplând 
modestele începuturi ale culturii, în mănăstiri pierdute prin sălbăticii şi expuse 
jafurilor năvălitorilor, îl simțim coborându-se până la naivitatea cititorului de 
basme fantastice, inspirate din Biblie sau din istoria minunată a lui Alexandru 
Machedon, lăsându-se încântat şi el — ca şi Eminescu sau Iorga — de „eresurile” 
bătrânilor, în care, evident, ca om al veacului modem, nu mai credea. 

Dar tocmai această participare afectivă, aceasă identificare simpatetică 
cu vremurile şi oamenii altor mentalități, care citeau în loc de romane vieți de 
sfinți („nuvela şi romanul evului mediu”, cum le numea Iorga) şi credeau în 
minunile sfântului Sisinie, a creat opinia curioasă după care Istoria literaturii 
române vechi ar fi o carte impregnată pe alocuri dE. Misticism. Nimic mai puțin 
întemeiat. Este drept că N. Cartojan nu are detaşarea rece a unui Densusianu, 
sau zâmbetul ironic al lui Al. Pini atunci când povesteşte conţinutul cutărui 
apocrif sau cutărei vieți de sfânt, rămasă din „vremurile naive de înflăcărat 
misticism ale evului mediu” 1, dar nu fiindcă ar fi vrut să transforme opera sa 
într-o predică, ci fiindcă temperamental era înclinat spre o altă manieră, mai 
caldă, mai lirică şi mai îngăduitoare. Nimeni nu l-a întâlnit însă pe Cartojan 
între teoreticienii — atât de numeroşi în epocă - ai unui misticism pe cât de 
nesincer pe atât de gălăgios. Şi nicăieri cartea sa nu ia aspectul unei pledoarii 
pentru teoriile gândirismului ortodoxist. Nicolae Cartojan a rămas un savant 
profund rațional şi raționalist căruia înclinațiile mistice nu i-au fost proprii şi 
nici nu răzbat în vreun fel în scrisul său. Eminescu a putut scrie câteva 
emoțţionante rugăciuni ca artist; ca om a fost şi a rămas până la capăt un 
sceptic. Dacă la Cartojan nu găsim manifestări clare de ateism, rezerva sa față 
de climatul îmbâcsit de misticism al epocii rămâne un indiciu care nu se poate 
trece cu vederea. Şi dacă nimeni nu se contaminează de misticism citind Divina 
Comedie, operă a unui credincios fervent, om al veacului său, cine ar fi expus 
la acest pericol ascultând pe Cartojan povestind conţinutul „Zapisului lui 
Adam”? Evident, suntem în fața unor păreri care, departe de a sublinia o 
realitate, nu fac decât să-i creeze acestei opere, care continuă să servească 
drept manual generațiilor de studenți ce o consultă în biblioteci, o reputație 
dubioasă, pentru care nu există nici o îndreptăţire. E ceea ce ne-a şi determinat 
să ridicăm această problemă, atât de lăturalnică marii valori ştiinţifice şi 
didactice a unei sinteze clasice de literatură română veche. 

1 N. Cartojan, Cărţile populare în literatura românească, voi. II, 
Bucureşti, 1974. 

XV 

Publicând o nouă ediţie a celei mai importante sinteze de literatură 
română veche alcătuite vreodată de un specialist ce şi-a consacrat viața şi 
cariera acestui domeniu, Editura Minerva va contribui la reactivarea unei 


strălucite tradiţii de cercetare, cu atât mai necesară în acest moment; când, de 
pe pozițiile noi ale unei metode ştiinţifice superioare, şi în perspectiva 
conştiinţei de sine pe care tte-a dat-o istoria contemporană a poporului nostru, 
ne străduim să stabilim drumul parcurs de cultura română de-a lungul 
veacurilor, suma valorilor ei, experienţele şi îndemnurile ce se desprind pentru 
creația prezentă şi viitoare. Exemplul lui Nicolae Cartojan este menit să câştige 
şt să călăuzească vocaţii noi, atât de aşteptate într-o disciplină în care numărul 
celor ce i se dedică în mod consecvent este foarte mic. Pe de altă parte, publicul 
larg va descoperi în această carte unul din monumentele perene închinate 
literaturii noastre, va dobândi o nouă certitudine în valoarea unui trecut de 
cultură ce îndreptățeşte ţi sprijină cele mai legitime aspirații de viitor. 

DAN ZAMFIRESCU 

NOTĂ 

Prima ediție a acestei lucrări a apărat, în trei volume, între anii 1940- 
1945, cuprinzând literatura română veche până la Stolnicul Constantin 
Cantacuzino. 

N. Cartojan şi-a revăzut textul tipărit al primelor două volume, făcând 
adnotări, completări, revizuiri (mai cu seamă la voi. I). Volumul al treilea al 
lucrării a apărut însă după moartea autorului. Familia profesorului Cartojan a 
avut amabilitatea să ne pună la dispoziție aceste exemplare, după care am 
făcut corectările de rigoare. Acolo unde observațiile marginale nu se încadrau 
perfect, ca sens, în contextul paginii respective, le-am transcris în subsoM 
paginii, cu această indicație. „Tabla de materii” este analitică şi se reproduce ca 
în original. Am adăugat un Indice de nume alcătuit de Gabriela Duda. 

Textul prezentei ediții a fost îngrijit în redacție de Rodica Rotaru şi Andrei 
Rusu. 

Editu-ra exprimă gratitudine, şi pe această cale, proF. Univ. Dan 
Simonescu pentru ajutorul şl sfatul competent, acordate cu o mare 
solicitudine, ori de câte ori a fost nevoie, pentru finisarea acestei ediții. 

REDACŢIA 

DE LA ORIGINI PÂNĂ LA EPOCA LUI MATEI BASARAB ŞI VASILE LUPU 

LA RĂSPÂNTIA A DOUĂ LUMI: OCCIDENTUL LATIN ŞI ORIENTUL 
BIZANTINO-SLAV 

LITERATURILE ROMANICE PÂNĂ ÎN VEACUL AL XIII-LEA 

Poporul românesc, plămădit din romanizarea triburilor trace, s-a format 
în primele veacuri ale erei creştine, de ambele țărmuri ale Dunării, între Balcani 
şi Carpaţii nordici, între Tisa şi Nistru, în strânsă legătură teritorială cu lumea 
romană din apus. Era astfel ca o prelungire a latinităţii până la pragul Europei 
orientale. Invaziile popoarelor nomade din stepele Asiei şi ale răsăritului 
european către cele două centre de civilizație din epoca de agonie a lumii 
antice, Roma şi Bizanțul, au prefăcut în ruine şi cenuşă aşezările romane şi au 
dezorganizat viața de cultură în Dacia şi Moesia, dar n-au putut distruge 
structura etnică a noii naționalități în devenire. Revărsarea slavilor peste 
ținuturile dunărene şi contopirea lor în masa romanică din nordul Dunării a 
desăvârşit, după strămutarea lor în sud, procesul de formaţie al poporului 
românesc. Dar strămutarea slavilor — şi mai târziu a bulgarilor - în dreapta 


Dunării, cucerirea ținuturilor romanice din nordul Peninsulei Balcanice şi 
întemeierea statelor slave sud-dunărene a sfărâmat, în acelaşi timp, unitatea 
geografică a poporului românesc, despărțindu-l în două grupe mari: 
dacoromânii în nordul Dunării, macedoromânii în regiunea Pindului. De altă 
parte, întinderea croaților peste cuprinsurile romanice ale Dalmației a rupt 
legăturile romanitățţii orientale cu latinitatea occidentală. Mai târziu aşezarea 
ungurilor în Panonia — pe urmele mai vechi ale hunilor şi avarilor — a ridicat un 
alt stăvilar către apus şi a încheiat izolarea noastră de lumea romană. 

Astfel, din secolul al VIl-lea până la mijlocul secolului al IX-lea, când 
bulgarii intră în zona religioasă a Bizanțului ortodox, şi chiar până în secolul al 
XI-lea, când ungurii sunt cuprinşi în sfera catolicismului latin, poporul 
românesc, deşi creştinat din epoca romană, trăieşte înconjurat de popoare 
păgâne. Nici după secolul al XI-lea nu se înseninează zările la Dunăre pentru o 
temeinică aşezare românească. Expansiunea ungurilor în Ardeal şi valurile 
ultimelor invazii barbare ale pecenegilor, cumanilor şi tătarilor au împiedicat 
înfiriparea organizaţiilor politice româneşti. Abia în veacul al XIII-lea apar în 
lumina istoriei primele înjghebări de state româneşti. Dar la această dată noi ne 
găseam cuprinşi între două lumi, între două tipuri de cultură diferită: de o 
parte lumea Occidentului catolic de cultură latină, în care intraseră şi vecinii 
noştri unguri şi poloni, de altă parte lumea Răsăritului ortodox de cultură 
bizantină, care se întinsese până la Dunăre. Pentru a ne da seama mai bine şi 
de împrejurările istorice în care poporul românesc, cu toată factura lui 
romanică, s-a alipit la zona de cultură bizantino-slavă, în timp ce vecinii noştri 
de rasă finică ori slavă — ungurii şi polonii — au intrat în sfera culturii romane, 
şi de caracterele distinctive ale culturii vechi româneşti, să vedem ce era la 
epoca întemeierii principatelor noastre cultura romanică din apus ajunsă până 
la hotarele noastre şi ce era cultura bizantino-slavă din sudul dunărean. 

La data când, în cuprinsurile muntoase ale Maramureşului, un preot sau 
călugăr român, cucerit de ideile noi ale Reformei, transpunea în limba 
neamului său învăţăturile Sfintelor Scripturi, Europa occidentală se afla pe 
pragul unei noi epoci literare: Renaşterea. Dar această nouă fază în cultura 
popoarelor occidentale fusese pregătită îndelung printr-o viață literară de mai 
multe secole. 

Întâia, în timp, şi cea mai însemnată prin valoarea ei intrinsecă şi prin 
influența ei asupra celorlalte literaturi romanice este literatura franceză. 

Această timpurie şi bogată dezvoltare a literaturii franceze este rezultanta 
a doi factori puternici, care au mişcat adânc în evul mediu sufletul maselor 
populare. 

Primul este sentimentul religioS. În evul mediu, sentimentul acesta era o 
puternică realitate; mănăstirile erau pline de călugări pioşi, iar drumurile care 
duceau către centrele în care se găseau sanctuarele ridicate în cinstea sfinților 
erau împânzite de convoiuri nesfârşite de pelerinI. În acest mediu de adânc 
misticism au început să se ridice, prin munca închinată Domnului a unor 
generații întregi de artişti anonimi, acele minunate catedrale gotice, şi tot pe 
atunci clericii au versificat în limba naţională, pentru „la sainte plebe de Dieu”, 
miraculoasele legende hagiografice, păstrate până atunci în limba latină. 


Al doilea factor care a grăbit apariţia literaturii franceze este instinctul 
național. Puternica personalitate a lui Carol cel Mare, care a extins hotarele 
imperiului său peste Germania, peste Italia şi peste o parte din Spania, a trezit 
în sufletul popular virtuțile războinice şi dragostea pentru „la dulce France”. 
Figura şi vitejia lui Carol cel Mare au rămas în amintirea poporului, crescând 
necontenit în proporții legendare. 

Din îmbinarea acestor două sentimente avea să crească cea mai 
frumoasă şi mai bogată producție epică a evului mediu occidental. 

În secolul al XI-lea, când Franţa, ajunsă într-o epocă de prosperitate 
economică şi de înflorire culturală, îşi întinsese dominaţia în Anglia, în sudul 
Italiei, în Ierusalim şi ajunsese să impună o dinastie franceză în Portugalia, 
sufletul popular francez nu se mai putea mulțumi numai cu vieți de sfinți, ci 
simţea nevoia unor noi orizonturi literare. 

Spre a satisface aceste noi cerințe sufleteşti ale societăţii, jongleurii, care 
trăiau pe atunci în tovărăşia acrobațţilor şi a muzicanțţilor şi care desfătau 
mulțimea în castele, în piețele publice, în popasurile de la mănăstirile jalonate 
de-a lungul drumurilor de pelerini, au început să evoce în acordurile viorilor 
vitejia vremurilor apuse, în aşa-numitele chansons de geste. Eroii centrali ai 
acestor poeme sunt Carol cel Mare şi nepotul său Roland le Preux. 

Aceştia, idealizați de mai multe generaţii de clerici, deveniseră prototipul 
eroismului francez pus în serviciul luptei pentru creştinătate, împotriva 
păgânismului ameninţător: gesta Dei per Francos. Sâmburele acestor poeme se 
dezvoltă în imaginația jongleurilor şi dă naştere unei bogate eflorescente epice, 
care a durat în Franța mai multe veacuri: Baronii lui Carol cel Mare, ctitori de 
mănăstiri, unde-şi aveau morminte măreţe ce deşteptau curiozitatea credulă a 
maselor populare, sunt prinşi şi ei în jocul fanteziei creatoare a truverilor. Astfel 
se formează, în jurul mănăstirilor şi bisericilor de la răspân-tiile marilor 
drumuri de pelerini, cicluri întregi de poeme care cântă vitejiile baronilor lui 
Carol cel Mare în luptele cu sarazinii şi nobila ambiţie a urmaşilor lor de a-şi 
câştiga şi ei un loc de cinste în istoria legendară a Franței. 

Cu timpul însă prefacerile aduse în structura societăţii prin instituirea 
cavalerismului şi prin frământările cruciatelor, au modificat şi sufletul claselor 
conducătoare şi au impus un nou ideal de artă. 

Mila pentru cei năpăstuiţi, respectul şi cultul femeii, pe care cavalerismul 
le pusese pe primul plan al preocupărilor sale, adusese o îndulcire a 
raporturilor sociale şi mai multă delicateţe şi rafinare în sentimente. De altă 
parte, povestirile miraculoase şi descrierile despre frumuseţea feerică a 
Orientului îndepărtat, puse în circulație de cruciați şi de pelerini, ațâțaseră 
curiozitatea, încălziseră imaginaţia, deşteptaseră gustul pentru aventuri şi 
miraculos, în sfârşit, un curent de înviorare a studiilor clasice, pornit din şcolile 
clericale ale Franței — cu deosebire din Orleans — îndrepta atenţia către lirica lui 
Horaţiu, către Ars Amandi şi Metamorfozele lui Ovidiu, către Aeneida lui 
Virgiliu şi Thebaida lui Statiu. Şi atunci, din rândurile tineretului ieşit din 
aceste şcoli şi care nu-şi mai găsea loc în cler, fiindcă era o adevărată pletoră, 
s-a recrutat o nouă generație de truveri. Aceştia s-au străduit să transpună în 


literatură năzuinţele către o nouă viaţă literară a lumii elegante din castelele 
feudale: idealul cavalerismului. 

Astfel şi-a luat naştere un alt ciclu de poeme, cunoscute sub numele de 
ronians courtois, cu subiecte din lumea antică, din Orientul fantastic sau din 
țara legendară a Bretaniei, ca bunăoară: regele Artur şi cavalerii mesei rotunde, 
Les Chevaliers de la Table ronde, sau Parceval, cu atmosfera de mister şi 
misticism a sfântului Graal. Tema acestor romane era, în genere, o acțiune de 
vitejie cavalerească, scăldată în lumina feeriei şi îmbinată cu o dragoste 
sinceră, curată, plină de loialitate şi curtoazie, potrivit cu gustul timpurilor 
nouă. 

În contrast cu această literatură, care exalta sentimentul de vitejie 
cavalerească şi cultul pentru femeie, evul mediu francez a mai cunoscut şi un 
alt gen de poeme versificate, care înfățişau farse picante, menite să scoată în 
lumină aspectele ridicole ale unor situaţii sau tipuri reprezentative din 
societatea timpului, cu deosebire însă viclenia femeilor necredincioase. Sunt 
aşa-numitele fableux sau fabliaux. 

O întreagă galerie de tipuri luate din toate clasele sociale ale Franţei 
medievale — cavaleri, țărani, burghezi, călugări, clerici — sunt expuse cu o 
jovialitate robustă, cu o malițiozitate fină şi cu un rar simț al efectelor comice. 

Poezia lirică este mai slab reprezentată în Franța medievală. „Les Fran- 
tais n'ont pas la tete lyrique”, spunea Lanson. Această poezie a ajuns totuşi la 
frumoase realizări în sud, în Provence, de unde a radiat apoi în toate țările 
romanice ale Occidentului. 

În mijlocul haosului produs de societatea feudală, cavalerismul crease, 
cu deosebire în sudul Franţei, o societate aristocratică, rafinată, iubitoare de 
viață frumoasă, de serbări fastuoase şi de petreceri intelectuale, în care femeia 
ocupa primul plan al interesului. Acest cult pentru femeie al societății 
cavalereşti din Provence îşi găseşte expresiunea sa cea mai aleasă în domeniul 
poeziei lirice pe care autorii înşişi, trubaduri — trohadori, cum se numeau în 
provensală, sau joglarii — le cântau în sălile somptuoaselor castele, întovărăşiți 
de instrumente muzicale. Tema acestor cântece este dragostea curată 
concepută ca un omagiu pe care îndrăgostitul îlânchină adoratei, asemănător 
cu acela pe care cavalerul îl datora seniorului său. 

Din Provence, poezia lirica s-a răsfirat în toate țările învecinate. Prin 
căsătoria Eleonorei de Aquitania cu Ludovic al VH-lea şi prin numeroasele 
relaţii care uneau sudul de nordul Franței, în timpul cruciadelor, lirica 
provensală a trecut în nordul Franţei, unde a dobândit o notă realistă cu 
Rutbeuf şi mai ales cu Villon, acea bizară figură din a cărei viață de cabareturi 
şi de temniţă, în aşteptarea spânzurătorii, a țâşnit poezia cea mai mişcătoare 
prin sinceritatea şi duioşia ei. 

Din Franța, imbolduri şi modele pentru literatura în limba naţională s-au 
răspândit în toate celelalte ţări romanice. 

În Spania, ca în toate provinciile romanizate, s-a întrebuințat limba latină 
până târziu în plinul ev mediu. Deşi elementele din noua limbă plămădită din 
fuziunea latinei cu idiomele iberice şi germanice se furişează încă din veacul al 
VI-lea în gramatici latine, în compilaţiuni juridice, în cartulare şi titluri de 


proprietăți ale mănăstirilor şi ale vechilor familii feudale, totuşi limba spaniolă 
nu începe să fie scrisă în literatură decât abia în veacul al VH-lea, sub influența 
epicei franceze. Vechile poeme epice ale Franţei au fost aduse în Spania prin 
jongleurii ce însoțeau convoiurile de pelerini francezi care veneau în fiecare an 
să se închine la mormântul sfântului lacob din Com-postella, prin numeroasele 
mănăstiri întemeiate de călugării benedictini în regatele creştine ale Spaniei şi 
prin seniorii francezi atraşi de cruciatele deschise împotriva musulmanilor. Sub 
aceste influențe au început şi în Spania cântăreții populari — juglares — să recite 
şi ei, în sunetul instrumentelor muzicale, isprăvile războinice ale regilor spanioli 
în lupta contra maurilor, sau fapte de senzație care au zguduit imaginația 
maselor populare, ca de pildă povestea celor şapte copii ai lui Lara - o vendetă 
de familie din vechea Castilie. O mare parte din această materie epică a pierit 
din amintirea poporului. Totuşi din această producție populară a răzbătut până 
la noi în întregime Poema sau Cântar del Cid, al cărui erou principal, Rodrigo 
Diaz de Bivar - zis El Cid Campeador -— este învingătorul maurilor şi cuceritorul 
Valenciei, precum şi poema înrudită El Rodrigo, care povesteşte vitejiile din 
tinerețe ale Cidului, căsătoria lui cu Ximena —- tema dramatizată mai târziu în 
literatura spaniolă de Guilen de Castro şi reluată în literatura franceză de 
Corneille. 

Răsunetul mare pe care l-au avut în societatea spaniolă aceste „can-tares 
de gesta” ale juglarilor a ațâțat ambiția clericilor, care au fost inițiatorii unui 
nou gen de poeme, cunoscute în istoria literaturii spaniole sub numele de 
„meşter de clerecia”-opera clericilor. Aceste nouă producţii epice, care se disting 
prin elemente mistice şi romaneşti, printr-o compoziție mai savantă şi printr-un 
stil mai personal, se inspiră din izvoare variate, ca de exemplu din virtuțile 
ascetice — învăluite în aureola miracolelor -— ale legendelor hagiografice, sau din 
vechiul fond al tradiţiilor naţionale şi creştine, exaltând patriotismul castilian, 
ca, de pildă, poema Femăn Gonzdles, scrisă la 1236. În sfâr-şit, alte poeme 
clericale ne transpun pe tărâmul fabulos al antichităţii, ca poema lui Alexandru 
cel Mare, inspirată din izvoarele latine şi franceze, sau Libro de Apolonio, al 
cărui miez este luat din romanul grecesc al prințului sirian Apollonius de Tyr, 
cel ce îşi pierde şi, în cele din urmă, regăseşte soția şi fiica. 

Paralel cu influența literaturii franceze, care venea din nord, o altă 
influență de un caracter cu totul deosebit s-a exercitat asupra literaturii 
spaniole din sud. Era influența arabă. Arabii cuceriseră Spania, care se afla 
sub stăpânirea regilor vizigoți, trecuţi la creştinism în anul 711, şi întemeiaseră 
acolo califatul de Cordoba. Ei aduseseră în Europa strălucitoarea civilizație 
arabă: împânziseră pământul Spaniei cu canale de irigație, aduseseră şi 
sădiseră pomi roditori din ţările calde ale Asiei, ridicaseră moschei şi palate 
mărețe, clădite în stilul lor propriu şi înființaseră şcoli înfloritoare în Cordoba şi 
Toledo, în care se studiau, pe lângă Coran, medicina, ştiinţele, filosofia şi 
poezia. Cu toată diferența de rasă şi religie, totuşi prin mijlocirea mozara-bilor — 
creştinii care primiseră de bunăvoie stăpânirea arabă - a maurilor rămaşi în 
provinciile recucerite de spanioli şi a evreilor, intermediari între creştini şi 
musulmani, limba, arta şi literatura spaniolă au suferit o puternică influență 
arabă. Din această epocă, limba spaniolă păstrează până astăzi o mulțime de 


cuvinte maure; monumentele spaniole, numite „mozarabe” şi „mudejare”, se 
resimt de influența stilului arab în construcția lor, în bogăţia şi fineţea 
ornamentațţiei, iar literatura s-a îmbogăţit cu o sumedenie de parabole, de 
poveşti şi de proverbe orientale. 

Această literatură cu caracter didactic şi romantic, tradusă în limba 
latină şi spaniolă de către evreii convertiți la creştinism, a trecut şi în celelalte 
literaturi ale Europei occidentale. Ea a avut o influență puternică asupra 
literaturii spaniole din vremea regelui Alfons al X-lea, regele înțelept, care a dat 
un puternic imbold culturii, luând el însuşi parte activă la promovarea ei. 

Literatura franceză a trecut de timpuriu şi granițele Alpilor. Trubadurii şi 
truverii duceau o viață de vagabondaj, trecând dintr-o curte seniorială într-alta, 
dintr-un oraş într-altul, oprindu-se mai îndelung acolo unde erau primiți cu 
mai multă căldură şi generozitate. Ei însoțeau convoiurile de credincioşi pe 
drumurile lor de pelerinaj către Spania şi Roma şi, în locurile unde mulțimile 
poposeau ca să se odihnească, le desfătau recitind, în sunetele vioarelor, 
poemele epice. Italienii, care trăiau pe atunci încă sub stăpânirea literaturii 
latine medievale, încep să prindă şi ei gust pentru astfel de distracții şi încă din 
secolul al XII-lea se citează comune care plăteau truveri francezi pentru a 
desfăta poporul în piețele publice cu cântecele lor. Epica franceză se 
răspândeşte în felul acesta în nordul Italiei şi ea pune atâta stăpânire pe 
spirite, încât se ivesc poeți italieni care, utilizând materialul epic francez, încep 
să traducă, să prelucreze şi compună poeme, într-o limbă pe jumătate italiană, 
pe jumătate franceză-aşa-numitele texte franco-veneţiene. Dealtfel clasele 
superioare citeau roamanele franceze cavalereşti şi în original şi unii scriitori, 
ca bunăoară profesorul lui Dante, Brunetto Latini, au scris opere în limba 
franceză, pe care o considerau superioară limbii italiene. 

Dar, pe când nordul Italiei stătea sub influența epicei franceze, sudul 
primea impulsiunile şi înrâuririle liricii provensale. Truverii provensali găsiseră 
o primire generoasă în regatul pitoresc al Siciliei, la curtea strălucitoare din 
Palermo a lui Frederic al II-lea. Acesta, crescut de papă, era un adevărat 
poliglot, care se complăcea nu numai în discuţiuni ştiinţifice cu oameni 
învățați, pe care-i căuta, dar gusta din plin şi fastul sărbătorilor de curte: 
luptele de tournoi, farmecul poetic al cantilenelor, cântate de trovatorii 
provensali cu care el însuşi se lua la întrecere; şi nu numai el, ci şi socrul său 
şi copiii săl. În acest mediu aşa de prielnic, sub influenţa liricii provensale, 
înfloreşte prima şcoală poetică în literatura italiană, cunoscută sub numele de 
şcoala siciliana. 

Prin numeroasele legături politice şi comerciale care uneau Sicilia cu 
restul peninsulei, şcoala siciliana se ramifică şi în celelalte curți cavalereşti şi 
episcopale din Italia nordică, cu deosebire în Bologna, unde Guido Guini-zelli 
transformă concepția poetică a dragostei, şi apoi în Florenţa, unde, cu Guido 
Cavalcanti, ajunge la deplină înflorire „ii dolce stil nuovo”. Este conceptul 
dragostei idealizat printr-un fior de misticism, în care icoana femeii adorate 
apare învăluită ca într-un nimb divin, asemenea Sfintei Fecioare şi îngerilor. 
Această dragoste adâncă şi curată, neîntinată prin nici un gând pământesc, şi 
care nu poate încolți - după concepţia lor — decât în inimi nobile şi delicate, 


transformă sufletul poetului, îl înnobilează şi-l ridică pe un plan superior între 

divin şi uman. „Il dolce stil nuovo” a introdus în literatura italiană nu numai un 
nou concept de dragoste, dar a creat în acelaşi timp şi nouă forme poetice pline 

de gingăşie şi el şi-a găsit cea mai desăvâr-şită expresiune în lirica dantescă din 
Vita nuova şi din Convivium şi în evocarea Beatricei din Divina Commedia. 

Deşi ivită cea din urmă între literaturile romanice, totuşi literatura 
italiană într-un secol şi ceva se emancipează de influenţele latine, franceze şi 
provensale şi îşi croieşte un drum propriu, care-i va asigura un loc de cinste 
între literaturile occidentale. 

De la acel Cantico di frate sole al lui San-Francesco d'Assisi, în care, în 
sufletul serafic al sfântului, evlavia pentru creator se contopeşte cu dragostea 
frățească pentru natură, în toată splendoarea şi armonia ei intimă, de la acest 
psalm mişcător prin simplitatea lui plină de gingăşie şi prin adâncimea lui 
mistică -— „le plus beau morceau de poesie reUgieuse depuis les Evangiles”, cum 
l-a caracterizat Renan - s-a ajuns, printr-o frământare de aproape un veac, la 
minunata poemă alegorică a lui Dante, în care se răsfrânge în ceea ce are mai 
adânc nu numai sufletul lui Dante, ci şi viața întreagă a Italiei medievale. 

Dar la data când apare în Italia Divina Commedia, pe plaiurile noastre, 
după un mileniu de zbuciumări, după vălmăşagul produs de invazii, abia se 
limpezeau zările şi se iveau cele dinţii înjghebări de stat românesc. 

Înainte însă de întemeierea statelor noastre, raze de lumină, din Apus 
ajunseseră, fireşte, din ce în ce mai palide, pânăla hotarele noastre, căci 
ungurii şi polonii intraseră şi ei în sfera de cultură a Occidentului. Ungurii se 
creştinaseră la începutul secolului al XI-lea, când regele Ştefan cel Sfânt 
primise de la papă coroana de rege apostolic. Cu toate că masele populare 
stăruiau încă multă vreme într-o dârză împotrivire faţă de noua credinţă, totuşi 
creştinismul în forma catolică se înrădăcinează tot mai adânc la curtea regilor 
unguri. 

Prin creştinarea Ungariei în formă catolică, ordine de călugări 
franciscani, benedictini şi dominicani se aşază în țară şi aduc cu ei 
preocupările erudite ale umaniştilor şi atâta cunoştinţă de limba latină, încât 
din secolul al XH-lea încep să se scrie în Ungaria cronici latineşti — între care şi 
aceea a „notarului” regelui Bela al V-lea (f 1196), cu primele ştiri despre 
formațiunile de stat românesc din Ardeal. Pe această cale s-a pregătit 
pătrunderea Renaşterii italiene în epoca şi la curtea strălucitoare a lui Matei 
Corvinul şi în perioada următoare, care va fi ilustrată, între alții, şi de un 
vlăstar din viță domnească a Ţării Româneşti, Nicolae Olahus, corespondentul 
lui Erasm. 

Polonia a intrat în zona culturii latine după creştinarea ei sub regele 
Mieschka, în anul 966. Pătrunderea germanilor, din veacul al XH-lea, în 
ținuturile polone şi colonizarea oraşelor au atras după ele clerici şi şcoli, care 
au întărit cultura latină în această ţară slavă. În secolul al XV-lea, legăturile 
economice cu Italia deschid drumul Renaşterii în Polonia. Căsătoria lui 
Sigismund I (1506-1548) cu Bona Sforza şi solicitudinea acordată culturii şi 
artei de Sigismund August (1548-1572) şi de Ştefan Bâthory (1575- 1585) au 


înlesnit trimiterea tineretului polon la Universitatea din Padova şi venirea 
erudiților şi artiştilor italieni la curtea regilor poloni. 

Dar, înainte de aceste vremuri, în secolul al XIII-lea, față de cultura latină 
pe care ne-o ofereau vecinii unguri şi poloni, mult mai interesante erau 
perspectivele pe care ni le deschidea Sudul dunărean bizantino-slav. 

ORIENTUL BIZANTINO-SLAV 

LITERATURA BIZANTINĂ 

Literatura bizantină, în zona căreia am fost cuprinşi de la începuturile 
organizării noastre în stat, în împrejurări pe care le vom vedea îndată, este cu 
mult anterioară literaturilor romanice din Occident. 

Se ştie că, după căderea Romei, granițele imperiului roman au fost 
invadate de barbari, care s-au aşezat şi au luat în stăpânire provinciile 
imperiului de apus. A trebuie să treacă vreme de câteva veacuri până ce 
popoarele germanice cuceritoare să fie convertite la creştinism şi până să se 
facă fuziunea deplină între cuceritori şi cuceriți. Limbile neolatine, ale căror 
urme se văd timid în documentele latine din secolul al VI-lea; apar scrise abia 
din secolul al VIII-lea, iar cele dintâi manifestări literare apar în Franța 
secolului al X-lea. 

Cu totul altfel se înfăţişează lucrurile în Bizanț. După împărțirea 
imperiului roman în două, sub urmaşii lui Teodosiu cel Mare, la anul 395, 
imperiul de răsărit cu capitala sa Constantinopolul şi-a continuat existența de 
sine stătătoare încă un mileniu după căderea Romei sub barbari. Până în 
secolul al VH-lea imperiul de răsărit avea un caracter roman: împăratul era 
roman, înalții demnitari, administraţia, organizația armatei şi a marinei, 
legislația, cu un cuvânt, întreaga structură a statului era romană. După secolul 
al VH-lea, când partea de nord a Peninsulei Balcanice este cucerită de slavi, şi 
prin aceasta populaţia romanică a imperiului este scăzută, statul pierde repede 
caracterul roman. Masele populare ale imperiului erau din punctul de vedere al 
rasei foarte amestecate. Grecii nu aveau, fireşte, majoritatea, dar civilizația, 
cultura, limba, literatura erau toate greceşti la pătura cultă a tuturor raselor. 
De aceea, după secolul al VH-lea, imperiul se grecizează repede. Limba de stat 
vorbită în toată întinderea imperiului de răsărit rămâne greaca. Aceasta a 
contribuit ca legătura cu cultura clasică elină să fie neîntreruptă în Bizanţ, cu 
atât mai mult cu cât Bizanțul reunea în granițele sale toate metropolele lumii 
vechi în care înflorise elenismul: Atena, Alexandria, Antiohia. Literatura greacă 
era, alături de Sfânta Scriptură şi de sfinții părinți, baza educației tineretului în 
şcoalele Bizanțului. Bibliotecile bizantine cuprindeau toate comorile scriitorilor 
antici, copiate frumos şi îngrijit în manuscrise prețioase; numai Biblioteca 
imperială din Constantinopol conţinea peste 30000 de volume. 

Pe acest fond străvechi de cultură elenică s-a suprapus apoi creştinismul, 
care a pătruns aşa de adânc în sufletul poporului, încât a format, după cum 
vom vedea îndată, una din trăsăturile caracteristice ale culturii bizantine. 

În sfârşit, vecinătatea imperiului cu vechile culturi ale Orientului şi 
ramificaţiile lumii elenice în Asia Mică şi Egipt au înlesnit pătrunderea 
elementelor asiatice şi africane în civilizaţia bizantină. Încă de pe timpul când 
Alexandru cel Mare cucerise Asia Mică şi Egiptul, cultura greacă, superioară 


culturilor autohtone, s-a impus în Asia apuseană şi în nordul Africil. În marile 
centre din Siria, Asia Mică şi Egipt, în Antiohia, Alexandria, Edesa, erau scoale 
superioare greceşti, în care se comentau Platon şi Aristotel şi în care se 
îngrămădea la studii, alături de greci, tineretul neeleniC. În epoca de tranziţie 
de la cultura grecească la cea bizantină, cei mai de seamă scriitori, un Plotin, 
întemeietorul neoplatonismului, un Origen, un loan Hrisostomul, un Romanos, 
un loan Damasceanul, sunt greci din Orient sau orientali gre-cizaţi. Este lesne 
de înțeles că orientalii grecizațţi, evrei, sirieni, armeni, copţi, persani, care, 
câştigaţi la elenism, scriau în limba Bizanțului, introduceau în operele lor, de 
multe ori fără să-şi dea seama, elemente din cultura şi limba lor maternă. De 
altă parte, relaţiile politice şi economice ale Bizanțului cu curțile strălucitoare 
din Bagdad şi Damasc au adus în civilizația bizantină şi influenţe arabe, care 
au atins, după cum s-a observat în timpurile din urmă, chiar şi marea epopee 
populară Digenis Akritas 1. 

Astfel, pe când în Occidentul romanic popoarele ieşite din contopirea 
elementului barbar cuceritor cu cel latin autohton abia îşi căutau în tradiția 

1 H. Gregoire, Byzantion, X (1935), p. 336. 

Romană şi creştină sâmburii unei culturi proprii, Bizanțul, prin fuziunea 
literaturii şi a filosofiei greceşti cu tradiţii literare latine, cu creştinismul şi cu 
literaturile vechiului Orient, devenise farul celei mai strălucitoare civilizații care 
a luminat evul mediu european între veacurile al V-lea şi al XI-lea. 

În acest răstimp literatura bizantină s-a manifestat cu deosebire pe trei 
tărâmuri: istoric, religios şi beletristic. 

Mai întâi în istorie. 

Bizanțul, aşezat la granițele de răsărit ale civilizației europene şi în 
punctul ei cel mai primejduit, a avut o viață dramatică plină de zbuciumări. El 
a îndeplinit în istoria omenirii o dublă menire:a apărat creştinismul împotriva 
ereziilor care veneau să-i surpe mereu temeliile şi a apărat civilizația europeană 
împotriva necontenitelor asalturi date de popoarele barbare din nordul Dunării 
şi de musulmanii din Asia Mică. Acest rol milenar în apărarea creştinismului şi 
a culturii europene a fost cu atât mai greu de îndeplinit cu cât împărații 
bizantini au avut de cârmuit popoare de rasă şi civilizație diferite peste care se 
suprapunea tot mai mult cultura grecească. Acest mozaic pitoresc de popoare 
diferite, aceste necontenite conflicte de rase, de religii, de civilizaţii, precum şi 
tragediile din jurul scaunului imperial au oferit unor scriitori de real talent cele 
mai interesante subiecte din câte a cunoscut istoria omenirii. Şi ceea ce nu 
trebuie pierdut din vedere e că mai toţi aceşti istorici au văzut desfăşurându-se 
sub ochii lor evenimentele pe care le-au povestit şi la care au luat parte activă 
ei înşişi. Astfel Procop era secretarul generalului Belisarie, pentru care avea o 
profundă admiraţie şi pe care 1-a însoțit pe câmpurile de luptă din Asia, Africa 
şi Italia. Mihail Psellos, un om de o cultură vastă, şi variată, profesor la 
Academia din Constantinopol, a fost secretarul împăratului Mihail Calafatul, 
educatorul lui Mihail al VH-lea Parapinakes şi a devenit prim-ministru şi 
arbitru al politicii imperiale în domnia mai multor împărați. George Akropolites 
a primit din partea elevului său, împăratul Teodoros, sarcina de a conduce 
războiul împotriva despotului de Epir şi a căzut prizonier în mâinile 


duşmanilor. După liberarea sa, sub Mihail al VUl-lea, a renunțat la militărie, 
pentru care nu prea avea aptitudini, şi a ocupat un loc de frunte în diplomația 
imperiului. Nikifor Vrie-nios, pentru valoarea lui militară şi pentru abilitatea lui 
oratorică, a fost ales de împăratul Alexie Comnenul ca soț al fiicei sale, Ana. 
Ana însăşi, soţia lui Vrienios, femeie de o rară cultură, a completat opera 
soțului său, reconstituind, după mărturiile celor ce au însoțit pe tatăl său în 
războaie şi după acte oficiale din arhivele statului, cu un simț firesc de pietate, 
domnia tatălui său. Un alt istoric de seamă a fost împăratul loan Cantacuzino, 
care, după o domnie zbuciumată de necontenite lupte, a renunţat la tron, retră- 
gându-se într-o mănăstire din Muntele Athos, şi, în sfârşit, ultimul cronicar 
bizantin, George Frantzes, pe care-l va folosi la noi Constantin Căpitanul 
Filipescu, a fost secretarul lui Manuel al II-lea şi mare logofăt la curtea lui loan 
al VUl-lea; el a părăsit patria fugind în Italia după căderea Constanti-nopolului 
sub turci. 

Cum se poate vedea din această simplă înşirare a câtorva din cei mai de 
seamă cronicari, istoria Bizanțului a avut norocul să fie scrisă de oameni care 
nu numai că au fost părtaşi la evenimente, dar care au condus chiar destinele 
imperiului. Chiar dacă obiectivitatea şi sinceritatea este la unii pe planul al 
doilea, totuşi înțelegerea evenimentelor, povestirea lor însuflețită de episoade 
caracteristice şi de situațiuni dramatice, expusă într-un stil format după 
modelul istoriografiei clasice greceşti, au smuls accente de preţuire şi de 
admiraţie celor mai de seamă bizantinologi ai vremurilor noastre. 

„Dacă se compară - spune unul din ei — marii istorici din secolul al VI-lea 
bizantini: Procop, Agathias, Menandru şi mai târziu un Psellos, un Cinnamus, 
un Nicetas, cu marii istorici ai Occidentului latin, care fură contemporanii lor, 
incontestabil că grecii se aşază la un nivel intelectual cu mult superior, prin 
priceperea politică, prin fineţea psihologiei, prin simțul compoziţiei, prin 
talentul stilului” 1. 

Nici măcar nu începuse în Occident istoriografia în limba națională când 
în Bizanț cronografi ca loan Malalas din Antiohia în secolele VI-VII, Gheorghe 
Amartolos (amartolos = păcătosul, atribut de umilință purtat de călugări) din 
secolul al IX-lea sau Constantin Manasses din secolul al XII-lea, compilând 
Sfintele Scripturi cu textele apocrife, cu istoria antică şi legendele bizantine, au 
întocmit, pe gustul maselor populare, vaste repertorii de istorie universală, 
începând de la creațiunea lumii şi mergând până în vremea lor. 

După istoriografie, un alt domeniu literar în care s-a manifestat în chip 
strălucit cugetarea şi sufletul bizantin, pasionat pentru probleme de ordin 
mistic, a fost teologia. Una din grijile constante ale marilor teologi bizantini a 
fost lupta contra ereziilor, care amenințau creştinismul în forma lui ortodoxă. 
Ereziile s-au născut, după cum se ştie, din încercările de a fuziona creştinismul 
cu filosofia şi dialectica elină şi cu credințele religioase ale popoarelor 
convertite. Elementele eterogene care se infiltrau pe această cale în creştinism 
în epoca formațiunii sale erau în unele ținuturi aşa de importante, încât îl 
deviau necontenit de la linia statornicită prin tradiția evanghelică. Aceste 
devieri de la tradiţia fixată, care stricau puritatea învățăturilor Mântuitorului, 
au constituit ceea ce se numeşte în istoria bisericii ereziile. Cea mai răspândită 


erezie a fost gnosticismul, născut în primele trei veacuri în mediul îmbibat de 
sincretism religioas al ultimelor curente de filosofie elină ce căutau în 
mitologiile vechiului Orient alegorii şi simboluri. 

Gnosticii, pretinzând că dețin o revelație specială de la apostoli, puseseră 
în circulaţie, sub numele persoanelor biblice, mii de scrieri apocrife: 
Apocalipsul lui Adam, Evanghelia Evei, Evanghelia lui Andrei, a lui Barto-lomei, 
Tadeu, Filip, Petre etc. 

Împotriva acestei literaturi eretice luaseră poziție marii părinţi ai bisericii 
din secolul al IV-lea şi al V-lea care au constituit epoca de aur a patristicei 
greceşti: sf. Atanasie, Grigore de Nazianz, sf. Vasile cel Mare, Grigore de Nissa, 
a cărui operă a intrat de timpuriu în literatura românească, Ciril de Alexandria, 
sf. loan Hrisostomul, sf. Epifaniu. Ei au dus, prin scrierile lor polemice, luptă 
înverşunată împotriva ereziei şi au fixat, prin scrierile lor dogmatice, principiile 
fundamentale ale credinţei, socotite apoi de urmaşi ca fiind de o autoritate 
indiscutabilă, deci de nestrămutat. 

Charles Diehl, Byzance. Grandeur et clecadence, Paris, Flammarion, p. 
2y 

În epoca bizantină biserica a continuat să fie zguduită necontenit de 
forme nouă ale ereziilor: monofizism, care susținea că Domnul nostru Isus a 
avut o singură natură, cea divină; monotelism, care nu recunoştea în 
Mântuitorul decât o singură voință, deşi admitea în el două naturi, cea divină şi 
cea umană; iconoclasm, care nu admitea cultul Sfintei Fecioare şi al icoanelor, 
considerate ca idolatrie; bogomilismul, o erezie născută din fuziunea 
dualismului persan cu creştinismul. 

Teologii bizantini, întemeindu-se pe scrierile patristice, au continuat 
lupta împotriva acestor noi erezii până la deplina lor exterminare. Lupta 
aceasta împotriva ereziilor şi pentru fixarea punctului de vedere ortodox în 
chestiunile atacate a dat naştere unei bogate literaturi de polemică şi 
dogmatică, în care s-au distins teologi de frunte, ca Leontius din Bizanţ în 
secolul al VI-lea, Maxim Confesorul în secolul al VH-lea; din opera lui avem 
traduceri în literatura noastră încă din secolul al XVII-lea; în secolul al VHI-lea: 
lon Damasceanul şi Teodor Studitul, patriarhul Fotios; în secolul al IX-lea: 
Euthimie Zigabene, contemporanul lui Alexe Comnenul, a cărui operă, Panoplia 
dogmatică, a fost tipărită pentru întâiaşi dată, în limba greacă, la noi, în 
Târgovişte, la 1711; şi, în sfârşit, Palamas, Cantacuzino şi Caba-silas, în secolul 
al XIV-lea. 

Însă genul în care literatura bizantină s-a ridicat pe culmile cele mai 
înalte e poezia religioasă, menită să însoțească serviciul divin: imnografia. 
Lirismul religios bizantin este atât de bogat, atât de variat şi aşa de frumos, 
încât a stârnit admiraţia chiar a adversarilor bisericii ortodoxe. lată ce spune în 
această privință un călugăr francez, Edmond Bouvy 1: „Occidentul nostru are 
nevoie de poezie; lumea profană este foarte îmbă-trânită, foarte dezamăgită 
(desenchante) pentru a ne mai da poeți lirici, ştiinţa sacră este ea însăşi 
amenințată prin pozitivismul năvălitor. Trebuie să căutăm undeva într-o 
literatură încă necunoscută elanurile inimii, efuziunile sufletului în rugăciune. 
Ori, Orientul păstrează în rezervă, în cărțile sale liturgice, acest lirism care ne 


lipseşte.; în Grecia bizantină, o ceată nenumărată de melozi, cu principele lor, 
care formează un cor, şi corifeul lor, sfântul Romanos, cel mai mare dintre 
poeții noştri creştini. Trebuie să salutăm toate aceste nume, să aplaudăm toate 
aceste glorii, să ascultăm cu transport toate aceste cântece.” 

Producţia imnografică bizantină se leagă în obârşia ei de poezia religioasă 
siriacă şi prin aceasta de poezia semitică, în special de psalmii ebraici. 
Fruntaşul poeziei sacre din Bizanţ, Romanos — despre care a fost vorba şi pe 
care toți bizantinologii şi chiar teologii catolici îl consideră ca pe cel mai mare 
poet sacru, nu numai al Bizanțului, ci şi al întregii lumi medievale — era evreu 
din Siria trecut la creştinism şi stabilit apoi ca diacon în Constanti-nopol. El a 
adoptat pentru imnul sacru versificația populară, care se întemeia nu pe 
cantitatea silabelor — lungi sau scurte — ci pe ritmul silabic care se obține 
căutând efectul muzical în numărul egal al silabelor din aceeaşi 

1 Etudes preparatoires au pelerinage eucharistique de Jerusalem, Paris, 
Boeme Presse, 1893, p. 226; vezi Poetes et melodes, Nâmes, 1886, p. 347. 

Strofă şi în succesiunea regulată a silabelor accentuate şi a celor 
neaccentuatE. X De la el ne-a rămas, între altele, condacele şi icoasele de la 
Naşterea Mântuitorului, din Duminica Floriilor, din Vinerea Patimilor şi din 
Duminica Paştilor. 

Opera lui a fost continuată de alți melozi, Teodor Studitul, care a compus 
cea mai mare parte din cântările prohodului, Casia, despre care legenda spune 
că era gata să se urce pe tronul Bizanțului, dar îl pierdu din pricina unui 
răspuns mândru pe care-l dădu împăratului ce-i oferea, cu mărul de aur, 
mâna sa. 

Poezia religioasă bizantină capătă un nou avânt cu Andrei de Creta, 
alcătuitorul canonului — formă complexă a cântecului religios, alcătuită din 
nouă ode modelate după strofe tipice numite irmoase, constituind toate laolaltă 
un grup organic, cu o melodie unică — şi apoi cu continuatorii acestuia: loan 
Damasceanul, întocmitorul octoihului, care este şi azi în uzul ritualului 
ortodox, precum şi al cântărilor de înmormântare, Cosma Damasceanul, Iosif 
Imnograful, alcătuitorul canoanelor pentru fiecare zi a săptămânii. Ba, ceea ce 
este semnificativ, în această muncă de slăvire a Mântuitorului au adus 
contribuţia lor chiar împărații bizantini, ca Constantin Porfiro-genetul şi Leon 
înțeleptul, autorul canonului din Duminica Floriilor. 

Şi în omiletică bizantinii stau pe o treaptă mai înaltă decât occidentalii. 
Marii lor oratori bisericeşti, crescuți în filosofia şi retorica elenică, dar inspirați 
de puritatea învățăturilor evangelice, au pus în lumină înălțimea dogmei şi 
moralei creştine cu o vervă care, peste veacuri, a avut şi are încă o rezonanță 
puternică în sufletul lumii ortodoxe. Efrem Şirul, Vasile cel Mare, Grigore de la 
Nisa, loan Hrisostomul, loan Damasceanul, loan Caleca, a cărui operă stă la 
baza Evangheliei cu învăţătură a lui Coresi, Mihail Peloponesianul, Ilie Miniat, 
contimporanul lui Antim Ivireanu, şi mulți alții au ilustrat amvonul bisericii 
ortodoxe şi ne-au lăsat predici de o rară frumuseţe, care se răsfrâng, după cum 
se va vedea, în cazaniile noastre. 

Pentru a stimula virtuțile creştineşti în sufletul maselor populare, 
bizantinii au plăsmuit legendele învăluite în nimbul miraculosului creştin ale 


sfinților martiri şi asceţi, colecționate în mineele care se citesc azi în bisericile 
noastre sau patericurile schitice, lavsaicurile sau limonariile, mărginite numai 
la viața şi gândurile marilor asceți. 

Şi pe tărâmul literaturii de imaginaţie bizantinii au produs opere de 
seamă. În secolul al XH-lea rapsozii bizantini ai maselor populare au alcătuit o 
mare epopee, Digenis Akritas, în care se cântă viața de aventuri şi eroism a 
comandanților de la granițele imperiului. 

Poezia epică şi-a găsit însă expresiunea ei cea mai nimerită în roman. 
Romanul şi-a luat naştere în epoca de decadenţă a culturii clasice greceşti. Deşi 
în germene era cuprins în unele episoade din poemele homerice, în idila 

1 Legenda povesteşte că venind din Siria în Constantinopol ca diacon în 
biserica Sfânta Născătoare, a început să compună imnuri sacre, a căror 
melodie era însă aşa de stângace, încât stârnea râsuL. Într-o noapte din ajunul 
Crăciunului, pe când dormea, îi apare dintr-o dată în vis Sfânta Fecioară, care-i 
întinde un sul de hârtie, silindu-1 să-l înghită. Îl înghite şi deş-teptându-se, 
sub stăpânirea unei puternice emoții mistice, intră în biserică şi urcându-se în 
amvon cântă celebrul imn „ HjtapGevoţ ar | H6pou !-Astăzi, Sfânta Fecioară). 
Astfel, prin darul divin - după legendă - a alcătuit el mii de imnuri care au 
pătruns în liturghia ortodoxă şi i-au asigurat un loc între sfinți. 

Din perioada alexandrină, în poveştile milesiane sau în miturile alegorice 
plăsmuite de filosofii greci, pentru a expune în forma plăcută a ficţiunii o 
doctrină metafizică sau morală, totuşi, ca gen literar de sine stătător, romanul 
nu s-a constituit decât la începutul erei creştine. Cel mai vechi, din care însă 
nu ni s-a păstrat decât un fragment, este romanul istoric al lui Ninus şi Semi- 
ramida, alcătuit, după toate probabilitățile, la jumătatea secolului I al erei 
noastre. Cel mai izbutit, după pastorala Daphnis şi Chloe, şi cel care a avut un 
răsunet mai puternic în literatura bizantină şi chiar în literaturile moderne, 
este Aethiopica lui Heliodor sau Teagen şi Haricleea, care a sugerat lui Dimitrie 
Cantemir, după cum însuşi o spune, planul operei sale Istoria ieroglifică. Acest 
roman de dragoste, prin înlănțuirea de incidente multiple şi variate, prin 
tendinţa de a încorda atenţia în desfăşurarea unor situațiuni senzaţionale şi a 
unor conflicte neaşteptate, încheiate, spre satisfacția cititorilor, printr-un 
deznodământ fericit, a fost mult gustat şi a găsit imitatori în literatura 
bizantină. Scriitori ca Teodor Prodromos, Nicetas Eugenianos, Estaţiu 
Macrembolites şi alţii — unii în versuri, alții în proză -— imitând pe Heliodor, au 
scris peripeţiile încurcate ale perechilor de îndrăgostiţi, care, surprinşi pe mare 
de furtună, cad în mâna piraților, ajung sclavi şi în cele din urmă” dobândesc 
libertatea, se regăsesc şi se căsătoresc. 

În secolul al XIII-lea, când Constantinopolul cade sub latinii cruciatei a 
IV-a şi când Imperiul bizantin este împărțit între cuceritori, împreună cu 
cultura şi obiceiurile popoarelor romanice din occident încep să pătrundă în 
limanurile bizantine şi influenţe literare. 

În aceste împrejurări, romane cavalereşti franceze ajung să fie prelucrate 
şi traduse în versuri bizantine, precum: 'O npeapuTtjQ nrnâ-crjg, Bă-trânul 
cavaler, un roman din ciclul legendelor arturiene, cu cavalerii mesei rotunde 
(les chevaliers de la table ronde), prelucrarea liberă şi prescurtata a romanului 


francez de la sfârşitul secolului al XH-lea Gyron le courtois sau Florio şi 
Plaziaflora, o reelaborare a legendei provensale Floire ei Blanche-fleure sau 
Imberie şi Margarona, o altă prelucrare în versuri a celebrului roman cavaleresc 
de la sfârşitul evului mediu Pietre de Provence el la belle Maguelonne, intrat şi 
în limba română, sau, în sfârşit, traducerea în versuri a Romanului Troiei, 
alcătuit în Franţa în secolul al XH-lea de truverul normand Benoist de Sainte- 
Maure, după izvoare latine. 

Anterioară cu cinci veacuri literaturilor romanice din Occident, literatura 
bizantină ajunsese deci la o înflorire mai bogată. 

Şi în artă Bizanțul era la această epocă superior Occidentului. Elemente 
din arta bizantină au pătruns de timpuriu prin Veneţia şi prin stăpânirile 
bizantine din Italia, în arta evului mediu occidental. 

De altă parte, capitala imperiului, aşezată într-unui din cele mai pitoreşti 
decoruri, cu țărmul Asiei în față, era cea mai frumoasă cetate a evului mediu. 
Cupolele aurite ale bisericilor, galeriile şi arcadele palatelor de marmoră, cu 
splendide grădini pe țărmul Mării de Marmara, piețele largi ca, de pildă, vestita 
Augusteon - un fel de San Marco a vechiului Bizanţ — toată acea bogăţie de 
marmoră, aur şi mozaicuri ne face să înțelegem prestigiul de care se bucura pe 
timpul său civilizația bizantină. Măreţia şi frumusețea Constantinopolului erau 
cântate în romanele courtois ale Franței medievale şi în bâlinele ruseşti. lar mai 
târziu, în secolul al XIII-lea, când latinii cruciatei a IV-a cuceresc 
Constantinopolul, rămân uimiţi de cele ce văd în capitala imperială; unul dintre 
aceştia, cronicarul francez Villehardouin, scrie: „Rien de pareil ne se peut 
trouver en un autre pays”. 

LITERATURA SLAVILOR SUD-DUNĂRENI 

Din cele expuse în capitolele precedente s-a putut vedea că literaturile 
romanice, emancipându-se de sub tutela limbii latine, apar târziu, abia în 
secolul al X-lea. Până la această epocă Bizanțul însă, care îşi plămădise o 
civilizație proprie din fuziunea clasicismului grec cu creştinismul şi cu 
străvechile culturi ale Orientului, avusese o evoluţie literară de cinci veacuri. În 
secolul al VI-lea, când în Italia şi în Spania abia se furişau în documente latine 


urmele noilor limbi romanice, Bizanțul se putea mândri cu melozi ca Romanos, 
pe care nu numai bizantinologii, ci chiar şi teologii catolici îl socotesc ca pe cel 
mai mare poet al creştinătăţii din toate vremurile. Până în veacul al XHI-lea, 
când în Occidentul romanic apar primii cronicari — în Spania Alfons al X-lea cu 
cronica generală a Spaniei, în Franța cronicarii cruciadei a IV-a cu 
Villehardouin în frunte -— istoriografia bizantină dăduse pe cei mai de seamă 
reprezentanţi ai săi. 

Şi în ceea ce priveşte epica literatura bizantină putea sta ou cinste alături 
de literaturile romanice, căci dacă bogata eflorescentă a chanson-elor de geste 
şi a romanelor courtois din Franța medievală s-a răsfirat în toate literaturile 
Occidentului neolatin, Bizanțul în schimb produsese marea epopee populară 
Digenis Akritas, precum şi o serie de romane imitate după Etkiopica lui 
Heliodor, care încep să se eşaloneze încă din veacul al V-lea. 

Şi dacă după căderea Constantinopolului sub latinii cruciadei a IV-a 
pătrund în literatura bizantină câteva teme din ciclul romanelor courtois, nu-i 
mai puțin adevărat că şi literatura bizantină a transmis epicei franceze 
medievale o serie de motive în opere ca: Cliges a lui Chretien de Troyes, Athis et 
Prophilias a lui Alexandre, Partenopeu, Hippomedon et ProtesUaus ale lui Huon 
de Rotelande, Cleomades a lui Adenet le Roi, Florimont al lui Aimon de Varenne 
şi acel celebru în evul mediu Roman de sept-sages — Sin-dipa al nostru - care a 
colindat prin toate literaturile Occidentului. 

Privită astfel în întregul său, literatura bizantină, anterioară cu cinci 
veacuri literaturilor romanice, s-a dezvoltat pe o linie de evoluție ascendentă şi 
atinsese în evul mediu în unele domenii — ca, de exemplu, în cel religios-şi în cel 
istoric — culmi mai înalte decât literaturile Occidentului. 

Dacă la această strălucire culturală adăugăm frumusețea pitorească a 
Constantinopolului, atunci înțelegem farmecul pe care Bizanțul îl exercita 
asupra popoarelor păgâne de la granițele imperiului. Cel dintâi dintre popoarele 
slave din sudul Dunării care au îmbrăţişat creştinismul oficial au fost bulgarii, 
în 864 principele Boris al Bulgariei, folosindu-se de încheierea păcii cu 
bizantinii, se botează având ca naş pe însuşi împăratul bizantin MihaiL 
Creştinismul dobândeşte însă un puternic avânt în Bulgaria sub fiul lui Boris,. 
Sub ţarul Simion, prin munca de cultură a discipolilor lui Chirii şi Metodiu. 
Fraţii Chirii şi Metodiu erau fiii unui înalt funcționar grec din Salonic. 
Cunoşteau probabil limba slavă din copilărie, fiindcă în veacul al IX-lea 
populația slavă se întindea până sub zidurile Salonicului. Dobândiseră la 
Constan-tinopol o solidă educaţie religioasă sub călăuza marelui patriarh Fotie; 
călătoriseră apoi pe la mănăstirile din Asia Mică, unde se inițiaseră în viața 
ascetică şi încercaseră să aducă la creştinism pe cazării de la nordul Mării 
Negre. Ei aveau astfel reputația unor adevărați apostoli când, în anul 860, 
principele Moraviei, Rostislav, cere din Bizanţ misionari creştini care să 
cunoască îimba slavă. 

Creştinismul pătrunsese în Moravia din ţările germanice, dar întâlnea 
obstacole în expansiunea lui, nu numai din pricină că moravii păgâni erau în 
lupte continue cu germanii, dar şi din pricină că misionarii germani nu 
cunoşteau limba poporului pe care voiau să-l evanghelizeze. 


Frații Chirii şi Metodiu petrecuseră vreo trei ani pentru a traduce Sfintele 
Scripturi în limba slavă, inventând pentru aceasta alfabetul glagolitic, şi în 863 
plecară în Moravia. Propaganda lor avu un succes strălucit, dar, după ce moare 
Rostislav, în zbuciumările politice care urmează, liturghia slavă începe să fie 
atacată din ce în ce mai înverşunat de către clerul german catolic. 

Persecutațţi şi izgoniți din Moravia, discipolii lui Metodiu se refugiază în 
Macedonia şi apoi în Bulgaria, care tocmai fusese câştigată la creştinism. Ei 
găsesc aci, sub domnia lui Simion, care se urcase pe tronul Bulgariei după 
Boris în 893, tărâmul prielnic pentru o spornică activitate culturală. Simion îşi 
făcuse educaţia în Bizanţ, se deprinsese din copilărie cu operele lui Aristotel şi 
cu discursurile lui Demostene şi dobândise atâta cultură grecească, încât un 
sol contemporan german al regelui Otto I, de origine longobardă, Luitprand, ne 
spune că bizantinii îl socoteau pe jumătate grec. Hotărât să ridice starea 
culturală a poporului său, el introduce la curtea din Preslav, capitala țării, 
pompa şi ceremonialul bizantin, înalță arhiepiscopatul bulgar la rangul de 
patriarhie, proclamând autocefalia bisericii bulgare (917), zideşte biserici şi 
palate, organizează biblioteci şi stimulează cu avânt opera de transplantare a 
literaturii bizantine, punându-se el însuşi la muncă. De la el a rămas în 
literatura bulgară traducerea a 135 de discursuri ale sf. loan Hrisostomul, 
reunite sub numele de Zlatostruj {Valul de aur). 

Sub acest principe înțelept, pe care un panegirist bulgar contemporan îl 
numeşte „noul Ptolomeu”, discipolii lui Metodiu sunt bine primiţi. Încurajaţi de 
țar în munca lor de cultură, ei dau atâta strălucire domniei lui Simion, încât 
toți slaviştii o numesc epoca de aur a literaturii bulgare. Biserica bulgară 
recunoscătoare pentru munca lor îi cinsteşte în frunte cu cei doi apostoli Chirii 
şi Metodiu sub numele de „svetii sedmipocetni” (grupul celor 7 sfinți). 

În fruntea acestor discipoli stă Climent, care a dat fiinţă slavă în 
Macedonia episcopatului din Ohrida. El a lăsat o serie de discursuri şi biografia 
apostolilor Chirii şi Metodiu, alcătuite cu elemente legendare după modelul 
hagiografiei bizantine, cuprinzând discuţiuni dogmatice ca de pildă disputa lui 
Chirii cu sarazinii, cu cazării, cu clerul latin din Veneţia. 

În aceeaşi epocă a lui Simion trăieşte şi loan Exarhul, un fel de patriarh 
al Bulgariei, care a transpus în literatura bulgară partea care interesa mai mult 
poporul său din opera fundamentală de dogmatică a sfântului loan 
Damasceanul. 

Era firesc ca în epoca de creştinare a poporului bulgar toată strădania 
cărturarilor să fie pusă cu deosebire în serviciul operei de tălmăcire a tot cea ce 
putea întări noua credință. Munca desfăşurată în această privinţă este uriaşă 
pe toate tărâmurile literaturii religioase. Astfel, în afară de cărțile fundamentale 
ale Bibliei, de textele liturgice, s-au tradus de către scriitori anonimi numeroase 
cărți de dogmatică, ca de pildă opera sfântului loan Damascean, comentarii 
privitoare la textele biblice, ca de exemplu comenta-rul sf. Athanasie din 
Alexandria, sau comentarul lui Hippolit asupra cărții lui Daniil; literatură 
ascetică şi mistică, ca de pildă operele lui Efrem Şirul, ale lui loan Klimax (a 
cărui scriere Lestvica, scara posturilor pe care trebuie să le urce omul pentru a 
ajunge la desăvârşire morală, a fost tradusă la noi în secolul? XVII-lea de 


mitropolitul Varlaam), ale lui Teodor Studitul, regeneratorul vieții monahale 
bizantine din veacul al IX-lea, ale lui loan Moshos (Limonarion, foarte 

răspândită şi la noi); şi, în sfârşit, o bogată literatură omi-letică culeasă din 
operele sf. Vasile cel Mare, ale lui Grigore de Nazianz, loan Hrisostomul ş.a. 

Dar asemenea discuțiuni dogmatice şi speculaţiuni teologice nu puteau 
mulțumi imaginația naivă a poporului, care, în faza de copilărie a culturii sale, 
era mai bucuros după poveşti şi legende în legătură cu noua lui credinţă şi cu 
lumea înocnj urătoare. De aceea din bogata şi variata materie religioasă a 
Bizanțului, aceea care s-a bucurat de mai multă trecere în literatura 
bulgărească a fost literatura apocrifă. Această literatură s-a născut în vremurile 
de decadenţă ale poporului evreu şi în primele veacuri ale creştinismului, fie 
din nevoia de a ridica moralul deprimat al poporului, fie din năzuința de a 
lămuri unele puncte lăsate în întuneric de Biblie din viața patriarhilor, a 
profeților, a Mântuitorului, a apostolilor, fie, în sfârşit, de a dezvălui enigmele 
privitoare la creațiunea şi sfârşitul lumii, la viața de dincolo de moarte. 

Lăsând la o parte legendele privitoare la Vechiul Testament, moştenite 
din vechiul iudaism, literatura apocrifă a Noului Testament a fost alcătuită mai 
toată din legende populare formate în comunităţile primitive ale creştinismului 
-— fiindcă cea plăsmuită de sectele eretice a fost distrusă -— şi a apărut sub 
numele unui patriarh, a unui profet, a Mântuitorului sau a unuia din apostoli, 
cu pretenţia că a stat multă vreme ascunsă ca o literatură postumă, până ce 
împrejurări fericite au scos-o la lumină. De aceea literatura aceasta a fost 
numită apocrifă (de la gR. Înco%pimza - acopăr, ascund, ăn6%pmzog = ascuns). 
Şi fiindcă pretenţia acestei noi literaturi că ea este opera marilor personalități 
ale Bibliei este neîntemeiată, ea fiind o literatură neautentică, falsă, termenul 
apocrif are două note caracteristice: literatură care ar fi stat ascunsă, ca un fel 
de operă postumă, dar în acelaşi timp o literatură neautentică, 
pseudoepigrafică, falsă. Literatura aceasta este alcătuită dintr-o vastă materie 
de legende tesute de imaginația naivă a poporului în jurul Mântui-torului şi a 
familiei sfinte: aşa-numitele evanghelii apocrife, ca de pildă Pro-toevanghelia lui 
Iacob, fratele cel mic al Domnului, care, inspirată de dogma concepțiunii 
imaculate a Mântuitorului, învăluie într-un nimb de castitate şi sfințenie 
naşterea, copilăria şi tinerețea Sfintei Fecioare; sau Evanghelia copilăriei, 
atribuită apostolului Toma, în care se arată pribegia familiei sfinte spre Egipt 
prin pustiu, precum şi copilăria Mântuitorului în Nazaret, sunt înfăţişate cu 
elemente de miraculos într-o adevărată apoteoză şi, în sfârşit, Evanghelia lui 
Nicodim, în care se povestesc chinurile Mântuitorului, moartea lui şi 
scoborârea în infern pentru liberarea celor drepți. Ciclul acestor legende 
apocrife se încheie apoi cu o serie de viziuni apocaliptice privitoare la sfârşitul 
lumii şi la contrastul dintre rai şi iad, ca: Apocalipsul sfântului loan Bogoslovul, 
Apocalipsul sfântului Pavel, Călătoria Maicii Domnului la iad, Ascensiunea lui 
Isaia la cer, Cuvântul lui Melodie al pătărilor, care vor trece apoi şi în literatura 
noastră, unele chiar din secolul al XVI-lea. 

Cronicile bizantine, care povesteau, după modelele clasice, toată viața 
zbuciumată a imperiului şi a curții din Constantinopol, nu au interesat pe 
cărturarii de la începutul literaturii bulgare. Dimpotrivă, aceştia gustau mai 


mult cronografele scrise de călugării bizantini, care începeau povestirea de la 
creațiune şi care întrețesau în urzeala biblică şi istorică legende apocrife, 
tradiții populare privitoare la împărați şi alte multe elemente de folclor bizantin. 
Din bogata literatură de cronografe bizantine au trecut în literatura bulgară: 
hronograful lui loan Malalas, un siriac grecizat, care povesteşte istoria lumii 
până la anul 574; cronica lui Gheorghe Monahul Amartolos (- păcătosul), care 
duce povestirea până la moartea împăratului Teofil; câteva fragmente din 
xpovoypx<pixov Zvviofiov a patriarhului Nikifor şi cronograful lui Manasses 
încărcat de podoabe stilistice, care în originalul bizantin era scris în versuri, 
dar care în slavă este tradus în proză şi care va avea, după cum vom vedea, o 
mare influență asupra călugărilor cronicari ai Moldovei Macarie şi Azarie. 

La începuturile creştinării sale, nivelul cultural al poporului nu era 
desigur aşa de ridicat încât să poată gusta frumusețea capodoperelor literaturii 
clasice greceşti, nici să poată prețui floarea poeziei bizantine. Cărturarii bulgari 
— şi în primul rând clericii care stăteau în fruntea activității de transplantare a 
culturii bizantine - au ales din comoara literară a Bizanțului, în afară de ceea 
ce putea întări credința, numai acele opere cu caracter estetic care puteau fi pe 
placul maselor naive ale poporului. Aşadar, în primul rând romanele populare. 
Astfel s-a tradus, încă din secolul al XIII-lea: o versiune a romanului lui 
Alexandru cel Mare, care apoi a fost încorporată în Rusia în aşa-numitele 
cronici greceşti, eleniskii letopisec (Malalas); romanul lui Varlaam şi loasaf, o 
prelucrare bizantină a legendei lui Buda, „cel mai bun roman spiritual al evului 
mediu”, tradus la noi de Udrişte Năsturel, cumnatul lui Matei Basarab; o 
versiune din vestita carte de fabule indiene, tradusă în literatura arabă sub 
numele de Kalilah şi Dimnah, iar în literatura bizantină şi slavă sub numele de 
Stefanites şi Ihnilates (numele a doi şacali, eroi ai romanului), apoi o povestire 
cu elemente enigmatice, dar hazlii în acelaşi timp, din cercul legendelor 
solomonice, intitulată Solomon şi Kitovras, care a circulat şi în literaturile 
medievale ale Apusului sub numele de Solomon şi Mar coif şi care stă la baza 
prelucrării lui Croce, Bertoldo. Din acelaşi ciclu de poveşti venite din vechiul 
Orient în literatura bizantină, bulgarii au mai transpus în literatura lor 
romanul înțesat de proverbe, fabule şi enigme al lui Archirie şi Anadan, a cărui 
formă, cea mai veche, a fost descoperită în zilele noastre de o misiune 
arheologică germană pe o insulă de la cataractele Nilului, într-un papirus scris 
cu 5 veacuri înainte de Hristos în limba armeană. Romanul a fost tradus în 
slavo-neşte în secolul al XI-lea sau al XH-lea, probabil în ținuturile Macedoniei, 
înăbuşită prin cucerirea bizantină, activitatea culturală renaşte în Bulgaria sub 
al doilea imperiu româno-bulgar, la curtea țarilor din Târnova, prin munca 
neobosită a marilor patriarhi Theodosie şi mai ales Efthimie. 

Către sfârşitul secolului al XH-lea literatura sud-slavă îşi strămută 
punctul de greutate în Serbia, care, închegându-se într-o unitate politică, 
devine, sub conducerea lui Ştefan Nemanja, unul din statele cele mai puternice 
ale Peninsulei Balcanice. 

Trezită mai târziu la viaţa literară proprie. Serbia a împrumutat limba 
bisericească, şi împreună cu aceasta şi literatura tradusă, din Bulgaria, dar 
copiştii sârbi, copiind texte religioase, legende şi poveşti bulgare, au introdus în 


textele ce copiau limba țării şi a vremii lor. Bulgaria însăşi intră în sfera de 
influență a culturii sârbeşti, căci documentele scrise în Bulgaria la această 
epocă se resimt de influența sârbească. La curtea din Vidin a țarului bulgăresc 
Sracimir se întrebuințează în documente limba sârbo-slavă şi în această limbă 
este scris şi sbornicul copiat la anul 1360 cu ajutorul Anei, soția țarului şi fiica 
lui Basaraba al nostru. 

Literatura bulgărească venea în Serbia prin mijlocirea mănăstirilor din 
Muntele Athos. Legăturile vieţii de cultură a sârbilor cu Muntele Athos au fost 
înnodate în secolul al XH-lea prin fiul lui Ştefan Nemanja, Ratko. Acesta, 
părăsind strălucirea de la curtea domnească a tatălui său, s-a retras în 
Muntele Athos, îmbrăcând haina monahală sub numele de Sa va. Câţiva ani 
după aceasta tatăl său. Ştefan Nemanja, renunţă şi el la tron şi, venind cu 
sufletul umilit pe urmele fiului său, îşi caută un loc de odihnă între călugării 
Muntelui Athos sub numele de Simion. Simion şi Sava au întemeiat în Muntele 
Athos mănăstirea sârbească Hilandarul, care a înnodat viața religioasă a 
poporului sârb cu viața ascetică şi culturală a Muntelui Athos. 

Muntele Athos este o peninsulă stâncoasă şi abruptă, acoperită numai de 
mănăstiri ridicate de împărați bizantini, de țari bulgari, de cnezi sârbi, de 
domni români şi de țari ruşi. Aceste mănăstiri adăpostesc în ele călugări de 
neamuri diferite, care trăiesc în umilință o viaţă de adevărată frățietate 
creştinească, uniți laolaltă într-un fel de republică, sub conducerea celui mai 
destoinic din soborul egumenilor: protul Muntelui Athos. Această republică de 
mănăstiri a jucat un rol important în viața Răsăritului ortodox, căci ea era nu 
numai inima din care pulsa viața religioasă din Răsărit, dar şi un fel de 
bibliotecă centrală a popoarelor ortodoxe, cum spune unul din cei mai buni 
cunoscători ai literaturii sud-slave, profesorul Murko. 

Din Muntele Athos au plecat textele şi misionarii culturii către țările 
slave. Un popas în drumul lor l-au format mănăstirile din Macedonia, leagănul 
literaturii bulgăreşti din epoca de aur, unde populația bulgărească se încrucişa 
cu populaţia sârbească. Din răsadurile bizantine aduse din Athos a crescut pe 
pământ sârbesc o literatură originală de hagiografie şi cronici naționale. 

În afară de curentul acesta ortodox şi bizantin care se revărsa în Serbia 
din mănăstirile Muntelui Athos, un alt curent, de un caracter cu totul deosebit, 
venea să învioreze literatura sârbească. Era un curent de cultură occidentală 
care pătrundea dinspre țărmurile Mării Adriatice. Litoralul adriatic, vechea Ilirie 
şi o parte din Panonia, fusese ocupat de croați cu câţiva ani mai înainte de 
strămutarea sârbilor în sudul Dunăril. Încă de la începutul aşezării lor pe 
coastele dalmatine, croații sunt câştigaţi la creştinism prin misionari trimişi din 
Roma, după cererea împăratului bizantin Heraclie. După o perioadă de ezitări 
între Roma şi Bizanţ, regele croaților, Branimir, recunoscu în cele din urmă, în 
879, autoritatea bisericii papale. 

În 1102 croații, după o serie de zbuciumări interne, se alipesc la Ungaria 
şi intră în acest fel tot mai mult în sfera de influență a Ungariei şi a bisericii 
catolice. 

Cu un veac mai înainte ținuturile croate din jurul Dubrovnikului de azi — 
Ragusa de altădată — căzuseră sub influența Italiei. La începutul secolului al X1- 


lea dogele Veneţiei, Petru al II-lea Urseolo, cucereşte o parte a țărmului adriatic 
al Croaţiei, unde cu timpul republica Sf. Marco izbuteşte să stăpi-nească centre 
însemnate ca Zara, Veglia, Spalato, Lagosta şi câtva timp Ragusa. Ragusa a fost 
cu deosebire poarta prin care influențele occidentale au pătruns în literatura şi 
în arta sârbească. Deşi Ragusa şi-a redobândit libertatea, pe care cu mici 
întreruperi a izbutit să o păstreze până în 1815 (congresul din Viena), când a 
fost cedată o dată cu Veneţia Austriei, totuşi ea a rămas sub influența 
venețiană şi limba oficială a republicii dalmatine a fost multă vreme limba 
latină, sau mai exact un dialect italian. Legăturile politice şi economice ale 
Veneţiei cu Ragusa au înlesnit în cetatea dalmatină aşezarea italienilor, care au 
adus cu ei în societatea slavă obiceiuri rafinate, gustui pentru artele frumoase 
şi literatură. Pe de altă parte, slavii dalmatini, atraşii de farmecul Veneţiei, se 
duc în Italia pentru completarea studiilor la Universitatea din Padova. 
Ragusanii încep să scrie chiar în limba latină şi italiană. Un tânăr dalmat, Ilja 
Crejevic, primeşte în 1478, la Roma, coroana de poet, şi versurile lui latine sunt 
socotite ca cele mai frumoase dintre ale scriitorilor contemporani. 

Paralel cu influența politică şi culturală a Veneției pe țărmurile 
dalmatine, se întinde şi influenţa bisericil. În Antivari şi în Ragusa se 
întemeiaseră, din veacul al XI-lea chiar, episcopate catolice de care depindeau 
numeroase biserici şi mănăstiri, ca de exemplu: Sancta Măria de Reteco, lângă 
Ragusa, sau Sancta Măria de Mljet (Meleda), aşezată pe vârful unei insule 
stântoase înconjurată de păduri de pini. Prin aceste mănăstiri în care călugării 
croați trăiau sub ascultarea Romei şi oficiau serviciul religios în limba latină, 
precum şi prin numeroase legături politice, comerciale şi culturale, multe 
elemente din arta şi literatura Occidentului medieval au pătruns în literatura 
croată. Astfel croații au cunoscut de timpuriu acele drame liturgice ale evului 
mediu — — misterele, cum le numeau occidentalii, prikazanje sau skazanje, 
cum le numeau croații — au avut poeți care s-au inspirat din lirica lui Petrarca 
şi au cunoscut de timpuriu binefacerile Renaşterii. Prin legăturile cu Serbia, o 
parte din aceste elemente de artă şi literatură occidentală a pătruns în 
literatura sârbească, venind astfel să sporească tezaurul cultural al slavilor 
sud-dunăreni. 

INTRAREA ROMÂNILOR ÎN CULTURA BIZANTINO-SLAVĂ 

Izolaţi de romanitatea occidentală prin unguri, care până târziu, la 
începutul secolului al XI-lea, erau păgâni, şi de imperiul bizantin prin slavii de 
la sudul Dunării, care din secolul al IX-lea erau ortodocşi, românii au trebuit să 
primească în biserică liturghia slavă. Această liturghie fusese înființată de către 
frații Chirii şi Metodiu, greci din Salonic, dar care cunoşteau încă din ca-sa 
părintească limba slavă şi care convertiseră la creştinism pe moravii principelui 
Rostislav. Limba în care ei traduseseră Sfintele Scripturi era însă, după cum s- 
a dedus din particularitățile fonetice, limba bulgărească vorbită pe timpul lor, 
deci în secolul al IX-lea, în jurul Salonicului. Dar cum câmpul lor de activitate 
apostolică se întindea peste ținuturile slavilor occidentali (strămoşii slovenilor 
actuali), ei au trebuit să introducă în traducerile lor şi elemente slave 
occidentale, dintre care unele de origine latină, altele de origine germană. 
Traducerile fraților Chirii şi Metodiu, revizuite în Bulgaria în epoca de aur a 
țarului Simion, au fost curățate de elementele străine şi de tot ce părea 
poporului de neînțeles. 

Copii de pe aceste texte au trecut desigur şi în nordul Dunării şi ele vor fi 
servit la oficierea cultului divin într-o vreme când pătura de populație 
românească era străpunsă de numeroase infiltraţii slave, care nu fuseseră încă 
asimilate şi care au lăsat urme puternice în limba şi chiar în toponimia 
noastră: Gorj (Jiul de munte), Dolj (Jiul de câmpie), Râmnic (din Râbnic, de la 
ryba = peşte, deci „râul cu peşti”), Dâmboviţa (de la a^5^ = stejar), Bucovina 
(țara fagilor), Bistrița (apă repede) etc. Oficierea ritualului creştin nu se putea, 
desigur, săvârşi în toată plinătatea lui fără evanghelii şi fără texte liturgice. Era 
deci firesc ca texte slavoneşti religioase din sudul Dunării să fi trecut în nord şi 
chiar să se fi copiat şi pe pământul nostru. Haşdeu şi I. Bărbulescu cred chiar 
că unul din cele mai vechi monumente ale literaturii bulgare, Codex 
Suprasliensis, s-ar fi scris în țările noastre. 

Organizarea bisericii bulgare şi extensiunea ei în nordul Dunării, într-o 
vreme când noi încă nu eram consolidați, a contribuit şi ea să înnoade viața 
noastră religioasă cu a slavilor sud-dunăreni. Ne lipseşte materialul 
documentar necesar pentru a lumina această epocă întunecată din istoria 
poporului românesC. În anul când, după distrugerea taratului bulgar, Vasile al 
II-lea reorganizează ierarhia bisericească în Bulgaria cucerită, ținuturile vlahilor 
sunt menționate ca aflându-se sub jurisdicțiunea bisericească a episcopatului 
de Vidin, dar din actul împăratului bizantin, publicat de Gelzer, nu se poate şti 
dacă este vorba şi de vlahii din nordul Dunăril. Înglobarea noastră în zona 
religioasă slavă de nuanţă bizantină este apoi întărită de împrejurările politice 
în care s-a desfăşurat firul vieții noastre istorice până la epoca năruirii statelor 
balcanice. 

Principatele româneşti apar în lumina Răsăritului european abia cu 
câteva decenii înainte ca turcii să pună piciorul în Europa. Lipsa de mărturii 
documentare învăluie viața poporului nostru din evul mediu într-o negură 


deasă. Din puţinele ştiri, pe care le culegem din documentele ieşite din 
cancelariile regilor unguri, reiese că în secolul al XIII-lea se găseau pe 
meleagurile noastre formațiuni mărunte de state, din care aveau să se închege 
cu timpul, prin contopirea lor, prin alungarea tătarilor care invadaseră şesurile 
şi prin înlăturarea ungurilor care aveau pretenţie de suzeranitate asupra 
ținuturilor din nordul Dunării, principatul Ţării Româneşti şi al Moldovei. 

Cel dintâi voievod care ridică steagul independenţei pe plaiurile noastre 
este voievodul de la Jiu, Litovoi. El cucereşte părți din Banatul unguresc al 
Severinului, refuză să plătească tributul cuvenit regelui Ladislau Cumanul, dar 
plăteşte cu viaţa această încercare, murind pe câmpul de luptă în anul 1279. 

Abia după o jumătate de veac, când, în urma stingerii dinastiei 
arpadiene. Ungaria era zguduită de mari frământări şi când stăpânirea tătarilor 
la Dunăre se clatină, se întemeiază, ca stat de sine stătător, principatul 
muntean. Basa-raba, unind - în ce împrejurări nu ştim, fiindcă ne lipsesc ştiri 
documentarevoievodatele mărunte sub sceptrul său, curățind şesurile Dunării 
de stăpânirea tătărască şi distrugând în 1330, în văile de la Posada, oştirea lui 
Carol Robert, este, cu drept cuvânt, socotit ca ctitorul Ţării Româneşti. 

Cam în acelaşi timp se întemeiază şi Moldova prin Bogdan, voievodul 
românilor din Maramureş, care, răzvrătindu-se împotriva ungurilor, trece cu 
credincioşii săi peste munți în Moldova, ia în stăpânire ţara lui Sas, căzut pe 
câmpul de luptă, atrage de partea lui pe moldoveni şi distruge oştirile ungureşti 
trimise împotriva lui. 

Principatul Ţării Româneşti şi al Moldovei nu s-au putut deci închega ca 
state independente decât prin lupte cu regii Ungariei, care ridicau pretențiuni 
de suzeranitate asupra ținuturilor din sudul şi răsăritul Carpaţilor. 

În acele vremuri de mari zbuciumări, când principatele române erau în 
necontenite lupte cu regii catolici ai Ungariei şi ai Poloniei pentru salvgardarea 
independenţei lor, se constată între conducătorii Ţării Româneşti şi ai statelor 
slave sud-dunărene strânse legături politice, întărite prin înrudiri dinastice. 
Fiul şi urmaşul lui Basarab, Nicolae Alexandru, a avut o fiică pe care a 
căsătorit-o cu Ştefan Uroş, regele Sârbiei, şi o alta, Anca, pe care a căsătorit-o 
cu Sracimir, dinastul din Vidin. Aceste legături de familie încheiate pe temeiul 
comunității de credință au consolidat şi relațiile politice. Când, după moartea 
lui Alexandru Basarab, Ludovic, regele Ungariei, trece Dunărea şi cucereşte 
Vidinul, luând în captivitate şi pe Sracimir, cumnatul domnului român, acesta, 
ca să-l răzbune, atacă oraşele de graniță din Ardeal, până când, în cele din 
urmă. 

Intervine o împăcare între unguri şi români; şi Vidinul, cucerit de români, 
este redat lui Sracimir, liberat din temnița ungurească. 

Legăturile dinastice dintre voievozii români şi conducătorii statelor slave 
din Balcani, precum şi comunitatea de credință care unea popoarele lor au 
făcut ca românii să ia parte alături de popoarele slave în luptele comune contra 
turcilor la râul Marița (1371), la Cosovo, unde a căzut pe câmpul de luptă bătri- 
nul cneaz al Serbiei, Lazăr, ducând cu el în mormânt independența țării sale, şi 
mai târziu, după căderea statelor slave, în luptele de la Nicopole şi de la Varna. 


Aceste strânse legături religioase, politice şi dinastice au sfârşit prin a ne 
alipi şi mai strâns de lumea ortodoxă a sudului dunărean bizantino-slav. 

Am văzut mai sus împrejurările în care a pătruns la noi cultul divin în 
limba slavă încă din secolul al IX-lea probabil. Mai târziu, când procesul de 
asimilare a elementelor slave din ținuturile noastre se încheiase şi când din 
haosul evului mediu şi-a făcut apariţia în lumina istoriei principatele noastre, 
limba în care se oficia serviciul divin a fost introdusă la noi şi în cancelaria 
domnească. Era pe timpul acela, ca dealtfel în tot cursul evului mediu, o 
strânsă corelaţie între limba de biserică şi limba de stat: limba în care se oficia 
serviciul divin era în acelaşi timp şi limba în care se redactau actele oficiale ale 
cancelariilor princiare: în Apus latina, în Răsărit greaca şi slava. 

Intrarea țărilor noastre în zona culturii sud-slave este un fapt capital în 
istoria românească, căci a avut consecințe din cele mai însemnate pentru 
destinele viitoare ale neamului. 

Ea a fost fatală pentru toată cultura noastră vechE. În secolul al XIV-lea, 
când noi, abia ieşiţi din haosul invaziilor, începem să ne organizăm viața de 
stat, Occidentul străbătuse timp de patru veacuri un drum destul de lung şi de 
bogat în literatură şi se ridicase până la Divina Commedie a lui Dante, în care 
vibrează sufletul Italiei medievale în ceea ce are el mai adânc şi mai etern 
omenesc. Un veac mai târziu, când pe plaiurile noastre călugărul sârb Nicodim 
şi tovarăşii săi clădeau cele dintâi mănăstiri de piatră, pentru ca, în chiliile lor 
să înceapă munca de copiere a manuscriselor de evanghelii slave, în Occident 
se încheia faza medievală a marilor literaturi europene şi, prin reluarea 
tradițiilor cu antichitatea greco-latină, se iveau zările Renaşterii. Literatura care 
se dezvoltă mai departe în Occident, pe temeliile Renaşterii, o literatură bogată 
şi variată, difuzată prin invenţia tipografiei, rămâne străină sufletului 
românesc, închis în formulele învechite ale culturii bizantino-slave, până la 
jumătatea veacului al XVII-lea, când se deschide prin Polonia o fereastră către 
Occident. Ortodoxia şi slavismul ne-au izolat în bună parte de marile 
frământări culturale ale Apusului. 

Alte popoare din jurul nostru, de rasă finică sau slavă, ungurii, polonii, 
cehii, primind şi stând în legătură cu creştinismul din Roma, au adoptat în 
biserică şi în cancelaria de stat limba latină, care a deschis perspectivele unei 
strălucite culturi antice şi care a înlesnit, mai târziu, răspândirea umanismului 
şi a Renaşterii. Noi, cu toată latinitatea ființei noastre etnice, despărțiți de 
romanitatea occidentală prin unguri, care până la începutul secolului al XI-lea 
erau încă păgâni, am intrat în sfera de cultură a popoarelor sud-dunărene. Dar 
cu toate neajunsurile ce au decurs pentru noi din această situație şi pe care le 
vom vedea îndată, totuşi slavismul — oricât s-ar părea de paradoxal la prima 
vedere -— a contribuit într-o măsură oarecare la păstrarea intactă a unității 
noastre etnice. Căci dacă noi, în epoca de aşezare a vieții noastre româneşti, am 
fi avut în biserică şi în viața de stat aceeaşi limbă ca şi ungurii, atunci este 
probabil că precum o parte din pătura conducătoare a poporului nostru din 
Ardeal — care, sub presiunea statului, primind catolicismul şi mai târziu calvi- 
nismul, s-a pierdut în nobilimea maghiară şi a fost deznaţionalizată - tot astfel 
nu ar fi fost exclus ca în aceleaşi împrejurări şi o parte din pătura populară să 


fi fost pierdută pentru românism. Ortodoxia şi slavismul nostru au format, într- 
o vreme în care credința religioasă era o puternică realitate sufletească, 
cimentul care a ţinut strâns legate sufleteşte ramurile neamului răzlețite şi 
încăpute sub stăpâniri diferite. 

Dar dacă din punctul de vedere al integrității etnice ortodoxismul ne-a 
adus servicii incontestabile, alipirea noastră la cultura slavilor sud-dunăreni a 
restrâns însă în chip simțitor orizontul vieții noastre literare. 

Mai întâi, limba slavă în care preoții noştri săvârşeau slujba bisericească 
era o limbă vorbită în veacul al IX-lea în jurul Salonicului şi în ţinuturile 
Macedoniei, dar care în epoca întemeierii principatelor noastre ajunsese o limbă 
învechită, o limbă moartă. Numai cei care erau ţinuţi, prin profesiunea lor, să o 
cunoască se străduiau să o înveţe; de aceea singura clasă cultă era la noi, pe 
acele timpuri, ca dealtfel şi la începutul evului mediu occidental, clerul. 

În al doilea rând, cultura slavă care stătea la dispoziţia clerului nostru 
era ea însăşi săracă. Am văzut într-un capitol precedent în ce consta literatura 
slavilor sud-dunăreni, alimentată, pe de o parte, din cultura Bizanțului, pe de 
altă parte, prin mijlocirea croaților, din cultura Italiel. În patru veacuri de 
influențe bizantine şi de legături cu țărmurile italiene, slavii sud-dunăreni 
transpuseseră în limba lor în primul rând Sfânta Scriptură şi cărțile necesare 
serviciului liturgic, la care adăugaseră câteva cărți de dogmatică şi de mistică 
ascetică, menite să întărească credința cea nouă în masele populare. De o 
deosebită trecere s-au bucurat apoi la popoarele slave legendele apocrife 
privitoare la materia Vechiului şi a Noului Testament şi mai ales legendele 
apocaliptice, care zugrăveau în colori vii antagonismul dintre cele două țărmuri 
spre care se duc sufletele oamenilor după moarte: iadul şi raiul. 

În locul cronicilor bizantine, care nu prezentau mult interes pentru ei, s- 
au mulțumit cu câteva cronografe, care, începând povestea lumii de la crea- 
țiune, amestecau continuu elementul biblic cu cel apocrif şi istoria veridică cu 
fondul legendar al folclorului bizantin. 

Din capodoperele literaturii clasice greceşti nu a păjtruns nimic în 
literatura slavilor de sud, iar din literatura de imaginație a Bizanțului au trecut 
numai câteva romane cu caracter popular. 

Prin legăturile coastelor adriatice ale Serbiei cu Veneţia şi cu celelalte 
cetăți italiene, literatura slavilor sud-dunăreni se îmbogățise cu câteva cărți de 
florilegii, cu romanul lui Alexandru cel Mare, cu o versiune a romanelor bretone 
Tristan şi Isolda, Lancelot, şi în sfârşit cu câteva mistere religioase. 

Literatura religioasă canonică şi apocrifă, cronografe cu elemente apocrife 
şi folclorice, romane populare bizantine şi occidentale, câteva colecții de 
florilegii şi câteva cronici sârbeşti originale, acesta era orizontul literar pE. 
Care-l deschidea poporului nostru adoptarea limbii slavone ca limbă de 
cultură. 

Dar dincolo de granițele lumii slave sud-dunărene era acel Bizanţ a cărui 
strălucitoare civilizație luminase evul mediu într-o vreme în care focarele de 
cultură ale Romei vechi fuseseră stinse prin invazia barbarilor. Era cetatea 
imperială a Constantinopolului a cărei frumuseţe şi ale cărei comori de artă 


uimise într-atâta lumea încât era cântată în bâlinele ruseşti şi în romanele 
courtois ale Franței medievale. 

Printr-un instinct superior de cultură, ctitorii principatelor noastre au 
căutat, dincolo de lumea slavă din sudul Dunării şi într-o vreme în care nu se 
putea prevedea prăbuşirea Peninsulei Balcanice sub turci, legături directe cu 
Bizanțul, pe două căi: religioase şi politice. Astfel Alexandru Basarab, ale cărui 
fiice erau măritate, una după Sracimir, despotul bulgăresc din Vidin, alta după 
Ştefan Uroş, regele Serbiei, — cum s-a văzut mai sus - a cerut patriarhului din 
Constantinopol un mitropolit. Pentru a satisface această cerere a domnului 
valah, patriarhul ridică în 1359 la rangul de mitropolit pe episcopul bizantin 
Iachint din Vicina, un orăşel în Dobrogea, astăzi dispărut, şi-i dă ca scaun de 
reşedinţă capitala de atunci a Ţării Româneşti, Curtea de Argeş. Legăturile 
religioase cu Bizanțul se continuară şi după moartea lui Iachint, căci urmaşul 
său, Hariten, fusese egumen al mănăstirii Cutlumus şi protos al Muntelui 
Athos, iar succesorul lui Hariton, Antim, este şi el tot bizantin. 

Aceşti mitropoliți bizantini ai Ţării Româneşti înnoadă şi mai strâns 
legăturile noului stat cu mănăstirile Muntelui Athos. Docmentele descoperite 
recent la Muntele Athos ne dezvăluie sprijinul acordat de domnii români pentru 
refacerea mănăstirilor din sf. Munte, prădate şi arse de pirați în acele vremuri 
de agonie ale imperiului bizantin. Basarab dăduse „nu puţin”, spune 
documentul, pentru a se rezidi din temelie mănăstirea Cutlumus, iar fiul său, 
Vlaicu-vodă, a rezidit din temelie mănăstirea, i-a făcut castru de apărare, i-a 
înălțat turnuri de priveghere, a zidit biserica, trapezăria şi chiliile şi a dăruit-o 
cu moşii din Ţara Românească. Recunoscător pentru aceste daruri frumoase, 
egumenul Hariton, viitorul mitropolit al țării, propune domnului să fie 
împreună ctitori: „sctAsu oi 5uo %(xt' icou xtiâTOP3?”- După zidirea mănăstirii, 
mulți călugări români, în frunte cu mitropolitul Mihail şi ieromonahul Iacob, se 
duc în noua mănăstire pentru a deprinde acolp tipicul de viață athonită. 
Afluxul călugărilor români devine din ce în ce mai numeros şi mănăstirea 
începe a fi recunoscută în documentele posterioare cu numele de „lavra Ţării 
Româneşti.” 

După Vlaicu-vodă, Radu cel Mare are şi el o parte însemnată în rezidirea 
mănăstirii; dar marele binefăcător, nu numai al mănăstirii Cutlumus, ci şi al 
întregului Munte Athos a fost însă Neagoe Basarab. Gavril, protosul 
mănăstirilor din sfântul Munte, după ce înşiră toate daniile făcute de voievodul 
român mănăstirilor din ţările balcanice, din Ierusalim şi din Sinai, adaugă: „Şi 
fu ctitor mare a toată SfetagorA. Şi în toate laturile de la răsărit până la apus şi 
de la amiazăzi până la amiazănoaptE. Şi toate sfintele biserici le hrănia”. La 
sfințirea mănăstirii Curtea de Argeş au fost de față toți egumenii Muntelui 
Athos în frunte cu protul Gavril. 

Vestea despre sfințenia vieţii ascetice din Muntele Athos ajunsese chiar 
până în ţinuturile nord-vestice ale Ardealului, în Maramureş. În anul 1391 se 
afla la Constantinopol Drag, fiul lui Sas, descălecătorul Moldovei. El străbătuse 
drumul până acolo — după cum aflăm din gramata patriarhului Antonie — ca să 
închine ctitoria familiei lui, mănăstirea Sf. Mihail din Peri, patriarhiei din 
Constantinopol. 


Paralel cu aceste legături religioase merg şi legăturile politice. 

Vestea despre măreţia Bizanțului ajunsese până la curțile domnilor noştri 
şi avem mărturii contemporane din izvoare bizantine că înainte de căderea 
Constantinopolului sub turci, domnii noştri îşi trimiteau copiii în marea cetate 
de cultură. Cronicarul bizantin Duca ne spune că unul din fiii lui Mircea cel 
Bătrân îşi făcea ucenicia armelor, în tovărăşia unor tineri compatrioți, la curtea 
împăratului bizantin loan al VIII-lea, ca ofițer în garda imperială. Acelaşi 
cronicar bizantin adaugă mai departe că în luptele pe care bizantinii le-au 
purtat cu turcii, care puseseră piciorul în Europa, a luat parte şi un nepot al lui 
Mircea, Dan, care s-a luptat cu atâta vitejie, încât împăratul i-a pus la 
îndemâna una din cele mai mari corăbii ca să se întoarcă în patrie. 

Dar, din nenorocire, aceste legături directe cu Bizanțul, aceste frumoase 
perspective care se deschideau pentru cultura noastră sub Mircea cel Mare 
sunt în curând rupte prin invazia turcească şi prin cucerirea 
Constantinopolului. Prăbuşirea Constantinopolului a hotărât definitiv aşezarea 
turcilor în răsăritul Europei. 

Începând cu anul 1393, când Bulgaria intră în stăpânire turcească, şi 
sfâr-şind cu anul 1498, când Zeta, ultimul colț de stăpânire creştină, îşi pierde 
independenţa, toată Peninsula Balcanică ajunge sub dominație musulmană. 
Cu aceasta se pune capăt culturii strălucitoare a Bizanțului. 

Abia intraserăm în zona culturii bizantine, şi aceasta se stinse sub 
apăsarea turcească. Bizanțul mort nu mai putea înviora literaturile sud-slave la 
care noi ne adăpaserăm şi care, ele însele, lipsite de sprijinul statului, intraseră 
în agonie. Izolaţi de latinitatea catolică a Occidentului prin ortodoxismul 
nostru, noi continuăm să viețuim timp de câteva veacuri din fărâmiturile unei 
culturi formate în plin evul mediu şi care la începuturile culturii moderne se 
stinsese. De aci caracterul atât de deosebit față de literaturile Apusului şi, în 
acelaşi timp, atât de medieval al literaturii noastre până în pragul secolului al 
XIX-lea. 

CUCERIREA TURCEASCĂ ŞI CONSECINȚELE PENTRU CULTURA 
POPOARELOR BALCANICE 

Căderea imperiului bizantin şi a statelor sud-dunărene sub turci a pus 
capăt literaturii bizantine din care se alimentau culturile slave ortodoxe şi a 
schimbat cu totul fața Răsăritului european. 

Aşezarea turcilor pe țărmurile Bosforului, după căderea eroică sub 
zidurile cetăţii a ultimului împărat bizantin, a avut consecințe catastrofale 
pentru cultura popoarelor creştine din Peninsula Balcanică. „în aceste zile 
fatale multe capodopere ale spiritului omenesc fură pierdute pentru civilizație”, 
spune unul din istoricii imperiului bizantin. 1 Cărțile au fost arse, evangheliile 
ferecate în aur şi argint au fost rupte pentru ca să scoată aurul; icoanele sfinte 
au fost aruncate în foc pentru ca turcii să-şi fiarbă pe rugul lor carne. 

Impresionată de aceste sacrilegii, pătura intelectuală a Bizanțului a 
apucat drumul exilului. Unii cărturari bizantini s-au refugiat în insula Creta şi 
către celelalte insule ale Arhipelagului, care se găseau încă sub stăpânirea 
latinilor din cruciada a IV-a; cei mai mulți s-au îndreptat însă către țărmurile 
Italiei, unde, încă înainte de căderea Constantinopolului, în epoca de înflorire a 


umanismului, dominată de năzuința întoarcerii către antichitatea clasică, erau 
căutați ca profesori în universităţile italiene, ca editori şi corectori de texte 
greceşti pe lângă tipografiile de curând întemeiate, ca preceptori în familiile 
nobile. O falangă întreagă de erudiți ca Marc Musurus, profesorul savantului 
Pic de la Mirandola, loan Arghyropulos, Dimitrie Halcondylos, Theodor Gaza 
Ioan şi Constantin Lascaris, Visarion de Niceea şi mulți alții s-au aşezat astfel 
în principalele centre de cultură ale Italiei. 

O parte din ei trec în Franța, unde Francisc I, sedus de eleganța 
aristocratică a societăţii italiene, de gustul ei pentru clasicismul grec şi latin, de 
strălucirea artelor şi literaturii în cetăţile italiene, a adus la curtea sa din Paris 
poeți, arhitecţi şi pictori, ca Leonardo da Vinci, şi a pus la cale întemeierea unui 
colegiu de profesori pentru aprofundarea limbilor vechi: latina, greaca şi 
ebraica. 

Aceşti erudiți bizantini au adus cu ei în Occidentul Europei manuscrisele 
preţioase ale literaturii clasice greceşti şi le-au răspândit cu ajutorul tipogra- 

1 A.A. Vasiliev, Histoire de Vempire byzantin, traD. Du russe par P. 
A. Brodia, A. Bourguina, Paris, Picard, 1932, II, P. Iii. 

Fiilor de curând întemeiate. Ei au introdus în universităţile şi în clasele 
aristocratice curentele de idei care înviorau, din secolul al XH-lea, cultura 
bizantină: aprofundarea clasicismului elin şi idealismul filosofiei platonice. 

Aceste curente aduse de principalii reprezentanţi ai culturii bizantine, 
încrucişându-se cu preocupările de întoarcere către clasicismul latin al 
veacului al XIV-lea, pun capăt în Occident filosofiei scolastice insuflată prea 
mult de spiritul teologic şi, întărind umanismul, înlesnesc apariția epocii 
cunoscută în literaturile Occidentului sub numele de Renaştere. Studiul 
scriitorilor antici pasionează într-atât societatea acelui timp, încât modelele 
pentru literatură nu mai sunt căutate în producțiile anterioare ale evului 
mediu, cu caracterul lor romanesc şi cu nota lor de frăgezime copilărească, ci în 
literatura clasicismului greco-latin, cu spiritul ei de maturitate, de echilibru şi 
de armonie. 

Atât de mare era entuziasmul epocii pentru clasicismul greco-latin încât 
reprezentanții noului curent considerau literatura evului mediu ca o literatură 
necioplită, barbară, căci, pretindeau ei, odată cu năruirea imperiului roman 
sub loviturile barbarilor, fuseseră înmormântate în ruinele lumii antice şi artele 
frumoase. Inspirându-se din modele latine şi eline, ei reluară firul tradiției 
clasice şi, deosebindu-se fundamental de predecesorii lor şi prin subiectele 
tratate şi prin.arta compoziţiei, au reprezentat în literatura timpului o 
adevărată renaştere. 

Astfel cărturarii Bizanțului, emigrați în Occident, unde erau căutați, cu 
manuscrisele în care se aflau comorile de cultură ale strămoşilor lor, deş- 
teptând şi ţinând treaz interesul pentru vechea literatură grecească, au avut 
partea lor de muncă în aşezarea temeliilor Renaşterii. 

Dar, pe când Occidentul se folosea de munca şi cultura cărturarilor greci, 
în limanurile bizantine, părăsite de luminile acestora şi inundate de puhoiul 
turcesc, cultura se stinge. Numai în insulele rămase sub stăpânirea franceză şi 
venețiană mai pâlpâia încă o viaţă literară proprie, dar şi acestea au căzut, cu 


timpul, sub stăpânirea musulmană. După căderea Peninsulei Balcanice sub 
turci, vechile legături culturale şi literare dintre Occident şi Orient, stabilite 
după cruciada a IV-a prin stăpânirea franceză şi venețiană în imperiul bizantin, 
sunt rupte. De altă parte, cultura adusă de turci în Europa, întemeiată pe 
culturile asiatice şi în bună parte pe cea persană şi arabă, era cu totul 
deosebită de cultura creştină a Bizanțului şi a Occidentulul. În aceste noi 
condiții politice şi sociale, limba bizantină, pierzându-şi coeziunea ei, începe să 
se schimbe tot mai mult şi ia aspectul unei limbi deosebite: este greaca 
modernă. Viața poporului grec, concentrată de aci înainte în jurul patriarhului, 
căruia turcii îi concedascră o parte din drepturile împăraților bizantini asupra 
credincioşilor lor, se desfăşura de acum pe o linie nouă. Cu căderea 
Constantinopolului, cultura şi literatura bizantină se încheie. 

Tot atât de fatală a fost invazia turcească şi pentru literatura statelor 
slave sud-dunărene. Cucerirea turcească s-a înfăptuit pe când se desfăşura 
faza inițială din procesul de formaţie şi evoluție al organizării lor sociale şi 
culturale. Nimicirea independenţei politice a pus capăt şi acestei evoluții abia 
începute. 

Cruzimea cu care turcii au înăbuşit năzuințele de libertate ale popoarelor 
slave a răscolit adânc sufletul maselor populare. Oraşe ca Trapezica, arse până 
în temelie, fruntaşii oraşului măcelăriți în biserică, tineretul despărțit cu sila de 
părinți şi strămutat în Asia-Mică, bisericile transformate în geamii sau în 
grajduri — asemenea represiuni sângeroase au îngrozit populația şi au introdus 
panica în rândurile ei. 

Ca să scape de urgia turcească, o parte din ea a trecut la 
mohamedanism, altă parte a renunțat la bunurile strămoşeşti şi a luat drumul 
exilului. Cu deosebire pătura conducătoare, nobilimea şi clerul, care erau 
pârghiile de susținere ale statului, urmărite de turci, fiindcă susținuseră 
războiul sfânt împotriva paginilor, au fost nevoite să-şi caute altă patrie. Şi cum 
singurele state ortodoxe din vecinătate care mai păstrau încă autonomia lor 
erau principatele române, la iioi şi-au găsit limanul de adăposT. Înrudirea 
voievozilor noştri cu ultimele dinastii sârbeşti şi bulgăreşti, precum şi 
comunitatea de credinţă religioasă a cultului divin în formele limbii slavone 
erau împrejurări prielnice pentru această migrațiune. 

În țările noastre pribegii au fost primiţi cu generoasă ospitalitate. Pe 
tronurile principatelor noastre s-au urcat ca soţii ale voievozilor români şi 
câteva reprezentante din aceste ultime vlăstare ale familiilor domnitoare din 
Serbia, precum: despina Milita, soţia lui Neagoe Basarab, despina Elena, o rudă 
mai tânără sau chiar sora despinei Milita, crescută şi măritată în Moldova cu 
Petru Rareş; Ştefan cel Mare însuşi se înrudea prin una din soțiile sale, Măria 
de. Mangop, cu ultima dinastie sârbească. 

Emigrarea păturii conducătoare a popoarelor slave - nobilimea şi mai 
ales clerul — va contribui, după cum vom vedea mai pe larg în capitolul 
următor, la întărirea culturii în forma slavonă în țările noastre. 

MĂNĂSTIRILE, FOCARE DE CULTURĂ 

Siliți să se expatrieze, pribegii slavi au luat cu ei, spre a scăpa de 
dezastru, comorile lor de cultură: manuscripte, odăjdii scumpe, aere, icoane. 


Astfel se explică acele manuscrise slave din veacul al XHI-lea pe care le-a aflat 
în vechile noastre mănăstiri şi pe care le-a descris în catalogul său de 
manuscrise slavoneşti din bibliotecile româneşti un învățat rus, lacimirskij. Şi 
tot pe această cale a ajuns la mănăstirea Putna un aer vechi cu inscripție 
grecească, brodată cu fir, care fusese lucrat de „călugărița Eufemia, 
împărăteasa Serbiei şi de fiica acesteia, care în călugărie se numea Eupraxia”. 

Călugării slavi, care îşi făcuseră ucenicia în atmosfera de misticism şi de 
cultură a Muntelui Athos, refugiați pe plaiurile noastre, au reorganizat viața 
monahală la noi, întemeind mănăstiri trainice de piatră, care au devenit 
adevărate focare de cultură ale trecutului nostru. 

Cel dintâi dintre aceştia a fost Nicodim, care, încă înainte de dezastrul 
din Câmpia Mierlei (1389), s-a stabilit în Ţara Românească şi a zidit, sub 
Vlaicu-Vodă (1364-1374), mănăstirile Vodița şi Tismana. Nicodim era originar 
din Macedonia sârbească. Născut la Prelep dintr-un tată grec din Castoria şi 
dintr-o mamă sârbă, el îmbrăcase de timpuriu rasa monahală în Muntele 
Athos. Mai târziu a intervenit chiar într-un moment critic al vieţii religioase a 
poporului sârb, ajutând să se împace conflictul dintre patriarhie şi biserica 
sârbească, conflict care ajunsese aşa de departe, încât patriarhia aruncase 
anatema asupra bisericii sârbeşti. Nicodim îşi căutase împreună cu ucenicii săi 
un adăpost la noi şi aci, cu sprijinul lui Vlaicu-Vodă, a ridicat mănăstirea 
Vodița. Ni s-a păstrat actul de danie al lui Vlaicu-Vodă — cel mai vechi 
document intern — către mănăstire, prin care ni se spune că domnul român 
„după îndemnare dumnezeiască. Ascultând pre cinstitul întru călugări 
NicodiM. Cu a lui < a domnului > cheltuială şi dăruirE. lar cu munca lui Kyr 
Nicodim şi a fraților lui a zidit şi a zugrăvit mănăstirea”. 

Nicodim, care îşi făcuse probabil ucenicia la mănăstirea Hilandar din 
Muntele Athos, a introdus la noi normele de viață monahală şi tradițiile de 
cultură ale călugărilor athoniți. Pentru ca munca lor de cultură să se poată 
săvârşi nestingherită, domnul le dăruieşte, pe lângă odăjdiile şi odoarele 
necesare, moşii: „satul Jidoviştița şi câte galete vor fi de la satul lui Costea 
Topolnița, şi pe Dunăre de la 8 vârşii venitul domnesc şi toată viitoarea din 
mijloc cu toate, şi Dunărea de la povârnişul Orehova, ce duce la podul cel mai 
de sus la Ruşava, şi Vodița cea mare pe amândouă laturile cu nucii, cu livezile 
şi cu Ţerovăţul, cu siliştea Bahnei”. Deosebit de aceasta, el mai dăruieşte, pe 
fiecare an, din casa domnească, la hramul mănăstirii, câte 1000 de perperi, 
precum şi burdufuri de brânză, caşuri, maje de ceară, îmbrăcăminte şi 12 
pături. 

În acelaşi document domnul mai rânduieşte ca nimeni dintre urmaşii săi 
să nu se amestece în administraţia interioară a mănăstirii, ci călugării înşişi, 
după chibzuinţă lor, să-şi aleagă starețul. 

Această grijă deosebită pe care domnul o pune la întemeierea şi 
consolidarea mănăstirii se explică prin faptul că, într-o vreme în care limba de 
cultură a neamului era o limbă străină, pe care o înțelegea numai clerul şi 
pisarii din cancelariile domneşti, mănăstirile erau singurele instituțiuni de 
cărturărie, în mănăstiri se aflau bibliotecile de manuscrise slave aduse de 


fugarii sud-dună-reni, în mănăstiri se aflau şcoli în care se putea învăţa limba 
slavă şi, în sfârşit, în mănăstiri se învăţa şi arta caligrafiei. 

Caligrafii erau în mare vază, fiindcă se îndeletniceau cu copierea şi râs- 
pândirea manuscriselor necesare cultului divin într-o epocă în care tiparul nu 
era încă cunoscut. Nicodim însuşi, care era un călugăr de o cultură aleasă 
pentru timpul lui, era în acelaşi timp şi un caligraf de mare talent. De la el ne-a 
rămas o frumoasă evanghelie, scrisă pe pergament, împodobită cu miniaturi şi 
viniete, cu o notă de „Popa NicodiM. În al şaselea an al perse-cuţiunii sale, iar 
socotit de la începutul lumii 6913 < = 1405 >. 

Normele şi tradiţiile vieţii culturale din sf. Munte au fost introduse apoi şi 
în Moldova, prin ucenicii lui Nicodim, care aduseseră şi acolo tradiţiile de 
muncă ale monahismului athonit. Un rol important pare să fi jucat aci 
călugărul bulgar Grigore Tamblac, de origine din Târnova, scriitor de seamă, 
trimis de patriarhia din Constantinopol la Suceava ca să refere asupra cererii 
lui Alexandru cel Bun de a se întemeia o mitropolie în Moldova. El a fost mare 
dascăl al bisericii moldoveneşti, predicator la curtea lui Alexandru cel Bun şi 
egumen al mănăstirii Neamţului. Sub imboldul primit, se începe în Moldova 
opera pioasă de copiere a manuscriselor religioase. 

Caligrafi şi MiNiATURIŞTI. Arta caligrafiei capătă astfel şi la noi, în aceste 
timpuri premergătoare tiparului, un puternic avânT. În liniştea patriarhală a 
lăcaşurilor de reculegere sufletească, călugări harnici copiau cu răbdare, 
pentru slava lui Dumnezeu şi pentru mântuirea sufletului lor, textele Sfintelor 
Scripturi, împodobindu-le cu viniete, miniaturi şi inițiale colorate frumos în 
bronz, roşu, verde, negru şi albastru. 

Cheltuielile pentru procurarea materialului — chinovar, colori, pergament, 
sau hârtie adusă din fabricile Veneţiei, ale Sileziei, ori, mai târziu, în a doua 
jumătate a secolului al XVI-lea, din fabrica de hârtie a lui Hans Benkner, de la 
Braşov — erau suportate de domni şi de mitropoliți, de episcopi şi de egumeni, 
de boieri şi de negustori, care, asociindu-se astfel la o operă necesară sfintelor 
altare, înțelegeau să îndeplinească o faptă creştinească. În sufletul celui care 
plătea cheltuielile şi în al artistului care îndeplinea munca de migă-leală nu 
intra nici un gând de deşertăciune omenească, ci totul se săvârşea pentru slava 
lui Dumnezeu. De aceea mulți dintre cei ce s-au muncit să copieze şi să 
ilustreze cu miniaturi şi frontispicii colorate manuscrisele nici nu şi-au semnat 
numele, iar cei ce au cutezat să-şi însemne numele au făcut-o cu multă 
umilință: „Prea păcătosul şi netrebnicul şi umilitul şi blestematul caligraf, 
monah Silion, a scris acest sfânt tetraevanghel în sfântul locaş Deal, din 
porunca robului lui Dumnezeu ieromonah leremia egumen”; „Am scris cu 
păcătosul şi cel din urmă între preoți, caligraf protopop lon Sârbul”. Erau florile 
evlaviei creştine pe care sufletele româneşti ale veacurilor trecute le-au adus ca 
prinos Domnului. 

Aceste opere închinate sfintelor altare reprezintă în cultura şi arta 
românească a secolelor XV-XVII aportul cel mai preţioS. În evoluția miniatu- 
risticei din marea slavonească a Răsăritului ortodox care ne înconjura, munca 
de artă săvârşită pe pământ românesc de anonimi călugări „robi ai lui 
Dumnezeu” reprezintă o treaptă superioară şi ea a servit în secolele al XV-lea şi 


al XVI-lea de model vecinilor noştri ortodocşi de la răsărit. N-o spunem numai 
noi aceasta, ci o recunosc înşişi învățații ruşi. „în a doua jumătate a secolului 
al XV-lea şi la începutul secolului al XVI-lea — spune lacimirskij — stilul 
moldovenesc predomină şi în manuscrisele ruseşti, dar aci totul iese oarecum 
țipător şi mâzgălit şi ornamentațţiile ruseşti stau foarte departe de modelele lor, 
de acele manuscrise luxoase moldoveneşti, care la timpul lor au fost dăruite 
vechilor mănăstiri de domnitori şi ierarhi şi care acum împodobesc cele mai 
bune biblioteci de manuscrise” (traD. D-nei Piscupescu). 

Textul era copiat cu pană de gâscă cu roşu şi cu negru într-o caligrafie 
care era ea însăşi o operă de artă, dar toată frumusețea manuscriselor o 
alcătuia decorarea. 

Paginile care deschideau un capitol erau împodobite cu frontispicii. 
Acestea, foarte variate ca desen şi colorit, se pot reduce la trei tipuri principale: 
unele erau geometrice, alcătuite totuşi din linii fine care se împletesc în formă 
de romburi, de cercuri, de dreptunghiuri; altele botanice, alcătuite din flori 
stilizate: lujere, lalele, garoafe, crini, miosotis; multe zoomorfice, pasări sau 
animale reale sau fantastice: vulturi, păuni, corbi cu crucea în gură (stema 
Ţării Româneşti), lei, urşi, balauri înaripațţi, aspide ş.a. De multe ori aceste trei 
tipuri de frontispicii se combină armonios între ele, încheindu-se sus cu o cruce 
păzită de lei sau de aspide, ori umbrită de flori şi de păuni. 

Un deosebit farmec îl dădeau manuscriselor miniaturile care deschideau 
textul şi care erau împrăştiate în cuprinsul marilor diviziuni ale scripturilor 
biblice şi liturgice. Ele înfățişau —- adesea pe un fond bronzat sau pe un roşu 
de purpură - în chenare de portaluri împodobite cu flori, chipul evanghe-liştilor 
sau al marilor liturgişti, scene din viața Mântuitorului sau chiar chipul 
voievozilor sau al boierilor, uneori şi al mitropoliților care porunciseră copierea 
şi iluminarea manuscrisului. Evanghelia scrisă în 1473 din porunca lui Ştefan 
cel Mare pentru mănăstirea Humor - păstrată azi în mitropolia din Cernăuţi — 
înfăţişează pe marele domnitor, cu plete blonde, ochi albaştri, oferind în 
genunchi evanghelia copiată Maicii Domnului, protectoarea mănăstirii, într-un 
manuscris în care se află o evanghelie scrisă în Craiova la 1583 de protopopul 
caligraf loan Sârbul, dăruită de marele armaş Danciul şi de Radul Postelnicul 
mănăstirii Gura Motrului, şi o alta de la biserica Sf. Nicolae din Chilia şi scrisă 
în 1593 şi ferecată în 1644 de Matei Basarab, se găseşte pe o pagină portretul 
domnului în picioare, cu pletele şi barba albă, îmbrăcat în mantie îmblănită de 
brocard cu fir de aur peste costumul înflorat cu fir de argint, iar pe altă pagină, 
portretul doamnei Elina purtând peste învelişul alb al capului cununa 
domnească, îmbrăcată ca şi soțul cu aceeaşi manta blănită cu fir, sub care se 
vede rochia argintie cu flori şi râuri verzi şi cu dungi aurii pe poale. 

De o deosebită varietate era ornamentarea literei inițiale cu care se 
începea un capitol. Litera, pe un fond albastru, roşu sau bronzat, mărită mult, 
era alcătuită din linii şi spirale care se întrețes în forme de vrejuri sau de 
petale, de sepale şi de flori, ori cuprindeau între liniile ei pasări şi animale reale 
sau fantastice: păuni, lei, urşi, pelicanul care îşi sfâşie pieptul pentru ca din 
sângele lui să-şi hrănească puii, imaginea Mântuitorului din Fisiolog; sau 


aspide — motiv împrumutat din acelaşi Fisiolog — şerpi uriaşi care numai cu 
privirea înveninată pot ucide vietăţile de la distanţă. 

Modelele pentru ornamentarea manuscriselor veniseră din Bizanț, care 
suferise în această privință influența artei asiatice, mai ales a celei persane şi a 
celei armene. Ele fuseseră aduse din Muntele Athos prin călugării slavi şi greci, 
pripăşiți în țările noastre. Cel mai vechi caligraf miniaturist în Țara 
Românească a fost călugărul sârb Nicodim, ctitorul mănăstirii Tismana, care 
ne-a lăsat un evangheliar, copiat şi ornamentat în 1405, păstrat înainte de 
război în Muzeul de antichități, dar transportat în zilele de restrişte ale 
războiului la Moscova, de unde nu ne-a mai fost restituiT. În Moldova, cel mai 
vechi caligraf şi miniaturist pare să fi fost Grigore Țamblac, dar manuscrisele 
atribuite lui de Iațimirskij sunt de fapt ale lui Gavril Urikovici. 

Între călugării greci pripăşiți la curţile domnilor noştri unii erau adevărați 
artişti în meşteşugul împodobirii manuscriselor. Aşa, de pildă, Matei 
Mitropolitul Mirelor, care ne-a lăsat o cronică în versuri greceşti a 
evenimentelor petrecute în Ţara Românească între anii 1602-1618, a copiat în 
1610, cu cheltuiala Cătălinei, mare băneasă a Craiovei, o evanghelie grecească, 
ajunsă, acum în mănăstirea Sfântul Sava. 

Între caligrafii şi miniaturiştii străini care au lucrat în ţările sau pentru 
țările noastre se găsesc şi femei, ca de exemplu Melania din Leontopol. 

Prima şcoală de caligrafi miniaturişti pare să fi înflorit în mănăstirea 
Neamţu, unde, în 1429, călugărul Gavril Urikovici — în care N. Iorga vede un 
reprezentant al familiei Ureche, care şi-ar fi transcris numele în formă slavonă — 
copia din porunca lui Alexandru cel Bun şi a soţiei sale Marina ua evangheliar 
greco-slavon. O deosebită înflorire a avut arta miniaturii în vremea lui Ştefan 
cel Mare. Viteazul domn a ţinut să veşnicească numele său nu numai prin 
strălucirea armelor şi prin tenacitatea cu care a apărat pământul Moldovei, dar 
şi prin impulsul dat culturii. Pe timpul său şi din porunca lui, în marile 
mănăstiri atunci întemeiate, lucrau numeroşi artişti ai scrisului. Astfel în 
mănăstirea Putna găsim pe Palade monahul de la care ne-a rămas. Un 
evangheliar care se păstrează în biblioteca mănăstirii, pe Spiridon ieromonahul 
de la care se cunoaşte un evangheliar slavon, aflat acum la Moscova, şi pe Filip 
ieromonahul, care, în 1502, copia un evangheliar slavon pentru mănăstirea 
Zografu din Muntele AthoS. În mănăstirea Humor aflăm lucrând în 1473 un alt 
caligraf, Nicodim, care ne-a lăsat între altele un frumos evangheliar slavon, 
păstrat acum în mitropolia din Cernăuţi. Şi în vechea mănăstire de la Neamţu 
găsim în 1493 un caligraf de talent, pe Teodor Mlijrişescul, care a lucrat în 
1493 o evanghelie, păstrată acum în Biblioteca din Munchen. 

Dintre mitropoliţii ulteriori ai Moldovei, merită să fie amintit aci ca un 
caligraf de mare talent Atanasie Crimca sau Crimcovici, care a împodobit 
ctitoria lui de la Dragomirna cu câteva din cele mai frumoase produse ale 
caligrafiei şi miniaturii româneşti. 

Şi în Tara Românească au fost caligrafi iscusiți de la care ne-au rămas 
manuscrise împodobite frumos cu miniaturi, ca: Radu Drăghici din Măniceştii 
județului Teleorman, care copiază în 1574 un evangheliar pentru Petru Şchiopu 


şi fiul său Marcu, sau Popa Ion Sârbu, care lucrează la Craiova din porunca lui 
Mihnea-vodă, sau mitropolitul Anania de pe vremea lui Matei Basarab.şi alții. 

Introducerea tiparului în țările noastre a dat o lovitură puternică 
dezvoltării frumoase pe care o luase arta caligrafiei şi a miniaturii la noi. Totuşi 
<ea reînvie în epocile domniilor, relativ liniştite, ale lui Matei Basarab şi Vasile 
Lupu şi mai ales în vremea lui Brâncoveanu, când gustul pentru migală şi 
frumos se vădeşte şi în hrisoavele scrise în cancelaria domnească. 

Merită să fie subliniat şi aci — ca o trăsătură a poporului românesc, care 
In tot cursul atât de dramatic al istoriei sale a compătimit cu suferințele 
vecinilor — gândul creştinesc al domnilor, mitropoliților şi boierilor noştri de a 
trimite, împreună cu ajutoare de bani, şi manuscripte copiate frumos 
mănăstirilor obidite sub apăsare turcească din sud-răsăritul Europei. Unul 
dintre cei mai generoşi domni în această privință a fost însuşi Ştefan cel Mare. 
Un minunat evangheliar copiat şi împodobit cu miniaturi din porunca lui, de 
ieromonahul Filip, în 1502, a fost dăruit mănăstirii Zografu din Muntele Athos 
şi se păstrează acum în Biblioteca Naţionala din Viena. Petru Rareş, urmând 
pilda tatălui său, a dăruit şi el o frumoasă evanghelie mănăstirii Xeropotamul şi 
o alta mănăstirii Vatopedi, amândouă în sfântul Munte. Fiica lui Petru Rareş, 
doamna Chiajna, şi soțul ei, Mircea Ciobanul, trimiteau în dar, la 1545, 
mănăstirii Dionisiu din Muntele Athos un evangheliar ferecat în aur şi argint, 
cu chipul donatorilor. Astfel de donațţiuni au fost numeroase. 

Călătoriile făcute în anii din urmă de d-1 Marcu Beza au scos la iveală un 
prețios material de manuscrise cu miniaturi împrăştiate pe această cale în tot 
Orientul grecesc: în mănăstirile din Muntele Athos, din arhipelagul grecesc, din 
Siria, din Ierusalim. Studii întreprinse de d-l Em. Turdeanu în Serbia au 
învederat cât de întinsă a fost generozitatea românească şi în această direcție. 
Manuscripte româneşti cu miniaturi din vremea lui Ştefan cel Mare se găsesc 
până în Cetinje din Muntenegru, altele de la diferiți domni se găsesc:în 
mănăstirea Krusedol (din vremea lui Mihai Viteazul), la ăisatovac, la Remetea, 
la Milesevo, Hopovo, Studenica şi multe altele. 

Se întâmpla uneori chiar ca unul din iscusiții caligrafi ai țărilor noastre, 
mutându-şi rosturile vieții monahale în Muntele Athos, să continue acolo 
munca de glorificare a domnului prin arta scrisului. Aşa, de exemplu, pe 
vremea lui Vasile Lupu, care luase sub ocrotirea sa mănăstirea Zograful din 
Muntele Athos, dăruind-o cu moşii din Basarabia, un călugăr moldovean. Chirii 
Hluboceanu, fiul lui Ursu dintr-un neam de hatmani, încheia în mănăstirea 
Zografu, în ajunul Crăciunului din anul 1639, din porunca ieromonahului 
Paisie, un apostol; în vara anului următor un mineiu pe luna mai, iar la 
sfârşitul anului 1640, o psaltire. 

Câteva din capodoperele miniaturii româneşti împodobesc azi marile 
biblioteci ale Apusului. Evangheliarul copiat în 1429 de Gavril Urikovici se află 
tocmai în Biblioteca Bodleiana din Oxford; un evangheliar, copiat din porunca 
lui Ştefan cel Mare pentru mănăstirea Zografu, se găseşte în Biblioteca 
Imperială din Viena; un altul copiat în 1492 a ajuns în Biblioteca din Munchen. 

LEGĂTORI de manuscrise şi cărți. În legătură cu arta miniaturii a înflorit 
în umbra mănăstirilor noastre şi arta legătoriei. Deşi e sigur că meşteri iscusiți 


în legătura cărților se aflau în marile centre de viață românească ale trecutului, 
ca acel „loachim, zlătarul din Suceava”, a cărui „mână de țarină” a ferecat în 
argint pentru Gheorghe Izlozeanu, pârcălabul din Hotin, evanghelia pe care 
acesta a dăruit-o bisericii din cetatea sa, totuşi e probabil că şi în mănăstiri se 
găseau călugări legători de cărți. Manuscrisele, caligrafiate frumos şi 
împodobite cu splendide miniaturi, erau legate în scoarțe de lemn, îmbrăcate în 
piele sau în atlas, ori ferecate în aur sau argint. Chenarele ornamentelor, 
săpate în piele sau în metal preţios, sunt de o rară frumusețe şi fineţe, iar 
scenele biblice, în care se amestecă adesea motive apocrife, pot sta cu cinste 
alături de cele mai frumoase exemplare ale Occidentului. lată; de pildă, una din 
cele mai vechi legături din câte cunoaştem până acum, aceea a evangheliei 
dăruită în 1519 mănăstirii Bistrița de marele jupân Mareea şi de soția sa 
Marga. Pe prima copertă e săpată în aur scena coborârii Mântui-torului în 
infern pentru a sfărâma lanţurile robiei şi a mântui din împărăția veşnicului 
întuneric pe primii oameni, scenă inspirată din evanghelia lui Nicodim. Această 
scenă simbolică a jertfei lui Hristos pentru mântuirea omenirii — „cu moartea 
pre moarte călcând” — se găseşte imprimată foarte adesea în aurul sau argintul 
copertelor de evanghelii, ca bunăoară pe legătura unei evanghelii greceşti din 
1598, lucrată cu cheltuiala domnului lere-mia Movilă şi a soției sale Elisaveta, 
aflată acum la mănăstirea Sinai din Siria; pe dosul unei evanghelii copiată de 
mitropolitul Ungrovlahiei Luca în 1516, aflată acum la Ierusalim; pe coperta 
unei evanghelii a doamnei Elena, soţia lui Petru Rareş, şi pe aceea a lui Ştefan 
Rareş, ambele la Ierusalim 1; pe alta, pe care Brâncoveanu o dăruia în 1697 
mănăstirii din insula Patmos. Deşi scena este aceeaşi, totuşi chenarele în care 
este încadrată, dispoziția grupului, mişcarea personalelor, desenul dau fiecărui 
exemplar o individualitate aparte. 

În Biblioteca Academiei Române se găsesc cărți din epoca lui Coresi 
legate în aur şi argint, care sunt prin migala lor o minune de artă. Merită apoi o 
menţiune specială legăturile care îmbracă splendidele manuscrise cu miniaturi 
ale mitropolitului Crimca. Unele ne dau, în colțul din dreapta şi din stânga al 
scenei cu coborârea Mântuitorului în iad, chipul mitropolitului Crimca şi al 
domnului țării, leremia Movilă. Câteodată, în scenele biblice, apar în colțul de 
jos din dreapta sau din stânga şi chipurile donatorilor. 

1 V. Marco Beza. Urme româneşti în răsăritul ortodox, p. 7, 2&, 119. 

3T bibliotecl. În mănăstirile noastre se aflau pe timpuri biblioteci bogate, 
care însă, în viitoarea vremurilor, s-au împrăştiat şi pierdut. Numai câteva 
mănăstiri, ca Neamţu, bunioară, mai păstrează ceva din zestrea culturală de 
altădată. Multe rămăşiţe din această viață de cultură mănăstirească au trecut 
granița, chiar sub ochii noştrie destul să amintim cazul cronografului lui Moxa, 
pe care profesorul rus Grigorov 1-a cumpărat în Bucureşti şi 1-a dus la 
Moscova, sau evangheliarul cu miniaturi al lui Nicodim, trimis în timpul 
războiului la Moscova şi rămas acolO. În mijlocul indiferenţei generale, 
Academia Română, prețuind importanța manuscriselor slavoneşti pentru 
luminarea unei epoci destul de interesantă din cultura veche românească, dar, 
din nenorocire, prea puţin cunoscută, a început să le adune. Depozitul ei 
numără până acum 650 de manuscripte, inventariate sumar de regretatul 


slavist I. Bogdan şi copiate într-un catalog scris de d-1 Iuliu Tuducescu. 
Cercetarea aprofundată a acestor texte ridică probleme din cele mai 
interesante. 

În primul rând ele ne ajută să determinăm curentele slave care s-au 
încrucişat în cultura românească din veacurile al XV-lea şi al XVI-lea. Fără să 
anticipăm o concluzie pe care numai un studiu aprofundat ar putea-o da, 
observăm totuşi, după datele inventarului, că până în secolul al XVI-lea textele 
slave din ţările noastre sunt de redacție mediobulgară şi paleosârbă, în Moldova 
predominând influența mediobulgară, în Muntenia cea paleosârbă. In nordul 
Ardealului apar şi texte de redacție rusească, probabil ucraineană. De la 
sfârşitul secolului al XVI-lea, adică după căsătoria lui Ştefan cel Mare cu 
Eudoxia, sora cneazului Simeon Olelkovici din Kiev, şi mai ales din epoca lui 
Vasile JLupu şi Matei Basarab, când se întinde în principatele româneşti 
influența kieviană a lui Petru Moghilă, încep să apară în Muntenia şi Moldova 
Şi texte de redacție rusească. 

Un interes deosebit îl înfăţişează apoi, prin vechimea ei, psaltirea în slava 
bisericească, copiată pe pergament din porunca lui Branko Mladeno-vici în 
1346, cunoscută în lumea slaviştilor prin descrierea lui Fr. Miklosic şi folosită 
de lagic în ediția dată de el Psaltirii din Bologna (nr. 205)l; dar mai ales o serie 
de texte în redacţie paleosârbă copiate pa pergament încă din veacul al XIII-lea, 
precum; o evanghelie (nr. 4), un apostol (nr. 20) şi două foi în interiorul 
scoarțelor unui manuscript adus de la mănăstirea Neamţu. Prezenţa unor 
asemenea texte, anterioare întemeierii principatelor, în mănăstirile româneşti 
mi poate fi un fapt banal, fiindcă dacă unele pot fi şi achi-zițiuni târzii, altele au 
fost aduse de valul călugărilor slavi sud-dunăreni care şi-au părăsit patria în 
fața invaziei turceşti. Aceste manuscrise slavone aduse din sudul dunărean 
constituiesc primul fond al vechilor biblioteci mănăstireşti din ţările noastre. 

Câteva exemplare deschid o perspectivă interesantă asupra circulațiunii 
textelor şi copiştilor în cuprinsurile româneşti. Un manuscript de evanghelie 
(nr. 204) în mediobulgară a fost copiat în 1651 de „Vasile Bosie, dascălul din 
Tara Moldovei”, din porunca boierului Radu, marele comis, care l-a dăruit apoi 
mănăstirii Cozia. Un molitvenic (nr. 32) copiat în Moldova, proprietate 

1 Vezi şi descrierea lui A 1. Odobesc u, în Revisti română, I, 1861, p. 
709-725. 

A unei biserici cu hramul Sfântul Nicolae, a fost găsit tocmai în comuna 
Sân-giorgiu din Ardeal. 

Alte manuscripte dezvăluie un colț din viața dramatică a culturii 
româneşti: un minei pentru sărbători, căzut în mâinile turcilor, a fost cumpărat 
la 25 noiembrie 1620 de uricariul Lucaci şi dăruit mănăstirii Vizantia din 
Moldova (nr. 49). 

, Cât priveşte cuprinsul, textele sunt foarte variate. Mai întâi, cum e 
firesc, multe evanghelii şi texte liturgice; apoi scrieri patristice şi opere ascetice; 
vieți de sfmţi — mineie — şi patericuri schitice, adică vieți de asceţi, unele de 
origine bizantină, ca Lavsaicul lui Paladie din secolul al IV-lea, sau Limo-nariul 
lui loan Moshos din Sinai (secolul al VIII-lea) — altele de origine rusească, 
precum Prologul lui Dimitrie, mitropolitul Rostovului (1689-1705). 


Alături de texte religioase se găsesc şi colecții de legi, precum Pravila 
mare sau Nomocanonul lui Mihail Vlastaris, în redacție mediobulgară, copiat de 
monahul Ghervasie pe timpul lui Ştefan cel Mare, la 1472 (nr. 131); o colecţie 
de legi cu caracter monahal, al cărui text stă la baza Pravilei de la Govora a lui 
Moxa, colecția copiată din porunca mitropolitului Theofan al Moldovei la 1618. 
O altă serie de texte din Biblioteca Academiei aparțin istoriografiei, precum: 
Amartolos din secolul al XVI-lea (nr. 320); Manasses şi Vrienios (nr. 147) şi, în 
sfârşit, câteva romane populare, ca Varlaam şi Ioasaf în redacție mediobulgară 
din secolul al XIV-lea, la care e de adăogat şi cea mai veche versiune a 
Alexandriei copiată în mănăstirea Neamţu. 

Pe lângă această zestre a culturii slavone răsădită pe pământ românesc, 
mai găsim în colecția Academiei Române şi creațiuni româneşti în limbă slavă, 
ca: analele de la Putna; o copie de pe cel mai vechi pomelnic românesc — de la 
Bistriţa — început în 1407, cu numele domnilor Moldovei şi al doamnelor lor, cu 
al familiilor domnitoare înrudite din Ţara Românească, cu al mitropoliților, 
episcopilor.; imnuri religioase create de Filothei monahul, fost logofăt al lui 
Mircea cel Bătrân (nr. 209); în sfârşit, câteva opere ale mitropolitului kievian 
Petru Moghilă, vlăstar de domni moldoveni, şi o viaţă a sfântului loan cel Nou 
de la Suceava, operă a lui Grigore Ţambâac. 

Ceea ce avem azi este o slabă rămăşiţă din ceea ce a fost odinioară 
cultura slavă în mănăstirile noastre. Vestea despre bogăţia bibliotecilor noastre 
trecuse încă din timpurile vechi graniță. În 1556 ţarul Ivan cel Groaznic, având 
nevoie de o sintagmă cu materia aşezată după ordinea literelor chirilice, 
trimitea după exemplare în Moldova lui Alexandru Lăpuşneanu. Şi marele 
mitropolit al Kievului, Petru Moghilă, căuta manuscrise pentru tipăriturile sale 
în mănăstirile româneşti. 

Şcolile. Din numeroase notițe păstrate pe filele manuscriselor vechi 
rezultă că cei mai de seamă cărturari şi copişti ai veacurilor trecute s-au format 
în şcolile din mănăstiri: Bistrița, Neamţu, Putna, Voroneţ, Slatina, Suceviţa din 
Moldova; Tismana, Cozia, Bistriţa din Oltenia; Dealul, Govora ş.A. În Muntenia. 

Mănăstirile erau depozitarele de cultură slavonă şi, într-o vreme în care 
serviciul divin şi actele de cancelarie domnească se redactau într-o limbă 

1 lacimirskij, CJiaBHHCKHH H pyCCKHfl pyKOnHCH PyMMHCKHXI 
BH6JIHOTeK'b, p. 288. 

Străină - moartă - era firesc ca viitorii clerici şi dieci sau pisari să 
deprindă rudimentele de instrucţie slavonă în şcolile mănăstireşti. Din aceste 
şcoli au ieşit în bună parte vechii dieci de cancelarie — care poartă nume 
româneşti, ca: Oțel, Oanţă, Lupul, Vulpaş, Buzdugan, Căţelean, Ion Marjire — 
pisarii lui Petru Rareş, Muşat şi Crăciun, pisarii lui Mihai Viteazul. 

Instrucţia în mănăstiri avea desigur un caracter religios şi ea se va fi 
mărginit la scris şi citit, la deprinderea limbii slavone pe textele Sfintelor 
Scripturi şi la cântările bisericeşti. La aceste şcoli veneau, pe vremea lui 
Alexandru Lăpuşneanu, în Moldova, să înveţe cântările, dascăli şi dieci ruteni 
din Przemysl şi din Lwow 1, într-o vreme când biserica ortodoxă era amenințată 
în Galiția de propaganda iezuită. 


Pentru uzul copiilor care învățau o limbă străină şi pentru nevoile celor 
ce tălmăceau din limba slavonă în limba română, s-au alcătuit cu vremea şi 
dicționare slavo-române, cum este dicționarul lui Mardarie de la mănăstirea 
Cozia, alcătuit pe la anul 1649, sau al lui Mihail Logofătul din Târgovişte, scris 
pe la 1678. 

Broderia religioasă. În mănăstiri erau şi ateliere de broderie religioasă, 
din care a ieşit o întreagă artă minoră de o rară frumusețe dar care, din 
nenorocire, nu ne este cunoscută în toate detaliile ei. Un studiu recent al d-lui 
Emil Turdeanu despre epitafele moldoveneşti în secolele al XV-lea şi al XVI-lea 
aruncă o lumină vie asupra acestei laturi din viața artistică a vechilor noastre 
mănăstiri. Şi aici modelele veneau din Bizanţ, prin mijlocirea slavilor din sudul 
Dunării. 

Cel mai vechi exemplar de epitaf găsit pe pământ românesc este cel 
păstrat azi în mănăstirea Putna şi care a fost lucrat de regina Euthimia, soția 
despotului sârb loan Ugliesa, fratele lui Vukasin, şi de fiica ei, Eupraxia. După 
moartea soțului, regina văduvă şi cu fiica ei şi-au căutat liniştea sufletului în 
pacea unei mănăstiri sârbeşti. Aci, cu gândul la jertfa Mântuitorului [şi după] 
gustul lor artistic, au migălit cu acul, după un model bizantin, un splendid 
epitaf, pe care, când valul invaziei turceşti a năpădit ţinuturile sârbeşti, 
călugării fugari ai mănăstirii l-au adus în Moldova, la începutul secolului al XV- 
lea. Epitaful a servit apoi ca model pentru o întreagă serie de exemplare. 
Motivul este de o simplitate mişcătoare: pe câmpul înstelat al cerului, trupul 
mort al Mântuitorului, cu capul nimbat de o aureolă de pietre prețioase, este 
înconjurat de îngeri îndurerați. 

Acest motiv de origine bizantină, transplantat în Moldova şi contaminat 
cu alte motive, a servit apoi ca punct de plecare pentru o întreagă înflorire, care 
se poate desface în două ramuri principale, în două şcoli. Una, arhaizantă, 
reprezintă vechiul model sârbesc, reprodus, fireşte, cu variante, într-un epitaf 
lucrat pe vremea lui Alexandru cel Bun, la 1428, prin stăruința mitropolitului 
grec Macarie. A doua şcoală pare să fi pornit de la mănăstirea Putna, ctitoria lui 
Ştefan cel Mare, care a fost în acelaşi timp şi unul din atelierele cele mai active 
ale miniaturii moldoveneşti. Exemplarul creat la Putna umanizează drama 
Mântuitorului, căci aduce la căpătâiul lui ființele de care i-a fost 

Hurmuzachi, Documente, I, p. 209. 

Legată viața pământească: de o parte Maica Preacurată şi Măria 
Magdalena, de alta sfântul Iosif, Nicodim, mironosițele si, în sfârşit, detaliu 
interesant, sfântul Ioan, strângând mâna Mântui torului. In jurul scenei: 
îngerii; iar în unghiuri: simbolurile evangheliştilor. Modelul a trecut apoi la alte 
ctitorii ale lui Ştefan cel Mare, la mănăstirea Dobrovăţul (epitaful din 1504- 
1506) şi la mănăstirea Voroneţ. 

După moartea lui Ştefan cel Mare, evoluţia broderiei religioase se 
continuă în trei etape succesive sub domniile lui Petru Rareş, Alexandru Lăpuş- 
neanu şi leremia Movilă. Ca o inovaţie, în compoziția epitafelor din timpul lui 
Petru Rareş apare în planul superior crucea bizantină încinsă de cununa de 
spini. Epitafe şi patrafire lucrate în mănăstirile moldoveneşti au fost trimise în 
dar de Petru Rareş la mănăstirile Muntelui Athos şi, un detaliu interesant, 


pictura capelei din mănăstirea Dionisiat, reclădită de Petru Rareş, reproduce, 
ca compoziție şi colorit, întocmai scena epitafelor din epoca lui Rareş. 

În inscripţiile slave publicate de Emil Turdeanu (Cercetări literare, IV, p, 
203-214) sunt amintite următoarele domnițe şi jupânițe: Marina lui Alexandru 
cel Bun (epitaf din 1428), Măria lui Ştefan cel Mare (1490), Elena Rareş cu 
ficele ei Chiajna şi Ruxanda (epitaf din 1445 dăruit mănăstirii Dionisiat din 
Athos), Ruxanda Lăpuşneanu (epitaf dăruit mănăstirii Milesevo, 1567), 
Elisabeta lui leremia Movilă (epitaful mănăstirii Suceviţa, 1597), Mitrofana, 
mama cronicarului Ureche, Secul 1608. Pe un tetravanghel slav, frumos 
ornamentat, s-a păstrat o notiță de mitropolitul Macarie cronicarul lui Rareş, 
care spune că jupâneasa Frosina a logofătului Grigorie Fierie a țesut un patrafir 
în 1553 şi 1-a dăruit mănăstirii Neamţul. (Emil Turdeanu, Buletinul Instit. 
Sofia, I, 1941, p. 55). 

Arta aceasta a broderiilor religioase țesute din fire de aur şi împodobite 
cu perle şi mărgăritare era destul de dezvoltată în trecutul nostru. O mulțime 
de alte obiecte, acopereminte pentru mormintele voievozilor cu chipurile lor, 
patrafire, zavese, odăjdii pentru preoţi, prapore, dovedesc pe lângă o migală de 
albine şi un deosebit simț artistic. Ele formează bogăția muzeelor noastre 
mănăstireşti. 

Pictura. E probabil că cei dintâi zugravi de biserici ai noştri să fi fost 
străini, poate slavi sud-dunăreni sau greci, care-şi învățaseră meşteşugul în 
Muntele Athos. Paul de Alep, vorbind de mănstirea Curtea de Argeş, ne spune 
că a fost zugrăvită de artişti cretani. Modelele după care meşterii zugrăveau 
bisericile noastre veneau fireşte din Bizanţ. Ei lucrau după tradiţiile transmise 
prin manualele de pictură religioasă, cunoscute sub numele de Erminii şi 
alcătuite în atelierele muntelui Athos. Din acestea, două tipuri au circulat în 
lumea zugravilor noştri — şi în traduceri româneşti: unul prelucrat de Frangos 
Cattelanos după manualul lui Panselinos, pictorul legendar al Muntelui Athos; 
altul prelucrat de ieromonahul Dionisie din Furna, care învățase meşteşugul 
din copilărie în Muntele Athos. De aceea pictura noastră veche, urmând 
normele statornicite, este dominată de o concepție diametral opusă aceleia care 
a însuflețit arta Renaşterii. Pe când în pictura religioasă a Occidentului este o 
concepție grațioasă, plină de viaţă a grupurilor, de mişcare, de cadru pitoresc al 
naturii înconjurătoare, de tot ceea ce putea să apropie sfântul de omenesc, în 
arta ortodoxă este o concepţie ascetică: sfinții sunt desprinşi de tot ceea ce este 
pământesc, cu trupul mortificat de asceză, cu chipul învăluit în nimbul 
divinității. Numai flacăra mistică licăreşte în lumina ochilor. 

Dar deşi tehnica bizantină era predomnitoare, totuşi influenţe occidentale 
nu se pot tăgădui. Se ştie că Alexandru Lăpuşneanu cerea zugravi pentru 
bisericile sale din Italia. Meşterul Mina, care a zugrăvit mănăstirea Căluiul a 
Buzeştilor şi pe care Mihai Viteazul 1-a trimis în Veneţia ca să cumpere 
vopsele, nu se va fi întors din cetatea dogilor numai cu culori. Din încrucişarea 
acestor curente şi influenţe străine şi din selectarea armonică a elementelor lor 
esențiale recreate prin geniul poporului s-a format cu timpul pe pământ 
românesc o artă originală, cu caracterele ei distinctive, ce se vădeşte ca atare 
nu numai în picturile de pe zidurile bisericilor, ci şi în zugrăveala icoanelor. 


Această artă românească a atras atenția specialiştilor străini. Cunoscutul 
iconograf rus N. Kondakov, amintind de breslele de zugravi ai Moldovei din 
veacul al XVI-lea, care au pictat icoane şi fresce de biserici, vorbeşte de şcoala 
moldo-valahă din secolul al XVI-lea şi arată influenţa pe care a avut-o această 
şcoală asupra iconografiei din Rusia meridională. Frescele de pe zidurile 
exterioare ale mănăstirilor Voroneţul, Vatra Moldoviței, Suceviţa, Humorul, 
zugrăvite în strălucita epocă de la Ştefan cel Mare la Petru Rareş, stârnesc azi 
admiraţia celor mai de seamă cunoscători ai artei bizantine. Cunoscutul 
profesor de istoria artelor de la Universitatea din Viena dinaintea marelui 
război, Josef Sztrygowski, într-un articol din ziarul Zeii pe august 1913, 
vorbind de o călătorie în munții Bucovinei ea de „una din plăcerile cele mai 
înviorătoare ale Europei”, se întreba: „Dar ce este ceea ce ar trebui să atragă în 
aceste îndepărtate văi chiar pe cel mai umblat cunoscător al artei vechi? Sunt — 
răspunde el — tezaure ce el nu le poate vedea nicăieri în altă parte.”1 D-1 Henri 
Focillon, profesor de istoria artelor la Sorbona, mărturiseşte: „Cine le-a văzut o 
dată aceste delicioase biserici ale Bucovinei nu le va putea uita niciodată. Într-o 
țară de verdeață şi de păduri, sub un cer luminos şi potolit, ele sunt florile 
primăverii eterne a imaginilor. Sub vechiul decor de arcaturi, iată distribuite (în 
fresce) ierarhiile cereşti: judecata din urmă, geneza, maeştrii înțelepciunii 
anticE. Marea dramă a istoriei creştinătăţii orientale, asediul 
Constantinopolului. Voroneț, Moldavița, Humor, în finele dimineți din țara 
fagilor, în mijlocul pajiştilor lor înverzite, atâtea capodopere de poezie arhaică. 
În care se afirmă poezia vieţii româneşti întinerind formule antice.”2 

Şi nu sunt desigur simple flori retorice, ci cuprind şi un sâmbure de 
adevăr aceste cuvinte ale lui Sztrygowski: „Cine se osteneşte să pătrundă în 
aceste cicluri de icoane care se pot compara iarăşi numai cu mozaicurile din 
San Marco sau, considerând numai interiorul, cu bisericile Muntelui Athos, 
acela recunoaşte numaidecât marea greşeală ce a săvârşit până acum 
investigația ştiinţifică, nevăzând în aceste fresce decât numai şi numai un 
răsad al artei atho-nice. Altfel însă judecă acela care ține seamă de înrâurirea 
cea grozav de mare ce au avut asupra artei din Athos voievozii moldo-valahi cu 
ale lor aşeză- 

1 V. Traducerea lui G. Murnu din Buletinul Comisiunii monumentelor 
istorice, 1913, p. 129. 

2 Revue de l'art, Paris, mai 1925, p. 26. 

Minte, ctitorii şi danii, şi nu uită a socoti, pe de altă parte, belşugul de 
idei proprii teologice, precum ele se rostesc cu deosebire în manuscrisele şi 
picturile murale ale mănăstirilor Dragomirna şi Suceviţa; dacă e obişnuit din 
lungă experienţă să prindă cu privirea raporturile generale, el va fi silit să 
admită că nu atât Athosul asupra Moldovei, pe cât marea cultură din 
mănăstirile Bucovinei a trebuit să se repercuteze asupra sfântului Munte.” 1 

Mănăstirile au fost astfel în trecutul românesc, prin neîntrerupta 
activitate de cultură şi de artă, centrele din care pulsa viaţa spirituală în toate 
cuprinsurile neamului. Textele tălmăcite şi modelele de artă religioasă create în 
chiliile mănăstirilor erau copiate de preoții de mir şi de cărturarii şi artiştii laici 
şi răspândite mai departe în lumea satelor şi a oraşelor. Astfel s-a creat acea 


atmosferă de misticism în care a viețuit poporul nostru mai multe veacuri, în 
această atmosferă în care învățământul, pornit din curtea mănăstirilor, era dat 
de cler, s-a format sufletul românesc cu o puternică notă de religiozitate, pe 
care o găsim vibrând până şi în filele vechilor cronici. Prestigiul pe care-l 
dobândiseră mănăstirile era aşa de mare, încât domni şi boieri se întreceau să 
le înzestreze cu sate şi moşii, cu mori şi prisăci şi cu sălaşe de robi“, între 
zidurile acestor lăcaşuri de asistenţă şi rugă, de cultură şi de artă, şi-au căutat, 
în anii bătrâneții, pacea, în pregătirea pentru viața viitoare, membri ai familiilor 
domnitoare şi fruntaşi ai marii boierimi, precum: marele logofăt al lui Mircea cel 
Bltrân, Filos; mama lui Ştefan cel Mare, Oltea Doamna; mama lui Mihai 
Viteazul, Theofana; Nistor şi soția sa Mitrofana, părinții marelui cronicar 
Grigore Ureche; marele logofăt al lui Nicolae Mavrocordat, cronicarul Radu 
Popescu, şi mulți alții. 

Comorile de cultură şi artă pe care le păstrau mănăstirile ascunse 
departe de pânza drumurilor bătătorite, în plaiurile munților, explică în parte şi 
grija pe care au pus-o domnii de a le întări cu ziduri şi cu metereze, ca pe nişte 
adevărate cetăți. 

introducere şi ediție critică a versiunilor româneşti, Cernăuţi, 1936; acelaşi, 
Darstellungen altheidnischer Denker und Schriftsteller în der Kirchenmalerei 
des Morgenlandes, în Bulletin de la section historique d* V Acadimie Roumaine, 
tome XI, 1924. 

CULTURA SLAVĂ ÎN ȚĂRILE NOASTRE. SUFLET ROMÂNESC ÎN LIMBĂ 
SLAVĂ 

LITERATURA RELIGIOASĂ în urma prăbuşirii statelor slave sub turci, 
călugări ca Nicodim şi alții, despre care vom vorbi în curând, în năzuința lor de 


a scăpa de dezastru comorile de cultură ale poporului lor şi de a continua în 
limanuri mai adăpostite munca lor închinată Domnului, au adus în țările 
noastre vechile manuscrise slavone şi au pus temeliile vieții monahale după 
normele statornicite în Muntele AthoS. În mănăstirile întemeiate de ei şi sporite 
prin grija pentru bunurile sufleteşti ale voievozilor noştri, s-a început o 
spornică activitate culturală în limba slavă, care era pe atunci la noi limba de 
cultură a neamului, precum în Occidentul evului mediu fusese, cu câteva 
veacuri mai înainte, limba latină. În mănăstirile acestea se aflau şcolile de 
slavonie, bibliotecile şi călugării caligrafi, care au copiat cu un remarcabil simț 
de artă manuscrisele slave ale Sfintelor Scripturi, atât de prețioase într-o vreme 
în care tipografiile nu-şi făcuseră apariţia la nol. În afară de textele Sfintelor 
Scripturi şi în afară de cărțile necesare serviciului divin, s-au mai copiat în 
mănăstirile noastre literatura dogmatică şi ascetică, care contribuia la întărirea 
credinței, literatura apocrifă, care satisfăcea curiozitatea călugărilor pentru 
atâtea chestiuni pe care Biblia le lasă în întuneric, precum şi o bună parte din 
literatura distractivă a slavilor sud-dunăreni, ca bunioară o versiune a 
romanului lui Alexandru cel Mare, copiată în 1562 din porunca mitropolitului 
Grigore al Moldovei şi care se păstra în biblioteca mănăstirii Neamțul. 

Dar în aceste manuscrise copiate după originale venite din sudul 
Dunării, în afară de arta caligrafică şi miniaturistică, nu se poate găsi nici un 
alt adaus al sufletului românesc la nol. În schimb însă găsim în veacurile al 
XIV-lea, al XV-lea şi al XVI-lea, când cultura slavă de la noi, întărită continuu 
prin focarele din sudul Dunării, era în floare, un începiit de literatură 
românească în limba slavă. Precum în Occidentul medieval cărturarii din toate 
țările dădeau expresie concepției lor în limba latină, tot astfel găsim şi în țările 
noastre cărturari care, sub influența modelelor sud-dunărene, şi-au înveşmân- 
tat gândirea şi simțţirea în formele limbii slavone. Avem astfel în primele veacuri 
ale statelor noastre un suflet românesc în formă slavonă. 

Cel mai vechi dintre aceşti cărturari este un mare logofăt al lui Mircea cel 
Mare. Acesta, în asfințitul vieţii sale, renunțând la măririle deşarte, şi-a căutat 
un loc de linişte şi reculegere în lumea călugărilor, sub numele de Filotheiu. De 
la el ne-a rămas un polieleu, adică un fel de imn religios destinat să fie cântat. 
Originalul s-a pierdut, dar se păstrează mai multe copii manuscrise din Tara 
Românească, Moldova şi Rusia, dintre care cea mai veche datează din veacul al 
XV-leA. În aceste copii se spune doar că autorul cântecului este „monahul 
Filotheiu, care a fost logofăt mare al lui Mircea cel Mare”. Cum se numea însă 
mai înainte nu ni se spune, dar dacă țineam seama - după cum observă d-l P. 
P. Panaitescu -— că cei ce îmbracă rasa monahală sunt ținuți să-şi schimbe 
numele pe care l-au purtat în viața lumească şi să ia în sihăstrie un altul, care 
însă să înceapă cu aceeaşi literă cu care începea şi numele laic, atunci e 
probabil că sihastrul Filotheiu trebuie identificat cu marele logofăt Filcs, pe 
care-l găsim semnând în actele divanului domnesc al lui Mircea cel Mare prin 
1394. 

Cam în acelaşi timp se desfăşoară în Moldova activitatea lui Grigore 
Tamblac. Deşi acesta era bulgar, trimis de patriarhia din Constantinopol în 
Moldova ca să refere asupra cererii lui Alexandru cel Bun de a se da Moldovei o 


mitropolie, deşi el a plecat apoi din Moldova în Rusia, unde a ajuns mitropolit şi 
apoi s-a întors în Bulgaria, totuşi, pe timpul cât a fost în Moldova ca egumen la 
mănăstirea Neamţu şi ca predicator la curtea lui Alexandru cel Bun, a ținut un 
ciclu de 17 cuvântări, unele cu caracter panegiric, în cinstea sfinților 
sărbătoriți, precum: cuvânt de laudă sf. Gheorghe, cuvânt de lauda sfinților 
apostoli Petru şi Pavel, cuvânt de lauda profetului Ilie; altele la comemorarea 
marilor evenimente din viața Mântuitorului: la Duminica Floriilor, la Joia mare, 
la Vinerea mare, la înălțarea Maicii Domnului; sau în sfârşit alte câteva tratând 
probleme de dogmatică, de asceză sau de morală creştină, precum: despre 
misterele Domnului, despre viaţa călugărească, despre milostenie şi săraci. 

După cererea domnului, Tamblac a scris pentru biserica moldovenească, 
în medio-bulgară, viața şi slujba sfântului loan cel Nou, care fusese martirizat 
de tătari la Cetatea-Albă prin anul 1300 fiindcă nu primise să-şi lepede 
credința creştinească, şi ale cărui moaşte fuseseră transportate în 1402 de la 
Cetatea-Albă la Suceava. În urma acestei strămutări a moaştelor în cetatea de 
scaun a Moldovei, sfântul a fost venerat de moldoveni ca protectorul şi 
apărătorul ţării lor. Sub pana lui Țamblac, potrivit cu cerințele genului, viața 
sfântului este scăldată în culoarea miraculosului hagiografic (la moartea 
sfântului coloane de foc ce se înalță spre cer vestesc harul Mântuitorului, 
coborân-du-se asupra celui ce a primit cununa de martir). Un veac mai târziu, 
un succesor român al lui Gr. Țamblac în egumenia de la mănăstirea Neamţului, 
arhimandritul Teodosie, inspirându-se din opera înaintaşului său, a scris pe la 
1534, în limba slavă, un Cuvânt panegiric al sfântului şi cinstitului mare 
mucenic loan cel Nou (Pohvalnoe slovo svetomu i slavnomu veliko mucenikomu 
Ilovaanny Novomy), care în tipăriturile moldoveneşti se găseşte până târziu în 
veacul al XVII-lea. 

Pe timpul lui Ştefan cel Mare cultura religioasă în formă slavă era aşa de 
satisfăcătoare pentru Moldova, încât în 1484 episcopul de Roman, Vasilie, se 
încumetă să intervie în problema de ordin teologic care iscase conflictul dintre 
mitropolitul Moscovei, Gheronte, şi principele Moscovei, Ivan al III-lea 
Vasilievici. 

Trei decenii mai târziu întâlnim în mănăstirea Putna un protopsalt» 
Eustratie, care alcătuieşte şi el câteva cântece religioase, păstrate într-un 
manuscris semnalat de învățatul rus lacimirskij. 

publicat în Revista pentru istorie, arheologie şi filologie, an III (1884) este azi 
învechit. 

ISTORIOGRAFIA SLAVONĂ ÎN MOLDOVA 

CRONICA LUI ŞTEFAN CEL MARE versiunea germană. Domeniul literar 
slav în care cugetarea românească s-a manifestat mai activ şi mai continuu a 
fost în Moldova istoriografia.* începuturile ei trebuiesc aşezate, cred, în timpul 
şi la curtea lui Ştefan cel Mare. 

Zic cred, fiindcă nu este în Europa o literatură mai zbuciumată în 
dezvoltare şi mai năpăstuită în soarta ei decât literatura românească. Nu ştiu 
să mai fie multe popoare care să-şi fi pierdut atâtea monumente de cultură ale 
trecutului său de cum am pierdut noi. Originalele primelor traduceri româneşti 
s-au pierdut; prototipul primelor noastre legende religioase apocrife nu se 
cunoaşte; primele traduceri ale romanelor populare au dispărut; învățăturile lui 
Neagoe nu le cunoaştem decât din copii târzii şi defectuoase; cronica scrisă pe 
timpul şi la curtea lui Mihai Viteazul nu ni s-a păstrat decât într-o traducere 
latină; cronica lui Grigore Ureche n-a ajuns până la noi decât în compilaţia lui 
Simion Dascălul; De neamul moldovenilor şi cronica lui Miron Costin 

1 Cea mai veche cronică internă a noastră este cronica „rusească” a lui 
Vlad Ţepeş care, după concluziile lui Sedelnikov în Izvestia Academiei sovietice 
de ştiinţe pentru limba şi literatura rusă. Leningrad, II, 1929, p. 621-659, e 
scrisă în limba slavonă întrebuințată pe atunci în Ţara Românească. (V. P. P. 
Panaitescu, Convorbiri literare, mai-iunie 1943, LXXVI, p. 339.) (Text adăugat 
marginal — N. Red.) le avem în copii posterioare, dintre care cea mai veche copie 
a cronicii datează din 1720. Şi atâtea şi atâtea altele! 

În marile frământări petrecute pe pământul românesc, cu incursiuni de 
armate ungureşti şi polone, cu numeroase invazii de oştiri turceşti şi tătăreşti, 
cu atâtea vechi mănăstiri şi cetăți de scaun arse din temelie şi apoi 
reconstruite, ca să fie din nou arse, atâtea din monumentele literaturii noastre 
vechi au fost distruse sau răpite, pentru a fi apoi aruncate în cine ştie ce colț de 
bibliotecă. 

Numai norocul ne ajută să mai dăm peste ele. O întâmplare neaşteptată 
uneori ne scoate totuşi la iveală câte unul din aceste monumente care aştepta 
de veacuri închis în cine ştie ce colț de bibliotecă şi care ne înfăţişează munca 
de cultură a străbunilor îritr-o lumină cu totul nebănuită. 

Una din cele mai importante descoperiri făcute în timpul din urmă este 
aceea a profesorului universitar Gorka de la Universitatea din Lwow. Cercetând 
în Biblioteca de stat din Munchen (Bayerische Staatsbibliothek) manuscrise 
privitoare la istoria Poloniei şi a Ungariei, Olgierd G6rka a dat, în primăvara 
anului 1911, peste cea mai veche cronică românească din câte se cunosc până 
azi. Cronica se păstrează într-un codice în quarto, cu signatura Codex Latina- 
rum 952, într-o traducere germană, care începe: „Ab Jesu Măria 1502 Jar, 
a<d> di<em> 28 Appril ist geschryben dy Cronycke des Stephan Voyvoda aus 
der Wallachey” (o greşeală evidentă: Wallachey în loc de Moldau). Titlul cronicii 
este: Cronica breviter scripta Stephanți! Dei grada voyvoda Terrarum 
Moldaviens(ium) necnon Valachyens(iutri). * 


După părerea lui Gorka, cronica ar fi fost adusă în Germania de solia 
moldovenească din 1502. La această dată Ştefan cel Mare, care era bolnav de 
diabet şi care era chinuit de rămăşiţele rănii primite la Chilia, simțindu-se din 
ce în ce mai rău, trimisese după medici specialişti în centrele ştiinţifice din 
Italia (Veneţia) şi Germania. Misiunea trimisă în Germania şi compusă din 
Ulrich şi Antonius soseşte în Niirnberg la sfârşitul lui februarie, cu o scrisoare 
de recomandare din partea regelui Ungariei, Wladislav Iagello. 

Solia moldovenească a avut în Germania răsunetul cuvenit. Dintr-o 
scrisoare în limba latină adresată lui Ştefan cel Mare şi dintr-alta germană, 
către Wladislav Iagello, amândouă trimise de către primarul oraşului Niirnberg 
- al cărui nume n-a putut fi identificat de către d-1 Gorka — reiese că s-a găsit 
un medic capabil, doctorul loan Klingesporn, care, rugat insistent, a primit să 
vină cu trimişii lui Ştefan cel Mare în Moldova. 

Despre doctorul Klingesporn şi despre solia moldovenească nu se mai 
pomeneşte apoi nimic, nici în documentele moldoveneşti şi nici în cele germane. 
La curtea din Suceava nu avem ştiri să fi sosit doctorul Klingesporn; 
dimpotrivă, la 7 decembrie 1502 găsim la patul domnului pe doctorul venețian 
Mathias MurianO. Într-o listă de opt-nouă medici iluştri din Niirnberg, 
întocmită ulterior, iarăşi nu se găseşte trecut Klingesporn, deşi a fost un medic 
distins. Ce s-a întâmplat, prin ce peripeții a trecut pe drumurile pe care le-a 
străbătut misiunea moldovenească şi doctorul german, nu ştim. Gorka 
presupune că au pierit ucişi pe drum, în nişte ținuturi unde domnea dreptul 
pumnului. 

1 Am admis lectura corectată a lui Ion Const. Chițimia, Cronica lui 
Ştefan cel Mare, în Cercetări literare, III (1939), publicate de N. Cartojan, p. 
228. 

În Niirnberg, crainicii marelui domn au trebuit să intre în legături cu 
fizicianul Hartmann Schedel. Schedel îşi făcuse studiile la Universitatea din 
Leipzig, şi la vârsta de 20 de ani plecase în Italia să-şi desăvârşească cultura la 
celebra Universitate din Padova, într-o vreme când umanismul era acolo în 
plină înflorirE. În 1466 îşi luase doctoratul şi, după un popas prin Veneţia, se 
reîntoarce în Germania, unde din 1484 se stabilise în Niirnberg ca medic. * în 
afară de profesiunea sa de medic, Schedel a fost în acelaşi timp un pasionat 
geograf şi istoric, care a adunat ştiri privitoare la Răsăritul Europel. În 
biblioteca lui s-a găsit şi un exemplar din cunoscuta narațiune alcătuită de un 
sas ardelean între 1477-1491, Geschichte Dracole Waide. Schedel publicase în 
1493 o cronică. Liber Chronicarumnumită şi Chronicum mundi — care a fost 
bine primită de contemporanii săi, fiindcă a fost retipărită într-o ediție nouă în 
1497 şi fiindcă traducerea germană a cunoscut repede trei ediții (1493, 1496 şi 
1500). A avut un mare răsunet între cărturarii din ApuS. Între altele, pasaje 
întregi din ea au fost încorporate în ediția din 1494 a operei lui Vincent de 
Bauvais, Speculum historialE. În această operă, neobositul cercetător, îm- 
prumutând pe de-a întregul informaţiile din (Papa Pius II) Enea Silvio Picco- 
lomini, Historia rerum ubyque gestarum locorumque descripțievorbeşte de 
luptele dintre Dăneşti şi Drăculeşti, de origina latină a neamului, şi se plânge 


că „difficillimum esse provinciarum (Walachiae) descriptionem” din pricina 
ştirilor contradictorii a izvoarelor. 2 

Acest umanist german a primit solia moldovenească şi, dornic de a 
smulge de la ea informaţii pentru a întregi ştirile despre ţările noastre, ar fi 
profitat de acest prilej pentru a-şi scoate o copie de pe cronica lui Ştefan cel 
Mare. Această copie a trecut apoi, împreună cu întreaga lui bibliotecă, în 
moştenirea nepotului său Melchior, şi, în cele din urmă, a ajuns în biblioteca 
pincipelui Bavariei, Albrecht V (1550-1579). Biblioteca acestuia din urmă, un 
pasionat colecționar de manuscrise, a format temelia bibliotecii curții bavareze, 
care după revoluţie a devenit bibliotecă de stat. 

Copia lui Schedel, scrisă într-unui din dialectele Germaniei de nord, 
apropiat de „hochdeutsch” de azi, conţine 22 de file manuscrise, de hârtie 
veche, de pe la sfârşitul veacului al XV-lea. Ea înşiră evenimentele petrecute în 
Moldova în ordine cronologică, începând cu răsturnarea lui Petru Aron-Vodă şi 
urcarea pe tron a lui Ştefan cel Mare în anul 1457 şi sfârşind cu anul 1499, 
înfrângerea lui Malcoci. 

Textul lui Schedel cuprinde, mai ales în transcrierea numelor proprii, o 
serie de greşeli, ca, de pildă, Bognes în loc de Bogdan, Braut în loc de Prut 
(„Zwischen den Nester und der Braut”), sau Warsarab ori Waserab în loc de 
Basarab, ceea ce dovedeşte că el nu este un original ci o copie defectuoasă. 

Cronica conține o mulțime de ştiri pe care nu le găsim în nici o altă 
cronică internă; ea pomeneşte şi de un ostaş Purice, despre care ne vorbeşte şi 
Neculce în O samă de cuvinte şi care se constată pe această cale că a fost o 
figură istorică şi nu legendară. Ştirile nouă pe care le aduce cronica sunt foarte 
interesante şi 

1 Grauert, Neue Danteforschungen, în Historische Jahresberichte, XVIII 
(1897), p. 16; Chiţimia, oP. Cit., p. 267. 

2 V. Şi datele biografice date de I. C hitțim ia, oP. Cit., p. 225 - 227. 

Ele pun într-o lumină vie - după cum mărturiseşte d-1 Gorka într-o 
comunicare făcută Academiei noastre în 1930 -— „forța puternică a caracterului 
lui Ştefan cel Mare, marele său geniu militar”, care în momente grele pentru 
țara sa nu-şi pierdea cumpătul, ştia să se ridice deasupra situației şi să 
folosească cu o rară abilitate împrejurările cele mai critice spre a-şi duce oştirile 
la bi ruință 

Cronica înfăţişează însă o vădită părtinire pentru Polonia; ea nu 
pomeneşte nimic de pătrunderea lui Ştefan cel Mare până în inima Poloniei la 
Lemberg şi despre celelalte ostilități ale lui Ştefan cel Mare cu polonil. În 
schimb, ea dă informații inedite cu privire la ajutorul atribuit polonilor în 1499, 
la răzbunarea lui Ştefan cel Mare împotriva turcilor pentru încălcarea Poloniei. 

Aceste tendinţe ale cronicii îl fac pe d-1 Gorka să admită că cel ce a 
alcătuit cronica în limba germană a fost Herman, pârcălabul Cetăţii-Albe, care, 
mai târziu, apare la curtea din Suceava a lui Ştefan cel Mare ca jucând un rol 
important în tratativele cu polonii din aprilie 1499, şi pe care d-1 Gorka îl 
socoteşte că era de origină sas. 1 El ar fi scris cronica cu intenţia de a informa 
pe regele Ioan Albert (1492-1501) despre lucrurile moldoveneşti O copie de pe 
această cronică germană a intrat apoi în mâna lui Ulrich, solul trimis de Ştefan 


cel Mare la Nurnberg ca să-i aducă un doctor şi care probabil ar fi fost rudă cu 
Herman. 

Argumentele aduse de d-1 Gorka pentru a susține paternitatea pârcăla- 
bului Herman asupra versiunii germane a cronicii nu-mi par convingătoare. 
Din documentele contemporane nu reiese în mod cert că Herman - pe care 
documentele noastre interne îl transcriu Hrăman - era sas şi că ar fi cunoscut 
limba germană. Numele nu poate da în această privinţă o indicație concludentă 
căci îl găsim purtat de persoane a căror origine nu poate fi germană (Herman 
frate cu lațcu sau chiar Herman țiganul).2 De altă parte, tendința polonofilă a 
cronicii mai poate avea, chiar admițând datele d-lui Gorka, şi altă explicație. 
Din moment ce ştim că solia moldovenească aducea cu sine şi o scrisoare a 
regelui de neam polon Wladislav Iagello, din moment ce Ştefan cel Mare 
recursese la ajutorul acestuia pentru a obține un medic din Germania, este de 
admis că, printr-un elementar simț de prudenţă, solia lui, alcătuită, după câte 
se pare, din saşi, nu putea duce cu sine prin Polonia o cronică în care 
susceptibilitățile polone nu erau menajate. Făcând aceste rezerve într-o lecţie 
ținută la câteva săptămâni după comunicarea d-lui Gorka la Academia 
Română, încheiam cu aceste cuvinte: „Oricine ar fi însă traducătorul german al 
cronicii, an lucru este sigur, că acesta a tradus-o după cronica oficială scrisă la 
curtea lui Ştefan cel Mare. Această cronică a fost scrisă după toate 
probabilitățile în limba slavonă şi ea înfăţişează o mare asemănare cu cronica 
de la Bistrița.” în timpul din urmă, vechiul nostru elev, d-1 I. C. Chițimia, 
pornind pe drumurile noastre, a verificat punct cu punct după copii fotografice 
ale cronicii, procurate de noi, datele d-lui G6rka şi, rectificând unele lecturi 
greşite, a ajuns la concluzii cu totul diferite de ale istoricului polon. Cronica a 
fost scrisă 

1 A se vedea şi 6.C.Giuresou, Istoria românilor, II, Bucureşti, 1937, 
p. 596: „un militar sas în serviciul lui Ştefan”. 

2P.P.Panaitescu, în Revista istorică română, I (1931), p. 158. 

Într-adevăr în limba slavonă, fiindcă în numele proprii din textul german 
se păstrează urmele unui original slavon, de eX. Oraşul Râmnic este transcris 
în versiunea germană sub forma Rybnyg, care la rândul ei transcrie exact forma 
slavonă PitHHKb, aşa cum o găsim şi în versiunile interne slavoneşti ale 
cronicii, într-alt loc găsim în textul german: „bey einem Bache der heyst Po- 
togk” = la un pârâu ce se numeşte PotoK. În versiunea slavonească a cronicii de 
la Bistrița e: „na mesto naricaemoe IloTOKb BOflHa” = la localitatea ce se 
numeşte Cursul Apei. Polonul, găsind în textul slavon vodna, „de apă” | a crezut 
că trebuie să fie vorba de un pârâu şi va fi tradus în latineşte „ad rivum qui 
nominatur Potok”, ceea ce traducătorul german a reprodus apoi întocmai în 
limba sa. Acest original slavon, crede d-1 Chițimia, ajunsese probabil în 
Ucraina, unde un polon 1-a tradus în limba latină, precum se vede din urmele 
latine rămase în traducerea germană („in monde Aprilis”; „in dem mond Julij”; 
„in dem mond Nouembris”; „an dem 7 tag Decembris”; „am 17 tag Octobris în 
dem menet Octobry primodiE. Do saczt Stephan voyvoda Ysayam <acuzativul 
latin) seinen SchwogeR. Des Radulli voyvodess dochterr <Toch-ter> am dem tag 
sand Dyonisij Dymyttry.”). Dar asemenea expresii şi nume proprii declinate 


latineşte se găsesc adesea, precum arată d. P. P. Panaitescu, în operele 
umaniştilor germani din veacurile al XV-lea şi al XVI-lea. Traducătorul latin al 
cronicii slavone a fost, zice d. ChițimiaA un polon, căci deşi se întâmpină în 
documentele latine ale evului mediu din Ungaria, Franța, Germania fonetisme 
ca grada în loc de gratia, creacionibus în loc de creationibus, totuşi nume 
proprii în forma polonă ca Colaczijn, Czessuy, Vylcza pentru Vâlcea, Mikoley 
(forma polonă a numelui Nicolae Halytzky), Repka-în textul german Rebge - din 
rzepka = ridiche, porecla dată starostelui din Buczacz, trebuiesc să fie luate în 
considerare. 

Traducătorul polon a modificat şi a amplificat însă datele originalului 
slavon cu ştiri privitoare la împrejurările polone, ca de pildă itinerariul armatei 
regelui Albert pe teritoriul polon, înainte de a intra în Moldova pentru a fi 
zdrobită în Codrii Cosminului. 

Tot el a înlăturat altele din originalul slavon, care nu erau favorabile 
poloniloR. În această formă cronica a ajuns în mâinile lui Schedel, nu adusă de 
solia moldovenească, ci cerută şi obținută de acesta poate în timpul călătoriei 
sale în Polonia, după strălucita victorie a domnului moldovean împotriva 
turcilor. 

Deşi argumentele aduse de d. Chiţimia nu sunt toate deopotrivă de 
convingătoare, totuşi ipoteza pusă în discuție de d-sa are meritul de a îndrepta 
cercetările pe o nouă pistă. 

Cronica lui Schedel înfăţişează în forma germană copia cea mai veche a 
cronicilor moldoveneşti, scrisă cu doi ani înainte de moartea marelui domnitor. 
Din nenorocire, această versiune nu este o traducere completă şi fidelă a 
cronicii de la curtea lui Ştefan cel Mare. 

Versiunile slavoneşti. Versiunea germană nu ne poate da, deci, icoana 
exactă a cronicii scrise la curtea lui Ştefan cel Mare. Va trebui, dar, să 
încercăm reconstituirea ei pe baza izvoarelor interne scrise în limba slavă. 

Care sunt aceste izvoare? 

În afară de această versiune germană care a stat închisă în bibMoteci 
străine până în timpurile noastre, cronica domniei lui Ştefan cel Mare ni s-a 
mai păstrat în următoarele cinci copii târzii în limbă slavonă: 

Letopiseţul de la Bistrița, care a fost descoperit de I. Bogdan în Biblioteca 
clubului bulgar din Tulcea, după indicaţiile date de Alexandru Pop, profesor pe 
atunci la gimnaziul din Tulcea. 

Este un manuscris în 8°, copiat la sfârşitul veacului al XVI-lea sau 
începutul celui de al XVII-lea. Cea mai veche notiță de pe filele manuscrisului 
este din 1710, a lui lerei Gheorghe din Băiceni. El spune că i-a „dat această 
carte preutiasa răposatului preotului Ursului”, din neamul mitropolitului 
Varlaam î, „carele au fost protopop în laşi; i-a dat-o ca să le hie pomană în 
veci”. La 1861, un bulgar, Djudjov, a cumpărat manuscrisul cu 5 ruble de la un 
lipovean şi 1-a transmis apoi Bibliotecii bulgăreşti din Tulcea. 

Codicele cuprinde, după o serie de texte apocrife şi poporane, cronica lui 
Manases în traducere slavă, urmată de letopisețul moldovenesc. Cronica lui 
Ştefan cel Mare — într-o versiune apropiată de versiunea germană a lui Schedel 
până la anul 1484 — este precedată de o altă cronică de întindere mai mică, a 


şasea parte din întreg, care începe de la descălecatul lui Dragoş (1359) şi merge 
până la urcarea în domnie a lui Ştefan cel Mare. Cronica marelui domn al 
Moldovei se înfăţişează deci aci ca o continuare a acesteia din urmă, alcătuind 
cu ea un singur trup, un singur letopiseţ, cu titlul care, tradus în româneşte, 
sună: A cesta e letopiseţul de când cu voia lui Dumnezeu s-a început Ţara 
moldovenească. Letopiseţul acesta nu este însă complet, fiindcă lipsesc ultimele 
pagini. În forma în care îl avem el se întinde şi dincolo de domnia lui Ştefan cel 
Mare, până la războiul lui Bogdan cel Orb cu Radu, domnul Munteniei (1507). 
Despre structura acestei cronici, în care Bogdan distingea trei părți, şi despre 
caracterul ei particular vom reveni mai jos, când vom încerca, pe baza tuturor 
versiunilor, să reconstituim începuturile istoriografiei moldoveneşti. 

Letopiseţul de la Putna. A fost studiat şi publicat, cu traducere 
românească, de regretatul I. Bogdan în Vechile cronici moldoveneşti până la 
Urechia (p. 23-41; 143-148, 193-197). Originalul a fost găsitân Biblioteca 
Academiei teologice din Kiev, între manuscrisele aduse de la lavra Pofiaevb (azi 
în Polonia), într-un sbornic de texte cu cuprins foarte variat: ascetice, 
hagiografice, apocrife, extrase din nomocanoane, tratate gramaticale şi 
materiale istorice. Materialele istorice sunt alcătuite din cele mai vechi anale 
sârbeşti, din cea dintâi cronică bulgărească şi dintr-o versiune a cronicii 
moldoveneşti — singura care ne interesează aci. Cronica moldovenească cu care 
se încheie sbornicul este scrisă în mediobulgară şi poartă titlul: Povestire în 
scurt despre domnii moldoveneşti. Are o notiță prețioasă: Ore rmcaHTe rmcax 
Icaia cot OiaTHBa, care, tradusă în româneşte, înseamnă: „Această scriere a 
scris-o Isaia din Slatina”. Versiunea acestui letopiseţ este deci copiată de 
călugărul Isaia din mănăstirea Slatina a Moldovei. Originalul 

1 V. Augustin Z. N. Pop, în Biserica ortodoxă română, 1939, p. 319. 

Pare să fi venit din mănăstirea Putna, fiindcă în cuprinsul textului se 
găsesc numeroase amănunte privitoare la mănăstirea Putna K 

Părerea lui Bogdan că letopisețul de la Putna este „o prescurtare şi o 
prelucrare a analelor de la Bistriţa” nu se poate susține, deoarece, precum a 
arătat d. I. Vlădescu, în letopiseţul putnean se găsesc numeroase ştiri care 
lipsesc din analele de la Bistrița. Dar nici părerea d-lui Vlădescu că nu există 
„Nici @ înrudire cât de mică între letopiseţul de la Putna şi cel de la Bistriţa şi 
că letopiseţul de la Putna ar fi fost redactat, nu prescurtat, de cineva cu 
admiraţie pentru Ştefan cel MarE. Folosind notițe şi însemnări contemporane” 
nu poate fi primită. Identitatea de redacţie a ştirilor în ambele letopiseţe 2 
dovedeşte în chip neîndoielnic că între ele este o filiație, întrucât ambele 
descind dintr-un prototip comun. Între acest prototip şi între analele de la 
Bistrița şi cele de la Putna trebuie să admitem însă mai multe intermediare, 
într-unui din acestea lipseau ştirile care se găsesc în analele de la Putna. După 
acela au fost copiate analele de la Bistrița. Dar şi intermediarul după care a fost 
copiat letopiseţul de la Putna avea lacune însemnate, căci din versiunea 
putneană lipsesc numeroase ştiri şi pasaje întregi. Dacă unele omisiuni se pot 
explica printr-o tendinţă de prescurtare, altele, care se înfăţişează compact şi 
cuprind pasaje întinse, nu se pot explica, cred, decât admițând că din 


intermediarele după care derivă letopiseţul de la Putna se pierduseră câteva 
pagini 3. 

Versiunea din letopiseţul lui Azaiie a fost descoperită de regretatul 
Bogdan, după indicațiile lui lacimirskij, într-un codice din Biblioteca Imperială 
din St. Petersburg. Codicele, în format de 8°, a fost scris pe la sfârşitul secolului 
al XVI-lea sau începutul celui de la XVII-lea şi cuprinde o serie de texte 
religioase apocrife şi istorice. Manuscrisul nu are nici o indicație de dată şi 
nume privitoare la original, autor sau copist; din câteva notițe posterioare şi 
incomplete reiese că pe la 1639 se afla la laşi şi că la 1749 a fost trecut în 
zestrea mănăstirii Nicoriță. De acolo, în împrejurări necunoscute, a ajuns în 
Rusia. 

11466, iunie în 4: „au început să zidească mânăstirea de la Putna”; 1470, 
august în 20: „venit-au Ştefan Voevod şi au sfințit hramul Prea Sfintei 
Născătoare de Dumnezeu de la Putna, cu mina preasfințitului mitropolit kir 
Teoctist şi episcopului Tarrsie, fiind de față egumenii tuturor mânăstirilor şi 
întreg clerul preoţesc în număr de 64 de inşi, septemvrie 3, sub arhimandritul 
Ioasaf”; 1484, „martie în 15, în miercurea mare pe la miază-noapte au ars 
întreaga mânăstire Putna până în temelie”; 1484, octom/rie 8: moartea 
arhimandritului Iosif al Putnei; 1486 numirea celui de al doilea arhimandrit al 
Putnei, Paisie. 

2 lată câteva pasaje paralele pe care le dăm în traducerea românească a 
lui BogdaN. Între textele originale slave asemănarea este şi mai mare. 

Bistriți Putna 

În anul 6867, veni Dragoş Voevod din în anul 6867. Venit-au Dragoş 
Voevod 

Țara Ungurească de la Maramureş la vânat din Maramureş de la Țara 
ungurească la după un zimbru, şi au domnit 2” anl. Vânat după un zimbru, şi 
au domnit 2 ani. 

După el, domni fiul său Sas Voevod 4 ani. După el, domni fiul său Sas 
Voevod 4 ani. 

După acesta, domni fiul său Laţcu Voevod Fiul său Laţcu Voevod au 
domnit 8 ani 

8 anl. Şi au murit. 

3 A se vedea de eX. Lacunele dintre anii 6907 (1399) şi 6952 (1444), cele 
de la anul 7005 (lupta din Codrul Cosminului), cele de la anul 7015 (1507). 

Partea istorică a codicelui conține: a) o scurtă cronică universală, urmată 
de nişte anale sârbeşti cu note de istorie românească; b) letopisețul 
moldovenesc, purtând în slavoneşte acelaşi titlu ca şi versiunea de la Putna: 
Povestire în scurt despre domnii Moldovei, urmată de letopiseţele lui Macarie şi 
Azarie, de care ne vom ocupa în capitolul următor (vezi p. 63). Prima parte, care 
ne interesează deci, cuprinzând istoria Moldovei de la descălecat până la 
moartea lui Ştefan cel Mare, se apropie mult de versiunea de la Putna — de 
aceea Bogdan o şi numeşte Analele Putnene — dar are şi părți comune cu 
analele de la Bistrița. Ea derivă deci dintr-un arhetip intermediar între 
versiunea de la Bistrița şi cea de la Putna. Are însă şi câteva ştiri pe care nu le 
găsim nici în versiunea de la Bistrița, nici în cea de la Putna - toate însă 


referitoare la viața internă a mănăstirii Putna. Astfel aflăm din acest letopiseț că 
al doilea egumen al mănăstirii Putna, ales de Ştefan cel Mare în 1486, Paisie, se 
mai numea şi Scurtul; că în 1503, iulie 23, a răposat egumenul Paisie; că în 
luna următoare, „August în 4 marți, la miezul nopții”, a decedat şi duhovnicul 
Antonie Bolsun şi că, în sfârşit, în 1517, aprilie 22 a murit Bogdan-voievod, fiul 
lui Ştefan cel Mare, şi că a fost îngropat în mănăstirea de la Putna, „în biserica 
mare de partea stângă”. 

Cronica anonimă —-numită aşa de regretatul I. Bogdan, care a studiat-o 
şi publicat-o în Vechile cronici moldoveneşti (p. 62-68, 185-192 şi 243-290) — se 
găseşte încorporată într-o colecție de cronici ruseşti, cunoscută în istoriografia 
rusească sub numele de Voskresenskaja letopisi, alcătuită în imperiul moscovit 
pe la sfârşitul secolului al XVI-lea. Partea românească, scrisă în mediobulgară 
cu numeroase rusisme, poartă, ca şi versiunea de la Putna, titlul care în 
româneşte sună: Povestire în scurt despre domnii moldoveneşti, de când s-a 
început Tara Moldovenească. Cronica este o transcriere, prescurtată în partea 
finală, după vechea cronică a Moldovei care mergea până la moartea lui Ştefan 
cel Mare. Bogdan credea că originalul fusese adus din Moldova, probabil de 
unul din solii lui Ivan al III-lea, marele cneaz al Moscovei, al cărui fiu, Ivan 
Ivanovici, luase în căsătorie pe fiica lui Ştefan cel Mare, domnița Elena. Până la 
Ştefan cel Mare, cronica anonimă dă lista domnilor Moldovei de la decscălecatul 
lui Dragoş, într-o formă foarte apropiată de versiunea cronicii de la Putna, cu 
care dealtfel, după cum am văzut, se aseamănă şi în titlu. De la Ştefan înainte, 
cronica este mult prescurtată, căci, în afară de data urcării pe tron a marelui 
voievod, nu ne mai dă decât patru date: 1465, luarea Chiliei de la unguri; 1484, 
smulgerea Chiliei şi Cetăţii-Albe de la moldoveni de către turci; 1497, lupta din 
codrul Cosminului, şi 1504, moartea lui Ştefan. Această ştearsă prezentare a 
domniei lui Ştefan cel Mare, care fusese cuscrul lui Ivan al III-lea, dovedeşte că 
partea de istorie românească a intrat în compilația rusească într-o vreme când 
interesul moscoviţilor pentru personalitatea marelui domn moldovean scăzuse. 
După data morții lui Ştefan cel Mare, cronica anonimă pomeneşte că Ştefan a 
avut patru feciori: Petru, Alexandru şi doi Bogdani, şi se încheie cu cuvintele: 
„După el începu a domni fiul său Bogdan”. Înregistrarea urcării pe tron a lui 
Bogdan ne confirmă şi ea ipoteza că originalul moldovenesc care se află la baza 
acestei cronici nu a fost adus în Rusia pe timpul lui Ştefan cel Mare, ci mai 
târziu, după moartea lui, poate la începutul domniei lui Bogdan. 

Spre deosebire de toate celelalte versiuni slavoneşti, cronica începe cu 
două legende eponime. Prima, o ciudată fuziune de anacronisme istorice şi de 
născociri fanteziste, priveşte originea romană a românilor. „La anul 6867 
<=1359>, — începe cronica anonimă - doi frați de legea creştinească, fugind din 
Veneţia de prigonirile „ereticilor”, au ajuns la Râmul vechi şi şi-au zidit o cetate, 
pe care au numit-o după numele lor, Roman. Acolo au stat cu neamul lor până 
ce papa Formos a trecut de la credința pravoslavnică (ortodoxie) la legea latină 
(catolică). Atunci râmlenii, trecuți la legea catolică, şi-au fundat altă cetate. 
Noul Rim, şi au început lupta împotriva fraţilor lor rămaşi ortodocşi. Luptele au 
durat până în vremea craiului unguresc Vla-dislav, care „era nepot de frate lui 
Sava, arhiepiscopul sârbesc” şi de care fusese chiar „botezat”. 


În vremea lui Vladislav, tătarii de la apa Prutului şi de la apa Moldovei, 
trecând Carpaţii, s-au năpustit asupra Ardealului şi au ajuns până la Mureş. 
Vladislav a cerut atunci ajutor de la împăratul Râmului şi de la papă. 
Împăratul Râmului i-a trimis ajutor de oaste, dar noii râmleni au scris craiului 
Vladislav, cerându-i să aşeze în primele rânduri de bătaie pe vechii râmleni, ca 
să scape de ei, iar dacă totuşi nu vor pieri în luptă, să-i oprească în ţara lul. În 
lupta încinsă cu tătarii pe apele Tisei, vechii râmleni s-au purtat vitejeşte şi au 
înfrânt pe tătari. Vladislav, de bucurie, i-a cinstit bine şi, arătându-le 
scrisoarea noilor râmleni, a stăruit de ei să rămână în țara lui, ceea ce ei au 
primit cu condiţia ca să li se îngăduie a-şi păstra credința ortodoxă. Vladislav 
îe-a dăruit atunci pământ „în Maramureş, între apele Mureşului şi Tisei, locul 
ce să cheamă Criş”. Râmlenii, trăind acolo, „au început a-şi lua femei 
unguroaice de legea latinească şi a le întoarce la legea lor creştinească”. 

După această legendă eponimă - plăsmuită, după cum vom vedea mai 
târziu, într-un mediu unguresc, din anacronisme (zidirea Romei de doi frați 
creştini din Veneţia, luptele dintre râmlenii vechi şi râmlenii noi, craiul 
Vladislav nepot de frate al arhiepiscopului sârb Sava etc.) şi din vagi şi confuze 
reminiscenţe istorice (invazia tătarilor, fuga regelui, ajutorul dat de români în 
luptele cu tătarii) - urmează apoi cunoscuta legendă menită să explice originea 
şi stema Moldovei. Cronica anonimă povesteşte mai departe cum dintre 
râmlenii aşezaţi de Vladislav în Maramureş s-a ridicat „un bărbat cu minte şi 
viteaz cu numele Dragoş”, care, pornind la vânătoare de fiare sălbatice şi 
luându-se cu tovarăşii săi pe urmele unui zimbru, au trecut munții în nişte 
ţinuturi frumoase, unde au ucis zimbrul pe ţărmul unei apE. Încântaţi de 
frumusețea locurilor, s-au întors în Maramureş, au cerut învoire de la craiul 
Vladislav, şi cu toţii — cu femei, cu copii —au trecut munții, „au tăiat pădurile”, 
au desțelinat locurile şi au întemeiat Moldova. Menţionată deci în cronica 
anonimă, legenda lui Dragoş cu zimbrul, care va trece apoi şi în cronica lui 
Ureche, era astfel formată pe vremea lui Ştefan cel Mare. 

Cronica Moldo Polonă este o cronică tradusă în limba polonă după 
vechile cronici slavoneşti ale Moldovei. Ea a fost adusă în Polonia de Nicolae 
Brzeski, secretarul regelui polon Sigismund August. Acesta fusese trimis în 
1566 de regele polon la Poartă cu plângeri împotriva lui Alexandru 
Lăpuşneanu, care, spre a răzbuna sprijinul acordat de Polonia lui Despot, 
pustiise Pocuția şi întețise pe tătari să invadeze în acelaşi timp Podolia. 

Momentul era critic, fiindcă sultanul amenința că dacă polonii se mai 
amestecă în viața internă a Moldovei o transformă în paşalâc turcesc, ceea ce ar 
fi constituit desigur o mare primejdie şi pentru regatul vecin. Lăpuşneanu 
simţise intențiile solului polon, căci, la sosirea acestuia în laşi, 1-a reținut într- 
o dulce captivitate 14 săptămâni, din august până la începutul lui decembrie, 
când a fost liberat de doi soli poloni şi un trimis al sultanului SolimaN. În 
arestul lui de la Iaşi, credea I. Bogdan, Brzeski „n-a găsit cu ce petrece mai bine 
vremea, decât căutând să-şi satisfacă curiozitatea de a cunoaşte trecutul 
poporului moldovenesc” şi astfel a fost adus să traducă un letopiseț 
moldovenesc, pe care 1-a completat cu ştiri culese de el la Iaşi. Publicând 
această cronică în originalul polon şi în traducerea românească, după un 


manuscris din secolul al XVI-lea, aflat în Biblioteca Imperială din Petersburg, 
fondul bibliotecii Zaluski (azi trecut la Universitatea din Varşovia), Bogdan 
credea, în Cronici inedite (p. 119-143), că acest manuscris este chiar autograful 
lui Brzeski. D-1 P. P. Panaitescu, într-un articol publicat în Revista istorică 
română (I, 1931, p. 113-123), a arătat că aceste păreri sunt neîntemeiate. 
Manuscrisul Zaluski, publicat de Bogdan, nu este autograful lui Brzeski şi 
acesta nu este nici traducătorul cronicii, ci traducătorul trebuie să fi fost un 
polonez de la curtea lui Alexandru Lăpuşneanu cir care solul intrase în legături. 

În două manuscrise (colecţia Zaluski şi colecţia Iosif Rusiecki), cronica 
moldo-polonă este precedată de traducerea polonă a unei cronici sârbeşti, cu 
interesante date privitoare şi la țările noastre, scrisă de ienicerul sârb Mihail 
Constantinovici din OstraviţA. În manuscrisul Rusiecki textele au o notă 
interesantă, care în traducere românească sună: „Cronica turcească scrisă de 
Mihail Constantinovici din Ostraviţa, sârb care a fost luat de turci între ieniceri, 
pe care a căpătat-o nobilul Nicolae Brzeski, secretar şi curtean al majestății- 
sale regelui, când a fost sol în anul 1566. De asemenea şi un fragment al 
cronicii moldoveneşti.” Din această notă se vede că Brzeski a căpătat numai 
cronica, dar n-a tradus-o el. 

Cronica moldo-polonă cuprinde vechile anale ale Moldovei până la anul 
1527 urmate de cronica lui Macarie până la anul 1552. De aci înainte 
traducătorul polon a înnădit câteva ştiri privitoare la prima şi a doua domnie a 
lui Alexandru Lăpuşneanu, la domnia lui Despot şi a lui Tomşa - parte din 
propria lui ştiinţă, parte culese de la boierii cu care a fost în legătură. Cronica 
moldo-polonă se mântuie cu câteva informaţii despre „ținuturile din toată țara 
Moldovei” şi despre „diregătorii voievodului moldovenesc”. 

Partea mai veche a cronicii, începând de la descălecatul Moldovei până la 
Petru Rareş, traduce vechea cronică a Moldovei într-o versiune intermediară 
între analele de la Putna şi cele de la Bistriţa. 

RAPORTURILE DINTRE VERSIUNI. DATA COMPUNERII ORIGINALULUI. 
După cum s-a putut vedea mai sus, versiunile slavoneşti derivă toate dintr-un 
prototip comun, dar se deosebesc unele de altele prin omisiuni, adaose şi date 
schimbate. Cronica de la Putna are prescurtări şi omisiuni însemnate față de 
cronica de la Bistrița, care la rândul ei are şi ea lipsuri ce nu se găsesc în 
cronica de la Putna. Cronica anonimă, care se apropie mai mult de cronica de 
la Putna, dar care are şi câteva ştiri comune cu cronica de la 

Bistriţa, ne-a păstrat singură, interpolate, două legende eponime care s- 
au răsfrânt şi în istoriografia în limba națională din veacul al XVltlea. Cronica 
moldo-polonă, la rândul ei, este intermediară între versiunea de la Putna şi cea 
de la Bistrița, dar are şi ea elemente proprii. 

Niciuna deci nu poate fi considerată ca o copie fidelă a prototipului 
pierdut. Totuşi, cu toate lacunele ei, cronica cea mai exactă în date şi mai 
bogată în ştiri, şi deci cea mai apropiată de prototipul pierdut, este cea de la 
Bistrița. Ea este în acelaşi timp şi cea care se apropie mai mult de versiunea 
germană a lui Schedel. Dar între versiunea germană şi între versiunile slavone 
- toate laolaltă inclusiv Bistrița — există o deosebire fundamentală. Cronicile 


slavoneşti încep istoria Moldovei de la descălecatul lui Dragoş, pe când copia 
germană a lui Schedel, singură, ne dă numai domnia lui Ştefan cel Mare. 

În întregul lor, cronicile slavoneşti sunt alcătuite din părţi inegale ca 
valoare istorică şi ca bogăţie de informație. Analiza atentă a cuprinsului 
distinge, precum observase de mult I. Bogdan, secțiuni diferite: 

Prima parte cuprinde, pe o perioadă de 40 de ani, o expunere sumară şi 
seacă a domniilor moldoveneşti de la descălecat şi până la Alexandru cel Bun. 
Această parte are înfăţişarea unei simple liste de domni, ce pare a fi fost 
întocmită după pomelnice păstrate în mănăstiri şi după notițe scrise de 
contemporani pe scoarțele manuscriselor de ceasloave ori de psaltiri. Nimic 
care să trădeze ceva din fiorul contemporaneităţii în această înşirare seacă de 
nume şi de ani de domnie. 

„în anul 6867 <= 1359) veni Dragoş Voevod din Tara Ungurească, de la 
Maramureş, la vânat după un zimbru şi domni doi ani. 

După el, domni fiul său Sas Voevod 4 ani. 

După acesta, domni fiul său Laţco Voevod 8 ani.” 

Şi astfel se continuă lista domnilor moldoveni până la Alexandru cel Bun. 
De la Alexandru cel Bun înainte, cronica începe să ia un caracter nou. Din 
timpul acestui domn ni se dau mai multe date: anul şi ziua urcării pe tron, 
timpul cât a domnit, anul şi ziua morţii, locul înmormântării. Dar, lucru curios 
la prima vedere. După ce se pomeneşte moartea şi îngroparea lui Alexandru cel 
Bun la mănăstirea Bistrița, se înşiră apoi naşterea fiilor lui Alexandru cel Bun. 
Este greu de admis ca un contemporan care ar fi făcut însemnări anuale de 
evenimentele la care ar fi luat parte să intervertească în aşa fel ordinea 
cronologică a faptelor, încât să noteze în primul rând anul şi ziua când domnul 
a murit şi apoi să însemneze anii şi zilele în care i s-au născut copiii. 

Partea care urmează după Alexandru cel Bun, a doua, povesteşte repe- 
zile schimbări de domnie, războiul civil care s-a desfăşurat sângeros între 
urmaşii lui Alexandru cel Bun şi care era cât pe aci să nimicească Moldova, 
dacă nu s-ar fi ridicat geniala personalitate a lui Ştefan cel Mare. Această 
perioadă de 23 de ani din analele slavoneşti poartă — prin mulțimea 
amănuntelor şi prin precizia faptelor („Al doilea războiu a fost la Dărmăneşti în 
anul 6942 <=1434>, februarie 1, lunia în săptămâna albă”)-timbrul 
contemporaneităţii. Se vede bine că în această parte a cronicii avem de-a face 
cu însemnări ale oamenilor care au fost martori la evenimente. 

Dar în această parte se constată confuzii de date privitoare la lupta de la 
Podraga, la omorârea lui Bogdan, intervertiri în succesiunea cronologică a 
faptelor şi lacune în înşirarea domniilor, căci nu sunt pomenite domnia lui 
Roman, fiul lui Ilie, a lui Petru, fratele lui Ilie, omorârea lui Ştefan, fratele lui 
Ilie. Asemenea confuzii duc nu la concluzia la care se opreşte Vlădescu, că 
partea aceasta de letopiseţ n-a fost scrisă de contemporanii faptelor, ci numai 
la încheierea că eâ n-a fost scrisă de contemporani simultan cu desfăşurarea 
evenimentelor — şi se va vedea îndată mai clar interpretarea pe care o dăm 
faptelor. 

Partea cea mai importantă a letopiseţului — a treia, care singură se 
răsfrânge în versiunea germană - ne înfăţişează domnia lui Ştefan cel Mare. Ea 


formează miezul cronicii şi are o întindere de 6 ori mai mare decât restul ei. 
Letopiseţul ne dă în această parte ştiri bogate şi preţioase, cu amănunte şi 
precizări de date pe care nu le putea şti decât un martor ocular: „în anul 6971 
<=H56>, luna lui ianuarie în 23, joia pe la miezul nopţii, intră Ştefan Voevod în 
Chilia şi împresură cetatea şi petrecu acolo joia, iar vinerea de dimineaţa loviră 
şi începură a dărâma cetateA. Şi dărâmară toată ziua şi o bătură până seară; 
sâmbătă se închină cetatea; şi cu voia lui Dumnezeu intră Ştefan Voevod în 
cetate şi rămase acolo trei zilE. Şi le puse acolo pârcălabi pe Isaia şi pe Buftea.” 

Toate aceste amănunte de precizie până la zi, precum şi altele ca acestea: 
„intr-acelaşi an, august în 29, fost-au un mare cutremur peste tot pământul, pe 
vremea când domnul şedea la prânz.”, toate amănuntele acestea bogate, strâns 
legate de personalitatea domnului, n-au putut fi scrise decât de cineva care se 
afla în imediata lui apropiere. Deşi faptele sunt povestite laconic, în ordine 
cronologică şi într-o limbă străină, totuşi din paginile letopisețului transpiră 
adesea sentimentalitatea lui de moldovean şi creştin, alături de admiraţia 
pentru figura eroică a domnului, ca de pildă când ne povesteşte că „ungurii s- 
au întors ruşinați pe altă cale şi nu s-a întâmplat cum credeau aceia, ci s-a 
întâmplat cum a fost voia lui Dumnezeu”, sau când ne înfăţişează întoarcerea 
triumfală a lui Ştefan cel Mare după strălucita victorie de la Rahova: „Ştefan 
Voevod se întoarse cu toți oştenii săi ca un biruitor în scaunul său de la 
Suceava, şi-i ieşiră spre întâmpinare mitropoliţii şi preoţii, purtând în mâini sf. 
Evanghelie şi slujind şi lăudând pe Domnul pentru darul cel de sus şi 
binecuvântând pe voevod ca să trăiască voevodul.” „Fost-au atunci mare 
bucurie între oameni şi între toți domnii vecini şi între toți creştinii cu adevărat 
credincioşi, pentru că biruise domnul limbile păgâne cu mâna robului său loan 
Ştefan Voevod; iar Ştefan Voevod făcu mare ospăț mitropoliților şi vitejilor săi şi 
tuturor boierilor săi, de la mare până la mic, şi multe daruri împărți atunci 
oştirii sale întregi.” 

Vibrează în aceste laconice cuvinte bucuria Moldovei întregi, care s-a 
văzut mântuită de groaza de a nu cădea sub jugul paginilor trimişi de 
cuceritorul Constantinopolului. 

Letopiseţul de la Bistriţa are, în partea privitoare la domnia lui Ştefan, 
după cum s-a spus, multe puncte de contact cu cronica germană a lui Schedel. 
Cu toate divergențele pe care le-a atras după sine năzuința traducătorului 
german de a prescurta textul originalului, precum şi transpunerea acestuia 
într-o limbă străină, totuşi versiunea germană urmează în structura ei, în 
succesiunea evenimentelor, letopiseţul de la Bistrița, şi uneori textele se 
suprapun cuvânt de cuvânt. 

Nu încape nici o îndoială că amândouă versiunile decurg din acelaşi 
prototip, care a fost o cronică scrisă la curtea lui Ştefan cel Mare. Această 
genială personalitate istorică, venită într-o vreme de mari zbuciumări, în 
mijlocul unor sângeroase şi neîntrerupte războaie pentru domnie, a oprit în loc 
Moldova de pe povârnişul prăbuşirii, stăpânind-o cu mină de fier, împotriva 
competițiunii vecinilor, 47 de ani. Solii lui băteau drumurile nu numai la curțile 
regilor din Polonia şi Ungaria, dar şi în Occident, către republica Veneţiei şi 
către scaunul papal din Roma, cerând o alianță a popoarelor creştine împotriva 


turcilor, pentru ca Moldova -— „această poartă a creştinătăţii”, cum o numeşte el 
însuşi — să nu fie pierdută, căci atunci „toată creştinătatea va fi în mare 
primejdie”, şi făgăduind că el şi ai săi „vor sta în picioare” şi „ne vom lupta până 
la moarte pentru legea creştinească, noi cu capul nostru”. 

Vitejia, tenacitatea lui, extraordinarele lui însuşiri militare au stârnit 
admiraţia vecinilor. Cronicarii unguri şi poloni nu contenesc în laude: „O, 
bărbat minunat — spune cronicarul polon Ivan Dlugosz — cu nimic mai prejos 
decât comandanții eroi de care atât ne mirăm! în zilele noastre, câştigă el, cel 
dintâi dintre principii lumii, o strălucită biruinţă asupra turcilor. După a mea 
părere, el este cel mai vrednic să i se încredinţeze conducerea şi stăpânirea 
lumii şi mai ales cinstea de comandant împotriva turcilor, cu sfatul, înțelegerea 
şi hotărârea tuturor creştinilor, de vreme ce ceilalți regi şi principi catolici îşi 
petrec timpul numai în trândăvii şi războaie civile.” 

lar Wapowski, după ce povesteşte înfrângerile suferite de regii poloni din 
partea lui Ştefan cel Mare, venind la moartea lui, spune: „A fost înzestrat cu 
virtuți de erou Ştefan, încât merită să fie socotit printre bărbații vestiți în arta 
războaielor”. 

O personalitate eroică aşa de mare, a cărei faimă a trecut peste hotarele 
înguste ale țării sale şi care se îngrijea cu râvnă şi de cultura poporului, avea' 
tot dreptul să se gândească a lăsa urmaşilor amintirea strălucitelor lui fapte şi 
a neostenitelor lui străduinţe. El a însărcinat un cărturar de la curte — care, 
ținând seamă şi de unele accente religioase ale cronicii, poate să fi fost cleric 

— Să scrie în limba oficială a statului, limba slavonă, cronica țării. 

Este foarte probabil ca această cronică, scrisă la curtea domnească, să fi 
fost începută de-a dreptul cu urcarea în domnie a lui Ştefan cel Mare. Este greu 
de admis ca Schedel, istoricul de largă cultură umanistă, care se plângea 

— După Enea Silvio Piccolomini — de sărăcia şi contradicția izvoarelor cu 
privire la istoria românilor, şi chiar traducătorul polon, dacă îl admitem, să fi 
tăiat la copiere tocmai prima parte Cu începutul țării Moldovei, mai ales că 
această parte este mult mai redusă decât partea care cuprinde domnia lui 
Ştefan cel Mare (a 6-a parte). De altă parte, titlul pe care-] poartă versiunea 
germană —singura contemporană cu marele voievod: Cronica Stephani Dei 
gradă vayvoda Terrarum Moldaviensium. (Cronica lui Ştefan, cu voia lui 
Dumnezeu domn al Ţării Moldovei), în care se străvede formula obişnuită în 
cancelariile domneşti, cu afirmarea principiului monarhiei de drept divin 

— Arată mai curând titlul unei cronici independente, începută atunci, 
sub ochii domnitorului, decât continuarea unor anale mai vechi. 

E posibil astfel ca cronica lui Schedel, mărginită numai la domnia lui 
Ştefan, să reprezinte prima versiune a cronicii oficiale. Mai târziu, când în 
viitoarea vremurilor nestatornice noua domnie s-a consolidat adânc, marele 
voievod care-şi întorcea cu pietate gândul către strămoşii săi pentru a le 
restaura lespezile pe morminte va fi dat porunca să se completeze cronica cu 
istoria Moldovei de la întemeiere, ceea ce punea şi mai viu în lumină 
însemnătatea domniei lui. Astfel a putut lua naştere o a doua versiune care se 
răs-frânge în cronicile slavoneşti. 


Din ce elemente a fost reconstituită istoria Moldovei până la domnia lui 
Ştefan cel Mare? 

Evenimentele petrecute înainte de urcarea lui Ştefan cel Mare pe tron, în 
cei 23 de ani care s-au scurs de la moartea lui Alexandru cel Bun şi până la 
biruința de la Doljeşti (1434-1457), erau în bună parte cunoscute de boierii 
bătrâni care trăiau încă la curtea din Suceava a lui Ştefan cel Mare. Unele date 
se mai găseau notate şi pe scoarțele vechilor ceasloave. 

Despre domnia lui Alexandru cel Bun nu se ştia decât foarte puţin, iar 
dincolo de această domnie, până la descălecat, care cădea cu vreo 74 de ani 
înainte de Ştefan cel Mare, nu se mai cunoştea decât numele domnilor şi în 
mod vag anii de domnie şi succesiunea lor, reconstituiți poate şi după 
pomelnicele păstrate în vechile biserici şi mănăstiri domneşti, cum ar fi de 
exemplu pomelnicul de la Bistriţa, început în anul 1407. 

Cronica oficială întocmită astfel la curtea lui Ştefan cel Mare a fost 
copiată în mai multe exemplare; unul, reprezentând prima versiune, se află la 
baza traducerii germane a lui Schedel, fie că o copie de pe originalul latin a fost 
adusă în Polonia, cum crede d-1 Chițimia, fie că a fost dusă de solia 
moldovenească din 1502 în Niirnberg; alte exemplare, reprezentând a doua 
versiune, au fost date spre copiere în vechile mănăstiri, unde călugării au mai 
adăugat ştiri privitoate şi la mănăstirea lor. Astfel s-au născut diferite versiuni 
(de la Bistriţa, de la Putna). Între aceste versiuni sunt desigur mici deosebiri, 
dar scheletul faptelor este acelaşi. 

Foarte interesante sunt deosebirile dintre versiunea copiată sau tradusă 
de Schedel în Germania şi versiunea cea mai veche a copiilor slavoneşti, 
cunoscută sub numele de letopisețul de la Bistrița. Acest letopiseţ, are, după 
cum era de aşteptat, o serie de fapte care nu se găsesc în versiunea lui Schedel. 

Dar lăsând la o parte elementele acestea care se găsesc în letopiseţul de 
la Bistrița, versiunea germană a lui Schedel cuprinde şi ea o serie de fapte 
foarte interesante, care nu se găsesc în niciuna din versiunile slavone ale 
cronicii lui Ştefan cel Mare. 

Astfel, sub anul 1467, versiunea germană ne spune că în lupta de la 
Baia, dacă Isaia, marele vornic al lui Ştefan cel Mare, „ar fi fost credincios şi 
dacă s-ar fi dus călare unde i-a fost poruncit, nici un ungur nu ar fi scăpat cu 
viață. De aceea el, cu mulți alții, trebuia să-şi dea capul.” 

Sub anul 1472, în lupta cu Radu cel Frumos de la Cursul Apei, aflăm din 
versiunea germană mijlocul de care s-a folosit Ştefan cel Mare ca să-l 
surprindă pe domnul muntean: că din cele 48 de steaguri de oştire câte avea, a 
plecat în întâmpinarea duşmanului numai cu 12 steaguri, că Radu-vodă şi 
norodul său credeau că moldovenii sunt puţini la număr, dar că în toiul nopții 
oastea lui Ştefan s-a strâns toată laolaltă, lângă un pârâu care se numeşte — 
zice cronicarul — Potoc 1. Tot din versiunea germană mai aflăm că, după ce 
Ştefan cel Mare a intrat victorios în Bucureşti şi a luat, împreună cu comorile 
lui Radu cel Frumos, pe soția şi pe unica lui fiică, află că acesta se întoarce cu 
oastea turcească. Ştefan se retrage lângă o pădure până ce îi vine ajutor din 
Moldova şi, apoi, întâmpinând vitejeşte pe duşmani, i-a bătut şi a tras în țeapă 
vreo 2300 dintre ei. 


Ceva mai jos, sub anul 1474, cronica germană ne mai înşiră încă una din 
cauzele care au dezlănțuit campania sultanului Mahomet al II-lea, cuceritorul 
Constantinopolului, în Moldova. La 9 februarie turcii luaseră Caffa şi 
încărcaseră cu comori multe, jefuite din cetate, 32 corăbii mari, pe care le 
trimiseseră spre ConstantinopoL. În ultima corabie se aflau 12 copii de cetă-eni 
cu 4 turci. Tinerii se sfătuiesc între ei şi, după miezul nopții, pe când turcii 
dormeau, îi ucid. Un vânt norocos întoarce corăbiile spre Chilia. Aci, Ştefan cel 
Mare încarcă bogăţiile în 400 de care şi le trimite împreună cu tinerii la 
Suceava. Locuitorii din Caffa şi venețienii, aflând despre copiii lor că sunt la 
Ştefan, s-au bucurat şi i-au trimis mulți bani, cu rugămintea ca să dea drumul 
copiilor, ceea ce Ştefan a şi făcut. Sultanul trimite şi el soli la Ştefan cel Mare, 
cerând, în zadar, să-i trimită comorile şi copiii. 

Asemenea ştiri şi multe altele care se găsesc numai în versiunea 
germană, scrisă cu doi ani înainte de moartea marelui domn, au putut fi 
adăugate unele de traducător, altele se găseau poate în originalul alcătuit la 
curtea lui Ştefan cel Mare. 

Acestea din urmă constituie o dovadă evidentă că acest prototip era mai 
bogat în ştiri decât putem deduce din versiunile slavone, precum şi din copia 
germană, care este ea însăşi o prescurtare. 

Din nenorocire, cronica aceasta, scrisă la curtea lui Ştefan cel Mare, nu 
ne este cunoscută până acum în original. Se va găsi vreodată în cine ştie ce colț 
de bibliotecă străină sau a pierit de mult în volbura vremurilor? Nu putem şti. 

CRONICARII CĂLUGĂRI în ultimul capitol am urmărit istoriografia 
moldovenească începută în vremea şi la curtea lui Ştefan cel Mare şi ne-am 
ocupat pe larg de cronica descoperită în arhivele din Munchen şi dusă în 
Germania, poate, de solia lui Ştefan cel Mare, care căuta în 1502, la Niirnberg, 
un doctor pentru marele domn moldovean, sau, poate, găsită de însuşi Schedel 
în timpul călătoriei sale în Polonia. 

Această cronică ni s-a păstrat în traducerea germană şi în versiuni sla- 
voneşti, dar niciuna din ele nu reproduce întocmai, nu este o copie fidelă a 
letopisețului țării scris la curtea moldovenească. 

1 în original va fi fost, cum observă d-l C hițim ia, nOTOKB BoflHa = 
Cursul Apei, cum dealtfel are şi letopiseţul de la Bistriţa. 

Acest letopiseț, la care s-au mai adăugat ştiri contemporane sub urmaşul 
lui Ştefan cel Mare, Bogdan cel Orb, a fost continuat apoi de trei călugări 
moldoveni: Macarie, Eftimie şi Azarie. 

MACARIE. Macarie fusese inițiat şi crescut în tradiţiile ascetismului de 
Teoctist, marele episcop al Ţării de Jos din vremea lui Ştefan cel Mare, şi a 
ajuns egumen la mănăstirea Neamţului în 1523; la 1531 a fost înălțat de Petru 
Rareş în scaunul episcopal de Roman. A murit în 1558, lăsând în urma sa 
reputația unui om învăţat. 

Macarie scrie, după cum însuşi spune, din porunca lui Petru Rareş: „spre 
a împlini poruncile domneşti, adică ale slăvitului şi pentru duşmani 
înfricoşatului Petru, feciorul lui Ştefan Voevod cel Viteaz, şi ale marelui său 
logofăt Kir Teodor, căci ei mi-au poruncit nemerniciei mele celui mai de pe 
urmă dintre ieromonahi, smeritului Macarie, a nu lăsa faptele întâmplate în 


vremurile şi domniile trecute să rămână învăluite în mormântul uitării, ci a le 
preda istoriei”. 

Primind această însărcinare din partea lui Petru Rareş şi a marelui 
logofăt al Moldovei, el începe prin a copia o versiune prescurtată scrisă la 
mănăstirea Putna (căci cuprinde multe date referitoare la această mănăstire) a 
letopisețului început, după toate probabilitățile, la curtea lui Ştefan cel Mare. 
Această versiune pe care a avut-o în față Macarie mergea până la anul 1525, 
septembrie 25, unde se încheia cu moartea lui Petru, fiul lui Bogdan cel Orb. 

După această dată începe partea personală a lui Macarie, despărțită de 
restul analelor prin următoarele cuvinte: „Cele de până aci le-au adunat şi cu 
meşteşug le-au întocmit şi ni le-au lăsat nouă, copiilor lor, spre scumpă 
moştenire, scriitorii dinainte de noi; nu ştim cine anume, se vede însă oameni 
iubitori de Dumnezeu”. 

Este interesantă această notiță, fiindcă ea ne arată că, la un sfert de veac 
după moartea lui Ştefan cel Mare, un egumen cărturar de la mănăstirea 
Neamţu, crescut de episcopul Ţării de Jos din ultimii ani de domnie ai marelui 
voievod, nu ne poate spune, din tradiția călugărilor, cine anume a scris cronica 
țării înaintea lui. 

Macarie nu se mulțumea însă cu ştirile prea sumare pe care le găsise în 
letopiseţul înaintaşilor săi pentru perioada de timp care s-a scurs de la moarta 
lui Ştefan cel Mare până la urcarea pe tron a lui Petru Rareş. De aceea el reia 
povestirea acestei epoci, care cuprinde domniile lui Bogdan cel Orb şi Ștefăniță, 
amplificând expunerea cu ştiri nouă, ca de pildă: împăcarea celor două tabere 
vrăjmaşe, moldoveni şi munteni, ce stăteau față în față, gata să se încaiere, 
prin intervenția mitropolitului, de origine sârbească, Maxim; despre expediția 
lui Bogdan în Polonia, înaintată până sub zidurile Lwowu-lui; despre invazia 
polonilor şi a tătarilor în Moldova; despre răscoala-repede înăbuşită - a lui 
Trifailă; despre urcarea în domnie a lui Ştefan cel Tânăr şi luptele lui cu tătarii; 
despre tăierea capului lui Luca Arbore; despre răzvrătirea boierilor; despre 
luptele cu muntenii şi despre moartea precipitată a lui Ştefăniță la Hotin. 

Domnia lui Petru Rareş, din ordinul căruia a scris cronica, este înfăţişată 
în trăsături vagi şi fără amănunte precise. Macarie povesteşte alegerea lui Petru 
Rareş ca domn la Hârlău, pătrunderea lui în Ardeal, luptele cu polonii, 
expediţia lui Soliman al II-lea în Moldova, fuga lui Rareş, părăsit de ai săi, prin 
munți, până ce a dat peste nişte pescari care l-au dus la cetatea Ciceiului, 
plecarea lui Rareş la Constantinopol, împăcarea lui cu turcii şi reîntoarcerea în 
a doua domnie. 

Într-o primă versiune, păstrată într-un codice din Bibilioteca Academiei 
teologice din Kiev, publicat de I. Bogdan în Cronicele moldoveneşti înainte de 
Ureche, cronica lui Macarie se încheie la anul 1541, dar desigur că această 
versiune are o lacună aci; probabil că unele foi s-au pierdut deoarece într-o altă 
versiune — dintr-un sbornic, păstrat înainte de război în Biblioteca imperială 
din Petersburg — cronica lui Macarie se continuă până la anul 1551. 

În această a doua versiune se povesteşte sumar ultimii ani ai domniei lui 
Petru Rareş, amintind doar campania acestuia în Ardeal împotriva lui Mailat; se 
notează apoi moartea lui Petru Rareş — de „boală rea, căci om era şi el” — la 


Sucea va şi înmormântarea lui la mănăstirea Pobrata. Trece, în sfârşit, la 
domnia lui lliaş, pe care ni-l înfăţişează în colorile cele mai negre: „moale şi mic 
la suflet”, care întru nimic nu s-au arătat asemănător tatălui său ca şi cum nu 
l-ar fi crescut ca fiu”; se înconjurase de turci cu care-şi petrecea ziua şi-şi 
pierdea vremea prinzând păsări în laţ; a prădat țara, jefuind averile episcopilor 
şi ale mănăstirilor; era crunt cu boierii, căci îi orbea; punea să li se taie nasul, 
ori îi silea să-şi caute adăpost în țări străine şi, în cele din urmă, părăsi 
„domnia, mama şi fraţii” şi, ducându-se la Constantinopol, se turci. 

În timpul acestui domn dezechilibrat, Macarie, care se găsea episcop de 
Roman încă din anul 1530, fu alungat din scaunul său în 1549-1550, în urma 
unor intrigi tesute pe lângă doamna Elena şi pe lângă domn, în care pare să fi 
avut un rol sfetnicii Mitrofan şi Nour. „Oameni pricepuți la vicleşuguri — spune 
el în graiul lui înflorit — țesură minciuni pline de clevetiri şi le spuse doamnei 
Elenei şi fiului ei Iliaş şi am căzut cu straşnică cădere. Despoiat am fost de 
scaun. Şi cu grele ispite m-am luptat.” 

Dar această urgie n-a durat mult, căci după un an sau doi, în primele zile 
ale domniei lui Ştefan Rareş, fratele lui Iliaş, fu restaurat în scaunul episcopal: 
„ întoreând - spune el despre Ştefan — puternica sa mână, pe mine 
surghiunitul, un mort între vii, mă chiamă şi cu mâna domniei sale îmi 
încredințează iarăşi cârja”. 

De aceea şi Macarie îşi arată recunoştinţa în cronica sa față de noul 
domn, în cuvinte ca acestea: „Şi după ce luă domnia, de la întâii paşi se arătă 
că n-au înşelat nădejdile celor ce l-au ales, şi pe toți îi întărea în nădejdile lor 
de bine. Şi iarăşi străluciră razele dreptei credinţe, şi iarăşi străluciră zorile 
binefacerii şi toți deopotrivă lăudau pe voevod şi toți cu osârdie iubeau pe 
domnul Ştefan, căci era milostiv şi iubitor de călugări şi hrănitor de săraci. Şi 
se auzi de la o margine a pământului la alta trâmbița cea mare şi în aur 
ferecată, care trâmbița peste tot locul credinţa lui în ziditor.” 

Cu iluzia acestei icoane, nimbată de glorie, Macarie închise ochii curând 
după reînscăunare. 

Imaginea pe care Macarie ne-a lăsat-o despre Ştefan Rareş este falsă. 
Ureche ne spune că era un domn destrăbălat şi că boierii şi locuitorii, înțele- 
gându-se între ei, s-au ridicat într-un rând, pe când se aflau la podul de la 

Tuţora, şi tăind sforile cortului asupra lui Ştefan-vodă, „l-au pătruns cu 
multe rane”. Lipsa de obiectivitate este astfel unul din defectele principale ale 
operei lui Macarie. ] 

Alt defect este forma stilistică. În alcătuirea cronicii sale, Macarie şi-a 
luat ca model un cronograf bizantin foarte popular în lumea slavă, al lui 
Manases. Manases fusese, după cum s-a spus mai sus, un călugăr care 
prelucrase motive din cronografele anterioare, îmbogățindu-le cu apocrife 
biblice şi cu legende populare bizantine, într-o mare operă în versuri, care 
începe povestirea evenimentelor de la creațiune şi o duce până la moartea 
împăratului bizantin Nichifor Botniates, întâmplată la 1081. Trăind într-o 
epocă de erudiție şi rafinament literar, călugărul bizantin a căutat să dea o 
operă care să se impună prin stilul ei căutat, împodobit cu imagini îndrăznețe. 
Această operă a călugărului bizantin a fost tradusă în Bulgaria şi ni s-a păstrat, 


între altele, într-un vechi manuscris din Biblioteca Vaticanului, copiat în anul 
1345. O copie a fost apoi adusă, prin refugiații slavi, în mănăstirile noastre şi a 
stat la baza prelucrării lui Moxa. Ea a plăcut aşa de mult egumenului Macarie, 
încât acesta, primind de la Petru Rareş sarcina de a scrie istoria țării, 
împrumută din ea pasaje şi epitete bombastice, pentru a le întreţese în 
povestirea sa. Astfel viața Moldovei cu zbuciumul ei, cu boierii şi domnul ei, în 
loc să fie înfăţişată în lumina adevărată, este îmbrăcată în anacronice zorzoane 
de stil bizantin, care, prin bombasticitatea lor, lasă impresia a ceva artificial”şi 
uneori chiar ridicol. Zugrăvind, de exemplu, luptele lui Petru Rareş cu polonii, 
el împrumută din Manases podoabele stilistice cu care acesta descrie războiul 
troian; şi epitetele pe care călugărul bizantin le dă lui Achile, Macarie le 
potriveşte pentru Rareş. Descriind mai departe fuga lui Petru Rareş dinaintea 
lui Soliman al II-lea prin munții Moldovei, către Ardeal, el ia din Manases 
frazele cu care acesta descrie vânătoarea împăratului bizantin Marcian în 
munții Balcani, ca şi cum Petru Rareş ar fi împăratul bizantin şi Carpaţii 
identici cu Balcanii. Voind să ne arate starea de mulțumire sufletească în care 
se afla Petru Rareş în a doua domnie, încheie cu următoarea frază enigmatică: 
„lar domnul Petru Voevod îşi hrăneşte cinstitele bătrâneţe cu băi şi băuturi şi 
mâncări, întocmai ca o lebădă cu penele aurite, deasupra unei clădiri”. Chiar 
atunci când este vorba de propriile lui dureri, ca de pildă când a fost răsturnat 
din scaunul episcopal, el recurge la arsenalul stilistic al lui Manases: „O 
zavistie, fiară crudă, tigru mâncător de oameni, săgeată fără de fier, suliță mai 
ascuțită decât toate.” în sfârşit, în loc de a zice: în anul 7058, Macarie scrie, 
după modelul bizantin: „în anul ce se capătă dacă numeri de şapte ori câte o 
mie şi de cinci ori câte cinci şi câte cinci de cinci ori şi a opta rotaţie de la 
facerea lumii” (7058 = 1550). 

Eftimie. Cronica lui Macarie este continuată de Eftimie. „Până aici — 
începe noua cronică — s-au scris cu osteneala preasfințitului părinte al nostru 
Macarie, episcopul de Roman. lar cele ce s-au întâmplat de aici înainte, 
evlaviosul loan Alexandru Voevod mi-au poruncit mie, ieromonahului Eftimie, 
celui din urmă dintre egumeni, a le scrie pe scurt.” Domnul Alexandru-voievod 
este Alexandru Lăpuşneanu. 

Autorul cronicii, Eftimie, a fost egumen la mănăstirea Neamţu prin 1553, 
când se găseşte pomenit într-o evanghelie. A trecut mai târziu în Ardeal, unde a 
devenit episcop. Primind din partea lui Alexandru Lăpuşneanu porunca de a 
continua cronica lui Macarie, Eftimie începe prin a repovesti vremurile pline de 
frământări ale Moldovei de sub urmaşii lui Petru Rareş şi se opreşte brusc la al 
doilea an al domniei lui Alexandru Lăpuşneanu, la zidirea mănăstirii Slatina. 

Eftimie nu pare să fi fost un călugăr aşa de erudit ca Macarie şi aceasta a 
fost un noroc pentru el, fiindcă 1-a scăpat de influența nefastă a stilului 
manasian. 

După ce povesteşte ultimii ani ai domniei lui Petru Rareş, el se opreşte 
îndelung asupra urmaşului acestuia, Iliaş, pe care-l numeşte „Illiaş Mahomet”, 
spre a scoate în relief nelegiuirea lui. Ne înfăţişează cu amănunte interesante, 
pe care nu le găsim în alte izvoare, cum fiul lui Petru Rareş şi nepotul lui Ştefan 
cel Mare, trimis de tatăl său la 1541 la Constantinopol, se împrietenise acolo cu 


câţiva tineri turci de care se legase aşa de mult, încât îi adusese cu sine în 
Moldova; pomeneşte de discuţiile religioase pe care Iliaş le avea cu prietenul 
său turc Hadăru, „stricat la năravuri”, despre haremul de turcoaice pe care le 
adusese din Constantinopol, de ura lui împotriva preoților şi a călugărilor; 
despre chipul cum a amăgit poporul, chemând sfatul boieresc în grădina de la 
Huşi, pentru a-l vesti că se duce la Poartă ca să stăruiască pentru micşorarea 
tributului; cum a jurat cu mâna pe cruce înaintea poporului întreg că se ține de 
legea creştinească şi că n-are gând să se turcească, după cum se zvonise; dar, 
în aceeaşi noapte, a sfărâmat crucea, şi cum apoi, încărcat de haraciu şi de 
bogății — „de vase de aur şi de argint, rămase de la domnii cei bătrâni ai 
Moldovei” — şi întovărăşit de boieri şi de ostaşi, a ieşit din țară, dar, ajuns la 
Constantinopol, s-a turcit şi nu s-a mai întors în Moldova. 

Domnia lui Ştefan Rareş este înfăţişată în colori antipatice, aşa cum o 
cunoaştem din Ureche. 

În contrast cu fii lui Petru Rareş, Alexandru Lăpuşneanu este înfățișat în 
colorile cele mai simpatice. După uciderea „ticălosului” de Joldea, el este 
împăciuitorul care deschide temnițele, pentru a pune în libertate pe cei închişi, 
şi care a iertat pe cei alungaţi din țară: „Deci veneau din toate părțile şi din 
toate locurile oamenii, ca să se îndulcească de vederea feţei lui, de bunătatea, 
de blândețea şi de frumuseţea lui, şi se uitau la chipul voevodului ca la chipul 
lui Hristos, căci li se părea a fi în vis, iar nu aieveA. În toată lumea se lăţi 
vestea înaripată despre evlavia, osârdia şi iubirea lui de Dumnezeu şi de 
sfintele biserici.” 

Este în aceste rânduri acea notă panegirică, cu care călugărul cronicar se 
obişnuise din lectura vieților de sfinți. 

După ce pomeneşte expediția moldovenească trimisă în Muntenia, sub 
conducerea vornicului Nădăbaicu, pentru instaurarea lui Pătraşcu, cronica se 
încheie cu zidirea mănăstirii Slatina. Dar şi aici iese în relief sentimentalitatea 
naivă a călugărului, când crede necesar să povestească un episod fără nici o 
însemnătate pentru noi, de mare importanţă pentru el, fiindcă era vorba de 
cursa pe care „vrăjmaşul neamului omenesc”, diavolul, a întins-o „iubitorului 
de Dumnezeu domn”, pentru a-l întoarce din gândul cel bun: anume, pe când 
călărea între satele Corlăteşti şi Todireşti, intrând în râul Moldovei, i s-a 
împiedicat calul şi a căzut în apă. Cu povestirea ridicării mănăstirii Slatina şi a 
înzestrării ei cu sate şi mitoace, cronica se încheie. 

AZARIiE. Ultimul cronicar al Moldovei care scrie în limba slavă este 
Azarie. Despre el nu se ştie decât ceea ce el însuşi spune în cronica sa, că scrie 
din porunca lui Petru Şchiopul, cu binecuvântarea mitropolitului Anastasie şi 
cu mijlocirea marelui logofăt loan Golia. 

Este posibil să fi fost călugăr chiar în mănăstirea întemeiată de familia 
logofătului Golia. El nu pomeneşte nimic în cronica sa de trădarea Golăeş-tilor, 
dimpotrivă, descrie în colorile cele mai antipatice domnia lui loan-vodă cel 
Cumplit şi caută să înfățişeze într-o lumină simpatică figura lui Ieremia Golia, 
„boier mare, care nu s-a sfiit, din dragestea pentru ţară, să împiedice pe loan 
vodă cel Cumplit de la războiul cu turcii”. 


Azarie şi-a scris cronica între anii 1574-1577. Înainte de a povesti vremea 
sa, el începe şirul anilor de la descălecat, copiind, ca şi predecesorii săi, vechiul 
letopiseț al Moldovei, la care adaugă apoi cronica lui Macarie până la 1551, 
după care urmează partea sa proprie, care îmbrățişează istoria Moldovei de la 
1550 până la urcarea în domnie a lui Petru Şchiopul (1574). 

Cronica lui Eftimie se pare că i-a rămas necunoscută, deoarece, conti- 
nuând cronica lui Macarie, el introduce partea sa personală cu următoarele 
cuvinte: „Până aci au mers alcătuirile ritoriceşti ale părintelui Macarie. Să încep 
dar şi eu fostul şi nemernicul lui ucenic Azarie.” 

De altă parte, el începe cronica de la domniile fiilor lui Petru Rareş, pe 
care le repovesteşte cu totul diferit de Eftimie, în alt spirit şi cu alte amănunte. 
Uciderea lui Ştefan Rareş de către boieri este înfăţişată cu groază, ca măcelul 
fără milă al unui miel. Alexandru Lăpuşneanu n-are nimic din trăsăturile 
fioroase cu care ne este cunoscută personalitatea lui din alte izvoade istorice. 
Despot Eraclidul este urât, pentru că „ținea pe lângă sine sfetnici de altă lege, 
luterani urâfi de Dumnezeu, a căror învăţătură o împărtăşia şi dânsul”. De 
aceea apariția lui Tomşa, „frumos la înfăţişare, viteaz, cu mâini puternice şi 
piept vârtos” este salutată cu bucurie; dar simpatia pentru Tomşa scade 
dinaintea lui Alexandru Lăpuşneanu, care, căpătând iarăşi cinstea domniei de 
la Poartă, „a stins tăciunele ce răspândea fumul credinţei cele rele şi a ascuns 
iarna întunecată a necuraților luterani, făcând să înflorească primăvara, adică 
— explică el — bunăstarea bisericilor”. 

Cronica se încheie cu răsturnarea şi pieirea lui loan-vodă cel Cumplit şi 
cu urcarea pe tron a lui Petru Şchiopul, în care se pun cele mai frumoase 
nădejdi: „Bărbat de neam bun, evlavios, frumos, cu suflet luminat, milostiv din 
fire, darnic. Mănăstirile şi călugării s-au adăpat din undele răcoroase ale 
binefacerilor lul. Viața tuturor a început să curgă lin şi toți petreceau în linişte 
şi neturburați.” 

Azarie este, în istoriografie, ucenicul lui Macarie. El, „nemernicul ucenic 
al lui Macarie” — cum se numeşte însuşi —, are pentru „alcătuirile retori-ceşti”, 
pentru „cuvintele frumoase şi meşteşugite” ale dascălului său o adâncă 
admirație. Opera lui Macarie, despre care el vorbeşte cu adânc respect, e 
pentru el „un adevărat izvor de adevăr ce se varsă asupra inimilor noastre şi le 
adapă cu apa minții, pe care, cu toate că o gustăm, nu ne saturăm de ea”. 

Azarie, ca bun ucenic, se străduieşte să imite toată arta retorică a lui 
Macarie. Ca şi acesta, Azarie împrumută din bogatul arsenal de amănunte 
dramatice şi epitete stilistice ale lui Manases, pentru a le potrivi la situațiile şi 
figurile istorice moldoveneşti pe care le înfățişa. De exemplu, cuvintele pe care 
Azarie le pune în gura lui Ştefan Rareş, când cade la Țuţora, sângerat sub 
pumnalele boierilor: „Vai de tine, dreptate, pe tine te plâng şi după tine oftez, 
căci înainte de mine tu ai pierit şi ai murit”, sunt împrumutate din Manases. 
Aceleaşi cuvinte le pusese cronicarul bizantin, la episodul războiului troian, în 
gura lui Palamed, când era să fie ucis cu pietre, în urma insinuărilor viclene ale 
lui Odiseus. 

Din această cauză, cronica lui Azarie, ca şi aceea a dascălului său 
Macarie, trebuie utilizată cu multă băgare de seamă. 


Cronicile acestea scrise după moartea lui Ştefan cel Mare sunt lipsite de 
precizie şi obiectivitate, condiții esenţiale oricărei opere istorice. Câtă deosebire 
în această privință între ele şi cronica scrisă la curtea lui Ştefan cel Mare. Câtă 
grijă de precizie avea aceasta din urmă: „în anul 6973, ianuarie în 23, joia pe la 
miazănoapte, înconjură Ştefan Voevod cetatea Chiliei, iar vinerea Adimineaţa 
începură a surpa cetatea.” în cronicile lui Macarie, Eftimie, chiar Azarie, 
dimpotrivă, faptele sunt înecate în podoabe stilistice. Nici o grijă de cronologie: 
„în aceeaşi vreme.”, „Dar nu mult după aceea.” etc, etc. 

În cronica lui Ştefan cel Mare toţi boierii care s-au învrednicit, în clipe de 
cumpănă, de încrederea domnitorului şi au dus la capăt misiunea ce li s-a 
încredințat sunt pomeniți cu cinste; în cronicile călugărilor nu sunt pomenite 
nici măcar numele erorilor care au căzut pe câmpul de luptă pentru mărirea 
Moldovei. Lucrurile îşi au explicaţia lor. Ştefan cel Mare, a cărui faimă trecuse 
peste hotarele înguste ale Moldovei, era o personalitate care intra în istorie. La 
curtea lui din Suceava se abăteau trimişii şahului persan şi solii venețieni. S-a 
văzut în capitolul precedent paginile pline de admiraţie pe care i le-au 
consacrat cronicarii poloni. Orice mişcare a lui era astfel o pagină de istorie şi 
el ținea ca istoria să fie scrisă aşa cum el a făcut-o. 

Cu totul altfel se înfăţişează cronicile scrise după moartea lui. Autorii 
acestora, călugări retraşi departe de curtea domnească, unde se plămădea 
istoria țării, trăind într-o atmosferă de misticism, nu aveau nici chemarea şi 
aici posibilitatea de a scrie istoria în lumina ei adevărată. Realităţile istorice, 
trecând prin prisma mentalităţii lor ascetice, sunt în chip firesc deformate. 
Pentru ei căderea lui Alexandru Lâpuşneanu de pe cal, în drumul spre 
mănăstirea Slatina, e un fapt de senzaţie, fiindcă vedeau în el cursa întinsă de 
diavol —- un eveniment mai important decât o luptă cu duşmanii pentru 
apărarea Moldovei. Sufletul lor, deprins a privi viața aceasta pământească, 
plină de ispite şi de deşertăciuni, ca un scurt popas către viața cea veşnică 
viitoare, nu putea vibra puternic pentru zbuciumul contemporanilor lor. Toate 
evenimentele, al căror ecou ajunge între zidurile mănăstirii stins, apar pentru ei 
pe acelaşi plan. Ei nu au luat parte la ele, nu le-au văzut petreeându-se sub 
ochii lor, nu le-au trăit ca să le poată înțelege. De aceea nu trebuie să ne 
surprindă faptul că, în loc să citim în paginile lor toate frământările timpului, 
întâlnim mai mult preocuparea de formă, de stil, de efect; că, în loc să 
povestească simplu şi precis cele ce aflau, recurgeau la cronograful lui 
Manases, pentru a împrumuta din el podoabe retorice. 

Hrăniţi mai mult cu apocrife biblice şi cu legende hagiografice, în care 
eroul este înfățişat într-o aureolă de miraculos şi misticism, călugării cronicari, 
neştiutori despre cele ce se petrec departe, la curte, sunt înclinați să vadă în 
domnul, a cărui viață o scriu din poruncă, un prototip ideal de virtuți 
creştineşti. De aceea cronicile lor au un caracter panegiric, aşa cum se 
obişnuiseră din legendele hagiografice. 

Dacă la cele de mai sus adăugăm şi faptul că aceste cronici erau scrise 
într-o limbă străină, neaccesibilă păturilor largi ale poporului, atunci este uşor 
de înțeles pentru ce nu le putem considera ca un instrument al deşteptării 
conştiinţei naționale. 


Dar, deşi sunt scrise într-o limbă străină, deşi sunt lipsite de valoare 
literară, totuşi trebuie să ținem seamă şi de ele, fiindcă ele ne-au păstrat istoria 
Moldovei de la 1504-1574 şi pentru că — după cum vom vedea mai târziu - au 
intrat, ca izvoare, în alcătuirea cronicii lui Grigore Ureche. 

ÎNVĂŢĂTURILE LUI NEAGOE BASARAB CĂTRE FIUL SĂU TEODOSIE 

Nu cunoaştem împrejurările în care şi-au luat naştere cronicile muntene, 
deoarece, în afară de Viața patriarhului Nifon şi de o cronică scrisă în limba 
română în vremea lui Minai Viteazul şi păstrată într-o traducere latină, 
istoriografia munteană nu ne-a fost păstrată decât în compilații târzii din 
veacul al XVII-lea. 

Ştirile pe care le găsim însă în aceste compilații trec dincolo de epoca lui 
Mihai Viteazul şi a lui Neagoe Basarab. Ele se referă la primii voievozi şi, deşi 
confuze şi lacunare, ne indică totuşi că şi în Tara Românească istoriografia 
trebuie să fi început de timpuriu. Când s-a început însă, în ce împrejurări şi în 
ce limbă nu putem şti precis, deoarece, dincolo de epoca lui Neagoe Basarab, 
nu ni s-a păstrat nimic şi până acum nu s-a descoperit şi nici nu avem din alte 
izvoare ştiinţă de vreo cronică slavonească pentru Ţara Românească. 

Cultura în limba slavă, inițiată de Nicodim şi ucenicii săi, era tot atât de 
înfloritoare în Muntenia ca şi în Moldova. Am amintit mai sus de unul din marii 
logofeţi ai lui Mircea cel Mare, care, retras mai târziu din valurile lumii în 
liniştea mănăstirilor, a alcătuit un polieleu în limba slavă. 

Cel mai de seamă monument al cugetării şi simţirii româneşti în limba 
slavă îl formează însă învățăturilelui Neagoe către fiul său Teodosie. Acest 
prețios monument este legat de numele domnului care a ridicat minunata 
mănăstire de la Curtea de Argeş şi mitropolia din Târgovişte şi care a fost 
protectorul călugărului sârb Macarie, patronând imprimarea primelor cărți de 
slujbă bisericească pe pământ românesc. Un adevărat voievod al culturii 
româneşti şi un mare sprijinitor, prin darurile trimise, al creştinătăţii din întreg 
Răsăritul ortodox, oprimat sub apăsarea păgână, „ctitor mare a toată. 
Sfetagora”, cum îl numeşte Ga vrii, protul Muntelui AthoS. Învățăturile lui 


Neagoe au fost utilizate şi de N. Bălcescu în studiul său despre Puterea armatB 
şi arta militară la români, apărut în 1844 în revista Propăşirea de la Iaşiv şi 
fuseseră publicate pentru întâiaşi dată cu un an mai înainte, în tipografia 
colegiului Sf. Sava. La epoca apariției, şi multă vreme mai târziu, se credea că 
aceste învățături au fost scrise de evlaviosul domn al Munteniei în limba țăril. 
În 1894 învățatul rus Lavrov, descoperind însă în Biblioteca Naţională din Sofia 
o redacțiune slavonească a învățăturilor, a închis discuția, deoarece, în urma 
acestei descoperiri, toţi istoricii noştri literari sunt astăzi de acord că 
învățăturile au fost redactate în limba slavonă. 

Cuprinsul. Opera este împărțită în unsprezece părți. În =tructura ei se 
întrețes însă două elemente distincte: unul alcătuit din material mai mult de 
ordin religios, altul din învățături şi sfaturi cu caracter politic. Este ca un tratat 
menit să îndrumeze către viața creştinească şi mai ales să pregătească pentru 
domnie pe vlăstarul domnesc, o operă parenetică, asemănătoare cu cele 
cunoscute în literaturile bizantine sub numele de Oglinzile domnitorilor, imitate 
şi în literaturile slave şi cunoscute şi în Apus. O astfel de operă este şi 
Ceasornicul domnilor, despre care ne vom ocupa mai târziu şi pe care l-a 
tradus Nicolae Costin după un original ce venea, prin intermediar latin, tocmai 
din Spania. 

În prima parte, Neagoe sfătuieşte în câteva pagini pe fiul său să păzească 
întotdeauna cu sfințenie poruncile lui Dumnezeu, că dacă le calcă, chiar dacă 
s-ar ridica împărații lumii cu toată puterea lor să-i vină în ajutor, nimic nu-i 
foloseşte, pe când dacă le păzeşte, oricâţi vrăjmaşi s-ar stârni împotriva lui, 
Dumnezeu îl va ajuta. 

Pornind de la această temă, dezvoltată frumos din punct de vedere al 
moralei creştine, urmează, chipurile pentru exemplificare, un bogat material 
biblic împrumutat din Cartea regilor, despre Saul, despre David, despre Solo- 
mon, despre Ahia prorocul şi lerovoam, feciorul lui Solomon, despre Ahav 
împăratul, despre Iue împăratul care a săgetat pe loaram feciorul lui Ahav şi pe 
împărăteasa Isavela, despre Senaherib împăratul Asiriei, despre leze-chia 
împăratul. După aceasta, fiindcă mai înainte se spusese că domnul trebuie să 
fie credincios lui Dumnezeu cum a fost sfântul Constantin, se intercalează 
brusc Viața sf. Constantin şi Elena şi aflarea sfintei cruci, după care urmează 
alte capitole biblice: Avesalom şi lupta lui împotriva lui David şi, în sfârşit, 
această primă parte se încheie cu câteva parabole din Varlaam şi Ioasaf: a celor 
două cosciuge, a privighitoarei, a celor trei prieteni. 

Partea a doua, consacrată mai mult sfaturilor privitoare la guvernă-mânt, 
începe cu două capitole care se leagă prin cuprinsul lor de materia primei părți: 
unul privitor la cinstirea icoanelor, altul privitor la dragostea şi frica de 
Dumnezeu. 

După aceasta urmează, fără o legătură strânsă cu precedentele, un 
capitol de o rară frumuseţe lirică: cartea lui Neagoe Basarab când şi-a 
transferat moaştele mamei sale, Neaga, şi a fiilor săi Petru, loan şi Anghelina în 
ctitoria de la Argeş, capitol care atrage după sine câteva pagini din romanul lui 
Varii laam şi Ioasaf şi din Fisiolog: pilda pentru nimicnicia vieții acesteia 
pămân-teşti, precum şi pildele despre şarpe, porumbel şi struțocamil. 


După aceste capitole în legătură cu suferințele lui Neagoe, urmează o 
serie de sfaturi practice privitoare la opera de guvernare: „cum şi în ce chip:să 
cinstească boierii şi slugile” ce-l vor servi „cu dreptate”; cum să-şi aşeze boierii 
şi slujitorii în locurile de cinste la curtea sa; reguli de bună-purtare la masă; 
norme privitoare la primirea solilor străini; chestiuni de tactică militară pe 
câmpurile de luptă; sfaturi de cum să facă judecățţile şi să împartă dreptăţile; 
poveţe de milostivire şi de îndurare, de înlăturarea pizmei şi a gândului de 
răzbunare şi, în sfârşit, după un capitol referitor la „pecetluirea cărții aceştia”, 
opera se încheie cu rugăciunea, adică cu „cuvântul de iertare” pe care domnul 
în ceasul morții îl îndreaptă către „coconii săi şi către cocoane, şi către boierii 
săi cei mari şi cei mici şi către alte slugi ale sale către toate”. Deoarece partea 
aceasta parenetică este miezul întregii lucrări, ne oprim puțin asupra ei. 

Sâmburele acestor învățături este ideea monarhiei absolute de drept 
divin, subordonată însă crezului creştin. Omul să nu-şi alipească cugetul de 
lucrurile amăgitoare şi deşerte ale acestei lumi trecătoare, căci „iubirea 
lucrurilor lumii acesteia deslipeşte ghidul şi cugetul de la Dumnezeu”, iar cel 
care cearcă slava îşi pierde sufletul, „fiindcă, după cum mănâncă rugina pe fierj 
aşa mănâncă şi pe om slava cea omenească şi cum înfăşoară volbura sau 
curpe-nul vița şi-i pierde roadă ei, aşa, fătul meu, pierd trufia şi mândreţțele 
roadă împăratului şi a domnului”. 

Cu o adevărată grijă părintească, voievodul recomandă pe boieri în paza 
fiului său: „Să fii gard grădinii mele şi sa o păzeşti cum am păzit-o şi «u, că 
dacă o vei păzi şi-i vei fi gard ca zidul de piatră, cum am fost şi eu> atunci cum 
cugetau ei să-şi verse sângele şi să-şi puie capetele lor pentru mine, aşa îşi vor 
vărsa sângele şi-şi vor pune capetele pentru tine”. Dacă se întâmplă ca vreun 
boier să greşească, să nu se ia după sfatul uneltirilor viclene şi să nu se 
pripească cu pedeapsa, ci, întocmai ca grădinarul priceput, „să încerce mai 
întâi să curețe crengile cele uscate, să sape gunoiul de la rădăcină”, şi numai 
„dacă nu se va întoarce să dea roadă”, atunci-sfătuieşte el cu multă 
înțelepciune şi discreție — „în mână-ți este să faci cum îți este voia, întocmai ca 
pe pomul cel sterp.” 

Când va fi să-şi pună boierii în dregătoriile publice, atunci să nu țină 
seamă de rudenii: „Domnul nu trebuie să aibă rudenii, ci numai slugi drepte”, 
fiindcă - zice Neagoe - „nu te-au ales, nici te-au uns ei, ci Dumnezeu, ca să fii 
tuturor cu dreptate”. Înainte de a împărţi funcțiunile, să nu se ia după cei 
interesaţi, ci să cumpănească bine şi să ispitească vrednicia fiecăruia. 

În domnia lui să fie cumpătat. Când se aşează la masă cu boierii, să ia 
parte cu sufletul” la veselia tuturor, dar să-şi păstreze firea şi cuviința 
domnească: să bea cu măsură, „ca să poată birui mintea pe vin, iar nu să 
biruiască vinul pe minte, şi să cunoască mintea ta pe mințile slugilor tale, iar 
nu să cunoască mintea slugilor pe mintea ta”. 

Un capitol din cele mai interesante, fiindcă,- dacă ar fi autentic, ne-ar 
introduce în intimitatea ceremonialului de la curtea lui Neagoe, este cel privitor 
la primirea solilor. 

Solii veniţi de la domnii creştini să fie primiţi cu cinstE. Înaintea lor sase 
trimeată boieri cu mâncare şi băutură din destul, până ce vor sosi la scaunul 


domnesc. Ajunşi aci, să fie orânduiţi la gazdă bună. După ce solul s-a odihnit 
două-trei zile, să aleagă oameni vrednici dintre curtenii lui şi să-i trimeată să 
aducă solul. Domnul şi curtea să se îmbrace în haine de gală; să se 
împodobească bine jilțul şi divanul, iar în jurul voievodului să se strângă 
sfetnicii cei bătrâni şi boierii cei tineri. Şi când trimisul va da solia, domnul sa 
asculte cu luare-aminte, ca să nu piardă nimic din vorbele lui. Chiar dacă nu-i 
va aduce cuvinte plăcute, să nu răspundă nimic, deoarece „cuvântul este ca 
vântul: dacă iese din gură, nici într-un chip nu-l mai poţi opri, măcar de te-ai 
căi ziua şi noaptea”. După ce solul pleacă, atunci să-şi adune boierii, să asculte 
sfatul fiecăruia şi să cântărească bine spusele tuturora. După ce sfatul se va 
risipi, domnul, retrăgându-se în iatac, să se roage şi Mântuitorului şi Maicii 
sale ca să-i lumineze mintea, să cumpănească sfaturile şi, după ce va alege pe 
cel mai bun, să-şi cheme din nou boierii în divan. Numai după ce va împărtăşi 
sfetnicilor gândul său să dea răspuns solului. 

Dacă vrăjmaşii vor năpădi în țară, atunci să nu pribegească peste hotare, 
căci — zice el — „eu am fost pribeag şi de aceea vă spui ce trai şi hrană cit nevoi 
este pribegia. Pentru aceea să nu faci aşa, că mai bună este moartea cu cinste 
decât viața cu amar şi cu ocară. Nu hireți ca pasărea aceea ce se cheamă cuc, 
care-şi dă ouăle de le clocesc alte pasări şi-i scot puii, ci fiți ca şoimul şi vă 
păziți cuibul vostru.” Urmează apoi sfaturi privitoare la tactica de luptă. Să nu 
se teamă de ostile cele multe ale duşmanilor, ci să cheme pe Domnul în ajutor, 
să-şi îmbrace platoşa şi să pornească voios la luptă. Oastea să fie împărțită în 
trei corpuri: înainte străjile, apoi să vină a doua armată şi numai după aceea să 
urmeze grosul, „tabăra cea mare”. Să nu fie însă prea depărtate, pentru că dacă 
straja va fi biruită, să nu se risipească şi să producă panică, ci să se poată 
retrage şi amesteca în armata a doua, iar cu aceasta, la rândul ei, în „toiul 
taberei”. Domnul să nu stea unde va fi temeiul oştirii, fiindcă într-acolo îşi vor 
îndrepta ostile străine tunurile, ci să stea între a doua şi a treia oastE. 
Înconjurat de 60 de voinici devotați, care să nu se dezlipească niciodată de 
lângă el, nici chiar atunci când steagurile lui sunt biruitoare. Dacă s-ar 
întâmpla din nenorocire să fie biruit, atunci să se retragă cu boierii în lbcuri de 
taină ale ţării, unde are boieri credincioşi şi să aştepte acolo sorți mai norocoşi. 
Dacă va ieşi biruitor din război, atunci să-şi dăruiască ostaşii după vitejia şi 
vrednicia dovedită, iar pentru cei care au rămas pe câmpurile de luptă să se 
roage la sfintele biserici în numele poporului întreg, pentru ca astfel toată 
suflarea țării să se ridice, ca un singur gând, pentru slăvirea eroilor şi pentru 
apărarea pământului strămoşesc. 

Miezul învățăturilor îl formează, cum am spus, sfaturile acestea politice, 
şi, am mai putea spune, de morală creştină, dar aceste precepte sunt înecate în 
mulțimea elementelor eterogene: capitole întregi din Biblie (Cartea regilor), pilde 
din Fisiolog şi din romanul Varlaam şi Ioasaf, părți din Umilinţa (koit&vii^icJ 
lui Simion Monahul, din omiliile lui loan Hrisostomul. 

Dacă unele din aceste elemente împrumutate de aiurea sunt bine tesute 
în urzeala învățăturilor, multe însă sunt stângaci introduse în versiunea 
românească publicată şi nu se leagă armonic nici cu capitolele precedente şi 
nici cu cele următoare. Bucăţile din care este alcătuit mozaicul nu sunt dar nici 


de aceeaşi dimensiune şi nici nu se îmbină toate între ele astfel încât să 
formeze un întreg unitar. Concepţia organică a operei este turburată prin 
mulțimea elementelor străine, adesea rău aşezate la locurile unde se găsesc. 

Paternitatea. Materialul acesta străin, care s-a suprapus peste redacția 
primă, complică şi rezolvarea problemei privitoare la autenticitatea operei. 

În ce priveşte chestiunea paternităţii lui Neagoe, stau față în față două 
păreri: teza d-lui lorga că învățăturile sunt opera lui Neagoe; teza regretatului 
coleg D. Russo că sunt opera unui călugăr admirator al lui Neagoe de la 
începutul secolului al XVII-lea. 

D-l Iorga pleacă în considerațţiile sale de la acele părți lirice în care 
Neagoe, în accente pline de duioşie, plânge durerile care-i sângerează sufletul 
pentru moartea prematură a fiului său Petru: „O, fiul meu Petru, iată că-ți 
trimit surguciul şi diademele pentru că iu-mi erai stâlparea <= ramura) mea cea 
înflorită, de care pururea se umbriau şi se răcoriau ochii mei. lar acum 
stâlparea mea s-a uscat şi florile ei s-au veştejit şi s-au scuturat şi ochii mei au 
rămas arşi şi pârliți de jalea înfloririi tale. 

O, iubitul meu Petre, eu credeam şi cugetam să fii domn şi să veseleşti 
bpătrâneţele mele oarecând cu tinerețele tale şi să fii biruitor pământului. lar 
acum, fiul meu, te văz zăcând sub pământ.” în al doilea rând, d-l Iorga spune 
că sfaturile cu caracter politic cuprind norme de domnie caracteristice veacului 
al XVI-lea românesc, date privitoare la ceremonialul curții: cum să se 
primească solii, cum să şează la masă, cum să se poarte cu boierii, ce atitudine 
să aibă față de turci, cum să meargă la războilucruri care nu puteau porni din 
mintea prea puţin ştiutoare de chestiuni de protocol a unui călugăr, nutrit cu 
lecturi ascetice. Este, mai ales în sfaturile privitoare la tactica militară, un suflu 
războinic care oglindeşte întreaga epocă de lupte cu turcii de la începutul 
veacului al XVI-lea. 

Apoi, în secolul al XVII-lea, amintirea lui Neagoe se ştersese din mintea 
cărturarilor noştri şi ar fi de mirare cum un om de schit sau de mănăstire să 
desfunde din trecut această frumoasă, dar uitată figură de domn, cu toate 
amănuntele vieţii sale şi cu atâtea trăsături care nu puteau fi surprinse decât 
de un contemporan. 

Paternitatea lui Neagoe a fost pentru întâiaşi dată contestată de 
regretatul D. Russo, într-un articol publicat în Studii bizantino-române şi mai 
târziu într-o polemică cu profesorul bulgar Stojan Romansky, publicată în 
Convorbiri literare şi reprodusă apoi în Studii şi critice. 

D. Russo pleacă de la constatarea că în miezul operei — în partea care 
cuprinde plângerile lui Neagoe pentru pierderea mamei sale şi a fiilor lui, Petru 
şi loan — sunt o serie de inadvertenţe şi de contraziceri care nu se pot explica 
admițând că Neagoe este autorul învățăturilor. De pildă, se ştie că Neagoe a 
avut trei fii: Petre, loan şi TeodosiE. În capitolul în care se vorbeşte de 
transportarea moaştelor mamei sale în ctitoria de la Argeş — unde însă nu se 
găseşte mormântul ei —, Neagoe pomeneşte cu adâncă durere moartea 
prematură a fiilor săi Petru şi loan. Şi totuşi, câteva pagini mai departe, în clipa 
în care Neagoe, presupunându-se pe patul morții, îşi ia rămas bun de la cei din 
jurul său, spune: „Chemaţi pe iubiții mei coconi. Chemaţi pe iubiții mei coconi”, 


când el nu mai avea decât un singur fiu, pe Teodosie. Este o inadvertenţă ce nu 
putea veni de la Neagoe. De altă parte, pasajul în care Neagoe plânge moartea 
fiului său Petru este inspirat dintr-o omilie atribuită lui loan Hrisostomul, 
omilie din care ia pagini întregi pe care le traduce şi le intercalează în altă parte 
a operei sale.1 Inadvertenţele şi contrazicerile sunt numeroase în textul 
publicat în 1843. Se ştie că Despina, soția lui Neagoe, a răposat în 1554, deci 
cu 23 de ani în urma lui, şi totuşi, în cuvântul în care Neagoe în ceasul morții 
îşi ia iertare de la cei pe care-i lasă în viață, el găseşte pentru toți un cuvânt 
bun, o mângâiere: pentru pustnici, patriarhi, preoţi, călugări, împărați, domni, 
boieri, slugi, judecători, săraci, fii şi fiice, dar uită tocmai pe Despina. „în acest 
moment, atât de duios şi de solemn - zice D. Russo -— acest soț are pentru toţi o 
povaţă, o mângâiere, un rămas bun, numai pentru nenorocita Despina nu.” 

Iată acum altele care trădează mai curând preocupările şi năzuinţele 
unui călugăr decât ale unui domn povățuindu-şi fiul pentru viitoarea cârmuire 
a statului: „Când şezi în chilia ta de aceste trei lucruri te îngrijeşte: de rugă, de 
învățătură, de rucodenie” (lucru manual). 

Sau: „Să cade să n-aibă grije de nici un lucru, ci să urască lumea aceasta 
cu totul şi toate ale ei. Dar dacă-ţi este voia să aibi avuțţii şi moşii şi vii pentru 
căci nu te-ai însurat să-ți fi luat muiere”. 

Va să zică, un domn povățuind pe viitorul său urmaş să urască bunurile 
pământeşti! Şi cine nu vede că ideea ascetismului şi a renunțării la căsătorie 
este în contradicție flagrantă cu principiul monarhic, care se întemeiază tocmai 
pe ideea prețuirii bunurilor omeneşti şi pe principiul eredității tronului? Şi ce 
rost au, într-o operă de sfaturi politice către o odraslă princiară pregătită 
pentru a se urca pe tron, recomandări ascetice şi sfaturi către călugări? Nu pot 
pleca de la Neagoe asemenea contradicții. 

Argumentele sunt puternice. D-nul Iorga, într-un curs ținut în 1929 
(Istoria literaturii româneşti. Introducere sintetică, p. 560,), admite şi dânsul că 
Neagoe a avut un colaborator cleric, care „a redactat sub auspiciile lui”, dar că 
„sunt fără îndoială şi părți dictate de dânsul”. 

Desigur că în stadiul în care avem azi textul, argumentele împotriva 
paternității lui Neagoe nu s-au epuizat. lată de pildă unul nou, pe care îl putem 
scoate dintr-o altă contrazicere izbitoare din pasajul în care Neagoe plânge 
moartea copiilor săi: „ci am trimes în locul meu pe iubiții mei fii: Teodosie, 
Petru şi loan, şi pe dragele mele fiice: Stana, Luxandra şi Anghelina, ca încai să 
se sature ei de dorul oaselor tale, pentru că ei îți sunt fii şi ție, după cum îmi 
sunt şi mie şi pe care Domnul Dumnezeu i-a luat în cămara sa cea cerească”. 
„in cămara sa cea cerească” este o figură stilistică, obişnuită în învăţăturile lui 
Neagoe, şi care, privită în întreg contextul, duce la concluzia că şi Teodosie era 
mort. Dar aceasta este inexact din punct de vedere istoric, fiindcă Teodosie a 
murit mai târziu la Constantinopol, şi apoi dacă Teodosie ar fi fost mort, ce rost 
ar mai fi avut învățăturile către el? 

Vezi pasajele paralele la D. Russo, Stadii istorice greco-române, p. 230- 
234. 

Am subliniat înadins şi această inadvertenţă pentru ca să se vadă că 
textele de care ne folosim - şi pasajul l-am luat din ediţia de la 1843 — nu pot 


sta la baza unor studii care să adâncească probleme aşa de spinoase ca aceea a 
paternităţii. 

Pentru a dezbate această problemă trebuie să ne întemeiem pe toate 
versiunile cunoscute şi nu numai pe cele româneşti, ci şi pe cele slave şi 
greceşti. Care sunt acestea? 

Versiunile şi raporturile dintre elE. Învățăturile lui Neagoe ni:s-au păstrat 
în versiuni scrise în trei limbi diferite, şi anume: într-o versiune slavonească 
fragmentară, păstrată în Biblioteca Naţională din Sofia şi editată de învățatul 
rus Lavrov în 1904; într-o versiune grecească din secolul al XVII-lea, păstrată 
în biblioteca mănăstirii Dionisiat din Muntele Athos, semnalată de învățatul 
grec Spyridon Lampros şi copiată de regretatul D. Russo, în vederea unei ediții 
critice, rămasă din nenorocire neterminată, şi, în sfârşit, într-o versiune 
românească, publicată în 1843 în caractere chirilice şi reprodusă de d-1 Iorga 
în caractere latine, după un manuscris, crezut din 1654, astăzi în Biblioteca 
din Blaj, la care se adaugă şapte manuscrise mai nouă, păstrate în Biblioteca 
Academiei Române. 

Între aceste diferite versiuni sunt divergențe care ridică probleme din cele 
mai interesante. Ca să dau câteva exemple: între versiunea publicată în 1843 şi 
reprodusă mai târziu de d-1 N. Iorga şi între manuscrisul nr. 3488 din 
Biblioteca Academiei Române sunt numeroase omisiuni, preschimbări de text şi 
adaose care se întind adesea pe pagini întregi. Ba, ceea ce este şi mai 
interesant, fiindcă ne indică originea acestor divergențe şi ne arată în acelaşi 
timp cum copiştii noştri vechi, de multe ori în mod conştient, prelucrau textul 
pe care-l copiau, se găsesc în manuscrisul 3488 notițe marginale ca acestea: 
„De la acest semn până la sfârşitul capătului să nu se scrie şi în locul celor ce 
rămân nescrise să se scrie cele din hârtioară”; sau: „De la acest semn să nu se 
scrie până la sfârşitul tratatului”. 

Şi avem, precum a arătat D. Russo, un manuscris în Biblioteca 
Academiei Române, nr. 2714, copiat după nr. 3488, în care s-a respectat 
întocmai indicaţiile scrise pe margine privitoare la omisiuni, prefaceri sau 
adăugiri în text. 

Prin urmare, chiar după ce a fost tradus în limba română, textul 
învățăturilor a fost necontenit interpolat şi prelucrat, după gustul şi năzuințele 
copiştilor şi ale posesorilor. 

Şi mai mari sunt divergenţele dintre versiunea greacă şi versiunile 
româneşti. Din versiunea greacă lipsesc, precum a arătat Russo, acele lungi 
bucăţi «din Vechiul Testament, care, neavând nici o legătură cu textul 
învățăturilor, îi strică unitatea; lipseşte de asemenea Viaţa sf. Constantin, 
alcătuită de patriarhul bulgar Eftimie şi introdusă în versiunile româneşti fără 
să fie pusă în armonie cu subiectul, şi lipsesc în sfârşit unele inadvertenţE. În 
arborele genealogic al textelor, traducerea grecească reprezintă o ramură 
importantă. Ea pare să fi fost făcută de Matei din Pogoniana, mitropolit al 
Mirelor, care a trăit la curtea lui Radu Şerban şi a fost multă vreme egumen al 
mănăstirii Dealul -1 Şi mai interesantă pare versiunea slavonă. 

1 D. Russo, Sticlii istorice greco-române, I, p. 161-162. 


În fața acestui material aşa de haotic este greu să hotărâm care a fost 
sâmburele primitiv din care a crescut, prin interpolări succesive, textul 
învățăturilor aşa cum îl avem astăzi în copii relativ recente. Numai o ediție 
critică* care va înlesni desprinderea redacțiunii originare din țesătura 
numeroaselor interpolări, va putea pune la punct problemele controversate pe 
care le ridică acest monument literar românesc în limbă slavă. 

din Occident la începuturile evulu: mediu, cărturarii noştri şi-au manifestat 
simţirea şi cugetarea în formele limbi: slavonE. În această limbă s-a început la 
curtea lui Ştefan cel Mare istoriografia şi în această limbă s-au scris şi 


învățăturile lui Neagoe Basarab către fiu său Teodosie. Dar această limbă era o 
limbă străină, neînțeleasă de masele adânci ale poporului. 

Viaţa în curgerea ei făcea însă simțită nevoia de a consemna în scris m 
limba maternă - fiindcă lipsea adesea diacul de slavoneşte — raporturile 
juridice, mai ales: învoielile dintre părți, vânzări, cumpărări, schimbări de 
proprietăți. Nu se poate fixa precis data când s-a început a se scrie în limba 
națională. Cea mai veche dovadă de scriere românească din câte a ajuns până 
la noi datează din 1521. Este o scrisoare a lui Neacşu din Câmpulungul 
Muscelului către „jupan Hanăş Begner” din Braşov, cu ştiri privitoare la 
mişcările şi pregătirile turcilor de a ataca Ardealul şi Braşovul. Formulele 
inițiale şi finale ale scrisorii sunt în limba slavonă: m8apoa h rMEMEHHTo<w8 
h 4hctomS 

H EM*OAAOPAIUHOMS ÎK$ndH YdHhUJ EErHEp IVT EpdUJOE MNOrd 
3AP<1KIŁ WT H'KKUIS wt ArtiironOAE(înțeleptului şi de neam şi cinstitului şi 
de Dumnezeu dăruitului jupân Haneş Begner din Braşov multă sănătate de la 
Neacşu din Dlăgopole <numele slavonesc al Câmpulungului», sau încheierea: h 
E<or>iv te eeceaht (şi Dumnezeu să te veselească). Şi tot astfel în legătura 
sintactică a frazei s-a mai păstrat ici, colo, ca o rămăşiţă de limbă slavă, 
conjuncția ipac (iarăşi) sau prepoziția za (despre): „ipac dau ştire domniei-tale 
za lucrul turcilor cum amu auzit eu”. Dar desfăcându-se de aceste coji ale 
formei slavone, miezu| limbii române se înfăţişează curat şi limpede: „Ipac să 
ştii cumu se-au prinsu neşte meşteri den Țarigrad cum vorii trece acele corăbii 
la locul cela strimtul ce ştii şi domnia-ta. Ipac spun domniei-tale de lucrul lu 
Mahamet beg, cum amii auzit de boiari ce săntu megiiaşi şi de genere-miu 
Negre: cumu i-au dai împăratul slobozie lu Mahamet beg, pre io |[<ubi, unde] i 
va fi voia pren Țeara Rumânească, iară elu să treacă. Ipac să ştii domniâa ta că 
are frică mare şi Băsărabă de acel lotru de Mahamet beg, mai vârtos de 
domniele voastrE. Şi aceste cuvinte să ţii domniia-ta la tine, să nu ştie umini 
mulți.” 

E sigur că şi înainte de 1520 s-a scris româneşte. Se vorbeşte astfel de 
un şah conduct dat în 1484 de sultanul Baiazid unor negustori poloni, 
„idiomate valachico scriptus”, şi de jurământul omagial al lui Ştefan cel Mare 
către regele Cazimir al Poloniei la Colomea, păstrat cu această notă: „haec 
inscripțio ex valachico în latinum versa est”. Dar acestea n-au ajuns până la 
noi, după cum n-au ajuns nici alte scrisori. 

Dar din a doua jumătate a secolului al XVI-lea, scrisorile româneşti apar 
din toate ţinuturile: din Muntenia, din Moldova, chiar şi din Maramureș. În 
timpul domniei de izbânzi răsunătoare şi de înfăptuiri repezi ale lui Mihai 
Viteazul, limba română pătrunde şi în cancelariile domneşti, căci de la el avem 
cele dintâi acte româneşti de cancelarie în MunteniA. În Moldova, ele încep cu 
Petru Şchiopu. 

Alfabetul chirilic era dar adaptat la nevoile limbii române când începe la 
noi traducerea Sfintelor Scripturi. 

Cele dintâi licăriri ale literaturii în limba românească se ivesc în 
ținuturile muntoase ale Maramureşului, din care porniseră şi descălicătorii 
Moldovei. Sunt textele Sfintelor Scripturi. Dar, din nenorocire, originalele 


primelor traduceri ale textelor sfinte s-au pierdut şi nu avem decât copii, făcute 
târziu, pe la jumătatea secolului al XVI-lea. Aceste copii fragmentare nu 
cuprind nici o notiță clară care să ne indice pe traducător sau măcar pe copist, 
necum data sau localitatea unde au fost traduse sau copiate textele. Totuşi, în 
Psaltirea Scheiană, în Psaltirea Voroneţeană şi în Psaltirea Hurmuzachi se 
găsesc câteva rânduri în criptografie — adică scriere ascunsă — dar până acum, 
deşi s-au întrebuințat toate cheile cunoscute în scrierea slavă, nu s-a ajuns la 
descifrarea loR. I 

Este probabil că copiştii care ne-au transmis textul au alterat poziția 
literelor sau forma lor, aşa încât numai norocul mai poate duce la descifrare. Se 
pare că în Psaltirea Scheiană, ultimele trei litere de pe foaia 242 recto, rândul 
5-8 de sus, ar ascunde o dată, dar asupra interpretării ei părerile sunt 
împărțite: lon Bianu şi F. Macurek au propus anul 1482 (su,m = 6690 de la 
creațiunea lumii), Gaster, 1585 (3nr = 7093), Sextil Puşcariu, 1515 (3Kr = = 
6023). 2 în lipsa unor notițe clare care să ne destăinuie data şi ceva din 
împrejurările în care au fost traduse aceste monumente de limbă şi literatură 
românească, s-a căutat să se scoată luminile necesare din studiul limbii. 
Regretatul Sbiera, care a publicat în 1885 Codicele Voroneţean, a crezut că 
originalul acestui text a fost tradus tocmai în veacul al XHI-lea, la sudul 
Dunării, şi punea începuturile literaturii noastre în legătură cu mişcarea 
bogomilică. Regretatul 

1 Singur d-1 Grigoraş, într-o serie de articole publicate în Adevărul 
literar, 13/1V 192-4, p. 5, mai acum câţiva ani, pretindea că a descifrat 
criptele, dar interpretările date de d-sa unor notițe ca acestea „Această episti au 
fost scris pe rumânieşti lunaiza Asieni ot Ternava”, sau „Miatehovi în 
rumâniaştee Bogomil. lonița-lu DoamnE. Din Terniva Mănăstir. Dimitrie.”, 
interpretări care-l duc la concluzia că Ioniță Asan, sau un curtean al său, ar fi 
copiat textele în secolul al XIII-lea, precum şi pretinsa descifrare a criptogramei 
din Psaltirea Voroneţeană, care-l face să aşeze începuturile literaturii noastre 
la anul 823, în vremea acţiunii lui Metodiu şi Chirii, sunt de domeniul fanteziei. 

2 I. Bianu în titlul ediției: Psaltirea Scheiană (1482), Bucureşti, 1889; M. 
Gaster în Arhivio glottologico italiano, XIII, p. 197; Sextil Puşcariu în 
Dacoromania, III, p. 471, nota; J. Macurek în Revue Historique, I, nr. 3-4, 
1929, p. 64-65. 

Bl 

I. Bianu şi acum în urmă d. Şesan susțin că traducerile s-ar fi făout în 
secolul al XV-lea (I. Bianu: sub impulsul necesităților naționale pentru 
instrucția teologică a viitorilor preoţi). Gaster credea că textele rotacizante sunt 
copii făcute într-o regiune dialectală, după vechile tipărituri ale lui Goresi. I. 
Bărbu-lescu şi dr. I. Bălan sunt de părere că textele sunt traduse sub influența 
catolicismului, iar O. Densusianu şi d. Al. Rosetti susțin, nu fără temei, că 
textele au fost traduse la începutul secolului al XVI-lea sub influenţa luterană. 
Într-un ultim articol, regretatul N. Drăganu, plecând de la ideea că traducătorii 
Apostolului şi ai Psaltirii ar fi fost saşi, crede că prototipul ambelor texte s-ar fi 
tradus în Moldova, prin stăruințele lui Despot-vodă (1561-1563). Despot, care 
era prietenul lui Melanchthon şi care intenționa să introducă luteranismul în 


Moldova, pusese la cale o academie la Cotnari şi o imprimerie, pentru care vroia 
să aducă erudiți capabili să traducă în limba română. În această vreme, sub 
impulsul domnului moldovean, prin saşii din Moldova s-ar fi făcut traducerea 
Apostolului şi a Psaltirii, care se răsfrâng pe de o parte în versiunile rotacizante 
(Codicele Voroneţean, Psaltirea Scheiană şi Voroneţeană), pe de altă parte în 
tipăriturile coresiene. Dar timpul prea scurt pentru ca textele să ajungă din 
Moldova lui Despot-vodă până în Braşovul lui Coresi, pe de o parte, iar pe de 
alta, prezența numeroaselor elemente maghiare, unele neviabile chiar atunci, şi 
absenţa celor germane, nu ne îndrituiesc a primi această ipoteză. 

Cei mai mulți istorici şi filologi ai noştri admit până acum însă părerea d- 
lui Iorga, argumentată din punct de vedere filologic de d. I. A. Candrea, că 
textele au fost traduse în secolul al XV-lea în Maramureş şi că ele stau în 
legătură cu marea mişcare religioasă pornită din Cehoslovacia: husitismul. 

Praga era în veacul al XIV-lea un important centru de cultură în Europa 
centrală. Universitatea îi era îmbibată de idei revoluționare îndreptate cu 
deosebire împotriva clerului catolic, care, organizat ca un fel de castă 
privilegiată în mijlocul societății boeme, se scobora uneori până la crime. O 
serie de predicatori de seamă, precursori ai lui Hus, în cap cu Matei de Janov, 
care venise din Paris cu idei noi, zugrăveau decăderea bisericii şi cereau 
înlăturarea fastului şi reîntoarcerea la simplitatea primilor creştini prin reforma 
interioară a sufleteloR. În această frământare de idei se răspândesc în Praga, 
mai ales după căsătoria surorii regelui boem, Venceslas al IV-lea, eu regele 
Angliei, Richard, ideile filosofice şi religioase ale lui Wiclef, care găsesc un 
puternic răsunet în sufletul lui loan Hus. 

loan Hus, înzestrat cu un puternic talent de predicator şi însuflețit de un 
nobil idealism, în deplină concordanţă cu viața lui intimă, a început să pro- 
păvăduiască în catedrala din Praga, numită Bethleem, crezul ideilor celor noi. 
El devine aşa de popular, încât toate clasele societății, în frunte cu regina Sofia, 
se grămădesc la catedrală ca să-i asculte cuvântul. Paralel cu activitatea de 
predicator, el începe să răspândească ideile cele noi şi prin scris, îmbogățind 
literatura naţională cu o serie de opere care ocupă un loc de frunte, întrucât au 
creat limba literară cehă pe temelia graiului vorbit în PragA. În acest răstimp, în 
urma conflictului ivit la Universitatea din Praga între profesorii germani şi cei 
cehi, Hus este ales rectoR. În calitatea aceasta, el ia apărarea scrierilor lui 
Wiclef, pe care episcopul din Praga poruncise să le ardă în anul 1410, şi tot în 
această calitate, sprijinit de toți colegii săi de universitate şi mai ales de 
studenți, el se ridică împotriva bulei indulgențelor pe care o lansase papa loan 
al XXII-lea. 

Intervenţia lui Hus provoacă atâta fierbere în Praga, încât regele dă 
poruncă să fie cu desăvârşire oprită orice încercare de critică a bulei. Trei tineri 
care au încercat să frângă porunca regelui au fost executați. Prin aceasta, 
mişcarea reformată a intrat pe calea revoluției. 

Papa excomunică pe Hus şi, în urma intervenției lui Sigismund, regele 
Ungariei, îl cheamă la consiliul din Constanţa. Hus, întărit cu un salvconduct 
din partea regelui Sigismund, prin care i se garanta siguranţa la ducere şi la 
întoarcere, pleacă în octombrie 1414, dar abia ajuns, în urma instigațiilor 


vrăjmaşilor săi din Boemia, este aruncat în închisoare, unde cade greu bolnav. 
Conflictul dintre Hus şi consiliu nu putea fi aplanat. Consiliul îi cerea o 
retractare categorică a ideilor sale; Hus, convins că adevărul şi dreptatea sunt 
de partea sa, cerea să se discute şi să se dovedească punct cu punct acuzaţiile 
ce i se aducea. În zorii zilei de 6 iulie 1415, Hus, după ce fusese mai înainte 
demis din demnitatea sacerdotală, a fost ars pe rug. Nobilimea şi clericii cehi 
care veniseră cu el la consiliu s-au revoltat, învinuind consiliul că a judecat cu 
părtinire şi au declarat că întreaga naţiune cehă este solidară cu Hus. Consiliul 
încearcă să înăbuşe şi această revoltă, chemând la judecată pe semnatarii 
protestului şi arzând pe rug şi pe amicul devotat al lui Hus, pe Ieronim din 
Praga. 

Dar această măsură de represalii a produs o adâncă îndârjire în Boemia; 
poporul izgoneşte din biserici preoţii, care, urmând după ritul catolic, refuzau 
să dea împărtăşania în cele două forme: cu azimâ şi vin. 

Întreaga naţiune cehă a rupt atunci legăturile cu papalitatea şi n-a vrut 
să recunoască altă autoritate în domeniul vieţii religioase decât Universitatea 
din Praga. Astfel se începe în Boemia lupta contra averilor adunate de clerul 
catolic, contra cultului sfinților, contra pompei şi îmbrăcămintei somptuoase a 
preoților şi, în sfârşit, pentru naționalizarea serviciului divin. 

Revolta cehilor se accentuează mai ales când, după moartea regelui 
Venceslas, se urcă pe tronul Boemiei fratele lui Venceslas, Sigismund, regeje 
Ungariei, pe care națiunea cehă îl făcea răspunzător de omorârea lui Hus. 

Poporul, instigat de partidul taboriţilor — numit astfel fiindcă îşi avea 
cuibul într-un oraş din Boemia meridională, Tabor — se răzvrăteştE. În răstimp, 
Sigismund, plecând din Buda, se duce la Breslau, unde în prezenţa lui fu 
proclamată, din ordinul papei Martin al IV-lea, cruciata împotriva cehilor. 
Aceasta a îndârjit şi mai mult poporul şi Sigismund este socotit ca un vrăjmaş 
„mare şi crud al regatului Boemiei şi al limbii cehe”. Poporul se înarmează, şi, 
sub comanda lui 2izka, nimiceşte armata lui Sigismund la porţile Pragăi, 
curând după ce acesta fusese încoronat ca rege al Boemiel. Începe apoi o 
perioadă lungă de zbuciumări, de lupte neîntrerupte, de rivalități interne, cu 
înfrângeri, dar şi cu victorii strălucite. Cehii, conduşi de 2izka, care şi-a pierdut 
ochii pe câmpul de luptă, de Procop cel Mare şi alții, pătrund cu armele 
biruitori în Ungaria şi Germania, băgând pretutindeni spaima, prin curajul lor 
neînfrânt şi printr-o tactică de luptă propriecu carele. Aceste frământări şi lupte 
durează până în 1485, când se potoli şi se semnă tratatul de pace de la Kutnâ 
Hora, prin caie se hotărî ca cele două partide, utraquiştii — cum se numeau 
adepţii reformei, fiindcă susțineau cuminecătura sub ambele forme: cu azimj şi 
cu vin — şi catolicii, să fie tratați la fel, pe picior de egalitate. 

Reforma lui Hus, care țintea în primul rând la oficierea cuminecături: 
sub ambele forme, cu azimă şi vin, la înlăturarea pompei din biserică şi ma ales 
la oficierea serviciului divin în limba poporului, s-a răspândit din Cehoslovacia 
în țările învecinate şi, în primul rând, în Ungaria. Aci, înainte chiar d( martiriul 
lui Hus, intimul său prieten, leronim din Praga, propovăduise îr Buda ideile noi 
de reformare a bisericii. De altă parte, pe vremea când Hus începuse lupta 
contra corupției clerului şi pentru purificarea morală a sufletului prin 


reîntoarcerea la simplitatea vieții din primele secole ale creştinismului, se 
găseau înscrişi la Universitatea din Praga o seamă de studenți unguri şi saşi, 
care au putut aduce cu ei în patrie ideile lui Hus. 

Din Ungaria, husitismul a trecut în Ardeal, venind dinspre Zips în Bihor, 
de unde a putut pătrunde apoi în Maramureş. O ştire contemporană ne arată 
că în Saros şi Zips, în multe biserici catolice, cuminecătura se făcea, după 
cerințele reformei huşite, sub amândouă formele: cu azimă şi cu vin. 
Husitismul se pare că se răspândise simţitor şi în Ardeal, căci la 6 ianuarie 
1456, loan Capistrano invită pe nobilii ardeleni să pustiască bisericile vlahilor 
schismatici, ale sârbilor şi ale husiţilor eretici. 

Din Boemia, husitismul a trecut în Polonia, unde domnea regele Wla- 
dislav lagello, căruia, după moartea regelui Venceslas, i se oferise coroana 
Boemiei. 

Reforma husită tindea însă, între altele, la înlăturarea fastului şi la 
confiscarea bunurilor mănăstireşti, ceea ce ducea la surparea puterii temporare 
a episcopilor. De aceea episcopii, care erau recrutați din mijlocul nobilimii 
polone şi deci sprijiniți de ea, au început lupta pentru stârpirea propagandei 
huşite şi au stăruit pe lângă rege să renunţe la coroana Boemiei. 

Persecutaţi în Polonia, husiţii trec în Moldova. Deşi izvoarele interne nu 
ne dau nici o ştire în această privință, totuşi documentele externe vorbesc de 
un călugăr franciscan Constantin, care colinda satele Moldovei propovăduind 
ideile de reformă ale lui Hus. Se pare că husitismul se întinsese destul de 
simţitor în Moldova, căci avem o interesantă scrisoare a lui Wladislav lagello 
către Alexandru cel Bun, prin care regele polon îndeamnă pe domnul 
moldovean să stârpească erezia din țara sa. „Nu vrem altceva - scrie el — decât 
să prevenim primejdia şi pustiirea care ne ameninţă dacă nu vom întrebuința 
în grabă leac împotriva boalei molipsitoare, cum arată în mod neîndoios 
stricăciunea Boemiei, odinioară glorioasă, acum în stare de plâns.” 

Din Moldova, propagandiştii husiți au trecut în Ardealul vecin, fiindcă 
episcopul Gh. Lepşa se plânge, într-o scrisoare a sa, că „i-au infectat turma 
caprele râioase din Moldova”. Astfel, în nordul Ardealului, ideile huşite, venite 
din Moldova, s-au încrucişat cu cele aduse prin studenții unguri din Boemia şi, 
în aceste împrejurări, este probabil ca ele să fi cuprins şi o parte din românime. 

În Ungaria, ideile de reformă ale mişcării pornite de Hus au găsit, cum 
era firesc, o îndârjită rezistență în clerul catolic, care se vedea atacat în ceea ce 
făcea puterea şi mărirea sa: averile mănăstireşti. Dar, cu toată rezistența 
clerului înalt, ideile huşite, care tindeau să refacă viața morală a societății pe 
temelii evanghelice, au găsit un puternic răsunet în masele populare, oprimate 
de aristocrație şi de clerul înalt. Ţinuturi întregi din Ungaria sunt astfel 
câştigate la reformă, şi îndârjirea era aşa de mare, încât se zvonea că ereticii se 
pregătesc să ridice armele contra clerului înalT. În acele vremuri de cumpănă, 
clerul catolic se adresează papei Eugeniu al IV-lea, care trimite în ajutorul lui 
pe inchizitorul Iacob de Marcia, un călugăr franciscan dintr-o provincie 
bosniacă. Acesta era un om de o vastă cultură. El a pornit lupta împotriva 
ereticilor cu o extraordinară energie şi cu un curaj atât de neînfrânt, încât a 
fost celebrat în versuri de preoţii unguri. În îndârjirea cu care urmărea şi 


descoperea pe reformaţi, nu cunoştea nici o limită: îi judeca sumar şi îi ardea 
pe rug. 

Cu toată urgia dezlănțuită de inchizitorul Iacob de Marcia, sprijinit cu 
căldură de întregul cler catolic, totuşi mulți adepţi ai noii reforme rămân 
neclintiți în credința lor. Ascunzându-se cu grija de delatori, ei continuă să se 
adune noaptea în locuri tăinuite, în păduri, în mori părăsite, pentru ca acolo, la 
lumina făcliilor, să asculte cuvântul mântuirii divine. 

În aceste vremuri de adevărată renaştere religioasă, undeva în 
cuprinsurile Maramureşului, un preot sau călugăr va fi tradus - cred partizanii 
teoriei huşite — în limba română, potrivit cu ideea fundamentală a reformei, şi 
textele principale ale Sfintei Scripturi: Evanghelia şi Psaltirea. Textele prime ale 
acestor traduceri s-au pierdut, dar copii făcute cu mult mai târziu, pe la 
jumătatea veacului al XVI-lea, s-au păstrat în textele rotacizante, cunoscute 
sub numele de Codicele Voroneţean, care conţine fragmente din Evanghelie, 
Psaltirea Scheianâ, Psaltirea Voroneţeană şi Psaltirea Hurmuzachi. 

Teoria influenței luterane, susținută de regretatul Ovid Densusianu şi de 
d-1 Al. Rosetti, strămută cu câteva decenii mai târziu apariția primelor texte 
româneşti. Focarele reformei huşite nu erau poate încă stinse în Ardeal, când 
din Germania, prin saşii care se duceau după mărfuri la târgul din Leipzig şi 
mai ales prin studenţii care urmaseră cursurile Universităţii din Witten-berg, 
au fost aduse peste munti ideile marelui reformator LutheR. În aceste noi 
împrejurări, pe care le vom vedea mai de aproape într-un capitol următor (p. 
95-100), s-ar fi făcut primele încercări de traducere a cărților sfinte în limba 
română, în Maramureş, de unde apoi au fost aduse în nordul Ardealului. 

TEXTELE ROTACIZANTE 

Originalele acestor prime traduceri s-au pierdut în frământările 
vremurilor; ni s-au păstrat însă cdpii făcute mult mai târziu, pe la jumătatea 
veacului al XVI-lea, în Ardeal. 

Aceste texte, caracterizate prin particularitatea rotacismului — de aci şi 
numirea de texte rotacizante — sunt următoarele: codicele voronețean a fost 
descoperit de răposatul profesor de la liceul „Matei Basarab” din Bucureşti, 
Grigore Creţu, la mănăstirea Voroneț, în anul 1871. La această dată, societatea 
studenților români din Viena, „Junimea”, al cărei secretar era pe atunci Mihai 
Eminescu, pusese la cale comemorarea a 400 de ani de la sfințirea mănăstirii 
Putna. La serbare luase parte şi profesorul Creţu, care, călătorind pe la 
mănăstirile bucovinene, unde se aflau mormintele vechi ale domnilor Moldovei, 
a descoperit în podul mănăstirii Voroneţ, printre alte texte vechi, şi codicele 
care s-a numit apoi, după locul unde a fost găsit, Codicele Voroneţean. Din 
acest codice s-au pierdut începutul şi sfârşitul, precum şi câteva pagini din 
mijloC. În forma în care-l avem azi, textul cuprinde partea de la sfârşitul 
Evangheliei: Faptele apostolilor * * opera acestora de a converti popoarele la 
creştinism - de la capitolul 18, versetul al H-lea, până la sfârşit, precum şi 3 
epistole: una a apostolului Iacob (cap. 1-5) şi două ale apostolului Petru (a doua 
necompletă). Restul epistolelor, ca şi primele 18 capitole din Faptele apostolilor, 
precum şi câteva foi din mijloc (cam 194 pagini) s-au pierdut. 


Textul, însoțit de glosar şi studiu, a fost publicat în chirilică şi în 
transcriere latină, cu versiunea respectivă din Noul Testament al lui Simion 
Ştefan şi din Bibilia lui Şerban Cantacuzino, de răposatul profesor de la 
Universitatea din Cernăuţi I. G. Sbiera, în-1885. Manuscrisul a fost dăruit apoi 
Academiei Române, unde se păstrează şi azi. 

Psaltirea scheiană, un manuscript în 8° mic, de 530 de pagini, fusese 
într-o vreme proprietatea lui G. Asachi, de unde a trecut apoi în biblioteca de la 
Scheia a lui Sturdza Scheianu, un mare bibliofil, care ne-a lăsat o importantă 
colecție de documente privitoare la chestia țărănească. Sturdza Scheianu a 
dăruit-o în 1884, împreună cu întreaga lui bibliotecă, Academiei Române. Aci 
se păstrează în secția manuscriptelor, sub cota nr. 449. După numele 
donatorului a fost numită de Bianu Psaltirea Scheiană. 

Textul cuprinde Psalmii lui David şi cântările adăugate de obicei în urma 
Psalmilor (cântarea lui Moise, rugăciunea Anei, mama lui Samuil, cân-tarea 
sfintei Fecioare etc.) şi se încheie cu simbolul atanasian. Ea a fost copiată, 
după cum se poate vedea din grafia şi fonetismul textului, de trei copişti diferiți 
(primul a copiat paginile 1-20, al doilea 20-196, al treilea 197-530). 

Psaltirea Scheiană a fost publicată pentru întâia dată în 1889, de 
regretatul prof. I. Bianu, în facsimile şi în transcriere latină pe pagina alăturată, 
şi cu indicarea variantelor din Psaltirea lui Coresi (1577), în caractere cursive 
pe marginea paginii transcrisă în caractere latine. Ea a fost studiată pe larg, în 
comparaţie cu celelalte Psaltiri din secolul al XVI-lea şi al XVII-lea, traduse din 
slavoneşte, şi publicată într-o ediție critică de către d-11. A. Candrea, în 
colecția de publicaţii a „Comisiunii istorice a României”, la 1916. În această 
ediție însă d-l Candrea a încercat să înlăture fonetismul copiştilor şi să 
reconstituie forma arhaică a prototipului pierdut, dar acest procedeu al şcolii 
franceze dinainte de război lasă în chip firesc joc liber arbitrarului. 

Psaltirea voronețeană a fost găsită de Sim. FI. Marian în 1882, în 
mănăstirea Voroneţ; a fost apoi cumpărată de Dimitrie Sturdza şi dăruită 
Academiei Române, unde se păstrează sub cota nr. 693. 

Manuscrisul e fragmentar, căci s-au pierdut primele 58 de foi. Ea ocupă 
în familia Psaltirilor rotacizante un loc important, fiindcă ne-a conservat, 
împreună cu traducerea românească, şi textul slavonesc. Scrisă, cu îngrijire, ea 
ne dă întâi fraza slavonească, după care urmează apoi traducerea românească. 

Psaltirea Voroneţeană a fost descrisă şi colaționată cu Psaltirea Scheiana 
de către regretatul Ov. Densusianu în Anuarul seminarului de istoria limbei şi 
literaturei române pe anul 184,8. Textul românesc a fost apoi publicat în 
caractere chirilice de G. Giuglea în Revista pentru istorie, arheologie şi filologie, 
în 1911. Ela fost apoi studiat şi publicat din nou, cu versiunea slavă şi textul 
românesc, de C. Găluşcă, într-o teză de doctorat germană susținută la 
Universitatea din Halle, în anul 1913: Slavischrumânisches PsalterBruchsliick. 

Psaltirea HURMUZACHI se numeşte astfel după numele donatorului, 
marele patriot şi istoric bucovinean Eudoxiu Hurmuzachi, inițiatorul 
cunoscutei colecții de documente a Academiei Române. Şi această Psaltire 
înfăţişează o importanţă deosebită din două puncte de vedere: întâiul, fiindcă, 
după concluziile d-lui Candrea, ea „nu este copia unui manuscris anterior, ci 


însuşi autograful traducătorului din slavoneşte”, şi, în al doilea rând, fiindcă ea 
reprezintă o traducere deosebită, ca text, de celelalte două Psaltiri despre care 
am vorbit: Psaltirea Scheiana şi Voroneţeană. Şi cum ea este tradusă în aceeaşi 
epocă şi în aceeaşi regiune maramureşeană ca şi celelalte două, ridică prin 
aceasta o problemă interesantă de istorie literară: în ce împrejurări s-a făcut 
această nouă traducere? 

Datarea, hârtia, filigranele. După cum spuneam mai sus, nici un 
document intern sau extern nu ne destăinuie împrejurările în care au fost 
traduse aceste texte. Notiţe clare, care să ne aducă oarecare lumină în această 
privință, de asemeni nu se găsesc în paginile lor. Unele dintre ele au într-adevăr 
însemnări în criptografie, dar aceste criptograme până acum n-au putut fi 
descifrate, în lipsa unor notițe clare care să ne lămurească acest lucru, nu ne 
rămâne alt criteriu de datare decât analiza hârtiei şi a caracterelor paleografice 
şi lingvistice ale textelor. 

Filigranele — adică mărcile de fabrică imprimate pe hârtia pe care au fost 
copiate textele — ne înfăţişează o ancoră, un mistreţ, o coroană pusă pe un 
trunchi cu rădăcini, o stemă cu o coroană şi cu o cruce, o vulpe şi două săgeți 
încrucişate. 

Ancora, care se găseşte ca marcă de fabrică în unele coaie de hârtie pe 
care a fost copiat Codicele Voroneţean, apare ca filigrană a hârtiei din fabricile 
venețiene la începutul secolului al XVI-lea. 

Hârtia care avea ca filigrană un mistreţ se găseşte folosită pentru 
documente şi pentru manuscrise din Moldova, în primele trei pătrimi ale 
secolului al XVI-lea şi ea provenea, după toate probabilitățile, din fabrica de 
hârtie a oraşului Schweidnitz din Silezia, care oraş avea ca marcă a sa un porc 
mistreț. Marca oraşului a fost imprimată ca filigrană şi în hârtia fabricată acolo, 
încă din 1491. 

Hârtia textelor care au ca filigrană o coroană pe un trunchi cu rădăcini, 
sau o stemă cu coroană şi cu o cruce este hârtia ieşită din prima fabrică de 
hârtie înființată la Braşov, în 1546, de Hans Benkner şi Johan Fuchs. Stemele 
cu coroane sunt, după cum se ştie, mărcile oraşului Braşov, şi proprietarii 
fabricii de hârtie au adoptat, ca şi cei din Silezia, marca oraşului ca filigrană 
pentru hârtia ieşita din fabrica lor. Vulpea, pe care o găsim imprimată ca marcă 
în unele coli ale Psaltirii Scheiene, este imaginea numelui unuia dintre 
fabricanțţii braşoveni: Fuchs. Ea apare ca filigrană pe hârtia fabricată la Braşov 
începând cu anul 1549. 

Filigranele textelor rotacizante ne indică dar că hârtia pe care au fost 
copiate aceste texte fusese fabricată în veacul al XVI-lea în oraşele Veneţia, 
Schweidnitz şi Braşov. 

Scrisul. Caracterele paleografice ale manuscriselor rotacizante înfăţişează 
de asemeni un aspect arhaic al scrisului românesc. Este aşa-numita scriptio 
continua, în care cuvintele sunt copiate unele după altele, fără să fie separate 
între ele prin nici un spațiu. 

Limba. Concluziile pe care le scoatem din studiul filigranelor şi din 
aspectul paleografie al textelor sunt confirmate prin studiul limbii, deşi aci 


problema este ceva mai complexă, fiindcă limba acestor texte nu este uniformă; 
dimpotrivă, ea înfăţişează două straturi diferite. 

Primul strat de limbă reprezintă graiul vorbit în secolul al XVI-lea în sud- 
estul Ardealului, de unde era copistul. Graiul acesta reprezenta în structura 
generală a limbii româneşti de atunci o fază mai evoluată (lipsa rotacismului, 
căderea lui n intervocalic urmat de i: întâiu; j în loc de g: jos etc). 

Al doilea strat de limbă aparține ținutului în care au fost traduse proto- 
tipele acestor texte şi el are un vădit caracter dialectal şi arhaic. Cea mai 
interesantă particularitate fonetică din acest strat de limbă este rotacismul, 
adică trecerea lui n intervocalic, în cuvintele de origină latină, la r: lumiră 
(lumină, gerure < genune, tire < tine, rugăciure < rugăciune etc. 

Rotacismul, care astăzi abia se mai aude la moțţii din Munţii Apuseni şi 
din sudul Maramureşului, în aşa-numita Ţara Oaşului, caracteriza în secolul al 
XV-lea şi al XVI-lea graiul de nord-est al Transilvaniei, întregul Maramureş, 
după cum dealtfel se poate deduce din scrisorile maramureşene ale secolului al 
XVI-lea şi al XVII-lea păstrate în arhivele cetății Bistrița, descoperite şi 
publicate pentru întâiaşi dată de d-1 N. Iorga şi republicate acum în facsimile şi 
riguroasă transcriere filologică de d-1 Al. Rosetti. 

Alături de rotacism apar şi celelalte particularități dialectale ale 
Maramureşului — dar care atunci ca şi azi se extind şi asupra ținuturilor 
învecinate: Bucovina şi Moldova — precum: pronunțarea lui j ca g în cuvintele 
de origine latină.: gioc, giude, gios; fonetismul dz în loc de z: Dzeu; diftongul oa! 
o, particularitate care se găseşte şi azi în Maramureş şi în nord-vestul 
Ardealului: nopte, totă, morte etc. 

În afară de aceste particularităţi dialectale care, exceptând rotacismul, 
caracterizează şi azi Maramureşul, se mai găsesc în textele rotacizante unele 
trăsături fonetice, morfologice şi lexicale care vădesc un stadiu al limbii mai 
apropiat de prototipul latin şi asupra căruia se cade să ne oprim puțin, pentru 
a fixa caracterele pe care le-a avut limba noastră literară în prima ei fază. 

E, precedat de r, păstrat: rebda, reci.reotale; i după r păstrat şi el: uri; n 
urmat de i în hiat s-a păstrat şi se pronunţa ca n muiat: întâniu, spuniu, 
vulponiu. 

Şi în morfologia textelor găsim forme vechi de limbă care se apropie mai 
mult de prototipul latin decât cele evoluate de azi. De exemplu: substantivele 
declinării a doua, cu desinenţa în limba latină în us, -um şi care astăzi se 
termină în consoană, se găsesc în textele rotacizante terminate în u, fiindcă 
această vocală nu amuţise în limbă atunci: domnu, împărații; genitivele şi 
dativele se formau cu prepoziţii; apoi pluralul substantivelor latine neutre în 
ora se termina în ure: fapture etc. 

Conjugarea înfăţişează şi ea forme interesante: găsim numeroase urme 
din vechiul perfect simplu: feciu (feci (azi: făcui), zişu (dixi (azi: zisei), ven-remu 
(venimus (azi: venirăm), venetu (venitis (azi: venirăli). Aflăm apoi o formă de 
condițional moştenită de la perfectul subjonctivului latin: intrare, intrări, 
intrare, întraremu, întraretu, intrare (cu înțelesul de aş intra) (intra-verim 
intraveris, -erit, -erimus, -eritis, -erint. La persoana I-a a imperfectului apăreau 
formele fără m: eu auziia. 


Mai interesant însă este lexicul, căci ne oferă o bogăție nebănuită de 
cuvinte moştenite din patrimoniul latin, care au dispărut din circulația limbii 
de azi sau viețuiesc în agonie în cine ştie ce colț îndepărtat de țară: agru (agrum 
„țarină”, ariră (arenam „nisip”, auă (uvam „strugure”, deşidera (desiderare „a 
dori”, fuste (fustem „toiag”, gerure (gironem „adâncime, prăpastie”, ginlu 
(gentem „neam”, gune (juvenis „tânăr”, măritu (nwritum „mire”, a se număra 
(nominare „a-şi spune pe nume”, păsa (passarc „a merge” (azi păstrat în 
expresii ca: pas de fă ceva), alături de care apare şi omonimul păsa (pensare „a 
apăsa” (azi păstrat numai în expresii ca: nu-mi pasă), ură-ciure (prationem 
„urare, binecuvântare”, viptu (victus „grâu, bucate”, vărgură (virgulam (virgo 
„fecioară”, opu iaste (opus est „trebuie”. 

Alte cuvinte sunt importante din punct de vedere al evoluției sensului, 
căci păstrează încă un înțeles mai apropiat de prototipul din care derivă: codru 
cu înțelesul de „munte”, cumplit: „sfârşit” (cumplitul pământului — sfârşitul 
pământului), fămeaie: „familie”, gudet: „judecată”, împărți: „despărți”, pădure: 
„munte”, săruta (salutare: „saluta”, strat: „aşternut”. 

Din originalul slavon au rămas netraduse, pe lângă titluri de capitole, şi 
numeroase cuvinte care trăiau atunci în limba ținutului, dar care, în curgerea 
vremurilor, au dispărut, sau altele pe care traducătorii nu le-au înţeles ori 
cărora nu le-au găsit cu uşurinţă corespondentul românesc, precum: aslamu: 
camătă, aspidă: şarpe cu privirea veninoasă, bezaconie cu înțelesul de 
fărădelege, cadilă: tămâie, dodei: a supăra, iniâe: brumă, bincotă: vicleşug, 
ogodi: a plăcea, onagru: asin sălbatic, pamente: amintire, prilăsti: amăgi, 
schimen: căţel, slepenă: treaptă, vasilisc: balaur fantastic care ucide cu 
privirea, zăblcală: fereastră. 

Cum era firesc într-un text tradus în cuprinsurile româneşti aflate sub 
stăpânire maghiară, se găsesc numeroase elemente ungureşti, neînțelese în 
ținuturile româneşti libere de dincoace de munți, precum: adamă: camătă, 
barat: prieten, băsădui: a plânge, bintătui: a pedepsi, celui: a înşela, a amăgi, 
cdoşag: înşelăciune, gilălui: uri, murgiu: a cârti, tar: sarcină, tăroasă: 
însărcinată, tirnaț: prispă. 

O formă cu totul curioasă este compunerea cuvintelor într-o structură 
nefirească limbii române, dar calchiată după tipicul cuvintelor slave 
corespunzătoare: dulce vrere <blagovolenie; fărămente, fără fundu, plural: 
fărăfundere, lege călcătoriu, greu animoşo păcate, cădere, omugoditori, plod 
purtători şi fără de cruțat ke3maa'ie (de la maao = copil, dar traducătorul a 
crezut că substantivul derivă de la verbul ițj<u<iTi);, lege dălătoriu, lege 
călcătoriu, premiezare: înjumătățire, împremidza: înjumătăți. 

În ce priveşte sintaxa, textele maramureşene imită adesea întorsăturile de 
frază ale originalului slavon. Găsim însă şi urme din sintaxa latinei vulgare, 
precum genitivul construit cu prepoziția de (casa de domnul), dativul cu 
prepoziţia a (sufletele a lot omul). Acuzativul însă, sub influența originalului 
slav, apare fără prepoziția pre, ceea ce aduce confuzia între subiect şi obiect. 

Deşi textele rotacizante sunt scrise într-o limbă greoaie, cu multe 
elemente străine, cu particularități arhaice şi dialectale, totuşi ele sunt pentru 
istoria literaturii de o importanță deosebită, pentru că constituiesc începuturile, 


punctul de plecare al limbii noastre literare, care, peste trei veacuri de 
frământare, avea să ajungă la starea de azi, capabilă să exprime în versuri, cu 
PZminescu, cele mai înalte nuanţe ale cugetării filosofice. 

Prima fază a limbii noastre literare a fost astfel o fază maramureşană, un 
dialect nord-vestic, care în veacul al XVI-lea într-o privință stagnase într-o 
formă mai conservatoare, iar în alte privințe evoluase către forme — rotacis-mul 
de exemplu - pe care nu le cunoşteau celelalte dialecte, cu deosebire cele în 
care viața românească se desfăşoară mai liber în state oarecum autonome. Era 
greu ca în lupta cu celelalte dialecte graiul maramureşan să se mențină biruitor 
pe tărâmul vieţii literare. Un alt dialect era menit să-i ia locul. 

Textele rotacizante, pe care valurile vremurilor le-au adus până la noi cu 
file pierdute sau rupte, sunt pentru filologul care vrea să reconstituie originea 
şi evoluția limbii româneşti comori de preț, căci ele îi dezvăluie pe de o parte 
forme de limbă în care se poate surprinde tranziția de la latina vulgară la limba 
de azi, iar pe de altă parte o sumedenie de cuvinte din vechea zestre latină, 
dintre care unele au dispărut cu timpul din circulaţia limbii, iar altele se zbat 
azi în agonie într-un colț restrâns ele pământ românesc. 

În si'ârşit, ele mai au un aspecT. Într-o vreme în care tradiţia şi 
prejudecata nu admiteau în biserica Răsăritului ortodox alte limbi liturgice 
decât slava şi greaca, aceste prime şi timide zări de lumină în pâcla slavismului 
aduc începutul unei munci grele şi lungi de trei veacuri, care va duce însă la 
naționalizarea serviciului divin. 

Textele rotacizante au trecut din mână în mină şi prin copii s-au 
răspândit din sat în sat şi din ținut în ţinut până ce, în a doua jumătate a 
secolului ai XVI-lea, în sudul Ardealului, au fost puse în tipar de către diaconul 
târ-goviştean Coresi. 

r e a, Psaltirea Scheiană comparată cu celelalte Psaltiri din secolul XV şi XVI, 
traduse din slavoneşte, ediția „Comisiei istorice a României”, I, Buc, 1916; N. D 
răganu, Două manuscripte vechi: Codicele Todorescu şi Codicele Marțian, 
ed. Academiei Române, Bucureşti, 1914, p. 187- 188; Dacoromania, III, p. 475 
- 508, 914-937, IV, p. 1121-1123; Sextil Puşcariu, Zur Rekonstruktion des 
Urrumănischen, în Beiheft zur Zeitschrift fur rom. Philologie, XXVI, Halle, 
1910; Sextil Puse ar iu, Istoria literaturii române, voi. I, Epoca veche, Sibiiu, 
1930, p. 64; A 1. Procopovici, Arhetipul husit al catehismelor noastre luterane, 
Suceava, 1927. Pentru propaganda husită în țările române a se vedea şi. lose 
fM acur ek, Husitstvi v rumunsckych zemich, Brno, 1927; acelaşi, 
Husitismul în România, în Revista istorică, XIV, p. 41 — 44. Despre husitism în 
Ungaria: Dr. Thot Zsabo Pâl, A cseh huszita mozgalmak es uralom tortenete 
Magyar-orszâgon, Budapesta, 1917. Despre studenţii din Ungaria şi Sibiu (între 
1373- 1411) la Praga; Studenten aus Ungarn und Siebenbiirgeii an der Prager 
Universităt im XIV-XV. Jahrhundert, în Korrespondenzblatt, VI, 1883, nr. 2, p. 
19 — 20. 

Atribuiesc începuturile literaturii române reformei luterane: Ov. 
Densusianu, Histoire de la langue roumaine, tom. II, fasc. I, Paris, 1914,p.6; 
Al. Rose 11 i, Etude sur le rhotacisme en roumain, Paris, 1924, p. 13, şi 
Recherches sur la Phonetique du roumain au XVI-e siecle, Paris, 1926, 
România, XLVIII, p. 333, şi mai ales: Limba română în secolul al XVI-lea, 
editura Cartea românească. 

Începuturile literaturii noastre sunt puse în legătură cu propaganda 
catolică de 11 i e Bărbulescu, Curentele literare la români în perioada 
slavonismului cultural, editura Casei 

Şcoalelor, Bucureşti, 1928, p. 45-102. M. Gaster, în Chrestomatie 
română, texe tipărite şi manuscrise (secolul XVI-XIX), dialectale şi populare, 
voi. I, Bucureşti, 1891, în care reproduce texte rotacizante, credea că acestea 
sunt „prelucrări ulterioare ale operelor lui Coresi” (p. CI şi Cil). 


I. Bianu, în Introducerea limbii româneşti în biserică. Discurs de 
recepție în Academia Română, credea că traducerile s-au făcut pe la sfârşitul 
veacului al XVI-lea în mănăstirile moldoveneşti, „pentru a da elementele 
instrucţiunii teologice călugărilor români”. CF. Şi A. M e tr o n iu, încercarea 
asupra evoluției literaturii vechi româneşti, în Convorbiri literare, XLVII (1913), 
p. 401, 527, 631; T. Pala de, Când s-a scris întâi româneşte (extras din Arhiva 
VII), laşi, 1916, p. 27; D r. Mii an P. Şesan, Originea şi timpul primelor 
traduceri româneşti ale Sf. Scripturi, Cernăuţi, 1939, îndeosebi p. 89; 
traducerea a fost făcută de un călugăr român care ştia şi slavoneşte, poate în 
mănăstirea Moldavițta (p. 110); Şt. Ciob a nu, Curs litogr., FaC. Lit. Bucureşti, 
1938- 1939, p. 449 şi urm. 

Părerea lui Drăganu privitoare la traducerea în Moldova pe vremea lui 
Despot-vodă în Histoire de la litterature roumaine de Transylvanie, extras din 
La Transylvanie, Cluj, 1938, p. 37-38. 

Pentru prototipele paleoslave ale traducerilor: Bohus Tenor a, Vber die 
kirchen-slavische Vorlage des Codice Voroneţean, în W. M. 

— L ii b k e, Mitteilungen des rumănischen instituts an der Universităt 
Wien, Heidelberg, 1914, p. 145-221. 

Textele au fost studiate din punctul de vedere al limbii de: I. A. Candre 
a. Psaltirea Scheianâ comparată cu celelalte Psaltiri din secolul XVI şi XVII 
traduse din slavoneşte; Ov. Densusianu, Histoire de la langue roumaine, tom. 
II, Al. Rose 11 i, Limba română în secolul al XVI-lea, editura „Cartea 
românească”, Bucureşti, 1932; V. Morariu, Sintaxa propozițiunii în 
Psaltirea Scheianâ, în Revista filologică, I, Cernăuţi, 1927, p. 219 — 231, şi 
Formarea verbelor în Psaltirea Scheianâ, în Codrul Cosminului, IV —V, partea a 
li-a, p. 263 — 278, Pentru u final: O. Densusianu, Din istoria amuţirii lui „u” 
final în limba română, tn Analele Academiei Române, s. II, t. XXVI, MeM. Sect. 
Ut., Bucureşti, 1904. 

Pentru explicarea rotacismului: Al. Procopovici, Despre nazalizare şi 
rotacism, Analele Academiei Române, s. II, t. XXX, MeM. Sec. Lit., Bucureşti, 
1908; Alexandru Ro se 11 i, Etude sur le rhotacisme en Roumain, în colecția 
Bibliotheque de l'fâcole des Hautes Etudes, Paris, Edouard Champion, 1924. 
Rotacismul era în secolul al XVI-lea o particularitate fonetică, care distingea net 
graiurile din nord-estul Transilvaniei de cele din sud. Istroromânii, care îl 
păstrează şi azi şi care au emigrat probabil între secolii X-XIII din părțile vestice 
ale Transilvaniei, cunoşteau rotacismul la despărțirea lor de trunchiul 
românismului. Ei îl păstrează şi azi. Fenomenul este cunoscut şi pe domeniul 
României occidentale în dialectele nord-vestice ale Italiei şi în franco-provansală 
(departamentele Isere, Doubs, Hautes-Alpes). 

Documentele din arhivele Bistriţei au fost publicate întâiaşi dată de d. N. 
lor ga, Documente româneşti din archivele Bistriţei, Bucureşti, 1899; acelaşi, 
în Documentele Hur-muzaki, XV, partea 1 şi a 2-a, Bucureşti, 1911- 1913; apoi 
ded. Alexandru Rosetti, Lettres roumaines de la fin du XVl-e et du debut du 
XVII-e siecle tire”es des Archives de Bis-tritza (Transylvanie), în Institutul de 
filologie şifolklor, Bucureşti, 1926. Cuprinde 50 de scrisori dintre 1592 şi 1038 
din următoarele localități: Câmpulung, Lucavăţ, mănăstirea Moldavița, Târgu- 


Neamț, mănăstirea Rădăuți, Roman, Slatina, Suceava şi din următoarele ale 
Transilvaniei: Bistrița, Făgăraş, nordul Maramureşului, Suciul de Sus (Solnoc- 
Dobâca), Sălişte-Mara-mureş. Textele publicate în transliteraţie sunt însoțite de 
21 facsimile şi de studii paleografice şi filologice, de indice de nume proprii şi de 
vocabular. 

INTRODUCEREA TIPARULUI ÎN ŢĂRILE ROMÂNEŞTI 

TIPAR SLAVONESC ÎN ȚARA ROMÂNEASCĂ 

Textele Sfintelor Scripturi traduse în veacul al XV-lea în Maramureş, sub 
influența husită, s-au răspândit prin copii, din mână în mână, până în 
ținuturile din sud-estul Ardealului. Aci, în a doua jumătate a secolului al XVI- 
lea, ele sunt puse sub teascul tiparului, prin stăruința j uzilor saşi ai oraşului 
Braşov, de către diaconul Coresi venit din Târgovişte. 

Tiparul fusese adus în țările noastre din Veneţia, prin meşteri tipografi 
sârbi. 

Tipărirea cărților necesare cultului divin corespundea atunci în țările 
slave din Balcani unei necesități adânc simţite, deoarece invazia turcilor 
nimicise şi împrăştiase vechile manuscrise copiate cu multă muncă în 
mănăstiri de către călugări caligrafi. 

Încă din 1483, călugărul Macarie, care însoțea în Italia pe tânărul 
principe muntenegrean Gheorghe Crnojevic, supraveghea la Veneția tipărirea 
unui liturghier slav. Câţiva ani mai târziu, G. Crnojevic, care văzuse înflorirea 
culturală a Italiei şi care era căsătorit cu o nobilă venețiană, Elisabeta, fiica lui 
Antonio Erizzo, urcându-se pe tronul tatălui său şi dorind să răspândească 
lumina culturii în țara sa, aduce tiparul din Veneţia şi-l instalează în preajma 
Cetiniei, în mănăstirea întemeiată de tatăl său. Acolo, sub supravegherea 
călugărului Macarie, apar trei cărți religioase: un Molitvenic, un Octoih în 1494 
şi o Psaltire în 1495; dar, în 1496, pătrunderea turcilor în munții Munte- 
negrului distruge aceste începuturi culturale. Cât de tragică a fost soarta 
culturii creştine în această epocă a invaziunii turceşti se vede şi din peripețiile 
dramatice ale vieţii celor doi inițiatori ai tiparului. 

Gheorghe Crnojevic, izgonit de turci, fuge în Veneţia; de acolo la Ravena, 
unde este internat, în urma stăruințţii turcilor; apoi, scăpând din închisoare, se 
întoarce în patrie, travestit în haine de călugăr, încearcă să ridice steagul 
independenţei, dar este înfrânt şi silit să se predea turcilor, care îl exilară în 
Asia Mică. Acolo se presupune că a trebuit să primească islamismul pentru a-şi 
mântui viața. 

În acele zbuciumate vremuri, călugărul Macarie, rămas fără protectori şi 
urmărit de turci, a aluat şi el drumul pribegiei spre Veneţia, cu protectorii săi, 
şi de-acolo, mai târziu, fiindcă singurele țări ortodoxe peste care nu se întinsese 
stăpânirea turcească erau principatele române, aci la noi, în Muntenia, pe 
vremea când domnea Radu cel Mare, şi-a găsit adăpost pentru munca lui 
culturală. 

În Muntenia se afla pe atunci în mare vază la curtea lui Radu cel Mare 
mitropolitul sârb Maxim, care a izbutit să împace cu cuvinte creştineşti pe 
Radu cel Mare cu Bogdan al III-lea, domnul Moldovei, tocmai când ostile se 
aflau față în față, gata să se încaiere. Maxim era, după mamă, nepotul 


vestitului erou albanez Skander-beg şi vărul lui Gheorghe Crnojevic, 
întemeietorul tipografiel. În 1503 Maxim se afla la VeneţiA. În aceste 
împrejurări — crede d-1 P. P. Panaitescu, în Biserica ortodoxă, 1939, p. 544 — 
Maxim va fi întâlnit în cetatea dogilor pe nepotul său Solomon, nepotul lui 
Gheorghe Crnojevid, şi pe călugărul Macarie, pe care i-a adus în Ţara 
Românească. Aci, cu o tipografie cumpărată de Radu cel Mare, poate din 
Veneţia — şi nu cu vechile buchii de tipar din Cetinje, care se rătăciseră — şi-a 
început călugărul Macarie noua sa activitate. 

Din tipografia lui Macarie, pe timpul lui Radu cel Mare şi al urmaşilor săi, 
au apărut numai trei cărți bisericeşti: Liturghierul, început sub Radu cel Mare 
şi încheiat sub Mihnea cel Rău, la 10 noiembrie 1508, un Octoih în 1510, în 
domnia lui Vlad-vodă, şi un Evangheliar în 1512, sub domnia lui Neagoe 
Basarab. Tipografia funcționează deci patru ani, între 1508-1512; apoi, în 
împrejurări care nu ne sunt cunoscute, încetează. 

Abia peste 33 de ani, în 1545, tiparul începe să funcționeze din nou în 
Tara Românească. Iniţiatorul acestei noi tipografii a fost tot un sârb, logofătul 
Dimitrie Liubavici, care adusese în Serbia o tipografie, pe care o instalase în 
Gracanica, dar în cele din urmă, din cauza împrejurărilor vitrege în care se 
zbătea viața literară a slavilor sud-dunăreni sub stăpânire turcească, se 
expatriază cu tipar cu tot. 

La 1550 îl găsim în cetatea de scaun a Ţării Româneşti, la Târgovişte, 
lucrând pe timpul lui Mircea Ciobanul (1544-1554). Tipografia lui Dimitrie 
Liubavici funcționează la Târgovişte vreo cinci ani, dând la lumină, după câte 
ştim până acum, patru cărți slavone: un Molitvenic, un Evangheliar, un Apostol 
în 1547, care a apărut în două ediţii, una pentru Mircea Ciobanu şi alta pentru 
Iliaş-vodă al Moldovei, şi un Triod-Penticostar. 

Între tovarăşii care ajută pe meşterul sârb în tipărirea textelor slave 
necesare serviciului divin, se citează în prefețele sau epilogurile cărților: 
călugărul Moise şi ucenicii săi Oprea şi Petre. 

EPOCA LUI CORESI 

După aceasta tiparul românesc încetează în Târgovişte, pentru ca să 
reapară mai târziu la Braşov în 1556, când, pe timpul lui Pătraşcu cel Bun, 
între 12 iunie 1556 şi 14 ianuarie 1557, diaconul Coresi tipăreşte cu porunca 
lui Hanăş Benkner, judele Braşovului, un Octoih slavonesc. Cum a ajuns 
Coresi la Braşov nu putem şti. Probabil că Hanăş Benkner, care întemeiase cu 
zece ani mai înainte prima fabrică de hârtie, în năzuința de a-şi desface marfa, 
îl adusese pe Coresi cu tipografia lui acolo, pentru ca să înceapă publicarea 
cărților de slujbă necesare bisericilor româneşti din principate. Prefaţa pe care 
a reprodus-o d-1 Mazilu într-un articol critic despre Coresi învederează 
oarecum această intenţie, căci alături de H. Benkner, „cu porunca” căruia ne 
spune că tipăreşte cartea, pomeneşte şi pe domnii principatelor noastre: „în 
Țara Rom înească blagoslovitul Pătraşcu Voievod — e vorba de Pătraşcu cel Bun, 
tatăl lui Mihai Viteazul - şi în țara Moldovei blagoslovitul Alexandru Voievod”. 

Această carte — prima tipăritură coresiană la Braşov, despre care ne-a dat 
lămuriri interesante regretatul Bianu, într-o notiță publicată în Analele 
Academiei Române (1909-1910, volumul XXXII) — conţine un epilog, în care ni 


se spune că a fost tipărită din porunca lui Hanăş Benkner de către Oprea 
Logofătul şi diaconul Coresi. Ultimul fiind citat în al doilea rând - „eu, robul lui 
Hristos Oprea logofătul, şi diaconul Coresi ne-am trudit pentru aceasta şi am 
scos această carte” — este, după cât se pare, ucenicul lui Oprea Logofătul, care, 
precum spuneam şi după cum se constată şi din epilogul Apostolului slavonesc 
tipărit la Târgovişte în 1547, era la rândul lui discipolul lui Dimitrie Liubavici, 
pribeagul sârb, „suflet deznădăjduit, nenorocit şi păcătos”, cum se numeşte el 
însuşi în epilog. 

Astfel se stabileşte în chip documentar că diaconul Coresi şi-a învățat 
meşteşugul tiparului de la ucenicii — poate chiar de la călugării sârbi — care, 
expatriați în împrejurări vitrege, au adus în țările noastre buchiile de tipar 
lucrate în Veneţia. 

CORESI 

Figura diaconului Coresi, începătorul cărții româneşti tipărite, deşi a fost 
în timpul din urmă obiectul a numeroase studii, articole şi polemici, ne este 
încă puţin cunoscută. 

Numele lui, care sună azi aşa de exotic în onomastica românească, a fost 
pus de mult — de Alexandru Odobescu chiar — în legătură cu familia Coressios 
din Chios, care a dat medici ca loan Coressios din Chios din a doua jumătate a 
secolului al XVI-lea, scriitori de seamă ca Gheorghe Coressios de la începutul 
secolului al XVII-lea, negustori ca Anton, Gheorghe şi loan (Dziani) Coressi, 
care aveau afaceri comerciale cu Lwowul polon. 

Ce legături au fost — dacă exista vreuna -— între Coresi al nostru şi 
omonimii săi, greci, originari din Chios, nu putem şti, fiindcă documentele 
timpului nu ne îngăduie să facem nici o conjectură. 

Fapt este că în actele şi documentele româneşti din secolul al XVI-lea 
apar mai mulți Coresi. Astfel între anii 1527-1544 se pomeneşte de un Coresi 
„gramaticul”, sau Coresi „diacul”, sau Coresi „piseţul”, care scrie o serie de acte 
între 1527 şi 1538 în Bucureşti şi Târgovişte, cetăţile de scaun ale Ţării 
Româneşti. 

Alte documente posterioare vorbesc de Coresi logofătul în Miroslăveşti, 
„fiul lui Coresi logofătul”, care apare pentru întâiaşi dată pe la 1560, într-un act 
de la mănăstirea Tismana. Îl găsim mai târziu, în 1568, scriind acte la 
Bucureşti. Se pare că era un om înstărit, căci Alexandru-vodă, fiul lui Mircea 
Ciobanu, îi întăreşte în 1572, în „minunata cetate numită Bucureşti”, moşiile 
Bărcăneşti şi Vlăduleşti, părți de pământ în Ruşi, Popeşti, Brăniştor, Urlați, 
Leonteşti şi Broşteni. Din câteva acte aflăm că avea un naş cu numele de 
Barbu, că ţinea în căsătorie pe Diica, fiica lui Bunea şi sora lui Stoica Jelează, 
şi că avea mai multe cumnate: Stana Neacşa, Dobra şi Măria, în satul 
Bărcăneşti, ale căror părți de moşie le cumpărase pe la 1567. El a avut un fiu, 
pe logofătul Bunea. 

Amintesc aceste date într-adins, pentru că din ele se poate vedea că 
aceşti Coresi, chiar dacă ar fi fost la origine străini, totuşi, prin căsătorii şi 
înrudiri, intraseră în rândul pământenilor. 

Ce legătură există pe de o parte între Coresi grămăticul de pe la 1527- 
1544 şi, pe de altă parte, între logofătul Coresi de pe la 1560-1582, şi între 


diaconul Coresi, a cărui activitate tipografică se desfăşoară între anii 1556 şi 

1583, nu reiese clar din documente. Regretatul Nerva Hodoş, într-o prefață la 
Molitvelnicul lui Coresi, a încercat să reconstituie — desigur în mod ipotetic — 

astfel spița familiei Coresi din Ţara Românească 1: 

Coresi grămăticul (logofătul) 

Logofătul Coresi (1560-1582) 

I Bunea Logofătul Coresi (1606) 

O jumătate de an după tipărirea Octoihului slavonesc la Braşov, Coresi 
apare la Târgovişte, unde începe la 8 iulie 1557, în timpul domniei lui Pătraseu 
cel Bun, un Triod-Penticostar, pe care îl mântuie însă de tipărit tocmai după 
moartea lui Pătraşcu, în vara anului următor, 1 iulie 1558, sub Mircea 
Ciobanul. 

Apoi Coresi se strămută din nou la Braşov, unde îl găsim în 1559 şi 
unde, în decurs de mai bine de 20 de ani, el tipăreşte în limba română cărțile 
fundamentale ale bisericii, sub impulsiunea noului curent de reformă pornit de 
Luther. 

Influenţa luterană şi activitatea lui Coresi. Reforma luterană pătrunsese 
în Ardeal în anul 1519, prin negustorii saşi care luaseră parte la târguldin 
Leipzig, şi care aduseseră cu ei la întoarcere cărţile lui LutheR. În 1522 mai 
mulți tineri saşi, care studiaseră la Universitatea din Wittenberg şi audia-seră 
prelegerile lui Luther, răspândesc între concetățenii lor ideile marelui 

1 Nu putem accepta spița întocmită de d-nul St. Nicolaescu (Revista 
pentru istorie, arheologie şi filosofie, X, 1909, p. 269), care identifică pe 
diaconul Coresi cu logofătul Coresi. În actul din 1572, pe care se întemeiază d- 
1 St. Nicolaescu, logofătul Coresi nu este nicăieri pomenit ca diacon şi nici nu 
se face aluzie la activitatea lui tipografică desfăşurată pe acel timp în 
Transilvania (între 1559- 1583). 

I Diaconul Coresi (1560-1583) 

Şerban (1588) reformator german. În fruntea mişcării a stat însă 
apostolul reformațiunii din Braşov, Honterus. Honterus, născut în 1498 în 
Braşov, după ce şi-a terminat învățătura în oraşul natal, şi-a continuat studiile 
în şcolile superioare din Cracovia, Viena, Wittenberg şi, în cele din urmă, în 
Basel, unde s-a inițiat şi în arta tipografiel. În 1533 Honterus, întorcându-se în 
oraşul natal cu o largă cultură umanistă şi cu un înflăcărat zel pentru noul 
crez al reformei, începe printre concetățenii săi propaganda pentru reforma 
luterană. Predicile lui inspirate găsesc, în vremurile de după nenorocita luptă 
de la Monaci, când o parte din Ungaria căzuse sub stăpânirea turcească, un 
adânc răsunet în sufletul contemporanilor săi saşi. În 1542 Honterus publică 
în limba latină şi germană cartea reformațiunii, Reformatio ecclesiae 
Coronensis ac totius. Barcensis provinciae, în care fixează punctele 
fundamentale ale noii biserici — între altele şi nevoia de a propovădui 
Evanghelia Domnului în limba națională. Curând după aceasta, preoțimea din 
țara Bârsei, convocată într-un congres, hotărăşte înlocuirea limbii latine din 
biserică cu limba germană, căsătorirea preoților şi introducerea serviciului 
divin în formă luterană. Pentru a da mai multă extensiune ideilor reformei, 
Honterus, care învățase în Elveţia arta tiparului, întemeiază în Braşov o 


tipografie, alimentată cu hârtie pusă în circulaţie din fabrica ridicată de 
prietenii şi concetățenii săi, lohann Fuchs şi Hannes Benkner, primarii 
Braşovului. 

În acelaşi timp cu saşii îmbrăţişară luteranismul şi ungurii. Principele 
loan Sigismund Zzâpolyai (Zâpolya), urmând liniile politice — trase de mama sa 
pe timpul regenței — de a organiza în Ardeal şi pe tărâm religios o opoziție 
puternică împotriva catolicului Ferdinand, care, stăpânind partea vestică a 
Ungariei, năzuia să cuprindă şi Ardealul, a adoptat reforma luterană. loan 
Sigismund era poliglot, ştia binişor şi româneşte, şi urmărea să atragă la noua 
reformă şi pe români, care erau elementul cel mai numeros în Ardeal şi care-i 
dădeau, după cum o afirmă Giovanandrea Gromo, „ostaşii cei mai buni”. Locul 
de frunte între sfetnicii de la curtea sa îl aveau doi români: bătrânul Mihail 
Csâki, cancelarul țării, păstrătorul sigiliului statului, un umanist de seamă, 
care fusese preceptorul lui, şi Gaspar Bekes, cel mai tânăr dintre sfetnici, care 
lua adesea masa cu principele şi care dormea în aceeaşi cameră cu eL. În 
aceste împrejurări, este posibil, ba chiar probabil, ca toate măsurile luate de 
autoritățile maghiare pentru convertirea românilor la reformă să se fi făcut cu 
sfatul şi cu inițiativa acestor curteni, rupți de neamul lor şi convertiți la 
reformă. 

O condițiune prealabilă pentru răspândirea luteranismului printre români 
era traducerea şi tipărirea cărților româneşti sub influența curentelor de 
reformă. Această activitate, inițiată şi patronată de saşi şi unguri, s-a 
desfăşurat în trei centre diferite: Sibiu, Braşov şi Orăştie. 

Ea a început la Sibiu, unde pătrunsese mai devreme ideile de reformă, 
prin stăruința lui Petrus Haller, ales jude (primar) al Sibiului în 1543, şi a 
pastorului Mathias Ramser, căruia Melanchthon, prietenul lui Luther, îi 

1 V. I. Juhâsz, A reformdciâ az erdMyi romanok kozott (Reforma printre 
românii trnsil-văneni), Cluj, 1940; şi E. Rev6sz, La Reforme et les roumains de 
Transylvanie, Archivum Europae Centrc-Orientalis, Budapest, 1941. 

Scria să „îngrijească înainte de toate ca învățătura mântuirii să fie 
împărtăşită poporului nefalsificată şi ca tineretul că citească Catehismul”. 

În chiar anul alegerii lui Petrus Haller, saşii îmbrăţişară reforma. În anul 
următor, 1544, universitatea săsească hotărăşte ca toți câți n-au primit 
cuvântul lui Dumnezeu în noua formă să fie îndemnați frățeşte a-l adopta. 

În aceste împrejurări s-a tipărit în 1544, la Sibiu, prima carte 
românească - un Catehism - din care însă până acum nu s-a descoperit nici un 
exemplar. Dar apariţia lui în 1544 este în afară de orice discuție, fiindcă ni s-a 
păstrat o notiță contemporană în socotelile oraşului Sibiu 1, în care se 
pomeneşte că s-au dat doi florini unui oarecare „magister Philippus” — Filip 
Maler — pentru munca lui de tipărire a Catehismului valah. De altă parte, un 
preot sas din Bistriţa, Adalbert Wurmloch, într-o scrisoare din 1546 către 
preotul loan Hessus din Breslau, spune că s-a tradus în limba valahă un 
Catehism, care s-a tipărit la Sibiu în caractere sârbeşti (chirilice). Wurmloch 
mai adaogă informația prețioasă că mulți preoți români îl primesc ca 
sacrosanct, dar că şi mulți îl condamnă. 2 


Centrul în care străduințele de a capta pe români la ideile reformei s-au 
manifestat cu mai multă tărie şi mai consecvent a fost însă Braşovul. 

În Braşov se întâlnesc în această vreme două persoane care au jucat un 
rol de seamă în începuturile cărții româneşti: diaconul Coresi, care venea din 
Târgovişte cu materialul de tipar chirilic, Hans Benkner, primarul oraşului 
Braşov, proprietarul primei fabrici de hârtie din Ardeal. Honterus, care 
convertise la reformă preoţirriea sasa din Țara Bârsei, care întemeiase prima 
tipografie în Ardeal şi reformase şcoala, murise de la 23 ianuarie 1549. Dar 
spiritul lui trăia încă între saşii luteran. În această atmosferă de idei adusă de 
Honterus, prin stăruința şi pe cheltuiala primarului Benkner, Coresi se pune în 
serviciul ideii de tipărire a cărților sfinte în limba română. „Cu zisa <şi cu 
cheltuiala) jupânului Hanes Beagner, scris-am eu Diacon Coresi.”, sau „eu 
jupânul Hanăş BeagneR. Am avut jelanie pentru sfintele cărți creştineştiI. Şi am 
scris aceste sfinte cărți de învățătură, să fie popilor româneşti să înțeleagă, să 
învețe rumânii cine-s creştini”. 

Dar pentru ca ideea naţionalizării serviciului divin, pusă în circulație de 
reformă, să pătrundă mai adânc în masele româneşti, ea trebuia inculcată 
tinerelor generații din şcoală. De aceea cea dintâi publicaţie românească 
apărută la Braşov este un Catehism menit a fi predat copiilor din şcolile 
româneşti, cum era în primul rând aceea care funcționa pe lângă vechea 
biserică ortodoxă a Şcheilor din Braşov. 

Avem în această privință un prețios document contemporan, care 
dezvăluie ceva din împrejurările şi intenţiile cu care a fost publicat Catehismul, 
prima carte coresiană. Este mărturia diacului Oprea, care era în acelaşi timp 
psalt şi profesor „miaşteriu — cum spune el — şcoalei rumâ-neşti de lângă 
beseareca Şcheailor” şi „dascăl mai mare ucenicilor cine învață dăscălie”. În 
epilogul unui Octoih românesc, tradus din porunca episcopului Pavel Tordaş cu 
intenția de a fi tipărit şi copiat de „miaşteriu şcoalei rumă- 

1 liechnungen aus dem Archiv von Hermannstadt and der săchsichen 
Nation, I, Sibiu, 1880, p. 195. 

2 Vezi textul reprodus la Bianu, H o d o ş, Bibliografia veche românească, 
p22; 

Neşti”, acesta spune răspicat că vlădica Pavel „au porâncit în şcoală 
mearşterii şi dascălii să înveaţe rumâneaşte den cărţile ce le deaderâ boiarii 
cinstitului sfat de mainte şi ce va da sfinţiia lui, împreună cu alalți creştini 
buni, că în şcoală, cumu trebuiaşte şi în besearecă, aşa mai vârtos cuvântul lu 
Dumnedzeu tre-buiaşte să înțeleagă feciorii, dară cumu să înțeleagă deacă 
învaţă în limbă striină de nu înțeleage nimea! Iară sârbeaşte şi letineaşte să ştie 
numai cine jaste om cărtulariu, oare preut, oare dascăl, oare diiac, iară 
mişelamia n-are lipsă de-a ştirea.” 

Şirul tipăriturilor româneşti ale lui Coresi începe deci, în 1559, cu 
Catehismul. Cronicarii saşi Simon Massa şi Marcus Fuchs ne înştiințează, la 
12 martie 1559, că Iohannes Benknerus, primarul Braşovului, cu ceilalți 
senatori au reformat biserica valahilor şi că a propus Catehismul spre citire şi 
învățare. 1 

Catehismul lui Coresi este alcătuit din următoarele părți: 


1. O scurtă prefaţă; 2. Decalogul („zeace porâncele ale Iu Dumnezeu”); 3. 
Simbolul credinţei ortodoxe niceoconstantinopolitan (credinţa creştinească); 4. 
Tatăl nostru; 5. Milcuitura („când chemi pe Dumnezeu în ajutor”, adică 
rugăciunea) şi datul de har „când îți aduci aminte de binefacerile lui 
Dumnezeu”; 6. Botezul; 7. Cuminecătura. 

Catehismul, deşi are, după cum a arătat d-1 Al. Rosetti, unele părți 
comune cu Micul Catehism al lui Luther (ediția din 1529: Decalogul; Simbolul 
apostolilor, în forma catolică; Tatăl nostru; Botezul.), totuşi nu este o traducere 
după acesta. Limba textului arată o mulțime de termeni specifici şi construcții 
neromâneşti, care sunt o decalcare după sintaxa ungurească. 

Catehismul românesc se apropie ca fond — şi în unele privinţe şi ca formă 
- de Catehismul unguresc al lui Batizi, însă nici cu acesta nu corespunde 
întocmai. Originalul unguresc era un Catehism sumar, care, după cum ne 
încredințează d. N. Sulică, în afară de părțile cuprinse în Micul Catehism, al lui 
Luther, mai conținea şi câteva întregiri împrumutate din marea lucrare de 
sinteză a lui Filip Melanchthon, publicată în 1521 sub titlul Loci communes 
rerum theologicarum, şi care a avut un mare răsunet, deoarece numai în 
timpul vieții autorului a apărut în 50 de ediţii. Din această operă a lui 
Melanchthon au străbătut până în Catehismul românesc din 1559 ideile 
dogmatice despre milcuitura şi datul de har, aşa de obscur prezentate în 
Catehismul românesc. O dată Catehismul unguresc tradus în limba română, 
Coresi 1-a revizuit, refăcând textul din Tatăl nostru şi citatele după textul 
Evangheliei, pe care o avea sub presă, şi îndreptând simbolul credinței după 
normele bisericii ortodoxe. Numai astfel, amintind pe toți cei ce au contribuit la 
publicarea Catehismului, el putea spune în prefața Catehismului: „. Neşte 
creştini buni socotiră şi scoaseră cartea den limbă sârbească pre limba 
românească, cu ştirea măriei lui Crai < adică loan Sigismund Za-polia> şi cu 
ştirea Episcopului Savei țărăei ungureşti. Şi scoasem sfânta Evanghelie şi zeace 
cuvinte şi Tatăl nostru şi credința apostolilor să înțeleagă toți oamenii cine-su 
rumâni creştini.” 

1 „ 1559, die 12 Martii, Iohannes Benknerus, iudex Coronensis, cum 
reliquis senatoribus reformavit Valachorum ecclesiam et praecepta catecheseos 
discenda illis proposuit” (QueUen zur Geschichte der Sladt Brasso, IV, Braşov, 
1903, p. 80). 

După Catehism, activitatea de tipărire a cărţilor sfinte în limba română se 
continuă; în răstimp de 22 de ani se tipăresc în româneşte toate cărțile care 
alcătuiesc, după concepția reformațţilor, patrimoniul sacru al învățăturilor 
creştine, şi anume: 

Catehismul (întrebare creştinească). 1559 

Tetraevangheliarul, Braşov. 1561 

Lucrul apostolesc (Praxiul). 1563 

Cazanie şi Molitvenic, Braşov. 1564 

Liturghier, Braşov.«.1570 

Psaltire. 1570 

Psaltire slavo-română. 1577 

Pravilă (nu se poate data exact).1570- 1580 


Evanghelie cu tâlc (Cazanie). 1581 

Lucrul apostolesc - Faptele apostolilor — şi Psaltirile reproduc o copie de 
pe vechile traduceri maramureşane; poate şi Tetraevangheliarul este retipărirea 
unei traduceri anterioare, după cum mărturiseşte Coresi în introducerea 
Catehismului: „neşte creştini buni socotiră şi scoaseră cartea den limbă sâr- 
bească pre limba românească”. Celelalte sunt traduceri făcute în vremea lui 
Coresi. 

Exceptând prefața Cazaniei şi Molitvenicul din 1564, în textele amintite 
mai sus, afară doar de ideea naționalizării serviciului divin - unul din 
postulatele fundamentale ale curentelor de reformă - şi de o mică aluzie la 
darul milcuiturii din Catehism, nu se introduce nici o inovaţie care să devieze 
biserica românilor de la tradiția ortodoxă moştenită din strămoşi. 

Influenţa calvină. Ideea de a se amesteca în credinţa intimă a poporului 
român, de a transforma cu totul cultul lui strămoşesc după normele 
statornicite de ideile reformei, apare după 1564, când ungurii, despărțindu-se 
de saşi, îmbrățişează reforma calvină. Ungurii se străduiesc să atragă şi pe 
români la reforma lui Calvin şi în acest scop ei luptă pe două fronturi: pe de o 
parte ajută tipărirea cărților bisericeşti în limba română, pe de altă parte, caută 
să impună cu sila, pe cale oficială, organizarea bisericii după normele calvine. 

Sub această influență, Coresi tipăreşte în 1564, cu ajutorul nobilului 
ungur Forro Miklos de Haporton - Foro Miclăuşu, cum îl numeşte el în 
predoslovie — o Evanghelie cu învățătură, adică textul Evangheliilor comentat şi 
explicat, şi un Molitvenic. 

În epilog, Coresi ne lămureşte asupra scopului acestei publicaţii astfel: 
„Dacă amu văzutu jelania la mulți preuţi de tâlcul Evangheliilor, cum să poată 
şi ei propovădui şi a spune oamenilor învățătură dupe cetitul Evangheliei, aşa 
am aflatu aceste tâlcuire a Evangheliilor pre Duminici presre anu, scoase de în 
scriptura prorocilor şi apostolilor şi celor sfinți părinți.” 

Era deci o colecţie de predici inspirate din textul Evangheliei pe care 
căutau să-l lămurească şi care se citeau în biserică. 

În prefața cu care însoţeşte textul Cazaniei, se strecoară ideile reformei, 
precum şi ideea naționalizării serviciului divin: „Acolo în biserică să se spue. 

Sfânta Evanghelie în limba pre care grăescu oamenii, să putem înțelege 
noi mişelame”. 

Sau ideea separării puterii spirituale, care se cuvine oamenilor bisericii, 
de puterea materială, care trebuie să îie atribuția împăraților, voievozilor şi 
dregătorilor acestei lumi. „Oamenilor de biserică - spune el — n-au lăsat 
Dumnezeu domnia să domnească în chipul Domnilor şi Voevozilor.” Şi în 
această ordine de idei, el se ridică cu înverşunare împotriva papei, pe care-l 
compară cu Antichrist, fiindcă „s-a ridicat peste toată lumea şi calcă suptu 
picioare toți împărații şi craii şi domnii despre pământ” şi tot astfel se ridică şi 
contra patriarhului loan din Constantinopol, „care s-au sfădit cu Papa pentru 
domnia şi prea mai măria lumii”. 

Într-alt loc el condamnă, potrivit reformei calvine, cultul sfinților şi al Sf. 
Fecioare, care însă este în biserica ortodoxă o piatră de temelie, căci pe cultul 
sfinților sunt întemeiate acatistele. Iată ce spune, în această privință, prefața 


Cazaniei: „Aceia nu cred cărei să roagă sfinților morți: Iu Sfântu Patru şi lu 
Sfântu Vasile sau Sfântului Nicolae sau Sfintei Măriei, că numai unulu lisus 
Hristos iaste îmblătoriu dreptu noi şi rugătoriul: nimea altu, nici în ceriu, nici 
pre pământu. Că sfinți morți nu audu rugăciunea noastră.” 

La sfârşitul acestei Cazanii se află un Molitvenic — adică o carte de 
rugăciuni (de la slaV. Molitviti = a se ruga). Acest Molitvenic înfăţişează un 
interes deosebit prin inovațiile introduse în ritual. Astfel la botez se suprimă 
„Mirul, apa sfințită, luminare. Şi alte adăosături”, considerate de calvini ca 
idolatria et superstitionum fomenta. La cununie se introduce jurământul, iar 
cuminecătura se prevede numai în extremis. 

Nerva Hodoş, care a studiat şi a republicat în 1903, în caractere chirilice 
şi transcripție latină, acest Molitvenic, orientându-se după unele cuvinte 
ungureşti păstrate în textul românesc: tăroasa = gravidă, oca cu sensul de 
„cauză”, otlămăzuit = scutit, ocrotit, nebintetuit = nepedepsit ş.a., cuvinte care 
nu se aud nicăieri în limba românilor din Ardeal, precum şi după unele 
construcții proprii limbii maghiare, ca: derep ce trebuiaşte să se boteze 
oamenilor; eu încă am pe el botezat ş.a., dedusese că Molitvenicul a fost tradus 
din ungureşte. 

Părerea lui N. Hodoş a fost confirmată în 1908 de dr. E. Dăianu, care a 
descoperit originalul Molitvenicului lui Coresi în Agenda sau actele bisericeşti 
pe care le săvârşesc de obiceiu miniştrii şi păstorii sufleteşti creştini a lui Heltai 
Gaspar, preotul reformațţilor din Cluj pe acele vremuri şi proprietarul unei 
tipografii, în care a tipărit un ciclu de cărți care i-au asigurat un loc în istoria 
literaturii maghiare. Dr. E. Dăianu a arătat apoi cu citate paralele dependența 
Molitvenicului lui Coresi de Molitvenicul lui Gaspar Heltai. 

Activitatea lui Coresi se desfăşoară mai departe cu tipărirea unei Psaltiri 
în 1577. 

Activitatea de traducere a cărților sfinte sub influența reformei calvine, 
care-1 atinsese, după cum am văzut mai sus, şi pe Coresi, se desfăşoară însă 
mai întins în regiunea Clujului şi a Orăştiel. În aceste ținuturi, autoritatea 
ungurească impusese organizațiunii religioase a românilor conducători aleşi, 
după moda calvină, de întreaga obşte, cu numele de superintendentți şi cu 
sarcina de a contribui la răspândirea reformei, al cărei prim obiectiv era: 
introducerea limbii naționale în biserică. 

În 1567, după alegerea lui Gheorghe de Sângeordz ca episcop al 
românilor, se întruneşte un sinod, care hotărăşte introducerea limbii române şi 
scoaterea din parohie a popilor orbi care vor păstra prejudecata limbii slavone. 
Doi ani după aceasta, când în locul lui Gheorghe de Sângeordz este ales Pavel 
Tordaş, sinodul întrunit la Aiud, sub prezidenția noului ales, hotărăşte-în 
unanimitate, spune documentul unguresc — înlăturarea din ceremonial a 
tuturor lucrurilor privitoare la credință care nu-şi au temeiul în Sfânta 
Scriptură, renunțarea la cultul sfinților şi îndepărtarea din biserică a tuturor 
preoților care nu vor învăța poporul în limba română despre sfintele taine. Dar, 
deşi documentele ungureşti contemporane ne spun că hotărârea aceasta a fost 
luată cu unanimitate, totuşi preoții români, crescuți în tradiția ortodoxă şi 
urmând instinctul maselor populare, erau refractari ideilor de reformă, fiindcă 


pentru sinodul care urma să se țină în anul următor la Cluj, superintendentul 
intervine pe lângă municipalitatea din Bistriţa, rugând-o, într-o scrisoare din 9 
decembrie 1570, să pună în vedere preoților români că vor fi aspru pedepsiţi 
dacă vor lipsi de la sinod. Scrisoarea aceasta a lui Pavel Tordaş înfăţişează un 
interes deosebit din punctul nostru de vedere, fiindcă ne dă ştiri prețioase 
privitoare la mişcarea literară a timpului. „Mai dau de ştire preoţilor români — 
spune el — ca să-şi aducă şi bani de cheltuială ca să cumpere cărți româneşti: 
Psaltirea, care să o plătească cu un florin; altă carte Liturghia.” Dintre aceste 
două cărți, Liturghia a fost descoperită în anii trecuţi de N. Sulică, iar Psaltirea 
este textul tipărit de Coresi în 1570. O altă carte importantă apărută în această 
epocă sub influența calvină este o carte de psalmi versificați, din care s-au 
descoperit câteva foi în legătura unei cărți din 1601. 

Textul — reprodus în facsimile şi transcriere latină cu un studiu de 
Stripszky Hiador şi dr. G. Alexici — ocupă în ciclul tipăriturilor româneşti din 
veacul al XVI-lea un loc aparte, deoarece este cel dintâi text românesc publicat 
cu caractere latine, în ortografie, bineînțeles, ungurească. El cuprinde zece 
cântece, având fiecare titlu unguresc şi este, după cum s-a arătat, o traducere 
după o veche carte de cântece pentru calviniştii unguri întocmită de Francisc 
David, care s-a întemeiat, la rândul său, pe un Graduale tipărit în Oradea la 
1566, şi mai ales pe Cartea de cântece alcătuită de Szegedi Gergely. Cartea 
avusese, înainte de traducerea românească din 1570, trei ediții ungurești. 
Această traducere pare să se fi bucurat de multă cinste între românii calvinişti, 
fiind întrebuințată în biserici şi şcoli. 

Alte ştiri despre activitatea lui Pavel Tordaş nu mai avem. El moare în 
1576-1577, şi cu acest prilej dieta ardeleană a luat o hotărâre care ne arată.că 
reforma se răspândise simţitor printre români. „Deoarece -— zice actul — şi în 
obştea românească sunt mulți cari, luminaţi de Domnul Dumnezeu, s-au xupt 
de mărturisirea grecească şi ascultă cuvântul lui Dumnezeu în limba lor 
proprie, murind superintendentul lor de până acum, am hotărât ca şi ei să-şi 
aleagă dintre dânşii un om învățat şi drept, cu înțelegere adevărată, pentru ca 
predicarea cuvântului lui Dumnezeu cel viu să nu contenească între dânşii şi 
să meargă înainte.” Pe temeiul acestei hotărâri a dietei, obştea românească, 
adunându-se în sobor, a ales ca superintendent pe Mihail Tordaş,-Ain frate sau 
o rudă a lui Pavel. 

Acesta este episcopul care a patronat traducerea şi publicarea Paliei de la 
Orăştie, despre care ne vom ocupa mai jos. 

Întoarcerea spre ortodoxie. Atacurile fățişe împotriva dogmelor 
fundamentale ale ortodoxiei, strecurate în introducerea Cazaniei din 1564, 
înMâ&lifve-nic şi poate în urgia dezlănțuită de autorități pentru a impune cu sila 
reforma calvină au îndârjit şi mai puternic în rezistența lor masele populare 
româneşti şi preoțimea ardeleană. În atmosfera aceasta de vrajbă, populaţia 
românească, trezită la conştiinţa religioasă ortodoxă, începe — acolo unde 
alunecase în apele reformei — să se lepede de ea şi să se întoarcă la credința 
strămoşească, într-un Molitvenic slavon contemporan, cumpărat de popa Dobre 
de la un oarecare Brațul cu 55 de aspri şi dăruit bisericii Scheiu din Braşov, la 
anul 1569, ni s-au păstrat instrucțiile „când vrea cineva să vie cătră a noastră 


credință” şi să se lepede „de toată legea latinească şi de a lu Martin Ereticul şi 
de toate eresele lor şi de toate hulele lor cu carele hulescu pre duhul svântu şi 
pre preacesta şi pre svânțţii lui Dumnezeu şi pre svintele icoane”. Şi instrucțiile 
stăruiesc tocmai asupra punctelor care fuseseră atacate în prefața Cazaniei lui 
Coresi din 1564: „lar el au ia să zică: leapădu-mă şi proclițescu şi crezu întru 
svântoa Troiță după voia Iu Dumnezeu şi mă închin şi Preacinstii de Dumnezeu 
Născătoare de pururea fata Mariia şi tuturor svinților şi svin-telor obraze; şi 
primescu posturele şi zilele de postu: mercuri şi vineri şi aşa mă jur înaintea lu 
Dumnezeu”. 

E probabil ca în această întoarcere la matca credinţei strămoşeşti să fi 
avut un rol, pe lângă instinctul firesc al maselor, şi imboldul clerului din țările 
libere, căci revirimentului conştiinţei ortodoxe a românilor ardeleni îi 
corespunde în Ţara Românească o străduinţă de a întări ortodoxia în forma 
slavă. În principate, unde, în urma organizării vieţii religioase, bisericile se 
înmulțiseră, slujba se făcea după manuscrise, care se copiau anevoie şi 
deveniseră insuficiente pentru nevoile locaşurilor de rugă. Lipsa cărților de 
ritual era simțită mai ales în Muntenia, unde arta caligrafiei fusese mai puțin 
dezvoltată decât în Moldova. De aceea domnul țării. Alexandru, şi mitropoliţii 
săi, Eftimie şi Serafim, comandă tipografiei coresiene cărțile de slujbă 
religioasă. „Pentru sărăcia şi împuţinarea svintelor cărți în țara Domniei-mele 
am dorit şi m-am sfătuit cu Părintele nostru Preosfinţitul Mitropolit.” grăiesc 
epilogurile acestor cărți — şi mai departe lămuresc că s-au tipărit „ca să fie în 
dar şi în cinste şi spre lauda sfintelor biserici şi întru pomenirea şi iertarea 
păcatelor străbunilor şi părinţilor noştri şi nouă păcătoşilor”. 

După Evangheliarul slavon tipărit în 1562, începând din 1568, timp de 
aproape 15 ani, tiparul lui Coresi este ocupat cu publicarea cărților de ritual în 
limba slavă. Astfel apar pe rând: în 1562 un Evangheliar; în 1568 un sbornic, 
cuprinzând culegeri din vieţile de sfinți; în 1574-1575 un Octoih; în 1577 o 
Psaltire; în 1578 un Triod, cuprinzând cântările din postul mare; în 1579 un 
Evangheliar, publicat de Coresi în tovărăşie cu un alt meşter tipograf, Mănăilă; 
în 1580 un Sbornic la Sebeşul săsesc, şi, în sfârşit, în 1583 un Evangheliar, 
ultima carte tipărită de Coresi. 

Cărţile acestea slavoneşti aveau o răspândire mai mare decât cele 
româneşti. Nu numai că unele au apărut în două şi chiar în trei ediții 
(Evanghelia, 

1562, 1579 şi 1583), dar alături de Coresi mai lucrau în Ardeal şi alți 
tipografi la imprimare de cărți slavoneşti pentru românii ortodocşi. 

Astfel, un diac Lorinţ tipăreşte la Braşov, între 20 ianuarie şi 20 iunie 
1567, un Octoih; apoi în 1570 un Evangheliar, din care s-a găsit un exemplar, 
păstrat azi în Biblioteca Universităţii din Cluj, şi, în sfârşit, în 1579, de la 25 
februarie până la mai, o Evanghelie, la Alba Iulia, din al cărei epilog aflăm că el 
obținuse un privilegiu de la principele Ardealului, Sigismund Bathory, prin care 
se interzicea retipărirea textului de altcineva timp de 30 de ani. E probabil că el 
a mai tipărit şi alte cărți, dar h-au ajuns până la noi. 

Un al treilea tipograf român în Ardeal, necunoscut până deunăzi, este 
Călin, care, împreună cu patru ucenici ai săi, retipăreşte la Braşov, între 19 


decembrie şi 2 septembrie 1566, un Evangheliar — după tipăritura core-siană 
din 1561. Din această tipăritură - singura care a răzbătut până la noi din 
activitatea lui Călin — se cunoaşte până acum un singur exemplar, păstrat în 
Muzeul de artă ucraineană din Harcov, unde a fost adus în timpul revoluției 
ruseşti dintr-o bibliotecă din Volinsk. 1 în această atmosferă de întoarcere spre 
ortodoxie a apărut în 1581 ultima publicaţie românească a lui Coresi, Cartea 
cu învățătură - Cazania - ca un fel de reacţie împotriva vâlvei pe care a stârnit- 
o între românii ortodocşi Cazania însoțită de Molitvelnicul cu tendințe 
reformiste din 1564. Cartea s-a publicat cu cheltuiala judelui Braşovului şi a 
tot ținutului Bârsei, Hrăjitu Lucaci — Luca Hirscher — deci o întreprindere 
comercială, dar cu toate garanţiile de autenticitate ortodoxă, căci ni se spune în 
prefață că judele, care „cu foarte inimă fierbinte şi cu jale aprinsă de mult jeluia 
la această luminată carte”, a trimis — poate pe popa Mihai de la biserica 
Şcheilor din Braşov, care era des întrebuințat în relațiile saşilor braşoveni cu 
Tara Românească - la „Arhimitropolitul” Ţării Româneşti Serafim, în Târgovişte, 
după originalul cărții, că apoi, sfătuindu-se şi cu mitropolitul Ardealului 
Ghenadie şi cu clerul său, a dat-o „lui Coresi diaconulu, ce era meşterii 
învățata într-acestu lucru, de o scoase de în carte sârbească pre limba 
rumânească, împreună ai cu preoții de la biseareca Scheailoru de lângă cetatea 
Braşovului, anume Popa lane şi Popa Mihai”. Dintre aceştia rolul important în 
traducere pare să-l fi avut popa Mihai, care, după cum aflăm din alte izvoare, 
învățase carte slavonească în țara sârbească şi care se bucura de multă trecere 
între contemporanii săi, întrucât el a purtat, din partea saşilor, tratativele cu 
Mihai Viteazul pentru a mântui de pârjol cetatea Braşovului. 

Cartea venea într-adevăr dintr-un izvor ortodox autentic, fiindcă, după 
cum a dovedit-o de curând d-1 V. Grecu, ea este o traducere, printr-un 
intermediar slavon - până acum neaflat — al omiliilor greceşti ale lui loan 
Caleca. Acesta a ajuns patriarh al Constantinopolului, sub numele de 
patriarhul loan al XVI-lea (1334-1347), pe vremea paleologilor, când era în 
plină înflorire literatura omiletică. Nu sunt însă toate omiliile opera personală a 
lui loan Caleca, ci unele par a reproduce predici mai vechi. 

Un loc aparte în familia textelor coresiene îl are Pravila, care se leagă de 
literatura dreptului canonic şi din care s-a descoperit un fragment de 12 foi 
într-un codex al muzeului din satul leud, cu prilejul unei expoziții din 

CF. Descrierea lui de M. Korneev, în Slavia, V, 1926, p. 190- 194. 

Sighetul Marmaţiei. Este o carte de care clerul simțea mare nevoie la 
taina spovedaniei în acele vremuri de religiozitate, când preoții erau într-adevăr 
cârmuitorii sufletelor. Ea cuprinde o serie de penalități pentru diferitele grade 
de păcate omeneşti: anateme, excluderi din comunitatea creştină, interdicții de 
la taina împărtăşaniei, canonisirea trupului prin post şi metanii: „Cela ce ia 
mana, post 7 leat; închinăciuni: într-o zi 100. Cela ce bagă apa în vin, de-l 
vinde, să fie proclet < blestemat).” După d. C. Spulber, Pravila coresiană este o 
traducere după Nomocanonul atribuit lui loan Nesteutul, patriarhul 
Constantinopolului între 580-619. În manuscrisele greceşti, ca şi în traducerile 
slavoneşti, Nomocanonul lui loan Nesteutul se găseşte adăo-gat la sfârşitul 
Sintagmei lui Mihail Vlastaris. O asemenea versiune slavo-nească din secolul al 


XV-lea, cu note marginale româneşti, din vechile noastre mănăstiri — poate de 
la mănăstirea Neamţu - a fost descoperită de regretatul I. Bogdan şi descrisă în 
Convorbiri literare, XXIV, p. 727 (V. Şi mai sus, p. 39). 

Textul Pravilei circula în manuscris înainte de a fi fost tipărit de Coresi. O 
copie de pe prototipul pierdut se găseşte în Codex Neagoeanus (Bibi. Acad. 
Rom., nr. 3821), copiat în anul 1620 de popa Ion Românul, din satul Sân- 
petru, din judeţul Hunedoarei. O altă versiune, copiată la Râpa-de-jos de un 
anume popa Toader, în 1610, şi păstrată în Arhivele Bistriţei, a fost semnalată 
de d. Al. Rossetti, în Grai şi suflet (I, p. 332; V, p. 195). Partea de la sfârşit a 
Pravilei, în care se evocă viziunea raiului şi a iadului, se găseşte copiată în 
Codex Sturdzanus şi în Codex Todorescu. 

În epilogul Psaltirii din 1577, Coresi spusese că „eu diacon Coresi, deaca 
văzuiu că mai toate limbile au cuvântul lui Dumnezeu în limba <lor>, numai 
noi, rumânii, n-avăM. Derept aceaia, frații miei preuților, scrisu-v-am aceaste 
Psaltiri cu otveat, de-am scos den Psaltirea sârbească pre limba rumânească, 
să fie de înțelegătura”. Totuşi, după cum s-a putut constata de către cei ce au 
comparat această Psaltire cu Psaltirea Scheiană, Coresi nu este traducător — 
cum dealtfel nu este nici în celelalte. 

Compararea duce însă la o altă concluzie interesantă. Coresi, punând 
sub teascul tiparului manuscrisele ce veneau din regiunea Maramureşului, a 
înlocuit particularităţile arhaice şi dialectale ale acelor texte cu particularităţile 
graiului vorbit în sud-estul Ardealului şi în Țara Românească, particularități 
care reprezentau o limbă mai evoluată, vorbită de un număr mai mare de 
români. Înnoirile aduse de Coresi vechilor traduceri maramureşene nu s-au 
mărginit numai la fonetism şi morfologie, ci au atins chiar structura sintactică 
şi lexicul. Multe cuvinte de obârşie străină, sau chiar din moştenirea latină, 
care nu erau înțelese în părțile din care el venise şi în cele în care îşi împlinea 
munca lui de tipograf, le-a înlocuit cu altele de o mai largă circulaţie în limbă. 
Cuvinte ca: feleleat, fuglu, gotovi, izeclean, pristoi, opu iaste* gintu, ariră au 
fost înlocuite prin corespondentele lor: răspunsu, legătură, găti, iute, a se opri, 
trebuinţă este, năroade, năsip ş.A. Întorsătura frazei e mai firească la Coresi, 
raporturile sintactice mai precise (obiectul e totdeauna legat de verb prin 
prepoziția pre), iar ritmul se desfăşoară mai vioi şi mai armonios: „lată amu 
frațiloru, că trecu iarna şi primăvara înceape-se. Şi vedemfl toate făpturile de 
pre lume întregindu-se, şi pomii înflurindu şi toate leam-nele <pomii> 
dumbrăviloru şi pământului răsărindu-i iarbă şi păsările toate cântându, şi 
alalte toate încindu-se. Şi de acestea bucurămu-ne şi ne veselimu. Şi să 
slăvimu şi mărimii şi ne mirămu prea bunului şi meşterului Dumnezeu, cela ce 
adauge şi întoarce toată lumea spre noire. Ce, cumii vedemii acestea toate 
încindu-se, aşa şi noi, până vreame avărrm, a noastră viață să o noimii” 
(Evanghelia cu învăţătură, ed. Sextil Puşcariu-Al. Procopovici, p. 87). 

Cărţile coresiene au avut o circulație mult mai întinsă decât avuseseră 
traducerile maramureşene, care se copiau anevoie cu mina. Prin legăturile 
comerciale cu Braşovul, prin boierii băjenari şi, mai târziu, prin cuceririle lui 
Minai Viteazul, cărţile coresiene au trecut munții. În toate ţinuturile româneşti 
s-au găsit, până în vremurile noastre, exemplare ieşite din teascurile primei 


tipografii româneşti din Braşov. Un exemplar din Psaltirea slavo-română a fost 
descoperit de Alexandru Odobescu la mănăstirea Bistrița din Oltenia, în bună 
tovărăşie cu tipăriturile slavoneşti contimporane; un exemplar din Evanghelia 
cu învățătură a fost găsit de d-1 Al. Procopovici în satul Liteni din Bucovina, 
unde fusese adus, probabil, din Suceava; Lucrul aposto-lesc, dăruit Academiei 
Române de C. Const. Karadja, poartă o notă din laşi, de la 3 martie 1563, a 
hatmanului Ga vrii, fratele lui Vasile Lupu; o Evanghelie a fost găsită de N. 
Iorga în Vălenii-de-Munte din Prahova; Catehismul şi Pravila au fost 
descoperite la Ieud, în Maramureş. Tipăriturile coresiene, răspândindu-se în 
toate ținuturile româneşti, au dus cu ele pretutindeni graiul muntean, pe care 
l-au impus cu autoritatea cărților sfinte. Astfel Coresi, folosind graiul din sud- 
estul Ardealului şi din Tara Românească, a îndeplinit, fără să bănuiască, o 
operă de o importanţă deosebită în cultura noastră: a pus primele pietre solide 
la temeliile limbii literare de azi. 

Despre diacul Lorinţ: N. I o r g a, Octoihul Diacului Lorinţ, Academia 
Română, MeM. SecŢ. Istorice, seria III, tom. XI, mem. 7, Bucureşti, 1930. 

Despre Honterus: Karl Kurt Klein, Der Humanist und Reformator 
lohannes Honter, Miinchen, 1935 (Schriften der Deutschen Akademie, Heft 22); 
Hermann Tontsch, Die Honteruspresse în 400 Jahren. Festschrift der 
Buchdruckerei, Johann Gotts lohn, Braşov, 1933. 

PALIA DE LA ORĂŞTIE (1582) 

S-au văzut în capitolul precedent măsurile luate de autoritățile maghiare 
pentru a converti la calvinism bisericile româneşti din Ardeal şi străduințele 
depuse de superintendențţii români pentru a traduce în limba poporului cărțile 
necesare cultului şi propagandei. Cea din urmă din şirul acestor tipărituri este 
Palia. 

Coresi tipărise, după cum s-a văzut, numai Noul Testament, cele patru 
Evanghelii, Faptele (şi Scrisorile) apostolilor. Era firesc ca atenţia cărturarilor 
români ai vremii să se îndrepte şi către Vechiul Testament, care formează 
fundamentul pe care se sprijină Noul Testament, alcătuind împreună un întreg: 
Biblia. Sarcina de a patrona traducerea şi tipărirea Vechiului Testament şi-a 
luat-o superintendentul Mihail Tordaş -— cel ales în 1577 - sprijinit, în această 
întreprindere, de comandantul Hunedoarei, Geszty. Cartea intitulată Palia, de 
la gr. Uaksa (= vechi), adică Vechiul Testament, publicată la Orăştie în 1582, de 
către fiul diaconului Coresi, Şerban, şi tovarăşul acestuia. Marian diacul, 
cuprinde de fapt numai primele două cărți: Creaţiunea şi leşirea sau, cum spun 
traducătorii cu cuvintele slavone: Bitia (slav. 6bith = a fi; bitia — creaţiune) şi 
Ishodul (slaV. Hcxoahth = a ieşi). 


Ea s-a tipărit, după cum se spune în prefaţă, cu cheltuiala lui Francisc 
Geszty - Gesti Frenţi, cum îl numesc ai noştri — „ales hotnogiu Ardealului şi 
Ţării Ungureşti, lăcuitoriu în Deva”. E un personaj cunoscut în istorie: era 
comandantul militar al Hunedoarei şi ținuturilor învecinate cu teritoriul 
unguresc căzut în stăpânire turcească; avea ca reşedinţă Deva, cu bogatul ei 
teritoriu, şi fusese trimis în ajutorul lui Aron-vodă, domnul Moldovei. Era un 
comandant violent, urât de soldații săi, care, la opt ani după moartea lui, i-au 
distrus mormântul. Dar cu tot caracterul lui aspru şi impulsiv, s-a ocupat 
totuşi cu interes de viața religioasă şi culturală a supuşilor săi: a zidit şcoală şi 
internat în Deva, a restaurat biserica reformată, a construit casă pentru preot 
şi a suportat cheltuielile pentru tipărirea Paliei. 

Traducătorii au în frunte pe episcopul, sau, cum îl numeau ei, „ales 
piscopul rumânilor în Ardeal”, Mihail Tordaş, şi sunt în număr de patru: Ştefan 
Herce, „propovăduitorul Evangheliei lui Hristos în oraşul Cavâran Sebeşului 
(Caransebeş), Zacan Efrem, „dascălul de dăscălie a Sebeşului.” Peştişel Moisi, 
„propovăduitorul Evangheliei în oraşul Lugojului”, şi Archirie, „protopopul 
varmegiei Huniedoarei”. 

În prefaţă ni se spune că traducătorii, văzând cum „toate limbile înfloresc 
întru cuvintele sfinte ale lui Dumnezeu” şi că „numai noi românii nu le avem 
pre limba noastră, cu mare muncă scoasem den limbă jidovescă şi grecască şi 
sârbească pre limbă românească”. S-a crezut într-o vreme la noi că aserțiunile 
traducătorilor sunt întemeiate şi s-a căutat chiar a se determina partea care 
revine fiecăruia în această utilizare de izvoare în limbi străine, dar regretatul 
Iosif Popovici, fost profesor de slavistică la Universitatea din Cluj, în Analele 
Academiei Române, XXXIII, pe 1911, şi, independent de dânsul, d-1 Mărio 
Roques în Melanges offerts a M. Emile Picot, Paris (1913), şi mai târziu în Palia 
d'Orăştie (1581-1582), voi. I, Paris, 1925, au dovedit că avem de-a face cu o 
traducere făcută după textul unguresc al Vechiului Testament, tradus şi tipărit 
în 1551 de un elev al lui Melanchthon, Gaspar Heltai, pastor la Cluj, tipograf şi 
autor de cărți — între care şi originalul Molitvenicului lui Coresi — care i-au 
asigurat un loc de seamă în istoria literaturii ungurești. 

Textul unguresc care stă la baza traducerii româneşti se străvede în 
numeroasele elemente lexicale din cuprinsul Paliei, precum: şpan = 
supraveghetor, unG. Işpan; tâmaţț = piața din fața templului, unG. Tornâcz; iliş 
= merinde, unG. Eles; sucuit = obişnuit, verB. UnG. Szokni; oca = cauză, unG. 
Ok, precum şi în numele proprii cu terminaţiuni flexionare proprii numai limbii 
ungureşti (ca de exemplu: Calahot din Calah, nume de localitate biblică + 
terminaţiunea ot, care în ungureşte indică acuzativul; Leabimot (Leabim fot; 
Ludimot (Ludim fot; Anamimot (Anamim-ot). 

Dar, în afară de textul unguresc, traducătorii au mai avut - după cum 
arată d-1 Mărio Roques - dinainte şi un text latinesc al Vulgatei, într-o ediție 
corectată, asemănătoare cu aceea pe care a publicat-o în 1573 Luca Osiander 
la Tiibingen. 

Fragmentul Leviticului (cartea a III-a din Biblie), scris pe pergament şi 
păstrat în Biblioteca Naţională din Belgrad, pe care l-a publicat Haşdeu în 
Cuvente den bătrâni, nu face, cum s-a crezut, parte din traducerea care sta la 


baza Faliei de la Orăştie, ci este o tălmăcire independentă, făcută în Ardeal la 
începutul secolului al XVII-lea şi copiată în Ţara Românească. 

Palia ocupă în ciclul traducerilor româneşti din veacul al XVI-lea un loc 
aparte prin frumusețea traducerii, prin limba ei vioaie, pitorească şi 
armonioasă. Traducătorii au ştiut să folosească frământările unui veac de 
muncă literară pentru a nimeri cuvinte expresive, care deşteaptă imaginația şi 
mişcă simţirea. 

Cu Palia de la Orăştie se încheie seria tipăriturilor româneşti în Ardeal. 
Curând după aceasta, marile schimbări şi războaiele dezlănțuite în toate 
cuprinsurile româneşti, pe care se profilează epopeea militară a lui Mihai 
Viteazul, au pus capăt activităţii tipografice. Ea se reia abia peste o jumătate de 
veac, dincoace de Carpați, în timpul domniilor lui Matei Basarab şi Vasile 
Lupu. 

EPOCA POST-CORESIANĂ. TEXTELE POPULARE 

LITERATURA APOCRIFĂ 

Textele Sfintelor Scripturi traduse în Maramureş şi tipărite de Coresi în a 
doua jumătate a veacului al XVI-lea s-au răspândit peste tot pământul 
românesc, ducând pretutindeni cuvântul lui Dumnezeu în limba poporului. 

Pentru neamul nostru, care folosise până atunci ca limbă de cultură o 
limbă străină, aceste traduceri au fost cele dintâi zări de lumină. 


Îndemnaţi de râvna cu care poporul primise cartea în limba lui, clericii, 
singurii cărturari ai timpului, s-au apucat să traducă din mulțimea textelor 
slave ale vechilor mănăstiri, legende religioase cu caracter popular, pe care 
istoricii literaturilor creştine le numesc legende apocrife. 

După criteriile de limbă - şi, în primul rând, rotacismul — legendele 
religioase apocrife au început a fi traduse cam în aceeaşi vreme de înviorare 
religioasă şi în aceeaşi regiune în care au apărut şi primele texte ale Sfintelor 
Scripturi în limba română. 

Aceste legende au circulat din mână în mână în toate ţinuturile 
româneşti. Cu timpul, şi alte centre de cultură religioasă — poate mănăstirile 
din principate — au contribuit la traducerea şi răspândirea literaturii apocrife. 

Într-o vreme în care singura clasă de cultură era clerul — şi era clerul 
fiindcă acum patru veacuri cultura era legată la noi de cunoaşterea unei limbi 
moarte - traducătorii au fost preoții şi călugării. 

Interesant este faptul că din bogata literatură apocrifă slavă, clericii au 
ales, pentru a transpune în limba poporului, mai întâi legendele apocaliptice, în 
care pretinsul autor —- un apostol sau un patriarh — dezvăluie, în cuvinte pline 
de simboluri menite a spori impresia de mister, tainele lumii de dincolo de 
moarte, pe care le-ar fi aflat prin miracolul unei viziuni cereşti. Ceea ce a 
îndemnat clerul nostru să împărtăşească poporului, din mulțimea legendelor 
slave cu care îşi desfăta imaginația, mai întâi apocalipsele apocrife, a fost fără 
îndoială năzuința de a întări în sufletul maselor populare instinctele morale, 
îndreptându-le gândul dincolo de bunurile trecătoare ale acestei lumi 
pământeşti. 

Legendele acestea naive, dar care zugrăvesc în culori vii, pe de o parte, 
contrastul dintre chinurile pe care le îndură în flăcările nestinse ale infernului 
cei ce şi-au trăit viața în păcate, iar, pe de altă parte, veşnica fericire care 
aşteaptă în grădinile înflorite ale raiului pe cei ce şi-au încheiat viața 

UI pământească în cinste şi dreptate, trebuie să fi zguduit adânc sufletul 
poporului, căci numai astfel ne explicăm urmele pe care aceste legende le-au 
lăsat până azi în tradiţiile, în colindele religioase şi în arta populară. 

Epoca care se întinde de la Coresi până la Matei Basarab este bogată în 
colecții manuscrise cuprinzând asemenea legende: Codex Sturdzanus, copiat 
între 1580-1620, în Măhaciu pe Mureş; Codex Todorescu, copiat în secolul al 
XVI-lea, în Ardeal; Codex Martianus, copiat în secolul al XVII-lea; Codicele de la 
Kohalm, descoperit de Ilie Bărbulescu, tot în Ardeal; un altul descoperit de 
Andrei Bârseanu, la Ieud, în Maramureş; altul în Ardeal, de N. Iorga, cu 
versiune slavo-română şi rotacism 1. 

Colportorii zeloşi ai acestui gen de literatură au fost preoții, căci mai toate 
manuscrisele vechi sau noi ale acestor legende, cunoscute şi păstrate în 
Biblioteca Academiei Române, sunt copiate de ei. Lucrurile îşi au explicarea lor, 
fiindcă aceste legende apocaliptice, pe lângă tendința de a ridica nivelul moral, 
mai vădesc şi preocuparea de a înălța în ochii poporului autoritatea preotului. 
Aşa, de pildă, în Călătoria Maicii Domnului la iad, se înfăţişează, între muncile 
pe care le îndură cei păcătoşi, şi chinurile celor ce n-au venit duminica la 


biserică sau nu s-au ridicat dinaintea preotului când a ieşit din biserică (sunt 
osândiţi să stea pe scaune înroşite în foc). 

Aceste legende răspândite prin copii manuscrise au fost adunate şi 
cusute la un loc de timpuriu în sbornice sau codice. Cel mai vechi este Codex 
Sturdzanus, numit aşa de Haşdeu după numele lui Dimitrie Sturdza, care 1-a 
împrumutat marelui istoric şi filolog pentru studiu şi care apoi 1-a dăruit 
Academiei Române. El a fost studiat şi publicat de Haşdeu în text chirilic şi cu 
o bună transcriere latină, în volumul al doilea din Cuvente den bătrâni. 

Codex Sturdzanus este alcătuit din două părți. Prima parte cuprinde o 
serie de legende, intitulate de Haşdeu texte măhăcene: Legenda Duminicii, 
Legenda Sf. Vineri, Legenda lui Avradm, câtetrele copiate de Popa Grigore, în 
Ardeal, în satul Măhaciu, mai sus de Turda, între 1580-1619; a doua parte 
cuprinde o altă serie de legende: Legenda Sf. Sisinie, Călătoria Maicii Domnului 
la iad, Apocalipsul apostolului Pavel, numite de Haşdeu texte bogomilice, 
precum şi un text, Cugetări în ora morții, pe care Haşdeu îl credea o creațiune 
originală românească cu caracter bogomilic. Acestea din urmă au fost copiate 
înainte de 1580 de un anonim şi cusute într-un volum cu textele măhăcene de 
popa Grigore. 

Haşdeu, şi după el Gaster şi toţi cei ce s-au ocupat de istoria literaturii 
noastre vechi au pus în legătură literatura apocrifă cu o mişcare eretică 
apărută în Bulgaria şi imperiul bizantin în veacul al X-lea: bogomilismul. 

BOGOMILII 

Bogomilismul a fost o sectă eretică născută în Asia Mică din fuziunea 
creştinismului cu dualismul persan. Din Asia erezia a pătruns în Europa prin 
coloniştii greci şi armeni, aduşi de împărații bizantini şi aşezaţi la granițele 

Vezi N. Iorga, Istoria românilor, voi. IV, Cavalerii, p. 114-115. 

De nord ale Bizanțului, în regiunea Adrianopolului şi Filipopolului. Din 
aceste centre curentul s-a întins în imperiul bizantin şi mai ales în Bulgaria, 
unde a dobândit o mare putere de expansiune prin propaganda popii leremia 
Bogo-mil, care a trăit în secolul al X-lea, sub țarul Petru. Din Bulgaria secta a 
trecut mai departe în Serbia, Bosnia şi Herţegovina şi s-a răsfirat în Occident, 
sub diferite numiri: patarini în Italia nordică, cathari (de la gr. Ka9ap6<; = = 
curat, fiindcă pretindeau că ei dețin învățătura curată a Mântuitorului) în 
Germania şi Italia — de aci vine şi germanul Ketzer, boemul Kacir = eretic — şi au 
ajuns până în sudul Franţei. Celebra sectă a albigensilor, împotriva căreia papa 
Inocenţiu al III-lea a dezlănțuit cruciata de exterminare, era şi ea o îndepărtată 
ramură a bogomililor din Balcani. 

Erezia bogomilică a fost în creştere în Peninsula Balcanică până în 
secolul al XH-lea, când s-a pornit lupta pentru distrugerea el. În anul 1111 
împăratul bizantin Alexe Comnenul deschide lupta, arzând pe rug în 
hipodromul din Constantinopol pe conducătorul sectei, pe medicul Vasilie, şi pe 
cei 12 apostoli ai săi. Câtva timp după aceasta, în Serbia, jupanul Ştefan 
Nemania începe o groaznică prigoană împotriva ereticilor, arzându-i pe rug sau 
arun-cându-i în exil. 

În secolul al XH-lea şi al XHI-lea, țarii bulgari Boril şi Alexandru se 
străduiesc şi ei să înăbugşe erezia în Bulgaria. Invazia turcească a împiedicat 


însă extirparea bogomilismului din ţara vecină. Aci, până târziu în secolul al 
XVII-lea, s-a menținut o fâşie întinsă de 14 sate, înşirate între Nicopole, Vidin şi 
Filipopol, care rămăseseră credincioase vechii erezii şi refuzau crucea, deşi 
aveau biserici. În veacul al XVIII-lea aceste resturi bogomilice au fost convertite 
la catolicism de către misionari franciscani veniți din Bosnia. Din aceste 
ținuturi au venit la noi, începând din anul 1688, emigranți bulgaro-pavlichieni, 
care s-au aşezat în jurul Craiovei, a Râmnicului, în județul Vlaşca şi în jurul 
Bucureştilor, la Cioplea. 

Doctrina bogomililor pleacă de la anatagonismul dintre Dumnezeu, ca 
principiu al binelui, şi Satana, ca principiu al răului. Dumnezeu este creatorul 
lumii spirituale, invizibile şi eterne. Satana este creatorul lumii materiale, 
vizibile şi trecătoare. Satana a creat trupul omului, Dumnezeu i-a dat sufletul. 
Satana a pus la cale căderea omului şi izgonirea lui din rai, el a stă-pânit 
lumea până la venirea Mântuitorului. De aceea bogomilii respingeau Vechiul 
Testament, care povesteşte rătăcirea omenirii sub influența spiritului cel rău, şi 
nu admiteau decât Noul Testament. 

Pornind de la antiteza dintre suflet, creațiunea lui Dumnezeu, şi dintre 
trup, creațiunea Satanei, şi considerând viața aceasta de pe pământ ca un 
popas către viața cea veşnică viitoare, bogomilii predicau asceza, dispre-țuiau 
bunurile pământeşti, duceau o viață sobră, nu admiteau taina euharistiei cu 
pâine şi vin, combăteau cultul sfinților şi al icoanelor, pe care le considerau ca 
rămăşiţe de idolatrie, nu admiteau Vechiul Testament, care povesteşte epoca în 
care omenirea a fost sub stăpânirea Satanei, respingeau crucea, pe care o 
considerau ca o unealtă cu care diavolul a chinuit pe MântuitoR. În vremurile 
de înflorire ale panslavismului, atunci când literatura apocrifă era puțin 
cunoscută, savanții slavi atribuiau bogomililor un rol important în creația şi 
răspândirea literaturii apocrife. Haşdeu şi după el Gaster au împărtăşit părerea 
slaviştilor şi această părere a fost admisă fără nici o rezervă de toți istoricii 
noştri literari, ba răposatul Sbiera, care credea că prototipul Codicelui 
Voroneţean a fost tradus în secolul al XIII-lea, în sudui Dunării, punea în 
legătură cu erezia bogomilică înseşi începuturile literaturii noastre. 

LITERATURA BOGOMILICĂ 

Din literatura bogomilică, trei cicluri de legende, după câte ştim până 
acum, au intrat în literatura noastră veche. Primul este legenda lui Adam şi 
Eva, în care apare tema zapisului cu Satana. Adam, izgonit din rai, a fost silit, 
pentru a putea lucra pământul, care era opera şi proprietatea Satanei, să 
încheie cu el un zapis prin care i-a cedat sufletul lui şi al celor ce se vor naşte 
din el. Satana a ascuns zapisul, scris pe o cărămidă, în apele Iordanului. Când 
Mântuitorul a venit la sf. Ioan şi a intrat în apele râului ca să primească 
botezul, s-a aşezat peste cărămidă, sfărâmând-o. Acest motiv este împletit cu 
tema arborelui crucii. Adam, în agonie, trimite pe Sit şi pe Eva să-i aducă din 
rai o ramură din pomul cunoştinței binelui şi răului. Din această ramură, ai săi 
îi împletesc o cunună pe care i-o pun pe cap în ceasul morții. Din cunună a 
crescut un arbore, din care apoi s-a făcut crucea pe care a fost răstignit 
Mântuitorul. 


O altă legendă îşi propune, printr-un proces de interpretare simbolică, să 
arate cum crucea Domnului a fost ridicată pe locul unde zăcea căpățâna lui 
Adam şi de aceea în icoanele pe care se zugrăveşte răstignirea Mântuitorului se 
află sub cruce o căpățâna. Sângele Domnului, revărsându-se peste ea, a 
răscumpărat-o din păcate. 

Legenda lui Adam şi Eva se păstrează în mai multe manuscrise din 
primul pătrar al secolului al XVII-lea, iar a doua, despre lemnul crucii, într-o 
serie de manuscrise din prima jumătate a secolului al XVII-lea. 

În literatura noastră veche se mai cunosc încă două cicluri de legende cu 
vădit caracter bogomilic. Unul, care ni s-a păstrat într-un manuscript din 
secolul al XVIII-lea al Bibliotecii Academiei Române (nr. 1282, f. Î64-177), 
povesteşte cum Satanail, invidios de creațiunea omului, a atras de partea sa o 
ceată de îngeri şi, furând veştmântul, stema şi steagurile Domnului, s-a aşezat 
cu scaunul de deasupra norilor, şi cum Dumnezeu a trimis pe arhanghelul 
Mihail, care prin vitejia şi iscusința lui a izbutit să redobândească podoabele 
raiului. Această legendă, al cărei prototip bulgăresc este publicat de profesorul 
Iordan Ivanov de la Sofia, a prins rădăcini adânci în folclorul nostru, în unele 
versiuni pupulare tema aceasta s-a contaminat cu zapisul lui Adam, căci în 
aceste versiuni, culese de Voronca şi alții (v. Cărțile pop., II, p. 55), Dumnezeu 
trimite pe arhanghelul Mihail sau pe sf. Ilie să reia de la Satan zapisul încheiat 
cu primul om. Legenda luptei lui Satanail cu trimişii Domnului pentru 
podoabele cerului este sursa unuia din cele mai frumoase cicluri de colinde 
populare, „prada în rai”, în care se întâlnesc laolaltă gradaţia povestirii, 
mişcarea dramatică şi frumusețea imaginilor (v. Cărțile pop., II, p. 37). 

A treia legendă bogomilică este o detaliere a unui fragment din 
Evanghelia lui Matei (cap. IV, versetul 1-12), în care se povesteşte disputa Mân- 
tuitorului cu Satana în pustie. Satana, văzând că, cu toate străduințele sale, nu 
izbuteşte să izgonească pe Mântuitor de pe pământ, se retrage pe un munte 
vecin şi se pregăteşte de luptă. Domnul învăluie muntele într-un nour negru; 
îngerii prind pe Satana şi-l spânzură de toarta cerulul. În cele din urmă. 
Satana, prefăcându-se pocăit, este iertat. Dar, ajuns pe pământ, intră în inima 
Caiafei şi provoacă răstignirea Domnului, care o primeşte pentru a împlini 
Scripturile şi a mântui omenirea. Textul se păstrează într-un manuscris al 
Academiei Române din secolul al XVIII-lea. Ne-a venit din literatura bulgară, 
unde textul era cunoscut din secolul al XIV-lea. La rândul lor, bulgarii l-au 
primit din Bizanț, unde apare încă din veacul al XII-lea. 

La atât se reduce literatura cu nuanţă bogomilică în literatura scrisă 
românească. 

În literatura orală a poporului circulă azi un ciclu însemnat de legende în 
care se vede concepţia dualistă a lumii, antagonismul dintre cele două mari 
puteri: Dumnezeu şi Satana - Dumnezeu creator al vietăților bune (calul, boul, 
oaia, albina), Satana creator al celor rele (viespea, liliacul, şarpele). Exceptând 
una singură -— în care cei doi creatori apar alături ca urzitori ai omului, Satana 
plămădind trupul din lut, Dumnezeu hărăzindu-i sufletul, legendă care ne este 
atestata ca autentic bogomilică de către călugărul bizantin, contimporan cu 
secta, Euthimie Zygabenos, multe din celelalte au putut pătrunde la noi, 


precum am arătat în altă parte 1, nu numai din sudul Dunării, ci şi din Iran, 
prin coloniile iraniene din sudul Rusiei. 

CODEX STURDZANUS 

Textele din Codex Sturdzanus însă nu au nimic comun cu bogomilismul. 
Pentru întâiaşi dată, în Studii bizantino-române, D. Russo a arătat că textul 
numit de Haşdeu Cugetări în ora morții şi în care el vedea o creațiune originală 
românească, de caracter bogomilic, nu este originală, ci este o întrețesere de 
fragmente luate din Dioptra lui Filip Solitariid, din Evhologiu şi din Viaţa Sf. 
Vasile cel Nou. 

Mergând pe drumul deschis de Russo, am arătat în 1929, în Cărţile 
populare în literatura românească, I, p. 43-48 şi mai ales 68, 73-75, 94-97, că 
nu se poate stabili nici o legătură nici între celelalte legende religioase din 
Codex Sturdzanus, Codex Martianus şi Codex Todorescu şi între mişcarea 
bogomilică, pentru două motive destul de simple: 1. Textele apocrife din Codex 
Sturdzanus apar în literaturile creştine -— siriacă, bizantină şi coptă - cu patru- 
cinci secole înainte de ivirea bogomilismului în Balcani, şi al 2-lea, că ele 
cuprind idei ce vin în contradicție flagrantă cu doctrina bogomililor. 

1 Cărţile populare, I, p. 35 - 42. 

Aşa cum o cunoaştem din expunerea călugărului bizantin contimporan 
Łu-thimie Zygabenos. Aşa, de pildă, bogomilii, ca şi albigensii, nu admiteal. 
Învierea trupului, pe care îl considerau ca operă a Satanei, deosebindu-se în 
această privință de biserica ortodoxă, care crede că în ziua judecății dir urmă, 
sufletele vor învia în trupurile pe care le-au părăsiT. În Apocalipsul lui Pavel 
este un pasaj în care, după ce se povesteşte că îngerii iau sufletul omului drept 
din trup, se întorc şi-i spun: „Suflete, cunoaşte-ţi trupul tău de unde ai ieşit, că 
iară te vei întoarce în trupul tău la ziua de înviere”. Bogomilii disprețuiau 
crucea; în legendele din Codex Sturdzanus sunt pasaje din care reiese venerația 
pentru crucea pe care a fost răstignit Mântuitorul. Bogomilii respingeau 
împărtăşania cu pâine şi vin, pe care o considerau ca un sacrificiu adus 
demonilor; în Călătoria Maicii Domnului la iad, această taină a euharistiei este 
învăluită într-o aureolă divină. Bogomilii propovă-duiau dogma celibatului; în 
Călătorie nu numai că nu este combătută căsătoria, dar ea este admisă chiar 
pentru preoți. 

Renunţând dar la clasarea făcută de Haşdeu în texte bogomilice şi măhă- 
cene, vom împărți scrierile din Codex Sturdzanus, după cuprinsul lor, în două 
grupe: 1. Literatură apocrifă apocaliptică, care, în numele apostolilor sau al Sf. 
Fecioare, ne dezvăluie într-o formă plină de simboluri tainele lumii de dincolo 
de moarte, şi 2. Legende hagiografice: acestea, într-o lumină de miracol, ne 
povestesc viața supraomenească a marilor iluminațţi care şi-au sacrificat viața 
pentru triumful creştinismului, precum şi marilor asceţi care şi-au mortificat 
trupul pentru a-şi mântui sufletul. 

Ciclul legendelor apocaliptice este reprezentat în Codicele Sturdzan prin 
următoarele trei texte: Apocalipsul apostolului Pavel, Călătoria Maicii Domnului 
la iad şi Moartea lui Avraam. La acestea s-ar putea adăuga, prin caracterul ei, 
şi Epistolia Domnului nostru lisus Christos sau Legenda Duminicii. 


Apocalipsul apostolului Pavel a fost plăsmuit prin veacul al IV-lea d. CH. 
Cu intenţia de a lămuri pasajul obscur din scrisoarea a li-a a apostolului, în 
care acesta, povestind celebra viziune pe care a avut-o în Valea Damascului şi 
care l-a convertit din cel mai înverşunat vrăjmaş al creştinilor în cel mai zelos 
apostol, spune textual că a fost răpit la al treilea cer şi a auzit şi văzut lucruri 
pe care nici un om nu le-a auzit şi nu le-a văzut. De fapt, tendința 
apocalipsului este să pună în relief contrastul dintre grădinile raiului cu cetatea 
de pietre scumpe şi mărgăritare, de o parte, şi dintre veşnicul întuneric al 
infernului, unde se muncesc în râuri de foc cei păcătoşi, de altă parte. 

Acest apocalips a avut mai puţină răspândire în literatura veche 
românească, deoarece versiunea lui derivă după un text sârbesc mutilat, care 
fusese tipărit la începutul secolului al XVI-lea la Veneţia, de tipograful sârb 
Bozidar Vukovic. 

Călătoria Maicii Domnului la iad, copiată în Codicele Sturdzan pe la 
1580, stărui este asupra chinurilor din infern, unde diferitele grupe de păcătoşi 
se zbat, ca şi în infernul lui Dante, în chinuri din ce în ce mai grele, cu cât Sf. 
Fecioară intră mai adânc în împărăţia întunericului. 

A treia legendă. Moartea lui Avraam, după ce ne descrie bunătatea lui 
Avraam, care nu se aşază niciodată la masă fără oaspeţi, ne povesteşte 
împrejurările în care patriarhul a văzut tainele cereşti. leşind o dată cu fiul său 

Isac să caute un oaspe pentru masă, întâlnesc sub poalele unui munte 
un călător obosit pe care îl aduc în casa lor. Peste noapte, Isac are un vis 
revelator, şi atunci străinul, care nu era altul decât îngerul Domnului, se 
destăi-nuie lui Avraam, spunându-i că e trimis de Domnul să-i ridice sufletul. 
După cererea stăruitoare a lui Avraam, îngerul, îngăduindu-i să mai trăiască 
încă, îl ridică pe un car de foc la cer, unde patriarhul vede, în pragul raiului, 
masa de judecată a lui Sit, calea îngustă care duce spre rai, calea largă care 
duce spre iad şi alte taine divine. 

Versiunea din Codex Sturdzanus se încheie aci, dar alte versiuni, traduse 
din greceşte, la sfârşitul secolului al XVII-lea sau începutul secolului al XVIII- 
lea, ne povestesc cum patriarhul, scoborât pe pământ, nu se mai îndură să se 
despartă de ai săi. Dumnezeu trimite atunci moartea, care dându-i să bea din 
paharul ei, Avraam îşi dă sufletul, pe care un cor de îngeri îl duc spre cer. 

În afară de aceste trei apocalipse, care dezvăluie tainele lumii de dincolo 
de moarte, cu contrastul dintre paradis şi infern, a mai circulat în vechea 
literatură românească un al patrulea apocalips, care destăinuia maselor 
populare tainele judecății din urmă. Este Apocalipsul Sfântului loan Bogo- 
slovul, descoperit de regretatul N. Drăganu într-un codice din veacul al XVI-lea, 
şi pe care l-am găsit apoi şi într-o serie de manuscrise din Biblioteca Academiei 
Române. Textul nu se poate identifica însă, după cum credea Drăganu, cu 
textul bogomilic descoperit în arhivele inchiziției din Carcas-sone — oraş în 
sudul Franţei — unde fusese pe vremuri un important centru al ereziei 
albigense. Dimpotrivă, în fo ma în care îl avem în literatura noastră, el are 
concepții ortodoxe: venerarea profeților, adorarea crucii, ideea că, la ziua 
judecății din urmă, oamenii vor învia cu trupul. Textul povesteşte, după cum 
arată titlul, cum apostolul, urcându-se în muntele Tavorului, se roagă 


Domnului să destăinuie cele ce vor fi în ziua judecății din urmă. Într-o lumină 
orbitoare, Mântuitorul, deschizând cerul, îi arată lucrurile simbolice — o carte 
pecetluită cu şapte peceţi — şi îi destăinuie sensul lor şi zilele de agonie ale 
lumii, când va veni Antihrist pe pământ să amăgească omenirea, când îngerii 
vor aprinde pământul şi când toate cele trecătoare se vor mistui. 

La literatura apocalipselor apocrife se poate adăuga şi Legenda Duminicii 
sau Epistolia Domnului nostru Isus Christos, care se păstrează în Codex 
Sturdzanus. E vorba de o piatră căzută din cer, mică la vedere, dar aşa de grea 
că nimeni nu o putea ridica. Abia după ce patriarhul Ierusalimului şi soborul 
de preoți s-au rugat trei zile, piatra s-a deschis şi în ea s-a găsit scrisoarea 
Domnului, sfătuind omenirea să serbeze duminica şi ameninț înd cu cele mai 
grele pedepse cereşti pe cei care vor nesocoti duminica şi vor călca legea 
Domnului. 

Cum era de aşteptat, această literatură, răspândită de preoți în masele 
credincioşilor de pe vremuri, a avut un adânc răsunet în păturile populare. Cu 
deosebire Călătoria Maicii Domnului la iad şi Legenda Duminicii, care se citesc 
şi azi cu evlavie în lumea satelor şi sunt socotite ca amulete, aducătoare, de 
noroc şi păzitoare de primejdii, au împrumutat materiale pentru ciclul 
colindelor religioase. Scena muncilor din iad din pridvorurile multor biserici de 
sate este zugrăvită adesea cu elemente care amintesc Călătoria. Nu mai puțin 
norocos a fost, în ceea ce priveşte influența asupra poporului. Apocalipsul 
apocrif al sfântului loan Bogoslovul. Mai tot ciclul credințelor populare despre 
sfârşitul lumii, cu mitul lui Antihrist, cu lupta lui pentru a amăgi omenirea, cu 
victoria asupra lui Enoh şi Ilie, cu focul care va mistui pământul, pleacă de la 
acest apocrif şi de la o altă carte, intrată mai târziu în literatura noastră din 
literatura rusească, pe la jumătatea secolului al XVIII-lea: Semnele venirii lui 
Antihrist. 

34-37, 85-87. 

fiarelor, Bucureşti, Cultura Naţională, 1928, p. 59-67, şi N.Cartojan, 

publicate de B. P. H a s d e u în Cuv.ente den bătrâni, voi. II. 


Alte versiuni din Apocalipsul Apostolului Pavel, Apocalipsul Maicii 
Domnului au fost publicate de N. Drăgaii u, Două manuscripte vechi ' Codicele 
Todorescu şi Codicele Marțian, Bucureşti, Academia Română, p. 200 şi urm. 

O altă versiune cu rotacism (reprodusă în facsimil), N. I o r g a. Istoria 
românilor, voi. IV, Cavalerii, p. 114-115. Nu este însă din secolul XV. Cf. N. 
Drăganu Dacoromania IX, 1936-1938, p. 219-224. 

O versiune dezvoltată din Moartea lui Avraam a fost publicată de dr. M. 
Gaster în The Transactions of the Society of Biblical Archaeology, IX (1887), p. 
195- 199, text românesc şi traducere engleză după un manuscris din 1750. 

Textul Apocalipsului lui loan Bogoslovul a fost publicat de N. Drăganu, 
Două manuscripte: Codicele Todorescu şi Codicele Marțian, p. 229. 

Pentru alte manuscrise inedite din colecția Academiei Române precum şi 
pentru texte slave publicate de N. Tihonravov, A. Pypin, I. Porfiriev şi alții, şi 
pentru prototipe greceşti a se vedea Cărţile populare în literatura românească, 
voi. I, la capitolele respective. 

Studii. O expunere detaliată pentru domeniul românesc, cu o biografie 
mai completă, se găseşte în studiul meu, Cărțile populare în literatura 
românească, voi. I Epoca influenței sud-slave, p. 24-34, Bucureşti, 1929, unde 
este studiată şi întreaga literatură apocrifă. 

LITERATURA HAGIOGRAFICĂ 

Deşi curentele reformiste erau împotriva cultului sfinților —ne reamintim 
de prefața Cazaniei lui Coresi: „sfinții morți nu ascultă rugăciunea noastră” — 
totuşi preoții români din părțile ardeleneşti au tradus de timpuriu şi au pus în 
circulație şi câteva vieți de sfinți, care alcătuiesc un capitol interesant în 
literatura noastră veche: legendele hagiografice. 

Literatura aceasta fusese alcătuită în vremurile de adânc misticism ale 
evului mediu, când cultul sfinților luase un avânt aşa de puternic, încât 
drumurile care duceau către centrele în care se păstrau moaştele sfinților — 
numite în documentele timpului strața publica peregrinorum -— erau înțesate de 
alaiuri lungi de pelerini porniţi din toate părțile lumii creştine. Pentru a 
satisface curiozitatea pioasă a mulțimilor, care veniseră pe drumuri prăfuite din 
adânci depărtări, avide de a cunoaşte viața şi minunile sfinților al căror sprijin 
îl cereau, cărturarii din jurul sanctuarului în care se păstrau moaştele lor au 
alcătuit legendele hagiografice. 

În plăsmuirea acestor legende, autorii lor s-au servit de materialul pus la 
îndemână de tradiția populară, care pleca, fireşte, de la povestirile martorilor 
contemporani cu sfântul; dar acestea, transmise din generaţie în generație, 
fuseseră în mod conştient prelucrate — cum dealtfel se petrec lucrurile şi azi 
sub ochii noştri — de imaginația populară: cadrul istoric şi geografic în care se 
desfăşurase viața reală a sfântului fusese şters, iar în locul lui fantezia 
creatoare a poporului, folosindu-se de străvechile legende populare, a creat 
tipul generic al sfântului, în care latura miraculoasă a vieţii fusese accentuată 
şi subordonată unei concepții aparte. 

În elaborarea elementului miraculos din legendele populare, hagiografii 
au fost influențați de curentele filosofice ale timpului şi, în primul rând, de 
mistica neoplatoniciană. Aceasta susținea că în timpul extazului religios, 


sufletul omului se poate desprinde de materialitatea trupului şi că, pătruns de 
divinitate, stă mai presus de legile naturii, pe care le înfruntă. Pentru hagiograf, 
sfântul este campionul lui Dumnezeu pe pământ în lupta contra păgânismului 
şi a ispitelor acestei lumi trecătoare, cu care duhul răului caută să 
primejduiască mântuirea omeniril. În ceasurile de tortură, ei se confunda în 
sufletul lor cu Mântuitorul, care radiază în jurul lor nimbul sfințeniei. Acest 
nimb al sfințeniei creează în jurul mucenicilor un fel de pavăză invizibilă care 
destramă puterea legilor fizice ale naturii şi înalță sufletul şi trupul celui 
prigonit de vrăjmaşii Mântuitorului dincolo de granițele naturii materiale. De 
aceea, când se scoboară în arenă, unde se dau drumul fiarelor sălbatice, 
acestea nu se reped la ei. Torturile cele mai groaznice nu-şi mai pot produce 
efectul, fiindcă trupul sfântului, ocrotit prin harul divin, este imun: săgețile nu- 
1 străpung, flăcările nu-l mistuie, otrava nu-l distruge, până în clipa când 
Mântuitorul îi primeşte sufletul, oferindu-i cununa de martir. 

În afară de ciclul acesta al marilor martiri care şi-au dat viața pentru 
izbânda ideii creştine, literatura hagiografică mai cuprinde un alt ciclu mare de 
legende, acel în care se proslăveşte viața marilor asceţi. Se ştie că în veacul al 
IV-lea, după ce Constantin cel Mare a admis creştinismul în imperiul său, 
prigonirea creştinilor a încetat, şi cu aceasta s-a încheiat şi epoca martirilor. 
Admiraţia lumii creştine începe să fie atrasă atunci către o altă formă a 
eroismului mistic: asceţii. Aceştia —oameni simpli ori cărturari versați în 
filosofia timpului sau chiar mari împărați bizantini — în misticismul lor fanatic, 
se lepădau de toate bunurile vieții pământeşti şi, departe de valurile 
zgomotoase ale lumii, în văgăunile munţilor sau în pustiuri, duceau o viață 
aspră de abstinenţă, mortificându-şi trupul, pentru a obţine harul mântuirii 
divine. Admirând credinţa lor înflăcărată, biserica i-a trecut şi pe ei în rândul 
sfinților. 

Din literatura secolului al XVI-lea şi începutul celui de al XVII-lea au 
ajuns până la noi şi trei legende hagiografice: legenda Sfintei Vineri, a Sfântului 
Sisinie şi a Sfântului Alexie — primele două în Codex Sturdzanus, cea de-a treia 
într-un codice găsit la Cohalm de d-1 Ilie Bărbulescu, fost profesor la 
Universitatea din laşi. 

Legenda Sfintei Vineri este o legendă de martiră în care ni se povesteşte 
cum sfânta, pornind în lume să propovăduiască învățăturile Evangheliei, a fost 
legată pe cruce şi osândită să fie arsă de vie, cum a fost mântuită de un înger; 
cum apoi a scăpat neatinsă dintr-un cazan cu smoală clocotindă şi cum, în cele 
din urmă, un împărat păgân i-a tăiat capul. Legenda aceasta s-a răsfrânt în 
colindele religioase şi în descântece: 

Cine poate spune povestea Sfintei Vineri 

S-o zică 

Joi sară de două ori, Vineri dimineața de trii ori, Că l-oi scoate din lacuri, 
Din pacuri, Şi l-oi duce 

Une-o hi mesă-ntinsă. 

Făclii aprinsă, Izvoarăle reci şi fântâni curate. (Cărţile populare, I, p. 16 1) 
grăieşte un descântec din Hunedoara. Partea finală a legendei, în care sfânta se 
roagă lui Dumnezeu să ia în paza lui pe cei ce-i cinstesc ziua şi să blesteme pe 


cei ce nu i-o cinstesc, este obârşia unui întins cerc de superstiții populare 
privitoare la interdicția de a munci vinerea: — „Vinerea nu se face leşie, nici se 
toarce, nici se coasă, nici cămăşi se spală, că e rău de pățit” — şi la o mulțime 
de pățanii ale celor ce n-au respectat ziua sfintei. 

Legenda Sfântului Sisinie este un vechi descântec desprins din ciclul 
formulelor magice ale vechei Asirii, care a fost prelucrat în legendă hagiografică 
în Egiptul elenistic — unde s-a descoperit acum 30 de ani, de către un arheolog 
francez, cea mai veche formă a legendei, zugrăvită pe frescele unei mănăstiri 
creştine de pe la anii 400. Este o poveste sumbră despre sfântul care, luându- 
se pe urmele diavolului, fiindcă răpise din leagăn copiii surorii sale, îl găseşte, 
după spusele măslinului pe care-l binecuvântează, în fundul mării şi, după ce- 
1 sileşte să restituie copiii, îl bate cu buzduganul ca să-şi spună numele şi 
formele în care se preface când răpeşte copiii. Se ştie că, după concepţiile 
populare, duhul rău se poate preface în tot felul de vietăți şi că în fiecare din 
aceste metamorfoze ale sale el poartă câte un nume special. Cine cunoaşte 
numele şi-l pronunţă sau îl scrie are pe diavol în puterea lui. De aceea legenda 
scrisă se întrebuințează şi azi, mai ales în satele din Bucovina şi Moldova, ca 
amulet de către lehuze şi noii-născuţi împotriva influenței nefaste a diavolului. 
Dacă nu se ia această precauţie, atunci se poate întâmpla ca copilul să se 
îmbolnăvească de samca (un nume pe care-l poartă diavolul în această 
legendă) şi atunci, pentru a-l tămădui, se recurge la descântece numite „de 
samca”. Un descântec asemănător, scris pe foi de plumb în limba slavă, cu 
particularități fonetice sârbeşti din secolul al XHI-lea, a fost descoperit la noi în 
nişte săpături făcute la Turnu-Severin de d-1 C. Bărcăcilă. 

Cea mai interesantă legendă hagiografică este însă a Sfântului Alexie, a 
cărui duioşie a ispitit din veacul al XI-lea şi condeiul unui truver francez. 

Sf. Alexie, fiul unui nobil roman, îşi părăseşte soția în noaptea nunții şi, 
ducându-se la țărmul mării, se îmbarcă pe o corabie care-l duce în limanurile 
Capadochiei. Aci, în tovărăşia unui sihastru, pleacă spre Edesa, unde se păstra 
icoana nefăcută de mâini omeneşti, pe care Mântuitorul o trimisese lui AvgaR. 
Îşi împarte averea săracilor şi, devenit mai sărac decât cel mai sărac cerşetor, 
îşi petrece vremea în umilinţă şi rugă, la uşa bisericii. Servitorii tatălui său, 
trimişi în lume pe urmele lui, trec pe lângă el fără să-l recunoască. Soţia şi 
părinții rămân deznădăjduiți. Trec astfel 17 ani, până când, într-o noapte, Sf. 
Fecioară se arată în vis unuia dintre preoți, cerându-i să aducă în biserică pe 
„omul lui Dumnezeu”. Alexe este astfel descoperit; vestea despre sfințenia lui se 
răspândeşte în toată țara. Dar el se face nevăzut, pleacă spre ţărmul mării şi se 
îmbarcă pe o corabie, care, surprinsă de furtună, îl aduce în limanurile 
copilăriei sale. Rătăcind pe străzile Romei, întâlrieşte pe tatăl său, care nu-l 
recunoaşte, dar care, în amintirea fiului său, pe care îl credea pierdut, îi dă 
adăpost în casa sa. Acolo trăieşte 17 ani, sub scara tatălui, fără să se 
destăinuie nimănui, nici părintelui, nici mamei, nici soției sale, care-i rămăsese 
credincioasă. Abia la sfârşitul vieţii lui, printr-o minune dumnezeiască, se 
dezvăluie misterul care-i acoperise viața. 

Această legendă al cărui sâmbure îl formează o poveste siriacă din secolul 
al V-lea, prelucrată în Bizanţ şi mai târziu în Roma, a pătruns în literatura 


noastră de la sfârşitul secolului al XVI-lea sau începutul celui de al XVII-lea şi a 
avut un răsunet deosebit în sufletul popular. 

Sim. Florea Marian a cules un ciclu de legende în care viața Sfântului 
Alexie a fost prelucrată de imaginaţia populară cu elemente felurite — unele 
venite din romanul lui Varlaam şi Ioasaf, altele chiar burleşti, împrumutate din 
ciclul lui Păcală. 

LITERATURA DIDACTICĂ 

Trecerea de la literatura apocrifă la cea didactică era uşor de făcut, 
deoarece literatura didactică de la începutul culturii noastre era alcătuită din 
texte în care maximele, elementele rudimentare de ştiinţe naturale, precum şi 
cele narative, legende şi istorioare, sunt subordonate unor idei morale şi 
religioase. 

Literatura didactică este reprezentată în secolul al XVI-lea şi începutul 
celui de al XVII-lea, în afară de învățăturile lui Neagoe Basarab către fiul său 
Teodosie, despre care ne-am ocupat la locul său, prin două texte: unul venit din 
Egiptul elenistic prin vechiul Bizanț: Fisiologul, altul venit din literatura Italiei 
medievale: Fiore di virtu. 

Fisiologul. Fisiologul este o interesantă carte, alcătuită - după cum 
conchide Max Wellman într-un studiu recent — în secolul al IV-lea, poate în 
Egipt, sub influența curentelor neopitagoriciene şi a altor curente mistice din 
Orient, care căutau să descopere calitățile oculte ale lucrurilor, avantajele 
magice şi simbolurile lor religioase. 


Este, de fapt, un fel de tratat de zoologie şi de morală în acelaşi timp, în 
care animalele şi păsările, după ce sunt descrise cu obiceiurile reale sau 
închipuite, sunt interpretate apoi ca simboluri ale unor idei morale şi religioase. 

În ciclul animalelor descrise de Fisiolog se găsesc şi animalele fantastice 
din miturile popoarelor vechi, ca de pildă finixul, o pasăre ca păunul, cu capul 
de aur, care ar fi trăit pe lângă cetatea Heliopol. Acolo sta nouă ani pe cedrii 
Livanului, fără să se hrănească, fiindcă, ne spune textul, era hrănit de Duhul 
sfânt. După nouă ani i se umpleau aripile de mireasmă şi, auzind toaca 
preotului din cetate, intra cu el în biserică, se aşeza pe jertfelnic şi se aprindea, 
mistuindu-se în cenuşă, pentru ca apoi, a doua zi, preotul să o găsească 
renăscută şi întinerită. Alte animale mitice din Fisiolog sunt vasi-liscul, un fel 
de balaur cu privirea înveninată, care ucide de la distanţă, sau gorgonia, un 
monstru cu chip de femeie şi cu perii capului de balaur. 

Pentru a ne face o idee de structura acestei curioase cărți, iată, de pildă, 
cum este descrisă gheonoaia sau ciocănitoarea: „Gheonoaia zboară din copaciu 
în copaciu, scobind lemnul, şi ascultă cu urechea şi dacă află lemnul tare şi 
vârtos, ea fuge de la dânsul, iar unde află lemn slab şi găunos, ea tot scobeşte 
şi să sălăşluieşte într-însul; şi acolo scoate şi puii săi; şi lăcuieşte într-însul. 

Aşa şi diavolul: umblă din om în om, cercând cu vicleşugul său, şi dacă 
găseşte om slab să sălăşluieşte într-însul, iar dacă-l găseşte postind şi rugân- 
du-se sau făcând milostenie, el fuge că nu-i place.” 

După cum se vede, descrierea păsării este urmată de interpretarea 
simbolică. 

În felul acesta sunt descrise şi interpretate în sensul unui simbol moral o 
mulțime de animale şi păsări: pelicanul, care-şi sfâşie pieptul pentru ca din 
sângele lui să-şi hrănească puii, este interpretat ca un simbol al Mântuitorului, 
care s-a răstignit pe cruce, pentru ca prin sângele lui să mântuie omenirea de 
păcatul primitiv; porumbeii, care umblă totdeauna în stoluri, pentru ca să se 
ferească de şoim, sunt daţi ca pildă creştinilor care trebuie să se adune în cete 
la biserică spre a se feri de diavol. 

Fisiologul a fost alcătuit, după cum s-a spus, în Egipt, unde se încrucişa 
cultura elenistică cu cea iudaică şi orientală şi cu creştinismul. Din Egipt a 
pătruns în Bizanţ şi a intrat de timpuriu, poate din veacul al V-lea, în 
Occidentul latin, unde, sub numele de Bestiarii, a fost tradus şi prelucrat în 
toate limbile romanice şi germanice. Elementele fantastice pe care le conținea 
nu au izbit mentalitatea naivă a lumii medievale, lipsită de spiritul critic pe care 
ni-l dă astăzi progresul ştiinţelor exacte. Dealtfel, însuşi Sf. Ieronim, 
traducătorul Bibliei în latineşte, ne povesteşte într-una din scrisorile sale scena 
întâlnirii în pustiu a sfântului Antoniu cu un satir, care ar fi cerut sfân-tului să 
se roage pentru el lui Dumnezeu. 

Când asemenea naivități se găseau până şi în scrierile sfinților părinți, 
nu trebuie să ne mirăm că elementele din Fisiolog au pătruns în romanele 
courtois ale Franței medievale, ca de pildă în Floire et Blanchefleur, sau în 
operele truverilor, ca Thibaud, contele Champagnei şi regele Navariei, ori în ale 
istoricilor şi naturaliştilor, ca Jacques de Vitry ş.a. Bestiariile s-au bucurat 
astfel în evul mediu de o largă popularitate. Au inspirat până şi arta, căreia i-au 


împrumutat motive decorative pentru turnuri, pentru fațade, pentru portaluri, 
amvoane şi vitraliurile domurilor, precum şi ornamentațţii pentru vinietele şi 
inițialele manuscriselor. 

Nu mai puțin răspândit a fost Fisiologul în literaturile balcanice. 

De la bizantini, Fisiologul a călătorit mai departe la slavii sud-dună-reni, 
unde a fost tradus în două epoci diferite: o dată în epoca de aur a vechii 
literaturi bulgare, altă dată mai târziu, în epoca de supremație a literaturii 
sârbeşti. 

La noi, Fisiologul se pare că a pătruns de timpuriu; se cunosc până acum 
vreo şase manuscrise, dintre care cel mai vechi a fost copiat în 1693, de Costea 
Dascălul, din biserica Şcheilor din Braşov, şi a fost republicat, cu un studiu, de 
doamna Margareta Mociorniţă-Constantinescu, în facsimile şi transcriere 
latină. Toate aceste şase manuscrise descind din acelaşi prototip - mult mai 
vechi, poate din secolul al XVI-lea sau începutul celui de al XVII-lea - tradus la 
rândul său după o versiune sârbească. 

Versiunea aceasta tradusă din slavoneşte este însă sumară; de aceea în 
epoca influenței greceşti s-a făcut o nouă traducere după un text mult mai 
complet, al lui Damaschin Studitul, arhiepiscopul Naupactei, venit la noi într-o 
tipăritură venețiană sau în manuscris, adus din Muntele Athos. Nu ştim cui se 
datoreşte această nouă traducere, dar versiunea cea mai veche se păstrează 
într-un manuscris, copiat în anul 1774 de dascălul Duma şi publicat de C. N. 
Mateescu în Calendarul şi revista lon Creangă pe 1914 şi 1915. 

Fisiologul a fost destul de răspândit în literatura noastră veche. El a 
îmbogăţit comoara tradițiilor populare cu legende despre animale şi păsări, că 
de pildă despre pelican sau despre amărâta turturică, acea duioasă istorioară 
despre pasărea care, rămasă fără soț, nu se mai aşază pe lemn verde, nici nu 
mai bea apă limpede. Această temă se găseşte în învățăturile lui Neagoe, în 
Evanghelia învățătoare de la Dealu, a fost culeasă în mai multe variante din 
gura poporului în Muntenia şi Bucovina şi a fost literalizată la începutul 
secolului trecut de Enăchiță Văcărescu (după liricul grec Psalidas) şi de Asachi 
(Păsăruica stingheră). Un alt animal fantastic din Fisiolog, utilizat adesea ca 
motiv decorativ în miniaturile manuscriselor din mănăstiri şi pomenit de multe 
ori de scriitorii noştri vechi, este vasiliscul, balaurul cu privirea fermecată, dar 
în acelaşi timp otrăvitoare. Stolnicul Constantin Cantacuzino, vorbind în Istoria 
Ţării Româneşti de împărații romani din epoca decadenței, spune că erau „mai 
răi şi mai cruzi decât fiarelE. Şi decât aspidele şi vasiliscii cei otrăvitori şi 
veninați” (ed. Iorga, p. 85). Nicolae Filimon, în romanul său Ciocoii vechi şi noi, 
descrie astfel belşugul din casa lui Dinu Păturică: „Vutcele şi cafelele cele mai 
bune, ciubucele şi narghilelele cele umplute cu parfumatul tutun al Siriel. Şi 
femeile cele cu ochii mai fermecători decât ai vasiliscului.” El a intrat şi în 
creațiunea poetică a lui Eliade Rădulescu, care-l pomeneşte în oda sa La 
Schiller: 

Du sarcina, o, suflet, du corpul după tine, In sus pe calea strimtă, cu filii, 
cu consoarte; Te luptă cu Ananga, cu aspra neavere, Cu limbile de şarpe, cu 
ochi de vasilisc. 


Vasiliscul nu este aci, cum comentau într-o vreme autorii noştri de cărți 
didactice, „şopârla care-şi schimbă coloarea pielii, cameleonul”, ci balaurul 
fantastic din Fisiolog, care are privirea aşa de înveninată, încât ucide cu ea de 
la distanţă. 

Fiore di virtu. Al doilea text cu caracter didactic al secolului al XVI-lea 
românesc are o origine italiană. Este Fiore di virtu, un mic tratat de morală, 
care a avut un puternic răsunet în literatura evului mediu. Nu numai că a fost 
pus sub teascul tiparului în Italia curând după invenţia tipografiei (în 1474), şi 
a avut, în decurs de şase decenii, peste 40 de ediţii, dar a colindat aproape prin 
toate literaturile Occidentului şi a răzbătut şi în Orient, fiind tradus în limbile 
sârbă, greacă, română, rusă, bulgară şi armeană. 

Acest succes aşa de frumos se datoreşte bunului-simţ cu care autorul, 
călugărul benedictin Tommaso Gozzadini, din Bologna veacului al XH-lea, 
ținând seamă de gustul epocii sale, a îmbinat într-un tot armonic materiale aşa 
de disparate la prima vedere. 

Cartea este alcătuită din 34 de capitole referitoare la virtuți şi viții, dar 
aşezate simetric, astfel încât fiecare virtute să fie urmată de vițiul contrar: 
dragostea — pizma; dreptatea - strâmbătatea; adevărul - minciuna. 

Fiecare capitol Ia rândul său e format din patru secțiuni de materiale 
diferite, dar reunite între ele armonic, ca piesele unui mozaic. Prima secțiune o 
alcătuiesc definițiile virtuților sau ale vițiilor, care sunt în genere precise şi 
clare. După definiție urmează în fiecare capitol — în conformitate cu gustul 
cititorilor din evul mediu, care căutau simboluri pentru ideile morale ale 
creştinismului în lumea materială - comparaţia virtuții sau a vidului cu un 
animal, precum: frica cu iepurele, bărbăția sufletului cu şoimul, îngâm-farea cu 
păunul, mânia cu ursul. 

Descrierea acestor animale, precum şi a altora fantastice — ca de pildă 
vasiliscul sau leoncornul, ori pasărea calandrinon, cu puteri de tămăduire — 
toate cu obiceiurile lor, închipuite ori reale, au fost împrumutate de autorul 
acestui tratat de morală al evului mediu din Fisiolog. 

Compararea cu animalele din Fisiolog se continuă cu o serie de maxime, 
privitoare la virtuțile şi viţiile corespunzătoare, culese din scrierile biblice sau 
din filosofii păgâni, ori din scriitori medievali. Deşi luate din izvoare disparate, 
ele sunt totuşi alese cu gust, scurte, concise, plastice, spirituale chiar. De pildă: 
„Casiodor: în ce chip buretele nu dă apă până nu-l storci, aşa şi scumpul nu 
dă nimănui nimica până nu-i iai cu sila. 

Pythagora: Scumpul <avarul) este ca măgariul ce poartă povară altuia; 
aşa şi scumpul strânge avuţie altora, iar el numai ce-i cu bănatul. 

Varos au zis: Albina ţine în gură mierea şi în coadă acul cu fierea.” 

Partea cea mai atractivă a cărții o alcătuieşte secțiunea a IV-a, ultima, 
care întregeşte predica privitoare la întărirea virtuţilor şi înfrânarea vițiilor 
printr-o istorioară morală, aleasă şi ea din izvoare foarte variate, ca de pildă din 
romanele celebre ale timpului fca Romanul lui Alexandru cel Mare), din Gesta 
Romanorum, din scrierile biblice sau din legendele hagiografice. 

Amintesc aci legenda Îngerului şi a sihastrului, pe care a folosit-o Vol- 
taire în romanul său Zadig şi pe care a prelucrat-o la noi M. Sadoveanu în 


Povestiri pentru copii (Pustnicul Ieronim). Este o legendă care a avut multă 
răspândire în evul mediu şi care îşi are sursa ei îndepărtată în Orientul semitic. 
Reamintesc de asemeni duioasa legendă a Casiei şi a prietenei sale Theo-dora 
cu împăratul bizantin şi cu mărul de aur - un reflex al folclorului bizantiN. L 

Fiore di virtu a pătruns în literatura noastră pe trei căi, prin trei 
traduceri diferite. 

Prima traducere s-a făcut în secolul al XVI-lea, direct din limba italiană, 
în Moldova. Oricât de curios ar părea la prima vedere un contact direct cu 
literatura italiană în secolul al XVI-lea, totuşi lucrul nu este exclus, dacă ne 
gândim la legăturile țărilor noastre cu Italia şi în primul rând cu Veneţia, pe 
care documentele ce se descoperă încă în zilele noastre ni le înfăţişează într-o 
lumină din ce în ce mai interesantă: soliile lui Ştefan cel Mare în cetatea 
lagunelor, fiicele lui Petru Şchiopul măritate în Veneţia cu greco-italieni, anii de 
studiu ai lui Mihnea în Veneţia, sub îngrijirea mătuşii sale Marioara Adorna 
Vallarga, ce stătea în mănăstirea de călugărițe din Murano. Nu este 

1 A se vedea mai pe larg: N. Cartojan, Fiore di virtii în literatura 
românească, Analele Acad. Rom., MeM. Secf. Ut., seria III, t. IV, mem. 2, 
Bucureşti, 1928, p. 9 — 13. 

Exclus ca în asemenea împrejurări un cărturar român din soliile sau din 
alaiurile princiare române, atras de celebritatea cărții, să fi încercat 
transpunerea ci în limba neamului său. 

Traducerea românească, din nenorocire, s-a pierdut, dar se păstrează 
traducerea rusească, făcută după cea românească, într-o copie din veacul al 
XVIII-lea, care începe cu următorul titlu: „Cartea Floarea virtuților şi a vițiilor 
tradusă din limba italiană în valahă sau bogdănească (moldovenească) de către 
Gherman Valahul, iar din valahă tradusă în slavă de Veniamin Ieromonahul 
Rusin, la anul 1592”. 

Această traducere rusească; păstrată în Muzeul Rumjancov din Moscova 
şi studiată de învățatul rus Istrin, ne dă, după cum se vede, o dată sigură la 
care a fost făcută traducerea rusească: 1592. Înainte de această dată, Fiore di 
virlu circula deci în literatura noastră, tradusă direct din italiană de către 
Gherman Valahul. 

A doua traducere s-a făcut după un intermediar sârbesc, care fusese la 
rândul său tradus din italiană în secolul al XIII-lea, pe țărmurile Croaţiei, într- 
una din mănăstirile croate din insulele sau de pe țărmurile adriatice, în care se 
oficia servicul divin în limba latină şi care avea legături cu țărmurile vecine ale 
Italiei — şi în primul rând cu Veneţia - un călugăr croat a transpus în limba 
neamului său celebra carte de morală a evului mediu. De pe țărmurile croate, 
traducerea lui a călătorit mai departe în inima Serbiei şi de aci a fost adusă la 
noi, unde a fost tradusă în limba românească, pe la jumătatea secolului al XVI- 
lea, în Ardeal. Această traducere s-a pierdut dar ni s-a păstrat o copie făcută în 
1620, de popa loan Românul, în satul Sâmpietru din Hunedoara, în aşa- 
numitul Codex Neagoeanus. 

Traducerea ardeleană era însă plină de lacune; de aceea, către sfârşitul 
secolului al XVII-lea, în epoca de renaştere a sentimentului religios din vremea 
lui Antim Ivireanu şi a lui Brâncoveanu, când clerul nostru a simțit nevoia de a 


pune în mâna poporului cărți de edificare morală, această carte a fost tradusă 
din nou. 

Această a treia traducere a fost făcută după un text grecesc, care deriva 
după o versiune publicată în tipografiile greceşti din Veneţia. Această versiune 
fusese tradusă la rândul ei după un incunabil italian şi publicată pentru 
întâiaşi dată la Veneţia, în 1529, şi retipărită continuu în cursul veacurilor al 
XVI-lea şi al XVII-lea, sub titlul „AoQoţ t<Sv /apvtcov. 

Una din aceste tipărituri greceşti a ajuns până în mănăstirile greceşti din 
Muntele Athos, unde a găsit-o, în timpul pelerinajului său, unul din boierii lui 
Brâncoveanu, paharnicul Constantin Sarachini, fiul unui doctor grec din Creta 
ce se împământise la noi. Paharnicul Sarachini, ducându-se să se închine la 
Muntele Athos, a dat peste această carte şi, voind să aducă şi el un prinos de 
recunoştinţă noii lui patrii, a îndemnat pe ieromonahul Filoftei, un călugăr 
român atonit, care, întâmplător, se întorcea cu el în țară, s-o traducă în limba 
română. 

Traducerea a fost tipărită la 1700, la mănăstirea Snagovului, de către 
ieromonahul Antim Ivireanu, viitorul mare mitropolit. Cartea s-a răspândit 
repede în toate ținuturile româneşti, a fost multiplicată prin copii manuscrise; 
şi interesul pentru ea era încă destul de viu la începutul veacului al XIX-lea, 
când, în 1807, parohul bisericii din Bolgarseghiul Braşovului, lerei 

Ioan Ştefanovici, socotind că din vechea carte de morală „fieştecare dof- 
toria şi nectarul poate sugE. Ca albina care sboară cu mare osteneală şi 
sănătoasă înțelepciune peste câmpuri şi livezi şi grădini, din floare în floare, 
pentru a-şi agonisi hrana”, o tipăreşte din nou în tipografia fraților Constantin 
şi Ilon Bogbhici. Cartea a dat-o la lumină, după cum o spune însuşi, după un 
exemplar tipărit la Snagov. Tipăritura aceasta a avut noroc, căci în anul 
următor, 1808, se tipăreşte a doua ediţie, de tipograful Friederich Herfurt; în 
1814 se scoate a treia ediție la Sibiu şi, în sfârşit, în 1864, o a patra ediţie la 
Bucureşti. 

Cartea aceasta, care a fost citită patru veacuri în literatura noastră, 
tradusă de cel puţin trei ori, copiată în toate ţinuturile româneşti, tipărită apoi 
de cinci ori, nu putea dispare din circulaţie înainte de a lăsa în sufletul popular 
urmele ei. Elemente din ciclul asemănărilor cu animalele se găsesc împrăştiate 
în tradiţiile populare privitoare la obiceiurile animalelor şi pasărilor, după cum 
dovedeşte culegerea lui Sim. FI. Marian, Ornitologia populară română. 
Istorioare morale ca Fiul împăratului Theodosie sau îngerul şi Sihastru aceasta 
din urmă prelucrată de M. Sadoveanu, au fost culese din gura poporului de 
diferiți culegători de material folcloric, iar tezaurul proverbelor populare 
româneşti datorează şi el o parte din sentinţele sale acestei vechi antologii 
morale a benedictinului italian din veacul al XIII-lea. 

Astfel maxima Sf. Isidor: „Găina pentru un ou face gălăgie de o aude 
vulpea” (din capitolul despre înălțare şi îngâmfare) se găseşte la Anton Pann, 
sub forma: 

Găina când va oua ' 

Aude o mahala; iar în colecția manuscrisă a lui Iordache Golescu: „Găina 
pentru un ou, multă gălăgie face”. 


Maxima lui Varos: „Albina ţine în gură mierea şi în coadă acul” o găsim în 
manuscrisele lui Iordache Golescu: „Albina ţine în gură mierea cea dulce şi în 
coadă acul cel otrăvitor”, şi la Anton Pann în forma: 

Albina în gură cu miere Şi-n coadă acul cu fiere. 

Maxima atribuită Sf. Augustin: „Leul nu se luptă cu furnicile, nici 
vulturul nu prinde muşte” apare la Anton Pann sub forma: 

Vulturul stă-n loc şi veghează, Dar el muşte nu vânează. 

BIBLIOGRAFIE 

Fisiologul. Manuscrisul cel mai vechi, copiat în 1693 la Braşov de Costea 
Dascălul de la „biserica Şcheailor, a fost publicat în facsimile şi transcriere 
latină, cu un studiu, de Margareta D. Mociorniţă, într-o publicaţie a 
Seminarului nostru, apărută sub titlul Cercetări literare, I, Bucureşti, 1934, p. 
83-101. 

Un alt manuscris din aceeaşi familie, copiat în 1777 de Andronache 
Bercheceanul, a fost publicat de dr. M. Ga s t e r, Il Physiologus rumeno, în 
Archivio glottologico italiano (al ui Ascoli), anul X (1886), p. 273 — 304, în text 
românesc cu caractere latine şi în traducere taliană făcută de Pietro MeryJo. 

O altă versiune, tradusă din greceşte sub titlul Oarecare cunoştinţe de la 
filosofii vechi pentru firea şi obiceiurile năravurilor oarecăror jivini adunate de 
preaințeleptul întru arhierei Damaschin Studitul, a fost publicată, după o copie 
făcută în anul 1774 de dascălul Duma din Braşov, de C. N. Mateescu în 
Calendarul revistei Ilon Creangă pe 1914 şi în revista de folclor Ion Creangă, VII 
(1914) şi VIII (1915). Pentru originalul grecesc a lui Damaschin Studitul vezi L e 
grand, în Annuaire de l'Association pour V' encouragement des etudes 
grecques în France, VII, p. 157 şi urm. Pentru raporturile versiunilor româneşti 
a se vedea şi M a r-gareta, D. Mociorniţă în studiul amintit mai sus. 

Studii pentru Fisiolog, rnai pe larg N. Cartojan, Cărţile populare în 
literatura românească, voi. I, p. 188-194. Bibliografia la p. 193-194, la care e de 
adăogat acum: Max Wellmann, Der Physiologus. Eine religionsgeschichtlich 
naturwissenschaftliche Vntersuckung. Philologus Supplementband, XXII, Heft 
1, Leipzig, 1930. 

Fiore di Virtu. Textul din Codex Negoeanus n-a fost publicat până acum 
în întregime. Câteva capitole publicate în mod critic, cu un studiu asupra 
originalului italian şi asupra răs-pândirii lui în literaturile balcanice şi în cea 
română: N. Cartojan, Fiore di Virtu în literatura românească, în Analele 
Academiei Române, Memoriile secțiunii literare, seria III» tom. IV, memoriul 2, 
Bucureşti, 1928. Un rezumat în limba franceză al acestui studiu am dat în 
Archivum romanicum, voi. XII (1928), p. 501 — 514: Fiore di Virtii dans la 
litterature-roumaine. A se vedea şi Cărţile populare în literatura românească, |, 
p. 195 — 208, unde se dă şi o bibliografie completă. 

LITERATURA DE PREVESTIRE înainte de a trece la romanul popular, ne 
oprim puțin, pentru a avea o icoană completă a culturii româneşti din epoca de 
care ne ocupăm aci, asupra unor texte care au avut în trecut o largă circulație 
în toate păturile societății româneşti şi care formează şi azi lectura favorită a 
claselor populare. Este un gen de literatură care reprezintă prelungirea în 
creştinism a unor străvechi superstiții din lumea antică: cărțile de prevestire. 


Această literatură îşi are sursele ei îndepărtate în credințele astrale ale 
vechilor caldeeni şi asirieni. Se ştie că preoții Asiriei şi Caldeei au aflat pe cer 
zodiile, pe care le considerau ca divinităţi, au stabilit semnele zodiacale şi, 
pornind de la concepţia că este o strânsă legătură între mişcarea astrelor şi 
tulburările naturii pe fața pământului, pe de o parte, şi între desfăşurarea vieții 
omeneşti, pe de altă parte, au încercat, printr-o bogată literatură astrală, să 
descopere aceste raporturi, precizând după mişcările cosmice şi după 
fenomenele naturii soarta omenirii. 

În săpăturile făcute în vremurile noastre în Asia Mică, pe ruinele vechii 
Ninive, s-au descoperit o sumedenie de tablete cuneiforme, scrise multe din 
porunca regelui Sagon I, cu preziceri astrale, ca de pildă: „Când constelația 
ursei se întoarce, nenorocire peste întreaga țară”. 

Din Asiria şi Caldeea, asemenea literatură s-a răspândit în Egiptul 
elenistic şi de acolo a trecut în Bizanţ, unde a avut un rol important în 
elaborărea ultimelor curente ale filosofiei eline, în special asupra 
neoplatonismului. Mai târziu, când Roma ajunge o putere mondială şi-şi 
întinde stăpânirea în Orient, din Grecia şi din Asia Mică astrologia se infiltrează 
în Italia şi se răs-pândeşte, cu timpul, în toate straturile sociale. 

Credinţele acestea superstițioase despre influența astrelor asupra vieții 
omeneşti prinsese rădăcini atât de adânci în imperiul roman, încât împărații 
creştini au deschis lupta împotriva acestui gen de literatură, poruncind arderea 
cărților de astrologie. Alături de împărați, s-au ridicat marii părinți ai bisericii, 
ca de exemplu Sfântul loan Hrisostomul, care, într-o omilie intitulată Pentru 
mincinoşii prooroci şi cei fără Dumnezeu eretici, omilie care a fost tradusă în 
limba românească de Radu Greceanu, cronicarul lui Constantin Brâncoveanu, 
spune: „Ce creştini sunt aceia care păzesc basmele jidoveşti şi elineşti şi 
ursitorile şi vrăjile şi astrologiile şi obriciri de zile şi de luni şi de ani şi 
Trepetnice”. 

Lupta deschisă de biserică a contribuit ca în indicele de cărți oprite de a 
fi citite de credincioşi, să se treacă de timpuriu, alături de literatura apocrifă, şi 
literatura astrologică. Din indice, dispozițiile împotriva cărților astro-logice au 
trecut în pravilele de legi, care au fost traduse şi în literatura noastră. De 
exemplu, în Pravila tradusă de Eustratie Logofătul şi tipărită pe vremea lui 
Vasile Lupu în 1644, se spune într-un loc: „Cei ce caută în stele sau fac alte 
meşteşuguri să cunoască mişcarea lucrurilor neştiute; aşijderea ceia ce-şi 
socotesc zua întru care s-au născută şi zică c-au fostu bună sau râa şi aceştia 
să aibă canon cinci ani”. 

La noi această literatură a venit din Bizanț, prin mijlocirea slavilor 
meridionali, şi este reprezentată la începutul secolului al XVII-lea prin 
următoarele texte: 

Rojdanicul sau Zodiacul este un text care prezice viitorul copilului după 
luna sau zodia în care s-a născut. Textul cel mai vechi a fost copiat în 1620 de 
popa lon Românul din Sâmpietru în Ardeafl şi se păstrează la un loc cu 
Alexandria şi Fiore di virtu în aşa-numitul Codex Neagoeanus din Biblioteca 
Academiei Române. 


Gromovnicul este o altă carte astrologică, care pretinde să dezvăluie 
soarta omenirii şi starea sămănăturilor după zodia în care va cădea tunetul 
(slaV. Gronib = tunet): după cum va tuna ziua sau noaptea, de la apus sau de 
la răsărit. A fost se pare mult căutată în lumea românească a veacului al XVII- 
lea, deoarece cea dinth carte ieşită din tipografia mitropoliei de la Alba-lulia, 
instalată în 1639 cu material adus din Țara Românească, de la Matei Basarab, 
este un Gromovnic, tipărit la un loc cu Paraclisul Maicii Dom“ nului, 
Molitvenice şi alte texte religioase. 

Trepetnicul (slaV. Trepetnics = tremor) prezice viitorul omului după 
diferitele mişcări ale trupului, precum: bătaia ochilor, clipirea genelor, şi se 
găseşte într-o sumedenie de manuscrise, dintre care cel mai vechi cunoscut 
până azi datează din anul 1639. 

Această literatură a fost mult căutată odinioară, judecind după marele 
număr de copii ce ni s-au păstrat, precum şi după faptul că, deşi pravilele 
bisericeşti opreau citirea lor, totuşi ele se publicau chiar în tipografiile 
mitropoliilor noastre, precum a fost cazul cu mitropolia din Alba-lulia sau din 
laşi. 

Chiar şi la curțile marilor noştri voievozi cărțile astrologice erau foarte 
mult prețuite, cum dealtfel erau şi la curțile princiare şi regale din Occident, în 
evul mediu. Brâncoveanu însuşi avea la curtea lui un astrolog, anume Ion 
Romanul sau loan Frâncul, care nu trebuie confundat cu popa Ion Românul 
din Sâmpietru, el însuşi copistul unui rojdanic. Astrologul lui Brâncoveanu 
avea, după cum spune el însuşi într-o prefață, „obicinuita pe an datorie” de „a 
se închina Domnului” cu „tălmăcirea almanacelor”. Credincios acestei sarcini, 
el prelucra în fiecare an almanacele după izvoare italiene — Foglieti Novdli. 

Prin caracterul ei fatidic, această literatură, care trăieşte şi azi şi este 
citită cu aviditate în lumea satelor, a lăsat urme adânci în sufletul popular, 
urme pe care le întâlnim până în creaţiile lui poeticE. În basmele noastre 
populare, de pildă, nu este împărat şi împărăteasă care, în ceasurile de mare 
cumpănă şi nevoie, să nu recurgă la cunoştinţele unui vraci sau cititor de stele. 
Tot din aceste cărți vine şi zicătoarea: „rea zodie a mai avut”, sau: „s-a născut 
într-un ceas bun (într-o zodie bună)”; urme numeroase se găsesc în des-cântece 
Şi vrăji: 

Tu stea logostea 

Toate stelele să stea 

Numai steaua lui X să nu stea. (Tocilescu, Materialuri folcloristice, p. 
685, 686, 694). 

BIBLIOGRAFIE 

N. Cartojan, Cărţile populare în literatura ro mânească, I,Bucureşti, 
1929, p. 172- 187. În bibliografia de la sfârşitul capitolului se indică: 
manuscrise româneşti vechi editate; texte tipărite; manuscripte inedite din 
Biblioteca Academiei Române; texte slave; texte greceşti, studii asupra 
materialului românesc, grecesc şi slavonesc. 

Pentru calendarele lui Brâncoveanu, ibiclem, p. 180-182; adaugă Emil 
Vârtosu, Foletul Novei, calendarul lui Constantin Vodă Brâncoveanu, 1693- 
1704, Bucureşti, 1940 (studiu şi texte). 


ROMANUL POPULAR 

Literatura religioasă apocrifă şi literatura didactică cu caracter profan, în 
care legende de animale şi pasări, maxime şi istorioare sunt subordonate 
tendinței de a înăbuşi viţiile şi de a întări virtuțile creştineşti, au pregătit, la 
noi, calea pentru povestirile mai întinse, cu intriga mai complicată, ale 
romanelor populare. 

Stilizate de cărturari în vremuri şi țări diferite din material împrumutat 
din literatura orală a maselor populare, romanele acestea sunt reprezentate în 
secolul al XVI-lea şi al XVII-lea prin trei specimene: Alexandria, Varlaam şi 
Joasaf şi Archirie şi Anadan, care corespund fiecare unei faze deosebite a 
sufletului românesc din trecut. 

În secolul al XVI-lea, când ţările noastre se frământau în necontenite 
lupte pentru apărarea pământului românesc, lupte ce culminează în epopeea 
fulgerătoare a lui Mihai Viteazul, se traduce romanul de aventuri războinice a 
lui Alexandru cel Mare. Câteva decenii mai târziu, când luptele cad pe planul al 
doilea şi când trec pe primul plan preocupările pentru organizarea muncii 
culturale şi a vieţii religioase, Udrişte Năsturel, învățatul cumnat al domnului 
Matei Basarab, traduce romanul de apologie a vieţii creştine: Varlaam şi loasaf. 
lar după ce sforțările pentru întărirea vieţii religioase devin şi ele mai puțin 
intense, apare un alt roman cu caracter moral, întrețesut cu maxime, enigme şi 
fabule: Archirie şi Anadan. Deşi aceste două din urmă depăşesc epoca pe care o 
studiem, le tratăm totuşi aci, pentru a avea o privire mai clară asupra 
romanului popular în epoca influenței slavone. 

Alexandria. Cel mai vechi roman popular, Alexandria, deşi de origine 
greacă, a pătruns totuşi în literatura noastră prin intermediul sârbilor, după ce 
a suferit însă influența versiunilor din Occidentul latin medieval. 

Se ştie că romanul lui Alexandru cel Mare a fost alcătuit în Egiptul 
elenistic în veacul al III-lea, de un autor anonim care s-a folosit de tradițiuni 
scrise şi de legende populare. 

Victoriile strălucite ale lui Alexandru cel Mare, care în nouă ani numai a 
cucerit în Asia şi Africa mai mult pământ decât cunoscuseră grecii temeinic în 
toată desfăşurarea vieții lor istorice, exotismul țărilor cucerite, cu obiceiuri, 
costume şi vegetație necunoscută, precum şi sfârşitul lui tragic, toate aceste 
elemente au izbit într-atâta imaginaţia contemporanilor, încât chiar istoricii pe 
care el îi luase în expedițiile sale, când au început să scrie viața şi războaiele 
lui, au muiat pana în coloarea mitului. Deşi operele acestor istorici 
contemporani cu Alexandru (Callisthenes, Onesecrit, Aristobul, Nearh) s-au 
pierdut, totuşi, în fragmentele din aceşti istoriografi, pe care le citează scri: 
itorii posteriori (Polybiu, Arrian, Strabo ş.a.), se recunoaşte germenul unor 
episoade care au alcătuit mai târziu o parte din urzeala romanului (ca de pildă: 
întâlnirea lui Alexandru cu amazoanele sau cu gymnosofiştii). 

Paralel cu aceste tradițiuni scrise, amintirea despre marele cuceritor şi 
izbânzile lui strălucite s-au păstrat şi prin ostaşii care străbătuseră cu el căile 
până la Indus şi care, întorşi la casele lor, au umplut lumea antică cu faima 
expedițiilor întreprinse. Aceste amintiri, transmise din generație în generație, s- 


au amestecat cu fondul străvechi de mituri şi legende şi în felul acesta s-a creat 
în jurul cuceritorului macedonean o atmosferă de supranatural. 

În veacul al III-lea a. Chr., în Egiptul stăpânit de urmaşii lui Alexandru 
cel Mare, un autor necunoscut, adunând elemente din tradiția scrisă şi din cea 
orală, a alcătuit romanul, care a trecut apoi în toate literaturile lumii. Că patria 
romanului este Egiptul se vede chiar din primele pagini, unde marele cuceritor 
macedonean este înfățişat ca fiul natural al ultimului faraon egiptean 
(Nectaneb-Nehtinav) — o notă menită să satisfacă mândria vechiului Egipt. 

Din Egipt romanul a călătorit apoi în Răsărit, în țările care făcuseră 
odată parte din imperiul lui Alexandru cel Mare, şi s-a răspândit cu deosebire 
în imperiul bizantin, unde a fost cu timpul prelucrat, primind între altele un 
colorit creştin. 

În Bizanţ unele copii ale romanului indicau ca autor pe istoricul Callis- 
thenes, nepotul de soră al lui Aristotel, profesorul lui Alexandru cel Mare. 
Callisthenes, care însoțise pe marele cuceritor în expedițiile lui, a povestit 
aceste expediţii, dar a fost ucis din porunca lui Alexandru, pentru că şi-a 
îngăduit să critice fastul oriental pe care-l adoptase genialul cuceritor. Această 
moarte tragică i-a atras însă simpatia scriitorilor vechi: Curtius îl numeşte 
„vindex publicae libertatis”, iar Cicero laudă arta şi strălucirea stilului său. 
Statuia lui Callisthenes chiar împodobea grădinile serviliene pe vremea lui 
Pliniu. Nu trebuie dar, în asemenea împrejurări, să ne surprindă faptul că 
romanul fantastic al lui Alexandru cel Mare a fost pus, cu vremea, spre a-i da 
mai multă autoritate, pe numele lui Callisthenes, istoricul lui Alexandru cel 
Mare, atât de prețuit de cei vechi; de aceea în literatura bizantină romanul e 
cunoscut şi sub numele de Pseudo-Callisthenes. 

Din imperiul bizantin romanul lui Alexandru a trecut în Occident, prin 
două traduceri: una făcută în epoca lui Carol cel Mare, alta, mai bogată în 
elemente fantastice, adusă în secolul al X-lea de un napolitan, arhipresbiterul 
Leo, care fusese trimis în solie la împărații Bizanțului, Constantin şi Romanes. 
Această nouă traducere, cunoscută sub numele de Historia Alexandri Magni 
regis Macedoniae de proeliis, a trecut în Franța, într-o vreme când truverii 
colindau din castel în castel pentru a evoca în sălile somptuoase ale oaspeților, 
în sunetul violelor, isprăvi de vitejie ale eroilor din alte timpuri. Acolo, într-un 
mediu de fermentație epică, romanul lui Alexandru a fost preformat în versuri 
întâi de un cleric, Alberic de Besancon - sau mai probabil Brian-con — apoi de 
trei truveri într-o lungă epopee de 20.000 de versuri, de câte 12 silabe, numite 
de atunci versuri alexandrine, din cauză că au fost întrebuințate în acest 
roman. 

Din Franța materialul epic despre Alexandru s-a răspândit în tot 
Occidentul şi a ajuns în Italia, unde s-a încrucişat din nou cu traducerea 
arhipres-biterului Leo. O versiune în proză, apropiată de traducerea latină a 
napoli-tanului, dar care suferise în partea finală influența poemelor franceze, s- 
a repercutat în redacțiunile bizantine care circulau între coloniştii greci din 
Veneţia. După această versiune greacă, devenită apoi o carte populară, deseori 
tipărită în Veneţia, s-a făcut o traducere în limba sârbă, în oraşele de pe 
țărmurile croate, ai căror locuitori trăiau în strânse legături politice şi 


economice cu Veneţia. Acum mai bine de 50 de ani, istoricul literar rus 
Veselovskij a arătat că forma numelor proprii din versiunea neogreacă şi 
sârbească a romanului presupune la baza lor prototipe de origine latină sau 
romanică, dar, cu toate încercările făcute, originalul occidental nu s-a 
descoperit încă. 

Traducerea sârbească s-a răspândit repede la toţi slavii ortodocşi şi a fost 
adusă în țările noastre de către cărturarii sârbi, emigrați la noi din pricina 
apăsării turceşti. Una din cele mai vechi versiuni slavoneşti care a răzbătut 
prin vicisitudinile vremurilor până la noi s-a găsit în mănăstirea Neamţu, şi a 
fost copiată în 1562, din porunca mitropolitului Grigore. O copie de pe această 
versiune a fost tradusă pe la jumătatea veacului al XVI-lea în Ardeal. 

Originalul traducerii româneşti s-a pierdut, dar ni se păstrează o 
sumedenie de copii, dintre care cea mai veche se găseşte în aşa-numitul Codex 
Neagoeanus (mS. Nr. 3821 din Biblioteca Academiei Române), scris la anul 
1620 de popa Ion Românul, în satul Sâmpietru din județul Hunedoarei. 

În cuprinsul manuscrisului se află următoarea notiță, interesantă pentru 
că ne dezvăluie ceva din psihologia clerului de pe acele vremuri, care, tre-când 
de la atmosfera legendelor religioase apocrife la literatura beletristică, încerca 
să speculeze tema morală în romanul de vitejie, iubire şi moarte tragică al 
marelui cuceritor: „Adecă eu mult greşit şi ticălos Popa Ion din Sâmpetru scris 
această carte ce se cheamă Alixandrie şi mă usteniiu cât putuiu şi o scris să 
cetească şi să socotească bine ce este împărăție ceştii lumi deşarte şi 
manganoasa”. 

Această traducere, făcută, după toate probabilitățile, în veacul al XVI-lea, 
s-a răspândit în numeroase copii, iar pe vremea lui Brâncoveanu ajunsese atât 
de mult căutată, încât a fost singura carte profană care a fost pusă sub tipar, 
cu cheltuiala unui neguțător. Apostol Mânu. Deşi nu s-a găsit până acum nici 
un exemplar din această tipăritură brâncovenească, totuşi existența ei este în 
afară de orice îndoială, fiindcă este atestată de către secretarul de limbi 
occidentale al lui Brâncoveanu, Anton Măria del Chiaro. Acesta, în opera sa 
Istoria delle modeme rivoluzione della Valachia, apărută la Veneţia în 1718, 
pomeneşte la anul 1713, printre tipăriturile româneşti, o Alexandrie: „o sia 
Storia di Alessandro ii Macedone, stampată în lingua valaca, ma detta Storia e 
veramente curiosa per le molte favole che în essa vedonsi frammischiate”. Mai 
târziu, în zorile redeşteptării naționale, când intelectualii Ardealului, în 
năzuința de a ridica nivelul cultural al poporului, se gândesc să-i pună în mână 
cărțile lui favorite. Alexandria vede iarăşi lumina tiparului. A fost publicată la 
Sibiu, în 1794, în tipografia lui Petru Bart. De atunci s-a retipărit continuu şi 
este azi răspândită în masele populare de către diferite edituri şi instituții 
culturale, ca de pildă Casa Şcoalelor, care a dat o ediţie îngrijită de marele 
prozator Mihail Sadoveanu. 

O carte ca Alexandria, care a circulat neîntrerupt patru veacuri în toate 
straturile societăţii noastre, a trebuit fireşte să lase urme adânci în tradițiile şi 
literatura populară. Credinţe şi legende ca de pildă cele despre blajini, asceţii 
înţelepţi care trăiesc o viață de privaţiuni, într-un ostrov de la capătul pămân- 
tului, îşi au, după cum am arătat pe larg într-un vechi studiul, o sursă în 


episodul întâlnirii lui Alexandru cu brahmanii gymnosofişti 2. În ciclul descân- 
tecelor de „iele”, aceste divinități răufăcătoare sunt adesea invocate ca 
slujitoarele lui Alexandru cel Mare, fiindcă în unele manuscrise ale Alexandriei 
se povesteşte că marele cuceritor ar fi dat sticla cu pă vie, dăruită de Evant 
împăratul gymnosofiştilor, în păstrarea slujnicelor sale, dar că acestea au băut 
apa şi, devenind nemuritoare, au dob'ndit aripi şi s-au prefăcut în iele i 
(Cutare) dimineața s-a sculat în cântarea cântărilor, In revărsatul zorilor, în 
mirosul florilor; 

1 „Alexandria” în literatura românească, Bucureşti, 1910, p. 99-100. 

2 Nagomudrii din versiunea noastră derivă din slav. Hârb = gol, şi 
Mx,npb = înţelept, corespunzător grec. Yujjvdg - gol, şi aoq>r|crrfi<; = înțelept. 

Din pat de aur s-a sculat, pe prag de argint a călcat, Cu fetele lui 
Alexandru împărat în cale s-a întâmpinat. 

În colindele ce se cântă pe ulițele satelor în zilele de iarnă, Alexandru 
Machedon este invocat, uneori, pentru a mări dispoziția de umor şi voie bună. 
Ba chiar şi în cuprinsul orațiilor de nuntă apar reminiscențe din Alexandria: 

Iar nunul cel mare Călare p-un cal Ca un Ducipal. 

În sfârşit, numeroasele urme lăsate în basme, în toponimia şi onomastica 
populară (Darie, Ruxanda, Cleofila, Candachia), în pictura bisericească 
(zugrăvirea lui Alexandru alături de Por împărat şi de Darie, în scena 
infernului, sau a lui Ducipal pe pereţii unor biserici de sat din Oltenia) — toate 
sunt dovezi incontestabile de intensitatea cu care a răzbătut şi trăieşte încă în 
sufletul popular de azi romanul de vitejie şi de miraculos al celui mai mare 
cuceritor din lumea antică. 

Varlaam şi ioASAF. Al doilea roman este Varlaam şi loasaf. Sâm-burele 
acestui roman de apologie a vieții ascetice creştine este legenda lui Buda şi a 
tatălui său, regele din Kapilavastu, pe care o veche carte indică, Lalitavistâra, 
alcătuită cu şapte decenii înainte de ivirea creştinismului, ne-o înfăţişează 
astfel: 

Relegele din Kapilavastu dobândise la o vârstă înaintată un copil, despre 
care se prezisese că va renunţa la tron şi că se va face brahman. Pentru a 
preîntâmpina o asemenea nenorocire, regele pune să se zidească trei palate 
măreţe în care copilul avea să-şi petreacă primăverile, verile şi iernile, şi apoi dă 
poruncă straşnică ca orice suferință şi orice necaz să fie abătute din calea 
copilului. 

Într-o zi însă, pe când copilul, ajuns în vârsta adolescenţei, iese cu 
învoirea tatălui său din palat, pentru a se duce către una din grădinile 
încântătoare spre a-şi petrece vremea, întâlneşte pentru întâiaşi dată un bolnav 
şi atunci află de la vizitiul său ce este boala, care macină sănătatea omenească. 
Trece puţină vreme la mijloc şi, ieşind din palat pe poarta dinspre răsărit, 
întâlneşte în cale un moşneag încovoiat sub povara bătrânețţii şi atunci află că 
tinereţea se sfârşeşte cu bătrâneţeA. În sfârşit, curând după aceasta, întâlneşte 
pe cale un convoi mortuar şi atunci află pentru întâiaşi dată marea taină pe 
care i-o ascunseseră până atunci toți, că moartea este limanul vieții omeneşti. 
Zguduit de aceste neaşteptate întâlniri, care-i vădesc dintr-o dată nimicnicia 
vieții omeneşti, Siddhârta cade într-o adâncă meditare: „Nenorocită sănătatea 


pe care boalele o distrug; nenorocită tinerețea pe care bătrânețea o nimiceşte; 
nenorocită viața în care omul rămâne aşa de puțin”. 

Pe când se întorcea spre palat în prada acestor gânduri triste, Siddhârta 
întâlneşte pe drum un tânăr ascet care, înăbuşind în sine germenul tuturor 
dorințelor şi al ispitelor, se străduia, într-o ţinută de linişte desăvârşită, prin 
citirea Vedelor, să devină brahman. Instinctiv, el înțelege că numai în religie se 
poate găsi adăpost pentru suferințele vieții omeneşti şi, întors acasă, 
împărtăşeşte tatălui năzuința lui de a se face şi el brahman. Tatăl convoacă 
căpeteniile tribului; toți hotărăsc să-l împiedice cu sila de la această 
nenorocire, dar într-o noapte, pe când străjile care-l pândeau, obosite de prea 
multă priveghere, adormiseră, tânărul prinţ se strecoară din palat şi, ducându- 
se la grajd, îşi ia calul şi se face nevăzut, retrăgându-se în pustie, unde prin 
meditare ajunge la cunoştinţa supremă, întemeind budismul. 

Această legendă budistă a trecut din India în Persia, unde, pe vremea 
regilor Sasanizi, când creştinismul, care venea dinspre apus, se încrucişa cu 
fondul mai vechi budist, un călugăr al noii religii a prelucrat-o, dându-i o 
coloratură creştină. 

Din Persia, legenda, tradusă în limba arabă, a călătorit mai departe în 
noua ei formă spre Siria, de unde apoi a ajuns până în mănăstirea Sf. Saba, la 
două leghe de Ierusalim. Aci un călugăr loan — confundat mai târziu cu Sf. loan 
Damasceanul - i-a dat forma grecească, sub care a străbătut în toate 
literaturile europene: romanice, slavice şi germanice. 

Ce modificări a suferit legenda budistă pentru a deveni cel mai bun 
roman spiritual al evului mediu, cum îl caracterizează Krumbacher? 

S-au păstrat cadrul inițial şi cele trei întâlniri fatale, care, din punct de 
vedere psihologic, erau necesare pentru a pregăti sufletul unui tânăr fiu de rege 
să se despartă de măririle deşerte ale vieții pământeşti şi să prefere ascetismul 
şi reculegerea în pustietatE. În locul tânărului brahman însă, prelucrătorul 
legendei a introdus un călugăr, căci problema principală a transpunerii 
legendei din forma budistă în formă creştină era următoarea: 

Siddhârta putea prin propria-i meditare să ajungă la cunoaşterea 
supremă şi la formularea sistemului său religios, pe când Ioasaf nu putea 
pătrunde în creştinism fără inițiere şi fără săvârşirea celor două taine care 
leagă pe om de Mântuitor: botezul şi cuminecătura. Dar cele două taine nu le 
poate îndeplini în creştinism decât cineva care are darul preoţiei. Acest dar este 
transmis din generație în generație de la sfinții apostoli, care la rândul lor l-au 
primit de la Mântuitor în ziua coborârii Sf. Duh asupra lor. De aceea adaptarea 
legendei lui Buda la creştinism nu se putea face decât prin introducerea în 
scenă a unui călugăr cu darul preoţiei, în locul brahmanului. E rolul acordat 
călugărului Varlaam. Acesta trăia în pustiul Senaridului, când, aflând prin 
revelație divină despre frământarea sufletească a fiului de împărat, se îmbrăcă 
în haina de negustor şi porni pe o corabie să-i aducă mântuirea. Ajuns la 
limanurile Indiei, se duse la palat şi aci ceru să fie dus înaintea lui Ioasaf — aşa 
se numeşte în romanul creştin fiul împăratului — căci, spune el, doreşte să-i 
„dea o piatră prețioasă, care şi celor ce sunt cu inima oarbă le poate da lumina 
înțelepciunii”. Intrat în palat, Varlaam oferă piatra prețioasă, care nu era alta 


decât învățătura Mântuitorului, căci dincolo de lumea „în care unii vin şi din 
care alții se duc”, este o viață veşnică, viitoare. Răpit de frumusețea 
învățăturilor lui Varlaam, sprijinite de minunate parabole, Ioasaf simte 
coborându-se în sufletul lui zbuciumat înseninare şi se creştinează, primind 
botezul şi cuminecăturA. Împăratul, aflând că fiul său a îmbrăţişat religia pe 
care el o prigonea, încearcă prin toate mijloacele să-şi smulgă copilul din 
această nenorocire, cum o credea el, dar văzând statornicia tânărului, este 
pătruns şi el de adevărurile eterne ale creştinismului şi se botează. Ioasaf, 
urcându-se pe tronul tatălui său, nu domneşte mult, fiindcă, stăpânit tot mai 
mult de gândul vieţii spirituale şi al mântuirii sufleteşti, se retrge în pustietate. 

Acest roman, care din literatura bizantină s-a răspândit în toate 
literaturile evului mediu occidental, a trecut şi la slavii sud-dunăreni, şi, adus 
la noi de valul emigrărilor stârnite de urgia dezastrului din Câmpia Mierlei, a 
fost tradus de Udrişte Năsturel, cumnatul lui Matei Basarab. 

Cel mai vechi manuscris slavonesc al romanului lui Varlaam datează din 
secolul al XIV-lea şi s-a găsit de învățatul rus lacimirskij în biblioteca 
mănăstirii Neamțului. Generatii întregi de călugări nemţeni şi-au trecut din 
mână în mână acest edificator roman ascetic, şi unul din ei, care a ajuns mai 
târziu şi episcop de Roman, a notat la începutul veacului al XVIII-lea pe filele 
îngălbenite ale manuscrisului aceste înduioşate rânduri: „O, mila ta, Doamne, 
mare este! Minunată cartea aceasta plină di toate de învățăturile svinte”. 

Într-adevăr, ceea ce formează frumusețea acestui roman, pe lângă 
puritatea serafică a sufletului lui Varlaam, sunt minunatele apologuri pline de 
adânc înțeles al vieții omeneşti. Aşa este, de pildă, parabola celor patru 
cosciuge -— care a fost utilizată şi de Shakespeare în actul al II-lea din 
Negustorul din Veneţia şi care are paralele în basmele noastre; sau parabola 
inorogului 1, care a inspirat lui Riickert balada Es war ein Mann în Syrerland, 
care a fost sculptată în catedralele din Occident, ca de pildă în San-Marco din 
Veneţia, şi care, în sfârşit, se găseşte zugrăvită şi în câteva din vechile noastre 
biserici, ca de pildă la mănăstirea Suceviţa din Bucovina, sau la Băjeşti şi 
Aninoasa din județul Muscel. Tot aşa anecdota cu care vrăjitorul Tevda căută 
să convingă pe împărat că numai femeile pot smulge pe tânărul prinţ din calea 
ascetismului. Această anecdotă plină de umor a fost reluată de Boccacio în 
Decameronul său, de La Fontaine în fabulele sale. Ea este răspândită şi în 
masele poporului nostru, de unde a fost culeasă în mai multe rânduri şi de 
unde, în sfârşit, a fost versificată de poetul I. U. Soricu. 

Archirie şi anadan. Al treilea roman apărut în acesta perioadă de timp, 
nu mai puţin interesant prin marea lui vechime şi prin originea lui asiriană, 
este romanul lui Archirie şi Anadan. El circulă în literatura noastră (lin veacul 
al XVII-lea; a fost stilizat şi tipărit de Anton Pann în 1850 şi se tipăreşte şi azi 
pentru lectura copiilor şi a maselor populare. Este o poveste în care se întrețes 
două teme principale: a nerecunoştinţei unui fiu adoptiv, care merge până acolo 
încât pune la cale pieirea unchiului său binefăcător, şi a devotamentului 
vasalilor asirieni față de regii lor. 


Acţiunea se petrece în timpul regelui asirian Senaherib, Sinagrip în 
versiunea noastră. Bătrânul sfetnic al împăratului, Archirie, neavând copii, 
adoptă pe nepotul său Anadan, orfan de părinți, şi-l creşte cu toată grija 

1 Un om, fugind de inorog, căzu într-o prăpastie şi apucându-se cu 
mâinile se sui într-un copac, unde se credea în afară de primejdie. Cătând în 
jos văzu doi şoareci, unul alb, altul negru, care rodeau copacul de la rădăcină, 
în fundul prăpastiei, un şarpe, „groaznic la vedere, suflând cu foc”, căsca gura 
să-l înghită. „Cătând la ramura pe care-şi înțepenise picioarele”, văzu patru 
capete de aspidă. Ridicând, în sfârşit, ochii în sus, văzu picurând din ramurile 
acelui copac puţintică miere. „Decipărăsindu-şi grija şi toate nevoile ce-l 
cuprinsese”, se porni să' guste mierea. 

Tâlcul parabolei este următorul: prăpastia este lumea; copacul este 
cursul vieții; şoarecii — ziua şi noaptea; cele patru aspide sunt cele patru stihii 
ale trupului omenesc; balaurul — iadul; iar picătura de miere este dulceața 
acestei lumi trecătoare. 

Părintească până când se face mare. Atunci îl duce la curte şi-l 
înfăţişează regelui, rugându-l să-l primească în locul lui, deoarece el, 
simțindu-se slăbit de bătrânețe, voieşte să se retragă la țară. 

Anadan, intrat în slujba regelui şi dorind să moştenească mai curând 
averea unchiului său, în urma unei discuții violente cu acesta, se hotărăşte să- 
1 răpună. În acest scop plănuieşte nişte scrisori ca din partea lui Sinagrip, pe 
care le pecetluieşte cu pecetea regală şi-l face pe Archirie să-şi adune oastea şi 
să vină spre cetatea de scauN. În acelaşi timp, înfăţişează regelui pe unchiul 
său ca pe un răzvrătit, care şi-a strâns oastea şi vine să-l detroneze. Regele, 
văzând din turnul palatului oastea lui Archirie, se înspăimântă. Anadan, care 
se oferise să amăgească pe unchiul său, iese în întâmpinarea bătrânului şi-l 
decide să vină singur la curte. Intrat în sala palatului, Archirie, fără a avea 
răgazul să lămurească ceva, este condamnat la moarte. Dar armaşul însărcinat 
cu înfăptuirea osândei se lasă convins pe drum de Archirie şi taie capul unui 
sclav, care semăna aidoma cu Archirie, în timp ce acesta este ascuns într-o 
hrubă. 

În răstimp, faraonul Egiptului, aflând de pieirea iscusitului Archirie, 
trimite, după obiceiul timpului, solie lui Sinagrip, cerându-i ca sau să-i tri- 
meată meşteri iscusiți care să-i zidească o cetate în văzduh şi să-i dezlege 
enigme, sau, dacă nu, să-i plătească tribuT. Împăratul îşi adună toţi sfetnicii ca 
să chibzuiască; nimeni nu este în stare să dezlege enigma, nici chiar Anadan, şi 
atunci regretă cu toţii pieirea lui Archirie. Este acum momentul prielnic ca 
armaşul să scoată din hruba lui pe Archirie. Acesta, înfățişându-se din nou la 
curtea regelui, îşi ia asupra-şi sarcina de a descurca lucrurile. El pleacă în 
Egipt, dezleagă enigmele ce i se pun, aşează apoi un copil într-o ladă de care 
leagă la cele patru capete câte un vultur; copilului îi dă în mână o frigare cu 
carne în vârf, pe care o ţine astfel ca să ațâțe pofta vulturilor; aceştia, zburând 
să prindă carnea, înalță lada în sus. Copilul strigă din înălțime: „Daţi-ne 
cărămidă, daţi-ne var, că şed meşterii fără lucru”, iar Archirie, adresându-se 
împăratului, îi spune: „lată-ţi meşterii, împărate, trimite-le cărămidă şi var, ca 


să-ți zidească cetatea”. Faraonul Egiptului, mulțumit cu această dezlegare a 
enigmei, încarcă pe Archirie cu daruri şi-l trimite înapoi cu cinste. 

Întors la curtea lui Sinagrip, Archirie cere ca răsplată pe nepotul său 
Anadan, ca să-i desăvârşească învățătura. Ducându-se cu el la țară, Archirie în 
fiecare zi îi dădea câte o bătaie şi câte o învățătură privitoare la recunoştinţă, 
până când în cele din urmă, Anadan, de remuşcare, şi-a dat sufletul. 

Chestiunea originii acestui roman a fost multă vreme obiect de discuție 
între orientalişti, până când în anul 1506-1907, o misiune arheologică 
germană, făcând săpături într-o insulă de lângă cataractele Nilului, acoperită 
de palmieri, dar pe care se afla odinioară oraşul Elefantina, a descoperit două 
suluri mari de papirus din veacul al V-lea a Chr., conținând romanul lui 
Archirie cu titlul: Acestea sunt maximele lui Ahikar, un înţelept şi zelos scriitor, 
prin care a învăţat pe fiul său. Peripeţiile sunt expuse aci la persoana întâia; 
Archirie însuşi care se da ca purtător al peceților regale sub regii asirieni 
Sanherib (705-681) şi Asarhadon (681-668), îşi povesteşte necazurile cu 
nepotul său. 

În urma acestei descoperiri, orientaliştii au căzut de acord: romanul a 
fost stilizat în Asiria, în veacul al VI-lea anterior erei creştine şi are, după unii, 
un substrat istoric, după alții, o tradiție populară. 

lată din ce adâncime de vremuri — peste 25 de veacuri - ne-a venit acest 
roman, care se citeşte şi azi la noi cu interes de copii şi lumea de la sate. 

La noi romanul a venit de la slavi, unde a fost tradus în secolul al XI-lea 
sau al XII-lea, în perioada macedoneană a literaturii bulgare. A fost tradus de 
timpuriu în literatura noastră, căci Cipariu, în Principii de limbă, menţionează 
un manuscris din veacul al XVII-lea; un alt manuscris din anul 1717, copiat de 
un cărturar, care semnează Reaţe, în mănăstirea Aninoasa, se păstrează în 
Biblioteca Academiei Române. 

Elementul didactic din acest roman, cu deosebire proverbele, au fost 
folosite şi de marele prozator de la începuturile literaturii noastre moderne, 
Costache Negruzzi, în schița sa Păcală şi Tândală, iar altele, precum şi 
enigmele, se găsesc împrăştiate în literatura orală a poporului. 

Povestea lui Archirie, simplificată şi prelucrată de V. A. Ureche în legenda 
Tara fără bătrâni, circulă şi azi în popor şi şi-a găsit adăpost în cărțile de 
şcoală. 

ÎNCEPUTUL ISTORIOGRAFIEI ÎN ŢARA ROMÂNEASCĂ începuturile 
istoriografiei munteneşti sunt încă învăluite în ceață, deoarece elementele care 
au intrat mai târziu în compilațiile de cronici în a doua jumătate a veacului al 
XVII-lea s-au pierdut. Numai printr-o minuțioasă analiză critică a acestor 
compilaţii se poate reconstitui, în linii mari şi nu totdeauna sigure, evoluția 
istoriografiei muntene. 

Este posibil ca şi în Muntenia, ca şi în Moldova, istoriografia să fi început 
în limba slavonă - limba statului şi a bisericii — dar nu avem nici o dovadă 
documentară, fiindcă nu ni s-a păstrat nici un fragment, nici o urmă despre 
această istoriografie slavonă. 

Din unele citate şi aluzii pe care le găsim la compilatorii de cronici din 
secolul al XVII-lea, s-ar părea că ei au avut la îndemână izvoare scrise chiar 
pentru primii domni — ctitorii principatului muntean. lată, de pildă, câteva 
exemple culese din cronica atribuită de d-1 Iorga lui Căpitanul Filipescu, de 
răposatul Giurescu lui Radu Popescu: „După ce au pierit Dan Vodă, au stătut 


la domnie Alixandru Vodă, carele zic să fi fost de feliul lui Câmpulungean. Ce 
să fie lucrat el în domnia lui nimeni nu scrie.” 

Dar la domnia lui Dan-voievod, fratele lui Mircea: „Acesta au stătut domn 
în Țara Românească. Însă ce să fie făcut în 23 de ani ai domniei lui nu să 
pomeneşte, fără numai scrie că l-au ucis Şuşman voivodul sârbilor, dar pentru 
ce şi cum nu se ştie”. 

La domnia lui Vladislav - deşi aci e o confuzie: „După ce au domnit Vlad 
Vodă 15 ani — e vorba de Vlad Ţepeş — au luat domnia Vladislav Vodă de carele 
nici o istorie nu se află scrisă de cine-vaşi, fără cât să zice că au pierit de sabie 
în Târşor; iar nu scrie, în războiu de au avut cu cineva sau de vreun vrăjmaş al 
lui, sau de nescareva oameni de ai casei lui (după cum de multe ori se 
întâmplă), ci numai zice că au pierit de sabie în Târşor. După aceasta se 
cunoaşte ce fel de oameni au fost rumânii noştri, care nici un lucru deplin n-au 
scris”. 

Nimic însă din ce s-a însemnat în scris, privitor la istoria Ţării Româneşti 
înainte de Neagoe Basarab, n-a ajuns până la noi. Abia din epoca domniei lui 
Neagoe Basarab avem o biografie a patriarhului Nifon, cu interesante elemente 
de istorie muntenească. 

VIAȚA ŞI TRAIUL SFÂNTULUI NIFON 

Se ştie că Radu cel Mare, în năzuința de a reorganiza biserica Ţârii 
Româneşti, a adus în țară pe fostul patriarh al Constantinopolului, Nifon, pe 
care turcii îl scoseseră din scaun şi-l țineau sub pază. Nifon, ridicat pe scaunul 
mitropolitan din Târgovişte, convocă un sinod la care iau parte domnul, preoții 
şi boierii țării şi în care se pun noile temelii ale vieţii bisericeşti, întemeindu-se, 
pentru o mai bună rânduială religioasă, o nouă episcopie la Buzău. Dar cu 
toată ascendența pe care mitropolitul o avea asupra domnului şi boierilor, 
totuşi un conflict se ivi între ei. Unul dintre boierii de divan ai lui Radu cel 
Mare, Bogdan, se despărțise de soţia lui şi luase în căsătorie pe sora domnului. 
Patriarhul însă nu voia să încuviințeze această căsătorie, care era, după el, 
împotriva pravilelor bisericeşti, şi cerea ca Bogdan să se împace cu soția lui, 
deoarece biserica nu admite divorțul soţilor — aşa cum dealtfel a rămas până 
astăzi tradiția în biserica latină. 

Radu cel Mare nu admitea punctul acesta de vedere şi, întrucât era în joc 
însăşi sora sa, acuză pe mitropolit „că strică obiceiurile țării” şi-l sileşte să 
plece din ţară, aducând în locul lui pe fiul unui fost despot sârb, Maxim. 

Câţiva ani mai târziu, se urcă pe scaunul Ţării Româneşti Neagoe 
Basarab, care în tinereţe trăise pe lângă marele patriarh şi-i ascultase 
învățăturile. Neagoe Basarab a fost un domn pios. El a reparat şi clădit biserici 
în Constan-tinopol, în Athos, în Siria şi Egipt, sprijinind credința ortodoxă în 
tot Răsăritul apăsat de stăpânirea păgână. 

În acest răstimp, patriarhul Nifon murise în mănăstirea Dionisiat din 
Muntele Athos şi fusese trecut în rândul sfinților. 

Neagoe Basarab, aducându-şi aminte cu pietate de fostul său dascăl, 
trimite la Muntele Athos să i se aducă în țară o parte din moaşte (capul şi o 
mână), care fură aşezate în mănăstirea de curând întemeiată la Curtea de 
Argeş. Când, în 15 august 1517, se săvârşi sfințirea mănăstirii Curtea de Argeş, 


în prezența unui numeros sobor de călugări şi mitropoliți din toate centrele 
Răsăritului ortodox, Neagoe însărcina pe călugărul Gavril, protul Muntelui 
Athos — protul era un fel de preşedinte al republicii de mănăstiri din Athos - să 
scrie viața patriarhului Nifon, ale cărui moaşte fuseseră aduse în țară. Protul 
Gavril fusese călugăr în aceeaşi mănăstire Dionisiat din Athos, în care îşi 
petrecuse ultimii săi ani patriarhul; deci îl cunoscuse de aproapE. Începând să 
scrie viața Sf. Nifon, Gavril, după modelul literaturii hagiografice, a amestecat 
în viața reală a sfântului şi elemente supranaturale, care justificau aureola de 
sfânt pe care i-a creat-o biserica. 

Această viață a sfântului, redactată în limba greacă, a fost tradusă apoi 
în limba română şi se păstrează în patru manuscrise din veacurile al XVIII-lea 
şi al XIX-lea din Biblioteca Academiei Române, şi au fost studiate temeinic de 
diaconul N. Popescu în Analele Academiei Române, şi de D. Mazilu într-o 
lucrare publicată într-o colecție de studii a Seminarului nostru de istoria 
literaturii române vechi, apărută în 1928 sub titlul Contribuţii privitoare la 
istoria literaturii române. 

În această viață a Sfântului Nifon, scrisă de Gavril Protul, sunt 
întrețesute însă şi date istorice interesante petrecute în Ţara Românească pe 
timpul a patru domni: Radu cel Mare (1496-1508), Mihnea cel Rău (1508- 
1510), Vlăduţ (1510-1512) şi Neagoe Basarab (1512-1521). 

Această parte din Viaţa lui Nifon este de fapt o cronică plină de amănunte 
dramatice, în care este înfăţişată istoria tulbure a Ţării Româneşti de la Radu 
cel Mare până la Neagoe Basarab, împăciuitorul. 

Domnii anteriori lui Neagoe — cu excepția lui Radu cel Mare, care a făcut 
totuşi păcatul de a izgoni pe Nifon din ţară - au fost răi şi lacomi şi au adus 
zarvă şi sfâşieri interne. Mihnea, feciorul lui Dracea Armaşul, era des-frânat, 
lacom, crud şi duşman neîmpăcat al Basarabilor, pe care vroia să-i distrugă. 
Vlăduţ era nerecunoscător şi sperjur, fiindcă, după ce a căpătat tronul cu 
sprijinul boierilor Basarabi şi după ce s-a legat prin jurământ înaintea paşei de 
la Dunăre că „dacă va face vreun rău” neamului basarabesc, sabia paşei „să-i 
taie capul cu mare ruşine şi să-i piarză neamul din țară”, totuşi, întețit de 
Bogdan, cumnatul lui Radu cel Mare, a căutat să pună la cale pieirea 
Basarabilor. 

Pe acest fond întunecat de domnii nestatornice, de răzbunări de 
comploturi, de pribegii şi de răzvrătiri, se întrețes detalii interesante care ne 
redau coloritul vremii, ca de exemplu: scena complotului urzit de Mihnea cu 
logofătul Stoican, în beciurile palatului domnesc, între butiile de vin, după ce 
au dat afară pivnicerii, sau scena cu feciorul de casă — din neamul Basarabilor 
- care, de frica domnului, se ascunde într-o butie goală şi descoperă complotul 
- ambele utilizate de Odobescu în nuvela Mihnea cel Rău, Nu mai puţin 
interesantă prin dramatismul ei este scena când Neagoe a încolțit cu pâlcul de 
ostaşi, în mănăstirea Cotmeana, pe fiul lui Mihnea, care scapă, împreună cu 
feciorul lui Stoica, în toiul nopții, „pe o fereastră, desculți, descinşi şi fără 
işlice”, sau scena când Neagoe, mai mare peste vânătorii de la curtea lui Radu 
cel Mare, aducea în ascuns hrană patriarhului Nifon, în zilele de grea urgie ale 
acestuia. 


Aceste detalii de senzaţie ale vremii, strâns legate de persoana domnului 
şi a familiei sale, pe care protul Muntelui Athos nu le-a putut afla decât de la 
cineva din intimii domnului, dacă nu de la domnul însuşi, concentrează de la 
început interesul cititorului asupra personalităţii lui Neagoe. Domnia lui apare 
ca o eră de împăciuire şi linişte în ţară, de largă oblăduire a creştinătăţii din 
Răsăritul musulman, de princiară dărnicie până în cele mai îndepărtate 
unghiuri ale ortodoxiei. Lista milosteniilor împărțite de el la Muntele Athos se 
înşiră bogat, cu toate amănuntele: „lară mănăstirea lui Ariton, care de opşte să 
chiamă Cotlomuz, care o au început a o zidi den temelie Radu Vodă, Neagoe 
Vodă o au săvârşit şi cu toate frămsețţile şi podoabele o au podobit den lăuntru 
şi dinafară, iar împrejur o au îngrădit cu zid. Şi o au făcut biserica Sfântului 
Nicolae făcătoriul de minuni cu turle, chilii şi trapezărie, pimnița şi magupiia, 
maghernița, grădina şi poartă mică şi mare, bolniță şi ospătărie şi dohirie, 
jitniță şi vistirie şi alte case de toată treaba. Iar biserica şi chiliile le-au umplut 
de frămseți şi li-au săvârşit de acoperemânt; iar biserica şi tinda o au acoperit 
tot cu plumb şi au pus pe la ferestri cu sticle şi o au şi târnosit cu 
blagosloveniia arhiereului şi a protului şi a altor egumeni de la alte mănăstiri. 
Şi făcu cinste mare tuturor şi-i dărui cu daruri mari şi să duseră cari-şi pre la 
locurile sale, cu mare bucurie mulțămind lui Dumnezeu. Aşijdirea făcu o 
pristanişte în Ascalun la mare, să fie de corăbieri şi o corabie mare, alta mică 
cu tot ce trebuieşte şi o au zidit cu zid împrejur; şi au făcut o culă cu arme şi 
cu turnuri, să le fie de pază. Şi alte metohuri cu de toate au zidit şi au făcut, şi 
bine le-a tocmit, den care are mănăstirea mult venit. Şi au pus numele ei: Lavra 
cea mare a Târai Munteneşti. 

Iară Lavra a lui sveatâi Atanasie toată biserica cea mare cu oltariul şi cu 
tinzile le-au înnoit. Şi au împreunat plumbul cel vechiu cu altul nou şi o au 
acoperit toată de iznoavă; şi toată clisernița o au zidit din temelie j şi au făcut 
vase de treaba bisericii de aur şi de argint şi zevese cusute cu sârmă de aur 
prea înfrămseţate au dat, şi au făcut şi mertic mare câte 90.000 de talere de 
an. 

Iar în Lavra Iverului, a lui sveatâi Evtemie fâcătoriul de minuni, pre sus 
pre ziduri au adus apă cu urloiul, ca de 2 mile de loc de departe, şi cu multă 
bogăţie o au înbogăţit. Iar cinstita a lui doamnă, Despina, dat-au o zăvase, 
cusută tot sârmă de aur şi prea înfrămsețată, să o puie înaintea sfintei şi 
făcătoarei de minuni icoanei, în care este scris chipul Preacuratei Fecioară şi 
Maicii lui Dumnezeu Mari ia, care să chiamă Portăriță, care au venit pre mare 
la acea mânăstire cu mare minune, cum să află scris de dânsa. 

Iar la mânăstirea Pantocrator au făcut mari zidiri ca şi la Ivera şi au 
dăruit multe daruri. 

În Lavra cea mare a Hilandarului iară au adus apă, tot ca la Iver. 

Iar în lăudata mânăstire Vatoped tocmi să se dea milă pre an, ca şi la 
Lavra lui sveatâi Atanasie, şi au pus pre făcătoarea de minuni icoana a Prea- 
cistii un măr de aur cu mărgăritar şi cu pietri scumpe; şi zidi şi pimniță mare 
din temelie. 

Şi au împodobit şi marea mânăstire Xeropotam, că au făcut o trapezărie 
din temelie şi pimniţă. 


Iar la sveati Pavel au zidit o culă den temelie, să fie de strajă. 

Ce vom mai înmulți cuvintele, spuind toate mânăstirile pe rând?! Că 
toate mânăstirile den sfânt Muntele Atonului le-au îmbogățit cu bani, cu sate şi 
dobitoace încă le-au dat şi multe ziduri au făcut. Şi fu ctitor mare a toată 
Sfetagora.” 

Se înşiră apoi binefacerile făcute la mănăstirea cea mare din Țarigrad, la 
muntele Sinai, la Ierusalim, în măgura Misiei, la mănăstirea Oreiscului, „unde 
sunt moaştele sfântului Grigorie, făcătorul de minuni”, în Evlava, în 
Machedonia la mănăstirea Cuceina şi în alte multe locuri: „Ce vom mai spune 
deosebi lucrurile şi mânăstirile carele le-au miluit? Să zicem depreună toate 
câte sunt în Evrota, în Trachiia, în Elada, în Ahiia, în Iliric, în Cambania, în 
Elispont, în Misia, în Machidonia, în Tetuliia, în Sermie, în Lugdonie, în 
Petlagoniia, în Dalmația şi în toate laturile de la răsărit până la apus şi de la 
amiazăzi până la amiazănoapte. 

Şi nu numai creştinilor fu bun, ce şi paginilor, şi fu tuturor tată milostiv, 
asemuindu-se Domnului celui ceresc, care străluceşte soarele său şi ploa şi pre 
cei buni şi pre cei răi.” 

Detaliile despre mulțimea binefacerilor şi strălucirea domnitorului Neagoe 
în tot Răsăritul sunt aşa de multe, încât ne întrebăm dacă intenţia lui Ga vrii 
Protul a fost de a preamări viața lui Nifon sau domnia lui Neagoe. 

Cronica se încheie cu arătarea înnoirilor şi ctitoriilor din ţară: la 
mănăstirea Tismana, la Nucetul, spargerea mitropoliei din Argeş şi zidirea din 
temelie a mănăstirii Curtea de Argeş, „tot din piatră cioplită şi netezită şi săpată 
cu flori”. 

Ea se încheie cu târnosirea mănăstirii, la care au luat parte, alături de 
clerul şi călugării din țară, toți egumenii de la Muntele Athos cu protul în frunte 
şi patriarhii Răsăritului. 

Prin structura ei. Viața patriarhului Nifon nu este numai o biografie cu 
caracter legendar a sfântului, ci este în acelaşi timp şi o cronică internă a ţării, 
scrisă la curte şi menită să înfățişeze într-o lumină de apoteoză domnia şi 
personalitatea lui Neagoe Basarab, în înfăţişarea lui de protector al întregii 
creştinătăţi ortodoxe. Ea prezintă din acest punct de vedere o importanță 
aparte şi se situează pe acelaşi plan cu învăţăturile lui Neagoe către fiul său 
Teodosie. 

Din pricina importanţei pe care Nifon a avut-o în reorganizarea vieţii 
noastre religioase, din pricina faptului că moaştele sale se păstrează la noi, la 
Curtea de Argeş, şi, mai ales, din cauză că în Viaţa sa elementele biografice se 
întrețes continuu cu viața istorică a țării, opera lui Gravril Protul a fost 
intercalată în marea compilaţie de cronici a Ţării Româneşti, alcătuită în a doua 
jumătate a veacului al XVII-lea, pe vremea lui Şerban Cantacuzino, de către 
logofătul Stoica Ludescu, „bătrâna slugă a Cantacuzenilor”, cum se numeşte el 
însuşi. În partea intercalată în cronică, Stoica Ludescu a lăsat însă la o parte 
începutul şi sfârşitul din viața sfântului, adică partea din viața acestuia care, 
petrecându-se pe pământ străin, nu avea legătură strânsă cu ţara noastră. 

După epoca lui Neagoe Basarab, trebuie să trecem tocmai în vremea lui 
Mihai Viteazul, pentru ca să dăm iarăşi de urme ale istoriografiei muntene. 

CRONICA LUI MIHAI VITEAZUL 

Se ştie că strălucitele victorii ale lui Mihai Viteazul împotriva turcilor, 
incursiunile lui norocoase în sudul Dunării au aprins nădejdile creştinilor din 
Balcani, care vedeau în el un mântuitor de sub jugul paginilor. Epopeea lui 
militară cu tragicul ei sfârşit a fost cântată în versuri de doi greci. Primul a fost 
chiar vistiernicul său, Stavrinos, care, după uciderea mişelească a domnului, în 
cetatea Bistriţei, unde se afla închis în „nopţile de 1 şi 2 februarie, la lumina 
stelelor”, a cântat în versuri populare greceşti vitejia lui Mihai, „care niciodată 
n-a pus preț pe viața sa şi în nici o luptă nu a cruțat capul său”. Poema lui 
Stavrinos a încăput în mâna lui Panos Pepan6s, care a publicat-o la Veneţia, în 
16381. Ea s-a bucurat de o mare popularitate; s-a retipărit în numeroase ediţii 
şi a trăit în lumea greacă până în vremurile noastre ca o adevărată carte 
populară. A fost cunoscută şi citită şi la noi, fiindcă a fost utilizată de 
cronicarul lui Nicolae Mavrocordat, Radu Popescu, şi a fost tradusă, mai târziu, 
pe la 1837, în versuri româneşti, de Teodor M. Eliat, colaboratorul lui Anton 
Pann. Poema lui Stavrinos a avut succes şi în lumea slavilor de răsărit, unde a 
fost prescurtată şi pusă în versuri. 


Al doilea contemporan 'grec, Gh. Palamed, care trăia între ucrainienii din 
Polonia, ca interpret de limbă greacă la curtea „strălucitului duce de Ostrog, 
cneazul Vasile”, unul din prietenii lui Mihai Viteazul, a fost ispitit să aştearnă şi 
el în versuri faptele de arme ale domnului român. 

Cronica lui Palamed nu a cunoscut însă popularitatea cronicii lui 
Stavrinos. Ea nu ne este cunoscută până acum decât dintr-un singur 
manuscris, păstrat în British Museum, de unde a scos-o la lumină elenistul 
Emile Legrand. Dar deşi n-a avut răspândire, totuşi ea aduce încă o mărturie a 
marilor nădejdi pe care creştinătatea din Orient le pusese în geniul politic al 
eroului român. 

Cât de populară a rămas figura lui Mihai Viteazul, nu numai între 
cărturari ci şi în masele adânci ale lumii balcanice până azi, ne-o dovedesc 
cânte-cele populare greceşti, ca cel auzit de Emile Legrand din gura unui 
cerşetor 

1 Primi ediţie este din 163S, publicată „cu îndemnul şi cheltuiala 
arhiereului” grec din Veneţia, Panos Pepanos din Pogoniana Epirului, 
compatriotul lui Matei al MireloR. În această ediţie vine întâi poema lui Matei al 
Mirelor şi apoi poemi lui StavrinoS. În ediţia din 1672 ordinea a fost schimbată: 
întâi Stavrinos şi apoi Matei al Mirelor (cf. V. Grecu, Articole mărunte, 1940, p. 
11- 14). 

Despre ediţiile lui Stavrinos cF. Şi/D. Russd în Ns6ţeXX.r| vouvnn cav, 
VI (1909), Euuu,tyTa, p. 498, n. 2. 

Pe străzile Rusciucului, în 1871, şi cules de Teodor Burada în Macedonia, 
precum şi numeroasele reminiscenţe despre vitejia lui în baladele sârbeşti şi 
bulgăreşti. Ba până şi pe coastele Adriatice ale Ragusei — ai cărei fii, ca Baba 
Novac, luptau sub steagurile lui Mihai Viteazul — a ajuns vestea despre vitejiile 
româneşti, cântate într-un fragment rămas de pe urma cunoscutului poet 
ragusan Antun Sasin. 

Tot atât de celebru a fost Mihai Viteazul în Occident. Solii lui băteau 
necontenit drumurile Vienei, Pragăi şi Italiei. Ba până şi în îndepărtata Spanie 
ajungeau trimişii lui, pentru a cere ajutorul creştinătăţii împotriva duşmanului 
comun. 

În anii din urmă, profesorul italian Angelo Pernice a descoperit în arhivele 
italiene un memoriu al lui Mihai Viteazul, de o deosebită importanţă, fiindcă, în 
afară de detaliile interesante asupra luptei de la Călugăreni, memoriul dă pe 
față şi ceva din firea hotărâtă şi energică a domnului. Avizele italiene şi 
plachetele franceze — un fel de ziare ale timpului care se desfăceau în pieţele 
dinaintea catedralelor — aduceau la cunoştinţa publicului victoriile lui Mihai 
Viteazul şi ale valahilor împotriva turcilor. Entuziasmul care a cuprins atunci 
masele populare a ațâţat şi imaginaţia scriitoriloR. În Italia, cunoscutul scriitor 
popular Giulio Casare Croce - un Anton Pann italian al secolului al XVII-lea — 
într-o dramă care a avut mai multe ediții, Sotte-ranea confusione o vera 
tragedia sopra la morte din Sinăm Bassâ, famoso capi-tanio di Turchi, 
înfățişând în infern pe rivalul lui Mihai Viteazul la scaunul de judecată al lui 
Minos, descrie lupta de la Călugăreni cu multe amănunte istorice: ruperea 
podului, căderea paşei în mocirlele de la NeajloV. În Spania, însuşi Lope de 


Vega a evocat în drama El prodigioso căpitan tenacitatea caracterului lui Mihai 
şi avântul războinic al ostaşilor săi, deşi lucrurile sunt umbrite puţin prin 
reclama făcută lui Sigismund Bathory. Chiar şi la unguri s-au găsit cronicari şi 
poeți populari care au povestit cu tendinţe diferite viața zbuciumată şi domnia 
plină de fapte răsunătoare a lui Mihai-vodă. 

Era dar firesc ca Mihai Viteazul, care întrupa, după cum se vede, atât ea 
nădejdi, nu numai ale poporului său, dar ale întregii creştinătăţi apăsată sub 
stăpânire păgână, care şi-a jertfit viața — cum spune însuşi — ca „să capete un 
loc în creştinătate”, să năzuiască şi el, ca şi Ştefan cel Mare, să lase viitorimii 
amintirea faptelor lui războinice şi a străduințelor sale. Şi el a găsit astfel un 
cronicar al domniei într-un logofăt al său: Teodosie Rudeanu. 

Acesta era un oltean dârz şi isteț, mâna lui dreaptă în timpul campaniei 
întreprinsă împotriva lui leremia Movilă. Pe vremea când viteazul domn pornise 
în fruntea oştilor să cucerească Moldova, Teodosie Rudeanu rămăsese în 
Ardeal, ca un fel de guvernator al provinciei de curând cucerită. Mihai Viteazul 
se afla tocmai la hotarele Moldovei când sosiră în Ardeal comisari trimişi de 
împăratul Germaniei. Aceştia, temându-se de complicațiile ce se puteau ivi, 
veniseră să stăruiască pe lângă domnul român ca să renunţe la campania lui în 
Moldova. Teodosie Rudeanu, care cunoştea intenţiile precise şi firea hotărâtă a 
domnului său, a pus să se aresteze comisarii imperiali şi i-a ținut închişi până 
ce Mihai Viteazul a cucerit Moldova; apoi i-a pus în libertate, cerându-şi scuze 
pentru neînțelegerea iscată şi pentru vexațiunea la care i-a supus |par Acest 
om energic şi diplomat a fost cronicarul lui Mihai Viteazul. Dar, din nenorocire, 
cronica lui ni s-a pierdut în forma originală. Sâmburele ei ni s-a păstrat însă 
într-o traducere latinească. În lunile de vară - iunie şi iulie- 1597, se afla la 
curtea din Târgovişte a domnului român un sol german, Baltasar Walter cel 
Tânăr, din Silesia (Baldassar Waltherus Junior). Acolo, solul german se 
întâlneşte cu un sol polon, Andrei Tarnowski, „unul din cei mai buni prieteni” 
ai domnului român, care tradusese în polonă cronica logofătului lui Mihai 
Viteazul. 

Această versiune polonă a fost apoi tradusă şi prelucrată în limba latină 
de Baltasar Walter, după cum mărturiseşte el însuşi: „La îndemnul lor — este 
vorba de câțiva bărbați prea luminați — şi prin generoasa mijlocire a măritului 
domn Andreiu Tarnow, care până acum s-a ilustrat în mai multe țări pre unde 
a fost trimis în mai bine de 15 solii, unul din cei mai intimi amici ai domnului 
Mihai, câştigaiu în lunile iunie şi iulie 1597, pe când mă aflam la curtea din 
Târgovişte, o scurtă descriere a acelor fapte, compusă de dumnealui cancelariul 
<= logofătul) în limba românească şi aprobată de către însuşi domnul. Această 
descriere întoarsă pre limba polonă, eu, traducând-o în latineşte, o îmbrăcai în 
cele mai alese circumstanțe, adunate nu atât de la români, cât de la alți 
însemnați şi demni de credință oşteni.” 

Din această mărturie a lui Baltasar Walter rezultă că la curtea lui Mihai 
Viteazul se scria, sub ochii domnului, de către logofătul lui, o cronică în limba 
română. Aceasta nu trebuie să ne surprindă, deoarece din cancelaria lui Mihai 
Viteazul pornesc şi hrisoave scrise tot în limba națională. 


Cronica aceasta scrisă în limba română a fost apoi tradusă în limba 
polonă de Andrei Tarnowski, iar din limba polonă a fost transpusă apoi în 
limba latină de Walter junior, care însă a împodobit-o cu „cele mai alese 
circumstanțe, adunate nu atât de la români, cât de la alți însemnați şi demni 
de credință oşteni”. 

Baltasar Walter a trimis apoi traducerea latină a cronicii în Germania, 
printr-un delegat polon, Stanislas Golscii, castelan de Haliciu şi căpitan de Bar. 
Doi ani mai târziu, Walter, întorcându-se din misiunile lui în Orient, sfătuit de 
prietenii săi, a tipărit traducerea latină a cronicii la G5rliz, în Silezia, la anul 
1597, dedicând opera patronilor săi, consulii din Gârliz, Hof-fmann de 
Hennersdorf şi Bartolomeu Scultet, matematicul. 

Cronica aceasta se opreşte la anul 1597. Deşi în traducere latină, ea 
constituie totuşi prin ideile ei un document de cel mai mare preț pentru 
cunoaşterea mentalității româneşti din epoca marelui domn. Dar, din 
nenorocire, Baltasar Walter nu s-a mărginit să traducă exact în limba latină 
textul transpus în polonă de Andrei Tarnowski, care şi el s-a pierdut sau nu s-a 
descoperit încă, dacă cumva se mai păstrează în cine ştie ce colț de bibliotecă. 
Walter însuşi ne spune că, traducând-o în limba latină, a îmbrăcat-o „cu cele 
mai alese circumstanţe”, pe care le-a adunat — zice el — „nu atât 

1 Hurmu?aki, Documente, XII, p. 880-919. 

De la români, rit de la ostaşii cei mai aleşi şi mai demni de credință”. Prin 
urmare, opera lui nu este o traducere a cronicii de la curtea lui Mihai Viteazul, 
ci este o prelucrare a acesteia. 

Fondul primitiv al cronicii a fost amplificat nu numai cu podoabe 
stilistice, dar şi cu ştiri nouă pe care traducătorul le-a putut culege şi cu 
lucruri despre care are uneori grija să ni le precizeze. lată, bunăoară, câteva 
exemple: 

Pemenind de ordinele trimise de sultanul Murat al III-lea paşei din 
Silistra ca să treacă Dunărea şi să aşeze în scaunul Ţării Româneşti pe Ştefan, 
Baltasar Walter adaugă: „Pre acest Ştefan îl văzurăm şi noi de câteva ori la 
1517, pre la Sf. Mihail, la masa strălucitului delegat al Poloniei, având capul 
acoperit cu un turban sau învelitoare turcească şi din propriile lui cuvinte 
ajlarăm acestea, deşi mai pre scurt”. 

După lupta de la Călugăreni, el introduce de asemenea un episod duios, 
cules la curtea lui Mihai Viteazul: „Spre a odihni inima cititorului după atâtea 
scene sângeroase, ajlarăm cu cale de a însemna aci cum doi cerbi domesticiți 
însoțiră pe Mihai în mai multe expedițiuni războinice. Ei se aflau mai cu seamă 
lângă cortul domnului; stăteau de față în războaie şi lupte, mergând curagios, 
când înaintea lui, când alăturea de el. Nici zgomotul bombelor, nici fulgerele 
tunurilor nu-i înspăi-mântau, ci auzind vuietul se ridicau în două picioare şi 
stăteau puţin privind. Ei statură astfel martori neclintiți, împotriva obiceiului 
acestor animale, la lupta purtată cu Sinan Paşa la Călugăreni. Aci, unul dintr- 
înşii pierind din întâmplare, celălalt de durere merse de se ascunse în pădure. 

Acest fapt se adeverează prin mărturiile domnului Mihai şi a multor alți 
ostaşi demni de credință.” 


Dacă înlăturăm acestea şi altele asemenea, se pune întrebarea: avem 
posibilitatea de a reconstrui cronica pierdută a lui Teodosie Rudeanul, şi cum? 

În compilaţia de cronici ale Ţării Româneşti, pe care a făcut-o în epoca lui 
Şerban Cantacuzino logofătul Stoica Ludescu, „bătrâna slugă a Canta- 
cuzenilor”, şi care povesteşte istoria Ţării Româneşti de la întemeiere, a fost 
încorporată şi o cronică a domniei lui Mihai Viteazul, cu următorul titlu — pe 
care-l dau după versiunea publicată de N. Bălcescu (în Magazinul istoric, 
tomul IV, p. 277): 

De aicea se începe istoria lui Mihaiu Vodă, fiul lui Petraşco Vodă, carele 
au făcut multe războaie cu turcii pentru creştinătate, precum de aicea înainte 
se arată.” 

Este clar că în acest capitol — care în structura compilației este destul de 
întins față de celelalte — avem de-a face cu copia unei cronici contemporane. Ce 
raporturi se pot stabili între această cronică şi între traducerea şi compilația 
latină a lui Baltasar Walter? 

Înlăturând interpolările vădite ale traducătorului german - ştirile noi pe 
care el însuşi spune că le-a cules de la diferiți martori, impresiunile lui 
personale despre prăpădul ținuturilor pustiite prin invazia oştirilor turceşti şi 
tătăreşti, ori accentele calde de adâncă admiraţie pentru domnul român —' 
cronica lui încă nu se suprapune exact peste partea corespunzătoare din 
compilaţia lui Stoica Ludescu. 

Deşi Baltasar omite, se pare, din cronica românească ce a avut-o la bază, 
unele ştiri care puteau fi neplăcute ungurilor —- de exemplu atitudinea neloială 
a lui Sigismund Bathori după victoriile lui Minai Viteazul asupra tătarilor — 
găsim însă pentru momentele mai importante ale campaniei lui Mihai Viteazul 
împotriva turcilor ştiri mai bogate, detalii mai precise la traducătorul german. E 
mai multă viață, mai multă mişcare; se simte mai bine timbrul 
contemporaneității în opera lui Walter. 

Şi cu toate acestea ambele cronici în schema lor se suprapun una peste 
alta; se vede bine că este aceeaşi urzeală, aceeaşi împletire a evenimentelor în 
aceeaşi succesiune: durerile pe care le îndura ţara sub cotropirea turcească, 
hotărârea domnului şi a boierilor de a izbăvi poporul de apăsarea turcească, 
alianța cu Sigismund Bathori, semnalul revoluției prin uciderea turcilor din 
Bucureşti şi atacarea raialei turceşti a Giurgiului, invazia lui Mustafa Paşa, 
vizirul, cu pretendentul Bogdan de peste Dunăre şi a tătarilor, luptele 
victorioase ale Buzeştilor cu tătarii la Putinei şi la Şerpăteşti, respingerea 
turcilor peste Dunăre, atacarea şi arderea Silistrei, a Hârşovei şi a Brăilei — care 
era pe atunci raia turcească, lupta de la Călugăreni, retragerea de la Stoeneşti, 
sosirea ajutoarelor din Ardeal şi Moldova şi curățirea țării de turci, luptele 
ulterioare cu tătarii, trecerea Dunării şi atacul de la Nicopole şi împrejurimi şi, 
în sfârşit, încercarea turcilor de a se împăca cu Mihai Viteazul prin daruri 
pompoase şi prin făgăduieli Ş. A. 

Avem dar la baza ambelor cronici un fond comun; aceeaşi canava, care 
într-o parte a fost amplificată, într-alta simplificată, canava care foarte probabil 
a trebuit să fie cronica scrisă la curtea lui Mihai Viteazul. 


Cum se explică atunci faptul că această cronică nu ni s-a păstrat în 
întregul ei în compilația lui Stoica Ludescu? Şi ce reprezintă versiunea pe care 
a copiat-o „bătrâna slugă” a Cantacuzenilor? 

Faptul că între cronica logofătului lui Mihai Viteazul şi compilația lui 
Stoica Ludescu s-a scurs mai bine de un veac şi jumătate nu este suficient 
pentru a explica simplificările şi prescurtările, căci în genere manuscrisele de 
cronici nu prea se simplificau. 

În versiunea lui Stoica Ludescu se găsesc, precum a arătat d. N. Iorga, o 
serie de ştiri interesante privitoare la vitejiile Buzeştilor şi care se văd bine că 
au fost adăugate de cineva care făcea parte din familie, ca de pildă: în uciderea 
turcilor la Bucureşti din 2 noiembrie 1594 — semnalul răscoalei — cronica ne 
spune că „într-acel războiu fu rănit Stroe Buzescul la mina stingă”. Buzeştii 
sunt pomeniţi pretutindeni: în luptele cu tătarii, în soliile trimise la Sigismund 
Bathori; vitejiile lor sunt totdeauna arătate într-o lumină simpatică, ca 
bunăoară în lupta de la Nicopole: „O ceată de turci se întoarse cu mare hrăborie 
asupra lui Mihaiu Vodă. Şi atuncea se alese unul den turci cu sulița şi o 
împoncişă asupra pântecului lui Mihai şi o înfipse în pântece. lar Mihaiu Vodă, 
deaca văzu că piere, el apucă sulița cu amândouă mânile de fier şi căuta în 
toate părțile ca să-i vină cineva den boiari ajutoriu, să-l isbăvească den peire. 
Şi alții mai aproape nu se aflară, fără doi boiari, anume Preda Buzescu şi cu 
frate-său Stroe Stolnicul; ei grăbiră şi tăiară capul turcului, şi pre cealelalte 
soţii ale lui, şi isbăvira fire Mihaiu Voăd din mânile turcilor, şi multă bărbăție 
arătară Buzeştii înaintea lui Mihaiu Vodă, că se luptară cu vrăjmaşii şi isbăviră 
fire domnul lor de fieire.” 

Cronica domniei lui Mihai Viteazul, intercalată în compilaţia lui Stoica 
Ludescu, este dar, după cum se pare, o copie alterată după cronica scrisă la 
curtea lui Mihai Viteazul, ieşită însă, după cum a arătat d. Iorga, din cercul 
familiei Buzeştilor. 

Cronica scrisă din porunca domnului şi sub ochii lui s-a pierdut, după 
cum s-a pierdut şi cronica scrisă la curtea lui Ştefan cel Mare. O fatalitate 
dramatică a urmărit astfel străduința celor mai mari domni ai trecutului 
românesc de a consemna în scris pentru viitorime izbânzile câştigate de neamul 
nostru sub conducerea lor în lupta contra paginilor, pentru apărarea 
creştinătăţii. 

DE LA MATEI BASARAB ŞI VASILE LUPU PÂNĂ LA ŞERBAN 
CANTACUZINO ŞI D. CANTEMIR 


EPOCA LUI MATEI BASARAB ŞI A LUI VASILE LUPU 

PRIVIRI GENERALE 

După tragedia asasinării lui Mihai Viteazul în Câmpia Turdei, urmează 
vremuri tulburi de lupte interne şi de războaie sângeroase cu ungurii, până 
când zările încep să se însenineze cu urcarea pe tron a lui Matei Basarab şi 
Vasile Lupu, ca exponenți ai curentului național. 

Strălucirea pe tărâmul cultural a acestor două domnii a fost umbrită prin 
rivalități şi luptE. În evoluţia culturii româneşti însă, găsim în aceasta epocă 
câteva trăsături comune, rezultate pe de o parte din identitatea de structură a 
poporului, pe de alta din ambianța politică asemănătoare. 

Primul aspect interesant al epocei lui Matei Basarab şi Vasile Lupu este 
rolul de protectori ai creştinătăţii ortodoxe din Balcani, pe care au continuat să- 
1 joace, deşi acest rol începe să le fie disputat de țarii Rusiei. 

Mergând pe drumul bătătorit de la Alexandru Basaraba de toți domnii 
Ţării Româneşti, dar mai ales de Neagoe, „ctitorul a toată Sfeta Gora”, Matei 
Basarab a revărsat şi el din plin darurile voievodale româneşti în toate colțurile 
ortodoxe ale țărilor balcanice. Cărţile ieşite din tipografiile sale se adresează, 
precum o spun lămurit prefețele, nu numai „evlaviosului neam al patriei 
noastre, ci şi neamurilor înrudite cu noi după credinţă şi având acelaşi vestit 
dialect slavonesc ca limbă, şi cu deosebirE. Bulgarilor, sârbilor.” Matei Basarab, 
ca şi înaintaşii săi, a zidit peste Dunăre biserici — ca de exemplu Sfânta Petka la 
Vidin - şi a trimis daruri în bani, în cărți şi în manuscrise iluminate cu 
miniaturi. Ştirile culese în anii din urmă de Emil Tur-deanu au pus în lumină 
daniile domnului muntean în Serbia (la mănăstirile Milesevo, Sopocani, 
Studenica, Papratije, Trebinje ş.a.). Călătoriile lui Marcu Beza în Orient au dat 
peste urmele generozității româneşti din epoca lui Matei Basarab în mănăstirile 
din Grecia şi din insulele Arhipelagului. Mila creştinească şi daniile voievozilor 
români — izvorâte din cel mai curat sentiment religios şi nepângărit de nici un 
gând viclean de cutropire, cum l-au vădit, mai târziu, cei ce şi-au asumat rolul 
de protectori ai creştinătăţii — au atras la curțile din Târgovişte şi din laşi 
călugări şi prelați din tot Orientul. Cei mai numeroşi sunt cărturarii greci, ca: 
Dionisie Comnen, secretarul lui Matei Basarab, care a ajuns mai târziu, în 
16714 patriarh al Constantinopolului 1; Mitrofan Kritopulos, patriarhul 
Alexandriei, care-şi făcuse studiile la Oxford şi care a murit în Țara 
Românească, la 1639; Paisie, patriarhul Ierusalimului; Atanasie Patellaros, care 
a stat la Galaţi doisprezece ani, în mănăstirea Sf. Nicolae; Paisie Ligaridis, care- 
şi făcuse studiile la Roma, întreținut de conaționalul Leo Allatio, bibliotecarul 
Vaticanului; Meletie Şi-rigul şi patriarhul arab Macarie, căruia Vasile Lupu îi 
făgăduise să-i plătească datoriile patriarhiei 2. Alături de aceştia se întâlnesc 
numeroase fețe bisericeşti venite din ţările slave sud-dunărene, ca: mitropolitul 
de Inău-Lipova, Longhin Brankovic, care a stat în mănăstirea Comana, de pe 
țărmul Argeşului; mitropolitul de Kratovo, Mihail, sau mitropolitul de Pec, Ga 
vrii, care a oficiat înaintea domnului, împreună cu patriarhul arab Macarie, 
slujba în biserica domnească, în ziua de Sf. Nicolae şi de Crăciunul anului 
16533; precum şi delegații de călugări ruteni din mănăstirile Galiției, sau, în 


sfârşit, călugări ruşi, ca de exemplu Suhanov, trimis din Moscova în Orient, 
pentru a aduce manuscrise religioase — şi mulți alții. 

Azilul acordat marilor feţe bisericeşti din Răsăritul grecesc a deschis în 
țările noastre o direcție nouă: începe să se cunoască şi să se prețuiască limba 
greacă. În această epocă apar la noi primele traduceri făcute direct după 
izvoadele greceşti. 

De altă parte, afluxul cărturarilor ortodocşi în țările noastre, într-o vreme 
când credința pravoslavnică era amenințată, aduce o înviorare în viața literară. 

Sunt sugestive — pentru înțelegerea fierberii pe care o adusese, în viața de 
cultură teologică a Ţării Româneşti, această întâlnire a prelaţilor ortodocşi din 
Răsărit — notele pe care ni le dă în ziarul său de călătorie călugărul Suhanov 
despre discuţiile dogmatice încinse în Târgovişte, la masa mitropolitului Ştefan, 
unde grecii Paisie Ligaridis, Vlasie şi Meletie Sirigul — cu o încredere 
prezumţioasă în ştiinţa lor, care intimida pe bietul călugăr rus - aduceau în 
sprijinul părerilor lor citate din opera Sfântului loan Damas-ceanul, apărută de 
curând la Veneţia. Asemenea discuțiuni pasionau nu numai cercurile 
conducătoare ale clerului, ci se întinseseră mai departe şi în lumea boierilor 
cărturari de la curtea lui Matei Basarab. Călugărul franciscan de origine croată, 
Rafael Levacovic, care venea din Roma, în vara anului 1038, chemat de Matei 
Basarab ca să ia direcția tipografiei, stătea de vorbă cu Udrişte Năsturel despre 
necesitatea unirii cu Roma şi despre superioritatea doctrinei catolice. Şi alți 
boieri de la curtea lui Matei Basarab se pasionau pentru problemele teologice, 
ca de exemplu Istrate, fiul lui Stroe Leurdeanu, căsătorit cu fiica lui Nicolae 
Pătraşcu - o nepoată deci a lui Mihai Viteazu. Istrate a pus pe lanache Misirliu, 
care „ştia să citească şi să scrie limba turcească”, să-i scoată o copie de pe 
confesiunea pe care patriarhul Ghenadie II Scholarios a scris-o din însărcinarea 
lui Mohamed II, cuceritorul Constantinopolului. Domnul însuşi nu putea 
rămâne străin de aceste discuții. Se poate spune cu drept cuvânt că în acele 
vremuri, când în sudul Dunării viața religioasă era înăbuşită sub stăpânirea 
păgână şi în Ardeal 

1 D. Rosso, Studii istorice greco-române, I, p. 232. 

3lorga, Ist. Bisericii roM. Şi a vieţii religioase, I, p. 315-316. 

3 Emil Turdeanu, în Cercetări literare, III, p. 174. 

De calvinista, domnii noştrii luaseră sub ocrotirea lor viața spirituală a 
popoarelor creştine ortodoxe. Ţările noastre deveniseră astfel centrul ortodoxiei. 
De aceea porneşte din țările noastre lupta împotriva calvinismului. 

A doua trăsătură caracteristică a epocei este apariția în cultura 
românească a ideii de unitate națională. Unirea celor trei țări surori, înfăptuită 
prin spada lui Mihai Viteazul, deşi nu fusese pregătită sufleteşte şi deşi n-a 
dăinuit decât câteva luni, totuşi a lăsat în sufletele româneşti urmele ei şi 
trebuia să ducă cu timpul la exprimarea clară a conştiinţei unității naționale. 

În Transilvania, ungurii, începând cu Gavril Bethlen, îşi îndoiseră 
sforțările pentru a rupe legăturile de credinţă religioasă care uneau de veacuri 
pe românii supuşi coroanei lor cu principatele vecine. Zadarnic patriarhul 
Constantinopolului le atrage atenția asupra comunității de sânge a românilor şi 
îi previne că „o prefacere de lege la cei dintâi <adică la ardeleni) n-ar fi îngăduit- 


o niciodată domnii vecini din principate, ci mai mult decât sigur vor pune 
piedici, dacă nu cu armele, măcar cu ascunse întețiri”, ungurii nu dau îndărăt. 
După cum ne arată documentele pe care le vom analiza mai jos, prin intimidări, 
prin silnicii, prin publicaţii, ei se zbat să atragă pe transilvăneni la confesiunea 
calvină. Împotriva tendinței de cal-vinizare, se ridică - după cum fuseseră 
preveniți — românii din principatele supuse suveranității turceşti. Un superior 
instinct de rasă a împărțit în chip simetric rolurile între Moldova şi Muntenia, 
în această luptă care nu se dădea numai pentru credinţă. 

Moldova lui Vasile Lupu, care a făcut multă opoziție principilor ardeleni, 
a luat poziție fățişă, participând la două sinoade — unul pus la cale de 
mitropolitul Kievului, de origine moldoveana, Petru Movilă, altul de mitropolitul 
Varlaam al Moldovei — şi a atacat calvinismul în însăşi inima lui, în principiile 
dogmatice. 

Muntenia lui Matei Basarab, care avea legături de alianță cu Gheorghe 
Râkoczy I şi II, a stat şi ea de-a curmezişul Reformei, venind în ajutorul 
românilor transilvăneni pe altă cale. Un punct fundamental în programul de 
luptă al reformațţilor calvini era naţionalizarea serviciului divin în biserica 
românească din Ardeal. O cedare însă pe acest teren ar fi putut atrage după 
sine, mai curând sau mai târziu, şi admiterea celorlalte puncte de divergență 
dintre calvinism şi ortodoxism. Mentinerea limbii slave în oficierea cultului era 
deci atunci o măsură impusă nu numai de tradiția moştenită din moşi- 
strămoşi, ci şi de necesitatea de a păstra intactă unitatea etnică. De la urcarea 
sa pe tronul Ţării Româneşti, Matei Basarab s-a străduit să întărească tradiția 
ortodoxă în formă slavă la întreg neamul românesc, adu-când tipografii cu litere 
chirilice în ţară şi publicând cărţile de ritual în limba slavă. Prefaţa cărților sale 
o spune răspicat că ele se adresează „drept credinciosului şi evlaviosului neam 
al patriei noastre şi altor neamuri înrudite cu noi după credinţă şi având 
acelaşi vestit dialect slavonesc ca limbă. Tmgrovlahilor, moldovlahilor”. Este 
clara aci ideea solidarității naționale prin biserică, în limba slavă. Dealtfel, în 
epoca aceasta îşi face drum în cultura românească şi ideea unității naționale. 
Mitropolitul Varlaam, „strângând sobor dintr-amândouă părțile, şi din Ţeara 
Românească şi din Ţeara Moldovei”, spune mai clar că scrie Răspunsul la 
Catehismul calvinesc „pentru cei cu noi de un niam români, pretutindenea 
tuturor ce să află în părțile Ardealului”; iar în Ardeal, Simion Ştefan, amintind 
că „rumânii nu grăiesc în toate tarele într-un chip”, se scuză dacă n-a izbutit să 
se facă înțeles de toţi: „nu-i de vina noastră, ce-i de vina celui ce-au răsfirat 
rumânii printr-alte țări, de sau mestecat cuvintele cu alte limbi”. Ideea unității 
neamului o găsim însă formulată cu tot relieful cuvenit la marii cronicari 
moldoveni, care, în contact cu istoriografia polonă, s-au ridicat până la obârşia 
comună a întregului neam despărțit în trei state diferite. 

Sufletul românesc, închis multă vreme în hotarele înguste ale culturii 
sud-slave, era şi în această epocă în căutarea unor noi orizonturi. Experiențe 
vechi: impresiile aduse de soliile marilor domni în Occident, contactul intim cu 
cultura Apusului a unor domni ca Radu Mihnea, care-şi făcuse instrucția în 
Veneţia, sau a lui Petru Cercel, pribeag la curţile italiene şi franceze, alcătuitor 
de frumoase stihuri italiene, accesul unor studenți din țările româneşti - mai 


ales din Ardeal — în şcoli şi universităţi străine, încercările unui Despot 
Eraclidul de a înființa cu profesori aduşi din Apus şcoli superioare — şi atâtea 
alte prilejuri îi făceau pe ai noştri să nu se simtă la larg în spațiul culturii 
orientale, în care erau ținuți prin puterea tradiţiei, prin forța împrejurărilor de 
care s-a vorbit mai sus şi prin suveranitatea turcească. Instinctul lor de rasă şi 
de cultură îi ducea uneori peste vicisitudinile vremurilor către marele izvor de 
apă Vie al latinităţii. „Când am ajuns în vârsta adolescenţei — mărturiseşte 
Udrişte Năsturel — am dobândit în acelaşi timp, în inima mea, prin grația lui 
Dumnezeu, o mare şi aprinsă dragoste pentru limba romană sau latină, 
înrudită în chip evident cu a noastră, în aşa fel că, neavând aproape alte 
gânduri în cugetul şi inima mea, zi şi noapte fără încetare eram aprins pentru 
limba latină şi pentru învățarea ei. A mers aşa până când un profesor, care 
învăța înțelepciunea şi ştiinţa, a binevoit să adape setea inimei mele care ardea 
de dragostea pentru învățarea acestei limbi.” 1 

Avem dovezi documentare că aceeaşi năzuință către noi zări de cultură 
zăcea nu numai în clasele conducătoare, dar şi în masele mai adânci ale 
neamului. Din chiar epoca lui Matei Basarab avem ştiri despre doi tineri 
români care îşi făceau studiile în colegiul „De propaganda fide” din Roma. Unul 
era Mihail, fiul lui Paul, din Câmpulungul județului Muscel. Fusese adus la 
Roma şi instalat acolo în colegiul „Urban”, de misionarul Venanzo Berardi da 
Mont'Ottone, din ordinul Minoriţilor Conventuali. Al doilea era un adolescent a 
cărui viață aventuroasă e un mic roman. Fusese — pretindea el —- copil de casă 
în curtea domnească. Plecase cu domnul Ţării Româneşti la Constantinopol, la 
vârsta de 12 anl. Învăţase acolo greaca vulgară şi turceasca. Plecase apoi în 
insula Chios, unde se apropiase de iezuiți; îmbrățişase catolicismul şi de-acolo 
plecase cu scrisorile de recomandare către secretarul colegiului din Roma. 
Două luni a bătut străzile cetății eterne, până când a deprins puţin limba 
italiană. În cele din urmă, a fost admis în colegiu, unde se întâlni cu 
câmpulungeanul. 

P. P. P ana it eseu, L'influence de l'oeuvre de Pietre Mogila, p. 83. 

Ce au uevenit aceşti doi premergători în colegiul de propagandă din 
Roma, de unde, un veac şi jumătate mai târziu, tineretul plecat din Ardealul 
suferințelor româneşti a adus ideea regenerării naționale - nu ştiM. În volbura 
vremurilor au pierit fără să lase nici o urmă. 

Contactul cu cultura latină a fost însă mai rodnic în Moldova. Şcoala 
întemeiată de Vasile Lupu în mănăstirea Trei Ierarhi, cu profesori trimişi de la 
Academia teologică din Kiev, de mitropolitul Petru Movilă, precum şi colegiile 
iezuite din Moldova au deschis, după cum se va vedea mai jos, o mica pârtie 
către cultura latină. Dar contactul binefăcător cu cultura latină s-a produs mai 
intens în şcolile iezuite ale Poloniei, unde vlăstarele boierimii moldovene, 
desfundând ideea originii romane şi ştiri privitoare la țara lor, au deschis un 
drum nou în cultura românească. 

Din contactul cu istoriografia polonă a primit imboldul de a alcătui 
cronica în limba națională Grigore Ureche, marele vornic de la curtea lui Vasile 
Lupu şi contemporanul mitropolitului Varlaam. Imboldul dat, la rândul lui, de 
Ureche a fost aşa de puternic, încât, cu toate frământările timpurilor 


nestatornice care au urmat după prăbuşirea lui Vasile Lupu, firul istoriei 
naționale a fost continuat de Miron Costin, care şi-a făcut şi el studiile în 
Polonia şi care a pus în plină lumină ideea originii romane. Ideea a fost apoi 
reluată de fiul lui Miron, Nicolae Costin, a trecut după aceea la Dimitrie 
Cantemir şi în Muntenia la stolnicul Constantin Cantacuzino. 

Şi pe tărâmul vieţii religioase, activitatea literară începută cu strălucire în 
epoca lui Matei Basarab şi Vasile Lupu a fost continuată, în ciuda vitregiei 
vremurilor care au urmaT. În Moldova, contemporanul lui Miron Costin, 
mitropolitul Dosoftei, dă aripă versului şi începe munca grea de traducere a 
cărților de ritual în limba română, care avea să ducă la naționalizarea 
serviciului divin în biserică. Opera de naţionalizare a slujbei religioase este apoi 
reluată şi continuată în Muntenia de mitropolitul Antim Ivireanu. 

În capitolele ce urmează, pentru a păstra un fir unitar în expunere, vom 
înfățişa întâi evoluţia literaturii religioase de la Matei Basarab şi Vasile Lupu 
până la mitropolitul Dosoftei inclusiv, după care vom înfățişa literatura istorică 
mai întâi în Moldova şi apoi în Muntenia şi în Transilvania. 

UN CĂRTURAR MOLDOVEAN MITROPOLIT AL KIEVULUI: PETRU 
MOVILĂ 

Istoria culturii româneşti din epoca lui Matei Basarab şi Vasile Lupu nu 
ar putea fi înțeleasă dacă nu ne-am opri aci şi asupra unui mare cărturar, 
vlăstar de domni moldoveni şi munteni — căci tatăl său a domnit şi în Muntenia 


- care a râvnit şi el să fie domn, dar care, după ce a văzut închise drumurile 
intrării în țara sa, a rămas între străini şi a ajuns mitropolit al Kievului. Petru 
Movilă, rupt dintre ai noştri, a devenit una din figurile proeminente în istoria 
culturii ucrainene din secolul al XVII-leA. Învăţatul rus Venelin spunea: „Se 
pune întrebarea care din cei doi bărbați cu numele de Petru este reformatorul 
îndrăzneț al imperiului rusesc şi căruia prin urmare i se cuvine titlul istoric de 
mare: Petru I, împăratul Rusiei, sau Petru Movilă?” 

Petru Movilă a fost fiul lui Simeon Movilă, fratele lui Ieremia şi rivalul lui 
Mihai Viteazul. Tragediile familiei sale l-au împins mai mult spre studii şi 
meditaţiE. În 1627, când visurile lui de a recuceri, cu ajutorul polonilor, tronul 
ocupat pe rând de unchiul său, de tatăl, de verii şi de frații săi sunt spulberate, 
după îndemnul mitropolitului Kievului, lov Borețki, la mănăstirea căruia îşi 
petrecea adesea verile, Petru Movilă renunţă la purpura domnească şi îmbracă 
rasa de monah în mănăstirea Pecerska din Kiev. Aci ajunge repede arhimandrit, 
pentru ca, şase ani mai târziu, după moartea lui lov Borețki, să fie mitropolit. 
Pe atunci Ucraina se afla sub stăpânire polonă şi pentru biserica ortodoxă 
ruteană, amenințată în existenţa ei de biserica catolică a Poloniei, la care se 
adăoga şi curentul uniațţilor (care primiseră unirea cu Roma recunoscând pe 
papă, dar păstrau serviciul divin în limba slavă), urcarea lui P. Movilă pe 
scaunul mitropolitan a fost o adevărată mântuire. 

Prin cultura, prin tradițiile familiare, prin legăturile lui de rudenie şi 
prietenie cu nobilimea polonă, el izbuti să dobândească în jurul scaunului său 
mitropolitan un prestigiu într-adevăr princiar. 

Încă de pe când era arhimandrit în lavra din Pecerska, Petru Movilă 
înființa acolo o tipografie, care, împreună cu cea din Lwow, a desfăşurat o 
activitate din cele mai rodnice pentru biserica ortodoxă a ruşilor. Din aceste 
tipografii au ieşit o serie de tipărituri care au fost aduse în Ţara Românească de 
meşterii trimişi de Petru Movilă lui Matei Basarab şi care au servit mai târziu de 
model tipăriturilor muntene. 

Paralel cu tipografia, el a întemeiat în mănăstirea Bratcă —; Frăția — o 
şcoală vestită, o adevărată academie teologică, din care avea să pornească îea 
în curând un curent nou de primenire în cultura rusească. In atmosfera 
întunecată şi greoaie de ignoranță în care lâncezea clerul ortodox rutean, Petru 
Movilă se străduieşte să introducă cele dintâi raze de lumină ale culturii latine 
occidentale. El îşi dădea bine seama că biserica ortodoxă ruteană, rămasă în 
urmă sub raportul culturii, nu putea rezista atacurilor îndreptate din lagărul 
iezuiţilor şi uniaților poloni decât premenindu-se şi întărindu-se cu toată 
armatura culturii moderne a timpului său. Ştiinţa timpului - zicea Petru 
Movilăeste pentru biserica ortodoxă întocmai ca oglinzile lui Arhimede, care, 
con-centrând razele solare asupra corăbiilor duşmane care se apropiau de 
țărmurile Siracuzei, le ardeau. 

Cultura timpului însă nu putea fi căutată nici în cultura slavonă şi nici 
în cea bizantină, care la începutul timpurilor moderne se stinseseră. Numai 
cultura latină a Occidentului, premenită prin Renaştere, putea săvârşi minunea 
de a regenera viața intelectuală a clerului ortodox şi de a-i împrumuta armele 
cu care să poată rezista atacurilor îndreptate din taberele vrăjmaşe. De aceea, 


în programul de studii al academiei teologice, P. Movilă introdusese pe primul 
plan: latina, cu studiul retoricei, dialecticei, poeziei şi filosofiei. 

Dar cu toată viața lui de muncă aprigă închinată operei de ridicare a 
bisericii rutene, totuşi mitropolitul Petru Movilă n-a rupt cu totul legăturile cu 
patria mumă. În primele cărți ieşite din tipografia lui, Pecerska, pe când era 
numai arhimandrit, el semnează „fiul domnului Moldovei” şi adaogă stema celor 
două principate româneşti. Dacă mai târziu renunţă la aceste tradiţii ale 
familiei şi la aceste reminiscenţțe ale patriei sale, o face desigur pentru a se 
confunda în spiritul de umilinţă al vieţii călugăreşti, a acelor aprigi muncitori 
anonimi, dispreţuitori de tot ceea ce era mărire pământească, care semnau 
munca lor: „păcătosul robul lui Dumnezeu”. Totuşi niciodată nu şi-a ascuns 
originea lui românească. Elevii săi din academia teologică i-au închinat un 
volum de versuri omagiale, şi, făcând aluzie la originea lui românească, îi plăs- 
muiesc o genealogie care-l face să se scoboare din eroul roman Mucius 
ScaevolA. În scrisorile lui pastorale, face în multe rânduri aluzie la strămoşii lui 
români. „Am cheltuit — spune el într-un rând ortodocşilor din Minsk - avuțiile 
strămoşilor mei domni ai Moldovei pentru nevoile bisericii.” Iar unul din 
adversarii săi îl acuză că era înconjurat numai de servitori moldoveni. Nostalgia 
după ţara şi neamul său se vede continuu în cursul vieții lul. În 1637 cumpăra 
o Evanghelie cu miniaturi scrisă pe vremea lui Ştefan cel Mare, pe care o dăruia 
marei lavre Pecerska: să fie acolo „pe veci neclintită la hramul Prea Curatei 
Născătoarei de Dumnezeu mănăstirii Pecerska, unde va fi îngropat trupul 
meu”. În alt rând, înălțând în Ucraina poloneză, la Golosvienski, a biserică, îi 
pune ca hram pe Sfântul loan cel Nou de la Suceava, patronul Moldovei salE. 
În 1645 a venit la laşi să celebreze căsătoria fiicei lui Vasile Lupu, Măria, cu 
principele lituan lanusz Radziwill. Astfel stând lucrurile, cine ştie dacă, în afară 
de motive de tactică, alegerea Iaşilor ca locul cel mai nimerit pentru marele 
sinod al ortodocşilor în care avea să se discute ideile normative ale ortodoxiei, 
față de Catehismul atribuit lui Chirii Lucaris, nu va fi fost determinată şi de 
amintirile copilăriei care-l legau de oraşul în care domniseră ai lui? 

Ortodoxia trăia atunci o mare dramă. În jurul scaunului patriarhal din 
Constantinopol se dădeau lupte aprige în care patimile pământeşti se 
amestecau cu lucrurile divine. 

În martie 1633 apăruse la Geneva, în limba latină, o confesiune de 
credință ortodoxă, datată din Constantinopol, martie 1629, şi în care se făceau 
câteva concesii punctului de vedere al confesiunii calvine. Opera a fost atribuită 
patriarhului Chirii Lucaris, care se afla în legătură cu cercurile reformate din 
mediul cosmopolit al Constantinopolului: consulul olandez Corneliu Haga, 
predicatorul ambasadei olandeze, un fost profesor calvinist la Geneva şi 
ambasadorul Angliei. Duşmanii patriarhului, în frunte cu Chirii Contaris din 
Veria şi Atanasie Pattelaros, ridică lumea împotriva lui Lucaris, acuzându-l de 
erezie. Ambasadorul Franţei susține curentul de agitație împotriva patriarhului 
care se sprijinea pe cercurile reformate. Lupta dezlănţuită este înverşunată. 
Chirii Lucaris este de cinci ori depus de turci şi tot de atâtea ori readus în 
scaunul patriarhal prin sprijinul prietenilor săi, până când în cele din urmă 
turcii, îndâr-jiți, îl ucid. Moartea tragică a lui Chirii Lucaris nu poate pune 


capăt agitaţiei. Succesorul lui, Chirii Contaris din Veria, are aceeaşi soartă. 
Două sinoade care au loc la Constantinopol, unul în 1638 şi altul în 1642, şi în 
care s-a anatemizat confesiunea lui Chirii Lucaris, n-au izbutit să aducă lumii 
ortodoxe pacea de care avea nevoie. Pace cu atât mai necesară, cu cât în 
centrul şi răsăritul Europei — în Ardeal, în Polonia şi în Ucraina - ortodoxia 
pierduse continuu terenul dinaintea catolicismului, care găsise formula unirii 
cu Roma, dinaintea curentelor de reformă. 

Mărturisirea ortodoxă şi sinodul de la laşi. La această grea răspântie din 
viața bisericii ortodoxe apare mitropolitul Petru Movilă. Cele două sinoade 
constantinopolitane făcuseră o operă negativă: anatemizaseră confesiunea 
atribuită lui Chirii Lucaris. Lipsea pentru întreaga ortodoxie însă o operă 
pozitivă de costrucție normativă. Această sarcină şi-a luat-o Petru Movilă. După 
ce a lucrat mai mulți ani la Mărturisirea de credință ortodoxă, a convocat un 
sinod la Kiev în 1640, în care s-a discutat şi admis opera. Trebuia însă ca 
Mărturisirea să fie întărită într-un sinod ecumenic. Dar Constantinopolul, în 
care erau încă vii luptele dintre partizanii şi adversarii lui Chirii Lucaris, nu era 
prielnic pentru dezbateri. Fu ales Iaşii, al cărui domnitor plătea pe atunci 
datoriile patriarhiilor. Mitropolitul Kievului nu veni însă în perosană, ci trimise 
o delegație de trei teologi, în frunte cu Isaia Trofimovici, doctor în teologie şi 
egumenul mănastrii Nikolska. Patriarhul a fost reprezentat şi el prin doi 
delegați: fostul mitropolit de Nicea, Porfirie, şi marele predicator al patriarhiei, 
Meletie Syrigos. Muntenii s-au abținut din pricina vrajbei iscate între Vasile 
Lupu şi Matei Basarab. Moldovenii au fost reprezentați prin mitropolitul 
Varlaam, prin episcopii de Roman, Rădăuţi şi Huşi, prin egumenul mănăstirii 
Trei Sfetitele, unde s-au ținut şedinţele sinodului. Sinodul a început la sfâşitul 
lui august 1642 şi a durat trei luni. Şedinţele au fost secrete şi prezidate de 
Vasile Lupu, pe care patriarhul Constantinopolului, Parthenie, îl numeşte 
„promahos”-prim luptător-şi „distrugătorul curagios al ereziei”. De la început 
însă se ivesc neînțelegeri. Grecii voiau ca sinodul ieşean să-şi însuşească 
hotărârile sinoadelor din Constantinopol împotriva lui Chirii Lucaris şi în 
special să se adopte opera întocmită de Meletie Sirigul. Ruşii se opuneau la 
condamnarea lui Chirii Lucaris. 1 

Ei cereau să se discute în sinod numai Mărturisirea de credinţă a lui 
Petru Movilă, ceea ce, în cele din urmă, grecii au trebuit să primească în urma 
intervenţiei lui Vasile Lupu şi a clerului moldovean, care se străduiau să 
împace cele două tabere. După îndelungate dezbateri, Mărturisirea lui Petru 
Movilă a fost primită, cu suprimări şi corectări făcute de Meletie Syrigos. Opera 
- împărțită în trei părți: 1. Credinţa, tratată pe baza simbolului Niceo-Constan- 
tinopolitan; 2. Speranţa, lămurind rugăciunea dominicală şi cele zece fericiri şi 
3: mila, cuprinzând învățăturile ortodoxe despre păcat, despre decalog, despre 
invocarea sfinților şi cultul icoanelor şi al moaştelor — a fost apoi aprobată de 
patriarhul din Constantinopol ca operă normativă pentru întreaga biserică 
ortodoxă. Ea a fost tradusă în ruseşte la Kiev în 1645. În 1662, opera a fost 
tipărită în limba greacă şi latină la Amsterdam, cu cheltuiala lui Panaiot Nicusl. 
În 1691, opera, tradusă în româneşte de fraţii Greceanu, cu ajutorul stolnicului 
Constantin Cantacuzino, s-a tipărit de episcopul Mitrofan în tipografia 


episcopiei din Buzău. Opt ani mai târziu, din porunca domnului Constantin 
Brâncoveanu, ieromonahul Antim Ivireanu scoate o nouă ediţie a textului 
grecesc, în mănăstirea de pe insula lacului Snagov, din preajma Bucureştilor. 
Cu deosebire la noi opera lui Petru Movilă s-a bucurat de o întinsă răspândire 
şi s-a retipărit şi retradus în nenumărate ediții, până în vremurile noastre, căci 
avem ediții tipărite la mănăstirea Neamţu în 1844, de Scriban, şi în 1864; la 
Sibiu, 1855; la laşi, 1874; Bucureşti, 1745, 1827, 1853; o penultimă ediţie a 
apărut în 1899 sub auspiciile sfântului sinod; ultima la Sibiu în 1914. 

Marele sprijin pe care Petru Movilă 1-a adus culturii româneşti a fost însă 
trimiterea de material tipografic şi de meşteri şi cărturari pentru înființarea 
tiparnițelor şi a Academiei teologice de la Iaşi. 

1 Pentru două motivE. Întâi pentru că o condamnare a doctrinei calvine 
de către ruşi ar fi indispus pe principii litvani din Polonia, pe care se sprijinea 
Petru Movilă. Şi al doilea pentru că învinuirea adusă lui Chirii Lucaris nu părea 
destul de întemeiată. Patriarhul Ierusalimului Teofan, care venise la Kiev ca să 
sfințească pe mitropolitul Petru Movilă, declarase de calomnii iezuite zvonurile 
după care Chilii Lucaris ar fi trecut la calvinism, şi de apocrif Catehismul 
apărut la Geneva. Dacă ne gândim la bărbăţia cu care a apărat ortodoxia 
românilor ardeleni împotriva injoncțiunilor principelui Bethlen Gabor, chiar în 
anul în care era datată confesiunea din Geneva, 1629 (vezi mai jos, p 180), 
atunci trebuie să recunoaştem că Petru Movilă şi delegații săi aveau dreptate. 

ÎS98, 2 volume; bibliografia rusească completă la P. P. Panaitescu, opera 
citată mai sus, p. 93 - 95: P. P. Panaitescu, Un autograf al lui Petru Movilă pe 
un tetraevanghel al lui Ştefan cel Mare (extras din Revista istorică română, IX, 
1939), Bucureşti, 1940. Pentru edițiile româneşti ale Mărturisirii ortodoxe: I. 
Bianu, Nervi Hodoş şi Dan Simo-nescu, Bibliografia veche românească, I, p. 
321, 378; II, p. 224; II, p. 553. În Biblioteca Academiei Române se găsesc ediții 
moderne tipărite la: Neamţ, 1844; Sibiu, 1855; Neamţ, 1864; laşi, 1874; 
Bucureşti, 1895 (ediţia sfântului sinod, cu o prefață de mitropolitul Ghenadie 
privitoare la istoricul textului şi edițiile lui), Antoine Malvy et Marcel Viller, La 
confession ortodoxe de Pierre Moghila, Metropolite de Kiev (1633-1646), 
approuve'e par les Patriarckes grecs du XVIl-e siecle. Texte latin inedit avec 
introduction et notes critiques, Roma, Paris, 1927 (tomul X, nr. 39, din 
Orientalia Christiana); vezi şi recenzia lui M. J u gi e în Echos d'Orient, XXXII 
(1929), p. 414 — 430, unde se stăruie asupra izvoarelor catolice folosite de P. 
Movilă. 


Despre opera lui Petru Movilă în legătură cu celelalte confesiuni ortodoxe: 
Textul grecesc la Ion Miha lcesco, Orjcraupo? Tfj<; 6p9080^tac Die 
Bekentnisse und die wichtigsten Glaubenszeugnisse der griechischen- 
orientalischen Kirche im Originaltext, nebst einleitenden Bemerkungen, Leipzig, 
1904, p. 22-122; Hurmuzaki, DoC. Supl. II, p. 2, p. IV, p. I, p. 688 şi urm.; J. M 
iha 1ce sco, La Thiologie symboliaue au point de vue de VEglise ortho-doxe 
orientale, Bucarest, Paris, J. Gamber, 1932, p. 75 - 79. Un portret al lui P. 
Movilă ia mănăstirea Suceviţa: I. D. Ştefănescu, în Revista istorică 
română, IV, 1934, p. 71-75. 

Despre Chirii Lucaris şi sinoadele din Constantinopol, Kiev şi laşi a se 
vedea şi Orestc Tafra 1 i, Chiesa ortodossa e riforma nei secoli XVI e XVII 
(estratto da Religio, voi. XI, 1935), Roma (Rezumatul a 14 lecţiuni ținute la 
Ecole des Hautes-Etudes din Paris, în 1934), J. Mihalcesco, Les ide'es 
calvinistes du Patriarche Cyrille Lukaris, în Revue d'Histoire et de Philosophie 
Religieuse, 1931, p. 506. Despre Chirii Lucaris:KopiXXcx; 6 Kox>%(tpxQ,1572 — 
1638, Atena, 1939. 

LITERATURA RELIGIOASĂ ÎN EPOCA LUI MATEI BASARAB cultura. La 
curtea din Târgovişte a lui Matei Basarab, necontenit cercetată de soli străini, 
de emisari papali şi de mari patriarhi ai Răsăritului, în răgazurile de linişte şi 
pace pe care le lăsau războaiele cu Vasile Lupu, era W351?nic treaz gândul de 


a înzestra țara cu mănăstiri şi biserici-patruzeci la număr — cu mori de hârtie, 
cu tiparnițe şi cu meşteri tipografi. Domnul s-a străduit să dea o viață nouă şi 
cancelariei domneşti, nu numai completând numărul logofeţilor cunoscători de 
limbi străine, ci şi căutând caligrafi iscusiţi, care au dat o fermă mai estetică 
hrisoavelor sale. Cu toată concurenţa pe care o făceau cărțile tipărite, totuşi 
arta caligrafiei şi a miniaturii era încă în floare şi avem din această epocă vreo 
câteva exemplare de manuscrise cu miniaturi de o rară frumuseţe, ca de 
exemplu Slujbenicul, copiat în 1653 din porunca mitropolitului Ştefan, păstrat 
acum în Biblioteca Academiei Române, sub nr. 1790, sau Evangheliarul scris 
de ieromonahul Porfirie în 1633, păstrat în Biblioteca patriarhiei din 
Constantinopol, sau Evanghelia mitropolitului Anania din 1651, scrisă pentru 
mitropolia din Târgovişte, dusă mai târziu la Belgrad, sau Evangheliarul lui 
Silion Rusu, monahul de la mănăstirea DealuL. În această muncă de cultură, 
Matei Basarab era susținut, pe lângă mitropoliţii Teofil şi Ştefan şi pe lângă 
boierii din divan, de soţia lui, doamna Elina, şi de fratele ei, învățatul boier 
Udrişte Năsturel. 

Udrişte Năsturel şi sora lui, doamna Elina, sunt copiii lui Radu 
Postelnicul Năsturel şi ai jupânesei Calea Calomfirescu, „fata din casa 
domnească a lui Mihai Vodă Viteazul”. 

DOAMNA ELINA a fost una din acele frumoase icoane feminine care se 
desprinde din trecutul românesc într-o lumină de aureolă, împărțindu-şi 
vremea între grijile casei (când căutând, după cum se vede din scrisorile ei, 
„izvoade de peteare şi mai mari şi mai mici”, ori „seminţe de flori de tot feliul”) şi 
între grijile domniei (când ţinând locul soțului său în scaunul domnesc, când 
ajutând răniții sosiți de pe câmpul de luptă şi cerând sibienilor să-i trimeată, 


„fără zăbavă”, „un cherurgus bun”, când, în sfârşit, punând la cale cu un gust 
ales ctitorii mănăstireşti şi locaşuri de recreare sufletească). Arhidiaconul Paul 
de Alep, care a însoțit pe patriarhul arab Macarie în călătoria lui la curtea lui 

Matei Basarab, ne descrie în cartea sa minunatul palat de pe moşia 
părintească - Fiereşti — unde a fost primit de doamna Elina: „un palat care nu 
are egal în lume, afară numai poate în țara frâncilor”, „zidit pe dinafară şi pe 
dinlăuntru” de meşteri aduşi din Ungaria, cu „piatră poleită”, marmoră, adusă 
din Turcia. „Chiar bolțile şi pardoselile pivnițelor, galeriile etC. Sunt lucrate 
greu cu piatră bună, care provoacă admirația privitorului.” „Clădirea are trei 
caturi şi e atât de frumoasă, încât împrăştie toate grijile sufletului. Ar fi 
zadarnic să încerc o descriere a interiorului admirabil aranjat în apartament.” 
Ea a patronat şi suportat spezele pentru imprimarea Triodului sârbesc din 
1649, cerut de călugări sârbi din Muntele Athos. 

Neavând copii, doamna Elina şi soțul ei au înfiat, în martie 1635, pe 
Mateiaş, fiul lui Udrişte Năsturel, a cărui mamă, jupânița Măria, născută 
Corbeanu, murise la o săptămână după naştere. Copilul a crescut în casa 
domnească până la vârsta de 17 ani, când „pe mâna mătuşei sale, a doamnei 
domniei mele, a Elinei, i s-a întâmplat lui să moară. Pe patul morții, şi-a iertat 
toate satele lui vecinicie, cu moşii cu tot.” întărind această ultimă dorință, 
bătrânul domn spune: „Pentru că însuşi domnia mea am auzit cu urechile mele 
cuvintele lui, pe care, la ceasul morții lui, le-a mărturisit domniei mele 
dinaintea cinstiților diregători ai domniei mele, mari şi micl. X” udrişte 
năsturel. Fratele doamnei, Udrişte Năsturel, era cel mai cărturar boier al 
timpului său în Muntenia. Nu ştim unde şi-a format cultura. El ne spune că, 
ajuns în „vârsta adolescenţii, a dobândit o mare dragoste pentru limba latină şi 
că un profesor, care învăţa înțelepciunea (filosofia), a binevoit să-i adape setea 
inimei”. S-ar părea dar că el, nepot de fiică al lui Radu Calomfirescu, viteazul 
boier al lui Mihai Viteazul, şi-a făcut instrucția în casă — cel puţin pentru limba 
latină —- cu unul din acei misionari catolici pripăşiți în ţările noastre.2 La 
această părere ne îndeamnă faptul că şi fratele său Şerban-care a fost şi el 
logofătântr-un document din 1623, sub frumoasa lui semnătură în monogramă 
chirilică, adaogă, după moda occidentală, data de la Hristos în cifre arabe, şi că 
sora lui, doamna Elina, semnează cu litere latine şi presară, în scrisorile ei 
chirilice, fraze latineşti. Udrişte Năsturel se întâlneşte pentru întâiaşi dată în 
viața publică a țării la curtea lui Alexandru lliaş, în 1628, când scrie un act 
prin care se confirmă jupânului Hrizea, marele logofăt — tatăl cronicarului Radu 
Popescu - un loc de casă în Bucureşti: „Eu Udrişte Năsturel, tânăr scriitor, am 
scris în oraşul secular, în Bucureşti”. În anul următor însă-1629- el semnează 
pe un alt act, într-o frumoasă caligrafie, „Uriil Năsturel, tainic”, adică vtori- 
logofăt, cum se mai zicea atunci, funcțiune de mare încredere pe care o 
păstrează până la capătul vieţii (1657). În calitate de vtori-logofăt, el conducea 
împreună cu marele-logofăt cancelaria domnească şi a îndeplinit, pe timpul 
cumnatului său, mi- 

1 St. Nicolaescu, în Arhivele Olteniei, XX, 1941, p. 19 — 27 şi 73 - 80. 

2 Unul dintre aceştia, pe timpul lui Mihai Viteazul, a fost Balthasar 
Walther, traducătorul cronicii lui Teodosie Rudeanu, de care ne-am ocupat la p 


147-151 El a fost preceptorul lui Nicolae Pătraşcu, căruia îi închină o odă latină 
în Târgovişte, prezentată la ziua aniversării, în anul 1597. Vezi şi M. 
Kogălniceanu, Histoire de la Dacie, p. 247. Oda a fost publicată de A. Pap iu 
Ilar ia nu, Tesauru de monumente istorice, I, 1862, p. 50-51. 

Siuni de cea mai mare încredere: solii către împăratul german, la Viena, 
către regele Poloniei (1638), către principele Ardealului Gh. Râkoczy pentru a 
încheia cu el „legătura”, tratatul de alianță (1648). El primea şi introducea solii 
la domn. Stătea de vorbă cu misionarii catolici în chestiuni de dogmă, ca de 
exemplu cu Levakovic, căruia îi cerea o mărturisire a credinţei catolice. Era la 
largul său în discuțiile cu patriarhii Răsăritului. 

Rafael Levakovic laudă „spiritul lui bărbătesc, liber şi îndrăzneț”. 
Mitropolitul Varlaam al Moldovei, care a venit în 1644 la Târgovişte, trimis de 
Vasile Lupu pentru a aşeza pacea cu Matei Basarab, ne spune despre el că era 
un „boiarin cinstit şi slovesnic şi a toată destoinicia şi înțelegerea harnic, drept 
pravoslavnic creştin”. Avea o bibliotecă frumoasă, pe care necontenit o 
îmbogăţea cu cărți noi aduse de peste hotare. Călugărul rus Suhanov a văzut în 
biblioteca învățatului boier multe cărți slave, între care şi o gramatică apărută 
în Polonia - probabil a lui Smotrijckij, prietenul lui Petru Movilă - iar 
mitropolitul Varlaam, tot la Năsturel, a găsit între alte cărți nouă şi „cărțulia 
mică în limba noastră românească tipărită. Plină de otravă sufletească” — e 
vorba de Catehismul calvinesc din 1642. 

A ţinut să creeze în familia sa o atmosferă de frumoasă cultură, aducând 
pentru al doilea fiu al său, Radu, un profesor din Kiev. Radu a ieşit şi el un 
cărturar de seamă. Prietenul său, cronicarul sârbocroat George Brancovici, ne 
încredințează că vorbea limba slavă şi latină. Cu grija pentru ţara lui „săracă şi 
făr' de învățătură”, a pus la cale în Câmpulung „o şcoală pentru învățătura 
copiilor”, şi lui i se datoresc primele copii ale romanului Varlaam şi Ioasaf, 
tradus de tatăl său. 

Udrişte Năsturel a avut o parte activă în opera de cultură a epocii. El a 
stăruit pentru introducerea tiparului în Muntenia şi a privegheat la imprimarea 
cărților; a alcătuit stihurile de dedicație la stema țării cu care se deschide 
Pravila de la Govora (1640); a întocmit, „în satul său părintesc din Fierăşti”, 
prefața la Anfologhionul slavonesc din 1643; a ajutat la traducere şi a scris 
prefața la Evanghelia învățătoare, tipărită la Govora în 1642: „Scur-mat-am cu 
tâmpă mintea mea şi am scos acest izvor de apă dulce, pururea curătoriu, 
adăpătoare de suflete omeneşti”. El a introdus în literatura slavă, traducând 
din latineşte, „acea floare de aur” a misticismului catolic, Imi-tatio Christi, 
tipărită cu cheltuiala doamnei, la mănăstirea Dealu, în 1647. Cartea a avut 
ecou în lumea slavă. În 1704 a fost copiată la Moscova şi împodobită cu 
frumoase gravuri în cupru. Şi tot el a introdus în limba noastră minunatul 
roman al ascetismului creştin, Varlaam şi Ioasaf, de care he-am ocupat la p. 
135. 

Tipografiile. Viitoarea luptelor sângeroase dezlănțuite pe pământul Ţării 
Româneşti după războaiele începute de Mihai Viteazul a fost fatală pentru 
cultura românească. Şcolile slavoneşti din mănăstiri intraseră în cădere 1, 
bisericile fuseseră jefuite, manuscrisele şi cărțile de slujbă arse sau furate. 


Matei Basarab însuşi, în prefața celei dintâi cărți ieşită din tiparnița sa, 
vorbeşte de jefuirea bisericilor şi „de împuţinarea sfintelor cărți”, pricinuite 

1A. Pap iu Ilarianţi, Tesauru de monumente istorice, I (1862), p. 370. 170 
de desele năvăliri şi împresurări ale diferitelor popoare ale necredincioşilor şi 
chiar ale unor credincioşi” 1. 

Matei Basarab, „mişcat de râvna către Dumnezeu”, după cum spune 
însuşi în graiul său bătrânesc, s-a străduit să împlinească această lipsă a 
cărților necesare cultului divin. 

În vara anului 1635, domnitorul se adresase cunoscutului călugăr croat 
Rafael Levakovic, care conducea pe atunci o tipografie slavă la Roma, pro- 
punându-i să vină în Țara Românească pentru a lua asupră-şi activitatea de 
tipărire şi răspândire a cărților sfinte la popoarele care întrebuințau limba slavă 
în biserică. Dar Levakovic întârzia să vină. În aceste împrejurări, se înfăţişează 
la curtea lui Matei Basarab călugărul Meletie Macedoneanul, care trăise în 
atmosfera de viață spirituală a mănăstirii Zograful din Muntele Athos şi care, 
trecând apoi în Rusia Mică, învățase tiparul în mănăstirile lui Petru Movilă. 
Matei Basarab 1-a trimis atunci în solie, împreună cu ieromonahul Nectarie din 
Pelagonia şi cu „feciorul său Ştefan Byrzohodeţ (cel sprinten la mers)”, dându-le 
scrisori către Petru Movilă şi către fruntaşii cetății Kievului, ca să cumpere o 
tipografie. 2 Mitropolitul Kievului le trimite o „tiparniță completă” cu o echipă 
de tipografi, în frunte cu Timotei Alexandro-vici Verbicki, care fusese căpetenia 
imprimeriei din lavra Pecerska pe timpul lui lov Boreţki şi care, după aceea, 
prin 1624, ajunsese patron independent în Kiev. Verbicki a stat în Tara 
Românească până în 1642. În locul lui aflăm, din 1642, un alt ucrainean, Ivan 
Kunotovic, care condusese tipografia Frăției ortodoxe - Bracka — din Lwow, ce 
se afla şi ea sub ascultarea şi controlul lui Petru Movilă. 

La şcoala acestor tipografi ucraineni stabiliți în mănăstirile noastre s-a 
format, cu vremea, o echipă de ucenici tipografi printre sârbii stabiliți la noi, în 
județul Vâlcea: Procopie, Preda şi Radu Ştanciovici, şi Teodor şi Lupin 
Dimitrievici. 

Tipografii ucraineni trimişi de Petru Movilă au adus cu ei, pe lângă 
materialul tipografic şi cărțile de cult tipărite la Lwow şi Kiev, care urmau să 
servească de model ciclului de tipărituri slave din Tara Românească, precum şi 
gravurile necesare pentru ilustrarea textelor. Pe timpul acela, gravura 
ucraineană în lemn, influențată, prin mijlocirea mediului polon, de gravura 
germană, ajunsese la o înflorire deosebită şi dăduse lucruri de artă care 
împodobeau cartea tipărită, precum miniaturile, frontispiciile şi vinietele 
împodobiseră vechile manuscrise caligrafice. Căpeteniile tipografilor ucraineni 
trimişi de Petru Movilă în Ţara Românească au adus cu ei din Kiev şi din Lwow 
şi tiparele gravurilor în lemn cu care ilustraseră până atunci cărțile tipărite în 
Ucraina. Gravurile din Evanghelia cu învățătură, tipărită la Govora în 
1642,:sunt identice în toate detaliile cu scenele corespunzătoare din Cazania 
tipă- 

1 Aluzie la unguri. CF. Poema lui Matei al Mire 1 o r, 'Icfxopia tcov icata 
xr |v „OuYXPO'BittXtav teXxecrBeOTCOv' în Papiu Ilarianu, Tesauru, I, p. 332, 
invazia lui Bethlen Gabor în Ţara Românească. „Tara era devastată de nu se 


afla în ea nici vite, nici pâne, nici vin, pentru că toate le răpiseră şi duseseră în 
Ardeal; înseşi vasele bisericilor şi mănăstirilor pusese [.] să le care îa ţara lui ce 
o umpluse de argintul şi aurul f ării-Româneşti . 

2 Dan Simonescu şi Damian P. Bogdan, începuturile culturale ale 
domniei lui Matei Basarab, extras din Biserica ortodoxă română, Bucureşti, 
1939, p. 13. 

Rita la Lwow în 1606, iar ilustrația titlului din Pravila lui Matei Basarab, 
tipărită la Târgovişte în 1652, deşi are stema şi armele Munteniei, este semnată 
cu un nume rutean: Theodor Tisevic. Dar la şcoala acestor gravori străini se 
formează, cu timpul, o şcoală de gravori români, care vor ajunge mai târziu, pe 
vremea lui Constantin Brâncoveanu, să-şi întreacă maeştrii şi să imprime 
gravurilor lor un caracter propriu românesc. Chiar pe timpul lui Matei Basarab, 
în ilustrațiile Pravilei din 1652, apare semnat şi numele unui român desigur 
ucenic al lui Tisevic: Petru Theodor. 

Literatura religioasă. S-a crezut într-o vreme şi se mai susține încă în 
manuale de şcoală — cu toată documentarea convingătoare a regretatului Bianu 
- că Matei Basarab şi Vasile Lupu ar fi săvârşit marea reformă a introducerii 
limbii naționale în biserică. Această radicală schimbare nu se putea însă 
îndeplini deodată, fiindcă nu erau încă traduse cărțile necesare cultului, şi apoi 
- adăugăm noi — nici nu era încă vremea să se înfăptuiască, atunci când 
curentele de reformă, care preconizau eliminarea limbilor privilegiate din 
biserică şi introducerea serviciului în limba națională, amenințau unitatea 
etnică în Transilvania. Pe de o parte, se pomeniseră ai noştri din moşi-strămoşi 
să audă slujba sfântă într-o limbă pe care, deşi nu o înțelegeau decât prea 
puţini, o socoteau aptă pentru serviciul divin; pe de altă parte, o schimbare 
care ar fi tins la înlocuirea limbii slavone li s-ar fi părut o alunecare în apele 
ereziilor. Atitudinea credincioşilor noştri de pe vremuri în fața încercărilor de 
naționalizare a ritualului şi a textelor de cult, venite din Occident, ne-o 
caracterizează notița însemnată de popa Constantin din Dorna pe una din foile 
Codicelui Voroneţean: „Această carte este scrisă pe rumânie şi nu-i bună de 
nimic”. 

În epoca lui Matei Basarab însă, cultura slavonă intrase în agonie. 
Focarele de cultură slavă din sudul Dunării apusese rând pe rând, înăbuşite de 
valul stăpânirii turceşti. Afluxul de cărturari, care prin imigrările lor au înviorat 
începuturile organizării noastre bisericeşti, s-a oprit. Lipsite de suportul 
puternic pe care îl aducea contactul reconfortant cu Sudul slav, şcolile noastre 
de slavonie au lâncezit şi ele. Era firesc deci, ca, în această stare de lucruri, 
cunoaşterea limbii slavone să devină tot mai anevoioasă. 

În urma acestor împrejurări s-a ajuns, pe vremea lui Matei Basarab,. Ca 
nici preoții să nu mai înțeleagă limba în care o tradiție prea adânc înrădăcinată 
îi silea totuşi să oficieze serviciul divin. Avem dovezi elocvente că, pe la 
jumătatea secolului al XVII-lea, această situație devenise atât de îngrijorătoare, 
încât crea prelaţilor noştri o grea îndoială, având să aleagă între tradiția 
slavonă şi realitatea care impunea naţionalizarea serviciului divin. Tipărind 
câteva cărți de ritual cu textul în limba slavonă şi lămuririle formelor exterioare 
ale cultului în limba română, mitropolitul Ştefan al Ţării Româneşti se credea 


îndatorat să preîntâmpine „înponcişarea” poporenilor săi cu aceste explicaţii: ,. 
Şi văzându iară cum au creştinii țării înputare, şi preoții mai Vrătos de cătră 
hulnicii dă lege, cum pentru grosimea şi grubia nu ştim sluji tainele sfintei 
beserici şi strigă toți. Că am uitat cinurile, socotelele, obrăşirile, chipurile, 
nemeririle şi toate rânduialele şi tipicurile sfintelor taine, pentru aceiA. Gândiiu 
să iau înputarea batjocoririlor de asupra aceşth ţărişoare. 

Şi astfel scos-am la lumină. Nu cum au fost până acum slavoneşte, 
tipicurile, carele nu le pot şti cinstiții şi cuceriții preoți pentru nesebuiala lor. 

De vreme ce am spart pâcla neştiinței şi am dres rânduialele şi le-am 
prepus rumâneaşte, pentr-acea nu se cade vouă drepţilor mei fii ai Pravo-slaviei 
să vă înponcişațţi şi să vă scârbiți împotriva pastoriului vostru.” 

Se desprind din aceste citate motivele care l-au determinat pe 
mitropolitul Ştefan să tipărească, pe la sfârşitul domniei lui Matei Basarab, 
aceste cărți bilingve: ca să împace tradiţia, a respectat textul slavon al 
Scripturilor sfinte, dar în acelaşi timp, ca să poată folosi nevoilor preoţimii de 
pe atunci, a tălmăcit tipicurile în limba română. Dacă aceasta era situaţia către 
sfârşitul domniei lui Matei Basarab, era firesc ca, la începutul ei, încercarea de 
naționalizare a serviciului divin, reclamată de starea preoțimii, care nu mai 
cunoştea limba slavonă, să pară totuşi o îndrăzneală şi mai mare. 

Ne explicăm prin urmare de ce cele dintâi cărți ieşite de sub teascurile 
tipografiei întemeiată cu ajutorul lui Petru Movilă au fost slavone: un Molit- 
velnic, tipărit la 1635 în Câmpulung; apoi un Antologhion, în 16431aCâmpu- 
lung; o Psaltire, în 1637 şi 1638 la Govora; a treia ediție în 1650, la 
Câmpulung; Liturghierul, în 1646, şi Imitaţia lui Hristos, la 1647, ambele în 
mănăstirea Dealul, şi, în sfârşit, Slujbenicul, în 1646, Triodul penticostar şi 
Triodul postului, în 1649, toate trele la tipografia mitropoliei din Târgovişte. 

Dar aceste cărți tipărite în limba slavonă nu erau menite numai să 
acopere lipsa textelor de ritual din cuprinsurile româneşti, ci să întărească, 
cum am spus mai sus (p. 159), şi ortodoxia în ArdeaL. În acelaşi timp, urmând 
vechea tradiție a strămoşilor săi Basarabi, domnul român le hărăzea ca danie 
spre folosul întregii ortodoxii din Sudul dunărean, a cărei independenţă căzuse 
în mâna turcilor. Acest gând se lămureşte în prefața care deschide una din 
tipăriturile sale: „Drept credinciosului şi evlaviosului neam al patriei noastre şi 
altor neamuri înrudite cu noi după credinţă şi având acelaşi vestit dialect slavo- 
nesc ca limbă, şi cu deosebire, bulgarilor, sârbilor, ungrovlahilor şi celorlalți”. 

Şirul tipăriturilor început cu cărți slavone se continuă însă cu o serie de 
cărți româneşti, care prezintă un interes deosebit, pentru că vădesc aceeaşi 
tendinţă de a apăra ortodoxia românilor ardeleni împotriva tendinţelor de 
calvinizare ale ungurilor. 

Prima Cazanie, apărută la Govora în 1642, „izvodită de eromonahul 
Silvestru” şi „premenită de pe limba rusească pe limba românească” de însuşi 
Udrişte Năsturel — care a venit şi el la al „unsprezecilea ceas la lucrul 
Domnului” — ne înfăţişează intenţiile cercurilor conducătoare la imprimarea 
acestei cărți. „Mila rudei meale creştinilor m-au îndemnat spre aceasta — spune 
Udrişte Năsturel — fiindcă văzuiu în neamul nostru mulți oamenl. Carii pentru 
ne<şti>inţă se depărtară cu învățături striine, şi cu proastă şi scurtă mintea lor 


răşluindu-se den credința adevărată protivnică bisericii lui Dumnezeu, cu 
ereticii împreunându-se.” 

Pentru a întoarce de la rătăcirea în valurile ereziei pe cei de un neam cu 
el, a cugetat, spune mai departe, să scoată „această sfântă carte ce se cheamă 
Evanghelie învățătoare tâlcuită, să fie propovedanie creştinătăției noastre, a 
sfintei beseareci apostolească a Răsăritului”, pe care o oferă ca „o floare prea 
înfrămsețată şi dulce mirositoare, adusă den raiul vederei ceriului”. 

Originalul acestei Cazanii este, după cum ni se spune, tradus din 
ruseşte, dar până acum n-a fost încă identificat. Traducerea este însă vioaie şi 
plastică. lată de pildă un pasaj, ilustrat adesea pe pereţii din tinda bisericilor şi 
mănăstirilor noastre, din predica citită în „Duminica lăsatei de carne”. Este 
vorba de adunarea năroadelor la judecata lui Dumnezeu: „întru spaima 
sufletului mieu nu domnesc ca să spui cuvânt de cas înfricoşat când direptul 
judecătoriu va şedea pre scaunul slavei sale şi va începe a face judecată 
tuturor, cui-ş după lucrul lui. Atunce se vor aduna înaintea lui toate limbile şi 
năroadele, domnii şi împărații pământului şi muncitorii cestui veac, toți 
păcătoşii şi direpții, toţi, cine întru cinul său vor sta înaintea lui: direpţii den a 
dreapta slavei lui, iară păcătoşii de-a stânga, că-i va aleage soț de la soț, cum 
aleage păstoriul oile den capre.” 

A doua Cazanie, apărută la mănăstirea Dealul doi ani mai târziu (1644), 
pe timpul egumenului Varlaam Arapul, este o retipărire a Cazaniei precedente, 
până la pagina 404 — poate chiar că se păstrau coaiele tipărite — la care s-a 
adăogat apoi restul după Cazania lui Varlaam, apărută cu un an mai înainte la 
laşi şi care era mai completă, fiindcă, pe lângă predicile care dezvoltă textul 
pasajelor din Evanghelii citite în duminicile dintr-un an, mai cuprindea şi omilii 
destinate pentru marile sărbători ale creştinismului (precum: naşterea Sfintei 
Fecioare, Aflarea sfintei cruci. Botezul Domnului, Bunavestire ş.a.), care nu cad 
obişnuit într-o duminică; precum şi predici la comemorarea marilor sfinți (Sf. 
Nicolae,Sf. Dumitru etc). Cazania de la Dealul reproduce aceste două secțiuni 
din urmă după Cazania moldovenească. Dar omite, după cum au observat de la 
Gaster încoace toți istoricii literari, viața Sfântului loan cel Nou, patronul 
Moldovei, aşezată în Cazania lui Varlaam la 23 apriliE. În schimb introduce, 
ceea ce nu s-a observat până acum, o omilie nouă pentru cinstirea „celor 40 de 
mucenici diân Sevastie”, la 9 martie. 

Tot pentru edificarea morală a maselor adânci ale poporului, egumenul 
Melchisedec Meletie a publicat în 1642 ia mănăstirea Câmpulung, învățături 
preste toate zilele alese den multe dumnezeieşti cărți de folosința tuturor 
creştinilor prepuse de pre limbă grecească. Este un mic tratat de morală în 4°, 
de 55 de foi: privitor la dragoste, la „răotate cum să le răbdăm cu mulțimire 
câte ne vin asupra”, la iubirea de argint, la „muzăvirie”, milostenie, pocăință, 
ispove-danie, „Tatăl nostru”, moartea omului, preoţia, cele zece porunci. 

În cadrul aceloraşi preocupări de edificare ar intra şi Ceaslovul din 
Muzeul limbii române al Universităţii din Cluj — azi la Sibiu — pe care d-1 Pasca 
îl datează din această epocă. 

Pravilele. Pe lângă aceste cărți de predici şi învățături morale s-au tradus 
şi tipărit alte două texte, a căror importanţă deosebită stă în faptul că, după 


Pravila lui Coresi, sunt cele dintâi tipărituri cu caracter juridic la noi. Aceste 
tipărituri sunt: Pravila de la Govora, apărută în 1640 şi cunoscută — din cauza 
formatului ei mic — şi sub numele de Pravila cea mică, şi îndreptarea legii, 
apărută la Târgovişte în 1652. 

Pravila de la Govora a fost tradusă de un călugăr oltean, Moxa sau 
Moxalie, şi cuprinde elemente privitoare la dispozițiunile dreptului civil, 
amestecate cu dispozițiuni aparținând dreptului religios. 

Prefaţa pravilei este, precum a arătat P. P. Panaitescu, exceptând câteva 
adaose şi omisiuni, identică cu prefața pusă de mitropolitul Petru Movilă la 
începutul nomocanonului său, tipărit la Kiev în 1629; dar textul nomoca- 
noanelor diferă. Regretatul Peretz a arătat însă că originalul slavonesc al 
Pravilei de la Govora era o traducere după o compilație de nomocanoane 
bizantine - apropiată prin cuprins şi succesiunea multor capitole de compilația 
făcută de Emanuel Malaxos de la jumătatea veacului al XVI-lea -— şi care 
încorporase şi nomocanonul patriarhului loan Nesteutul. 

lată gândul pus la temelia acestei scrieri, lămurit în prefața alcătuită de 
mitropolitul Teofil: „Socotit-am că mai toate limbile au carte pre limba lor; cu 
aceia cugetaiu şi eu robul Domnului mieu îs. HS. Să scoțu ceasta carte, anume 
Pravila, pre limba rumânească, sfințiilor voastre, frați duhovnici rumâneşti, 
carii sunteți păstori oilor celor cuvântătoare a turmei lui Hs. Carea are întru 
sine multe fealiuri de vindecări sufletelor creştineşti, celorii ce sântu rănite cu 
păcate, însă mai vrătos şi cale la împărăţiia ceriului.” 

Se vede bine, din aceste rânduri, care era caracterul pravilei. Ea 
corespundea, pe de o parte, unei necesități adânc simţite a preoţilor, care, în 
împlinirea misiunii lor de duhovnic, aveau nevoie de norme precise pentru 
impunerea penitenţelor; pe de altă parte, în vremea veche puterea 
judecătorească alcătuia sub multe privinţe un corolar al bisericii şi preotul nu 
era numai păstorul credincioşilor săi, ci în sarcina lui cădea şi o bună parte din 
jurisdicţiunea privitoare la dreptul civil. Era dar neapărată nevoie de o carte 
normativă, care să fixeze penitențele şi sancțiunile după gravitatea greşelilor. 
De aceea s-a tradus această pravila în româneşte, pe vremea când preoțimea 
ajunsese să nu mai înțeleagă limba slavonă. 

Ea s-a tipărit în două edițiuni: una pentru Țara Românească, având 
prefața semnată de mitropolitul Teofil, alta pentru Ardeal, având prefața 
semnată de mitropolitul Ghenadie al Ardealului, care a ţinut astfel să aibă şi el 
această carte pentru nevoile bisericii sale. 

O bună parte din cuprinsul pravilei îl alcătuiesc dispozițiuni religioase 
privitoare la pedepsirea şi îndreptarea feluritelor viţii, nu numai din viața 
laicilor, ci şi din a preoţilor şi a călugărilor. Din acest motiv, cartea era menită 
să slujească numai preoților şi trebuia ferită de contactul cu lumea laicilor. , 
însă mă rog sfinţiilor voastre — zice mitropolitul Teofil — cu mare milă, la care 
mână va cădea această sfântă carte, acela să aibă a o ţinea în mare cinste şi să 
se învețe dentru ia în taină cum va vindeca sufletele oamenilor de păcate. Iară 
întru mână de mirean să nu se dea, nice la măscărici, să nu fie tocmealele 
sfinților apostoli şi a sfinților părinţi batjocurite.”. 


Pravila conţine o serie de dispozițiuni de drept vechi bizantin, îmbinate 
cu canoanele stabilite de sinoadele bisericii, şi are importanţă deosebită, căci 
ne înlesneşte să înțelegem ceva din mentalitatea românească a veacurilor 
trecute, care trăia sub jurisdicțiunea acestor legiuiri. Cu deosebire se vădeşte în 
cuprinsul pravilei preocuparea constantă de a ridica prin măsuri austere 
autoritatea morală a preotului în mijlocul societății laice; „Popa ce va bea la 
crăcimă, sau va juca, sau va cânta mireneşte, să se gonească din popie”. 

Alte dispozițiuni au de scop să întărească asceza şi să rupă complet 
legăturile de cele lumeşti ale celor care şi-au ales mănăstirea ca liman al vieții 
lor pământeşti: „Călugărul de va muri şi va avea galbeni şi talere, şi nu va fi 
spus de aceasta duhovnicu-său sau igumenului, de vor fi în mânăstire, ce vor fi 
ascunşi de cătră toţi, şi se vor afla după moartea lui, să-i ia igumenul sau un 
duhovnic bătrân şi să-i arunce pre dânşii întru groapa lui şi să grăiască: 
argintul tău, cu tine să fie de perire; şi toți câți se tem de Dumnezeu să nu ia 
nemica de la dânsul, că foc netrecutu şi-au loR. Şi iară igumenul sau acel 
stareț bătrân să-i aducă pre dânşii şi aşa de va fi fost în mânăstire, să facă 
igumenul cu toți frații post 40 de zile şi pocăanie de fratele. Şi aşa să roage 
Dumnezeu de dânsul şi să facă câte 12 metanii în zl. Şi când să vor împle 40 de 
zile, să-i facă toată pomenirea lui, iar averea lui să o împartă la săraci.” 

Măsuri aspre vădesc străduința bisericii de a opri alunecarea unei 
societăți în descompunere pe povârnişul decăderii, ca de pildă următoarea 
dispozițiune: „Muerea sau bărbatul ce va vrea să joace şi să bată în palme şi se 
va îmbrăca bărbatul în haine muereşti sau muerea întru haine bărbătești. 
Unuia ca acestuia grăim să se căiască 3 ani şi metanii în zi câte 24”; sau de 
pildă următoarea anatemă a unei mode a timpului: „Muerea de-şi va tunde 
părul ei, că va cugeta că iaste bine, pentru Dumnezeu alegând numai de nu va 
lua chip călugăresc, şi va îndrăzni a facere acesta, anatema să fie; că n-au 
învățat Dumnezeu să-şi tunză muiarea părul, numai când va veni la 
petreacerea călugărească; iară de va fi îndemnată aşa de niscare drăcii, să-ş 
tunză părul ei, să fie oprită de bisearică şi de priceştanie; un an să se 
pocăiască.” 

lată, în sfârşit, şi o serie de dispozițiuni luate împotriva vechilor rămăşiţe 
de păgânism, care au continuat să supravieţuiască sub formele vieţii creştine: 
„Deci sunt oarecarii întru creştini ce ţin lucru ereticesc; când apune soarele nu 
dau nemica dentru casa lor, nice foc, nice vreun vas oarecarele, sau vreo 
trebuinţă oarecaria. Socotesc şi glasurile cocoşilor, şi ale corbilor, şi altor 
glasuri, şi ale vulpilor. Şi întâmpină de grăiesc unele rele, altele bune şi 
căutaria soarelui şi a lunei şi a stealelor şi chemaria dobitoacelor. Dirept aceia 
iată pre amănuntul tocmim şi învăţăm: cine are aceastia cu cercetare de acmu 
să nu mai ia aminte unele ca aceastea; pentru ce? Că înfricoşat județ vor să ia 
de aceasta. 

Cine ia mana griului, altceva dentr-acele ori den vin, ori den pâine, ori 
dentr-altceva de se va lăsa de acestea, să aibă pocăanie patru ani, metanie câte 
100.” 


Aceste dispozițiuni au un interes deosebit, deoarece aruncă o lumină 
nebănuită asupra vechiului folclor bizantino-slav şi ne lămuresc multe puncte 
obscure din folclorul nostru actual. 

Cea de-a doua tipăritură juridică, îndreptarea legii (Târgovişte, 1652), 
însemnată şi ea, prin faptul că e scrisă în româneşte, pezintă nu mai puțin 
interes, fiindcă prezintă o întreţesere cu pravila tipărită de Vasile Lupu. 

Textul acestei pravile a fost pregătit, „cu îndemnarea” mitropolitului 
Ştefan, de către Daniil Andrian Panonianul — era deci originar din Tranil-vania — 
care spune însuşi că „numai cât m-am ispitit a linge pre dinafară puţintel 
Gramatica şi SintaxisuL. Cuviosului întru ieromonahi Kyr Ignatie Petriţi şi a lui 
Pantelimon Ligaridi, dascăli desăvârşiți, amânodi de la Hio, vestiți şi foarte 
iscusiți întru toată dumnezeiasca scriptură”. 

Îndreptarea legii este alcătuită din trei părți distincte. Prima parte 
cuprinde 417 capitole încheiate cu o notiță în limba slavă, care spune: 
„Sfârşitul întâiei părți a Pravilei”, tradusă din limba greacă „pe limba proastă 
românească” de „Danii Andrian Panonianul”. Ea reproduce un original grecesc 
care, după ce fusese cerut patriarhului din Constantinopol, fusese aflat la Gh. 
Caridi, al doilea vistier al țării, grec originar din Tricala, strămoşul cronicarului 
Radu Popescu. Textul grecesc era o prelucrare derivând din legislaţia bizantină 
a lui Justinian, compulsată în secolul al XVI-lea de Emanoil Malaxos, fratele 
parohului de la biserica grecească San Giorgio din Veneţia. Traducerea 
românească este stângace: nici românii nu cunoşteau bine limba greacă, nici 
grecii limba română. Această primă parte a fost apoi întrețesută, deşi nu se 
spune, cu pravila lui Vasile Lupu, apărută la Iaşi în 1646, cu titlul Cartea 
românească. De la Pravilele împărăteşti şi de la alte gudeaţe. 

Daniil Panonianul, combinând aceste două izvoare diferite, a încercat o 
sistematizare, grupând laolaltă materia după afinitate de subiect. După un 
capitol sau două din Malaxos, urmează, după cum a arătat Peretz, capitole din 
pravila lui Vasile Lupu. De pildă, după glava 43-46 din textul Malaxos, care 
tratează despre „clerici şi călugări de vor face sfat sau însoţire asupra 
arhiereului”, urmează din pravila lui Vasile Lupu glavele 43-46, care se ocupă 
de penalităţile ce „se cuvin celor ce îndeamnă sau ajută cuiva sau îl sfătuesc 
spre rău sau când trimet pe altul să facă o răutate.” După glava 47 din textul 
Malaxos, privitor la clericul ce va „înjura” pe arhiereu, pe popă, pe diaccn sau 
mireanul care va înjura pe preot”, urmează glavele 48-50 din pravila lui Vasile 
Lupu privitoare la cei ce vor sudui „pe judecători, pe oamenii cei domneşti”, pe 
soli sau „pre mai marii lor, ce se zice pre boiari”; după glava 86, luată din 
Malaxos, privitoare la camătă, urmează din pravila lui Vasile Lupu glavele 87- 
88 despre cei ce fac „bani răi” (falşi) sau umblă cu „bani răi”. 

A doua parte a îndreptării legii, cuprinzând canoanele sfinților apostoli 
ale sinoadelor ecumenice şi ale celor nămestnice, precum şi ale sfinților părinți, 
(Vasile, Timothei, Nichita, Nicolae, Zlataust), este o traducere după nomo- 
canonul lui Alexie Aristines, diacon, econom şi nomofilax al marii biserici din 
Constantinopol, întocmit din porunca împăratului loan Comnenul, în secolul al 
XIII-lea. 


Originalul grecesc după care s-a făcut traducerea românească s-a 
pierdut, dar C. Ă. Spulber a găsit în Biblioteca Universităţii din Atena un codice 
(nr. 1400) care are întocmai aceeaşi structură (Malaxos + Aristines) — fără 
partea luată din pravila lui Vasile Lupu - pe care a avut-o versiunea lui Gh. 
Caridi după care s-a tradus textul din îndreptarea legii. 

Aceasta a doua pravilă a lui Matei Basarab a fost tradusă de austriaci, pe 
timpul ocupaţiunii Olteniei, în limba latină. Ea a avut, precum arată Spulber, o 
largă aplicare în Ţara Românească. 

Prefaţa din îndreptarea legii, semnată de mitropolitul lui Matei Basarab, 
Ştefan, este însă o traducere după prefața - TtpoGscopia - lui Vlastaris, fireşte 
cu amplificările şi omisiunile impuse de epocă şi țară. 

Mişcarea culturală înviorată în epoca lui Matei Basarab, s-a propagat 
peste cuprinsul țării şi a contribuit la reînvierea literară din Ardeal, unde, cu 
material tipografic trimis de domnul Ţării Româneşti, se deschide o nouă epocă 
de activitate cărturărească, reprezentată cu desebire prin personalitatea 
mitropolitului Simeon Ştefan. 

Despre Varlaam şi Ioasaf tradus de Udrişte Năsturel a se vedea pe larg 
lucrarea de față, p. 135 — 137 şip. 139. 

Despre preocupările literare ale lui Radu Năsturel, v. Dan Simonescu, 
Viaţa literară şi culturală a mănăstirii Câmpulung (Muscel) în trecut, C. Lung, 
1926, p. 34-35, şi M. Tur dea nu, în Cercetări literare, I, 1934, p. 11-13; III: p. 
169-175. 

Despre tipografiile lui Matei Basarab şi legăturile cu Kievul:P. P. 
Panaitescu, Vinfluence de l'oeuvre de Pierre MogilA. Dans les Principautes 
roumaines. Extras din Melanges de l'Ecole Roumaine en France, V, Paris, 
Gamber, 1926, p. 16-36; I. Bianu, Despre introducerea limbii româneşti în 
biserica românilor. Discurs de recepție, Academia Română, XXIV, 1904; 
Lapedatu, Damzschin episcopul şi dascălul, extras din Convorbiri literare XL, 
Bucureşti, 1906. 

Despre tipăriturile din epoca lui Matei Basarab: I. Bianu: şi Nerva Hodoş, 
Bibliografia românească veche, I, Bucureşti, 1903, p. 103 — 206; Dan 
Simonescu şi Damian P. Bogdan, începuturile culturale ale domniei lui Matei 
Basarab, extras din Biserica ortodoxă română, Bucureşti, 1939; bibliografia 
despre raporturile lor cu originalele ucrainene: P. P. Panaitescu, oP. Cit., p. 93 — 
95; P. V. H an e ş, Vechile noastre Cazanii, Coresi, Varlaam, Mănăstirea Dealu, 
în Prietenii istoriei literare, I, 1931, p. 133-161; comparațţia reluată de Gr. S c o 


r pan, Locul Cazaniei lui Varlaam în vechea noastră literatură omiletică., în I. 
Minea, Cercetări istorice, XIII —XVI, Iaşi, 1940. 

Despre traducerea lui Udrişte Năsturel, Tmitatio Christi (în 1. Slavă), cf. 
P. P. Panaitescu, oP. Cit., p. 45 — 47 şi 83 — 84 (anexa I: predoslovia în 
traducere franceză), Hor ia O prişa n, în Revista istorică, XXV, 1939, p. 244 — 
245. Despre Ceaslov: Ştefan Pasca, O tipăritură m%nteanâ necunoscută din 
seC. Al XVII-lea: Cel mai vechi ceaslov românesc, Bucureşti, 1939, Acad. Rom., 
Studii şi cercetări, XXXVI. 

Pravilele. Ediții Pravila bisericească, numită cea mică, tipărită mai iuții la 
1640 în mănăstirea Govora, publicată acum în transcripțiune cu litere latine de 
Academia Română, Bucureşti, 1884; îndreptarea legii cu Dumnezeu, care are 
toată judecata arhierească şi mirenească pentru vinele preoțești şi mireneşti 
(fără dată şi altă indicație), în „Tipografia Curţii, Lucrătorii asociaţi”; loan M. 
Bujoreanu, Pravila bisericească (numită cea mică), tipărită la mănăstirea de la 
Govora la anul 1640 şi Pravila lui Matei Basarab cu canoanele sfinților apostoli, 
intitulată: îndreptarea legii, tipărită la Târgovişte în anul 1652, Bucureşti, 
Academia Română, 1884; acelaşi, Colecţiune de legiuirile României vechi şi cele 
ncui, voi. III, p. 3-471, Bucureşti, 1885; Pravila de la Govora retipărită cu textul 
slavon al Pravilei de la Bistriţa şi cu cel grecesc (Cote-lerius şi loan Portvricul) 
de Ion Pere tz, în Revista pentru istorie, arheologie şi filologie,. XI, 1910, p. 
72-95, 392-408, XII, p. 178-193 şi 467-474. 

Studii asupra pravilelor; Const. Popovici jun., Fântânele şi cedicii 
dreptului bisericesc ortodox, Cernăuţi 1886, p. 67, 95; I. Peretz, Curs de istoria 
dreptului român, Bucureşti, 1928, voi. II, p. 314-342 (Pravila de la Govora), p. 
369 — 440 (îndreptarea Legii). Despre utilizarea nomocanonului lui loan 
Nesteutul în aceste pravile: C. A. Spulber, Cea mai veche' Pravilă românească, 
Cernăuţi 1930; acelaşi, Etudes de droit byzantin, VI. Îndreptarea legei. Le code 
valaque de 1652, Bucureşti, Cartea rom., 1938. Utilizarea pravilei lui Vasile 
Lupt» în îndreptarea legii a fost semnalată întâi de Timotei Cipariu în Analecta. 

CULTURA ÎN TRANSILVANIA 

Transilvania, care a dat neamului românesc în veacul al XV-lea şi al XVI- 
lea începuturile literaturii şi temelia limbii literare, are în secolul al XVII-lea un 
rol mai şters, fiindcă activitatea culturală este subordonată aci străduinței 
ungurilor de a desface legăturile religioase care-i uneau de veacuri pe românii 
ardeleni de principatele dunărenE. Încă din 2 septembrie 1629, Gabor (Gavril) 
Bethlen - despre care mitropolitul grec Matei al Mirelor ne spune că în invazia 
din 1629 în Ţara Românească chiar „vasele bisericilor şi mănăstirilor pusese, 
fiară neîmblânzită, să le care în țara lui” — se adresa patriarhului din 
Constantinopol, prin „scrisori cât se poate de secrete”, adu-cându-i la 
cunoştinţă că românii din Transilvania au decăzut aşa de mult, încât nu sunt 
în stare nici să citească, cu atât mai puțin să înțeleagă şi să înveţe sfintele 
evanghelii, şi că, din această cauză, bunele moravuri şi legea creştinească se 
strică din zi în zi. Pentru a remedia această stare de lucruri, el cerea 
patriarhului să îngăduie ca națiunea română din Ardeal să primească unele 
puncte ale doctrinei calvine şi să încurajeze pe mitropolitul Ghenadie să intre în 
vederile guvernului, sau măcar să „închidă ochii şi urechile”. Răspunsul 


patriarhului Chirii Lucaris — cel împotriva căruia avea să se ridice în curând 
furtuna - este plin de demnitate şi de înțelegere a realităților politice. El spune 
răspicat că „nu poate săvârşi pe față sau în ascuns asemenea deserțiune, 
pentru că ar săvârşi un păcat pe care nu i l-ar putea şterge toate chinurile 
părnântului”. Atrage apoi în chip discret atențiunea asupra nereuşitei unei 
asemenea încercări, pentru că, înainte de toate, ar trebui ruptă legătura de 
sânge şi de simțţiri care trăieşte în mod tainic, dar cu atât mai puternic, între 
„românii din ţara Transilvaniei şi între locuitorii Ţării Munteneşti şi Moldovei”, 
şi încheie scrisoarea cu aceste cuvinte de adevărat apostol: „Noi nu ne vom 
război cu destinul, fiindcă nu aparține slujbei noastre să ne luptăm cu arme 
pământeşti; ne vom ruga însă lui Dumnezeu să reverse prea milostiv asupra 
sărmanei națiuni duhul său cel sfânt în care sălăşluieşte întreg adevărul şi 
toată înțelepciunea.” 1 Curând după aceasta Gabor Bethlen moare şi urmează 
Gheorghe Râkoczy, care împreună cu superintendentul calvin Ştefan Geley 
întăresc sforțările de a atrage pe românii transilvăneni la reforma calvină. O 
serie de acte pun în lumină înverşunarea acestor stră- 

1 I. L u p aş, Documente istorice transilvane, I, Cluj, 1940, p. 117-179. 

DuinţE. În aprilie 1638, Râkoczy confirmă scutirile preoților români, cu 
condi-țiunea însă ca mitropolitul lor să atârne de superintendentul calvin. 1 La 
4 septembrie 1640, superintendentul Ştefan Geley, anunțând principelui 
Râkoczy moartea mitropolitului român Ghenadie, întâmplată „ieri după-amiază, 
la patru ceasuri”, propune ca la şedinţa solemnă, la care vor fi chemaţi 
„protopopii români din toate părțile”, principele să citească condiţiile şi — scrie 
mai departe Geley — „să le dai poruncă că cine nu le va respecta va fi redus la 
starea de țăran” 2. Aceste condiţii redactate de Ştefan Geley şi trimise lui 
Râkoczy la 22 septembrie au pentru noi o importanţă deosebită, pentru că ne 
lămuresc deplin întreaga atmosferă în care s-a desfăşurat activitatea literară 
românească în Transilvania în prima jumătate a secolului al XVII-lea, precum 
şi o latură din activitatea literară a reacţiunii moldoveneşti contemporane. În 
afară de serviciul divin în limba română, se impunea între altele: să se renunțe 
la cultul sfinților morți şi sfinților îngeri; să nu se înveţe că ar fi mai mulți 
solicitatori între Dumnezeu şi om, afară de unicul Hristos; să se elimine la 
oficierea botezului: „lumânările, ungerea cu untdelemn şi alte adausuri 
papistaşe”, botezând „după forma simplă rânduită de Hristos”, numai cu apă 
curată; să se suprime la înmormântări: lumânările, tămâierea şi „alte ceremonii 
superstițioase”; să se împartă sfânta cuminecătură: „separat pâinea şi vinul, nu 
împreună cu lingura”; să se oprească obştea, prin preoți, de a îngenunchea şi a 
se închina înaintea icoanelor şi a troițelor; „să se interzică obştei neştiutoare 
arderea de luminări în ţintirim”, şi, în fine, să asculte de episcopul ortodox 
maghiar. 

Cu alte cuvinte, să părăsească ortodoxia şi să treacă la calvinism! Dar 
pentru aceasta era nevoie de propagandă. lar propaganda trebuia făcută şi prin 
tipărirea în limba română a cărților de cult normative, prin care să se strecoare, 
cât mai larg în straturile poporului, învățăturile Reformei. Era deci nevoie de o 
tipografie cu literele chirilice, cu care erau obişnuiţi românii ardeleni. De aceea 
Gh. Râcokzy a pus la cale, prin mitropolitul ortodox Ghenadie, o solie la Matei 


Basarab, care-şi instalase tiparnițe în Ţara Românească şi cu care dealtfel era 
aliat, cerându-i litere chirilice şi meşteri tipografi. Astfel vine şi se stabileşte la 
Alba-lulia, cu buchii dăruite de domnul muntean, popa Dobre tipograful, a 
cărui activitate se deschide în 1639, cu o carte de rugăciuni. 

Una din condiţiile pe care Ştefan Geley o punea candidaţilor la scaunul 
metropolitan din Alba-Iulia era ca, săvârşind serviciul drin în „limba obştei 
ţărăneşti”, să traducă în româneşte „rugăciunea noastră de toate zilele atât cea 
de dimineaţă cât şi cea de seară” şi să poruncească copiilor să o înveţe. Acest 
punct al programului lui Geley era realizat prin cartea de rugăciuni apărută în 
1639. Ea cuprindea: Paraclisul Precistei, molitvele sau rugăciunile de dimineața 
şi seara — reproduse aproape neschimbate în mai toate ceasloavele şi acatistele 
publicate ulterior în Transilvania; cele zece porunci, luate după Palia de la 
Orăştie, şi câteva noțiuni de dogmă în sens ortodox însă - Geley raporta lui 
Râkoczy că Ghenadie „ca un neputincios, unele dintre condițiuni le-a ținut, dar 
altele nicidecum”; O Pascalie, foarte necesară 

1 Ibidem, p. 194- 198. 

2 Ibidem, p. 204-205. 

Preoţilor, fiindcă le indica ziua când cade Pastele, şi, în sfârşit, două cărți 
populare, Trepetnicul şi Gromovnicul, care, prin conţinutul lor de prevestire 
despre soarta omenească ori despre felul cum vor ieşi primăvara semănăturile 
care germinaseră sub stratul de zăpadă, interesau de aproape curiozitatea 
păturilor rurale româneşti. 

A doua carte ieşită de sub teascul tipăriturilor transilvane se leagă de 
realizarea unui alt punct din programul de calvinizare al lui Geley, anume ca 
preoții să predice obştei în limba românească. Cum însă în biserica noastră 
opera de predicaţiune este îndeplinită prin citirea Cazaniei, care este o colecție 
de predici în legătură cu fragmentul evanghelic citat în ziua respectivă, 
mitropolitul Ghenadie, sfătuindu-se cu preoţii săi, a pus sub tipar vechea 
Cazanie - Evanghelia cu învăţătură - a lui Coresi din 1581. Dar abia s-a 
început publicarea cărții şi Ghenadie a închis ochii. Sarcina de a continua 
imprimarea a revenit urmaşului său, mitropolitul Iorest, candidatul 
recomandat lui Râkoczy de Vasile Lupu. Prefaţa cărții este astfel scrisă în 
numele ambilor mitropoliți. Întâi Ghenadie: „Cu mila lui Dumnezeu, eu, 
arhimitropolitul Ghenadie, văzândU. Aceste sfinte cărți Evanghelie rumânească 
cu învățătură, ce să cheamă mărgăritar, împuţinându-se, şi foarte j ăluia toți 
preoții de această carte, şi mă socotiiu cu preoții miei. Iară când au începutu a 
se tipări aceste cărți, noao ni se tâmpla petrecere ceasta lume şi amu lăsațţii la 
moartea noastră pre cine va lumina milostivulu Dumnezeu pre scaunul 
mitropoliei Belgradului, să nu părăsească acest lucru bun.” Urmează apoi 
rândurile mitropolitului Iorest: „Dereptu aceia, cu mila lui Dumnezeu, eu 
Ioristu, arhimitropolitu, văzându acest lucru dumnezeiescii ce s-au fostu 
începutu de acelu părinte, Kiru Ghenadie, foarte mi să îndulci inima şi mă 
bucuraiu, iară eU. Am săvâr-şitu aceste sfinte cărți, ca să se înmulțească 
cuvântulu lu Dumnezeu pre în toate besericile, să le fie preoțţiloru de 
propovedanie.” Cartea lui Coresi era tradusă, după cum am arătat, după un 
izvor ortodox: omiliile patriarhului din Constantinopol, Ion Caleca. Deci ea nu 


cuprindea nimic din ceea ce ar fi putut abate credinţa religioasă a românilor de 
la linia tradiţiei ortodoxe. Originalul coresian după care s-a făcut tipăritura 
aceasta din 1641 era însă defectuos, căci lipseau din el pagini întregi, „fără a se 
ține seama de lipsa de sens a frazelor astfel trunchiate; într-un loc lipsesc zece 
pagiri, într-altul opt, într-altul şase etc.” 1 

Opera în care se răsfrânge mai puternic propaganda calvină este însă 
Catehismt.l din 1640. Ea a provocat o adevărată furtună de protestare la 
românii de dincoace de Carpaţi. 

Catehismul CALViNESC. O altă condiţie impusă de Ştefan Geley lui 
Meletie Macedoneanu, care, sprijinit de Matei Basarab, candidase la scaunul de 
mitropolit al Transilvaniei în septembrie 1640, era şi aceasta: „Să tipărească 
Catehismul tradus în româneşte şi să dispună să-l înveţe copiii şi fetiţele, în 
ore anume precizate”. Meletie Macedoneanu n-a fost însă întărit de principele 
Gheorghe Râkoczy. Dar în răstimpul care s-a scurs până la ocuparea scaunului 
mitropolitan de Ilie Iorest, candidatul moldovean susținut de Vasile Lupu, 
autoritățile maghiare calvine au şi tipărit Catehismul cu ajutorul 

I. Bianu şi Neiva H o d o ş, Bibliografia, I, p. 115-118. 

Unui preot român, Gheorghe din Sec. Din nenorocire, nici un exemplar 
din această publicație nu s-a aflat în bibliotecile noastre. Data apariției ei chiar 
era nesigură. Titlul complet cu data 1640 se află însă reprodus de mitropolitul 
Moldovei Varlaam, în Răspunsul său publicat la laşi în 1645. Pentru 
interesantele informații istorice pe care ni le dă, reproducem aci în întregime 
titlul complet: Cartea ce se cheamă „Catehismus”, care cu voia şi cu porunca 
domnului creştinesc Racoți Gheorghi, craiul Ardialului, domnul Tăriei 
Ungureşti şi săcui-lor şpan, car ea s-au întors din limba diecească şi 
slovenească pe limba românească, cu svatul şi cu îndemnătura şi cu cheltuiala 
domniei lui Ciulai Gheorghi, păstorul sufletesc al curței măriei sale. Cu 
scrisoare s-au ustenit popa Ghiorghi de Sec. Şi s-au izvodit în cetate în Belgrad; 
şi s-au tipărit în sat în Prisac. Meşterul tipariului au fost popa Dobrea diân 
Tara Muntenească. Şi s-au început în luna lui iulie, 5 zile, şi s-au obârşit în 
luna iulie, 25 de zile. VK. Leat ot swzdamira 7150, ot rojdestvo Hristovo 1640. 

După cum se vede din titlu, cartea s-a tipărit repede, în 20 de zile; nu în 
Alba-lulia, unde s-a tradus şi unde era scaunul mitropolitan, ci, pe ascuns, în 
satul Prisac. Nenumirea mitropolitului ortodox, care ar fi prezidat această 
tipăritură, confirmă ipoteza noastră. Afirmația că textul s-a tradus „din limba 
diecească şi slovenească” este o mistificare menită să amăgească preoțimea 
românească şi pătura populară, care ştia că, pentru ei, izvoarele ortodoxiei sunt 
în limba slavă pe care o apucaseră în biserică din moşi-strămoşi. 

Deşi nu cunoaştem până acum nici un exemplar din acest Catehism, 
totuşi ne putem face o idee de cuprinsul lui din Răspunsul mitropolitului 
Varlaam, care, în dezbaterea chestiunilor de dogmă şi cult, reproduce punct cu 
punct pasajele combătute. El cuprindea, după normele obişnuite în catehismele 
reformate: cele zece porunci; rugăciunea dată de Mântuitor: Tatăl nostru şi 
Simbolul credinţei — toate comentate, prin întrebări şi răspunsuri, din punctul 
de vedere al doctrinei calvine. Se ştie că reforma calvină pornea de la principiul 
admis şi de ortodocşi şi de catolici, că omul a fost creat, „după chipul şi 


asemănarea Domnului”, desăvârşit şi nemuritor, dar că, după căderea în 
păcatul primitiv, pierzând, împreună cu nemurirea, şi desăvârşirea spirituală, a 
rămas o creatură slabă. Înțelegerea lui este învăluită în ceață; el nu este 
capabil să se mântuiască singur, dacă n-a fost iluminat de Dumnezeu prin 
grație. Dumnezeu, pentru care nu există nici trecut, nici viitor, şi care este 
prezent în toată eternitatea, a revărsat asupra unora grația sa şi i-a creat 
pentru viața cea veşnică, pe când pe alţii i-a predestinat spre rău, pentru 
osânda cea veşnică. Nu rămâne decât o singură mântuire: credința, prin care 
putem dobândi în noi pe Mântuitor şi, participând la el, obținem graţia divină. 
Întemeindu-se pe Evanghelie, Calvin, în Institution de la religion chrestienne, 
reduce tainele la două: botezul şi cuminecătura — singurele instituite, după el, 
de Mântuitor. Nu admite cultul icoanelor, căci aceasta este idolatria pe care o 
combate Biblia: „Să nu-ţi faci ţie chip cioplit”, şi nici cultul sfinților, pentru că, 
după el, nu există între om şi Dumnezeu alt intermediator decât Isus Hristos. 

Catehismul acesta, tipărit, după cum s-a spus, pe ascuns, nu a avut 
răspân-direa pe care o aşteptau ungurii. Preoţii români nu l-au primit. Poate 
chiar că, în cursul vremurilor, l-au ars — aşa s-ar explica de ce nu s-a găsit nici 
un exemplar până acum. 

Mitropolitul urcat în scaun după Ghenadie, Ilie Iorest, fusese călugăr la 
mănăstirea Neamţu, unde trăise în tradiția de cărturărie şi viață religioasă a 
acestei străvechi mănăstiri. Deşi se pare că promisese şi el afilierea la calvi- 
nism, s-a împotrivit-în scurta sa păstorie-răspândirii Reformei şi a 
Catehismului, ceea ce a avut ca urmare înscenarea unui proces în care a fost 
târât, sub ocara de imoralitate. A fost umilit, închis în temniță şi bătut la tălpi 
cu toiegelE. În cele din urmă, dându-i-se drumul, cu condiţia de a plăti 1.000 
de taleri pe chezăşia a 24 de creditori, a plecat în Moldova să strângă mijloacele 
pentru răscumpărarea libertăţii. 

SiMEON ştefaN. Împrejurările erau deci cu totul grele când se ridică în 
scaunul mitropolitan Simeon Ştefan. Nu era un om de cultură deosebită, dar 
avea un rar bun-simț, care l-a călăuzit cu chibzuinţă în datoria grea pe care o 
avea de îndeplinit. Numele lui a rămas în istoria literaturii noastre prin 
problemele cu privire la crearea limbii literare pe care le-a ridicat în prefața 
pusă în fruntea Noului Testament, tipărit la Alba-lulia (Bălgrad) în 1648. Mai 
întâi * este problema neologismelor pentru timpul acela — cuvinte străine, 
greceşti, pentru care nu existau termeni în limba română: „Aciasta încă vom să 
ştiţi, că vedem că unele cuvinte unii le-au izvodit într-un chip, alții într-alt; iară 
noi le-am lăsat cum au fost în izvodul grecesc, văzând că alte limbi încă le țin 
asia, cumu-i: synagoga şi poblicanu şi gangrena şi pietri scumpe, carele nu să 
ştiu rumâneşte ce sunt: nume de oameni şi de leamne şi de veşmente şi altele 
multe, carele nu să ştiu rumâneşte ce sunt, noi încă le-am lăsat greciaşte, 
pentru că alte limbi încă le-au lăsat asia”. 

Dar mai importantă decât această chestiune este afirmarea necesității de 
a tipări cărți pentru tot neamul românesc — ceea ce vădeşte conştiinţa unității 
neamului — şi în legătură cu aceasta, nevoia de a crea o singură limbă literară 
pentru toate ținuturile româneşti: „Să luaţi aminte că rumânii nu grăiesc în 
toate țările într-un chip, încă neci într-o țară toţi într-un chip”. 


Urmează apoi acea cunoscută comparaţie a cuvintelor cu banii, pe care 
avea s-o reia Haşdeu şi s-o dezvolte în Principiul circulațiunii cuvintelor: ,. 
Cuvintele trebuie să fie ca banii: că banii aceia sunt buni carii îmbla în toate 
țărăle, aşa şi cuvintele: acelea sunt bune, carele le înțeleg toți. 

Noi derept aceea ne-am silit, den cât am putut, să izvodim aşa cum se 
înțăleagă toți; iară, că nu vor înțeleage toți, nu-i de vina noastră, ce-i de vina 
celuia ce-au răsfirat rumânii printr-alte țări, de şi-au mestecat cuvintele, de nu 
grăiesc toţi într-un chip.” 

Fireşte că aceste două idei importante-l. Unitatea neamului românesc 
din toate ţinuturile şi 2. Necesitatea alcătuirii unei singure limbi literare pentru 
românii de pretutindeni — meritau să fie spuse cu mai mult relief. Dar dacă ne 
gândim la soarta lui Ilie lorest, prigonit pentru îndrăzneala de a 

1 Nu ştim cât preț se poate pune pe afirmarea că preoții şi cărturarii 
însărcinați cu traducerea au confruntat izvoarele greceşti, sârbeşti şi latineşti: 
„ce mai vârtos ne-am ţinut de izvodul grecesc şi am socotit şi pre izvodul lui 
EroniM. Şi am socotit şi izvodul slovenesc carele-i izvodit sloveneşte din 
greciască şi e tipărit în Ţara Mosculul. Însă de cea grecească nu ne-am 
depărtat, ştiind că. Cea grecească iaste izvodul celorlalte.” Ne lipseşte un studiu 
precis în această privință. Se pare însă că traducătorii au refăcut vechea 
traducere coresiană. 

Se fi împotrivit încercării de dezmembrare a unității spirituale a 
românilor, înțelegem de ce nu putea vorbi mai răspicat urmaşul său, Simeon 
Ştefan. 

Lirica religioasă de nuanţă calvină. Pe când masa cea mare a poporului 
ortodox din Ardeal se zbătea să scape de cursele întinse de autorităţile 
maghiare şi să păstreze solidaritatea de credință cu românimea din principate, 
în Făgăraş şi Banat, între românii care îmbrăţțişează Reforma, ia naştere, sub 
influența maghiară, o literatură religioasă în versuri. 

Încă de pe timpul lui Coresi, apăruse-după cum s-a arătat la p. 102 — 
poate la Oradea sau la Cluj, o carte de cântece tradusă în parte după o colecție 
de cântece ungureşti adunate de Petre Melius şi Szegedi, căpeteniile mişcării 
calviniste, în parte după câteva cântece pioase ale lui Francisc Dâvid, alt vestit 
reformator al timpulul. În organizaţia bisericii reformate această carte era 
necesară. Programul de calvinizare al lui Ştefan Katona de Geley din 1640, 
prezentat lui Râkoczy, prevedea la punctul 6: „Să scrie, să tipărească şi să facă 
să se cânte în fiecare zi cântările noastre, traduse în limba română, de care se 
servesc caransebeşenii şi lugojenii, înainte şi după rugăciunea predicei”. 
Reimprimarea vechii cărți de cântece din epoca coresiană se impunea, dar, din 
motive pe care nu le cunoaştem, n-a văzut lumina. Ni s-a păstrat însă după ea 
trei copii: una făcută de un secui, Gergely Sândor de Agyafalva, datând din 
1642 şi păstrată în biblioteca colegiului reformat din Debrețin, alta de tatăl lui 
Mihail Halici şi a treia de loan Viski, făcută în 1697 în Boldogfalva şi păstrată 
în colegiul reformat din Cluj. Aceasta din urmă cuprinde, adăogată la sfârşit, o 
traducere integrală a Psaltirii în versuri, făcută după o versiune ungurească 
mai veche a lui Albert Molnar de Szencz, imitată la rândul ei după Clement 


Marot şi Theodore de Beze. Traducerea scrisă în caractere latine, cu ortografie 
ungurească, este însă greoaie. lată bunăoară începutul din psalmul 40: 

Ferikat jeszt' kuj de sziromanul 

Si de nistotosul 

Ej milă, ke Domnul pre je enke, lare el va czinS, En nevoja sza şi en czara 
sza; 

Lafe bune v'ave 

Si en pofta a'allenisilor 

Nu-1 va da'n mena lor. 

Intenția de a atrage pe români la Reformă prin şcoală şi cântec continuă, 
în 1657, văduva lui Gheorghe I Râkoczy, principesa Susanna Lorântffy, 
solicitată, spune ea, „şi de câțiva români mai luminați”, construieşte în 
Făgăraş, una lângă alta, comunicând între ele printr-o poartă comună, o şcoală 
românească şi alta ungurească. Actul prin care principesa întăreşte 
regulamentul şcoalei româneşti pune în îndatoririle profesorilor români, între 
altele, să înveţe pe copii să cânte româneşte, adăogând că versurile să fie scrise 
cu litere româneşti. „Să se ducă — spune mai departe actul — sârguincios la 
biserica românească, la deprinderea celor sfinte, îndeosebi în duminici şi 
sărbători, apoi la înmormântări, dacă e poftit, cu întreaga şcoală şi să cânte 
cântările româneşti, după obiceiul din Caransebeş şi Lugoj, făcând el însuşi pe 
cantorul sau ducând glasurile.” Sub imboldul acestor preocupări s-a dezvoltat 
în Făgăraş şi Banat o întreagă literatură versificată, dar care, până acum, ne 
este puţin cunoscută. Un manuscris din această grupă, aparținând secolului al 
XVII-lea, descris de regretatul N. Drăganu, cuprinde, alături de psalmi 
versificați, şi un ciclu bogat de cântece ungureşti, cu traducere românească în 
versuri, care se pot repartiza în următoarele grupe: laude de Crăciun; laude 
pentru Anul nou; laude pentru patimile lui Hristos; laude pentru Paşti; laude 
pentru înălțarea lui Hristos şi laude pentru Rusalii. Probabil că manuscrisul 
acesta făcea parte din repertoriul muzical al profesorilor de la şcolile reformate 
româneşti din Ardeal. lată un fragment din textul reprodus de N. Drăganu, pe 
care îl dăm în ortografia curentă, pentru a-l face mai accesibil: 

Să ne apropiem noi de Fiul Domnului 

Şi de al nostru Iesus Christus, Domn ispăşitor, Puternic, milostivnic, bun 
mântuitor, în nevoi trupeşti şi sufleteşti. 

Singur ce-i veselitor, O, milostivnic, răscumpărător Doamne, Cine pre 
pământ şi-n cer cu Tatăl domneşte, Ţie ne milcuim noi în rugăciune, Să ne fii 
într-ajutor nouă. 

Literatura aceasta poate să aibă însă o importanță mai mare decât o 
bănuim căci, după cum spuneam în alt loc, „nu este exclus ca, din aceste 
cântece de slavă pentru sărbători, să fi pătruns motive şi imagini în literatura 
colindelor populare” x. Textele n-au fost însă date la lumină. Publicarea lor, pe 
care o făgăduieşte d-1 Carlo Tagliavini, va aduce, desigur, lumină şi în această 
chestiune. 

De la literatura religioasă la literatura profană trecerea nu e grea. Din 
şcolile reformate, în care se preda latina şi greaca şi unde se punea preț pe 


retorică şi pe poetică, au ieşit câțiva cărturari versificatori, cum a fost, de pildă, 
Mihail Halici. 

MiHAIL halici, născut în 1643, era fiul unui „jurat în senatul” din 
Caransebeş. Îşi făcuse studiile în oraşul natal, le-a continuat în liceul reformat 
din Sibiu, unde a fost coleg şi prieten cu cunoscutul poet sas Valentin Franck 
von Franckenstein, şi le-a încheiat în colegiul reformat din AiuD. În 28 iunie 
1665, îl găsim, împreună cu prietenul său Frank, înscriindu-se la Universitatea 
Altdorf, de lângă Nurnberg. O bucată de vreme a fost rector al şcoalei reformate 
din Orăştie. De la el ne-a rămas un interesant caiet de versuri, mai ales ode 
latineşti şi ungureşti, alcătuite pe când se afla în liceul reformat din Sibiu, 
după teme - „materia carminis” — date de profesori. Alături de aceste teme 
retorice de clasă, se găsesc şi câteva ode ocazionale închinate de autor 
prietenilor săi, între care cunoscuții scriitori Franck von Franckenstein şi Petru 
Melas. Era firesc ca, deprinzând în şcoală, cu profesorii, să mânuiască ode 
latineşti, Mihail Halici să încerce a ciripi şi în limba română. În 1674 închină o 
odă prietenului său, Frâncisc Pâriz Păpai — mai târziu doctor la curtea lui 
Mihail Appafi şi scriitor — care tocmai îşi luase atunci doctoratul la Basel. 

Cărţile populare în literatura românească, voi. II, Epoca influenței 
greceşti, 1938, p. 209. 

Oda s-a publicat în broşura omagială cu versuri, în mai multe limbi, 
scrise, după datinele timpului, de prietenii şi profesorii noului doctor. Oda lui 
Mihail Halici, care semnează „Nob. Romanus civis, de Caransebeş”, este în 
limba română, scrisă cu caractere latine, în ortografie, fireşte, ungurească; o 
redăm în ortografia actuală: 

Cânt sănătate, scriind la voi, Rumanus Apollo, La toţi, căci s/ente-n 
împărăție şedeți! 

De unde cunoştinţe aşteptăm şi ştiinţe: ferice 

De Amstelodam, prin cărți şi-n omenie tipar. 

Lege derapte au dat frumoasa cetate Geneva: îţi vine Franciscus, ține-te 
Leyda, Paris! 

Prindeţi mina surori cu cest nou oaspe. Nainte. 

Frați, fârtați, nimfele iasă curând; 

Domni buni, mari doctori, dascăli şi bunele doamne, Cu pace îi fiți, cu 
pâine şi sare, rugăm. 

Succesul prietenului său, se pare, aprinde în el dorul de a pleca în Apus. 
În acelaşi an, 1674, la sfârşitul lui octombrie, pregătindu-se să meargă „în 
Ţările de Sus” şi voind, scrie el, „să-mi las lucrurile de-acasă în bună rânduială, 
chiar şi dacă mi s-ar întâmpla moartea în ţară streină”, el dispune prin 
testament cum să i se împartă averea, lăsând o parte însemnată şcolii din 
Orăştie. De aci înainte i se pierde urma. La 1712, după cererea legatarilor săi, i 
se deschide testamentul. 

În atmosfera acestor preocupări, apar la românii bănăţeni şi primele 
urme de lirică românească erotică. Prietenul sas al lui Mihail Halici, Valentin 
Franck von Franckenstein, pe când se găsea la Turnu-Roşu, ca comandant de 
garnizoană, a publicat Die Hecatombe Sententiarum Ovidianarum Germanice 


imita-tarum, în care, pe lângă versuri nemțeşti, ungureşti şi latine, publică şi 
80 de versuri româneşti. 

Cam din aceeaşi vreme Nicolae Petrovay din Petrova copia într-un codice 
- păstrat în biblioteca liceului reformat din Cluj — ocinaşele (Tatăl nostru) şi o 
serie de versuri, între care un Kentek Rumeneszk de dragoste skrisz: în pară de 
foc arde inima mea prin tine, Dacă-mi aduc aminte de cuvintele tale, Cu mine 
dimpreună făcute multe ori. 

Să-ţi pot fi cu fața ta cea mândră dimpreună, Portul meu cel negru s-ar 
albi prin tine, De la mine trecuta viață s-ar întoarce. 

Este o „cantio de amore” tradusă după un original unguresc, alcătuit pe 
la 1660. Dar alături de această traducere din lirica ungurească, apar şi versuri 
care vădesc în chip evident influența poeziei noastre populare: 

Ci unde-ţi cat în față, Fată d-arbănaş, Inima mă-nvaţă Cum să-ți fac 
viața, Sara, dimineaţă. 

Influența catolică. Străduinţele scaunului papal de a atrage pe români la 
catolicism nu puteau avea şanse în principate, unde vlădicii autohtoni şi 
patriarhii greci, veniţi la curtea domnilor după ajutoare, vegheau de aproape la 
păstrarea ortodoxiei. Dar în Ardeal, unde românimea era în luptă cu 
calvinismul maghiar, tărâmul era mai prielnic pentru prozelitism. Din 
nenorocire, tineretul dezrădăcinat de credința strămoşească şi crescut în şcolile 
luminate ale Apusului, în universităţi — chiar din veacul al XIV-lea, cum a 
arătat N. Drăganu şi E. De Barwinski — s-a rupt de tulpina neamului şi a 
muncit pentru a creşte cultura altor neamuri. Trecând peste umanişti ca 
Nicolae Olahus din veacul al XV-lea, peste savanți ca bănăţțeanul Ga vrii Ivul 
(1619-1678), intrat în ordinul iezuiţilor din Caşovia, profesor de filosofie şi 
teologie la Kosive şi la Viena, şi care a desfăşurat o frumoasă activitate filosofică 
în limba latină, trebuie să ne oprim aci puțin asupra a doi cărturari trecuți la 
catolicism, care au însă legături şi cu cultura românească. 

Unul este Ghecrghe Buitul, care şi-a făcut studiile la Viena şi Roma şi 
care, intrând în clerul catolic, a avut mult de suferit de pe urma persecuțiilor 
lui Gh. Bathori. El a tradus în limba română Catehismul catolic al lui Canisius, 
tipărit la Bratislava, în 1636, din care nu s-a găsit încă până acum nici un 
exemplar, dar care s-a retipărit, în a doua ediţie, la Cluj, în 1703. 

Altul este franciscanul Joannes Kâjoni Valachus de Kis-Kajon (1629- 
1687), maghiarizat, care a lăsat o întinsă operă în limba latină şi ungară, între 
care şi numeroase compoziții muzicale religioase. De la el ne-a rămas Codex 
Kâjoni, care cuprinde o serie de cântece lumești, între care şi două „jocuri 
româneşti” şi „cântecul voivodesei Lupul”, soţia lui Vasile Lupu, căzută în robia 
lui Gheorghe Ştefan. 

În cercul unor asemenea cărturari s-a alcătuit în Caransebeş, pe la 
jumătatea veacului al XVI-lea, un dicționar valaho-latin, cunoscut sub numele 
de Anonymus Caransebesiensis, cu caractere latine şi ortografie maghiară. 
Acesta îşi are importanţa în faptul că ne dă 5.000 de cuvinte în dialect 
bănățean şi că pentru întâia dată cuvinte româneşti vin alături de prototipele 
latine. Tot în aceste regiuni s-a scris şi dicționarul latin-ungar-român, 
descoperit şi studiat de profesorul Carlo Tagliavini, păstrat acum în Biblioteca 


Universităţii din Bologna, tom. 7, între manuscriptele conteluil Luigi Fernando 
Marsigli. 

BIBLIOGRAFIE 

Pentru cadrul istoric a se vedea, pe lângă izvoarele citate mai sus p. 161, 
şi: Ştefan M e t e ş, Istoria bisericii şi a vieţii religioase a românilor din 
Transilvania şi Ungaria, voi. I, eD. A Il-a, Sibiu, 1935, îndeosebi p. 188 — 206; 
N. Iorga, Istoria românilor din Ardeal şi Ungaria, Buc, 1915, I, p. 237 — 268; 
Melchisedec, Biserica ortodoxă în luptă cu protestantismul, în Analele 
Academiei Române, s. II, t. XII, 1893, SecŢ. Ist., p. 1- 117; I. Lupa ş, 
Documente istorice transilvane,! Cluj, 1940, îndeosebi p. 117-179, 194-198,204 
— 209. Despre Ilie Iorest şi suferințele lui: Silviu D r a g o m ir, Relațiile bisericii 
româneşti cu Rusia, în Analele Academiei Române, s. II, AleM. SecfT. Ist., tom. 
XXXIV, 1911- 1912, Bucureşti, 1912, p. 1077-1079 şi 1168-1170. Pentru 
descrierea textelor publicate: I. Bianu şi Nerva Hodoş, Bibliografia veche 
românească, I, p. 107-115, 160-170, 184, 207, 537. 

Texte publicate. Fragment din Noul Testament al lui Simion Ştefan, pus 
în paralelă cu textul respectiv din Codicele Voroneţean, Biblia lui Şerban, în Ion 
al lui G. Sbiera, Codicele Voroneţean, Cernăuţi, 1885; Georgiu Barițiu, 
Catechismulu calvinescu impusu clerului şi poporului românescu sub domnia 
principiloru Georgiu Râkoczy I şi II, transcrisa cu litere latine după edițiunea II 
tipărită în anulu 1556, Sibiu, 1879 (textul Catehismului). 

N.Drăganu, Histoire de la litterature roumaine de Transylvanie des 
origines a la fin du XVIII-e siecle, Bucarest, 1938 (extras din revista La 
Transylvanie, 1938), p. 41-55. 

Despre Psaltirea lui Grigore Sândor de Agyagfalva şi loan Viski cf. I. Bia 
n u, Dosofteiu Mitropolitul Moldovei (1671 —1686); Psaltirea în versuri, 
publicată de pe manuscrisul original şi de pe edițiunea de la 1673 (în 
introducere, unde se dau şi extrase), Bucureşti, 1887, Ed. Acad. Rom.; H. 
Sztripszky şi G. Ale x ies Szegedi, Gergely enekeskonyve XVI roman forditâsban, 
Budapesta, VIII, 1911; N. Drăgan u, în Dacoromania, IV, p. 77- 168. Pentru 
Cei dinţii studenți români ardeleni la universitățile apusene cf. N. Drăganu, 
în Anuarul Institutului de istorie națională, Cluj, IV, 1928, p. 419 — 422. 

Regulamentul Susanei Lorântffi privitor la şcoala românească din 
Făgăraş s-a publicat în Magyar Protestăns Egyhdztorteneti Adattăr, Budapesta, 
VIII, 1910, p. 112- 118; traducerea românească la I. L u p a ş, Documente 
istorice transilvane, voi. I, Cluj, 1940, p. 270-277'; despre mS. De cântece 
religioase din biblioteca liceului reformat din Cluj cf. N. Drăgan u, Un 
mmuscris calvino-român din veacul al XVII-lea, în volumul Fraţilor Alexandru 
şi Ion I. Lapâiatu la împlinirea vârstei de 60 de ani, Bucureşti, 1936, p. 283 şi 
urm. O edific a versiunilor Psaltirilor calvine cu studiul necesar prepară C. 
Tagliavini (cf. Archivum Romanicum, 1941, p. 328). O expunere sumară, la 
Imre Revesz, La Reforme et les Roumains de Transylvanie, în Archivum 
Europae Centro-Orientalis, tome III, Budapest, 1937, p. 279 - 316. I.Ju hîsi, 
A reformâciâ az erdelyi românok kozolt, Cluj, 1940. 

Despre Mihail Halici: N. D r ă g a n u, Mihail Halici. Contribuţie la istoria 
culturală românească din secolul al XVII-lea, în Dacoromania, IV, p. 77- 168. 


Despre Gh. Buitul Ivul şi Kâjoni cu bibliografia completă, ibidem, p. 102- 104 
notă şi 118- 121. Despre Buitu cF. ŞI A. Bitay, Dacoromania, III, p. 789 — 
792. Despre codicele cu versurile copiate de Nicolae Petrovay, cf. Alexici, 
Noua revistă română, XI, 1912, p. 203 şi urm; N.Drăganu, studiul citat 
mai sus, Dacoromania, IV, p. 90, nota 1. Despre cântecul voivodesei Lupu, A. V 
e-r e s s, Cântece istorice ungureşti despre români, Analele Academiei Române, 
seria IIT, MeM. Sec. Ist., 1925, p. 30 — 31, unde se reproduce cântecul în 
notație modernă. Versurile româneşti ale lui Franck v. Franckenstein au fost 
retipărite de N. I o r g a în Studii şi documente, XIII, p. 6 - 8; Dr. Egon Hajek, 
Die Hecatombe Sententiarum Ovidianarum des Valentin Frank von 
Frankenstein, Sibiu, 1923; C. L a c e a, în Dacoromania, III, p. 900 — 905. 
Despre Anonymus Caransebesiensis, cf. B. P. Haşdeu, în Columna lui Traian, 
X, 1883, IV, p. 406 — 429, şi Revista pentru istorie, arH. Şi fii., VI, p. 1-48; Gr. 
Creţu, în Tinerimea română, noua serie, voi. I, 1898, p. 320 — 380. 
Dicţionarul a fost atribuit de N. D r ă g a n u lui M. Halici, în Dzcorommia, IV, 
p. 121- 122, dara revenit în Histoire de la litterature roumaine de Transylvanie 
des origines î la fin du XVIII-e siecle, Bucarest, 1938, p. 52; Dr. C. Tagliavini, 
Despre Lexicon Marsilianum, Analele Acad. Rom., Secţ. Ut., seria III, t. IV, 
mem. 7, Bucureşti, 1929; acelaşi, L'influsso ungherese sulVantica lessicografia 
rumena, extras din Revue des etudes hongroises, VI, Paris, Champion, 1928, p. 
16 — 45; acelaşi, II Lexicon Marsilianum, Dizionari latino-rumeno-ungheresi del 
sec. XVII, Academia Română, Etudes et recherches, V, Bucureşti, 1930. 

LITERATURA RELIGIOASĂ ÎN MOLDOVA 

EPOCA LUI VASILE LUPU cărturaril. În Moldova lui Vasile Lupu, se aflau 
pe vremea aceasta mai mulți cărturari decât în Muntenia lui Matei Basarab. 

Între marii cărturari din divanul Moldovei, în afară de cronicarul Grigore 
Ureche, de care ne vom ocupa pe larg într-un capitol următor, marele logofăt 
Todiraşco -— înlocuitorul lui Ghengea, „dinele cel bătrân”, trimis la mănăstire de 
Vasile Lupu-era un bun cunoscător al limbii latine. Conducea cancelaria latină 
a domnului şi îndeplinea solii în tabăra polonă. 

Între ceilalți boieri, logofătul Eustratie Dragoş era şi el un cărturar de 
seamă, căci cunoştea bine limba latină şi greacă. Apare pomenit întâiaşi dată 
ca al treilea logofăt într-un document din 30 aprilie 1630, dar la 28 aprilie 1632 
el este anunţat ca fost logofăt. A murit după 4 mai 1646. Şi-a înscris numele în 
istoria culturii moldoveneşti prin traducerea Pravilei lui Vasile Lupu şi a dat 
mână de ajutor la traducerea Celor şapte taine, după cum aflăm dintr-o notiță 
finală. Într-o mărturie pe care i-o dă Grigore Ureche pentru nişte cumpărături 
de pământ şi care a trecut neluată în seamă de istoricii literari, marele cronicar 
îl numeşte „al nostru bun prieten ca un frate”. 

În casele marilor boieri trăiau, învățând copiii, mulţi dascăli harnici, 
printre care şi câțiva veniți de peste munţi. Unul dintre aceştia a fost Toader 
diiacul din satul Feldra, pe Someş, în apropiere de oraşul Bistrița, care încă din 
secolul al XV-lea era un loc de refugiu pentru boierii şi negustorii moldoveni 
fugiți dinaintea invaziilor turceşti şi tătăreşti. Într-o călătorie la Bistriţa, a dat 
peste el Patraşco Ciogolea, care 1-a luat ca profesor pentru copiii săi. Se pare 
că era un dascăl iscusit, căci mai târziu, în 1635, Patraşco Ciogolea, ajuns 


mare logofăt, îl cerea din nou, din Suceava, consiliului municipal al Bistriţei lui 
„Şimon birăul şi cu toți demnii măriei tale”, de data aceasta pentru instrucția 
nepoților săi, „pentru căci ne-au fost şi de maintea vremea om al nostru; 
acumu-l pohtim de la măriile voastre să ni-l dați. Că avem cuconi să ni-i 
înveţe”. Toader diiacul a venit astfel din nou în Moldova, în satul Calafendeşti, 
moşia lui Constantin Ciogolea, cel care mai târziu a fost ucis din porunca lui 
Vasile Lupu pentru că se amestecase în complotul urzit de Gheorghe Ştefan. El 
se afla încă în Calafendeşti în 1639 când, în martie 17, în sâmbăta Sfântului 
Alexe, a închis ochii jupâneasa Sofronia, soția marelui logofăt, mama lui 

Constantin. Cu acest prilej a rostit un frumos cuvânt de înmormântare, 
care în realitate este traducerea unui centom hrisostomic. Cel mai neobosit 
cărturar al timpului este însă Varlaam. 

MITROPOLITUL VARLAAM 

Fecior de răzeşi din părțile Baloteştilor ale județului Putna, a îmbrăcat 
rasa monahală — poate sub influența lui Atanasie Crimca, mitropolitul care a 
lăsat acele minunate capodopere de miniatură şi artă caligrafică — în 
mănăstirea Secu, rezidită de curând din temelie (1602) de Nistor Ureche şi de 
soţia sa Mitrofana, părinţii cronicarulul. În 1610 era egumen al mănăstiri; 
Secu. La această dată semnează, cu „tot soborul, de la mare până la mic”, un 
act menit să curme neînțelegerile pentru hotare cu călugării din mănăstirea 
Neamţ. În sihăstria de la Secu, se distinge prin râvna lui către cultură; la 
1618 avea tradusă întăritoarea operă pentru viața ascetică, Leastviţa lui Ion 
Scărarul. 

Prin cunoştinţele lui de limbă slavă şi greacă 1, prin cultura religioasă şi 
prin viața lui curată, izbutise să se facă cunoscut în cercurile înalte din 
Suceava şi să devină duhovnicul domnului Miron Barnovskl. În iarna anului 
1628, Miron Barnovski îl trimite într-o solie-din care mai făcea parte medel- 
nicerul Pavel Ureche, Eustratie, viitorul logofăt, Teodor Ignatie, alți doi boieri cu 
nume rutene (cămăraşul Larinov şi Ignatie Ponovitoi), trei călugări şi multe 
slugi — în Rusia. 

Prima misiune avea ca ţintă lavra Pecerska din Kiev. Acolo se afla ca 
arhimandrit Petru Movilă, înrudit cu domnitorul Miron Barnovski. Acesta 
trimitea deci în solie pe duhovnicul său să vadă pe arhimandrit şi să-i ducă 
manuscrisul unui Octoih slav din mănăstirea Neamţu, care avea să servească 
apoi la tipăritura kieviană din 1630. A doua misiune avea ca țintă Moscova. Aci 
solia moldovenească trebuia să se prezinte ţarului Mihail Feodorovici pentru a-i 
aduce în dar moaştele sfântului mucenic Iacov din Persia, care se aflau în 
palatul domnesc din Suceava, şi pentru a cere, în schimb, pentru ctitoria de la 
Dragomirna, câteva din acele frumoase icoane ruseşti pe care Miron Barnovski 
le va fi văzut în mănăstirile ucrainene din Polonia. Solia moldovenească a plecat 
din Suceava în ziua de 13 decembrie 1628. În vară era la KieV. Întâlnirea lui 
Varlaam cu Petru Movilă în marea lavră de la Pecerska are pentru istoria 
culturii moldoveneşti o importanță deosebită, pentru că ea marchează 
începuturile unui curent nou: influența ruteană. 

Întrevederea a avut loc în ziua de 3 august, după cum aflăm din chiar 
notele lui Petru Movilă însuşi: „în anul 1629, august 3 zile, venind în 


mănăstirea Pecerska Varlaam ieromonahul, din pământul Moldovei, şi fiind 
trimis la mine ca să mă vadă de către Miron Barnovski Voevodul”. Nu ştim ce 
au discuCf. D. Riiss o, Studii istorice greco-române, I, p. 229. 

Tat între ei cei doi moldoveni — unul reprezentând tradiția mănăstirilor 
româneşti, celălalt pe a bisericii ucrainene — dar convorbirea acolo, în 
mănăstirea din marea'peşteră a Kievului, unde se păstrau moaştele atâtor 
sfinți, a alunecat, cum era firesc, şi asupra legendelor hagiografice. Căci Petru 
Movilă, în notele sale, reproduce o minune săvârşită în anul 1610 de moaştele 
sfântului Ioan cel Nou din Suceava, care la acea dată au mântuit cetatea de 
invazia cazacilor zaporojeni — minune care, spune el, i-a fost povestită de 
ieromonahul Varlaam. De altă parte, în scrisoarea prin care Petru Movilă 
recomandă solia moldovenească țarului Mihail Feodorovici şi mitropolitului 
Filaret Nichitici, el cere să se îngăduie moldovenilor favoarea de a vedea 
„moaştele sfinților marilor făcători de minuni ai lui Dumnezeu şi să copieze 
jitiile <vieţile> acelor sfinți, poruncind a se trimite spre lauda şi mângâierea 
dreptcredinciosului neam rusesc înaintea celorlalte neamuri”. 

Varlaam a ajuns şi la Moscova, a predat țarului moaştele trimise în dar 
de domnul Moldovei, a comandat icoanele, le-a plătit, dar nu le-a putut ridica, 
fiindcă patriarhul Moscovei le găsea prea lumești. 

Calitățile sufleteşti ale lui Varlaam şi cultura lui deosebită — ştia slavo- 
neşte şi greceşte — l-a impus în vaza contimporanilor săi, care l-au ridicat la 
înalta treaptă de mitropolit în 1632, fără să fi fost trecut prin episcopie, lucru 
dealtfel îngăduit de canoane. Hirotonisirea lui s-a făcut în duminica lui 23 
septembrie 1632. Cu acest! prilej s-a citit la biserică capitolul V din Evanghelia 
lui Luca, în care se povesteşte pescuitul Mântuitorului: „Isus sta lângă lacul 
Ghenisaretului”, iar marele dascăl grec de la curtea lui Vasile Lupu, Meletie 
Sirigul, i-a ţinut o predică cu tâlc. Au fost cuvinte profetice, căci noul mitropolit 
a împlinit cu prisosință aşteptările puse în el. Autoritatea lui de cârmuitor al 
sufletelor a crescut aşa de mult în Orientul grecesc, încât a putut fi propus pe 
lista celor trei candidați la scaunul vacant al patriarhiei din Constantinopol. 
Prăbuşirea lui Vasile Lupu aduce însă şi căderea lul. Îl găsim retras la 
mănăstirea Secu, unde în ultimii ani ai vieții îşi împărți pământurile între 
neamuri, fără să poată subscrie, fiind fulgerat la mâini — probabil de o paralizie. 

Colegiul şi imprimeria. Vasile Lupu, domn cult, cu ambiții mari, ţinea şi 
el să ridice în laşii săi — în care grădinile „pline de trandafiri, de garoafe, de 
iasomii şi de crini” stârneau admiraţia patriarhilor din Răsărit 1-lucrări de artă 
şi aşezăminte de cultură care să-i veşnicească numelE. În 1639 el sfâr-şise 
mănăstirea Treisfetitele, zidită din marmură sculptată, cu brâne de aur — pe 
care patriarhul arab Macarie nu se mai sătura privind-o: „unică în tot 
Răsăritul”, notează însoțitorul său, Paul de Alep, în ziarul călătoriei2. Aproape 
de mănăstire, lângă băile construite după planul turcesc, pe malul „marelui lac, 
numit heleşteu sau pescărie”, Vasile Lupu zidise şi un „măreț” local de piatră 
pentru colegiu. Cu sfatul boierilor săi cărturari şi al mitropolitului Varlaam, 
care văzuse cu zece ani mai înainte înflorind, în lavra din Pecerska, colegiul şi 
imprimeria lui Petru Movilă, domnul Moldovei se gândi să înzestreze 


1 Silviu Dragomir, Contribuţii, Analele Acad. Rom., s. II, t. XXXIV, MeM. 
Se-cŢ. Ist., p. 84, anexa V. 

2 Vezi Paul de Alep în trad. Emiliei Cioran, p. 55. 

Şi el noua sa ctitorie cu aceste aşezăminte culturale. El se adresă deci lui 
Petru Movilă, cerându-i sprijinul. Acesta îi trimise material tipografic şi o 
misiune de patru profesori ruteni, în frunte cu Sofronie Pocapski, rectorul 
colegiului din Kiev. Rutenii organizară în Moldova o tipografie şi un colegiu 
teologic, asemănător cu cel din Kiev, care avea ca temelie de studii limba latină 
şi limba greacă. 

Rectorul colegiului, Sofronie Pocapski, este o figură cunoscută în istoria 
culturii ucrainene din această epocă. El era de prin 1632 profesor de retorică la 
colegiul din Kiev şi, împreună cu 23 elevi ai clasei sale, închinase lui Petru 
Movilă o broşură omagială, cu versuri latine şi polone, în care se mulţumeşte 
mitropolitului de origine moldoveana - a cărui spiță de familie este trasă, în 
prefața cărții, din Mucius Scaevola - că a introdus între ruşi Minerva, regina 
ştiințeloR. În şcoala din Kiev, pe care o părăsise, retorica se preda în limba 
latină, căci manualele manuscrise de retorică ce ni s-au păstrat, asemănătoare 
ca materie cu cele din şcolile iezuite ale timpului, sunt redactate în limba 
latină. Pocapski avea legături strânse şi cu lumea greacă din Constanti-nopol. 
Era prieten şi purta corespondenţă cu savantul grec Teofil Coridaleu, care 
reorganizase Academia grecească din Constantinopol. Numele celorlalți ruteni 
nu se cunosc până acum. Unul din ei pare să fi fost Ignaţiu levlevicz, elevul lui 
Pocapski, care se găseşte, prin 1647, profesor la Kiev şi care în 1644-1645 era 
în Moldova. Raportul iezuitului Bandinus, din 1644, spune că cei „patru tineri 
profesori de filosofie”, pe care Vasile Lupu îi adusese ca să instruiască 
„tinerimea moldoveana în litere şi moravuri” şi care „îşi făcuseră studiile în 
şcolile noastre — deci în cele iezuite — din Polonia, predau unii gramatica, alții 
sintaxa latină, alții poetica şi se încearcă şi lucruri mai înalte”. Alături de 
profesorii ruteni, care predau limba latină, erau şi alți profesori, care predau 
limba greacă. 

Tipografia adusă din Kiev a fost instalată în chiliile mănăstirii Treisfe- 
titele şi este prima tipografie a Moldovei, căci încercarea anterioară a lui Miron 
Barnovski fusese măcinată de valurile nestatornice ale domniilor moldovene, în 
cursul lor vijelios. Curând după suirea sa pe tron, Vasile Lupu se adresase 
stavropighiei din Lwow, cerând materialul tipografic, dar fiindcă stavropighia 
întârzia, domnul s-a adresat atunci lui Petru Movilă. Şeful misiunii trimisă de 
mitropolitul Kievului, Sofronie Pocapski, îndeplinise la Kiev, pe lângă sarcina de 
ieromonah al lavrei din Pecerska şi de rector al colegiului, şi pe aceea de 
director al tipografiei. El aducea cu sine în Moldova, după cererea lui Vasile 
Lupu, împreună cu corpul de profesori, şi materialul tipografic necesar pentru 
instalarea primei tipografii în Moldova, cu litere chirilicE. În primăvara anului 
1642, în preajma sinodului din Iaşi, Vasile Lupu a completat tipografia şi cu 
caractere greceşti, aduse tot prin Sofronie Pocapski, de la stavropighia din 
Lwow. 

Tot din Ucraina au fost aduse şi gravurile comandate pentru ilustrarea 
Cazaniei lui Varlaam. Ele au fost lucrate de un celebru artist al artei grafice 


rutene a timpului, „Ilia” sau „Helias”. Acesta fusese mai înainte ieromonah al 
lavrei din Pecerska şi a ilustrat cu gravuri în lemn, lucrate sub influența 
xilografiei germane, cărţile tipărite la Kiev şi la Lwow, între anii 1639-1670. 

Activitatea literară. Tipografia a fost instalată în chiliile mănăstirii 
Treisfetitele, şi, evitând cu grijă concurența cărților de ritual în limbă slavă, 
ieşite din tipografiile muntene şi rutene, a lucrat, sub călăuza mitropolitului 
Varlaam, numai la tipărirea de cărți româneşti. 

Cazania. Prima carte ieşită din această tipografie a fost Cazania: Carte 
românească de învățătură Dumenecele preste an şi la praznice împărăteşti. 
Cazania lui Varlaam cuprinde 74 de predici pentru toate duminicile dintr-un an 
şi pentru sărbătorile mai însemnate ale bisericii. Cele mai multe pleacă de la 
explicarea pasajului de Evanghelie citit în ziua respectivă şi cuprind sfaturi de 
înfrânarea vițiilor şi a patimilor, de înfrățire şi ajutorarea aproapelui. Sunt însă 
şi câteva legende hagiografice care povestesc viața marilor mucenici ai 
ortodoxiei (a sfântului Dimitrie, a sfântului Gheorghe, a sfinților apostoli Petru 
şi Pavel), între care şi două legate de pământul Moldovei: a sfântului loan cel 
Nou, protectorul Moldovei — ale cărui moaşte fuseseră aduse din Cetatea-Albă la 
Suceava, pe vremea lui Alexandru cel Bun - tradusă după versiunea scrisă de 
Grigore Tamblac, şi a sfintei mucenice Parascheva din Epivat, ale cărei moaşte 
fuseseră aduse din Constatinopol de Vasile Lupu şi aşezate în mănăstirea 
Treisfetitele. 

Originalul Cazaniei venea probabil din Ucraina, de unde au venit dealtfel 
şi gravurile lucrate de cunoscutul artist Ilia, despre care a fost vorba mai sus. 
În Ucraina, literatura omiletică este în această perioadă în plină înflorire, fără 
să putem şti până unde merge originalitatea ei. Varlaam şi-a cules materialul 
din mai multe izvoade. „Diân multe scripturi tălmăcită, diân limba 
slovenească”, spune el în titlu; „adunat-am din toți tâlcovnicii Sventei 
Evanghelii, dascăli besericii noastre”, lămureşte în predoslovie. Până acum 
izvoarele nu au fost încă precis determinate. G. Scorpan a semnalat părți 
comune între Cazania lui Varlaam şi între Cazania tradusă din ruseşte de 
Udrişte Năsturel şi apărută în acelaşi an la mănăstirea Govora, şi chiar cu 
Cazania lui Coresi din 1581. Aceasta nu treubie să ne surprindă: în literatura 
omiletică sunt multe locuri comune care au trecut de la un predicator la altul. 
Confruntând părțile comune celor trei cazanii, Scorpan conchide că textul lui 
Varlaam apare totdeauna prelucrat, dar aceasta nu trebuie să ne amăgească, 
fiindcă se poate întâmpla ca multe din aceste prelucrări să fi aparținut 
originalului după care a tradus Varlaam. Până când nu se va identifica, în şirul 
tipăriturilor rutene, originalul sau originalele lui Varlaam, orice încercare de a 
determina partea lui de contribuţie personală este prematură. 

Dar dacă nu putem delimita partea personală a lui Varlaam în structura 
predicilor, putem totuşi să urmărim aportul lui în formarea limbii literare. Se 
susține în genere că limba Cazaniei lui Varlaam este limba populară, pe care el 
a deprins-o din copilărie în muntii Putnei şi mai târziu, ca monah, în preajma 
mănăstirii SecU. Într-adevăr, scrisul lui Varlaam, deşi au trecut peste el trei 
veacuri, se citeşte şi azi cu uşurinţă şi cu plăcere chiar. Fiindcă limba lui se 
înfăţişează curăţită de acele numeroase expresiuni şi cuvinte slave rebarbative, 


care încă încâlceau urzeala limbii române din vechile texte religioasE. În textul 
lui Varlaam, cuvintele şi expresiunile slave se întâlnesc rar, la distanţe mari; şi, 
înțelese într-o vreme, când cultul divin se săvârşea în limba slavă, ele dau azi 
scrisului său un uşor caracter arhaic 1, mai ales că ele se împerechează uneori 
cu elemente latine azi dispărute din circulația limbii, precum: mai chiar = mai 
clar, mai limpede; desvesti = dezbrăca; curseră cu sensul de alergară; mişei = 
săraci, »«s« = dânsa; îtirnămamă; tinD. Tind = cânD. Când. Fraza lui, bogată în 
comparații pitoreşti şi expresii plastice, se desfăşoară în tipare sintactice care 
nu se prea deosebesc de cele de azi. Dar credința că Varlaam a introdus, în 
scrierile sale, graiul popular din preajma mănăstirii Secu este numai în parte 
întemeiată, căci iată, de pildă, cum începe predica la duminica întâia a postului 
celui mare: „Cumu-s iarna viscole şi vânturi reci şi vremi geroase de carile să 
îngreuează oamenii şi sunt supăraţi în vremea iernei, iară dacă vine primăvara, 
ei să iuşu-rează de acelea de toate şi să veselesc, căce c-au trecut iarna cu 
gerul şi s-au ivit primăvara cu caldul şi cu seninul — aşa, şi în vremea de 
demult; au fost viscole şi vânturi de scârbe şi de dosăzi pre oameni, ca şi într-o 
vreme de iarnă, în care vreme împărații cei necredincioşi, carii strica sfintele 
icoane şi le lepăda diân beserecă, în multe chipuri dosădia şi muncia pre 
creştini, pentru să nu se închine sfintelor icoane. Ce iară străluci dulce 
primăvară şi linişte mare într-aceasta zi de astăzi întru car ea ne-am adunat şi 
noi să prăznuim şi să dăm laudă lui Dumnedzeu, căci c-au pierit ereticii şi 
măcitelii ş-au înmulțit sfintele soboară de au întărit închinăciunea sfintelor 
icoane.” 

lată acum o scurtă descriere a unui câmp de luptă: „Ce easte frica 
răsboiului! Doauă oşti stau împotrivă cu arme într-armațţi. Săbiile strălucesc, 
săgețile acopăr soarele. Sângele se varsă pre pământ ca pâraele. Trupurile 
voinicilor zac ca snopii în vremea secerei” 2. 

Şi iată, în sfârşit, o înfăţişare a judecății din urmă3: „Atunce să va arăta 
Domnul Isus Hristos spre4 nuori, nu pre acestea nuori ce ploaă şi întunecă 
soarele, ce pre acei de aur în toate feliurile de văpsele podobiţi şi frumoşi, cu 
oşti de îngeri nenumărați. Şi înaintea lui se vor aduna toate limbile 5 şi-i va 
giudeca cum spune Svânta Evanghelie, pentru căci n-au dat celor lipsiți şi celor 
neavuți.” 

După cum se vede bine din exemplele de mai sus, în afară de unele 
particularităţi, ca prefacerea lui/ în h (hi, hârea), a lui j în g (giuruinţă, gios, 
giudeţe, agiută), pronunţarea lui z cu dz (dzua, Dumnedzău), nu mai găsim în 
textul lui Varlaam celelalte caracteristice ale graiului popular moldovenesc. 
Limba Cazaniei lui este limba românească scrisă, aşa cum fusese statornicită 
prin tipăriturile coresiene, care circulau încă pe vremea sa în laşi, căci 
exemplarul cel mai bun din Faptele apostolilor, păstrat în Biblioteca Academiei 
Române, poartă nota şi semnătura lui Gavril Hatmanul, fratele lui Vasile Lupu. 
Chiar străduința lui Varlaam de a se dezbăra în scris de unele moldo- 

1 lată câteva dintre ele: liubcev= iubire; camene - piatră; ciudesc= minuni; 
despuitoriu = poruncitor; de aistvui = a lucra; izțehnie — viclenie; măcitelii = 
chinuitori, tirani; ccinaşi = moştenitori; Precbrajenie = Schimbarea la față; 


tvoreț = creator; tvorenie= creatură; văzne-senie = înălțare; varia = închisoare; 
veruia = crezul; zleba — răutate; vă veşnihu = întru cei de sus. 

2 Din cazania la „Dumeneca mare”. 

3 Din cazania la „Dumeneca lăsatului cârnei”. 

4 spre, din latinescul super, are aci înțelesul deasupra. 6 Limbile are 
înțelesul de popoare. 

Venisme cu care era obişnuit — - alături de formele cu h inițial scrie 
adesea: fireți, firea, fiară — dovedeşte munca lui de a-şi însuşi din tipăriturile 
core-siene formele munteneşti, care de fapt păstraseră mai bine fonetismul 
latin al limbii române. Dar tocmai aci stă marele lui merit: că, scriind pentru 
întreaga „seminție românească”, cu simțul pentru limba literară în devenire, nu 
a rupt unitatea spirituală a neamului şi nu s-a abătut de la tradiţia stabilită cu 
o jumătate de veac înaintea lui de Coresi. Astfel munca lui de'traducă-tor 
reprezintă în procesul de formare a limbii noastre literare un mare pas înainte, 
curățind-o de slavonisme şi apropiind-o de limba vie. 

Cele şapte taine. A doua carte românească ieşită din tipografia lui Vasile 
Lupu în 1645 a fost Cele şapte taine, la tălmăcirea căreia a lucrat şi Eustratie 
Logofătul. Era o carte privitoare la tainele instituite de biserică „spre 
îndreptarea sufletelor noastre celor păcătoase”, cu menirea — explică 
mitropolitul Varlaam în predoslovie — „cum are fi un vas cu carele scoatem apa 
mântuinții diân fântâna munciloru şi a morții Domnului nostru lisus Hristos”. 
Ea cuprinde lămurirea tainelor, normele după care se săvârşesc şi canoanele 
stabilite de soboarele ecumenice în cazurile de abatere de la rânduielile 
stabilite. E o carte care, prin natura cuprinsului ei — ca şi Pravila de la Govora — 
se adresa mai mult clerului, după cum spune şi mitropolitul în predoslovia 
închinată domnului, în graiul lui înflorit, că precum când „răsare soarele, zariA. 
Şi copacii cei înalți luminează; deacii şesurile şi văile; aşa într-acela chip, 
domniia mării tale cu aceste Şeapte TainE. Întâi agiunge întru ceata cea înaltă 
sufletească, întru arhierei şi în preoți de lumineadză, şi întru diregatoriia cea 
lumască, în domni şi în boiari; deacii şi întru cei mai mici agunge lumina şi 
căldura de lumineadză”. 

Alături de normele de ritual şi de canoane, se găsesc şi câteva note, 
adevărate documente de folclor, care proiectează lumina lor interesantă peste 
unele superstiții, răspândite până azi în masele populare din sudul şi răsăritul 
Europei. Aşa, bunăoară, într-un loc este vorba de^ „vrăji şi păntru ceia ce 
mărgu la vrăjitori”: „în 65 de capete a Pravilei marelui Vasilie, au lăsațţii 
învățătură, cumU. Vrăjitoriulu şi cela ce sleâaşte cară sau aruncă cu plumbi, 
aşijdere şi cela ce va lega nuntA. Sau şi alte meşteşuguri ce vor face cu vrăji, 20 
de ai să nu să cumenece.” Se spune mai departe că vrăjitori sunt şi „aceia ce 
caută în stele sau făcu alte meşteşuguri să cunoască niscare lucrure neştiute şi 
ceia ce poartă la sine augare sau erbi, că nu să apropie nemică de dânşii”. Într- 
un alt capitol este vorba de „omulu ce va fi morții şi vor dzice oamenii că iaste 
vârcolac. Acesta lucru dzicu oamenii cei proşti, iară nice într-un chipU. Nu 
poate să fie acesta vârcolac. Cel mortu în ce chipu să omoară pre cei vii.” Şi se 
condamnă apoi în cuvinte aspre practica de sumbră superstiție, rămăşiţă din 
adâncul vremurilor preistorice, pentru a scăpa de prigoana vârcolacului: „Să 


pornescu oamenii la mormăntu şi-i dezgroapă oasele aceluia, să le vază cum 
sâmtuU. Şi le arată că acelu trup mortu are sânge şi unghi şi păru şi cum vădii 
acesta lucrU. Şi strângu lemne şi pun foc de ardii acele oase de le pierdu de 
toții de pre pământii”. 

Cartea a pătruns şi în Ardeal, unde s-a răspândit şi prin copii 
manuscrise. O asemenea copie a fost făcută în 1708 de cunoscutul copist 
Vasile Sturze Moldo vanul: „Şi am scris în sat în Sânţii Andreiaş, lângă 
Temişvara, în vriamia cândii s-au rădicat curuții lui Rakolții Freţii pre nimeți; şi 
era răutate mare în ArdeaL. Şi eu dascălul Sturze încă am fugit în țara 
turcului, în Svăntu Andriaş, când era ciuma cia mare”; o altă copie, cumpărată 
în Gepeş, a fost dăruită popii Iştoc din Lazuri, la 1720. Altă copie circula pe la 
1820, în Topa de Sus. 

Răspunsul la catehism. Ultima cai te cu caracter religios publicată de 
mitropolitul Varlaam, în 1645, are o importanţă deosebită nu numai pentru că 
este o operă originală, dar şi pentru că ea reprezintă chemarea înaltă la care se 
credea datoare să răspundă biserica celor două ţări surori. Muntenia şi 
Moldova, de a menţine unitatea spirituală a neamului şi străduinţele ei de a 
apăra ortodoxia românilor ardeleni, ameninţată de calvinismul maghiar. 

Mitropolitul Varlaam cunoştea dintr-o împrejurare, al cărui dramatism 1- 
a impresionat adânc, starea religioasă a românilor ardeleni din 1644, când 
mitropolitul Iorest, scăpat din temniță, în drum spre ţarul Moscoviei, unde 
mergea să-şi strângă prețul răscumpărării, trecea pe la curtea din laşi şi 
primea de la Varlaam o caldă scrisoare de recomandare, în care se simte încă, 
peste veacuri, fiorul indignării: „. A sculat diavolul, care urăşte cele bune, pe 
popa cel mare al regelui, anume Gheorghe Ciulai, care se află în eresul luteran, 
în care sunt şi craiul şi toți ungurii. Şi l-au clevetit pe Iorest, arhiereul 
creştinilor români, la craiul Râkoczy Gheorghe. Şi a adus mărturii mincinoase, 
şi i-a făcut mare nedreptate. Şi tot ce a avut au luat de la el, şi l-au legat, şi l- 
au închis în temniță; nouă luni a pătimit, fiind izgonit şi cu el o mulțime de 
preoți creştini, nu pentru altă vină decât pentru credința creştină, voind să-i 
convertească la luteranism.” 

Dar împrejurarea care-l aduce în luptă cu calvinismul i-o prilejuieşte 
pacea încheiată în 1645 între Vasile Lupu şi Matei Basarab. Atunci, făcând 
parte din solia pe care Vasile Lupu o îndruma către domnul Munteniei cu 
cuvânt de pace şi bună înțelegere, află în biblioteca boierului cu care se 
potrivea în cărturărie, Udrişte Năsturel, cumnatul lui Matei Basarab, 
Catehismul de propagandă calvină, tipărit în româneşte la 1640. „Dumnealui 
Udrişte Năsturel, carele ca un iubitor de învățătură şi socotitorâu credinţei ceh 
direpte, în mijlocul altor cărți noao ce mi-au arătat, adusu-mi-au şi o cărțulie 
mică, în limba noastră românească tipărită. Care o am aflat plină de otravă de 
moarte sufletească.” Ca un adevărat părinte sufletesc, care ştia din Scriptură 
că „inaintea omului, se află şi vieața şi moartea”, temându-se ca o parte a 
neamului nostru să nu apuce pe „calea morţii sufleteşti”, a pus la cale, desigur 
cu sprijinul lui Udrişte Năsturel, un sinod al clerului din cele două țări surori, 
pentru cercetarea Catehismului. Acțiunea lui câştigă astfel în amploare, căci 
Răspunsul Catehismului — care era ca o armă de apărare pentru cei „cu noi de 


un niam români, pretutindirea tuturor ce să află în părțile Ardealului” — vine în 
numele „soborului a două țări”. Am arătat mai sus, p. 182-184, care era 
caracterul Catehismului tipărit la Prisac, pe ascuns, de superintendentul 
ungurilor. Mitropolitul Varlaam alege din Catehism părțile în care 
superintendentul, în explicarea rugăciunilor fundamentale (Tatăl nostru, Cele 
zece porunci. Simbolul credinţei), furişase ideile dogmatice ale calvinismului, 
pentru ca, întemeindu-se apoi pe pasaje din Evanghelie sau din Faptele şi 
Epistolele apostolilor, să le combată punct cu punct. Dărâmând punctul de 
vedere calvin, el expune punctul de vedere ortodox în chestiunile fundamentale 
ale credinţei, privitoare la păcatul original şi la curățirea lui prin botez, la 
dreptul omului de a se mântui prin fapte bune, la cultul sfinților şi al icoanelor, 
care nu pot fi socotite ca idolatrie, întrucât sunt simboluri, la semnul crucii, la 
cultul Măriei şi la doctrina predestinării. 

Tonul discuţiei este obiectiv dar cald, convingător şi întemeiat, pentru 
fiecare afirmare, pe textele evanghelice. 

Răspunsul mitropolitului Varlaam, aşa de demn şi documentat, a primit 
din partea calvină tocmai peste doisprezece ani, în 1656, un răspuns vehement 
şi grobian: Scutulu catichizmuşului, cu răspunsu den scriptură svântă, 
împotriva răspunsului a doauă țări, fără scriptură svântă, apărut în tipografia 
de la Bălgrad (Alba-lulia).! 

Pravila. Ultima carte importantă ieşită din tipografia de la Trei-lerarhi 
este o scriere cu caracter juridic, apărută în 1646, sub următorul titlu: Carte 
românească de învățătură de la pravilele împărăteşti şi de la alte giudeţe cu 
dzisa şi cu toată cheltuiala lui Vasile voivodul şi domnul Ţării Moldovei den 
multe scripturi tălmăcită den limba ilenească pre limba românească. 

Încă din 1632, Eustratie Logofătul tradusese o Pravilă aleasă, scoasă şi 
tocmită, şi dentru multe sânte scripturi cercată şi găsită, păstrată azi într-un 
manuscris aflător în biblioteca seminarului din Blaj şi într-o copie făcută 
pentru Biblioteca Academiei Române de regretatul Stoica Nicolaescu (mS. Nr. 
3100). Este, precum a arătat Peretz, un nomocanon asemănător cu cel de la 
Govora, reprezentând şi el o traducere după o compilație de legiuiri bizantine de 
tipul manualelor compilate în a doua jumătate a veacului al XVI-lea de 
Emanuel Malaxos. Apariția Pravilei de la Govora în 1640, în ediții muntene şi 
ardelene, a făcut probabil inutilă tipărirea traducerii lui Eustratie Logofătul. S-a 
găsit atunci necesar să se publice o codificare mai completă de legiuiri. Astfel s- 
a ajuns la Pravila lui Vasile Lupu. Această pravilă prezintă pentru noi o 
importanță deosebită, căci ea leagă viața noastră juridică deopotrivă de vechiul 
drept bizantin şi de jurisprudența romanică occidentală. 

Pravila lui Vasile Lupu este alcătuită din două părți bine distincte prin 
titlul diferit pe care-l poartă, prin structura lor, prin cuprinsul diferit şi - cum 
vom vedea — prin provenienţă. 

Prima parte este împărțită în 16 „pricine” (capitole), cuprinzând în total 
252 „începuturi” (paragrafe), numerotate curent. Cuprinde o serie de legi 
privitoare la raporturile juridice ale vieţii agrare şi păstoreşti, încălcări de 
teritorii, diferite furturi care se pot ivi în viața câmpenească, infracțiunile 
păstorilor, pagube aduse pomilor şi semănăturilor, condițiunile care trebuiesc 


observate când se construieşte pe locul altuia, când se diguiesc apele pentru 
morărit etc. 

Această parte a' Pravilei lui Vasile Lupu a fost tradusă după o colecţie de 
legi bizantine, cunoscută sub numele de leges agrariae: Nouoi ysopyiKoi, 
compilație alcătuită în secolul al VUI-lea de împărații Leon şi Constantin 
Isauricul, din elemente extrase din marile codificări legislative ale lui Justi- 
nian, adică din: Institutiones, din Digesta, din Codex şi din Novellae. 

Partea a doua a Pravilei, mai scurtă, se leagă, după cum a dovedit 
regretatul profesor de drept roman de la Universitatea din Bucureşti, S. G. 
Longi-nescu, de literatura juridică a Italiei de la sfârşitul evului mediu. Ea 
cuprinde 78 de capitole privitoare la diferitele delicte de drept penal, precum: 
omorul, falsificarea de bani, sudalma, ame'stecarea de sânge (prin care se 
înțelege căsătoria între rude) — având un caracter foarte interesant, fiindcă 
dezvăluie colțuri de viață dispărută, din psihologia vremii, ca bunăoară la 8 24: 
«. Pre unii ca aceia cari iau două muieri, poartă-i pre ulițE. Şezând călare pre 
măgariu, şi-i tot bat cu două furci ce torc muierile. Aşijderea şi pre muieri.” 

Capitolele acestea au fost extrase şi traduse din opera unui mare 
jurisconsult italian, Prosper Farinaccius, despre care traducătorul Pravilei 
însuşi ne spune că era „dascăl mare şi tocmitoriu de pravile., carele au strâns 
toate pravilele cele împărăteşti şi încă se ispiti şi se nevoi cu învățătura ca 
aceea să cunoască care pravile şi obiceaie se socotesc la oblastiile creştineşti în 
toată lumea”. 

Acest Prosper Farinaccius a fost cel mai vestit jurist de la sfârşitul 
secolului al XVI-lea şi începutul celui de-al XVII-lea. Se născuse la Roma în 
1544; îşi făcuse dreptul la celebra Universitate din Padova; debutase ca avocat 
la Roma, unde câştigase repede, prin cunoştinţele sale juridice şi talentul său 
oratoric, o mare vază; intrase în magistratura papală, ajungând procuror 
general al camerei apostolicE. În această calitate s-a distins prin abilitatea cu 
care descoperea vinovaţii şi descurca pricinile, precum şi prin severitatea cu 
care aplica pedepsele. 

Unind astfel cunoştinţe profunde de drept cu o vastă experiență 
personală Farinaccius a lăsat o întinsă operă juridică. 

Partea corespunzătoare a textului românesc poartă titlul Praxis et 
Theorice criminalis. Fusese tipărită la Lyon în 1616 şi retipărită la Anvers în 
1620, împreună cu toată opera lui juridică. În 1646, deci la 38 de ani după 
data primei publicări, opera lui Farinaccius era tradusă în limba română, iar 
autorul, „Farinascu”, prețuit ca „dascăl mare şi tocmitoriu de pravile”. Acest 
fapt evidenţiază că, deşi din multe puncte de vedere cultura noastră era 
inferioară celei occidentale, totuşi, din punct de vedere juridic, ne străduiam să 
ne apropiem de Occident. 

Este posibil ca traducerea să se fi făcut şi după un intermediar grecesc, 
precum a observat regretatul Peretz şi precum spune însuşi traducătorul în 
prefața cărții: „S-au nevoit măria sA. De au găsit oameni ca aceia, dascăli şi 
filosofi, de au scoşii den cărți elineşti şi latineşti toate tocmelile.”; „. A măriei 
sale rob, Eustratie biv logofetul, de am scos aciaste pravile şi le-am tălmăcită 
din scrisoare grecească pre limbă românească, ce să poată înţelege toți”. 


În orice caz, opera a fost pusă sub tipar în 1646 şi e cea dintâi carte 
juridică ce ne-a venit din Occident. 

Retipărită în parte după şase ani în îndreptarea legii din Muntenia, 
această pravilă a realizat — cum observa prof. Longinescu - cu două veacuri mai 
înainte de unirea politică, unitatea legislativă a celor două principate. Ea a 
alcătuit şi baza jurisdicțiunii din Moldova şi Muntenia, fapt care se desprinde 
lămurit şi din cuvintele lui Dimitrie Cantemir: „Vasile Albanezul, domnul 

Moldovei, în secolul trecut, a poruncit ca toate pravilele şi scrise şi 
nescrise să fie adunate la un loc de bărbați vrednici şi competenți în legile 
naționale şi din ele a făcut un codice deosebit, care şi până astăzi este norma 
de a judeca drept în Moldova” (Descrierea Moldovei). 

MITROPOLITUL DOSOFTEI 

Am văzut mai sus că, pe la jumătatea veacului al XVTI-lea, mitropolitul 
Ţării Româneşti însuşi constata că clerul nu mai cunoştea limba slavonă, care 
totuşi, prin puterea tradiției, dăinuia în bisericile noastre şi că, din această 
cauză, oficierea cultului divin se făcea anevoie. O înviorare a culturii slavone nu 
mai era cu putinţă în țările noastre, deoarece în sudul dunărean, oprimat sub 
apăsarea turcească, focarele de cărturărie slavă se stinseseră. La această 
răspântie din viața bisericii noastre se iveşte marele mitropolit Dosoftei, care, 
adăpându-se din izvoarele autentice ale ortodoxiei, începe munca grea pentru 
introducerea limbii naționale în biserică. 

Neculce, care era copil pe vremea când Dosoftei oficia serviciul divin în 
mitropolia Moldovei, cu acea prestanță pe care i-o admirau chiar regele şi 
nobilimea polonă, ne-a lăsat despre el următorul portret: „Acest Dosofteiu 
mitropolitul nu era om prost 1 de felul lui; era neam de mazil, prea învăţat; 
multe limbi ştia: elin este, latineşte, slavoneşte şi altele. Adânc din cărți grăia şi 
deplin călugăr şi blând ca un miel; în țara noastră pre aceste vremi nu se afla 
om ca acela.” 

Din cercetarea mai atentă a operei lui Dosoftei se vede cât de îndreptățită 
este afirmaţia lui Neculce: „multe limbi ştia”. 

Într-adevăr, în afară de limba slavă veche în care oficia serviciul divin, el 
mai cunoştea bine limba greacă - poate că o deprinsese de copil în mediul 
familiei — după cum dovedesc utilizarea de izvoare greceşti în operele sale. De 
altă parte, reproducerea în Parimii (1683) a unor versuri latine despre Sibila 
Eritreea, traduse apoi în stihuri româneşti, precum şi numeroase citate latine 
din operele sale, transcrise — ca şi cele greceşti — în caractere chirilice, fiindcă 
nu avea literele respective, aduc o probă că el cunoştea şi limba latină. La 
cunoştinţa limbilor vechi — slavă, greacă şi latină -— trebuieşte adăugată şi 
polonA. Într-o notiță din Psaltirea în versuri ne spune textual: „aşa am cetit în 
Psaltirea cea leşască”, iar, pe de altă parte, pe marginea unei cărți vechi, 
adaugă lămuriri în limba polonă. Cunoştinţele lui în această limbă erau, se 
pare, destul de înaintate, fiindcă într-un rând - în Parimii — se încumetă chiar 
să traducă, în stihuri polone, versurile latine despre Sibila Eritreea, care a 
prezis naşterea Mântuitorului. E probabil, în sfârşit, ca în exilul lui de la Strij 
să fi învățat şi limba ucraineană. 

Această minte poliglotă avea şi o adâncită cultură teologică şi profană,; 
după cum se vede din numeroasele note şi comentarii de ordin teologic, istoric, 
geografic şi etnografic, împrăştiate în traducerile sale (mai ales la Psaltirea în 
versuri). 

Aşa se explică, într-o vreme când slavonismul era încă înrădăcinat la noi, 
curajul cu care a luat asupră-şi opera de naționalizare a serviciului divin şi tot 
aşa se explică amestecul lui, pe timpul exilului, în controversele liturgice şi 
dogmatice ale bisericilor ruseşti. 

Viața. Unde s-a format sufleteşte acest mare îndrumător al bisericii 
moldoveneşti, în ce împrejurări a învățat el atâtea limbi şi a ajuns la o cultură 
aşa de aleasă, sunt chestiuni la care, în actualul stadiu al cercetărilor istorice, 
nu se poate răspunde cu preciziune. S-a crezut de unii istorici că era de origine 


grec; alții au presupus că era ucrainean: azi avem motive temeinice a crede că 
era român macedonean. Lacea şi D. Găzdaru, care au studiat lexicul lui, au 
semnalat unele cuvinte care nu se găsesc decât la aromâni. 

Părinţii şi familia lui, de asemeni, poartă numiri într-adevăr neobişnuite 
în celelalte ținuturi româneşti. Tatăl se numea, după cum aflăm dintr-o 
însemnare publicată de Haşdeu în Arhiva istorică, Leontar, bunicul Barila, 
mama Misira. De altă parte, una din mătuşile sale purta numirea de Stanca, 
aşa de obişnuită în onomastica noastră. 

Dintr-o scrisoare adresată patriarhului Moscovei, aflăm că Dosoftei era 
înrudit cu familia Kiriac Papară din Lemberg, originară, se pare, din laninA. În 
Lemberg se afla pe vremea aceea, grupată în jurul bisericii ortodoxe, o 

Prost — de neam de jos. 

Însemnată colonie grecească, între care erau desigur trecuţi şi moldovenii 
şi românii macedoneni. Numele de familie Papară se întâlneşte azi la românii 
sud-dunăreni. Dealtfel o familie Papară — poate o ramură a celei stabilite în 
Lwow -— se întâlnşte în documentele moldoveneşti încă din vremea lui Ştefan cel 
Mare, care întăreşte drepturile lui Mihail Papara şi ale soţiei sale asupra 
„moşiilor strămoşeşti”. Legăturile de rudenie strânsă ale lui Dosoftei cu familia 
Papară din Lwow lasă deschisă ipoteza că Dosoftei îşi va fi petrecut copilăria în 
Polonia şi îşi va fi aşezat temelia studiilor sale poate în şcoala Frăției ortodoxe 
din Lwow, pe care o găsim într-un rând, împreună cu întreaga comunitate, sub 
epitropia rudei sale Kiriac Papară. În această şcoală, reorganizată de Petru 
Movilă, se predau pe lângă limba slavă bisericească şi polona şi limbile clasice: 
greacă şi latină; iar dintre disciplinele profane: retorica şi poezia. 

Se născuse la 1624, şi în 1649 — deci la vârsta de 25 de ani — îl găsim 
printre umilii monahi care îşi închinau vremea studiului, în liniştea mănăstirii 
Pobrata. De aici se înalță repede: în 1658, la vârsta de 34 de ani, este ales 
episcop de Huşi; un an mai târziu este strămutat ca episcop de Roman şi în 
1671, în a doua domnie a lui Duca-vodă, e ales mitropolit al Moldovei. 

Noul mitropolit avea în urma lui o muncă grea pe tărâmul culturii şi 
venea cu intenţia de a reînvia activitatea cărturărească din epoca lui Vasile 
Lupu. Tipografia care fusese instalată în mănăstirea Treisfetitele de Vasile Lupu 
se ruinase, şi Dosoftei, care tradusese Psaltirea în versuri, s-a văzut nevoit să 
trimeată manuscrisul în Polonia, la mănăstirea ruteană din Uniew, ca să-l 
vadă tipărit. Vremurile nu erau însă atunci prielnice pentru activitatea 
culturală. 

În lupta deschisă între poloni şi turci, în jurul cetăţii Hotinului, 
Petricecu-vodă, înțelegându-se cu domnul muntean, trece de partea polonilor. 
Turcii sunt bătuți, iar Petriceicu e silit să fugă în Polonia dinaintea lui 
Dumitraşcu Cantacuzino, adus de turci. Cu Petriceicu pleacă în exil şi 
mitropolitul Dosoftei, care se amestecase în politica țării, ținând cu polonil. 
Întorcându-se însă din Polonia la începutul anului 1675, este închis în 
mănăstirea Sf. Sava din laşi, de unde, liberându-se curând, recapătă 
încrederea domnului şi este reinstalat în scaunul mitropolitan. 

De aci înainte mitropolitul Dosoftei renunţă la lupta politică şi-şi închină 
toate puterile intereselor culturale ale țării. El încearcă să refacă tipografia lui 


Vasile Lupu, punând, după I. Bianu, să se toarne din nou matrițe, după P. 
Panaitescu, aducând material nou tipografic de la mănăstirea din Uniew, 
împreună cu tipograful Vasile Stadnicki, probabil o rudă a lui Simion 
Stadnicki, şeful tipografiei din UnieW. În această tipografie a apărut, la 1679, 
Liturghierul lui Dosoftei. Dar literele turnate erau greoaie şi urâte. Trebuia să 
caute în altă parte materialul necesar pentru a se pune la punct tipografia 
ruinată. Împrejurările prielnice se iviră curânD. În 1679 turcii cuceriseră 
Ucraina şi oferiseră domnului moldovean Gheorghe Duca, — venit pentru a treia 
oară în domnie — sarcina de a o administra şi de a le mijloci pacea cu ruşil. În 
acest scop, Gheorghe Duca trimite o solie la Moscova, căreia-i încredințează şi 
Dosoftei două scrisori: una către Nicolae Milescu; alta direct către patriarhul 
Ioachinij rugându-l să-i trimită — prin solul moldovean, căpitanul lonaşco 
Bilevici —un teasc de tipografie şi slovele necesare cu care să poată tipări 
cărțile traduse de el din limba greacă şi din cea slavonă. Rezultatul a întrecut 
aşteptările, fiindcă patriarhul îi trimite împreună cu o tipografie completă -— prin 
care putea să-şi realizeze străduința de a înzestra bisericile țării cu textele 
necesare serviciului divin - şi o scrisoare care vădeşte stima de care se bucura 
Dosoftei între contimporani: „A binevoit Domnul Dumnezeu a aşeza ierarh 
înțelept oamenilor săl. Pe Prea Sfinţia Ta, care-i paşti bine printr-o înțeleaptă 
cârmuire, că şi mai departe de noi a pătruns obşteasca laudă pentru a Ta 
urmare în Hristos. Am aflat strălucita Ta evlavie către Domnul Dumnezeu şi 
râvna cea dumnezeiască şi fierbinte ce o ai în lucrurile Tale ortodoxe şi sincera 
Ta îngrijire pentru turma încredințată ie.” 

Cu materialul adus din Moscova, mitropolitul Dosoftei reface tipografia 
lui Vasile Lupu şi, într-un răstimp de relativă linişte şi pace, el se aşază pe 
lucru, punând sub tipar cărțile traduse, care aşteptau de multă vreme să vadă 
lumina. 

Traducerea cărților liturgicE. În epoca lui Matei Basarab şi Vasile Lupu, 
din ciclul cărților obişnuite în biserică, abia se tipăriseră Cazaniile, care țineau 
locul predicilor şi care se citesc la sfârşitul serviciului divin. Dintre cărțile de 
ritual, numai în Muntenia se tipăriseră trei — Pogribania, Mystirio şi Târno- 
sania bisericilor — cu indicațiile tipicului, adică cu lămuririle ce se dau preotului 
cu privire la chipul cum trebuie să slujească, în româneşte, dar cu rugăciunile 
în slavoneşte. 

Din nenorocire şi acest pas timid înainte a fost împiedicat prin zbuciumul 
vremurilor ce au urmat şi în care tipografia lui Matei Basarab şi cea a lui Vasile 
Lupu fuseseră ruinate. Urcându-se pe scaunul mitropolitan al Moldovei, 
Dosoftei, călugăr de o largă cultură ortodoxă, întemeiat pe sensul intim al 
Sfintelor Scripturi, introduce cu curaj, douăzeci de ani mai târziu, în biserica 
Moldovei, marea reformă a naționalizării serviciului divin. La doi ani abia după 
ce fusese ales mitropolit, el dăruise — cum spune însuşi — limbii româneşti 
Psaltirea tălmăcită în versuri şi tipărită la mănăstirea Uniew din PoloniA. În 
acelaşi an 1673, tipăreşte, tot în româneşte şi tot la Uniew, Acatistul 
Născătoarei de DumnezeU. În 1679 tipăreşte Dumnezeiasca liturghie, retipărită 
şi în 1683, şi cuprinzând liturghia sfântului Vasile cel Mare şi a sfântului 
Grigore Dialogul, la care s-au mai adăugat slujbele obişnuite: la aducerea 


primelor fructe în biserică, la aria cea de pâine, la culesul viilor, la 
blagoslovenia vinului în cramă, la rânduiala daniilor, la blagoslovitul 
mărțişoarelor în Duminica Floriilor. 

În 1681 Dosoftei tipăreşte Molitvenicul de-nțăles — adică pe înțelesul 
tuturor, deci în limba română - care cuprinde rugăciunile şi slujba obişnuită la 
logodnă, cununie, botez, maslu şi înmormântarE. În 1683 ne dă Octoihul, 
numit aşa fiindcă cuprinde cele opt slujbe obişnuite duminica, fiecare pe câte 
un ton aparte. Este o operă imnografică, alcătuită în mare parte de sfântul loan 
Damasceanul pe la anul 735, în mănăstirea Sf. Sava, la care s-au adăugat apoi 
compoziţiile călugărilor studiţi şi troparele împăraților bizantini Leon al VI-lea 
cel înțelept şi Constantin Porfirogenetul. 

Motivele care l-au îndemnat pe Dosoftei să traducă şi să tipărească 
aceste cărți se văd clar din prefețele lui: „Grădină încuiată şi fântână pecetluită 
dE. Ce folosu-i? precum scrie acela marele şi vestitul Potolomeiu, milostive şi 
luminate Doamne. Caria noi, citind erminiile şi tâlcovaniile Sintei Scripturi, 
aflăm că o zice pentru închisul înțelesului, căriiâ o vedem în vremile noastre, că 
şi acia puţină sârbie ce o învăță de-nţelegia, încă s-au părăsit în țară. 

Cela ce prorociaşte, adecă spune de-nţăles oamenilor, grăiaşte zidire şi 
mângăiare, îndemnătură şi dojana. Cela ce grăieşte în limbă (neînţeleasă de 
popor) pre sine zideaşte; iară cela ce spune de-nțăles, besearică zidiaşte. Că mai 
mare-i cela ce spune de-nțăles, decât cela ce grăiaşte în limbă. Că în biserică 
mai voia mi-i cinci cuvinte cu mintia mia să grăiescu, ca şi pre alții să învăţ, 
decât ziace mii de cuvinte într-altă limbă.” 

Iar în alt loc, reproducând întrebarea adresată de Marcu, patriarhul 
Alexandriei, lui Theodor Balsamon, patriarhul Antiohiei: „Cuvine-se oare ca 
preoții ortodocşi din Siria, din Armenia şi din alte țări ortodoxe să liturgisească 
în limbile lor proprii?”, aduce răspunsul lui Balsamon, întemeiat pe pasaje din 
scrisorile apostolului Pavel: „Ceea ce-s provoslavnici întru tot, de vor fi de 
elinească limbă nepartnici, pre limba (lor! să slujească Sf. Liturghie”. 

După cum reiese destul de limpede din textele de mai sus, mitropolitul 
Dosoftei era convins de necesitatea introducerii limbii naționale în biserică. 
Este cel dintâi mitropolit din principate care, începând această mare reformă de 
încetățenire a graiului strămoşesc în altar, caută să convingă clerul din vremea 
sa că oficierea cultului în limba înțeleasă de masele adânci ale poporului, 
departe de a fi o rătăcire în apele ereziilor, e dimpotrivă în conformitate cu 
tradiția Sfintelor Scripturi. 

Din traducerile lui Dosoftei, două depăşesc problema introducerii limbii 
naționale în biserică şi interesează în chip deosebit istoria literaturii noastre. 
Sunt: Psaltirea în versuri şi Vieţile sfinților. 

Psaltirea în versuri. Psaltirea tipărită la Uniew în 1673 este, după cum o 
mărturiseşte însuşi stihuitorul ei, rodul unei munci grele: a lucrat-o „cu multă 
trudă şi vriame îndelungată”, în „cinci ani foarte cu osârdie mare”. O copie 
manuscrisă a textului — păstrată în Biblioteca Academiei Române — poartă 
semnătura lui Dosoftei ca episcop de Roman, dar din mărturia pe care ne-o dă 
prefața textului tipărit în 1673, că s-a împlinit cu foarte mare osârdie în cinci 
ani, rezultă că Dosoftei a început să lucreze la opera sa din 1668. 


Versiunea păstrată în manuscrisul din 1671 are o importanţă aparte, 
fiindcă, pusă în paralelă cu textul tipărit în 1673, ne dă posibilitatea de a 
urmări procesul de elaborare şi creaţie al mitropolitului poet, care, nemulțumit 
de prima redacție, revede necontenit textul, modifică uneori ritmul, corectează 
expresia, îndreaptă mereu, veşnic în căutarea unei forme mai clare şi mai 
expresive. 

Cum a ajuns Dosoftei la ideea de a traduce psalmii în versuri româneşti, 
căci până la el nu se cunoaşte nici un model tipărit în literatura ortodoxă, nici 
în cea slavă, nici în cea greacă, afară doar de încercarea păstrată în manuscris 
a lui Gh. Palamed. 

Se ştie că ideea de a versifica psalmii şi de a-i aşeza pe melodii, pentru a 
fi cântați în biserici, în reuniuni, în case, a pornit de la calviniştii francezi. 

Calvin însuşi a versificat câțiva psalmi, dar cele mai frumoase versuri le-a 
dat poetul francez Clement Marot (1495-1544), care a versificat 50 de psalmi. 
De la aceştia s-au inspirat traducători din toate țările pe unde a pătruns 
reforma, până la marele poet polon loan Kochanowski, a cărui operă, publicată 
în 1577 şi retipărită apoi în nenumărate ediții - 15 până în vremea lui Dosoftei 
- a servit de imbold pentru traducere şi de model pentru versificaţie lui 
Dosoftei. 

loan Kochanowski fusese reprezentantul principal al poeziei culte din 
„epoca de aur” a literaturii polone şi, cum îl numesc istoricii literari, „părintele 
poeziei polone”. Vechi student al celebrei Universităţi din Padova, a călătorit la 
Paris, unde a cunoscut pe Ronsard şi pleiada. 

În traducerea psalmilor, Kochanowski, urmând exemplul lui Clement 
Marot, s-a străduit să dea poeziei naționale religioase, care exista înaintea lui 
dar care era mediocră, o valoare artistică superioară şi să o înalțe pe cele mai 
ridicate culmi ale artei. Opera nu era uşor de îndeplinit, căci poetul nu putea să 
dea curs liber inspiraţiei sale: nu trebuia să se lase furat de sugestiile cei le 
dădea textul originalului, care reprezenta o tradiție sacră, şi în acelaşi timp era 
nevoie să păstreze şi toată frăgezimea mistică a originalului şi să evite 
platitudinea. 

Pentru a pătrunde cât mai adânc în gândul intim al originalului ebraic, el 
a folosit mai toate traducerile anterioare. 

În ce priveşte stilul traducerii lui Kochanowski, e peste îndoială că nu se 
putea cere pentru vremea aceea ca poetul polon să respecte din poezia orientală 
a psalmilor coloritul local, pe care 1-a introdus, mult mai târiziu, în literatura 
europeană, romantismul secolului al XIX-lea. Pentru a înțelege coloritul specific 
ebraic al psalmilor, s-ar fi cerut o cultură cu mult superioară aceleia pe care o 
aveau contimporanii lui Kochanowski. Dar renunțând la elementul exotic, 
Kochanowski a izbutit să degajeze din cântecele de durere şi de umilință 
înaintea divinității, ale regelui izraelit, sentimentele adânc omeneşti şi să ni le 
transmită într-o formă ritmică, plină de noutate şi varietate, îmbogățind 
metrica polonă cu multe inovații izbutite. 

I. Bianu, publicând în 1887 Psaltirea lui Dosoftei, a arătat că structura 
versurilor mitropolitului moldovean este imitată după țesătura versurilor lui 
Kochanowski. Găsim la Dosoftei ritmica utilizată de poetul polon, lungimile de 


versuri ale modelului şi succesiunea rimelor — versuri perechi (1 cu 2, 3 cu 4) 
alcătuite totdeauna din câte două silabe (rime feminine). 

Dosoftei a luat însă de la Kochanowski numai modelul, formele de 
versificație în general, căci în amănunte măsura versurilor lui nu corespunde 
cu măsura versurilor lui Kochanowski. Fondul traducerii a rămas neatins de 
influența polonă. lată un exemplu desprins chiar din psalmul 1. Kochanowski 
spune, traducând ad litteram textul Psaltirii: „Sunt ca pleava care se 
murdăreşte pe pământ şi pe care vântul o aruncă unde vrea”. 

Dosoftei dezvoltă imaginea în felul următor: 

Iară voi necurații ca pleava De sârg veți cunoaşte-vă isprava 

Când s-a vântura dintr-arie pravul, Vă veţi duce, cum să duce spravul; Şi 
cu griul nu-ți cădea-n fățare. 

După cum se vede, în marginile textului primitiv, el introduce o imagine 
nouă, împrumutată din cadrul vieții agricole: aria. Cei păcătoşi vor fi spulberațţi 
în vânt ca pleava; ei nu vor cădea pe suprafața ariei (fățare), ca boabele de grâu 
curat — imaginea sufletelor cinstite. Asemenea amplificări ale textului biblic, 
care nu se găsesc în Kochanowski, sunt, după cum m-a convins o confruntare 
a textelor făcută cu ajutorul regretatului prieten Ştefan Glixelli, fostul decan al 
Universităţii polone din Wilno, destul de numeroase. De altă parte, spuneam că 
Kochanowski a dezvoltat şi el textul autentic al Psaltirii, folosindu-se între altele 
de versiunea lui Buchanan. Pe cât ne-am putut încredința din compararea 
textelor, aceste amplificări ale lui Kochanowski, fie că sunt proprii, fie că sunt 
luate din Buchanan, nu se găsesc la Dosoftei. Pentru textul Psaltirii, Dosoftei, 
care era conducătorul ortodoxiei în Moldova, s-a servit de textele autorizate ale 
bisericii moldoveneşti: psaltirile slavone. Din acestea a păstrat el şi unele 
cuvinte, care nu par să mai fi avut mare circulație în limba vremii sale [rostul = 
gură; sterevie = oxspePia, pucioasă; mâzda = mită). 

Ca şi Kochanowski, Dosoftei nu putea avea nici el simț pentru exotismul 
oriental al poeziei biblice. Dar Dosoftei a simțit şi el adânc în sufletul său 
frumusețea eternă a cântecelor de adorare şi umilință ale poetului rege înaintea 
divinității, frumuseţe care a alinat în lungul veacurilor omenirea în ceasurile ei 
de durere, şi, vroind să o împărtăşească contemporanilor săi moldoveni, a 
transpus-o în cadrul vieţii sociale a timpului şi locului său. Astfel, ca şi în 
pictura primitivă a Renaşterii, notele de coloare locală abundă în tema biblică. 
Se vorbeşte de „ocine”, de „moşii ce se dau cu urice”, de „descălecarea moşii”, 
de „boieria lui Iuda”, de „caftane”, de „bucine de corn de bour” (unde textul 
biblic are: corn). lată bunăoară câteva versuri care amintesc primirea triumfală 
a voievozilor biruitori în cetatea de scaun a Moldovei: 

Cântaţi Domnului în strune, în cobuz de versuri bune, Şi, din ferecate 
surle, Versul de psalomi să urle Cu bucium de corn de bour, Să răsune până-n 
nour. 

Pentru a aprecia drept opera lui Dosoftei — şi acesta este rostul istoriei 
literare - trebuie să ținem seamă de faptul că el a luptat cu toate greutăţile 
începuturilor; limba literară a timpului nu fusese încă mlădiată la necesităţile 
ritmice ale versului, căci desigur nu putem considera ca modele serioase de 
versificație stihurile lui Varlaam şi ale lui Udrişte Năsturel la stema țării din 


cărţile publicatE. Încercările de versificaţie ale românilor calvinizaţi din Ardeal 
nu ajunseseră la cunoştinţa lui. De altă parte, posibilitățile poetice ale limbii, 
imaginile şi toate mijloacele de expresivitate nu fuseseră încă puse în valoare 
printr-o îndelungată tradiţie literară 1 şi, dacă la acestea mai adăugăm şi faptul 
că ideile originalului biblic trebuiau turnate în versuri pe care atunci pentru 
întâiaşi dată le crea în limbă mitropolitul poet, e uşor dE. Înţeles pentru ce 
unele pasaje pline de poezia mistică a vieţii patriarhale sunt redate în stihuri 
prolixe, naive, lipsite de farmecul originalului. 

Dar alături de aceste pasaje, se găsesc în traducerea lui Dosoftei de 
multe ori imagini neaşteptate şi sugestive, adăugate peste marginile textului 
biblics adesea pentru nevoile construcției metrice, care vădesc un suflet cu 
ochii deschişi şi spre frumusețile naturii. Acolo de pildă unde textul Psaltirii dă 
numai: „Chiar pasărea şi-a aflat sieşi casă” (în traducerea părintelui Gala 
Galaction), Dosoftei conturează imaginea mai precis: 

Ca o vrăbiuţă ce să încuibează. 

În straşină de casă dacă se-nserează. 

Iată alte accente de lirism religios cărora nu le lipseşte vigoarea şi 
coloarea ca de exemplu: în ce chip doreşte cerbul de fântână, Cându-l strânge 
setea de-l arde-n plămână. Sufletul meu, Doamne, aşa te doreşte. 

Fiara codrilor cea multă 

Toată de mine ascultă; 

Şi de zimbri-am cirezi multe; 

Păsări încă am cu cârduri 

De se ţin de hrană-n câmpuri. 

Şi cu urlete ploi mari vărsa tare, De fierbeau undele-n beznă, ca-n 
căldare, Şi din nouri mergea freamăt şi săgete, Să-ngrozească egiptenii. 

Glasul tunetului tău trăznia-n roată, De-ţi lumina fulgerele lumea toată; 

S-au strămutat de cutremur tot pământul, Când ai tăiat cale-n mare cu 
cuvântul. 

Am mâncat pâne cu sgură Şi lacrămi în bătătură De fața mâniei tale. 

Peste luciu cu genune Trec corăbii cu minune. 

1 Izvorul de apă vie al poeziei noastre populare, care este tot atât de vechi 
ca şi poporul nostru — şi de care ne vom ocupa la locul său, când vom putea să- 
1 cuprindem cu privirea în toată complexitatea lui — nu ajunsese încă să 
regenereze literatura cărturarilor. Desigur că mitropolitul Dosoftei a cunoscut şi 
el cântecele pe care le cântau, în sunetele cobuzelor, cân-tăreţii la mesele 
domneşti (vezi de eX. Cronica lui Miron Costin, ed. Kogălniceanu, 1872, tom. I, 
p. 351). E probabil că metrica poeziei populare cu măsura de 5 - 6 silabe a 
influențat pe Dosoftei în versurile sale. Dar o influență mai adâncă a poeziei 
populare asupra traducerii lui Dosoftei n-a fost încă documentată. 

În sufletele pline de griji ale contimporanilor săi pentru furtunile 
timpului, psalmii lui Dosoftei, prietenul lui Miron Costin, au coborât o rază de 
alinare. Părerea regretatului Bianu că ei n-au avut răsunet la noi, întrucât în 
cultul ortodox tradițiunea nu le permitea să fie introduşi şi cântați în biserică, 
trebu-ieşte azi rectificată. Câtă mângâiere în clipe de suferinţe ori în ceasuri de 
meditaţie religioasă au adus psalmii lui Dosoftei se vede din faptul că dascălii şi 


cântăreții anonimi ai poporului au adaptat, pentru unele bucăţi, melodiE. În 
vechile manuscrise din Biblioteca Academiei Române am găsit numeroase 
exemplare din toate ţinuturile româneşti - Moldova, Muntenia, Transilvania — în 
care psalmii sunt copiaţi alături de alte cântece profane şi religioase. 

Dintre psalmii lui Dosoftei, câțiva, ca de pildă 46 („Limbile să salte”), 48 
(„Veniţi cu toți dimpreună să ne facem voie bună”), 94 („Auziţi acestea toate, 
neamuri, noroade şi gloate”), 98 („Domnul stătu crai în ţară”) au fost aşa de 
bine modulați în spiritul poporan, încât, prin mijlocirea, probabil, a dascălilor 
de biserici, au pătruns în ciclul colindelor populare şi se cântă până în 
vremurile noastre de copiii care poartă cu steaua, pe ulițele satelor şi oraşelor, 
solia naşterii Mântuitorului. Din cântecele de stea, psalmii lui Dosoftei au fost 
introduşi mai departe în țesătura dramei religioase populare a Vicleimului — cu 
deosebire psalmii 94 şi 98. 

Din nădejdea pusă de neobositul mitropolit moldovean de a da aripa 
versului românesc poeziei vechi creştine, câțiva psalmi au coborât astfel în 
sufletul poporului, amestecându-se în cântările şi năzuinţele lui. 

Vieţile sfinţilor. A doua operă importantă din activitatea literară a 
mitropolitului Dosoftei, după Psaltirea în versuri, este colecția completă a 
vieților de sfinți, care s-a imprimat la laşi între 1682-1686, cu tiparul adus din 
Moscova, de la patriarhul Ioachim. 

Din cercetările întreprinse de regretatul Iulian Ştefănescu într-o bună 
lucrare de doctorat, Legende despre Sf. Constantin în literatura romanescă, 
precum şi din sondajele făcute de noi în diferite capitole ale operei, reiese că 
mărturia lui Dosoftei însuşi, din prefața operei, că „a tradus de pre greciaşte şi 
de pe sârbiaşte pre limba românească”, se confirmă. Iulian Ştefănescu a izbutit 
chiar să precizeze izvorul principal din care şi-a scos traducerea sa Dosoftei. 
Aceasta este prelucrarea neogreacă a mineelor bizantine, făcută şi tipărită de 
Maximos Margunios, episcopul Citerei, care a trăit între 1549-1602. În afara de 
Margunios, s-a mai servit de originalele bizantine, editate şi acestea în 
tipografia grecească din Veneţia a lui Glykys. Pe alocuri, unele amănunte 
istorice le-a scos din legendele hagiografice, care fuseseră încorporate în 
cronografele bizantine ale lui Dorotei de Monembasia şi ale lui Matei Cigala. Şi, 
în sfârşit, pentru unele nedumeriri în traducere, a urmat tradiția textelor 
medio-bulgare întrebuințate pe atunci în bisericile noastre. 

Colecţia vieților de sfinți a mitropolitului Dosoftei cuprinde mai multe 
grupe de legende. O primă grupă - mai mică - e formată de legende referitoare 
la Mântuitor, la familia sfântă şi la apostoli, mai toate extrase din evangheliile 
apocrife. 

A doua grupă - mai mare - este formată din legendele martirilor şi ale 
asceților. 

Se cunosc prigonirile groaznice pe care le-au avut de îndurat creştinii 
primelor veacuri din partea romanilor, când aceştia au început să-şi dea seama 
că răspândirea noii religii surpă temeliile statului şi ale autorităţii lor. Marele 
istoric al bisericii creştine, Eusebiu din Cesareea, care a apucat epoca de 
încheiere a persecuțiilor, ne povesteşte puterea mistică cu care îndurau 
chinurile cei ce nu voiau să părăsească credința în Mântuitorul: arşi pe ruguri, 


aruncați înaintea fiarelor în arenele circurilor, sfâşiați cu cochilii şi unghii de 
fieR. În acele vremuri de urgie, când creştinismul era abia la începuturile sale, 
nu era cu putință ca el să nu înțeleagă ce admirabile pilde de rezistenţă în 
prigoniri putea aduce forța morală a acestor eroice jertfiri de viață pentru 
credința cea nouă. Fanatizate de avântul cu care aceşti iluminați primeau 
cununa de martiri, masele populare vedeau în ei pe adevărații aleşi ai Mântui- 
torului în lupta cu păgânismul. 

După ce Constantin cel Mare pune capăt persecuțiilor, admițând 
libertatea cultului creştin, atenţia bisericii este îndreptată către ascetism. 
Sfântul acestor noi vremuri este acum ascetul, care, retras de lume în codri sau 
pustiuri, îşi mortifica trupul pentru a dezrobi sufletul de ispitele cu care duhul 
întunericului căuta să-i primejduiască mântuireA. În năzuinţa de a expia 
păcatele lor şi ale semenilor, asceţii îşi impuneau asperități de viață, chinuri 
trupeşti, refuzând orice adăpost, stând fără nici un acoperiş vara sub arşița 
soarelui, iarna în vifor, vânturi şi ploi, până ce trupul li se topea de chinuri şi 
se acoperea de răni. 

Biserica şi contimporanii au privit cu admiraţie şi pietate pe asceţi şi-i 
socoteau ca fiind inspirați de Dumnezeu. Un cronicar bizantin ne spune că 
împăratul Isac Anghelos, într-o vreme de mare cumpănă în istoria Bizanțului, a 
chemat în palat pe „călugării care umblă cu picioarele goale, pe cei ce se culcă 
pe pământul gol şi pe cei ce trăiesc deasupra pământului pe coloane” şi le-a 
cerut să se roage lui Dumnezeu ca să îndepărteze primejdiile care amenințau 
imperiul. 

Care sunt elementele din care s-au alcătuit legendele hagiografice le-am 
arătat la p. 119-122 Concepţia hagiografului despre rolul şi misiunea sfântului 
pe pământ pare să fi fost influenţată, în afară de tradiţia literară a apocrifelor, 
şi de curentele filosofice ale timpului şi cu deosebire de mistica 
neoplatoniciană. 

Concepţia misticei neoplatonice despre puterile supranaturale în extazul 
divin a influențat credința creştină despre sfinţi, în sensul că hagiograful, ca şi 
misticul neoplatonician, admitea că martirul sau ascetul, care în extazul mistic 
se confunda în sufletul său cu Mântuitorul pentru a duce lupta împotriva 
păgânismului, în clipele hotărâtoare era sprijinit de Domnul. Mântuitorul radia 
atunci în jurul lor aureola divină - cu care dealtfel şi sunt zugrăviți în bisericile 
noastre — şi că acest nimb al sfințeniei îi sustrăgea de la influența puterilor 
fizice ale naturii, ridicându-i mai presus de ele. 

Această concepţie care stă la temelia legendei hagiografice explică 
caracterul supranatural al acțiunii. Vieţile de sfinți ne introduc astfel într-o 
lume de miraculos creştin, în care torturile cele mai îngrozitoare nu pot 
distruge viața martirului. De exemplu sfântul Mamas şi Iulian sunt condamnați 
de autoritățile romane să fie sfâşiați de fiare sălbatice, dar la ziua sorocită, în 
arena circului, când se dă drumul fiarelor înflămânzite, acestea, în loc să se 
repeadă asupra lor, îşi domolesc furia şi, ajungând în fața sfinților, le ling 
picioarele. Sfântul Tirs, sărbătorit la 14 decemvrie, este vârât într-un sac cu 
scorpii şi vipere şi aruncat în mare, departe de țărm; cu ajutorul îngerilor sacul 
se sfâşie, sfântul iese nevătămat şi se întoarce la țărm, călcând pe valuri ca pe 


uscat. Când Ermingheld, fiul unui rege got, este asasinat în temniță din 
porunca tatălui, coruri de îngeri se scobor din cer, cu lumini, în cântece de 
slavă (1 noiemvrie). 

Tot prin minuni, de altă natură însă, se caracterizează şi viața sfinților 
asceți. Sf. Marian nu are nevoie, în puterea nopţii, de candelă ca să scrie, 
fiindcă degetele lui răspândeau lumina necesară. La moartea sfântului Lazăr 
stâlpnicul (7 noiemvrie), coloana pe care trăise străluceşte în tăria nopții ca o 
coloană de foc, până la mari depărtări. 

Pentru a alcătui biografia sfântului, hagiograful, care n-a urmărit 
niciodată o reconstituire istorică a vieţii, ci numai o operă de edificare morală 
după canonul stabilit prin datina hagiografică, a împrumutat de multe ori 
elemente din tradițiile şi basmele populare. Astfel, de pildă, tema cu lupta 
voinicului pe țărmul unei ape pentru mântuirea unei fecioare, care apare în 
vechiul mit al lui Perseu şi Andromeda, în legenda celtică a lui Tristan şi Iseult 
şi în o mulțime de basme populare, ca de exemplu în Balaurul cu şapte capete 
din colecţia lui Ispirescu, a fost încorporată din secolul al XH-lea şi în viața sf. 
Gheorghe, alcătuind partea cea mai frumoasă şi mai cunoscută a legendei. 
Tema aceasta hagiografică a luptei sfântului Gheorghe cu balaurul, transpusă 
în versuri, este foarte răspândită la popoarele balcanice şi are o paralelă 
interesantă în balada noastră populară Iovan Iorgovan. 1 

Alte motive de folclor, ca de exemplu motivul meiului miraculos care 
sfărâmându-se anunță moartea eroului, a copilului care vorbeşte înainte de 
naştere, a cerbului care călăuzeşte pe calea mântuirii (sf. Plachida), au fost 
prinse şi ele în țesătura legendelor hagiografice. Scrise de autori diferiți, în 
răstimpuri diferite, legendele hagiografice sunt foarte inegale. Multe sunt clişee 
banale, în altele miraculosul exagerat se apropie de grotesc, dar sunt şi câteva 
legende care, prin grația lor naivă şi prin pietatea lor duioasă, au mişcat adânc 
sufletul cititorilor de pe vremuri. 

lată de pildă legenda lui Avgar, asupra căreia ne oprim puţin pentru a 
înțelege mai bine caracterul unei astfel de legende hagiografice precum şi 
mentalitatea celor ce se desfătau cu acest fel de literatură, din care scoteau 
adesea îndemnuri şi pilde pentru viață. Avgar, toparhul Edesei, fiind chinuit de 
o boală grea - după unele izvoare, de lepră neagră - auzind de minunile şi 
tămăduirile săvârşite de Hristos, a trimis la el pe cancelarul său, Anania, un 
zugrav iscusit, ca să-i izvodească chipul şi să-i ducă o scrisoare cu rugămintea 
de a veni în Edesa pentru a-l mântui. „Să te afli aci cu mine — scrie toparhul — 
căci am înțeles că evreii murmură împotriva ta şi vor să-ți facă rău. Eu am 
cetatea prea mică, dar îndeajuns amândurora pentru a petrece cu cinste.” 
Anania, ajuns tocmai când Isus propovăduia poporului, încearcă să-i prindă 
chipul, dar nu izbuteşte să fixeze nici o trăsătură, din pricina aureolei divine 
care-i nimba fața. După ce şi-a încheiat predica, Mântuitorul, care şi gândurile 
ascunse ale oamenilor le cunoştea, a cerut solului să-i dea scrisoarea. După ce 
a citit-o, şi-a spălat chipul cu apă, a cerut o năframă curată 

1 Cf. N. Carto j an, Cărțile populare în literatura românească, II, p. 161- 
165. 


De in, şi-a pus-o pe față, şi-a imprimat chipul în ea şi a predat-o solului 
să o ducă lui Avgar împreună cu răspunsul: „Fericit eşti, Avgare, de vreme ce ai 
crezut în mine fără să mă fi văzut, căci scris este despre mine, ca cei ce mă vor 
vedea să nu creadă în mine şi cei ce nu mă vor vedea aceia să creadă. Iar cât 
despre cele ce-mi scrii, ca să vin la tine, eu trebuie să împlinesc toate celea 
pentru care sunt trimes, iar după ce le voi împlini, să mă înalt către Părintele 
cel ce m-a trimes.” 

Avgar citeşte scrisoarea şi, închinându-se la icoana Domnului cea 
nefăcută de mâini omeneşti, deodată se vede vindecat pe tot trupul de lepră, 
afară doar de o rămăşiţă pe față. 

Câţiva ani mai târziu, după ce Mântuitorul fusese răstignit, înviase şi se 
înălțase la cer, Avgar află că a sosit în cetatea lui un evreu, cu numele Tadeu, 
care tămăduia pe cei bolnavi în numele lui Isus. Toparhul trimite să-l aducă la 
el şi când Tadeu intră pe uşa palatului, învăluit în nimbul strălucitor al 
sfințeniei, Avgar se scoală de pe tron şi îl întreabă dacă într-adevăr el este 
ucenicul făgăduit prin scrisoarea Mântuitorului. „De vreme ce — răspunse 
apostolul — mare nădejde ai pus spre Domnul meu, Isus Hristos, pentru aceea, 
iată, trimes fiind de Dânsul, am venit la tine şi, dacă credinţa ta se va spori 
întru tine, toate cele dorite de tine după credinţa ta vor fi.” „Atâta am crezut 
întru Dânsul — răspunse Avgar — încât am vroit să adun puterea oştirilor mele 
şi să merg asupra iudeilor, celor ce l-au răstignit pe El, ci stăpânirea romană, 
subt care suntem, m-au oprit pe mine.” 

Tadeu îl linişteşte, lămurindu-l că Mântuitorul n-avea nevoie de nici un 
sprijin, că el a îndeplinit pe pământ voia tatălui şi că, de-ar fi vrut, legiuni de 
îngeri ar fi adus în ajutorul lui. Avgar este adus la credința cea dreaptă, 
primeşte botezul şi cu aceasta rămăşița leprei de pe față dispare cu desă- 
vârşire. 

A doua zi, Tadeu, predicând norodului taina mântuirii, aduce la 
creştinism întreaga cetate a Edesei, care primeşte botezul. 

Sâmburele acestei legende îşi are obârşia în creştinarea Siriei prin regele 
Abgar. Abgar al IX-lea, Bar Manu (176-213), întorcându-se din Roma, unde 
fusese primit cu fast de împăratul Severus, a trecut prin Asia Mică. Aci a 
îmbrățişat creştinismul, pe care l-a impus apoi în regatul său. Mai târziu, din 
năzuința de a se învălui începuturile creştinismului în Siria într-o aureolă 
legendară de glorie şi de sfințenie, evenimentul a fost transpus în epoca de 
apostolat a Mântuitorului şi pus în legătură directă cu el. Legenda căpătase, 
încă din secolul al III-lea, forma scrisă în limba siriacă şi se păstra în arhivele 
din Edesa, unde a găsit-o marele istoric al bisericii creştine, Eusebiu, episcopul 
Cesareei şi prietenul lui Constantin cel Mare. Eusebiu a tradus-o în limba 
greacă şi a înserat-o în cartea I-a (cap. XIII) a istoriei sale bisericeşti. 

Motivul cu năframa, icoana nefăcută de mâini omeneşti, nu făcea parte 
din structura primitivă a legendei; el apare pentru întâiaşi dată în secolul al V- 
lea. 

Din lumea siriacă, motivul a trecut apoi, în secolul al VI-lea, în Bizanţ şi 
a dobândit o vitalitate aşa de puternică, încât a fost exploatat mai târziu, în 
timpul luptelor iconoclaste, de către teologii bizantini în sprijinul tezei că 


icoanele au fost instituite pe pământ de Mântuitorul însuşi. În secolul al VUI- 
lea, scriitorii bizantini, cei sirieni şi pelerinii apuseni ne înştiințează că icoana 
trimisă lui Abgar se găsea într-adevăr la Edesa. Ea a fost adusă apoi în 
Constantinopol, pe timpul împăratului bizantin Romanos Lecapenos, care 
dezlănțuise războiul împotriva arabilor pentru liberarea ținuturilor creştine de 
sub păgâni. Aducerea icoanei în Constantinopol şi depunerea ei în biserica 
Vlaherne din palatul imperial s-a făcut cu mare fast şi, pentru comemorarea 
acestui eveniment în viața bisericii ortodoxe, s-a alcătuit chiar atunci slujba 
care se citeşte şi azi în biserica noastră. 

Legenda aceasta pioasă, cu graţia ei naivă, care a instituit în biserica 
ortodoxă două comemorări — la 21 august prăznuirea sfântului Tadeu şi la 16 
august aducerea icoanei din Edesa în Bizanț — a lăsat urme adânci în arta 
religioasă şi în folcloR. În zugrăveala bisericilor noastre, „în amintirea lui Avgar 
şi a icoanei Mântuitorului, se aplică atât năframa sfântă cât şi roşietica 
cărămidă sfântă, jos pe tamburul cupolei şi anume vizavi una de alta: năframa 
la răsărit, cărămida la apus”. 

Legenda a fost mult citită şi a lăsat urme în folcloR. În unele ţinuturi = în 
părțile Sighişoarei şi în Banat -— scrisorile lui Avgar către Mântuitorul şi a 
Mântuitorului către Avgar sunt întrebuințate, după cum a arătat răposatul 
Bogrea, până azi ca talismane. „Ele sunt în genere numite, după numele topar- 
hului, avgare, prin corupție advare sau argare, care înseamnă orice amulet în 
genere, salv-conduct mistic, căruia superstiția populară îi atribuie o putere 
profilactică.” Astfel numele regelui Edesei, care a introdus creştinismul în Siria, 
a ajuns în lexicul românesc un nume comun, cu sensul de amulet — o curioasă 
evoluție semantică în viața cuvintelor. 

În colecţia vieților de sfinţi a mitropolitului Dosoftei mai sunt încă multe 
alte legende, tot atât de atrăgătoare prin graţia lor naivă şi tot atât de 
interesante prin problemele pe care le ridică cu privire la substratul istoric sau 
la legăturile cu folclorul. Aşa sunt, de pildă: legenda despre sfântul Alexie care 
şi-a părăsit părinții şi soția în noaptea nunții ca să urmeze chemarea 
Mântuitorului, de care ne-am ocupat; despre sfântul Eustațiu Plachida (20 
sept.), care, luându-se la o vântătoare pe urmele unui cerb miraculos, a fost 
convertit la creştinism; despre sfântă Tecla (24 sept.), care, ascultând de la 
fereastra casei părinteşti predica apostolului Pavel, şi-a părăsit mama şi 
logodnicul pentru a-şi închina viața Domnului; a celor şapte cuconi din Efes, 
care, urmăriți de prigonitori, adorm 360 de ani într-o peşteră, şi multe altele. 

Colecţia vieților de sfinți a lui Dosoftei este alcătuită din trei tomuri; 
ultimul a apărut în 1686, şi cu el activitatea marelui mitropolit se încheie, 
deoarece în acest an Dosoftei a fost luat şi dus în captivitate de Sobieski. 

Dosoftei istoric. Pentru a întregi conspectul activităţii literare a 
mitropolitului Dosoftei, trebuie să amintim aci şi preocupările sale istorice, căci 
în mijlocul muncii neobosite pentru naționalizarea serviciului divin, 
mitropolitul Dosoftei, prietenul lui Miron Costin, a găsit timp să-şi poarte 
gândul şi către studii istorice. Era un pasionat cititor de cronografe. Un 
exemplar din cronograful lui Cigala se păstrează azi în Biblioteca Academiei 
Române cu sublinierile şi adnotările marelui mitropoliT. În Vieţile sfinţilor îl 


vedem adesea înnodând textul hagiografic cu informații şi citate împrumutate 
din cronografe. 

Dar mai mult pare să-l fi interesat istoria naţională. În prefața a două 
cărți — Molitveniciâ, apărut în 1681, şi Parimiile, publicate în 1683 — el adaugă 
un rezumat de istorie moldovenească în versuri. Acest poem cronologic începe 
cu discrete aluzii la originea romană. Vorbind de Dragoş-vodă, care, 
descălecând țara, „au adus într-însa rumâneasca limbă”, adaugă versuri ca 
acestea: 

Se trage de pre sânge rudă împărătească. 

Înşiră apoi pe rând domnii Moldovei, pomenind îndeosebi ctitoriile lor de 
mănăstiri şi biserici, până la Duca-vodă, adică până în vremea sa. Cu toată 
ariditatea inerentă acestui gen literar, totuşi imaginația mitropolitului poet se 
aprinde la evocarea marilor domni, apărători ai pământului moldovenesc, ca 
bunăoară la a lui Ştefan cel Mare - „i se înălță vestea şi peste ghotară” — a cărui 
siluetă de mare ctitor ne-o înfăţişează astfel: 

Prin ţinuturi, prin toate să vădu a lui siamne: 

Mănăstiri şi bisiarici c-au faptu fără liane, Că nu numai prin sate şi pre 
la oraşe, Ce şi prin munti şi-n codri lui Hristos sălaşe, C-au făcut zugrăvite, de 
dau strălucoare, Să-i trăiască pomană-n bun nume suptu soare. 

Vremurile de atunci nu erau însă prielnice pentru munca de carte. Un 
nou război se dezlănțuise între turci şi creştini. Moldoveni şi munteni tre- 
buiseră să urmeze oştirile turceşti şi să ia parte la asediul Vienei. Dar pe când 
Duca-vodă cu oastea moldovenească lipsea din țară, polonii cu pribegii 
moldoveni intraseră în Moldova, aducând ca domn pe Petriceicu-vodă. În zilele 
de Crăciun ale anului 1683, Duca-vodă este surprins la moşia sa Domneşti de 
un podgheaz polon şi făcut prizonier împreună cu cronicarul Miron Costin, 
prietenul lui Dosoftel. În locul lui Duca-vodă fu instalat în scaun, cu ajutorul 
polon, Petriceicu-vodă. În aceste vremuri de restrişte, noul domn şi boierii din 
divanul Moldovei, temându-se de invazia turcilor şi tătarilor, hotărăsc să 
trimită după ajutor la țarii Rusiei, loan şi Petru Alexievici, pe mitropolitul 
Dosoftei şi pe căminarul Lupu, oferind, în schimbul ajutorului, tribut. 

Mitropolitul Dosoftei n-a putut ajunge însă până la Moscova, fiindcă se 
răspândise zvonul că părțile de unde vine mitropolitul sunt bântuite de ciumă. 
A fost oprit la Kiev de autorităţile ruseşti, care au transmis la Moscova cererea 
moldovenilor şi lămuririle mitropolitului. 

Este de reținut din declarațiile lui Dosoftei lămuririle pe care le dă cu 
privire la neîncrederea poporului său în poloni, care, spune el, sunt răutăcioşi, 
„mincinoşi” şi „nestatornici”. 

Răspunsul țarilor la rugămintea moldovenilor nu ni s-a păstrat. Fapt e că 
ruşii nu s-au mişcat să vină în ajutorul nostru. Peste câteva luni turcii intrau 
în Moldova şi puneau pe tron pe Dumitraşcu Cantacuzino, dar, după puțin 
timp, şi acesta avea să fie înlocuit prin Constantin Cantemir. 

Păstorirea mitropolitului Dosoftei se apropia însă de sfârşiT. În anul 1686 
regele Poloniei, Ion Sobieski, pornind din nou cu război împotriva turcilor, intră 
cu oştirea în MoldovA. Încercarea lui de a câştiga de partea sa pe 


Constantin Cantemir nu izbuteşte, între altele fiindcă fiul cel mare al 
domnului era ostatec la Constantinopol şi fiindcă turcii trecuseră Dunărea şi, 
unin-du-se cu tătarii, aşteptau la granițele țării. Domnul moldovean lăsase în 
Iaşi proviziuni pentru armata polonă şi se retrăsese spre suD. În răstimp, regele 
Sobieski intră în laşi şi-l ţine în stăpânire două săptămâni, petrecând - zice 
Dimitrie Cantemir în Vita Constantini Cantemyri (ed. Iorga, p. 63-66, text 
românesc) — „în oaspete lungi şi bubuiri de tunuri”, pentru ca să „sperie de 
departe pe turci şi pe tătari”. Sobieski, care prinsese de la ostaşii moldoveni, 
încă de pe vremea când era hatman al Poloniei, câteva cunoştinţe de limbă 
românească, la un ospăț, a rostit câteva cuvinte către boierii moldoveni în 
limba lor, ca să le facă plăcere. Apoi, în clinchetul paharelor, a poruncit să 
înceapă hora, după care a spus că a alcătuit un cântec moldovenesc. Şi tăcând 
lăutarii, Sobieski a început: 

Constantine, Fugi bine, Nici ai casă, Nici ai masă, Nice dragă jupâneasă. 

După relatarea lui Dimitrie Cantemir, tatăl său, înştiințat de aceasta, nu 
s-a lăsat dator cu răspunsul. Sobieski, părăsind laşul, trece Prutul şi se 
îndreaptă cu armata spre Bugeac, unde-l pândeau turcii şi tătarii, care arse- 
seră iarba, otrăviseră apa şi prinseseră carele cu proviziuni ale polonilor. Pe 
când regele polon se afla astfel în primejdie, Cantemir îl înştiințează, printr-un 
om sigur, de primejdia aceasta şi îl sfătuieşte, după cum ne spune fiul său, ca 
să treacă repede înapoi şi să iasă din Moldova, după care adaugă: „.că-i foarte 
mulţumeşte pentru cinstea pe care a binevoit să i-o facă prin cântecul pe care i 
l-a alcătuit şi 1-a cântat. Doamnă, în adevăr, din voia sorții nu are de mult, 
dar a lăsat craiului casa, gazda şi masa gătită, iar, dacă nu s-a ajuns întru 
ceva, să fie bun a nu o pune în sama voințţii sale, ci numai în a neputinţii.” 

Dosoftei în Polonia. Sobieski retrăgându-se peste Prut şi străbătând laşii 
cu ostaşii săi, aceştia au dat foc oraşului şi au prădat mănăstirile. Cu acest 
prilej au ridicat şi pe mitropolitul Dosoftei. Unii istorici sunt de părere că 
Dosoftei a plecat de bună voie. Trei contimporani care au însoţit ostile regelui 
Sobieski — episcopul de Kamenica, Wojenski, francezul Philippe Dupont, ofițer 
şi curtean, şi un anonim într-o scriere Les Anecdotes de Pologne. — povestesc că 
mitropolitul Dosoftei a ieşit înaintea regelui cu 200 de preoți şi călugări, cu 
prapore şi cruci, însoțiți de fruntaşii oraşului. Şi adaogă Dupont că mitropolitul 
ar fi ținut un discurs lui Sobieski, în care 1-a înfățişat pe Constantin Cantemir 
în colorile cele mai negre. 1 Se ştie însă că vlădicii nu trebuie să-şi părăsească 
niciodată poporul. Primirea cu alai mare a lui Sobieski, care venea ca liberator 
de sub jugul turcesc, era deci firească. Nu ştim în ce măsură Dosoftei a 
îndrăznit să-şi atace domnul. 

1Horia Oprişan, în Arhiva, anul XLVII, 1940, nr. 1-2,p. 110-116. 

Dar D. Cantemir ne spune însă în această privință lămurit: „Polonii au 
prădat şi vasele sfinte şi moaştele sfântului loan cel Nou, cu multe pietre 
scumpe. Şi alte odoare de argint şi de aur le-au luat cu sine şi împreună cu ele 
pe însus mitropolitul care mustra fățiş fapta nelegiuită a ostaşilor şi se ruga de 
îndurare.”1 

Tezaurul şi odoarele mitropoliei din Suceava, pe care polonii le-au ridicat 
odată cu mitropolitul Dosoftei, cuprindeau, după cum aflăm din documente, 


lucruri prețioase, ca de exemplu: „Un aier mare împodobit cu pietre scumpe, 
cumpărat la 1427 de către domnitorul Moldovei Alexandru cel Bun şi de fiul 
său Ilie, pe vremea mitropolitului Macarie; mitra de aur a mitropolitului, 
împodobită cu diamante şi cu smaralde; cruci de aur cu rubine şi 
turcoazefcârje pastorală de argint; icoane cusute cu aur şi argint şi cu cercuri 
de mărgăritare; o Evanghelie pe pergament cu scoarțe de argint aurite; 
veştminte preoțeşti; învelituri pentru pristol, toate de stofă scumpă, împodobite 
cu pietre prețioase; sfeşnice şi cădelniţe de aur şi argint”. 

Cu mitropolitul Dosoftei au mai fost ridicați din Suceava şi câțiva clerici 
care erau pe lângă el: ieromonahii Adrian, lonaş, Ilarion şi arhimandritul 
Sucevei, Nicolae. 

În Polonia, li s-a impus captivilor să locuiască în oraşul Stryl. Încep de 
aci înainte pentru marele mitropolit moldovean în pribegie zile grele de sărăcie 
şi amărăciune. Constantin Cantemir îl cheamă stăruitor să se întoarcă în țară 
cu moaştele sfântului loan cel Nou şi, fiindcă nu voia, sau nu putea să vie, este 
anatemizat de patriarhul din Constantinopol, anatemă care a fost ridicată, însă 
prea târziu, după ce Dosoftei murise. Deşi se pare că i s-a îngăduit libertatea de 
a conduce colonia românească din Polonia, deşi îl vedem într-un rând sfințind 
pe episcopul român Iosif Stoica din Maramureş şi pe alți doi episcopi ruteni, 
totuşi viața sa în exil este plină de necazuri şi lipsuri. Abia aşezat pe pământ 
străin, se vede nevoit să trimită necontenit după ajutor şi milă în Rusia, la țarul 
Moscovei, la patriarhul Ioachim şi la toţi creştinii ortodocşi. 

„Potoliţi — scrie el — furtuna mizeriei noastre, astâmpăraţi sufletul ce se 
chinuieşte şi adăpaţi sufletul însetoşat, care pribegeşte acum al patrulea an din 
eparhia mea. 

Pătimesc în mizerie cu servitorii cari sunt lângă racla sfântului loan cel 
Nou, nădăjduind mântuirea lui Dumnezeu, ca să mă întorc şi să mă înfățişez 
înaintea feței lui Dumnezeu, în mitropolia dorită a Sucevei.” în această viață de 
amărăciune petrecută în exil, mitropolitul Dosoftei îşi găseşte o mângâiere în 
munca de cultură, prinsă, prin forța împrejurărilor, în cursul curentelor 
kievene şi moscovite. Dezlipirea Ucrainei de la Polonia şi alipirea ei la imperiul 
moscovit adusese divergențe în viața religioasă a Rusiei. Pe când Moscova 
păstrase credincios tradiția ortodoxă, Ucraina, care stătuse sub stăpânirea 
Poloniei catolice, primise, prin influența literaturii religioase traduse din limba 
latină a catolicismului polon, obiceiuri, rânduieli şi dogme străine 
ortodoxismului. Una din aceste chestiuni, care a frământat 

D. Cantemir, Vita Constantini Cantemyri, ed. Iorga, 1923, p. 65, text 
românesc. 

Societatea rusă timp de 15 ani, a fost chestiunea transubstanțierii 
sfintelor daruri. În dogmatica creştină este o problemă importantă aceea de a se 
şti dacă la taina cuminecăturii este prezent sau nu spiritul Mântuitorului. Pe 
când biserica ortodoxă susține că este prezent, bisericile reformate susțin că 
aceasta este simbolică. Ucrainenii, deşi ortodocşi, se alipiseră la punctul de 
vedere reformat. Patriarhul loachim, după sfaturile fraților Lihudi şi a altor 
cărturari din Moscova, somează pe mitropolitul Kievului să-şi expună lămurit 
punctul său de vedere în această privință. În astfel de clipe hotări-toare pentru 


biserica rusă, când patriarhul Moscovei se pregătea să arunce anatema asupra 
bisericii din Kiev, intervine Dosoftei, care, din exilul său, lămurind pe 
mitropolitul Kievului asupra punctului de vedere ortodox, înlătură ruptura. 

Din aceste preocupări, prelatul nostru, solicitat de mitropolitul Kievului, 
a tradus în ruseşte o serie de cărți care se refereau tocmai la dogma 
transubstanțierii sfintelor daruri. Originalele greceşti ale unora din aceste cărți 
fuseseră tipărite prin 1683, în tipografia din laşi, după cererea marilor patriarhi 
greci ai răsăritului, pe vremea când Dosoftei păstorea Moldova. Textele traduse 
de el — precum din cartea sf. Simeon al Salonicului despre transubstan-țierea 
sfintelor daruri, Istoria bisericească şi Vedenia tainică a patriarhului Gherman, 
Orânduielile sF. Apostoli — sunt scrise într-o foarte corectă limbă rusească şi 
unele erau menite să fie tipărite. 

Dar în mijlocul acestei activități, cu sufletul îndurerat de nostalgia 
scaunului său din Suceava şi strâmtorat de multe lipsuri, mitropolitul Dosoftei 
închide ochii la 13 decembrie 1693. 

O mişcătoare scrisoare, adresată hatmanului Mazepa de către unul 
dintre călugării care au stat la căpătâiul lui în ceasul morţii, ne înştiințează 
astfel despre sfârşitul mitropolitului moldovean: „Noi, sărmanii călugări, cari ne 
aflăm lângă sfintele moaşte ale sfântului marelui mucenic loan cel Nou din 
Suceava, în localitatea Zolkiev, cu supunere cădem la picioarele măriei voastre 
domneşti, căci nu avem unde să ne plecăm capetele decât la Domnul 
Dumnezeu şi la măria voastră milostivul nostru domn. Şi facem ştire măriei 
voastre cum a fost de la început: a venit milostivirea sa regele polon cu oaste în 
țara românească, în cetatea Iaşilor, şi a luat moaştele sF. Marelui mucenic loan 
din Suceava şi cu prea sfințitul Dosoftei din Suceava şi ne-au dus din laşi în 
Polonia; şi ne-au dat să trăim noi în cetatea aceea opt ani la porunca milostivim 
sale. Şi a trăit părintele mitropolit de fericită memorie în mare lipsă şi necaz şi 
nu a avut unde să se mişte. Şi, de când a murit preasinţitul mitropolit, de 
fericită memorie, au trecut şase ani, în 13 decembrie.” 

Şi iată acum o frumoasă trăsătură de caracter a fețelor religioase din 
trecut s „Eu atunci, milostive binefăcător, am fost obligat cu mare epitimie de 
preasfințitul mitropolit de fericită memorie să nu părăsesc sfintele moaşte până 
la capătul vieții mele”. 

Experiența dureroasă pe care a încercat-o mitropolitul Dosoftei în 
hărțuita sa viață îi întărise personalitatea pentru o muncă înaltă, închinată 
țelului educativ pe care îl impunea menirea sa de păstor al ţării. Şi dacă 
împrejurările nu l-ar fi copleşit de atâtea ori, activitatea sa ar fi înzestrat 
trecutul cultural românesc cu o operă uriaşă, pentru care Dosoftei simțea şi 
chemarea şi priceperea de a ne-o da. 

Munca” lui Dosoftei, atât cât o avem, reprezintă în istoria culturii noastre 
vechi un mare pas înainte. El, cel dintâi dintre vlădicii principatelor, a deschis 
drumul limbii româneşti către altarul bisericii. Străduinţele lui vor fi continuate 
mai târziu, în Ţara Românească, de mitropolitul Antim Ivireanu. Prin 
traducerea Psaltirii în versuri, Dosoftei a aşezat temeliile versificației în 
literatura noastră cultă, iar prin Vieţile sfinților a dăruit sufletului românesc 


din veacul al XVII-lea o bogată literatură de imaginație, împletită cu elemente 
miraculoase, plină de pietate şi uneori înviorată de grație naivă. 

Prin destinul său tragic, rămâne o figură care sintetizează vitregia 
împrejurărilor în care s-au zbătut toți marii cărturari ai literaturii noastre 
vechi. 

sf. Alexie); voi. II, 138- 178 (Avgar şi Mântuitorul; Cei şapte cuconi din Efes; 
Eustatie Plachida; sf. Gheorghe; Vasilie cel Nou). Despre Avgar cF. Şi Convorbiri 
literare, LVIII, 1925, p. 243-261. 

D. Găzdaru. Contribuţii privitoare la originea, limba şi influența 
mitropolitului Dosoftei, în Arhiva, XXXIV, laşi, 1927, p. 122-149; Marian 
Sokolowski, Spadek po Metro-police Motdawskim Dosyteuszu. 

CARACTERUL GENERAL AL CULTURII ROMÂNEŞTI PÂNĂ ÎN SECOLUL 
AL XVII-LEA 

Am ajuns cu expunerea noastră asupra evoluției literaturii româneşti la o 
răscruce. 

Mitropolitul Dosoftei reprezintă punctul culminant al dezvoltării 
literaturii religioase în MoldovA. În Muntenia, activitatea începută sub Matei 
Basarab continuă şi ajunge punctul ei culminant în vremea lui Brâncoveanu, 
cu mitropolitul Antim IvireanU. În Moldova, niciunul dintre urmaşii lui Dosoftei 
nu se mai ridică prin cultură şi muncă la înălțimea lui. Dar dacă literatura 
religioasă stagnează în Moldova, în schimb se ridică pe treptele cele mai înalte 
ale culturii reprezentanţii boierimii moldovene, care inaugurează un gen nou în 
cultura românească: istoriografia națională. 

Înainte de a urmări opera cronicarilor moldoveni, este necesar să facem 
un popas la această răscruce de drum, pentru a fixa aci, în linii mari, evoluţia, 
caracterul şi importanta literaturii religioase româneşti până în secolul al XVII- 
lea. 

În ultimul timp s-a făcut încercarea de a se scoate literatura religioasă 
din istoria literaturii vechi pentru cuvântul că „această literatură religioasă nu 
are legătură cu creaţia oricât de minimă”, că „această aşa-zisă literatură nu 
cuprinde decât cărţile de ritual trebuitoare preotului în slujba sa, traduse în 
româneşte”. Se uită însă că liturgica ortodoxă, cu totul diferită de cea catolică, 
reprezintă culmile cele mai înalte ale poeziei sacre bizantine şi este privită azi 
de cei mai de seamă reprezentanți ai bisericii latine ca un virtual izvor de 
înviorare al liturghiei catolice. 

De altă parte, literatura noastră veche a evoluat în condiţii cu totul 
deosebite de acelea în care s-au dezvoltat marile literaturi din Occident, în 
Occident, traducerea Bibliei şi a cărților sfinte a fost precedată de o perioadă 
lungă de trei-patru veacuri, în care perioadă a înflorit literatura profană în 
limba națională. Limba literară în Occident s-a şlefuit deci în creațiile literare 
ale jongleurilor, trubadurilor şi scriitorilor profani. Cu totul altfel se prezintă 
lucrurile la noi. Limba scrisă apare la noi întâi în scripturile sfinte şi se 
formează, ca limbă literară, în textele religioase până în a doua jumătate a 
secolului al XVII-lea, când apare istoriografia moldovenească în limba 
națională. Dar chiar după apariţia cronicilor, singurele cărți care se tipăresc la 
noi şi se răspândesc peste toate ținuturile româneşti, menținând unitatea 


credinței şi a graiului, sunt textele sfinte. Cronicile s-au răspândit pe o rază mai 
restrânsă şi numai prin copii manuscrise. 

Literatura religioasă — canonică şi apocrifă — a format astfel, în primele 
veacuri, singura hrană intelectuală a întregii societăți. Ea a creat o mentalitate 
religioasă care se dezvăluie în toate manifestările poporului: artistice, sociale şi 
politice. 

Începând din vremurile neguroase ale întemeierii principatelor, clerul, 
asociat la toate momentele solemne din viața familiei şi a neamului, ocupă în 
structura societății româneşti un loc de frunte. Am arătat la p. 32-45 că 
mănăstirile au fost cele dintâi focare de cultură ale noastrE. În mănăstiri se 
aflau bibliotecile de texte slave din care s-a alimentat cultura noastră veche; în 
mănăstiri lucrau de zor, pentru gloria lui Dumnezeu, artiştii caligrafi şi minia- 
turişti; acolo se aflau atelierele de broderie şi pictură religioasă - şi tot acolo 
şcolile de cărturărie pentru cine vroia să intre în tagma clerului sau a diecilor şi 
logofeţilor. De la aceste focare s-au aprins, cu vremea, luminile pe lângă 
scaunele eparhiale şi pe lângă bisericile de oraşe şi chiar de sate - pretutindeni 
unde s-au găsit vlădici ori preoți cărturari şi inimoşi. Astfel clerul a ajuns să fie 
aproape singura clasă cultă. Masele adânci ale poporului nu se ridicaseră nici 
până la noțiunea scrisului, care era strâns legată, pe acele vremuri, de 
cunoaşterea unei limbi - nu numai străină, ci şi moartă. Limba în care călugări 
şi preoți oficiau serviciul divin şi în care dieci şi pisari redactau actele din 
cancelariile domneşti era la început o veche limbă slavă, altkirchen slawische 
Sprache, cum o numesc filologii germani, paleoslava, cum au numit-o slaviştii 
noştri, un idiom vorbit în veacul al IX-lea în ţinuturile Macedoniei, leagănul 
literaturilor sud-slave. 

A trebuit să treacă multă vreme, a trebuit să se petreacă mari frămân-tări 
în bisericile din Occident până când, în secolele al XV-lea şi al XVI-lea, câţiva 
iluminați să pornească eroic, cu jertfa propriei lor vieţi, lupta pentru 
introducerea graiului matern în serviciul divin. Sub influența ideilor puse în 
circulație de reforme, maramureşenii au pus, în secolul al XV-lea, temeliile 
literaturii româneşti, tălmăcind Sfintele Scripturi în graiul strămoşesc. 
Traducerile lor, răspândite în copii manuscrise, au fost tipărite de către 
diaconul târgoviştean Coresi în a doua jumătate a secolului al XVI-lea. Textele 
maramureşene erau scrise într-o limbă noduroasă, cu caractere arhaice şi 
dialectale. Coresi a înlăturat, cât a putut, particularitățile arhaice şi dialectale, 
trans-punând textele în graiul muntean, care se ridică astfel la rangul de limbă 
literară. Textele lui Coresi au intrat la rândul lor în mâinile mitropolitului Var- 
laam, şi astfel de la Varlaam la Simeon Ştefan, de la aceştia la mitropolitul 
Dosoftei şi în sfârşit până la Biblia lui Şerban şi până la Antim Ivireanu, timp 
de două veacuri şi jumătate, a fost o continuă elaborare a textelor sacre, o 
continuă frământare de a găsi, pentru cugetarea biblică în formă naţională, nu 
numai cuvântul cel mai expresiv şi cel mai precis, dar cuvântul care să fie în 
acelaşi 'timp înţeles în toate ţinuturile româneşti, „că românii nu grăiesc în 
toate țărăle într-un chip”, iar cuvintele trebuie să fie ca banii, „că banii aceia 
sunt buni, carii îmbla în toate țarăle, aşa şi cuvintele acelea sunt bune, carele 
le înțăleg toți”. Dar prin această necontenită frământare în căutarea cuvântului 


expresiv, cu rezonanţă în toate cuprinsurile româneşti, în aflarea unui ritm 
armonios la care să poată fi adaptată melodia bizantină acolo unde o cereau 
necesitățile liturgice, s-a creat limba noastră literară. 

Cu această muncă de tălmăciri s-a pregătit şi drumul limbii naţionale 
spre altaR. În a doua jumătate a secolului al XVII-lea, mitropolitul Dosoftei în 
Moldova şi mai târziu mitropolitul Antim Ivireanu în Muntenia se pun în 
fruntea marii reforme de a introduce graiul românesc în altar, traducând 
amândoi cărțile necesare ritualului creştin. A fost aceasta un mare câştig 
pentru cultura religioasă a poporului nostru, fiindcă popoarele catolice nici azi 
nu ascultă slujba religioasă în limba națională. 

Dar în afară de traducerea scripturilor sfinte şi a textelor liturgice, 
necesare cultului divin, munca literară a clerului s-a îndreptat şi spre alte tări- 
muri. Cu deosebire călugării, care, departe de valurile lumii, trăiau în mănăstiri 
lipsiţi de grija celor omeneşti, şi-au consacrat viața activităţii de traducere a 
textelor din limba slavă. În orele în care toaca mănăstirii nu-i chema la 
umilință şi la rugă, aceşti vizionari lucrau până noaptea târziu, la lumina 
opaițului, pentru a prinde din filele vechilor manuscrise slavone tot ceea ce 
sufletul lor mistic, chinuit de grija mântuirii, era dornic să cunoască. Astfel, 
încă din secolul al XV-lea, primii traducători maramureşeni ai textelor sfinte au 
pus în circulaţie un ciclu de legende apocaliptice, care zugrăveau în colori vii 
antagonismul dintre cele două limanuri către care sunt îndrumate sufletele 
oamenilor după moarte: de o parte infernul cu valurile de smoală cloco-tindă şi 
cu râurile de flăcări, de altă parte grădinile înflorite ale raiului. 

Odată cu legendele apocaliptice, gândul lor s-a îndreptat, cu o firească 
simpatie, şi către martirii bisericii, care în vremurile marilor prigoniri şi-au 
jertfit viața pentru triumful creştinismului, şi către marii asceţi, care, năzuind 
spre mântuirea sufletului, se retrăgeau departe de chemările ispititoare ale 
vieţii, în pustiuri, unde prin abstinenţă îşi mortificau trupul. Legendele 
hagiografice, în care icoanele sfinților apăreau aureolate de un nimb divin, într- 
o atmosferă de miraculos, formau pentru acele timpuri de naivă credință 
admirabile modele de virtuţi creştineşti. 

De la acest gen de literatură cu tendințe vădite de a edifica masele 
populare, s-a trecut la legendele pioase, pline de grație naivă, privitoare la 
materia Vechiului şi Noului Testament; apoi la texte profane cu caracter moral, 
ca Fisiologul şi Albinuşa, pentru ca să se ajungă la romanul popular. Dar ceea 
ce caracterizează spiritul şi mentalitatea acestei epoci este că chiar acțiunea 
acestor romane de aventuri şi de dragoste cu colorit romanesc, încheiată în 
chip brusc prin moartea tragică a eroilor, era exploatată de cler ca o temă de 
moralizare: „. Scris acasta carte ce se chiamă Alixecmdrie şi mă usteniâu câtu 
putuiu şi o scris să cetească şi să socotiască bine ce este împărăţia ceştii lumi 
deşarte şi manganoasa”, îşi încheia popa Ion Românul, din Sânpetru 
Ardealului, copia sa, cea mai veche redacțiune românească a vieţii lui 
Alexandru Machedon din câte au ajuns până la noi (1620). 

Timp de două veacuri clerul a procurat neamului hrana intelectuală. 
Evangheliile, care purtau cuvântul Domnului înveşmântat în forma unei 
majestăți plină de simplitate, vieţile de sfinți cu înălțătoarele pilde de credinţă şi 


abnegație, legendele pioase şi naive ale apocrifelor biblice, viziunile apocaliptice 
cu sumbrele lor colori — toate acestea au format vreme îndelungată literatura de 
predilecție a tuturor claselor noastre sociale. Aceste texte, tălmăcite în chiliile 
mănăstirilor, erau copiate de preoţii de mir şi răspândite mai departe în lumea 
satelor şi a oraşelor. 

În strânsă legătură cu literatura s-a dezvoltat şi arta noastră veche. 
Zugravii acestei epoci, chemaţi să împodobească zidurile mănăstirilor şi ale 
bisericilor şi să coloreze icoanele, au introdus între scenele biblice şi cele 
hagiografice, zugrăvite după normele statornicite prin Erminii — tratate de 
pictură bisericească alcătuite în Muntele Athos — şi o mulțime de scene 
împrumutate din legendele apocrife, din viziunile apocaliptice, din romanele 
populare chiar. „Pretutindeni — scriam altă dată — pe zidurile dinafară şi din 
tinda bisericilor şi ale mănăstirilor, pe icoanele păstrate în vechile case 
boiereşti, pe troițele ridicate de mâini pioase la răscrucea drumurilor de țară, 
arta veche românească poartă un puternic — aş zice exclusiv — caracter religios 
şi a suferit influența pronunţată a ciclului de legende apocrife şi al celor 
populare. Oricâte cunoştinţe tehnice ar avea cineva, oricât simț al colorilor şi al 
perspectivei, nu va pricepe niciodată nimic din sensul intim al scenelor 
zugrăvite, din mentalitatea celui care a lucrat, dacă nu cunoaşte literatura care 
a inspirat această artă.” în atmosfera de misticism a acestei literaturi şi 
străvechi arte religioase a viețuit sufletul românesc mai multe veacurl. În 
naivitatea ei adorabilă, societatea veche românească credea în lumea de 
miracole care-i punea dinainte, în locul abstracţiunilor teologice, icoane vii şi 
colorate de închipuire ce şi-o făcea despre tărâmurile de dincolo de moarte. 

Arta şi literatura aceasta corespundea şi a creat o mentalitate specifică, 
pe care abia ne-o putem închipui în vălmăşagul vremurilor turburi de astăzi, 
când progresul ştiinţelor pozitive de o parte şi materialismul de altă parte au 
spulberat toate aceste iluzii transcendentale şi au măcinat şi macină din zi în zi 
temeliile credinței. Dar urmele acestei mentalități le găsim în înfăptuirile şi în 
scrisorile marilor voievozi din trecut şi mai departe în filele îngălbenite ale 
cronicilor. Această mentalitate explică politica de ocrotire a popoarelor creştine 
din Balcani, dusă de domnii şi boierii noştri: daniile băneşti pentru ridicarea 
bisericilor şi mănăstirilor ruinate, acele minunate manuscrise cu miniaturi 
lucrate de artişti ai penei româneşti, împrăştiate azi în tot Orientul ortodox, 
cărțile trimise din imprimeriile româneşti în Balcani, moşiile închinate Muntelui 
Athos, dar mai ales lupta împotriva paginilor turci pentru creştinătate. 

Iată, bunăoară, circulara trimisă de Ştefan cel Mare la 28 ianuarie 1475, 
după lupta de la Războieni. Cu câtă satisfacție vesteşte voievodul că „a călcat în 
picioare” şi „a trecut sub ascuțişul săbiei” pe duşmanii creştinătăţii, „pentru 
care lucru lăudat să fie Domnul Dumnezeul nostru”. Şi cerând ajutor de la 
principii creştini în însuşi interesul lor — căci Moldova, spune el, „este poarta 
creştinătăţii” şi „dacă această poartă. Va fi pierdută, Dumnezeu să ne ferească 
de aşa ceva, atunci toată creştinătatea va fi în mare primejdie”. Şi el încheie cu 
un legământ solemn: „Făgăduim cu credința noastră creştinească şi cu 
jurământul domniei noastre, că vom sta în picioare şi ne vom lupta până la 
moarte pentru legea creştinească, noi cu capul nostru”. 


Cărţile populare, voi. II, p. 385. 

Peste un veac, celălalt mare domn al nostru, Mihai Viteazul, povestind în 
zilele de restrişte ale căderii lui cum a ajuns de a pierdut „tot ce câştigasem din 
zilele tinereţii până la bătrânețe, şi țări şi averi şi soție şi copii. Şi dacă le-aş fi 
pierdut din pricina duşmaniloR. Nu m-ar durea atâta, cât mă doare fiindcă au 
fost făptuite de aceia de la care nădăjduiam şi aşteptam ajutor şi razim”. Şi iată 
cum mărturiseşte el însuşi motivele care l-au îndemnat „să nu cruţe nici 
cheltuieli, nici osteneală, nici sânge, nici propria viață”: „Nu le-am făcut 
îndemnat de cineva, ci spre a căpăta şi eu un loc şi un nume în creştinătate.”. 

Chiar după ce cultura trece din mâna clerului în mâna boierimii pămân- 
tene, întâlnim această sentimentalitate religioasă vibrând în scrisul 
cronicarilor. 

Ureche, povestind lupta lui Ştefan-vodă la Râmnic, adaugă, după tradiția 
populară: „Zic unii să se fi arătat lui Ştefan Vodă sfântul mucenic Pro-copie, 
îmblând deasupra războiului călare şi într-armat, ca un viteaz fiind într- 
ajutoriu lui Ştefan Vodă şi dând vâlhvă oştirii lui”, şi încheie, în adorabila lui 
naivitate pioasă: „. Ci este a şi credere acest cuvânt, că dacă s-au întors Ştefan 
Vodă cu toată oastea sA. La scaunul său la Suceava, au zidit biserica pre 
numele sfântului mucenic Procopie, la sat la Bădeuți, unde trăieşte şi până 
astăzi”. 

Neculce ne povesteşte şi el într-un loc — la domnia a doua a lui Duca- 
vodă cel Bătrân - „minunea mare”, „arătarea” la Hotin, „într-o mănăstire mică 
ce este supt cetate”: „au lăcrămat icoana Maicii Preciste, cătu se răsturnau 
lacrimile pre chipul icoanei de le vedeau toți oamenii şi picau într-o tipsie ce era 
pusă supt icoană”. 

Paginile cronicilor sunt pline de citate biblice: „precum zice înțeleptul 
Solomon,. Zice Isus Sirah,. Grăieşte şi prorocul David în al 7 psalm.”. lar 
preciziuni ca acestea: „Era tocmai în ziua când se cântă în biserică canonul 
sfântului Andrei de la Crit, la opt ceasuri de noapte”, dovedesc nu numai 
familiarizarea cu rânduielile bisericeşti, dar şi o trăire a dramei liturgice din 
săptă-mâna patimilor, când se cântă canonul. 

De aceea nu trebuie să ne mire că însăşi concepţia lor despre lume şi 
viață pleacă dintr-o mentalitate religioasă. După ei toate evenimentele din care 
se țese pânza istoriei, chiar faptele mărunte din viața omului, sunt orân-duite 
după voinţa lui Dumnezeu: „Ascuns giudețul lui Dumnezeu toate gândurile 
omeneşti le strămută, că măcar câtă nevoință pune omul, sorocul lui 
Dumnezeu, cum este orânduit, a-l clăti nime nu poate”, spune Miron Costin. 
Toate fenomenele cereşti sunt socotite ca semne prevestitoare trimise de 
Dumnezeu: o cometă, o invazie de lăcuste, o eclipsă de soare. „Adevărat semn 
de peire a mulți creştini în țeara leşască şi începătura durerii şi stricării țării 
noastre, că de atunce, din an în an, tot rău şi amar de creştini şi pustiuri au 
rămas locurile pre acolo”, încheie Neculce povestirea minunii amintită mai sus. 

Oricât de curioasă şi naivă ni s-ar părea azi sentimentalitatea aceasta, ea 
a fost totuşi o puternică realitate în lumea veche românească şi pe ea s-a 
sprijinit întreaga structură socială. Când bătrânii acelor timpuri ajungeau în 
asfințitul vieții şi simțeau că li se apropie ceasul de trecere în lumea cealaltă, 


alegeau cu grijă partea care se cuvenea urmaşilor de partea sufletului şi scriau, 
cu mâna tremurândă de emoție, diata vieții lor, prin care lăsau o bună parte 
din moşii şi avere mănăstirilor, pentru opere de binefacere. Religiozitatea naivă 
a timpurilor trecute a înzestrat țara cu spitale, eforii şi atâtea instituții pe care 
noi, cu toate concepțiile noastre moderne despre organismul statului, le-am 
lăsat, în urma reformei de expropriere forțată, să ajungă în pragul ruinei.* 

Prin munca necontenită şi plină de trudă a clerului s-a ajuns ca țările 
noastre să devină, în pragul veacului al XVIII-lea, focarele din care radia lumina 
culturii în tot Răsăritul ortodox, oprimat sub stăpânire turcească. Pe timpul lui 
Brâncoveanu, când cinci tipografii lucrau neîntrerupt în țară, gândurile 
milostive ale domnului român şi ale harnicilor săi prelați se îndreptau până 
către arabii din Siria, cărora le trimiteau în dar cărți tipărite la Snagov, în limba 
lor, până la ivirii din munţii Caucazului, cărora le trimiteau tipar şi meşteri 
tipografi. 

A tăia latura religioasă din istoria literaturii româneşti înseamnă a 
renunța la cunoaşterea trăsăturii celei mai caracteristice din cultura noastră 
veche şi la una din feţele ei de glorie. 

În legătură cu această problemă, a se vedea nota de la p. 43. (N. Red.) 

UN MARE CĂRTURAR MOLDOVEAN CĂLĂTOR ÎN CHINA: 

NICOLAE MILESCU 

Până în a doua jumătate a vea'cului al XVII-lea, literatura românească 
este în întregime opera clerului şi poartă, în alcătuirea ei, o trăsătură adânc 
religioasă. 

Pe la jumătatea secolului al XVII-lea se petrece însă o schimbare în 
dezvoltarea culturii noastrE. În urma prefacerilor pe care le examinăm mai jos, 
boierimea a ajuns într-o situație materială prosperă, care a ajutat-o să ocupe 
un loc proeminent în viața politică şi culturală a neamului. Dar din pricina 
luptelor ce se dădeau în jurul tronului, ea era adesea silită să emigreze către 
adăposturile de cultură din centrul şi Răsăritul european, care stăteau în 
legătură cu Apusul. Prin aceste emigrări s-a deschis pentru cultura 
românească, închisă până atunci în formele strimte şi rigide ale slavonismului 
şi ortodoxiei, o fereastră prin care a năpădit aerul proaspăt al civilizației 
occidentale. 

Contactul acesta cultural s-a făcut mai intens în Constantinopol şi în 
Polonia. 

Apropierea de mişcarea umanistă a Poloniei a înviorat viața literară a 
Moldovei, dând naştere istoriografiei naţionale; în mediul cosmopolit al Con- 
stantinopolului s-au format scriitori ca Dimitrie Cantemir, stolnicul Constantin 
Cantacuzino şi, înaintea lor, Nicolae Milescu, contimporanul lui Dosoftei şi 
sprijinitorul moldovenilor la curtea țarilor. 

VIAŢA 

Deşi din punct de vedere cronologic Nicolae Milescu urmează după 
Grigore Ureche, totuşi, fiindcă prin latura activităţii sale de scriitor în limba 
română se apropie mai mult de literatura religioasă, ne vom ocupa de el 
înaintea cronicarilor. 


Nicolae Milescu este atât prin cultură şi prin agerimea minții, cât şi prin 
viața sa bogată în peripeții —- un adevărat roman - una din figurile cele mai 
interesante ale trecutului nostru. A început ca grămătic pe lângă curtea 
domnilor moldoveni, a aspirat într-o vreme la tronul ţării, a fost descoperit şi a 
luat drumul pribegiei, a călătorit prin Occident până la curtea lui Ludovic al 
XIV-lea şi în Orient până la meleagurile îndepărtate ale Chinei, şi, în sfârşit, a 
fost solicitat să aducă luminile lui, în chestiuni de dogmă ortodoxă, marilor 
jansenişti de la Port-Royal. 

S-a născut în anul 1637. Şi-a început instrucțiunea în Moldova, poate la 
şcoala întemeiată de Vasile Lupu, şi apoi, în împrejurări pe care nu le 
cunoaştem bine, a trecut la Constantinopol, în şcoala patriarhiei. Aici a avut ca 
profesor, printre alţii, şi pe Gherman Vlasios, originar din insula Corfu, care 
învățase în Italia şi pe care îl găsim într-o vreme la laşi, de unde pleca spre 
țarul Rusiei, prezentat, în scrisori date de Vasile Lupu, „ca un învăţat care 
poate să răspundă la orice chestiune religioasă”. 

În mediul cosmopolit al Constantinopolului, Milescu şi-a desăvârşit 
cunoştinţele în limba greacă şi latină, de care avea să se servească mai târziu în 
operele sale şi în discuţiile cu reprezentanții diplomatici ai Occidentului, întors 
în Moldova, pe timpul domniei lui Gheorghe Ştefan, cu o cultură neobişnuită pe 
acele vremuri în țara sa, i se încredințează sarcina de grămătic pe lângă curtea 
domnească. Grămăticul, un fel de secretar particular al domnului, se alegea 
dintre cei mai buni cunoscători ai limbilor străine. 

Domnia lui Gheorghe Ştefan n-a ţinut multă vreme. Chemat de vizir la 
Poartă „ca să sărute - după obicei — poala sultanului”, Gheorghe Ştefan s-a 
simţit, cum spune cronicarul, în „cumpăna vieţii” şi a preferat să-şi strângă 
averea şi să plece în exil. 

Sub urmaşul lui Gheorghe Ştefan, sub Gheorghe Ghica, Milescu ajunge 
mare spătar şi dobândeşte atâta încredere din partea domnului său, încât 
atunci când acesta e strămutat în Țara Românească el îl urmează păstrându-şi 
dre-gătoria. 

În Muntenia Milescu rămâne până la mazilirea lui Gheorghe Ghica, în 
1660, când se întoarce în Moldova, unde căpătase domnia Ştefăniţă, fiul lui 
Vasile Lupu. 

Între tânărul domn, care copilărise şi-şi făcuse şi el educaţia în şcolile 
greceşti din Constantinopol, şi între Nicolae Milescu, tânăr şi el - nu împlinise 
încă 25 de ani — se legă o prietenie aşa de strânsă, încât amintirea ei a rămas 
multă vreme în Moldova. lată cum a cules-o, din tradiția orală, Neculce: „Era 
un boier, Nicolae Milescu Spătaru, de la Vaslui, şi ştia multe limbi: elineşte, 
slovineşte, greceşte şi turceşte. Şi era mândru şi bogat, şi îmbla cu povodnicil 
domneşti înainte, cu buzdugane şi cu paluşe, cu soltare, tot sârmă, la cai. Şi lui 
Ştefăniță Vodă îi era drag şi-l ţinea prea bine, şi tot la masă îl punea şi se 
giuca în cărți cu dânsul şi la sfaturi, că era atunci grămătic la dânsul.” 

Dar de această viață fericită nu s-a putut bucura multă vreme, căci 
împrejurările erau turburi atunci în Moldova. Ştefăniță-vodă muri de lingoare, 
pe când se găsea la hotarul dinspre Nistru. Atunci Milescu plecă în Muntenia, 
unde se afla ca domn Grigore Ghica, fiul fostului său protector (1660-1664). 


Acesta îl trimite la Constantinopol, în calitate de capuchehaie, şi acolo, în 
capitala imperiului turcesc, Milescu are prilejul să reînnoiască vechile 
cunoştinţe şi să intre în legături cu lumea diplomatică a Occidentului. 

Povodnic -— cal de alai. 

În Constantinopol rămâne până în 1664, când Grigore Ghica este mazilit. 
Sub domnul următor, Milescu pleacă spre Occident, într-o lungă călătorie ale 
cărei date nu ne sunt încă precis cunoscute. 

Îl găsim într-o vreme la Berlin, pe lângă marele elector Frederic Wilhelm 
de Brandenburg, apoi trece la Stettin, în Pomerania, unde se afla domnul 
Gheorghe Ştefan, care, părăsind Moldova de frica turcilor, se stabilise aci cu 
tovarăşa vieţii lui, Anastasia, şi cu o suită numeroasă de moldoveni. Milescu 
este bine primit la curtea domnului pribeag, care simțea nevoia unui bun 
cunoscător de limbi străine, ca să-l poată întrebuința în misiuni diplomatice. 
Este trimis cu scrisori la Stockholm, pe lângă regele Suediei, unde are prilejul 
să cunoască pe ambasadorul Franţei, Arnauld de Pomponne, om foarte cult, 
prieten al doamnei de Sevigne şi care, mai târziu, a ajuns ministru al afacerilor 
străine. Marchizul de Pomponne este uimit — după cum mărturiseşte chiar el — 
de cultura vastă a boierului moldovean: „Un homme şi voisin de la Tartarie, 
autant instruit aux langues et avec une connaissance aussi generale de toute 
chose”. Între moldoveanul cult, venit din ţinuturile puţin cunoscute până 
atunci în Occident, şi între marchizul, ambasador al lui Ludovic al XIV-lea, se 
leagă o prietenie aşa de strânsă, încât în clima aspră şi friguroasă a Nordului, 
cei doi diplomați îşi petrec zilele discutând la gura sobei şi împăr-tăşindu-şi 
impresiile şi cunoştințelE. În acele împrejurări a scris Milescu, pentru 
Janseniştii de la Port-Royal, una din operele sale. 

După sfaturile ambasadorului francez, Milescu, înarmat cu scrisori din 
partea regelui Suediei şi a lui Gheorghe Ştefan, pleacă în misiune diplomatică 
în Franţa, pe lângă Ludovic al XIV-leA. Însă în momentul când sosi în Paris 
(iulie 1667), regele Soare se afla prins în războiul împotriva Spaniei şi conducea 
el însuşi operaţiunile pe câmpul de luptă. În lipsa regelui, Milescu e primit de 
ministrul De Lionne, care, luând scrisorile aduse de spătar, le trimite prin-tr-un 
curier special pe frontul de luptă. Regele Soare dă ordin ambasadorului său din 
Constantinopol să sprijine pe Gheorghe Ştefan pe lângă Poartă. Însă toate 
insistențele depuse de ambasadorul Franţei pentru restabilirea în domnie a lui 
Gheorghe Ştefan rămân zadarnice. 

Spătarul se întorace la Stettin, aducând răspunsul lui Ludovic al XIV-lea 
către Gheorghe Ştefan. Dar peste câteva luni moare Gheorghe Ştefan, şi 
Milescu e nevoit să revină în țară. 

În Moldova domnea pe acea vreme Alexandru Iliaş, care trăise, înainte de 
a fi domn, departe de ţară şi îi uitase obiceiurile, astfel că, revenind la domnie, 
intrase în conflict cu boierimea pământeană. Un om mândru şi ambițios ca 
spătarul Milescu, care cunoştea atâtea limbi şi străbătuse atâtea ţări, care 
legase prietenie cu diplomaţi însemnați, era firesc să caute a profita de 
neînțelegerea iscată între domn şi boieri şi să aspire la tron. 

În această epocă se va fi întâmplat acea dramă pe care ne-o descrie 
Neculce în O samă de cuvinte. Cronicarul o aşează însă în domnia lui Ştefă- 


niță-vodă. El ne povesteşte că Milescu „a scris nişte cărți viclene şi le-au pus 
într-un băț sfredelit, şi le-au trimes la Constantin Vodă cel Bătrân Basarab, în 
Țara Leşească, ca să vie să scoată pre Ștefăniță Vodă din domnie”. Constan-tin- 
vodă însă „au trimes bățul acel sfredelit, cu cărți cu tot, înapoi la Ștefăniță 
Vodă”. Acesta, văzând trădarea celui căruia îi arătase atâta încredere şi 
prietenie, s-a mâniat „şi au adus pre Milescu înaintea lui, în casa cea mică, şi 
au pus pre călău de i-au tăiat nasul”1. 

Deşi nu trecuse mai mult de o jumătate de veac de la această întâmplare, 
totuşi se pare că cel puţin o parte din liniile ei adevărate au fost şterse din 
amintirea bătrânilor de la care cronicarul şi-a cules ştirile. Alte izvoare 
contimporane ne spun că episodul din viața lui Milescu a avut loc pe vremea lui 
Iliaş. E mai probabil că atunci s-au petrecut lucrurile, întrucât Iliaş, care era 
străin de ţară şi stârnise nemulțumiri împotriva sa, a putut deştepta mai 
curând ambițiile spătarului, pe atunci capuchehaie la Poartă. Prin intrigile lui, 
Iliaş este mazilit, dar, înainte de a pleca din Moldova, domnul pune mâna pe 
Milescu şi-i taie cartilajele dintre nări. 

Această pedeapsă era o penalitate obişnuită în Orient. Ea venea la noi din 
vechiul drept bizantin şi se aplica acelora care aspirau la domnie. Cel* 
însemnat astfel nu mai putea trage nădejdea de a se urca vreodată pe tron. 

Drama aceasta a schimbat cu desăvârşire cursul vieții spătarului 
Milescu. Amărât şi deznădăjduit, el apucă pentru totdeauna drumul pribegiei, 
căutân-du-şi aiurea norocul. 

În ianuarie 1671 se afla pe țărmurile Bosforului, pe lângă vechiul său 
prieten din timpurile de studii, ajuns acum patriarhul Dosoftei al lerusalimului. 
După sfaturile acestuia, Milescu primeşte invitația de a se duce la curtea 
țarului din Moscova, unde se cerea cu stăruință un cunoscător de limbi străine 
care să servească de tălmaci pe lângă Ministerul de Externe şi care să poată 
traduce, în acelaşi timp, din greceşte, şi cărțile teologice necesare în acea epocă 
de consolidare a bisericii ruseşti. 

El pleacă spre Moscova prevăzut cu o scrisoare de caldă recomandare a 
patriarhului: „Om foarte savant în latină, în slavă, şi mai ales în greacă; el va 
putea învăța repede şi rusa şi să facă tot felul de traduceri. A străbătut multe 
țări şi împărăţii ca să se instruiască şi este ca un cronograf în care sunt 
adunate toate lucrurile lumil. În zadar aţi căuta un alt om asemenea. 
Dumnezeu vi-l trimite.” 

Cu asemenea recomandări, Nicolae Milescu este bine primit la Moscova. 
Este numit, în 1671, traducător pentru limbile greaca veche şi modernă, latina 
şi româna, şi ridicat la rangul de şef al corpului de tălmaci de la Consiliul 
diplomatic (Posolski Prikaz). 

Milescu îşi îndeplineşte cu devotament sarcina şi izbuteşte să câştige 
încrederea, simpatia şi prietenia şefului său, Artemon Matveiev, unchiul țarinei 
şi unul din principalii factori ai curentului de primenire a vieţii sociale ruse, 
sub influența culturii occidentale. Sprijinit astfel de Matveiev, Nicolae Milescu 
izbuteşte să fie admis în audienţă la ţar, care rămâne aşa de îneântat de el, 
încât îi încredințează sarcina de a traduce şi actele diplomatice secrete ale 
imperiului moscovit. 


1 Neculce continuă: „După aceea, Nicolae Cârnu au fugit în Țara 
Nemţească, şi au găsit acolo un doftor de-i tot slobozia sângele din obraz şi-l 
boția la nas; şi aşa din zi în zi, sângele se închega, de i-au crescut nasul la 
locu, de s-au tămăduit. lar când au venit aice în ţară, la domnia lui llieş Vodă, 
numai de-abia s-au fost cunoscând nasul că-i tăiat. Numai tot n-au şăzut în 
țară mult, de ruşine, ce s-au dus la Moscu, la marele împărat Alecsii 
Mihailovici, la tatăl marelui Petru împărat.” 

Patru ani mai târziu, în 1675, Milescu primeşte o misiune de mare 
încredere, aceea de a conduce o ambasadă rusească în China. 

A străbătut, cu acest prilej, toată Siberia, prin regiunea pe unde trece 
astăzi trenul transsiberian, şi a ajuns, după nenumărate greutăți, la Pekin. 
Amănuntele, destul de senzaţionale, ale acestei călătorii prin Siberia în China le 
vom vedea mai jos, când ne vom ocupa de ziarul călătoriei. 

După trei ani de drum, Milescu se întoarce înapoi, însă, spre marea lui 
mirare, căci lucrurile se schimbaseră în Rusia, este oprit la hotarele Siberiei 
împreună cu întreaga ambasadă. În timp ce Nicolae Milescu se afla în China, 
murise țarul Alexei Mihailovici, care-l trimisese în China, şi în locul lui venise 
altul. Acela, ascultând de intrigile tesute împotriva lui Matveiev, 1-a dizgra-țiat 
şi 1-a surghiunit la o mănăstire. Odată cu căderea lui Matveiev în dizgrație, 
trebuia să cadă şi prietenul său, spătarul Nicolae Milescu. 

Milescu mai era încă învinuit că deschisese scrisorile țarului înainte de a 
ajunge la curtea din Pekin, că luase o parte din darurile destinate împăratului 
Chinei şi că dăduse chinezilor hărțile ruseşti. Însă un om ca Milescu, cu 
cunoştinţa atâtor limbi şi cu inteligența lui vioaie, nu putea să fie lesne înlocuit 
în Rusia de atunci. De aceea nu i-a fost greu spătarului să spulbere toate 
învinuirile aduse împotriva lui şi să izbutească a fi repus în situația pe care o 
avuse mai înainte. 

Curând după întoarcerea din China, Milescu ia parte la conflictul care 
împărțise lumea rusească în două tabere: curentul greco-ortodox şi curentul 
latin-ortodox. 

Curentul latin-ortodox, care venea din Polonia prin Academia teologică 
din Kiev a lui Petru Movilă, era bănuit în cercurile habotnice moscovite că este 
infectat de catolicism şi atunci, pentru a i se pune o stavilă, s-a căutat la 
Moscova să se creeze un contra-curent, întemeiat pe tradiția greacă-orto-doxă. 
Cu sprijinul patriarhiei din Constantinopol, se înființase în Moscova o Academie 
teologică, având ca bază limba de instrucție greacă, pentru care fuseseră aduşi 
din Constantinopol câţiva mari teologi ai timpulul. Însă nici curentul latin nu 
se lăsase mai prejos şi, sub ţarul Teodosie, izbutise să întemeieze o Academie 
teologică cu caracter latiN. Între aceste două curente s-a încins o luptă aprigă, 
la care a luat parte şi spătarul Milescu cu o operă intitulată Scurtă 
demonstrare că ştiinţa şi limba eleno-greacă sunt mai necesare decât limba şi 
ştiinţa latină şi care sunt avantagiile pentru poporul slav. 

În această scriere Milescu arată importanța cunoaşterii limbii greceşti 
pentru ortodoxie, întrucât Sfânta Scriptură şi toată literatura sfinților părinți — 
temelia ortodoxiei — sunt scrise în greceşte. Limba greacă deschide apoi poarta 
către cea mai solidă cultură a antichității: filosofia şi literatura elină. Totuşi 


Milescu, care avea o solidă cultură latină, îşi încheie opera cu consideraţia că, 
„după ce a învăţat cineva limba greacă, nu mai e nici o primejdie să înveţe şi 
latina”. 

Această operă a lui Milescu a adus ruptura dintre el şi prietenul său din 
copilărie, patriarhul Dosoftei, care era principalul factor de răspândire a 
culturii greceşti în Răsăritul ortodox. Spătarul Milescu însă, adoptând 
atitudinea latinistă, era în deplină concordanţă cu curentul cel nou din Rusia, 
unde, în această epocă, se urcase pe tron Petru cel Mare. Nicolae Milescu, care 
cunoştea bine limba latină, care călătorise prin țările de cultură latină şi care 
intrase în legătură cu mulți erudiți din Occident, nu putea să nu se asocieze la 
curentul de occidentalizare susținut de Petru cel Mare. El n-a avut însă parte 
să vadă desfăşurându-se mai departe roadele reformei sociale şi culturale 
începute de Petru cel Mare, căci a murit la Moscova în anul 1708, în vârstă de 
72 de ani. 

Deşi împrejurări dramatice ale vieții sale îl siliseră să părăsească Moldova 
şi, deşi mai bine din jumătatea vieții sale (37 ani) a petrecut-o în slujba țarilor, 
totuşi Milescu n-a rupt legăturile cu neamul lul. În vremurile de cumpănă prin 
care trecea țara sa de baştină, de câte ori domnul, boierii şi mitropolitul ei i-au 
cerut sprijinul pe lângă țarii Moscovei, Milescu a stat întotdeauna în ajutorul 
lor. 

În 1673 polonii, înfrângând pe turci la Hotin, aşază ca domn în Moldova 
pe Ştefan Petriceicu. Din cauza turburărilor produse în Polonia prin interregnul 
ce a urmat, polonii se văd nevoiți să retragă garnizoanele din MoldovA. Însă 
tocmai atunci vine vestea că tătarii şi turcii au strâns armată mare şi că se 
pregătesc să intre în Moldova. Sub impresia acestor zvonuri, Ştefan Petriceicu, 
mitropolitul Dosoftei şi toată boierimea trimit scrisori către Nicolae Milescu, cu 
rugămintea ca acesta să intervină pe lângă țar ca să trimeată ajutor 
moldoveniloR. În ele domnul numeşte pe Milescu „iubitorul nostru prieten”, 
boierii îl numesc „frate”. Ruşii se mişcară însă greu, în timp ce turcii 
pătrunseseră în Moldova şi izgoniră pe Petriceicu. 

După ce se întoarse din călătoria în China, Milescu are prilejul să vină 
iar, într-un moment greu, în ajutorul moldovenilor, pe vremea lui Gheor-ghe 
Duca. 

În 1679 Gheorghe Duca primise din partea turcilor sarcina deacârmui şi 
Ucraina. Turcii vroiau însă atunci să intre în negocieri de pace cu ruşii şi 
pentru aceasta recurg la ajutorul lui Gheorghe Duca. Acesta, trimițând soli pe 
lângă țarul Rusiei, i-a îndreptat întâi către Nicolae Milescu. 

Dar mai importantă decât latura politică a activităţii lui Nicolae Milescu 
este cea culturală. Cu prilejul soliei moldovene care urmărea pacea între ruşi şi 
turci, mitropolitul Dosoftei a trimis o scrisoare către Nicolae Milescu, rugân-du- 
1 să intervie pe lângă patriarhul Moscovei ca să trimită în Moldova material 
tipografic. Scrisoarea mitropolitului învederează faima şi stima de care se 
bucura eruditul boier printre compatrioţii săi. Ea începe astfel: „Onoratului şi 
bine prețuitului domn Nicolae Spătarul, nouă prea doritului, cerem de la 
Domnul Dumnezeu Atotţiitorul pace, sănătate şi mântuire în mulți ani. Deşi 
suntem de tine despărțiți prin spaţiu, totuşi suntem împreunați prin Duhul 


Sfânt, căci te pomenim pe tine şi toată casa voastră, la sfintele şi 
dumnezeieştile Taine.” 

Dar faima lui Milescu nu s-a răspândit numai în Moldova şi în Rusia, 
unde a trăit aproape patru decenii, ci ea a trecut până departe în Occident. 
Numele său a răzbătut şi în cultura contimporană a Franţei, căci a scris, din 
îndemnul marchizului de Pomponne, o operă care a fost folosită de marii 
jansenişti de la Port-Royal în lupta deschisă de ei contra calvinilor. 

Un agent diplomatic francez, Foy de Neuville, surprins în Rusia de 
revoluție, spune despre Milescu că este „homme d'esprit et d'une conversation 
agreable”, şi într-o carte a sa despre Rusia îi închină un întreg capitol: Recueil 
des conversations de Spatharus N. Milescu sur le voyage et le commerce de la 
Chine. 

Un învățat istoric şi geograf suedez, Sparwenfeld, care călătorise prin 
toată Europa şi ştia 14 limbi, ne spune despre Milescu, cu care stătuse în 
strânse legături în timpul unei călătorii în Rusia, că este „foarte erudit (pere- 
ruditus)”. De la Milescu a căpătat, pe lângă multe manuscrise — între altele şi o 
relație a călătoriei în China - şi informații interesante despre rămăşiţele de 
triburi gotice aflătoare atunci în Crimeea. 

Numele lui Milescu A. Ajuns până la marele filosof şi savant al timpului, 
Leibniz. Celebrul filosof german, care propusese lui Petru cel Mare planul unei 
academii ruseşti menită să aducă servicii importante culturii europene, prin 
explorarea vechilor civilizații din Extremul Orient, dorind să se informeze mai 
pe larg despre China, se adresează primarului din Amsterdam, care călătorise 
în tinerețea sa prin Rusia şi care găzduise pe Petru cel Mare în călătoria de 
studii a acestuia în Occident. Primarul din Amsterdam îi vorbeşte cu acest 
prilej de spătarul Milescu, al cărui spirit şi cunoştinţe le laudă. 

Astfel moldoveanul Milescu, care a colindat o lume întreagă, de la 
țărmurile Senei până în Extremul Orient, a stat în relații cu oamenii de seamă 
ai timpului şi a izbutit să-şi creeze un nume care a trecut cu mult peste 
hotarele țării sale. 

Care a fost activitatea lui, în ce direcții s-a îndreptat şi ce importanță are 
ea pentru cultura noastră? 

OPERA 

Nicolae Milescu îşi desăvârşise instrucțiunea în marea şcoală a 
patriarhiei din Constantinopol, un fel de universitate în care, pe lângă cultura 
teologică în forma bizantino-ortodoxă, străbătuse un puternic curent de cultură 
occidentală adus de către profesorii greci care-şi formaseră cultura în 
unversită-țile Italiei. Această şcoală a patriarhiei prezenta lui Milescu, aşadar, 
un interesant amestec de cultură occidentală şi de cultură orientală. Prin unele 
din scrierile sale cu caracter teologic, dogmatic, activitatea lui Milescu se 
apropie de cultura orientală şi este o continuare a literaturii religioase; prin 
altele — şi în special prin discuţia dacă cultura elină este superioară celei latine 
şi prin ziarul călătoriei în China — Milescu se apropie de cultura occidentală. 

În activitatea lui Milescu deosebim două fazE. În prima, activitatea lui s-a 
desfăşurat prin scrieri în limba maternă; după ce a trebuit să părăsească 


pentru totdeauna ținuturile noastre, Milescu, intrând în serviciul țarilor, a 
dezvoltat o activitate în limba slavonă. 

Activitatea în limba română. Operele lui Milescu în limba română sunt 
următoarele: 

1. Istoria despre sfânta icoană a Prea Sfintei noastre stăpâne Născătoare 
de Dumnezeu Măria, 1655. S-a păstrat într-o copie a mitropolitului Moldovei 
Ghedeon, din 1723, publicată de Melchisedec în Cronica Romanului, II, p. 87. 
Această operă cuprinde istoricul legendar al unei icoane ce se află în 
mănăstirea Neamţu şi care ar fi fost dăruită, după Milescu, de lon Paleologu lui 
Alexandru cel Bun. Pe timpul când Moldova lui Alexandru cel Bun, spune 
legenda, trimisese solii săi la consiliul din Florenţa, Ion Paleologu -— pe atunci 
prinț de coroană - a trecut prin Moldova, unde i-a ieşit înainte voievodul 
moldovean cu clerul şi boierii săi. Fiul împăratului a rămas încântat de 
frumusețea şi bogăţia țării, de cuminţenia şi evlavia poporului şi, câţiva ani mai 
târziu, urcându-se pe tronul tatălui său, trimite ca dar lui Alexandru o coroană 
imperială şi o icoană făcătoare de minuni, ce se păstrează la mănăstirea 
Neamţu. 

2. O altă operă în limba română, cu caracter teologic, este o serie de 
întrebări şi Răspunsuri traduse din limba grecească, după opera patriarhului 
Atanasie al Alexandriei. Este un fel de catehism al confesiunii ortodoxe, în care, 
sub formă de întrebări şi răspunsuri, se tratează despre problemele 
fundamentale ale dogmei, precum: natura lui Dumnezeu, trinitatea, Sfânta 
Fecioară, angeologie şi eshatologie: natura îngerilor şi numărul lor, raiul, 
natura diavolilor, păcatele etc. Opera se păstrează într-un manuscris al 
Academiei Române, publicat de C. C. GiurescU. În această scriere cu multe 
„întrebări de folos” se află între altele şi următoarea frază interesantă privitoare 
la originea limbii noastre: „Dumnezeu se zice pre limba grecească theos, iar pre 
limba latinească dens, iar rumâneşte se chiamă Dumnezeu, care nume este 
luat de la latinie, în ce chip şi mai jumătate de limbă românească este luată de 
la latini”. 

3. Vechiul Testament. Opera de căpetenie a lui Nicolae Milescu pe 
tărâmul literaturii noastre religioase a fost traducerea de pe izvorul grecesc a 
Vechiului Testament, care lipsea până atunci. Se ştie că Psaltirea face parte din 
ciclul primelor traduceri româneşti; se mai ştie că românii din părțile 
Banatului, atraşi la calvinism, încercaseră pe vremea lui Coresi o traducere a 
Vechiului Testament, dar din toate strădaniile lor a apărut, în Palia de la 
Orăştie, numai primele două cărți: Crearea lumii şi leşirea evreilor din Egipt. O 
traducere integrală a Vechiului Testament nu aveam. Această operă grea a 
întreprins-o la noi, pentru întâia dată, Nicolae Milescu. Din nenorocire, izvodiri 
lui n-a ajuns până la noi — şi nici măcar o copie de pe el. Dar avem dovezi 
indiscutabile de existenţa şi circulaţia lui. O traducere, munteană după cum 
dovedeşte analiza limbiil, făcută în a doua jumătate a veacului al XVII-lea şi 
păstrată în colecția de manuscrise a Academiei Române sub cota 4389, spune 
în Cuvânt înainte către cititori — că: „Am nevoit a prepune această sfântă carte 
a Legii Vechi, cară se chiamă Biblia, toată cu toți prorocii, că Leagea Noaocă, 
adecă Evanghelia şi cealelalte cărți ale Apostolilor toate se află multe pren 


bogate locuri şi cu mâna scrise şi în tipariu date pre limba noastră 
rumânească, iar de această cartia a Legii vechi noi rumânii foarte suntem 
lipsiți”. Şi stăruind mai departe asupra faptului că „toată Cartea Legii vechi şi 
cu toți prorocii pre limba rumânească până acuM. Nu foarte s-au aflat 
prepusă”, adaogă imediat: 

1 Interesantă este şi nota scrisă cu cerneală roşie pe ultima scoarță a 
manuscrisului: „Ana Ştirbeica, fiica dumnealui răposatului Golescului, biv-vel 
spătar am scris. Mai 31, 1765, fiind de ani 45.” „lară numai un izvod, scris cu 
mâna, care l-au fost prepus Nicolae Spăta-riul Moldovan, dascăl şi învățat în 
limba elinească, care l-au izvodit de pre izvodul elinesc, ce se-au fost tipărit la 
Frangofort <Frankfurt>; ci însă şi izvo-dul acesta pentru multa pripă a acelui 
prepuitoriu, care se-au grăbit curând a-şi tălmăci şi a-şi scrie, aflatu-s-au.1 şi 
prea mare învăluială care era lucru foarte cu greu a îN. Acum şi noi, nu doară 
pentru vreo ştiinţă A. Desăvârşit a vrea unei limbi streine.” 

Pagina însă este ruptă tocmai aci unde pasajul este mai interesant, dar, 
din ştirile pe care le găsim pe verso, rezultă că textul lui Milescu a stat 
continuu sub ochii noilor traducători, care l-au folosit, căci iată ce stă scris — 
reproducem aci pasajul întreg, fiindcă nu a fost reprodus de nimeni din cei ce 
au semnalat manuscrisul: „însă şi de aceasta-ţi facem în ştire, o, iubite 
cetitoriu, ca să ştii că la elini, adecă la greci, cartea a treia a Ezdrei nu se află 
scrisă, ce numai ce sunt 2 cărți. Pentr-aceaia nici în izvodul cel rumânesc, care 
au fost prepus mai denainte de Nicolae Spătar nu fu scris, iar în izvodul cel 
slavonescii şi cel latinesc fiind şi această carte a treia a Ezdrei tipărită, acum, şi 
noi o am prepus şi aceaia în stihuri2. Iară cartea a treia, a macaveilor, în 
izvodul cel latinescu nu iaste, iar în cel slovenesc şi în cel elinesc iaste, ce nic 
acastA. De noi încă nu se-au lăsat, ce se-au prepus. lar aceştiia, stihuri pre 
margine la capete nu i se-au pus, ce aşa se-au aşezat, fără de stihuri, precum 
iaste la slovani şi la elini şi cum să află şi în izvodul cel rumânesc cartea acasta 
toată, tot fără de stihuri.” 

Textul acestei traduceri muntene — pe care noi înclinăm a o atribui 
fraților Greceanu - a fost utilizat, precum a observat şi colegul Şt. Ciobanu, la 
noua retraducere a Bibliei din 1688. Dacă ținem seamă de faptul că Biblia lui 
Şerban a fost la noi continuu în circulaţie până la traducerea părintelui Gala 
Galaction, atunci se va înțelege mai bine însemnătatea operei lui Nicolae 
Milescu, din nenorocire pierdută. 

Cu acestea şi cu traducerea unui mic Molitvelnic, conținând rugăciuni de 
seară, traducere făcută pentru nevoile sufleteşti ale domnitorului Gheorghe 
Ştefan, pe când acesta trăia în exil la Stettin, se încheie activitatea lui Milescu 
în limba română. 

ENCHIiRiDiION. După trecerea în Rusia, Milescu intră în serviciul țarilor şi 
activitatea lui se desfăşoară de aci înainte în limbi străine. Ca o punte de 
trecere între activitatea lui în limba română şi cea de mai târziu în limba rusă, 
putem considera opera pe care a publicat-o la Stockholm: 

Enchiridion EyxsipâSiou sive Stella Orientalis Occidentali splendens, id 
est sensus ecclesiae orientalis scilicet graecae, de transubstantione Domini 
aliisque controversiis, a Nicolao Spadario -Moldovalaccone <sic>, barone ac 


olim generali Wallachiae, conscriptum Holmiae <Stockholm> mense Februarii, 
sau pe româneşte: Manual Steaua Orientului strălucind în Occident, adică felul 
cum înţelege biserica orientală ortodoxă dogma transubstanțierii Domnului şi 
despre alte controverse, de Nicolae Milescu Spătarul moldo-valah şi odinioară 
general al Valahiei, scris în Stockholm în luna februarie. 

1 Foaia ruptă. 

2 Este vorba de citatele de pe margine. 

Nicolae Milescu a scris această operă după stăruința agentului 
diplomatic al Franţei la Stockholm, Arnauld de Pomponne, cu care se 
împrietenise. Arnauld de Pomponne era înrudit cu marele teolog şi savant de la 
Port-Royal, Arnauld, una din figurile marcante ale culturii franceze din epoca 
lui Ludovic al XIV-lea. Arnauld scrisese, împreună cu Nicole, celebra Logică de 
la Port-Royal şi a fost un apărător fanatic al jansenismului împotriva 
protestanților. El intrase într-o polemică aprinsă cu pastorul calvin Jean 
Claude, pe chestia interpretării dogmei transubstanțţierii şi a altor puncte de 
divergență între catolici şi calvini. Jean Claude susținea că, în privința acestei 
dogme! protestanții sunt alături de ortodocşi. Atunci Arnauld a scris rudei 
sale, ambasadorul Franței la Stockholm, care s-a adresat pentru lămuriri lui 
Milescu. Din îndemnul marchizului de Pomponne, Milescu a scris astfel opera 
sa Enchiridion sive Stella Orientalis Occidentali splendens în limba latină şi 
greacă. Marchizul a trimis apoi această operă, tipărită la Stockholm, lui 
Arnauld şi Nicole, care s-au folosit de ea, reproducând textul latin al lui Milescu 
în răspunsul pe care l-au dat lui Jean Claude, prin scrierea lor intitulată La 
perpetuite de la foy (cap. IV). 

Activitatea TEOLOGic-iSTORicĂ din rusia. După aceasta Milescu trece în 
Rusia, unde, pe lângă însărcinarea de a traduce corespondența diplomatică de 
la Ministerul de Externe, e îndemnat să îmbogăţească literatura rusească cu 
lucrări teologice şi istorice, menite, în bună parte, să prezinte pe ruşi ca pe 
liberatorii popoarelor creştine de sub jugul turcilor. Sub imboldul sferelor 
conducătoare ale bisericii din Rusia, Nicolae Milescu traduce o bibliotecă 
întreagă de cărți cu caracter, în parte, teologic. Aşa, de exemplu, traduce 
Aritmologhion, un curios tratat care caută să explice simbolica numerelor (3, 7, 
9 etc), şi Hresmologhion. O altă carte, cu titlul Culegeri de patru monarhii sau 
Profeţiile lui Daniel, tradusă după un manuscris grecesc al lui Paisie Ligaridis, 
este o operă în care se expun profeţiile făcute de Daniel lui Nabucodonosor, 
asupra celor patru monarhii care aveau să stă-pânească, succesiv, lumea 
(haldei, perşi, romani, bizantini). Dar această operă, într-un manuscris copiat 
de Milescu însuşi pentru Petru cel Mare, se încheie cu un epilog care dădea 
glas nădejdilor pe care ai săi şi creştinii din Balcani le puneau în ridicarea 
Rusiei: „Rugăm <pe Dumnezeu) să ridice pe ţarul nostru autocrat şi ales de 
Dumnezeu, Petru ÎlexievicI. Ca să poată cu mâna sa puternică şi braţul său 
răzbunător să distrugă şi să învingă mârşavul neam al lui MahomeT. Şi să 
ridice semnul credinţei celei drepte ca odinioară Constantin cel Mare”. 

O altă operă, Sibilele, tratează despre prorocirile Sibilelor privitoare la 
diferitele împărăţii care vor stăpâni, pe rând, lumea. Cartea cuprinde 
interesante aluzii la distrugerea împărăției turceşti prin Rusia, ca de pildă: „Vai 


vouă saracinilor şi arabilor, că vulturul cu două capete de la nord — este vorba 
de stema rusească - va distruge puterea voastră a musulmanilor prin armele 
crucil. Împărăţia voastră va fi nimicită”. 

Un alt manuscris, Vasilologhion, este un fel de istorie universală, cuprin- 
zând biografiile împăraților perşi, apoi asirieni, romani şi bizantini, un fel de 
cronograf, care dezvoltă ideea monarhiei de drept divin, idee foarte scumpă 
țarilor de atunci. 

Un dicționar grec-latin-rus, deşi pierdut, a intrat totuşi în compoziția 
lucrărilor lexicografice de acest gen în Rusia. 

În sfârşit, o altă operă se referă la construcţia bisericii Sfânta Sofia din 
Constantinopol, dar această carte nu este, cum ne-am fi aşteptat, o scriere 
istorică în care să ni se înfățişeze împrejurările în care a avut loc zidirea 
bisericii, ci ea cuprinde mai mult legende populare despre minunile ce s-au 
arătat cu prilejul înălțării faimoasei biserici, scoase probabil dintr-un cronograf 
bizantin. 

Mai târziu însă, Milescu se emancipează din cercul acestor idei cu 
caracter religios şi istoriografie tendențţios şi se ridică, prin ziarul călătoriei în 
China, pe culmi nemaiatinse până la el în cultura rusească. 

Călătoria în china. Cea mai importantă dintre operele lui Nicolae Milescu, 
scrisă în timpul pribegiei sale în Rusia, este ziarul călătoriei prin Siberia în 
China. 

Nu ştim peripeţiile drumului de la Moscova până la Tobolsk, deoarece 
ziarul lui Milescu începe cu povestirea călătoriei de la Tobolsk înainte. Plecarea 
din Tobolsk se face în ziua de 2 mai 16075, într-o duminică seara, pe râul Irtici, 
în vase vâslite cu lopeţi. De la confluenţa cu Obi se îndreaptă spre răsărit, şi, 
urmând linia râurilor, merge către lacul Baical. De acolo, trecând printre iurturi 
de mongoli, urcă munți, tăind ape de-a curmezişul, străbate câmpii aproape 
pustii. Iarna îi apucă pe cale, în regiunile lacului Baical. Vânturile se dezlănţuie 
cu furie; ninsoarea şi zloata îi biciuie aspru. Drumul prin aceste ținuturi 
necunoscute este din ce în ce mai anevoios. „Am stat — scrie Milescu la 26 
decemvrie - lângă râul Argun toată ziua, ca să se odihnească vitele, ca să le mai 
adăpostim şi să le hrănim, deoarece caii şi cămilele stătuse în drum şi ologise 
atât, încât a trebuit să le facem papuci de papură. Lemne n-am avut decât de 
sălcii uscate.” 

Din pricina frigului şi a oboselii, cămilele şi caii mor pe drum. Merindele 
se găseau anevoie. Populația nomadă din acele ținuturi, cum îi zărea din 
depărtări, o lua la fugă cu turme cu tot; în alte părți se pomenesc împresurați 
de tunguşi îmbrăcaţi în zale şi înarmaţi cu arcuri. În sfârşit, cu multă greutate, 
izbutesc să-şi croiască drum şi să repeadă înainte un sol, spre a da de veste 
autorităților chineze că soseşte ambasada rusă. Pe la începutul lui ianuarie, pe 
coasta unui deal, Milescu întâlneşte pe trimisul său însoţit de vreo şaizeci de 
chinezi. „Slavă ţie, Doamne!” notează el, uşurat, în ziarul său de drum. 

Autoritățile chineze de la graniță, după ce se interesează mai întâi asupra 
intențiunilor cu care vin — dacă aduc pace sau război — cer să li se prezinte 
scrisorile pe care le aveau asupra lor. Este aci începutul unei lungi controverse 
de protocol, care va dura tot timpul şederii lui Milescu în China. Chinezii vroiau 


să se convingă dacă într-adevăr Milescu este purtătorul unei scrisori a țarului 
şi, mai ales, dacă are la sine — precum anunțaseră solii — scrisoarea împăratului 
chinez către ţarul Rusiel. În zadar încearcă Milescu să le demonstreze că el este 
ambasadorul țarului şi ca atare n-are să predea scrisorile decât în mâinile 
împăratului Chinei. Mandarinii nu se dau bătuţi. Şi numai după ce acesta le 
arată scrisoarea împăratului lor, într-o cutie acoperită cu mătase galbenă, 
mandarinii, cuprinşi de evlavie, cad în genunchi, fiecare puându-şi-o la cap, 
cum se obişnuieşte la noi în biserică, în fața altarului, la sfintele daruri. 

Dar cu aceasta nu se curmă formalitățile chineze. Ambasada este oprită 
pe loc până la sosirea din Pekin a lui askaniama, al patrulea în rang din 
împărăţia chineză, reprezentantul Ministerului de Externe. Pe la sfârşitul lui 
februarie, soseşte şi ashaniama şi începe o discuţie lungă: care din ei trebuie să 
facă vizită mai întâi celuilalt? 

După găsirea soluţiunii care a salvat demnitatea ambilor demnitari, 
începe o altă discuțiune. Askaniama pretindea să vadă scrisoarea țarului, ceea 
ce Milescu nu admitea nici în ruptul capului. Chinezul se vede nevoit să 
comunice aceasta la Pekin. Pe la începutul lui aprilie, askaniama primeşte 
ordinul să aducă în capitală ambasada rusească. În acest interval, ruşii 
sărbătoresc Pastele. Chinezii urmăresc cu interes obiceiurile ortodoxe ale 
ruşilor şi, încetul cu încetul, se face o apropiere sufletească între cele două 
tabere. Chinezii trimit lui Milescu orez, fructe şi legume. Milescu pune pe 
cazacii săi să cânte cântecul lor popular: Dunăre, Dunăre. 

La 26 aprilie, din ordinul împăratului Chinei, caravana se pune în 
mişcare şi, trecând prin pustiul Gobi, unde caii şi cămilele se afundau în nisip 
până la genunchi, ajung, după multe alte greutăți, la zidul cel mare al Chinei, 
unde li se deschid porţile de fier către Pekin. Aci din nou se reia discuția de 
protocol de la graniță. Este interesantă lupta aprigă şi îndelungată — aproape o 
lună de zile — pe care o duce, pe chestie de etichetă, Milescu al nostru, zelos de 
a apăra demnitatea şi prestigiul țarului, cu mandarinii, care țineau cu sfințenie 
să nu se ştirbească nimic din uzul consacrat din bătrâni. 

Pentru ca pertractările să poată merge mai uşor, mandarinii aduc un 
european, pe iezuitul Ferdinand Verbiest, originar din Olanda, care trăise 28 de 
ani în China. Acesta începe conversaţia în limba chineză, dar aflând că solul 
cunoaşte limba latină, continuă discuţia cu el direct în latineşte, spre marea 
uimire a mandarinilor. 

În sfârşit, după discuţii prelungite o lună de zile, se ţine un mare consiliu 
de mandarini, în care se hotărăşte să se adopte o soluţie intermediară, menită 
să salveze onoarea celor doi împărați: Milescu trebuia să ducă la palatul 
imperial din Pekin scrisorile de acreditare, pe care însă nu avea să le dea în 
mâna marelui han, ci să le depună în mâna marelui kolai. Potrivit acestei 
înțelegeri, în ziua de 4 iunie, din porunca împăratului, se pregăteşte la palat 
locul de primire a ambasadel. Înainte de răsăritul soarelui, se trimit, la conacul 
unde fuseseră găzduiţi solii Rusiei, cai. Ambasada încalecă şi Milescu depune 
scrisorile de acreditare înaintea marelui kolai, care era rudă apropiată a 
împăratului şi mandarinul care guverna întreaga Chină. După aceasta 
ambasada rusă se retrage, fără a spune un cuvânt. Trec apoi vreo 11 zilE. 


Împăratul aştepta ca să se aşeze lună plină. În ziua de 15 iunie, după ce se 
aşezase luna plină, împăratul cheamă din nou ambasada la palatul săU. 
Înainte de răsăritul soarelui, li se aduc cai, şi solul cu suita sa porneşte spre 
palat. 

Milescu descrie apoi tot pitorescul exotic şi bogăţia feerică a curții şi a 
tronului imperial din PekiN. Însoţită de un întreg alai, ambasada străbate 
drumuri pavate cu marmoră, merge printre pavilioane înalte de cărămidă roşie, 
acoperite cu țigle galbene şi cupole aurite, traversează pârâiaşe cu podeţe 
fantastice de marmoră albă sculptată, se strecoară pe sub cinci rânduri de 
porți, trece prin grădini cu copaci mari şi flori exotice şi, în cele din urmă, 
ajunge în sala tronului. Aci, înaintea unei scări de marmoră, îi aşteptau oameni 
de serviciu îmbrăcați în haine roşii, arcaşi îmbrăcați în aur şi ostaşi cu lănci 
uriaşe şi cu cozi de leoparzi. 

Milescu notează cu amănunțime ceremonialul primirii solilor la curtea 
din Pekin, ceremonial statornicit printr-o tradiție seculară, în forme de o fixitate 
aproape hieratică; el ne povesteşte, cu vioiciune, şi încercarea lui de a înfrânge, 
în cinstea ţarului pe care îl reprezenta, protocolul chinez ce i se părea umilitor 
pentru un european şi un ambasador. 

Împăratul era un tânăr de 23 de anl. În jurul lui, stăteau frații săi, 
îmbrăcați în blănuri albe, şi nobilii, cu pene de păun pe cap. Se serveşte ceai; 
împrejur cântă muzica, pe când în vase de bronz ard mirodenii. Recepţia se 
sfâr-şeşte fără ca ambasada să spună un singur cuvânt. 

Împăratul însuşi este minunat de persoana ambasadorului şi trimite, 
după a doua recepție, un pictor să-l zugrăvească în portul lui de la recepție, cu 
blana pe el şi cu lancea şi buzduganul în mână. Acest portret, trecut apoi 
ambasadei chineze din Paris, se păstra încă la începutul războiului mondial. 

Câteva zile mai târziu, solia rusească este primită la masă. Împăratul 
adresează abia acum, prin interpret, cuvântul solului, interesându-se de 
vârsta, talia şi anii de domnie ai țarului. 

Dar către sfârşitul lui august, relaţiile dintre ambasadă şi curtea chineză 
se răcesc, din cauză că Milescu nu voia să primească, după datină, darurile 
către ţar în genunchi şi pentru că scrisoarea împăratului chinez cuprindea 
termeni de mândrie, care erau considerați de sol ca jignitori pentru demnitatea 
țarului. Din această pricină, ambasada, luând darurile, primeşte ordinul să 
părăsească imediat Pekinul. La 1 septembrie spătarul Milescu pleacă, ducând 
cu el pentru ţar un splendid rubin cumpărat de la un mandarin. Ambasada 
apucă pe acelaşi drum pe care venise. La 7 iunie sosesc la lenisei, dar aci îi 
aştepta o surpriză neplăcută. Sunt opriţi în cale din ordinul noului țar, Teodor 
Alexievici; sunt percheziționați; li se confiscă lucrurile de preț, între altele un 
rubin mare, „diamantul cât un ou de porumb” de care vorbeşte Neculce, 
cumpărat în China pentru ţar; dar, în sfârşit, li se îngăduie drumul spre 
Moscova. 

Întâmplările acestei călătorii au fost povestite de Milescu în formă de 
rapoarte oficiale în limba slavo-rusă. Opera este alcătuită din trei cărți: despre 
traversarea Siberiei, a doua despre misiunea lui în China, şi a treia, o descriere 
generală a Chinei. Această ultimă carte este însă, după cum a arătat John F. 


Baddeley, o compilaţie, pe alocurea chiar traducere după opera scrisă în limba 
latină a iezuitului Martini: Atlas sinensis. Era firesc ca Milescu, după ce a 
descris peripeţiile drumului său până la Pekin şi misiunea lui la împăratul 
Chinei, pentru a satisface curiozitatea țarului, să caute a-i prezenta şi o 
înfăţişare generală a Chinei din punct de vedere istoric şi geografic. Dar cum el 
nu văzuse decât o parte restrânsă din teritoriul chinez, a recurs atunci la opera 
lui Martini, pe care a tradus-o în ruseşte, intercalând şi multe observaţii 
personale. Exceptând deci această parte de compilaţie, opera lui Milescu nu 
este numai ziarul plin de peripeții al unei ambasade trimisă în misiune 
diplomatică în China, ci este în acelaşi timp şi o carte modernă de explorare 
ştiinţifică a unor ţinuturi până atunci puţin cunoscute europenilor. Călătorind 
pe drumuri necunoscute, printre popoare de rase diferite, vâslind pe râuri pe 
care nu mai vâslise nici un european până la el, curiozitatea veşnic trează a 
acestui moldovean din secolul al XVII-lea se opreşte asupra configurației 
solului, descrie în amănunțimi râurile pe care le străbate, notează aspectul 
particular al munților, face măsurători topografice, se opreşte îndelung ca să 
observe țărmurile lacului Baical, „care nu s-a văzut nici de geografii vechi, nici 
de cei moderni. Au descris lacuri şi bălți mult mai mici, iar despre Baicalsca, 
care este atât de mare, nu au pomenit nimica”. Pentru a-l descrie, străbate 
lacul, îl înconjoară, încearcă să-i măsoare adâncimea; descrie țărmurile 
stâncoase, vorbeşte despre munţii cu frunţile acoperite veşnic de nea, despre 
gheața lacului groasă de un stânjen şi care ține aproape o jumătate de an, 
despre pădurile de cedri. 

Dar pe Milescu nu-l interesează numai aspectul geografic al ținuturilor, 
ci şi cel etnografic. Privirea lui iscoditoare caută să prindă şi viața specific 
omenească pe care o trăiesc populațiile aşa de variate ca înfăţişare, pe acele 
îndepărtate meleaguri: ocupaţia, armele, manifestările religioase, superstiţiile. 
De pildă, despre ostiaci ne spune că: „Au meceturi în care sunt idoli sculptați 
de argint, aramă şi de lemn, de felurite forme”; Cel jjSC închină stând jos; cad 
în extaze şi dănțuiesc: iar când ucid în pădure un urs, îl târăsc în curte şi în 
casă si, trăgând cu arcurile, înfig în el săgeți şi-l bat şi sar şi joacă zicând că se 
roagă lui Şeitan (diavolul), care, după cum cred ei, merge din curte în curte”. 

Tot materialul acesta vast de observații variate este expus într-un stil plin 
de sobrietate şi coloare, din care nu lipsesc uneori şi accente de duioşie. Pe 
țărmurile leniseiului, la 7.000 km depărtare de Moldova, îneântat, într-o zi de 
primăvară, de lanurile înverzite care luceau în bătaia soarelui, gândul lui 
înviorat se întoarce spre plaiurile copilăriei şi atunci notează, mişcat, în ziarul 
de călătorie: „Partea locului este foarte mândră, adueându-mi aminte de 
Moldova, iar fluviul lenisei de Dunăre”. 

Opera aceasta i-a câştigat pe drept lui Milescu un renume european. Un 
savant englez contimporan, vorbind despre el, îl caracterizează astfel: „Situaţia 
şi faima lui este unică. Nu poate fi mailuşor de arătat cât de mare contrast era 
între acest învățat român şi între cazacii inculți, înaintaşii lui, în cercetarea 
drumului spre China. Ce a scris formează un întreg bogat de informațiuni 
topografice asupra Asiei de nord, remarcabil prin întindere şi preciziune. Pentru 


timpul când a fost scris, nu are comparație în istoria literaturii ruseşti. Mai 
mult, dacă lăsăm la o parte China, e fără comparație în literatura lumii.” 

Din nenorocire, această operă a lui Milescu, scrisă într-o limbă străină, a 
circulat mai mult în lumea slavă şi greacă, a ațâțat curiozitatea unor savanți 
din Occident, dar nu a rodit cultura noastră națională şi nici până astăzi nu 
avem încă în limba română o traducere completa şi corectă a ziarului de 
călătorie în China. 

acolo, p. 175-178, sunt amintite principalele studii ruseşti asupra lui Nicolae 
Milescu. 

CRONOGRAFELE 

Tranziţia de la literatura religioasă la literatura istorică o formează 
cronografele, acele repertorii de istorie universală care au fost alcătuite, după 
cum s-a văzut la p. 11 şi 19, în Bizanţ. Ele începeau povestirea evenimentelor 
odată cu creaţiunea lumii, încorporau toată tradiția biblică, împânzită cu 
legende apocrife, şi continuau apoi cu istoria evreilor, asirienilor, egiptenilor, 
perşilor, grecilor, romanilor, bizantinilor, mergând până în vremea scriitorului, 
începute în secolul al VI-lea cu Malalas, ele au fost necontenit amplificate, 
prescurtate, continuate, chiar în perioada neogreacă, până în secolul al XVII-lea 
la Dorotei al Monembaziei şi la Cigala. 

Cel mai popular cronograf a fost al călugărului Manasses, care şi-a scris 
opera în versuri pline de flori retorice şi de inversiuni sintactice, ducând 
povestirea evenimentelor până la moartea împăratului Nichifor Botniatul 
(1081). Cronograful lui Manasses, tradus în limba slavă, a fost răspândit în 
vechile noastre mănăstiri şi a influențat, după cum s-a văzut, destul de intens, 
pe călugării cronicari din veacul al XVI-lea: Macarie şi Azarie, şi prin aceştia, 
indirect pe Ureche. 

Prin materialul biblic prescurtat, prin numeroasele legende apocrife, prin 
anecdotele istorice interesante, prin bogatul strat folcloric şi, în sfârşit, prin 
elementele de istorie universală, cronografele au fost mult răspândite şi citite la 
noi. Ele au deşteptat curiozitatea pentru lucrurile istorice şi au stat pe masa de 
lucru a marilor cărturari din trecutul nostru, ca Dosoftei şi Miron Costin. 

CRONOGRAFE DE ORIGINE SLAVĂ 

Cel mai vechi cronograf cunoscut în limba românească a fost tradus în 
anul 1620 de călugărul oltean Moxa Mihail, cel care a tradus pe vremea lui 
Matei Basarab şi Pravila de la Govora. El spune că scrie din îndemnul 
episcopului Teofil de la Râmnic, care a ajuns mai târziu mitropolit. Pe scoarța 
legăturii de lemn, îmbrăcată în piele, câteva note ne destăinuie că manuscrisul 
fusese cândva al mănăstirii Bistriţa. A fost cumpărat, pe vremuri, în Bucureşti, 
de profesorul rus V. Gregorovici şi se păstrează acum în Muzeul Rumianţov din 
Moscova. După o copie făcută de Gr. Tocilescu, cronograful a fost publicat în 
întregime, în caractere chirilice, de B. P. Haşdeu, înCuvente den bătrâni. Moxa 
spune că tălmăceşte din „cărți slavoneşti”. După izvoarele utilizate, cronograful 
lui Moxa se împarte, după cum a observat I. Bogdan, în două părți. Prima parte 
merge până la Mihail, unde călugărul compilator, dându-şi seama că nu poate 
„afla adâncul scripturilor”, după cum nu poate număra „stealele ceriului, nice 
năsipul măriei”, pune „odihnă condeiului”, ca vâsla-şul care, ajuns în limanul 
mării, aduce corabia la țărm. „De-acum s-au scos dentr-alte izvoade.” I. Bogdan 
a identificat şi publicat izvoarele slave din care şi-a alcătuit Moxa a doua parte 
a compilației sale. Este aşa-numita Arătare în scurt a celor întâmplate de la 


Adam până în zilele noastre (Skazanije vu kratce ), care se găseşte anexată ca 
introducere la analele sârbeşti din veacul al XV-lea şi al XVI-lea şi care a 
circulat şi în mănăstirile noastre, copiată adesea la începutul analelor 
moldoveneşti în limba slavă. Prima parte şi cea mai întinsă are la baza ei, 
precum au arătat Gregorovici, Haşdeu şi Bogdan, cronograful lui Manasses 
tradus în limba slavă. Domnişoara Margareta Ştefănescu, ignorând studiul 
anterior al lui Bogdan, a arătat că în cronograful lui Moxa se găsesc pasaje 
întregi luate din Manasses, dar că în genere el extrage ceea ce convenea 
punctului de vedere religios şi moral. Am arătat însă în altă parte că 
cronograful lui Moxa „nu este o simplă traducere sau prescurtare după 
Manasses, căci, pe lângă omisiuni însemnate şi transpuneri de text, Moxa 
cuprinde numeroase elemente care lipsesc din Manasses, dar se regăsesc în 
alte cronografe bizantine”. Un asemenea adaos este, între altele, grațioasa 
legendă a Casiei — un ecou al folclorului bizantin - povestită concis, pe care o 
reproducem aci şi ca o probă de limbă a timpului. 

Cronograful începe prin a povesti că împăratul Theofil, vroind să-şi 
găsească o soție, adună, prin crainici, în palatul său, toate fecioarele frumoase 
şi înțelepte din împărăție. Cea aleasă trebuia să primească din mâna împăra- 
lui, ca şi zeițele din mitul troian, un măr de aur. „El văzu - continuă apoi 
cronograful — o fată prea frumoasă şi înțeleaptă. Deci grăi către dânsa cu ispită: 
« Pentru muiare au venit răul în lume». Ea răspunse către dânsul: « Adevaru 
iaste; şi pentru muiare au intrat şi binele în lume, cum ai zice: Pentru Eva răul 
şi pentru Precista Măria binele ». Auzi împăratul şi se miră, de zise: « Eu mai 
înțeleaptă muiare de mine nu voi lua ». Şi dede mărul cel de aur, ce era semn, 
de nuntă, unii feate, anume Theodora. Casia zise cătră Theodora: « Dobândişi 
împărăția lumească şi eu voi nevoi să fiu împărăteasă ». De acii se făcu 
călugăriță şi s-au închis într-o chilie, de au petrecut viața îngerească. De aciia 
au dobândit împărăţia Iu Hristos. Theodora se cunună cu Theofil.” 

Casia, eroina din această legendă, este cunoscuta poetă care a alcătuit 
cele mai frumoase condace ale literaturii ortodoxe. 1 

Originalul — slav — al cronografului lui Moxa era deci traducerea unei 
prelucrări în proză a lui Manasses, cu omisiuni în unele părți, cu amplificări 

1 A se vedea mai pe larg despre această legendă în literatura românească, 
studiul nostru; Fiore di virtii în literatura românească, în Analele Academiei 
Române. 

În altele, scoase din mai multe cronografe bizantine şi sporită, în sfârşit, 
cu ştiri luate din cronicile sârbeştI. În partea finală, cronograful cuprinde şi 
ştiri privitoare la istoria românilor: despre Dan-voievod; despre Mircea cel Mare; 
de luptele lui „lancul Voievod cu turcii în Ţara Rumâneascăla lalov-niță”; 
despre „când s-au început a se descăleca ţara Moldovei”; despre războiul lui 
Ştefan cel Mare la Racova: „şi periră atunce turci mulți fără număr”; despre 
invazia lui Mohamed în Moldova: „şi biruiră atunce turcii, deci feaceră rău mare 
moldovenilor”; şi în sfârşit despre luptele nefericite ale lui Ştefan cel Mare la 
Chilia şi la Cetatea-Albă. 

Stilul cronografului, precum s-a putut vedea şi din extrasul de mai sus, e 
concis, dar traducerea e adesea plină de vigoare şi uneori pitorească. lată de 


pildă înfăţişarea unui împărat războinic (Vasile, fiul lui Roman): „Coifurele, 
segeatele, sulițele, platoşele, toate armele lui erau mai dragi decât mease tinse, 
pline de veselie şi de vin dulce. Sunetul armelor şi răsunul coardelor de arc, 
mai iubia decât glas de alăute”. Iată, prin contrast, şi un portret de împărat 
desfrânat (Constantin, fratele lui Vasile): „Nu iubea sunete de săbii şi bucine, 
seamne de războie, nici chiote de gloate, nicie glas de oaste, ce numai ce bea şi 
mânca cu mueri frumoase şi cu fluere şi alăute, jucări şi cântece.”.1 lată acum 
şi descrierea plastică a luptei lui Mircea cu turcii, care a găsit ecou şi în sufletul 
lui Eminescu, căci o citează în evocarea luptei de la Rovine: „Şi fu războiu mare 
câtu se întuneca de nu se vedea văzduhul de mulțimea săgeatelor, şi mai 
pierdu Baiazid oastea lui cu totul. Iară paşii şi voevozii pieriră toţi, aşa de se 
vărsa sânge mult cât era văile crunte.” 

Cronograful lui Moxa n-a avut însă, după cât se pare, răspândire, findcă 
până acum nu ne este cunoscut decât într-un singur exemplar — şi acela la 
Moscova. 

Mai multă răspândire au avut însă cronografele traduse din greceşte. 

CRONOGRAFE DE ORIGINE GREACĂ 

Cronograful lui Dorotei al Monembaziei. Cronograful versificat al lui 
Manasses a fost prelucrat în proză şi amplificat cu fragmente împrumutate din 
Theofan, Gheorghe Monahul, Cedren, Zonarâs ş.a. Astfel s-a format o cronică 
în limba greacă populară, care ducea povestirea evenimentelor până la anul 
1570, cunoscută de bizantinologi sub numele de Cronica de la 1570. Acest 
cronograf grecesc s-a păstrat în peste 25 de manuscrise, dintre care o versiune, 
intitulată Istoria politică, a fost publicată de Martin Crusius în a sa Turco- 
graceia, la Basel, în 1584. 

O altă versiune de pe acest cronograf a fost adusă în Moldova de lerotei, 
mitropolitul Monembaziel. În 1588 Ierotei însoțea pe elevul său, patriarhul 
Constantinopolului Eremia al II-lea, într-o călătorie prin Ţara Românească, 
Moldova şi Rusia, întreprinsă cu scopul de a obține mijloacele necesare pentru 
a scăpa de datorii scaunul patriarhiel. În Moldova domnea atunci Petru 
Şchiopu, 

1 H a s d e u, Cuvente den bătrni, I, p. 341. 

„învățat desăvâişit — cum ne încredințează lerotei — care ştie limba turcă, 
greacă şi română” şi care ținuse în prima căsătorie o grecoaică din insula 
Rodos, Măria Amirali. Prelațtii sosesc la curtea din laşi pe vremea când domnul 
sărbătorea asocierea la domnie a fiului său Petru şi căsătoria fiicei sale Măria 
cu spătarul Zotu Ţigara, grec originar din lanina. Manuscrisul cronografului a 
fost copiat din porunca lui Petru Şchiopu, sub supravegherea lui Zotu Tigara. 
Mai târziu, în 1631, când Zotu Tigara nu mai era în viață, copia făcută în 
Moldova a fost tipărită la Veneţia în 1631, sub titlul: BipXiou îaxopiKOU 
Ttspiexou ev cuvoysi Siacpopou? Kai î^ojcoix; îotopia<; (Carte istorică 
cuprmzând pe scurt felurite şi interesante istorii.). Cartea s-a tipărit pe numele 
mitropolitului Dorotei al Monembaziei („adunată - spune titlul mai departe — 
din' diferite adevărate istorii şi tradusă în limba populară de către prea sfințitul 
mitropolit al Monembaziei chir Dorotei”), cu spezele lui Apostol Ţigara, fratele 


lui Zotu, şi este închinată lui Alexandru Cuconul, domnul Tării Româneşti 
(1623-1627). 

Cronograful cuprinde, între domnia lui Selim al II-lea şi Murat al III-lea, 
un capitol în care se descrie activitatea mitropolitului lerotei şi petrecerea lui în 
Moldova, la curtea lui Petru Şchiopu. Textul merge cu povestirea evenimentelor 
până la domnia sultanului Murat al III-lea. 

Cronograful lui Dorotei a fost cunoscut de timpuriu la noi şi a fost 
tradus, după datele pe care ni le dau câteva copii posterioare, de Grigore 
Dascălul Buză („scoasă după grecie pă limbă românească de Grigore Dascălul 
Buză”). 

Cronograful lui Cigala. Al doilea cronograf grecesc care a circulat în 
literatura veche românească a fost publicat şi el la Veneţia, în 1637, de Mathei 
Cigala din Cipru, paroh al bisericii greceşti San-Giorgio din Veneţia, sub titlul: 
Nsa ctovov| /h; Siacpopcov îmopuov. (Noul compendiu de diferite istorii, 
începând de la zidirea lumei şi ajungând până în anul de față. Traduse în limba 
populară de către Mathei Cigala din Cipru 1). 

Baza acestui cronograf este tot cronica de la 1570. Autorul a luat însă, 
într-o vreme când nu exista noțiunea de proprietate literară, pasaje întregi din 
Dorotei al Monembaziei. De la 1392 înainte, Cigala intercalează, dezvol-tând, 
Turcograecia lui Crusius. Cronograful se încheie la anul 1624, după care 
urmează o serie de capitole disparate: o listă a împăraților bizantini şi a 
patriarhilor până la invazia turcilor, un capitol despre „dispotaţia sf. Silvestru 
cu vrăjitorul Zamvri”, altul despre cele şapte sinoade ecumenice, despre 
întemeierea Veneţiei şi despre dogii care au stăpânit-o, despre demnitățţile curții 
imperiale a Bizanțului. Cronograful lui Cigala a ajuns în Moldova şi a fost 
tradus, pe la jumătatea veacului al XVII-lea, de Pătraşco Danovici, ce a fost 
„supt vlăstia domniei Moldovei logofăt al treilea şi grămătic de scrisoare 
grecească”. 

Ni s-a păstrat într-o mulțime de manuscrise, dintre care cel mai vechi se 
află în Biblioteca Academiei Române sub cota nr. 86 şi a fost copiat în anul 
1669, de către Gavril Diac ot Bălțăteşti „cu cheltuiala lui Ion Iorgachie 
Cantacuzino, sinii Toader Eordachie vel vistiernic”, protectorul lui Miron 
Costin. 

1 Dăm titlul (prescurtat) după traducerea lui D. Ru s so, Studii isT. 
Greco-rom., I, p. 87. 

Din contaminarea cronografului lui Dorotei cu cronograful Cigala s-a 
format în literatura noastră un al treilea tip de cronograf, poate cel mai răs- 
pândit. 

Ambele cronografe au fost utilizate de timpuriu de cărturarii noştri. 
Mitropolitul Dosoftei a împrumutat, precum dealtfel o spune singur şi precum a 
dovedit-o acum în urmă regretatul Iulian Ştefănescu, materiale pentru 
legendele sale hagiografice, şi din Cigala şi din Dorotei. Contimporanul lui 
Dosoftei, Miron Costin, era şi el un cititor pasionat al cronografelor. Cronica 
munteană intitulată Istoriile domnilor Ţării Româneşti, atribuită lui Radu 
Popescu, a cuprins şi ea pasaje din Dorotei şi din Cigala. 


Regretatul Iulian Ştefănescu a arătat că cele 25 de copii din această clasă 
de manuscrise se pot grupa în cinci familii, care toate derivă dintr-un prototip 
comun, păstrat mai bine în manuscrisul nr. 3517 din Bibilioteca Academiei 
Române. 

Ceea ce este însă mai interesant: cronografele au pătruns, prin cărturarii 
mărunți, în masele adânci ale poporului şi au lăsat în folclorul nostru urme 
care dăinuiesc până astăzi. 

Cronografele bizantine cuprind în urzeala lor un bogat material folcloric. 
O parte din acest material folcloric este alcătuită din legende religioase apocrife, 
care, pe cale orală sau scrisă, s-au revărsat asupra întregii lumi ortodoxe din 
Balcani şi din Răsărit. Altă parte este alcătuită din legende cu substrat istoric, 
plăsmuite în vremurile de agonie ale antichităţii clasice, şi, în sfârşit, câteva 
sunt teme de folclor ce par să fi intrat în Bizanţ din lumea Orientului arab. 

ELEMENTE DIN CRONOGRAFE ÎN FOLCLOR 

Am analizat pe larg, în Cărţile populare, voi. II, bogatul strat de legende 
apocrife al cronografelor privitor la: căderea îngerilor, numele lui Adam, Cain şi 
Abel, omorârea lui Cain şi originea dinilor, uriaşii; Melchisedec, Avraam, Moise, 
Solomon; prorocul Eremia şi căderea Ierusalimului, Iosif şi Asineta; Avgar şi 
Mântuitorul; cei şapte cuconi din Efes. Am arătat cu acel prilej cât de întinse 
sunt ramificațiile acestei literaturi apocrife în tezaurul tradițiilor şi creațiilor 
populare. De exemplu, cronografele lui Dorotei şi Cigala ne explică astfel 
numele lui Adam: „Acest nume al lui Adam se scrie în patru slove: slova dintâi 
A arată partea despre răsărit; iară slova a doua iaste D, arată partea despre 
apus; iară slova a treia iaste A, arată partea despre miazănoapte; iară slova a 
patra iaste M, arată partea despre miazăzi”. Textul românesc este însă aci 
confuz, căci nu se vede ce legătură este între literele care alcătuiesc numele lui 
Adam şi punctele cardinale ale pământului. Legenda se luminează însă prin 
originalul grecesc: prima literă din numele lui Adam vine de la 'AvaxoXf| 
(răsărit); a doua D din Aucn<; (apus); a treia A din 'ApRiog (= miazănoapte); a 
patra MearurPpia (= miazăzi) — aceasta pentru că Dumnezeu, în chip simbolic, a 
făcut pe om cu elemente luate de la toate punctele cardinale, pentru ca 
pământul să-l recunoască ca al sau. Din acest pasaj al cronografelor s-au 
inspirat cărturarii mărunți ai satelor, care, în oraţiile de iertăciune rostite la 
nunți, după ce evocă creațiunea omului, introduc următorul episod: 

Ş-a mai trimes Dumnezeu 

În patru unghiuri de lume; 

Şi-au adunat patru slove 

De au făcut un nume; 

Au trimes la răsărit. 

La amiază şi la asfinţit, Şi la miez de miazănoapte, Şi adunară patru 
slove din carte, Şi-a tălmăcit numele 

Strămoşului nostru Adam. 

Aceste orații sunt rostite pretutindeni la nunțile ţărăneşti, de către 
vornic,; înainte de plecarea mirilor la biserică. 

Istoria Troadei. Al doilea strat de materiale populare din cronografe este 
alcătuit din legende profane, greceşti sau bizantine. Astfel este ciclul de legende 


privitoare la luptele de sub zidurile Troiei, înfăţişate însă într-o altă lumină 
decât aceea pe care o cunoaştem din poemele homerice. 

Izvorul acestor legende din cronografe sunt două plăsmuiri apocrife din 
veacul al II-lea al erei creştine: Dictys Cretanul şi Dares Frigianul, doi pretinşi 
martori la războiul troian, care ar fi scris — unul din tabăra grecească, altul din 
tabăra troiană -— originea şi peripeţiile luptelor la care au luat parte. Această 
Istorie a Troadei a plăcut mult în lumea veche românească; ea a fost extrasă 
din cronograful lui Cigala, unde povestirea este mai vie, mai colorată şi mai 
completă - fiindcă cuprinde şi tragedia eroilor greci după întoarcerea în patrie — 
şi a circulat, extrasă aparte, în numeroase copii manuscrise. 

Capitolele privitoare la Constantin cel Mare, care trebuie să-şi fi găsit un 
mare număr de cititori, fiindcă le găsim extrase şi în copii aparte, cuprind şi ele 
multe elemente de folclor bizantin. 

Folclor oriental. Găsim însă şi material legendar care a pătruns în 
folclorul bizantin din Orientul arab, ca de pildă episodul soţiei lui Theodosie cel 
Mic, pe care cronografele ni-l povestesc astfel: împăratul primise în dar un măr 
prea frumos, pe care-l trimise soției sale. Aceasta, admirându-l, îl dărui 
naşului ei, Pavlin, care, neştiind că fusese în mâna împăratului, îl aduse 
acestuia. Theodosie, intrând în bănuieli, întrebă pe soţie ce a făcut cu mărul? 
Soţia se jură că 1-a mâncaT. Împăratul, arătându-i mărul, porunci să se taie 
capul lui Pavlin, iar pe ea o izgoni. Femeia se duse la Ierusalim, unde muri. 
Această legendă, într-o formă mai bine închegată, se găseşte încorporată în 
vestita colecție de basme arabe O mie şi una de nopți şi este probabil de origine 
indică, deoarece îşi găseşte paralela cea mai veche într-o colecție de poveşti 
sanscrite, Vetala panciavimati, din secolul al VI-VH-lea. 

Localizări. Unele elemente anecdotice din cronografe, ca de exemplu 
episodul, încorporat în cronografe la împărăţia lui Tiberiu, despre un bolnav cu 
o rană plină de puroi pe care se aşezase muştele de-l chinuiau, şi care opreşte 
pe un binefăcător ce vroia să le gonească: „Lasă-le că sunt sătule acestea de nu 
mănâncă rău, numai ce ling, iară de vor încăpea nişte flămânde, mai rău vor 
mânca”, a fost localizat şi la nol. În Moldova, în satul Țepu din judeţul Tecuci, 
în centrul legendei apare poetul Conachi, care condamnă un slujitor vinovat să 
fie legat gol în lunca Bârladului; în Basarabia, o legendă asemănătoare a fost 
pusă pe seama boierului Calmuțki. 

BIBLIOGRAFIE 

Cronograful lui Moxa a fost publicat de B. Petriceicu Hasden, Cuvente 
den bătr'ni, I, 1878, p. 313 — 443. Republicat în caractere latine (dar cu 
păstrarea unor litere chirilice) de N. Simache şi T. Cristescu, Hronograful 
lui Mihail Moxa, Buzău, 1942. Prefaţa confuză nu rezolvă problema surselor, 
care trebuie pusă pe alte baze. Despre izvoarele cronografului: lon Bogdan, în 
Archiv filr slawische Philologie, XIII, p. 501 — 502. CF. Şi adaosele lui Const. 
JireGek, XIV, p. 255 — 277. Textul slav al cronografului lui Manasses, în 
Cronica lui Constantin Manasses, traducere mediobulgară făcută pe la 1359 de 
I. Bogdan, cu o prefață de prof. I. Bianu, Bucureşti, 1922. Pentru Skazanije, cf. 
Bogdan, ArcK. Filr si. Phil., XIII, p. 481-536; acelaşi, Cronice inedite atingătoare 
de istoria românilor. Bucureşti, 1835, p. 79-102; acela şi, Letopiseţul lui Azarie, 


Analele Acad. Rom., s. II, tom. XXXI, MeM. SecT. Ist., 1909, p. 6- 19 şi 65-89, 
XIV, p. 255 şi urm.; Margareta Şte-fănescu, Cronica lui Manasses şi 
literatura româno-slavă şi română veche, laşi, 1927 (Extras din Arhiva, laşi, 
1927). Despre raporturile cu Manasses vezi şi N. Cartojan, Legendele Troadei în 
literatura veche românească, Analele Acad. Rom., Mem.secȚ. Lit.,s. II, t. III, 
mem. 3, 1925, p. 36-38. 

Cronografele greceşti (tip Dorotei şi Cigala). D. R u s s o, Studii istorice 
greco-remâne. Opere postume, I, 1939, p. 53- 100 (cronica de la 1570; 
Turcograecia lui Crusius; cronografele lui Dorotei şi Cigala; cronografele 
româneşti), Iulian Ştefănescu, Cronografele româneşti de tipul Danovici (studiu 
neterminat, publicat după moartea autorului), în Revista istorică română, IX, 
1939, p. 1-77. Despre utilizarea cronografelor de Dosoftei, vezi Iulian 
Ştefănescu, în Revista istorică română, I, 1931, p. 251-297; de Radu Popescu 
în Istoriile domnilor Țării Româneşti, la Al. Vasilescu, în Convorbiri literare, 
XLVIII, 1914, p. 1085 - 1092, şi D. R u s s o, oP. Cit., p. 99. Despre Dorotei: V. 
Grecu, în Codrul Cosminului, II-III, p. 535-556. 

Legenda Troadei. Textul publicat: de M. Voii ea nu, Codicele M. Voileanu, 
Sibiu, 1891, p. 25-44 (după un mS. Din 1748),deLecaMorariu, Războiul 
Troadei după Codicele Popovici (1796), Cernăuţi, 1924; şi de dr. M. Ga ster 
(după un cronograf) în traducere germană, în Byzantinische Zeitschrift, III, 
1894, p. 528-552. Studii asupra legendei în legătură cu cronografele: Karl 
Praechter, Original der rumănischen Troia, în Byzantinische Zeitschrift, IV, 
1895, p. 519-546; W. Istrin, Beitrăge zur griechisch-slawischen Chrono- 
graphie, în Archiv filr slawische Philologie, XVII, 1895, p. 416-429; N. Cartojan, 
Legendele Troadei în literatura veche românească, Analele Acad. Rom., MeM. 
Secţ. Ut., s. III, mem. 3, Bucureşti, 1925 (tot aci, p. 13 — 73, versiunea 
occidentală a lui Guido della Colonna în ms. 2183 din Bibi. Acad. Rom.), p. 9 — 
35; D. R us so, Studii isT. Greco-rom., I, p. 92 — 93. 

Legendele sfântului Constantin. Iulian M. Ştefănescu, în Revista istorică 
română, I, 1931, p. 251-297 (legenda aparte în ms. 1433 din Bibi. Acad. Rom.). 
Extrase din cronografe. E. C. Grigor a ş, Povestiri din cronografe, 
Bucureşti, 1931, Casa Şcoalelor (legenda sf. Cruci; legenda sf. Sofii; legenda 

celor şapte cuconi); Va sile G r e c u, Legenda Maicii Domnului, în Glasul 
Bucovinei pe anul 1921, p. 145-148; O vid Densusianu, în Revista critică 
literară, III, 1895, p. 286 — 298 (după mS. Din Paris, fond valah nr. 4); Aron 
Densusianu, în Revista criT. Şi lit., IV, 1896, p. 307-319 j M. Demetrescu, în 
Convorbiri literare, XXIX, 1895, p. 657 — 663, şi în Arhivele Olteniei. 

II, 1923, p. 347-353. 

CRONICARII MOLDOVENI ÎN LIMBA NAȚIONALĂ 

ASCENSIUNEA BOIERIMII ÎN VIAȚA DE CULTURĂ A NEAMULUI 

Din a doua jumătate a secolului al XVII-lea, rostul cultural al clerului 
începe însă să decadă. Şi atunci, pe la jumătatea secolului al XVII-lea, mai ales 
în Moldova, clasa socială a boierimii dobândeşte un loc preponderent în viața 
de cultură a neamului. Această ascensiune este rezultatul unor prefaceri 
adânci săvârşite în structura socială a poporului românesc, prefaceri pe care 


vom încerca să le schițăm în linii generale aci, pentru că ea a avut o importanță 
deosebită în cultura noastră veche. 

Nu avem acte din epoca întemeierii piincipatelor, dar atât cât putem 
întrezări în negura vremurilor, din câteva decumente posterioare, se pare că 
încă din epoca de închegare a principatelor noastre, forma obişnuită de 
proprietate, deşi nu singura, era cea colectivă. Populaţia de agricultori, răsfirată 
în sate, stăpânea în devălmăşie pământul pe care-l lucra, imaşurile pe care-şi 
păştea vitele, pădurea din care-şi scotea lemnele trebuitoare pentru construcție 
şi foc. Pământul era proprietatea colectivă a satului, care scobora dintr-un 
strămoş comun. Satul întreg, înrudit deci prin legături de familie, muncea în 
comun pământul, din recolta căruia apoi fiecare îşi trăgea partea lui şi a alor 
săi, sub oblăduirea bătrânilor. 

După întemeierea principatelor, domnii pun stăpânire pe pământurile 
nemuncite şi nelocuite, precum şi pe cele confiscate de la „vicleni”, adică de la 
„vânzătorii de țară”, trădătorii. Din aceste pământuri, care alcătuiau domeniile 
coroanei, voievozii dăruiau sfetnicilor lor de taină — boierilor de divanprecum şi 
vitejilor care îşi puseseră pe câmpurile de luptă viața în primejdie pentru 
apărarea domniei, lanuri întinse. Aceste pământuri dăruite trebuiau însă puse 
în valoare, trebuiau cultivate; şi pentru desțelenirea lor era nevoie de braţE. În 
acest scop, stăpânul îşi coloniza moşia cu țărani — fie că îi atrăgea din satele 
răzeşeşti învecinate, unde creşterea populației împuţina raţia de hrană, fie că îi 
aducea din depărtări, din țări străine. Ţăranii, veniți astfel coloni pe moşia 
boierului, primeau de la acesta câteva pogoane de pământ pe care-l munceau 
pentru hrana lor şi a familiei lor, dar se învoiau, în schimbul pogoanelor 
primite, să dea proprietarului o parte din recoltă — dijma - şi să lucreze un 
număr de zile pe an pe pământul pe care proprietarul şi-l rezervase sieşi. 

În chipul acesta a început să se diferenţieze clasa țăranilor în două: o 
clasă de țărani liberi, băştinaşi, trăind fără nici o constrângere, ca răzeşi sau 

21,0 moşneni, din moşi strămoşi pe pământul pe care-l stăpâneau ca 
proprietate colectivă, în devălmăşie - şi alături, o altă clasă de țărani clăcaşi, 
care primeau pământul anual din proprietatea boierului, obligându-se în 
schimb, prin bună învoială, la dijmă şi la clacă. 

Aceste două forme sociale au conviețuit multă vreme; dar în cursul 
veacurilor XVI-XVII, clasa țăranilor răzeşi începe să se îngusteze, în timp ce 
creşte din ce în ce clasa țăranilor clăcaşi. 

Începând de la sfârşitul veacului al XVI-lea, din pricina tributului pe care 
domnii trebuiau să-l verse anual la Poartă, birurile apăsau din ce în ce mai 
greu populaţia rurală. Spre a face față acestei fiscalități excesive, vechii 
moşneni şi răzeşi încep să-şi vândă boierilor de pe moşiile învecinate sfoara de 
pământ ce li se cuvenea din proprietatea colectivă. Prin aceste vânzări, țăranii 
răzeşi rămân din punct de vedere juridic fără pământ; zic din punct de vedere 
juridic, fiindcă, de fapt, boierul le ceda de cele mai multe ori pământul vândut, 
ca să-l lucreze mai departe pentru hrana lor, dar cu condiţia ca, în schimbul 
pământului cedat, țăranul să dea o parte din recoltă, dijma, şi să se oblige a 
munci un număr de zile pe an în moşia boierească, adică să facă claca. Prin 
aceasta țăranul răzeş intra într-o sferă juridică nouă: pământul lui trecuse, 


prin vânzare, în proprietatea boierului, dar boierul îi lăsase mai departe 
uzufructul pogoanelor vândute, în schimbul dijmei şi al clăcii. Rămas fără 
pământul său propriu, țăranul răzeş sau moşnean, care-şi vânduse partea lui 
de moşie, intra în rândurile țăranilor clăcaşi. Condiţiile economice din ce în ce 
mai grele - mai ales în epoca domniilor fanariote — vor sili cu timpul aproape 
toată țărănimea liberă să-şi vândă ocinele şi să intre în condiţiile juridice ale 
clăcaşilor. 

În secolul al XVII-lea suntem tocmai în epoca în care procesul acesta 
social este în plină desfăşurare. Boierimea îşi întinde necontenit hotarele 
moşiilor, absorbind proprietatea răzeşilor. Pe ruinele proprietăţii colective 
ţărăneşti, se ridică, din secolul al XVI-lea şi al XVII-lea, o clasă de latifundiari 
puternici, care formează divanul şi joacă un rol important în ridicarea şi în 
surparea tronurilor, care colindă curțile străine pentru a consolida sau a intriga 
împotriva domnilor. 

Centrele importante în care se punea la cale întronarea şi răsturnarea 
domnilor noştri erau, în secolul al XVII-lea, Constantinopolul şi oraşele 
Poloniei. 

În Constantinopol veneau periodic domnii cu alaiurile de boieri, pentru a 
primi învestitura de la Poartă, la fiecare început de domnie. Dar în această 
metropolă de cultură a Orientului — în care se suprapusese trei civilizații 
diferite: bizantină, latină medievală şi turco-arabă —- domnii şi boierii veneau 
în contact cu fruntaşii plutocrațţiei greceşti, grupaţi în jurul patriarhiei, din care 
radia viața spirituală a întregului popor grec. Din secolul al XVII-lea, profesorii 
de la şcoala patriarhiei, care îşi făcuseră studiile la colegiile din Roma, Veneţia 
şi Padova, introduseseră un avânt de viață nouă din orizonturile Renaşterii 
occidentale. Era imposibil ca boierimea noastră, care se vântura necontenit 
prin Constantinopol, să fie atrasă numai de pitorescul şi strălucirea acestei 
cetăți pe care o cântaseră truverii evului mediu francez. Conta ctul cu cercurile 
patriarhiei a trezit în ei râvna după orizonturile mai largi ale culturii 
occidentale. 

În mediul cosmopolit al Constantinopolului şi în marea şcoală a 
patriarhiei şi-au făcut ucenicia ştiinţifică: acea bizară figură care e Nicolae 
Milescu, domnul Constantin Duca, stolnicul Constantin Cantacuzino şi cea mai 
cuprinzătoare şi mai erudită minte a trecutului nostru de cultură, Dimitrie 
Cantemir. 

Un al doilea curent de cultură occidentală a venit în Moldova din Polonia, 
în împrejurările pe care le vom vedea în capitolul următor. 

Contactul cu şcolile Poloniei şi cu lumea greacă din Constantinopol 
înlesneşte boierimii noastre să câştige un loc de frunte în cultura principatelor 
şi deschide în acelaşi timp o eră nouă în istoria literaturii noastre. 

TINERETUL MOLDOVEAN LA STUDII ÎN POLONIA 

Călugării, care continuaseră în mănăstiri, din îndemnul domnilor şi al 
boierilor, cronica lui Ştefan cel Mare, reprezintă în istoriografia Moldovei o 
decăderE. Însufleţiți de recunoştinţă față de voievozii care, prin daniile lor, le- 
au asigurat viața materială, ei le-au zugrăvit faptele într-un stil exaltat de 
pietate. Modelele cu care erau deprinşi, legendele hagiografice, înfățişând vieţile 
sfinților într-o bogată înlănţuire de incidente miraculoase şi în lumină de 
apoteoză, i-au făcut să dea scrisului lor un pronunțat caracter panegiric. De 
altă parte, zbuciumările interne, luptele pentru apărarea Moldovei, zarva de la 
curtea domnească, a căror ecou ajungea până între zidurile mănăstirii stins, 
sunt înfăţişate şters, fără interes, fără coloare. 

În cronicile moldoveneşti scrise de călugări în limba slavă nu găsim, pria 
urmare, nici sentimentul național, nici simțul obiectivității. Meritul de a face 
din istorie un instrument al conştiinţei naționale revine marilor cronicari 
moldoveni, care, grupați strâns în jurul voievozilor lor, şi-au amestecat sângele 
cu pământul țării. 

Boierii moldoveni, continuând letopiseţele călugărilor, au pornit sub 
impulsul unui sentiment patriotic, pe care îl spun răspicat în predosloviile lor. 
Ei scriu ca să afle „cap şi începătură moşilor”, ale căror fapte să servească drept 
norme pentru urmaşi: „ca să fie cele bune de învăţătură, iar de cele rele să se 
ferească”. 

Când cineva este însuflețit de asemenea idee, cea dintâi năzuință a lui 
trebuie să fie adevărul. De aci acel spirit de obiectivitate şi de discernământ 
critic pe care îl găsim la marii cronicari moldoveni; de aci şi preocuparea lor de 


a scrie istoria nu într-o limbă pe care masele populare nu o înțelegeau, ci în 
limba naţională. 

Este deci o mare deosebire, şi de concepţie şi de nivel, între cronicile sla- 
voneşti scrise de călugări şi între cele alcătuite în limba română de către boierii 
moldoveni. 

Ca să ne putem explica această deosebire de nivel şi de concepție, e 
necesar să căutăm a determina mai întâi mediul cultural în care s-au format 
sufleteşte primii boieri cronicari. 

Pribegi în Polonia. Moldova, de la începutul organizării sale politice, ţinea 
capătul marilor drumuri de comerț care uneau cetățile Poloniei cu cetăţile de pe 
țărmurile Mării Negre, şi prin ele avea legături, pe de o parte, cu marile căi 
maritime care duceau spre Orientul îndepărtat, iar pe de o alta, cu marile 
centre de negoț ale Italiei medievale. Din timpurile vechi, neguțătorii poloni 
colindau drumurile Moldovei pentru a ajunge la porturile de pe coastele Mării 
Negre. Pe aceste vechi legături comerciale s-au grefat, cu vremea, relațiile 
politice şi culturale. Alexandru cel Bun, intrând în legături cu vecinii săi, s-a 
căsătorit cu vara regelui, Ringala, şi a împrumutat coroana Poloniei cu 5.000 
de ruble, pentru care a primit în schimb, ca zălog, Pocuția. Aceste legături 
politice continuă şi sub urmaşii săi şi, în războiul civil care se dezlănţuie între 
fiii şi urmaşii lui Alexandru cel Bun, cei alungați din domnie se refugiau în 
Polonia. 

În a doua jumătate a veacului al XVTI-lea se creează în Moldova două 
partide: un partid care ţinea cu turcii şi un altul care nădăjduia să scuture, 
prin ajutorul polonilor, suzeranitatea musulmană, devenită din ce în ce mai 
apăsătoarE. În luptele înverşunate dintre aceste două partide, lupte în care era 
prinsă toată boierimea, cei ce se sprijineau pe ajutorul leşesc, învinşi de 
domnul adus de turci, fugeau în Polonia, ca să-şi scape viața. Astfel şi-au găsit 
refugiu în țara vecină Alexandru Lăpuşneanu şi fiul său Bogdan, care avea 
prieteni în nobilimea polonă, întrucât surorile sale fuseseră măritate în Polonia. 
Când Petru Şchiopul a luat drumul exilului spre Tirol, boierii săi devctați s-au 
refugiat în Polonia. Acolo şi-au găsit atunci adăpostul familiile Stroici şi 
Movileştii, la care s-a alăturat apoi marele boier Nestor Ureche, fugit la urcarea 
în a doua domnie a lui Aron-Vodă. 

Când norocul le surâdea, când nemulțumirile împotriva domnului adus 
de turci creşteau în ţară, atunci pribegii se întorceau, sprijiniți de oşti polone. 
Astfel, Zamoisky a făcut domn în Moldova pe leremia Movilă şi, după moartea 
acestuia, pe Constantin Movilă. În războiul civil care a urmat între veri, adică 
între fiii lui Ieremia şi ai lui Constantin, totdeauna înfrânțţii îşi găseau adăpost 
pe pământul polon. Tot la vecinii de la nord s-a refugiat şi Miron Barnovski, 
care, cu tot numele său slav, era moldovean de baştină, din neamul Movileş- 
tilor. Faptul că şi-a schimbat numele dovedeşte, şi el, o influenţă polonă. 

Boierii aceştia care se refugiau în țară străină, trebuind de multe ori să 
rămână acolo vreme îndelungată - nici ei nu ştiau dacă se vor mai întoarce 
cândva - ca să-şi poată asigura o şedere liniştită, cereau şi obțineau 
indigenatul polon. Astfel se constată documentar că au dobândit cetățenia 
polonă Movileştii - Gheorghe, Ieremia şi Simeon; Nestor Ureche, tatăl lui 


Grigore Ureche; Luca Stroici — care ne-a lăsat Tatăl nostru scris cu caractere 
latine, sub influența polonă, şi care semna în documente alături de chirilice şi 
în caractere latine; Miron Barnovski; hatmanul loan Costin, tatăl lui Miron 
Costin, şi mulți alții. 

Încetăţeniţi în regatul vecin şi ştiind că drumurile de întoarcere în țară le 
sunt închise, boierii noştri trebuiau să-şi asigure un rost pentru viață între 
străini şi, cum erau deprinşi din țara lor cu agricultura, cei mai mulți arendau 
moşii din domeniile coroanei. Documentele timpului ne indică boieri de frunte 
ai Moldovei care cultivau în secolul al XVII-lea moşii în Polonia. Astfel Nestor 
Ureche arendase o moşie în stărostia Zolkiew, Luca Stroici luase pe seama sa o 
moşie la Zwinigrad şi Vasile Ureche, fratele cronicarului, era arendaş la 
Zahajpole. 

Aşezându-şi rostul vieţii lor pe vreme îndelungată, pcate pentru 
totdeauna, în Polonia, era firesc ca pribegii moldoveni să caute legături de 
înrudire cu nobilimea cu care conviețuiau. O seamă de fiice ale marilor boieri 
moldoveni s-au căsătorit cu tineri poloni. Astfel şi-a măritat leremia Movilă cele 
patru fete ale sale; o soră a lui era căsătorită şi ea cu un polonez; Vasile Lupu a 
măritat pe fiica sa, domnița Măria, cu principele litvan Janusz Radziwill. Ca 
urmare firească a acestor legături de rudenie, o sumă de nobili intră în serviciul 
domnilor moldoveni, când aceştia, venind din Polonia, se aşază în tron cu 
sprijinul oştilor polone. 

Pe de altă parte, demnii noştri aveau - pentru a face față împrejurăriler 
politice — la curtea lor, secretari pentru limba polonă, pe care îi întrebuințau în 
corespondența diplomatică ce o aveau cu regatul de la nord. 

Rezultatul acestor numeroase legături a fost că tinerimea moldoveana a 
început să frecventeze şcolile polone. E posibil ca o bună parte dintre tinerii 
noştri boieri care urmau şcolile acestea să fi fost pregătiți chiar în Moldova, în 
şcolile întemeiate de iezuiţi. Pe la jumătatea secolului al XVII-lea se găsesc în 
Moldova câteva asemenea şcoli în care, între limbile de predare, dacă nu chiar 
ca materie principală, figura şi limba latină. Aşa, de exemplu, ne este amintit 
colegiul iezuit din Iaşi, în care trebuie să fi urmat şi mulți români, fiindcă 
numai aşa ne explicăm sprijinul material pe care i-l acordă Iordache 

Ruşeţ sau Miron Costin. Ar fi, într-adevăr, curios ca moldovenii să fi 
sprijinit băneşte această şcoală, dacă fiii lor n-ar fi învățat în ea. Tot în acelaşi 
timp se constată un seminar catolic la Cotnari, în care se pregăteau pentru 
cariera preoțească cei ce voiau să ocupe parohii catolice în Moldova. Un alt 
seminar se afla la Galaţi, condus, pe la a doua jumătate a secolului al XVII-lea, 
de franciscanul Ressi. 

Profesorii din aceste şcoli iezuite se pare că predau şi lecţii particulare în 
casele marilor boieri. lezuitul Francesco Renzi, într-o scrisoare din 24 iulie 
1693 către Congregaţiunea „De Propaganda fide”, spune textual că: „acum 15 
ani am venit în Moldova şi am fost repartizat la Iaşi, şi în toată țara pe atunci 
nu era altcineva ca să vorbească sau să ştie limba latinească afară de 
Mironaşco Costin, care a fost mare logofăt. Astăzi toată floarea nobilimii 
vorbeşte latineşte şi mulți dintre dânşii chiar sunt foarte învățați. Actualul 
principe, Constantin Duca, în vârstă de 23 de ani, este un elev al meu; 


hatmanul <era atunci Nicolae Costin), serdarul <era loan Costin, fratele lui 
Nicolae) şi secretarii domneşti pentru corespondenţa cifrată sunt şi ei elevii şi 
fiii spirituali ai mei.” în aceste şcoli se punea pe învățământul limbii latine atâta 
preț, încât, după cum ne mărturiseşte un misionar franciscan, Marcu Bandini, 
trimis pe vremea lui Vasile Lupu să cerceteze bisericile catolice din Moldova, la 
sărbătorile Crăciunului, şcolarii veneau la curtea domnului să-l salute şi să 
recite versuri ocazionale în limba latină. 

Dragostea pentru cultura latină, răspândită şi prin aceste şcoli, a devenit 
cu vremea aşa de însemnată în Moldova, încât, atunci când Vasile Lupu a 
înființat în mănăstirea Trei lerarhi o şcoală superioară teologică, el a adus ca 
profesori pe cei mai de seamă reprezentanți ai Academiei teologice din Kiev, 
care avea în organizarea sa, după cum s-a văzut, o bază latină. 

Dar în afară de această cultură latină, care începuse să se răspândească 
în Moldova pe la jumătatea secolului al XVII-lea, tineretul nostru a căutat să-şi 
îmbogăţească învățătura mergând peste hotarele țării, la studii superioare în 
Polonia. 

Istoricul polon Eugen Barwinski, care a publicat cu câţiva ani înaintea 
răzbciului o versiune latină a cronicii lui Miron Costin, ne dă o listă de vreo 20 
de tineri moldoveni care au urmat cursurile Universităţii din Cracovia între anii 
1405 şi 1503. 

În Polonia, poate la Lwow, şi-a făcut studiile Grigore Ureche, pe la 
începutul veacului al XVII-lea, iar trei decenii mai târziu, Miron Costin urma 
cursurile colegiului din Bar, unde a văzut acea invazie de lăcuste pe care o 
povesteşte aşa de pitoresc în cronica lui. 

Se constată dar, pe la jumătatea secolului al XVII-lea, o remarcabilă 
afluenţă a tineretului moldovean spre şcolile din Polonia — unii veniți din 
Moldova, alții stabiliți acolo cu părinții, în urma vicisitudinilor din patria lor. 

Cultura latină în Polonia. Care erau însă, în această epocă, dhectivele 
culturii polone? 

Polonia era o țară catolică şi ca atare adoptase în biserică şi în 
cancelariile regale limba latină. Această limbă, în care îşi scriseseră operele lor 
cei mai de seamă reprezentanți ai culturii polone, era aci atât de înrădăcinată, 
încât un istoric literar slav spune că cei mai buni fii ai Poloniei aveau mai 
pronunțată dorința de cosmopolitism decât dragostea pentru cultura lor 
naţională. În limba latină au fost scrise — după cum o să vedem mai târziu — o 
mulțime de cronici polone, care au fost cunoscute şi de cronicarii noştri. 

Începând însă din a doua jumătate a secolului al XVH-lea, pătrund în 
Polonia, venind din Italia, razele Renaşterii. 

În secolul al XVI-lea, sub regii Sigismund I (1506-1548), căsătorit cu o 
italiancă, Bona Sforza, Sigismund al II-lea (1548-1572) şi Ştefan Bâthory (1575- 
1585), legăturile culturale dintre Polonia şi Italia se intensifică. 

Reprezentanţi de seamă ai umanismului italian vin, în această epocă, să- 
şi caute norocul la curtea regilor şi a nobililor poloni. Unul dintre aceştia a fost 
Filippo Buonacorsi, care a trăit între 1437 şi 1496. Îşi făcuse studiile la Roma, 
era membru al Academiei pomponiane şi stătea în corespondenţă cu Polizziano, 


Bartolomeo della Scalla şi cu Lorenzo dei Medici din Florenţa, cel care a acordat 
un sprijin aşa de preţios artelor, încât a fost supranumit Magnificul. 

Un alt italian adăpostit în Polonia a fost Alessandro Guagnini, originar 
din Verona, decedat la Cracovia în 1614. A fost ofițer în armata poloneză, a luat 
parte la expediţii războinice în Moldova şi a scris o cronică, despre care ne vom 
ocupa în capitolul următor, întrucât a fost utilizată şi de cronicarii noştri. 

Cultul pentru latinitatea clasică, ideile umaniştilor şi ale principalilor 
reprezentanți ai Renaşterii au fost transplantate în Polonia nu numai de 
italieni, ci şi de tineretul polon care se ducea să-şi desăvârşească studiile în 
şcolile şi universitățile Italiei. 

În fruntea acestora stă loan Zamoiski, marele cancelar, care n-a fost 
numai un mare talent militar şi un însemnat bărbat politic, ci şi un om de o 
cultură vastă. Îşi făcuse studiile la Padova şi păstra din timpurile copilăriei, 
petrecute în Italia, amintiri aşa de puternice, încât spunea prietenilor săi: 
„Patavium virum me ferit”, adică: „Padova m-a făcut om”. Scria cu uşurinţă 
elegante versuri latineşti, citea şi gusta operele antichităţii clasice şi avea o 
profundă admiraţie pentru ştiinţe şi litere. 

Tot în Italia a studiat cel mai de seamă scriitor al literaturii polone din 
epoca ei de aur, loan Kochanovvski, pomenit mai sus în legătură cu activitatea 
mitropolitului Dosoftei. 

Sub influenţa bisericii catolice şi a legăturilor culturale cu Italia, Polonia 
ajunsese deci la o frumoasă înflorire literară către sfârşitul veacului al XV-lea, 
când boierimea moldoveana, expatriată, venea să se aşeze în oraşele ei, să 
arendeze moşii din domeniile regale şi să-şi trimită copiii în şcolile umaniste. Ce 
impresie făcea tineretul moldovean în aceste şcoli se vede dintr-o mărturie 
contimporană a unui francez, Dupont, secretarul regelui loan Sobieski: „Ils ne 
manquent point d'esprit, ce qu'ils font bien, lorsqu'ils şont hors de leurs pays et 
ils trouvent des personnes pour les cultiver et pour les instruire. Alors ils 
reussissent tres bien dans toutes les sciences”. * 

Dar, dintre toate disciplinele pe care le învățau în şcolile polone, aceea 
care a avutorăsfrângere mai puternică în sufletul tinerilor noştri cărturari a fost 
istoria. 

1 Dupont, Memoires pour servir ă l'histoire de la vie et des actions de 
Jean Scbieski, Varşovia, 1865, p. 201. 

Care era stadiul istoriografiei polone atunci şi, mai ales, ce elemente din 
cronicile polone au trăit mai adânc şi au deşteptat vocațiunea în sufletul 
tinerilor boieri moldoveni, iată chestiunile pe care le urmărim în capitolul 
următor. 

Ştiri despre istoria Moldovei şi latinitatea românilor în istoriografia 
polonă. Începând din anul 966, de când principele Mieszko I, căsătorit cu o 
principesă cehă, s-a creştinat împreună cu supuşii săi, Polonia s-a despărțit de 
tulpina popoarelor slave şi a intrat în zona de cultură a bisericii catolice. Sub 
influența papalității au fost organizate şcoli pe lângă mănăstiri, parohii şi 
catedrale, după modelul celor din Occidentul medievaL. În 1364 ia fiinţă 
Universitatea din Cracovia, care, reorganizată în 1400 de Vladislav Iagella, 
ajunse în curând un puternic focar ce împrăştia lumina culturii dincolo de 


hotarele Poloniei. Instrucția se preda însă în şcoli şi în universitate — ca dealtfel 
în tot Occidentul medieval — în limba latină, care era întrebuințată şi în 
cancelaria de stat. 

În limba latină a evului mediu catolic s-a început literatura polonă, încă 
din secolul al X-lea, cu Analele Roczniki. Dar cu toată valoarea istorică pe care 
o au cronicile polone din veacul al XH-lea (Anonimus Gallus), al XIII-lea şi al 
XIV-lea, ele nu prezintă interes pentru noi, întrucât nu conțin ştiri privitoare la 
neamul nostru. Trebuie să trecem în secolul al XV-lea, la Dlugosz, ca să găsim 
date din trecutul Moldovei. 

Jan Dlugosz (Johannes Longinus) (1415-1480) a studiat la Universitatea 
din Cracovia şi a intrat în cler, unde a urcat toate treptele ierarhiei, de la 
canonic de Sandomir şi Cracovia până la arhiepiscop de Lwow. Regele Cazimir 
al IV-lea 1-a ales ca profesor de limba latină pentru fiul său, loan Albert, şi 1-a 
însărcinat cu misiuni diplomatice pe lângă scaunul papal, pe lângă loan 
Huniade, pe lângă Matei Corvin şi pe lângă împăratul german. El a povestit, 
având ca model pe Titus Livius, istoria Poloniei din epoca păgână până în anul 
care a precedat moartea sa, folosind, pentru aceasta, cronicile polone, ungare şi 
germane, precum şi hrisoave şi alte documente. 

Dlugosz trăieşte în epoca războaielor sângeroase dintre fiii şi urmaşii lui. 
Alexandru cel Bun şi apucă anii de glorie ai lui Ştefan cel Mare, pentru al cărui 
geniu militar avea o sinceră şi mare admiraţiE. Întrucât, începând cu 
Alexandru cel Bun, viața Moldovei se împleteşte tot mai mult cu a Poloniei, 
cronica lui Dlugosz conţine o bogăţie de ştiri interesante din istoria Moldovei 
până la anul 1480. 

Informaţiile lui Dlugosz privitoare la Moldova au fost împrumutate şi 
amplificate de Marcin Kromer, care trăieşte în aşa-numita epocă de aur a 
literaturii polone, între 1512-1589, ca senator şi, mai târziu, episcop. Marcin 
Kromer este contimporan cu Kochanowski şi a petrecut o bună parte a vieţii lui 
la curtea regelui Sigismund August, care l-a însărcinat cu diferite misiuni 
diplomatice. Opera lui, Polonia sive de Origine et rebus gestis Polonorum, Libri 
XXX, tipărită la Basel în 1555, este considerată, prin spiritul critic de care e 
stăpânită, ca una din cele mai remarcabile scrieri ale timpului său. Ea servea 
chiar ca manual istoric în şcolile superioare, în epoca în care viitorii noştri 
cronicari îşi făceau cultura în Polonia. 

Cronicile lui Dlugosz şi Kromer sunt continuate, cu bogate ştiri privitoare 
la Moldova, de Marcin Bielski (1495-1575), care şi-a petrecut viața pe lângă 
voievodul Cracoviei şi a luat parte la războaiele din Moldova. Cronica lui Marcin 
Bielski a apărut în 1550, sub titlul Kronika wszytkiego swiata (Cronica lumii 
întregi) şi cuprinde, după modelul cronografelor bizantine, imitate în toată 
istoriografia medievală, un repertoriu al istoriei universale, începând de la 
creațiune până în vremea autorului, încheindu-se la anul 1548. Cronica începe 
deci cu povestirile biblice, continuă cu istoria antică, trece la istoria bizantină, 
încorporează apoi ceva din istoria popoarelor europene, şi pe acest fond se 
desfăşoară istoria Poloniei în legătură cu țările învecinate. 


Scrierea aceasta a avut pentru timpul ei un mare răsunet. Numai în 
răstimpul vieţii autorului a apărut în trei ediţii: I la 1550, a Ii-a la 1554 şi a IlI- 
a la 1564, cu multe adausuri şi schimbări. 

În 1597, la 22 de ani după moartea autorului, fiul său, Ioachim, 
republică din cronica tatălui său partea privitoare la istoria Poloniei, pe care o 
prelucrează şi o continuă, povestind evenimentele petrecute între anii 154S- 
1597, după amintirile sale personale şi după Reinhold Heidenstein, secretarul 
regelui Ştefan Bathory, şi alţi istoriografi polonI. În cronica astfel prelucrată de 
loa-chim Bielski se găseşte o neînchipuită bogăţie de ştiri privitoare la istoria 
Moldovei: luptele fratricide dintre fiii şi urmaşii lui Alexandru cel Bun, 
amestecul polonilor în afacerilor interne ale Moldovei, domnia lui Ştefan cel 
Mare, luptele cu turcii, relaţiile cu polonii, înfrângerea din Codrii Cosminului, 
unde, după mărturia cronicarului, a pierit toată şleahta polonă care a 
participat la luptă, moartea lui Ştefan cel Mare, pe care, menționează 
cronicarul, „din pricina vitejiei lui nemaiauzite, moldovenii îl socoteau ca sfânt”. 
Cu acelaşi lux de amănunte e povestită şi domnia lui Bogdan. 

Această cronică, apărută în 1597, era în plină faimă pe vremea când 
Grigore Ureche îşi făcea studiile în Polonia. Ea a fost aleasă, după cum vom 
vedea mai târziu, drept călăuză principală de cel dintâi cronicar al Moldovei în 
limba națională cunoscut până acum. 

După Bielski, un scriitor care s-a bucurat de mult renume pe vremea 
când Miron Costin îşi petrecea tinerețea în Polonia a fost Pawel Piase;ki, sau cu 
numele latin Piasecius (1578-1669). Acesta studiase vreme îndelungată la 
Roma, îşi luase acolo doctoratul în drept şi ajunsese protonotar apostolic, când 
fu chemat în Polonia, numit secretar regal şi însărcinat cu corespondența 
diplomatică. A avut însă în patria sa o viață zbuciumată, fiind;a, îndreptân-du- 
şi verva sa satirică împotriva iezuiţilor, a fost atacat de aceştia cu înverşunare 
şi acuzat de ambiţie şi trădare. Dizgraţiat un montat, a fost apoi restabilit şi 
numit episcop de Chelm (1640) şi Przemysl (1644). Opera sa, Chronicx 
gestonim în Europa singulariorum, a fost mult admirată pe timpul ei. Ea 
cuprinde povestirea evenimentelor petrecute în Europa între anii 1587 şi 1638, 
cu prețioase ştiri privitoare la leremia Movilă, la războaiele lui Mihai Viteazul, la 
expediția lui Zamoiski în Ţara Românească, la laptele Ini Z jlkievvski de la 
Tuţora, la originea cazacilor şi la răscoala lor contra polonilor. Cronica lui 
Piasecki a oferit, după cum vom vedea la locul său, un material bogat de 
informaţie lui Miron Costin. 

Contimporan cu Piasecki a fost Alexandru Guagnini (Aleksander 
Gwagnin), italian de origine (născut la Verona în 1538), care a venit de tânăr în 
Polonia, distingându-se ca inginer militar. El a scris în limba latină o carte care 
cuprinde descrierea țărilor din răsăritul Europei şi istoria Poloniei în legătură 
cu statele vecine, până la moartea lui Sigismund August (1572). Cartea a fost 
publicată la Cracovia, în 1578, sub titlul Sarmatiae Europae descripțio 
(Descrierea Sarmaţiei Europene) — prin sarmati se înțelegea, în vechime, 
populațiile care locuiau între Marea Neagră şi Marea Baltică — şi a făcut multă 
vâlvă, între altele şi prin faptul că, după apariţia ei, istoricul polon Matei 


Stryikowski, publicând a sa Cronica litvanilor, a învinuit pe Guagnini de 
plagiat, pretinzând că i-ar fi furat manuscrisul Descrierii Sarmațţiei. 

Stryikowski nu s-a mărginit însă aci, ci s-a plâns chiar regelui; a adus 
martori în sprijinul acuzării sale şi a obținut un decret prin care i se recunoştea 
dreptul de autor. Problema nu este încă definitiv clarificată în literatura polonă, 
deoarece lipseşte un studiu critiC. În 1611, cartea lui Guagnini a apărut într-o 
traducere polonă, mult amplificată, sub următorul titlu (în traducere): Cronica 
Sarmaţiei Europene în care se află regatul Poloniei cu toate țărilE. De 
Alexandru Guagnini, apărută întâi în latineşte la 1578, iar acum cu adausurile 
regilor care nu se află în ediția întâia, precum şi a regatelor, statelor, insulelor, 
țărilor şi provinciilor legate de această Sarmațţie, ca Grecia, ţările slave, 
Moldova, Panonia, Boemia, Germania, Danemarca, Suedia, Scoţia elE. De 
acelaşi autor şi împărțită în 10 cărți. Tradusă după stăruința autorului, din 
latineşte în poloneză, de Marcin Paszkowski. 

Această ediție polonă cuprinde, pe lângă multe adause referitoare la 
istoria Poloniei, împrumutate din cronica lui Bielski — apărută în urma ediției 
latine a operei lui Guagnini — pe lângă ştiri prețioase despre războaiele polono- 
moscovite, şi o serie de informații privitoare la Despot-vodă, la relaţiile lui cu 
Laski, la expediţia lui Laski în Moldova pentru întronarea lui Despot, la domnia 
acestuia, la răscoala lui Tomşa şi la luptele lui cu Laski şi Dimitrie 
Wiszniowiecki. 

Aceste relatări pline de amănunte pitoreşti sunt cu atât mai preţioase cu 
cât Guagnini a fost martor ocular la evenimentele pe care le povesteşte şi a luat 
parte la ele, fiind în oştirea lui Laski. Ştirile lui privitoare la Despot-vodă au 
intrat în compilația lui Simion Dascălul, şi, prin aceasta, în cunoscuta dramă 
istorică a lui Vasile Alecsandri. 

Mai toate cronicile Poloniei cuprindeau astfel de ştiri interesante şi bogate 
despre relaţiile cu Moldova şi frământările din principatul învecinat. E uşor de 
înțeles curiozitatea vie cu care tinerii feciori de boieri moldoveni, aruncați de 
valurile împrejurărilor pe limanuri străine, urmăreau în paginile cronicilor 
polone zbuciumul strămoşilor lor. Când citeau de pildă în Dlugosz despre 
Ştefan cel Mare rânduri ca acestea: „O, bărbat minunat, cu nimic mai prejos 
decât comandanții eroici de cari atât ne mirăm! în zilele noastre câştigă el, cel 
dintâi dintre principii lumii, o strălucită biruinţă asupra turcilor. După a mea 
părere, el este cel mai vrednic să i se încredințeze conducerea şi stapi-nirea 
lumii şi mai ales cinstea de comandant împotriva turcilor, cu sfatul, înțelegerea 
şi hotărârea tuturor creştinilor, de vreme ce ceilalți regi şi principi catolici îşi 
petrec timpul numai în trândăvii sau în războaie civile” — nu se putea să nu-şi 
simtă sufletul tresărind de înviorare. 

Departe de locurile pe care-şi petrecuseră copilăria şi de care le erau 
legate atâtea amintiri, evocarea țării şi a neamului în cărțile străinilor a 
înduioşat sufletul pribegilor şi a trezit în ei vocațiunea istorică. 

Dar în afară de ştirile privitoare la istoria Moldovei, tineretul moldovean a 
mai găsit în atmosfera istorică a Poloniei o idee care a avut un răsunet puternic 
în literatura noastră veche. 

Este ideea originii latine. 


Nu se poate spune că ideea unității neamului şi a originii romane erau 
inexistente înainte de Ureche, primul din triada cronicarilor moldoveni cu studii 
în PoloniA. Înaintea lui, patriarhul Chirii Lucaris, în 1629, scria răspicat lui 
Gavril Bethlen despre „legătura de sânge şi de simţiri care trăieşte, deşi în mod 
tainic, dar cu atât mai puternic, între românii din Ţara Transilvaniei şi între 
locuitorii Ţarii Munteniei şi ai Moldovei”. Înainte de Chirii Lucaris, către 
sfârşitul secolului al XVI-lea, italianul De la Valle culegea tradiția originii 
romane din gura călugărilor de la mănăstirea Dealu.1 Cu mult înainte, după 
cum aflăm din analele de la Bistrița, la 1507, călugărul Maxim intervenise pe 
câmpul de luptă pentru a împăca pe Bogdan, fiul lui Ştefan cel Mare, cu Radu, 
domnul Munteniei, amintindu-le că sunt „creştini şi de acelaşi neam”, O idee 
confuză a originii romane a fost înregistrată, precum s-a văzut, şi în cronica 
anonimă alcătuită în secolul al XVI-lea în Rusia (cF. P. 56), după izvoare 
româneşti. Ideea unității naționale trecuse şi pe planul politic. Doar şi pe ea se 
întemeiase campaniile lui Mihai Viteazul pentru cucerirea Transilvaniei şi a 
Moldovei. Chiar pe vremea lui Grigore Ureche, domnul Vasile Lupu, scriind 
vizirului despre o eventuală campanie în Ardeal, spunea: „în Ardeal mai mult de 
a treia parte sunt români cărora făgăduindu-le libertatea, îi voi ațâța, fără 
zăbavă, împotriva ungurilor”2. 

Dar ideile acestea de unitate națională şi mai ales de origine romană erau 
vagi; nu fuseseră fixate în scris, nu erau difuzate în masele populare. Cei dintâi 
care le răspândesc prin scris şi-i dau tot relieful cuvenit sunt cronicarii 
moldoveni care-şi făcuseră studiile în Polonia. 

Ideea romanității neamului a fost pusă în circulaţie, în lumea 
Occidentului medieval, de umaniştii italieni, care la rândul lor o găsiseră la 
scriitorii latini şi la cronicarii bizantini. Prin misionarii catolici din Orient, 
originea romană a neamului nostru a fost cunoscută de timpuriu în cercurile 
scaunului papal, şi papa Inocenţiu al III-lea o aminteşte în scrisoarea către 
Asăne-şti3, daR. După cercetările întreprinse de Al. Marcu, această idee nu 
apare în literatura” istorică sau geografică italiană decât în secolul al XIV-lea. 

Cel dintâi dintre umaniştii italieni care a vorbit în Italia dejatinitatea 
limbii Troastre-arfost-toscanul Poggio” Bracciolini (1380-1459), secretarul 
apostolic al papei Bonifaciu al IX-leA. Într-o operă a sa publicată în 1451, 
Disceptationes conviviales, vorbind despre noi, spune textual: „La sarmațţii de 
nord este o colonie de la Traian, care chiar şi acum, întru atâta barbarie, 
păstrează multe cuvinte latine, notate de către italienii care s-au dus pe acolo. 
Zic oculum (ochi), digitum (deget), manum (mână), 

1 N. Iorga, Istoria românilor prin călători, I, p. 76. Textul reprodus şi la 
Claucâiu Isopescu, Notizie intorno ai Romeni nella letteratura geografica, p. 15. 

2 Documentele Hurmuzaki, IV, 1, p. 669, nr. DXCV. 

3 „.populus terrae tuae, qui de_'sanguine Romanorum se asserit 
descendisse.” pancm (pâine); şi multe altele apar ca fiind de la acei latini, care 
au fost lăsaţi acolo ca colonişti, unde au rămas, şi acea colonie s-a folosit de 
limba latină.”1 

După Bracciolini, şi alți erudiţi italieni din vremea aceasta amintesc 
originea romană a neamului nostru, ca de pildă Flavio Biondo (1388-H63), un 


profund cunoscător al istoriei romane, secretar al multor principi italieni şi al 
curții papale, care aminteşte într-un loc de loan Huniade, afirmând că este de 
origine română. 

Cel mai interesant pentru noi este însă Aeneas Sylvius Piccolomini (1405- 
1464), un mare erudit, care, intrând în cler, după ce a îndeplinit sarcina de 
secretar pe lângă diferiți cardinali şi pe lângă împăratul Frederic al III-lea al 
Germaniei, a ajuns, la vârsta de 53 de ani, să fie încoronat papă, sub numele 
de papa Pius al II-leA. În multele şi variatele sale opere, el are prilejul să 
vorbească adesea despre români, dar acolo unde insistă mai pe larg asupra 
originii poporului român este Historia reriim ubique gest anim locorumque 
descripție în această operă, vorbind despre ținuturile de la nordul Dunării, 
spune: „Este un ţinut aşezat dincolo de Dunăre, pe care l-au locuit cândva 
dacii, un popor sălbatec şi însemnat prin multe pagube aduse romanilor” —- 
iar ceva mai jos: „Valachia este un ţinut destul de întins, începând din 
Transilvania şi întin-zându-se până la Marea Neagră, aproape toată un şes 
întins şi neapt pentru râuri. Pe acest pământ au locuit odinioară geții, care au 
pus pe fugă ruşinoasă şi pe Darius, fiul lui Histaspe, iar pe regele Lisimah l-au 
prins de viu în puterea lor şi au copleşit Tracia cu multe nenorociri. În cele din 
urmă au fost supuşi şi nimiciți de armatele romane. lar colonia romanilor care 
a înfrânt pe daci a fost condusă de un oarecare comandant Flaccus, de la care 
a fost numită Flaccia. Şi după o lungă trecere de vreme, cuvântul s-a corupt, 
încât s-a zis (Vlahia) Valahia. Limba este până acum de familie romană, deşi în 
mare parte schimbată şi puţin inteligibilă unui italian.” în acest text al lui 
Aeneas Sylvius Piccolomini avem, după cum se vede, afirmate trei idei 
principale: 1. Că românii se trag din coloniştii aduşi de romani în Dacia 
supusă; 2. Că limba română face parte din familia limbilor romanice, deşi în 
mare măsură schimbată, şi 3. Că numele etnic al românilor, care pe acel timp 
era „valah”, vine de la numele unui comandant roman, Flaccus, care a înfrânt 
pe daci. 

Această ultimă idee — ca şi celelalte două - a avut un puternic ecou în 
literatura istorică a timpului şi a răzbătut până în istoriografia popoarelor 
catolice din preajma noastră. 

De unde a luat papa Pius al II-lea pe acest comandant de la care ar veni 
numele poporului nostru? Flaccus este amintit în elegiile pe care le-a scris în 
amarul zilelor de exil, petrecute departe de ai săi, între barbarii sciți, pe 
țărmurile Mării Negre, poetul roman OvidiU. În cartea a IV-a din Ponticele 

1 „Apud superiores Sarmaţi colonia est ab Trajano ut aiunt derelicta, 
quaq nune etiam inter tantam barbariem multa retinet latina vocabula, ab 
Italis, qui eo profecti sunt, notata. Oculum (ochi) dicunt, digitum (deget), 
manum (mână), panem (pâine), multasque alia quibus apparet ab Latinis, qui 
coloni ibidem relicți fuerunt, manasse eamque coloniam fuisse latino sermone 
usarn.” sale (Epistola a IX-a, către bunul său prieten Craecinus), Ovidiu 
pomeneşte astfel pe Flaccus: 

Praefuit his, Graecine, locis modo Flaccus et iile Ripa ferox Istri sub duce 
tuta fuit Hâc tenuit Mysas gentes în pace fideli Hâc arcu fisso terruit ense 
Getas. 


Aceste versuri, cunoscute şi de cronicarii noştri, au fost traduse de Miron 
Costin, în De neamul moldovenilor (p. 17, ed. C. Giurescu), astfel: 

Gheţii ţinea într-o vreme, acum Flacus ține, Ripa scumpă a Dunării, el 
singur cu sine, El a ținut Misia în pace cu credință, Pre gheți i-au scos de aicea 
el cu biruință. 

Traducerea lui Miron Costin este liberă. Silit, la începuturile poeziei 
româneşti, de necesităţile ritmului şi ale rimei, el s-a îndepărtat de sensul 
textului. lată, pentru o înțelegere mai clară, sensul versurilor ovidiene: 
„Grecine, odinioară Flaccus comanda aceste locuri şi sub stăpânirea lui a fost 
întreg malul sălbatic al Dunării. El a ţinut popoarele Misiei în pace statornică şi 
cu sabia i-a înspăimântat pe geții încrezători în arcul lor.” 

Această idee a papei Pius al II-lea s-a răspândit apoi în toate țările 
catolice şi a fost utilizată de cronicarii unguri şi poloni. 

În Ungaria a fost introdusă de istoriograful Anton Bonfiniu (1427-1502). 
Bonfiniu era italian, născut la Ascoli, şi profesa umanităţile la Recanati, când a 
fost chemat la curtea regelui Matei Corvin pentru a scrie, în limba latină, istoria 
Ungariel. În opera sa, Decades rerum Hungaricarum, scrisă după modelul lui 
Titus Livius, Bonfiniu citează în fruntea izvoarelor de care s-a servit şi opera 
papei Pius al II-lea. Vorbind, într-un loc, despre valahi, el spune textual: 
„Valahii se trag într-adevăr din romani, după cum mărturiseşte până astăzi 
limba lor, deoarece, aşezată între atâtea limbi felurite ale barbarilor, n-a putut 
fi până acum extirpată. Ei sunt urmaşii legiunilor şi coloniilor aduse în Dacia 
de Traian şi de ceilalți împărați romani.” 

Aceeaşi idee a trecut apoi la istoricii saşi, până ce a ajuns la Laurenţiu 
Toppeltin din Mediaş, care a publicat la Lyon, în 1667, opera sa, intitulată 
Origines et occasus TransylvanoruM. În acest opuscul, în care Toppeltin se 
ocupă de obârşia tuturor naţiunilor din Ungaria, se găseşte şi un capitol 
privitor la români. Dar asupra lui Toppeltin, care a fost unul din principalele 
izvoare ale lui Miron Costin în Cartea pentru întâiul descălecat (De neamul 
moldovenilor, din ce țară au ieşit strămoşii lor), vom reveni într-un capitol 
viitor. 

Ideile despre originea noastră romană, puse în circulțaie de umaniştii 
italieni şi răspândite în istoriografia ungară, au pătruns şi în Polonia. Le găsim 
exprimate cu destulă claritate în secolul al XVI-lea la Marcin Kromer (1512- 
1589), în opera sa despre care am vorbit. Citând pe Eutropius, el pomeneşte de 
războiul lui Traian cu dacii şi spune cum Dacia, fiind secătuită de bărbați prin 
războaie, Traian a adus o nouă populaţie, „ex toto orbe romano”, şi că din 
aceşti colonişti amestecați cu barbarii au ieşit românii, care se folosesc de o 
limbă latină, coruptă cu elemente barbare. Ba, merge ceva mai departe şi 
afirmă că muntenii şi moldovenii sunt un singur neam, însă împărțit în doua 
statE. În privinţa numelui etnic de „valahi”, citează şi el pe Aeneas Sylvius, dar 
observă că sub numele de „valahi”, polonii şi slavii cuprind pe toți italienii. 

Ideea aceasta se regăseşte apoi la Piasecki — sau, cu numele latinesc, 
Piasecius. 

Ideile despre originea romană a neamului şi latinitatea limbii noastre, 
puse în circulație de umaniştii italieni, pluteau, aşadar,în atmosfera timpului, 


în vremea în care cronicarii moldoveni îşi făceau ucenicia în şcolile polone. 
Acolo, printre străini, gândul că neamul lor se trage dintr-o obârşie aşa de 
glorioasă avea să le încălzească sufletul şi să deştepte în ei mândria de neam: 
„Caută-te dar acum, cetitoriule, ca într-o oglindă şi te priveşte de unde eşti, 
lepădând de la tine toate celelalte basmE. Câte unii au însemnat de tine, de 
neştiință rătăciți, alții de zavistie, care din lume între neamuri n-au lipsit 
niciodată, că eşti drept vlah, adică italian şi râmlean”, scrie Miron Costin în De 
neamul moldovenilor. 

Această conştiinţă a originii romane avea să le lumineze mai bine rostul 
neamului lor ca unitate etnică deosebită, în mijlocul atâtor popoare de rasă 
diferită. Ea avea să deştepte în ei vocaţia istorică. Întorcându-se în zorile 
tinereţii în patria lor, după ce-şi trăiseră anii copilăriei pe țărmuri străine, ei se 
străduiesc să confrunte ştirile culese din istoriografia polonă cu amintirile 
boierilor bătrâni şi cu menţiunile din vechile cronici slavoneşti ale țării, pentru 
ca să afle, cum spune cu atâta duioşie, în graiul lor bătrânesc, „cap şi 
începătură moşilor, de unde au izvori t în această țară”. 

GRIGORE URECHE 

VIAȚA 


Cel dintâi din şirul marilor cronicari moldoveni, a cărui operă a asimilat 
îndemnurile istoriografiei polone, a fost Grigore Ureche. 

Scoborâtor dintr-o veche familie moldovenească, atestată documentar 
încă de la HO7, din vremea lui Alexandru cel Bun, sub forma Urecle, cronicarul 
e fiul lui Nestor, căruia i s-a atribuit într-o vreme şi cronica. 

Nestor Ureche. Nestor, Nistur sau Nistor, cum se găseşte în documente, a 
fost fiul lui Maxim Ureche şi al soției sale Dumitra. Născut probabil în preajma 
anului 1550, fiindcă în 1572 îl vedem începându-şi cariera politică cu slujba de 
uricariu la logofeţia cea mare, a fost unul din cei mai bogați şi mai influenți 
boieri moldoveni de la sfârşitul veacului al XVI-lea şi începutul celui de-al XVII- 
lea. El a jucat un rol aşa de important în istoria epocii sale, încât unii istorici ai 
noştri au fost ispitiți într-o vreme să-i atribuie lui cronica scrisă de fiul săU. În 
orice caz, în cronica fiului se strevăd amintirile tatălui. 

O întâmplare fericită a făcut să răzbată prin furtunile vremilor până la 
noi actul de împărțire a moşiilor rămase de pe urma lui Nestor Ureche şi a 
soției sale, jupâneasa Mitrofana, atât „cele cumpărate cât şi cele de la 
strămoşi”. Actul a fost încheiat la 9 martie 1643, înaintea divanului domnesc în 
frunte cu mitropolitul V arlaam. 

Ca să se vadă la ce imense latifundii putea ajunge în Moldova veacului al 
XVII-lea un mare boier, citez numai moşiile care au venit de partea lui Grigore 
Urechel: 

Dumbrăvița, cu loc de moară şi heleşteu pe Şomuz; a opta parte din 
Ruguleni; a treia parte din Şoimăreşti pe Moldova, cu vad de moară în Ricca din 
ținutul Sucevei; Stroeştii, deasupra Cotnariului, ținutul Romanului; satul 
Goeştii şi siliştea Mândreştii pe Bahlui; jumătate din satul Sârbi; părțile din 
Lungani, din Băneşti, din Septicini, din Oneşti şi din Bălțați şi o bucată din 
hotarul Târgului Frumos, „cel stâlpit şi hotărât” (hotărnicit), toate din ţinutul 
Cârligăturii; Schindeştii şi Scocul şi părțile din Coluneşti, din ținutul Sorocii; în 
ținutul Iaşilor: Verdeşănii pe Lavnic şi părţile din Boţeşti şi din Bogdăneşti; în 
ținutul Vasluiului: Căueştii; din ţinutul Tigheciului: Vlădeştii 

1 loan Neculce, Buletinul Muzeului Municipiului laşi, director Gh. 
Ghibănescu, ase. 6, 1926-1927, laşi, 1927, p. 271. 

Cu a treia parte de baltă din Giemeni; a treia parte din Licin, din Răcariul 
şi din Păcicani; în ţinutul Lăpuşnii: Drăculeştii, iar în tântul Orheiului: 
Avrămeni. 

Cam tot atâtea moşii le-au venit şi celorlalți doi moştenitori, spătarului 
Neculai Ureche şi lui Nistor Batiste. Şi încă nu avem trecute în acest document 
toate proprietăţile lui Nestor, fiindcă actul de împărțeală adaugă: „. Aşijdere şi 
alți sati întregi şi ocini cari nu-s pusă aicie, pentru ce-s <pentru că sunt> de 
gâlceavă, de să vor desbate şi s-or aşeza, să avem a li puni iar la mijloc, să le 
împărțim în trei părți”. 

După cum se vede, cei trei moştenitori ai lui Nestor Ureche îşi împărțeau 
averea părintească şi le venea la fiecare câte 23 de sate, adică era o avere de 
aproape 70 de moşii. 

Era firesc că un boier cum era Nestor Ureche, cu o avere aşa de mare, 
trebuia să joace un rol important şi în viața politică a țării sale. De fapt, în 


vremea lui Aron-vodă, îl găsim în divan cu rangul de mare logofăt, şi când 
domnul a fost silit să părăsească ţara, din pricina pârilor, şi să se ducă la Con- 
stantinopol, locţiitor de domn a fost lăsat Nestor UrechE. În 1592, Aron-vodă, 
recăpătând tronul Moldovei de la turci, scrie din Constantinopol lui Ureche, 
prin Oprea armaşul, ca să pună mâna pe o seamă de boieri ce-i erau potrivnici 
şi să-i ţină în închisoare până va sosi şi el. Ureche logofătul, care păzea scaunul 
domnesc, nevoind să se facă unealta domnului, se preface că primeşte porunca 
domnească; ba şi sfătuieşte pe armaşul care-i adusese scrisoarea domnului să 
păstreze mai departe taina şi să stea ascuns tot timpul în casele darabanilor, în 
vreme ce el „va oblici” gazdele pe unde se găsesc boierii scrişi în „catastiful” 
domnului şi-i va închide. Pe când Oprea armaşul stătea ascuns în curtea 
domnească, Ureche, aflând — cum spune fiul său — „vreme şi cale deschisă de a 
se depărtare”, luându-şi familia, porneşte îndată şi „gonind noaptea, toată 
noaptea, şi ziua, toată ziua”, iese din țară în Polonia, pe la Soroca. 

Acesta a fost un moment hotărâtor în viața lui Nestor Ureche şi el ne 
luminează în acelaşi timp împrejurările în care fiul său Grigore, primul cronicar 
moldovean, a fost adus să-şi petreacă copilăria în țară străină şi să vină în 
contact cu cultura umanistă a Poloniei. 

În Polonia, Nestor Ureche se întâlneşte cu ceilalți mari boieri, care 
pribegiseră din Moldova împreună cu Petru Şchiopul, între alții: Lupu Stroici 
logofătul şi fratele său Simion, Andrei hatmanul, leremia Movilă vornicul cu 
fratele său Simion paharnicul. Între pribegii moldoveni se leagă o prietenie 
strânsă şi, în aşteptarea unor vremi mai bune, se grupează cu toţii în jurul lui 
Ieremia Movilă. Aceste zile mai bune nu întârzie să se ivească şi, în 1595, 
Ieremia Movilă, sprijinit de boierii din ţară şi ajutat cu oaste de guvernul polon, 
izbuteşte să ocupe tronul Moldovei. E o domnie paşnică şi lungă de 12 ani, 
turburată numai de războaiele cu Mihai Viteazul. 

Urcat în scaunul domnesc, după o pribegie îndelungată, leremia Movilă 
îşi încredințează funcțiile de cinste şi de răspundere ale curții boierilor cu care 
petrecuse anii exilului şi care îl ajutaseră în planurile sale. Astfel Lupu Stroici 
este mare logofăt, fratele său, Simion, vistiernic, iar Nestor Ureche, mare vornic 
al țării de jos. De aci înainte viața lui Nestor Ureche este legata de a 
Movileştilor. El păstrează vornicia mare şi sub fratele lui Ieremia, sub Simeon 
Movilă, care a fost otrăvit de cumnata sa, precum şi sub fiii lui Ieremia, Mihail 
şi Constantin. Dar domnia lui Constantin Movilă, minată de lupte cu verii, n-a 
durat nici un an, căci turcii, neavând încredere în domnul adus şi sprijinit de 
oştiri polone şi care nici birul datorit nu-l plătise, au dat steag lui Ştefan 
Tomşa şi au însărcinat pe Cantemir-bei, cu oardele lui tătăreşti, să-l instaleze 
în scaun. 

Nestor, care îşi legase soarta de Movileşti, pleacă din nou în pribegie cu 
Constantin-vodă: „Apropiindu-se Ştefan Tomşa de țară — ne spune Miron Costin 
- Constantin Vodă cu mumă-sa şi cu frații au purces din laşi, şi cu câțiva din 
boieri, între carii erau şi Nestor Ureche, tatăl lui Grigore Ureche, care au scris 
Letopiseţul țării până la Aron Vodă”. 

Curând după aceasta, când Constantin Movilă cere ajutorul polonilor şi 
când cumnatul său, Ştefan Potoţki, strânge oaste din cetăți şi de la neamurile 


sale şi se pregăteşte, împotriva voinţei regelui, să intre în Moldova, singurul 
dintre boierii pribegi care se ridică cu toată tăria împotriva acestei aventuri este 
Nestor Ureche. Cu experienţa lui de om păţit, el sfătuia: „să lase să se mai 
învechească domnia lui Ştefan Vodă, că acum fiind domnia nouă, moldovenii 
sunt din hâre pururea la domnia lacomi. Dar - adaugă Miron Costin - nu s-a 
ascultat sfatul lui Urechiă vornicul, cum mai mult în lume sfaturi bune la 
domni nu se ascultă, ce apoi vin la primejdie şi ei şi casele lor” (Mircn Costin, 
Cronica, Kogălniceanu, eD. A Il-a, p. 263). 

Expediția se încheie cu sângeroasa înfrângere de la Cornul lui Sas. 
Constantin Movilă cade în mâinile unui tătar şi, pe când acesta îl ducea 
hanului, se îneacă amândoi în apele Nistrului; fratele său. Alexandru Movilă, şi 
Potoţki cad în mâinile turcilor şi sunt duşi la Constantinopol; boierii care îi 
însoțeau sunt toți prinşi şi decapitaţi din porunca lui Ştefan Tomşa. Singur 
Nestor Ureche, care n-a vroit să vină, ci a rămas la Camenița pe lângă doamna 
lui leremia Movilă, a scăpat cu viață. 

Din acest răstimp avem o serie de acte interesante, publicate de dr. 
Eugeniu Barwinski, din care se constată că, în a doua pribegie în Polonia, 
Nestor Ureche luase cu arendă de 1.000 de galbeni poloni pe an stărostia de 
Rohatin, care-i fusese încredințată de starostele Adam Zolkiewski. In această 
vreme, apare în acte polone, în împrejurări pe care le vom vedea îndată, şi 
Grigore Ureche. 

Viața familiei Ureche pe pământ străin nu era însă fără griji. Ea era 
hărțuită tocmai din partea acelora de la care ar fi fost îndreptăţită să se aştepte 
la mai multă solicitudine. Elisabeta, văduva lui leremia Movilă, care se 
dovedeşte din acte că ar fi fost o femeie rea şi lacomă de bani, pe care-i 
strângea pentru a recuceri tronul Moldovei, pârăşte pe Nestor Ureche că refuză 
să-i predea moştenirea lui Isaia Balical, că nu ar fi plătit haraciul turcesc şi că 
ar fi oprit pentru sine banii ce i-ar fi strâns ca administrator al Moldovei. Se 
pare însă că acest proces s-a stins repede şi că lucrurile s-au împăcat, 
deoarece, curând după aceasta, când doamna lui leremia Movilă, împreună cu 
ginerii săi şi sprijinită de oaste polonă, izbuteşte să aşeze în domnia Moldovei 
pe cel mai mic dintre fiii săi, pe Bogdan, Nestor Ureche este sufletul întregii 
domnii. „Divanurile toate erau prin Nistur Ureche”, zice Miron Costin. 

1 Isaia Balica a fost pârcălab de Suceava. Era ginerele lui Nestor Ureche 
ținea în casă torie pe Anastasia, sora cronicarului. 

Domnia lui Bogdan Movilă nu ţine însă decât un an şi se încheie cu o 
adevărată tragedie. Turcii intră în Moldova; Bogdan cade în mâinile lor, iar 
mama sa, doamna Elisabeta, este prinsă, târâtă în captivitate şi îşi sfârşeşte 
viața într-un harem turcesc. Nestor Ureche scapă din nenorocire şi, cu sufletul 
dornic de linişte şi de mântuire, s-a retras în cucernicia ctitoriei sale de la 
Secul. 

Cu toată râvna lui după avereşi mărire, Nestor avea, ca toți contimporanii 
săi, un suflet adânc credincioS. În 1602, după întoarcerea din pribegie, în semn 
de mulțumire Domnului, că i-a îngăduit să-şi revadă moşiile părinteşti din 
Moldova, a ridicat mănăstirea Secul, pe care a înzestrat-o bogat cu o mulțime 
de moşii şi sate, ca să fie de hrană călugărilor ce vor căuta în chiliile ei un 


liman de linişte şi rugăciune. Ajuns în amurgul vieţii şi privind înapoi peste tot 
zbuciumul zadarnic al trecutului şi cu gândul îndreptat spre cele veşnice, 
îmbracă rasa de călugăr şi vine acum el însuşi, în umilință, să caute un loc 
printre „rugătorii robi ai lui Dumnezeu” din ctitoria sa. 

Soţia sa, Mitrofana, a fost şi ea o figură distinsă în galeria „jupâneselor” 
române din veacul al XVII-lea. Cu religiozitatea caracterului unea un gust 
delicat pentru lucruri frumoase, migălite răbdător cu acul. De la ea a ajuns 
până la noi un splendid aer, adus din Constantinopol şi dăruit mănăstirii 
Secul. 

Grigore Urechs. Viața lui Grigore — sau Gligoraşco Ureache, cum apare 
adesea în documente — departe de a putea fi reconstituită în trăsăturile ei 
caracteristice, are pentru noi încă multe puncte obscure: nu ştim nici măcar 
data când s-a născuT. Îl găsim pomenit, pentru întâia oară, alături de fratele 
său Vasile, într-o inscripţie de pe o biserică, la 1597, fără să se precizeze vârsta 
pe care o avea. Din alte conjecturi, pare să se fi născut pe la 1590. Îl găsim apoi 
menționat în nişte documente polone din 1616, când purta, în Lwow, în numele 
tatălui său care nu se afla de față, un proces cu un ceasornicar. 

Miron ne spune despre Grigore Ureche că „a învățat literatura în şcolile 
polone”; aceasta s-a întâmplat probabil între anii 1612-1617, pe când tatăl său 
se îndeletnicea cu munca agricolă pe moşia Rohatin, unde, după cum reiese 
din documente contimporane, avea o avere însemnată: o recoltă de 6.330 de 
măsuri poloneze, pe lângă vie, pescării şi velnițe. Grigore Ureche urma cursurile 
unei şcoli superioare în Camenița, sau poate în şcoala stavropighiei din LwoW. 
În Polonia, Nestor Ureche rămâne, cu o mică întrerupere în 1615, după cum s- 
a văzut, până la începutul anului 1617; la această dată se întoarce în Moldova 
şi este posibil ca odată cu el să fi intrat în țară şi Grigore Ureche. 

Numele cronicarului apare întâi în documentele, noastre la 20 decembrie 
1628, ca tretilogofăt; iar în divanele boiereşti de la 1631 înainte, îl găsim cu 
rangul mai mic de mare spătar. Marele spătar era — după cum aflăm de la 
cvasi-contimporanii lui Ureche, Miron Costin şi Dimitrie Cantemir — marele 
purtător de săbii al domnului, şeful slujitorilor din spătăriE. În zilele de 
sărbători, păşea imediat după domn, îmbrăcat în haină aurită, cu un coif bătut 
cu pietre scumpe şi ținea aninată de umăr sabia, în timp ce acela asculta 
slujba sau stătea la masă. 

Grigore Ureche era deci mare spătar al Moldovei când sosiră, printr-un 
ceauş, cărți de mazilie lui Moise Movilă şi se răspândi în laşi zvonul că domnia 
s-a dat lui Alexandru Iliaş. Alexandru, care mai domnise în Moldova între anii 
1620-1621, lăsase amintiri aşa de neplăcute, încât, la vestea că el a căpătat din 
nou domnia, o mare mâhnire şi indignare cuprinse țara. Boierii, sfătuindu-se 
cu toții, aleg pe cei mai de frunte dintre ei şi îi trimit cu jalbă la Țarigrad, să se 
plângă Porții de greul ce-l trage poporul din partea domnilor necunoscători ai 
rânduielilor ţăril. În fruntea deputaţiunii, alcătuită din 80 de boieri, se aflau, 
între alţii: vornicul Vasile Lupu, postelnicul Ioan Costin — tatăl lui Miron Costin 
— şi spătarul Grigore Ureche. Boierii aflară pe Alexandru-vodă încă nepurces 
din Constantinopol. Acesta primise învestitura şi, neputând abate din 
hotărârea ei delegația moldoveana, pune la cale, în taină, cu chihaia vizirului, 


derutarea ei. Câţiva din fruntaşii boierilor sunt prinşi şi închişi în temniță. Prin 
această stratagemă deputațiunea este intimidată şi, în cele din urmă, silită să 
se împace cu domnul, la patriarhie, unde îşi fac reciproc jurământul de 
credință. 

Dar abia fu instalat în domnie, şi Alexandru, uitându-şi jurământul, 
hotări să scape de o seamă de boieri, între care de Vasile Lupu vornicul şi de 
Grigore Ureche. Aceştia însă prind de veste printr-un om de casă că Alexandru- 
vodă vrea să-i omoare în ziua de Paşte şi atunci răscoală în taină ţara, „care 
fierbea de greutăţi şi netocmele”. Din toate părțile se strânse atât norod în laşi, 
încât nu mai încăpea pe uliți şi umpluse dealurile Miroslavei. Domnul se hotărî 
atunci să renunţe de bună voie la tron şi, sub paza boierimii care abia putea 
potoli furia mulțimii, părăsi țara. 

După scurta şi tragica domnie a lui Barnovski-vodă, decapitat la 
Constantinopol, şi după domnia de câteva luni a lui Moise Movilă, care a fost 
silit apoi să se expatrieze în Polonia, a luat scaunul Moldovei vornicul Vasile 
Lupu. 

În zbuciumul acelor vremuri de sângeroase lupte interne şi de 
necontenite schimbări de domnie, stăpânirea lui Vasile Lupu aduce în viața 
Moldovei o epocă de înseninare. Miron Costin, care se întoarce în Moldova în 
ultimii ani ai acestei domnii, o descrie astfel: „Fericită domnia lui Vasile Vodă, 
în care, de au fost cândva această ţară tot în bine cu bielşug şi plină de toată 
averea, cu mare fericire şi tragă-nată până la 19 an”. 

Urcându-se pe tronul Moldovei, era firesc ca Vasile Lupu să caute a se 
înconjura de boieri care împărtăşiseră gândurile lui, care luptaseră alături de el 
şi trecuseră prin aceleaşi griji şi suferinţe ca şi eL. Între aceştia era şi Grigore 
Ureche, care, încă din timpul lui Barnovski-vodă, îşi reluase în divanul țării 
locul de mare spătar. Cu acest titlu îl găsim pe Ureche semnând în hrisoavele 
domneşti până la 1642, când este ridicat în rangul de cinste pe care-l avuse şi 
tatăl său Nestor, de vornic al Ţării de Jos. 

Vornicul Ţării de Jos era al doilea dintre dregătorii boieri; el avea, în timp 
de pace, sarcina de a administra Moldova de la Iaşi până la hotarele Munteniei, 
cu județele basarabene şi Cetatea-Albă, iar în timp de război conducea oştirea. 

Ca mare vornic, Ureche a luat parte la acel zbuciumat divan care trebuia 
să hotărască asupra căsătoriei fiicei lui Vasile Lupu cu principele lanusz 
Radziwill, şambelanul marelui ducat al Litvaniei. Căsătoria fusese pusă la cale 
de Petru Movilă, mitropolitul Kievului, dar ea întâmpina mare împotrivire în 
unele cercuri din laşi. Multă vreme s-a frămâhtat în sfatul domnesc această 
nuntă. Doi boieri de seamă ai Moldovei, Toma vornicul şi lorgachi vistiernicul, 
se împotriveau cu toată hotărârea, argumentând: întâi, că principele litvan 
trecuse la calvinism - confesiune considerată în lumea noastră, în acea epocă a 
vestitului Răspuns la Catehismul calvinesc al mitropolitului Varlaam, ca o 
mare rătăcire, ca o lege spurcată - şi, al doilea, că această înrudire cu 
nobilimea polonă putea să indispună cercurile musulmane şi să atragă urgia 
turcească asupra casei lui Vasile LupU. Împotriva sfatului fraților Toma şi 
Iorgachi Cantacuzino'se ridicau logofătul Todiraşco şi, mai ales, vornicul 
Grigore Ureche. Sfatul lui Grigore Ureche a căzut greu în cumpănă. Domnița 


Măria însăşi îşi dă consimțământul, printr-o scrisoare către principele Rad- 
ziwill din 2 septembrie 16441, redactată cu o simpatică modestie, în polonă. 
Nunta s-a făcut în anul 1645 şi a fost celebrată de către Petru Movilă, care s-a 
aplecat cu simpatie peste nevoile sufleteşti ale neamului din care vitregia 
vremurilor l-au smuls fără voia lui. Nunta a fost bogată şi frumoasă: „N-au 
lipsit nimica din toate podoabele câte trebuiau la o veselie ca aceea — ne spune 
Miron Costin - cu atâția domni şi oameni mari din țări, zicături, giocuri şi de 
țară şi străine, curtea împodobită toată şi strânşi boierii şi căpeteniile ţării, 
feciori de boieri, oameni tineri, la alaiuri pre cai turceşti, cu podoabe şi cu 
peţiene la işlice. Şi aşa cu petrecanii trăgănând, s-au veselit câteva săptămâni; 
şi au purces cneaz Ragivil cu doamna sa în Ţara Leşească, cu zestre foarte 
bogată.” în anul următor, regele Poloniei Vladislav, întețit de papa şi de vene- 
tieni, care erau în luptă cu turcii pentru insula Cretei, pune la cale o alianță a 
principilor creştini din răsăritul Europei contra turcilor şi trimite în acest scop 
pe ginerele lui Vasile Lupu, pe cneazul Radziwill, să obțină participarea 
Moldovei. Demersul a fost primit, şi aga, încredințat de Poartă să primească 
haraciul, fusese trimis înapoi fără nici un ban, pe motivul că nu s-a putut 
strânge birul din pricina sărăciei oamenilor. Dar ruptura cu turcii, hotărâtă de 
divan în frunte cu Ureche, n-a putut fi menținută, de teamă că polonii nu vor 
putea împinge peste Dunăre stăpânirea turcească. 

Grigore Ureche n-a apucat zile să vadă prăbuşirea domniei prietenului 
său. La 15 aprilie 1647 el apare pentru ultima dată în documentele care au 
ajuns până la noi, ca mare vornic în Ţara de Jos. Două săptămâni mai târziu el 
nu mai era în viață. La 3 mai, un hrisov arată chipul cum s-a împărțit averea 
cronicarului între urmaşii săi. 

Un alt document, publicat în anii din urmă de d-ra Eftimiu, dezvăluie un 
colț interesant din viața familiei lui Grigore Ureche şi proiectează o lumină vie şi 
simpatică asupra fiicei sale, Antimia. Prin acel document, întărit de Gheorghe 
Ştefan, Antimia, „fiica răposatului Ureche fost mare vornic, vroindspune, actul 
— să-şi facă pomenire ei şi părinţilor ei”, a dăruit rudelor sale, slugerului Ga vrii 
J ora şi soției şi copiilor lor, satul Mândreştii din ţinutul Cârligăturii, „cu mori 
în ființă şi cu iazuri”. Şi, adaugă actul-şi aci este trăsătura cea mai interesantă 
— „ea singură cu mânile sale le-a făcut lor zapis, şi 1-a subscris, ea fiind în cărți 
foarte învățată”2. 

Se pare dar, din acest act, că era o frumoasă tradiţie de cărturărie în casa 
lui Grigore Ureche. 

1 Documentele Hurmuzaki, suplement, II, voi. III, fasc. I, 1900, p. 9. A 
Revista arhivelor, II, p. 370 - 372. 

Datele pe care le avem despre Grigore Ureche, despre viața lui intimă şi 
despre rolul ce 1-a jucat în viața publică a Moldovei, sunt, fireşte, foarte 
sumare ca să ne putem face din ele o icoană vie a personalității lui. Să vedem 
acum cum se pot limpezi — dacă se pot, în stadiul actual al materialului — 
trăsăturile personalității lui literare, din analiza cronicii. 

CRONICA LUI GRIGORE URECHE 

Cronica lui Grigore Ureche deschide pentru literatura noastră veche, 
alcătuită din texte religioase, din legende apocrife, din romane populare şi din 


cronografe, o eră nouă; dar acest început al unui nou gen literar, singurul în 
care s-a afirmat originalitatea neamului nostru în veacurile trecute, constituie 
încă astăzi o problemă complicată. 

Cronica lui Ureche în forma ei primitivă, aşa cum a încercat Kogălni- 
ceanu să ne-o dea în colecția sa de Letopiseţe, nu există. Nu numai că s-a 
pierdut originalul cronicii, dar nu avem nici măcar o copie directă după ea. 
Toate manuscrisele care au ajuns până la noi înfăţişează textul lui Ureche 
întrețesut cu interpolările adăugate ulterior de Eustratie Logofătul, de Simion 
Dascălul şi de Misail Călugărul. După părerea răposatului Giurescu, aceste 
adause ale lui Simion Dascălul sunt aşa de numeroase şi aşa fel îmbinate în 
urzeala lui Ureche, încât ar fi peste putință să se delimiteze precis ceea ce 
constituie fondul primitiv al cronicarului boier de ceea ce este suprapus de 
Simion Dascălul şi de ceilalți. 

Încercarea făcută de Kogălniceanu în 1852, în Letopiseţele Moldovei, de a 
publica aparte ceea e credea el că a fost la început cronica lui Urechi de ceea ce 
presupunea că a interpolat ulterior Simion Dascălul, cuprinde o mare doză de 
arbitrar: elemente care aparțin în chip evident lui Grigore Ureche au fost 
trecute pe seama lui Simion Dascălul şi părți din adausele interpola-torului au 
fost atribuite cronicarului. 

P. P. Panaitescu, în studiul Influenţa polonă în opera şi personalitatea 
cronicarilor Grigore Ureche şi Miron Costin, a atacat problema pe altă cale. D- 
sa a căutat, mergând pe urmele regretațţilor I. G. Sbiera, Ştefan Orăşanu şi N. 
Iorga, să stabilească de aproape izvoarele polone întrebuințate în prima cronică 
moldoveana, aşa cum a ajuns ea până la noi, şi apoi să delimiteze izvoarele 
utilizate de Ureche de cele care au stat la îndemâna lui Simion Dascălul. ,„ 

Rezultatele la care s-a ajuns prin această confruntare a surselor cu textul 
cronicii sunt următoarele: 

Cronica începe cu o „predoslovie a descălecării”, care, după cum are grijă 
însuşi Dascălul să ne-o ateste, este a lui Grigore UrechE. În acest scurt capitol 
Ureche explică numele de Flachia, pe care îl dau letopiseţe latineşti Moldovei, 
după numele „hatmanului rhnlenesc” Flaccus, care a purtat războaie cu sciții 
şi a făcut primele cuceriri romane pe pământul scitic. 

După capitolul despre descălecarea Moldovei, Ureche se ocupă de limba 
moldovenească, susținând că e de descendență latină şi, lucru interesant, 
afirmația lui apare într-o formă apropiată de aceea a lui Poggio Bracciolini, 
despre care ne-am ocupat mai sus: „.de la Râm ne tragem. De la râmleni, ce le 
zicem latini: pâine, ei zic panis; carne, ei zic caro; găină, ei zic galina; muiere, 
mulier; femeie, femina; părinte, pater; al nostru, noster şi altele multe din limba 
latinească, şi de am socoti pre amăruntul, toate cuvintele le-am înțelege.” 

Trecem peste adausele lui Simion Dascălul, pentru a ne mărgini, 
deocamdată, la redacția aproximativă a lui Ureche. Intrând în istoria 
moldovenească cu capitolul De începutul domnilor țării Moldovei şi de viața lor, 
Ureche utilizează analele slavoneşti ale țării, care au fost scrise, după cum 
spuneam, la curtea lui Ştefan cel Mare şi continuate de Macarie şi de Azarie. Pe 
Eftimie nu 1-a cunoscut. Aceste anale fuseseră traduse în limba română, 
fiindcă, din felul cum se fac citatele: „letopiseţul nostru cel moldovenesc”, 


rezultă că acesta era scris în limba română. În genere, izvoarele cronicii sunt 
citate după limba în care sunt scrise: „letopiseţul cel leşesc”, „letopiseţul cel 
latinesc”, „letopiseţul cel moldovenesc”. Dealtfel ni s-a păstrat din secolul al 
XVIII-lea în Biblioteca Academiei Române o versiune românească a acestor 
anale, publicată de I. Bogdanl după o copie descoperită de d-1 Alex. Lapedatu. 
Prototipul acestei copii este, credem, o traducere făcută înainte de Ureche şi pe 
care a utilizat-o şi acesta. 

Deoarece pentru partea de la început, de la primii domni ai Moldovei 
până la Alexandru cel Bun, nu găseşte nimic în cronicarii poloni, Ureche e 
nevoit să dea lista de domni întreagă aşa cum o găseşte în analele interne ale 
țării, regretând că „scriitorii dintâi n-au aflat scrisori, ca de nişte oameni 
neaşezați şi nemernici” şi că „letopisețul nostru cel moldovenesc, aşa de pre 
scurt scrie, că nici de viața domnilor care au fost toată cârma nu alege”, iar ce 
au scris „au scris mai mult din basne şi din poveşti ce au aflat unii de la alții”. 
Ultimele cuvinte ne îndeamnă să credem că vechile anale fuseseră amplificate 
cu tradiții populare. 

De la Alexandru cel Bun înainte, Ureche găseşte în izvoarele polone ştiri 
din ce în ce mai numeroase privitoare la istoria Moldovei, şi atunci completează 
datele unele prin altele, „lipind”, cum spune el, informaţiile din izvoarele străine 
la ale noastre, nu însă fără discernământ critic. 

Izvorul polon pe care Ureche îl urmează de aproape este cronica 
prelucrată şi continuată de Ioachim Bielski, după textul tatălui său, Marcin 
Bielski. Cartea apăruse în 1597, sub titlul de Kronika Polska, şi deşi, dintr-un 
sentiment de pietate, Ioachim o publicase sub numele tatălui său, ea este în 
bună parte opera sa personală. În această redacţie a lui Ioachim, textul a fost 
cu mult amplificat, prelucrat şi adăugit. De aci împrumută Grigore Ureche 
ştirile privitoare la Moldova, pe care nu le găseşte în izvoarele interne. 

După moartea lui Ştefan cel Mare, înainte de a trece la urmaşii săi. 
Ureche introduce, pentru o mai bună clarificare a istoriei moldoveneşti, câteva 
capitole privitoare la istoria popoarelor învecinate cu noi: poloni, tătari, turci şi 
unguri: Povestea şi tocmeala altor țări ce sunt prin prejur. 

Panaitescu este de părere că Ureche a împrumutat aceste informații 
dintr-o scriere istorică şi geografică asemănătoare cu aceea a lui Sebastian 

1 Letopisețul lui Azarie, Analele Acad. Rom., seria II, tom. XXI, MeM. 
SecŢ. Ist., Bucureşti, 1909, p. 107-119. Bogdan credea că traducerea s-a făcut 
la sfârşitul secolului al XVIII-lea, dar numeroasele greşeli ar indica un prototip 
mult mai vechi. 

Miinster, cunoscută sub numele de Cosmografia universală şi publicată 
în 1544, la Basel, în limba germană. Cartea a avut un mare succes pe vremea 
sa; a apărut în o mulţime de ediţii — vreo 27. În 1550 a fost tradusă în limba 
latină, apoi în limba franceză, spaniolă, italiană şi cehă. Ea a fost foarte 
răspândită în Polonia, unde Marcin Bielski o ia ca model pentru cronica sa. 

Dar în aceste capitole Ureche dă ştiri despre împărăţia tătărească şi 
neamurile ei, care nu se găsesc în Sebastian Miinster, dar se găsesc, după cum 
arată C. C. Giurescu, într-o geografie latină a lui lo. Antonius Maginus Pata- 
vinus, apărută la Veneţia în 1596. Nu este exclus însă ca aceste ştiri împreună 


cu cele din Sebastian Miinster să se găsească împreună într-o geografie — sau, 
cum se numea atunci, cosmografie — mai dezvoltată, încă neaflată până acum. 

Împletind ştirile aflate în izvoarele interne cu informaţiile pe care le găsea 
în Bielski şi în cosmografia nedescoperită încă, Ureche şi-a scris cronica până 
la a doua domnie a lui Aron-vodă (1595). Ultimul capitol din cronica rămasă 
neterminată expune împrejurările pribegiei lui Nestor Ureche, înainte de sosirea 
la Iaşi a lui Aron-vodă, cu atâtea amănunte dramatice şi în acelaşi timp precise, 
încât nu încape îndoială că scriitorul lor le cunoaşte din amintirile bătrânului 
boier. 

Cronica lui Grigore Ureche, scrisă se pare între 1642, data când el ajunge 
vornic mare, cum semnează predoslovia, şi 1647, data morții, a intrat însă de 
timpuriu în mâna lui Simion DascăluL. În ce împrejurări nu ştim. Câmpul este 
aci deschis ipotezelor. 

Am spus mai sus că Ureche a murit fără să vadă sfârşitul domniei lui 
Vasile Lupu. Se poate ca puţin timp înaintea morții, să fi împrumutat cronica 
neterminată încă lui Eustratie Logofătul, care era al treilea logofăt în divanul lui 
Vasile Lupu şi cu care cronicarul era în strânse legături de prietenie — „frate şi 
prieten”, cum îl numeşte, împreună cu alți boieri din divan, într-un document 
din 1641. Eustratie Logofătul a adăogat şi el câteva ştiri şi apoi cronica a fost 
încredințată lui Simion Dascălul, ca s-o transcrie; Simion Dascălul a copiat-o, a 
amplificat-o şi apoi, nu se ştie cum, originalul lui Ureche a dispărut.2 A 
dispărut de timpuriu, fără să lase nici o urmă, fiindcă nici 

1 Ghibănescu, Surete şi izvoade, III, p. 310. E o mărturie din martie 1641 
prin care Gr. Ureche atestă că a văzut când Lupul din Hârlău, cu soția 
Simiiana şi copiii vând ocina şi moşia lor cu heleşteu, pe apa Crr/dei, în 
hotarul satului Feteşti, „fratelui şi prietenului nostru, lui pan Eustratie biv 
logofăt”. 

2 Ulterior, într-o copie interpolată de Simion Dascălul, a mai adăogat 
interpolări şi a mai făcut câteva schimbări un Misail Călugărul. Această 
versiune cu interpolările lui Misail Călugărul se păstrează în patru manuscrise 
din Biblioteca Academiei Române (cf. CC. G i u-r e s c u, în Convorbiri literare, 
LIII, 1921, p. 326 şi în introducerea la Grigore Ureche vornicul şi Simion 
Dascălul: Letopiseţul țării Moldovei, ed. II, „Scrisul românesc”, p. LV-LVIII). 
Succesiunea interpolatorilor credem dar că este aceasta: Eustratie Logofătul, 
Simion Dascălul, Misail Călugărul. Ea concordă şi cu ceea ce aflăm de la Miron 
Costin -— care intrase în Moldova la vreo patru-cinci ani după moartea lui Gr. 
Ureche - în De neamul moldovenilor, din ce ţară au ieşit strămoşii lor (ed. 
Giurescu): „lară cum am înțeles de câțiva boieri şi mai ales din Neculai Buhuş 
ce au fost logofăt mare, pre acest Simeon Dascălul, Istratie Logofătul l-au fătat 
cu basnele lui şi Misail Călugărul de la Simeon au născut, cela fiu, cestălalt 
nepot” (p. 5). Neculai Buhuş moare în 1667. Sau „De ar fi acmu Istratie 
Logofătul şi fiiu-său un Simion Dascăl şi nepotu-său un Misail Călugărul, cum 
s-ar apuca de această poveste cu basnele lor cele ce au scris.” Miron Costin nu 
văzuse însă letopisețul lui Eustratie Logofătul:„că mi se pare, bine nu ştiu, că 
n-am văzut letopiseţul lui Istratie.” 


Miron Costin, care scrie la câteva decenii după Ureche, nu are la 
îndemână decât tot compilaţia interpolatorulul. În 1670, când stolnicul 
Constantin Cantacuzino însoţeşte la laşi pe soţia şi fiica lui Brâncoveanu la 
căsătoria acesteia cu Gheorghe Duca, domnul Moldovei, el dobândeşte o copie 
de pe cronica lui Ureche de la marele comis lon Racoviţa, dar acest izvod este 
tot compilația lui Simion Dascălul. 

Simion Dascălul a utilizat, în interpolările sale, izvoare diferite de acelea 
pe care le-a folosit Grigore Ureche. El a avut la îndemână o versiune a 
letopisețelor moldoveneşti deosebită de aceea pe care a întrebuințat-o Ureche. 
Izvoadele lui Simion Dascălul cuprindeau, întrele altele, şi cronica lui Eftimie şi 
mergeau până la domnia lui Vasile Lupu, după cum mărturiseşte el însuşi. Din 
aceste letopiseţe interne, Dascălul a luat unele ştiri, pe care le-a adăugat în 
textul lui Ureche stângaci, neîndemânatic, dând naştere la contraziceri. 

Dintre izvoarele polone, Simion Dascălul nu a cunoscut pe loachim 
Bielski. Deşi îl citează într-un loc în expunerea lui Ureche, totuşi, din faptele pe 
care pretinde că le ia din istoriograful polon, se vede bine că nu 1-a cunoscut, 
căci aceste fapte nu se găsesc la el. Simion Dascălul a avut la îndemână pentru 
compilația sa numai opera lui Alexandru Guagnini, Sarmatiae Europae 
Descriptio, în traducerea polonă a lui Paszkowski. Din această operă a luat 
toate acele amănunte pline de colorit privitoare la domnia lui Despot: 
falsificarea genealogiei; împrietenirea lui Despot cu Laski, încercarea lui Lăpuş- 
neanu de a-l otrăvi, fuga lui Despot în Polonia, prefacerea că e mort, 
simulacrul de înmormântare, răsturnarea lui Lăpuşneanu tocmai când credea 
că a scăpat de Despot, domnia acestuia, răscoala lui Tomşa. 

Simion Dascălul a mai introdus în cronica lui Grigore Ureche un capitol 
despre originea românilor din tâlharii de la Râm, asupra căruia vom reveni 
îndată. 

Crescută astfel cu interpolările lui Simion Dascălul, cronica lui Ureche s- 
a răspândit în o mulțime de copii manuscrise. 

În cronică, aşa cum ne-o oferă ediţia regretatului Giurescu — cea mai 
bună, întrucât este singura care respectă tradiția unui text şi ne dă în acelaşi 
timp variantele din celelalte manuscrise, necesare pentru a urmări istoricul 
textului — se observă destul de clar două firi, două mentalități, două 
personalități cu totul deosebite. 

O primă personalitate se caracterizează printr-o caldă dragoste de țară, 
printr-un deosebit simț de demnitate, printr-un spirit de măsură şi claritate şi 
printr-un fin discernământ critic. 

A doua personalitate se caracterizează printr-o râvnă de a se face 
cunoscută cu orice preț, printr-o tendinţă constantă de „a tinde poveştile mai 
larg”, cu riscul de a cădea în prolixitate şi incoerență chiar, printr-o totală lipsă 
de măsură şi de simț critic. 

Coexistenţa acestor două personalități atât de diferite în cuprinsul 
aceleiaşi cronici se relevă de la primele pagini. 

Grigore Ureche este, în ceea ce priveşte persoana lui, de o discreţie plină 
de demnitate; nicăieri în cuprinsul cronicii nu vorbeşte despre sine, nici chiar 
atunci când ar fi îndreptăţit, când te-ai aştepta, când ai dori-o chiar. 


Pretutindeni el se identifică cu faptele povestite şi nicăieri nu iese la iveală, nici 
chiar atunci când făptaşii sunt persoane care i-au stat aproape de suflet. 

Cum se întâmplă cu tatăl său Nestor, de care nu vorbeşte decât o singură 
dată. Încolo nicăieri nu vorbeşte despre sine şi ai săi. 

Simion Dascălul apare continuu în cuprinsul povestirii, mai ales când 
«este vorba să-şi asigure paternitatea adauselor sale: „Acestea cercând cu 
nevoință vornicul Ureche scrie de zice. După aceia şi eu. Simion Dascăl, 
apucatu-m-am şi eu pre urma a tuturora a scrie aceste poveşti.” „Ce această 
poveste a lui Laslău craiu, ce spune că au gonit pre aceşti tătari, nu o au scos 
Ureche vornicul din letopiseţul cel latinesc, ci eu, Simion Dascălul, o am izvodit 
din letopisețul cel unguresc.” „Ce această poveste nu se află însemnată de 
Ureche vornicul, iar eu n-am vrut să las nici aceasta să nu pomenesc.” 

Ureche este un spirit critic. El are despre istorie o concepție pragmatică; 
ea trebuie să dea norme de învățătură „feciorilor şi nepoților, despre cele rele să 
se ferească. Iară de pe cele bune să urmeze şi să înveţe şi să se înde-repteze”. 
Dar cine are despre istorie o asemenea concepţie îşi dă bine seama că primele 
condiții pe care trebuie să le îndeplinească sunt: deplina obiectivitate în 
restabilirea adevărului. Grigore Ureche îşi dă seama de aceasta şi de aceea el 
confruntă continuu izvoarele pământene cu cele străine, pentru ca, din noianul 
ştirilor contradictorii, să poată culege grăuntele de adevăr pe care-l cuprind. 
Ureche o spune destul de limpede: „nu numai letopisețul nostru, ce şi cărți 
străine am cercat, ca să putem afla adevărul, ca să nu mă aflu scriitoriu de 
cuvinte deşarte, ce de dereptate”. 

Simion Dascălul este, dimpotrivă, o fire imaginativă. El e stăpânit mereu 
de preocuparea de a „tinde poveştile” cât mai pe larg, împletind, fără discer- 
nământ critic, fapte istorice consemnate în cronici cu materialul legendar care 
circula în masele populare din vremea sal şi care intrase în bună parte în 
izvoadele pământene. 

Între istorie şi folclor el nu face nici o demarcaţie. Ba ceva mai mult: 
modifică datele pe care le găseşte în izvoarele sale, interverteşte, cu o totală 
lipsă de simț critic, ordinea evenimentelor, schimbă unele pasaje şi adaugă de 
la sine lucruri care nu se găsesc în izvodul său. Aşa face, de pildă, la domnia 
lui Despot, unde adaugă la textul lui Paszkowski că Despot „s-a mutat la alt 
ostrov de la Roma”. Mai departe, Guagnini aminteşte de un nepot al lui Despot, 
cel al cărui nume 1-a uzurpat o slugă, viitorul domn al Moldovei. Simion 
Dascălul se opreşte asupra detaliului morţii nepotului în război şi face din 
această împrejurare punctul de plecare pentru falsificarea genealogiei lui 
Despot-vodă. 

Ureche este apoi stăpânit de un suflu de patriotism, care, cu toată 
discreţția, vibrează totuşi în paginile cronicii sale. El scrie împins de curiozitatea 
de a „afla cap şi începătură moşilor, de unde au izvorât în această țară şi s-au 
înmulțit”. El, care văzuse înflorirea istorică a Poloniei, ținea „să nu se înece anii 
cei trecuţi şi să ne asemănăm fiarelor şi dobitoacelor mute”. Vorbeşte, în aceste 
simple cuvinte ale bătrânului cronicar, ceva din sufletul neamului întreg, care 
în acele vremuri turburi, ajunsese să-şi lămurească ființa sa etnică deosebită. 
Deşi „cerca cu nevoință” şi „cărți străine”, ca să poată 


De exemplu: legenda lui Eţco prisăcariul ş.a. 

S74 afla adevărul, totuşi el înlătură din cronica sa ştirile din izvorul 
polon care i s& păreau exagerate şi care, în acelaşi timp, jigneau mândria lui de 
moldovean, De pildă, scena în care Ioachim Bielski ne povesteşte cum Ştefan 
cel Mare, încolțit de turci şi nevoit să ceară ajutorul regelui polon, primeşte să-i 
recunoască suzeranitatea, să depună în cortul regal steagul Moldovei la 
picioarele regelui polon şi să îngenunche înaintea lui, prestându-i omagiul de 
credință, în timp ce cortul se desfăcea pentru ca oştirea adunată în Câmpia 
Colomeei să vadă umilirea marelui erou moldovean, este înlăturată de Ureche şi 
redusă, la atâta: Ştefan-vodă a venit la Colomeea şi „toate ce au avut mai de 
treabă au vorbit şi apoi l-au ospătat pe Ştefan Vodă”. 

Mai înainte, la 1471, cronicarul polon spunea că Ştefan a trimis 28 de 
steaguri regelui polon. Ureche explică răspicat: „au trimis şi lui craiu din 
dobânda sa, nu pentru că doar au fost datoriu să-i trimită, cum zic unii că au 
fost supus leşilor, ci pentru ca să-l aibă prieten la nevoie şi la treabă ea aceea, 
de-i va veni asupra”. 

Suflul sentimentului patriotic se vede la Ureche şi în lumina de caldă, 
duioşie pe care o proiectează peste figura domnilor apărători de țară şi dătători 
de legi şi datini. Sunt adevărate portrete mici, lucrate cu artă în medalion, ca 
bunăoară: „Bogdan Vodă cel Grozav, feciorul lui Ştefan Vodă cel Bun (Mare), s- 
au pristăvit în ceasul dintâiu al nopţii, în târg în Huşi, nu cu puțină laudă 
pentru lucruri vitejeşti ce făcea, că nu în beţii, nici în ospeţe petrecea, ci ca un 
strejar în țoale părțile priveghia, ca să nu se ştirbească țara, ce-i rămăsese de la 
tată-său”. 

Sau portretul lui Petru-vodă Rareş: „Ca un păstor bun ce străjueşte 
turma sa, aşa în toate părțile străjuia şi priveghia şi nevoia să lățească ce aU. 
Apucat, că nimica după ce s-au aşezat la domnie n-au zăbovit, ci de războae s- 
au apucat, şi la toate-i mergea cu noroc”. 

Sau, în sfârşit, portretul doamnei Ruxanda: „Femeie destoinică, 
înțeleaptă, cu dumnezeire, milostivă şi la toate bunătăţile plecată”; şi mai aleS. 
Al lui_ Ştefan cel Mare, de care ne vom ocupa pe larg mai jos. 

În contrast cu aceşti mari înaintaşi, el ştie să încondeieze şi pe domnii 
răi, stricători de lege şi de datini, dărâmători de țară. lată de pildă pe Iliaş-vodă, 
fiul lui Petru Rareş, pe care „firea şi fața îl lăuda să fie blând, milostiv şi aşeză- 
toriu, gândindu-se că va semăna tatâne-său, ci nădejdea pre toți i-au amăgit, 
că dinafară se vedea pom înflorit, iar dinlăuntru lac împuțit, că având lângă 
sine sfetnici tineri turci, cu carii ziua petrecea şi se desmierda, iar noaptea ca 
turcoaice curvind, din obiceele creştineşti s-au depărtat; în vedere se arăta 
creştin, iară noaptea în slobozie mahmetească se dedese”. 

Sau chiar portretul lui Bogdan Lăpuşneanu, fiul doamnei Ruxanda, pe 
care ni-l înfăţişează cu contrastele lui: „Cumu-şi era blând şi cucernic, aşi. 
Tuturora arăta direptate, de se vedea că nimica nu s-au depărtat de obiceiul 
tatâne-său. Nici de carte era prost. La călărie sprinten, cu sulița la halca nu pre 
lesne avea protivnic, a săgeta din arc tare nu putea fi mai bine. Numai ce era 
mai de treabă domniei lipsia, că nu cerca bătrânii la sfat, ci de la cei tineri, din 
casă lua sfat şi învățătură. lubia să auză glume şi măscării şi jocuri copilăreşti. 


Mai apoi lipi de sine leşi, de-i era şi de sfat şi de a batere halca ctâ sulița, 
răsipind avuţia cea domnească.” 

Zbucneşte în aceste ultime portrete durerea unui mare patriot din 
divanul Moldovei, care vedea cum se risipeşte țara lăsată de Ştefan cel Mare şi 
Sfânt: „scăderea care se vede că au venit în zilele noastre”. 

În adausele lui Simion Dascălul, demnitatea sentimentului național este 
amorțită. Râvna de a „tinde poveştile mai pe larg” este la el aşa de puternică, 
încât îl orbeşte şi îl face să admită şi să încorporeze până şi o legendă 
ungurească, falsă, tendenţțioasă, despre descendența noastră din tâlharii scoşi 
din temnițele Romei. 

Aceste două temperamente atât de diferite pe care le întrezărim în corpul 
compilației se răsfrâng — cum dealtfel este şi firesc — şi în structura stilistică a 
cronicii. 

Stilul lui Simion Dascălul este de multe ori întortocheat, plin de repetiţii, 
neclar. lată, de exemplu, o probă din predoslovie chiar: „După aceia şi eu care 
sunt între cei păcătoşi Simion Dascăl, apucatu-m-am şi eu pre urma a tuturora 
a scrie aceste poveşti, ce într-înse spune cursul anilor şi viața domnilor, văzând 
şi cunoscând că scriitorii cei mai de demult, care au fost însemnând aceste 
lucruri ce au trecut, s-au săvârşit, şi pre urma lor alții nu vor să se apuce, 
văzând noi aceasta, că se părăseşte această însemnare, soco-tit-am ca să nu 
lăsăm acest lucru nesăvârşit <să> nu se însemneze înainte, carele mai nainte 
de alții au fost început pre rând însemnat până la domnia lui Vasilie Vodă, ca 
să nu ne zică cronicarii altor limbi c-am murit şi noi cu scriitorii cei din ceput, 
sau că doară suntem neînvățat.” în acest exemplu - aş putea cita întreaga 
predoslovie — se vede bine fraza lungă, greoaie, întunecată, încărcată de 
incidentale, plină de repetiţii, ca o urzeală în care firele neorânduite bine încep 
să se încâlcească. 

Stilul lui Grigore Ureche se caracterizează dimpotrivă printr-o concizie şi 
precizie într-adevăr clasice; este un stil lapidar; pare că e săpat în piatră, ca o 
pisanie de biserică. Citez ca exemplu - fiindcă predoslovia este prea cunoscută 
din liceu - portretul lui Ştefan cel Mare: „Fost-au acest Ştefan Vodă om nu 
mare de stat, mânios şi de grab a vărsa sânge nevinovat; de multe ori la ospeţe 
omora fără giudeț. Amintrelea era om întreg la fire, neleneş, şi lucru său îl ştia 
a-l acoperi, şi unde nu gân-deai, acolo îl aflai. La lucruri de războae meşter, 
unde era nevoe însuşi se vâra, ca văzându-l ai săi să nu îndărăpteze, şi pentru 
aceia rar răsboiu de nu biruia, şi unde-l biruia alții, nu pierdea nădejdea, că 
ştiindu-se căzut jos, se rădica deasupra biruitorilor. 

Iară pre Ştefan Vodă l-au îngropat ţara cu multă jale şi plângere în 
mânăs-tire în Putna, care era de dânsul zidită. Atâta jale era, de plângea toţi ca 
după un părinte al său, că cunoştea toţi că s-au scăpat de mult bine şi de 
multă aparatură. Ce după moartea lui până astăzi îi zic Sfântul Ştefan Vodă, 
nu pentru suflet, ce este în mâna lui Dumnezeu, că el încă au fost om cu 
păcate, ci pentru lucrurile lui cele vitejeşti, carele nim.e din domni, nici mai 
nainte, nici după aceia, l-au ajuns.” 

Este cel mai clasic portret din literatura noastră veche. Nu lipseşte nimic 
din ceea ce trebuie pentru a ne evoca dinaintea ochilor portretul, mai ales 


sufletesc, al marelui voievod; şi totuşi nici un cuvânt de prisos. Nimic nu se 
poate adăuga şi nimic nu se poate suprima fără a-i distruge farmecul literar. De 
remarcat în acelaşi timp cu cită obiectivitate Grigore Ureche, care avea un 
adevărat cult pentru Ştefan cel Mare, recunoaşte, alături de marile calități ale 
domnului, şi defectele; alături de părțile de lumină, şi cele de umbră („mânios, 
degrab a vărsa sânge nevinovat. La ospeţe omora fără giudeț”). Dar aci stă 
marele lui meşteşug de artist în ale scrisului că, după o scurtă trăsătură fizică, 
înşiră repede defectele, pentru a aşeza apoi calitățile într-o gradație ascendentă 
care culminează în apoteoză („. Sfântul Ştefan Vodă, nu pentru suflet, ce este în 
mâna lui DumnezeU. Ci pentru lucrurile lui cele vitejeşti, carele nime din 
domni, nici mai nainte, nici după aceia, l-au ajuns”). 

Deşi stilul lui Ureche este de o precizie lapidară, totuşi limba cronicii nu 
este lipsită de un pitoresc al ei particular. Aci însă nu se mai poate face 
distincții nete între Ureche şi Simion Dascălul, fiindcă în unele părți amândoi 
au transcris aproape verbal izvoare interne, care nu ne mai stau astăzi la 
îndemână, iar, de altă parte, limba lor e creaţia colectivității moldoveneşti de la 
jumătatea veacului al XVII-lea, abia modelată de cărturari. Lăsăm la o parte 
aspectul ei fonetic şi morfologic — nu pentru că, fiind de esenţă filologic, îl 
socotim neinteresant din punctul de vedere al formării limbii literare 
(dimpotrivă, ne-ar interesa să ştim şi în ce măsură limba textelor coresiene a 
mlădiat scrisul marilor cronicari moldoveni) — dar pentru că nu numai 
originalul lui Ureche s-a pierdut, ci şi din prelucrarea lui Simion Dascălul nu 
avem decât copii târzii, care nu ne dau în această privință, cu precizia de care 
avem nevoie, textul autentic. 

Lăsând deci la o parte această latură a ei, limba primei cronici 
moldoveneşti — creată de un popor de boieri şi de ţărani a căror viaţă se 
împletea intim cu a naturii — nu se ridicase încă până la concepte abstracte. 
Dar este o limbă plină de vigoare, care păstrează frăgezimea naivă a imaginilor 
sugestive formate în plin contact cu viața satului, ca de pildă: „Ţara Ardealului 
înconjurată cu munți şi cu păduri cum ar fi îngrădită”; „în vremea lui Petru 
Vodă Şchiopul au fost secetă mare şi unde prindea mai înainte peşte, acolo ara 
plugul”; „au descălecat oraşe în țară”; „le-au împărțit hotare în țara sa”; sau din 
priveliştea frământăriior naturii: „cum se ridică o negură întunecată şi se 
răsipeşte aşa şi Petru Rareş se curățeşte de îxârba ce-i zăcea la inimă”; 
„păgânii, carii în toate părțile fulgerau şi trăsneau cu armele lor”; „ostile s-au 
vârtejit”; ori luate din viața păstorească: „ca nişte lupi gata spre vânai ca să 
înece oaia neslobivă”; sau Petru Rareş „ca un păstoriu bun grijia de oile sale”; 
sau, în sfârşit, imagini din viața stupilor de albine: „Turcii ca un roiu de albine 
înconjoară mânăstirea”; „Petru Şchicpu blând ca o matcă fără ac”; „de s-ar 
învăța cei marl. Cumu-i albina, că toate-şi apără căscioara şi hrana lor cu acele 
şi cu veninul său, iară domnul lor, ce să chiamă matca, pre nimenea nu 
vatămă, ci toate de învățătura ei ascultă”; sau amintind interioare duioase de 
familie: „ales un om ca acela — hatmanul Arbore - ce au crescut Ştefan Vodă 
pre palm.de lui”. 

Asemenea imagini şi multe altele, evocând aspecte de viață plugărească, 
de păstorit, de albinărit, de interioare de viață patriarhală, de luptă între 


puterile naturii, stilizate în structura limbii, o înflorează cu un colorit dulce, ca 
altițele discrete de pe țesăturile ţărăneşti. 

Dintre adausurile făcute în cronica lui Ureche, unul a provocat o 
adevărată furtună de indignare în Moldova secolului al XVII-lea. Este capitolul 
privitor la „ijderenia moldovenilor, de unde sunt ei de au venit pre aceste 
locuri”. Capitolul ar fi fost tradus, după cum pretinde autorul însuşi, dintr-un 
letopiseț unguresc, până acum nedescoperit. Se începe cu: „scrie letopisețul cel 
unguresc” şi sfârşeşte cu: „Ce această poveste a lui Laslău craiu, ce spune că 
au gonit pre aceşti tătari, nu o au scos Ureche vornicul din letopiseţul cel 
latinesc, ci eu, Simion Dascălul, o am izvodit din letopisețul cel unguresc, care 
poveste o am socotit pre semne ce arată că poate fi adevărată”. 

E locul să ne ocupăm aci şi de acest curios adaus al lui Simion Dascălul. 
El începe prin a povesti că, înainte vreme, locuiau pe meleagurile Moldovei 
tătarii, care, înmulțindu-se şi lățindu-se, au trecut peste munți în Ardeal, unde 
au împins pe unguri din ocinele lor. Laslău - adică Vladislav - craiul unguresc, 
s-a ridicat şi s-a dus la împăratul Râmului, cerându-i oaste de ajutor 
'âmpotriva vrăjmaşiloR. Împăratul Râmului i-a răspuns că el, urcându-se pe 
tron, a jurat „să nu pice om de sabia şi de judeţul lui”. Din pricina aceasta 
răufăcătorii s-au înmulțit aşa de mult în ţara lui, încât toate temniţele sunt 
pline de ei şi nu mai are ce le face. Ca să îşi curețe țara de ei, îi dăruieşte 
craiului unguresc, dar cu o condiţie: să nu-i mai aducă înapoi. Şi atunci „de 
sârg i-a strâns pe toţi de pretutinderea şi i-a însemnat pre toți de i-au ars 
împrejurul capului, de le-au pârjolit părul cu un hier înhierbântat, care semn 
trăieşte şi până astăzi în țara Moldovei şi la Maramureş, de se cehluiesc pregiur 
cap”. 

Dacă a luat acest ajutor de tâlhari de la împăratul Râmului, Laslău a 
venit în Ungaria şi, pe la Crăciun, cu toată puterea sa, a pornit contra tătarilor, 
pe care i-a bătut şi i-a gonit, trecându-i munții pe la Rodna, unde se şi văd în 
două locuri săpate în stânci semnele făcute de Laslău craiul. Urmărindu-i 
dincoace de munți, Laslău i-a fugărit într-una până i-a trecut apa Şiretului. 
Prin aceşti tâlhari cuprinşi în oastea lui Laslău s-au descălecat apoi, după ce s- 
a mântuit războiul, ţara Maramureşului şi a Moldovei. 

Interpolarea are câteva trăsături caracteristice care o apropie de legenda 
păstrată într-o versiune a vechilor anale moldoveneşti, copiată în Rusia şi 
cuprinsă în colecția de cronici ruseşti cunoscută sub numele de 
Voskresenskaja Utopist (vezi p. 56: invazia tătarilor, ajutorul cerut de regele 
ungur Vladislav de la Râm; trimiterea unui ajutor alcătuit din râmlenii 
ortodocşi; înfrângerea tătarilor şi colonizarea râmlenilor ortodocşi în părțile 
Crişanei şi ale Maramureşului), în acea legendă însă lipseşte nota infamantă a 
tâlharilor din temnițele Romei. Prin această notă infamantă şi prin alte 
amănunte, interpolarea lui Simion Dascălul se apropie de legenda pe care a 
cules-o, chiar pe vremea lui Vasile Lupu, din mediul ciangăilor din Moldova, 
franciscanul Marcus Bandinus, trimis de scaunul apostolic să cerceteze 
parohiile catolice din Moldova. * 

Personalitatea acestui ciudat adnotator nu ne este cunoscută. În afară de 
o notiță scurtă, asupra căreia vom reveni îndată, păstrată de un copist aproape 


contimporan, niciunul din scriitorii noştri vechi nu ne dă lămuriri despre el, şi 
nici în documentele vremii, câte au ajuns până la noi, nu e pomenit. 

Din adnotările sale se poate deduce că venea de peste munți, din 
regiunile în care era cunoscută limba ungară. În legenda asupra căreia ne-am 
oprit 

1 V. A. Ureche, Codex Bandinus, Analele Acad. Rom., s. II, t. XIII, MeM. 
S. ist., 1893- 1894, p. 130, 307. 

Adineaori, el mărturiseşte că „eu, Simion Dascălul, o am izvodit din 
letopisețul c4 unguresc”. Deşi un letopiseţ unguresc cu astfel de elemente nu s- 
a descoperit până a:iim, totuşi faptul că legenda e scoasă dintr-o cronică 
ungurească pare a Îl coniiima nu numai caracterul ei tendențios (românii se 
trag din tâlhari), ci şi etimologiile cu caracter unguresc. Povestind, de exemplu, 
„ljderenia moldovenilor”, după ce arată că Laslău a alungat cu ajutor primit de 
la Râm (Roma) pe tătari, până i-a trecut apa Şiretului, continuă textual: „Acolo 
Laslău craiU. Stând în țărmurile apei, au strigat ungureşte: ser etern, ser etern, 
ce se zice româneşte: place-mi, place-mi. Mai apoi dacă s-au descălecat țara, 
după cuvântul craiului, ce au zis ser etern, au pus numele apei Şiretul”. 

În acelaşi timp, interpolatorul se vădeşte a fi şi un bun cunoscător al 
obiceiurilor ungureşti. Povestind, mai departe, cum Laslău craiul, întoreân-du- 
se biruitor din războiul cu tătarii, în ziua de lăsatul secului, a cerut voie de la 
vlădicii săi să-l lase trei zile să se veselească cu doamnă-sa şi cu boierii, 
adaugă: „Şi aşa l-au blagoslovit de au lăsat sec marți cu toată curtea sa, care 
obiceiu se ține la legea lor şi până astăzi, de lasă sec marți în săptămâna 
postului celui mare dintâiu”. 

Dacă, în sfârşit, mai ţinem seamă şi de faptul că interpolatorul era 
familiarizat şi cu obiceiurile ungureşti din Maramureş foarte vechi, atestate în 
decretele Sf. Ştefan (. „care semn trăieşte şi până astăzi la Maramureş, de se 
ceh-luiesc pregiur cap.”), atunci poate că nu suntem departe de adevăr când 
presupunem că acest român ardelean era din părțile Maramureşului. 
Maramureşul, care ne-a dat, în secolul al XVI-lea, începuturile literaturii, ne-a 
trimis şi mai târziu cărturari. Chiar în vremea lui Vasile Lupu şi a lui Grigore 
Ureche, trăia la curtea boierului Pătraşcu Ciogolea din Calafendeşti (sudul 
Bucovinei), ca dascăl de copii, un asemenea cărturar maramureşean, care ne-a 
lăsat un frumos centom hrisostomic, cu prilejul înmormântării jupânesei 
Sofronia, soția nefericitului boier. 

Printre cărturarii care treceau în Moldova se va fi aflat probabil şi acest 
dascăl Simion. Dintr-o notiță pe care ne-a păstrat-o un copist aproape 
contemporan, se pare însă că el nu se bucura de prea multă stimă între boierii 
moldoveni, căci iată ce ne spune notița: „Acest Simeon Dascăl, ce el se numeşte 
aici, mai mult se vede că au amestecat şi au turburat istoria decât au lucrat 
cevaşi pentru Ureche vornicul, carele au scris acestea, a vesti că e domn învăţat 
şi înțelept, iar acesta şi neştiut şi slab în minte, precum şi Todoraşcu 
Cantacuzin vel visT. În Moldova şi alţii; bine cunoscând pe acela, mi-au 
mărturisit că de multă neştiință şi de minte puţină era acel om, precum iar el 
esă şi aici că <ce> au fost se arată şi pe lângă altele face şi aceasta, că ale altora 
le face ale lui, adecă ce au scris Ureche el zice că au scris.” 


Interpolarea lui Simion Dascălul privitoare la obârşia românilor din 
tâlharii Romei a stârnit o profundă indignare între cărturarii moldoveni din a 
doua jumătate a secolului al XVII-lea. 

MIRON COSTIN 

VIAŢA 

Miron Costin, continuatorul lui Grigore Ureche, este fiul lui loan Costin. 
Mama lui, Safta, fiica lui Miron Sulgerul, era pe de o parte nepoată lui Isaia 
Balica, cumnatul lui Grigore Ureche, pe de altă parte nepoată şi lui Miron 
Barnovski, domnul Moldovei. 

În domnia lui Miron Barnovski, loan Costin este hatman al Moldovei şi, 
datorită legăturilor de rudenie, şi omul de încredere al domnului. 

Barnovski, care trăia ca pribeag în Polonia, unde avea târguri şi sate, 
fusese chemat de boieri în domnie după detronarea lui Alexandru Iliaş (1633). 
Ducându-se apoi cu alai de curteni, boieri, preoţi şi călugări la Constantinopol, 
pentru ca, potrivit cu ceremonialul obişnuit, să sărute poala împărăției şi să 
capete steag de domnie, este închis împreună cu toţi boierii care veniseră cu eL. 
Îritre aceştia se afla şi postelnicul Costin. Miron Costin a notat el însuşi zilele 
de groază pe care tatăl său le-a petrecut la Constantinopol atunci. 

Miron Barnovski este decapitat din porunca vizirului şi trupul lui stă 
atârnat înaintea curții împărăteşti o zi, umplând de vâlvă întregul Stambul. 
Spre seară, vizirul dă poruncă ceauşilor să scoată din temniță pe chehaia 
nenorocitului domn. Este scos tatăl lui Miron Costin, care, ridicând trupul lui 
Barnovski, îl duce la patriarhie şi acolo „pe scurt, cum au lăsat vremurile 
atunci, îl astrucă”1 în patriarhie. A treia zi, în toiul nopţii, un caic trimis din 
porunca vizirului la temniță ridica pe Costin postelnicul. Spre groaza boierilor 
care credeau că-l duc noaptea să-l înece ori să-l muncească pentru averile lui 
Barnovski-vodă, Costin postelnicul e adus înaintea vizirului, unde află porunca 
împăratului că sunt slobozi să meargă să-şi aleagă domn pe cine vor voi. 
Costin, cu sufletul „întors de spaimă”, se înapoiază la temniță, aducând vestea 
cea bună celorlalți boieri. Liberaţi, se adună cu toţii şi, ținând sfat, aleg ca 
domn pe Meise Movilă. 

Acest episod dramatic din viața postelnicului Costin a lăsat o întipărire 
neştearsă în sufletul lui şi el constituie motivul principal care îl va determina, 
peste un an, să părăsească pentru totdeauna Moldova şi să apuce calea 
exilului. 

Domnia lui Moise Movilă (1633-1634) n-a fost norocoasă. Abia instalat, şi 
în al doilea an de domnie, Abaza-paşa intră în Moldova cu oaste turcească şi 


muntenească, sileşte pe domnul Moldovei şi pe boierii săi să i se alăture şi 
pornesc cu toţii contra Poloniei. 

La asediul cetății Camenița, se răspândeşte în tabăra turcească zvonul, 
pus la cale de hatmanul Costin, că vine dinspre pădurea Nadoborului o oaste 
căzăcească în ajutorul polonilor. 

Abaza-paşa hotărăşte retragerea peste Nistru şi, în drum atacă un târgu- 
şor - Studenica - a cărui garnizoană militară izbuteşte peste noapte, cu 
ajutorul moldovenilor, să se strecoare din cetate. 

Trecând Nistrul spre laşi, Abaza-paşa prinde de veste că a fost amăgit şi, 
descălecând cu corturile în şesul laşului, în preajma mănăstirii Balica, pune la 
cale să prindă a doua zi pe toți boierii moldoveni, să-i lege în obezi şi să-i ducă 
la împărăţiE. Înştiinţat de aceasta printr-un prieten turc, postelnicul Costin, 
care simţise cu un an înainte fiorul morţii la Constantinopol, fuge cu alți boieri 
la mănăstirea Pobrata şi de acolo părăseşte pentru totdeauna Moldova, 
refugiindu-se în Polonia, unde este bine primit. Aci, în 1638, dieta polonă, 
„având în vedere -— zice actul dietei — însemnatele servicii aduse regelui şi 
statului în diferite expediții războinice”, primeşte ca „indigen polon şi ca nobil 
polon pe Iancu Costin cu fiii săi: Alexandru, Miron şi Potomir”. 

Copilăria în Polonia. E prima dată când cronicarul nostru apare 
menționat în acte. Tatăl, hatmanul Costin, moare în exil. Fiul său, Miron, era 
abia în vârstă de 5 ani la data când i se acorda indigenatul polon. 

Primită în rândurile nobilimii, familia Costin şi-a alcătuit, după datină, şi 
un blazon, pe care un act contimporan polon ni-l descrie astfel: în câmp 
albastru, un înger îmbrăcat în armură cavalerească şi ţinând o spadă. 
Deasupra coifului, în coroană, o mână înarmată cu o spadă. 

1 îngropa. 

Ca toți exilații moldoveni care obțineau cetățenia polonă, hatmanul 
Costin a căutat să-şi facă şi el un rost, arendând o moşie în stărostia de Bar, 
Novosiilca-Nova. Astfel se lămuresc împrejurările în care Miron Costin este 
adus să petreacă vârsta copilăriei şi să-şi înceapă instrucțiunea în limba 
polonă, pe care va ajunge să o stăpânească aşa de bine, încât mai târziu va 
scrie o cronică întreagă în elegante versuri polone. 

După propria lui mărturie, în 1646 urma cursurile colegiului iezuit din 
Bar, un orăşel la granița Moldovei, cu un important depozit pentru vinurile 
aduse de negustorii moldoveni. 

Colegiul din Bar - după cum ne lămureşte P. P. Panaitescu - fusese 
deschis de iezuiţi în 1636, într-o casă de piatră, cu grădină împrejurul ei, şi era 
condus, pe vremea când Miron Costin îşi făcea studiile acolo, de rectorii 
Stanislav Witwinski, în 1646, şi de Francisc Czarniecki, fratele unuia din cei 
mai glorioşi hatmani ai Poloniei, Ştefan Czarniecki. Rectorii erau ajutați în 
instrucțiunea şi educația elevilor de opt-doisprezece preoți, de trei-patru 
magiştri şi de câţiva frați. Programul de studii trebuie să fi fost acelaşi ca şi în 
celelalte colegii iezuite din Polonia. Cursul complet era împărțit în cinci clase: 
trei de gramatică şi două de umanioare - între acestea era şi retorica. Baza 
studiului era limba latină, care servea ca limbă de conversație între elevi, aşa 
cum în unele pensioane din vremea noastră se întrebuința ca limbă de 


conversație franceza sau german. În acest colegiu urma cursurile Miron 
Costin în vara anului 1647, când, pe vremea „secerei”, în drumul de la sat — 
adică de la moşia părintească - spre oraş, a fost surprins de acea groaznică 
năvală a stolurilor de lăcuste, care a durat citeva zile şi pe care avea s-o descrie 
cu atâta plasticitate, mai târziu, în cronica sa. 

În vara anului următor, când, în marea răscoală a cazacilor, ostile 
hatmanului căzăcesc Chmielnicki se apropiau de Bar, rectorul colegiului, 
Czarniecki, se refugiază cu profesorii şi cu toată şcoala la Camenița. Nu ştim 
însă dacă şi Miron Costin a urmat mai departe şcoala la Camenița. Barul a 
căzut în mâna răzvrătiților şi a fost în parte distrus. 

În acest timp, tatăl lui Miron Costin moare. 

Doi ani mai târziu, în 1650, Miron Costin, care nu avea decât 17 ani, 
primeşte în arendă moşia Novosiilca-NovA. În 1651 se afla în oastea regelui 
polon, luând parte la luptele contra cazacilor. 

Întoarcerea în Moldova. Cuiând după aceasta, în împrejurări puţin 
cunoscute, Miron Costin se întoarce în Moldova. Apariția acestui tânăr învățat 
venit din Polonia trebuie să fi făcut senzație între rudele şi vechii prieteni ai 
tatălui său. Doi dintre cei mai de seamă boieri ai timpului, Toma şi lorgachi 
Cantacuzino vistiernicul - „cari capete ca acelea, ne spune Miron Costin, abia 
de au avut cândva țara sau de va mai avea” — îl îmbrățişează cu multă simpatie. 

Vremurile în care Miron Costin se întoarce în Moldova sunt dintre cele 
mai turburi. Abia se încheiase nunta lui Timus cu domnița Ruxandra şi dom- 

1 Erau frați cu postelnicul Constantin Cantacuzino din Țara 
Românească, marele boier al lui Matei Basarab şi, deci, unchi ai fiilor acestuia, 
Şerban Cantacuzino domnul (1678- 1688) şi învățatul cronicar Constantin 
Cantacuzino stolnicul. Toma ţinea în căsătorie pe sora mamei lui Miron Costin. 

Nia lungă, fericită şi bogată a lui Vasile Lupu (1634-1653), măcinată de 
ambiția tânărului său boier Gheorghe Ştefan, începe să se năruie. Curând după 
intrarea cronicarului în Moldova, în Săptămâna Patimilor, se răspândeşte în 
Iaşi zvonul că oştiri ungureşti şi muntene au intrat în Moldova. O scrisoare a 
lui Ciogolea spătarul către Vasile Lupu, trimisă în taină printr-un călugăr, 
dezvăluie complotul urzit de Gheorghe Ştefan. Dar toate sunt prea târziu. 
Surprins între două focuri, frontul unguresc cu Gheorghe Ştefan, la Roman, şi 
cel muntenesc, dincolo de Focşani, Vasile Lupu se vede nevoit să se retragă cu 
toată casa şi boierii de curte spre Hotin, de unde trimite după ajutor în Polonia, 
la ginerii săi, şi în Ucraina, la cuscrul său Chmielnicki, hatmanul cazacilor. 

În lupta deschisă atunci între Vasile Lupu şi Gheorghe Ştefan, Miron se 
afla împreună cu protectorii săi, frații Toma şi lorgachi Cantacuzino, în tabăra 
lui Vasile Lupu. Când domnul şi curtea ajung la limanurile Nistrului, Miron 
Costin este însărcinat cu misiunea delicată de a cere ajutor starostelui de Ca- 
menița, Petru Potoțki, de la care era Vasile Lupu în drept să se aştepte la 
recunoştinţă, în urma sprijinului pe care i-l dăduse ca să scape din robia tătă- 
rască. Deşi părinţii cronicarului nostru părăsiseră pentru totdeauna Moldova 
din pricina lui Vasile Lupu, totuşi el şi-a împlinit cu credință misiunea. Petru 
Potoțki nu se afla însă în Camenița şi solul a trebuit să purceadă cale de trei 
zile mai sus, la nişte ocine ale aceluia. Starostele, aflând cele întâmplate, şi-a 


lăsat treburile şi a pornit îndată spre Camenița să sară în ajutorul domnului 
moldoveaN. În acest răstimp însă, Vasile Lupu, împins de armatele lui 
Gheorghe Ştefan, a trecut Nistrul, lăsând cetatea Hotinului în mâna 
vrăjmaşului. 

Ce s-a întâmplat după aceasta nu ştim precis. La a doua încercare a lui 
Vasile Lupu de a-şi recăpăta tronul, cu ajutorul ginerelui său Timus-care avea 
să cadă în tranşeele din jurul Sucevei, răpus de o şrapnelă - Miron Costin se 
afla în tabăra lui Gheorghe Ştefan. La întâlnirea noului domn moldovean cu 
cele două căpetenii ale oştirilor străine venite în ajutorul său — Petki Istvan, 
„sărdarul lui Racoți”, şi Condracki, „polcovnicul” regelui polon-Miron Costin 
serveşte ca tălmaci pentru limba polonă şi are astfel prilejul să reproducă, 
cuvânt cu cuvânt, discuțiunea urmată între cele două căpetenii cu privire la 
planul de atac al taberei lui Vasile Lupu, sprijinită de cazacii lui Timus. 

Domnia lui Gheorghe Ştefan a fost norocoasă pentru Miron Costin; „de la 
el multă milă am avut”, spune însuşi. Gheorghe Ştefan era dealtfel un domn 
învățat şi înțelept — la curtea lui se afla şi Milescu - şi, după mărturiile boierilor 
mai bătrâni, era mai priceput la învățarea solilor şi la răspunsul scrisorilor 
decât Vasile Lupu. 

Sub Gheorghe Ştefan, Miron Costin ia parte la expediţia în Muntenia 
pentru potolirea seimenilor care se răzvrătiseră contra domnului şi amenințau 
liniştea țării. După o domnie de patru ani însă, Gheorghe Ştefan este mazilit de 
turci, deoarece n-a vroit să se ducă la Constantinopol ca „să sărute - după 
ceremonialul obişnuit — poala împărăției”. 

În domnia următoare, a lui Ghica-vodă (1658), Miron Costin are prilejul 
să-şi lărgească cunoştinţele despre neamul şi pământul românesc. Vizirul 
Kiupruli, hotărât să înlăture din scaun pe Râkoczi, porunceşte domnilor români 
să secondeze campania întreprinsă de el în Ardeal. Ghica-vodă este astfel nevoit 
să pornească cu boierii şi armata în Muntenia, unde se întâlneşte cu celelalte 
oşti şi, împreunându-se cu tătarii, intră în Ardeal pe la Braşov; de-acolo răzbat 
prin țara ftfrsei spre Sibiu; se urcă în sus spre inima Ardealului; văd cum 
tătarii dau foc şi prefac în cenuşă Alba-lulia (Bălgradul) şi cuceresc, în fine, 
Amlaşul. Campania, care se încheie cu alungarea lui Râkoczi de pe tronul 
Ardealului, durează cinci luni, din august până târziu în decembrie, cî.id 
moldovenii se întorc, pe la Sf. Nicolae, în Suceava. 

Patru ani mai târziu, în războiul încins între turci şi germani, moldoveni 
şi muntenii, după porunca vizirului, sunt siliți să ia parte şi la această 
campanie. Miron Costin, care era pe atunci pârcălab de Hotin, plecând cu 
domnul său, Dabija-vodă, şi cu oastea spre Ujvar, are din nou prilejul să 
colinde meleaguri româneşti şi să privească, la Turnu-Severin, prin apa limpede 
a Dunării, pragurile podului lui Traian. Ce adânc răsunet au avut aceste ruine 
în sufletul veşnic curios şi iscoditor al cronicarului se vede din faptul că, 20 ani 
mai târziu, amintirea lor trăia încă puternic. 

Aceste campanii, care duc pe cărturarul moldovean prin Muntenia şi 
Ardeal, sunt pentru activitatea lui literară de o însemnătate deosebită; el a avut 
în aceste călătorii prilejul să cunoască şi să simtă prin propria lui experiență 


unitatea neamului românesc, pe care avea să o expuie, cu atâta căldură, mai 
târziu, în cartea De neamul moldovenilor. 

Miron Costin, prin cultura lui largă, prin inteligenţa lui ascuțită, prin 
energia şi prin sufletul său pasionat, s-a impus în divanurile domneşti şi a fost 
însărcinat deseori cu misiuni diplomatice grele. Astfel, în toiul luptelor dintre 
turci şi poloni, pe când turcii atacaseră Camenița, vizirul care comanda oştirile 
turceşti a cerut lui Petriceicu-vodă (1672-1674) să-i trimită un boier cu care să 
discute unele chestiuni în legătură cu nevoile oştirii turceşti. Petriceicu a ales 
atunci din toți boierii țării, „mai de treabă la voroavă”, pe Miron Costin. lată 
cum povesteşte Neculce convorbirea dintre vizir şi Miron Costin: „Şi mergând 
Miron Costin la cortul vezirului, pusu-l-au vezirul de au şezut înaintea lui. Şi i- 
au zis vezirul să-i spuie drept: pare-le lor bine că au luat împărăția Camenița, 
ori ba? Iară Miron au răspuns că se teme a spune drept. Vezirul au zâmbit a 
râde şi i-au zis să grăiască, să nu se teamă. Atunci Miron au zis: Suntem noi 
moldovenii bucuroşi să se lățească împărăţia în toate părțile cât de mult, iar 
peste țara noastră nu ne pare bine să se lățească. Atunce vezirul iar au râs şi i- 
au zis: Drept ai grăit.” 

Cu această francheţă de caracter, Miron Costin a câştigat inima vizirului 
şi a fost mult de ajutor Moldovei într-un ceas de cumpănă. Vizirul intenționa să 
lase oastea turcească să ierneze în Moldova, dar cronicarul 1-a convins că țara 
este săracă şi nu va putea birui oastea cu fân, grăunțţe şi celelalte provizii, iar 
de altă parte trupele turceşti ar fi necontenit hărțuite de podgheazurile polone. 

În primăvara următoare, reîncepe războiul între turci şi poloni, în jurul 
Hotinului. Petriceicu-vodă, domnul Moldovei, înțelegându-se cu Grigore Ghica 
al Munteniei, trec de partea polonilor, şi turcii sunt înfrânți; Grigore Ghica însă, 
mai şiret, se duce la Obluciţța unde se afla vizirul, ca să se dezvinovățească, şi 
de acolo la Constantinopol, unde izbuteşte să-şi întărească tronul. Petriceicu- 
vodă, rămas credincios polonilor, hotărăşte să se ducă spre Cernăuţi cu toată 
oastea moldovenească, pentru ca să iasă în întâmpinarea unui corp de armată 
polonă ce se aştepta să vină în țară. Momentele erau critice pentru Moldova: 
armata turcească era numeroasă şi bine organizată; muntenii trecuseră de 
partea turcilor; la hotarele Nistrului, tătarii aşteptau porunca să încalece şi să 
intre după jaf în Moldova. În acele clipe de mari frământări, boierii şi căpitanii 
slujitorilor se sfătuiesc între ei şi se duc la Petriceicu, rugân-du-l să-i îngăduie 
a se duce pe la casele lor să-şi pună soțiile şi copiii în siguranţă de invazia 
tătărască. Petriceicu le răspunde cu sumețţie şi-i opreşte să plece. Atunci se 
ridică din mijlocul tuturor Miron logofătul, care răspunde domnului aceste 
cuvinte mândre: „Ori să fie voia măriei tale, ori să nu fie, noi nu ne vom lăsa 
casele să le iee tătarii; şi s-au închinat şi au zis: să fii măria ta sănătos, şi au 
ieşit afaiă”. Şi după el, toți ceilalți boieri şi căpitani, prinzând curaj, au venit să 
se închine domnului şi au ieşit afară; apoi, încălecând pe cai, au plecat în jos, 
unde s-au întâlnit cu boierii rămaşi credincioşi turcilor. 

Această atitudine dârză a lui Miron Costin şi a celorlalți boieri moldoveni 
a mântuit Moldova de o mare nenorocire. Polonii au fost învinşi, iar Petriceicu, 
cu mitropolitul Dosoftei şi cu o parte din boierii pământeni rămaşi credincioşi 


polonilor, au trebuit să părăsească ţara. În locul lui Petriceicu este numit în 
domnie Dumitraşcu Cantacuzino (1674). 

Legăturile cu Polonii. Imediat după înscăunarea noului domn, Miron 
Costin a fost trimis, prin Ardeal şi Maramureş - fiindcă nordul Moldovei era 
încă teatrul luptelor turco-polone — în solie către marele hatman al Poloniei şi 
viitorul rege loan Sobieski. La 10 aprilie 1674 Miron era primit de Sobieski la 
moşia acestuia, la Pielaszkowce. El cerea în numele domnului său retragerea 
garnizoanelor polone din Moldova şi oferea mediațiunea țării sale pentru 
încheierea păcii între poloni şi turci. Cu acest prilej Miron Costin intră în 
strânse legături cu Marcu Matezinski, prietenul lui Sobieski, căruia îi va 
dedica, mai târziu, cronica sa scrisă în limba polonă. 

Legăturile cu polonii continuară şi în anii următori. În 1677 un fruntaş al 
vieţii politice polone, loan Gninski, este trimis la Poartă ca să întărească pacea 
care pusese capăt războiului turco-poloN. În Moldova domnea Antonie Ruşeţ 
(1675-1678). Miron Costin, care era mare logofăt, iese în întâmpinarea solului 
cu toată boierimea, călare, la o milă depărtare de oraş. Pe timpul cât este 
găzduit în laşi, legăturile dintre sol şi marele logofăt sunt continui şi familiare: 
Miron trimite pe fiul său, loan, să ţină solului o cuvântare în limba latină, iar 
solul trimite daruri cronicarului. La plecare, Miron Costin şi fiii săi însoțesc 
solia două ore afară din oraş. 

Ni s-a păstrat, din fericire, corespondenţa solului cu Miron Costin, din 
care se vede că polonul era bucuros să discute cu marele boier moldovean, 
pentru binele creştinătăţii. Ziarul soliei, pe lângă latura politică, conţine şi ştiri 
privitoare la istoria Moldovei, pe care Gninski le-a cules desigur de la Miron 
Costin. 

Pribegia în Polonia. Şapte ani mai târziu, Miron Costin este silit de 
împrejurările vieţii să se refugieze în Polonia. Era în 1683, după campania din 
jurul Vienei, la care moldovenii şi muntenii luaseră parte ca vasali ai turcilor. 
Viena fusese despresurată de regele Poloniei, loan Sobieski. Domnul Moldovei, 
Duca-vodă, după o campanie care ținuse mai bine de o jumătate de an, se 
întorsese cu oastea prin Ardeal şi se afla la moşia sa, Domnegşti. O bună parte 
din boierime şi oştire se împrăştiase pe la casele lor, aşa că domnul se afla cu 
câţiva boieri şi cu un număr restrâns de ostaşi. În răstimp, Petriceicu-vodă, 
ajutat de cazaci şi poloni, ocupase laşul şi, aflând că Duca-vodă se află la 
Domneşti, repede într-acolo un podgheaz. Domnul, sfătuit de hatmanul 
Buhuşi, voieşte să se retragă spre Focşani, dar Miron Costin, înşelându-se 
asupra situației, îi spuse: „Ce putere au ei să vie asupra măriei tale? Să nu dăm 
locul, că pământul acesta e frământat cu sângele moşilor şi al strămoşilor 
noştri”. 

Sfatul a fost însă fatal. Domnul şi boierii sunt prinşi şi duşi în Polonia, 
unde sunt ținuți în captivitate. La 21 martie, hatmanul Andrei Potocki îi 
prezintă regelui Sobieski la Jaworow. Deşi documentele contimporane nu fac 
menţiune de aceasta, se pare totuşi că Miron Costin era şi el din suita 
domnului prizonier. Regele avea atunci la inimă o expediție împotriva turcilor. 
Personalitatea lui Miron Costin, care ştia bine limba polonă şi care era „un 
foarte inteligent observator şi cunoscător al afacerilor turceşti”, a făcut o 


impresie aşa de puternică asupra regelui, încât acesta, în loc să-l trimeată sub 
pază cu Duca la Lwow, I-a lăsat liber şi i-a dăruit ca locuinţă pavilionul regal 
de vână-toare de la Daszowa, lângă Stryi, unde Miron Costin s-a instalat în 
primăvara anului 1684. 

Acest exil are o importanţă deosebită pentru activitatea literară a 
cronicarului, fiindcă în timpul acesta a plăsmuit el o poemă polonă, de care ne 
vom ocupa într-un capitol următor. 

În Polonia Miron Costin a stat până în noiemvrie 1685. Înrăsti mp în 
Moldova se urcase pe tron Constantin Cantemir, un vechi ofițer al lui loan 
Cazimir, care comandase oştirile poloneze în luptele contra suedezilor. La 17 
septemvrie 1685 Miron Costin primeşte de la fratele său Velicico o scrisoare în 
care acesta îi povestea că la scena întâlnirii lui Constantin Cantemir cu 
seraskerul Soliman-paşa, acesta stăruise de Velicico să scrie fratelui său să se 
întoarcă cât mai curând în Moldova, că nu va regreta. Miron Costin a trebuit să 
aştepte însă două luni până ce a obținut consimțământul regelui. 

Cronicarul se întoarce în Moldova foarte scăpătat, după cum ne 
încredințează Neculce. Domnul, vroind să-l îndepărteze de granițele polone, îl 
numeşte staroste de Putna, unde cronicarul se distinge prin energia cu care a 
distrus bandele de tâlhari care năpădiseră şi jefuiau atunci sudul țării. 

Conflictul cu C. Cantemir. Moartea. Curând după aceasta izbucneşte 
conflictul între Cantemireşti şi Costineşti. Cantemir-vodă era un domn bătrân, 
care nu ştia carte şi era bucuros să se razime pe familiile boiereşti mai mărunte 
şi pe mazili, ceea ce a stârnit nemulțumirea marilor boierl. În atmosfera de 
harță cu vechii boieri, Velicico Costin 1-a înțepat în câteva rânduri pentru 
neştiința lui de carte. Nici Miron Costin nu 1-a cruțat. Neculce ne spune că 
într-un rând, la ospăț, i-ar fi zis: „Mai des cu paharele şi mai rar cu oblăduirile, 
că-i vrea măria ta să-ți dai sama şi n-ai putea l” Acestea au adus o înăsprire a 
raporturilor dintre cronicar şi domn, dar se pare că, în cele din urmă, se împă- 
caseră, căci domnul consimțţise să logodească pe fiica sa, Safta, cu fiul lui 
Miron Costin, Pătraşcu. Familia Costineştilor se credea prin această legătură cu 
domnul în deplină fericire, când se dezlănțui tragedia ei. 

Împrejurările nu ne sunt bine lămurite. Neculce ne povesteşte că Velicico 
intrase într-un complot pentru răsturnarea lui Cantemir. Complotul a avut loc 
cu prilejul căsătoriei unui cumnat al lui Velicico. Unul din boierii care au luat 
parte, la banchet, Ilie Ţifescu, pe care contimporanii l-au poreclit Frige-Vacă, a 
dezvăluit Conspirația. 

Dimitrie Cantemir, care romanțează biografia tatălui său, ne povesteşte 
cu amănunte dramatice împrejurările în care tatăl său ar fi prins firele 
complotului, în solia trimisă la curtea lui Brâncoveanu sub conducerea 
ginerelui său, Lupu Bogdan, a amestecat înadins pe unul din conspiratori, pe 
care însă 1-a dat în grija celorlalți ca să-i urmărească de aproape toate 
mişcările în Bucureşti. La întoarcerea soliei, află că cel bănuit stătuse mai tot 
timpul în legătură cu stolnicul Constantin Cantacuzino, unchiul lui 
Brâncoveanu. Constantin Cantemir tace. Dar într-o seară, înțelegându-se cu 
ginerele său, întinde o cursă boierilor bănuiţi, care sunt aduşi pe rând la palat, 
împreună cu solul de la Bucureşti. Li se cere tuturor să dea declarație asupra 


conspirației. Solul — după spusele lui D. Cantemir - ar fi declarat că fusese 
trimis de Costineşti cu misiunea de a-i comunica lui Brâncoveanu că ei vor 
pune la cale uciderea lui Cantemir şi a casei sale, cu prilejul logodnei ce urma 
să aibă loc, şi-i cereau sprijinul pentru aducerea în domnia Moldovei a lui 
Velicico Costin. Acesta, chemat, nu recunoaşte cele declarate, pe care le 
consideră de „copilării”. 

La insistențele domnului, el răspunde mândru că nu poate „mărturisi 
ceea ce nu ştie, chiar dacă vodă îi porunceşte aceasta”. 

Atunci Cantemir, nemaiputându-şi stăpâni mânia, 1-a lovit cu 
buzduganul în cap şi 1-a închis în pivnița palatului. 

Familia Cupăreştilor, care era în rivalitate cu Costineştii, a sfătuit pe 
domn să omoare pe Velicico, din moment ce 1-a bătut cu buzduganul în cap. 
Atunci domnul a poruncit ca Velicico să fie decapitat. La scena cumplitei 
pedepse a asistat şi fiul domnului, Dimitrie Cantemir. 

După omorârea lui Velicico, Cupăreştii au sfătuit pe domn să puie capăt 
şi logofătului Miron, căci acesta nu i-ar iei ta niciodată uciderea fratelui său. 
Cantemir-vodă, mtărâtat, a trimis şi după Miron Costin. Neculce, care 
povesteşte lucrurile la patru decenii după întâmplarea lor şi reprezintă astfel 
tradiția opiniei publice de atunci, ne spune că Miron Costin nu era amestecat 
în complot. 

În timp ce acestea se petreceau la Iaşi, cronicarul era la moşia sa, 
Bărboşi, copleşit de o mare durere, căci îi murise soţia şi era ocupat cu 
pregătirile de înmormântare. Pe când aştepta preoţii din satele învecinate ca să 
săvârşească prohodul înmormântării, sosesc împuterniciții domnului ca să-l 
ridice şi să-l ducă la Iaşi. Slujitorii trimişi în acest scop îl sfătuiesc să fugă spre 
munți, însă Miron Costin — şi aceasta e încă o dovadă de nevinovăția lui — care 
se simțea cu cugetul curat, n-a vrut să se salveze, ci a cerut să fie dus la Iaşi, 
să se dezvinovățească în fața domnului său. 

În timp ce era dus spre laşi, soseşte vătaful de aprozi Macri, cu porunca 
de a-l ucide. Atunci — spune Neculce —Macri, care „n-a voit să se gândească la 
sufletul domnului său care era trecut de 70 ani”, a dat poruncă să fie Miron 
Costin decapitat (1691). Astfel, din răutatea unui vătaf de aprozi, care altfel n- 
ar fi ieşit niciodată din anonimat, capul cel mai luminat, mintea cea mai 
cuprinzătoare pe care a avut-o Moldova până atunci a căzut în zăpada 
drumului. 

CRONICA 

Cronica lui Grigore Ureche, în compilația lui Simion Dascălul, ducea 
istoria Moldovei de la al doilea descălecat până la domnia a doua a lui Aren- 
vodă (1594). 

Ureche moare în 1647. 

Treizeci de ani mai târziu, Miron Costin ia pana ca să continue istoria 
Moldovei de unde o lăsase Ureche. El avusese la început intenția să urzească 
istoria Moldovei pe un plan vast, aşa cum văzuse în istoriografia polonă, de la 
originile neamului până în zilele lui: „Fost-au în ghidul mieu, iubite cetitoriule, 
să jac letopiseţul țârii noastre Moldovei din descălecatul ei cel dintâiu, carele au 
fost de Traian împăratul, şi urzisem şi începătura letopiseţțului; ce sosiră 


asupra noastră cumplite aceste vremi de acmu, de nu stăm de scrisoare, ce de 
grije şi suspinuri. Şi la acest fel de scrisoare gând slobod şi fără valuri 
trebuiaşte, iară noi privim cumplite vremi şi cumpănă mare pământului nostru 
şi nouă. Deci primeşte această dată atiia din truda noastră, ca să nu se uite 
lucrurile şi cursul ţării de unde au părăsit a scrie răposatul Ureche vornicul.” 

Din acest pasaj se vede clar că Miron Costin urzise începătura unui 
letopiseţ de la descălecarea dintâi, adică de la luptele lui Traian cu dacii şi de la 
colonizare, dar că, din pricina cumplitelor vremi ce veniră asupra moldovenilor- 
„de nu stăm de scrisoare”-adică războiul turco-polon (1672- 1676), a trebuit să- 
1 părăsească. „incepătura letopiseţțului”, de care vorbeşte în predoslovie, a 
servit mai târziu ca temei pentru scrierea De neamul moldovenilor. Până atunci 
Miron Costin se mulţumeşte să înfățişeze contimporanilor săi cronica de unde o 
lăsase Grigore Ureche: 

Letopiseţul "Ţării Moldovei de la Aron Vodă încoace, de unde este părăsit 
de Ureche vornicul de ţara de gios, scos de Miron Costin, vornicul țării de gies, 
în oraş în laşi, în anul de la zidirea lumii 7183, iar de la naşterea Mântuitorului 
lumii, lui Isus Hristos, 1675. 

Cronica a fost deci concepută înainte de anul 1675, când autorul ei a 
dat-o unui copist „s-o izvodească”, adică să o copieze pe curat. Evident că, după 
copiere, Miron a revenit asupra ei completând-o, amplifieând-o, corectând-o. Ea 
îmbrățişează istoria Moldovei pe un cuprins de 66 de ani, de la a doua domnie 
a lui Aron-vodă (1595) până la urcarea în domnie a lui Dabija-vodă (1661). De 
la 1595 până către sfârşitul domniei lui Vasile Lupu, Miron Costin povesteşte 
evenimentele după izvoare polone şi după tradiţii interne; de la sfârşitul 
domniei lui Vasile Lupu, cronicarul povesteşte faptele la care el însuşi a fost 
martor şi părtaş. Această parte a cronicii are mai mult înfăţişarea unor 
memorii. 

Miron Costin avea doar câteva luni când tatăl său, hatmanul loan Costin, 
trecuse cu familia pentru totdeauna în Polonia. Tatăl murise în exil şi Miron 
Costin împlinise 28 de ani când, spre sfârşitul domniei lui Vasile Lupu, se 
întorsese în Moldova. Primit cu multă simpatie de frații Toma şi lorgachi 
Cantacuzino, tânărul expatriat este de la început introdus la curtea 
domnească, unde, în timpul zilelor de restrişte, este însărcinat cu misiuni de 
încredere. După răsturnarea din domnie a lui Vasile Lupu, cronicarul rămâne 
în Moldova şi, ureând repede treptele ierarhiei boiereşti, este întrebuințat 
continuu în războaie ca tălmaci pe lângă căpeteniile oştirilor polone, iar în timp 
de pace trimis în misiuni diplomatice la curtea regilor şi hatmanilor poloni. Prin 
rangurile boieriei sale (mare comis, paharnic, vornic al țării de jos, mare 
logofăt); precum şi prin cultura lui latină şi polonă, Miron Costin este astfel 
necontenit pe câmpurile de luptă şi în sfatul intim al domnilor, şi cuvântul lui 
are totdeauna greutate în divanurile care urzesc istoria Moldovei din a doua 
jumătate a veacului al XVII-lea. 

Începând deci de la sfârşitul domniei lui Vasile Lupu, când se întoarce în 
țară şi intră în viața publică, şi până la domnia lui Dabija-vodă, unde se 
opreşte pana lui, Miron Cestin povesteşte evenimentele pe care el însuşi le-a 
trăit. Cronica lui are de aci înainte date - nu zicem mai interesante şi mai 


bogate în amănunte colorate — dar în orice caz mai sigure: „Ce se vede cu ochii 
nu încape să fie îndoială în cunoştinţă. Aşa şi nouă, iubite cetitoriule, cu mult 
mai lesne ne este o scriere de aceste vremi, în care mai la toate ne-am prilejuit 
singuri a fi.” 

Dar spaţiul de timp din cronică pe care el îl reconstituie după amintirile 
lui cuprinde numai opt ani (1653-1661). 

Pentru partea anterioară venirii lui în țară, până la Aron-vodă, unde se 
oprise letopiseţul lui Ureche, adică pentru partea cea mai întinsă a cronicii, 
care cuprinde 57 de ani (1595-1652) din 61, Miron Costin este nevoit să 
recurgă la tradiția orală şi la cronicarii străini, fiindcă, după cum mărturiseşte 
singur, „. Letopiseţ de moldovean scris nu se află”. 

Izvoarele străine pe care le-a utilizat Miron Costin în urzeala cronicii sale 
au fost analizate pe larg de P. P. Panaitescu, în Influența polonă în opera, şi 
personalitatea cronicarilor Grigore Ureche şi Miron Costin. Sursa principală a 
lui Miron Costin pentru cronica sa a fost cronicarul polon Piasecki — său cu 
numele latin Piasecius. Ca episcop timp de 17 ani (1627-1644) în oraşul de 
graniță Camenița, cu care Moldova era în strânsă legătură, a putut astfel să fie 
bine informat şi asupra celor ce se petreceau în țara vecină. 

Cronica lui, intitulată Chronica gestorum în Europa singulariorum, 
apărută la Cracovia în 1648, cuprinde istoria evenimentelor europene dintre 
anii 1587- 1638 şi se încheie cu un scurt rezumat asupra evenimentelor dintre 
anii 1038- 1648. 

Deşi lupta dintre episcopul de Camenița şi iezuiți era în toiul ei pe 
vremea când Miron Costin îşi urma cursurile la colegiul din Bar, deşi 
aversiunile ridicate de cronică au supraviețuit multă vreme, totuşi Miron 
Costin, căruia desigur nu i-a rămas necunoscută această luptă, n-a împărtăşit 
vederile şi duşmănia educatorilor săi. Cronica lui Piasecki a făcut de la început 
senzație în Polonia şi a fost considerată ca cea mai de seamă operă a timpului 
său. Regele Vladislav al IV-lea spune despre el: „Res non minus docte scriptas, 
quam gloriose et praeclare per eum gestas”. 

Cronica lui Piasecki conținea o mulțime de ştiri interesante privitoare la 
istoria Moldovei, pe care Miron Costin le-a trecut în cronica sa, îmbinându-le 
adesea cu ştiri culese din alte izvoare polone — pe care le vom vedea îndatăşi din 
tradiția orală. Din Piasecki a împrumutat Miron Costin ştirile privitoare la 
urcarea pe tron a lui Ştefan Radu-vodă, a lui Ieremia Movilă, a lui Ştefan 
Răzvan, precum şi cele privitoare: la cucerirea Moldovei de către Mihai Viteazul, 
la luptele polonilor cu Mihai Viteazul pentru înscăunarea lui Ieremia 

Movilă, la domnia lui Ştefan Tomşa, la luptele fiilor şi ginerilor lui Ieremia 
Movilă pentru recucerirea tronului Moldovei, la expediţia lui Zolkiewski la 
TȚuţora, bătălia de la Hotin — cu un cuvânt evenimentele moldoveneşti în care 
au fost amestecați şi polonii, până la 1621. De la 1621-1633 nu se mai găsesc 
ştiri interesante la Piasecki privitoare la Moldova. La 1633 începe expediţia lui 
Abazâ-paşa în Polonia. La această expediție sunt siliți să ia parte şi moldovenii, 
a căror oaste este condusă de tatăl lui Miron Costin, care a fost în acele 
împrejurări de mare ajutor polonilor. Piasecki povesteşte pe larg această 
expediţie turcească în Polonia şi împrejurările morții lui Abaza-paşa, precum şi 


evenimentele care au zguduit după aceea Polonia: răscoala cazacilor şi a 
tătarilor din Bugeac. 

În afară de Piasecki, Miron Costin a mai avut şi alte izvoare polone. 
Pentru expediția polonilor în Muntenia împotriva lui Mihai Viteazul, Miron 
Costin s-a servit de o poemă polonă în versuri scrisă de Iarosz Otwinowski, 
ajuns mai târziu secretar regal şi care a luat parte personal la campania pe care 
o descrie. Poema poartă titlul pe care îl redăm în traducerea românească: 
Izbânda primejdioasă, dar fericită, a oştirii m.S. Regelui, condusă de starostele 
Cameniţei în Muntenia, descriere adevărată. A apărut la Cracovia în 1601 şi a 
fost apoi reprodusă în întregime în ediția polonă a cronicii lui Guagnini: 
Cronica Sarmaţiei europene. Din această ediție polonă a lui Guagnini, dată de 
Paszkowski, a împrumutat Miron Costin multe ştiri privitoare la luptele de la 
Argeş, corectând unele erori şi înlăturând, cu bun-simt, umpluturile retorice. 

Pentru răscoala cazacilor de la pragurile Nistrului şi a tătarilor din Cri- 
meea, care a turburat Polonia în ultimii ani ai şederii lui între străini, Miron 
Costin a utilizat o altă cronică în versuri, a lui Samuel Twardowski: Războiul 
civil cu cazacii şi tătarii, cu Moscova şi apoi cu suedezii şi ungurii, care a ținu 
12 ani, sub domnia prealuminatului rege al Poloniei loan Casimir, apărută în 
1650. Această cronică rimată a lui Twardowski a fost mult gustată de 
contemporani — a fost de patru ori prelucrată în limba ruteană - şi autorul ei 
este considerat până astăzi ca cel mai mare poet epic polon din veacul al XVII- 
lea. Desigur că Miron Costin, care pe vremea când a apărut poemul lui 
Twardowski se pregătea să se întoarcă în Moldova, a luiat cunoştinţă şi de 
această operă. 

Trebuie să subliniem însă faptul că Miron Costin, spre deosebire de 
Ureche, nu împrumută nicăieri şi forma în care sunt povestite evenimentele, ci 
el prelucrează materialul istoric împrumutat, ia numai faptele, pe care le redă 
într-o formă cu totul personală. 

În afară de ştirile pe care le culege din cronicile polone, Miron Costin se 
adresează şi boierilor bătrâni de ţară, pe care-i aduce de mai multe ori ca 
mărturie în cronica sa; el se serveşte dar şi de tradiţia orală. 

Epoca înfăţişată de M. Costin este o epocă de mari frământări în Orient, 
de lupte înverşunate între două civilizaţii cu totul diferite: turcii, care, sub 
vizirul Kiupruli, se străduiau să-şi croiască drum spre Orient; creştinii, carâ, 
întețiți de papă şi de venețieni, se zbăteau să alunge pe păgâni dincolo de 
DunărE. În această mare încăierare. Moldova şi Muntenia sunt silite şi ele să ia 
parte - după vechile capitulațiuni cu Poarta — dar pe când domnii noştri se 
găseau cu boierii şi oştirea în tabăra turcească, gândurile şi simţirea li se 
îndreaptă tainic către steagurile creştine. Această stare de lucruri împarte 
Moldova în două tabere: una care, urmând vechile tradiții politice, rămăsese 
credincioasă turcilor; alta care, însuflețită de efemerele succese ale creştinilor, 
nădăjduia să scuture suzeranitatea turcească prin ajutorul polonilor. Abia se 
înscăuna în laşi un domn cu ajutor turcesc, şi, de dincolo de Nistru, boierii 
pribegi ridicau un altul, pe care-l aduceau în țară cu oaste polonă. Moldova 
este astfel teatrul unor lupte fratricide; multe capete de boieri cad în țărână şi 


sunt înfipte în parii de la porţile cetății, multe familii boiereşti sunt silite, la 
fiecare domnie nouă, să plece în exil. 

Vremurile pe care Miron Costin ni le înfăţişează, cu un rar talent de 
povestitor, reprezintă în istoria Moldovei panta de decădere, epoca de agonie a 
ultimelor rămăşiţe de autonomie. Rareori se petrece în istorie, într-un timp aşa 
de restrâns şi pe un petic de pământ aşa de mic, mai multă învălmăşeală de 
evenimente, de oameni, de popoare, ca în Moldova din vremea lui Miron Costin. 
Vechi conflicte de rasă, de religie, de interese economice şi politice s-au ciocnit 
atunci la hotarele româneşti şi au cuprins în fulgerarea lor şi ţările noastrE. În 
1650 izbucneşte în Polonia răscoala aprinsă de cazacii de la pragurile Nistrului, 
uniți cu hoardele tătarilor din Crimeea, şi flăcările acestui război civil se întind 
curând şi în Moldova, târând în robie tătărască nu numai țărani şi răzeşi ci şi 
multe case boiereşti. Abia se sting flăcările acestor vremi de răzmeriţă şi se 
ridică, ațâțate de papă şi venețieni, împotriva puterii crescânde a turcilor, 
statele creştine amenințate: poloni, unguri, germani şi, mai târziu, ruşi. 

În 65 de ani: 22 de domnii şi niciuna nu se încheie în linişte. Miron Bar- 
novski decapitat la Constantinopol; Vasile Lupu închis în fioroasa temniță a 
celor şapte turnuri; Antonie Ruşeţ dus în fiare la Adrianopol şi căznit cu fel de 
fel de munci. lar pe deasupra, campamente de trupe turceşti în țară, 
podgheazuri polone şi invazii tătăreşti după jaf şi pârjol. 

Această epocă furtunatică, pe care cronicarul însuşi o caracterizează 
„cumplite vremi, de nu stăm de scrisori, ce de griji şi de suspinE. Cumpănă 
mare pământului nostru - şi, parcă printr-o tainică presimţire — şi nouă”, 
această epocă zbuciumată oferea, prin diversitatea aspectelor, prin dramele pe 
care le scotea la iveală, un material uman dintre cele mai interesante — şi Miron 
Costin, care avea o viziune limpede a lucrurilor, o imaginaţie caldă şi un mare 
talent de evocare, a ştiut să prindă şi să fixeze în cronica sa, pentru toate 
vremurile, o frescă istorică plină de viaţă. 

Sunt în cronica sa pagini în care, cu toată întorsătura limbii, nuanțată 
după sintaxa latină, palpită incă până astăzi fiorul tragediilor care zguduiau 
viața turbure a Moldovei din a doua jumătate a veacului al XVII-lea. 

lată, de pildă, domnia sângeroasă a lui Ştefan Tomşa, care, după ce a 
decapitat pe toți boierii şi slugile din casa lui Ieremia Movilă - între care şi pe 
hatmanul Balica, cumnatul lui Grigore Ureche - n-a vrut să cruţe, cu toată 
rugămintea boierilor săi, nici măcar pe un biet diac, „foarte de treabă de 
scrisoare”, ci a răspuns hohotind: „Ha! ha! ha! Mai cărturar decât dracul nu 
este altul!” După aceste asasinate, nimic nu evocă mai limpede domnia tiranică 
şi caracterul sângeros al lui Ştefan Tomşa decât familiaritatea dintre domn şi 
călău, pe care cu atâta simplitate şi concizie ne-o înfăţişează cronicarul: „Avea 
un țigan călău, adică perzător de oameni, gros şi mare de trup. Acela striga de 
multe ori înaintea lui, arătând la boieri: « Doamne, s-au îngrăşat berbecii, buni 
sunt de junghiat?» Ştefan Vodă, la aceste'cuvinte, râdea şi dăruia bani 
ţiganului.” 

Risipa şi ruina casei lui leremia Movilă este zugrăvită precis în dramatica 
scenă de pe câmpul de luptă de la Drăcşani. Neliniştita şi ambiţioasa soție a 
decedatului voievod, care avea să-şi încheie zilele într-un harem turcesc, trece 


cu carul prin tabăra însângerată, şi, zărind pe bătrânii sfetnici ai soțului său, 
cu lacrămi în ochi suspină: „Boieri, boieri, ruşinatu-m-a păgânul/”. 

Debandada oştirii lui Vasile Lupu, pe care Matei Basarab o surprinsese, 
împrăştiată prin podgorii după pradă, în lupta de la Ojogeni, este şi ea sugestiv 
redată într-un amănunt caracteristic. Vasile Lupu se afla şezând seara la masă 
când i s-a dat veste că se apropie slujitorii lui Matei Basarab: „îndată de la 
masă s-au sculat, şi într-o grădină peste gard au sărit, apucându-se de pre 
spatele a unuia din slugitori; şi acolo i-au scos calul şi au ieşit cu fuga den 
Brăila la Galaţi, lăsând toate în Brăila, câte nu rămăsese în Ojogeni”. 

Revolta neputincioasă a țării împotriva birurilor împovărătoare ale Porții 
este admirabil întrupată în Petru-vodă Şchiopul, care, strângând „boierii şi 
țara, le-au zis că nu mai poate sătura pântecele turcilor cel fără fund şi, 
luându-şi ziua bună de la toți, au lăsat domnia şi s-a dus prin Ţara Leşească la 
Veneţia, unde şi-au sfârşit şi vieața, cu vecinică pomenire în țară”. 

Trecând peste cotidianul banal, cronicarul ştie astfel să utilizeze cu 
dibăcie amănuntul anecdotic care scoate la suprafață esențialul omenesc, viabil 
peste timp şi peste loc. 

Plină de asemenea detalii de senzație, povestirea lui Miron Costin mai 
este înviorată prin numeroase descrieri şi portrete, în care cronicarul nostru, 
care învățase în şcolile Poloniei meşteşugul compoziției — în manuscrisele lui s- 
a găsit un tratat de retorică — se vădeşte a fi un artist neîntrecut între 
contimporanii său. 

Este îndeajuns de cunoscută — din manualele de liceu — descrierea 
invaziei de lăcuste cu care a dat piept în PoloniA. Încadrarea ei în timp 
„aproape de vremea secerei”; „eram pre atunci la şcoală în Bar, în Podolia; pre 
cale fiind, de la sat spre oraş”; comparaţia următoare: „numai ce văzui despre 
amiazăzi un nor unde se ridică ca o negură; ne-au părut că vine o furtună cu 
ploaie deodată, până ne-am tâmpinat cu un nor de lăcuste”; şi, în sfârşit, toate 
acele detalii realiste prinse cu un rar dar de observaţie („unde cădeau la mas, 
ca albinele zăceaU. Şi nu se porneau până nu se încălzea soarele binE. Însă 
unde mâncau rămânea numai pământul negru împutit; nice frunze, nice pae, 
ori iarbă, ori semănătură nu rămâneau.”), fraza şi întorsăturile ei arhaice bine 
adecvată la sinuozităţile tabloului, toate fac din ea ceea mai frumoasă pagină 
de descriere din literatura noastră veche. 

Uneori descrierea, în care se vădeşte un deosebit simț pentru farmecul 
idilic al naturii, serveşte ca termen de comparație pentru rânduieli omeneşti, 
sugerând astfel intima legătură dintre natură şi viață; „precum florile şi pomii şi 
toată verdeața pământului stau ovelite şi împedecate de răceala brumei, căzută 
fără vreme, şi apoi, după lină căldură a soarelui, vin iară la hâre şi frumusețile 
sale cele dintâiu, aşa şi țeara, după greutățile ce erau la Radu 

Vodă. Au venit fără zăbavă ţara la hârea sa şi până la anul s-au împlut 
de oameni şi de tot bişugul”. 

Portretele lui Miron Costin sunt simple dar lucrate cu multă măiestrie, 
între trăsăturile care individualizează figura, una, două, scoase mai bine în 
relief, sunt suficiente ca să-i dea conturul precis: „Era la hârea sa Barnovski 
Vodă foarte trufaş; şi la portul hainelor mândru, iară la inimă foarte dirept, 


blând şi nelacom. Mânăstiri şi biserici câte au făcut în aşa scurtă vreme, nici 
un domn n-au făcut. Făcut-au alți domni şi mai multe, iară cu mai delungate 
vremi, unii în 40 de ani, alții în 20 de ani, iară el în trei anl. Om cu frica lui 
Dumnezeu, de carele mărturisia Toma vornicul, fiind postelnic al doilea la 
dânsul, că în multe nopți l-au zărit pren miezul nopţei îngeminchiat înaintea 
icoanei la rugă cu mare osârdie”. 

Alteori, o simplă apropiere, de exemplu cu părintele fabulei greceşti, este 
de ajuns pentru a evoca pe Ştefan, pârcălabul de Soroca, aşa de plastic, că-l 
vedem viu, trăind sub ochii noştri: „Om de mirat la întregimea lui de sfaturi şi 
de înțelepciune, cât pre acele vremi abie de era pământean de potriva lui, cu 
carele şi Vasilile Vodă singur, osebi de boieri, făceau sfaturi şi multe ceasuri 
voroavă; aşa era de întreg la fire. Iară la statul trupului său era gârbov, ghebos, 
şi la cap cucuiat, cât puteai să zici că este adevărat Isop, la cap”. 

În mijlocul atâtor drame ale trecutului românesc, imaginaţia vioaie a 
cronicarului se opreşte, din când în când, pentru a ne înfățişa cu umor şi 
câteva scene hazlii ale vremurilor sale, ca de pildă scena cu sluga lui Radu- 
vodă cel Mare, care slujise pe domn din copilărie şi care, văzând că stăpânul 
său, ajuns domn, nu-şi mai aduce aminte de el, se roagă de mitropolit şi de 
boieri să grăiască pentru el, „fiindu-i slugă atâta vreme şi aşteptând în norocul 
stă-pânu-său să fie şi el întru oameni”. Boierii intervin, şi domnul, care 
cunoaştea firea slugii sale dar nu voia să treacă peste cuvântul boierilor, îl 
cheamă a doua zi şi îi dă vătăjia de divan. Aprozii de divan erau în mare cinste 
la Radu-vodă, „îmbrăcați cu urşinice şi cu cabaniţă de jder” şi, când se duceau 
la vreun boier cu carte domnească, „boierul sta în picioare până se citea 
cartea”. N-a trecut însă o săptămână de la boieria slugii şi a şi venit jalbă la 
divan de la nişte femei că vătaful de aprozi le-a bătut în târg pe nedrept. Atunci 
Radu-vodă, privind spre boieri, le-a zis: „Au nu v-am spus că acest om de 
boierie nu este”. Iar către el: „Eu, măre, măcar pe boierie n-am apucat a-ţi zice”. 
Şi a poruncit armaşului să ia gârbaciul şi să-i croiască trei sute de toiege. 

Pe alocurea, narațiunea cronicarului trece dincolo de hotarele genului 
istoric şi se apropie, prin gradațţia interesului şi prin puterea dramatică cu care 
ştie să înfățişeze lucrurile, de nuvelă şi roman. lată, de pildă, ce viu ne 
înfăţişează scena plecării din laşi a lui Gheorghe Ştefan şi zarva iscată, pe urma 
lui, la curtea lui Vasile Lupu: „îşi trimisăse Ştefan logofătul giupăneasa la țară, 
în pildă că o trimite pentru trebile casei; iară el, tocma în ziua când se cântă în 
beserică canonul Sft. Andrei de la Crit, la 8 ceasuri de noapte, gătindu-se 
Vasilie Vodă de beserică, încă nime den boieri nu venise la curte, au mânecat 
să-şi ia ziua bună, dându-i ştire de acasă că-i este giupăneasa despre moarte, 
cu hârtie scornită. Şi întrebând Vasilie Vodă pe postelnicei cine din boieri este 
afară, i-au spus postelniceii că este logofătul cel mare, dvoreşte să ia ziua bună; 
că i-au venit veste de boală foarte grea a giupănesei. Să fie zis Vasilie Vodă: « ce 
om fără cale logofătul: ştiindu-şi giupăneasa boleacă şi a nu o ţinere aice cu 
sine». Şi au zis să intre să-şi ia ziua bună. Intrat-au Ştefan Georgie logofătul cu 
fața scornită de mare mâhniciune, şi şi-au luat voe să meargă spre casă-şi. 
Spun să fie zis Vasilie Vşdă: «să afle lucrul pre voia sa». Neştiutor gândul 
omului spre ce mineştE. Îndată, fără nimica zăbavă, ieşau cele cu grijă, şi nu 


cu fiece grijă au purces îndată de olac; şi într-aceiaş zi au sosit la Bogdana, la 
satul său, subt munte: şi atunci era şi oaste ungurească, toată cu Kemeni 
lanoş, pren potice, şi oaste muntenească la Râmna, cu Diicul spătariul. 

Spun de Vasile Vodă că den beserică l-au lovit gânduri de purcesul 
logofătului, aşa fără nădejde. Şi aşa, a doua zi după purcesul lui, au început a 
suna aievea de unguri şi de munteni; la care sunet, văzându-se Ciogoleştii 
cuprinşi şi lăsaţi de logofătul cu care-şi ştiau voroava, au stătut la grijă ca 
aceea, cât pre păşitul lor şi pre căutătură, cine le-ar fi luat sama, le-ar fi 
cunoscut îndată vina. Ce, mirându-se cum vor face să fugă să-şi lase casele, 
care erau cu totul aice în Iaşi, cu greu, şi a doua moarte este, şi zilele lor 
sfârşite poate hi, cum zice: s-au apucat de altă îndreptătură, scriind un răvaş 
Ciogolea spătariul, la Vasilie Vodă, într-acesta chip: «Milostive Doamne, Eu, 
unul den slujitorii măriei tale cei străini, mâncând pânea şi sarea măriei tale de 
atâția ani, ferindu-mă de osândă să nu-mi vie asupra pentru pânea şi sarea 
măriei tale, care o mănânc dentr-atăţia ani, îți fac ştire măriei tale pentru 
Ştefan Gheorgie, logofătul cel mare, că-ți este adevărat veclean, şi s-au agiuns 
cu Racoți şi cu domnul muntenesc, şi sunt gata ostile şi a lui Racoți şi a lui 
Matei Vodă să vie asupra măriei tale: de care lucru adevărat, adevărat să crezi 
măria ta că nu este într-alt chip. » 

Şi dacă au scris răvaşul Ciogolea spătariul, au chemat la sine pre Iosaf, 
egumenul de la Aron Vodă, care era pre acele vremi duhovnic tuturor boierilor, 
şi cu ispovedanie giurând pre egumenul să nu-l vădească cine este, şi întâiu să 
arate răvaşul lui Iordachi vel vistiernic, apoi la domnie, l-au legat cu mare 
giurământ aşa să facă. Mirându-se călugărul de un lucru ca acela, au mers cu 
răvaşul acela la Iordachi vistiernicul; care, dacă au înţeles, şi ştiind cum s-au 
sunat aceste şi den alte părți, îndată au stătut la mare voie rea, ca un om 
întreg la toată firea. S-au lepădat îndată de răvaş şi au zis egumenului numai 
să meargă să dea răvaşul la domnie. Şi au mers şi l-au dat la Vasilie Vodă. Şi 
îndată ce l-au înțeles, s-au simțit cuprins de primejdie, şi au stătut cu mare 
strânsoare asupra egumenului să-i spuie de la cine au ieşit acel răvaş. Au 
stătut dintâi călugărul foarte tare, primind şi moarte, iar a vădire nu poate, că 
era dat cu taină de ispovedanie răvaşul. lar dacă s-au strâns boierii la sfat, şi 
arătând călugărului şi munca, Vasilie Vodă, ca pentru un lucru ca acela ce se 
atinge de domnie şi de atâtea case, deci, luându-şi egumenul şi de la vlădica 
Varlaam, ce era pre atunci mitropolit, deslegare, au spus călugărul anume cine 
au dat răvaşul. Şi îndată chemând Vasilie Vodă pre Ciogolea spătariul, i-au 
spus toate de-amănuntul, şi cum este şi Ştefan serdariul tot într-acela gând şi 
la acela sfat.” 

Nici o mişcare a personajelor, niciuna din acele expresii semnificative ale 
lor, care vădesc ceva din adâncul sufletului omenesc, nu scapă din vedere 
cronicarului. Viclenia marelui logofăt, care vine la curte pe neaşteptate, 
înaintea tuturor boierilor, spre a-şi lua rămas bun cu „hârtie scornită” că-i este 
jupâneasa bolnavă şi care intră la domn cu „fața scornită de mare măhni- 
ciune”; bănuiala domnului: „din biserică l-au lovit gânduri de purcesul 
logofătului, aşa fără nădejde”; teama şi zbuciumul sufletesc al complicilor, care 
se văd amenințați „cât pre păşitul lor şi pre căutătură, cine le-ar fi luat seama 


le-ar fi cunoscut îndată vina”; grija marelui boier lordachi vistiernicul, care se 
leapădă de răvaş; şi, în sfârşit, acea admirabilă figură a unui călugăr din alte 
vremuri, cu statornica lui credinţă în sfințenia cuvântului dat la spovedanie, 
„care foarte rău au stătut primind şi moarte, iar a vădire nu poate că era dat cu 
taină de ispovedanie răvaşul” şi care cu toate stăruințele divanului şi cu toate 
muncile grozave cu care era amenințat nu a dat lucrul pe față decât după ce i-a 
dat dezlegare mitropolitul Varlaam - toate aceste amănunte caracteristice, 
povestite concis, dramatizează narațiunea, dau viaţă caracterelor şi le fac să se 
mişte sub ochii noştri. 

Drama prăbuşirii lui Vasile Lupu se desfăşură apoi repede, ca un film, cu 
episoade de un patetism încordat până la catastrofa finală. Figura lui Timus, 
cazacul cu „firea de hiară sălbatică”, este luminată din pliN. Încăpăţânat, 
impulsiv şi ranchiunos. Asasinează pe pisarul polon al socrului său şi umblă 
cu sabia în mână după lordache vistiernicul şi Toma vornicul pe care-i bănuia 
că au fost protivnici căsătoriei lui. Domnul „îşi frânge mâna de ginere ca acela”. 
„Mai bine mort să hie el, decât să hie boierii care-i are la inima sa cu toată 
credința, la atâta grijă”. Boierii umblă „cu sfieală, şi tot pre ascuns. Noaptea, 
pre poarta despre casele doamnei, veneau la curte.” Lupta de la Teleajăn e 
pierdută din pricina lui. Apoi se începe prada. Jefuiesc mănăstirile, bat cu 
tunurile Dragomirna, „ruşinând cazacii femei şi fete., mai rău ca păgânii”. 
Gheorghe Ştefan însă nu se lasă. Sub zidurile Sucevei, cazacii sunt în mare 
strâmtoare, „pieile de pe cai morți frigeaU. Opincile şi rădăcinele mâncau”. Şi, 
în sfârşit, ultimul act al dramei: Timus e răpus „de un glonț de tun, pe când 
dormea subt cortul său” în tranşee, iar Vasile Lupu, silit să părăsească 
Moldova şi închis în temnițele Constantinopolului. 

Presărată cu amănunte pitoreşti, cu portrete bine zugrăvite, cu descrieri 
plastice, povestirea lui Miron Costin e limpede, vioaie, captivantă. Comparatii 
sugestive (domnii care înfruntă urile ca şi' „copacii cei mai înalți”, care „mai 
multe vifore şi mari vânturi sprijinesc”; Racoți în cumpăna vieții „ca cel ce se 
îneacă şi de sabie goală se prinde”); proverbe plastice („Banii răscolesc în lume 
împărățiile şi mari cetăți surpă, cum zice un cuvânt leşesc: sula de aur zidul 
pătrunde; sau vorbind de rivalitățile dintre Matei Basarab şi Vasile Lupul: „zece 
dervişi pe un covor pot încăpea, iară doi împărați într-o țară nu încap”); 
expresiuni pline de prospețime luate din materialul concret al limbii (au luat 
câmpii; nu era copt în vârsta sa; umbla cu capul a mână; soarele era mai sus 
de trei, patru sulițe; pe vremea secerei) — toate acestea laolaltă dau stilului său 
un colorit viu şi o savoare deosebită. 

Chiar întorsăturile frazei, deşi modelate după sintaxa latină - după cum 
se va vedea mai pe larg la sfârşit, când vom studia în bloc aportul cronicarilor 
la formarea limbii literare — îşi au la Miron Costin un ritm al lor particular. 

DE NEAMUL MOLDOVENILOR, DIN CE ȚARĂ AU EŞIT STRĂMOŞII LOR 

A doua operă importantă a lui Miron Costin este scrierea intitulată de 
Kogălniceanu Cartea pentru descălecatul dintâi al țării Moldovei şi neamul 
moldovenesc, iar de regretatul C. Giurescu, care observă că titlul acesta dat de 
Kogălniceanu nu concordă cu cel original al autorului, De neamul 
moldovenilor, din ce țară au eşit strămoşii lor. 


Data. Data când a fost compusă aceasta scriere — chestiune de caie este 
legată o problemă interesantă privitoare la evoluția personalităţii literare a 
cronicarului — este nesigură. Originalul lui Miron Costin s-a pierdut sau - ca să 
fim prudenti față de surprizele pe care ni le scot din când în când la iveală 
arhivele şi bibliotecile țărilor învecinate — nu s-a descoperit până acum. Toate 
copiile ajunse până la noi, începând cu cea mai veche, din 171*2, nu cuprind 
nici în titlu, nici la sfârşit, nici o indicație de dată. Singurele ştiri pe care ni le 
dă cronicarul însuşi în Voroava către cititori, cu care îşi începe letopiseţul de la 
Aron-vodă înainte, sunt vagi şi dau naştere la interpretări diferite. lată ce 
putem afla de la însuşi cronicarul în această privință: „Fost-au în gândul mieu, 
iubite cetitoriule, să fac letopisețul țării noastre Moldovei din descălecatul ei cel 
dintâiu, carele au fost de Traian împăratul, şi urzisem şi începătura 
letopisețului; ce sosiră asupra noastră cumplite aceste vremi de acmu, de nu 
stăm de scrisoare, ce de grije şi suspinuri. Şi la acest fel de scrisoare gând 
slobod şi fără valuri trebuiaşte, iară noi privim cumplite vremi şi cumpănă 
mare pământului nostru şi nouă. Deci priimeşte această dată atâta din truda 
noastră, ca să nu se uite lucrurile şi cursul ţării, de unde au părăsit a scrie 
răsposatul Ureche vornicul. Cu această făgăduință, că şi letopiseţul întreg să 
aştepţi de la noi, de vom avea zile şi nu va fi pus prea veşnicul sfat a 
puternicului Dumnezeu, țării aceştia țenchiu şi soroc de săvârşire”. 

Făgăduința dată de cronicar în aceste rânduri n-a putut-o îndeplini, căci 
dacă Dumnezeu s-a îndurat şi n-a pus „soroc de săvârşire” — de sfârşit — țării 
sale, zilele lui au fost tăiate brusc în tragedia din 1691, prin uneltirile viclene 
ale vrăjmaşilor. Surprins.astfel de moarte la vârsta de 58 de ani, el n-a putut 
pregăti acel „letopiseț întreg”, de la descălecatul dintâi până în vremurile sale. 
Din toată strădania lui au rămas numai două fragmente: letopiseţul țării de la 
Aron-vodă până la Dabija şi cartea De neamul moldovenilor. Aceasta din urmă 
este însă o lucrare neterminată, după cum se vede bine din analiza internă a 
textulul. Într-un loc cronicarul trimite la „capul — adică capitolul - care va scrie 
de graiul acestor ţări” şi în care intenționa să arate că şi limba este dovadă că 
„în graiul nostru până astăzi sunt cuvintele unele latineşti, iar altele italieneşti”. 
Acest capitol la care trimite Miron Costin n-a fost scris şi tot astfel a rămas 
nescrisă şi încheierea din capitolul al V-leA. În care voia să arate „de legea 
creştinească, de unde au luat-o”. 

Caracterul acesta fragmentar al operei a îndreptăţit pe regretatul C. 
Giurescu să creadă că Miron Costin — în pasajul din Voroavă în care, după ce 
arată că a avut în gând să scrie letopiseţul Moldovei de la descălecatul cel 
dintâi — spune că urzise şi începătura letopisețului, făcând prin aceasta aluzie 
la Cartea pentru întâiul descălecaT. Începătura letopiseţului, pe care cronicarul 
însuşi spune că o urzise, este, după Giurescu, cartea De neamul moldovenilor. 
La este într-adevăr neterminată şi astfel anterioară cronicii. 

Însă din predoslovia, adică din prefața cu care-şi deschide cartea, precum 
şi din planul şi factura operei De neamul moldovenilor, rezultă că această 
scriere are un caracter independent; nu este începutul unui letopiseţ, ci o 
monografie de sine stătătoare, cu o tendință polemică, destul de clar exprimată, 
menită să răstoarne „basna” lui Simion Dascălul şi să lămurească originile 


neamului, atât de întunecate în Moldova timpului său. Unele aluziuni la o 
convorbire pe care cronicarul a avut-o în laşi cu un episcop italian, pe care P. 
P. Panaitescu îl bănuieşte a fi Vito Pilluzo, numit episcop de Buzău abia în 
1679, dovedesc că opera a fost scrisă după întoarcerea din exilul polon, adică 
după 1686. 

La aceste argumente aduse de P. P. Panaintescu, trebuie adăugat şi 
faptul că autorul semnează predoslovia: Miron Costin „carele am fost logofăt 
mare în Moldova”, cuvinte ce nu cred că au fost interpolate posterior de copişti, 
întrucât n-aveau nici un interes să facă acest adaus. Or, din biografia pe care 
am schițat-o în capitolul precedent, s-a văzut că Miron Costin a ajuns logofăt 
mare în 1677; pe la începutul lui 1678 a fost scos din logofeţie de Antonie 
Ruşeţ; dar în anul imediat următor el este din nou ridicat de către Duca-vodă la 
rangul de mare logofăt, funcție pe care o păstrează până în 1684, când 
emigrează în Polonia şi când pierde pentru totdeauna marea logofeție. Dacă el 
iscăleşte predoslovia cărții: Miron Costin „carele am fost logofăt mare în 
Moldova”, înseamnă că a scris-o cel puţin după 1678 şi foarte probabil după 
1684. Cu această vârstă oarecum înaintată-la 1686 Miron Costin avea 52 de 
ani — cadrează dealtfel şi unele pasaje din introducere, ca: „Eu, iubite 
cetitoriule, nicăeri n-am aflat nici la un istoric, nici latin, nici leah, nici ungur, 
şi viața mea Dumnezeu ştie cu ce dragoste <era> pururea la istorii, iată şi până 
la această vârstă acum şi slăbită”. 

Aceste ultime cuvinte nu pot fi deci nici ele o interpolare, cum credea 
Giurescu, căci nu se vede ce anume ar fi putut îndemna pe un copist să le 
introducă în textul predosloviei. 

În sfârşit, planul, compoziţia şi stilul lucrării dovedesc îndeajuns că avem 
a face cu o operă de maturitate a unui scriitor format, cu o producere târzie a 
urzelii începuturilor. 

Originalul operei, după cum spuneam la început, s-a pierdut sau nu a 
fost încă descoperit. Textul ni s-a păstrat în 18 manuscrise, dintre care cel mai 
vechi se afla înainte de război în Biblioteca imperială din Petersburg şi a fost 
copiat probabil de Axintie Uricarul, pentru Nicolae Mavrocordat, în 1712-1713. 
Această copie este nu numai cea mai veche din cele cunoscute până acum, dar 
în acelaşi timp şi cea mai apropiată de originalul lui Miron Costin. 

În afară de versiunea acestui manuscris, se mai cunoaşte încă o a doua 
versiune, păstrată în manuscrise mai noi, care pe de o parte este defectuoasă, 
pe de alta sporită cu interpolări în capitolul V şi cu alte două capitole adăugate 
de unul din fiii lui Miron Costin — care anume din ei nu s-a putut preciza, 
Pătraşcu sau mai probabil Nicolae Costin. Aceste adausuri au fost făcute cu 
intenția de a completa şi a rectifica afirmările tatălui. 

Regretatul C. Giurescu a publicat, într-o ediţie critică, textul 
manuscrisului din Petrograd, copiat în 1712-1713 de Axintie Uricarul — text 
care se apropie mai mult de prototipul pierdut. La acest manuscris, luat ca 
bază, a adăugat variantele din celelalte manuscrise, precum şi adausurile din 
versiunea a doua, publicate cu caractere mărunte (petit). E cea mai bună ediție 
critică a operei lui Miron Costin, ediție de care ne folosim şi noi în analiza 
literară ce facem. 


Scrierea lui Miron Costin este o operă polemică. Ea este menită să 
spulbere legenda pusă în circulaţie de Simion Dascălul, după care neamul 
românesc s-ar trage din tâlharii trimişi de la Roma în ajutorul craiului Laslău. 

Miron Costin îşi dădea însă bine seama că în Moldova timpului 
cunoştinţele despre daci şi romani — dacă existau -— erau cu totul vagi şi 
confuze. 

Scopul operei lui este să probeze că noi ne tragem din coloniştii romani. 
Dar pentru ca ideea unei asemenea obârşii glorioase să aibă între 
contimporanii săi tot răsunetul cuvenit, autorul are nevoie de trei capitole 
inițiale: unul în care să se lămurească în ce parte a pământului se află Italia 
din care a venit Traian cu coloniştii romani; un al doilea în care să se expună 
pe scurt istoria romană şi să scoată în relief mărimea şi puterea împărăției 
romane, şi, în fine, al treilea capitol consacrat strămoşilor daci care au stăpânit 
meleagurile noastre până la epoca cuceririi romane. 

După aceste noţiuni preliminare, cronicarul intră în miezul problemei: 
cucerirea şi colonizarea Daciei. 

Traian, pe care Miron Costin îl ştie ca era „de neamul său spaniol”, ur- 
cându-se în scaunul împărăției şi nemaiputând suporta decăderea, 
„Sslăbiciunea”, la care ajunsese imperiul, „a aşezat veniturile” statului şi „apoi, 
îndată s-au apucat de oaste împotriva tuturor care ieşiseră de sub ascultarea 
împărăției”, în fruntea acestora stăteau dacii, care, încă „din zilele lui Domițian, 
luau bir din vistieria Râmului, pentru ca să nu strice țările împărăției cu prăzi”. 

Strângând o oaste de 600.000 de oameni, a purces din Italia spre părțile 
Dunării, pe la anul 120 — poate însă să fie o greşeală în manuscris, deoarece în 
numerotația chirilică 102 se poate confunda uşor de 120: pB — pK. Deche-val, 
cum îl numeşte Miron Costin, trecând cu ostile sale Dunărea, i-a ieşit înainte în 
țările Misiei — pe care cronicarul le identifică cu Dobrogea - şi într-un război 
crunt a fost înfrânt. 

După această izbândă, Traian a ajuns cu ostile la apele Dunării, unde, 
adunând din toate „acele părți şi olate” lucrători, „au zidit acea mare minune a 
veacurilor”: turnuri cu pod de piatră peste Dunăre, „căruia cu ochii noştri am 
privit pragurile, prin apa limpede a Dunării, când am mers cu Dabija Vodă, cu 
ostile, la Ui var”. 

După gătirea podului, Traian a trecut cu toată oastea în limanurile 
noastre şi a zdrobit pe daci într-un război crâncen, în care însuşi „craiul 
Decheva!” a pierit. 

Din expunerea făcută până aci, s-a putut observa că Miron Costin 
confundă cele două războaie ale lui Traian cu dacii într-unui şi că strămută 
primul război în Dobrogea. Aceste confuzii şi altele, pe care le vom vedea, au 
făcut pe Kogălniceanu să spună în prima ediție a Letopiseţelor că „în această 
bucată, Miron este mai mult decât slab în privirea cunoştinţelor clasice”. 
Judecată este cam aspră, fiindcă, după cum vom vedea îndată, confuziile se 
dato-resc în parte şi izvoarelor ce i-au stat la îndemână. 

După căderea lui Decheval, neamurile dacilor s-au risipit. Populaţia care 
a rămas pe loc în Muntenia şi Moldova, „prostime şi ţărani”, toată a „scos-o 


Traian de pre aceste locuri peste munţi, în Ardeal, unde se retrăsese şi 
căpeteniile dacilor cu casele lor”. 

Pe meleagurile rămase libere de locuitori, de la Carpaţi şi Dunăre până la 
Nistru şi la Marea Neagră, adică în Țara Românească şi Moldova, Traian a adus 
din Italia coloniştii romani, „casaşi şi oşteni”. 

Asemenea colonii romanii obişnuiau să facă pretutindeni, căci este plină 
lumea de ţări descălecate cu colonii romane, „şi la Asia, Anadolul, şi la Africa, 
barberii, şi la Hispania, şi franțoji şi la Rumele, în țările greceşti, un neam ce le 
zicem cuțovlahi, colonia Râmului este”. Miron Costin are astfel idee şi de 
originea romană a aromânilor, dar, la epoca în care scria, noţiunile despre ei, 
ca o ramură din tulpina cea mare a latinităţii orientale, erau vagi. 

Cronicarul explică apoi obiecțiunea pe care ar ridica-o cititorii săi: de 
unde atâta mulțime de oameni şi atâtea țări descălecate numai din Italia? El 
începe prin a reaminti marea întindere a împărăției romane, care cuprindea 
toată lumea de la apus şi aproape tot răsăritul. Din cele mai îndepărtate colțuri 
ale imperiului curgeau spre Italia şi spre Roma valuri de populaţie. Când Italia 
se umplea de oameni, de nu mai biruia pământul cu hrana lor, scoteau cu sorți 
locuitori din oraşe şi sate şi-i strămutau în provinciile imperiului cu populație 
mai rară sau în țările cucerite, unde le împărțeau pământurile şi întemeiau 
colonii, aşezându-i alături de ostaşii bătrâni, „veteranes”. 

Ajuns aci, Miron Costin se opreşte o clipă asupra basnei scornită de 
Simion Dascălul, că rădăcina neamului nostru se trage din temnițele Râmului, 
pentru a o spulbera prin următoarele argumente hotărâtoare: 

1. Imposibilitatea de a alcătui o armată aşa de numeroasă şi de a 
coloniza o țară aşa de întinsă, punând temeliile unui neam, cu tâlhari scoşi din 
închisoare: „Din temnițe cu sutele de mii de oameni, unde s-ar afla? Ş-apoi 
femei iară atâtea tâlhărițe?” 

2. Anacronismul pe care e întemeiată întreaga legendă: „Deci unde este şi 
cât vac este, când au venit Traian pe aicea şi când s-au bătut Laslău craiul 
unguresc cu tătarii? între Traian şi Laslău craiu, opt sute de ani sunt.” 

3. Numele pe care îl poartă până astăzi urmaşii coloniştilor romani. După 
colonizare, provincia cucerită a fost împărțită, din punct de vedere 
administrativ, în Dacia superior şi Dacia inferior şi, sub acest nume de Dacia, 
mulți istorici şi geografi contimporani cu Miron Costin numeau ţările noastre. 
Poporul însă, norodul — cum zice cronicarul — „nu ş-au schimbat numele său, 
ce tot romanus, apoi cu vremea şi <după îndelungate) veacuri, români până 
astăzi”. Ţările megieşe ştiu că „neamul nostru a venit din Italia, fiindcă 
italienilor le zic vloh, tot astfel şi nouă ne zic vlahi, fiindcă din Italia împăratul 
Traian a pornit fără număr mulțime de norod şi 1-a aşezat în aceste țări ale 
Daciei vechi”. 

4. În sfârşit, ca o mărturie „peste veacuri trăitoare” de isprăvile 
împăratului Traian, care a înconjurat această parte de lume şi a „descălecat 
neamul, seminția şi limba noastră”, stă şanțul Troianul, săpat de oştenii lui „în 
veşnică pomenire”, începând din Muntenia şi trecând peste Şiret, Prut, Nistru, 
Nipru până la Don. 


În capitolul al V-lea, autorul, continuând argumentarea romanităţii 
neamului, revine asupra numelui etnic de român, „care stă ca un temeiu vechi 
neclătit”, pentru a explica, în lumina pe care o poate aduce, celorlalte neamuri, 
numele Moldova, de la apa Moldova, şi Muntenia, de la munte sau de la Olt — 
crede cronicarul — fiindcă leşii zic muntenilor, molteni. 

De la numele etnic, Miron Costin trece la o nouă dovadă: portul, care nu 
este tot aşa de concludent ca numele şi limba - o recunoaşte cronicarul însuşi — 
căci „portul stătătoriu ca numele şi limba nu este”. Totuşi, unele particularități 
ale portului românesc, în special încălțămintea țăranilor noştri, opincile, 
înfăţişează — după cum observase mai înainte Laurenţiu Toppeltin — o mare 
asemănare cu încălțămintea ostaşilor remani. 

Capitolul al V-lea nu este însă terminaT. În manuscrise el are titlul De 
numele neamului acestei țări şi de portul şi de legea creştinească, de unde au 
luat. Argumentul pe care Miron Costin dorea să-l scoată din religia creştină a 
neamului nostru nu este expus în niciunul din manuscrisele ce ni s-au păstrat 
şi desigur că n-a fost scris, cronicarul fiind surprins de moarte. 

Această operă a lui Miron Costin, ca să poată fi judecată din punctul de 
vedere al originalității ei, trebuie să-i cercetăm mai întâi izvoarele. 

Miron Costin ne dă el însuşi o listă de izvoadele, de istoricii pe care i-a 
consultat: „Dion, Evtropie, Carion, Cavaţie <Covacciosus>, Bonfin ungur şi 
Toppeltin de Mediaş”, la care adaugă o a doua listă de „historicii leşeşti cari au 
scris de lucrurile Moldovei”: „Dlugoş, Crommer, Stricovskii, Piaseskii vlădicul de 
Premisla, Martin Paşcovskii, Bilskii <Bielski>,. 

Regretatul Giurescu şi, după el, P. P. Panaitescu au arătat cu citate 
paralele că Miron Costin a cunoscut cronicarii poloni pe care-i citează. 

Giurescu susține că, în ce priveşte cronicarii latini şi unguri citați, Miron 
Costin nu i-a utilizat direct, ci din opera scriitorului sas Lorenz Toppeltin, din 
care el tradusese în tinerețea sa partea a li-a: Revolutiones seu occasus 
Transsylvanorum, sub titlul Istoria crăiei ungureşti. Opera lui Toppeltin — o 
cărticică mică în 8° — a apărut în 1667, laLyon, sub titlul Origines et occasus 
Transsylvanorum, şi expune originea, obiceiurile şi portul naționalităților din 
Transilvania. Ea cuprinde, pe lângă multe lucruri bune pentru timpul său, şi o 
largă parte de fantezie, mai ales privitor la originea popoarelor. Astfel, de 
exemplu, pretinde că saşii se trag din sciți. Despre originea românilor din 
Ardeal, în opera lui Toppeltin se găseşte un scurt pasaj în care se pomeneşte de 
luptele lui Traian cu dacii, de cucerirea şi colonizarea Daciei, de asemănarea 
dintre încălțămintea românilor şi încălțămintea ostaşilor romani. Miron Costin 
împrumută câteva mici pasaje din Toppeltin, dar are totdeauna grija — ca cel 
mai scrupulos istoric modern - să citeze sursa: „Stă împotrivă. Topeltin din 
Mediaş, anume zicând.”, sau „caută ce scrie de portul românilor iscusitul 
istoric Lavrentie Topeltin din Mediaş. Cuvintele lui ţi le isvodesc.” în opera lui 
Miron Costin sunt însă capitole întregi care lipsesc din Toppeltin, dar de care 
cronicarul nostru avea neapărată nevoie pentru a introduce pe cititorul său 
moldovean în problema aşa de interesantă pentru el a începuturilor neamului 
său. 


În afară de ştirile împrumutate din Toppeltin şi din cronicarii poloni, 
Miron Costin a mai pus la contribuție cunoştinţe istorice şi geografice, precum 
şi reminiscenţe din cultura sa clasică dobândită în şcolile umaniste ale 
Poloniei. Astfel, vorbind de începuturile Romei, el redă tradiţia virgiliană a 
fundării Romei, iar într-alt loc expune legenda sinuciderii Lucreţiei 1, aproape 
cuvânt de cuvânt după Titus Livius (cartea I, cap. XLVIII). 

În opera lui Miron Costin se găsesc şi erori. Ideile greşite că saşii se trag 
din geţi, că secuii sunt sciți se regăsesc însă şi la Toppeltin; ideea că litvanii se 
coboară dintr-o colonie romană, care a fugit din Italia şi s-a aşezat pe țărmurile 
Balticei în timpul lui Nero, este o idee pe care Miron Costin a împrumutat-o din 
cronicarii poloni Paszkowski, Bielski şi Matei Stryikowski. 

O bună parte din greşelile pe care le găsim în opera lui Miron Costin se 
explică dar prin stadiul în care se afla pe acea vreme istoriografia popoarelor 
vecine. 

Trecând peste confuziile şi greşelile ce nu sunt atât ale lui, cât ale 
timpului în care a scris, ceea ce ne interesează pe noi, cei de astăzi, în opera lui 
Miron Costin, este claritatea, relieful şi mai ales căldura cu care, pentru întâiaşi 
dată în cultura noastră, marele boier moldovean pune problema latinităţii 
neamului. 

De la primele rânduri cronicarul izbuteşte să ne prindă şi să ne înlănțuie 
atenţia prin forma de o rară frumuseţe literară în care ne înfăţişează motivele 
care l-au îndemnat să scrie: greutatea problemei şi lupta lăuntrică prin care a 
trecut până când, în cele din urmă, „biruit-a gândul”: „începutul ţărilor 
acestora şi a neamului moldovenesc şi muntenesc şi câți sunt în țările 
ungureşti cu acest nume români până astăzi, de unde sunt, şi din ce seminție, 
de când şi cum au descălecat aceste părți de pământ, a scrie multă vreme la 
cumpănă au stătut cugetul nostru. Să încep osteneala aceasta după atâtea 
vacuri de la descălecatul țărilor dintâi, de la Traian împăratul Râmului, cu 
câteva sute de ani preste mie trecute, se sparie gândul. A lăsa iarăş nescris, cu 
mare ocară înfundat neamul acesta de o samă de scriitori, este inimii durere. 
Biruit-au gândul să mă apuc de această trudă, să scot lumii la vedere feliul 
neamului, din ce isvor şi seminție sunt lăcuitorii țării noastre Moldovei, Ţării 
Munteneşti şi românii din țările ungureşti, cum s-au pomenit mai sus, că tot 
un neam şi odată descălecațţi sunt.” 

Este de admirat cu câtă artă literară ştie să înfrângă tiparele obişnuite 
ale limbii, pentru ca să adapteze ritmul frazei la frământarea sufletească; cum 
subliniază fiecare nuanţă a cugetării, aşezând înainte, pe primul plan, motivele 
cumpănirii, lăsând la sfârşit ideea principală („multă vreme la cumpănă au 
stătut cugetul nostru. Se sparie gânduL. Este inimii durere”), până când 
izbucneşte deodată, descătuşată, hotărârea: „biruit-a gândul”. 

Miron Costin se vădeşte şi în această operă a lui o fire caldă şi 
comunicativă care păstrează necontenit contactul cu cititorul său. Un minunat 
„cau-seur”, „dintre toți boierii Moldovei cel mai de treabă la voroava” — cum ni î- 
a prezentat Neculce. Scoborându-se la nivelul de înțelegere al cititorilor săi 
moldoveni, introduce trei capitole inițiale pentru a-şi lămuri unde vine Italia, 
care a fost întinderea şi puterea imperiului roman, cine au fost strămoşii noştri 


1 Ediţia Giurescu, p. 21-22. 

Daci. E un tip vizual, care transformă abstracțiunile în imagini concrete. 
lată de pildă ce plastic ne redă noţiunile abstracte de punct cardinal şi de 
distanță geografică: „Tara Italiei de aicea de la noi derept spre apusul soarelui 
este, nu aşa depărtată de țara noastră, că de la Belgradul, carele îl ştim mai toți 
că este pe Dunăre, unde cade apa Savei în Dunăre, neguțitoreşte mergând cale 
de.1 zile este până la Veneţia. Şi Veneţia este pe pământul Italiei”. Tot atât de 
concret este prezentată şi descrierea Italiei, o țară pe care n-o văzuse: „Este țara 
Italiei plină, cum se zice, ca o rodie de cetăți şi oraşe iscusite; mulțime şi 
desime de oameni, târguri vestite, pline de toate bişugurile. Pentru mari 
iscusenii şi frumusețări, pământului aceluia i-au zisu-i raiul pămân-tului, 
Italia, a căruia pământ, oraşele, grădinile, tocmelile la casele lor, cu mare 
desfătăciune traiului omenesc, n-are toată lumea. Văzduh supt ceriu blând, 
voios şi sănătos; nici călduri prea mari, nici erni grele. De grâu, vinuri dulci şi 
uşoare, untdelemn, mare bişug, şi de poame de tot feliul: chitre, năramze, 
alămii şi zahăr”, şi, după ce descrie mai departe caracterul poporului, încheie 
descrierea cu o adevărată apoteoză: „Aceia ţară este acum scaunul şi cuibul a 
toată dăscălia şi învățătura. Cum era într-o vreme Athina la greci, acmu Padova 
în Italia — şi de alte iscusite şi trufaşe meştereşuguri” (se gândeşte desigur la 
arta italiană). 

Ceea ce constituie farmecul literar al operei lui Miron Costin este 
strălucirea stilului în care se străvede, pe de o parte sinceritatea adâncă şi 
convingerea nezdruncinată în adevărul pe care îl expune, iar pe de altă parte 
duioşia sentimentului naţional, care vibrează la fiecare pagină aproape, aci 
încăl-zindu-se de măreția originii romane: „Caută-te dară acmu, cetitoriule, ca 
într-o oglindă şi te priveşte de unde eşti, lepădând de la tine toate celelalte 
basne, câte unii au însemnat de tine, de neştiință rătăciți, alții de zavistie, care 
din lume între neamuri n-au lipsit niceodată.”; dincoace revărsându-se într-o 
simpatie comunicativă, când vorbeşte despre Grigore Ureche, înaintaşul său în 
ale istoriei: „Laud osârdia răposatului Ureche vornicul, care au făcut de 
dragostea țării letopiseţul săU. Că numai lui de această țară i-au fost milă să 
nu rămâie întru întunerecul neştiinței.”; dincolo izbucnind într-o ironie 
caustică împotriva interpolatorilor: „Pre acest Simeon Dascălul, Istratie 
Logofătul l-au fătat cu basnele lui, şi Misail Călugărul de la Simeon au născut, 
cela fiu, cestalalt nepot”. 

Cu acest naționalism se îmbină, într-un tot armonic, un accent de bătri- 
nească şi familiară sfătoşenie, în care pare că o undă discretă de înfrățire 
porneşte din sufletul boierului cărturar către cititorul necunoscut: „Puternicul 
Dumnezeu, cinstite iubite cetitoriule, să-ți dăruiască, după aceste cumplite 
vremi a anilor noştri, cândya şi mai slobode vacuri, întru care, pe lângă alte 
trebi, să aibi vreme şi cu cetitul cărților a face iscusită zăbavă, că nu este alta şi 
mai frumoasă şi mai de folos în toată viața omului zăbavă de cât cetitul 
cărților.”, sau finalul predosloviei: „Ceteşte cu sănătate această a noastră cu 
dragoste osteneală, de toate fericiri, şi daruri de la Dumnezeu voitoriu, Miron 
Costin.” 


Ideea originii romane, pe care Miron Costin a susținut-o cu atâta relief şi 
căldură, a avut un puternic răsunet în cultura noastră veche. Ea a fost 

1 Lacună în text. 

Reluată, cu multă erudiție, e drept, dar nu şi cu mai multă pasiune, de 
Nicolae Costin şi Dimitrie Cantemir în Moldova şi de stolnicul Constantin 
Cantacu-zino în Muntenia. 

Ea era dealtfel aşa de scumpă cronicarului, încât el a mai dezbătut-o în 
alte două opere, scrise în limba polonă. 

CRONICA ȚĂRII MOLDOVEI ŞI A MUNTENIEI în epoca în care polonii 
luptau pentru creştinătate sub zidurile Vienei, Miron Costin a scris două opere 
în limba polonă - una în proză, alta în versuri — menite să dovedească 
latinitatea neamului său, pe care vitrege împrejurări politice îl sileau să urmeze 
steagurile turceşti împotriva creştinilor. 

Deşi aceste opere nu fac parte din literatura românească, totuşi, pentru 
întregirea personalităţii literare a cronicarului şi pentru cunoaşterea adâncită a 
ideilor lui despre romanitatea neamului, ne vom opri pe larg şi asupra scrierilor 
lui în limba polonă. 

Prima, scrisă în proză, poartă titlul: Chronica ziem Moldawskich y Mul- 
tanskich, sau în româneşte: Cronica Ţării Moldovei şi a Munteniei, şi este 
redactată într-o polonă —: ne încredințează Bogdan - „foarte corectă şi chiar 
frumoasă pentru un român care nu fusese între poloni de mulți ani şi care, în 
țara lui, avea de bună seamă puţine ocaziuni să citească şi să vorbească 
această limbă”. Cronica începe cu o scrisoare către comisul coroanei polone, 
care — după prețioasele indicaţii date de dr. Eugeniu de Barwinski, în ediția 
latină a cronicii lui Miron Costin, publicată de „Comisia istorică a României” — 
este Marcu Matczynski. Acesta, deşi ieşit dintr-o familie săracă, totuşi prin 
calitățile sufleteşti a atras din copilărie simpatia şi s-a bucurat de prietenia 
regelui loan Sobieski, ajungând să ocupe în stat demnitatea de mare comis al 
coroanei. Marcu Matczynski a îndeplinit această funcție între 1676-1683; deci 
opera.lui Miron Costin este scrisă în acest interval de timp. Din felul cum 
vorbeşte în scrisoarea adresată marelui comis: „Socot de o deosebită fericire a 
mea că o parte a cronicii mele despre țara Moldovei, înainte de a ieşi la lumină 
în Moldova, va ajunge în mâinile unui bărbat atât de mare, în urma cererii unei 
persoane cu care domnia-ta ştii foarte bine în ce strânse legături am fost 
totdeauna”, se vede clar că această operă nu este alcătuită pentru marele 
comis, ci pentru altcineva, pentru „un bărbat atât de mare”, care i-a cerut 
aceste informaţii printr-o altă persoană, cu care el a fost totdeauna în strânse 
legături. Această persoană dacă nu este. -=- printr-o figură stilistică — însuşi 
Marcu Matczynski, este atunci solul polon loan Gninski, care, după cum s-a 
văzut mai sus, a fost trimis în 1677 la Poartă, pentru confirmarea păcii turco- 
polone. Miron Costin era atunci mare logofăt la curtea lui Antonie Ruşeţ. Pe 
timpul petrecut de solia polonă în Iaşi, Miron Costin a fost în cele mai strânse 
legături cu Gninski; îşi trimiteau reciproc daruri; la plecare, logofătul şi fiii săi 
întovărăşesc călări pe sol. 

E probabil că pe timpul şederii sale în Iaşi, loan Gninski să fi cerut lui 
Miron Costin informaţiile despre Moldova, pe care acesta le trimite prin Marcu 


Matcezynski, spre a „ajunge în mâinile unui bA. Rbat atât de mare”. Acest 
„bărbat atât de mare” poate să fi fost însuşi regele loan Sobieski, căruia boierul 
nostru îi dedică mai târziu şi o poemă în versuri, de care ne ocupăm în 
capitolul următor. 

Lucrarea este alcătuită din 19 capitole, dintre care primele cinci au un 
caracter istoric, pe când celelalte au un caracter lingvistic, etnografic şi 
geografic. Părţile operei nu se îmbină însă într-un tot unitar; trecerea de la 
unele capitole la altele se face brusc; câteva dintre ele conțin o simplă înşirară 
de nume proprii. Exceptând partea de istorie, care alcătuieşte într-adevăr un 
bloc întreg şi despre care autorul spune că este fericit că va ajunge în mâinile 
unui bărbat atât de însemnat, înainte de a vedea lumina în Moldova, restul — 
capitolele finale cu informații etnografice şi geografice — neînchegate bine între 
ele şi reduse uneori la o simplă listă de nume proprii, fac mai mult impresia 
unor anexe, adăugate pentru a satisface curiozitatea şi a răspunde, poate, unor 
informațiuni cerute. 

În primele cinci capitole, autorul înfăţişează istoria poporului român de la 
origine până la al doilea descălecat, având însă ca idee centrală chestiunea 
latinităţii neamulul. Începe cu primii locuitori ai ținuturilor româneşti, dacii, pe 
care autorul, după concepţia istorică a vremii lui, îi crede a fi de aceeaşi rasă cu 
tătarii. Povesteşte pe scurt invazia dacilor în ținuturile romane de la sudul 
Dunării: Misia, Tracia, Iliria; ridicarea podului peste Dunăre; luptele lui Traian 
cu dacii, căderea lui Decebal şi colonizarea Daciei. După ce povesteşte mai 
departe cum Traian a ridicat în Dacia cetăți pe care le-a umplut cu soldați, 
aşezând în ele domini, de unde numele pe care îl poartă - zice el - până azi 
principii români, expune repede campania lui Traian în Asia şi încheie primul 
capitol cu moartea lui Traian în Egipt, la 120. 

În capitolul al II-lea se ocupă de valul lui Traian, care este „cel dintâi 
semn de graniță” ridicat de cuceritorul Daciei după aşezarea romanilor în 
aceste părți. Trece apoi la cetăţile întregi sau ruinate din Moldova. Uneia ar fi, 
după el, foarte vechi, zidite de daci, ca de pildă: Hotinul sau Cetatea-Albă, 
„unde a trăiat bietul Ovidiu, poetul surghiunit pentru nişte versuri 
necunviincioase”. Despre altele, ca de exemplu Suceava, Neamţu, Tighina, 
spune că nu se poate şti dacă sunt din vremea dacilor sau a romanilor. Despre 
câteva, ca bunăoară Turnul lui Neoptolem de pe apa Cogălnicului şi Tătar- 
Bunar, crede că ar fi făcute de bizantini. Toate însă au fost refăcute şi 
înconjurate cu ziduri de domnii moldoveni, mai ales de „vestitul domn, bătrânul 
Ştefan Vodă”. 

După aceste mici digresii, autorul, reluând în capitolul IV firul istoric, 
povesteşte cum, la 100 de ani după colonizare, împăratul Adrian, neputând 
opri invaziile barbarilor, a surpat podul de pe Dunăre. Coloniştii romani, 
nemaifiind în stare a se împotrivi singuri, s-au retras, unii peste Dunăre, înspra 
Italia, alții în Maramureş, în mijlocul munților, sau în masivul Carpaţăor de la 
izvoarele Oltului. 

Invaziile au dăinuit 1000 de ani. Dintre popoarele năvălitoare, numeşte, 
după Atila şi ordiile sale, pe sloveni, şi, în sfârşit, pe unguri. Aceştia au trecut 
munții, s-au luptat cu românii şi i-au supus. Românii se aflau sub unguri când 


năvăliră tătarii, care se întinseseră până în Ardeal, peste unguri. Laslăuy craiul 
unguresc, nemaiputând suferi pe tătari, strânse oaste, îi alungă din Ardeal, îi 
urmări peste munți şi-i bătu din nou crâncen, mai jos de Roman. 

Aci intercalează legenda eponimă a Şiretului, pe care o cunoaştem de la 
Şi-mion Dascălul. Laslău, văzând pe tătari dând buzna în Şiret şi înecându-se, 
a zis: „Seretem, seretem!” (Aşa-mi place, aşa-mi place!); de aci numele Şiretului. 
După această înfrângere, tătarii se retraseră mai departe în câmpii, iar pe 
locurile de sub munte coborâră românii: mai întâi muntenii cu domnul lor, 
Negru-vodă, şi apoi moldovenii din Maramureş cu domnul lor, Dragoş-vodă. 

După această parte istorică, urmează două capitole în care ni se explică 
numele poporului şi al ţărilor româneşti. Ideile ne sunt cunoscute din analiza 
pe care am făcut operei De neamul moldovenilor. Românii se numesc între ei cu 
numele strămoşilor romani. „Când vrei să întrebi pe cineva dacă ştie moldo ven 
este, îi zici: ştii româneşte? tot atât cât: sris romanice?” Străinii îi numesc cu 
acelaşi nume cu care numesc şi pe italieni, recunoscând astfel latinitatea 
poporului român. Teoria că numele de vlah vine de Ia Flaccus, hatmanul 
râmlenilor, o respinge şi aci ca fiind poveste. 

Explică apoi numele Munteniei de la „muntean, adică podgcrean”, țara 
muntenilor, fiindcă descălecătorii stătuseră atâta vreme în munți. Pentru a 
lămuri numele Moldovei, reia, după Ureche, legenda lui Dragoş - „fiul unui 
dominus din vremurile vechi” — care, luându-se după un zimbru, 1-a ucis, i-a 
pus capul spre amintire într-o ţeapă, lângă râu, şi „de aci cel dintâi sat, 
întemeiat de ei, se cheamă până astăzi Bourenii”. După numele cățelei şi-a luat 
mai întâi numele râul Moldova, nume ce s-a extins apoi asupra țării întregi. 
Despre numele Basarabiei nu are ştiri; n-a putut afla „cu nici un chip de unde 
să-şi fi luat început această numire”, dar o pune în legătură cu familia 
domnitoare din Muntenia, a Basarabilor, pentru a explica „de unde s-a luat cel 
ce a scris mai întâi despre Basarabia: că aceasta ar fi țara muntenească”. 

După ce lămureşte mai departe marca din pecetea domnească a celor 
două principate româneşti, zimbrul în Moldova şi corbul în Muntenia, şi după 
ce arată titlurile vechi ale domnilor din hrisoave, trece, în două capitole 
deosebite, la limbă şi religie, insistând cu acest prilej asupra obârşiei romane, 
pentru ca apoi să încheie lucrarea prin câteva note descriptive, cu caracter 
geografic: despre județele Moldovei, despre ţinuturile luate de turci de la 
Moldova (Chigeciul, Chilia şi Cetatea-Albă), despre ținuturile Munteniei şi, în 
sfârşit, despre râurile şi oraşele din ambele țări. 

Deşi aceste notițe geografice sunt prea sumare, uneori reduse la o simplă 
înşirare de nume proprii, totuşi ele sunt interesante pentru istoricul şi 
geograful de azi, fiindcă ne ajută să reconstituim împărțirea administrativă de 
altădată, ca de pildă: judeţul Săcuieni din Muntenia, care venea pe lângă 
Râmnic: oraşe de odihnioară, azi decăzute îri stare de sate, ca, de pildă, 
Cerneţul, care la începutul veacului trecut era încă reşedinţa județului 
Mehedinţi, dar care a decăzut după ridicarea Turnu-Severinului; tot astfel 
oraşele Cornăţelul (poate cel din Dâmbovița) şi Grădiştea din Muntenia; sau, în 
Moldova, Piscul, azi sat în județul Covurlui. 


În întregul concepţiei lui Miron Costin despre problema romanităţii 
neamului, opera aceasta înfăţişează un interes deosebit, fiindcă nicăieri în alte 
lucrări ale sale chestiunea latinităţii limbii nu este dezbătută mai pe larg şi 
tratată cu mai mult relief ca aci. Un întreg capitol din această operă este 
consacrat limbii, luată ca mărturie a descendenţei romane. 

„Dovada cea mai vădită despre obârşia acestui popor - zice el — este limba 
lui”, care a păstrat până astăzi factura latină. Deşi, în cursul veacurilor, limba 
s-a corupt şi a împrumutat numeroase elemente din limbile popoa,-relor 
învecinate-mai ales de la slavi, mai puţine de la unguri şi turci-totuşi „temeiul 
vorbirii este până astăzi din limba latină”. Şi pentru a învedera aceasta, el dă o 
listă de 87 de etimologii (57 substantive, 30 verbe), unele nu tocmai uşoare, dar 
toate exacte, precum: supercilia oculus sprâncene ochi manduco 

= mănânc transmitto 

= trimit occido 

= ucid scribo 

= scriu etc. 

Autumnus 

= toamnă primum vei stella primăvară stea nox 

= noapte în afară de aceste lucruri prețioase pentru timpul acela, se 
găsesc, cum, dealtfel era de aşteptat, în opera lui Miron Costin şi naivităţi: 
cuțovlahii, vrea să zică „şchiopii, fiindcă din oastea romană au rămas acolo 
numai şchiopii şi bolnavii”. Se găsesc şi erori: „Dacii au fost un popor tătăresc 
din marea Tartarie”; sau afirmația că Traian, după colonizarea Daciei, a 
înaintat cu ostile peste câmpuri, a trecut Donul, a intrat în marea Tartarie şi s- 
a lăsat prin Bactria în Siria, pe când, de fapt, campania lui Traian împotriva 
armenilor şi a părților e independentă de campania împotriva dacilor şi a avut 
loc în 114; sau aserțiunea că Traian a murit în Egipt la 120, pe când, de fapt, 
Traian a murit în Cilicia, la 117; confuzia între titlul „herzeg” din pecetea 
domnilor munteni şi Haţeg (ținutul): „voevod -— zice el — şi domn al țării 
Ungrovlahiei, Almaş, Făgăraş, Herceg” (în loc de Haţeg) ş.a. 

Dar, trecând peste naivităţile şi erorile care sunt mai mult ale timpului, 
partea interesantă a acestei opere adresate străinilor este conştiinţa clară a 
unității neamului în toată întinderea lui. Moldovenii, muntenii, românii ardeleni 
şi chiar macedoromânii — cuțovlahii, cum îi numeşte el — sunt ramuri răzlețe 
din trunchiul unui singur neam. Convingerea obârşiei comune este la el atât de 
puternică, încât îmbrățişează laolaltă, într-o singură privire, istoria țărilor 
surori şi, în notele finale, după fiecare capitol geografic privitor la Moldova 
urmează un altul privitor.la Muntenia. 

Conştiința limpede a unităţii naționale îl face să vadă în munteni, cu care 
ai săi au fost adesea în vrajbă şi războaie, nişte adevărați frați. Şi este într- 
adevăr interesant să vezi cum acest mare boier din divanul Moldovei, care 
stătea dârz înaintea domnilor săi, vorbeşte străinilor despre munteni nu cu 
resentimente, ci, dimpotrivă, cu înduioşare frățească. Amintind într-un loc 
naiva părere a unora dintre contimporanii săi că muntenii ar fi bruni fiindcă 
boierii au obiceiul de a-şi da copiii să fie alăptaţi de doici luate dintre țigance, el 
adaugă cu bun-simţ: „Eu unul nu pot lăsa să treacă acest lucru despre ei, ca 


despre nişte rude şi frați ce-mi sunt, având şi ei aceeaşi soartă şi aceleaşi 
suferinţe cu noi”. 

Conştiința obârşiei comune şi a unității neamului avea astfel darul să 
deschidă calea unei apropieri sufleteşti între cele doua ţări surori, care până 
atunci trăiseră în rivalități şi lupte. 

POEMA. POLONĂ; DESPRE MOLDOVA ŞI ȚARA ROMÂNEASCĂ 

Poema în versuri polone despre Moldova şi Tara Românească cuprinde 
mai puține ştiri istorice decât cronica polonă, dar, în schimb, prin lirismul ei 
mişcător şi prin pitorescul legendelor, îi este superioară ca valoare literară. 
Unul dintre cei mai competenți istorici ai literaturii polone, Al. Briâckner, o 
aşează printre cele mai bune produse de acest gen ale literaturii polone din 
secolul al XVII-lea. 

Opera a fost scrisă în anul 1684, pe timpul când Miron Costin a fost 
nevoit să stea în Polonia, urmând în captivitate pe Duca-vodă. În Polonia, 
Miron Gostin, câştigând aprecierea deosebită a regelui Sobieski, căruia i-a fost 
prezentat împreună cu Duca-vodă, a fost găzduit, împreună cu copiii săi, la 
Daszow, în castelul de vânătoare al regelui, în timp ce nefericitul său domn îşi 
târa zilele în închisoare. 

În răstimpul acestei găzduiri, Miron Costin a scris Poema polonă, în 
versuri de câte 13 silabe. Genul cronicilor rimate — de obicei în versul eroic, de 
13 silabe — era pe atunci la modă în Polonia. Miron, urmând unui îndemn mai 
vechi venit din partea regelui loan Sobieski — om de cultură rafinată, care dorea 
să cunoască trecutul țărilor româneşti — şi-a prelucrat Cronica Țării Moldovei şi 
a Munteniei în frumoase versuri polone. 

Poema începe cu o dedicație către rege, prin care boierul moldovean 
mărturiseşte că se ruşinează de „muza sa sarmată”, „nu pentru că ea n-ar fi la 
înălțimea celor mai înalte subiectE. Ci din pricina nemdemânării lui în această 
limbă”. Această neîndemânare, spune mai departe, provine din faptul că de mai 
mult de zece ani n-a mai întrebuințat decât foarte rar polona'. Poema ni s-a 
păstrat de fapt în două manuscrise, care reprezintă două redacții diferite, şi 
într-unui din acestea, cel destinat regelui, autorul a reluat poema vers cu vers, 
a corectat greşelile gramaticale, a îndreptat unele expresii, căutând termeni 
poloni plini de evocare; a refăcut adesea versuri întregi, pentru a corecta 
măsura ori rima. 

El arată apoi în prefață motivele care l-au îndemnat să se apuce de acest 
lucru: „Mai întâi geniul regelui, care caută să afle atât despre țările mărişi 
întinse, cât şi nu mai puţin despre cele mici”. Al doilea motiv este faptul că 
istoricii poloni pomenesc în cronicile lor ceva şi despre Moldova şi menționează 
că poporul român se trage din Italia, dar nu amintesc nimic despre vremea 
când s-au aşezat la țărmurile Dunării, ale Nistrului şi ale Mării Negre. Pentru a 
îndeplini dorința regală şi pentru a umple această lacună a istoriografiei 
polone, marele logofăt al Moldovei îşi înstrună lira ca să cânte, cum spune el, 
„patria înlăcrămată şi pe bieţii locuitori ai Țării Moldovei”. 

Poema e brodată pe aceeaşi canava pe care fusese lucrată şi cronica 
polonă. Ea cuprinde cam acelaşi material istoric, orânduit în acelaşi plan; 
numai că tendinţele literare ale scrierii şi simțul poetic al autorului îl silesc să 


înlăture amănuntele de erudiții greoaie, să introducă elemente descriptive şi să 
dea mai multă dezvoltare legendelor populare. 

Poema este împărțită în trei părți inegale, dar bine distincte, având 
fiecare câte un titlu separat. 

Prima parte are ca titlu: Despre neamul moldovenesc; despre prima lui 
descălecare de către Traian şi pleacă de la ideea unității neamului. 
Romaniispune el — au colonizat odinioară amândouă Daciile de la valurile lui 
Traian, până ce vremea îndelungată i-a împărțit în trei. Cei dintâi au fost sub 
unguri, în Ţara celor şapte cetăți (Transilvania), unde, aduşi de Traian, trăiseră 
împreună cu dacii. lar moltanii, care îşi trag numele de la Olt, numiţi şi 
munteni de la „munțţi”, au făcut şi o a doua descălecare, după cea dintâi a lui 
Traian. A treia ramură e cea din Moldova, numită aşa după râul Moldova, 
descălecată din peşterile maramureşene spre malurile joase ale mării. Atât 
aceştia cât şi ceilalți poartă numele vestit de rumâni. Deci nimeni să nu pună 
la îndoială că se trag de la Roma. 

După ideea unităţii naţionale, cronicarul povesteşte cucerirea Daciei, 
colonizarea, descrie granițele noii provincii romane, cetățile, valul lui Traian şi 
încheie prima parte cu expediţia lui Traian în Asia, moartea lui în Egipt şi cu 
apoteoza marelui împărat: „Şi acum fiecare să privească o astfel de putere! 
Veacurile de acum nu au una asemănătoare, nici un astfel de monarh care în 
câţiva ani, într-un singur marş, într-un singur război, să înconjure lumea, 
nepărăsind nici o clipă câmpul de lupta. De ce se mai minunează cineva de 
războaiele purtate de turci, care ţin numai şase luni. Roma 1-a făcut pe Traian 
nemuritor. Prin veşnica lui columnă, a arătat lumii că gloria voastră este 
veşnică, monarhi slăviți!”. 

Partea a doua poartă titlul: De risipirea coloniilor lui Traian de către 
tătari şi de locuinţele romanilor în munți. Reluând firul povestirii, spune cum, 
după Traian, imperiul roman intră în decadenţă, şi Adrian, nemaiputând ţine 
piept invaziilor barbarilor, distruge podul de peste Dunăre. Coloniştii se retrag 
atunci pe linia munților, în țara Făgăraşului, în regiunea Hațegului, în 
Maramureş şi în munţii Gurghiului şi ai Ciuculul. În curgerea veacurilor, limba 
lor latină s-a corupt: din dominus şi deus s-a format cuvântul dzeu, 
Dumnezeu; din meus = al meu; coelum — cer; homo = omul; frons = frunte; 
angelus = îngerul. La cuvintele latine s-au adăugat apoi împrumuturi din 
ungureşte şi slavoneşte. 

Pe când ţinuturile dunărene erau în părăsire, năvăliră ungurii, care su- 
puseră pe români. Cu tot traiul lor îndelungat prin munți, românii n-au pierdut 
elementele civilizației romane, fiindcă natura cea dintâi a lucrurilor nu piere: 
„prima materia non corrumpitur”. Ungurii, sub regele Vladislav, pornesc 
împotriva tătarilor care se aşezaseră în Moldova, îi bat cumplit mai jos de 
Roman şi, în locurile rămase libere, urmează a doua descălecare. 

Partea a treia, Despre a doua descălecare a Moldovei şi a Munteniei după 
alungarea tătarilor, este cea mai frumoasă, deoarece conţine o serie de legende 
populare pline de farmec în liniile lor simple şi naive. Cartea se deschide cu 
povestirea legendelor privitoare la întemeierea Moldovei. 


În Maramureş, în satul Cuha, se afla Dragoş, fiul lui Bogdan, care ardea 
de dorința de a arăta ceea ce poate înfăptui. Mama lui 1-a împiedicat multă 
vreme să plece în lume după isprăvi vitejeşti, dar într-o zi, ivindu-se în sat un 
zimbru, Dragoş a socotit aceasta ca un semn prevestitor şi, alegând repede 

300 de tineri înarmați, a plecat cu ei în căutarea zimbrului. Ei merg 
necontenit de-â lungul râului, călăuziți de cățeaua Molda, care adulmeca 
pretutindeni urmele fiarei. Urcând coastele Carpaţilor, ajung pe culmea 
muntelui de unde privesc desfăşurându-se în vale „atât cât ochiul poate 
cuprindE. Până în întinderile fumurii — sunt expresiile cronicarului — luncile 
Prutului, pământul viitoarei Moldove”. Aci amintirea pribeagului se înduioşează 
şi în vreo 80 de versuri următoare el evocă, într-un colorit bucolic, frumusețile 
patriarhale ale țării sale. „Peste tot câmpii mănoase, păşuni întinse, care alte 
pământuri se pot asemăna în lume cu acestea?” Maluri joase la vaduri, 
asemenea labirintelor de grădini pe ape: „Egiptul nu întrece luncile Prutului în 
bogăţie. Aci o jumătate de copeică produce şapte măsuri de grâu. În anii 
roditori, ovăzul, secara, dau unsprezece măsuri, iar meiul peste douăsprezece.” 
Tară roditoare şi „câmpii pline de flori, asemenea raiului”, se întind până la 
Nistrul cel mare, care, „chiar acolo unde desparte în două Podolia? curge între 
stânci sculptate natural, ca şi cum ar fi fost lucrate de mână de om”. Vânătorii 
privesc minunați această țară şi, scoborând din ceața munților, aud într-o 
pădure deasă lătratul cățelei. Cronicarul poet povesteşte apoi> după liniile 
cunoscute ale legendei, uciderea zimbrului, moartea cățelei şi numirea râului 
Moldova. 

După uciderea zimbrului, Dragoş şi ai săi nu mai vor să părăsească 
locurile acelea atât de pitoreşti şi se leagă prin jurământ să rămână acolo. Ei 
aşează capul zimbrului pe un stâlp, ca semn prevestitor de bine şi întemeiază 
primul sat, Bourenii, „căci zimbrul se numeşte pe moldoveneşte bour”, şi aleg 
ca pecete a noului stat capul de zimbru. 

După ce se aşează, cercetând împrejurimile pustii, zăresc deodată „un 
punct cenuşiu, care se ridica dimineața, în zorile liniştite, ca un stâlp drept 
până la nori” Rămân înmărmuriți şi, curioşi să vadă cine locuieşte în asemenea 
pustietăți, pornesc înspre fum. Mergând într-acolo, dau într-o dumbravă 
rotundă şi veselă, pe țărmul unei ape, „peste roiuri de albine şi peste un 
pătrânel încărcat de ani. El acoperea stupii şi umbla în jurul lor să dreagă câfe 
ceva, să vadă dacă vreo matcă îşi scoate albinele, sau să îndrepte fagurii, să ia 
ceara asemenea chihlimbarului, căci - adaugă cronicarul într-o glosă 
marginală-în ţara Moldovei se află în stupi ceară cu miros de chihlimbar.” Pe 
când băfrânul „îşi îndemna albinele la muncă mai zeloasă”, tovarăşii lui Dragoş 
îi dau „binet ome”. Tresare bătrânul. Îi pun întrebări. El răspunde în ruseşte: 
„Nu pricep, pe Dumnezeu!” încearcă să se înțeleagă cu el prin semne şi, în cele 
din urmă, află printr-un tălmaci că este Iațco din Sniatyn. „M-am aşezat de 
câţiva ani aci şi am o prisacă mică. Afară de voi n-am văzut pe nimeni.” Dragoş 
îi întăreşte stăpânirea şi îl trimite să-şi aducă neamurile din Sniatyn. Pentru a 
lămuri originea principatului muntean şi a explica imaginea corbului din stema 
țării, Miron Costin reproduce o altă legendă, culeasă în Muntenia, şi care are în 
tot întregul ei factura populară. 


Era — zice autorul — pe vremea când poporul locuia încă pe apa Oltului, o 
româncă frumoasă pe care o îndrăgi principele Ardealului. Rămânând grea, 
principele îi dete un inel spre credinţă şi o trimise la părinți, spunându-i că, 
îndată ce va naşte, să vie cu pruncul şi cu semnul la dânsul. Românca, 
născând copilul, plecă împreună cu fratele ei către curtea principelui. Pe drum, 
istoviți de mers, se aşezară să se odihnească la marginea unei păduri de stejari. 

3n 

Aci mama, ca să potolească plânsul copilului, îi dădu inelul princiar să se 
joace cu el. Pe când copilul zburda vesel, un corb, zărind de pe creanga unui 
stejar că străluceşte ceva în mâna copilului şi luându-l drept o bucată de 
carne, cum era chinuit de foame, se repede ca un fulger, răpeşte inelul de aur 
şi-l înghite cu lăcomie. Copilul ţipă, zgâriat de ghearele corbului, mama sare în 
picioare şi fratele, deşteptându-se, vede cu uimire că „inelul e pierdut şi odată 
cu dânsul şi cuvântul principelui”. Atunci se ia după corb, care se aşezase pe o 
cracă, îl ocheşte cu săgeata şi-l ucide. 

Episodul acesta al răpirii inelului de o pasăre de pradă este un element 
de folclor foarte răspândit, precum am arătat în altă partel, şi se regăseşte 
destul de des în literaturile medievale (bunăoară în romanele Pierre de Provence 
et la belle Maguelonne, Giulia e Ottinetto şi chiar în O mie şi una de nopți). 

Apoi — urmează povestea -— fără să scoată inelul din gâtlejul corbului, 
porniră cu toții la drum. Ajunşi la curtea principelui, îi prezentară copilul şi 
inelul în gâtlejul corbului, ca un semn dumnezeiesc. Principele ia copilul, îl 
ridică în rang făcându-l domn peste ţinutul Făgăraşului şi-i dă ca stemă 
corbul. Copilul acesta este Negru-vodă, descălecătorul Ţării Româneşti, şi de la 
el a rămas corbul ca stemă a principatului muntean. 

După aceşti descălecători de țară, autorul trece repede peste domniile 
următoare, fără să amintească decât pe Roman, pe care îl consideră ca frate al 
lui Dragoş, şi se opreşte mai mult asupra lui Alexandru, care — spune el — a fost 
asemenea unui rege, încât amintirea lui o slăvesc locuitorii până azi, 
„numindu-l cel bătrân şi bun”. 

Poema în versuri polone nu aduce ceva nou în chestiunea originii latine a 
neamului față de celelalte două lucrări de care ne-am ocupat până acum. 
Dimpotrivă, multe date istorice au fost aci cu totul reduse sau chiar lăsate la o 
parte; în schimb, au fost introduse elemente descriptive şi a fost dezvoltat 
materialul legendar. 

Scopul lui Miron Costin n-a fost însă să facă din această poemă o operă 
de erudiție, ci una poetică, uşoară şi plăcută, care să câştige sufletul cititorului 
său regal pentru frumusețea pământului moldovenesc şi pentru interesanta 
obârşie a poporului român. Faptul că, în vremea noastră încă, unul din cei mai 
buni istorici ai literaturii polone, Al. Bruckner, consideră opera cronicarului ca 
un produs de seamă în literatura polonă a veacului al XVII-lea dovedeşte că 
Miron Costin şi-a ajuns ţinta. 

T VIAŢA LUMII în afară de meritele lui pentru istoriografia 
moldovenească, Miron Costin mai are şi pe acela de a fi printre inițiatorii liricii 
româneşti. El este primul cărturar care a încercat la noi poema filosofică. 


Înainte de el, compusese în Moldova mitropolitul Varlaam câteva versuri 
stângace la stema ţării, publicate în Cartea românească de învățătură din 1643. 
Contimporan cu Miron Costin, mitropolitul Dosoftei s-a străduit sa 

traducă, după modelul lui Kachanowski şi, uneori, sub influența poeziei 
populare. Psaltirea în versuri, pe care a publicat-o la Uniew, în 1673. Deşi chiar 
la sfârşituJ 

1 Cărţile populare, II, p. 341-342. 

Acestei tipărituri poetice a marelui mitropolit găsim, ca o frumoasă 
dovada de înfrățire culturală între cărturarii lumii vechi, adause şi 18 versuri în 
care se vorbeşte despre mândria originii noastre latine, cu exemple vădite, ca 
podul lui Traian de la Turnu-Severin, versuri datorite „prea cinstitului vornic 
mare în țara de jos, Miron Costin” — importanța activității poetice a lui Miron 
Costin stă în altă scriere a sA. Înainte de 1673 Miron Costin a alcătuit un mic 
poem filosofic. Viaţa lumii, care ni s-a păstrat în manuscris, cu o predoslovie 
către cititori. 

Prefaţa prezintă pentru noi, care urmărim evoluţia literaturii vechi 
româneşti, o importanță deosebită, fiindcă este de fapt un mic tratat de 
versificație — primul de acest fel în literatura noastră. Din el se vede că Miron 
Costin avea o noţiune destul de clară despre versificaţie, care, după el, trebuia 
să îndeplinească următoarele condiţii: 

1. Măsura: „Stihul iaste nu ca alta scrisoare deslegată, ci iaste legată de 
silave cu număr. Deci deaceaste silave, stihurile ceaste ce scriu într-aceasta 
cărțulie au 13 silave, iară se pot şi în 9 şi în 7 a face, şi sunt într-alte chipuri 
stihuri la alte limbi, cum iaste elineasca şi letineasca.” 

2. Rima: „. Deci are şi altă datorie stihul: cuvintele ceale <de la> sfâr-şitul 
stihului a doauă stihuri să se întocmească într-un chip, pe o slovă să se 
sfârşească, cum iaste: aţa - viața; fruntemuntej spume — lume”. 

La aceste două cerințe fundamentale, Miron Costin mai adaugă câteva 
observații privitoare la evitarea hiatului, prin contopirea, coliziunea şi eliziunea 
vocalelor: „.unde se vor prileji trei slove, cărora le zicem unoglasnice —adică « 
de un glas» (vocală) —cum iaste a, e, i, o, aceastea de se vor prileji trei alăturea, 
să lipsească una, cum iaste: nice o avuţie. Aice caută că o iaste între e şi între 
a, deci o piere şi vei citi: nice-avuţie iproci. Alta: pentru această slovac, când va 
avea înaintea sa iar o slovă unoglasnică, se întunecă, cum veți găsi între stihuri 
un stih într-acesta chip: mari împărați şi vestiți, care nu-l citi: mari împărați. 
Ci: mar' împărați.” 

Un singur element, într-adevăr important, al versificației moderne îi 
scapă: ritmul. Versurile lui, ca şi ale tuturor contimporanilor săi, păcătuiesc 
tocmai prin ritmul defectuos; sunt versuri şchioape. 

Predoslovia se încheie cu recomandația pentru contimporani să nu se 
lase furați de muzicalitatea versului: „mai vârtos să înţelegi ce citeşti, că a citi şi 
a nu înțelege este a vântura vântul şi a fierbe apa”. 

Pentru a da o pildă că se pot scrie versuri şi în limba noastră, Miron 
Costin a alcătuit poema Viaţa lumii. 

Tema acestui mic poem filosofic este concluzia la care ajunge totdeauna 
sufletul omenesc după ce scoboară de pe culmea maturității către amurgul 


vieții şi simte apropiindu-se marea noapte care ne învăluie: „Deşertăciunea 
deşertăciuniloR. Toate sunt deşarte”. 

Această amară înțelegere a enigmei vieţii constituie un motiv poetic din 
cele mai răspândite în literatura universală. Difuziunea motivului a fost 
urmărită de d-l Ramiro Ortiz în interesantul studiu Fortuna labilis (Soarta 
alunecoasă). 

Poema lui Miron Costin are într-adevăr afinități şi cu unele accente din 
lirica epicureană a lui Horaţiu: 

Eheu fugaces, Postume, Postume, Labuntur anni; nec Pietas moram 
Rugis ei instanți senectae Adferet indomitaeque Morti 

Eheu fugaces. 1 

Tema apare însă cu mai mult relief la Ovidiu, care, exilat departe de 
Roma şi de ai săi pe care-i lăsase cu lacrimile în ochi în noaptea fatală în care a 
fost smuls din mijlocul lor, îşi trăia zilele amărâte pe țărmurile viforoase ale 
Pontului Euxin, între sălbaticii sciți. 

În Cartea a IV-a, epistola a Il-a din Pontice, după ce vorbeşte de „fortuna, 
dea non stabili” (soarta, zeița nestatornică), gândul lui se duce cu melancolie 
spre atâția mari eroi ai lumii, pe care norocul nestatornic i-a prăbuşit din 
culmea gloriei şi a măririi: 

Omnia sunt hominum tenui pendentia iilo, Lt şubițo rasu, quae valuere, 
ruunt, Divitis audita est cui non opulentia Croesi? Nempe tamen vitam captus 
ab hoste tulit. lile Syracosia modo formidatus în urbe, Vix humili duram repulit 
arte famem. Quid fuerat Magno maius? tamen iile rogavit Submissa fugiens 
voce clientis opem. 2 

Tema aceasta a nimicniciei vieții omeneşti în fața morții eterne, care 
apare şi în lirismul sfinților părinți ai bisericii, ca de exemplu la sfântul Ioan 
Hrisos-tomul — şi întărită mai ales prin evocarea marilor glorii ale omenirii, 
înmor-mântate în noianul vremurilor — a trecut apoi în arta şi în literatura 
latină a evului mediu, unde a fost exploatată necontenit: 

Ubi Plato, ubi Porphirius, Ubi Tullius aut Virgilius, Ubi Thales, ubi 
Empedocles, Aut egregius Aristoteles? Alexander ubi rex maximus? Ubi Hector 
Trojae fortissimus. Ubi Helena Parisque roseus? Ceciderunt în profundum ut 
lapides; Quis scit an detur eis requies? 

1 în traducerea liberă a d-lui N. Herescu: 

Hei, Postume, Postume-n aprigă fugă 

Se spulberă anii şi-n van e-orice rugă, Căci, nici bătrânetții ce vine 
grozavă, Nici morţii neînfrânte, n-aduce zăbavă. - 

* „Toate cele omeneşti atârnă de un fir subțire şi toate cele ce au fost se 
prăbuşesc printr-o neaşteptată cădere. Cine n-a auzit de averile bogatului 
Cresus? Şi totuşi, căzut prizonier, îşi primeşte viața de la vrăjmaşi. Acel care 
era aşa de temut în cetatea Siracuzei (tiranul Dionis) abia îşi poate potoli 
foamea cea aspră printr-un meşteşug umil. 'Cine a fost mai mare decât 
Pompei? Şi totuşi acela, rupând-o la fugă, imploră cu voce umilită ajutorul unui 
client.” 

Din latina medievală, motivul s-a prelungit în literaturile romanice şi şi-a 
găsit, între altele, o interpretare delicată şi duioasă în lirica zbuciumatului 


Franco» Villon, la începutul veacului la XV-lea. Ecoul acestui „ubi sunt?” se 
străvede în drăgălaşa Ballade des Dames de jadis, în care farmecul se îmbină 
din evocarea discretă a frumoaselor din alte vremuri, „polies, soueves et 
precieuses”, fiecare cu o trăsătură distinctivă a personalității sale: „la tres sage 
Helloâs, la reine Blanche comme le lys; Flora, la belle Rommaine.”, şi din 
suavul refren care ne poartă gândul de la frumuseţile ce au încântat vremurile 
cavalerismului către zăpezile fragede ce se topesc pe pajiştile jilave, la începutul 
primăverii: Ou şont les neiges d'antan? („Unde sunt zăpezile din anul trecut?”) 
în literatura italiană, ecoul acestei teme s-a răsfrânt până târziu în lirica 
religioasă a veacului al XVI-leA. În Biblioteca Marciana din Veneţia am găsit 
tipărite la sfârşitul unor broşurele populare de mistere religioase versuri ca 
acestea: 

Voi che cercate în questo mondo honore Vedete ii fin di vostra humana 
gloria Vostro fnmo, e speranze, e vostra boria In un punto e fiorita e presto 
muore Volano i mesi, gil anni, e volan l'hore e spenţă în breve spazio ohni 
memoria e alia fine ogni nato şi muore. Se'l debol filo, otide sospesa pende 
Mirabilmente ancor mia fragil vita. 

Din literatura italiană aceste locuri comune au putut trece, prin studenții 
polonezi din universitățile italiene, în literatura regatului vecin şi, printr-un 
model polon - până acum neindentificat — fără să negăm şi modelele clasice 
latine, a putut ajunge la Miron Costin. 

Poema lui Miron Costin înfăţişează o formă mai complexă ieşită din 
îmbinarea acestor teme înrudite. Ea începe cu versurile amare de invocare a 
fragilității vieții omeneşti, atât de amăgitoare în aparențele ei, versuri care 
reamintesc ideea ovidiană, „Omnia sunt hominum pendentia filo (sel debol 
filo)”: 

A lumii cânt cu jale cumplită viață 

Cu primejdii, cum este o aţă 

Prea subțire şi-n scurtă vreme trăitoare. 

Poema continuă pe tema nestatorniciei lucrurilor omeneşti, a fugii 
necontenite a vieții, care se rostogoleşte mereu pe albia timpului, fără să se 
oprească niciodată: 

Trece veacul desfrânatl, trec anii cu roata, Fug vremile uşoare, fug şi nici 
o poartă A le opri nu poate. 

1 Neoprit, fără frâu. 

Cu aceste idei se împleteşte motivul aşa de exploatat în literatura latină a 
evului mediu: a norocului orb care necontenit urcă şi scoboară pe scara lumii 
(„Passibus ambiguis fortuna volubilis errat” a lui Ovidiu). Norocul, spune 
cronicarul poet, Este cela ce pre mulți cu amar afumă: 

El suie, el coboară, el viața rumpe. 

Norocul la un loc nu stă; într-un ceas schimbă pasul; 

Anii nu pot aduce ce aduce ciasul! 

Vremea le începe țările, vremea le sfârşeşte. 

Poema capătă apoi mai multă amplitudine. Privind în lungul veacurilor, 
gândul cronicarului se opreşte asupra marilor cuceritori ai lumii, care au uimit 
popoarele cu zarva faptelor lor şi pe care neantul i-a înghiţit „ca pe nişte 


spume”. Ca şi poetul evului mediu latin („Alexander ubi rex maximuş>”), Miron 
Costin se întreabă: unde-s cei din lume 

Mari împărați şi vestiți? 

TJnde-s ai lumii stăpâni? unde este Xersis, Alexandru Machedonu? 
Unde-i Artaxerxes? 

Augustu, Pompeiu şi Kesariu, ce au luat lume? 

Pre toţi i-au stins cu vreame ca pe neşte spume. 

Fost-au Kiros împăratu vestitu, cu răsboaie, Cu avere preste toți, 
plecându-şi sub voie 

Pre perşi, haldei, tătarii şi Asia toată. 

Caută la ce l-au adus înşelătoarea roată; 

Prinsu-l-au o fămeiă, i-au pusu capu-n sânge: „Satură-te de moarte, o, 
Kiros, şi te stinge 

De vărsarea sângelui”. 

Şi, în sfârşit, revenind la gândul morții eterne care seceră necontenit 
viețile omeneşti, încheie cu îndemnul creştin al faptei bune, care singură 
cucereşte sufletului un loc de fericire în lumea viitoare şi un loc de cinste In 
viața pământească: 

la aminte dar, oame, cine eşti pe lume, Ca o spumă plutitoare rămâi fără 
nume; Una fapta ce-ţi rămâne bună te lățeşte în cer cu fericire, în veci te 
măreşte. 

Ritmul poemei este însă greoi şi pe alocurea defectuos. Am văzut dealtfel 
mai sus că în micul său tratat de versificație Miron Costin îi dă puţină atenţie. 
Ideile se repetă uneori în chip obositor. Dar cu toate aceste defecte, din bălăria 
ideilor comune se ridică ici şi colo câteva flori de imagini frumoase („şi voi 
lumini de aur: soarele şi luna”; cele omeneşti: „fum şi umbră sunt, visuri şi 
păreri”; omul „ca spuma plutitoare”; moartea: „culege cu sacul” vieţile 
omeneşti.), care dovedesc —-lucru ce l-am văzut şi din poema polonă şi din 
cronică chiar - că Miron Costin avea o pronunțată înclinare către poezie. Dar el 
nu a stăruit să-şi cultive această înclinare înnăscută şi însuşi ne spune că a 
scris poemul său ca să se arate că: „poate şi în limba noastră a fi-acest feliu de 
scrisoare, ce se chiamă stihuri şi nu numai aceasta, ci şi alte dăscălii şi 
învățături ar putea fi pre limba rumânească, de n-ar fi covârşit vacul nostru cel 
de acum de mari greutăți şi să fie şi spre învățăturile scripturei mai plecată a 
locuitorilor tarei noastre voie”. 

În şirul marilor cronicari moldoveni, Miron Costin ocupă, prin cultura lui 
largă şi prin puterea personalităţii sale, un loc proeminent. Lăsând la o parte pe 
Dimitrie Cantemir, care poate fi considerat ca un istoric în adevăratul înțeles al 
cuvântului, Miron Costip este cel mai cult dintre cronicarii moldoveni. Aruncat, 
prin vicisitudinile familiei sale, pe limanuri străine, el şi-a petrecut toată 
copilăria, până în anii primei tinereţi, în Polonia, unde a avut norocul să se 
adape adânc din cultura umanistă a colegiilor iezuite, precum şi din rafinata 
cultură polonă a timpului său. 

— Este singurul cronicar moldovean care scrie într-o limbă străină 
pentru a dezvălui originea glorioasă a neamului, trecutul zbuciumat şi 
nădejdile ce ţara sa le punea, în acele vremuri de cumpănă, în marele regE. 


Care despresu-rasa Viena şi în vecinii creştini. Cu operele în limba polonă el 
depăşeşte hotarele literaturii româneşti şi, prin frumusețea lirismului 
descriptiv, prin farmecul legendelor populare şi prin eleganța cu care mânuieşte 
versul eroic polon, a izbutit să cucerească — după cum o recunosc înşişi istoricii 
literari străini — un loc de cinste în literatura istoriografică polonă a timpului 
său. 

Orizontul larg de cultură pe care, spre deosebire de contimporanii săi 
moldoveni, şi-l agonisise în anii tinereții, se vede pretutindeni în opera lui: din 
bogăţia de informaţii privitoare la țările învecinate, din reminiscenţele literaturii 
clasice, din citatele şi din corespondenţa lui latină, din mapele geografice pe 
care nu o dată le utilizează, din claritatea cu care pune şi discută problema 
originii romane. 

În al doilea rând, Miron Costin cutreierase — ca Eminescu mai târziu — în 
lung şi lat pământul românesc. Străbătuse cu oştirea lui Duca-vodă întreg 
Ardealul; trecuse pe la Alba-Iulia; fusese de mai multe ori în Muntenia şâ' 
privise, prin apele limpezi ale Dunării, pragurile podului lui Traian; colin-dase, 
în sfârşit, cu prilejul unei solii în Polonia, Maramureşul, unde aflase leagănul 
Moldovei şi văzuse hrisoave de la Dragoş. 

:r Nimeni până la el nu a fost, şi din punctul de vedere al culturii şi ca 
experiență sufletească, mai bine pregătit să pătrundă problema unității 
neamului. Şi nimeni dintre toți contimporanii săi nu era în măsură să vadă mai 
bine cât de falsă şi de jignitoare era basna împrumutată dintr-o cronică 
ungurească de bietul Simion Dascălul. 

Cu aceeaşi mândrie şi pasiune cu care stătea dârz înaintea vizirului 
(„suntem bucuroşi noi moldovenii, să se întindă împărăţia.”) şi înaintea 
domnilor săi pentru apărarea pământului şi drepturilor poporului său, marele 
logofăt al Moldovei a luat pana să spulbere ocara cu care fusese înfundat 
neamul său. 

Opera sa De neamul moldovenilor are într-adevăr greşeli de amănunte, 
uneori confuzii, nu merge direct la sursele pe care le citează după alții. Acestea 
sunt însă defecte ale timpului, dar datele fundamentale ale problemei, aşa cum 
le-a fixat el: cucerirea romană, colonizarea, unitatea neamului, conținuitatea în 
Dacia, latinitatea limbii — au rămas până astăzi nezdruncinate. 

Relieful pe care 1-a dat chestiunii, căldura convingerii şi dragostea de 
neam - am putea zice pasiunea -— cu care el a pus şi a discutat problema a 
încălzit într-atât sufletul cărturarilor din epoca sa, încât ideile aduse în 
circulaţie de el au avut un puternic răsunet în opera lui Dimitrie Cantemir şi a 
stolnicului Constantin Cantacuzino. 

Deşi în viața de cultură a unui neam ceea ce contează sunt înfăptuirile şi 
nu intențiile, totuşi nu putem pierde din vedere că Miron Costin concepuse 
planul unei vaste istorii care, pornind de la originea romană, să îmbrățişeze 
istoria neamului până în vremurile sale. Planul nu 1-a putut îndeplini din 
pricina vremurilor turburi — „aceste cumplite vremi, de nu stăm de scrisoare, ci 
de grije şi suspine”. Abia se aşeza la masa de scris şi ştafeta de la curtea 
domnească îl silea să lege paloşul la bâru şi să încalece pentru drumuri 
depărtate. Din planul său el n-a putut aşterne pe hârtie, în afară de urzeala 


începutului —- de cartea pentru întâiul descălecat — decât acele memorii pline 
de savoarea lucrurilor văzute şi trăite intens. Dar nici acestea n-au putut fi 
terminate, căci ele merg abia până la Dabija-vodă. Tocmai când se credea, în 
amurgul vieţii, ajuns la un liman de linişte şi fericire prin căsătoria apropiată a 
fiilor săi, s-a prăbuşit asupra familiei sale, ca un fulger, înfiorătoarea tragedie 
care i-a pus capăt vieţii şi 1-a învăluit în acelaşi mormânt cu soția sa. 

Ureche despre ediția lui Kogălniceanu se referă şi la cronica lui Miron Costin. 

O ediţie critică a operelor lui Miron Costin a încercat V.A.Urechiă, 
Miron Castin, Opere complete după manuscripte, cu variante şi note, cu o 
recensiune a tuturor codicelor cunascute până astăzi. Ediţie tipărită sub 
auspiciile Academiei Române, în două volume, Bucureşti, 1886- 1888. Urechiă 
arată că pentru lucrarea lui a avut 32 de codice de letopiseţe aflătoare în țară şi 
11 codice aflătoare peste hotare. Publică textul cronicii, adăugind „în josul 
fiecărei pagine un număr foarte mare de lecţiuni din diversele codice şi 
numeroase note explicative, apoi cita-țiunile originale din scriitorii utilizați de 
Miron Costin ca izvoare la cronicele lui”. Ediţia lui Urechiă nu corespunde însă 
cerințelor criticii moderne. C. Giurescu a arătat că Urechiă nu reproduce exact 
textul unui arhetip, luat ca mS. De bază, ci el introduce în text Iscţiuni din alte 
manuscrise ce i se par mai bune şi aruncă în josul paginii, ca variante, 
elementele textului pe care 1 reproduce. O bună edifie critică a cronicii lui 
Costin ne lipseşte până acum. 

Despre raporturile manuscriselor, cf. A.lordănescu, Observaţiuni 
critice asupra eroticii lui Miron Costin, în Revista istorică română, III, p. 259 — 
265. 

O versiune latină a cronicii lui Miron Costin (tradusă poate de Nicolae 
Costin) a fost descoperită în muzeul principelui Czartoryski din Cracovia şi 
publicată de către dr. EugeniuBarwinski, Mironis Costini Chronicon 
Terrae Moldavicae ab Aarone Principe, Comisia istorică a României, Bucureşti, 
1912. G. Pasc u. Letopiseţul Ţării Moldovei, scrierea românească şi traducerea 
latinească, laşi, 1921; cF. Şi Cronicarii moldoveni Gligorie Ureche şi Miron 
Costin şi urm., laşi, 1936, p. 30-119. V. B o gr e a, Pasagii obscure din Miron 
Costin, în Anuarul institutului de istorie națională,! 1921-1922, Clui, 1922, p. 
310 - 317. Al. Ciorănescu, De la gesta franceză la Miron Costin, în Revista 
fundațiilor Regale, I, nr. 5 (mai), 1934, p. 384 — 394 (paralele franceze 
medievale la episodul soliei lui Sbaraz în Constantinopol). 

Pentru influența polonă asupra lui Miron Costin, opera importantă e: P. 
P. P an a i-tescu, Influența polonă în opera şi personalitatatca cronicarilor 
Grigore Ureche şi Miron Costin, Academia Română, Memoriile secțiunii istorice, 
s. Ill-a, t. IV, mem. 4, Bucureşti, 1923. 


Dintre lucrările mai vechi poate fi încă utilă pentru analiza stilului: A. V. 
Gâdei, Studtii asupra cronicarilor moldoveni din punct de vedere al limbei, 
metodei şi cugetării, Bucureşti, 1898. 

De neamul moldovenilor. A fost publicată întâia dată de M. Kogălniceanu 
în Cronicele Românişi sau Letopiseţele Moldaviei şi Valachiei, a doua ediţie, 
Bucureşti, 1872. O încercare de ediţie critică, neizbutită, a dat V. A.Urechi 
ă în Miron Costin, Opere complete (tipărită sub auspiciile Academiei Române), 
Bucureşti, 1866, tom. I, p. 371-431. 

Cea mai bună ediție este aceea pe care a dat-o regretatul C. Giurescu, De 
neamul moldovenilor, din ce țară au ieşit strămoşii lor (în publicaţiile îngrijite 
de Comisia istorică a României), Bucureşti, 1914. Ediţia lui Giurescu este 
însoţită de o prefaţă privitoare la manus-scriptele operei, clasificarea lor, 
redacțiunea interpolată (Giurescu stabileşte că redacțiunile publicate de 
Kogălniceanu şi Urechiă sunt interpolate), arhetipul operei, cuprinsul scrierii, 
izvoarele ei, data scrierii şi edițiile anterioare, ale lui Kogălniceanu şi Urechiă. 
Prin critica internă a textului, Giurescu ajunge la constatarea că De neamul 
moldovenilor ni s-a transmis în două redacțiuni deosebite. Una, păstrată într- 
un singur manuscris, copiat în 1712-1713 de Axinte Uricariul şi păstrată în 
Biblioteca imperială din Petersburg (printre manuscrisele Bibiotecii Zaluski). Ea 
cuprinde interpolări în capitolele IV şi V precum şi două capitole noi care 
lipsesc în celelalte. La capitolul V se găsesc adăogate ştiri despre felul tunsorii 
la români, despre graiul şi slovele lor, precum şi despre obiceiurile de la mese, 
ospețe şi înmormântări. „Dintre capitolele noi — observă Giurescu - unul 
priveşte originea cetăților din principate, iar celălalt soarta coloniştilor lui 
Traian după moartea întemeietorului.” în sfârşit, în această redacțiune, textul 
din pasajele în care Miron Costin vorbeşte în mod personal în cealaltă redacție 
(„cercat-am câtevA. Am aflat; cu urechile mele am auzit”) a fost modificat şi 
redat în chipul următor: „răposatul tatăl meu MiroN. Tatăl nostrU. Răposatul 
tatăl nostru Miron logofătul”. A doua redacțiune, reprezentată prin toate 
celelalte manuscrise cunoscute până acum, nu cuprinde aceste interpolări, dar 
are şi ea greşeli. Din aceste constatări şi altele, Giurescu trage concluzia că 
redacția păstrată în manuscriptul din 1712-1713 este o redacție interpolată de 
unul din fiii lui Miron Costin (Pătraşcu sau Nicolae). Atât manuscrisul din 
1712- 1713, copiat de Axinte Uricarul, cât şi celelalte — deci ambele redacţiuni — 
pornesc de la un prototip care nu este originalul lui Miron, ci o copie 
defectuoasă a acestuia. Textul publicat de Giurescu reprezintă „partea comună 
a manuscriptelor cunoscute, redată în forma pe care o are în manuscriptul din 
1712-1713 al lui Axinte Uricariul, păstrat în Biblioteca din Petersburg, cea mai 
veche copie şi cea mai apropiată ca limbă de originalul lui Miron Costin din 
toate copiile cunoscute până acum”. Pasajele interpolate în acest manuscris au 
fost publicate de Giurescu cu litere petit. Variantele din celelalte manuscrise au 
fost adăogate în josul paginii. 

În ce priveşte datarea operei, a se vedea şi părerea argumentată a 
regretatului N. I o r g a, în Revista istorică, I (1915), p. 4 — 9 şi 226-229. C. 
Giurescu, în Buletinul Comisiunii istorice a României, voi. II, Bucureşti, 1915, 


p. 103-132. CF. Şi G. Pa seu, Miron Costin, De neamul moldovenilor, scrierea 
românească şi prelucrările leşeşti. 

Operele în limba polonă. Cronica țării Moldovei şi a Munteniei: Chronika 
ziem moldawskich y multanshich. S-a păstrat într-un manuscris al Bibliotecii 
Zaluski, care înainte de război era încorporată în Biblioteca imperială din 
Petersburg. Ea a fost descoperită şi publicată de lo n 

Bogdan, în originalul polon şi în traducere românească, cu un studiu 
interesant, în Cronice inedite atingătoare de istoria românilor, adunate şi 
publicate cu traduceri şi adnotaţiuni, p. 139-204. 

Poema polonă. Ni s-a păstrat în două copii manuscrise. Primul, provenit 
din fosta Bibliotecă Zaluski, a fost adus la Varşovia din Petersburg, între 
manuscrisele retrocedate în urma păcii de la Riga (1921). Al doilea manuscris 
se păstrează în Biblioteca Czartoryski din Cracovia şi are la p. 51 următoarea 
notă interesantă, pe care o dau în traducere românească: „10 septemvrie anul 
1700, mi s-a dăruit această carte în Iaşi, în timpul soliei în Turcia, pentru 
informație asupra Ţării Munteneşti de către Wargalowski, pisarul gospodarului 
Constantin Cantemir”. Notiţa se încheie cu patru versuri în limba polonă, a 
căror traducere e aceasta; „Dacă Moldova nu va ridica nobilul ei cap de sub 
jugul turcesc, pentru că polonul, gata de luptă, nu-i dă sfat de mântuire, atunci 
vecinul sarmat va trage la acelaşi jug”. O copie de pe acest manuscris al 
Bibliotecii Czartoryski, copie făcută de Stoica Nicolaescu, se păstrează în 
Biblioteca Academiei Române. Panaitescu ajunge la concluzia că redacția din 
primul manuscris (al fostei Biblioteci Zaluski din Varşovia) se apropie mai mult 
de versiunea pe care Miron Costin a ţinut să o dăruiască lui loan Sobieski. 
Andrei Zaluski, întemeietorul bibliotecii din Varşovia, în care s-a găsit copia 
poemei, a fost un sfetnic al regelui loan Sobieski. Manuscrisul din Varşovia 
prezintă o redacție revăzută şi corectată în ce priveşte rima, măsura, alegerea 
cuvintelor. 

Poema polonă a lui Miron Costin a fost pentru prima dată publicată, cu 
destule greşeli, în colecția postumă a scrierilor lui Iosif Dunin Borkowski, Pisma 
(Scrieri), I, Lemberg, 1856, p. 239 — 274. Textul publicat de Dunin a fost apol. 
Reprodus între anexele de documente publicate de Leon Rogalski, Dzieje 
ksieztw naddunaishich (Istoria principatelor dunărene), I, Varşovia, 1861, II, p. 
758 — 784. După această ediţie a publicat Haşdeu o traducere românească, cu 
numeroase greşeli, în Arhiva istorică a românilor, I, 1, Bucureşti, 1865, p. 159 
şi urm. Textul dat de Rogalski, însoţit de traducerea românească a lui Haşdeu, 
au fost reproduse de M. Kogălniceanu în ediția a H-a a Cronicelor sau 
Letopiseţelor, voi. III, Bucureşti, 1874, p. 487 şi urm. 

V. A. Urechii, în Miron Costin, Opere complete, Bucureşti, 1888, voi. II, p. 
70- 142, publică, după copia, păstrată în Biblioteca Academiei, versiunea din 
manuscrisul Bibliotecii Czartoryski. Textul polon al lui Urechiă, plin de greşeli 
de tipar, este însoțit de traducerea făcută de Haşdeu, corectată în partea finală 
cu o traducere făcută de It.-coL. Şi inginer Colinski, care nu era familiarizat cu 
termenii privitori la vechea organizație a Moldovei. 

Cea mai bună ediție este aceea pe care a dat-o P. P. Panaitescu, Miron 
Costin, Istorie în versuri polone despre Moldova şi Tara Românească (1684), în 


Analele Academiei Române, MeM. SecŢ. Ist., s. Hl-a, t. X, Bucureşti, 1929. D-sa 
a luat ca bază. Manuscrisul din Biblioteca Zaluski. La acesta a adăugat 
variantele din manuscrisul Bibliotecii Czartoryski şi a însoţit textul polon de 
traducere şi de introducere. 

Viaţa lumii. A fost publicată întâia dată de Haşdeu, în Satyrul pe 1866 
(aprilie), după o copie defectuoasă; apoi de V. A. Urechiă în Miron Costin, Opere 
complete, t. II, Bucureşti, 1888, p. 501 — 507 (cu un mic studiu introductiv, p. 
487-500). O analiză a poemei în legătură cu istoricul motivului în literatura 
universală: Ramiro Ortiz, Furtuna labilis, Storia di un motivo poetico da Ovidio 
al Leopardi, Bucureşti, Cultura naţională, 1921, p. 56, 74, 145- 147; N.l.Her 
e s cu, Hon omnis moriar sau Soarta lui Horaţiu în literatura românească, în 
Arta şi tehnica grafică, caietul 6, dec. 1938, p. 38-49. 

Despre versificația lui Miron Costin: I. N. Apostolescu, Vancienne 
versification roumaine (XVII et XVIII siecles), Paris, 1909, p. 32-44. 

Cele optsprezece versuri ale lui Miron Cost'n adaose la sfârşitul Psaltirii 
în versuri a mitropolitului Dosoftei (f. 265) se găserc reproduse în I. Bianu şi N. 
H o do ş, Bibliografia veche românească, I, p. 213 —214. 

Traduceri. Istorie de crăia ungurească de când şi cum au căzut pre 
manile turcilor, în V. A. Urechiă, Miron Costin, Opere complete, II, p. 19 —71. 
Este o traducere după Top-pe llin, Origines et occasus Transylvanorum, 
Lyon, 1667, Partea a li-a, Appendix. Revolu-tiones seu occasus 
Transylvanorum, cu omisiuni şi adaose. Ci. P. P. Panaitescu, O istorie a 
Ardealului tradusă de Miron Costin, în Analele Acad. Rom., MeM. SecŢ. Ist., S. 
A Il-a, t. XVII, mem. 11. 

T.Holban, Un tratat de retorică de Miron Costin, în Revista istorică, 
XXI, 1935, p. 213-215. 

— Biografia. Ştiri interesante despre Miron Costin se găsesc în cronica 
lui, şi mai ales în Necnlce (vezi îndeosebi ediția publicată deAlexe Procopovici în 
„Clasicii români comentaţi”, indicele de la sfârşitul voi. II), precum şi la D. 
Cantemir, Vita Constantini Cantem&ri) (vezi ediția a Ii-a, dată de N. Iorga, 
Viaţa lui Constantin-Vodă Cantemir, text latin revăzut şi traducere 
româneasca, Buc, 1923, p. 57 —- 63, 75 - 79, 85-101 din textul românesc). 

O biografie detailată a lui Miron Costin a dat V. A. Urechiă în voi. I din 
Miron Costin, Opere complete, Bucureşti, 1886, p. 282 — 368; pentru întregirea 
biografiei trebuie însă cercetate şi notele de la p. 684 şi urm. Datele biografice 
ale lui Urechiă completate şi rectificate de: I. Tanoviceanu, Marele spătar Ilie 
Ţifescu şi omorârea lui Miron şi Velişco Costin, Analele Academiei Române, t. 
XXXII, MeM. SecŢ. Ist., Bucureşti, 1910; Vladimir G h i c a, Câteva documente 
despre Costini aflate în arhivele române, în Convorbiri literare, anul XLI (1907), 
p. 468 — 482; Sever Zotta, Ştiri despre Costineşti, în Revista istorică, XI (1925), 
p. 73 — 78, numerele 10-12 (octombrie-decembrie). Ştirile sunt privitoare la 
indigenatul Costineştilor, la,soţia lui, la inscripţii costineşti şi la ultimii 
reprezentanți ai familiei; P. P. Pânaitesc u, Ştiri noui despre Miron Costin şi 
familia lui, în Omagiu lui I. Sianu, Bucureşti, 1927, p. 277-284. Este vorba de 
solia în Polonia a lui Miron Costin. Ştiri despre viața lui Miron Costin în 
Polonia, după ce a părăsit ţara cu Duca-vodă, la C z e s 1 a w C h o-waniec, 


Miron Costin en Pologne, în închinare lui N. Ibrga, Cluj, 1931, p. 113 şi urm.; 
acelaşi, Wyprawa Sobieskiego do Moldawje w. 1686 r. Varşovia, 1932 (despre 
campania lui Sobieski în Moldova la 1686); cF. O recenzie sumară de P. P. 
Panaitescu, în Revista istorică română, III, p. 293; ace la şi, Influenţa polonă 
p. E. De Barwinski, Mironis Costini Chronicon Terrae Moldaviae ah Aarone 
Principe (introducerea). Despre moartea fraţilor Costin, cf. D. Găzdaru,0O 
relațiune italiană contimporană despre sfârşitul lui Velicico şi Mircn Costin, în 
Cercetări istorice, V-VII, 1930, p. 366 - 367; I. M i n e a, Despre Miron Costin şi 
fratele său Iancu, în Cercetări istorice, XIII-XIV, nr. 1-2, laşi, 1940, p. 651-669. 

Ştiri răzlețe se mai găsesc în Ghibănescu, Surete şi isvoade, mai ales în 
volumul V. 

În afară de studiile citate mai sus şi de privirile de ansamblu din N.lorg 
a, Istoria literaturii româneşti, eD. A li-a, p. 315-346, şi Sextil Puşcariu, Istoria 
literaturii române, epoca veche, eD. A Ii-a, p. 132- 138, 235-236, se găsesc 
detalii asupra operei lui Miron Costin la: Cornelia Şerbu-Lavronschi, 
Ideile politice din letopiseţul lui Miron Costin, în Cercetări istorice, sub direcția 
I. Minea, IV (1928), p. 64175; S. FI. Marian, Portretul lui Miron Costin, mare 
logofăt şi cronicar al Moldovei, Bucureşti, 1900. O expunere a vieţii şi operei: I o 
n I. Nistor, Miron Costin (cuvântare festivă), Analele Academiei Române, 
MeM. SecŢ. Ist., seria III, tom. XXIV, mem. 9, Bucureşti, 1942. 

CONTINUATORII LUI MIRON COSTIN 

Problema pe care o ridică felul cum s-a transmis cronica lui Grigore 
Ureche în compilaţia lui Simion Dascălul şi a celorlalți interpolatori nu este 
singura enigmă a istoriografiei moldovene. 

În tomul al II-lea din colecţia sa de cronici, Mihail Kogălniceanu publică o 
compilaţie cu titlul Letopiseţul {erei Moldovei de la Ştefan sin Vasile Vodă, de 
unde este părăsit de Miron Costin logofătul, de pre isvoadele lui Vasile Damian, 
ce au fost treti logofăt, a lui Tudosie Dubău logofătul şi altora, pe care-l 
atribuia lui Nicolae Costin, „carele au fost logofăt mare în Moldova”. 

Acest letopiseț duce povestirea evenimentelor petrecute în Moldova de la 
urcarea în domnie a lui Eustratie Dabija-vodă, în anul 1662, adică de unde se 
încheia cronica lui Miron Costin, până la Urcarea în domnie a lui loan 
Mavrocordat, adică până la anul 1711. Regretatul C. Giurescu, supunând unei 
critici atente acest letopiseţ, a dovedit, într-un memoriu prezentat Academiei 
Române, că el este o compilație alcătuită din două letopiseţe deosebite. Din 
aceste două letopiseţe, numai ultimul, care cuprinde doar trei ani din istoria 
Moldovei, şi anume domniile lui Nicolae Mavrocordat şi Dimitrie Cantemir de la 
1709-1*711, este într-adevăr opera lui Nicolae Costin. Prima parte şi cea mai 
întinsă, cuprinzând evenimentele petrecute în 47 de ani, în răstimpul de la 
Dabija-vodă până la Nicolae Mavrocordat, este un alt letopiseţ, de o factură cu 
totul deosebită. Autorul acestei compilaţii nu se poate identifica. Este deci o 
cronică anonimă. 

În titlul ei se spune însă că a fost alcătuită din izvodul „lui Vasile 
Dămian, ce au fost treti logofăt” şi de pre izvodul lui „Tudosie Dubău logofătul 
şi altora”. Din aceste indicații ar rezulta că primii cronicari după Miron Costin, 
primii boieri care au reluat firul povestirii rupt prin moartea tragică a lui Miron 


Costin, şi înnodându-l l-au tras mai departe, au fost Vasile Damian treti 
logofătul şi Tudosie Dubău logofătul. 

Cine au fost aceştia şi care este partea lor de muncă în istoriografia 
moldovenească? 

Vasile damian 

Biografia lui Vasile Damian a fost reconstituită, în linii mari, de regretatul 
C. Giurescu. După datele pe care ni le dă Giurescu, Vasile Damian era fiul lui 
Damian, vornic de Dorohoi, şi al Anghelinei, fata lui Dănăilă, care avea părți de 
moşie în satul Turbăteşti, din ținutul Cârligăturii, unde îşi avea cea mai mare 
parte din moşiile sale şi cronicarul Grigore Ureche. O mătUşă a mamei sale 
Anghelina, Anisia, era căsătorită cu Vasile Corlat, uri-carul lui Vasile Lupu, şi a 
avut un fiu, pe Pascal Corlat, care a îndeplinit şi el sarcina de uricar pe lângă 
curțile domnilor moldoveni. 

Vasile Damian avea deci în familia sa cărturari care trăiseră în 
intimitatea curților domneşti şi era dar în măsură să cunoască evenimentele 
desfăşurate în Moldova. 

El s-a născut probabil pe la jumătatea secolului al XVII-lea, căci la 1680 
îl găsim căsătorit de curând cu Ilinca, fata lui Nacul Murguleț, dintr-o familie 
veche şi bogată. Din aceeaşi familie făcea parte şi mama lui Tudosie Dubău, 
care ne este indicat în titlul compilației cu un al doilea cronicar. Cei doi 
izvoditori de letopisețe după Miron Costin erau deci înrudiți între ei. Prin soția 
sa, Ilinca Murguleţ, Vasile Damian intra în legături de rudenie şi cu familia 
domnitoare a Ghiculeştilor, deoarece soacra sa, mama Ilincăi, ţinuse în prima 
căsătorie pe fiul lui Gheorghe Ghica, lonaşco postelnicul. 

La data când lua în căsătorie pe Ilinca Murguleţ, Vasile Damian era 
numai vătav; curând după aceasta îl găsim semnând într-un act din decemvrie 
1681 ca logofăt al treilea. La 8 februarie 1685, unchiul său despre mamă, 
uricarul Pascal Corlat, neavând copii, îi dăruieşte părţile lui din jumătatea de 
sus a ocinei strămoşeşti: Turbăteştii. Vasile Damian îşi păstrează dregătoria de 
treti logofăt până sub Constantin Cant emir, în 1688, când este înlocuit prin 
Nicolae Costin. De aci înainte nu i se poate urmări firul vieții. Ultima ştire pe 
care o avem despre el este din 28 august 1689, când obţine de la Constantin 
Cantemir o carte prin care i se dă împuternicirea de a-şi căuta vecinii fugiți din 
moşia de zestre a soției sale, Lămăşenii. 

La 1702 el era decedat de mult, după cum reiese aceasta dintr-un proces 
al fiicei sale Safta şi soțului ei, comisul Gheorghe Fratița. 

Biografia lui Vasile Damian, astfel schițată, are multe puncte obscure şi 
ea nu ne dă nici o lămurire despre ideile lui politice şi despre legăturile cu 
domnii sub care şi-a îndeplinit dregătoria de treti logofăt. Ea nu ne ajută deci 
să descurcăm partea care-i aparține din compilație. Delimitarea izvo-dului lui 
Damian care se află la baza prelucrării atribuită de Kogălrticeanu lui Nicolae 
Costin este cu atât mai greu de făcut, cu cât izvodul lui Damian este amintit 
numai în titlul compilației: Letopiseţul țerei Moldovei de la Ştefan sin Vasile 
Vodă.de pre izvoadele lui Vasile Damian, ce au fost treti logofăt, a lui Tudosie 
Dubău logofătul şi altora. Nicăieri, în cuprinsul compilației, izvodul lui Damian 


nu se mai găseşte citat; el a fost deci absorbit în compilaţie, fără să lase nici o 
urmă. 

TUDOSIE DUBĂU 

Viața lui ne este mai bine cunoscută. Schița biografică, întocmită acum 
15 ani de regretatul C. Giurescu, trebuie completată prin materialul 
documentar publicat în anii din urmă. 

Tudosie Dubău a fost unul din marii boieri latifundiari, care a avut în 
viața politică a Moldovei un rol proeminent, ajungând până la înalta sarcină, de 
caimacam, adică locţiitor de domn. Era fiul lui Vasile Dubău şi al Nastasiei,. 
Fata lui Ieremia Murguleţ, dintr-o veche şi bogată familie. Tatăl, către amurgul 
vieţii, renunțase la bunurile sclipitoare ale lumii pământeşti şi îmbrăcase rasa 
de călugăr, pare-se în mănăstirea Dobrovăţul, căreia, în 1673, copiii îi închinau 
ca danie partea cuvenită lor din moşia Rădueştii, în județul Vaslui. Tudosie se 
născuse probabil pe la 1630. Pentru întâia dată îl întâlnim în acte-la 24 
septemvrie 1638, când naşul, Toader Şoldan, dăruia finilor săi, „cuconilor lui 
Vasile Dubău”, partea lui de moşie din satul Vartici. Unde şi cum şi-a făcut 

şi frumos de mâna lui, se pare că era un boier cărturar. A intrat în viața 
publică sub Ştefăniţă Lupu, fiul lui Vasile Lupu şi prietenul intim al lui Nicolae 
Milescu, când îl găsim îndeplinind dregătoria de pârcălab în ţinutul 
Cârligăturii. La 1670 semnează ca biv spătar pe un act, alături de Ştefan 
Petriceicu, viitorul domn, pe atunci vel pitaR. În 1671, sub Duca-vodă, el 
ajunge logofăt al doilea, iar în 1673, sub Petriceicu-vodă, este înălțat în 
importanta dregătorie de mare vistiernic — am zice azi ministru de finanțe. Nu 
ştim însă sigur dacă, în lupta deschisă atunci între poloni şi turci în jurul 
Hotinului, Dubău, marele vistiernic, a fost alături de boieri şi de domnul care-l 
ridicase dintr-o dată la o treaptă aşa de înaltă pe scara dregătoriilor şi care 
trecuse pe față de partea polonilor. Fapt este că, dacă nu însoţeşte pe 
Petriceicu-vodă în exilul polon, în care plecase şi mitropolitul Dosoftei, totuşi, 
sub domnii următori, Dumitraşcu Cantacuzino şi Antonie Ruşeț, el este ținut 
fără nici o dregătorie, ceea ce înseamnă că era măcar bănuit, dacă nu 
compromis în trădarea lui Petriceicu față de turci. Probabil că această 
înlăturare de la curte 1-a îndemnat să se asocieze cu Buhuş hatmanul şi cu 
Miron Costin şi, după întoarcerea moldovenilor din campania în Polonia, sa se 
plângă vizirului împotriva domnului Antonie RuşeȚ. În urma acestor plângeri. 
Antonie Ruşeț a fost mazilit la Chişinău şi dus în lanţuri la Constantinopol. 
Complotul pus la cale cu ştirea lui Duca-vodă, domnul Ţării Româneşti, se 
încheie cu strămutarea acestuia în Moldova. 

Sub Duca-vodă, Dubău este mare spătar şi păstrează dregătoria doi anl. 
În primăvara anului 1679, atitudinea lui Duca-vodă se schimbă față de Dubău 
şi de ceilalți boierl. În aceste timpuri, domnul izbutise să obţie hatma-nia 
Ucrainei, cucerită de curând de turci şi, în dorința de a o păstra, se apucase să- 
şi întemeieze acolo ferme cu gospodării înfloritoare, stupi de albine, velnițe de 
horilca (rachiu), de bere şi de mieduri. Năzuind să-şi refacă averea închisă în 
asemenea întreprinderi, a pus biruri grele pe țară. 


„Strânsoare mare pentru bani făcea tuturor şi boierilor şi neguțătorilor şi 
a toată ţara, muncindu-i şi căznindu-i pre toți în toate chipurile, pre unii cu 
închisori pedepsindu-i, pre alții cu muncă şi bătăi cu buzduganul până la 
moarte ucigându-i. Nu cruța nici boier, nici sărac, nici țăran, nici femei.” 

Boierii din divanul domnesc zăceau în temniță luni de zile, legaţi în 
lanţuri şi bătuţi cu toiegile la tălpi; alții erau legați de stâlp în pielea goală şi 
unşi cu miere de-i mâncau muştele şi albinele. Această urgie dezlănțuită 
asupra boierilor, ca şi asupra ţăranilor, 1-a atins şi pe Tudosie Dubău, care a 
fost închis de seimeni şi pus în fiare; însă, într-o noapte, el izbuteşte să fugă 
din laşi, împreună cu câţiva tovarăşi şi, deşi urmăriți de gonaşi lipcani, reuşesc 
să treacă în PoloniA. În pribegie Dubău stă până la 1683, când victoria lui loan 
Sobieski în lupta cu turcii, sub zidurile Vienei, dădu curaj lui Petriceicu să se 
reîntoarcă cu oaste polonă în MoldovA. Între boierii refugiaţi care veniră sub 
steagurile lui Petriceicu, a fost şi Dubău. Dar Dubău nu luă parte la expediția 
moldovenească împotriva tătarilor din Bugeac şi de aceea nu-l urmă pe 
Petriceicu în noul său exil. El rămase în Moldova, şi domnul adus de turci, 
Dumitraşcu Cantacuzino, îl făcu mare logofăt în locul lui Miron Costin, care 
plecase cu Duca-vodă. Această însemnată dregătorie o îndeplineşte Dubău şi pe 
lângă Constantin Cantemir, chiar după întoarcerea lui Miron Costin în 
Moldova. 

După moartea lui Constantin Cantemir, Dubău joacă un rol important 
sub Constantin Duca, destăinuindu-i intenţiile unui capigi-başa trimis să 
spioneze mişcările domnului şi care pretindea că are la sine şi un firman de 
mazilire. Turcul, cerând informaţii de la Dubău, acesta îl dădu de gol domnului. 
Măsurile stângace luate de domn şi de cumnatul său Nicolae Costin aduc 
înlocuirea lui Duca-vodă prin Antioh Cantemir. 

Până la venirea în laşi a lui Antioh, Dubău este însărcinat cu 
căimăcămia, alături de Manolache Ruşeț. Sub Antioh Cantemir nu mai ocupă 
nici o dregă-torie. Poate că s-a retras singuR. Între 1698 şi 1700 a murit. 

Neculce, care 1-a cunoscut de aproape, fiind coleg de divan cu el, ne 
spune că „fiind om de treabă, era dvoreală după vel logofăt”, ceea ce indică o 
minte aşezată şi cu tact. 

Care este partea de contribuţie a lui Dubău în cronicile moldovene? 

În compilaţia atribuită de Kogălniceanu lui Nicolae Costin, izvodul lui 
Tudosie logofătul mai este citat, după cum observă regretatul Giurescu, în 
afară de titlu, şi în cursul povestirii, la domnia lui Constantin Cantemir: „Scrie 
la izvodul lui Tudosie Dubău, ce-au fost vel logofăt la Cantemir Vodă, cum până 
la al patrulea an al domniei lui Cantemir Vodă. Cu multă nevoinţă au silit 
Şerban Vodă de i-au scos domnia”. 

Izvodul lui Tudosie Dubău mai este citat şi în alte letopiseţe, şi anume: 
într-o copie a compilației lui Simion Dascălul, făcută de un copist interpolator. 
Amplificând compilaţia lui Simion Dascălul, copistul adaogă într-un loc: „Fără 
cât numai ce însemnează la un letopiseţ ce este izvodit de Dubău logofătul.”; 
într-altul: „însă la un letopiseț al lui Dubău logofătul însemnează” 

Din locurile unde este menționat (domnia lui luga-vodă şi a lui Alexandru 
cel Bun) se vede că letopiseţul lui Dubău cuprindea istoria Moldovei de la 


descălecat până la sfârşitul veacului al XVII-lea. Acest izvod al lui Dubău ni s-a 
păstrat, şi el a fost descoperit prin cercetările minuţțioase ale regretatului 
Giurescu, în două manuscrise din Biblioteca Academiei Române: unul (nr. 169) 
scris în Moldova la începutul secolului al XVIII-lea de un necunoscut; altul (nr. 
2506) copiat în Tara Românească de Radu Popescu, logofătul de divan sub 
Nicolae Mavrocordat. Ambele manuscrise, după o predoslovie, parte rimată, 
parte în proză, cuprind compilaţia lui Simion Dascălul într-o versiune 
interpolată, letopiseţul lui Miron Costin (1595-1661) şi o cronică sumară a 
domnilor de la Istratie Dabija până la Constantin Cantemir. 

În Predoslovia către toţi cititorii cei români, în care autorul, după câteva 
rânduri de slavă, încearcă să facă apologia Moldovei, „țară mult desfătată” şi 
primitoare de străini, se găsesc şi următoarele rânduri revelatoare: 

Că al tău sunt, Doamne, cu totul Theodosie Dubău logofătul, Din 
pământul din Moldova Precum arată slova; Ţara cea mult desfătată Cumu-i de 
toți lăudată Cheia țărilor se zice. 

Aceste versuri fiu se potrivesc însă — cum a arătat regretatul C. 
Giurescucu un pasaj din predoslovie, în care, pe lângă unele lucruri comune, 
spuse într-o formă confuză, se găseşte şi următoarea informaţie prețioasă: 
„intr-acest chip şi noi cu vrerea lui Dumnezeu şi cu îndemnarea dumisale 
cinstit şi al nostru de mult bine făcătoriu, dumnealui Theodosie Dubăut ce-au 
fost logofăt mare, şi aducând aminte de toate câte mai sus scrisem, ne-am 
apucat să scriem letopiseţul ţării moldoveneşti, întru carele sunt scrise viețile 
domnilor țării Moldovei. Şi izvodul am luat de pre un letopiseţ a lui Simion 
Dascălul, carele şi Simion l-au izvodit de pre un izvod al lui Ureche vornicul, ce 
şi Ureche l-au scos de pre cronicariul leşesc şi unguresc, potrivind alăturea şi 
cu acest scurt moldovenesc, şi aşea den toate au scos ş-au ales, arătând în 
carele cât scrie, au pre larg, au mai pre scurt.” 

Rezultă dar, din aceste rânduri, că Dubău nu este autorul, ci numai cel 
care a îndemnat să se facă letopisețul. Dealtfel şi forma cu totul schematică şi 
searbădă pe care o are cronica nu cadrează nici cu trăsătura personalităţii sale, 
pe care ne-o dezvăluie Neculce, şi nici cu strălucita lui carieră politică. Este o 
înşirare seacă a domnilor, fără viaţă, fără coloare; unii abia sunt amintiți cu 
anii de domnie şi o scurtă apreciere. Ceva mai mult se opreşte asupra lui Duca, 
unde se povesteşte asediul Vienei şi prinderea domnului la Domneşti, precum 
şi asupra lui Constantin Cantemir, asupra vrajbei lui cu Şerban-vodă din cauza 
Cupăreştilor şi asupra ocupării cetăților moldoveneşti de garnizoane polone. 

Textul acesta, păstrat în cele două manuscrise din Biblioteca Academiei 
Române, prezintă, într-adevăr, unele pasaje identice cu părțile corespunzătoare 
din compilația atribuită de Kogălniceanu lui Nicolae CostiN. În genere însă, 
compilația înfăţişează o redacție mai dezvoltată. Cine este însă prelucrătorul nu 
putem şti, în actualul stadiu al cercetărilor. 

Cronica aceasta anonimă a fost absorbită în cronica lui Neculce,”dar câtă 
deosebire între izvodul searbăd şi între cronica, plină de viaţă şi de coloare a 
timpului, a lui Neculce! 

C. Giurescu, Contribuțmni la studiul cronicelor moldovene (Nicolae 
Costin, Tudosie Dubău, Vasile Damian ), în Analele Acad. Rom., XXX, Menl. 
SecŢ. Ist., s. 2. Bucureşti, 1907. Dovedeşte că compilaţia atribuită de 
Kogălniceanu lui Nicolae Costin este alcătuită în realitate din două părți şi că 
numai partea ultimă, cuprinzând povestirea evenimentelor dintre 1709- 1711 
(domnia lui N. Mavrocordat şi D. Cantemir), este opera lui Nicolae Costin. 
Partea de la început, cuprinzând istoria Moldovei de la 1661 (Dabija-vodă) până 
la 1709 (Nicolae Mavrocordat), este o cronică anonimă, alcătuită în 1712, după 
izvoade deosebite, pe care le citează sub numele de: „izvodul lui Vasile Damian; 
izvodul lui Tudosie Dubău logofătul; izvodul lui Miron logofătul”. C. Giurescu, 
Izvoadele lui Tudosie Dubău, Miron logofătul şi Vasile Damian. Extras din 
Buletinul Comisiunei istorice a României), I, Bucureşti, 19 H (cu biografia lui 
Tudosie Dubău şi Vasile Damian). Un izvod al lui Miron Costin, povestind 
evenimentele petrecute de la Dabija-vodă înainte, n-a existat; este o confuzie a 
compilatorului. Pentru biografia lui Tudosie Dubiu a se vedea şi datele noi pe 
care le aduce hrisovul lui Gr. A. Ghica-vodâ pentru Zaharicşti ot Suceava, 
publicat de Ghibănescu în Revista arhivelor, I, nr. 2, Bucureşti, 1925, p. 275 — 
284, în care se lămureşte neamul lui Tudosie Dubău, care se trage din Marica, 
fata lui Ion Hara vornicul, şi unde se pomeneşte şi ginerele lui Tudosie Dubău, 
logofătul Ga vrii Miclescu. 

Despre aceşti continuatori ai lui Miron Costin, a se vedea şi N.Iorga, 
Istoria literaturii româneşti, ed. II (1925), voi. I, p. 341-346. 

NICOLAE COSTIN 

Dintre cei trei fii ai lui Miron Costin - Ioniță, Nicolae şi Pătraşcu -— Nicolae 
a fost cel mai învățat şi cel mai însemnat prin rolul pe care 1-a jucat în viața 
publică a Moldovei. Pătraşcu, fiul mai mic, menit a se căsători cu fiica lui 
Constantin Cantemir, a emigrat la moartea tatălui său în Muntenia şi a murit, 
se pare, în pribegie; iar cel mai mare, Ioniță Costin, nu s-a putut ridica 
niciodată în rangul marilor boieri. 

Nicolae, mijlociul, s-a născut probabil pe la 1660 şi, după ce şi-a început 
studiile la Iaşi sub supravegherea tatălui, cu iezuitul Renzi — care a fost şi 
profesorul viitorului domn C. Duca - le-a continuat împreună cu frații săi în 
Polonia, după cum ne încredințează Dimitrie Cantemir. Astfel a dobândit o 
instrucție aleasă şi o cunoştinţă aşa de solidă a limbii latine, încât de copil 
ținea discursuri în limba latină, precum şi la curtea domnească în zilele de 
sărbătorl. X Vorbea în acelaşi timp şi limba polonă şi probabil că ştia şi ceva 
greceşte, căci a fost trimis în diferite rânduri în solii la Constantinopol şi purta 
corespondență cu Alexandru Mavrocordat Exaporitul2. 

Nicolae Costin trecuse de 20 de ani, când, în 1684, a însoțit pe tatăl său 
în exilul polon, dobândind găzduire în castelul regal de vânătoare din Daszow. 
Din pribegie s-au întors la începutul domniei lui Constantin Cantemir. Neculce 
ne spune că Miron logofătul venise „din țara leşească foarte scăpătat” şi că „l- 
au avut Cantemir Vodă în milă şi în cinste”, boierindu-i copiii şi logodind pe 
fiica sa, domnița Saftâ, cu Pătraşcu. Nicolae Costin, ajuns în aceste împrejurări 
logofăt al treilea, urma să se logodească în curând cu fiica lui Constantin Duca, 
a cărui familie trăia atunci la Constantinopol. 


Dar zilele bune nu durează mult, căci în curând se dezlănţui asupra 
Costi-neştilor urgia domnească. Nicolae se afla la Bârlad, în drum spre 
Țarigrad, unde pornise să-şi aducă logodnica în țară, când veni, pe negândite, 
tragedia familiei sale: mama murea la Bărboşi, iar capul tatălui cădea sub 
toporul călăului. 

Din porunca lui Constantin Cantemir, Nicolae Costin, care nu bănuia 
nimic din toate acestea, este arestat pe drum, adus la Iaşi şi închis în beciul 
din curtea domnească împreună cu fraţii săi şi cu alți boieri bănuiţi a fi 
implicaţi în presupusul complot al lui Miron şi Velicico Costin. 

1 A se vedea discursurile reproduse la V. A. U r e c h i ă, Miron Costin, 
voi. Il, p. 157 — 159. 

2 Despre o scrisoare a lui Mavrocordat către el, V. În Nâoţ „E* 
XXr | VOHf| HO)V, III, 1906, p. 452. 

După ce s-a potolit însă zarva în Moldova, Cantemir a liberat pe feciorii 
Itii Miron Costin, pe chezăşia unor boieri de frunte. Dar dacă au scăpat din 
temniță cu viață, n-au scăpat de năpăşti. Vrăjmaşul înverşunat al tatălui lor, 
Iordache Ruşeț, vistiernicul lui Cantemir, arunca necontenit asupra lor, sub 
felurite pretexte, biruri peste biruri, încât, spune Neculce, „nu mai puteau 
prididi”. Văzând că n-au altă scăpare, „că se tot învățase vistiernicul de le 
cumpăra odoarele şi satele, fără preț, că-i tot îngreuna cu dăjdiile”, se hotărăsc 
să fugă pe ascuns. Cantemir, care prinsese de veste, repede steaguri de slujitori 
ca să-i prindă. Dar era prea târziu; feciorii lui Miron Costin izbutiseră să ajungă 
la cetatea Neamţului, unde se aflau în siguranță, apărați de garnizoana polonă 
care străjuia cetatea. De acolo plănuiau să se furişeze în Polonia, când, în acele 
zile de restrişte pentru ei, se întâmplă moartea lui Constantin Cantemir. 

După domnia scurtă, de o lună de zile, a lui Dimitrie Cantemir, fugarii se 
întorc la vetrele lor, fiindcă apucase scaunul Moldovei Constantin Duca, pe a 
cărui soră o ceruse în căsătorie Nicolae Costin. Duca era tânăr, „ca de 
şeasesprezece, şaptesprezece ani”, ne spune Neculce, dar - adaogă cronica 
anonimă - „măcar că era om tânăr, iar foarte înțelept şi prea învăţat la carte 
elinească, negrabnic la mânie, nerăstitor”. 

Constantin Duca primise domnia în primăvara anului 1692 (martie 17) 
şi, prins în preparativele logodnei sale cu domnița Măria, fiica lui Brâncoveanu, 
zăboveşte la Constantinopol mai bine de două luni. La începutul lui iunie intră 
în Moldova şi îşi alcătuieşte un divan numai din boieri tinerl. În acest divan, 
Nicolae Costin, care înainte de uciderea tatălui său pornise spre Constantinopol 
ca să ia în căsătorie pe sora lui Constantin Duca, capătă dregătoria însemnată 
de hatman al Moldovei. Curând după aceasta, se aduce la îndeplinire şi 
proiectul zăbovit prin urgia lui Constantin Cantemir: căsătoria lui Nicolae 
Costin cu domnița Elena, sora domnului. Neculce, care pe atunci era şi el tânăr 
postelnic şi a luat parte la căsătorie, ne spune că „a fost nuntă frumoasă 
domnească” şi că „a luat parte şi doamna Anastasia, a răposatului Ducăi Vodă 
celui bătrân”, mama domnului, „cu alte fete mai mici”. În toamnă se celebrează 
şi căsătoria tânărului domn cu fiica lui Brâncoveanu la laşi, unde „boierimea a 
două țări nuntiră trei săptămâni cu mari pohvăli şi podoabe şi cu feluri de 


feluri de muzice şi cu pehlivanii de mirare în târg, în laşi”. La această nuntă a 
luat parte, din partea miresei, alături de mama ei, doamna Marica, şi unchiul, 
învățatul stolnic Constantin Cantacuzino. 

Din pricina risipei necugetate, domnia lui Constantin Duca merge însă 
greu şi el este nevoit să arunce biruri noi peste țară. Nemulțumirile răsună 
până la Poartă, unde se adaogă şi pâra boierilor pribegi. Deci turcii trimiseră un 
capegi-başa, ca să strângă birurile, dar şi ca să culeagă informații. Trimisul 
scăpă vorba în laşi că are asupra lui şi „firman de mazilirea domnului”. Atunci, 
în ceas de cumpănă, domnul, cuprins de spaimă, chemă în grabă pe cumnatu- 
său Nicolae Costin hatmanul şi, înțelegându-se amândoi, aleseră — ne spune 
Neculce - „sfat rău”. Şi într-adevăr, proverbul „unde nu este un bătrân la sfat, 
să-l cumperi”, se adeveri şi de data aceasta. Cei doi tineri - domnul şi 
hatmanul — trimiseră în taină ştafetă la cetatea Neamţului, unde se afla o 
garnizoană polonă condusă de un moldovean, Moise Serdarul. Acesta, după 
îndemnul domnului şi al hatmanului său, se repede într-o noapte la Iaşi, cu 
patru sute de joimiri, ca din propriul său imbold, loveşte în faptul zilei pe 
neaşteptate pe capegi-başa, îi taie capul şi pradă carvasărial turcească. Dar 
taina n-a putut fi păstrată, mai ales că în cetatea Neamţului se.aflau, ca 
pribegi, doi duşmani înverşunați ai domnului: Iordache Rugşeț vistiernicul şi 
Bogdan hatmanul, cumnatul lui Antioh Cantemir. Aceştia umplu lumea cu 
zvonuri, povestind isprava lui Duca-vodă, şi vestea ajunge până la Poartă. 

Duca-vodă, dându-şi atunci seama de greşeala făcută, se mânie pe 
cumnatul său, Nicolae Costin, şi-l scoase din hatmaniE. În zadar încercă apoi 
să dreagă lucrurile, prinzândun reimentar din oastea polonă de graniță pe 
moldoveanul Turculeţ, care ținea drumul Cameniţei şi pe care turcii îl 
urmăreau de multă vreme, căci tocmai când, de bucurie, poruncise să „zică 
surlele, să bată tobele şi să se sloboadă puştile”, sosi un alt capegi-başa, care 
puse să se închidă porţile şi Înfățişă firmanul de mazilire. 

Noul domn hotărât de Poartă era Antioh Cantemir. Duca-vodă fu dus la 
Constantinopol, iar Nicolae Costin, care la vechea ură a Cantemireştilor mai 
adaogă acum şi faptul că era cumnatul domnului mazil, nu mai putu rămâne 
în Moldova. El apucă drumul exilului şi se oploşi la curtea lui Constantin 
Brâncoveanu, socrul cumnatului său. Acolo a stat patru ani (dec. 1694 — sept. 
1699), uneltind la Poartă, împreună cu Brâncoveanu şi cu ceilalți pribegi 
moldoveni, răsturnarea lui Antioh Cantemir şi readucerea în domnie a lui 
Constantin Duca. Intrigile, tesute cu dibăcie şi cu pungi de bani, izbutesc să 
aducă din nou la domnie, în toamna anului 1701, pe Constantin Duca. Nicolae 
Costin se întoarce atunci în Moldova şi îşi reia scaunul de hatman în divanul 
domnesc. A doua domnie a lui Duca-vodă este însă şi mai puțin norocoasă 
decât întâia. Soţia sa, doamna Măria, murise de ciumă la Constantinopol, şi 
Brâncoveanu cerea stăruitor ginerelui său să-şi achite datoriile. Dăjdii noi 
impuse țării îl fac impopular, şi Duca-vodă, minat de datorii, de uneltirile 
Cantemireştilor, ale boierilor fugari şi ale lui Brâncoveanu, este pentru a doua 
oară răsturnat din domnie în 1703 şi înlocuit cu Mihail Racoviţa, vărul lui 
Iordache Ruşeț, cel ce pusese la cale omorul Costineştilor. 


Sub acest domn, Nicolae Costin, care, în afară de animozitatea lui 
Iordache Ruşeţ mai era bănuit şi din pricina legăturii lui de rudenie cu domnul 
mazil, este scos din divanul domnesc şi înlocuit prin Lmpu Costache. 

Domnia lui Mihail Racovița durează numai doi ani şi, în urma împăcării 
lui Brâncoveanu cu Cantemireştii, obține domnia Moldovei, în 1705, Antioh. 
Aflând de această numire, Nicolae Costin - care avea motiv să se teamă de uri 
ce veneau de la părinți şi de răfuiala unor vechi socoteli de pe timpul când, 
fugar la curtea lui Brâncoveanu, a uneltit pentru răsturnarea lui, Antioh 
Cantemir din prima domnie — fuge din laşi la Hangu, împreună cu solul 
muntenesc, aflător atunci în Moldova, Toma Cantacuzino, şi cu vărul acestuia, 
paharnicul Ilie Cantacuzino. 

Dar, până la sosirea sa în laşi, Antioh Cantemir instituie ca locţiitor de 
domn - caimacam, cum se zicea atunci — pe cumnatul său, Bogdan vornicul. 
Acesta, care pare să fi fost, după cum reiese din paginile cronicii, un om cu 
mintea aşezată, repede cărți la Hangu, îndemnmd pe Toma Cantacuzino să se 
ducă liniştit în țara lui, iar pe Nicolae Costin şi pe ceilalți boieri fugari să se 
întoarcă fără nici o grijă la casele lor, că-i ia el pe seama lui. Ascultmd de 

1 Biroul vamal turcesc, unde se adăposteau negustorii turci cu mărfuri. 

Acest îndemn, Nicolae Costin se întoarce în laşi şi e înălțat de Antioh- 
vodă la rangul de vel vornic al țării de sus. Astfel, prin mijlocirea caimacamului 
Bogdan vornicul, se face împăcarea definitivă între fiii lui Constantin Cantemir 
şi ai lui Miron Costin. 

Nicolae Costin păstrează dregătoria în divanul Moldovei pe tot timpul 
domniei lui Antioh Cantemir; o pierde în 1707, la urcarea în domnie a lui 
Mihail Racovița. Dar în 1710, după ce luase Nicolae Mavrocordat locul lui 
Mihail Racoviţa, Nicolae Costin este chemat din nou în slujba țării. Nicolae 
Mavrocordat abia îmbrăcase caftanul de domnie, când se întâmplă să moară 
tatăl său, Alexandru Exaporitul — marele tergiman, cum îi ziceau ai noştri — 
care încheiase pacea de la Carlovitz între turci şi creştini. Nevoit să mai 
zăbovească la Constantinopol câtva timp, până la înmormântarea tatălui său, 
Nicolae Mavrocordat însărcinează cu căimăcămia Moldovei pe Nicolae Costin, 
alături de Antohie Jora şi de Ioan Buhuş logofătul. Astfel, Nicolae Costin ajunge 
acum pe treapta cea mai înaltă a vieţii sale publice. 

La 25 ianuarie Nicolae Mavrocordat soseşte în Moldova, şi în prima 
duminică, ieşind de la biserica domnească de la utrenie, şi-a boierit, după 
obicei, boierii cei mari, făcându-l pe Nicolae Costin vornic mare de țara de jos. 
Contimporanul său, Axinte Uricarul, ne spune despre cronicar: „acel vestit 
carele era şi din părinţi blagorodnic şi dintru sine cu adevărat împodobit cu 
învățătură”, că îl avea Nicolae-vodă „întru deosebită dragoste şi socotință”. 

Pentru cultura lui deosebită şi pentru cunoştinţele de limbi pe care nu le 
aveau ceilalți boieri de divan, Nicolae Costin este însărcinat totdeauna cu 
primirea solilor. 

Astfel, în primăvara anului 1710, trecând spre Poartă ambasadorul 
Franţei, marchizul Desalleurs, Nicolae Costin „pentru limba latinească - ne 
spune cronica -— ieşindu-i mai sus de Copou înainte, cu slujitori, l-au petrecut 
până aice în oraş la gazdă”. Solul e primit apoi cu mare cinste în divan şi 


petrecut de domn şi de oamenii săi până la TighinA. În acelaşi an, Iosif Potoţki, 
voievodul Haliciului, întorcându-se din Ardeal, unde fusese în slujba lui 
Râkoczy, după ce-şi lăsase oastea la Cernăuţi, vine spre laşi. Aci Mavrocordat, 
care avea să-i facă şi lui o primire frumoasă, trimite înainte-i pe Nicolae Costin 
vornicul, ca să se înțeleagă cu el în limba polonă. Când voievodul din Kiev lăsă 
3.000 de ostaşi să ierneze în capitala țării, Mavrocordat însărcinează tot pe 
Nicolae Costin să ia contact cu judecătorul oştirilor polone, pentru descurcarea 
plângerilor ce le aduceau necontenit târgoveții ieşeni. 

Domnia lui Nicolae Mavrocordat durează însă numai un an. Aversiunea 
dintre ruşi şi turci avea să se dezlănțuie în curând într-un război, şi turcii 
aveau nevoie în Moldova de un om devotat, care să cunoască în acelaşi timp 
rostul şi obiceiurile țării, cu legături vechi şi trainice în boierimea pământeană 
şi care să fie în stare să supravegheze mişcările lui Brâncoveanu. Acest om era 
Dimitrie Cantemir, vechiul adversar al lui Brâncoveanu. 

Intrând în Moldova şi alcătuindu-şi divanul, Dimitrie Cantemir 
încredințează lui Nicolae Costin înalta dregătorie de vel logofăt. 

Domnia lui Dimitrie Cantemir a fost însă prea scurtă pentru ca cei doi 
cărturari ai timpului, despărțiți prin ura părinţilor lor, să se poată apropia 
sufleteşte. Nicolae Costin a trăit şi el fiorul zilelor tragice pe care le-a îndurat 
Moldova întreagă cu prilejul primului război al ruşilor cu turcii. Dimitrie 

Cantemir, care fusese martor la dezastrul turcilor încheiat cu pacea de la 
Carlo-vitz şi care era convins că turcii se află pe panta decăderii, punea mari 
nădejdi în Petru cel Mare. Acoperindu-şi toate mişcările, ca să nu fie simțit, şi 
străduin-du-se să păstreze mai departe încrederea turcilor, el se sfătuieşte 
numai cu boierii mai tineri din divanul său - între alții şi cu Neculce, pe care îl 
făcuse atunci hatman - şi intră în tratative cu Petru cel Mare. 

Deşi, în cronica sa, Nicolae Costin îl face pe Dimitrie Cantemir singur 
răspunzător de năpasta adusă „cu socoteala lui cea grabnică” asupra Moldovei, 
năpastă care, credea el, „nu se va îndrepta mai în veci”, totuşi, din felul cum se 
apără Neculce, învinuit de contimporanii săi că el a sfătuit pe Cantemir să 
treacă de partea ruşilor, rezultă că toată boierimea nutrea gândul de a mântui 
țara de turci prin ajutorul creştinilor. 

Nicclae Costin va fi luat şi el parte la primirea lui Petru cel Mare; a venit 
şi el cu ceilalți boieri ai țării la ospățul dat de Cantemir în cinstea ţarului „de s- 
a împreunat cu țarul şi le-au dires împăratul cu mâna lui tuturor câte un 
pahar de vin” de Cotnar cu pelin, care a plăcut aşa de mult muscalilor; a văzut 
şi el pe Petru cel Mare cercetând pe jos mănăstirile laşului şi, în sfârşit, a luat 
şi el parte la lupta de la Stănileşti. Războiul s-a încheiat, după cum se ştie, cu 
înfrângerea ruşilor şi aceasta a silit pe cel mai mare cărturar al trecutului 
nostru să apuce, pentru totdeauna, drumul exilului. Numai câţiva dintre boierii 
săi — tineretul, care fusese de la început inițiat în planurile sale — 1-a urmat în 
acest exil. Ceilalţi boieri, între, care şi Nicolae Costin — unii înainte, alții după 
dezastrul de la Stănileşti — au plecat în risipă spre munte ori spre codri, pe 
unde-şi trimiseseră familiile. Pe urma lor, cete de tătari şi turci se revarsă peste 
Moldova, jefuind, robind, mistuind în flăcări sate şi conace boiereşti. Această 
dureroasă pagină din istoria Moldovei se încheie cu venirea în a doua domnie a 


lui Nicolae Mavrocordat, cel ce, după cum ştim, îl prețuia mult pe Nicolae 
Costin. 

În noul divan al Moldovei, Nicolae Costin îşi păstrează locul dat de 
Dimitrie Cantemir, de mare logofăt, dar n-a avut parte să se bucure multă 
vreme de prietenia lui Mavrocordat, căci după un an, mai precis în septembrie 
1712, ieşind în ţară să-şi cerceteze moşiile şi bucatele, s-a bolnăvit şi în câteva 
zile şi-a plătit şi el, cum zice cronicarul în graiul lui bătrânesc, „datoria cea 
obştească”. 

LETOPISEȚUL ŢĂRII MOLDOVEI DE LA ZIDIREA LUMII PÂNĂ LA 1601 

Miron Costin, întorcându-se în Moldova după vreo 20 de ani de exil cu 
sufletul plin de iluzii, urzise planul de a scrie o vastă istorie a țării Moldovei de 
la descălecat până în timpurile sale; dar vitregia timpului prin care a trecut — — 
„aceste cumplite vremi de acmu” — nu i-a îngăduit să-şi îndeplinească în 
întregime planul, şi atunci, în asfințitul vieţii, văzând că timpul îi scapă, a 
trebuit să-şi concentreze sforțările către două obiective: cartea De neamța 
moldovenilor, din ce țară au ieşit strămoşii lor şi continuarea letopisețului, de 
unde-l lăsase Ureche până în timpurile sale. Moartea 1-a surprins - am putea 
zice: cu pana în mână - muncind la închegarea definitivă a lucrărilor sale. 

Cronica a rămas neterminată tocmai când venea la rând povestirea 
vremurilor zbuciumate şi a evenimentelor dramatice la care ei însuşi luase 
parte activă; ultima pagină scrisă cuprinde domnia lui Ştefăniță-vodă, fiul lui 
Vasile Lupu, mort de lingoare (febră tifoidă) la Tighina. Cartea De neamul 
moldovenilor a rămas şi ea neîncheiată. Capitolul al V-lea, penultimul, De 
numele neamului acestor ţări şi de port şi de legea creştinească de unde au 
luat, a rămas neterminat, iar al VIl-lea, Cât au trăit aceste locuri cu oameni 
după descălecarea lui Traian cu romanii de la Italia, n-a fost scris nici el. 

Opera lui Miron Costin trebuia deci reluată şi ea avea nevoie, în orice caz, 
de o continuare şi o încheiere. Această sarcină şi-a luat-o cel mai învățat dintre 
fiii săi, Nicolae. 

Apucându-se de lucru, Nicolae Costin a reluat ideea care muncise pe 
tatăl său în tinerețe, de a îmbrățişa istoria neamului de la origine până în 
timpurile sale, dar în acelaşi timp s-a gândit să lărgească planul, încadrând 
începuturile neamului în istoria universală, începând de unde ne-am fi aşteptat 
mai puţin, de la creațiunea lumii. Evident că astăzi, după atâtea veacuri de 
evoluție a istoriografiei, această uriaşă sforțare a lui Nicolae Costin ne apare 
stranie. Dar nu trebuie să pierdem din vedere că cele mai bune modele pe care 
el şi contimporanii săi le avuseseră dinainte în şcolile umaniste ale Poloniei — 
cronicile lui Dlugosz, Cromer, Bielski — atât de admirate atunci, începeau istoria 
Poloniei după ce determinau mai întâi spita poporului între semințţiile lumii de 
la creațiune. Dealtfel, toată istoriografia medievală scrisă de oamenii bisericii în 
limba latină, urmând modelele date de cronografele bizantine, se simțea 
datoare să lege istoria națională de istoria sacră. 

Nenorocul lui Nicolae Costin a fost că, la două veacuri după ce 
Renaşterea, întemeindu-se pe cele mai bune modele antice ale genului, 
împrăştiase erudiția teologică bizantină şi pe cea a scolasticii medievale, el mai 
credea încă în trăinicia unui sistem care, încorporând istoria națională în 


istoria universală, de ia zidirea lumii, căuta să fixeze locul pe care îl ocupă 
poporul respectiv în arborele genealogic al neamurilor de la creațiune. 

Să-l urmărim deci pe Nicolae Costin în expunerea acestui arbore 
genealogic luat, şi în bună parte tradus, după Stryjkows'ki. „ începe prin a 
înfățişa în primul capitol, care priveşte zidirea lumii, ideile filosofilor şi poeţilor 
păgâni: Ovidiu, Thales din Milet, Eraclid, Aristotel, Corneliu Agripa - din care 
citează întrebarea: „oare ouăle sau păsările s-au făcut întâiu, de vreme ce nici 
ouăle fără păsări, nici păsările fără ouă nu s-au putut naşte? „-pentru ca, 
trecând prin filosofii teişti, în frunte cu Plato, să ajungă la Biblie şi să expună 
creațiunea lumii după Sfânta Scriptură. Povesteşte potopul după Biblie, dar 
cunoaşte şi admite şi alte potopuri, căci pune la contribuţie şi mitologia antică 
şi se opreşte mai îndelung povestind> după Metamorfozele lui Ovidiu, mitul lui 
Deucalion şi Pira.: 

După ce, într-un al doilea capitol, se ocupă de „turnul Vavilonuiui” şi de 
„Impărțirea limbelor”, trece la semințţiile celor trei feciori ai lui Noe: Sim (cap. 
III), Ham (cap. IV) şi Iafet (cap. V). Din Iafet, prin diferiți scobo-râtori, se trage 
lavan „din care sunt ieşiţi tot neamul grecilor, iară lavan pe jidovie se înțelege 
amăgitor sau viclean; pentru aceea grecii sunt de neamul lor vicleni şi amăgei”; 
pe de altă parte, dintr-un alt fecior al lui Iafet, Alin Gomor, se trag sarmații, geții 
şi dacii, „de unde suntem noi moldovenii”. 

— După această lungă şi complicată genealogie etnică, în care cele mai 
multe ştiri sunt luate din cronicarul polon Stryjkowski, şi de care autorul ei se 
simte mulțumit, cu toată truda ce i-a răpit — căci spune el: „ni se pare că am 
scris deplin, care nici la un letopiseţ a țării noastre nime n-au amelițat măcar 
cât de puțin din aceste ce am scris noi, cu multă osteneală, din oarecâte cărți 
străine” — trece, în capitolul al VI-lea, la daci, strănepoții îndepărtați aj lui lafet. 

La acest capitol despre daci, Nicolae Costin împrumută textul respectiv 
din opera tatălui său, pe care-l amplifică însă cu o mulțime de date mărunte, 
scoase în bună parte din Bonfiniu. Vorbeşte despre geţi, observă că numirile de 
cetăți dace se terminau în dava, descrie invaziile dacilor în sudul Dunării, 
luptele lor cu Domițian, pomeneşte de Aurelius Fuscus — „Avrilie Fuscu” — şi 
termină cu condiţiile umilitoare impuse de daci lui Domițian pentru încheierea 
păcii. 

Capitolul VII, Pentru împărăţia Râmului şi pentru hotarele ei, reproduce 
cuvâjit de cuvânt capitolul II din opera lui Miron Costin. Capitolul VII, Pentru 
Italia, de unde au ieşit neamul moldovenilor, după risipa dacilor din locurile 
acestea, este în întregul său jumătate din capitolul pi im al operei lui Miron 
Costin, pe când cealaltă jumătate alcătuieşte capitoLl IX (Pentru numele 
moldovenilor şi a muntenilor, după ce au descălecat Traidn). Tot astfel şi 
capitolul X (Pentru Traian împăratul Râmului şi pentru ostile lui ce au venit 
asupra lui Decebal, craiul dacilor; şi la ce vreme) este o reproducere a 
capitolului IV din Miron Costin, însă cu rectificări şi cu adaose. El aşează astfel 
începutul războiului dacic —după Bonfiniu - la 102, ştie că au fost două 
războaie cu Decebal, pomeneşte de” Longin, care a urmărit sfărâmăturile 
dacilor în retragere, cunoaşte versiunea după care Decebal s-a otrăvit ca să nu 
cadă de viu în mâna romanilor, dar, adaogă mai departe că „eu am cetit cartea 


lui Marcu Aurelie, împăratul Râmului, pe urma lui Traian al patrulea împărat, 
în anii de la Hristos 161, şi scrie cumsă-l fi dus la Râm pe Decebal craiul 
împreună cu un fecior al lui, arătân-du-se Traian împărat biruitor asupra lui” 1. 
Primeşte, mai departe, de la tatăl său, amplificând-o însă, legenda despre 
originea romană a litvanilor, aducând mai multă precizie în citate: „Scrie 
Stricovskie la cărţile II a istoriei şale, cap., V, De Litva, aducând martur istoriei 
sale pe Dlugosz şi Crorher, la cartea XII, fila 61”. Pomeneşte apoi, după 
Bonfiniu, de columna ridicată de Traian în Roma „întru pomenirea acei biruințe 
asupra dacilor”; îi dă dimensiunile şi ştie că pe ea este săpată toată istoria 
daciloR. Încheie pomenind de „o piatră de marmură, în zilele lui Constantin 
Duca, cu slove săpate latineşte”, pe care pretinde că a descifrat-o astfel: 
„impăratului, Cesarului, bunului, fiului a Nervii, lui Traian fericitului.” 

— Trecând, într-un alt capitol — al XI-lea -— la cetăți, Nicolae Costin 
rezumă şi prescurtează capitolul al V-lea din cartea tatălui său, adăogând doar 
după „Bonfin, istoricul ungur, în cartea X, capitolul II, De lucru ungurilor”, că 
„Ludovic, craiul unguresc, ca să poată stăpâni fără de grijă pămân-tenii”, a pus 
de a zidit cetatea Severinului, care era risipită, precum şi o alta pe Prut, pe care 
n-o poate identifica. 

1 Citatul e luat din Ceasornicul domnilor a lui Guevara, pe care N. Costin 
1-a tradus în româneşte. 

În cartea lui Nicolae Costin, capitolul respectiv despre cetăţi, din scrierea 
tatălui, este în aşa fel rezumat şi prescurtat, încât apare ca ceva străin, care nu 
s-ar îmbina organic în structura operel. Într-adevăr, el vorbeşte aci de Chilia şi 
Cafa, care au fost zidite de genovezi, de Turnul Neoptolemul, înlă-turând 
identificarea făcută de tatăl său cu Tatar-Bunarul de pe Cogălnic şi care ar fi 
fost ridicat de Neoptolem, fiul lui Mitridate, aminteşte, în sfârşit, de rezidirea 
Severinului prin Ludovic al Ungariei, dar înlătură - cel puţin judecind după 
singura ediție pe care o avem dinainte, a lui Kogălniceanu —-tocmai partea cea 
mai importantă: inscripţiile şi monedele romane, găsite în vechile cetăți şi care 
toate constituiesc o dovadă palpabilă despre vechimea cetăților, ca rămăşiţe ale 
aşezării şi culturii romane în țările noastre şi deci despre latinitatea neamului. 

Capitolul al V-lea din Miron Costin, Despre numele neamului acestor țări 
şi de port, până la pasajul unde se vorbeşte despre limbă, a intrat şi el euvânt 
de cuvânt în prelucrarea fiului său, dar Nicolae Costin a găsit cu cale ca, după 
dovezile despre romanitate scoase de tatăl său din numirile poporului şi din 
port, să adaoge o scurtă istorie a împăraților romani de la Tratan, luată după 
Analele eclesiastice ale cardinalului Baronius, un scriitor de mare valoare care 
trăise cu un veac mai înainte (1538-1607). Această parte istorică merge până la 
Gallian, când Dacia este bântuită cu furie de invazii. Ea nu este însă bine 
prinsă în osatura operei şi face impresia unor lucruri străine de concepția 
fundamentală. 

În capitolul următor (al XUI-lea), Pentru risipa Daciei ce era de Traian 
descălecată, cronicarul trece la invaziile barbarilor în Dacia. Vorbeşte mai întâi 
de goți, „care au venit din părțile de miazănoapte în câmpii dintre Nipru şi 
Volga, gonind pe ruşi şi pe poleațţi”, primeşte din cronica ungureasca o bizară şi 
naivă legendă despre descendența hunilor din faunii şi satirii pădurilor, 


povesteşte invazia hunilor, aminteşte pe Atila, „biciul lui Dumnezeu, spaima 
lumii”, şi încheie cu invazia bulgarilor, cu trecerea şi aşezarea lor în sudul 
Dunării şi cu ridicarea zidului de piatră prin porunca împăratului bizantin 
Anastasie. „şi până astăzi se cunosc une semne de ale acelui zid”. În încheierea 
capitolului, revine asupra lui Atila, povestind năvălirea hunilor asupra Romei. 

În antepenultimul capitol (XIV), revine la textul tatălui său şi, după ce 
arată retragerea populaţiei romane peste Dunăre, din ordinul lui Aurelian, 
socoteşte timpul cât a trecut de la retragerea populaţiei până la descălecatul lui 
Dragoş, răstimp în care țările noastre ar fi rămas pustii. Capitolul următor (XV) 
prezintă, după cronicile leşeşti, întemeierea Poloniei, iar ultimul (XVI) 
povesteşte descălecatul al doilea al țării Moldovei. 

Din expunerea sumară pe care am făcut-o acestei părți din opera lui 

Nicolae Costin, se poate vedea şi metoda lui de lucru şi scopul pe care el 
îl urmărea. La problema începuturilor neamului el ia pe de-a-ntregul textul 
tatălui său, cuvânt de cuvânt, intervertind însă ordinea capitolelor astfel: 

Miron Costin: Nicolae Costin: 

I. Italia VIII 

IX 

II. Râmul. VII 

III. Dacia. VI 

IV. Traian. X 

V. Cetățile. XI 

VI. Numele, portul, legea. XII 

La cele şase capitole ale lui Miron Costin, Nicolae a mai adăogat încă 
nouă, dintre care primele cinci sunt menite să lege originea poporului român de 
creațiunea lumii şi să stabilească locul pe care, prin strămoşii săi daci şi 
romani, îl ocupă în arborele genealogic al semințiilor de la Adam şi Eva. Cele 
patru capitole finale se referă la împărații romani până la părăsirea Daciei, la 
invazia barbarilor în Dacia, la descălecarea Poloniei şi la începuturile statului 
moldovenesc prin descălecatul lui Dragoş, adică a vrut să lege cucerirea Daciei 
de descălecarea Moldovei. 

Dar această prezentare a materialului moştenit de la tatăl său într-o 
nouă orânduire şi mai ales adausele făcute la început şi la sfârşit ne luminează 
mai bine năzuința lui Nicolae Costin, cu totul deosebită de a tatălui său. Miron 
Costin, apucându-se să prelucreze începutul letopisețului său de la Traian, pe 
care-l urzise în tinerețe, voia să dea, în amurgul vieţii, o operă de caracter 
polemic, să răstoarne basna lui Simion Dascălul şi să ilustreze contimporanilor 
din Moldova obârşia strălucită a neamului lor. Nicolae Costin urmărea altceva. 
El avea ambiția să scrie, după modelul pe care i-l ofereau cronicile Ungariei şi 
ale Poloniei, o vastă operă istorică, sortită să fixeze rostul neamului în istoria 
lumii de la origine, adică de la creațiune. 

Dacă acesta este punctul său de vedere, atunci deosebirile dintre el şi 
tatăl său în tratarea aceleiaşi probleme sunt fireşti şi explicabile: la Miron 
Costin materialul este strâns închegat în jurul ideii centrale, spulberarea 
legendei jignitoare pusă în circulație de Simion Dascălul, reconstituirea 
adevărului istoric şi dovedirea originii romane. De aceea din pana lui Miron 


Costin zvâc-neşte indignarea împotriva bârfitorilor neamului, uneori sub forma 
unei caustice ironii. La Nicolae Costin caracterul polemic dispare, iar 
argumentarea originii romane devine în chip firesc mai dezlânată, prin 
îngrămădirea materialului menit să lege istoria națională de istoria universală, 
căci el urmăreşte o operă de erudiție. Acest caracter de erudiție al operei lui se 
vădeşte şi în mulțimea şi varietatea surselor utilizate. El citează în opera sa o 
mulțime de izvoare antice, medievale şi moderne - latine, ungare şi polone: 
Herodot, Ovidiu, Cicero, Berosius (Flavius Iosephus), Iulius Capitolinus, 
Baronius, Bonfinius, Laurentius Toppeltinus, loan Magnus, arhiepiscop de 
Upsala, Dlugosz, Bielski, Paszkowski, Stryjkowski, Cromer, Miechowski şi mulți 
alții, pe care de multe ori îi traduce verbal. Citatele sunt la el mai totdeauna 
indicate precis. 

În concepţia lui Nicolae Costin, Cartea pentru întâiul descălecat este deci 
începutul unei mari istorii a neamului — ceva asemănător cu modelele polone 
care i-au stat la îndemână. Ea este continuată, în manuscrise, prin istoria 
Moldovei; dar cum materialul privitor la răstimpul de la al doilea descălecat 
încoace fusese adunat şi prelucrat de Grigore Ureche şi de Miron Costin, 
Nicolae Costin se mărgineşte şi aci să copieze numai cronicile predecesorilor 
săi, amplificându-le însă mult cu ştiri şi capitole noi, luate din izvoare pe care 
aceia nu le avuseseră la îndemână. 

Pentru istoria Moldovei de la întemeiere până la Aron-vodă, Nicolae 
Costin a luat cronica lui Grigore Ureche în compilaţia lui Simion Dascălul, la 
care însă a făcut adaose, omisiuni sau completări. Astfel, suprimă capitolul 
despre descendența românilor din tâlharii de la Roma, atacat cu atâta 
vehemenţă de Miron Costin; adaogă, la domnia lui Alexandru cel Bun, unde se 
povestea că domnul moldovean a trimis ajutor regelui polon contra ordinului 
teutonilor, un întreg capitol despre „crijaci”, menit să explice ce era ordinul 
teutonilor. Povestind apoi alegerea succesorului lui loan Albert la tronul 
Poloniei, Costin introduce un alt capitol nou despre ceremoniile ce se obişnuiau 
în Polonia la alegerea şi încoronarea regilor, Obiceiuri la crai nou. Tipicul 
acestui original îşi are originea într-o colecție de texte medievale, Ordo Roma- 
tms, alcătuită sub auspiciile bisericii papale şi răspândită în toate țările 
catolice, adaptându-se fireşte la tradiţiile şi condiţiile naționale. 

În Polonia textul a fost tradus şi adaptat de ilustrul episcop al secolului 
al XV-lea Zbigniew Olesniski. Nicolae Costin 1-a încorporat în cronica sa după 
versiunea polonă a cronicii lui Alexandru Gwagnin, eliminând însă unele 
molitve lungi şi plicticoase. 

De la domnia lui Despot-vodă înainte, adaosele lui Nicolae Costin sporesc 
în mod considerabil şi îmbogăţesc - după cum recunosc înşişi istoricii — cu 
elemente de informație nouă şi interesantă, istoria Moldovei. 

În acelaşi chip amplifică el şi partea din cronica tatălui său, până la anul 
1601, unde se opreşte compilaţia lui Nicolae Costin. 

Pentru adaosele sale, Nicolae Costin s-a folosit de izvoare polone 
neutilizate de predecesorii săi — în primul rând de Miechowski pentru secolul al 
XV-lea şi de doi compilatori unguri, care acum erau utilizați întâia dată, pentru 
istoria moldovenească: Wolfgang Bethlen şi Istvânffy. 


Adaosele făcute de Nicolae Costin în opera predecesorilor săi nu sunt 
totdeauna fericite, fiindcă uneori ele nu se îmbină armonic în restul 
materialului. Cu deosebire excursiile în istoria universală, prea lungi, deviază 
subiectul şi vădesc erudiția scriitorului, dar nu dau pe față talentul lui literar. 
Ceea ce scade cu mult valoarea acestei opere istorice a lui Nicolae Costin este 
faptul că el încorporează în lucrarea sa cronicile lui Ureche, în compilaţia lui 
Simion Dascălul, şi a lui Miron Costin cuvânt de cuvânt. El nu prelucrează 
materialul predecesorilor săi, ci îl copiază, amplificând numai acolo unde poate. 
Cu alte cuvinte, el nu este aci un istoric original, ci un compilator. Este drept 
că pe vremea sa noțiunea de proprietate literară nu avea sensul pe care-l are 
astăzi (amintim aci procesul lui Stryjkowski cu Guagnini, vezi p. 259). Dar 
pentru a da judecata definitivă asupra operei lui trebuie să ținem seamă de 
faptul că Nicolae Costin n-a avut norocul şi timpul să dea forma definitivă 
compilației sale, iiindcă viața lui a fost destul de zbuciumată, iar moartea 1-a 
surprins înainte de vreme, la vârsta de 50 de ani. 

Pentru a caracteriza mai precis personalitatea sa literară, trebuie să 
examinăm mai pe larg partea originală din opera rămasă de la el: Cronica 

Adomniei lui Nicolae Mavrocordat şi a lui Dimitrie Cantemir. 

CRONICA DOMNIEI LUI NICOLAE MAVROCORDAT ŞI A LUI DIMITRIE 
CANTEMIR 

Nieolae Mavrocordat era fiul marelui dragoman Alexandru Exaporitul,. 
Care, înainte de a intra în slujba Porții, îşi făcuse studiile la Padova, unde 
învățase medicina, şi care a lăsat mai multe scrieri ştiinţifice — una despre 
circulația sângelul. În casa părintească, unde domnea astfel râvna pentru 
cultură, Nieolae Mavrocordat a primit, împreună cu frații săi, o instrucție 
aleasă; o soră a lui a studiat şi ea medicina. A fost un domn iubitor de cultură. 
Sulzer ne spune că avea o bibliotecă în valoare de 600.000 lei; între volumele de 
preţ, se aflau şi multe rarităţi, precum o Biblie coptă din veacul al III-leA. Îi 
plăcea să se simtă înconjurat de cărturari, pe care-i căuta şi-i aducea la-curtea 
sa şi, urmând pilda tatălui său, a fost el însuşi un scriitor erudit de-opere cu 
caracter filozofic-moral. 

Era deci firesc ca învățatul domn şi cărturarul Nieolae Costin, care se 
împărtăşise şi el din erudiția timpului său în şcolile umaniste ale Poloniei, să se 
apropie sufleteşte. 

Şi de fapt, dintre toți domnii sub care a slujit Nieolae Costin, Mavrocordat 
a fost acela care 1-a prețuit mai mult. Faima despre cultura lui Nieolae Costirt 
ajunsese până la Mavrocordat încă înainte de a pleca din Constantinopol. 
Înainte de a se urca în scaunul Moldovei, silit să zăbovească în Țarigrad cu 
împrejurările triste ale morții şi înmormmtării tatălui său, Nieolae Mavrocordat 
trimite cărți în Moldova pentru a însărcina pe Nicolae Costin cu căimă-cămia. 
După sosirea în laşi, Mavrocordat, constituindu-şi divanul domnesc, 
încredințează lui Costin dregătoria cea mai însemnată, de mare vornic ai țării 
de jos, şi, în tot cursul primei sale domnii, Nieolae Costin este însărcinat — nu 
numai pentru cunoştinţele lui de limbi străine, ci şi pentru încrederea pe care 
domnul o avea în el — cu primirea solilor străini. 


Luându-şi sarcina de a scrie letopisețul domniei lui Nieolae Mavrocordat,. 
Nieolae Costin a făcut-o nu fără iubirea şi stima pe care o avea pentru domnul 
care-i arătase atâta prețuire. „Era cinsteş om şi în filosofii şi în istorii —spune 
el despre Mavroc&Brdat — şi într-altele ce se cade a şti un domn, era deplin 
învățat; ştia şi câteva limbl. Şi om dumnezeiesc, păzea tare biserica; la mâncare 
şi la băutură foarte puţin; spre sfintele biserici şi mănăstiri scăpătate 
milostenie făcea; spre săraci şi spre văduve cu milă era. Dară era grabnic la 
mânie, şi mai ales asupra acelor ce-i cunoştea că mâncau banii vistieriei şi spre 
cei ce făceau strâmbătăți şi supărări săracilor şi spre cari erau neascultători la 
poronci. Era fără preget şi cu priveghere la trebile ce erau a țării; gata şi ca 
nevoință a pliniporoncileâmpărăteşti.” Şi încheie acest portret: „Nu o dată se 
seamănă şi se seceră şi nu o dată se altoieşte pomul şi se culege dintr-însul. 
Rodul; aşa şi noi, toată averea noastră o am cheltuit în trebile ț arii şi avem 
răbdare. Trebue şi dumneavoastră să rugați pe Dumnezeu să trăim şi noi în 
domnie şi pe urmă veți cunoaşte şi dumneavoastră şi placul ostenelelor voastre 
şi întemeierea caselor dumilor voastre.” 

Deşi domnia lui Nieolae Mavrocordat a fost o domnie paşnică şi 
cronicarul nu are de înregistrat decât doar câteva primiri de soli şi hărțuieli cu 
boierii, pe care domnul străin de ţară îi bănuia de necredinţă şi care, în acelaşi 
timp, asupreau țara cu autoritatea dregătoriei lor, totuşi Nieolae Costin a 
moştenit 

33T ceva din darul de povestitor al tatălui său şi ştie să prezinte cu 
interes fapte care pun în lumină tactul lui Nicolae Mavrocordat. 

Cu deosebire este dramatic povestită întemnițarea trufaşului boier 
Iordache Ruşeţ vornicul, care înălțase şi răsturnase mai mulți domni în 
Moldova, intrigase împotriva boierilor, stinsese mai multe case, numai pentru 
ambiția de a-şi menţine influența. Cronicarul începe prin a arăta cum, la 
început, boierii, văzând pe lordache vornicul „nelipsind din voroave cu Nicolai 
Vodă”, intraseră la grije, zicând: „Săracii de noi, iar au încăput Iordache 
vornicul şi la acest domn”. Pomeneşte apoi cum Iordache Ruşeţ urzea intrigi şi 
cum îndemnase pe turcii din carvasaraua din laşi să se plângă la Poartă 
împotriva lui Mavrocordat, şi cum într-o zi, venind un agă din Constantinopol, 
Iordache a crezut că aduce firmanul de mazilire a domnului şi a trimis, ca să 
vadă „ce se lucrează” la curte, oamenii săi, între care şi pe nepotul său Iordache 
aga, care era țarigrădean şi ştia turceşte. Feciorii vornicului au avut cutezanța 
de a intra chiar în „casa cea mare”, în care turcul avea să se întâl-nească cu 
Nicolae-vodă. Aflând această îndrăzneală şi mai având şi alte motive, domnul a 
poruncit vătafului de aprozi să închidă pe Iordache Ruşeţ şi pe nepotul său 
Iordache agA. În acelaşi timp, a trimis şi pe postelnicul său în spătărie ca să ia 
toiagul lui Antiohie Jora, socrul lui Iordache aga, şi „să-l pună şi pe el la 
popreală” în vistierie. Boierii aflați atunci la curte, văzând aceste neaşteptate 
arestări, rămân încremeniţi şi, sfătuindu-se în de sine, purced fără zăbavă la 
domn şi se roagă pentru hatmanul Antiohie. Domnul îl iartă şi îl sloboade; 
patru zile mai târziu, liberează şi pe ginerele aceluia, Iordache; numai Ruşeț 
rămâne întemnițat. Pentru a potoli nedumerirea boierilor, câteva zile după 
aceasta, îi cheamă la curte „în casa cea mare” şi li se destăinuie astfel: „între 


voroavele ce aveam cu Iordache vornicul-începe domnul — niciodată de bine de 
dumneavoastră nu mi-a grăit, văzându-vă pre dumneavoastră de noi traşi cu 
dregătoriile curții”. Şi urmează apoi povestirea unei scene într-adevăr patetice, 
când domnul, ridicând puţin işlicul în mână, se adresează pe rând boierilor 
astfel: „Martur pui pe Dumnezeu, cum dumitale acest fel de hulă îți da; 
dumitale aşijderea, fel de fel de hulă (înşi-rând pre câţi erau boieri chemaţi la 
acea voroavă), de sta cu voroavele lui, Iordachi, să vă depărtez pre 
dumneavoastră de lângă mine”. Apoi domnul scoate cărțile găsite la casa lui în 
ziua arestării şi în care fratele sau, Scarla-tache din Constantinopol, îi scria că 
„el nu doarme, ci umblă tare pentru ca să mazilească pre Nicolai Vodă”. 
Aceasta dă curaj celor asupriți de Iordache vornicul să se plângă şi, în curând, 
în divanul cel mic, fiind şi țara câtă se tâm-plase, se citeşte cartea iscălită de 
boieri prin care se plâng cum Iordache şi frații săi, străini de țară, „fiind el 
vreme îndelungată puternic aice în țară, învrăjbitor de domni, de nu se mai 
satură cu vremea, au supus toate casele boiereşti şi au stins şi câteva”. 
Citindu-se acestea toate în divan, a întrebat Nicolae-vodă pe mitropolitul, care 
era de față în divan, ce fel de pedeapsă prevede pravila pentru vinovăția lui 
Iordache Ruşeţ. Şi după ridicarea divanului, ducându-se mitropolitul acasă şi 
cercetând pravila, „a scris cu slova lui”, din dosul cărții de pâră contra lui 
Iordache, pe care i-o dăduse domnul, „cum pravila scrie, dovedindu-se aceste 
asupra lui Iordachi vornicul: moartea!” 

Mavrocordat trimite cartea de pâră cu sentința scrisă de mitropolit lui 
Iordache Ruşeţ în temniță, să o citească şi să-l întrebe ce are de răspuns. 

Dar trufaşul boier, în loc să se cumințească şi să răspundă cu blândeţe — 
căci, adaogă cronicarul, „cu blândeţe, ca bumbacul se moloşează şi se 
îmblânzesc inimele domnilor” — răspunde semet că toate sunt minciuni. Aflând 
acest răspuns, domnul se mânie foc şi, chemând de sârg pe buluc-başa, 
porunceşte să-i taie limba. Dar intervenirea boierilor de divan care se aflau la 
curte îl scapă pe urgisit de această pacoste. 

Cronicarul domnesc povesteşte apoi în jurul acestei drame un alt episod 
senzațional, care de data aceasta pune în lumină clemenţa domnului străin de 
țară. Pe când Iordache zăcea închis în odaia buluc-başei, un căpitan de 
seimeni, Horopceanu, trecând prin dreptul odăii — „poate să fi fost şi beat”, 
lămureşte cronicarul - strigă: „Să ni-l dea vodă să-l ucidem cu petre pe 
Iordachi; sau vom strica rătezile şi-l vom ucide acolo în odaie, că ne-au mâncat 
şi ne-au sărăcit el cu fraţii lui, şi nu se mai satură de domni”. Aceste cuvinte 
ajungând până la urechile domnului, „îndată au poroncit de-l puse la 
închisoare pre Horopceanu şi pre alții ce fusese cu dânsul”. Şi, deşi atunci şi 
boierii stăruiau să nu iasă cu zile Iordache vornicul, totuşi Nicolai-vodă, 
„nevoind să-şi împlânte mâinile în spurcat sângele lui” şi „socotind dintr-acele 
cuvinte a Horopceanului să nu se facă vreo năvală asupra lui lordachi să-l 
omoare țara, au poruncit de l-au mutat înlăuntru în curte, la odaie, sub scări 
despre casele doamnei”. Acolo a zăcut închis ticăitul boier până la mazilirea lui 
Mavrocordat, care este iarăşi povestită cu amănunte interesante, ca de la un 
martor ocular: „Era într-o joi la divan Nicolai Vodă. Şi acolo, judecind două 
rânduri de oameni, văzură boierii, care se tâmplase la divan, cum au venit un 


copil din casă de au spus postelnicului celui mare, cum au intrat doi turci 
drept la odaie, unde este închis Iordachi vornicul, de au sfărâmat rătezile şi au 
intrat înlăuntru, la Iordachi. Aceste spuindu-le acel copil de casă postelnicului 
în taină, şi postelnicul cel mare au şoptit lui Nicolai Vodă. Şi îndată s-au sculat 
de la divan, însă nemică schimbat din față: iară boierii, care se tâmplase la 
divan, îndată au priceput mazilirea domniei, şi o seamă au ieşit pe poarta 
despre Sfântul Nicolai, că celelalte porți acmu erau închise.” 

A doua zi, strângându-se boierii la curte, au aflat caimacamii puşi de 
noul domn, Dimitrie Cantemir, şi anume: Iordache vornicul, cel care stătuse 
până atunci în temniță, Antiohi Jora hatmanul — cuscrul lui Iordache — şi 
Dabija paharnicul. Lui Mavrocordat i-a fost însă cruțată umilința de a i se citi 
firmanul de mazilire la divan, „în iveala tuturor”. 

Cronicarul nu uită să înregistreze apoi toate acele fapte mărunte care 
proiectează o lumină simpatică peste acest domn țarigrădean, străin de ţară şi 
de neam. El ne spune bunăoară cum, luându-și ziua bună de la boierii care l- 
au petrecut, „au zis, jurându-se, cum n-au avut gând rău, nice spre boieri, nice 
spre ţară, iară cine i-au greşit să fie toți iertaţi”. După ce a ieşit cu mazilia din 
laşi spre Țarigrad, în apropiere de Galaţi, la Piscu, i-au ieşit înainte oamenii 
care trăiau în pribegie prin țări vecine şi pe care Nicolae-vodă îi adusese în țară 
cu „cărți de tocmeală”. Ei se duc înaintea lui lusuf-aga, turcul care ducea pe 
domn la Poartă, plângându-se de strâmbătatea ce s-a făcut: „- Era un domn de 
se ținea de cuvânt; ne-au adus cu cărțile sale; ne-a aşezat în țară; acmu ne vor 
risipi alții”. La Galaţi îi sosesc scrisori de la prietenii de la Poartă, „precum să 
nu-şi facă inimă rea de mazilie, căci aşa această dată au împins vremile; iară 
fără zăbavă va fi iar domn”. 

Şi după ce zugrăveşte portretul sufletesc al domnului, pe care l-am expus 
mai sus, încheie arătând cum, încă de la întoarcerea lui în Moldova, a luat 
apărarea celor obijduiți cu strâmbătăți, cum după cei care nu voiau să vie de 
față la divan trimitea „oameni domneşti cu ciubote”, de-i aducea fără voia lor; 
cum, văzând divanurile straşnice, cei vinovaţi, când îi apucau cei asupriți cu 
„haide la divan!”, fie că erau „mai de frunte din boieri”, fie că erau „mai de gios, 
scoteau banii din buzunar de se împăcau”. „Numai mâncătorii —adaogă 
cronicarul — aveau voie rea, că nu puteau mânca ca în zilele denainte altor 
domni.” 

Cu totul în altă lumină este înfăţişată domnia lui Dimitrie Cantemir. 
Nicolae Costin recunoaşte că noul domn era „om isteţ şi ştia carte turcească 
bine” — dar atât. Este într-adevăr curios că aceşti doi erudiți ai Moldovei nu s- 
au putut apropia sufleteşte şi nu s-au înțeles. Am putea zice, parafrazând o 
vorbă a lui Miron Costin: „Mai curând pot încăpea pe un covor zece dervişi, 
decât doi cărturari români din veacul al XVIII-lea.” 

Erau însă — trecând peste erudiţia lor de sursă cu totul diferită - multe 
lucruri care-i despărțeau. 

Mai întâi, Dimitrie Cantemir era încă tânăr pentru domnie - abia avea 36 
de ani — pe când Nicolae Costin trecuse de 50 de ani. Apoi, Dimitrie Cantemir, 
care fusese de față la dezastrul turcesc încheiat cu pacea de la Carlovitz şi care, 
în debandada fugii, îşi pierduse „agarlâcul”, simţise decăderea turcilor şi, în 


mediul cosmopolit de la Constantinopol, avusese prilejul să se informeze despre 
puterea crescândă a ruşilor. Apucând domnia în preajma primului război dintre 
ruşi şi turci, el intrase în țară urmărind planuri mari şi îndrăznețe, pentru care 
se cerea puterea convingerii şi avântul cald al tinereţii. El nu se putea încrede, 
pentru planurile sale care abăteau dintr-o dată cursul istoriei moldoveneşti 
într-o direcție cu totul nouă, în bătrânii boieri, prea cuminţi pentru inovații 
îndrăznețe, şi încă în cei ce fuseseră sfetnicii de credință ai rivalului său din 
Constantinopol, Nicolae Mavrocordat. El păstrează o bună parte din divanul lui 
Mavrocordat, îl ridică pe Nicolae Costin la rangul de mare logofăt al Moldovei, îi 
dă toată cinstea cuvenită unui mare boier, dar se păzeşte de a-i încredința 
gândurile. Pentru confidente, el îşi alege pe boierii cei mai tineri din divan şi, în 
primul rând, pe agerul loan Neculce. După ce dibuieşte terenul şi hotărăşte să 
treacă de partea ruşilor, Dimitrie Cantemir încredințează dregătoria de mare 
hatman lui loan Neculce şi trimite pe cumnatul acestuia, pe Ştefan Luca 
vistiernicul, la Petru cel Mare, ca să întărească alianța prin jurământ. Numai 
după ce ruşii au trecut Prutul la Zagarancea, Cantemir a destăinuit planul său 
boierilor mai sprinteni din divan, care rămăseseră pe lângă el în laşi. 

Era firesc deci ca Nicolae Costin să nu vadă cu inimă uşoară cum 
domnul trece peste el, mare logofăt, şi peste ceilalți boieri mai în vârstă: 
„Dumitraşcu Vodă taine numai cu sfetnicii săi cei tineri, ca şi dânsul, făcea”, 
notează cu acrim e Nicolae Costin. 

Amărăciunea față de domn se vede şi din chipul cum ţine să vorbească 
despre colegul lui de divan, hatmanul loan Neculce: „Dumitraşcu Vodă îndată 
<au luat cu sine pre hatmanul său, pre loan Neculce”, sau: „Şi au purces 

Dumitraşco Vodă decuseară cu loan Neculce hatmanul, sfetnicul său”. 
lar când povesteşte ruina întinsă peste Moldova, după înfrângerea de la Stăni- 
leşti, izbucneşte în imprecaţia: „Să plătească Dumnezeu sfetnicilor care au, 
cârmuit pe Dumitraşco Vodă”. 

Privind domnia lui Dimitrie Cantemir sub acest unghi de vedere şi ținut 
departe de gândurile intime ale domnului, cronica lui Nicolae Costin nu 
înfăţişează acelaşi interes pe care îl prezintă cronica lui loan Neculce, care a 
fost sfetnicul de încredere al lui Dimitrie Cantemir. Dar, deşi priveşte lucrurile 
de departe şi cu sentimente turburi, totuşi el prinde şi fixează amănunte 
interesante, care întregesc cunoaşterea personalității lui Dimitrie Cantemir,. 
Sau contribuiesc la reconstituirea domniei sale. Aşa, de exemplu, ne spune ca 
Dimitrie Cantemir, după ce a intrat în laşi şi au venit boierii - după obicei — să-i 
sărute mâna şi poala în divanul cel mare, „le-a făcut voroavă singur la toți”, 
căci — adaogă cronicarul — „era slovednic la aceste, zicând să fie unii către alții 
întru dragoste, poftind pre cei bătrâni ca pre nişte părinţi, pre cei de vârsta sa 
ca pre nişte frați, pre cei mai tineri ca pre nişte fii, arătând ce ar fi folosul unirei 
boiereşti”. 

Interesant povestită este scena întâlnirii lui Dimitrie Cantemir cu Petru 
cel Mare în Iaşi: „Şi în curte la scări s-au adunat cu împăratul, de i-au sărutat 
mâna, şi împăratul l-au sărutat pe cap, luându-l în braţe şi ridicându-l sus cu 
o mină» fiind Dumitraşco Vodă om scund şi împăratul om de fire întru toate 
şifaeşi”. 


Nicolae Costin a luat şi el parte la masa pe care țarul a dat-o, la conacul 
său, în cinstea lui Dimitrie Cantemir şi a boierilor săi şi unde boierii s-au legat 
şi au iscălit „universalul”, prin care primeau ca domn veşnic „pe Dumitraşco 
Vodă şi pe seminţia lui”, dar — adaogă cu răutate: „Iară măcar că au fost postul 
lui Sfeti Apostol Petru, cu toții au mâncat carne şi mare benchet au făcut toată 
ziua aceiaşi, şi acolo au mas; iară peste noapte aceea n-aU. Scăpat fără pagubă 
mai nici un boier şi nefurat de moscali: cui pistoale, cui rafturi, cui epingele, 
nice boier, nice slugă”. 

După ce povesteşte sfârşitul nenorocit al luptei de la Stănileşti, Nicolae 
Costin insistă cu deosebire asupra pârj olului care s-a abătut atunci asupra 
Moldovei: invazia neaşteptată a tătarilor, care au surprins oamenii pe câmpuri, 
ieşiţi la secere, i-au târât în robie cu duiumul, au prefăcut în scrum şi cenuşe 
casele, au prădat şi jefuit până şi mănăstirile: „n-au rămas la sfintele mănăstiri 
nice clopote, nice uşi, nice un her şi până în jilțuri şi sfintele icoane le-au fări- 
mat şi le-au ars de istov, cu foc. Iară târgul Bârladului şi mai rău au pățit». Că 
au rămas numa pajiştE. Ţara de gios au căzut toată la robie, care povestesc 
bătrânii, că mai au covârşit prada care au fost în zilele lui Vasile Vodă”., Şi 
încheie, după acest tablou al prăbuşirii — cum era de aşteptat: „Acest bine au 
agonisit țării Dumitraşco Vodă cu socoteala lui cea grabnică, de nu se va 
îndrepta mai în veci”. 

CEASORNICUL DOMNILOR 

Nicolae Costin a îmbogăţit literatura românească şi cu prelucrarea unui 
roman spaniol, cel dintâi roman occidental care apare în literatura noastră. 

Romanul este opera marelui scriitor al veacului al XVI-lea, Antonio de 
Gue-vara, episcop de Cadix şi predicatorul lui Carol Quintul, şi poartă titlul în 
originalul spaniol: II libro aureo del gr and Emperador Al arco Aurelio con el 
Relox de Principes (Cartea aurită a lui Mar cu Aurelul cu Ceasornicul 
domnilor). 

Autorul pretinde în prefaţă ca ar fi descoperit manuscriptul operei sale, 
după îndelungate cercetări, în Biblioteca din Florenţa, printre cărțile greceşti 
lăsate de Cosma de Medicis. Povestea unui manuscris grecesc descoperit în 
Florența era o mistificare literară asemănătoare cu aceea de care au făcut atâta 
uz, în vremurile apropiate de noi, romanticii. Pretinzând că opera sa are la bază 
un manuscris grecesc şi revendicând numai paternitatea stilului, Guevara a 
voit să treacă toate ficțiunile imaginaţiei sale ca fapte reale şi să atragă atenția 
asupra operei, care ar fi înfățişat viața istorică şi actele autentice ale 
împăratului roman. Opera cuprinde viața romanțată a marelui împărat, în care 
însă sunt încadrate sfaturi privitoare la educaţia tinerilor principi şi la normele 
de călăuzire în conducerea familiei şi a statului. 

Viaţa lui Marcu Aureliu, în liniile ei mari, este expusă într-un prim 
capitol, după care urmează o serie de scrisori ale împăratului către diferite 
persoane, de pildă: una către prietenul său Pollion, privitoare la creşterea pe 
care a primit-o în anii copilăriei de la profesorii săi; o alta către tovarăşul său 
de studii, regele Siciliei, şi multe altele. 

Sunt şi câteva scrisori galante, presupuse că ar fi fost adresate de 
înțeleptul împărat, în ceasurile de libertinaj, curtezanelor romane - Bohemia şi 


altele — în societatea cărora şi-ar fi petrecut anii tinereții. Aceste rânduri de 
dragoste în afară de cămin, care n-au nici un temei în realitatea istorică şi 
deformează personalitatea stoicului împărat, au plăcut aşa de mult societății 
spaniole din vremea lui Carol Quintul, încât, chiar după ce Guevara le-a scos 
din opera sa — regretând chiar că le-a plăsmuit — ele au fost copiate cu mâna 
după ediţii mai vechi şi adăogate la textele autorului. 

Scrisorile lui Marcu Aureliu sunt despărțite între ele prin istorioare şi 
anecdote referitoare la viața împăratului, menite să scoată mai bine în relief 
caracterul şi virtuțile lui. Aşa, de pildă, e discuţia dintre Marcu Aureliu şi soția 
sa, Faustina, care dorea să pună mâna pe cheia de la cabinetul de lucru, pe 
care împăratul îl ținea închis pentru ca nimeni să nu pătrundă înăuntru şi să 
răvăşească scumpele lui cărți. Această discuție contradictorie între soți —- unul 
subliniind defectele femeii, cealaltă defectele bărbaților —- este ca un mic tratat 
filosofic asupra căsătoriei. 

În această viață romanţată a lui Marcu Aureliu, Guevara a introdus 
capitole de sfaturi privitoare la educaţie şi cârmuire. Aceasta 1-a determinat să- 
şi intituleze opera Ceasornicul principilor, care, explică el, „nu e nici de nisip, 
nici cadran solar, nici indicator de ceasuri; căci toate celelalte ceasuri servesc 
să indice ziua şi noaptea, pe când acesta ne învaţă ce trebuie să facem în 
fiecare ceas al zilei şi cum trebuie să ne orânduim viața”. 

Şi fiindcă acest ceasornic al vieţii are în vedere în primul rând pe 
principe, el 1-a numit El Relox de Principes — sau, cu titlul tradus de Nicolae 
Costin: Ceasornicul domnilor. 

Opera lui Guevara este secționată în trei cărți: prima parte cuprinde 
normele de care trebuie să se călăuzească în viață principele, pentru ca viața şi 
faptele lui să fie în conformitate cu idealul unui bun creştin. Cartea a doua 
cuprinde sfaturi cum trebuie să se poarte un prinț în interiorul căminului său 
față de soție şi față de copii. Cartea a treia arată cum să se poarte pentru ca să 
dea supuşilor săi, prin viaţa lui proprie, un model de demnitate şi virtute. 
Această parte a romanului, cu tot caracterul său didactic, este uneori 
interesantă şi cuprinde colțuri de moravuri contimporane, ca bunăoară atunci 
când Guevara vorbeşte despre creşterea şi educaţia copiilor şi se ridică 
împotriva obiceiului ce-l luaseră femeile spaniole din societatea înaltă, care 
țineau să aibă păsări în colivie, maimuțe la fereastră şi să poarte câini în braţe, 
dar îşi trimiteau copiii la ţară ca să-i crească slugile. De asemeni sunt 
interesante şi au încă un caracter de actualitate, în vremurile turburi de azi, 
paginile în care se ridică împotriva războaielor ofensive, purtate numai pentru 
cuceriri, şi acelea în care Guevara face apologia păcii ca drum pentru 
propăşirea civilizației umane — evocând legendarul „veac de aur când toţi în 
pace viețuiau, când fiecare la locurile sale ara, ale sale măsline altoia, ale sale 
tarini secera şi ai săi feciori hrănia”. 

Dintre numeroasele povestiri întrețesute în cuprinsul romanului, una, 
prelucrată şi de La Fontaine, a devenit celebră: este El vilano del Danubio 
(Tăranul de la Dunăre). Episodul are de scop să scoată în relief caracterul plin 
de clemenţă, de bunătate şi de dreptate al marelui împărat. Scena se deschide 
prin povestirea împrejurărilor în care Marcu Aureliu, din pricina unei groaznice 


epidemii de ciumă, se strămutase cu toată curtea lui de sfetnici, oameni 
învățați şi filosofi, în Campania. Acolo se iscă într-o zi discuția asupra cauzelor 
care au adus invazia corupției în stat şi răsturnarea din temelie a societății 
romane cu străvechile ei virtuți şi cu obiceiurile ei simple şi patriarhale. Şi 
atunci Marcu Aureliu, făcând semn tuturor să tacă, le povesti cum, la 
începutul domniei lui, s-a pomenit odată cu un ţăran sălbatic de pe țărmurile 
Dunării, cu ochii afundațţi în cap, cu barbă groasă, cu picioarele în opinci, cu 
haine de păr de capră, cu ciomag în mână, cu pieptul gros şi păros -un 
adevărat urs scăpat din bârlog. Şi fiindcă împăratul primea întâi ostaşi săraci şi 
apoi asculta „poftele celor bogaţi”, țăranul fu introdus mai întâi în senat. Şi 
intrat înăuntru, ţăranul acela de pe țărmurile sălbatice ale Dunării aruncă în 
senatul Romei strigătul de durere, de deznădejde şi de revoltă al neamului său 
oprimat, împotriva cupidității şi rapacităţii judecătorilor romani. Citez, în 
traducerea lui Nicolae Costin: „O, părinţi adunaţi-începe el — o, niam ferice! Eu, 
țăranul Milan, lăcuitorul oraşelor şi râpelor Dunării, voao sfiatnicilor râmliani 
carii sunteți adunaţi într-aciastă curte mă închin şi mă rog Dumnezeilor celor 
nemuritori ca şi limba mea astăzi să o înderepteze şi să o chivernisească cum 
spre a moşiei mele, cele ce se cuvine, a le grăi.” 

Şi după ce se roagă zeilor ca să-l inspire pentru a da glas soliei de 
suferință şi de zbucium a neamului său, evocă, într-o admirabilă antiteză, în 
contra strigătelor biruitoare ale învingătorilor romani, țipătul de sfâşietoare 
obida al germanilor învinşi: „. Pe vremea în care strigătorii voştri, înaintea 
carelor celor de veselie strigând: Vieţuiască! viețuiască! Roma cea nebiruită! 
Iară cei pedepsiţi, prinşi într-alt chip! Din adâncul pieptului meu suspinând, la 
Dumnezeu voi zice: Dreptate! dreptate! 

Voi, romanilor, pe steagurile şi semnele voastre, în loc de simbol, aveți 
aceste cuvinte: « <a> romanilor datorie este <de> a ierta pre cei supuşi şi a 
supune pre cei mândri », iar mai drept ați zice aşa: a romanilor datorie este pre 
cei nevinovaţi a jecui, că nimica alta voi romanilor nu sunteți, fără numai a 
noroadelor odihnitoare turburători şi apucători. 

Întreb pe voi, romanilor, ce lucru v-au îndemnat pre voi, cei ce sunteți 
născuți la apa Tibrului, de ați venit împotriva noastră, carii în pace locuiam la 
ripiie Dunării. Au prietenii vrăjmaşilor voştri am fost; au gândul nostru de 
vrăjmăşie a arăta spre voi l-aţi văzut? Au auzit-ați în Râm, vestindu-se, precum 
am lăsa lăcaşurile noastre? Sau venit-a cineva la Râm din moşia noastră 
arătându-vă vouă, ca unor duşmani, gătire de răsboi? Au vreun crai, în țările 
noastre murind, ne-ar fi lăsat pre noi cu testament vouă moştenitori, ca cu voia 
aceea să ne supuneți stăpânirii voastre?” 

Şi după ce înşiră răutatea şi lăcomia nesățioasă a judecătorilor romani, 
trimişi în patria lui, judecători care trăiesc numai în desfrânări, care împilează 
pe cei săraci, care „orice pot pre ascuns, apucă, strâng şi fură”, după ce le arată 
că zadarnice au fost plângerile germanilor cutropiţi în senatul Romei şi după ce 
le spune că de 15 zile, de când a intrat în Roma, a văzut numai vițiul şi 
desfrâul, se reculege şi-şi încheie solia astfel: „După ce am plinit eu pofta mea 
şi otrava inimii mele, după obiceiu ce am isprăvit de v-am vătămat pre voi cu 
limba mea, iată-mă-s aşternut la pământ; aştept bătaie, că mai mult voi, 


dându-mă mortii, să agonisesc laudă, decât voi, răpindu-mi viața, să o 
dobândesc pre dânsa”. 

După ce şi-a încheiat astfel cuvântarea sa plină de miez, ţăranul s-a 
aruncat la pământ şi a zăcut acolo un ceas, aşteptând să fie ucis în bătăi, în 
timp ce senatul se uita înmărmurit la el. Atunci împăratul Marcu Aureliu, 
recunoscând că prin țăranul acela noduros grăise necazurile unui neam întreg 
obidit, şi, surprins de frumusețea plină de demnitate a cuvântării lui — ca un 
trandafir între spini — porunci să fie ridicat de jos şi, iertându-l, îl primi în 
rândul celor bătrâni, adică al senatorilor; îi dete „uric” ca să fie hrănit din 
vistieria împărăției şi puse „să se scrie voroava lui în cărți”. 

Opera aceasta a lui Guevara, scrisă într-un stil patetic, plin de vervă 
oratorică, cu fraze simetrice şi adesea ritmate, cu imagini îndrăznețe şi 
numeroase antiteze, a fost — cum spune cel mai competent istoric al novelisticii 
spaniole, Menendez y Pelayo - „la biblia y el orâculo de los cortesanos” („Biblia 
şi oracolul curtenilor”). 

Primul majordom al palatului a împrumutat manuscrisul de la împărat şi 
l-a transmis împărătesei; de la aceasta a trecut la alți curteni, care şi-au scos 
copie după ea şi în felul acesta autorul s-a pomenit că apare o ediție la Sevilla, 
în 1528, şi altele curând, fără numele său. Atunci Guevara se grăbi să-i dea 
forma definitivă şi o tipări în 1529. Cartea s-a răspândit repede şi a avut un 
succes enorm; numai în Spania a cunoscut 33 de ediţii. Ea a trecut de t 
mpuriu peste hotarele Spaniei, căci la doi ani după ediția definitivă dată de 
Guevara, în 1531, ea a fost tradusă în limba franceză şi tipărită în numeroase 
ediții, care au avut o întinsă circulație şi au exercitat o influență apreciabilă. 

O soartă nu mai puțin rorocoasă a avut romanul şi în literatura engleză, 
unde a fost împământenit cam în acelaşi timp cu prima traducere franceză. 

Romanul a călătorit de timpuriu şi în celelalte literaturi ale Occidentului; 
în 1540 apare la Veneţia prima traducere italiană; la 1544, la Miinchen, prima 
traducere germană şi în 1606 romanul este tradus şi tipărit în limba latină de 
un mare umanist al timpului, M. Wanckelius, sub titlul Horologii Principum 
sive de vita M. Aurelii imperatoris, libri 3 de lingua castelana în latinam 
linguam traducti. 

Traducerea latină a operei lui Guevara s-a răspândit în toate țările 
catolice, care aveau ca limbă de cancelarie şi de biserică latina. Astfel romanul 
a pătruns şi în Polonia, unde a ajuns la cunoştinţa lui Nicolae Costin, pe timpul 
când îşi făcea studiile acolo. El străbătuse până atunci un drum victorios şi era 
celebru în literatura europeană a timpului prin caracterul său istoric şi 
didactic. A plăcut aşa de mult tânărului moldovean, încât, mai târziu, s-a 
apucat să-l prelucreze în limba română, pentru a-l împărtăşi contimporanilor 
săi. Pornind din năzuința de a da o formă mai unitară materialului întins al 
povestirii, Nicolae Costin a schimbat ordinea capitolelor şi a cărților, a înlăturat 
unele părți fastidioase, discuții dogmatice, concentrând economia operei într-o 
expunere mai închegată. Din 153 de capitole ale lui Guevara, N. Costin a 
păstrat numai 81, iar aceste 81 de capitole le-a distribuit în patru cărți în loc 
de trei. Ultima carte a lui N. Costin încheie cadrul istoric al romanului 
povestind moartea împăratului filosof într-o aureolă de bunătate patriarhală. 


Traducerea lui N. Costin este clară, vioaie şi păstrează - după cum s-a putut 
vedea din citatele pe care le-am făcut — chiar în ritmul frazei, ceva din armonia 
şi cadențţa originalului, lucru care a îndemnat pe un cercetător să creadă că 
Nicolae Costin a tradus unele părți ale romanului în versuri. 

Nicolae Costin a fost tot atât de nedreptăţit în istoria literară, pe cât a fost 
de zbuciumat în viață. 

Când tatăl şi mama sa erau înmormântați în aceeaşi groapă, el zăcea 
închis în temniță. A dus apoi o viaţă de pribegie şi când a ajuns pe treapta cea 
mai înaltă a ierarhiei boiereşti şi se deschideau pentru el zări mai senine, l-a 
prins moartea din urmă. În istoria literară, el a fost categorisit ca erudit sec, 
„inimă de pergament”. Erudit fără îndoială că a fost, un precursor al lui 
Dimitrie Cantemir. Cunoştea adânc limba latină, cum n-o cunoştea nimeni 
altul pe atunci în Moldova şi o vorbea cu uşurinţa cu care chiar azi nu sunt 
mulți cărturari s-o vorbească. Ştia bine limba polonă şi probabil şi greacă. 

Dar ponosul de erudit sec, „inimă de pergament”, vine de la faptul că el a 
încercat să dăruiască culturii moldoveneşti o operă similară acelora cu care se 
glorifica istoriografia polonă şi care încadrau istoria naţiunii polone în istoria 
universală, de la creațiunea lumii. Desigur că în secolul care se anunţa a fi al 
„luminilor”, această concepție istorică — rămăşiţă a cronografelor bizantine — era 
vetustă. Dar Nicolae Costin nu scria pentru cititorii Occidentului, ci scria 
pentru moldovenii săi din vremea lui Cantemir, despre care Neculce scrie: 
„carte nu ştia, ci numai iscălitura învățase de o făcea”. Este apoi în încercarea 
lui de sinteză foarte mult material înnădit din împrumuturi luate de la alții. Dar 
Nicolae Costin, care îşi prelucra opera, căci ne-a lăsat-o în două redacţiuni, a 
murit de timpuriu, înainte de a-i fi putut da forma definitivă, în partea cronicii 
însă în care povesteşte evenimente contimporane, în memoriile sale asupra 
domniei lui D. Cantemir şi începutul domniei lui 

N. Mavrocordat, se vede că el moştenise de la tatăl său darul de a captiva 
interesul cititorului prin episoade interesante pe care le înfăţişează dramatic. El 
sie apoi meritul de a fi deschis drumul literaturii moderne a Occidentului în 
cultura noastră. Celebrul roman spaniol al lui Guevara, Marco Aurelio con el 
Relox de Principes, pe care el 1-a împământenit în literatura noastră printr-o 
prelucrare abilă, este cel dintâi roman modern la nol. În sfârşit, traducerea lui 
vioaie, plastică, într-un ritm cu cadenţe armonioase, vădeşte strădania de a 
modela strvctura limbii după tiparele sintaxei latine, pentru efecte estetice. 

INFLUENȚA LATINĂ ÎN STILUL CRONICARILOR MOLDOVENI 

Marii cronicari moldoveni Ureche şi mal ales Costineştii au nu numai 
meritul de a fi creat în literatura românească genul istoric cu nuanţe apropiate 
de genul memoriilor, ci şi pe acela de a fi introdus inovații în limba literară a 


timpului. Cultura lor largă, erudiția lor, preocupările după forme literare mai 
alese, după un ritm armonios, după versificație chiar — toate acestea îi 
îndemnau să nu se mulțumească cu vocabularul şi tiparele sintactice pe care li 
le punea dinainte limba scripturilor sfinte şi a vechilor cazanii. 

Ureche şi Costineştii introduc în scrisul lor noțiuni noi, pentru care, spre 
a le circumscrie precis, aveau nevoie de cuvinte noi. Şi acestea le-au 
împrumutat uneori din limba polonă, pe care şi-o însuşiră în mediul şi în 
şcolile polone în care şi-au făcut instrucția. Alteori termenii de origine 
turcească au fost luaţi din vorbirea contimporanilor, care se vânturau continuu 
pe țărmul Bosforului, într-o vreme în care influența orientală începea să se 
reverse asupra vieții din principatele noastre, ca: ceauş, ceambur, celebiu, 
derviş, divan, olac etc. 

Dar alături de aceşti termeni turceşti, care dau scrisului lor un uşor 
colorit oriental, ei introduc - şi aci este partea de contribuție proprie a lormulți 
termeni de cultură de origine latină, precum: istoric, poetic, orator, ritor, 
comedie, filosofie, cozmografie, gramatică, silave, răpublică, consilium, preto- 
rian, prințipe, primani, secundații, terțiani, senat, tensor, monarhie, tiran, 
imperator, colonie, obsides, testament, tractat, veterani, fantastic ş.a. 

Aceste cuvinte latine pe care Ureche şi Costineştii le introduc în limba 
literară — neologisme pentru vremea aceea — marchează începutul unei direcții 
noi: revenirea la matca latină a limbii. 

Influenţa latină - mai ales în opera Costineştilor — se vede însă mai ales 
în structura limbii. Miron şi Nicolae Costin se străduiesc să croiască pentru 
limba timpului lor, după modelul latin, tipare sintactice noi. Ei modelează 
structura frazei, pe de o parte pentru a-i da rezonanțe noi, capabile să exprime 
nuante felurite de cugetare şi simţire, pe de alta pentru a-i imprima un ritm 
mai armonios. Când de pildă Nicolae Costin în Ceasornicul domnilor, forțând 
puţin uzanţele limbii vorbite, urma sinuozitățile intermediarului latin, aşezând 
la început subiectul cu incidentalele sale, apoi obiectul cu determinările sale şi 
lăsând abia la sfârşit verbul — ca de exemplu: „O, părinţi adunați, o, niam 
ferice! Eu, țăranul Milan, lăcuitorul oraşelor râpelor Dunării, voao sfiatnicilor 
râmliani carii sunteți adunați într-aciastă curte, mă închin” — o face aceasta nu 
pentru că el, care vorbea cu uşurinţă limba latină, era într-atâta stăpânit de 
topica frazei latine încât nu se putea dezbăra de ea nici când scria româneşte, 
ci o face pentru că el urmărea în scrisul său efecte artistice. Urmărea pe o parte 
să redea în limba sa ceva din muzicalitatea originalului latin, iar pe de altă 
parte să sublinieze efectul contrastului dintre cele două membre adverse ale 
frazei: eu, țăranul. Voao sfetnicilor Romei. Aceloraşi nevoi de ritmică şi de 
subliniere a sensurilor sunt subordonate şi celelalte inversiuni topice, ca de 
exemplu aşezarea negaţiunii la început şi despărțirea ei de verb: „nu dintr-acei 
ce ar fi mai harnici a face dreptatia, ce dintr-acei ce au în Râm mai mulți 
priitori trimiteţi”. Pentru acelaşi cuvânt aşează complimentele înaintea verbului 
pe care-l lămuresc: „Dumnezeii grija lucrurilor omeneşti au lepădat”; 
determinările adjectivale înaintea substantivului: „pentru nepărăsite a noastre 
răutăți”; utilizează construcții brachiologice syllepse: „că fără vrearia şi 
socoteala Dumnezeilor nici binele a agonisi, nici de rău a ne feri nu putem”; 


hipperbate (separarea de cuvinte care din punct de vedere gramatical sunt 
unite): „tu ale noastre ai strămutat obiceiuri”. 

Costineştii, care vorbeau cu uşurinţă limba latină, s-au deprins cu 
asemenea inversiuni ale părților de propoziție, încât, în căutarea unui efect de 
armonie ritmică sau în necesitatea de a sublinia un sens, le-au utilizat şi în 
opera lor originală. Găsim, bunăoară, în cronica lui Miron Costin, expresii în 
care verbul este aruncat la sfârşitul propoziției: „să fie spre învățăturile 
scripturei mai plecată a locuitorilor țării noastre voie” |] sau altele în care 
atributul este despărțit de substantiv şi verbul de complement prin intercalarea 
altor părți de propoziție: „multe obiceiuri intrU acest neam trăiesc a italia-nilor 
până astăzi”; „au fost a resipei casei lui Vasile Vodă pricină”; ori cu 
complementul direct sau cel indirect aşezate înaintea verbului de care depind: 
„puştilor apucase cazacii de le stricase roatele” ş.a., ş.a. 

Cronicarii moldoveni sunt dar premergătorii şcoalei latiniste şi în ceea ce 
priveşte punerea în circulație a ideii de latinitate a neamului şi în ceea ce 
priveşte năzuința de a împământeni în limbă construcții sintactice latine. 

Ei au deschis astfel drumul în limba literară inversiunilor topice pe care 
aveau să le mânuiască cu atâta arta marii lirici ai veacului al XIX-lea. 

ION NECULCE 

Colegul de divan al lui Nicolae Costin, lon Neculce, ocupă, prin resursele 
nesecate ale darului său de povestitor, locul cel mai de frunte pe linia 
ascendentă a cronicarilor moldoveni. 

Tatăl său, lenachi Neculce, care se găseşte amintit în documente pe la 
1679-1685 ca grămătic, era un om cult pentru vremea lui, căci un act al fiicei 
sale, Sanda, ne destăinuie că „avea cărți greceşti” şi că era „om spudeos 
<T!lou8aToţ = serios, grav, important), precum îl ştie toți”. Aceste şi alte calități 
sufleteşti l-au ajutat să ia în căsătorie pe fiica marelui boier de la curtea lui 
Vasile Lupu, Iordache Cantacuzino, despre care vorbeşte cu atâta admiraţie 
Miron Costin („cap ca acela abea de au avut ţara cândva sau de va mai avea”). 
Catrina Cantacuzino aducea ca zestre soțului său 25 de sate. 

Cronicarul este singurul băiat născut din această căsătorie; a mai avut 
două surori, dintre care una s-a măritat cu Ştefan Luca, vistiernicul lui 
Dimitrie Cantemir şi tovarăşul de exil al cronicarului, alta măritată în Tara 
Românească cu Done vistierul. 

Ion Neculce era numai în vârstă de 14 ani, când familia sa a fost zguduită 
de o groaznică nenorocirE. În 1686, când loan Sobieski se întorcea de la 


despresurarea Vienei şi când podgheazuri polone cutreierau Moldova, jefuind şi 
dând foc, a fost prădat şi ars conacul familiei cronicarului din Prigoreni, iar 
tatăl, lenachi Neculce, care era pe atunci vistier cămăraş de ocnă, a fost tăiat 
de poloni în Târgul-Ocnei. Atunci familia, îngrozită, pleacă împreună cu bunica, 
văduva lui Iordache Cantacuzino, şi cu fiul acesteia, Iordache stolnicul, la 
rudele lor din Muntenia, familia stolnicului Const. CantacuzinO. În acest exil 
bunica moare. După patru ani de pribegie, când în domnia lui Constantin 
Cantemir lucrurile se mai liniştesc în Moldova, pribegii se întorc la căminurile 
lor. 

În anul următor, 1691, Neculce apare între micii slujbaşi de la curtea 
domnească. În toamna anului! când fiica lui Constantin Brâncoveanu, Măria, 
logodită la Constantinopol cu Constantin Duca, veni la laşi, însoțită de mama 
sa şi de stolnicul Constantin Cantacuzino, pentru celebrarea căsătoriei, 
Neculce făcea şi el parte din alaiul tânărului mire. „Atunce, pre ace vreme şi eu, 
loan Neculce, vel vornic, eram tânăr postelnic şi mergeam cu alți postelnici 
împreună, cu toiage a mână, pre gios, înaintea domnului”, care-i urma călare, 
cu surgu-ciul pe cap. 

În vara anului 1700, sub Antioh Cantemir, când moldovenii primiră 
firmanul — îmbucurător pentru ei („se învoieşă toată ţara pentru acea veste”)- de 
a se retrage garnizoana turcească din Camenița şi a se preda cetatea polonilor, 
Neculce, care înaintase vătaf de aprozi, se afla cu domnul său la Nistru. 

În acest timp, el se căsătoreşte cu nepoata de soră a domnului, cu Măria, 
fiica lui Lupu Bogdan biv-hatman, care îi aducea ca dotă: cinci sate în Hotin şi 
Dorohoi, câteva sălaşe de ţigani şi o sumedenie de vite: o herghelie de cai, 40 de 
vaci, 20 de boi, 100 de oi, 200 de stupl. În anul următor, învoindu-se „frățeşte” 
cu cumnatul său Ştefan Luca şi cu sora sa mai mică. Sanda, înaintea 
mitropolitului şi a verilor lor, el primeşte din partea „de comând” a mamei sale; 
şapte sate şi patru fălci de vie la Cotnari şi la Nicorești. 

Astfel, fără să ajungă în moşii pe Grigore Ureche, Neculce era şi el — ca şi 
Miron şi Nicolae Costin - unul dintre marii proprietari de pământuri ai 
Moldovei. 

Neculce nu s-a putut bucura multă vreme de rudenia cu domnul, căci în 
toamna anului 1701, Antioh Cantemir este înlocuit cu Constantin Duca. 

În 1705 el este însă în suita lui Antioh Cantemir la Constantinopol şi este 
față la pâra pe care boierii Moldovei, din îndemnul noului domn, o aduc 
împotriva lui Mihail Racoviţa. Intrând în Moldova cu Antioh Cantemir, Neculce 
este ridicat la rangul de mare spătar şi, în această calitate, este trimis ca sol — 
el, care petrecuse o parte din copilărie în Muntenia - la curtea domnească din 
Bucureşti, cu prilejul nunţii fiului mai mare al lui Brâncoveanu, Dinu, cu fata 
vornicului lon Balş din Moldova. A fost o nuntă bogată şi plină de fast, „care să 
zicem - spune Neculce - nu era nuntă domnească, ce putem zice crăiască”. 

În anul următor, când Antioh Cantemir, din porunca turcilor, pleacă, 
împreună cu toată boierimea şi cu salahori, să întărească cetatea Tighinei, 
Neculce, împreună cu Ilie Cantacuzino şi Ilie Catargiu, este lăsat de domn în 
laşi caimacam, ca să poarte grijă de trebile țării. Dar încrederea pe care i-o 
arată unchiul soției sale îi este fatală, căci Antioh, fiind înlocuit, încă de pe 


când se afla la Tighina, cu Mihai Racoviţa, acesta îl trece şi pe el într-un izvod 
de boierii care trebuiau prinşi şi închişi înainte de sosirea lui în laşi. Neculce 
însă, până a nu sosi seimeni la gazda lui, simțindu-se în cumpăna morții, 
încalecă repede şi fuge în Polonia. Acolo a stat câtăva vreme —el nu precizează 
cât —- până când şi-a „făcut pace cu domnia” şi s-a întors la casa lui, având 
cinste şi căutare din partea domnului. 

Sub celălalt unchi al soţiei sale, sub Dimitrie Cantemir, Neculce este din 
nou ridicat în fruntea treburilor publice ale Moldovii. „lară mai de credinţă şi 
mai ales toate trebile domniei erau după mine, loan Neculce, vel spătar”, 
mărturiseşte el însuşi. De aceea, când Dimitrie Cantemir încheie alianța cu 
Petru cel Mare şi se hotărăşte să se arunce^în viitoarea războiului, trebuind să- 
şi acopere primele mişcări, ca să nu fie simţit de turci şi de boieri, el 
încredințează postul important atunci, de mare hatman - am zice azi: ministru 
de războilui Neculce. Cronicarul, învinuit mai târziu de colegii săi de divan că 
el, prin sfaturile lui, a adus dezastrul Moldovei, se apără susținând că el n-a 
ştiut — deşi încheierea alianţei se făcuse prin cumnatul său — de legăturile lui 
Cantemir cu Petru cel Mare decât atunci când ruşii au sosit la Prut. „Atunce 
am ştiut şi eu că au fost scris Dumitraşco Vodă să vie moscalii, că eu tot 
gândeam că vom purcede în gics spre Huşi, precum sfătuisem; iară dacă am 
înțeles că au sosit moscalii la Prut, mult m-am mirat şi am zis lui vodă să scrie 
să se întoarcă moscalii înapol. Şi să se lase de moscali, că poate să-i bată turcii, 
şi tătarii or robi ţara. Pui pre Dumnezeu martur că aşa i-am zis şi tare am 
stătut, că doar l-oi întoarce, şi n-am putut.” Dimpotrivă, Cantemir, mâniat, i-ar 
fi răspuns: „.că voi toți vă chivernisiți cu toții ca să rămâneți la creştini, şi 
numai eu singur să rămâi pentru voi la păgâni, că v-am văzut eu credința 
voastră, că aţi fugit toţi”. Într-adevăr, boierii, temându-se că turcii vor intra în 
Iaşi, după un zvon răspândit într-adins de Dimitrie Cantemir, fugiseră. Dar unii 
dintre ei intraseră mai demult în tratative cu ruşii, peste capul domnului. Când 
Cantemir cheamă boierii care mai rămaseră cu el în laşi şi le comunică alianța 
cu ruşii, aceştia, bucuroşi, se grăbesc să răspundă: „Bine ai făcut măria ta, de 
te-ai închinat”. După aceasta, Dimitrie Cantemir, încălecând, a plecat în tabăra 
rusească de la Prut, ca să orânduiască cele necesare, iar pe Neculce 1-a lăsat 
de paza doamnei în Cetăţuie, temându-se să nu lovească turcii pe doamnă, în 
urma lui. 

Neculce a fost astfel şi părtaş la drama care a urmat şi a trăit, cu toți 
contimporanii săi, fiorul acelor zile de înviorare sufletească, în care mişcările şi 
freamătul oştirilor şi zăngănitul armelor ruseşti pe pământul Moldovei trezise 
nădejdea mântuirii de sub vitrega stăpânire păgână. 

El a fost martor la intrarea lui Petru cel Mare în laşi, la primirea lui în 
palatul domnesc, la masa pe care a dat-o domnul în cinstea împăratului, a 
închinat şi el cu Petru cel Mare un pahar de vin franțuzesc la ospățul pe care 
împăratul 1-a dat în tabăra sa, domnului şi boierilor moldoveni, şi, în sfârşit, 
ceea ce este mai important, el a condus pe câmpul de luptă operaţiile corpului 
de armată moldovenesc. Astfel a avut prilejul să cunoască deaproape pe ţarul 
care a deschis o eră nouă în istoria Rusiei şi al cărui portret avea să-l 
zugrăvească aşa de sugestiv în opera lui. Descrierea luptei pe care a dat-o în 


cronica sa este un izvor istoric de care s-au folosit şi istoricii ruşi pentru epoca 
lui Petru cel Mare. Dealtfel, fragmentul fost pus la îndemâna istoricilor străini 
încă din 1845 de M. Kogălniceanu, într-o foarte bună traducere franceză. 

La un moment dat, împăratul, răzlețit cu un mic pâlc de armată de 
trupul cel mare al oştirii ruseşti şi încolțit de turci şi tătari, cheamă pe 
hatmanul Neculce şi-l întreabă dacă cutează, cu 200 de dragoni şi 100 de 
moldoveni, să-l scoată pe el şi pe împărăteasa, călări, în Ţara Ungurească. 
Neculce, cumpănind împrejurările, îi arată că este un lucru „prea cu grijă mare 
a ispiti să nu cadă la vreo primejdie”, dar cu bunul lui simţ practic izbuteşte să- 
1 scape pe împărat din încurcătură. Pornesc călări în toiul nopţii, pe întuneric, 
„de nu se vedea nici mâna”, pe malul Prutului, pe când coastele dealului şi 
câmpul tot până la Huşi erau luminate de focurile turcilor şi ale tătarilor şi, 
mergând toată noaptea, ajung în zorii zilei să se împreune cu tabăra rusească 
de la Stănileşti. Lupta, începută cu însuflețire, este însă nenorocită pentru 
creştini, care, copleşiți de numărul mare al turcilor, sunt în cele din urmă 
încolțiți şi înconjurați. Cu toate stăruințele generalilor nemți care cereau 
continuarea războiului şi cu toate rugămințţile lui Dimitrie Canemir şi a 
boierilor moldoveni, Petru cel Mare, sfătuit de împărăteasă şi de generalii ruşi, 
se vede nevoit să ceară pacea. 

Turcii cereau pe Durnitraşco-vodă, dar izvoare ruseşti ne informează că 
Petru cel Mare ar fi spus, cu un desăvârşit simț de loialitate, că „mai bine voi 
ceda turcilor ţara mea până la Curse, decât pe principele care, din iubire față 
de mine, şi-a pierdut ţara”. Turcii stăruind, ruşii le răspund că din războiul 
dintâi nu se ştie ce s-a făcut, pierit-a sau a fugit, că ei bănuiau că a trecut la 
turci. 

Pribegia. Cu Dimitrie Cantemir, care nu mai avea să se întoarcă niciodată 
între ai săi, pleacă în pribegie şi boierii care-i fuseseră devotați, urmați de 
popor, între care şi hatmanul Neculce. Erau 448 de boieri şi slujbaşi, urmați de 
4000 de oameni din popor, bărbați şi femei. 

În Rusia, Petru cel Mare dăruieşte moldovenilor, puşi sub autoritatea iui 
Dimitrie Cantemir, sate şi moşii în regiunea Harcovului. Dar acolo, pe pământ 
străin, departe de căminurile lor, încep fricţiuni între domn şi boieri. Dezamăgit 
şi amărât de prăbuşirea planurilor sale, Dimitrie Cantemir îşi schimbase firea, 
„Dumitraşco Vodă - ne spune Neculce — nu vrea să ţină pe moldoveni cu 
dragoste, ca pe nişte străini ce şi-au lăsat casele şi s-au înstrăinat pentru 
dânsul; el vrea să-i ție mai aspru decât în Moldova, că i se schimbase firea într- 
alt chip, nu precum era domn în Moldova, ce precum era mai înainte, pre când 
era beizadea tânăr, în zilele frăține-său Antioh Vodă, încă şi mai rău, şi iute la 
beţie, şi se scârbia de fiece, şi uşa îi era închisă.” 

Neculce nu se putea apoi împăca nici cu viața din Rusia, „unde nu sunt 
oamenii slobozi să meargă unde le este voia, nici la împărăție, fără ucaz; şi ncaz 
nu vor să facă, ca pentru să nu facă cheltuială împărăției”. 

Doi ani de zile Neculce a trăit cu amărăciune la Harcov, pe lingă Dimitrie 
Cantemir, stăruind necontenit să i se îngăduie întoarcerea în ţară. În cele din 
urmă, i se învoieşte înapoierea la căminul său. 


Despărțirea de Dimitrie Cantemir şi de boierii moldoveni este 
înduioşătoare. Domnul, doamna, boierii, cu toţii îl sfătuiesc să mai rămâie, că 
„nu şi-o putea face pace şi va pieri de turci”. Domnul se îndatora să intervină 
pe lângă împărat pentru el; generalul Şeremetiev însuşi, cel care condusese 
armatele ruseşti la Stănileşti, făgăduia să-i obțină de la ţar sate şi moşii, dar 
Neculce, -cuprins de nostalgia țării şi de grija copiilor săi pe care-i avea cu sine 
(„. Viața mea îmi era cum era, dar mai mult îmi era pentru copiii 
meilacevorrămânea.”), stă neclintit în hotărârea sa. El îşi ia astfel inima în dinți 
şi, plecând din HarcoV^i intră în Polonia şi ajunge la hotarele Moldovei. Dar aci 
îl aşteptau alte surprize. 

După înfrângerea de la Stănileşti, ţara fusese dată pe mâna hoardelor de 
tătari, care jefuiau, robeau şi dădeau foc satelor, încât — zice un act 
contimporan — „mai <că> era sfârşitul acestui pământ de istov”. În acele 
împrejurări — grăieşte mai departe actul — „fratele nostru Lupu vornicul, văzând 
pieirea noastră a tuturar”, înfruntând primejdia, „s-a dus cu capul a mână” în 
tabăra turcească şi a căzut la picioarele vizirului şi ale hanului tătăresc, cerând 
iertare pentru țară. Din cronica lui Neculce ştim că, în timpul luptei de la 
Stănileşti, Lupu, presimțind dezastrul, se despărțise de Cantemir, îşi făcuse o 
tabără aparte şi intrase^în legături cu turcii. Vizirul şi hanul, mustrând pe 
Lupu pentru hainlâcul ţării, se înduplecă, potolesc prada, întorc robii şi-l 
însărcinează pe Lupu cu căimăcămia țării. Lupu însă, apucându-se să împileze 
pe slujitorii şi căpitanii ce fuseseră în tabăra ruşilor, este pârât la vizir, care nu 
ieşise încă din Moldova şi care, mâniat, porunceşte ca Lupu să fie pus în 
lanţuri şi dus la Vama, unde stă închis doi ani. Scăpând din închisoare şi 
întorcân-du-se în Moldova sub Nicolae Mavrocordat, el se plânge în divanul 
domnesc că a fost în „mare primejdie de cap” şi că toată năpasat lui şi a țării a 
venit din pricina sfetnicilor lui Dimitrie Cantemir, loan Neculce hatmanul şi 
Ştefan Luca vistiernicul, „care au fost umblat de au adus pre țarul moschicesc 
cu oşti şi au luat şi bani de au făcut oaste”. Divanul a considerat faptele celor 
doi pribegi ca viclenie — trădare, cum am zice azi — şi, potrivit vechiului drept 
românesc, moşiile lor au fost confiscate şi trecute pe seama domniei, pentru ca 
apoi să fie dăruite, în parte, lui Lupu, pentru serviciile pe care pretindea că le-a 
adus țării. 

De la marginea țării unde ajunsese, Neculce roagă pe Mavrocordat să 
intervie pentru el la Poartă, ca să obțină firmanul prin care să i se îngăduie 
întoarcerea în patrie. Domnul intervine, dar vornicul Lupu, care pusese mâna 
pe moşiile pribeagului, „sta de zi şi de noapte de-i făcea împiedicături şi tur- 
burări despre turci şi despre alţii, ca să nu vie în pământul său”, ci să piară 
între străini. Până la obținerea firmanului, Neculce, după sfatul domnului, 
trimite în țară pe „giupâneasa sa”; dar din pricina lui Lupu, femeia trebuie să. 
„stea tăinuită în ţară, mai mult prin păduri”. 

Tocmai se obținuse de la turci firmanul de iertarea lui Neculce, când 
Mavrocordat este strămutat în Muntenia, şi atunci, prin stăruințele vornicului 
Lupu, firmanul se rătăceşte,. Curând apoi, zările se turbură din nou în 
Moldova: cătane ungureşti şi ciambururi tătăreşti pătrund în țară şi o pradă, 
iar pe urma lor se întinde foametea şi ciuma. 


Abia peste şapte ani se ivesc împrejurări mai prielnice pentru întoarcerea 
lui Neculce, şi este într-adevăr mişcător să vezi cum, în contrast cu răutatea şi 
lăcomia hapsânului său coleg de divan, Neculce găseşte un ocrotitor statornic 
în domnul străin de pământul țării, Nicolae Mavrocordat. lată cu ce bunătate 
sufletească răspunde el la un răvaş al pribeagului, în 9 iunie 1719: „Cinstitului 
şi al nostru priiaten, dă bine voitoriu, dumnealui hatmanul, de la Dumnezeu 
sănătate pohtim dumitale. Prieteneasca scrisoarea dumitale, încă fiind pe cale, 
o am luaT. Scrisele toate le-am înțeles. Iar acum nu lipsim a încredința pre 
dumneata ca să ştii că te avem pre dumneata în dragostea noastră, şi, cu ce s- 
ar putea spre folosul dumitale nu vom lipsi, fiindu-ne milă dă streinătatea 
dumitale. Că şi în domnia noastră dintâiu, n-ai fost uitat dumneata de noi, ci 
încă şi ferman atuncea am fost scos de la stăpâni, ca să vii dumneata în patria 
dumitale. Şi acel ferman au fost la lamandi şi ne mirăn cum n-au venit la mâna 
dumitale — (motivele le cunoaştem acum). Despre părțile acele orice s-ar înoi, 
pohtim pe dumneata să nu lipseşti a ne înştiința.” întoarcerea în Moldova. Cu 
sprijinul lui Nicolae Mavrocordat, care domnea atunci în Muntenia, şi cu 
ajutorul lui Mihail Racovița, noul domn al Moldovei, loan Neculce, după o 
pribegie de nouă ani de zile, se poate întoarce în sfârşit la căminul părintesc, în 
1720, şi are atunci în divanul domnesc un lung proces cu văduva vornicului 
Lupu şi cu fiul acestora, Iordache vel căpitan de codru, pentru redobândirea 
moşiilor răpite. Din fericire, au răzbătut până la noi actele procesului, care 
luminează în chip neaşteptat nu numai un colț din vechea viață juridică a 
Moldovei, ci şi o latură din personalitatea cronicarului, întrucât actele reproduc 
pe larg apărarea lui în divanul domnesc. 

Neculce începe prin a spulbera învinuirea ce i se adusese în lipsă şi care 
dăinuia încă la sosirea lui, că el ar fi adus pe ruşi în Moldova. Nu putea „fi el 
hainic” şi nici „Dumitraşco Vodă să ridice împărăţia Moscului” asupra Porții, ci 
războiul între ruşi şi turci izbucnise cu două-trei săptămâni mai înainte de 
intrarea lui Dumitraşco-vodă în scaun, din pricina lui Carol al XH-lea, fugit 
atunci la TighinA. În ce priveşte învinuirea că el şi cumnatul său au sfătuit pe 
Cantemir să se închine lui Petru cel Mare, „dumnealor - spune actul — deteră 
samă cu frica lui Dumnezeu, cum ei nu l-au sfătuit, nici l-au îndemnat să se 
închine, numai slugi au fost; n-au putut taina lui, după ce.au 

%v”ăzut-o, să o vădească”. „Eu taina stăpânului — spune el şi în cronică — 
căruia i-am mâncat pită, n-am putut-o descoperi, uitându-mă la Sfânta 
Scriptură.” Dar — adaogă el mai departe, în apărarea sa - „toată boierimea au 
fost bucuroşi muscalilor şi greşiți Porții”. Când Luca vistiernicul s-a dus cu 
cărți de la Dimitrie Cantemir la Petru cel Mare, a găsit acolo soli trimişi mai 
dinainte de boieri, fără ştirea lui Dumitraşco-vodă şi, zicând acestea, Neculce 
scoate „un „vrav de cărți” ale sfinției-sale părintelui mitropolitului, kir Ghedeon, 
ale lui Antohi hatman şi ale lui Savin banul şi ale altor mulţi, toți chemând pe 
ruşi cu „înbunături deşerte”. Însuşi vornicul Lupu, care pretindea că a rămas 
singur credincios Porții, „când au început a trece vizirul Dunărea în această 
parte, îndată au repezit la împăratul Moscului de i-au dat de ştire cum că 
vizirul trece Dunărea. Dacă au fost dumnealui drept Porții, pentru căci <ce> au 
dat ştire moscalilor că trec turcii Dunărea?” Nu-i adevărat apoi că Lupu s-a dus 


cu „capul a mână” la vizir pentru țară, ci a fost adus cu sila, iar dacă pe urmă a 
fost dus în lanţuri la Varna, aceasta s-a întâmplat din pricina lăcomiei lui. Şi 
răspunzând acestea — spune conceptul procesului — „dumnealui Ion hatmanul 
cu glas mare - mai exact ar fi fost: mişcat — înaintea noastră şi a tot sfatul 
nostru, cu blastăm au grăit, de-l va lua sfinţie sa părintele mitropolitul şi cu 
toți boierii sfatului nostru asupra sufletelor lor, precum este numai el singur 
vinovaT. Şi alții nici au fost bucuroşi, nici au fost amestecați, nici sunt vinovaţi; 
atunce nu numai de Boian <satul lui Neculce) să fie el păgubaş, ci şi de viață să 
fie pierdut”. 

Aceste cuvinte ale pribeagului care trecuse prin atâtea suferințe au făcut 
o adâncă impresie şi au trezit în sufletele colegilor săi de odinioară, înfundați 
cu propriile lor „cărți”, amintirile trecutului şi conştiinţa dreptăţii. Şi atunci — 
încheie actul — „sfinția sa părintele mitropolitul şi toți boierii sfatului îndată ş- 
au mărturisit înaintea noastră cum toți au fost vinovați şi amestecați şi 
bucuroşi moscalilor şi greşiți prea luminatei Porţi, niciunul nu s-au cutezat să- 
1 ia cu sufletele sale”. Domnul însuşi, deşi Iordache Lupu Costachi îi era rudă — 
căci se spune în acelaşi act că ţinea în căsătorie „o nepoată de frate” — totuşi 
mărturiseşte în hotărârea sa că „el, care a fost de trei ori domn din vrere lui 
Dumnezeu”, n-a pomenit „să ia domnul moşiile altor boieri să le dea altora, fără 
de vină”. Astfel se recunoaşte în divanul domnesc nevinovăția lui Neculce şi 
este repus în drepturile sale. 

Cronicarul avea atunci 48 de ani. Cariera lui politică nu era încă 
încheiată, în 1727 Neculce făcea parte din divanul lui Grigore Ghica-vodă, ca 
vel vornic al țării de jos, dregătorie pe care o avusese mai înainte şi Grigore 
Ureche. Legăturile dintre el şi domn erau aşa de prieteneşti, încât în 1733 el 
primeşte pe domn, ca oaspe, la moşia sa Prigorenii din ţinutul Dorohoiulul. În a 
doua domnie a lui Grigore Ghica, Neculce, înaintat în vârstă — avea peste 60 de 
anieste numit judecător în laşi dimpreună cu boierii cei mari „la toate trebile şi 
judecăţile să fie nelipsiţi”. Totuşi suferințele nu i-au fost cruțate nici la 
bătrâneţE. În 1740, pe timpul intrării ruşilor în ţară, rămânând în laşi 
împreună cu copiii săi, a fost pârât de „ciocoi şi alți neprieteni” domnului 
Grigore Ghica, care l-a închis câteva zile, dar pe urmă, convingându-se de 
nevinovăția luL-a pus în libertate. 

A murit între 25 februarie 1745 şi 12 ianuarie 1746, în vârstă de 73 de 
ani. 

CRONICA LUI ION NECULCE 

Viaţa lui Ion Neculce e plină de elemente dramatice în întorsăturile ei 
neaşteptate: aci caimacam de domn, conducând în laşi treburile țării, în vreme 
ce domnul se afla cu boierii la Nistru, aci silit — în cumpăna morţii — să încalece 
repede şi să fugă în Polonia, aci mare hatman al Moldovei, închinând cu Petru 
cel Mare la masă şi conducând apoi pe câmpul de luptă armata moldovenească, 
aci pribeag în suita lui Dimitrie Cantemir prin sudul Rusiei, aci la granițele 
țării, gata să treacă Nistrul şi să-şi revadă plaiurile părinteşti, aci din nou 
amărât, văzând că i se închid nouă ani drumurile întoarcerii în țară şi că 
moşiile îi sunt răpite. Rareori o viață omenească a cunoscut drumuri atât de 
întortocheate, cu suişuri şi coborâşuri neaşteptate, cu bucurii şi satisfacţii 


scurte şi cu suferinţe îndelungate. Dar toate aceste reversuri ale soartei, dacă i- 
au măcinat iluziile tinereţii, în schimb i-au întărit şi lărgit personalitatea, căci 
nimic nu desfundă mai bine puterile care zac latent în adâncul sufletului decât 
ciocnirile continui cu realitățile vieţii. Reintrând în Moldova la vârsta de 50 de 
ani, după o viață zvânturată. Ion Neculce era un om format, cu o bogată 
experiență a lumii şi cu o largă înțelegere a celor omeneşti. 

Târziu, după pragul a 60 de ani de viață, când patimile s-au domolit şi s- 
au aşezat la adânc, ca mâlul pe prundişul unei ape limpezi, fostul hatman al lui 
Dimitrie Cantemir s-a apucat să scrie „cele câte s-au tâmplat în viața” sa şi 
pentru care n-avea nevoie de istoric străin, căci erau scrise în inima lul. În 
precuvântarea cronicii, Neculce ne spune că este biv vel vornic — adică fost 
mare vornic al țării de sus. Neculce a ajuns vornic mare la 1731-1733, în 
domnia lui Grigore Ghica. Dacă el semnează „fost mare vornic”, urmează că a 
scris cronica după 1733, adică după vârsta de 61 de ani. 

N. Iorga a adunat, în Istoria literaturii româneşti, volumul II, toate datele 
din cronica lui Neculce în care bătrânul boier face aluzie la viața sa şi care pot 
servi ca puncte de sprijin pentru datarea operei. Din toate reiese că Neculce şi-a 
scris cronica după 1733 şi că până în ultimii ani ai vieții, mâna tremurândă 
aşternea pe hârtie, pentru urmaşi, letopisețul țării. Povestind, la vârsta de 66 
de ani, purcederea domnului Grigore Ghica la Nistru, ca să ridice pustele pe 
care le îngropase muscalii şi să le ducă la Tighina, el adaogă: „Aceste toate s-au 
lucrat într-acest an, de la noiemvrie la veleat 7246 <1738> pân la istovul lui 
noiemvrie la veleat 7247 <1739>, şi ce s-a mai lucra, s-a scrie la rândul 
său”Reluând, după un scurt răgaz, pana, el continuă imediat: „Iară acum am 
început a scrie că în anul 7247, după ce au mers Grigore Vodă în laşi, ciuma s- 
au mai potolit”. Îl surprindem deci pe bătrânul cronicar aşezat la masa lui de 
scris, în liniştea patriarhală a moşiei sale, înmuind pana în cerneală ca să 
însemne cronica zilei. Astfel a scris până la capăt; ultimele rânduri sunt din. 20 
iulie 1743: urcarea în domnie a lui loan Mavrocordat. Doi ani mai târziu 
Neculce închidea ochii pentru totdeauna. 

Cronica lui Neculce cuprinde istoria Moldovei de la Dabija-vodă (1661), 
de unde o părăsise Miron Costin, până la 1743; un răstimp de 82 de ani. 

Asupra izvoarelor, cronicarul însuşi ne dă următoarele indicații: „Iară de 
la Dabija Vodă înainte îndemnatu-m-am şi eu loan Neculcea biv vel vornic de 
țara de sus a scriere întru pomenirea domnilor; însă până la Duca Vodă cel 
Bătrân, l-am scris de pe nişte izvoade ce am aflat la unii şi alții şi din auzitele 
celor bătrâni boieri (izvoadelesânt, după cum s-a văzut, p. 322-325. Letopiseţul 
lui Damian Dubău), iară de la Duca Vodă cel Bătrân înainte — continuă Neculce 
- până la domnia lui loan Mavrocordat, nici de pre un izvod a nimărui, ce am 
scris singur dintru a mea ştiinţă, câte s-au tâmplat de au fost în viața mea.” 

Aşezându-se să scrie, ca un moşneag înțelept şi sfătos ce era, toate cele 
trecute, pentru ca „frații săi cetitori” să ştie „a se ferire de primejdii”, 
Neculce.are, în ciuda vârstei, un suflet cald, în care amintirile păstrează toată 
prospețimea lor. Timpul ştersese mărunțţişurile vieţii lipsite de interes, dar 
icoanele şi pățaniile care-l impresionaseră mai puternic se desprind din 
amintire vii, ca în clipa în care le-a văzut de aproape sau le-a trăit intens. 


Cronica lui Neculce, în continuarea cronicii lui Miron Costin, înfăţişează 
una din fazele cele mai dramatice ale istoriei moldoveneşti: epoca de prăbuşire 
a domniilor moldoveneşti şi începuturile domniilor fanariotE. În dezlănțuirea 
războaielor crâncene dintre creştini — germani, poloni şi ruşi — de o parte şi 
turci de altă parte, domniile moldoveneşti cad ca frunzele vânturate în furtuni. 
Sunt pagini încordate de intrigi, de decădere națională, de umilință deprimantă, 
pe care le simțim din tablourile sumbre pe care ni le înfăţişează cronicarul. lată 
bunăoară într-un loc pe domnul Moldovei şi pe cel al Ţării Româneşti chemaţi 
la sfat în cortul paşei la Hotin, pentru ca paşa să răcnească la ei şi să „scoată 
hangerul ca să-i lovească”. Iată într-alt loc pe Antonie-vodă, care a făcut mult 
bine țării, închis şi chinuit de turci în temniță, „şi l-au bătut şi l-au căznit în fel 
de fel de cazne; până şi tulpanuri subțiri îl făcea de înghițea şi apoi le trăgea 
înapoi, de-i scotea mațele pe gură. Şi l-au făcut de au dat o mie de pungi” ca să 
scape. Şi „după ce l-au slobozit turcii şi s-au apropiat de casă, şi numai ce au 
văzut că-i arde şi casa”. Uneori tragicul se împleteşte cu comicul, ca în dramele 
shakespeariene. Boierii munteni plângându-se vizirului împotriva lui Grigore 
Ghica, în timp ce acesta „după perdeaua vizirului asculta toate. Şi vizirul zisu- 
le-a: Alegeţi-vă un domn dintre voi, pe cine vă va plăcea şi veniți mâine 
dimineaţă să vi-l fac.” Când a doua zi boierii se duc cu Drăghici Cantacuzino, 
fratele lui Şerban, în frunte, la vizir „să-l îmbrace cu caftan şi au intrat în casă, 
la vizirul”, rămân încremeniți. Vizirul le scoate înainte pe Grigore Ghica 
căftănit. 

Rareori într-un tablou sumbru din aceste vremuri pătrunde o rază de 
soare, ca atunci când ne înfăţişează pe lliaş, feciorul lui Alexandru-vodă — care 
murise „sărac şi la mare lipsă şi cu datorii multe” — mergând pe ulițele 
Costantinopolului, „după oasele tatâne-său, la îngropare, cu multă grijă şi frică 
de datornicii tatâne-său, să nu-l prinză, să-l închiză”. Este deodată ridicat şi 
dus, fără să ştie de ce şi unde („foarte rău să spăriesă”), „la saraiu, de l-au 
îmbrăcat împăratul cu caftan de domnie, de l-au pus domn în locul Ducăi 
Vodă”. lată-l mai departe şi pe Duca, în a doua domnie, după ce gătise podul 
peste Nistru şi aştepta pentru slujba adusă oştirilor turceşti să fie răsplătit cu 
caftan domnesc, că este ridicat pe sus, la un semn al împăratului, şi „l-au dus 
de l-au închis la başceauş”. „Atunci s-au văzut Duca Vodă că este maziL. Şi 1l- 
au bătut împărăţia şi au cheltuit mulți bani şi era să piară.” Dramele de 
domnie se împletesc cu suferințele şi durerile-4ării în scene de un realism crud. 
Scena în care ne înfăţişează pe Duca-vodă, când, după ce a stors țara pentru a 
plăti biruri turceşti, este ridicat de poloni şi dus pentru totdeauna pe drumul 
exilului, impresionează cu atât mai puternic, cu cât este mai concis povestită: 
dus „într-o sanie cu doi cai, unul alb şi umil murg 1 şi cu hamuri de teiu, ca 
vai de dânsul! Ocări şi su-dălmi, de auzea cu urechile. Şi agiungând spre 
Suceava la un sat, au poftit puţintel lapte să mănânce iar femeia, gazda, i-au 
răspuns: N-avem lapte să-ți dăm, că au mâncat Duca Vodă vacile din ţară. De 
l-ar mânca viermii iadului cei neadormiți! Că nu ştia femeia aceea că este el 
singur Duca Vodă! lar Duca Vodă, dacă au auzit aşa, au început a suspinare şi 
a pâânge cu amar.” 


Scenele povestite de cronicar sunt pline de mişcare, ca de pildă aceea a 
răzvrătirii poporului împotriva grecilor, în care cronicarul vădeşte şi un deosebit 
simț pentru psihologia maselor şi un rar dar de a evoca. 

Ura norodului revoltat împotriva grecilor cu prilejul mazilirii lui Dumi- 
traşco Cantacuzino, când târgul întreg se strânsese la curtea domnească şi, 
cățărat pe ziduri, huia, aruncând cu pietre şi cu bețe, este admirabil conturată 
într-un episod final. Gloata umpluse ulițele laşului şi fremăta de indignare, în 
acest vălmăşag, Fliondor Armaşul surprinde la gazdă pe un grec, Mavrodin 
paharnicul, pe care prinsese ciudă poporul şi — povesteşte Neculce — „l-au bătut 
şi l-au dezbrăcat, de l-au lăsat numai cu cămeşa, şi l-au pus pe un cal, îndărăt, 
cu fața spre coada calului, şi-i dedese coada în mâini de o ținea în loc de frâu, 
şi-l ducea prin mijlocul târgului la Copou, la primblare, şi-l privea tot norodul 
ziua amiază zi mare, şi-i ziceau feciorii ce-l duceau: « Zii, grece, cal murg la 
fântâna Bordii». Iară el nu putea zice cal murg la fântâna Bordii, ce zicea: 
«Alogo 2 murgo şto 3 funtina Bordii ». lară slugile lui Fliondor îi dau palme şi-i 
ziceau: «Zii, grece, bine, nu zice aşa! ». Acest fel de zeefet frumos, i-au făcut.” 

Miezul istorisirii lui Neculce îl formează însă domnia lui Dimitrie 
Cantemir. Deşi din 83 de ani cât îmbrățişează cronica domnia lui Cantemir n-a 
durat decât nouă luni, totuşi în economia operei ea ocupă a şasea parte din 
întreg. 

După vremurile „de cumpănă mare” pentru pământul românesc, pe care 
le-a înfățişat în toată dramatica lor încordare Miron Costin, scurta domnie a lui 
Dimitrie Cantemir păru, un moment, că deschide o epocă nouă. Până la ei, 
turcii, care puseseră un picior în Buda şi un altul în cetățile polone de la_ 
granița de sud, păreau că sunt de neînfrânt prin straşnica lor organizare 
militară. Dar victoriile câştigate sub zidurile Vienei dădură avânt nou creştinilor 
şi turcii păreau că apucă pe panta decăderii şi a prăbuşirii finale. Aceste 
evenimente aduc o înseninare şi în viața românească. 

Românii - până atunci târâţi cu sila pe câmpurile de luptă după 
steagurile turceşti, apăsaţi de biruri grele şi istovitoare, îngroziți la fiecare clipă 
de* şovăială de ciambururile tătăreşti, care aşteptau la Nistru porunca din 
Stam-bul pentru a încăleca şi a se răsfira în țară după pradă, robi şi pârjol —- 
românii, zic, răsuflau acum mai liniştiți. Triumful creştinătăţii părea că aduce 
şi dezrobirea lor din vechile capitulații. 

La această răscruce de drum în istoria românească, apare personalitatea 
lui Dimitrie Cantemir, care trăise o tinereţe întreagă în mediul Constantinopo- 

1 Pentru a simți puterea acestei imagini a desperecherii cailor, trebuie să 
ne transpunem,; în epocă şi în sufletul cronicarului latifundiar, care primise în 
dotă o herghelie de cai- 2ăXoyo<;(6), în greaca modernă - cal. 3 qx6 în greacă — 
la. 

Lului. El văzuse cu ochii dezastrul turcilor, aflase de strălucitele 
campanii ale lui Petru cel Mare şi, înainte de a se înscăuna în Moldova, intrase 
în legături cu ţarul, prin contele Tolstoi, ambasadorul rus la Constantinopol. 

Cu Dimitrie Cantemir era însă aproape toată boierimea Moldovei, după 
cum am spus. Răspunsul boierilor când D. Cantemir le comunică pactul cu 
muscalii: „Bine ai făcut, măria ta.” dovedeşte că domnul era în acord cu 


instinctul poporului său şi cu năzuinţele spre liberarea lui de sub capitulațiile 
paginilor. Scurta domnie a lui Dimitrie Cantemir a fost astfel ca un fulger în 
furtuna vremurilor. Un strigăt de deznădejde al unui popor oprimat care tânjea 
după libertate. Dar nenorocita luptă de la Stănileşti a spulberat toate iluziile şi 
a nimicit, pentru multă vreme, aspiraţiile spre libertate. 

Mişcătoarea dramă, pe scena căreia apar cele mai mari personalități ale 
veacului al XVII-lea din răsăritul european — Petru cel Mare, Carol al XII-lea şi 
Dimitrie Cantemir — dramă care a pus capăt domniilor pământene în Moldova, 
este înfăţişată de Neculce pe larg şi cu toate acele detalii care alcătuiesc 
coloritul specific al vremii. 

lată, mai întâi, portretul lui Dimitrie Cantemir, care, în tinerețe, se 
arătase „nerebdător, mânios, zlobiv la beţie”, încât îi ieşise „numele de om rău”, 
dar care, căpătând domnia, „ştiu să-şi piarză numele cel rău căci — spune 
Neculce — doară mai la vârstă venise, au doară chivernisise vieața lui unde nu 
era pace, că aşa se arăta de bun şi de blând, că tuturor le era uşile deschise, şi 
nemăreț, de vorovea cu toți copiii, încât începuseră toţi a se lipi de el şi a-1 
lăuda”. 

Tot astfel, în câteva linii concise, dar admirabil prinse, este schițat şi 
portretul lui Petru cel Mare: „împăratul era un om mare, mai înalt decât toți 
oamenii, iară nu gros, rotund la față şi cam smad, oacheş şi cam arunca 
câteodată din cap fluturând şi nu cu mărire multă şi cu pohvală mare ca alți 
monarhi şi umbla de multe ori ca un om de rând, pe jos, fără alai, numai cu 
două-trei slugi”. 

Întâlnirea lui Petru cel Mare cu Dimitrie Cantemir şi înfrăţirea ruşilor cu 
moldovenii, care vedeau în vecinii ortodocşi de la nord mântuirea patriei lor, 
este înfăţişată viu, cu toate notele ei pitoreşti care făcuseră senzație pe timpul 
acela: „Iară atâta dragoste arăta împăratul către Dumitraşco Vodă, unde văzuse 
că s-au închinat de bună voie lui, că să tindea cu amândouă mâinile şi 
cuprindea pre Dumitraşco Vodă de grumaz şi-l săruta pe față, pe cap şi pe 
ochi, ca un părinte pre un fiu al său”. 

La masa pe care Cantemir a dat-o în cinstea împăratului în „casa cea 
mare” din curtea domnească, împăratul n-a vrut să şeadă cu nici un chip în 
capul mesei, „ce au şezut în scaun, lângă masă, iar în capul masei au pus pre 
Dumitraşco Vodă. Şi se veseleau prea frumos cu vin de Cotnari şi lăudau vinul 
foarte, şi încă mai bine le plăcea vinul cel cu pelin, şi mult se mirau cum spre 
partea lor nu se face vin cu pelin aşa bun”. Povestind astfel intimitatea 
mesenilor, Neculce nu uită să adaoge că „după ce s-au sculat de la masă, au 
venit şi boierii ţării de s-au împreunat cu împăratul, şi le-au dires împăratul cu 
mâna lui tuturor câte un pahar de vin”. 

Neculce povesteşte apoi pe larg, cu amănunte interesante, cinstea cu care 
Petru cel Mare a primit pe Dimitrie Cantemir şi boierii moldoveni în tabăra de la 
Prut, în ajunul Sfinţilor apostoli Petru şi Pa vel. Oastea era înşirată de jur 
împrejur şi, după ce mitropolitul Ghedeon a slujit liturghie, ruşii au început să 
sloboadă tunurile-52 la număr - unul câte unul, toate pe rând; după aceea a 
venit rândul dragonilor, care erau înşirați pe cinci rânduri şi care au început „a 
slobozire flintele, însă nu totdeodată, ce începuse a slobozi deoparte, mergând 


focul, slobozind din om în om împregiur, ca şi cum ar merge fulgerul”. De acolo 
au trecut la conacul împăratului, unde se aflau întinse vreo cinci-şase corturi, 
iar sub corturi se afla întinsă, pe iarbă verde, masa, dar — ne spune Neculce — 
se săpase şi „şanţ pentru slobozitul picioarelor în jos”. Şi s-au aşezat acolo la 
masă împăratul şi cu Dimitrie Cantemir şi cu toți generalii, brigadirii, 
polcovnicii, căpitanii şi boierii „moschiceşti”, între care erau încadrați şi cei 15 
boieri ai Moldovei, „toți de-a rândul, cineş după cinstea şi boieria sa”. „. Şi era 
într-o miercuri — continuă Neculce - şi au mâncat tot carne pentru libovul 
împăratului creştinesc şi i-au cinstit împăratul prea bine şi frumos şi mai pre 
urmă ne-au închinat singur împăratul cu nişte vin a lui de la franțuji, care 
îndată cum au băut, cum au mărmurit toți de beți, bând de acel vin şi n-au mai 
ştiut cum au dormit într-acea noapte şi domnul şi boierii.” 

Dar, după vinul acesta al ruşilor, care le-a vrăjit minţile, domnul şi boierii 
aveau să se trezească în curând înaintea teribilei realități. 

Neculce are un extraordinar dar de a prinde psihologia maselor în 
mişcare. Se străvede în scrisul lui ochiul ager al hatmanului de oştire 
moldovenească, atent la toate mişcările şi la toate situațiile, prinzând din 
învălmăşeala mulțimilor tot ceea ce poate da povestirii sale contur şi culoare. E 
neîntrecut în descrierea bătăliilor. Lupta de la Stănileşti este ca un adevărat 
ziar plin de detalii senzaţionale. De la deschiderea ostilităților cu răscoala 
mahalalelor şi a slujitorilor din casele boiereşti împotriva turcilor din laşi 
(tăierea neguțătorilor şi spargerea prăvăliilor: „băcăliile sta vărsate pe ulițe de 
era sătui de copiii, strafide, smochine, alune era destule pre la toate babele”) 
până la tragicul act final când moldovenii, văzând din obuzul rusesc tătarii 
încărcați de pradă, se „slobozea asupra lor, ca să-şi scoată robii” şi când 
„ghinărarul Şeremet” îi împiedica „să se bată cu tătarii, că ei au făcut pace” cu 
ei, spre deznădejdea moldovenilor („Deci moldovenii au început a strigare şi a-l 
blăstemare şi a zicere cum n-or merge ei să se bată, că ei îşi văd părinții şi 
femeile şi feciorii lor robi la tătari, de-i auzea cu urechile, cum îl blestema”) — de 
la început până la capăt, Neculce evocă scene de un dramatism încordat. Toate 
mişcările şi toată zarva luptei defilează ca într-un film colorat sub ochii 
cititorului: dispozitivul de bătaie al armatelor creştine, tactica de luptă a ruşilor 
şi a turcilor, erorile de strategie comise şi viclenia lui Lupu Costachi care se 
înțelesese pe ascuns cu turcii, desfăşurarea atacului, bravura „gheneralului 
neamt Vitman”, care a căzut răpus de o „puşcă turcească” pe când îşi 
îmbărbăta grenadirii la atac, împresurarea armatei creştine, înflămânzirea 
ruşilor, tatonările păcii, stăruințele depuse de ghenerarii nemți, de Dumitraşco- 
vodă şi de boierii moldoveni pe lângă ţar ca să continue lupta, condiţiile păcii, 
acceptarea lor — şi, în sfârşit, exilul moldovenilor. 

Lui Neculce nu-i scapă niciunul din acele amănunte care însuflețesc 
narațiunea şi câştigă interesul cititorului. Astfel, povestind acele zile de fră- 
mântări, când Dimitrie Cantemir -— prin legământul încheiat în scris cu țarul — 
şi boierii săi erau convinşi că au croit un drum nou Moldovei şi au asigurat 
viitorul dinastic al familiei, privirea iscoditoare a bătrânului cronicar 
reîmprospătează un mic incident, nebăgat în seamă la început, dar care a fost 
ca o> prevestire fatală a celor ce aveau să se întâmple. Era după sosirea 


oştirilor ruseşti la Prut. Cantemir îndemna pe feldmareşalul Şeremetev să scrie 
„o carte” în limba turcească sultanului, că se închină Porții şi el şi tot Bugeacul. 
Şi atunci Şeremetev, gândind că nu e rea ideea lui Cantemir, a pus pe un copil 
al lui, care ştia bine turceşte, să scrie. Cantemir însă, neavând încredere în 
cunoştinţele de limba turcească ale copilului, a zis să scrie întâi „pre o ţidulă 
mică” vreo două rânduri, să vadă cum scrie. 

„„ Iară acel copil — povesteşte Neculce - fiind telpiz bun, au scris pre o 
țidulă aşa că: «Nu este mai mare blestemat în lume decât omul cela ce are o 
fărâmă de pâne în mână şi o leapădă pre aceea şi cearcă să afle alta mai mare 
», şi a dat-o lui Dumitraşco Vodă; iară Dumitraşco Vodă cetind, au zis copilului; 
«Hia gidi cahpolu» şi n-au mai spus lui Şeremet ce au scriS. Copilul, fiindu-i 
ruşine; numai ce au zis că au putut scrie.” 

Prăbuşirea lui Dimitrie Cantemir, care, după ce se zbătuse să facă a se 
recunoaşte pentru familia lui dreptul la tron, îşi vede, după lupta de la Stă- 
nileşti, soția şi copiii în primejdia de a cădea în mâna turcilor, este înfăţişată şi 
ea cu încordare. 

Neculce şi alți boieri îl sfătuiseră să nu-şi lase doamna în laşi, ci să o 
trimită la Hotin sau la Camenița, dar Dimitrie Cantemir, sigur în izbânda 
ruşilor, le-a răspuns mâniat că: „Să-şi ia el muierea, de se teme, şi să o trimită 
unde i-i voia, dar el pre doamna din laşi n-a clăti-o nicăeri”. După ce a văzut 
înfrângerea de la Stănileşti şi a văzut că turcii au înconjurat obuzul, gândind la 
ai săi care rămăseseră în laşi, s-a speriat „şi plângea şi întreba în toată oastea 
cine s-ar afla un voinic să iasă pre furiş să se sloboadă la Iaşi să dee ştire 
doamnei să fugă. Şi nime nu cuteza să se apuce să meargă. Apoi Dumitraşco 
Vodă, văzând că nu se găseşte nime, se ispitea el singur să meargă şi cu Brahă 
căpitan de darabani, şi îşi găsise şi cealmale şi haine turceşti, să se îmbrace şi 
să iasă noaptea din obuz, să intre în oastea turcească, că doară ar putea 
străbate la Iaşi, la doamna-sa, să o ieie şi să fugă”. Norocul lui a fost însă că 
muscalii nu lăsau pe nimeni să iasă din tabără fără ucaz, şi că Petru cel Mare 
n-a voit să-i dea ucazul, temându-se, cu drept cuvânt, să nu cadă în mâna 
turcilor şi să fie omorât. 

Figura romantică a regelui Carol al XH-lea apare şi ea fugar, prinsă însă 
în trăsăturile ei caracteristice: curajul şi cavalerismul. Lupta de la Tighina e ca 
un mic fragment de chanson de gestc. Paşa de la Tighina, care primise poruncă 
de la Țarigrad ca să-l scoată din Basarabia, de nu cu voie, atunci cu silă, 
neavând încotro, înconjurase cu ieniceri casele de la Varnița unde se afla 
regele. Carol al XH-lea refuză să părăsească conacul, mobilizează garnizoana 
suedeză şi deschide focul. Nici chiar după ce turcii au dat foc conacului, regele, 
ca un adevărat paladin medieval, nu se predă. Abia după ce a omorât câţiva 
ieniceri şi după ce a fost el însuşi rănit, a căzut prins. 

Neculce are un mare talent de povestitor; ştie să găsească totdeauna 
cuvântul potrivit pentru fiece situație şi să concentreze tot interesul povestirii 
în jurul unui eveniment, al unei stări sociale sau al unei personalități pe care o 
evocă cu toată limpezimea. 

Predilecția hatmanului cronicar pentru aspectul dinamic al vieţii, de care 
am vorbit mai sus, se vădeşte şi în portretele sale. Notele prin care 


individualizează portretele nu sunt atât calități sufleteşti sau trăsături fizice, cit 
mişcarea. Portretul lui Petru cel Mare, pe care l-am reprodus mai sus, capătă 
viață proprie tocmai prin prinderea ticului: „cam arunca câteodată din cap 
fluturând”, şi prin acțiune: „umbla de multe ori ca un om de rând, pe jos, fără 
alai, numai cu două-trei slugl. Iară atâta dragoste arătA. Către Dumitraşco 
Vodă., că se tindea cu amândouă mâinile şi cuprindea pre Dumitraşco Vodă de 
grumaz şi-l săruta pe față, pe cap şi pe ochi, ca un părinte pre un fiu al său”. 

De la început ne captează interesul prin trăsăturile simple, dar precise, în 
care prinde icoana domnului Dabija-vodă, ridicat din boierimea putneană şi 
care ținea cu îndărătnicie la obiceiurile patriarhale apucate din bătrâni. Două 
apucături ale lui sunt suficiente ca să-l individualizeze în ceea ce firea lui avea 
mai caracteristic. Bea vinul — ne spune Neculce — „mai mult din oală roşie decât 
din pahar de cristal, zicând că-i mai dulce vinul din oală decât din pahar”. Apoi 
„mai avea obiceiul, când şedea la masă şi vedea niscaiva oameni săraci, dvorind 
prin ogradă”, trimitea „câte două-trei blide de bucate din masa lui şi pâine şi 
vin şi le trimitea acelor oameni, de mâncau în ogradă”. Şi spunea boierilor care 
priveau aceasta nedumeriți: „de mult or fi dvorind ei şi or fi flămânzit, neavând 
de cheltuială”. 

Caracterul orgolios al domniței Măria, fiica lui Brâncoveanu şi soția lui 
Constantin Duca-vodă — un adolescent de abia 20 de ani — este bine fixat cu un 
surâs de ironie într-o atitudine din timpul mazilirii. Plecând cu cinci slujitori şi 
cu mult calabalâc spre Țarigrad, prin fața norodului care îi blestema soțul 
pentru birurile puse, „fata Brâncoveanului Vodă, fiind tânără şi desmer-dată de 
tată-său, se bocea în gura mare munteneşte, de zicea: « Aolio, aolio, că va pune 
taica pungă dă pungă din Bucureşti până în Țarigrad şi zeu nu ne va lăsa aşa, 
şi iar ne vom întoarce cu domnia îndărăpt»,. 

În această înfăţişare vie, dar senină, a faptelor, nedeformate de aburii 
patimii, sufletul bătrânului, sub povara amintirilor, zvâcneşte adesea în sfaturi 
înțelepte pe care le oferă cu duioşie comunicativă, din prisosul unei vieți bogate 
în experiențe, ori de câte ori se iveşte prilejul, „iubiților săi cetitori tineri” sau 
„fraţilor săi moldoveni”: „Ce fraţilor moldoveni, rogu-vă să luaţi aminte — îşi 
încheie el povestea amarului zilelor de exil — să vă învățați şi să vă păziți. Oricât 
îi fi în cinste la vreun domn, bine este să-i slujeşti cu dreptate, că şi de la 
Dumnezeu ai plată. Iară cu domnul niciodată să nu pribegeşti, măcar cum ar 
hi. Şi nu numai în țară străină, ce nici în Țarigrad cu dânsul să nu mergi, fiind 
tu moldovan, ce să-i slujeşti în ţara ta, căci străinii caută numai pre domn să-l 
miluiască şi să-l cinstească şi iară pre boierii ce sunt pribegi cu domnul într-o 
nimica sunt. Şi apoi domnul se visează că este tot puternic ca la țara lui, când 
este domN. Şi nu socoteşte slujba ce i-au făcut, că s-au înstreinat, ce nimica 
învoială nu-i face. Nădejdea domnului este ca săninul cerului şi ca încetul 
mării; acum este sănin şi se face nour, acum este marea lină şi se face 
furtună”. Sau povestind grija după familiile lăsate în laşi, când au simțit că 
frontul rusesc de la Prut se clatină: „Rugăm pre dumneavoastră, iubiților 
cetitori tineri, să luați sama acestei scrisori, că de s-ar tâmpla vreodată să mai 
vie nişte lucruri ca aceste în țara noastră a Moldovii să vă ştiţi chivernisi, să nu 
pățiți şi voi ca noi” etc. 


Alteori, sufletul său, sub povara amintirilor, îndurerat de decăderea 
Moldovei sale, se revarsă într-un lirism mişcător, care ne prevesteşte ceva din 
arta lui Sadoveanu. Zugrăvind, în trăsături dinamice, dar expresive, figura 
bătrânului Dumitraşco Cantacuzino, de un realism impresionant prin 
contrastul dintre meremeturile dizgrațioase ale senilității — „care de bătrân ce 
era, dinţi în gură nu avea, dimineața îi încleea de-i punea în gură, iară seara îi 
descleea cu uncrop” — şi pasiunea vicioasă a tinereții, căci îşi lăsase soția la 
Țarigrad şi trăia în laşi cu Anita, fiica unei rachierițe de pe Podul Vechi, „şi o 
purta cu sălbi de galbeni şi cu haine de şahmarand şi cu şlic de soboL. Şi o 
trimitea cu careta domnească, cu seimeni şi cu vornici şi cu comişi, ziua 
amiaza mare, pe uliţă, la feredeu şi pe la mănăstiri. Şi făcea şi pre boieri de-şi 
trimiteau giupânesele cu dânsa” — sufletul îndurerat al cronicarului izbucneşte 
într-un oftat adânc, în care se revarsă din plin toată indignarea lui şi a 
bătrânilor de seama sa împotriva decăderii vieţii sociale a vremurilor noi: „Oh! 
Oh! Oh! Săracă țeară a Moldovei, ce nenorocire de stăpâni ca acesta ai avut? Ce 
sorți de viață ti-au căzut! Cum au mai rămas om trăitor în tine, de mare mirare 
este, cu atâtea spurcăciuni de obiceiuri ce se trag până astăzi în tine, Moldovă! 
Şi din vreme în vreme tot s-au mai adaos spurcatele obiceiuri.” 

Asemenea accente lirice, care dau pe față patriotismul sincer al lui 
Neculcey se regăsesc adesea în cursul narațiunii sale. 

O SEAMĂ DE CUVINTE 

La începutul letopiseţțului său, Neculce a adăogat O seamă de cuvinte ce 
sunt auzite din om în om, de oameni vechi şi bătrâni şi în letopiseţe nu sunt 
scrise. E o serie de 42 legende istorice: despre altarul mănăstirii Putna, despre 
mama lui Ştefan cel Mare şi Daniil Sihastru, despre Petru Rareş ca pescar, 
despre Alexandru Lăpuşneanu, Despot-vodă şi mulți alții, legende pe care 
Neculce nu le-a prins în urzeala cronicii, ci le-a strâns laolaltă, pentru că, zice 
el: „Cine va vrea să le creadă bine va fi, iară cine nu le va crede, iarăşi bine va 
fi, cine cum îi va fi voia, aşa va face”. 

Câteva din aceste legende sunt simple transcrieri de note istorice, ca de 
pildă nr. 21: genealogia fraților Nicolae şi Constantin Mavrocordat, sau nr. 27: 
căderea lui Vasile Lupu, povestită pe larg de Miron Costin. Altele au un 
sâmbure de adevăr, prelucrat poate de imaginaţia populară, ca de exemplu 
legenda nr. 5 cu originea neamului Movileştilor şi cu aprodul Purice, care, în 
lupta de la Şcheia, văzând că a căzut calul cu Ştefan-vodă, a oferit domnului 
calul său. „Şi nu putea în grabă încăleca Ştefan Vodă, fiind om mic. Şi au zis 
Purice aprodul: « Doamne, eu mă voiu face o movilită şi vino de te sue pe mine 
şi încalecă ». Şi s-au suit pe dânsul Ştefan Vodă şi au încălecat pre cal. Şi au 
zis atuncea Ştefan Vodă.: « Sărace Purice, de oiu scăpa eu şi tu, atuncea ţi-ei 
schimba numele din Purice, Movilă »,„. Purice din această anecdotă istorică nu 
este legendar, ci este o figură istorică, amintită şi în cronica scrisă la curtea lui 
Ştefan cel Mare, în versiunea germană a lui Hartmann Schedel din 1502. 

Altele sunt împrumutate din cronicarii străini, ca de exemplu nr. 16, cu 
legenda începuturilor umile ale lui Despot-vodă, care a fost slugă la Despot cel 
Mare în Veneţia şi care, la moartea stăpânului său, ar fi luat „scrisorile şi 
hrisovul cel de la Carol împăratul nemţesc şi cu acele scrisori au făcut meşter- 


şug, de au agiuns de au fost domn”. Sursa acestei legende, relatată şi de 
Grigore Ureche, este cronica polonă a lui Alexandru Guagnin. 

Dar sunt şi legende care par să fie teme folclorice. Legenda Dumbrava- 
Roşie are, precum a arătat Bogrea, o paralelă în folclorul rus, unde este pusă 
pe seama cneazului Smolenskului, Roman, care, prinzând mulţi robi lituani, „i- 
au înjugat în plug şi ca cu nişte boi au arat în jurul Kievului” 2. Într-un 
interesant articol publicat în Cercetări literare (V, 1943, p. 65 şi urm.), d-na 
Laetiţia Cartojan-Turdeanu a precizat că tema Mama lui Ştefan cel Mare, 
cântată în secolul al XIX-lea de Asachi, Hrisoverghi, Bolintineanu, Costache 
Negri şi alții, se regăseşte într-o legendă medievală privitoare la Teodoric Gotul, 
într-o poemă franceză din veacul al XII-lea, Alicamps, într-o legendă cehă în 
care eroul este regele boem Otokar şi, în sfârşit, se răsfrânge în poema 
provensală a lui Mistral, Calendal3. Din punct de vedere istoric, ne pare puţin 
probabil ca mareleerou, „atletul lui Hristos”, cum 1-a numit papa., „cel mai 
vrednic să i se încredințeze conducerea şi stăpânirea lumii şi mai ales cinstea 
de comandant împotriva turcilor” — cum scria cronicarul polon Dlugosz — să fi 
avut un moment de slăbiciune şi, descurajat, să fi căutat adăpost în cetatea 
unde se afla soția şi mama sa. Autoarea are deci dreptate când pune întrebarea 
dacă nu trebuie să vedem în legenda românească, relatată pentru întâiaşi dată 
de Cantemir, „un ecou al poemelor medievale occidentale”, căci, observă dânsa, 
D. Cantemir era în strânse legături la Constantinopol cu ambasada franceză şi, 
într-un rând, când uneltirile lui Brâncoveanu erau gata să-l piardă, a stat 
ascuns la ambasadorul francez Ferriole mai multă vreme. Nu ar fi dar exclus ca 
în mediul francez de-acolo, Cantemir să fi aflat legenda pe care a localizat-o şi a 
prelucrat-o în stil antic. De la Cantemir, dacă legenda nu circula mai înainte în 
Moldova, venită pe altă cale, a aflat-o, poate, Neculce, hatmanul şi tovarăşul de 
exil al lui Cantemir. 

Aceste scene ale trecutului românesc, dintre care unele vin din tradiția 
bătrânilor, altele din fondul legendar al poporului — poate şi din cântecele 
bpătrâneşti — au format un izvor neprețuit de inspirație, pe care 1-a desfundat 
epica şi drama istorică românească din secolul al XIX-lea şi al XX-lea. 

1 Vezi traducerea pasajului din Guagnin, în paralelă cu textul lui Ureche, 
la P. P. Pana-i t e s c u, Influenţa polonă în opera şi personalitatea cronicarilor 
Grigore Ureche şi Miron Costin, p. 191 şi urm. 

2 V. Bogrea, în Anuarul InsT. De istorie națională, publicat de Al. 
Lapedatu şi loan Lupaş, III, 1924- 1925, Cluj, 1926, p. 505 — 506. Pentru o 
formă mai veche a legendei în literatura polonă, la Stryjkowski, v. P.P.Panai 
te scu, în Revista istorică română, X, 1940, p. 108. 

3 Paralelismul între balada lui Bolintineanu - mai ales în versiunea 
franceză,- publicată în Les Brises d'Orient -— şi între episodul respectiv din 
Mistral este aşa de surprinzător, încât am fi înclinați să credem că Bolintineanu 
ar fi fost influențat de Mistral, dacă n-am şti că Les Brises d'Orient a apărut în 
1866 la Paris, prefațată elogios de Philarete Chasles, profesor la College de 
France şi critic de seamă al timpului, iar poema lui Mistral,Calendal, cu un an 
mai târziu, 1867 (cF. Articolul d-nei Laetiţia Cartojan-Turdeanu, p. 89 - 91). 

LIMBA 


Cronica lui Neculce înfăţişează însă un interes deosebit şi din punctul de 
vedere lingvistiC. În evoluţia limbii noastre literare ea croieşte un drum nou. 
Grigore Ureche, Miron Costin, Nicolae Costin şi după ei Dimitrie Cantemir au 
căutat să creeze un stil savant, cu o structură sintactică modelată după tipare 
latine. Neculce, însă, care n-a avut parte să-şi petreacă copilăria şi tinereţea în 
şcolile iezuite ale Poloniei, fiindcă pe vremea când putea să o facă, îngrozit de 
decapitarea tatălui său, se afla pribeag în Tara Românească, scrie în limba 
pătrânească a timpului său, uşor influențată de limba înaintaşilor cronicari, 
dar cu rădăcini adânci în limba populară. Stilul lui nu are acea simetrie a 
părților, acel ritm armonios, acele inversiuni calchiate după topica latină, pe 
care le întâlnim la Costineşti şi mai ales la Dimitrie Cantemir. La el nu găsim 
acea abundență de determinări adjectivale aşezate înaintea substantivului, 
acele construcții brachilogice, acele syllepse, acele construcții hyperbate (cu 
separarea cuvintelor, unitare însă din punct de vedere gramatical). În cronica 
lui Neculce limba curge limpede ca izvorul de munte, pe albia vorbirii populare, 
ca la Ispirescu şi la Creangă, obținând, prin simetria părților, un ritm 
armonios. Cugetările lui aci se înşiruie senin, pE. Acelaşi plan orizontal, legate 
între ele prin coordonare cu conjuncția şi: „Şi l-au scos la câmpu / şi l-au 
culcat la pământ învălit într-un harasisc / şi l-au sărit de trei ori cu calul” — 
sau: „Era un boier anume Nicolai Milescu spătar, de la Vaslui de moşia lui. / Şi 
era mândru şi bogat / şi îmbla cu povodnici înainte domneşti, cu buzdugane şi 
cu paluşe, cu soltare tot sârmă la cai. J Şi lui Ștefăniță Vodă îi era prea drag / 
şi-l ţinea prea bine / şi se giuca în cărți cu dânsul”; aci se frâng tumultuos, 
ideile secundare irumpând deodată, împreună cu determinările şi precizările 
lor, în miezul cugetării principale: „lară mai pre urmă, ridicându-se Petru 
împărat, fiul lui Alecsii Mihailovici, / carele au venit aice în țară, în Moldova, | 
de s-au bătut cu turcii la Prut, la Stănileşti, din gios de Huşi, în ţinutul 
Faldului, / agiuns-au Cârnul din Sibir cu cărți la dânsul, la împăratul Petru 
Alecsievici, / de i-au făcut ştire de toate ce au făcut şi cum este surgun”. 

Dar limba lui Neculce, atât de apropiată prin structura sintactică de 
limba populară în care începuse să invadeze turcismele 1, capătă o savoare 

1 Cele mai multe privitoare la sfera militară şi administrativă în legătură 
cu Poarta, precum caimacam - reprezentantul domnilor noştri la 
Constantinopol; caplan — un fel de ostaş; caplan-paşa, buluc-başa — 
comandantul unui buluc, grup de armată; capegiu - portar fiT saraiului 
imperial; capegi-başa — căpetenia capegiilor; silihtar — demnitar militar turc; 
cazascher, cadiascher -— judecător militar; ulama - savant teolog şi jurisconsult; 
geabhane — exploziv de război; subaş — şef de poliție; tubulhana - muzică 
militară; kszna - tezaur de bani (pentru întreținerea unei garnizoane); 
carvasara -— localul vămii turceşti, unde se adăposteau negustorii turci cu 
mărfuri; oturac — popas; olac — poştă; mecet — geamie; arz sau harz — plângere; 
agarlâc-calabalâc, ferman sau firman; dovărugăciune la turci; zorbalâc, zorba, 
zurbă - lăscoală etc. 

Interesante sunt, de asemenea, la Neculce, polonismele din sfera militară 
rohmistru, din germ. Rottmester — comandantul unei roate de soldați, subofițer; 
hatman-polnii — ajutor de hatman; podgheaz — incursiune militară; 


recipospolita — reprezentanții statului; podan - supus, rob; precum şi unii 
termeni ruseşti ca stupai — înainte (strigătul de năvală pe câmpui de luptă). 

—desebită şi prin mulțimea imaginilor sugestive, împrumutate din cadrul 
vieții rustice, şi a proverbelor în care se găseşte concentrată înțelepciunea 
populară: „Tătarii au intrat în țară ca lupii într-o turmă”; „s-au strâns toată 
boierimea şi oastea la Dumitraşco Cantacuzino, care luase caftanul ca puii de 
potârniche”; „aşa dă Dumnezeu: pasărea vicleană dă singură în laț”; „pasărea 
în cuibul său piere”; „mielul blând suge la două maice”; „când trăgeau ruşii cu 
puştile cădeau turcii ca cum ar cădea nişte pere coapte dintr-un păr când îl 
scutură oamenii”; „Constantin Cantemir i-au dat cheia ţării în mână lui 
Iordache vistiernicul”; Constantin Duca şi cumnatul său N. Costin, punând la 
cale o acțiune care va aduce mazilirea domnului, „au stins bine focul cu paie”; 
Minai Racovița „se făcea a nu-i place să primească domnia ca şi fata ceea ce 
zise unui voinic: Fă-te tu a mă trage şi eu oi merge plângând”; muscalii credeau 
să zdrobească pe turci „ca cum ar lua oarecine cârpa unei femei din cap, aşa 
țineau ei că ar lua şi or bate puterea împărăției turceşti”; „şi aşa au ţinut de 
bine această pace, cum ţin câinii vinerile”. „Hatmanul cu oasteA. Fiind grec cu 
piele de iepure la spate, au fugit toată noaptea”; Ilie Cantacuzino şi grecul 
Morona „se potriveau.amândoi într-o fire după cum se zice: calul râios găseşte 
copaciul scorțos”; „Duca Vodă. S-au îmbrăcat cu cămaşa de gheaţă”. 

Semnificativ în psihologia limbii din vremea lui Neculce şi caracteristic 
pentru acea epocă de mari furtuni este mulțimea expresiilor plastice pentru a 
reda ideea de primejdia vieţii — „în cumpăna pieirii” cum zice el — toate în 
legătură cu cuvântul cap: „lui Duca Vodă boierii stau să-i mănânce capul”; 
Boierii se temeau să strice țara că pe urmă „a cădea greu în capetele lor”; „şi-a 
băgat capul pentru voia banilor”; „a plăti cu capul”; „şi-a pus capul”; Lupu 
vornicul s-a dus „cu capul a mână” în cortul vizirului; un altul şi-a „adus capul 
la poala împărăției”; o blană de Mosc neagră „i-a scos capul lui” Duca-vodă, 
căci împăratul „l-a iertat de cap”; boierii pribegi se duc să-şi „primă capetele 
printr-alte țări”. Sunt expresiuni din enunţul vieţii în care tresare fiorul morții. 
Este tragedia Moldovei de la începutul veacului al XVIII-lea transcrisă în limbă. 

Ureche şi mai ales Costineştii, prin factura sintactică a stilului lor, căuta- 
seră să apropie limba literară de matca latină. Marele hatman Neculce a izbutit 
să o apropie de limba vorbită a timpului său, de limba vie a lumii din satele pe 
care el le-a condus pe câmpul de luptă. Pe această linie s-a dezvoltat proza 
noastră mai ales în secolul al XIX-lea, la cei mai de seamă scriitori. De aceea 
cronica lui Neculce, cu frământările şi tragediile pe care le evocă aşa de plastic, 
cu lirismul duios pentru Moldova cronicarului, cu caracterul sfătos, cu umorul 
ei sănătos şi, pe alocurea, cu ironia caustică, are o puternică rezonanţă în 
sufletul cititorilor de azi. 

Am apropiat mai sus pe Neculce de marele romancier istoric SadoveanU. 
Într-adevăr, este o afinitate sufletească între boierul cronicar de la începutul 
veacului al XVIII-lea şi între cel mai de seamă povestitor al vremurilor noastre. 
Sadoveanu însuşi, care-avea să găsească în paginile lui Neculce viziunea multor 
romane ale sale, în discursul de recepţie la Academia Română, mărturisea 
această afinitate, punând alături de Neculce pe Ion Creangă, printre precursorii 


săi. Cu intuiţia lui artistică, Sadoveanu a avut dreptate alăturând pe cei doi 
mari povestitori, care, prin factura lor stilistică şi prin caracterul limbii lor, stau 
mai aproape de popoR. Încheindu-şi cuvântarea de recepţie, Sadoveanu făcea 
următoarea destăinuire: „Simţindu-mă al acestui popor şi al trecutului şi 
ucenic al acestor doi mari înaintaşi, lor le închin clipa solemnă de acum, în 
care o adunare aşa de aleasă pe ei îi cinsteşte în umila mea operă”. 

BIBLIOGRAFIE 

Opera. Letopiseţul Moldovei de la Dabija Vodă până la loan Vodă 
Mavrocordat împreună cu O seamă de cuvinte ce sunt auzite din om în om, de 
oameni vechi şi bătrâni şi în letopiseţe nu sunt scrise au fost publicate de M. 
Kogălniceanu în Letopiseţele țării Moldovii, voi. II, laşi, 18-15, p. 193 — 464, şi 
republicate cu caractere latine în ediția a li-a: Cronicele României sau 
Letopiseţele Moldovei şi Valahiei, II, Bucureşti, 1872, p. 175 —- 421. Textul 
publicat de Kogălniceanu, cu introducere, note, indice de cuvinte şi nume 
proprii şi cu două hărți, a fost republicat de Al. Procopovici în colecția „Clasicii 
români comentaţi”. Scrisul românesc, Craiova, ediție nouă întregită, 1942, 2 
volume. O veche ediție populară! loan Neculcea, Letopiseţul Ţării Moldovei, în 
„Autorii români vechi şi contimporani”, Bucureşti, Socec, 1894. 

Biografia. Multe date privitoare la viața sa se găsesc în cronică. Alte date 
interesante, Într-o scrisoare a cronicarului către domnitorul Mihai Racoviţa, 
publicate de I. Tanovi-ceanu, Câteva notițe biografice asupra cronicarului 
Ion Neculce, în Arhiva, laşi, II (1890- 1891), p. 330 — 332, precum şi la Iulian 
Marinescu. Documente relative la loan Neculce, în Buletinul Comisiei istorice a 
României, voi. IV, Bucureşti, 1925, p. 1- 104 (interesante date privitoare la 
procesul avut în divanul domnesc cu văduva şi fiul vornicului Lupu pentru 
redobândirea moşiilor răpite). Alte date la I. Tanoviceanu, Contribuţiuni la 
biografiile unora din cronicarii moldoveni, în Analele Academiei Române, XXVII, 
MeM. SecT. Ist., s. II, 1905, p. 240 — 246. G. Ungurean u, Transcriere de 
documente, în Anuarul liceului şi al şcoalei comerciale M. Kogălniceanu, laşi, 
1933. Despre mormântul lui Neculce la moşia Prigoreni, vezi articolul lui loan 
Stupcanul în Universul, 1935, nr. 118 Unde e mormântul cronicarului lon 
Neculce? 

EPOCA LUI ŞERBAN CANTACUZINO ŞI A LUI CONSTANTIN 
BRÂNCOVEANU 

I. EPOCA LUI ŞERBAN CANTACUZINO 

Slăbit de boală şi de bătrânețe, într-o dimineaţă de aprilie 1654, Matei 
Basarab îşi dădea sufletul, întins pe un jilț, în cerdacul palatului său din 
Târgovişte. Bătrânul domn, care luptase victorios pe atâtea câmpuri de luptă, 
care zidise în țară atâtea mănăstiri, care, ajutat de cumnatul său Udrişte 
Năsturel, dăduse un puternic impuls culturii naţionale, închidea pentru 
totdeauna ochii, amărât. Soţia lui, doamna Elina, care-l ajutase cu dragoste, 
credință şi energie, murise cu un an mai înainte. Rana dobândită la Finta se 
înveninase. Dorobanțţii şi seimenii pe care el îi dusese la atâtea biruințe şi pe 
care-i ținuse în mare cinste, lacomi după lefuri mari, se răzvrătiseră împotrivA. 
Lui. 


După moartea lui Matei Basarab, până la înscăunarea lui Şerban 
Cantacuzino, adică timp de 24 de ani, se schimbă pe tronul Ţării Româneşti 
şase domni — niciunul cu o domnie mai lungă de patru ani. Invazia ungurilor în 
țară, răscoala sângeroasă a armatei de mercenari alcătuită din seimeni sârbi şi 
din dorobanţi, în care îşi văzură moartea câțiva boieri de frunte — între alții 
Drăghici, fiul Papei Vistierul, nepot prin mamă al lui Mihai Viteazul, şi Papa 
Brâncoveanu, tatăl viitorului domn —, precum şi lupte sângeroase între 
partidele de boieri (a Bălenilor şi Cantacuzinilor, despre care vom vorbi îndată) 
- au turburat adânc țara. 

Dacă la acestea mai adăogăm: participarea ţării la campaniile turceşti, 
birul către Poartă din ce în ce mai apăsător-atunci înțelegem de ce 
împrejurările n-au fost prielnice pentru munca de cultură. 

În viitoarea vremurilor neprielnice, tipografiile instalate cu atâta grijă de 
Matei Basarab se irosiseră. De la Matei Basarab nu se mai cunoaşte nici o carte 
tipărită în Muntenia, decât tocmai în epoca lui Şerban Cantacuzino, pe când în 
Moldova, tipografia, adusă prin grija mitropolitului Dosoftei, îşi începuse 
activitatea în 1673 şi se încheie cu captivitatea lui Dosoftei în Polonia, la 1688, 
dată care coincide în Muntenia cu moartea lui Şerban Cantacuzino. 

În primul an al domniei lui Şerban Cantacuzino, 1678, apare, în 
Muntenia, după un lung popas, prima carte tipărită după epoca lui Matei 
Basarab: Cheia înţelesului. 

Domnia lui Şerban Cantacuzino deschide astfel în Ţara Românească 
începutul unei epcci noi de cultură, care culminează în domnia lui Constantin 

Brâncoveanu. Este o epocă în care elemente de cultură veche, intrate în 
descompunere încă din epoca lui Matei Basarab; dispar, iar altele, care abia 
mijeau, ajung acum la deplină înflorire. Cultura slavă din biserica noastră — cu 
toată străduința mitropolitului Antim Ivireanu de a o reînvia — dispare, în locul 
ei îşi croieşte drumul influența grecească. Procesul de naționalizare al 
serviciului divin, început pe timpul lui Matei Basarab şi Vasile Lupu cu citirea 
Cazaniei în limba română la strană, face un pas înainte sub Şerban 
Cantacuzino şi se continuă cu intensitate sub Constantin Brâncoveanu. În 
sfârşit, rolul de protectori ai creştinătăţii ortodoxe din Răsărit, pe care şi-l 
luaseră domnii români după prăbuşirea Bizanțului şi a statelor slave sud- 
dunărene, dobân-deşte la începutul veacului al XVIII-lea o strălucire deosebită. 
Cultura românească radiază departe peste hotarele ei până la arabii din Siria şi 
până la ivirii din munții Caucazului. 

Epoca aceasta are două faze: una de zece ani, domnia lui Şerban 
Cantacuzino; alta de 26 de ani, domnia lui Brâncoveanu. 

Şerban Cantacuzino a fost un domn „de o statură uriaşă, cu ochii mari şi 
vocea de tigru”, care introduse în țară ordinea şi liniştea, urmărind cu 
străşnicie — ne încredințează Del Chiaro — „împărțirea dreptăţii, îndrăzneț în 
hotărâri, nemilos în executarea poruncilor”, trecând în această privință chiar 
peste stăruințele mamei sale. A pus repede capăt intrigilor şi dezbinărilor 
interne prin străşnicia dură cu care a urmărit partida Bălenilor. Dar la capătul 
unor înverşunate prigoniri, urmează un act final de generozitate, de împăcare 


generală: căsătoria fiicei sale Smaranda cu Grigore Băleanu, fiul celui care 
condusese partida vrăjmaşă. 

A domnit zece ani de frământări, fiindcă țara era cuprinsă între două 
mari focuri: luptele dintre turci şi creştini. 

A fost un domn cu ambiţii mari, năzuind, ca şi Mihai Viteazul, să scuture 
jugul turcesc, să cucerească raialele Dunării, să îndemne la revoltă popoarele 
creştine din Balcani şi să reînființeze vechiul imperiu bizantin. Păstra prin 
capuchehaiele sale din Constantinopol bune relaţii cu Poarta, dar, după înfrân- 
gerea turcilor la Mohacs, intrase în legături cu împăratul Austriei, Leopold, 
care-i dăduse lui şi întregii sale familii titlul de baron al imperiului. 

Nutrind ambiţii şi plănuiri imperialiste mari, dar vâslind cu precauţie 
între turci şi creştini, Şerban Cantacuzino a ţinut cârma statului zece anl. În 
istoria culturii româneşti, epoca lui este caracterizată, pe tărâm religios, prin 
triumful grecismului asupra slavonismului şi prin un pas mai departe în 
procesul de introducere a limbii române în biserică. Cultura slavă, care încă 
din epoca lui Matei Basarab intrase în agonie, este acum stinsă. În 1680, 
mitropolitul lui Şerban Cantacuzino, Teodosie, constată: „că mulți preoți şi alalt 
cin bisericesc” — adică „călugării”, nu „sunt putincioşi” „de a cunoaşte 
orânduielile şi ţeremoniile, nici cum a să sluji trebuie”, din pricina „neînvăță- 
turii şi neînțelegerii limbii slavone”. Este deci clar că în Țara Românească, ca şi 
în Moldova şi în Ardeal, clerul nostru nu mai cunoştea limba slavă în care era 
chemat să oficieze ritualul. 

Un singur cap luminat în această epocă vedea limpede drumul pe care 
trebuia să meargă cultura noastră religioasă. Era mitropolitul Dosoftei. Acesta, 
sprijinindu-se pe textele Sfintelor Scripturi şi ale Sfinţilor Părinţi, lucra cu 
osârdie în Moldova la tălmăcirea cărților de ritual în limba română. Dar, fie că 
în acele vremuri turburi opera mitropolitului moldovean nu trecea Milcovul, fie 
că muntenii, dintr-o mândrie fără rost, nu ţineau să apuce pe drumul 
mitropolitului moldovean - fapt este că opera lui Dosoftei nu a avut răsunet în 
Țara Românească. A trebuit să vie, pe vremea lui Brâncoveanu, un străin de 
neam - mitropolitul Antim Ivireanul — pentru ca şi muntenii să înceapă 
temeinic munca pentru naționalizarea serviciului divin. Mitropolitul muntean 
Teodosie scria, cu gândul la obârşia romană, că muntenii şi moldovenii „tot 
dintr-o fântână cură”. El oftează mai departe că „norodul nostru românesc 
carele odată şi el numărat era întru putearnicile neamuri., iară acmu atât de 
ocărit iaste, nice învăţătură nice ştiinţă nice armă nice legl. Întru tot rodul ce să 
pomeneşte astăz rumân nu iaste, cE. Înfăşurându-să de la streini şi de la 
vărvărie, doară şi de la vrăşmaşii rodului nostru, cer şi să împrumutează. O 
grea şi dureroasă întâmplare.” Şi cu toate acestea, mitropolitul nu se încumetă 
să facă mai mult decât să întoarcă, cum zice el, adică să traducă indicaţiile 
tipicului, „de pre isvod grecesc”, în limba românească. Atât. Textul însă — 
rugăciunile — pe care preotul sau diaconul trebuia să le rostească, acelea le-a 
lăsat mai departe în acea limbă slavonă pe care clerul o citea, dar n-o înțelegea. 
„ară liturghia toată a o prepune pre limba noastră şi a o muta, nice am vrut, 
nice am cutezat.” 


Muntenia rămăsese pe vremea aceea în urma Moldovei. Pe când Moldova 
cu mitropolitul Dosoftei făcea un pas înainte în munca de introducere a limbii 
rămâne în altar, Muntenia rămânea mai departe statornică în tradiția păstrării 
limbii slave în biserică. Abia către sfârşitul domniei lui Şerban Cantacuzino, din 
inițiativa domnului, se face un pas înainte în procesul de introducere a limbii 
române în biserică. 

Între slavism şi grecism, drumuri spre moscova. Focarele de cultură slavă 
din sudul Dunării erau de multă vreme stinse. De acolo nu putea veni nimic 
pentru întărirea şi pentru înviorarea cultului în limba slavă. 

Singurele centre slave ortodoxe, de unde se puteau aduce texte şi 
cărturari, erau atunci în Rusia, care în urma cuceririi Ucrainei de la poloni se 
apropiase de granițele româneşti. 

Cele dintâi legături datează de pe vremea lui Matei Basarab şi Vasile 
Lupu, când pe scaunul mitropoliei din Kiev se urcase un fiu de domn român — 
moldovean şi muntean-Petru Movilă. În antil 1665, starețul mănăstirii 
Glavaciocul din Vlaşca, Varlaam, pornea pe drumul pe care alții îl bătuseră 
înaintea lui. Din această călătorie, el a adus cu sine opera arhimandritului 
ucrainean loanichie Galeatowski, care îşi făcuse studiile în Academia lui Petru 
Movilă şi care era, din 1665, rector în şcoala în care el îşi desăvârşise studiile. 

În chiar anul în care stareţul vlăscean sosea la Kiev, Galeatowski 
publicase la Lwow, cu ajutorul material al Anei Movilă, fiica lui leremia Movilă 
şi deci vara mitropolitului Petru, o carte He6o HOBoe, adică Cer nou, sau, ca să 
dau titlul complet în româneşte: „Cer nou făcut cu stele noi, adică prea 
blagoslovita Fecioara Măria Născătoare de Dumnezeu cu minunile ei, alcătuit 
prin truda ieromonahului Ioanichie Galeatowski, rectorul şi egumenul Frăției 
din Kiev”. Cartea are o prefață cu o dedicație către Ana Movilă, măritată cu 
nobilul polon Fotocki, şi poartă stema Movileştilor. 

Această carte, conținând minunile Maicii Domnului, era destinată de 
autor să fie citită „de preoți în biserică, la utrenie, pentru învățătura oamenilor 
şi spre lauda Prea Sfintei Bogorodiţe şi la prasnicile Maicii Domnului. Pot să le 
citească şi călugării în biserici.” Starețul Varlaam a adus cu sine, la întoarcerea 
în țară, un exemplar după această operă şi a îngrijit să se facă traducerea în 
limba română. 

Cinci ani mai târziu, la 1673, starețul Varlaam este ridicat pe scaunul 
mitropolitan al Ţării Româneşti şi prima lui grijă este să aducă din Rusia tipar 
şi meşteri tipografi. Astfel, cu material nou şi cu „dascăli de tipografie” se 
reînființează imprimeria în Bucureşti, pe vremea lui Şerban Cantacuzino. 

În această tipografie s-a tipărit, în anul 1678, traducerea mitropolitului 
de pe prima parte din opera lui Galeatowski, Cheia înţelesului, care cuprinde o 
serie de 18 predici pentru duminici şi sărbători mari (Botezul Domnului, 
întâmpinarea, Vinerea Patimilor). La atât se reduce aportul rusesc în această 
vreme. Mai mult nu se putea aştepta atunci din această parte a ortodoxiei. 

Activitatea culturală a lui Petru Movilă dăduse desigur roade. Biserica 
rusă era zguduită atunci de mişcarea raskolnicilor şi de lupta dintre ţar şi 
patriarhul Nicon, care luase partea raskolnicilor, luptă care se încheie prin 
depunerea patriarhului. 


Abia către sfârşitul domniei lui Brâncoveanu, când domnul român, atras 
de faima lui Petru cel Mare, este prins şi el în planurile ruseşti, încep ai noştri 
să bată din nou drumurile spre MoscovA. În aceste împrejurări a ajuns în 
Muntenia şi o copie a Sinopsisului de la Kiev, un fel de manual de şcoală tipărit 
întâiaşi dată la 1674 în Kiev de Inochentie Ghizel, un german rusificat, elev al 
lui Petru Movilă. Textul, care începe cu originea slavilor şi se continuă cu 
istoria Kievului până la anul 1679, a fost tradus în limba română în această 
epocă. Tot în vremea lui Brâncoveanu s-a tradus şi Patericul de la Lavra 
Pacerska din Kiev, care cuprinde minunile sfinților din Kiev, Pateric atribuit 
legendarului cronicar rus Nestor şi tipărit de acelaşi Inochentie Ghizel. Textul 
românesc cel mai vechi se păstrează într-un manuscris din 1705, copiat de 
ieromonahul Silvestru de la mănăstirea Sinaia. 

Influența rusească era însă contrabalansată la noi de influența 
grecească. Numeroşi egumeni şi patriarhi greci, care veneau în țările noastre 
după milă şi ajutoare — mulți dintre ei cu studii făcute în universităţile italiene 
şi călătoriți prin Occident - aduceau cu ei toată prestanţa culturii teologice 
greceşti şi orizonturile largi pe care le dădea contactul cu cultura Apusului. 
Urcarea pe tronurile țărilor noastre a unor domni, cunoscători de carte 
grecească - cum a fost în Muntenia Şerban Cantacuzino şi Constantin 
Brâncoveanu - a fost hotărâtoare în această privință. Între slavism şi grecism, 
cumpăna s-a plecat în chip firesc spre grecism, curentul influenței greceşti. 
Influenţa grecească este veche şi s-a infiltrat la noi treptaT. Încercările lui 
Basaraba şi ale lui Mircea cel Bătrân de a înnoda legături directe cu Bizanțul n- 
au durat mult şi n-au putut da roadele aşteptate, fiindcă, la trei decenii după 
ce a închis ochii Mircea cel Bătrân, Constantinopolul a căzut sub loviturile 
turcilor şi cu el se prăbuşeşte întreg imperiul bizantin. 

Mai târziu, când cucerirea turcească s-a oprit la Dunăre şi Principatele 
române se consolidează sub suzeranitatea turcească, o parte din pribegii greci, 
care îşi părăseau căminurile şi rosturile lor din pricina apăsării turceşti» încep 
să se îndrepte şi către limanurile noastre. Cu deosebire, fruntaşii clerului grec, 
mulți chemați chiar de domnii români, vin în Principatele dunărene ortodoxe, 
unde găsesc ospitalitate generoasă, unde iau parte activă la opera de organizare 
a bisericii şi participă chiar la viața culturală a neamului. Doi dintre ei, Gavril, 
protul Muntelui Athos, şi Matei, mitropolit al Mirelor, au avut, după cum s-a 
văzut, un rol activ în istoriografia țării. 

O altă împrejurare care a înlesnit în mare parte afluxul călugărilor greci 
în ţările noastre a fost obiceiul închinării mănăstiriloR. În năzuința pioasă de a 
da un nimb de sfințenie mai mare fundaţiunilor lor şi de a pune la adăpost de 
vicisitudinile vieții turburi din Principate daniile, ctitorii mănăstirilor le-au 
închinat Sfântului Munte sau patriarhiilor din Răsărit. Obiceiul acesta este 
însă şi el foarte vechi la noi, după cum s-a văzut (p. 27) mai suS. Încă din 
1391, îl întâlnim în Maramureş. Închinarea mănăstirilor s-a făcut însă pe o 
scară mai întinsă în Principate, unde zelului credincios al boierilor se adăogau 
ctitoriile numeroase şi daniile bogate ale domnilor, pornite din năzuința de a-şi 
chivernisi, peste slava lumească, fericirea vieţii viitoare. Atât de mult se 
răspândise acest obicei, încât pe la jumătatea secolului al XIX-lea, aproape 1/5 


din pământul Principatelor Române se afla sub stăpânirea patriarhiilor din 
Orient. 1 

Pentru administrarea mănăstirilor închinate, vin la noi, în număr din ce 
în ce mai mare, călugări trimişi de patriarhiile Orientului sau de Muntele Athos. 
Ei introduc în mănăstirile noastre, mai cu seamă în epoca fanariotă» o activitate 
literară în limba greacă; aduc din centrele de cultură ale Răsăritului ortodox 
manuscrise şi cărți greceşti ieşite din teascurile venețiene şi, adăogând daniile 
făcute de domni şi boieri, întemeiază biblioteci bogate, nu numai în cărți 
necesare serviciului divin, ci şi în operele profane ale antichităţii clasice. Ni s- 
au păstrat cataloagele câtorva biblioteci din mănăstirile noastre, ca de exemplu, 
catalogul, alcătuit în 1725, al bibliotecii instalată de Nicolae Mavrocordat în 
mănăstirea Văcăreşti, din care se poate vedea ce bogăție de cultură grecească 
se ascundea în chiliile acestor vechi locaşuri de rugăciune şI. Cărturărie. 

O altă cale pe care a pătruns cultura grecească la noi, înainte de epoca 
fanariotă, a fost contactul direct al domnilor şi boierilor noştri cu lumea, greacă 
din Fanar. 

1 Cu timpul mănăstirile închinate, conduse prin egumeni greci, 
deveniseră un fel de stat în stat, destul de puternic, fiindcă în 1863, când 
Kogălniceanu aduce legea secularizării averilor mănăstireşti, patriarhiile — 
susținute de călugării greci din țară - izbutiseră să câştige de partea lor 
guvernele Rusiei, Austriei. Prin secularizare, averile mănăstireşti au intrat în 
proprietatea statului, care a luat în sarcina sa întreținerea şcolilor şi a 
spitalelor. 

Potrivit vechilor capitulaţiuni, voievozii Principatelor române trebuiau să 
se ducă cu suitele lor de boieri la Constantinopol, ca să obțină învestitura de la 
Poartă. După ce erau maziliți de pe tron, cei mai mulți apucau tot drumul 
Stambulului, care putea să-i ducă ori la moarte, ori din nou pe tronurile 
pierdute, în Constantinopol, veneau însă în contact cu aristocrația greacă din 
Fanar, care, prin vaza şi trecerea de care se bucura la Poartă, putea să-i ajute 
în intenţiile lor. Dar în rândurile acestei aristocrații se aflau mulți — mai ales 
printre dregătorii care intraseră în serviciul otoman —cu o cultură temeinic 
formată, fie în şcoala patriarhiei, fie chiar în universitățile Apusului. Astfel, 
domni şi boieri au prilejul, în Constantinopol, să prețuiască superioritatea 
culturii greceşti şi să caute a o transplanta la noi, într-o vreme în care cultura 
slavonă intrase în agonie. Aşa se explică ființarea învățământului grecesc în 
şcolile întemeiate la noi înainte de epoca fanariotă. Vasile Lupu însuşi adusese, 
pentru Academia sa teologică din Iaşi, doi mari cărturari greci: Nicolae 
Kerameus şi Pantelimon Ligaridis, originar din Hios, care-şi făcuse studiile în 
Institutul gregorian „De propaganda fide”, din Roma, obținând acolo doctoratul 
în teologie şi filosofie. 

Domnii şi boierii încep, cu timpul, să caute profesori greci pentru copiii 
lor. Duca-vodă a adus la Iaşi, pentru educaţia fiului său Constantin, viitorul 
ginere al lui Brâncoveanu, pe loan Comnen (mai târziu călugărit şi ajuns 
mitropolit al Dristrei), pe Azarie Cigala din Santorini şi pe Spandoni, dicheo- 
filax şi, pe urmă, retor al patriarhiei şi profesor în şcoala din Fanar. Aceştia au 
făcut din el: „cel mai distins dintre învăţaţi, care posedă pe lângă domnie, 


studii, erudițiune şi râvnă pentru eleganță în stil”, cum scrie Alexandru 
Mavrocordat Exaporitul *. Bătrânul domn Constantin Cantemir a adus şi el la 
laşi pe Eremia Cacavela, originar din insula Creta, care-şi făcuse studiile la 
Leipzig şi care — ne spune un contimporan — „era ştiutor de limbă elină, latină, 
ebraică şi italiană, instruit în ştiinţele profane şi mai ales în Sfânta Scriptură şi 
foarte apt în arta elocvenţei şi amvonului”. Cacavela a fost profesor şi la curtea 
domnească şi a îndrumat primii paşi ai lui Dimitrie Cantemir în studiul 
clasicităţii elene şi al teologiei ortodoxe, cu atâta succes, încât a inspirat cea 
dintâi operă a tânărului principe român, apărută la laşi, în 1698. 

Prin aceşti profesori greci se deşteaptă în tinerele vlăstare ale boierimii 
noastre dragostea pentru studiul clasicismului elen şi nostalgia după şcolile 
superioare ale Constantinopolului, pe care încep să le cerceteze cu râvnă. Încă 
de la începutul secolului al XVTI-lea, Radu Mihnea, înainte de a se îndrepta 
către limanurile Veneţiei, şi-a desăvârşit cultura în mănăstirea Iviron din 
Muntele Athos. Nicolae Milescu a cercetat, în tinerețea sa, şcolile din 
Constantinopol, unde a avut ca profesor pe Gavril Vlasie, „sapiens vir ac pius”, 
cum îl numeşte el mai târziu. Stolnicul Constantin Cantacuzino, înainte de a-şi 
îmbogăţi cultura în Universitatea din Padova, a stat la Constantinopol, unde a 
avut ca profesor pe renumitul Gherasim Vlahos din CretA. În sfârşit, după cum 
se va vedea la locul său, şi Dimitrie Cantemir, după instrucţia grecească 
primită în casa părintească, şi-a desăvârşit cultura în mediul cosmopolit al 
Constantinopolului. 

1 D. Rnsso, Studii istorice greco-romăne, II, p. 424. Tot acolo despre 
operele teologico-filozofice ale lui Duca, păstrate în ms. 1183, 17 din Biblioteca 
Mănăstirii Lavra de la Sf. Munte. 

Astfel, în a doua jumătate a secolului al XVII-lea, ajung ai noştri să 
privească dincolo de zările ortodoxiei slave, către culmile înalte ale ortodoxiei 
bizantine şi dincolo de ea, către cultura clasică grecească. 

Conştiința aceasta despre superioritatea culturii clasice greceşti era 
puternic înrădăcinată la curtea domnească din Bucureşti în ultimele decenii ale 
veacului al XVII-lea, când scaunul ţării era ocupat de Şerban Cantacuzino şi de 
nepotul său Constantin Brâncoveanu, amândoi cunoscători de carte grecească 
1, Ea este clar exprimată prin glasul celui mai mare cărturar muntean al 
timpului — care este în acelaşi timp fratele domnului — stolnicul Constantin 
Cantacuzino: „. Oarecând în vremile vechi, ei prea mari oameni au fost şi atâta 
întru învățătura cărților şi a ştiinţelor au fost procopsiţi şi atâta întru vitejii au 
fost ispitiți şi aleşi, şi atâta întru înțelepciunea (filosofia) lumească de iscusiţi, 
cât nici un neam, nici o limbă pe lume, niciodată ca ei n-au stătut, precum 
singâr Pavel apostolul de înțelepţia lor mărturiseşte la Corinteni, poslania 
întâi2, cap. I, zicând: «Iudeii semn cer şi elinii înțelepciune caută », şi de la carii 
nu numai alte roduri au luat învățături şi obiceie, ci şi acei romani. Au trimes 
la Atena de au luat legi şi orânduială, ca să ştie cum să poată ocârmui politica 
şi domnia lor. De acolo dară, întâi şi de la aceia vrednicie a lor ieşise acel 
cuvânt şi aceia ce se zice că tot cine nu este elin este varvar. 

Odată toți feciorii oamenilor celor mari şi a domnilor romani mergeau, 
trimițându-i părinţii lor, în Elada, la Atena, de învățau carte grecească, şi în 


ştiinţe acolo se procopseau desăvârşit, şi mulți oameni mari şi domni, un 
Pompeiu ăl Mare şi Ţiţeron şi alții nenumărați, şi împărați, cum August Cezar, 
Traian, AdriaN. Etc.” 

Tărâmul era astfel pregătit în a doua jumătate a veacului al XVII-lea, 
pentru o adâncă prefacere în viața culturală a neamului nostru. 

Limba greacă deschidea deci pentru poporul nostru, ale cărui zări de 
cultură fuseseră până atunci închise în pâcla slavonismului, o largă 
perspectivă, către filosofia şi literatura clasicităţii eline, care în apus alcătuia, 
alături de cultura latină, temelia renaşterii. 

Elenismul apărea dar pentru Orientul ortodox, ceea ce fusese latina 
pentru Occidentul catolic, şi, precum în Apus învățământul se preda în colegiile 
iezuite în limba latină a bisericii, tot astfel urma ca şi în Orient, învățământul 
să se predea în limba greacă. 

O încercare de renaştere pe temeliile elenismului — aceasta a fost probabil 
intenția pentru care fratele stolnicului, domnul Şerban Cantacuzino, care ştia 
şi el bine greceşte, a creat la Bucureşti, în 1679, o Academie, cum o numesc 
documentele timpului, în care limba de predare era limba greacă. Şcoala func- 

1 Şerban Cantacuzino, ca şi ceilalți frați ai săi, primise în casa 
părintească o aleasă instrucție în limba greacă, pe care o mânuia elegant, 3upă 
cum se vede din scrisul său, în care se strecoară uneori şi o aleasă duioşie, ca 
de exemplu, în scrisoarea adresată unui prieten, ia moartea unei vechi simpatii 
a tinereții sale, doamna lui Duca-vodă, care murise la Constan-tinopol, părăsită 
de toţi: „Oare numai pentru fericire trăieşte prietenia şi în nenorocire piere?” 
(Hurmuzaki, XIV, partea I, p. 259J. 

2 Scrisoarea Apostolului Pavel către corinteni. 

Ționa la mănăstirea Sfântul Sava, pe locul unde se găseşte astăzi statuia 
lui Mihai Viteazul, în fața palatului Universităţii. Avea profesori vestiți în lumea 
Orientului grec, plătiți cu salarii din fondurile vistieriei, precum: lon Comne- 
nul, care făcuse studii de teologie şi medicină în Italia, care a tradus din limba 
latină în limba greacă Copct usTavoiotc, = Uşa pocăinţa, şi care mai târziu, 
călugărindu-se, a ajuns mitropolit al Dristrei sub numele de lerotei. El preda 
ştiinţele fizico-naturale. Un altul, poate chiar directorul şcoalei, a fost Gherman 
de Nissa, fost mai înainte director al Academiei greceşti din Con-stantinopol, pe 
care a părăsit-o într-o atmosferă de intrigi, dar care a găsit la curtea lui 
Şerban-vodă înțelegerea şi prețuirea cuvenită, căci el este „prea înțeleptul 
dintre dascăli ales şi arhiereu”, care a ajutat la traducerea Bibliei din 1688. 

Pe această linie a elenismului se dezvoltă cultura românească şi sub 
Brâncoveanu, care întăreşte cu forțe noi Academia grecească. 

II. EPOCA LUI BRÂNCOVEANU 

Epoca lui Brâncoveanu, deşi este, în multe privinţe, continuarea epocii 
lui Şerban Cantacuzino, aduce totuşi elemente noi de împrospătare şi 
reprezintă culmea cea mai înaltă a culturii vechi româneşti în Muntenia. 

Constantin Brâncoveanu a fost ales domn în anul 1688, după moartea 
neaşteptată a lui Şerban Cantacuzino. Un cronicar contimporan ne-a zugrăvit, 
cu detalii interesante şi pitoreşti, împrejurările în care Brâncoveanu s-a urcat 
pe tronul Ţării Româneşti. Trupul lui Şerban Cantacuzino zăcea încă 


neîngropat, când boierii cu mitropolitul ţării, Teodosie, şi cu patriarhul 
Ierusalimului, Dionisie, se întruniră la sfat în spătăria cea mică, „care-i zic cu 
stele”, ca să aleagă un nou domn. Teama ca nu cumva în luptele crâncene 
dintre nemți şi turci să se ivească turburări în jurul scaunului domnesc şi să 
aducă pagubă şi pustiire ţării, i-a unit pe toți într-un singur ghid şi i-a făcut să 
se oprească, în alegerea lor, asupra lui Brâncoveanu, care se trăgea din neamul 
lui Matei Basarab şi era, după mamă, nepotul domnului decedat. 

„îl chemară — povesteşte cronicarul —- pe Constantin Logofătul 
Brâncoveanu de la curte, că rămăsese acolo, şi porunciră să aducă comisul al 
doilea, cal domnesc. Şi îndată ce sosi acolo, ziseră cu toții: « Logofete, noi cu 
toții pohtim să ne hâi domn ». El zise: « Dar ce aş vrea eu cu domnia? De vreme 
ce ca un domn sunt la casa mea, nu-mi trebuieşte să fiu ». Iară ei ziseră: « Ne 
rugăm nu lăsa țara să intre alți oameni sau răi, sau nebuni, să o strice, ci fii». 
Şi-1 luară de mâini, şi-l împingeau de spate, şi acolo fiind şi un capegiu pentru 
trebi împărăteşti, îl duseră şi pe el la mitropolie. Acolo l-au îmbrăcat cu caftan, 
şi, după ce s-a îndeplinit slujba cuvenită la asemenea împrejurări, întorcându- 
se cu alaiul domnesc, cu scutari, cu trâmbițaşi domneşti şi turceşti, a 
descălecat la palat, dinaintea bisericii domneşti. Intrând apoi în biserică şi 
urcându-se în scaun, a luat cuvântul, zicând: « Dumneavoastră, bine ştiţi toți 
că eu am fost la casa mea ca un domn; trăit-am cum am vrut, nimica hpsindu- 
mi, şi domnia aceasta eu nu o pohtesc ca să-mi înmulțesc grijile şi nevoile, ci 
dumneavoastră m-aţi pohtit şi fără voia mea m-ați pus domn, în vremi ca 
acestea turburate, înconjurate de oşti şi de vrăjmaşi. Ci dar acum trebuieşte să 
fie cu voia tuturor». La acestea toți cei de față au răspuns: « Toţi vroim, toți 
pohtim! », Şi solemnitatea se încheie cu jurământul de credinţă al boierilor față 
de noul domn. 

Demnul care îşi începea astfel cârmuirea, cu stăruința boierilor țaril. Şi-a 
împlinit nădejdile puse în el. 

Vremurile erau într-adevăr vitrege: turcii stăpâneau, după cum spune 
Grigore Ureche, „două părți de pământ”, adică Asia, Africa şi o bună parte din 
Europa; la malurile Nistrului, tătarii abia aşteptau porunca să se reverse în 
țară după jaf, pârjol şi robi; iar la granițele țării pâlpâiau flăcările războiului 
încins între creştini şi turci, război care s-a terminat în folosul Casei de Austria, 
prin pacea de la Carlovitz (1699). Ca şi contimporanul său> cronicarul Miron 
Costin, care ofta pentru aceste „complite vremi de acum”y Brâncoveanu, prins 
de adâncă îngrijorare pentru ţara şi poporul său, caracterizează şi el într-o 
scrisoare timpul său: „nu ne gândim să hie mai fost vreodată greu pământului 
acestuia ca acum” 1. 

Conştient de primejdiile care pândeau ţara între cele două tabere uriaşe, 
el a dus o politică înțeleaptă: păstrând relațiile tradiționale cu Poarta, se 
străduia totuşi să întreţină legături de prietenie cu țările creştine, de care-l 
apropia comunitatea credinţel. În 26 de ani, cât a domnit, a izbutit, cu mici 
excepții, să păstreze pacea şi liniştea în țară şi să-i asigure prosperitatea. 

Din punct de vedere cultural, epoca lui Brâncoveanu, care reprezintă 
punctul culminant al unei evoluții de două veacuri, înfăţişează o interesantă 
încrucişare a două influenţe diferite: una venită direct din Occidentul catolic şi 


romanic: influența italiană, iar alta venită din sud-răsăritul ortodox: influența 
grecească. 

Influenţa italiană. Legăturile noastre cu Italia sunt, fireşte, mai vechi. 
Lăsând la o parte umaniştii, geografii şi călătorii italieni, care au colindat şi 
prin meleagurile noastre şi care au adus în Italia ideea originii noastre 
romanice, şi mărginindu-ne numai la contactul nostru cu pământul şi cultura 
Italiei, trebuie să pomenim, mai întâi, delegaţia lui Alexandru cel Bun la 
consiliul din Florenţa, în frunte cu popa Grigore, ajuns mitropolit al Moldovei, 
protopopul Constantin şi boierul Neagoe. Se cunosc apoi relațiile lui Ştefan cel 
Mare cu senatul Veneţiei; studiile lui Radu Mihnea în Veneţia, sub 
supravegherea mătuşii sale Marioara Adorno Valarga; drumurile lui Petru 
Cercel, poet şi pretendent la tron şi, în sfârşit, pribegia lui Petru Şchiopul cu 
fiul şi fiicele sale, căsătorite în cetatea lagunelor. 

Dar relațiile politice şi culturale ale țărilor noastre cu Veneţia n-au fost 
niciodată aşa de accentuate ca pe vremea lui Brâncoveanu. 

Solii lui băteau drumurile mereu până la Viena şi până în ItaliA. În 1701, 
papa Clement al XI-lea asigura într-o scrisoare pe domnul român despre 
prețuirea lui deosebită şi despre buna lui voință; iar ambasadorii venețieni în 
Constantinopol, Lorenzo Soranzo şi Bailo Ascanio Giustiniani, comunicau 

1 Hurmuzachi, X, p. 1518. Scrisoarea din 1704. 

Dogelui, în 1703, excelentele lor legături cu BrâncoveanU. În bogata şi 
puternica cetate a lagunelor, unde avea dealtfel şi un agent al său, îşi trimisese 
Brâncoveanu, în ultimii ani grei ai domniei sale, când se simțea pândit de 
lăcomia vizirilor şi minat de intrigile alor săi, o bună parte din avere: peste o 
jumătate de milion de taleri, depuşi la Banca publică a Veneţiei, cu o dobândă 
de 3% şi 4%. Corespondenta lui cu creştinii se făcea prin venețieni. Depeşele la 
curtea austriacă le trimiteau ai noştri prin dragomanul venețian la Viena, 
Marcantonio Mamucca della Tore, cu care se pare că Brâncoveanu se şi 
înrudea, iar legăturile cu principele Eugeniu de Savoia se făceau tot printr-un 
italian, Aloise Volde, tâlmaci de limba turcă şi greacă la Viena. 

În palatul din Bucureşti al domnului, pe lângă boierimea pământeană 
îmbrăcată în lungi straie orientale, se întâlneau şi câțiva reprezentanți ai 
culturii italiene, îmbrăcaţi după moda orientală în caftane de atlaz — ca să nu 
trezească privirile bănuitoare ale turcilor ce veneau aproape zilnic la curte - dar 
care păstrau, totuşi, după moda occidentală: peruca, pălăria, cravata şi 
bastonul indian. 

Aceşti străini se aflau în serviciul permanent al domnului şi erau mai toți 
oameni de cultură serioasă pentru vremea lor. Astfel doctorul Pylarino, 
recomandat lui Brâncoveanu de către bailul Veneţiei, era cunoscut prin 
lucrările sale ştiinţifice, publicate în limba latină şi italiană; cea mai însemnată 
este un tratat publicat în limba latină la Veneţia (1715), despre altoirea 
împotriva variolei. Se pare că este primul care a practicat această metodă. 
Pylarino se stabilise în Bucureşti; se însurase la noi şi devenise protomedicul 
curții lui Brâncoveanu, punând în această calitate, sub influență venețiană, 
bazele primului spital românesc, Colțea. A însoțit pe Brâncoveanu, în 1703, în 
călătoria la Adrianopol, unde fusese chemat de sultan, şi a stat în serviciul 


domnului român până la 1711, când a luat asupră-şi sarcina de consul 
venețian la Smirna. N-a stat însă mult în această funcțiune, fiindcă la 1715 îl 
găsim la Veneţia, tipărindu-şi cartea despre altoirea împotriva variolei, iar trei 
ani mai târziu, moare la Padova. Succesorul său a fost doctorul Bartolomeo 
Ferrati, care purta şi titlul de conte şi a cărui familie se întâlneşte în 
documentele noastre până la sfârşitul veacului al XVIII-lea. 

O altă figură interesantă de la curtea lui Brâncoveanu era George Maiota, 
un grec cu studii făcute în Roma şi Veneţia şi care ajunsese profesorul de limba 
latină şi greacă al copiilor lui Brâncoveanu. 

La aceştia se adăoga fostul paroh al coloniei greceşti din Veneţia, loan 
Abramios, scoborâtor dintr-o familie de corfioți, care tipărise acolo în limba 
greacă un ciclu de cărți bisericeşti şi, adus de Brâncoveanu, îndeplinea 
misiunea de predicator al curții şi profesor la Academia grecească din 
Bucureşti, în sfârşit, figura cea mai interesantă era secretarul de limbi 
occidentale al domnului, florentinul Anton Măria del Chiaro, pe care şugubeții 
săi contimporani îl porecliseră, pentru fața lui roşcovană: „curcanul”. El a 
publicat mai târziu, după uciderea lui Brâncoveanu, în 1718, la Veneţia, în 
atelierele cunoscutului tipograf Antonio Bortoli, interesantele lui memorii: 
Istoria delle modeme rivoluzioni della Valachia, con la descrizione del paese; 
natura, costumi, riti e religione degli abitanti; annessavi la tavola topografica di 
quella provincia. 

Prin aceştia, şi mai ales prin unchii săi, Constantin şi Mihail Cantacu- 
zino, Brâncoveanu aflase despre frumoasa înflorire culturală şi artistică a 
Italiei, unde a trimis pentru studii şi câțiva bursieri. 

Documentele timpului ne-au păstrat numele unora din aceşti bursieri, 
care se pare că erau elevi ai Academiei greceşti din Bucureşti: Răducanu 
Cantacuzino, nepotul său (fiul lui Constantin Cantacuzino), Palade Damian 
Românul, care a devenit apoi un latinist de seamă al timpului său, închinând 
lui Brâncoveanu o poemă latină, şi doi greci, Anton Stratigos şi Gheorghe 
Hypomenas din Trapezunt, care a făcut studii strălucite de medicină la Padova 
cu celebrul proF. Dr. Vallisnieri. Hypomenas - după cum aflăm de la Del Chiaro 
- după zguduitoarea dramă, care a pus capăt vieţii lui Brâncoveanu şi a copiilor 
săi, a rămas credincios, cu primejdia vieţii, pe lângă nenorocita doamnă şi 
îndureratele principese şi a luat drumul Apusului, pentru a salva ceea ce se 
mai putea din averea depusă la băncile din Viena şi Veneţia. 

Năzuința de a trimite tineretul să se lumineze în țările de cultură ale 
Apusului, mai ales în Italia, prinsese rădăcină şi în sufletul boierimii noastre. 
Unul din colegii de studii la Constantinopol ai stolnicului Constantin 
Cantacuzino, Matei Creţulescu, lăsa cu limbă de moarte în diata lui către 
urmaşi „ca să-mi facă acest mare bine ce-l doresc din tot sufletul mieu ca să- 
mi înveațe copilaşii şi să-i striineze pentru carte, de să va pute. Aşa mă rog, 
pentru mare numele Domnului Hristos, să mi-i pedepsească 1 mai vârtos la 
latinească şi la italienească”2. 

Ca o consecinţă firească a acestor legături cu Italia, se vădeşte, în epoca 
lui Brâncoveanu, o uşoară undă de influenţă italiană în arta şi literatura 
noastră. 


Arta. Se ştie că Brâncoveanu, care avea o avere imensă, a fost un mare 
iubitor de artă şi ziditor de biserici şi palate; amintim doar pe cele mai 
însemnate: mănăstirea Hurez, biserica Sf. Gheorghe, palatul de la Potlogi, de la 
Mogoşoaia, de la mănăstirea Brâncoveni şi cel de la Doiceşti. 

Cei ce au studiat arhitectura clădirilor din epoca lui Brâncoveanu au 
găsit, cu toată varietatea acestor clădiri, un „armonios stil original”, pe care l-au 
denumit stilul brâncovenesc şi în care au surprins, pe vechiul fond bizantin, o 
influență italiană, în special a stilului baroc, caracterizat prin mulțimea 
ornamentelor. 

Clădirile lui Brâncoveanu nu mai sunt, ca cele vechi, nişte adevărate 
fortărețe cu ziduri greoaie şi înalte, cu ferestre mici şi strimte, ca să ferească pe 
cei din interior de gloanţele duşmanilor, ci sunt clădiri spaţioase, cu ferestre 
largi care aduc lumină şi aer proaspăt şi care deschid ochilor perspectiva unui 
peisaj sau a unei grădini de încântare şi de linişte odihnitoare. 

Del Chiaro, descriind palatul lui Brâncoveanu, clădit din piatră, cu o 
impozantă scară de marmoră, cu săli mari boltite, cu pridvor susținut la mijloc 
de un rând de coloane, ne vorbeşte şi de grădină, care e de toată frumusețea şi 
are formă pătrată, în stil italiaN. În mijlocul ei, Brâncoveanu clă- 

1 A pedepsi, din grecescul jtaiSeuffl, însemna în limba veche a instrui. 3 
N.lorga, Documente privitoare la familia Cantacuzino, p. 206 — 207. 

Dise „un foişor, unde lua prânzul şi-şi făcea siesta după masă, înconjurat 
de straturi de flori”. 

Clădirile! lui, mănăstiri şi palate, se disting prin frumusețea şi eleganța 
ornamentelor: sub straşina de şindrilă, brâne înflorite, ferestre încadrate în 
podoabe de frunze, flori şi fructe şi — ceea ce denotă tot o influenţă occidentală 
în arhitectura palatelor lui: logiile în stil italian. 

Chiar şi în decorarea interioară a palatelor se resimte influența italiană. 
Unchiul domnului, stolnicul Constantin Cantacuzino, în anii tinereţii sale de 
student la Padova, văzuse în palatul dogilor, zugrăvite, pe pereţii sălilor, scenele 
importante din ascensiunea republicii lui San Marco şi admirase cu deosebire 
cadrul în care Veronese imortalizase gloria Veneţiei, copiind în carnetul său de 
student inscripția: „Robur imperii”. Brâncoveanu, după întâlnirea cu sultanul 
din 1703, când i se părea că domnia lui este definitiv aşezată şi că vor urma zile 
senine de pace şi glorie, puse să i se zugrăvească şi lui, pe zidurile palatului de 
la Mogoşoaia, scena plecării sale la Adrianopol, întâlnirea cu sultanul şi 
întoarcerea spre Bucureşti. 

Se pare că influența picturii italiene era pe vremea aceea ceva mai răs- 
pândită în Muntenia. Del Chiaro pomeneşte de fratele unui negustor muntean, 
cunoscut în Veneţia, fiindcă exporta acolo mărfuri din Valahia.care copiase pe 
timpul şederii sale în cetatea lagunelor aşa de bine unele picturi bisericeşti, că, 
întorcându-se în țară, a zugrăvit diverse icoane, între care pe Sf. Francisc 
îngenuncheat, primind stigmatizarea. „Această icoană - adaogă Del Chiaro — se 
poate vedea pe altarul bisericii catolice din Târgovişte.” literatura. La curtea lui 
Brâncoveanu se mai afla şi un astrolog, loan Romanul, sau loan Frâncul, care 
avea sarcina de „a se închina” domnului, la fiecare început de an, cu câte un 
calendar de preziceri privitoare la evenimentele politice ce se vor desfăşura- 


alcătuit după acele Foglietti novelli, de care era plină Italia secolului al XVII-lea 
şi care se aduceau în țară prin stolnicul Const. Cantacuzino. 

Şi nu erau aceste calendare singurele cărți de obârşie italiană la curtea 
lui Brâncoveanu! în 1700, apare în tipografia de la Snagov, Floarea darurilor, 
după un text grecesc adus din Muntele Athos, de un boier al lui Brâncoveanu. 
Prototipul acestei cărți este, după cum s-a văzut (p. 125), una din cele mai 
răspândite opere medievale de sfaturi morale şi poveşti, alcătuită în seC. Al 
XIII-lea, în Bologna, de către un călugăr franciscan, Tommaso Goz-zadini: Fiore 
di Virtit. 

În 1713 se tipăreşte tot la Snagov vestitul roman fantastic al lui 
Alexandru cel Mare — Alexandria - care, deşi tradusă într-o epocă anterioară 
din sârbeşte, cF. Mai sus, p. 133, are însă la baza ei o versiune italiană. Şi în 
sfârşit, în acelaşi an, apare la Snagov o altă carte, Pilde Filosof eşti, o colecţie 
de maxime care fusese tradusă în italiană de Del Chiaro, după un text original 
francez; din italiană în greceşte, de unul dintre reprezentanţii coloniei greceşti 
din Veneţia, adus la curtea lui Brâncoveanu, predicatorul loan Abramios, şi din 
greceşte în româneşte de mitropolitul Antim Ivireanul însuşi. 

Dar aceste legături cu Occidentul nu puteau fi nici prea multiple, nici 
prea intense. Nu puteau fi, fiindcă, pe de o parte, bănuit de turci că stă în 
legătură cu creştinii, Brâncoveanu se simțea spionat în mişcările sale, iar pe de 
altă parte, ortodoxismul nostru îl lega mai mult de elenismul scaunelor 
patriarhale din Orient. 

Influenţa grecească. În a doua jumătate a veacului al XVII-lea, se petrecu 
o adâncă prefacere în viața de cultură a neamului nostru. 

Slavonismul din principatele dunărene intrase în agonie, nemaifiind 
alimentat de focarele de cultură din sud, care se stinseseră sub apăsarea 
turcească. Dar la acea răspântie din viața bisericii noastre, nu toate cărțile de 
ritual se găseau transpuse în limba naţională şi nu fuseseră transpuse încă, 
fiindcă problema traducerii se complica, după cum vom vedea mai târziu, cu o 
problemă de ordin liturgic şi muzical. Ne găsim, dar, într-o epocă de tranziţie, 
în care, limba română nefiind deplin pregătită să ia locul limbii slavone, se 
simţea nevoia de a se introduce în biserici serviciul divin în forma grecească, 
ceea ce părea cu atât mai firesc, cu cât liturghia greacă era izvorul liturghiei 
slavone. 

A răspândi cunoaşterea limbii greceşti în poporul nostru, însemna deci, 
pentru acea vreme, în primul rând, a întări biserica şi viața religioasă a 
poporului. 

Dealtfel, Brâncoveanu putuse afla, prin stolnicul Constantin 
Cantacuzino, de ce mare cinste se bucura limba şi cultura greacă chiar în Italia 
catolică, A pune bazele elenismului la noi însemna dar, în al doilea rând, a 
ridica nivelul poporului, introducându-l în ritmul culturii clasice. 

Sub impulsiunea acestor două preocupări, Brâncoveanu reorganizează, 
în al doilea an al domniei sale, şcoala grecească din Bucureşti, întemeiată de 
Şerban Cantacuzino în mănăstirea de la Sf. Sava, pe locul unde se află astăzi 
Universitatea noastră şi statuia lui Mihai Viteazul. 


Pentru conducere, el aduse în Bucureşti pe însuşi directorul şcoalei 
greceşti din Constantinopol, pe Sevastos Kimenitul, originar din Trapezunt, fost 
elev al lui Alexandru Mavrocordat1 în şcoala patriarhiei din Constantinopol, 
care îşi desăvârşise studiile în universităţile din Italia. Brâncoveanu îl prețuia 
aşa de mult pentru cultura lui, încât, ne spune un contimporan, îl aşeza la 
masă „mai sus de toți boierii”, „cinste - adaogă Daponte — pe care un alt domn 
la un alt profesor n-a dat şi nici nu dă”. Sevastos Kimenitul, care supraveghea 
imprimarea cărților greceşti de slujbă, care a redat, în greaca vulgară, tratatul 
despre virtuți şi viţii al lui Aristotel şi a alcătuit învățături dogmatice a Bisericii 
Răsăritului în limba greacă (1703), a cârmuit şcoala până la anul 1702, când a 
murit. 

După hrisovul dat de Brâncoveanu în septemvrie 1702, numărul 
profesorilor trebuia să fie de trei, „reputați prin religiozitate şi moravuri bune”. 
Hrisovul ne-a transmis şi programul acestei şcoli, din care se poate vedea 
caracterul instrucţiunii pe care o căpăta în această şcoală superioară tineretul 
de acum mai bine de 200 de anl. Învăţământul avea mai întâi un caracter 
filosofic. Primul profesor trebuia să predea: logica, retorica, psihologia şi 
metafizica, în al doilea rând, şcoala avea un caracter filologic şi istoric, căci se 
cerea să se citească şi să se interpreteze: tragediile lui Sofocle şi Euripide, 
discursurile 

1 Tatăl primilor domni fanarioți. 

Lui Demosthenes, Plutarh, Tucidide, Xenofon, fabulele lui Esop. Şcoala 
avea apoi şi un caracter ştiinţific, fiindcă se mai preda: astronomia, acustica 
fizică, fizica, metafizica: „despre naşterea lucrurilor şi desfacerea lor” şi 
matematica lui Pitagora. Programul şcoalei vădeşte, în sfârşit, preocuparea de a 
aşeza în acelaşi timp cultura tineretului pe o serioasă bază de educaţie 
religioasă, căci impunea: Evanghelia, Faptele Apostolilor, Cuvânlările Sf. 
Grigore de Nazians, Apologia religiunii creştine a lui Agapet ş.a. 

Pentru întărirea acestei şcoli, menită, pe de o parte, să introdu că 
clasicismul elin la noi, iar pe de alta, să întărească ortodoxia, Brâncoveanu a 
adus dascăli greci renumiţi, cu studii făcute în OccidenT. În afară de Savastos 
Kimenitul, pe care l-am amintit, erau: Maiota, predicatorul curții şi dascălul 
copiilor lui Brâncoveanu; loan Comnenul, profesorul de ştiinţe fizice şi 
matematici, care îşi făcuse studiile în Padova şi care a publicat o serie de 
epigrame greceşti şi de cărți teologice, iar după ce s-a călugărit la Muntele 
Athos şi a ajuns mitropolit al Dristrei (Silistra), un Proschinatariu al Sfântului 
Munte (la Snagov), în care sunt pomenite donațiunile făcute de voievozii noştri 
mănăstirilor din Muntele Athos —- şi, în sfârşit, urmaşul lui loan Comnenul, 
Panait Sinopeus, tot un elev al universităţilor italiene. 

COPIII LUI BRÂNCOVEANU ŞI CULTURA LOR CLASICĂ. Astfel, sub 
impulsiunea dată de domn, se răspândeşte la noi cultura grecească. Chiar 
copiii lui Brâncoveanu îşi însuşiseră aşa de bine limba greacă, încât se 
încumetau, cu prilejul zilelor onomastice ale părinţilor şi al marilor sărbători 
ale bisericii, să rostească, în limba greacă, panegirice în cinstea sfinților, care 
au şi fost tipărite de Antim IvireanU. În 1701, a apărut la Bucureşti Cuvântul 
panegiric la Sfinlul Constantin, scris în limba greacă de Ştefan Brâncoveanu şi 


rostit în palatul domnesc, de fratele al treilea, Radu. Cuvântul este afie-rosit 
„prea blândului său părinte”, „ca un mic rod al minţii sale”. În anul următor 
apărea, tot în imprimeria mitropoliei, un Cuvânt panegiric la Martirul Ştefan, 
rostit probabil de autor, a treia zi de Crăciun, şi închinat sfântului său patron, 
a cărui protecţie o cerea „pentru înaintarea mea în ştiinţă şi învățătură”, în 
1703, Ştefan Brâncoveanu alcătuia un alt Cuvânt panegiric la Adormirea 
Născătoarei de Dumnezeu, rostit tot de fratele său, Radu, şi afierosit „mamei lor 
cea prea blândă”, doamna Măria Brâncoveanu. În 1704, Radu Brâncoveanu se 
încumeta şi el cu o Cuvântare la Patima cea Mântuitoare (învierea Domnului), 
pe care o prezintă ca omagiu „Prea fericitului şi Prea înțeleptului Stăpân”, 
patriarhul Dosithei al Ierusalimului, care, spune tână-rul autor, „se luptă nu 
cu o hidră, ci cu atâţia câţi sunt urători de Dumnezeu, vrăjmaşi ai ortodoxiei”. 
În 1704, fratele mai mare, Constantin, despre care Antim Ivireanu ne spune în 
prefața cărții că era şi el „învățat între prea învățați”, „orator şi adânc 
cugetător”, stimulat de succesul fraților săi — Cuvântul la Sf. Constantin şi cel 
la Martirul Şf. Ştefan avuseseră repede o a doua ediţie, în 1702 — şi animat de o 
nobilă ambiţie, publică şi el, după stăruinţele mitropolitului, în 1704, Vieţile 
paralele greceşti şi romane ale lui Plutarh Cher-soneul, traduse în greaca 
modernă. 

Oricât de mare ar fi fost dorința lui Antim Ivireanu de a spune un lucru 
plăcut tatălui, totuşi era un pic de adevăr în cuvintele pe care el le scrie într-o 
predoslovie către domn, că „fiii săi sunt râvniţi în lume şi invidiați pentru 
marea lor virtute prematură”. Aceşti tineri elenişti, care aveau, se pare, şi o 
temeinică cultură latină, ar fi fost o frumoasă speranță pentru părinții lor şi 
pentru neamul nostru, dacă n-ar fi căzut sub iataganul gealatului pe ţărmul 
Bosforului. 

PATRIARHI ŞI CĂRTURARI GRECI LA CURTEA LUI BRÂNCOVEANU. 

Atraşi de sprijinul dat de Brâncoveanu culturii greceşti, marii patriarhi şi 
mitropoliți ai Răsăritului vin la curtea lui bogată, ca să obțină milă şi ajutor 
pentru bisericile lor strivite sub stăpânirea turcească şi ca să lupte în libertate 
pentru întărirea ortodoxiel. În fruntea tuturor stă, prin cultura lui largă, prin 
munca neobosită şi prin zelul cu care a apărat ortodoxia, atacată de curentele 
de reformă şi de catolicism, patriarhul Dosoftei al Ierusalimului, adus de 
Brâncoveanu din laşi, şi mai târziu nepotul acestuia, învățatul Hrisant Notară, 
care studiase la Padova, călătorise în Franța şi Germania, adusese din Rusia, 
de la Nicolae Milescu, o copie a descrierii călătoriei în China şi a fost şi el unul 
din profesorii copiilor lui Brâncoveanu, înainte de a succede unchiului său în 
scaunul patriarhal al lerusalimului. Brâncoveanu dăruise bătrânului patriarh 
Dosoftei hanul de la Sf. Gheorghe, „cu apartamente încăpătoare” şi cu multe 
prăvălii închiriate neguţătorilor, care aduceau un venit anual de peste 20 de 
pungi, hărăzite de domn Sfântului Mormânt. 

Patriarhul Dosoftei este, de fapt, în timpul lui Brâncoveanu, conducătorul 
crtedoxiei. Pentru a înlătura atacurile îndreptate de calvini, luterani şi catolici, 
se publică la noi, sub auspiciile lui, un ciclu de cărți greceşti, menite să facă 
cunoscute normele dogmatice ale crtedoxiei. Astfel se tipăreşte opera lui Meletie 
Sirigul, îndreptată împotriva catehismului atribuit lui Chirii Lucaris, 


Pravoslavnica Mărturisire a lui Petru Movilă, Manual împotriva schismei 
papistaşilor, Manual împotriva rătăcirii calvine ş.a. 

O încercare a lui Brâncoveanu de a întemeia o tipografie grecească pe 
lârigă scaunul patriarhal din Constantinopol nu izbutise.1l Atunci domnul 
român şi ai săi s-au străduit să consolideze tiparul şi Academia grecească din 
Muntenia astfel încât să pcată rivaliza cu tipografiile şi şcolile greceşti din 
Veneţia. „Se fălea mult sprinceana occidentală, mai nainte, cu toată 
înțelepciunea şi cu tiparul, că editează cărți orientale. Pentru amândouă 
acestea au răsărit acum harul creştinilor şi aicea, şi în învățături şi în tipografii 
— prin osârdia şi cheltuiala minei tale celei mărinimoase şi inspirate de 
Dumnezeu, Domnitorule cel mai perfect între credincioşi, Constantine prea 
mare.”, scrie Sevastos Kimenitul, profesorul de ştiinţe al Academiei greceşti din 
Bucureşti, într-o prefață2 închinată lui Brâncoveanu. 

Sub auspiciile patriarhului Dosoftei şi a celorlalți prelați şi profesori greci 
ai Academiei, s-au imprimat în tipegrafia demnească a lui Brâncoveanu, între 
1690 şi 1716, 31 de cărți greceşti, toate destinate nevoilor bisericii şi întăririi 
ortodoxiei. 

Sprijinul dat de Brâncoveanu ortodoxiei în forma grecească a avut între 
fruntaşii clerului grec contimporan un puternic răsunet, după cum se vede 
chiar din prefețele care însoțesc publicaţiile greceşti ieşite din teascurile 

1 Documentele Hurmuzaki, XIV, partea III, p. 52 - 53. 

2 bibliografia românească veche, I, p. 380. 

3P.3 tipografiilor brâncoveneşti. Brâncoveanu este comparat mereu cu 
„Ptolomeu, vrednic de cununile cereşti”. O prefață spune: „Toate ale elenilor se 
cuvin domnitorului filelin şi toate câte fiii iubitorilor de muze ai Eladei scriu ori 
inventează cu mintea, toate se datoresc măriei tale, care eşti cel mai zelos 
sprijinitor al învățăturii greceşti şi binefăcătorul cel mai uman al elenilor. 

Ce datorie nu avem către a ta darnică generozitate noi, fiii grecilor, şi 
Grecia, mama noastră de obştiE. În aceşti prea fericiți ani ai domniei tale 
înfloreşte iarăşi acea glorie strălucită ce, din vechimea ei de la început, a 
câştigat neamul nostru, cu înțelepciunea lui, până la marginile lumii.” 

Nu sunt în aceste cuvinte numai laude mieroase, ci şi sentimente sincere, 
care traduc o realitate a timpului. „Am venit şi eu aci, prea fericite patriarh, la 
adăpostul de obşte al neamului nostru nenorocit” > scria din Bucureşti, la 17 
decembrie 1709, către patriarhul Hrisant Notară, fostul paroh al coloniei 
greceşti din Veneţia, loan Avramie, care fusese silit să părăsească cetatea 
lagunelor şi care ajunsese predicatorul curţii lui Brâncoveanu. Până şi în 
Ianina, unde Brâncoveanu sprijinea şcolile greceşti, elevii alcătuiau versuri 
omagiale pentru domnul român. 

Brâncoveanu şi ortodoxia din ardeal. Adăpostul acordat de Brâncoveanu 
marilor patriarhi greci, precum şi sprijinul dat pentru imprimarea cărților de 
dogmatică şi polemică religioasă, corespundeau dealtfel şi unei necesități de 
ordin naţional: apărarea unităţii religioase a neamului românesC. În 1690, 
Transilvania, smulsă de la turci, căzuse în mâinile austri-acilor. Guvernul 
austriac, trimițând misionari catolici, care să tăgăduiască preoților români din 
satele ardelene o situație similară cu aceea pe care o avea clerul celorlalte culte, 


izbutise să câştige aderențţi printre preoţi pentru unirea cu biserica Romei. 
Brâncoveanu şi sfetnicii săi au sprijinit pe toate căile rezistența românilor 
ortodocşi împotriva tentaţiilor catolice şi calvine. Mai întâi, fiindcă după 
încetarea tipăriturilor din Bălgrad, inițiate între 1683 şi 1689 de protopopul 
loan Zoba din Vinţul-de-Jos, omul calvinilor şi duşmanul mitropolitului Sa va 
Brancovici2, s-a întâmplat să-i lipsească atunci „neamului nostru rumânesc, 
aici în Ardeal, meşter pentru lucrul tipografiei” — Brâncoveanu, „ca un patronaş 
adevărat al mitropoliei din Ardeal”, trimite la Alba-Iulia pe cel mai harnic dintre 
ucenicii lui Antim Ivireanu în arta tiparului, pe Mihail Ştefanovici sau 
Işvanovici, cum semnează el de aci înainte. Acesta începe în Ardeal revizuirea în 
sens ortodox şi tipărirea cărților de şcoală şi de slujbă bisericească. Munca se 
începe în 1699 cu o Bucoavnă pentru copii (care cuprindea şi simbolul 
credinței, cu cele zece porunci şi cu explicarea ortodoxă a celor şapte taine) şi o 
carte de predici: Chiriacodromion3. A trimis 

1 Hurmuzahi, XIV, partea III, p. 60. 

A Dintre cărțile tipărite de loan Zoba., unele erau traduse din ungureşte 
şi conţineau norme calvine, ca de exemplu, Cărare pe scurt spre fapte bune 
îndreptătoare, tradusă după Matko de Kezdivâsârhely şi apărută în 1685. 
Celelalte cărți tipărite de Zoba sunt: Sicriul de aur, carte de propovedanie, Sas- 
Sebeş, 1683; Ciaslovăţ, Bălgrad, 1687; Molitvenic, Bălgrad, 1689. 

3 Unirea bisericii ardelene cu Roma, întâmplată în 1701, îl va îndemna să 
se întoarcă înapoi. Nu credem că el este tipograful cărții Plinea pruncilor, 
apărută la Bălgrad în 1702, căci, precum a arătat I. Mu ş 1 ea, în Omagiul 
profesorului loan Lupaş (şi extras), Bucureşti, 1941, pp. 617 - 631, cartea a 
fost alcătuită de Paul Baranyi, catolic. 

C oamenii săi în Transilvania pentru propagandă ortodoxă, între aceştia 
David Corbea, care apăra cu zel politica lui Brâncoveanu. A intervenit pe lângă 
guvernul austriac şi chiar pe lângă Petru cel Mare, cerând sprijin pentru 
românii ortodocşi din Ardeal. Când la începutul anului 1698, noul mitropolit al 
Transilvaniei, Atanasie Anghel, a venit la Bucureşti — după datini — ca să fie 
hirotonisit de mitropolitul Ţării Româneşti, acesta i-a cerut să declare că va 
păzi neschimbate „toate tocmelele” ortodoxe pe care le are scaunul Ungro- 
vlahiei. Cu acest prilej, patriarhul Ierusalimului, Dosoftei, a întocmit o lungă şi 
importantă învățătură în care erau cuprinse normele de călăuzire pentru 
păstrarea dogmei ortodoxe, pe care Atanasie a semnat-o. Dar guvernul austriac 
nu-l recunoaşte decât în martie 1701, după ce a fost chemat la Viena şi 
„purificat”, declarând în scris că primeşte unirea. Sinodul, întrunit la 25 iunie 
1701, în Bălgrad, în care marea majoritate a preoților ardeleni a hotărât unirea 
cu Roma, a aruncat mărul discordiei confesionale între români, ale cărui fructe 
amare mai dăinuiesc şi azi, deşi atenuate de lumina conştiinţei naționale. 
Trebuie însă să recunoaştem că unirea a dat putinţa tineretului ardelean să 
pătrundă în şcolile înalte din Viena şi Roma şi că viziunea Romei imperiale a 
trezit în el instinctul rasei şi a provocat mişcarea de redeşteptare națională, 
care a grăbit cu o jumătate de veac mai devreme intrarea poporului românesc 
în comunitatea spirituală a rasei latine. 

BRÂNCOVEANU SPRIJINITOR AL CULTURII ORTODOXE ÎN RĂSĂRIT. 


Politica creştină a lui Brâncoveanu - urmând liniile trase de înaintaşii săi 
Basarabi — s-a extins asupra întregului Răsărit ortodox, asupra căruia a 
revărsat darurile lui, fără nici o intenție ascunsă, cu o generozitate pe care — 
trebuie să o subliniem - n-o mai întâlnim la nici un popor ortodox, căci 
niciunul nu a trăit aşa de intens ideea creştină, precum au trăit-o ai noştri. 

Merită îndeosebi să fie subliniate aci, pe lângă darurile în bani şi în cărți, 
mai ales manuscrisele iluminate, căci se pare că Brâncoveanu avea pentru 
această artă minoră o adevărată pasiune. Liturghierul grec, copiat de 
ieromonahul Calinic, în fine trăsături caligrafice şi împodobit cu minunate 
miniaturi de evanghelişti şi cu frontispicii, chenare şi inițiale de flori şi de 
păsări stilizate, poate fi socotit ca unul din cele mai frumoase exemplare ale 
genului. 

Vestea despre bogăţia şi generozitatea lui Brâncoveanu trecuse peste 
hotarele țării şi se răspândise în tot Orientul musulman, unde domnul român 
era supranumit Altin-bei — Prințul Aurului. 

Era dar firesc ca în acele vremuri creştinii, care, sub stăpânire turcească, 
se vedeau amenințați să-şi piardă credința, să-şi îndrepte privirile către curtea 
strălucitoare a lui Brâncoveanu şi să ceară de la el ajutor pentru nenorocirile 
lor. Şi domnul român înțelegea să li-1 dea în cea mai largă măsură. 

Darurile lui Brâncoveanu s-au răspândit departe în Orient, până la 
creştinii din Asia-Mică. 

Pe la începutul veacului al XVIII-lea, venise la curtea domnească din 
Bucureşti patriarhul Antiohiei, Athanasie IV Dabbas, şi domnul român. 

1 Autorul se referă, evident, la situația din 1940. Fenomenul şi-a găsit 
soluționarea după 23 August 1944, prin reunificarea celor două biserici (N. 
Red.). 

38S aflând de la patriarh că preoţii creştini din Arabia nu-şi pot împlini 
misiune; lor şi nu pot oficia după cuviinţă serviciul divin, din pricina sărăciei şi 
a lipse de cărți, a pus pe ieromonahul Antim Ivireanu, din mănăstirea Snagovul 
să sape litere arabe şi să tipărească, pe cheltuiala domniei, cărți de ritual ci 
rugăciunile în limba arabă şi eofosinele (cântările) în limba greacă, aşa curR. 
Cereau necesitățile cultului, pentru credincioşii din Arabia. La 1701 au apărut, 
de sub teascurile tipografiei din Snagov, un Liturghier, iar în 1702, un Ceaslov, 
ambele în limbile greacă şi arabă, şi ele s-au trimis în dar, din porunca 
domnească, bisericilor din Arabia. 

Pentru a veni şi mai mult în ajutorul acestor creştini năpăstuiți, Brân- 
coveanu a dat ajutor de s-a instalat tipografie arabă — prima tipografie — în Alep, 
unde în 1706 s-a tipărit cea dintâi Psaltire arabă, având pe dosul titlului stema 
Ţării Româneşti, înconjurată cu inițialele greceşti ale lui Constantin 
Brâncoveanu şi, la început, o precuvântare de închinare şi mulțumire, în care 
domnul român este comparat cu Constantin cel Mare, cu Moise şi cu Solomon, 
pentru înțelepciunea, spiritul şi dărnicia lui. 

Tipografia brâncovenească, transportată de mitropolitul Atanasie Dabbas 
la Alep, a trezit creştinii din Arabia la o viață spornică de cultură. Ea a 
funcționat acolo până la moartea mitropolitului, întâmplată în 1724. După 
această dată este mutată, în parte la mănăstirea Balamand, în parte - mai 


târziu —, la mănăstirea Sf. loan din Saeg, în sudul Libanului, unde, reînnoită şi 
organizată, publică şi azi cărți bisericeşti şi şcolare. 

Faima despre munca spornică a tipografiilor din Tara Românească şi 
despre generozitatea lui Brâncoveanu a ajuns departe în răsărit, până la ivirii 
din Munţii Caucazului. 

Regele Wakhtang al IV-lea, cuprins şi el de râvna creştinească de a 
înzestra bisericile sale cu textele necesare serviciului divin, a trimis solie la 
curtea lui Brâncoveanu şi a obținut, împreună cu litere de tipar, turnate de 
mitropolitul Antim, el însuşi georgian de origine, o echipă de lucrători sub 
conducerea tipografului român ardelean, ipodiaconul Mihail Ştefanovici, care 
lucrase până atunci la tipografia de pe lângă scaunul eparhial din Râmnic. Cu 
aceste litere de tipar s-au scos la Tiflis cele dintâi cărți georgiene: o Evanghelie 
şi un Liturghier. 

În epilogul Liturghierului, apărut în 1710, tipograful român, cu gândul la 
plaiurile țării sale, îşi încheia acolo munca sa închinată lui Dumnezeu cu 
următoarele şase versuri româneşti, în caractere georgiene, o mărturie discretă 
a expansiunii culturale brâncoveneşti, până la acele îndepărtate hotare ale 
Răsăritului ortodox: 

Precum cei străini doresc moşia să-şi vază, Când sunt într-alte țări, de 
nu pot să şază, Şi ca cei ce-s pre mare bătuţi de furtună Şi roagă pre 
Dumnezeu de linişte bună, Aşa şi tipograful, de-a cărții sfârşire, Laudă 
neîncetată dă şi mulțumire. 

Astfel, sub Brâncoveanu, Țara Românească ajunge focarul din care radia 
lumina culturii în tot Orientul ortodox, aflat sub apăsarea musulmană. 

Prin râvna cu care el a sprijinit şi întărit credința ortodoxă până departe 
în răsărit, prin bunătatea şi generozitatea sa, pe care nu contenesc de a i le 
recunoaşte până şi străinii pripăşiţi la curtea lui, prin lupta pe care a dat-o 
pentru a menţine neştirbită unitatea religioasă a românilor ardeleni şi prin 
imboldul dat culturii, Brâncoveanu a meritat deplin cele două trăsături 
caracteristice, pe care le-a subliniat în personalitatea lui anonimul poet 
popular: 

Brâncoveanu Constantin, Boier vechi şi domn creştin. 

LITERATURA RELIGIOASĂ 

Literatura românească, înviată după un sfert de deceniu de secetă, se 
dezvoltă în epoca lui Şerban Cantacuzino şi a lui Brâncoveanu pe două tări- 
muri: religios şi istoric. 

Pe tărâm religios, era aceasta înseamnă piatra de hotar a unei direcții 
noi: întoarcerea la sursele pure greceşti. Ca o urmare firească a transplantării 
elenismului la noi şi a ivirii cărturarilor români, cunoscători buni de carte 
grecească, traducerile cărților sfinte nu se mai fac de azi înainte după 
intermediare slavone, care conțineau pasaje neclare, confuzii şi erori de 
traducere, ci direct după originalele greceşti. 

Traducătorii care se înhamă la această uriaşă muncă sunt: Iordache 
Cantacuzino, fratele domnului, frații Radu şi Şerban Greceanu, stolnicul 
Constantin Cantacuzino, la care recurgeau tălmăcitorii când se încurcau în 
redarea subtilităților dogmatice şi, cel mai harnic dintre toți, mitropolitul lui 
Brâncoveanu, Antim Ivireanu. 

Prin străduințele tuturor s-a pregătit în această epocă drumul pentru 
introducerea limbii române în biserică, s-a ajuns la încununarea străduințelor 
de aproape trei veacuri ale neamului nostru de a traduce Biblia integral şi, în 
sfârşit, s-a creat, prin Antim Ivireanu, în chip strălucit pentru această vreme, 
predica românească originală. 

Vom urmări pe rând toate aceste aspecte şi vom lumina, în măsura 
importanței lor, personalităţile care au adus partea lor de contribuţie la zidirea 
culturii româneşti. 

Începem cu procesul de introducere a limbii naţionale în biserică. 


Se credea într-o vreme la noi, sub influența lui Xenopol, că Matei 
Basarab şi Vasile Lupu au introdus limba română în biserică. Această 
concepție se mai răsfrânge şi azi în unele manuale de liceu, deşi în 1904 Ion 
Bianu, în remarcabilul său discurs de recepţie în Academia Română, a arătat în 
chip indiscutabil că nu s-a introdus limba română în epoca lui Matei Basarab 
şi Vasile Lupu, deoarece în acea vreme nu numai că nu s-a tipărit nici o carte 
de slujbă bisericească în limba română, ci, dimpotrivă, cărțile de slujbă 
bisericească tipărite (Liturghier, Molitvelnic, Mineiu, Triod, Penticostar) sunt în 
limba slavonă, iar în prefață se spune răspicat că sunt tipărite pentru 
„evlaviosul neam al patriei noastre”. 

Pentru a înțelege mai bine procesul de introducere a limbii române în 
biserică, trebuie să se ştie că serviciul divin este alcătuit din trei părți: 1. 
Liturghia pe care o oficiază preotul în altar; 2. Citiri de Evanghelii şi Faptele 
Apostolilor şi din Epistolele lor, citiri făcute de preot sau de diacon şi, în sfârşit, 
o a treia parte care este rezervată dascălului în strană: lectura Cazaniei, care 
cuprinde explicarea textului din Evanghelie citit în ziua respectivă, cu 
dezvoltarea ideilor de edificare morală — un fel de predică. În epoca lui Matei 
Basarab şi Vasile Lupu s-au tipărit în româneşte numai Cazanii (sau Carte de 
învățătură, cum o numea Varlaam). Acestea sunt deci singurele cărți care s-au 
introdus în biserici pe vremea lui Matei Basarab şi Vasile Lupu. Sunt cărțile 
care țineau locul de predici şi care, întrucât se adresau poporului şi ținteau la 
moralizarea maselor, nu aveau nici o noimă să fie citite într-o limbă 
necunoscută credincioşilor. Erau texte citite la strană pentru întărirea virtuților 
creştineşti. Restul serviciului divin: oficierea liturghiei cu citirea Evangheliei şi 
a Faptelor apostolilor, a rămas în limba slavă. Era desigur în primul rând în 
acestea puterea tradiției. Dar era, cred, şi un alt gând nemărturisit. Pentru a 
susține ortodoxia, singura legătură puternică ce unea strâns toate ramurile 
neamului răzlețite sub stăpâniri străine, ai noştri s-au arătat intransigenți pe 
chestiunea limbii în biserică. O cedare pe acest teren putea atrage după sine 
pierderea românilor din Transilvania în masele ungurilor calvini. De aceea 
Matei Basarab ia inițiativa de a se tipări toate cărțile necesare serviciului divin — 
afară de Cazanii — în limba slavă, adresându-se, cum ne spune în prefețe: 
„drept credinciosului şi evlaviosului neam al patriei noastre şi altor neamuri 
înrudite cu noi după credinţă şi având acelaşi vestit dialect slavonesc ca limbă, 
ungrovlahilor, moldovlahilor”. 

Ideea solidarității naționale prin biserică în limba slavă este clară. Epoca 
lui Şerban Cantacuzino reprezintă în această privință un pas înainte, căci în 
această epocă se introduce în serviciul divin citirea Evangheliilor şi a Faptelor 
apostolilor în limba română. Evangheliile şi Faptele apostolilor tipărite până în 
epoca lui Şerban Cantacuzino cuprindeau în întregime materia celor patru 
evanghelişti aşezată în ordinea tradițională, începând cu Matei şi sfârşind cu 
loan. Dar aceste Tetraevanghelii nu sunt potrivite pentru săvârşirea cultului 
divin. Evanghelia ca şi Faptele apostolilor sunt prea întinse ca să poată fi citite 
în cursul unui serviciu divin. De aceea ele sunt împărțite în pericope — părți mai 
mici —, care sunt astfel alese şi potrivite ca să se citească fiecare într-o zi şi să 
fie adaptate evenimentului care se comemorează. Fiindcă anul bisericesc începe 


în ziua învierii Domnului, în prima zi, luni, se citeşte din Evanghelia lui loan, 
capitolul I, versetul 18-19, dar marți se citeşte din Evanghelia lui Luca, 
capitolul XXIV, versetul 12-35, pentru ca miercuri să se revină la Evanghelia lui 
loan. 

Pentru lectura cursivă obişnuită a materiei evanghelice, textele core-siene 
şi Noul Testament - Tetraevangheliul — erau foarte bune, dar pentru nevoile 
bisericii era mai necesară o Evanghelie cu materia aşezată pe pericope şi 
distribuită pe zilele de serviciu bisericesc. 

Evanghelia (1682), ca şi Faptele apostolilor (1683), tipărite în epoca lui 
Şerban Cantacuzino, sunt din această a doua categorie; sunt cărți adaptate 
serviciului liturghiei şi care nu pot servi la o lectură de edificare a mirenilor» 
Dar tocmai de aceea au o importanţă deosebită în evoluția literaturii religioase — 
la noi: ele marchează a doua treaptă în procesul de introducere a limbii române 
în biserică şi constituie o dovadă indiscutabilă că pe vremea lui Şerban 
Cantacuzino, în timpul serviciului religios, pericopele din Evanghelii se citeau 
de preoți şi de dascăli, în mijlocul bisericii, în limba română. 

Acum apar clare şi cuvintele domnului Şerban Cantacuzino din prefața 
adresată cititorilor, „tuturor celor ce se vor întâmpla a ceti”. Prefaţa ne des- 
tăinuie numele celui ce a purtat greul orânduirii şi traducerii cărții: „Ne-am 
nevoit de am săvârşit acest lucru dumnezăiesc, svânta aceasta evanghelie, care 
nefiind mai denainte tocmită la slovenie să să citească după rânduiala zilelor şi 
a sărbătorilor celor domneşti şi ale svinților, poruncit-am fratelui nostru 
Iordachie Cantacuzino, vel stolnic, de o au îndereptat şi o au aşăzat precum 
umblă cea elinească şi întru toate asemenea, după orânduiala beserecii 
Răsăritului, alcătuindu-se şi svintele cuvinte, spre mai aleasă înțeleagere a 
limbii rumâneşti”. Aceeaşi idee revine şi în Faptele apostolilor: „. Derept aceea 
poruncit-am a ştiuților şi învățaților cari s-au întâmplat dascăli, de au tâlcuit 
Sfânta Scriptură cea noao spre bună înţelegirea limbii noastre şi o au aşăzat 
după orânduiala şi urmarea grecescului tipic”. Cărţile erau destinate serviciului 
divin, precum confirmă prefeţele: „s-au dat dintru mică osteneala noastră dar 
beserecilor Ţării noastre, Ungrovlahiei întru folosul preoţilor şi tuturor 
credincioşilor, cari se roagă pentru a noastră spăsenie şi a tot creştinului norod 
şi întru pomenire veşnică a noastră şi a părinţilor”. Dar numai aceste două 
cărți se citeau în această epocă în româneşte. Liturghia însă se săvârşea încă în 
limba slavă, fiindcă tot pe vremea lui Şerban Cantacuzino, în 1680, se tipăreşte 
o Liturghie în care tipicul este în limba română, iar textul rugăciunilor este în 
limba slavă. Prefaţa semnată de mitropolitul Teodosie explică astfel pentru ce 
nu s-a dat şi textul rugăciunilor în româneşte: „Iară Liturghia toată a o prepune 
pre limba noastră, nice am vrut, nice am cutezat”. 

Munca de a traduce în limba națională cărțile de ritual, cu scopul de a le 
utiliza în oficierea cultului, se reia şi capătă un avânt puternic în epoca lui 
Constantin Brâncoveanu, prin străduința neobosită a lui Antim Ivireanu. 
Înainte de a o urmări mai departe, ne oprim aci, la o mare operă, care 
încunună activitatea religioasă din epoca lui Şerban Cantacuzino şi 
inaugurează domnia lui Brâncoveanu: Biblia. 

BIBLIA LUI ŞERBAN CANTACUZINO (1688) 


Primele încercări de traducere a Bibliei în limba română s-au făcut în a 
doua jumătate a secolului al XV-lea în Maramureş. Atunci s-au tradus pentru 
întâia dată Evanghelia, Faptele apostolilor cu Epistolele lor şi Psaltirea. 
Traducerile au ajuns până la noi în copiile făcute în a doua jumătate a 
secolului al XVI-lea: Codicele Voroneţean (care cuprinde numai Faptele 
apostolilor) şi Psaltirea. Textele traduse în Maramureş au fost puse sub tipar în 
1560, 1563 şi 1570 la Braşov de diaconul târgoviştean Coresi, care a revizuit 
limba, înlocuind particularitățile dialectale maramureşene cu graiul vorbit în 
Muntenia şi în părțile sud-răsăritene ale Transilvaniei. Către sfârşitul epocii 
coresiene, la 1582, în Banat, la Orăştie, se traduc şi se tipăresc, de românii 
trecuți la calvinism, primele două cărți ale Bibliei: Creaţiunea şi Ieşirea. Atât s- 
a tradus şi tipărit din Biblie în epoca coresiană. În epoca lui Matei Basarab şi 
Vasile Lupu, în afară de Psaltire (de la Govora, 1637), nu s-a tipărit nimic din 
Biblie în Principate. Numai în Ardeal mitropolitul Simion Ştefan tipăreşte, în 
1648, la Bălgrad, Noul Testament — care are în cultura noastră o importanță 
deosebită prin strădania mitropolitului de a alcătui o limbă literară comună 
pentru întreg neamul românesc -— şi în 1652 o Psaltire, care pretinde în prefață 
a fi fost tradusă din originalul ebraic, fiindcă „apa totu-i mai curată şi mai 
limpede în izvor decât în pâraie”. 

După epoca lui Matei Basarab şi Vasile Lupu, până în epoca lui Şerban 
Cantacuzino, exceptând Psaltirea lui Dosoftei, nu se mai tipăreşte nimic din 
textele biblice în toate țările româneşti. La 1688, în primele luni de domnie ale 
lui Constantin Brâncoveanu, se termină de tipărit Biblia pusă la cale de Şerban 
CantacuzinO. Între Biblia lui Şerban şi tipăriturile amintite mai sus se 
interpune însă o traducere integrală a Bibliei făcută de Nicolae Milescu. Din 
nenorocire, manuscrisul lui Nicolae Milescu, care ne-ar ajuta să dezlegăm o 
problemă interesantă de istorie literară, s-a pierdut. Avem însă două mărturii 
prețioase în această privință. Una este o notiță a mitropolitului Gheor-ghe de 
Neamţ, scrisă pe o carte referitoare la viața cuviosului Paisie, publicată la 
mănăstirea Neamţu şi care glăsuieşte astfel: „în zilele lui Ştefan Gheorghe- 
Voevod s-au întâmplat de au mers la mănăstirea Neamţului şi Nicolae 
Grămăticul, fratele lui Postolache Milescu, căruia i-au tăiat nasul Ştefan- 
voevod, carele au tălmăcit şi Biblia din limba elinească pre limba românească, 
când au fost la Constantinopol capuchehaia lui Grigore-voevod, domnul Ţării 
Româneşti, pre care scriere o au dat-o şi în tipar Şerban-voevod Cantacuzino, 
domnul Ţării Româneşti.” 

A doua mărturie este a lui Dimitrie Procopiu din Moscopole, care, într-o 
scriere publicată la Hamburg, în 1730 (Succinta eruditionum superioris et 
praesentis saeculi Recensio conscripta mense a Ilunio anno Christi 1720, trans- 
missa Bucaresto et nune primum edita cum latina versione), spune textual; 
„Nicolaus ex Moldavia ducis Moldaviae Protospatharius sive prim' armigeR. 
Sacras scripturas ex graeca în vernaculum Dacorum et Hungarorum linguam 
transtulit quam în ecclesiis ipsorum usque quaque legi obtinuit usus”. 

Întemeindu-se pe aceste mărturii, Haşdeu susținea că Nicolae Milescu, a 
tradus Biblia pe timpul cât se afla la Constantinopol ca agent diplomatic — 
capuchehaie, cum se zicea atunci - al domnului Grigore Ghica, în prima sa 


domnie în Muntenia (1660 — 1664); că manuscrisul a intrat apoi în mâna 
prietenului său, Şerban Cantacuzino, şi că acesta, ajungând domn, a pus mai 
mulți bărbaţi de au revăzut-o şi au tipărit-o. Această părere a lui Haşdeu, 
precum şi mărturiile pe care el se sprijină, sunt contrazise de afirmația 
florentinului Anton Măria Del Chiaro,- fostul secretar de limbi occidentale la 
curtea lui Şerban Cantacuzino şi a lui Constantin Brâncoveanu. Del Chiaro, 
întors în Italia după tragedia lui Brâncoveanu şi a lui Ştefan Cantacuzino, la 
începutul erei fanariote, a publicat la Veneţia, în 1713, o carte: Istoria delle 
moderne rivoluzioni della Valachia, în care, trecând în revistă cărțile tipărite pe 
timpul şederii sale la curtea domnilor români, spune textual: „între alte lucrări 
tipărite până azi în Valahia sunt şi următoarele: Vechiul şi Noul Testament, 
după versiunea celor 70, tradusă în româneşte de doi frați boieri români din 
familia Greceanu - unul din ei fu tatăl principesei Păuna, care trăieşte acum în 
Veneția-<e principesa Păuna, soția lui Ştefan Cantacuzino, fiul stolnicului, care 
a urmat pe tron lui Brâncoveanu). Tipărirea acestei opere s-a început sub 
domnia lui Şerban Cantacuzino, în jurul anului 1688, şi s-a terminat după 
câţiva ani sub domnia lui Brâncoveanu”. 

Iată în această privinţă şi mărturia lui Ion Filstich, fost rector al 
gimnaziului sas din Braşov: „Autorul acestei istorii, Radul logofătul din Greci, 
cu fratele său Şerban, au tradus Biblia din greceşte în limba română. De 
asemenea, acest Radu a transpus în limba română, din greceşte, 
CatechismumGraecae Ecclesiae (Mărturisirea ortodoxă). De asemenea, o scriere 
a lui loan Hrisostomul, care a fost numită Mărgăritare, despre virtuțile şi vițiile 
oamenilor. Şi încă multe alte o-pere a tradus 2”. 

1 „Tra le altre opere, che al giorno presente vedonsi stampate nella 
Valachia, vi şonc* le seguenti; cioe: Vecchio e Nuovo Testamento, secundo la 
versione de LXX tradotto nella valaca lingua, per opera di due fratelli nobili 
valachi della famiglia Greciani (uno di questi fu Padre della Principesa Pagona 
che ritrovasi presentemente qui în Vene7Âa) cominciossi la stampa di questa 
opera circa lanno 1688, essendo Principe di Valachia Scerbano Cantacuzeno, e 
şi termine» dopo alquanti anni sotto ii Principato del Brancovani.” (p. 43). 

2 „Der Autor dieser Historie, Radul Secretarius aus Graetschan, mit 
seinem Bruder Scherban haben die Biebel aus dem Griechischen ins 
Walachische iibersezt. Auch hat dieser Radul den Catechismum Graecae 
Ecclesiae aus dem Griechischen ins Walachische transferieret. Auch eine 
Schrift des Chrisostomi die da genennet wird Mărgărit, von den Tugenden und 
Lastern des Menschen, wie auch andere mehrere Tractat ferfertiget hat.” 

Ținând seamă de mărturia lui Del Chiaro şi de epilogul cu care se încheie 
Biblia lui Şerban şi asupra căruia vom reveni îndată, N. lorga, în Istoria 
literaturii religioase a românilor, şi în alte părți, a susținut că traducătorii 
Bibliei sunt frații Radu şi Şerban Greceanu. Părerea lui Iorga, admisă de toți, 
părea că închide definitiv controversa în favoarea Grecenilor. Dar în 1915, 
regretatul Bianu a achiziționat pentru Biblioteca Academiei Române un 
manuscris (păstrat la secția manuscriselor sub cota 4389), scris de un 
muntean, după cum reiese din particularitățile de limbă şi dintr-o notiță de pe 
scoarța lăsată de — „Ana Ştirbeica, fiica domnului răposatului Golescului biv 


spătar, am scris, mai 31, 1765, fiind de ani 45”. Acest manuscris, care 
cuprinde o parte din Vechiul Testament, are un „Cuvânt înainte către cititori”, 
în care, între altele, spune şi aceasta: „Am nevoit a propune această sfântă şi de 
Dumnezeu suflată carte, care se cheamă Biblia, adecă toată cartea legii vechi şi 
cu toți prorocii, pre limba românească nu foarte se-au aflat prepusă, fără 
numai un izvod scris cu mâna, care l-au fost prepus Nicolae Spătariul 
Moldovean, dascăl şi învățat în limba elinească, care l-au izvodit de pre izvodul 
elinesc ce se-au fost tipărit în Frangfort. Ce însă şi izvodul acesta, pentru multă 
pripă acelui prepuitor, care se-au grăbit curând a o tălmăci şi a şi scrie, aflatu- 
s-au multe greşele şi pre mare învăluială, care era lucru foarte cu greu a 
înțelege.” 

Pagina este ruptă tocmai aci, unde pasajul este mai interesant, dar din 
datele care se pot citi clar, rezultă că traducerea Bibliei lui Milescu era 
cunoscută în Muntenia. Descoperirea acestui manuscris 1-a silit pe Iorga să 
renunțe la părerea sa şi să revină într-un memoriu academic: în legătură cu 
Biblia de la 1688 şi Biblia de la 1667 a lui Nicolae Milescu [Analele Acad. Rom., 
seria II, tom. XXXVIII, MeM. Sect, ist., 1915) la părerea lui Haşdeu, că Milescu 
este traducătorul Bibliei de la Bucureşti. După Iorga, Milescu nu s-a putut 
gândi la traducerea Bibliei în timpul domniei lui Gheorghe Ghica bătrânul şi 
nici sub Ștefăniță Lupu, care trăia atunci ca pribeag la Stettin. Trimis ca agent 
politic la curțile din Stockholm şi Paris, Nicolae Milescu a cunoscut în aceste 
drumuri şi ediția grecească a Bibliei din Frankfurt. 

În 1935, Constantin Solomon a dat publicităţii o veche lucrare de 
seminar, pusă la punct, în care a adunat toate dovezile care militează pentru 
paternitatea lui Radu Greceanu, strângând de aproape argumentarea. Pentru a 
lămuri această problemă aşa de controversată, dar care priveşte monumentul 
cel mai important al literaturii noastre religioase, este necesar să plecam de la 
ceea ce ne spun în prefața şi în epilogul cărții cei care au lucrat la tipărirea 
Bibliei. Ori, iată ce citim în prefața cu care se deschide cartea scrisă în numele 
lui „loan Şărban Cantacuzino Basarabă voevod, den mila lui Dumnezău Domnu 
şi biruitoru a toată Ungrovlahia” către cei „ce să află locuitori supt stăpânirea 
noastră. Prea Sfinţitului mitropolit chir Theodosie, iubitor de Dumnezău 
episcopi, prea cuvioşilor egumeni, smeriților preoți, blagorodni-cilor boiari şi 
tuturor celorlalți pravoslavnicilor creştini”: 

Traducătorii Bibliei. „Şi aciasta am făcut la tălmăcirea acestii sfinte 
scripturi, făcând multă nevoinţă şi destulă cheltuială. Despre o parte puind 
dascăli ştiuți foarte den limba elinească, pe prea înțeleptul cel dintru dascăli 
ales şi arhiereu Ghemianonissis, şi, după petrecerea lui, pe alții care s- 
auântâmplat; şi despre altă parte ai noştri oameni ai locului nu numai 
pedepsiți întru a noastră limbă, ce şi de limbă elinească având ştiinţă ca să o 
tălmăcească; carii luând lumină şi dentr-alte izvoade vechi şi alăturându-le cu 
cel eli-nese al celor 70 de dascăli, cu vrerea lui Dumnezău o au săvârşit precum 
să vede.” 

Cine sunt aceşti tălmăcitori aşa de laconic pomeniţi în introducere, dar 
totuşi aşa de discret, cum cere dealtfel umilința creştină într-o mare operă a 
scripturilor sfinte? Arhiereul Ghermanonissis este mitropolitul Ghermanos de 


Nissis, care fusese mai înainte director al Academiei greceşti din Constan- 
tinopol, unde un rival al său, care avea pretenţia că este un mare cărturar, dar 
care, afirmă Ghermanos, nu ştia nici spiritele să le aşeze cum trebuie la locul 
lor în cuvintele greceşti, i-a răzvrătit elevii pentru a-l înlocui. Adus în Ţara 
Românească, a luat conducerea Academiei din Bucureşti întemeiată de Şerban 
Cantacuzino. Era — se poate Aspune — un cărturar de seamă. 

Colaboratorii români, „ai noştri oameni ai locului nu numai pedepsiți <în 
limba veche pedepsiţi, greC. Nat8euco = a instrui, însemna instruiți> întru a 
noastră limbă, ce şi de limbă elinească având ştiinţă ca să o tălmăcească”, sunt 
pomeniţi în epilog: „Tipăritu-s-au această sfântă carte în oraş în Bucureşti, însă 
cu cheltuială Prea luminatului, Prea creştinului şi Prea cuviosului Domnului şi 
Stăpânului nostru loan Şerban C. Basarab Voevoda, biruitorului şi 
oblăduitorului a toată Ungrovlahia. Iară în nevoința şi îndreptarea celor ce s-au 
întâmplat dascăli şi mai mult desluşindu-se pre limba rumânească de cei mici 
şi plecați dentru slugile Mării Sale Şărban biv. 2 Logofet i braţ ego <şi fratele 
lui> Radul Logofăt”. 

După cum se vede dar din acest epilog, care consună cu spusele lui Del 
Chiaro, secretarul de limbi occidentale al lui Şerban Cantacuzino şi Brânco- 
veanu, şi ale lui Filstich, traducătorii români sunt frații Şerban şi Radu Gre- 
ceanu, ambii logofeți în cancelaria domnească şi cunoscuți prin cunoştinţele lor 
de limbă grecească, fiindcă au mai tradus din greceşte într-o frumoasă limbă 
românească: Pravoslavnica Mărturisire a lui Petru Movilă şi Mărgăritarele 
Sfântului loan Hrisostom ş.A. Publicate mai târziu în epoca lui Brânco-veanu. 

Predoslovia Bibliei ne mai dă o ştire prețioasă privitoare la chipul cum au 
lucrat traducătorii: „luând lumină şi dintr-alle izvoare şi alăturându-le cu cel 
elinesc al celor 70 de dascăli, cu vrerea lui Dumnezău, o au săvârşit”. Care 
sunt aceste izvoare pe care traducătorii le-au avut la îndemână şi pe care le-au 
confruntat cu Septuaginta, izvorul grecesc? 

După colaţionările făcute de colegul Ciobanu şi, după dânsul, şi de noi, 
rezultă că pentru Vechiul Testament un izvor sigur a fost Palia de la Orăştie — 
fără să putem determina deocamdată dacă Palia a fost folosită direct sau 
indirect printr-un intermediar. Pasaje din textul Paliei corespund întocmai 
cuvânt de cuvânt cu textul Bibliei lui Şerban. 

Un al doilea izvor a fost probabil Biblia lui Nicolae Milescu, dar în ce 
măsură traducerea spătarului moldovean a fost utilizată de traducătorii Bibliei 
din 1688 nu putem preciza, deoarece manuscrisul lui Milescu s-a pierdut. 

Dar din comparațţia făcută în anii trecuţi de d-1 Ciobanu 1, între ms. 
4389 şi Biblia lui Şerban, rezultă că traducătorii Bibliei au avut la îndemână şi 
acest izvor. 

Pentru Noul Testament traducătorii s-au folosit de textul Evangheliarului 
şi al Apostolilor, tipărite la începutul domniei lui Şerban Cantacuzino, precum 
şi de Noul Testament al lui Simion Ştefan şi chiar de tipăriturile lui Coresi. 

Dar această utilizare a izvoarelor anterioare nu scade cu nimic valoarea şi 
semnificația Bibliei lui Şerban în cultura românească. Dimpotrivă, i-o ridică, 
fiindcă, în felul ei, reprezintă rezultanta unei munci asemănătoare cu aceea 
îndeplinită în evul mediu de generații întregi de artişti, care s-au trudit, în 


umbra anonimatului, să ridice, pentru gloria lui Dumnezeu pe pământ, 
minunatele catedrale gotice. Biblia lui Şerban este sinteza tuturor sforțărilor 
îndeplinite de cărturarii români în cele mai vitrege împrejurări, timp de trei 
veacuri, în toate Ţările Româneşti, pentru a înveşmânta cuvântul Domnului în 
haina limbii naționale. Din confruntarea tuturor textelor anterioare cu 
originalul grecesc, ei au îndreptat erorile de sens şi au ales cuvintele care, 
înțelese în toate ţinuturile româneşti, aveau mai multă rezonanţă în suflete şi 
care în acelaşi timp exprimau cu mai multă exactitate noțiunea originalului 
grecesc. Este o limbă vie românească, cu frumoasele cadente ritmice. 

Iată, de pildă, cum se deschide Biblia: „De-nceput a făcut Dumnezău 
ceriul şi pământul. lară pământul era nevăzut şi netocmit. Şi întunearec zăcea 
deasupra preste cel fără de fund. Şi duhul Domnului se purta deasupra apei. Şi 
zise Dumnezău să se facă lumină şi se făcu lumină.” 

Sau începutul Evangheliei lui loan: „La început era cuvântul şi cuvântul 
era la Dumnezău şi Dumnezău era cuvântul. Acesta la început era la 
Dumnezău. Toate printr-însul s-au făcut şi fără de dânsul nimic din ce-i făcut 
nu s-a făcuT. Într-însul era viață; şi viaţa era lumina oamenilor, şi lumina 
luminează în întunerec, şi întunerecul n-a cuprins-o. Fost-au trimes de la 
Dumnezău un om, numele căruia era loan.” 

Este, după cum se vede, limba literară de azi. 

TRADUCĂTORII 

FRAȚII GRECEANU ŞI ACTIVITATEA LOR RELIGIOASĂ 

Viaţa. Biografia lui Radu Greceanu nu a fost până acum reconstituită. 
Datele pe care le avem sunt puţine şi nesigure. Până în anii din urmă, el era 
confundat cu un omonim al său, logofăt mic sub Şerban Cantacuzino şi 

1 Noi n-am putut-o face în 1936, când am făcut un curs despre epoca lui 
Brâncoveanu, fiindcă ms., intrat în Bibi. Acad. RoM. În 1915, fusese trimis în 
timpul războiului din 1916 — 1918 în Rusia şi nu ne-a revenit decât prin 
intervenţia lui N. Titulescu, în anii din urmă. 

Fiul lui Tudor Şătrarul din satul Greci al județului Olt. Acum patru ani, î» 
Revista istorică română (1934, p. 65), d-1 Ioan C. Filitti a arătat, întemeindu- 
se-pe documente contimporane, că Radu cronicarul, ca şi fratele său Şerbanr 
amândoi traducători ai Bibliei lui Şerban, se trag din satul Greci de lângă 
Găeşti, astăzi în județul Dâmboviţa, iar pe atunci în judeţul Vlaşca. Pe vremea 
aceea, Vlaşca se întindea mai înspre nord decât astăzi şi cuprindea în hotarele 
sale şi Găeştii, care erau capitala județului. Numele tatălui celor doi frați 
cărturari la curtea lui Brâncoveanu este necunoscut. D-1 Filitti crede că era un 
„modest proprietar de la Grecii din Dâmbovița”. 

Radu Greceanu a rămas toată viața lui un cărturar modest. Ştirea pe 
care ne-o dă Cronica anonimă, că, în 1695, Radu Greceanu era stolnic sică 
împărțea cu Radu Popescu misiunea de a supraveghea repararea fortificațiilor 
Orşovei, de a strânge zahereaua - adică proviziile cerute de turci — şi de a curațţi 
drumurile de tâlhari, nu pare să fie exactă. Nu pare, fiindcă în cronica sa, Radu 
Greceanu însuşi ne spune că aceste însărcinări date de Brâncoveanu le-a 
îndeplinit cu Radu Popescu nu el, ci Radu Isvoreanu, vel stolnic. 


Fratele său Şerban, dimpotrivă, s-a căsătorit cu Ilinca, fiica vistiernicului 
Papa Greceanu de la Grecii din Ilfov, care a avut zestre moşia Dragomi-reşti şi a 
intrat în boierimea țării, urcând repede treptele marilor dregătorii: Î685, până la 
1694, vtori logofăt; 1695, vel vistiernic în divan; 1704, mare-logofăt. El a avut 
mai mulți copii, dintre care Şerban a luat în căsătorie pe însăşi fiica lui 
Brâncoveanu, pe Ilinca, primind, între altele, ca zestre, moşia Corneşti, de unde 
şi numele urmaşilor săi Greceanu-Cornescu, sau Dragomi-rescu, după moşia 
de zestre a mamei sale. 

E curios însă că în cronica sa Radu Greceanu, care notează amănunțit 
toate evenimentele mărunte de la curtea lui Brâncoveanu, trimiterea haraciu- 
lui, preumblările domnului, conacele lui, nu găseşte nicăieri prilejul să 
vorbească despre sine şi ai săi. Pretutindeni în cronică, atunci când este vorba 
de fratele său, el îl numeşte Şerban Greceanu - numai în cuvântul către domn 
din Pravoslavnica Mărturisire, tipărită în 1691, el vorbeşte de „alte<cărți> ce am 
prepus şi am mai scos, împreună cu frate-meu Şerban al doilea logofăt”. Pe 
nepotul său îl numeşte: „ginerelemăriei-sale, Şerban Greceanu, vel logofăt”, sau 
„Şerban Greceanu, vel stolnic”. Niciodată nu-l numeşte ca nepot. Se pare deci 
că a fost, cu toată „netăgăduita lui cultură, o fire modestă de cărturar harnic, 
care şi-a trăit viața în umbra cărților sale. 

Traducerile. Activitatea literară a lui Radu Greceanu începe încă. Din 
epoca lui Şerban Cantacuzino, când, în tovărăşia fratelui său, el traduce Biblia 
tipărită la 1688. Ea se desfăşură însă cu mai multă intensitate în timpul 
domniei lui Brâncoveanu, prin prețioase traduceri din limba grecească. 

În 1691, fraţii Greceanu traduc şi tipăresc sub titlu aşa de sugestiv: 
Mărgăritare, minunatele cuvântări ale celui mai mare predicator din răsăritul 
ortodox, Sf. loan Hrisostomul. 

Sf. Ioan a fost fiu al unui general roman, crescut de mama sa în cele mai 
severe virtuți. Instruit în toată cultura timpului, de profesori vestiți, ajunsese în 
Constantinopol, la vârsta de 20 de ani, un avocat de frunte. De episcopul 
Antiohiei a fost inițiat în dogmele religiunii creştine, către care s-a simţit aşa de 
mult atras încât, renunțând la vanităţile lumii pământeşti, se retrase în liniştea 
şi singurătatea munților, trăind în comunitatea călugărilor asceţi. Hirotonisit 
apoi diacon, s-a distins prin zelul prin care propovăduia creştinismul şi prin 
atacurile îndreptate împotriva obiceiurilor corupte ale societății contimporane. 
Faima lui de predicator era aşa de mare, încât împăratul Adrian 1-a înălțat în 
demnitatea de patriarh al Constantinopolului. 

După îndemnul lui Brâncoveanu, Radu Greceanu, ajutat de fratele său 
Şerban, a tălmăcit cuvântările rostite de marele predicator de pe amvonul 
bisericii în zilele de mari sărbători, pentru ca cei însetoşați de mântuirea 
sufletului să se poată adăpa din ele, ca „din apa izvorului vieții de veci”. 

Cartea a apărut în 1691. Având mai întâi opt versuri la stema ţării, în 
limba română, închinate domnului de Radu Greceanu, cartea se continuă cu 
două prefețe, una închinată „Prea Luminatului şi înălțatului şi Slăvi-tului Io 
Costantin Basarab.”, alta adresată „cătră de bine voitoriul citi-toriu”. Aci găsim, 
alături de căldura stilului în care sunt prezentate ideile, şi diverse informații 
privitoare la acele vremuri. 


Contribuţia bătrânului şi învățatului stolnic Cantacuzino în cultura 
timpului se vede limpede şi aici: „La a căror nevoinţe avut-am îndreptătoriu pe 
cinstitul blagorodnicul şi prea înțeleptul dumnealui Constandin Cantacuzino, 
biv vel stolnic; însă la cele mai adânci filosofeşti şi bogosloveşti noimata ce s-au 
aflat, pre dumnealui ca pre un epistimon şi ştiutoriu l-am avutlumină şi 
dezlegare întru toate şi a noastră adevăr osteanala aciasta, iară osârdia, 
porunca şi multa cheltuială, la altele toate ce trebuesc şi ales la tipariu, a Mării 
Sale milostiv mai sus pomenit stăpânului nostru (Brâncoveanu) iaste.” în 
acelaşi an 1691, apare de sub teascurile tipografiei din Buzău o nouă traducere 
a lui Radu Greceanu. Este Pravoslavnica Mărturisire, pregătită de Petru Movilă 
cu prilejul sinodului din laşi, la 1644 (operă de care ne-am ocupat pe larg la p. 
165). Opera fusese revăzută şi tradusă în limba greacă de Meletie Sirigul - un 
grec din insula Creta, care-şi făcuse studiile superioare în universitatea din 
Padova şi care fusese trimis de patriarhul Parthenie ca delegat al scaunului 
patriarhal din Constantinopol, la sinodul din laşi. Opera aceasta normativă 
pentru biserica ortodoxă devenise de actualitate în acele vremuri, când în 
Ardeal calvinii şi iezuiții se străduiau să rupă româ-nimea prigonită de la 
credința strămoşească. 

La 1693, Radu şi Şerban Greceanu publică Evanghelia greco-romana, pe 
două coloane cu text grecesc şi românesc, care începe, după obiceiul vremii, cu 
versuri la stema țării semnate de Şerban şi cu o prefață plină de note 
interesante, unele din ele referitoare la răspândirea Evangheliei şi la necesitatea 
ca ea să pătrundă cât mai adânc în masele populare. 

În sfârşit, în 1698, Radu Greceanu aduce la îndeplinire o altă operă cu 
caracter religios, cerută imperios de necesităţile cultului: Mineele, apărută în 
tipografia de la Buzău de sub oblăduirea episcopului Mitrofan, care în prefață 
înşiră greutăţile tipăririi adesea şi în timpul nopții, „că şi noaptea o am făcut-o 
în unele vremi în loc de zi”. 

S-a spus mai sus (p. 388-391) că epoca lui Şerban Cantacuzino şi a lui 
Brâncoveanu reprezintă o fază importantă în evoluția literaturii noastre 
religioase, fiindcă din bogata literatură tradusă până atunci, într-o frământare 
de mai bine de două veacuri, încep să pătrundă timid în biserică, şi în 
româneşte, textele care alcătuiesc partea citită în serviciul diviN. În aceste 
vremuri, Radu Greceanu traduce în limba strămoşească partea din Minee, care 
era citită şi care servea la edificarea morală a maselor. Mineele sunt texte 
liturgice, în care vieţile de sfinţi — prescurtate — sunt întrețesute cu imnuri de 
slavă în cinstea sfântului (icoase, irmoase şi condace), rânduite apoi pe luni şi 
adaptate astfel pentru serviciul divin al fiecărei zile în parte. Mineele lui Radu 
Greceanu au fost traduse cu intenția de a fi întrebuințate în biserici şi 
mitropolitul țării, Teodosie, lămureşte astfel această destinaţie: „Pentru că era 
învățăturile tipicului şi ale orânduialelor la Mineiu scrise cu mâna, pre limba 
slovenească, iar preoții noştri de pre la sate nicidecum înțelegând limba aceea, 
orânduialele besearecei nu se făcea deplin, nici vieţile sfinților să citia, 
ascultătorii neînțelegând.” 

În Mineiul tradus de Radu Greceanu s-au păstrat însă imnurile (icoasele, 
irmoasele şi condacele — care în originalul grec sunt în versuri, pentru a fi 


cântate) în limba slavonă, deoarece traducerea lor era legată de o problemă de 
ordin muzical. Ritmul versificaţiei, cerut de necesitățile melodiei bisericeşti — 
care trebuia să rămână neschimbată - nu era uşor de iscodit în limba română. 
Abia peste trei sferturi de secol, mitropolitul Grigorie transpune în româneşte şi 
cântările, dar în Mineele tipărite de el, între 1776-1780, partea de sinaxar — 
adică textul privitor la vieţile sfinţilor — reproduce cuvânt de cuvânt traducerea 
lui Radu Greceanu, care dealtfel a rămas până în zilele noastre în uzul bisericii. 
Mineele actuale reproduc cu mici schimbări textul lui Radu Greceanu, pentru 
partea biografică a sfinților, şi versiunea mitropolitului Grigorie, pentru imnuri. 

Spuneam mai sus că din compararea Bibliei lui Şerban cu celelalte 
traduceri ale Grecenilor se pot scoate lumini noi în chestiunea atât de discutată 
a rolului pe care l-au avut Grecenii în traducerea Bibliei de la 1688. O 
asemenea cercetare trebuie să pornească de la originalele greceşti şi, urmărind 
traducerile româneşti, să vadă dacă în felul în care sunt redate ideile din textul 
grecesc, în cuvintele româneşti pe care le alege, în ritmul frazei, nu se dezvăluia 
acelaşi traducător. Până la o asemenea lucrare de adâncire, mă mărginesc să 
pun dinainte două pasaje, unul din Biblia de la 1688, altul din Mărgăritare. 

lată, de exemplu, parabola semănătorului, după Biblia din 1688 
(Evanghelia lui Matei, 13), pag. 759: „In zioa aceia eşindu Isus den casă, şedea 
lângă mare. Şi să adunară mulțime multă cătră dânsul, catu-i fu lui a întră în 
corabie să şază şi toată gloata sta pe țărmure. Şi grăi lor multe în pilde, 
zicându: 

lată eşi semânătoriul să samene. Şi sămănăndu elu, unele căzură lângă 
cale şi ă păserile şi le mâncară pre ele. Iară altele căzură pre pietrişi, unde nu 
avia pământu mulțu, şi numai cât răsăriră, pentru că nu avia de pă-mântu 
adâncare. Deci răsărindu soarele, să păliră şi pentru căci nu avia rădăcină, să 
uscară. Altele căzură pre spini şi crescură spinii şi le înecară pre iale. Iară altele 
căzură în pământu bun şi da rodu, una o sută, alta şasezeci, iară alta treizeci. 

Cela ce are urechi de auzirea să auză.” 

lată acum şi un-pasaj din Mărgăritare: „Dulce lucru iaste la un om 
plugariu să tragă plugul său ca să curățiaze țarina sa, şi să facă brazdă şi să 
dezrădăcineze mărăcinii şi să samene sămânța, neavând arătura mărăcini cari 
strică sămânţa. lară nu mult mai dulce iaste la cela care iaste învățătoriu când 
aruncă pildele lui întru auzire, care iaste neturburată. Pentru aceea dară, cu 
multă bucurie înceapem învățătura, că vedem arătura aceasta, adecă auzul 
vostru, curățit. Căci măcar că gândul vostru nu-l vedem, iară văzând ochii 
voştri că sunt deschişi şi auzul vostru că-l aveți rădicat ca să ascultați; aciastă 
îmi dă semnu că şi gândul vostru iaste aşăzat şi gata să auză, pentru că la 
inima voastră nu pociu să intru să văz, ce văzând ochii voştri rădicațţi în sus, 
îmi dau, că nu iaste la gândul vostru nici o turburare, ce-mi zici cu pohtă 
samănă sămânțţele. Că îngăduim şi primim orice vei semăna pentru nădejdea 
rodului, pentru că toată grija lumească am gonit din gândul vostru. Drept aceia 
şi văzându-vă aşa, cu osârdie încep tot învățături şi pilde mai înainte 
nădăjduindu-mă întru blagovodniia țarini, adecă a gândului vostru.” 

Nu aş vrea să anticipez asupra cercetării de comparare a Bibliei din 1688 
cu celelalte traduceri ale Grecenilor,-comparare care, făcută cu toată 


competența şi grija necesară, ar fi poate concludentă, — dar din claritatea şi 
armonia frazei, din limba plină de miez a pasajelor de mai sus, căpătăm 
oarecum impresia că avem dinainte aceiaşi traducători: frații Greceanu. 

MITROPOLITUL ANTIM IVIREANU 

Antim Ivireanu este cel mai de seamă dintre mitropoliţii munteni, prin 
munca lui neobosită în cultura religioasă a neamului, prin cuvântările lui 
îndrăznețe, dar pline de suflu moral, pentru societatea şi timpul lui, şi prin 
strălucirea pe care a ştiut să o dea scaunului mitropolitan din Bucureşti. 

Viaţa lui are încă pentru noi câteva puncte obscure; cu deosebire sunt 
puţin cunoscute împrejurările copilăriei şi tinereţii lui, până la stabilirea în 
Tara Românească. 

Se pare că era vlăstarul unei familii înstărite de georgieni din părțile Azo- 
vului, care pe vremea aceea se aflau sub stăpânire turcească. Căzuse din 
tinerețe în sclavie, fără să ştim însă în ce împrejurări şi nici cum a izbutit să-şi 
recapete libertatea. Del Chiaro, care 1-a cunoscut personal, ne spune că era 
„inzestrat cu talente rare”, că „cunoştea sculptura, pictura şi broderia” şi că 
„ridicase la perfecţiune arta tipografiei”. Izbutise să-şi asigure prin aceste 
calități o situaţie independentă, probabil în Constantinopol, când Brân-coveanu 
l-a adus în țară. „Eu aci în țară — aminteşte el — n-am venit de voia mea, nici de 
vreo sărăcie sau lipsă.” Adus în țară de Brâncoveanu, fu însărcinat cu direcția 
tipografiei domneşti de la mitropolie. Fără nici o legătură cu lumea, în 
atmosfera religioasă de la mitropolia Bucureştilor, se călugări şi îşi alese ca loc 
de umilință creştinească şi de muncă sihăstria retrasă în marginea 
Bucureştilor, ridicată pe o insulă liniştită a lacului Snagov. Acolo, departe de 
zvonul lumii, retras în mijlocul apelor, călugărul Antim, ales ca egumen al 
mănăstirii, a instalat o tipografie şi a început o spornică activitate de 
imprimare, dând la lumină, în acea epocă în care elenismul începuse să-şi ia 
zborul la noi, o sumă de cărți greceşti, unele cu caracter religios, necesare 
serviciului divin, altele cuprinzând norme de îndreptare în credința ortodoxă şi, 
în sfârşit, câteva cu caracter didactic şi moral. Alături de aceste texte greceşti, 
Antim, care în răstimpul cât îl petrecuse în ţară, învățase limba, pune sub tipar 
şi câteva cărți româneşti, între care şi Floarea darurilor — Fiore di Virtti. 

În primăvara anului 1705, Antim Ivireanu este ales ca episcop de 
Râmnic, în locul lui Ilarion, care fusese depus din scaun, fiindcă se abătuse de 
la canoanele bisericeşti, de un sinod de arhierei, prezidat de patriarhul Dosoftei 
al lerusalimului. Luând în primire episcopia Râmnicului, Antim introduce o 
nouă viaţă, instalând şi acolo tipografie. Această tiparniță întemeiată de Antim 
Ivireanu, cu mici întreruperi, a funcționat pe lângă scaunul eparhial din 
Râmnic până aproape de vremurile noastre şi, cu ajutorul ei, Antim a continuat 
munca de cultură începută la Snagov. La Râmnic, Antim a stat numai trei ani. 

În ianuarie 1709, bătrânul mitropolit Kir Teodosie, după ce păstorise țara 
40 de ani, a închis ochii „de slăbiciunea bătrânețelor, cât şi de altă osebită a 
trupului boală”, spune Greceanu, lăsând pe patul de moarte „diată”, ca să fie 
ales în locul lui, ca vlădică al țării, Antim, episcopul de Râmnic. După 
înmormântarea mitropolitului Teodosie, Brâncoveanu, patriarhii, arhiereii şi 
toată boierimea, adunându-se în casa mitropoliei, hotărăsc, urmând ultima 
voință a celui răposat, să aleagă mitropolit pe Antim. Obţinându-se 


consimțământul patriarhiei din Constantinopol, ceremonia se îndeplineşte în 
ziua de 22 februarie, în duminica ortodoxiei, oficiind liturghia patriarhul 
Alexandriei, în prezența domnului însuşi. Radu Greceanu în cronica sa ne 
povesteşte consacrarea lui Antim, cu amănunte care nu sunt lipsite de coloritul 
epocii. După oficiarea liturghiei: „. Au trimes măria sa pe Ştefan Cantacuzino 
marele postelnic — acesta era fiul stolnicului şi domnul de mai târziu — cu 
carâta cea frumoasă domnească şi cu alai frumos la sfânta mitropolie de l-au 
proscalisit să vie la curte, pe carele aducându-l pre scara cea mare, pre Divan, 
s-au împreunat cu măria sa vodă, sărutându-i mâna şi fă-cându-i frumoasă 
orație de păstoria ce i s-au dat, iproci. 

După aceea, şezând puţin la voroavă, au poruncit măria sa de au mers 
toți boiarii în casa-i şi, bând vutcă şi sinaharisindu-l, au mers toți boiarii de i- 
au sărutat mâna, iar mai sus pomenitul vel postelnic au mers cu sfinția sa de l- 
au dus iar la sfânta mitropolie.” 

Ni s-a păstrat şi cuvântarea pe care Antim Ivireanu a rostit-o cu prilejul 
urcării sale pe scaunul mitropolitan - şi care este un model de umilință 
creştinească. Evocând icoana Mântuitorului, noul mitropolit aminteşte 
ascultătorilor săi că Dumnezeu ori de câte ori a voit să întoarcă lumea de la 
calea răutăților, a nelegiuirilor şi a viţiilor, nu a trimis asupra ei fulgerele 
mâniei» nici n-a trimis îngerii săi din cer în toată strălucirea lor, ci a ales ca 
instrumente ale voinței sale divine oameni simpli, din cele mai de jos straturi 
ale poporului: din rândul păstorilor sau al] pescarilor. Din pescarii de pe 
țărmurile lacului Genisaret şi-a ales Mântuitorul apostolii săi şi i-a trimis în 
toate unghiurile pământului, ca să „arunce mrejile în adâncul necredinţei”, care 
„inecase toată lumea” cufundată „în valurile drăceşti” — şi să culeagă sufletele 
oamenilor pentru credința în evanghelia mântuitoare. Şi întorcându-se apoi la 
evenimentul zilei — ridicarea lui în scaunul mitropolitan — cu acea umilință a 

40t călugărilor din trecutul de muncă culturală a mănăstirilor noastre, el 
îndreaptă către boierime aceste mişcătoare cuvinte: „Pentru aceea dar nu este 
minune, iubiții mei ascultători şi cinstiți şi de bun neam boieri, de m-au 
rânduit şi pre mine Dumnezeu şi m-au pus, om mic fiind şi smerit, păstor 
mare. N-au căutat Dumnezeuspune el mai departe — la micşorarea şi 
netrebnicia mea, nu s-au uitat la sărăcia şi străinătatea mea, n-au socotit 
prostia şi neştiința mea, ci au căutat la bogăția şi noianul bunătățţii sale; şi au 
acoperit de către oameni toate spurcăciunile şi fărdelegile mele, cari sunt mai 
multe decât perii capului meu şi decât nisipul mării, şi m-au înălțat, nevrednic 
fiind, la această stepănă 1 şi mare vrednicie a arhieriei, şi m-au trimes la 
dumneavoastră să vă fiu păstor, părinte sufletesc, rugător către Dumnezeu 
pentru sănătatea şi spăsenia dumneavoastră şi a cinstitelor caselor 
dumneavoastră, purtătoriu de grije la cele ce ar fi spre folosul mântuinței, şi să 
vă fiu de mângâiere la scârbele robiei cei vaviloneşti a lumii aceştia.” în aceste 
ultime cuvinte era desigur o discretă aluzie la starea nenorocită în care se aflau 
atunci țările româneşti sub suzeranitatea turcească,- căci într-alt loc, căutând 
să ridice avântul religios al norodului său, el laudă dreapta credință a 
poporului, pe care acesta şi-o păzeşte „curată şi nescurtată, fiind înconjurați şi 
îngrădiți între hotarele celor străini de feliu şi împresurați de atâtea nevoi şi 


scârbe, ce vin totdeauna neîncetat de la cei ce stăpânesc pământul acesta”. 
Asemenea aluzii transparente la suferinţele şi durerile pe care le îndura țara 
din partea turcilor, care nu se mai saturau urcând necontenit birurile şi 
angaralele, trebuie să fi găsit, cu toată discreţia lor, un adânc răsunet în 
sufletul contimporanilor. 

Încheindu-şi cuvântarea de înscăunare arhierească, blagoslovenia asupra 
domnului şi boierilor, mitropolitul îşi îndeamnă ascultătorii ca să înfăptuiască 
„toate câte sunt adevărate, câte sunt cinstite, câte sunt drepte, câte sunt 
curate, câte sunt iubite, toate câte sunt cu nume bun şi lăudate”, pentru ca, 
după petrecania acestei vieţi, să se învrednicească cu toții — păstorul sufletesc 
şi norodul — a auzi glasul Mântuitorului: „Slugă bună şi credincioasă, preste 
puţin ai fost credincios, preste multe te voi pune; intră întru bucuria Domnului 
tău”. Această simbolică evocare a cuvântului din parabola evanghelică, în ziua 
în care urca treptele scaunului mitropolitan, au servit într-adevăr ca o deviză 
de muncă pentru tot restul vieţii sale. Nu şi-a cruțat nici timpul, nici vârsta, ci 
a continuat cu mai multă râvnă munca tipografică, încurajând, stimuâând, 
lucrând el însuşi la sporirea cărților necesare pentru serviciul divin şi pentru 
edificarea morală a poporului. Cinci tipografii lucrau neîntrerupt în țară şi 
multe cărți se împărțeau în dar bisericilor şi mănăstirilor. Din când în când, 
rodul muncii lui Antim mergea, prin dărnicia lui Brâncoveanu, şi la creştinii 
ortodocşi de peste granițe, până departe în răsărit, la arabi şi la georgieni. 

O altă lăture importantă din activitatea de edificare morală a lui Antim 
Ivireanu este propovedaniA. În zilele de mari sărbători creştineşti, mitropolitul, 
după ce săvârşea serviciul liturgic, se urca în amvonul mitropoliei, de unde, în 
cuvântări pline de avânt, după ce slăvea evenimentul religios, se îndrepta 

1 Stepănă - treaptă. 

Către poporul său, pe care se străduia să-l înalțe sufleteşte către 
puritatea moralei creştine. 

Şi nu se mulțumea numai să răscolească sufletele prin cuvinte bine 
gândite şi mişcător spuse, ci cu acea râvnă pe care o găsim numai la acei ce 
trăiesc adânc în sufletul lor credința pe care o propovăduiesc, cu acea deplină 
consecvență între vorbă şi faptă, Antim Ivireanu a întrebuințat toată agonisita 
unei vieți de muncă fără răgaz, în opere de binefacere. „Antim făcu în Bucureşti 
— ne spune Del Chiaro — şase edificii din fundament, o măreaţă mănăstire cu o 
prea frumoasă biserică în onoarea tuturor sfinților.” E vorba de biserica AntiM. 
În „aşezământul!” cu care înzestrează mănăstirea, el înfăţişează, cu smerenia 
obişnuită, munca şi năzuinţele vieţii lui, în cuvinte care vibrează din adâncul 
celor două veacuri trecute: „N-am lipsit — spune el - pama acum, după putinţa 
noastră a învăța turma cea cuvântătoare, cele de folos şi mântuitoare, şi cu 
laptele cel dulce al cuvântului a o hrăni. Aşijderea şi spre ridicarea, adausul şi 
podoaba sfintelor lăcaşuri, multă pohtă şi râvnă dumnezească am avut. Că din 
ostenelele mele cele multe, din tipăritul cărților şi din milosteniile îndurătorilor 
creştini, neam învrednicit de am înălțat din temelie — şi se lămureşte aci o 
senină satisfacție sufletească - biserică frumoasă aci în Bucureşti. Zidit-am şi 
împrejurul ei chilii destule şi alte lăcaşuri pentru odihna egumenului şi acelora 
ce vor vrea să aleagă vieața sihăstrească.” 


Pentru întreținerea mănăstirii, Antim a adăogat danii numeroase de 
„moşii, mori, stupi şi dobitoace de tot feliul”. 

Şi pentru a se vedea ce frumoase şi înalte gânduri creştineşti se 
frământau în sufletul acestui străin, care se alipise prin împrejurările vieții aşa 
de strâns de neamul şi pământul românesc, citez acum dispoziţiile pe care, cu 
limbă de moarte, le-a lăsat în testamentul lui: „Să se afle pururea la casa 
bisericii 14 oameni pentru slujba bisericii. 

Să se facă milostenie la săraci în toate duminicile. 

Să aibă oarecare milă în toate sâmbete cei ce vor fi în temniță. 

Să se îmbrace în ziua de joi-mare trei săraci şi trei fete sărace. 

Să se înzestreze pe an o fată săracă, a doua zi de Sf. Dimitrie. 

Să se odihnească în trei zile streinii nemernici cu mâncare şi sălăşluire 
peste toată vremea. 

Să se îngroape cu cheltuiala casei săracii ce-i scot prin ulițe morti, 
cerşind milă pentru îngroparea lor. 

Să se hrănească trei copii ce ar învăţa carte şi dascălul lor să-şi ia plata 
ostenelei din mănăstire. 

Să se ţie două tipografii: una grecească şi alta românească, pentru folosul 
obştei şi pentru agoniseala casei.” 

Faţă de atâți episcopi şi vlădici ieşiţi din durerile neamului nostru, care, 
fără munca trudnică a lui Antim, au strâns averi ce s-au irosit fără urmă, 
icoana acestui vlădică, străin de origine, dar care s-a identificat cu neamul 
nostru, se desprinde din cadrul patriarhal al trecutului, ca o mustrare şi ca o 
pildă vie de virtuţi creştineşti, de energie, de muncă şi de iubirea aproapelui. 

Cu toată strălucirea pe care Antim a dat-o domniei lui Brâneoveanu, prin 
neobosita activitate desfăşurată de el pe tărâmul culturii religioase, cu tot 
devotamentul şi dragostea pentru neamul pe care-l ridicase la o treaptă aşa de 
înaltă, totuşi raporturile dintre el şi domn se turburară în preajma anuluil7 13. 

Era pe timpul războiului dintre ruşi şi turci. Brâncoveanu, care, în scrit 
sorile sale către braşoveni, se plângea de lăcomia turcească („Ne-au încărca-cu 
dările cât este peste putinţa săracilor şi nu mai contenesc cu cerutul”), intrase 
şi el în legături cu Petru cel Mare, în care cea mai mare parte din boierimea 
noastră vedea un mântuitor de sub jugul turcesc. Dar potrivit liniei politice pe 
care domnul român şi-o trăsese cu sfatul bătrânilor săi boieri, el nu înțelegea 
să-şi expună țara urgiei turceşti şi tătăreşti, trecând fățiş de partea creştinilor, 
înainte ca aceştia să sfărâme puterea turcească. 

Mitropolitul Antim, ca vlădică ortodox, hrănit cu literatura canoanelor şi 
a polemicilor dogmatice, avea — dealtfel în conformitate şi cu dispozi-țiunile 
pravilelor bisericeşti şi cu sentimentul general al țării — o puternică aversiune 
împotriva paginilor. De aceea, el nu putea să vadă decât cu ochi buni 
desfacerea țării de turci şi alăturarea ei de popoarele creştine, sub scutul crucii. 
Brâncoveanu însă se simțea stânjenit de activitatea mitropolitului său, care 
ieşea din sfera strictă a atribuţiilor sale de păstor sufletesc şi încălca domenii ce 
aparțineau numai domnitorului. Făcându-se exponentul partidei care ţinea cu 
creştinii, Antim primise prin Vlasie Stegarul, universalul țarului — adică tratatul 
de alianțăprecum şi cererile de zaherea (provizii), pe care le prezentase lui 


Brâncoveanu. Curând după aceasta, cândspătarulToma Cantacuzino, cu vreo 
câțiva boieri mai îndrăzneți, nesocotind indicaţiile domnului, trecură fățiş de 
partea ruşilor şi atacară Brăila cu generalul Reut, circulă zvonul că mitropolitul 
însuşi intrase în această înțelegere ascunsă. Radu Po-pescu pretinde că însuşi 
Antim ar fi îndemnat pe Toma Cantacuzino şi pe ceilalți boieri să treacă fățiş de 
partea ruşilor şi să atace Brăila. 

Brâncoveanu nu se putea împăca în cugetul său cu această activitate a 
mitropolitului. Ecoul nemulțumirii lui se străvede limpede în cronica pe care o 
scria la curte, sub ochii lui Brâncoveanu, logofătul Radu Greceanu. Povestind 
primirea universalului de către mitropolitul Antim, cronicarul domnesc ţine sa 
sublinieze greşeala acestuia astfel: „O! Cât iaste fără de cale şi fără de cuviință 
părții cei bisericeşti a se imes-teca în lucrurile cele politiceşti, şi în politia şi 
eparhia ce se află a se arăta zavistnic şi turburător; şi turmei ce-i încredințase 
lui de bine, carele în stepena şi cinstea vlădiciei l-au adus şi l-au înălțat, 
vrăjmaş şi împotrivnic — lucru foarte neplăcut şi lui Dumnezeu şi oamenilor.” 

Cu tactul lui deosebit, Brâncoveanu nu a vroit să dea proporții acestui 
conflict cu mitropolitul, în acele vremuri nesigure, când turcii îl acuzau că, din 
îndemnul lui, Toma Cantacuzino a trecut de partea ruşilor. 

Dar nemulțumirea domnului, care mocnea ascunsă în adâncul sufletului, 
creşte dospită şi prin „răutatea şi zavistia care — spune Ivireanu în apărarea lui 
către domn —- nici a lipsit, nici va lipsi din lume, pentru că este pornit omul 
din tinerețele lui spre cele viclene şi nu se părăseşte a nu zavistui binele şi 
cinstea altuia”. Antim pretinde că „pre cei ce sunt pricina răutățţii îi ştiu cine 
sunt, cum mă ştiu pre mine însumi”. Unul dintre aceştia pare să fi fost 
duhovnicul domnului, călugărul din Athos, ajuns mitropolit de Nisis, Mitrofan 
Tasi-tul. Acesta, care se pare că râvnea locul lui Ivireanu, vine într-o duminică 
din ianuarie 1713, „pe vremea chindiei” — notează Ivireanu - la mitropolie şi-i 
cere, în numele domnului, să demisioneze de bunăvoie, adică să facă, cum se 
zicea în limba timpului, „paretesis” — că dacă în 15 zile nu renunţă singur la 
scaunul mitropolitan, Brâncoveanu va cere patriarhiei să-l caterisească. După 
două zile de zbucium, mitropolitul Antim se înfăţişează într-o zi de marți, seara, 
la curtea domnească şi, discutând în taină învinuirile ce i se aduceau, declară 
că se va retrage de bunăvoie din vlădicie, dar înmânează în acelaşi timp 
domnului apărarea sa. Din această apărare, aflăm care erau capetele principale 
ale acuzării. 

Era mai întâi vechea pâră că a viclenit — a trădat cum am zice azi — pe 
domn; şi apoi altele mai nouă: că este străin de ţară, că a împovărat casa 
mitropoliei cu datorii. 

Antim spulberă punct cu punct învinuirile aduse. De-a viclenit pe domn, 
„să fie sub legătura cea grea a afuriseniei”. Dacă a grăit în biserică 
propovăduind cuvântul lui Dumnezeu, „au afară în taină, sau de față înaintea 
domnului”, vreun cuvânt care să nu fi fost pe placul lui, aceasta a grăit-o-zice 
el-„din datorie, cu un păstor sufletesc”. În ţară n-a venit „de bună voia lui, nici 
de vreo sărăcie sau lipsă”, nici mănăstirea Snagovului nu a luat-o cu sila; la 
episcopia Râmnicului „nici în vis nu s-a gândit să ajungă arhiereu”, iar la 
mitropolie n-a ajuns „nici cu silă, nici cu mite, nici cu rugăciuni”. În ce priveşte 


acuzarea că ar fi îndatorat prin conducerea lui casa mitropoliei, el aminteşte cu 
multă discreție operele de binefacere îndeplinite: „De vei zice măria ta pentru ce 
am îndatorat casa, de am făcut cele ce am făcut, am multe de mi s-ar ținea în 
seamă, carele nu sunt făr de cale”. Şi amintind că a cheltuit: ca la o casă a lui, 
adaogă: „Pre aceste vremi cine nu este dator, din câți ne fierbem într-aceasta 
ticăloasă de ţară? Că întâi şi pre măria ta te auz totdeauna zicând că este 
datoare țara cu 200 şi mai bine de pungi. Oare acea datorie măria ta o faci, au 
întâmplările vremii? Şi acestea au adus şi pre alții şi pre mine la datorie.” 

Brâncoveanu, citind apărarea mitropolitului, nu dă nici un răspuns. 
Răgazul celor două săptămâni se scurge, fără ca fAntim să cunoască intenția 
domnulul. În ziua de 3 februarie, el prezintă domnului o a doua scrisoare, prin 
care el anunţă că nu va ieşi din porunca lui. Roagă însă pe domn să facă 
chiverniseala pungilor de bani cu care e datoare mitropolia, să ridice zapisele de 
la datornici şi să i le dea în mână lui, ca să se pună capăt scandalului şi sa 
poată face „paretesis”. Încheindu-şi apărarea, el face un discret apel la 
conştiinţa domnului, în aceste mişcătoare cuvinte: „lar măria ta fă ca un domn 
creştin şi milostiv şi nu mă lăsa să ies obidit şi cu lacrămile pe obraz, că va fi 
păcat; şi precum nu te pripeşti la cele politi-ceşti a face răsplătire, pentru 
cinstea domniei, aşa nu te pripi nici la cele bisericeşti, pentru cinstea lui 
Dumnezeu, că răul a se face este lesne, iar a se desface este cu anevoie.” 

Brâncoveanu, care avea, ca mai toți domnii din trecutul nostru, o 
puternică conştiinţă religioasă —- e de amintit aci cuvintele cu care şi-a 
îmbărbătat copiii în clipa în care, pe țărmul Bosforului, călăul se îndrepta spre 
ei cu sabia în mână: „Copiii mei, fiți curagioşi; am pierdut tot ce am avut în 
această lume; cel puţin să mântuim sufletele noastre şi să ne spălăm păcatele 
în sufletele noastre” — Brâncoveanu, care avea o asemenea conştiinţă religioasă. 

4C5 aducându-şi aminte de tot ceea ce țara datora lui Antim Ivireanu, a 
cumpănit lucrurile drept şi a închis definitv acest incident dureros. 

Antim continuă să conducă biserica Țării Româneşti cu aceeaşi râvnă, 
dar curând, după zguduitoarea moarte a lui Brâncoveanu, veni şi sfârşitul 
marelui său mitropolit. 

Sub domnia lui Ştefan Cantacuzino, Antim îşi văzu liniştit de vlădicia lui, 
dar sub Nicolae Mavrocordat lucrurile se turburară. 

Nicolae Mavrocordat, primul domn fanariot trimis de turci, nu era pe 
placul boierimii pământene. Câţiva dintre fruntaşii ei, refugiați în Ardeal, 
intraseră în legătură cu imperialii peste capul domnului şi izbutiseră să aducă, 
în toamna anului 1716, o mică frântură de oaste germană în țară. O companie 
dintr-un regiment de cătane germane - după cum spune un contimporan — 
trecu hotarul munților şi, scăpând vama din Câineni, prinse slujitorii domneşti 
care strângeau dăjdiile. Vameşii şi căpitanii dau de ştire domnului şi, în 
îngrijorarea care cuprinsese curtea domnească, deodată se întinde panica în 
populaţia Bucureştiului, care alerga năucită pe străzile oraşului, strigând: 
„Nemţii! Nemţii!” Mavrocordat, surprins de acest zvon, îşi face repede bagajele şi 
cu boierii devotați porneşte spre Giurgiu, ca să aştepte desfăşurarea 
evenimentelor, în puterea nopții, ajungând în satul Odaia din jud. Vlaşca — 
spune Del Chiaro, care făcea parte din cortegiu — poposesc în bordeiul unui 


țăran, ca să odihnească puţin cail. Între acestea, mitropolitul Antim cere voie 
de a se întoarce în Bucureşti, susținând că datoria lui de păstor sufletesc îi 
impune să nu-şi părăsească turma în împrejurări aşa de nenorocite ca acele. 
În toiul discuţiei, mitropolitul este chemat afară, unde i se înmânează o 
scrisoare, trimisă din Bucureşti de către preotul ortodox venit din colonia 
grecească a Veneţiei, Giovani Abrami, predicatorul curţii lui Brâncoveanu, prin 
care este înştiințat că principele Gheorghe Cantacuzino a intrat în țară cu 
12000 de ostaşi, ca să ocupe scaunul. Aducând această veste domnului, Antim, 
care nu mai credea că Mavrocordat se va întoarce pe tron, hotărăşte să se 
întoarcă în Bucureşti, iar Mavrocordat, cuprins de spaimă, porneşte în grabă 
spre Giurgiu, unde ajunge în revărsatul zorilor. Turcii din Giurgiu, surprinşi de 
sosirea neaşteptată a domnului şi a boierilor şi aflând cele petrecute, sunt 
cuprinşi de panică; se strâng cu toţii în cetate şi se îmbulzesc să treacă 
Dunărea spre Rusciuc, în bărci şi corăbil. Între acestea, curierii sosiți din 
Bucureşti aduc vestea liniştitoare că nici un neamt nu se află acolo. 

Mavrocordat, care fusese învestit la urcarea sa pe tron şi cu titlul de se- 
rascher al ținuturilor sud-dunărene, ceru paşilor din cetăţile de pe malul 
Dunării să-i pună la dispoziție câteva sute de tătari şi turci, cu care intră în 
Bucureşti, în ziua de 10 septemvrie. 

Răzbunarea lui împotriva boierilor care uneltiseră împotrivă-i fu cruntă. 
Brezoianu, care ațâțase pe boieri împotriva lui Mavrocordat şi vroise să se 
proclame domn în lipsa lui, fu tăiat în bucăţi, la fântâna lui Radu-vodă. Alţii au 
fost închişi, bătuți la tălpi şi impuşi la biruri grele. Bălăceanu, torturat spre a 
plăti mai curând amenda impusă, fiindcă se rugase lui Dumnezeu ca să vie 
odată nemții să scape ţara de jugul aspru, a fost decapitat, şi abia i s-a îngăduit 
de a fi spovedit înainte de moarte şi de a i se face înmormântarea, după datină, 
ca pentru moarte naturală. De această urgie nu scapă nici mitropolitul care 
refuzase să-l urmeze pe domnul refugiat în fuga lui şi se întorsese în Bucureşti 
în mijlocul norodului, unde-pretinde Radu Popescuar fi uneltit cu boierii 
împotriva domnitorului. 

Din porunca lui Mavrocordat, Antim fu adus la curte, dar pe când sco- 
bora din rădvan ca să urce scările palatului, fu năpădit de turci, care erau cât 
p-aici să-l ucidă. Cu toată stăruința lui de a fi dus înaintea lui Mavrocordat, fu 
ridicat pe sus şi închis în beciurile palatului, împreună cu predicatorul curtii, 
loan Abrami, cel care-i comunicase, pe când se afla cu Mavrocordat pe drumul 
Giurgiului, ştirea falsă că Gheorghe Cantacuzino este gata să intre în 
Bucureşti. 

În beciurile închisorii, mitropolitul este ţinut mai multă vremE. În 
răstimp Mavrocordat sileşte pe Antim, prin ameninţări, să-şi dea demisia din 
demnitatea de mitropolit şi alege în locul lui pe fostul duhovnic al lui 
Brâncoveanu, Mitrofan. Dar lucrurile nu se mărginesc aci. Mavrocordat 
obținuse între acestea de la patriarhul din Constantinopol, de care atârnau pe 
atunci mitropoliile noastre, caterisirea lui Antim. Astfel Antim este despopit, 
sub acuzarea de vrăjitorie; i se puse un potcap roşu în locul mitrei de 
mitropolit; i se ridică numele monahal de Antim şi i se redă numele său laic de 


Andrei şi, în sfârşit, i se citeşte sentința prin care e condamnat la închisoare pe 
viață, în mănăstirea din Muntele Sinai. 

Pentru a preîntâmpina o eventuală revoltă a populaţiei, Antim fu ridicat 
şi pornit în miez de noapte, „cu carul şub paza unor turci”. Aceştia trecură cu 
el Dunărea, şi ajungând în „Galipoli, lângă râul Dulcia, care trece prin Adriano- 
pol” — de fapt ştirea o culeg din Del Chiaro - îl uciseră şi-l aruncară în râu. 

Astfel, printr-o stranie coincidență a destinului, marele mitropolit, care 
prin râvna lui culturală a dat o strălucire deosebită curții lui Brâncoveanu, şi-a 
încheiat viața ca şi protectorul său, între păgâni, prin moarte silnică. 

ACTIVITATEA LUI ANTIM traducerea cărților de ritual. Epoca lui Şerban 
Cantacuzino impusese citirea în biserici a Evangheliei şi a Apostolului în limba 
română - pe lângă Cazania care se citea din vremea lui Matei Basarab. 
Serviciul liturgic se oficia însă mai departe în limba slavonă. Deşi un vlădică 
luminat ca mitropolitul Dosoftei afirmase, întemeindu-se pe textele Sfintei 
Scripturi, drepturile limbii naționale şi începuse opera de tălmăcire a cărților de 
ritual, totuşi limba română nu putea încă să ia locul limbii slavone în biserică. 
Nu putea să-l ia, fiindcă nu se găseau traduse în limba noastră toate cărţile de 
ritual necesare serviciului divin. 

Opera de traducere a cărţilor de ritual nu era o chestiune uşoară. 
Dimpotrivă, ea era legată de o problemă dificilă. 

Nu era destul să se transpună cuvintele slave pe româneşte, fiindcă unele 
părți trebuiau cântate în cursul serviciului divin, pe o melodie care nu se putea 
schimba, iar cuvintele româneşti trebuiau astfel alese şi orânduite, încât să 
aibă ritmul cerut de necesitățile melodice ale muzicii bisericeşti. Problema 
traducerii se complica astfel cu o problemă de ordin muzicaL. În sfârşit, se 
adaogă faptul că nu era uşor a găsi în limba română de-atunci termeni 
corespunzători pentru subtilitățile dogmatice. 

407 f 

Ne aflăm dar în domnia lui Brâncoveanu într-o epocă de tranziție. Limba 
slavă nu mai era înțelească de cler, iar limba română nu era încă deplin 
pregătită să-i ia locul. 

De aceea, în epoca lui Brâncoveanu, inovaţia introdusă mai înainte de 
mitropolitul. Ştefan, de a tipări cărțile de slujbă cu tipicurile în româneşte şi cu 
rugăciunile în slavoneşte, continuă. Tipografia din Buzău, pusă sub conducerea 
episcopului Mitrofan, este prinsă între anii 16S7 şi 1702, aproape exclusiv cu 
tipărirea acestui fel de cărți de ritual bilingve 1. În predosloviile cărților, 
episcotml Mitrofan lămureşte astfel năzuințele muncii sale: „. Deoarece (cărțile) 
mai dinainte tipărite nu sunt cu tipicul românesc, drept aceea m-am îndemnat 
de am tipărit cu toate învățăturile româneşte, pentru înțelegerea tuturor.” în 
procesul de introducere a limbii române în biserică, textele acestea de slujbă 
reprezintă un stadiu intermediar între epoca slavonă şi epoca limbii naţionale. 

Pentru a ridica, măcar vremelnic, nivelul bisericii şi al clerului, 
Brâncoveanu întemeiase, într-adevăr, o şcoală pentru învățarea limbii 
slavoneşti de către „copiii de vârstă fragedă”. Antim Ivireanu însuşi tipăreşte la 
Snagov, în 1697, o Gramatică slavonească, pe care o găseşte cu atât mai 
necesară cu cât: „. În bisericile dumnezeieşti — zice el în prefață - noi ne-am 


obicinuit a ceti slavoneşte; dar necunoscând această limbă, care ne este 
străină, nu a noastră, putem de multe ori să cădem în greşeli.” 

Dar toate încercările de a reînvia un trecut mort au rămas infructuoase. 
Limba slavă nu mai putea dăinui multă vreme în bisericile noastre, nici chiar 
sub forma cărților bilingve. 

În aceste vremuri de răscruce, când clerul nu mai putea mânui slavona, 
iar limba maternă nu era încă pregătită să pătrundă în altar, începe să se 
introducă în unele biserici, desigur sub influența marilor patriarhi şi cărturari 
greci de la curtea domnească, serviciul divin în limba greacă. La curtea lui 
Şerban Cantacuzino şi a nepotului 'său de soră Constantin Brâncoveanu, 
întemeietori ai Academiei greceşti şi sprijinitori ai ortodoxiei în Orientul oprimat 
sub stăpânirea turcească, vin cei mai de seamă prelați ai Răsăritului grecesc, în 
frunte cu marele cărturar şi luptător pentru păstrarea normelor de credință 
pravoslavnică, patriarhul Dosoftei al Ierusalimului. Sub influența acestor mari 
cărturari ai ortodoxiei s-a introdus, la început în unele biserici, slujba 
religioasă în limba grecească. 

1 lată, pentru documentare, lista cărților bilingve tipărite la episcopia din 
Bu7ău, unde păstorea Mitrofan: 

— Triod 

— Minei 

— Molitvenic 

— Octoih şi Triod 

— Molitvenic 

— Penticostar 

— Liturghier 

— Molitvele vecerniei. O altă ediție, se pare, în 1703, I. Bianu şi D. 
Sima-n e s c u, Bibl. Românească veche, IV (Adăogiri şi îndreptări), p. 29, nr. 
38. 

Era o încercare de a întări biserica, îndrumând-o direct către izvorul 
Evangheliei şi al Liturghiei, căci se ştia de mult la noi că sursa scripturilor 
sfinte este limba grecească: „Apa totu-i mai curată şi mai limpede în izvor decât 
în păraie, că de ce să depărta apa de izvor, totu-i mai înmestecată şi mai 
turbure; aşa-i şi izvoditul scripturei sfinte, totu-i mai curată în limba ce-au 
grăit Duhul SfânT. În Testamentul Nou, grecească”, spusese, încă din 1651, 
Simeon Ştefan, în predoslovia Psaltirei sale. 

Dar limba greacă nu era nici ea înțeleasă nici de masele populare şi nici 
de cler. Academia întemeiată de Şerban Cantacuzino şi de Brâncoveanu nu 
avusese vreme să-şi dea roadele. Limba română trebuia să-şi croiască drumul 
către altar şi să devină limba bisericii. Da fapt, pe timpul lui Brâncoveanu - ca 
şi mai înainte — se citeau, în unele biserici, în limba poporului, cărțile 
fundamentale ale credinței: Evanghelia, Faptele Apostolilor şi Cazania, pe când 
liturghia cu partea cântată se oficia în siavoneşte sau în greceşte. Aceasta ne-o 
confirmă şi pastorul anglican Edmund Chisthul, care a însoțit pe ambasadorul 
englez din Constantinopol în drumul spre patrie şi care a fost oaspetele lui 
Brâncoveanu şi al stolnicului Constantin Cantacuzino. 


Munca începută astfel în veacul al XV-lea în ținuturile muntoase ale 
Maramureşului şi continuată în toate provinciile româneşti, dusese ia 
introducerea parțială a limbii române în biserică. Ea trebuia cu vremea să 
triumfe definitiv. Cărțile de ritual trebuiau transpuse şi în limba poporului şi în 
această strădanie, se desfăşoară de la o vreme activitatea lui Antim Ivireanu. El 
retipăreşte Evanghelia (1705), Apostolul (1704) adoptate serviciului divin din 
vremea lui Şerban Cantacuzino. 

Începând din 1706, Antim Ivireanu, pe atunci episcop de Râmnic, văzând 
că limba slavă nu mai poate fi menţinută în biserică şi, pe de altă parte, nici 
limba grecească nu putea fi introdusă, începe patronarea muncii grele de 
traducere şi tipărire a textelor de ritual. 

Din această activitate, au ajuns pâră la noi următoarele cărți: 

— Molitvenic 1706 — Octoih 

— Octoih 

— Liturghier 1715 — Molitvenic 1715 -Ceaslov 1713 — Liturghier 

Aceste cărți erau destinate iă fie întrebuințate în serviciul bisericii. 
Prefeţele sunt în această privință concludente: „Cum ca alte toate ce s-au scos 
româneşte, acum spre trebuința preoților şi a norodului au fost de folos foarte, 
iată încă şi aceastaeste vorba de Molit-venicul din 1706 - mai tare a fi că ce nu 
e ca alte cărți bisericeşti a sluji în vremi rânduite, ci putem zice în tot ceasul”. 

Molitvenicul din 1713 conţine o altă dovadă hotărâtoare.-„Mărturie cum 
că nu iaste oprită a sluji liturghia fieştece pravoslavnic în limba sa”. Mărturia 
este textul din scrisoarea Apostolului Pavel către romani, „la capitolul III, stih 
29”, pe care se întemeiase mai înainte patriarhul Antiohiei „Kyr Theodor 

Valsamon”, când la întrebarea patriarhului de Alexandria dacă este cu 
putință ca armenii, sirienii şi alte neamuri „să slujească sfânta liturghie pre 
limba lor”, răspunse: „de nu vor şti limba elinească, să slujească în limba lor.” 

Impulsiunea dată de Antim Ivireanu pentru introducerea limbii naționale 
în biserică, deşi înăbuşită în timpul domniilor fanariote, a sfârşit totuşi prin a 
birui. 

Dar meritul cel mare al lui Antim Ivireanu, în istoria literaturii noastre, îl 
formează Didahiile sale. 

Didahiile. Mitropolitul Antim este, după cât ştim până acum, primul care, 
rupând cu tradiția, se urcă în amvonul mitropoliei, în zilele marilor sărbători, 
ca să grăiască poporului său drept de la suflet la suflet. Până la el, în biserica 
noastră, locul predicii îl ţinea cazania; dar cazaniile, alcătuite cu multe veacuri 
în urmă, cuprindeau explicarea textelor evanghelice în linii general-omeneşti, 
ca pentru toate vremurile şi pentru toate societățile, pe când societatea 
românească de la începutul secolului al XVIII-lea avea nevoie de o învățătură 
vie, adaptată la nevoile ei duhovniceşti, la suferințele ei, la durerile ei. 
Mitropolitul Antim a înțeles acest mare adevăr şi, de pe înălțimea amvonului, el 
a ştiut să găsească cuvinte mişcătoare de mângâiere, care răsunau adânc în 
suflete, alinând necazurile unui neam întreg, ca de pildă acele discrete aluzii la 
lăcomia nesățioasă a turcilor, care nu mai conteneau cu biruri şi angarale. 

Ce impresie puternică trebuie să fi produs asupra domnului şi boierilor, 
adunați în biserica mitropoliei, clipa solemnă când vlădica, ridicând spre cer 


privirea rugătoare, cerea Sfintei Fecioare, în ziua în care se comemora 
adormirea ei, să „dea luminatului nostru domn puterea” ca să apere țara „de 
lupii cei văzuți şi nevăzuți”, şi să păzească „această boierime de toate 
primejdiile şi de toate vicleşugurile vicleanului şi să le dea dragoste, uniciune, 
sporiu şi ajutor întru toate”. 

Ca un adevărat „vraciu * al sufletelor” — cum se numeşte singur — 
subliniază calitățile şi defectele societăţii pe care o călăuzea, şi, cu o dragoste 
creştinească nețărmurită uneori, cu energie nebiruită alteori, caută să înfri- 
neze răul şi să promoveze binele. Genul oratoriei religioase, tot atât de vechi ca 
şi creştinismul, cultivat cu ardoare în toate bisericile Răsăritului şi 
Occidentului, a ajuns fireşte la teme, imagini şi formule consacrate, care s-au 
impus şi au trecut de la un predicator la altul. Desigur că în cuvântările 
mitropolitului Antim se găsesc imagini ca: „şi când ieşim de la biserică, să nu 
ieşim deşerți, ci să facem cum face ariciul că, după ce merge la vie, întâi să 
satură el de struguri, şi apoi scutură vița de cad broboanele jos şi să tăvăleşte 
pre jos de se înfig în ghimpii lui şi duce şi fiilor”, imagini ce pot veni de la Sf. 
loan Damasceanul?2. Vor mai fi, desigur, şi altele — poate chiar de la 
contemporanul său Ilie Miniat — dar valoarea didahiilor lui Antim Ivireanu stă 
în claritatea planului, în precizia ideii şi a formei, şi în vioiciunea stilului — şi 
mai ales în legătura lor cu societatea timpului. Este o predică vie pentru 
contemporanii săi. 

1 „Vraciu” însemna în limba veche „doctor”. 

2 D. Russo, Studii şi critice, p. 24, nr. 1. 

Didahiile sale ne dezvăluie, cu multă căldură, colțuri interesante din 
patriarhala viață românească de altădată, care, cu toată simplitatea ei, avea şi 
trăsături etice, pline de duioşie: „Am înțeles — grăieşte el marilor boieri - cum că 
este obiceiul de vă adunaţi seara în divan şi faceți puțină orație înaintea 
domnului şi după aceea cerețţi iertăciune. Şi măcar că nu mi s-au întâmplat 
până acum să văz cu ochii, iar foarte mi-au plăcut şi am fericit obiceiu bun ca 
acesta, că este lucru cuvios a cere iertăciune de la stăpân şi unul de la altul şi 
nu numai mai marii noştri, nu numai întru această zi, ce vom să intrăm în 
zilele sfântului post, ci pociu zice că să se cuvine să cerem iertăciune în toate 
zilele.” 

Atenția mitropolitului se îndreaptă însă, cu deosebită grijă, spre 
năravurile rele care duceau societatea românească a timpului său la decădere 
şi pe care se străduia din răsputeri să le stârpească. Privirea atentă a 
mitropolitului nu scapă acel nărav urât al poporului nostru, care a impresionat 
neplăcut pe străini: sudalma. Contimporanul său, Del Chiaro, ne înfăţişează în 
memoriile lui, cu oarecare admirație, îndemânarea cu care „băieți de şapte-opt 
ani conduceau grupe de cai la adăpost”; dar adaogă imediat că: „. Dacă vreun 
cal se abătea din grup, băiatul îl striga rechemându-1 cu înjurături triviale, iar 
dacă nu izbutea, începea să plângă, continuând totuşi pomelnicul de înjurături 
obscene, fără să cunoască înțelesul loR. În popor, părinţii înşişi deprind copiii 
cu înjurături şi se delectează când aceştia descurcă primele silabe din expresii 
triviale, măgulindu-se chiar când combină noi înjurăturl. În timpul celor şapte 


ani de şedere în Valahia, n-am avut ocazia să aud ca cineva să fi fost pedepsit 
pentru înjurături, fie de către instanţele judiciare sau de cele bisericeşti.” 

Cu adâncă indignare, Antim se ridică în predicile sale, rostite de pe 
înălțimea amvonului mitropoliei, împotriva acestui nărav care ne scobora 
înaintea străinilor: „Ce neam - întreabă el — înjură ca noi de lege, de cruce, de 
cuminecătură, de morţi, de pomene, de luminare, de mormânt, de suflet, de 
colivă, de prescuri, de ispovedanie, de botez, de cununie şi de toate tainele 
sfintei biserici? Şi ne ocărim şi ne batjocorim înşine legea; cine dintre păgâni 
face aceasta?” 

Se pare că autoritatea bisericii începuse să scadă, în parte — trebuie s-o 
spunem; reiese aceasta chiar din unele predici ale mitropolitului — şi din pricina 
clerului, care nu era totdeauna la înălțimea misiunii sale. Lumea se ducea mai 
des „pre la cârciume, pre la hore şi pre la jocuri”, decât la biserică, iar când 
venea la „sfintele biserici”, în loc să asculte slujba şi să se împărtăşească cu 
„hrana cea duhovnicească”, „vorbesc şi râd şi fac cu ochiul unul altuia, mai rău 
decât pe la cârciume”. 

Combătând cu energie această lipsă de respect față de cele sfinte, el 
atacă apoi fățărnicia şi bigotismul acelor boieri care găsiseră mijlocul de a ocoli 
taina spovedaniei, având „câte doi duhovnici, unul la ţară şi altul la oraş: la cel 
de la ţară, ca la un om prost, spune păcatele ce le socoteşte el că sunt mai 
mari, iar la cel de la oraş spune păcatele ce le socoteşte că sunt mai mici, — 
neguțătorind şi meşteşugind taina ispovedaniei”. 

Nici pe frumoasele jupânese din vremea lui Brâncoveanu, îmbrăcate după 
moda grecească şi iubitoare de lux, nu le cruță. Într-adevăr, năzuinţa după 
podoabe a jupâneselor de la curtea lui Brâncoveanu uimise şi pe străini. 
Acelaşi Del Chiaro ne semnalează astfel luxul din timpul său: „în zile de 
sărbătoare — spune el — se gătesc cu haine bogate şi juvae-ruri scumpe, cu 
salbe de monede de aur de diferite mărimi, până la valoarea de zece galbeni 
una.” 

Mitropolitul Antim, într-o predică, ţine să scoată în lumină şi această 
uşurinţă a cochetelor contimporane şi, luând ca pildă pe Sara, soția lui 
Avraam, care nu se sfia să-şi primească oaspeții frământând pâine, întreabă: 
„Oare să fie acum vreuna aşa? Ba, căci ia scoate mâna Sarei! O văd plină de 
cocă. Scoate şi mâna unei muieri de acum! O văd plină de inele şi de scule. 
Caut şi văd fața Sarei, plină de pielm 1. Văd şi fața unei muieri de acum, plină 
de fleacuri drăceşti.” 

Dar ceea ce este de admirat la acest mitropolit, străin ca origine de 
neamul nostru, este energia cu care, ridicându-se la înălțimea vremurilor sale, 
pune degetul pe rana de care sângera poporul săU. În epoca în care el a 
păstorit, luptele sângeroase dintre partidele boiereşti şi patimile dezlănțuite de 
ele, deşi păreau domolite prin cârmuirea înțeleaptă şi blândă a lui 
Brâncoveanu, totuşi, mocneau în adânc şi aveau să târască în curând, în 
volbura lor, nu numai persoana şi copiii domnitorului, ci şi autonomia țăril. În 
acea atmosferă de patimi, de ură, de invidie şi de comploturi, mitropolitul 
Antim, cu autoritatea morală pe care i-o dădea nimbul de sfințenie al misiunii 
sale, adresa boierilor în ziua în care biserica comemora Schimbarea la Faţă, 


cuvinte de înfruntare ca acestea: „Hristos zice: « Pacea mea o dau vouă», iar noi 
nu voim să avem pace între noi, ci ne turburăm pururea pentru fieştece, ca 
valurile mării când le suflă vântul. Hristos zice: « Nu judecareţi ca să nu vă 
judece », iar noi de ar fi cu putinţă să nu ne treacă nici zi, nici ceas, cu 
judecarea şi cu grăirea de rău, nu numai pre cei ce-i ştim, ci şi pre cei ce nu-i 
ştim. Hristes zice: « Precum pohtiți voi să vă facă vouă oamenii, faceți şi voi lor»; 
noi pohtim să ne cinstească toţi, să ne dea toţi plocoane şi daruri, să ne dea de 
să ne fericească, să ne grăiască de bine, să ne facă toți după pohta noastră, să 
nu ne stea nimeni împotrivă, nici să ne zică nimica de am face verice rău. lar 
noi pohtim să osândim pre toţi, să nu dăm nimănui nimica, să nu facem 
nimănui nici un bine, nici să se folosească nimenea de noi; pre toți îi hulim, pre 
toţi îi grăim de rău, pre toţi îi pârâm, pre toți îi luăm în râs şi în batjocură; 
tutora le zicem că sunt nebuni şi fără nici o socoteală; numai pre noi înşine, 
voiu cuteza a zice, ne facem şi mai înţelepţi decât Dumnezeu.” 

Revenind asupra aceleiaşi teme, într-o altă predică, el caută să zguduie 
adânc conştiințele, subliniind, cu toată vigoarea, fățărnicia contimporanilor: 
„Ce folos a fi galben şi ofilit de post, iar de pismă şi de ură a fi prins? Ce folos 
este a nu bea vin şi a fi beat de vinul mâniei? Ce folos este a nu mânca carne şi 
cu hule a rupe carnea fraților noştri?” 

Pentru a întinde ramura de măslin celor ce se învrăjbeau şi se urau, el 
evocă — într-o imagine plină de plasticitate prin gradație şi contraste, şi de 
rezonanțe melodice prin simetria părților — scena din Evanghelie, când 

1 Făină albă ce se presară pe pâine. 

Corabia care purta pe apostoli şi pe Mântuitorul adormit este surprinsă 
de furtună: „Mi se pare ca şi când aş vedea înaintea ochilor mei chipul ei: de 
toate părțile să se afle vânturi mari, să se strângă împrejurul vântului nori 
negri şi deşi, toată marea să spumege de mânie şi pretutindenea să se înalțe 
valurile ca nişte munți. Mi se pare că văz corabia apostolilor că se luptă cu 
multă săl-bătecie în turburarea mării: de o parte o bat valurile, de altă parte o 
bat vuiturile şi o turbură; de o parte o ridică spre ceriu, de altă parte o pogoară 
la iad. Mi se pare că văz pe feţele apostoliloR. Moartea zugrăvită. Şi toţi cu 
suspi-nuri şi cu lacrămi cerea cu rugăminte ajutor de la Hristos ce dormea: 
Doamne! rnântuieşte-ne că pierim!” 

Şi explicând apoi minunea liniştirii valurilor, numai prin credinţa cu care 
apostolii uniţi într-un singur suflet şi într-un singur glas, s-au rugat Domnului: 
Doamne! mântuieşte-ne că pierim”, el face o discretă aluzie la suferințele şi la 
durerile țării: („. Toţi pătimesc, toți sunt în scârbăl, toţi suspină sub jugul cel 
greu al nevoiei. Şi cum dar se va mântui norodul, cum se va scutura această 
ticăloasă de ţară de sarcina cea grea a relelor ce o supără?”), pentru ca într-o 
frumoasă peroraţie să îndemne la unire şi la dragoste. 

Dar glasul mitropolitului răsuna în pustiu. 

Cuvântările lui, menite să răscolească puternic sufletele, nu au avut 
darul să potolească patimile şi să stingă un obicei înrădăcinat din părinți. Şi 
atunci, Antim se vede nevoit să purceadă de la vorbă la faptă: „Şi cine are acel 
obiceiu - revine el într-o altă didahie — de pâreşte pe fratele său creştin, pentru 
ca să-l păgubească şi să-l sărăcească, să se lase de acel lucru, că toate 


păcatele câte va face, după ce se va ispovedi şi-şi va face canonul ce-i va da 
duhovnicul, i se vor ierta, iar acel păcat al pârei nu se va ierta nici cu un mijloc, 
că este mai mare decât uciderea. Şi iată că vă poruncesc şi vouă preoților: cine 
ar veni la voi să se ispovedească şi va avea acel păcat al pârei, de va da acel om 
înaintea voastră făgăduială şi se va cheză-şui cum că nu va mai pâri pe nimeni 
în viața lui, voi să-i dați iertăciune, dar să-l şi canonisiți, apoi să se şi 
cuminice; iar de nu va vrea să se părăsească, să-l lipsiți de sfânta taină.” 

Şi tot astfel, se vede nevoit să ia măsuri represive şi împotriva 
neguțătorilor, care, lăcomindu-se la câştig, nesocoteau sărbătorile şi călcau 
pravilele: „lată vă zic, iubiţilor mei, şi vă învăţ cu frica lui Dumnezeu, ca un 
părinte sufletesc şi păstor ce vă sunt, să veniţi în fire şi să vă căiți de lucrurile 
cele necuvioase. Şi vă poruncesc tuturor, câți sunteți cu meşteşug şi cu 
neguțătorii, veri de ce bresiâ, ca de acum înainte duminicile şi sărbătorile cele 
rnari, ce se numesc domneşti. Să vă închideți prăvăliile şi nici să vindeți, nici 
să cumpăraţi, nu numai de la creştini, ci nici de alte limbi, ce nu sunt de legea 
noastră, nici să lucraţi. Şi precum zic să faceţi, că nefăcând, să ştiţi bine că vă 
voi pedepsi bisericeşte cu pravilA. Şi încă şi pre cei cari se vor arăta semeți şi 
tari de cap şi nu se vor supune direptății şi poruncii bisericeşti, îi voi pedepsi şi 
cu domnia.” 

1 „Scârbă” însemna în limba veche „mâhnire”. 

Asemenea cuvântări, care scormoneau conştiințele şi răneau 
susceptibilitățile prin măsurile represive, au creat nemulțumiri. Astfel, aceste 
înfruntări ale mitropolitului, în loc să aducă pe cei rătăciți pe calea dreaptă, au 
stârnit, dimpotrivă, animozităţi, într-o societate care nu mai prețuia după 
cuviință ordinea bisericească. Ecoul acestor animozități l-am văzut în conflictul 
dintre Antim Ivireanu şi Brâncoveanu. 

După detronarea lui Brâncoveanu, în ultimul an al păstoririi sale, Antim 
îvireanu a publicat un volum de Sfaturi creştine politice, în versuri greceşti, 
influențate şi în bună parte împrumutate din literatura parenetică bizantină. 

În evoluţia literaturii vechi, Antim Ivireanu are meritul de a fi stimulat 
introducerea limbii materne în bisericile din Țara Românească şi de a fi fost 
inițiatorul predicii — o predică vie adaptată nevoilor societății şi timpului, de o 
mare înălțime morală şi o reală frumuseţe stilistică. El a dat o strălucire 
deosebită domniei lui Brâncoveanu, fiindcă 1-a ajutat ca, potrivit unei tradiții 
mai vechi a domnilor Basarabi, să ia sub oblăduirea lui creştinătatea ortodoxă 
oprimată sub vitrega stăpânire a turcilor. Prin osârdia lui Antim Ivireanu, 
darurile tipografiilor noastre domneşti mergeau până departe la arabii din Siria 
şi la ivirii din munţii Caucaz. 

Unul dintre discipolii săi, care a învăţat de la el meşteşugul tiparului şi 
care a îndeplinit pe plaiurile Caucazului munca, pentru slava Domnului, de a 
da ivirilor primele tipărituri ale scripturilor sfânte, ardeleanul Mihail 
Ştefanovici, a găsit pentru el următoarele cuvinte de dreaptă prețuire: „. Ca pre 
un mărgăritariu scumpii, legată cu aur întru vindere, oarecând fiind prețuit, şi 
din țara ta scos, şi în partea locurilor noastre adus şi nemerit, ai strălucit ca o 
rază luminoasă.” 

istorică română, IV, 1934, p. 1 - 43 şi reprodusă în Studiigreco-remâne, Opere 
postume, tomul II, p. 409 — 461. C. Erbiceanu, Un document de la mitropolitul 
Ungro-Vlahiei, Antim Ivireanul, în Biserica ortodoxă română, anul XV (1891), p. 
60 şi urm., şi XVII (1893- 1894), p. 130 şi urm., 225 şi urm. C. Erbiceanu, 
învățătura bisericească a vlădieci Antim, în Biserica ortodoxă, XVI (1892-1893), 
p. 769 şi urm. Şt. Dinulescu, Vieaţa şi activitatea mitropolitului Terei 
Românesci Antim Ivireanul (1708-1716), Cernăuţi, 1886. Tipărit separat din 
Candela (vechea revistă bucovineană). Emile Picot, Notice biographique et 
bibliographique sur l'imprimeur Anthime d'Ivir Mitropolitain de Valachie, în 
Nouveaux melanges orientaux, Paris, Imprimerie naționale, 1886, p. 515-560. 
La sfârşit se dă o descriere a cărților publicate de marele mitropolit. 
Informațiuni prețioase se găsesc şi în studiul cu caracter de popularizare al lui 
N. Do bre seu, fost profesor de Istoria bisericii române la Facultatea de Teologie 
din Bucureşti: Vieața şi faptele lui Antim Ivireanul, Mitropolitul Ungrcvlahici, 
Bucureşti, 1900 (Biblioteca Steaua, nr. 20). B. Iorgulescu, Omorârea 
mitropolitului Ivireanu, în Literatură şi artă, IV (1889), p. 772 şi urm. C. 
Erbiceanu, Ceva despre Antim Ivireanu, în Biserica ortodoxă, XXX (1906-1907), 
p. 1346 şi urm. N. I o r g a, Mitropolitul Antim Ivireanu în luptă cu Ierusalimul, 
în Acad. Rom., Anale, tom. LV, 1934-1935, p. 29 (menţiune); acelaşi, între 
Antim şi Mitrofan, mitropoliţii Ţării Româneşti, în Biserica ortodoxă română, 
1935, p. 1-5, 113-117; acelaşi, Despre uciderea mitropolitului Antim, ibidem, 
p. 225- 

Opera. Textele tipărite de Antim Ivireanu se găsesc descrise pe larg, cu 
extrase din prefețe şi epiloguri şi uneori cu facsimile, în I. BianuşiNerva 
H o do ş, Bibliografia românească veche, voi. I, Bucureşti, 1903, p. 481, 482, 
485, 489, 492,495, 497,584, ş.a. (veziindicele), cF. Şi completări la Il. Bianu 
şiDanSimonescu, Bibliografia românească veche, voi. IV, Buc, 1944, C. 
Erbiceanu, Cel dinţii Octoih imprimat în Valachia în româneşte, în Biserica 
ortodoxă, anul XVI (1892- 1893), p. 800 şi urm. 

Didahiile lui Antim Ivireanu ni s-au păstrat în manuscrise. Primul 
manuscris a fost descoperit de episcopul Melhisedec, în anul 1871, în biblioteca 
episcopului de Buzău - atunci decedat - Dionisie. Manuscrisul fusese copiat la 
27 iulie 1781, de arhimandritul Grigorie Deleanul. Acest manuscris a fost 
dăruit Academiei Române, în şedinţa de la 18 martie 1886, unde a fost 
catalogat sub numărul 549 şi publicat de I o a n Eiann, Predice făcute pe la 
praznice mari de Antim Ivireanul, mitropolitul Ungro-Vlahiei (1709-1716), 
publicate după manuscrisul de la 1781. Cu notițe biograficE. De P. S. S. 


Episcopul Melchisedec, Bucureşti, 1886. În editarea predicilor, Bianu a grupat 
la un loc predicile referitoare la aceeaşi sărbătoare, de exemplu r două 
privitoare la Adormirea Maicii Domnului, două la Sf. Dumitru, două la Crăciun, 
cinci la Florii etc. 

Manuscrisul original al Didahiilor lui Antim a fost descoperit în biblioteca 
mănăstirii Căldăruşani, în anul 1881, de C. Erbiceanu şi dăruit Academiei 
Române, unde se păstrează sub numărul 549. El a fost publicat de C. 
Erbiceanu, Didahiile ținute în mitropolia din Bucureşti de Antim Ivireanu, 
mitropolitul Ungro-Vlahiei, 1709- 1716., cu notițe biografice de P. S. S. 
Episcopul Melhisedec, Bucureşti, Tipografia Cărțile bisericeşti, 1888. C. 
Erbiceanu, întemeindu-se pe manuscrisul original, a urmat ordinea cronologică 
a duminicilor şi sărbătorilor. După P. Haneş, Erbiceanu, deşi are dinainte 
originalul lui Antim, reproduce însă în multe părți textul ediției din 1886 al lui 
Bianu (vezi P. V. Han e ş, Antim Ivireanu, Predici, p. XXIX, notă). Textul 
original al lui Antim Ivireanu a fost publicat de Petre V. Haneş, Antim Ivireanu, 
Predici, cu o prefață şi indice de cuvinte, Bucureşti, Minerva, 1915. Haneş 
grupează didahiile în două a) Predici, aşezate în ordinea edițiunii din 1888, care 
este şi a originalului, şi b) Cuvântări funebre. Un manuscris interesant a fost 
semnalat de St. B e r e-chet în articolul: încă un manuscris al lui Antim 
Ivireanu (1709), în Neamul românesc literar, II (1910), p. 216 şi urm., 232 şi 
urm., articol reprodus în broşura: Documente slave-de prin arhivele ruse, 
Bucureşti, 1920, p. 17 —26. Ms-ul are titlul: Chipurile Vechiului şi Noului 
Testament şi cuprinde o „rodoslovie” (genealogie) a prorocilor, patriarhilor şi 
regilor de la Adam până la Hristos. Este închinat lui Brâncoveanu şi este scris 
frumos, împodobit cu chenare şi ilustrații de mâna mitropolitului Antim 
Ivireanu în Târgovişte, la 1709. Se păstrează în Muzeul Academiei Imperiale din 
Kiev (nr. 529), unde a fost dus din consistoriul de la Chişinău, în 1884. După 
cum ne încredințează Berechet, „este cea mai însemnată capodoperă de 
caligrafie şi zugrăveală eşită din mâinile lui Antim”. Are 515 portrete şi 3 schițe 
care, „în combinarea aşa de artistică a culorilor şi în fineţea trăsăturilor, arată 
în Antim un artist desăvârşit”. 

Episcopul Melhisedec a publicat în 1889, volumul II de predici, după un 
manuscris păstrat apoi la Academia Română, sub nr. 525: Didachiile 
mitropolitului Ungro-Vlahiei Antim Ivireanul, 1709-1716, făcute pentru toate 
duminecile, începând de la dumineca Fariseului şi pentru toate sărbătorile 
anuale, mari şi mici; dar argumentele aduse pentru paternitatea lui Antim nu 
sunt convingătoare. 

O ediție populară a dat Dr. I. C o r n o i, Antim Ivireanu, Din Didahiile 
ținute în mitropolia din Bucureşti, cu notițe bibliografice, în colecția „Autori 
români vechi şi contemporani”, Bucureşti, Socec, 1895. 

Pentru Sfătuiri creştine-politice, cl. Descrierea la Ion Bianu şi Nerva 
Hodoş, Bibliografia românească veche, I, p. 498 — 499. CI. Şi Const. 
Erbiceanu în Biserica ortodoxă română, XXX, p. 1201. 

UN TRADUCĂTOR ÎN VERSURI AL PSALTIRII LA CURTEA LUI 
BRÂNCOVEANU: TEODOR CORBEA între cărturarii oploşiţi la curtea lui 
Brâncoveanu se aflau şi fiii popii lon Corbea, gocimanul (epitropul) bisericii 


Şcheilor din Braşov. Popa lon Corbea, venit la bătrâneţe în Muntenia, s-a 
călugărit, iar fiii săi au intrat în slujba lui Brâncoveanu. Amândoi ştiau bine 
latineşte şi au fost folosiți de domnitor pentru solii. 

Cel mai mare, Da vid, primul intrat în serviciu, a fost trimis de 
Brâncoveanu în Ardeal, pentru a înteţi rezistența braşovenilor împotriva unirii, 
în Moldova, pentru a duce tratative cu Turculeţ, comandantul podgheazurilor 
polone, şi în cele din urmă în Rusia, la curtea lui Petru cel Mare. Ţarul a rămas 
aşa de mulțumit de solul lui Brâncoveanu, încât în 1707 1-a cerut şi 1-a reținut 
la Petersburg, ca ajutor al lui Nicolae Milescu, care ajunsese în asfințitul vieții. 
Abia intrat în serviciu, David Corbea a fost trimis într-o misiune diplomatică pe 
lângă Francisc II Rakotzi, căruia țarul vroia să-i ofere coroana Polonie. 
Întorcându-se din această misiune, se îmbolnăveşte şi moare la Varşovia în 
vara anului 1707. 

Fratele mai mic, Teodor, a mers şi el pe căile înaintaşului său. A intrat în 
slujba Cantacuzenilor. A trecut apoi în serviciul lui Brâncoveanu şi a fost 
trimis, în locul fratelui său, cu solii în Rusia. El a încheiat tratativele dintre 
Brâncoveanu şi Petru cel Mare, prin care țarul garanta lui Brâncoveanu şi 
urmaşilor săi tronul Munteniei. După izbucnirea războiului dintre ruşi şi turci, 
când Brâncoveanu oscila, Teodor Corbea, aprobând atitudinea lui Toma 
Cantacuzino, a trecut cu acesta fățiş de partea ruşilor. După înfrângerea ruşilor 
a fost silit, împreună cu Toma Cantacuzino, să plece în Rusia. Aci s-a aşezat 
definitiv, a luat locul pe care-l avusese mai înainte fratele său şi a obţinut din 
partea țarului câteva moşii luate de la hatmanul Mazepa. 

Teodor Corbea a fost un cărturar de seamă. De la el ne-a rămas un 
vocabular latin-român, Lexicon latino-roman tradus de Todor Corbea sin 
leromonah Ioasaf din Braşov, sau sub titlu latin: Diciiones latinae cum 
valachica interpretatione, alcătuit după modelul dicționarului latin-ungar al lui 
Albert Molnar (prima ediţie, 1611). Este primul dicționar latin-român în cultura 
noastră şi la alcătuirea lui a fost îndemnat şi sprijinit materialmente de 
episcopul Mitrofan al Buzăului (1691-1703). 

Mai importantă însă pentru literatura românească este Psaltirea 
versificată şi dăruită de el însuşi bisericii româneşti din Braşovul unde oficiase 
serviciul divin tatăl său, după cum aflăm din nota finală: „S-a dăruit sfintei 
biserici a Braşovului de dumnealui pan Theodor Corbea vel pisariu i canțilar al 
prea puternicii imperatorii moschiceşti, în anu 1725, luna mai 10 dni (zile). 

Cartea are două prefețe în versuri, una în româneşte, alta în ruseşte, 
închinate lui Petru cel Mare: „Prea maiestatului celui împărătesc, prea 
milostivul meu stăpân”, în care cărturarul braşovean vedea mântuirea 
neamului său de jugul turcesc şi de mrejile catolicismului. 

Teodor Corbea întrebuințează şi el, ca şi Dosoftei, în traducerea sa 
versuri de diferite lungimi, de la versul de 13 silabe până la versul popular de 5 
silabe; are şi el uneori imagini fericite, izbuteşte să redea, în genere, în 
traducerea lui ideea originalului, în chip fericit, ca de pildă psalmul 49: 

Al Dumnezăilor Domn Dumnezău au strigat, Şi de la răsăritul soarelui au 
chiemat 

Până la apus, degrabă, lumea şi pământu 


Ca să le descopere voia-şi şi cuvântu 

A frămsețţei lui iaste bunăcuviință 

Din Sion, în adevăr, cu bunăcredință 

Dumnezău la aiave va veni arătat, Cu seamne, ca un mare şi straşnic 
împărat. 

Cu măriri şi cu slave Dumnezăul nostru 

Va veni, şi n-a tăcea, nici ş-a închide rostu.1 

Dar înclinarea spre diluare, care nu câştigă nimic în adâncime şi pe care 
o găsim în versurile de mai sus („n-a tăcea, nici ş-a închide rostu”), capătă 
uneori proporții aşa de mari încât se pierde în prolixități supărătoare: 

Iubit-am foarte, Ure'chia-şi mie în zi şi-n noapte, Cu miil-o mie, De 
nădejde prinsu, Şi într-a mele, Că Domnul de susu Eu zile grele 

Al rugei-mi glasu, L-oi chema pre dânsu, Ori în care casu Cu plâns într- 
adinsu. 

Îl va auzi Al morţii dureri, Strigându-1 în zi. A mele puteri, Că el a plecat 
De tot au cuprinsu, Dintr-al său înalt Ah, şi le-au supusu., pentru textul biblic 
atât de precis (ps. 116, trad. Gala Galaction): „1-3 Iubesc pe Domnul, căci el 
aude glasul meu şi strigarea mea, că pleacă urechea lui spre mine, în ziua în 
care îl chem când mă cuprinseseră lațurile morții”. 

1 lată textul biblic în traducerea lui Gala Galaction (psalmul 50): 
„Dumnezeul cel prea înalt, printre dumnezei, grăieşte şi la sine cheamă pe 
locuitorii pământului, de la răsăritul soarelui şi până la apusul lui. Din Sion — 
desăvârşita frumuseţe - Dumnezeu se arată prea luminos, Dumnezeul nostru 
vine şi nu tace.” 

Psaltirea lui Corbea a rămas însă în manuscris şi nu a trezit în literatura 
orală a poporului ecourile pe care le-a trezit — desigur prin mijlocirea dascălilor 
de biserici — Psaltirea lui Dosoftei. 

BIBLIOGRAFIE 

Viața lui Corbea a fost reconstituită în parte de Scarlat Struțeanu, Doi 
umanişti ardeleni la curtea lui C. Brâncoveanu, în revista Ramuri, Craiova, 
1941, p. 40 - 55. 

Opera lui: Pentru Dictiones latinae cum valachica interpretatione, păstrat 
într-un manuscris din Biblioteca din Blaj, cf. Grigore Crețu, Cel mai vechi 
dicționar latino-românesc, Bucureşti, 1905, şiGob1Lîsz lo, A magyar 
szotdrir dalom hatdsa az oldhra (Influența ungurească asupra lexicografiei 
româneşti), Budapesta, 1932, extras din A Nyelvtitdomdnyi Kozleme'nyek, 
XLVIII, Kotetebol, p. 4-22. Originalul dicționarului se păstrează în Biblioteca 
Centrală din Blaj, sub nr. 46 IV. Şt. Manciulea, Biblioteca Centrală din Blaj, 
Blaj, 1939, p. 51. 

Originalul Psaltirei versificate se păstrează în Biblioteca Centrală din Blaj 
(-/. M a n-ciulea, Biblioteca rentrală din Blaj, Blaj, 1939, p. 52, nr. 79). O copie 
de pe original în Biblioteca Academiei Române, secția mss., sub nr. 200, făcută 
de A. P e tr u ț, în Bucureşti, la 1885, v. Ion Bianu, Biblioteca Academiei 
Române, Catalogul manuscriptelor româneşti, tom. I, Bucureşti, 1907, p. 442, 
nr. 200, unde se reproduc şi prefețele româneşti. Câteva fragmente (psalmii: 49, 


50, 114, 126) au fost reproduse de prof. I. Bianu, Psaltirea în versuri 
întocmită de Dosoftei, mitropolitul Moldovei, Bucureşti, 1887, p. XLIX — LV. 

ISTORIOGRAFIA ÎN EPOCA LUI ŞERBAN CANTACUZINO şi A LUI 
CONSTANTIN BRÂNCOVEANU 

COMPILAȚII ŞI CRONICI DE PARTID PE VREMEA LUI ŞERBAN 
CANTACUZINO 

Istoriografia munteană înfăţişează probleme tot aşa de grele — dacă nu 
mai grele — ca istoriografia moldovenească. În vicisitudinile prin care a trecut 
viața de cultură a Ţării Româneşti, originalele vechilor cronici s-au pierdut şi n- 
au răzbătut până la noi decât copii târzii, imperfecte, pline de lacune şi fără 
nume de autori. 

Dar ceea ce complică şi mai mult lucrurile şi îngreunează cercetările este 
faptul că aceste cronici nu ni s-au păstrat ca individualități de sine stătătoare, 
independente, ci în compilaţii legate una de alta în corpuri de cronici, fără să se 
vadă totdeauna clar distincția între ele. 

Vechile anale pământene. Am arătat mai sus (p. 141) că, înainte de a se 
începe în Ţara Românească marile compilaţii de cronici din a doua jumătate a 
secolului al XVII-lea, trebuie să fi existat letopiseţe pământene, care însă nu ni 
s-au păstrat — sau cel puţin nu s-au găsit până acum în forma lor primitivă. 
Compilaţia lui Radu Popescu face, precum s-a văzut, deseori aluzie la aceste 
anale naționale în termeni care nu dă loc la îndoială, ca de pildă vorbind de 
Vladislav vodă, „de carele nici o istorie nu se află scrisă de cinevaş, fără cât zice 
că au perit de sabie în Târşor, iar nu scrie, în război, de au avut cu cineva, sau 
de vreun vrăjmaş al lui, sau de nescareva oameni de ai casei lul. Ci numai zice 
că au perit de sabie în Târşor. După aceasta se cunoaşte ce fel ie oameni au 
fost rumânii noştri care nici un lucru deplin n-au scris! Zice aceasta că au 
făcut bisearica din Târşor care se şi veade.” La aceste anale pământene — 
probabil, şi nu la compilațiile contimporane -— face aluzie şi stolnicul Constantin 
Cantacuzino, în răspunsurile sale la întrebările generalului conte Fernando 
Marsigli şi în catalogul domnilor Valahiei pe care i-l trimite în anexă: „Natali di 
questo Negro (Legendarul Negru vodă), neglannali di Valacchia non şi fa 
mentione” (Naşterea acestui Negru, în analele Valahiei, nu se face menţiune); 
sau pomenind victoria lui Mircea cel Mare împotriva turcilor-,come glannali 
valachi narrano”1. 

1 Nu putem accepta ultima părere a regretatului N. lorga, după care 
Stoica Ludescu ar fi utilizat pentru primii domni „vechile notițe de pomelnice pe 
care le avea la îndemână sau care i se încredințaseră de patroni” (Istoria UT. 
Recm., I, eD. A 11-a, revăzută şi larg întregită, Bucureşti, 1925, p. 357), pentru 
că pomelnicele nu cuprindeau şi anii de domnie ai voieân a doua jumătate a 
secolului alXVII-lea aceste anale pământene au fost adunate, înnodate şi 
prelucrate într-un corp complet de cronică, cuprinzând istoria completă a 
Principatului muntean, de doi compilatori, care, după toate probabilitățile, 
sunt: Stoica Ludescu şi Radu Popescu. Aceştia au adăugat evenimentele 
contemporane la care ei au fost martori. 

Pentru partea contemporană însă nici Stoica Ludescu, nici Radu Popescu 
nu s-au ridicat la nivelul înalt al istoriografiei la care se ridicaseră cronicarii 


moldoveni. Aceştia, pornind de la concepția pragmatică a istoriei — historia 
magistra vitae — pe care o cunoscuseră în colegiile iezuite ale Poloniei, din 
sursele clasicităţii latine şi din cele mai bune modele ale istoriografiei regatului 
vecin, se străduiseră să confrunte ştirile pentru a reconstitui adevărul istoric: 
„ca să nu mă aflu scriitoriu de cuvinte deşarte, ce de dreptate”, cum zicea 
Ureche. 

Stoica Ludescu şi Radu Popescu trăiesc într-una din epocile cele mai 
turburi ale istoriei muntene, epocă de dezbinări adânci în pătura conducătoare, 
de patimi care clocoteau în adânc şi care mocnesc până în epoca lui Brânco- 
veânu. Este o epocă nenorocită, care se încheie cu prăbuşirea domniilor 
pământene şi cu instaurarea epocii fanariote. Boierimea era împărțită în două 
partide vrăjmaşe care se urau de moarte: partida Cantacuzenilor şi partida 
Bălenilor. Postelnicul Constantin Cantacuzino, boier de seamă la curtea lui 
Matei Basarab, căsătorit cu fiica domnului Şerban Basarab, domnița Elina, a 
avut şapte băieţi şi cinci fete. Băieţii primiseră în casa părintească o instrucție 
aleasă; Şerban a ajuns domn, Iordache era un cărturar, care a ajutat la 
traducerea sfintelor scripturi, stolnicul Const. Cantacuzino s-a dus până la 
Padova ca să-şi desăvârşească cultura, Matei, care avea înclinări artistice, era 
ctitor de mănăstiri frumoase - ca cea de la Sinaia -— ceilalți, Drăghici şi Toma, 
au luat parte activă în viața politică. Fetele s-au căsătorit cu reprezentanții de 
frunte ai boierimii pământene: Stanca, căsătorită cu Papa Brâncoveanu, este 
mama viitorului domnitor. Era firesc ca această înrădăcinare a Cantacuzenilor 
în viața publică a ţării şi ascensiunea lor politică să nu fie pe placul celor ce 
simțeau că influența lor este stânjenită. Aceştia s-au grupat într-un partid, 
condus de marele logofăt Ivaşcu Băleanu, vornicul Stroe Leurdeanu şi vistierul 
Hrizea - tatăl lui Radu Popescu. 

În toiul luptei de intrigi tesute cu dibăcie, de asasinate crude şi de 
răzbunări sângeroase — trageri în țeapă, aruncări în ocna părăsită, spânzurări 
în poarta casei — şi-au scris cronica Stoica Ludescu, care era logofătul familiei 
Cantacuzino, şi Radu Popescu, un exponent de frunte al partidei adverse. 
Patimile trăiesc prea adânc în sufletul cronicarilor ca să se poată desface de 
elE. În povestirile lor, evenimentele sunt prea calde de pasiunea care alterează 
adevărul. 

Preludiul luptelor dintre cele două grupări a fost strangularea 
postelnicului Constantin Cantacuzino din porunca domnului Grigoraşco Ghica. 
Înainte de a intra în analiza compilaţiilor lui Stoica Ludescu şi Radu Popescu, 
vom căuta să descurcăm ițele acestei drame după un izvor literar contemporan. 

Vozilor („Mihai-vodă au domnit ani 19”; „Dan-vodă au domnit ani 23”) şi 
încă mai puţin sfârşitul lor tragic („Dan-vodă. L-au ucis Şuşman-vodă, domnul 
sârbilor, când era cursul anilor 6864” (1356), sau războaiele purtate de domni, 
ctitoriile lor etc. 

POVESTEA DE JALE DESPRE MOARTEA POSTELNICULUI C. 
CANTACUZINO 

Moartea tragică a postelnicului Constantin Cantacuzino — care a deschis 
o eră de lupte sângeroase între partidele boiereşti — a fost povestită pe larg mai 
întâi într-o poemă în versuri greceşti, tipărită la Veneţia, „de un prea bun şi 


scump prieten” al postelnicului. Poema grecească s-a răspândit în ţară şi a fost 
cunoscută şi de Stoica Ludescu, care o utilizează. Mai târziu, în domnia lui 
Constantin Brâncoveanu, logofătul Radu Greceanu, cronicarul domnesc, a 
tradus-o în versuri româneşti, închinând-o „prea cinstitei jupânesei Stancăi 
Cantacuzino”, fiica postelnicului şi mama domnitorului. Traducerea 
românească s-a tipărit înainte de 1699 — data morții doamnei Stanca. Până 
acum nu s-a găsit însă nici un exemplar nici din originalul grecesc, nici din 
traducerea românească tipărită. Dar o copie manuscrisă de pe traducerea 
românească a lui Radu Greceanu, făcută de Dumitru logofătul, fiul lui Anastase 
Sufragiul, la 4 februarie 1735, se păstrează actualmente în Biblioteca Centrală 
din Blaj. Ea a fost semnalată de Şt. Manciulea în catalogul Bibliotecii şi 
publicată apoi de d. Emil Vârtosu. Această versiune românească, alcătuită din 
stihuri rimate de câte 15 silabe, poartă titlul: Poveste de jale şi pre scurt asupra 
nedreptei morți a Prea cinstitului Costandin Cantacuzino, marelui Postelnic al 
Ţării Româneşti, şi începe, ca în threnosurile greceşti, cu o încercare de a capta 
compătimirea şi indignarea cititorilor pentru marea nedreptate săvârşită: 

Pămmtule şi ceriule, stealele şi tu, lună, Boiari striini şi rudelor, s- 
ascultați dimpreună împărații şi prințipii şi toată politia, De la mare pân la mic, 
să vedeţi istoriia, Pentru ca să vă minunați de marea strâmbătatea. 

Şi toată ticăloasa Țara această Rumânească 

Cu toate mănăstirile împreună să jălească 

Pre Costandin Postialnicul, pre Cantacozinescul, Pre marele acela omu şi 
prea înțeleptul! 

Firul dramei se începe de la Mihnea-vodă, „scârba pustietăţii”, care a 
închis 16 boieri mari, „şi într-o noapte i-au omorât şi casele li-au stins” şi care 
l-a silit pe postelnic să pribegească, cu toată casa lui, în Moldova, la fraţii săi. 
Acolo, „în casa lor, şapte luni şezut-au, cu totul slăviţi”. În răstimp, Mihnea, 
grămădind asupra lui la Constantinopol pâri de viclenie, căptuşite cu pungi de 
aur, postelnicul este cerut cu mari ameninţări de sultan şi marele vizir de la 
domnul Moldovei. Neavând încotro, postelnicul pleacă la drum, lăsându-şi 
familia în Moldova. A luat cu sine numai pe nepotul său de frate, pe 
Dumitraşco, care, rămas orfan, „sărac, lipsit, nenorocit”, din „mahala de la 
Fener (Fanar), tocma de lângă mare”, se aciuase în casa postelnicului, unde 
fusese primit cu cinste. 

Autorul se opreşte aci pentru a face portretul nepotului, care avea să 
joace un rol sinistru în uciderea unchiului. „Era desfrânat şi fără de ruşine” 
când a intrat în casa postelnicului, şi totuşi acesta îl iubea „ca pe un fiu” şi „să 
nevoia cu învățături, ca să-l înveţe minte”. Silindu-se „să-l scoată la cinste”, 
„l-a curtenit la Constantin-vodă şi 1-a rânduit la cămara domnească”. 

Dar aci şi-a dat în petic, căci „arapul, cu spălatul nu poate să să 
albească”. „Necuraţii şi curvării şi multe furtişaguri” l-au silit pe domn să-l 
gonească. Dar postelnicul a intervenit, „i-au scos capul dan moarte”, „şi iarăş, 
ca pre un fecior, de pururea îl iubea”. 

Cu acest nepot, Cantacuzino pleacă la drum şi, ajungând la Țarigrad, au 
intrat, noaptea, în casa dragomanului „Panaiotoc”, „care ajutor creştinilor 
pururea să arăta”. „Ca la un bun prieten, la el au năzuit”. Acesta îl primeşte cu 


cuvinte de îmbărbătare, îl ține ascuns în casa sa până domoleşte mânia 
vizirului şi apoi îl prezintă vizirului. Postelnicul izbuteşte să câştige prietenia 
turcului, care nu primeşte pungile lui Mihnea, „iar de la el mai puţintel, mai şi 
de jumătate”. Mihnea-vodă este mazilit, iar Constantin Cantacuzino izbuteşte 
să aşeze în domnie pe Ghica-vodă. Dar acesta nu poate rămânea multă vreme 
pe scaunul țării, fiindcă, neputând plăti haraciul, este mazilit, în acel timp, 
Constantin Postelnicul, aflându-se la Poartă, şi-a dat toată truda ca să aşeze în 
scaun, în locul domnului mazilit, pe fiul acestuia, pe Grigore, care însă avea să- 
i fie fatal: 

Ci pre Grigorie au pohtit, de i s-au dat domnia, Pre acesta ce l-au omorât, 
pentru prietenia, Aşa fac şi năpârcile mumănile-şi omoară. 

Că atunci el de ar hi lipsit, n-ar hi luat domnie, Xici tată-său n-ar hi 
scăpat atunci den puşcărie. 

Intraţi în țară, postelnicul a povăţuit cu înțelepciune pe noul domn până 
şi-a întemeiat bine domnia şi apoi s-a retras la satele lui, unde „cu lunile 
sădea”, căci „iubea pustiul ca şi o turturea”. 

— Eu, zice, am bătrânit, ce mai voi eu în lume? 

Că părticiaoa ce mi-au fost, eu mi-am luat din lume! 

Nu-mi trebuiaşte boierie, nici să fiu la Curte, Feciorii mei că vor sluji 
domnului, la Curte. 

Eu să-mi păzesc bisearica şi să mă pocăiescu 

Şi să-mi postescu sufletul, de moarte să gândescu! 

Între acestea domnul pleacă cu ostile la Uivar (azi Ocna-Mureşului). 
Nepotul postelnicului, Dumitraşco vistiernicul, rămas ispravnic al scaunului, 
cuprins de lăcomie, aruncă biruri şi năpăşti pe bieţii creştini, trimițând bani 
nenumărați la Țarigrad. Bătrânul, cuprins de îngrijorare, se duce la el şi-l ia de 
scurt: 

— Bre, Dumitraşco, ce lucrezi? Bre strânge-ți mintea-n cap, Şi socoteşte 
cea de apoi ce-ţi va veni la cap! 

Că tu ştii țara aceasta, că mulți ca tine-au pus. 

Şi Dumnezeu pre cei ce sunt răi la bine nu i-au dus! 

Dumitraşco, turburat, dându-şi seama de calea cea rea pe care a apucat 
şi temându-se ca nu cumva slujitorii să se plângă postelnicului şi acesta să 
vădească domnului ce „a lucrat acest câine turbat” şi să-l lipsească de prilejul 
de a-şi strânge avuțţie, se hotărăşte să se cotorosească de bătrân. El scrie 
atunci domnului că postelnicul îi este vrăjmaş, că nu lasă săracii să plătească 
dăjdiile şi seamănă zvonul: „că-n locul lui Grigorie, pre Şărban au făcut” domn. 
Înspăimântă şi pe doamnă, sfătuind-o să fugă la turci „dăcindea” (dincolo), că 
„bătrânul Costandin cu rumânii s-au unit şi au făcut răscoala”. Doamna, 
crezându-l, scrie soțului. Acesta se porneşte cu urgie împotriva celor trei copii 
ai postelnicului ce erau la oastE. Îi înfruntă; îi suduie; le vorbeşte împotrivă, 
fără nici o pricină. Acum apare în scenă un personaj nou: Caragea, grec 
țarigrădean, care se făcuse „prieten şi fârtat” cu Dumitrâşco, Cei »S3. Mănânce 
pe bătrân”. Acesta vâră intrigi în oştire. „Altele zice către domn”, altele către fiii 
postelnicului. Aduce mărturii false din oştirE. Îl ațâţă pe domn şi-l aduce de 
porunceşte să-i scoată din boierie şi să-i „trimeată pre la sate”. Ceea ce 


urmează ştim acum din cronici. Bătrânul iese înaintea domnului şi caută să-i 
potolească mânia. Totul e zadarnic. Ajuns la scaun, sare Dumitraşcu, care 
ațâță din nou pe domn, sfătuindu-l să omoare pe bătrâm Domnul trimite 
atunci, noaptea, un căpitan, care ridică fără veste pe C. Cantacuzino într-un 
car şi-l duce la mănăstirea Snagov. Dumitrâşco intervine din nou cu intrigi, 
spunând că feciorii postelnicului vor să răscoale satele, ca să scape pe tatăl lor. 
Atunci domnul, întărâtat, dă ordin căpitanului, la mănăstire, ca degrabă „să-i 
facă pieire”. Căpitanul porunceşte egumenului ca, „foarte degrabă”, să se toace, 
deschide biserica şi trezeşte din somn pe bătrân. Acesta îşi dă seama că nu este 
încă vremea utreniei, dar vede că biserica este deschisă, „vede făclii şi 
lumânări, că toate erau aprinse”, se închină, se roagă, „varsă lacrămi 
neîncetate”, când i se spune: 

— Jupâne, mergi să te pricestuieşti, Cu viiața ceasta putredă vei să o 
priimeneşti. 

Bătrânul se spovedeşte atunci la părintele duhovnic. „Toată noaptea stă 
la rugă, cu multă osârdie şi dimineața s-au aflat la sfânta liturghie.” îşi ia 
iertăciune de la toți, se pricestuieşte cu sfintele taine şi resemnat în fața morții 
nu spune decât — „Fie numele Domnului de acum blagoslovit”. leşind din 
biserică şi intrând în casă, egumenul porunceşte „să facă ospăţu boiarului ca 
să-l mai îmbuneze”. Dar postelnicul se aşază la masă, după orânduială. „Nimic 
din obşte n-au ieşit”, „dar din masă n-au luat nimic”: 

Ce zice: 

— Eu am ospătat pâinea cea îngerească Şi pahar eu am primit să-mi dea 
viiață cerească, Mâncat-am trupul lui. Hristos, nu voiu altă mâncare, Şi sângele 
lui am băut, să nu aib însetare. Vriadnică iaste hrana ceasta dă sațiu ca să-mi 
ție, Şi altă mâncare nu pohteşcu, măcar cum să fie. 

Aci, tocmai când era momentul culminant al tragediei: strangularea 
bătrânului de stâlpul trapezăriei, se încheie poema în singurul manuscris 
cunoscut până acum. Ritmul de 15 silabe, în care e scrisă, e greoi în limba 
românească; versurile sunt uneori şchioape, dar rima e bogată şi variată, iar 
acțiunea bine înnodată, cu momentele dramatice scoase ingenios în relief, în 
literatura noastră ea îşi are însemnătate deosebită, căci este începutul unui gen 
literar nou, care va fi bogat reprezentat în epoca următoare, a fanarioților: 
cronica rimată. 

jupăneasăi Stancăi Cantacuzino a acestuiaş răposat C-C|antacuzinc], iubită 
fiică fiind şi maică prea luminatului şi prea creştinului stăpânului nostru loan 
Constandin B|asarab| Bâncoveanuvoievod. Leat 7243, mesiţă fevruarie 4. Însă 
scoasă după tipar şi scrisă cu mâna de Dumitru logofăt sinu Anastase Sui-, în 
zilele prea luminatului demn lo Grigorie Chica voevod, trecând doi an[i] dan 
domnia mării sale, la Paşte. 

I.BianuşiDanSimonescu, Bibliografia românească veche, voi. 
IV, p. 25, nr. 32, aşază tipăritura românească între anii 1696- 1699, Snagov. 

STOICA LUDESCU viața. Stoica Ludescu, cum semnează el pretutindeni 
în acte, era logofătul familiei Cantacuzino, omul lor de casă, „bătrâna slugă”, 
cum însuşi semnează în unele acte şi se numeşte în cronică. Era cărturarul 
familiei, care scria actele şi care poate a îndrumat în casa postelnicului primii 
paşi către slovele chirilice ale copiilor. Testamentul din 1681 al doamnei Elina, 
soția postelnicului, prin care, înainte de călătoria la Sfântul Mormânt, dispunea 
de averea ei după moarte, este scris de el, şi „Catastiful de toate satele şi 
moşiile, rumânii, viile şi țiganii pe care le cumpărase încă mai dinainte pe 
vreame când au fost măria-sa <Şerban-vodă> în cinste boiariu, cu ale măriei- 
sale dirept câştig” este scris tot de el, „bătrâna slugă a cinstitei sale case”. 

Ca om al casei, Stoica Ludescu a avut de împărtăşit cu stăpânii săi 
suferinţele prigonirilor şi bucuriile triumfulul. În vara anului 1672, când 
Grigore Ghica, hotărât „să surpe casa” postelnicului Constantin Cantacuzino, 
„a pus la opreală mare în turnul clopotniței pe fiii postelnicului — afară de 
Şerban, care se afla atunci în Turcia, împreună cu socrii lui Matei şi Şerban, a 
trimes la ocnă mare şi pe Stoica Ludescu, care a fost slugă bătrâna la casa 
răposatului Costandin postelnicul”. Ludescu a stat închis doi ani fără două 
luni, până în decemvrie 1674, când, venind în domnie, cu stăruința lui Mihai 
Cantacuzino, Duca-vodă, a trimis de 1-a pus în libertate. Şerban Cantacuzino, 
după ce a apucat scaunul domniei, recunoscător pentru devotamentul 
bătrânului logofăt al familiei, i-a încredințat sarcina de judecător al scaunului 
din TârgoviştE. În această situaţie, Ludescu a ridicat din temelie, cu ajutorul 
domnului, biserica din Ludeşti, pe valea Potopului, iângă TârgoviştE. În tinda 
bisericii, Virgil Drăghiceanu a descoperit, acum câţiva ani, mormântul în care 
se aflau osemintele soţiei lui Ludescu, cu două fiice ale lor. Cronicarul a mai 
avut un fiu, pe Costandin Căpitanul. Acesta se afla în 1674, când Duca-vodă a 
luat domnia, la Țarigrad, împreună cu Cantacuzenii. Trimis de noul domn cu 
cărți împărăteşti, „ca să ţie după obicei scaunul domnesc”, a fost prins şi pus în 
butuci, învinuit că „umbla cu minciuni”. Curând însă boierii, dumi-rindu-se că 
într-adevăr Duca a fost învestit cu domnia, fug spre munți, târând cu ei şi pe 
Stoica. Dar Radu Năsturel, despărțindu-se la Curtea-de-Argeş de tovarăşii săi, 
se întoarce cu Stoica în Bucureşti, la noul domn, care dă poruncă să fie scos 
din ocnă fiul lui Stoica. 

Acestea sunt ştirile pe care le avem, până acum, despre Stoica Ludescu. 
După cum se vede, el a fost un cărturar mărunt, de la care cu greu va fi putut 
porni ideea îndrăzneață de a da un corp complet al cronicilor Ţării Româneşti, 
îndemnul pentru aceasta, logofătul 1-a primit de la familia Cantacuzenilor, care 
țineau să reabiliteze memoria postelnicului, de la Şerban Cantacuzino, care 


avea interesul, şi mai ales de la stolnicul Const. Cantacuzino, care tocmai 
aduna materiale pentru o istorie a neamului, după cum se vede din 
corespondența lui cu generalul conte Marsigli. Acesta se interesa de Radu 
Negru, de tătari, de lista domnilor din Ţara Românească, de Şerban Basarab, 
de Brâncoveanu şi mai ales de originea romană a neamului. Stolnicul 
răspunde: „Ceea ce doreşte signoria voastră prea ilustră, cu trecerea timpului şi 
cu mare trudă, aşa cum se poate, eu o fac în limba valahă, mai mult pentru a 
elucida analele acestei provincii”. E probabil chiar ca stolnicul să fi dat o mână 
de ajutor la întocmirea compilației, căci logofătul Ludescu nu avea de unde 
cunoaşte şi nici nu se vede a fi fost un adânc cunoscător de limbă grecească, în 
stare să utilizeze poemele greceşti, apărute cu câțiva ani mai înainte la Veneţia. 

I. Compilaţia Jui Stoica Ludescu. Primind sarcina de a aduna şi de a 
copia vechile anale pământene - poate în vederea unei sinteze pe care avea de 
gând, după cum se vede, să o pregătească stolnicul Const. Cantacuzino — 
Stoica Ludescu a început prin a copia la rând, în ordine cronologică, cronicile 
scrise înaintea lul. În forma în care avem compilaţia, este greu de definit aceste 
izvoare. Dar desigur cel mai vechi, începând de la descălecat şi trecând repede 
peste primii voievozi, avea ca sâmbure Viaţa patriarhului Nifon, împletită cu 
domnia lui Radu cel Mare, a urmaşilor săi şi mai ales a lui Neagoe Basarab. 

Primul izvor intrat în compilaţia lui Stoica Ludescu este deci acest vechi 
corp de anale pământene, astăzi pierdut în forma lui primitivă. 

Compilaţia lui Ludescu începe cu o vagă aluzie la descendența neamului 
din romanii care au trecut apa Dunării şi au descălecat pe la Turnu-Severin şi 
pe apa Oltului. Trece apoi după aceasta legenda lui Negru-vodă, „mare herțeg 
pre Almaşiu şi Făgăraşiu”. Acesta, coborându-se de preste munți „pre apa 
Dâmboviţei”, „cu toată casa lui şi cu mulțime de noroade: români, papistaşi, 
saşi şi tot feliul de oameni”, a descălecat pe Argeş, unde şi-a pus scaunul 
domniei, făcând curți de piatră şi case domneşti şi biserică mare şi frumoasă”. 
Noroadele lui s-au tins pe sub munți, în jos, până la apele Dunării şi ale 
Şiretului. „Arunce şi Basarabeştii, cu toată boierimea ce era mai înainte preste 
Olt, s-au sculat cu toţii de au venit la Radul-vodă Negru, închinându-se să fie 
supt porunca lui, şi numai el să fie domn preste toţi.” Regretatul istoric D. 
Onciul a lămurit cum s-a format această legendă şi a scos la lumină sârabu- 
rele istoric din acest amestec de ficțiune şi de vagi reminiscenţe istorice. După 
legenda lui Radu Negru, Ludescu, copiind desigur mai departe vechiul letopiseţ, 
ne dă, ca şi vechile anale moldoveneşti, o listă a domnilor până la Radu cel 
Mare, cu anii de domnie şi uneori cu ctitoriile şi războaiele lor. Date ceva mai 
bogate se găsesc la „Mircea-vodă Bătrânul!” (Mircea cel Mare) şi la Vlad Ţepeş, 
unde se dă povestea cetății Poenari, zidită cu cetățenii târgovişteni „care pe toți 
câți au fost tineri cu nevestele lor şi cu fete mari, aşa cum au fost împodobiţi în 
ziua Paştilor, pre toți i-au duS. De au lucrat în cetate, până s-au spart toate 
hainele de pre ei”. 

II. Viața patriarhului Nifon. De la Radu cel Mare înainte, compilaţia lui 
Stoica Ludescu reproduce — dacă nu cumva această parte era deja cuprinsă în 
vechile anale pământene - un fragment din Viața patriarhului Nifon (V. Despre 
ea mai sus, p. 142-145.), scrisă de Ga vrii, protul Muntelui Athos, în care viața 


sfântului se împleteşte cu istoria Ţării Româneşti sub domniile lui Radu cel 
Mare, Mihnea cel Rău, Vlad-vodă cel Tânăr şi Neagoe Basarab, a cărui domnie 
este înfăţişată într-o aureolă de apoteoză. 

După Neagoe Basarab, compilaţia trece în revistă domniile următoare, 
concentrând expunerea asupra luptelor fratricide dintre facțiunile boiereşti, în 
jurul scaunului domnesc. La moartea lui Neagoe, se ridică în scaun fratele lui, 
Preda, ca să ție domnia pentru nepotul său, Teodosie, fiul lui Neagoe, dar 
boierii buzoieni nu-l primesc, ci aleg ca domn pe Radu-vodă Călugărul. 
Teodosie fuge, cu frații şi cu mama sa, domna Despina, la Constantinopol, 
unde mai târziu a muriT. În lupta care se dă la Târgovişte între Preda şi Radu, 
Preda cade în luptă. Mehmet-bei, venit prea târziu în ajutorul lui Preda, izbeşte 
pe Radu-vodă şi-l prinde viU. Întorcându-se peste Dunăre, Mehmet-bei 
îngăduie, la Nicopole, lui Bădica comisul — vărul lui Preda - să taie capul lui 
Radu-vodă. 

În aceste lupte sângeroase dintre partidele boiereşti era cât pe-aci ca 
tronul Ţării Româneşti să fie ocupat de un turc. Mehmet-bei, văzând că tronul 
țării a rămas vacant, a cerut sultanului şi a obținut domnia. Dar Stoica 
logofătul, care era capuchehaie la Constantinopol, a trimis veste în țară „ca să 
ridice domn, cum mai curând, pre Radul-vodă din Afumaţi, pentru că piere țara 
de turci”. Atunci, în acel ceas de primejdie, „s-au adunat boierii toți şi mari şi 
mici şi toată curtea şi au ridicat domn pre Radul-vodă din Afumaţi, ginerele lui 
Basarab-vodă” (Neagoe). Dar Radu-vodă are de susținut lupte grele cu turcii, 
întețiți de Mehmet, până când în cele din urmă este înlocuit cu Vladislav-vodă. 
Dar acesta n-a apucat să se instaleze bine în domnie, şi este răsturnat de Pârvu 
Banul, pe care-l umilise. Radu de la Afumaţi se întoarce, de data aceasta cu 
învoirea turcilor, însă după şapte ani de domnie este răsturnat de boierii 
răzvrătiți, care-l prind la Râmnic şi-i taie capul şi lui şi fiului său Vintilă. 
Patimile se aprind din ce în ce mai mult. Chiar un egumen ca Paisie, ridicat din 
mănăstirea Argeşului pe tronul Ţării 

Româneşti, este adus să-şi taie boierii. Luptele între partide se 
înverşunează. Capete de boieri mari din Divanul domnesc cad rând pe rând sub 
toporul călăului; multe case boiereşti apucă drumul pribegiei peste munți sau 
peste Dunăre, urzind intrigi la Constantinopol. Birurile pe ţară cresc 
necontenit: „oaie seacă”, „năpaste”,;găleata de pâine”, „goştina de oierit”, dijma 
din cinci stupi unul. Astfel, din frământări, din sânge şi din suferinţe se ţese 
istoria Ţării Româneşti până la Mihai Viteazul. Pe acest fundal întunecat al 
istoriei naționale apare ca un fulger luminos epopeea războinică a eroului de la 
Călugăr eni. 

III. Cronica lui Mihai Viteazul. Pentru epoca domniei lui Mihai Viteazul, 
Stoica Ludescu reproduce o versiune a cronicii lui Tudosie Rudeanu, scrisă la 
curtea marelui domn şi copiată în familia Buzeştilor. Nu ne oprim asupra ei, 
pentru că am analizat-o pe larg, la locul cuvenit (p, 146-151). 

IV. Cronica lui Matei Al Mirelor. După moartea lui Mihai Viteazul, 
Ludescu încorporează în compilaţia sa o cronică în versuri greceşti, alcătuită de 
Matei mitropolitul Mirelor. Matei, născut în Pogoniana din Epir, după ce fusese 
protosinghel şi arhimandrit al patriarhiei din Constantinopol, după ce colindase 


vreo şapte ani prin Moscova şi Lemberg, a venit în Ţara Românească, unde a 
fost bine primit de urmaşul lui Mihai Viteazul, Radu Şerban Basarab, care i-a 
încredinţat egumenia mănăstirii Dealu, din marginea Târgoviştel. În 1605, a 
fost hirotonisit ca mitropolit al Mirelor, o provincie în Asia Mică, ai cărei creştini 
trecuseră în parte la islamism. A preferat însă să păstreze numai titlul de 
mitropolit şi să rămână mai departe egumen al mănăstirii Dealul, unde îl găsim 
încă la 1620, când copia, „cu mâna tremurândă, necăjit de bătrâneţe”, o 
Evanghelie. Pe timpul cât a fost egumen la Dealu, el a scris în versuri greceşti o 
cronică: Istoria celor întâmplate în Tara Românească de la Şerban-vodă până la 
Gavril-vodă, care domneşte acum, întocmită de prea sfințitul Mitropolit al 
Mirelor chir Matei din Pogoniana şi închinată prea slăvitului boier chir Joan 
Catargi. Acest loan Catargi era pe atunci ban al Craiovei şi unul din cărturarii 
timpului, „om cu învățătură şi cunoştinţe întinse şi frumoase”, cum ne 
încredințează vlădica. Cronica a fost dată de autor unui prieten grec, aflător 
atunci în Țara Românească, Pană Pepanos, care, după aceea, s-a stabilit în 
Veneţia, unde, mai târziu, a întâmpinat pe stolnicul Constantin Cantacuzino, 
pentru a-l aşeza la studii în Padova. Pană Pepanos a publicat cronica lui Matei 
al Mireler, la un loc cu poema lui Sta-vrinos despre Mihai Viteazul, într-o 
tipografie grecească din Veneţia, la 1638. Prin stolnicul Constantin 
Cantacuzino-probabil — Stoica Ludescu a avut la îndemână opera mitropolitului 
grec din care, înlăturând doj anele, sfaturile, învățăturile, toate efuziunile 
morale care aburesc povestirea evenimentelor — o utilizează, uneori traducând 
verbal, de cele mai multe ori rezumând-o. Cu ajutorul lui Matei al Mirelor, 
Stoica Ludescu înnoadă evenimentele petrecute în Ţara Românească de la 
moartea lui Mihai Viteazul până la Matei Basarab. Se înfăţişează astfel, într-o 
lumină simpatică, domnia lui Radu Şerban Basarab, socrul postelnicului 
Constantin Cantacuzino, în slujba căruia se afla cronicarul, „Domn înțelept, 
bun şi milostiv, şi viteaz. Şi pre toți streinii iubia, şi țara lui bine o rânduise.” 
Se pomenesc războaiele lui victorioase cu Szekely Moise şi cu Gabor Bathory; se 
trece apoi la Alexandru Iliaş, la Gavrilă Movilă; la Radu Mihnea, domnul 
cărturar, iubitor de ordine şi ceremonial, cu educația încheiată în mănăstirea 
Iviron din muntele Athos şi în Veneţia; apoi la Alexandru Cuconul şi la Leon- 
vodă. 

V. O Cronică a lui Matei Basarab. Domnia lui Matei Basarab din 
compilația lui Ludescu se reazemă pe o cronică ce are şi ea timbrul 
contemporaneităţii, învălmăşeala şi frământările de la sfârşitul domniei lui 
Leon-vodă şi aşezarea domniei lui Matei Basarab sunt notate precis: şi fuga lui 
Matei Basarab şi a boierilor care ţineau cu el în Ardeal, şi deputăţiile 
numeroase trimise de Leon-vodă ca să-i aducă înapoi, şi încercarea pribegilor 
de a se întoarce cu oşti în țară, şi trimisul lui Abaza-paşa, „popa Ignatie Sârbul 
din Nicopole, ca să vie să fie domn tarei cu voia paşii”, şi luptele care s-au dat, 
şi lista boierilor şi căpitanilor care au comandat ostile lui Matei Basarab şi a 
boierilor care au căzut în luptă. Aceeaşi precizie şi în ziarul de călătorie al 
domnului la Constantinopol: plecarea din Bucureşti, decembrie 16 zile; intrarea 
doamnei Elina în scaunul din Bucureşti, „marți, decemvrie 18 zile”; sosirea la 
Țarigrad, „Ghenarie în 5”; zbuciumul de la Constantinopol pentru a împrăştia 


atmosfera pârelor aduse de Radu Leon; audiența la sultan, 9 februarie; 
purcederea din Constantinopol, 18 februarie; intrarea în scaunul din Bucureşti, 
„duminică, martie 10 zile”. Oricât de bună memorie ar avea cineva, la distanță 
de două-trei decenii nu ar putea reconstitui aşa de precis datele. Ele au fost 
notate de cineva care le-a văzut desfăşurându-se sub ochii lui. Cine dintre 
contimporanii lui Matei Basarab, care a făcut parte din suita lui la 
Constantinopol, a muiat pana în călimară ca să le păstreze posterității? 
Regretatul N. Iorga înclina a atribui cronica lui Udrişte Năsturel, învățatul 
cumnat al domnului: „A-i atribui acest scurt letopiseŢ. Nu ar fi, credem, prea 
riscant”. Dar după înşirarea ctitoriilor lui Matei Basarab, compilatorul Ludescu 
trecând la luptele cu Vasile Lupu - „Făcutu-s-au şi războaie în zilele lui” — nu 
mai păstrează în cronica sa accentul contimporan. Războaiele sunt povestite 
fără amănunte precise, aşa de sumar şi de şters, încât nu mai avem impresia 
că au fost notate de cineva care ar fi luat parte la ele, sau măcar ar fi transcris 
ştirile proaspete, aduse de cei ce se întorceau în triumf de pe câmpul de luptă. 
Nici măcar pacea care a stins pentru mai bine de zece ani vrajba dintre cei doi 
domni - când Vasile Lupu, în amintirea tatălui său, a zidit biserica Stela din 
Târgovişte, şi când mitropolitul Varlaam, care a aşezat pacea, s-a întâlnit în 
cetatea de scaun cu Udrişte Năsturel —, nici aceste date nu sunt amintite. Şi 
nici săborul de vlădici şi de preoți „a două țări surori”, ieşit din întâlnirea 
acestor doi mari cărturari ai timpului şi în care s-a anatemizat Catehismul 
calvin, tipărit de unguri pentru românii din Transilvania. Nu mai vorbim de 
aducerea imprimeriilor în țară. Este greu de crezut că un cărturar ca Udrişte 
Năsturel, dacă ar fi el autorul, ar fi trecut cu inima uşoară peste aceste 
evenimente. Afară numai dacă autorul compilației nu ar fi folosit izvorul decât 
parţial, ceea ce nu este exclus. În schimb, la ultima ciocnire a lui Vasile Lupu 
cu Matei Basarab, după intrarea în scenă a lui Gheorghe Ştefan, cronica 
dobândeşte iarăşi timbrul contemporaneităţii. Datele sunt precise: „Domnul 
încalecă, cu toată curtea lui de la Târgovişte, duminecă, mai 15 zile, iar când 
au fost marți, mai 17 zile, tăbărâtu-s-au la sat, la Finta, pe apa Ialomiţei”. 
Tabloul câmpului de luptă are mişcare şi viață. Se reproduc cuvintele de 
îmbărbătare ale lui Matei Basarab către ostaşi. În toiul luptei, domnul este 
rănit „cu un glonț, la piciorul stâng, din josul genunchiului”. Dar Dumnezeu dă 
către seară un nor ploios, care se năpusti asupra taberei moldoveneşti, „cum ar 
cura un râu prea iute”, cu „picături groase şi vârtoase ca o piatră, unde-i lovia, 
ticăloşii, îndată cădea de pre cai jos şi se făcu în tabăra lor apă multă, ca o 
baltă tinoasă”. Şi aşa fiind, muntenii se năpustesc asupra lor şi-i sfărâma. 
Vasile-vodă, cu ginerele său Timus şi cu puțini călări, de-abia au scăpat cu 
fuga, „trecând la Moldova pe la Galaţi, însă noroc au avut, căci au înnoptat”. 
Tot astfel contimporane sunt şi notele care urmează despre răscoala 
seimenilor, care a turburat ultimele zile ale înțeleptului domn. Scena e 
povestită dramatic: „Matei-vodă, fiind rănit de războiul căzăcesc, zăcea în patul 
lui şi nu putea să se repause şi să-şi caute leacul ranei sale de necazul 
slujitorilor lui”. „Aceştia se îndrăciră de se nebuniră. Şi-şi bătea joc de dânsul 
şi în toate zilele zbiera în curtea lui şi lua tunurile de le scotea afară la câmp şi 
intra în casă unde zăcea, de-l pedepsia (chinuia), şi se lăuda că ei au bătut 


războiul cazacilor, cerşindu-i să le dea câte trei lefi, iar de nu, vor sparge 
cămara şi singuri îşi vor lua. Şi zicea să-şi lase de-acum scaunul şi să se facă 
călugăr, că au îmbătrânit.” într-o zi, se strânseră cu toţii în curtea domnească 
să prindă pe doi boieri pe care-i bănuiau că sfătuiesc pe domn să nu le dea lefi. 
Şi, continuă cronica cu izbucniri de ură, care nu-şi are locul decât la cineva 
care narează pentru fapte contimporane: „Şi aşa, fiind ei turbațţi ca nişte porci 
făr' de nici o ruşine, se suiră sus în casele domneşti şi dederă năvală unde 
zăcea demnul lor, căutând pre aceşti boiari, supt căpătâiul lui, supt paturi, 
prin poduri, prin cămări, prin lade, până-i găsiră şi asia dinaintea lui, i-au luat, 
cât se cutremura locul de groaza lor, dezbrăcându-i de haine, bătându-i 
nemilostiv până i-au scos afară la câmp şi acolo i-au omorât.” în răstimp, 
doamna Elina moare, îngropată cu mare cinste în biserica domnească din 
Târgovişte. Frământările provocate de răzvrătirea seimenilor însă nu se 
potolesC. Într-o zi, pe când domnul vindecat la picior ieşise „la preumblare 
către Argeş, învârtejindu-se de-acolo, dorobanții şi seimenii i-au închis porțile şi 
i-au ieşit înainte la şanțul cel mare, cu toate tunurile, oprind pre domnul lor, ca 
să nu mai între în cetate, zicând că de-acum înainte nu le mai trebuie să le mai 
fie lor domn, ci sau să iasă din ţară, sau să se călugărească. Deci aşa au şezut 
cu toți boiarii lui, obidit, din josul oraşului, trei zile; şi nici pâine nu lăsa să-i 
aducă să mănânce din averea lui şi din toată cinstea domniei lui.” Numai după 
ce le-a făgăduit să le dea bani din destul, l-au lăsat să intre în cetate. 

VI. După moartea lui Matei Basarab compilaţia lui Stoica Ludescu 
continuă cu ştiri care au un caracter contemporan şi care pot fi, de data 
aceasta, chiar amintirile personale ale compilatorului. Zarva seimenilor, care a 
amărât ultimele zile ale lui Matei Basarab, izbucneşte cu furie, în domnia 
următoare a lui Constantin Şerban Basarab - cumnatul postelnicului 
Cantacuzino —a cărui figură este prezentată în lumină frumoasă: „om bun şi 
înțelept şi blânD. Judecăţi drepte făceA. Pre niminea nu obidia, ci cu blândețe 
şi cu cuvinte dulci pre toți îi mângâia şi gândi să facă mult bine țării şi se 
bucura toți şi moşnenii şi streinii”. Dar aceste intenții nu putură fi aduse la 
înde-plinire. Domnul, sfătuindu-se cu boierii, făcu greşeala de comunică 
căpeteniilor oştirii sale intenţia de a scoate pe seimenii sârbi din oştire. 
Căpeteniile încus-crite cu seimenii le dezvăluiră acestora planul domnului, şi 
cu toţii, înfuriați, se răzvrătiră, asasinând boierii de frunte — între alții pe 
vistierul George Carida, bunicul cronicarului Radu Popescu, şi pe Papa, fiul 
Predei Brânco-veanu, tatăl viitorului domn. Apoi se năpustiră asupra 
bisericilor: „Călcară şi svintele biserici ale lui Dumnezeu, încă slujind preoții 
svânta liturghie, iar ei intra în biserici de-i scotea de păr afară, şi-i dezbrăca de 
vesminte, şi jefuia svintele biserici şi prestoalele, şi lua potirele de au vărsat jos 
svântul sânge şi trup al Domnului nostru Isus Hristos. Svintele veştminte 
făcutu-le-au muierilor şi fetelor contese; din procoveţe făcut-au căițe şi altițe. Şi 
vindea cărțile bisericii la târg.” De această năpaste n-a putut scăpa țara decât 
atunci când domnul, împlinind un vechi gând al lui Matei Basarab, a chemat în 
ajutor pe Gheorghe Ştefan, domnul Moldovei, şi pe Gheorghe Racoți al 
Ardealului, şi împreună cu aceştia, cu oastea ce-i rămăsese credincioasă, s-a 
învârtejit asupra rebelilor şi i-a nimicit, spânzurând la roată pe Hrizea spătarul, 


pe care răsculații îl aleseseră domn. Dar aceste turburări interne aduc 
mazilirea lui Constantin Basarab şi înlocuirea lui prin Mihnea. 

VII. De la Mihnea-vodă înainte, Stoica Ludescu, povestind evenimentele 
la care a fost martor şi părtaş - căci el era omul de casă al familiei Cantacuzino, 
împărtăşind cu ea vicisitudinile soartei — concentrează interesul asupra 
împrejurărilor care au pregătit asasinarea postelnicului Constantin 
Cantacuzino -— eveniment care, prin turburările adânci pe care le-a avut în viața 
țării şi prin consecințele lui îndepărtate, a intrat pe primul plan în istoria 
timpului. 

Domnul Mihnea-vodă, care uzurpase din domnie pe cumnatul 
postelnicului, Constantin Basarab, scoase pe Cantacuzino din funcția de mare 
logofăt al curții şi-l sili să se retragă la moşia sa Filipeşti, din Prahova. Câteva 
luni mai târziu, după ce boierii destăinuiseră în Ardeal paşei intențiile de 
trădare ale lui Mihnea, domnul, înfuriat, trimise din Târgovişte pe căpitanul 
Odor cu plăieşii Ialomiţei, să prinză pe postelnicul Cantacuzino şi pe ginerele 
său, Pană Filipescu spătarul, pe care-i credea vicleni, şi să-i omoare. Aceştia, 
prinzând de veste, fugiră prin munţii Prahovei, fugăriți din urmă de trimişii 
domnului. De la Braşov, unde scăpaseră, ei trecură în Moldova, la fraţii 
postelnicului, şi de acolo postelnicul plecă la Constantinopol, unde fusese 
chemat de Poartă, spre a se dezvinovățţi de învinuirile aduse de Mihnea-vodă. 
Acolo C. Cantacuzino se apără aşa de bine, încât prigonitorul, Mihnea-vodă, se 
vede silit să fugă în Ardeal, în timp ce el — postelnicul — se întoarce în țară la 
numirea noului domn, Gheorghe Ghica. 

După domnia de un an a lui Gheorghe Ghica, urmează fiul acestuia, 
Grigore Gheorghe Ghica, sub care postelnicul se credea asigurat, deoarece, ca 
recunoştinţă din partea tânărului domn, pentru sprijinul dat la obţinerea 
tronului, primise de la acesta legământ scris, prin care i se garanta liniştea 
vieţii. Dar această prietenie fu de scurtă durată. În curând, avea să se abată 
asupra bat rinului sfetnic năpasta. 

Drama începe să se desfăşoare pe câmpurile de luptă, dincolo de hotarele 
țării. Grigore-vodă se afla în tabăra turcească, împreună cu tătarii şi 
moldovenii, în lagărul muntean, se afla şi Constantin Stolnicul — pe atuaci un 
copil de vreo 15 ani — care îndeplinea pe lângă domn sarcina de postelnic, 
alături de cei doi frați ai săi mai mari, Drăghici şi Şerban logofătul. 

După încheierea campaniei, se răspândeşte în tabăra munteană zvonul 
că Şerban logofătul cu fraţii săi şi alți boieri prieteni ar fi încercat să îndemne 
pe căpitani şi slujitori ca să pârască vizirului pe Grigore-vodă de trădare față de 
Poartă, pentru ca, în cele din urmă, să ceară domn pe Şerban logofătul. Zvonul, 
trecând din gură în gură, intră în urechile domnului, care la început nu suflă 
un cuvânt, dar după ce-şi ia ziua bună de la vizir şi se desparte de oştirea 
turcească, conăcind într-un loc, la amiază, porunceşte vătafului de aprozi să 
aresteze pe frații Cantacuzino şi pe ceilalți boieri, care umblaseră cu vicleşug, 
în acelaşi timp, şi din ţară sosise domnului ştiri de la dcamna şi de la 
caimacamii lăsaţi de el în Bucureşti, de la Stroe vornicul Leordeanu şi de la 
Dumitraşcu Cantacuzino, că tatăl Cantacuzinilor se laudă că „el a popit pe 
Grigore-vodă şi el îl va despopi”, că trimite oamenii lui „pre marginea turcească, 


hulind numele domnului de rău şi hain”, că zăticneşte oamenii țării şi nu-i lasă 
să dea dăjdiile împărăteşti. 

Fără să bănuiască nimic din aceste intrigi, bătrânul postelnic, aflând 
ştirea că fiii săi au căzut în năpaste, iese întru întâmpinarea domnului la 
Craiova, dar Grigore Ghica îi arată de la început „o față foarte posomorită”; îi 
vorbeşte cu aluzii înțepătoare — „îi vorbia cam alăturea cu calea”, zice cronicarul 
— şi, în cele din urmă, se plânge de copiii postelnicului că sunt răi şi vicleni. 

Venind la scaunul de domnie, Ghica, punând în libertate pe ceilalți boieri 
arestați, taie la nas de o parte pe Şerban-vodă, „pentru că - zice cronica — se 
numea a fi Domn”. În acelaşi timp, trimite, în toiul nopții, dorobanţi să ridice pe 
bătrânul postelnic din aşternut şi să-l ducă la mănăstirea Snagovului, de lângă 
Bucureşti. 

Era în pragul sărbătorilor de Crăciun ale anului 1663, în noaptea de 
sâmbătă spre duminică, 20 decemvrie. Cronica scrisă de Stoica Ludescu, 
„bătrâna slugă a Cantacuzenilor”, ne spune cum postelnicul, cu presimţirea 
morții apropiate, a stat a doua zi „la dumnezeiască rugă tot în genunchi la 
sfintele icoane” şi ş-a precestuit cu trupul şi cu sângele Mântuitorului. Sorocul 
zilelor lui era încheiat. Seara, pe vremea cinei, gelaţii lui vodă îl duc în sala 
trapezăriei şi acolo, legându-l de stâlpul cel mare, l-au sugrumat. 

Năpasta împotriva Cantacuzenilor nu se sfârşi cu moartea postelnicului. 
După mazilirea lui Grigoraşco-vodă, Drăghici spătarul Cantacuzino, trimis 
înainte la Constantinopol ca să aşeze, prin legăturile lui acolo, domnia lui 
Radu, fiul lui Leon, este suprimat de greci — explică Ludescu - „căci nu-i lăsa de 
tot în voia lor să mănânce şi să prade țara, iar ei, ca nişte draci, înțe-legând, 
mai rea pismă puseră şi otrăviră pre ticălosul Drăghici spatariul, omorindu-l 
acolo în Țarigrad”. După răsturnarea lui Radu-vodă, care, întețit de Stroe 
Leurdeanu şi de greci, pusese la cale uciderea boierilor — fireşte în cap cu 
Cantacuzenii — „sus în casele domneşti” — urmează o scurtă epocă de 
înseninare. Prin stăruinţele boierilor, fu ales domn „un boiariu, anume Antonie 
vornicul, den sat den Popeşti, den județul Praovei”. 

Domnia lui Antonie-vodă este înfăţişată cu simpatie, — o domnie de 
împăcare a urilor dezlănțuite şi de reabilitare a memoriei postelnicului. Intrat în 
scaun în Săptămâna Patimilor, Antonie-vodă, în „duminica svintelor Paşti, fiind 
toți înaintea bisericii., făcut-au mare jurământ împreună cu toți boiarii, câte 
unul, câte unul, fieştecare puindu-şi mâinele pre svânta Evanghelie, jurând pre 
puternicul svântul nume al Domnului Dumnezeului nostru Isus Hristos, cum 
vor sluji domnu-său, lui Antonie-vodă, cu dreptate, şi cum să lipsească pisma 
şi mozaviria şi hicleşugul din mijlocul lor; numai de acum înainte să locuiască 
toți într-o adevărată dragoste, ca nişte adevărați creştini.”. Şi „istovind 
jurământul, toţi au iscălit cu mâinile lor la izvodul jurământului”. 

În timpul acestui domn, „care făcea judecăţi drepte şi căuta de rândul 
țării şi al săracilor”, fiii postelnicului Cantacuzino şi mama lor, „jupâneasa 
Elina postelniceasa”, s-au prezentat în divanul domnesc, acuzând pe Stroe 
vornicul Leurdeanu că a pricinuit moartea pe nedrept a postelnicului. Stroe 
tăgăduieşte: „nu este el cu nimic vinovat de sângele acelui creştiN. Vrând — 
adaogă Ludescu - să se ascunză ca Cain de sângele frăține-său, lui Avei”. 


Pârâşii scot atunci trei răvaşe „scrise cu mâna lui cătră un hoț asemenea cu el, 
Costandin Paharnicul VerzariuL. Ca să facă lui Costandin postelnicul moarte, 
iar într-alt chip nu”, care „s-au citit în divanul cel mare şi le-au văzut singur 
Stroe vornicul şi n-au mai putut prinde bâha, că erau scrise de mâna lui”. 
Domnul cu mitropolitul Teodosie şi amândoi episcopii, cercetând Pravila, 
osândesc pe vinovat la moarte. Atunci doamna Elina şi copiii ei' se roagă de 
domn să-l ierte de moarte, trimițându-l mai bine la călugărie. Antonie-vodă 
porunceşte să-l scoată afară din divan, „cu răvaşele lui cele de vânzare, de se 
arătară tuturor noroadelor, ca să-l ştie toți că s-au asemănat cu Iuda şi l-au 
ivit Dumnezeu ca pre Cain”. Apoi l-au dus la mănăstirea Snagov, unde l-au 
călugărit, puindu-i numele, în monahism, de Silvestru. 

Condamnarea lui Stroe Leurdeanu turbură din nou viața publică a Ţării 
Româneşti. Adversarii Cantacuzenilor alcătuiesc „o ceată spurcată”, care 
„noaptea se strângea la casa lui George vornicul Băleanu” şi „uneltia pieirea 
lor”. Cantacuzenii se plâng domnului. Antonie-vodă, aducând plângerea lor în 
divan şi negăsind în sarcina lor nici o vină, scoate din dregătorii boierii 
uneltitori şi le porunceşte să „meargă la ţară, să şează la casele lor”. Aceasta 
îndârjeşte şi mai mult partida Bălenilor, care nu se lasă până nu provoacă 
mazilirea lui Antonie-vodă şi readucerea în domnie a lui Grigoraşco Ghica. Cu 
acesta începe o eră nouă de prigoniri împotriva Cantacuzenilor. Călugărul 
Silvestru, aflând de întoarcerea lui Grigoraşco, îşi leapădă rasa de monah şi 
aleargă la Odrii, ca să se închine domnului. Apoi se însoţeşte din nou cu ceilalți 
boieri şi cu grecii şi pornesc lupta împotriva adversarilor. „Multe case au 
pustiit, că toată pisma lor era mai vârtos ca să surpe casa răposatului 
Costandin Postelnicul, că nu se sătura de sângele lui, ci şi acum tare se nevoia 
ca să omoare şi pre feciorii lui”, se văicăreşte Ludescu. Aşteptau să se întoarcă 
în țară Şerban Cantacuzino de la Țarigrad, ca să pună mâna pe toți, dar acela, 
înştiințat în drum de maică-sa despre cele ce se urzeau în țară, se întoarce 
înapoi. Adversarii, văzând că le-a scăpat Şerban, „fac svat drăcesc”: „pun la 
opreală mare în turnul clopotniței” pe ceilalți frați şi trimit la ocnă rudele 
apropiate şi devotaţii, între care şi „pre Stoica Logofătul Ludescul, care au fost 
slugă bătrână la casa răposatului Costandin Postelnicul”. Domnul plecând cu 
oastea, ispravnicii lăsaţi de el - Gh. Băleanu, Stroe Leurdeanu şi Hrizea 
Vistiernicul — scot din turn pe frații Cantacuzino „şi-i ducea afară din cetate, 
înaintea temniței, de-i bătea în toate zilele pre talpele picioarelor şi-i spânzura 
de mâini cu sfoară şi-i muncia în tot felul”. Dar Şerban -— cel scăpat - care 
veghea de la Țarigrad asupra fraţilor săi, izbuteşte să trimeată în ţară un 
capegi-başa, cu poruncă împărătească. Turcul, fără veste, intră în casele 
domneşti; ceru să i se predea boierii arestați şi astfel îi scăpă din mâinile 
duşmanilor lor în care intrase „covăseala dracului”. Nici în domnia următoare, 
a lui Duca-vodă, Cantacuzenii nu sunt liniştiți. Din nou arestați, din nou 
scăpați, şi toate aceste prigoniri ale lor nu se sfârşesc decât cu urcarea în 
scaun a lui Şerban Cantacuzino. Domnia lui Şerban Cantacuzino este 
înfăţişată în lumină simpatică. Cronicarul nu ştie nimic de răzbunările 
sângeroase împotriva adversarilor, cu care Şerban şi-a inaugurat domnia. El 
începe prin a arăta dificultăţile domniei: „Tara, fiind spartă şi răsipită pentru 


multe nevoi şi greutăți ce au fost împresurată încă din zilele altor domni”, „nu 
putu nici într-un chip să o îndirepteze”, mai ales că-l împresurase turcii cu 
dări de bani şi cu „zăhărele”. El povesteşte apoi participarea ţării la luptele 
turcilor de la Viena, de la Bucla, de la SeghediN. Înseamnă pe larg călătoria 
doamnei Elina, întovărăşită de fiul ei Mihai vel spătar, la sfântul Mormânt; 
pomeneşte moartea şi înmormântarea ei la Mărgineni în „gropnița ce este în 
tinda bisericii din dreapta, alăturea cu gropnița soțului ei”, şi încheie cu un act 
de adevărată clemenţă al domnului: căsătoria fiicei sale, Alexandra, după 
Gligoraşco postelnicul, feciorul lui Ivaşco Băleanul, fost mare logofăt. „O mare 
minune au făcut acel Şerban-vodă cu ginere-său Gligoraşco. Că tatăl lui Ivaşco 
şi moşiu-său Gheorghe din Băleni, fost-au mari vrăjmaşi asupra lui Şerban- 
vodă şi a toată casa părinților lui”. La venirea lui Şerban-vodă, Ivaşco şi fiul său 
fugiseră în Moldova. Ivaşco a murit în pribegie, Gligoraşco s-a tras în Ardeal. 
„înțelegând de bun sfat şi înțelepciunea acestui cocon, Gligoraşco postelnicul, 
îndată au trimes de l-au adus împreună cu maica lui aici, în țară, şi către aceia 
n-a mai pomenit vrăjmăşia lor cea dintâi, ci cu inimă curată l-au iertat şi l-au 
făcut lui ginere. Şi s-au mirat şi mari şi mici de acest lucru ce au făcut Şerban- 
vodă.” La flăcările unui nou război, încins între turci şi austriaci, în care 
generalul austriac Veterani, pătruns în țară pe la Turnu-Severin, este întors 
înapoi prin solia plină de tact a lui Constantin Brânco-veanu, se încheie 
compilaţia lui Stoica Ludescu. 

Compilaţia lui Stoica Ludescu este cusută, după cum se vede, din părți 
inegale ca întindere, ca valoare istorică şi formă literară: unele epoci reduse la 
câteva date seci şi acelea nesigure, altele expuse pe larg cu detalii prețioase 
pentru istoricul care nu se mărgineşte la schema faptelor principale privitoare 
la transformările urmate în structura unei societăţi, ci caută să prindă şi 
culoarea particulară a timpului. Ca izvor istoric, Ludescu trebuieşte utilizat cu 
grijă. El este „bătrâna slugă a Cantacuzenilor”, care răsfrânge în scrisul său 
sentimentele şi resentimentele familiei de care-şi legase viața şi pentru care 
suferise doi ani de ocnă. Mihnea-vodă, cel care a dezlănțuit prigoana împotriva 
Cantacuzenilor, este înfățişat ca fiind „de neamul lui, grec cămă-tariu. Tată-său 
l-au chemat Iane Surdul, iar pre dânsul l-au chemat din botez, Frânți. Deci 
izvodindu-se de mic a urma lui Ismail, feciorul Agariei, fugit-au de la părinții lui 
de s-au dus la Țarigrad şi s-au curtenit la Kinan-paşa, zicând că este fecior 
Radului-vodă, nepot Mihnii-vodă.” Dispreţul şi ura lui împotriva lui Mihnea se 
vede des în cursul narațiunii. Acesta „îmbrăca pe dorobanţi tot cu haine 
spahiceşti şi nădăjduia în ei, ca Irod împăratul în lrodiada, când tăia capul 
Svântului loan Botezătoriul pentru dragostea ei; deci cât folos au avut Irod de 
dânsa, atâta au avut Mihnea de ei.” Asasinarea postelnicului e înfăţişată ca o 
cursă a diavolului, „pismaşul neamului omenesc”. „Diavolul găsi două vase 
rele, unul românesc, altul grecesc, vel vis-tiariu Ţarigrădeanul”. La moartea 
postelnicului el izbucneşte-influența poemei pe care am analizat-o mai sus (p. 
421 — 424)-într-un adevărat threnos: „O, diavole, răul pismaşiu neamului 
omenesc, cum prilestişi (amăgişi) pre Grigorie-vodă de omori pre Costandin fără 
judecată, fără vină nimica? lară țara toată plângă pre Costandin Postelnicul, că 
au pierdut un stâlp mare, carele au sprijinit toate nevoile tarei. Plângu-l şi 


săracii că şi-au pierdut mila. Plângu-l care au avut de la el multă căutare, 
plângu-l şi păgânii şi creştinii şi toate țările care l-au ştiut şi nu l-au ştiut, ci 
numai de numele lui au auzit pentru multă înțelepciune şi bunătate ce făcea în 
toate părțile.” 

Iată acum cum sunt înfățişaţi, prin contrast, boierii amestecați în 
complotul urzit împotriva postelnicului. Mai întâi Costandin, fiul Radului 
Armaşul Vărzariul: „.cum nu se poate face din mărăcine struguri, şi din rug 
smochine, aşa nu se poate face din neamul rău bun; ci din varza cea rea, ce-i 
zic moroco-cean, au ieşit fiu-său şi mai morococean. Sămânța acestor nelegiuiți 
şi îndrăciți s-ar cădea, ce ar fi parte bărbătească, să se scopească, ca să nu mai 
răsară muştar şi ardeiu, ci să se topească şi să se canonească.” 

lată pe tatăl lui Costandin Vărzarul: „Radul Armaşul era de moşie român. 
Şi tată-său era grădinar de verze la Ploieşti, pentru aceia numele lui s-au 
poreclit de i-au zis: Vărzariul. O rea sămânță au fost, că nu s-au făcut varză 
bună, ci de nimic au răsărit fiul dracului.” 

Ura sau simpatia lui îmbracă adesea forme biblice. Bătrânul logofăt 
găseşte necontenit, pentru oamenii şi faptele pe care le povesteşte, paralele în 
textele biblice. Grigoraşco-vodă s-a căit de moartea postelnicului, „cum s-a căit, 
pentru moartea Domnului nostru Isus Hristos, şi Iuda”. Stroe Leur-deanu, Gr. 
Băleanu şi Hrizea Vistierul, care au închis pe fraţii Cantacuzino şi-i chinuiau, 
„se asemăna cu Maximian şi Diocletian, muncitorii creştinilor, şi cu spurcatul 
Arie”. Pre Şerban Cantacuzino „l-a scos Dumnezeu din calea pierzării şi 1-a 
îndreptat pre calea mântuirii, precum au îndreptat şi pre cei trei filosofi care i- 
au trimes Irod să ispitească de naşterea lui Hristos”. Câte-odată logofătul 
încearcă pe aceste teme de paralele biblice să scoată efecte retorice, ca atunci 
când ne povesteşte că seimenii „pârâră pre domnul care era Constantin Şerban 
Basarab, cumnatul postelnicului lor, la păgânii care niciodată nu pohtesc 
binele creştinilor. Iuda pâri pre Domnul nostru lisus Hristos la păgânii ovrei: 
cum că el se laudă că este fiiul lui Dumnezeu, iar dorobanțţii pârâră pre domnu- 
său la păgânii turci. Iuda vându pre Hristos în 30 de talanți, iar ei se vândură 
robi turcilor în toată viața lor. Ovreii deaderă acel chelciug pre un sat a fi de 
îngroparea streinilor, iar ei singuri se deaderă mâncare dinilor. Iuda se deade 
singur spânzurării, iar ei singuri se deaderă înecării, că s-au înecat cu totul. O 
nebunie nespusă.”. 

Acest fel de citate şi de paralelisme biblice, de invective şi imprecațţii, care 
se întrețes prea des în partea finală a cronicii, fac să lâncezească interesul pe 
care-l trezesc liniile simple ale evenimentelor în încordarea lor dramatică. 
Artificiile retorice ale bătrânului cronicar par azi naive şi vetuste. Indignarea şi 
ura nu trezesc în sufletul lui, alimentat mai mult cu lecturi biblice şi 
hagiografice, ecouri atât de largi şi de puternice, încât să se cristalizeze în forme 
literare, care să poată trăi dincolo de lumea şi de epoca lui. 

Cronicarul cantacuzinesc stă astfel cu mult în urma cronicarilor 
moldoveni, şi prin lipsa de obiectivitate şi prin darul formei literare, dar el are 
meritul de a ne fi păstrat, în compilația sa, cele mai vechi anale ale Ţării 
Româneşti şi de a fi înnodat povestirea evenimentelor de la descălecat până în 
vremea sa. 

RADU POPESCU 

Compilaţia lui Stoica Ludescu a ajuns şi la cunoştinţa adversarilor şi era 
firesc ca acestora să nu le convină a fi înfățişați contimporanilor şi viitorimii în 
lumina de blesteme în care îi înfățişase istoricul cantacuzinesc. Cel mai 
cărturar dintre ei, Radu Popescu, om cu cultură largă şi cu talent literar, fiul 
vistiernicului Hrizea, care pierise ucis în chinuri de Şerban Cantacuzino, a 
apucat pana ca să întocmească o altă compilație pe un plan nou şi ca să 
povestească lupta dintre ai săi şi dintre Cantacuzeni, în lumina care le era 
prielnică. 


Viaţa. Radu Popescu are o viață plină de peripeții dramatice, cu trăsături 
de adevărat roman: zguduită în tinereţe de tragedii familiale, de neaşteptate 
întorsături ale soartei, care fac din fiul unuia din cei mai bogați şi mai puternici 
oameni ai Ţării Româneşti un boier scăpătat, pentru ca apoi să-l ridice pe 
treapta cea mai înaltă a ierarhiei boiereşti şi, în cele din urmă, să-l aducă a-şi 
închina zilele în chiliile unei mănăstiri. 

Era fiul lui Hrizea vistierul, din satul Popeşti al județului Ilfov. Bunicul 
său, Gheorghe Carida - nume ce trădează o origine grecească — fusese vistier pe 
vremea lui Radu Leon şi a lui Matei Basarab şi a fost ucis în răscoala 
seimenilor din 1655, când i s-a jefuit şi toată casa. Tatăl cronicarului — Hrizea — 
a luat în căsătorie pe Măria, fiica marelui ban Gheorghe Băleanu, căpetenia 
partidei de boieri care duceau lupta înverşunată împotriva Cantacuzinilor. 

În încăierarea dintre cele două partide boiereşti, în care a căzut victimă 
postelnicul Constantin Cantacuzino, Hrizea a jucat un rol de frunte. După 
moartea postelnicului, el era în capul partidei boiereşti, care ducea mai departe 
lupta contra Cantacuzinilor. 

Pe timpul lui Duca-vodă, când domnul, din porunca turcilor, pornise cu 
oştirea în ajutorul trupelor turceşti, împotriva cetății Cehrinul, rămân în țară ca 
ispravnici de scaun, între alții, Hrizea Vistiernicul şi logofătul Şerban 
Cantacuzino, fiul postelnicului, cu misiunea specială de a supraveghea 
ridicarea unor ziduri la curtea domnească. În acele împrejurări, Şerban 
Cantacuzino, care intrase în legături de dragoste cu doamna, şi-ar fi dat gândul 
pe față: „Bune case de domn tânăr”. De fapt, el umbla încă de atunci după 
domnia ţării, îndemnat între altele şi de faptul că în Constantinopol fusese 
numit vizir un bun prieten al său, Cară MustafA. În aceste împrejurări, vine în 
Bucureşti un ciohodar din Constantinopol, cu veşti pentru Şerban 
CantacuzinO. Întâmplarea face ca să iasă în calea turcului, care căuta pe 
Şerban, Hrizea, şi-i spune trimisului că el este Cantacuzino. Astfel scrisoarea şi 
destăinuirile ciohodarului sunt aflate de Hrizea, care le comunică domnului 
Duca-vodă. Şerban Cantacuzino, înştiințat de cele întâmplate prin doamna lui 
Duca-vodă, Anastasia, fuge peste graniță şi, curând după aceasta, izbuteşte să 
capete la Constantinopol domnia Ţării Româneşti. 

Şerban Cantacuzino, nevoit să mai rămână câteva zile pe țărmurile 
Bosforului, ca să-şi consolideze domnia, trimite, prin nepotul său Brâncoveanu, 
poruncă la Bucureşti, ca să se aşeze în scaunul domnesc ca locţiitori ai săi — 
caimacami, cum se zicea pe atunci - Badea Vornicul Bălăceanu şi Hrizea 

Vistierul. Dar această cinste deosebită, pe care Şerban-vodă o aducea 
celui ce făcuse parte din tabăra care pusese la cale pieirea tatălui său, nu era 
pornită din sentimente sincere. 

În 1680, pe la sfârşitul lui februarie, Hrizea este închis din porunca 
domnului, sub învinuirea că ar fi mâncat banii țării. Boierii însărcinați cu 
cercetarea cazului stabilesc însă că Hrizea cheltuise de la el, pentru ţară, 30000 
de taleri. Abia scăpat de această acuzare, o altă năpastă cade pe capul lui. 
Domnul îl învinuieşte că zahereaua - adică previziunile — procurate oştirii 
turceşti care înconjurase Camenița, fusese rea. O cronică anonimă, care ne 
relatează acestea, adaogă aci că „ori bună, ori rea de au fost, o dedese boiarii şi 


rudele lui, iar el numai Hrizei vistier îi găsea vină”. Din porunca domnului, i s-a 
cerut pentru această vină 41000 de taleri. Neavând încotro, nenorocitul vistier 
a trebuit să-şi vândă satele, moşiile şi ţiganii, şi pe deasupra să se împrumute, 
ca să achite suma cerută. După plată, Hrizea este scos din temniță, dar în 
curând este închis din nou şi muncit în chinuri din ce în ce mai grele, până cei 
se scoate un ochi. Un misionar catolic, călugărul italian Del Monte, care fusese 
trimis în Ţara Românească de scaunul papal ca să facă un raport asupra 
situațiunii ţării, ne spune că domnul din iatacul său auzea vaiete şi chinurile 
nenorocitului boier, care se zbătea în dureri, jos în beci, strigând: „Doamne, eşti 
crud şi nebun de-mi chinuieşti trupul? Cine-ţi va mai crede ție? Ţi-am slujit cu 
credință şi numai în acest an ţi-am numărat din țară 2800 pungi, pe care le-ai 
luat şi nu ştiu cui le-ai dat.” Del Monte adaogă la acestea că domnul, înfuriat, a 
poruncit atunci ca vistierul să fie tras în țeapă. 

Pe urma lui Hrizea rămân, cu totul sărăciți, jupâneasa şi copiii. Şi totuşi, 
setea de răzbunare a domnului nu s-a potolit, căci cere familiei bani şi pune 
slujitori să-i păzească ziua şi noaptea şi să le urmărească toate mişcările. 
Văzându-se necontenit hărțuiți şi aflând de la unii şi de la alții că domnul e 
hotărât să-i piardă, „au luat — cum zice cronica în graiul ei bătrânesc — pe 
Dumnezeu într-ajutor” şi, strecurându-se printre paznicii care pândeau în jurul 
casei, izbutesc să încalece de cu seară şi, gonind pe drumul Giurgiului, pe la 
miezul nopții au trecut Dunărea în țara turcească. 

Şerban, aflând a doua zi de fuga lor, a trimis în toate părțile căpitani şi 
slujitori ca să-i prindă şi să-i omoare unde i-or ajunge. Era însă prea târziu. Cu 
toate promisiunile de bani făcute paşilor şi cadiilor din cetățile dunărene, 
fugarii ajung la Adrianopol, de acolo la Țarigrad şi, în sfârşit, după o oarecare 
vreme, se oploşesc în Moldova, la curtea lui Duca-vodă, unde se întâlnesc cu 
ceilalți boieri pribegiți acolo de frica lui Şerban-vodă. 

Pe la începutul lui 1687, adică în ultimul an al domniei lui Şerban-vodă, 
Radu Popescu-fiul vistierului ucisşi ai săi se întorc cu cea mai mare parte a 
pribegilor, la vetrele lor. Erau însă - cum se va vedea îndată - cu totul 
scăpătați. 

La începutul domniei lui Brâncoveanu, Radu Popescu este prețuit pentru 
cultura lui şi trimis în misiuni diplomatice. 

În acele timpuri, aga Constantin Bălăceanu, care fusese încredințat cu 
solie la Viena, de către Şerban Cantacuzino, aflând de moartea socrului său, s- 
a oprit la Braşov şi a început să uneltească împotriva noului domn, 
Brâncoveanu, pe lângă generalul Heissler, comandantul armatelor imperiale. 
După stăruințele lui Bălăceanu, Heissler se pregătea chiar să intre cu oştirile în 
țară. 

Brâncoveanu, însă, care se străduia ca ţara să nu devină teatrul 
războiului dintre creştini şi turci, trimisese o solie pe lângă Bălăceanu şi pe 
lângă comandantul general, dar solii lui Brâncoveanu găsesc pe Heissler 
turburat şi mânios, ca „un urs împuşcat”, spune o cronică anonimă 
contimporană, şi „nicicum nu se apropia de vorba lui, că nu se uita la vorbele 
lor, ci la cuvintele Bălă-ceanului”. 


Solii se întorc fără nici o ispravă, dar Brâncoveanu, gândindu-se la jaful 
şi pustiirea ce s-ar întinde în ţară, când împotriva armatelor germane s-ar uni 
oştirile turceşti şi tătăreşti, trimite din nou, de data aceasta pe Radu Popescu, 
„fiind — după cum ne încredințează cronica - învățat în limba latinească”. Şi 
pentru a îmblânzi mânia generalului, Radu logofătul aducea ca dar din partea 
domnului, pe lângă o sumă de bani, şi o mie de boi pentru nevoile oştirii. 
Cronica contemporană ne-a consemnat toate amănuntele întrevederii cu 
generalul austriac şi discuția urmată între ei, asupra căreia, pentru savoarea 
lucrului şi pitorescul vremii, ne oprim puţin. 

„Jupâne Haisler-începe Radu Popescuce pricină este la mijloc între 
dumneata şi între măria-sa vodă şi între țară, şi în toate zilele te lauzi cu rău 
asupra pământului; în ioc ce am avut nădejde de mântuinţă din mâinile 
turcilor păgâni, acum de la dumneavoastră să ni vie pieire, care nădejde va să 
fie la noi în deşert.” La acestea, Heissler răspunde acuzând pe Brâncoveanu că, 
după ce a trimis soli la împărat şi a încheiat legământ cu creştinii, n-a vrut să 
păzească „tocmeala — cum zic la noi, la nemți: parola-ci ați călcat şi toate 
legăturile, şi ați stricat şi parola”. La acestea, răspunde Radu logofătul: „Mi-ar fi 
voia să auz de la dumneata care legături am călcat de am stricat parola, că 
domnul nostru şi cu țara gândeşte că le țin toate câte au legat solii nceştri acolo 
în Beciu [Viena], iar de au legat dumnealui Bălăceanu, care îndeamnă pre 
dumneata spre mânie, alte legături afară din cei trei soli ai noştri, pre neştiință, 
în taină, acelea nu le vom ţineA. Iar acelea primim, care au legat solii noştri toți 
de față. Şi de au legat bani, iată dăm bani, numai deodată toți nu putem să-i 
dăm, de vreme ce suntem dajnici şi turcilor.” El stăruie mai departe să 
convingă pe general să renunțe la planul de a intra în ţară, căci hotarele „sunt 
deschise de toate părțile şi ar veni turcii şi tătarii de ar pustii tot pământul. 
Care lucru, dacă ar rămânea fără oameni, de cefei ni sunt ostenelile şi vorbele 
şi legăturile ce le facem?” Generalul rămâne însă neînduplecat. „Nici o mântuire 
— încheie el discuţia — nu se poate fără primejdie şi fără pagubă.” 

Cu toată încrederea pe care i-a arătat-o Brâncoveanu în această 
împrejurare, totuşi, până în 16y3, nu i se acordă nici o dregătorie. Dealtfel, şi 
vremurile erau turburi. Ofensiva otomană împotriva creştinilor începuse. 
Brâncoveanu primea porunca de a se duce cU. Toate ostile sale la Cerneţi. În 
toamna anului următor, trupele austriace intrară în Oltenia; ocupară Piteştii, 
Câmpulungul, iar în iarnă, Heissler şi întețitorul său. Constantin Bălăceanu, îşi 
făceau Crăciunul în Bucureşti. Ca să scoată pe imperiali din țară, domnul 
aduce în ascuns pe tătari. 

De altă parte şi Radu Popescu este prins în dezlegarea numeroaselor 
încurcături băneşti, rămase de pe urma tatălui său. Tatăl lui Radu Popescu, 
silit de Şerban Cantacuzino să plătească 41000 taleri pentru zahereaua de la 
Camenița, îşi vânduse o parte din avere şi a zălogit pe cealaltă. Radu şi fratele 
său Gheorghe s-au tot străduit să plătească datoriile mari şi grele — zice actul 
divanului — dar văzând în cele din urmă că n-au putere să le împlinească toate, 
s-au lepădat de toată averea rămasă de la tatăl lor, ca să se împartă între 
datornici, luând fiecare „măcar veri ce ar găsi”. 


Se pare că Brâncoveanu nu avea destulă încredere în Radu Popescu, sau 
poate că trăia încă viu în amintirea lui rolul pe care 1-a jucat Hrizea în uciderea 
bunicului său despre mamă. Dregătoria de clucer (care avea îndatorirea de a 
îngriji de proviziile necesare cailor domneşti) nu era o slujbă pentru cultura şi 
aspirațiile lui Radu Popescu. De aceea nu era mulțumit cu situația lui, şi 
amărăciunea de care era cuprins se străvede într-o scrisoare interesantă, pe 
care o trimite vărului său Răducanu DudescU. În această scrisoare 
semnificativă, cronicarul nostru îşi arată dorinţa de a veni la Dudeşti, să vadă 
pe „mama Neacşa” şi pe vărul său, ca să mai vorbească: „câte ceva, că 
Dumnezeu numai va crede precum ne aflăm şi alt nu avem la cine şi către cine 
ne plânge. Doară până acum, ca nişte oameni ce suntem, înfăşurați în 
deşertăciunile lumii, vom fi şi avut câte ceva între noi, iar acum, cunoscând şi 
văzând de la dumneavoastră atâta ajutor, de nu-ţi voi fi mai bun decât fratele şi 
gânditor şi cu fapte, încât îmi va fi cu putință, să mă bată Dumnezeu. Numai 
iar mă rog aibi-mă, iubeaşte-mă, sprijineaşte-mă, că sunt striin şi n-am pe 
nimeni să mă caute; ci toată nădejdea, după Dumnezeu, la dumneavoastră îmi 
iaste. Şi eu iar cum voi fi cu dumneavoastră, sfinția-sa aşa să mă judece. Nu- 
mi trebuieşte alt nimic, fără cât o fărâmă de viiață fără groază, şi să trăim cum 
va da Dumnezeu; că unde văz că într-aciasta becisnică de ţară, ne vin 
oamenilor primejdii şi petrec neştiind nimica, zău că sunt bucuros mai bine să 
mă aflu în statul celor mai de jos şi să fiu odihnit, decât să-mi fie numele 
acesta şi să fiu pururea cu gheaţă în inimă.” 

Cu aceste sentimente de amărăciune în suflet, Radu Popescu ia parte în 
iarnă la complotul urzit împotriva lui Brâncoveanu, pentru aducerea la domnie 
a lui Grigore Ghica, care se afla atunci la Constantinopol. Căpetenia 
complotului era Dumitraşcu Corbeanu, a cărui soţie era înrudită cu sora 
pretendentului. 

Înțelegerea între complotiştii din Bucureşti şi între pretendentul din 
Constantinopol s-a făcut prin mijlocirea unui turc, care fusese efendi la Grigore 
GhicA. Înlăturându-se corespondența, care putea să dea lucrurile pe faţă, 
turcul trebuia să ducă lui Grigore Ghica, în ziua când cele puse la cale în 
Bucureşti erau gata, o mahramă cu sârmă. Însă turcul, din lăcomia câştigului, 
primind mahrama, cu un răvaş, le-a predat lui Brâncoveanu. Domnul, 
mirându-se cu boierii săi de această viclenie, nu s-a turburat la început şi i-a 
iertat. Dar lucrurile răzbătuseră până la Țarigrad şi, într-o bună zi, se 
pomeneşte cu un agă, trimis din Constantinopol, cu firman ca să aducă la 
Poartă pe boierii care pârâseră pe Brâncoveanu. Domnul, care se pricepea să 
deznoade ițele încurcate ale conjuraților, trimite, pe lângă boierii cuprinşi în 
firman -— deci şi pe Radu Popescu —, şi o sumă de boieri devotați lui, împreună 
cu 15000 de galbeni, care au efectul de a împăca lucrurile şi de a întări situația 
lui Brâncoveanu. 

Pe temeiul unui firman care declara că pârele au fost dovedite 
mincinoase, Brâncoveanu închide pe Dumitraşcu Corbeanu, căpetenia, pe 
Grigore postelnicu Băleanu şi pe Radu Popescu; dar aci se vede şi tactul lui 
Brâncoveanu, care nu numai că îi iartă, dar îi şi pune în slujbe. 


În decemvrie următor (1700), Radu este „ispravnic de banii haraciului” în 
județul Vâlcea, iar în primăvara anului 1703 este ispravnic la Vel Ocnă în 
Râmnic. 

Curând după aceasta, raporturile dintre domn şi cronicarul nostru se 
înăspresc. Radu nu se mai întâlneşte în dregătorii, iar dintr-o scrisoare a lui 
Brâncoveanu din 1708, către vărul cronicarului, se vede că acesta căzuse în 
dizgrația domnului. 

Radu Popescu făcuse în satul său un zăgaz, ca să abată cursul apei pe 
matca cea veche, dar neglijase să sape mai întâi şanțul cuvenit, ca să dea cale 
apei şi puhoiul, venind mare, s-a revărsat şi-a înecat livezile şi morile 
mănăstireşti. „Dacă au fost văru-tău -— scrie Brâncoveanu - cu atâta minte, n- 
avem ce face. Pentru aceasta am scris boierilor caimacami să taie acel zăgaz şi 
nu va fi numai cu atâta, ci şi câtă pagubă şi stricăciune s-a făcut, toată va să 
plătească.” Pentru aceste motive, el va fi trecut în rândurile partizanilor lui 
Ştefan Cantacuzino (1714-1716) şi după înscăunarea acestuia, este numit în 
rangul de mare vornic de TârgoviştE. În această calitate, i se încredințează 
misiuni delicate, ca de pildă sarcina de a conduce, de la Giurgiu până la 
graniță, cu conace, pe Carol al XH-lea, regele Suediei, sau aceea de a delimita 
hotarele Munteniei, care fuseseră încălcate de raiaua turcească a Brăilei. 

Domnia lui Ştefan Cantacuzino este însă de scurtă durată. După doi ani 
de domnie, Ştefan Cantacuzino şi tatăl său stolnicul Constantin sunt 
strangulați în temnițele de la Bostangi-Başi. 

Domnia lui Nicolae Mavrocordat reprezintă punctul culminant în 
ascensiunea politică a lui Radu Popescu. La începutul noii domnii, el păstrează 
funcțiunea de vornic de Târgovişte, iar în martie 1716 este ridicat la rangul de 
mare vornic. De aci înainte, cronicarul nostru începe să semneze în acte: Radu 
Popescu, în loc de Radu sin Hrizii vistierul sau Radu HrizeA. În vremurile 
acelea de zbucium, provocat de războiul dintre austriaci şi turci, Radu Popescu 
este însărcinat de domn cu misiuni de încredere. Astfel, el este desemnat să 
conducă oştirea tătărească, ce trebuia să treacă prin țară, venind în ajutorul 
turcilor la asediul Timişoarei, şi să-i pregătească conace. Tătarii sosesc însă 
prea târziu, după ce Timişoara căzuse în mâna imperialilor. Grosul armatei 
tătăreşti, cu hanul în frunte, trebuia acum să se împreune cu vizirul, în acest 
timp, o ceată de nohai, întorcându-se spre vetrele lor, încep să se dea la jaf şi 
pradă. Radu Popescu dă atunci de ştire domnului, care, trimițând slujitori, 
izbuteşte să smulgă din mâna tătarilor pradA. Întorcându-se în cetatea de 
scaun, domnul îl primeşte, după cum notează el însuşi, cu cinste şi-l numeşte 
mare ban al Craiovei. Radu Popescu ne spune că această înaltă dregătorie o 
datorează lui Grigore Băleanu, Radu Golescu şi Şerban Bujo-reanu, care, fiind 
în înțelegere ascunsă cu nemții şi temându-se de el să nu le afle planurile, spre 
a-l îndepărta din Bucureşti, l-au recomandat lui Mavrocrodat pentru bănia 
Craiovei, că, fiind un om mai sprinten, „mai levent”, va putea face această 
ispravă. Cronicarul nostru primeşte însărcinarea, dar pe când el se afla la 
Craiova, o expediție germană, condusă de un maior, surprinde pe Mavrocordat 
în Bucureşti şi-l ia prizonier. Radu Popescu pretinde că el, aducând la 
cunoştinţa oştilor pământene vestea arestării lui vodă, a fost dus de aceştia sub 


pază mare la Târgovişte, unde a fost predat autorităţilor germane, care l-ar fi 
ținut în arest. 

Documente din sursă germană ne dovedesc însă că relatările lui Radu 
Popescu în această privință nu sunt conforme cu realitatea. Dimpotrivă, era şi 
el din tabăra boierilor care sprijineau acțiunea creştinilor. La 3 decemvrie 1716, 
el se găsea, la Târgovişte, unde iscălea, împreună cu doi episcopi şi 39 de 
boieri, „fără de nici o silnicie, ci de bună voie”, un act de solidaritate, prin care 
semnatarii se obligau între ei ca să țină cu toţii laolaltă şi să aleagă în 
unanimitate ca domn pe Gheorghe Cantacuzino, „căci tatăl înălțimei sale a fost 
domn şi cel mai bun cârmuitor al ţării, care ne-a guvernat ca cel mai milostiv 
părinte”, şi în sfârşit, să suporte împreună, fiecare după puterile lui, cheltuielile 
necesare pentru acțiunea lor. 

Câteva zile după aceasta, Radu Popescu pleacă în Ardeal,unde se întâl- 
neşte cu ceilalți boieri pribegi, devotați partidei creştine şi unde obține de la 
generalul Stainville carte de liberă petrecere, „carte de odihnă”, cum zice eL. În 
Ardeal stă până aproape de încheierea păcii de la Pojarevac. 

În tot acest timp, Radu Popescu subscrie printre cei dintâi, uneori 
imediat după mitropolit, plenipotenţa dată delegațiunii de boieri, prin care se 
cere împăratului Carol al VI-lea sau prințului Eugeniu de Savoia alungarea 
„administratorului”, adică a lui loan Mavrocordat, şi numirea ca domn ereditar 
a lui Gheorghe Cantacuzino. Ultima plenipotența, semnată de Radu Popescu, 
este din primăvara anului 1718. Un an mai târziu, după încheierea păcii de la 
Pojarevac şi numirea definitivă a lui Nicolae Mavrocordat în tronul Ţării 
Româneşti, Radu Popescu se găseşte la curtea din Bucureşti a noului domn, 
împotriva căruia luptase până atunci, îndeplinind însemnata funcțiune de mare 
vornic, ceea ce însemna pe acele vremuri: primul sfetnic al Divanulul. În 
această dregătorie stă patru ani de zile, până la 1723. Era acum în asfințitul 
vieții, om trecut de 70 de ani, şi, cu sufletul adânc religios al bătrânilor din alte 
vremuri, gândind la ceasul morții, care se apropia pe nesimţite, la ziua 
înfricoşată a judecății din urmă şi la zbuciumul vieţii sale trecute, a renunțat la 
măririle amăgitoare ale acestei lumi vremelnice. 

lată cum ne mărturiseşte el însuşi motivul care l-a îndemnat să 
părăsească lumea în care trăise până atunci: „Fiind dvornic mare eu, Radu 
Popescu, în cinstea şi dragostea măriei-sale şi viind la vreme de bătrâneţe şi de 
slăbiciune, socotind că şi ale lumii sunt toate deşarte, singur din bună voie, am 
cerut Voie de la măria-sa şi am mers de m-am călugărit la mănăstire, la Radul- 
vodă”. 

La mănăstirea Radu-vodă, sub numele de Rafail Monahul, trăieşte până 
la 1729, când îl prinde moartea. Astfel, în liniştea patriarhală dintre zidurile 
mănăstirii, în rugăciuni şi umilință, îşi ispăşeşte zbuciumul vieţii, plină de 
întorsături şi de alergări după măririle ispititoare ale vieţii, marele vornic al lui 
Nicolae Mavrocordat, cronicarul Radu Popescu. 

Cum a înţeles viața şi cum a înfățişat el lumea în mijlocul căreia a trăit şi 
s-a zbătut? 


Compilaţia lui radu popescu, cunoscută sub numele de Istoriile domnilor 
Ţării-Româneşti, începând tot de la descălecare, are un orizont de privire mai 
larg decât al lui Stoica Ludescu. Factura cronicii lui Radu 

Popescu este mult mai complexă, căci el tratează istoria Ţării Româneşti 
sincronic cu a țărilor învecinate: Moldova, Ardealul, Turcia, Rusia. Este un plan 
cu totul original, care nu are nimic comun cu vechile cronografe, căci acelea 
erau repertorii de istorie universală, care începeau povestirea evenimentelor de 
la creațiunea lumii şi înfățişau în ordine cronologică istoria tuturor popoarelor 
rând pe rând (evrei, asirieni, egipteni, perşi, greci, romani, bizantini), pe când în 
cronica lui Radu Popescu privirea este circumscrisă la popoarele din Răsăritul 
Europei vecine cu Tara Românească. După fiecare domnie munteană, se înşiră 
evenimentele contimporane din țările megieşe. De pildă, după ce dă povestea 
descălecatului şi a legendarului Radu Negru, pe care cronicarul — 
confundându-l cu Basaraba - îl aşază la 1290, urmează: „în zilele acestui 
domn, după cum să veade veleatul, au fost împărat la Țarigrad Mihail 
Paleologul, carele au scos Ţarigradul din mâinile frâncilor”, apoi se trece la 
Otman şi lumea turcească, pentru ca să continue apoi cu istoria ungurească: 
„intru această vreame era craiu unguresc Ladislau”. De la domnia lui Alixandru 
vodă I, cu întemeierea principatului moldovean, 1320, intră în raza de privire a 
cronicarului şi Moldova, iar de la 1509 şi istoria Rusiei. Cronicarul însă nu 
izbuteşte să găsească un punct de vedere unitar care să coordoneze 
evenimentele; acestea sunt de cele mai multe ori juxtapuse. Dar trebuie să 
recunoaştem că autorul a lăsat o operă unică, nu numai pentru timpul lui, dar 
chiar şi pentru vremurile noastre: o încercare de istorie a românilor în lumina 
istoriei europene orientale. 

Izvoarele lui Radu Popescu în această vastă operă de istorie răsăriteană, 
având ca punct central istoria românilor, sunt felurite. Pentru istoria Moldovei 
a avut la îndemână cronica lui Ureche într-o versiune a lui Simeon Dascălul. 
Pentru istoria bizantină şi turcească pe Gh. Phrantzi, care fusese martor la 
căderea Constantinopolului şi a fugit apoi în Italia; o versiune^a cronicii 
greceşti de la 1570. Pentru istoria Ardealului, izvoare ungureşti, ce n-au fost 
încă identificate. 

Pentru istoria munteană, Radu Popescu a folosit acelaşi izvod vechi pe 
care-l utilizase şi Stoica Ludescu şi care în copia lui, în unele părți, avea 
lacune şi confuzii, în altele date ceva mai bogatE. În linii generale însă ştirile lui 
Radu Popescu corespund cu ştirile lui Stoica Ludescu până la domnia lui 
Neagoe Basarab, unde cronicarul Bălenilor utilizează şi el Viaţa Patriarhului 
Nifon, dar o reduce ca proporție (eliminând partea apologetică a lui Neagoe) şi o 
încadrează mai armonic în urzeala cronicii. Pentru domnia lui Mihai Viteazul 
împleteşte ştirile din cronica lui Teodosie Rudeanu cu cele din poema grecească 
a lui Stavrinos, pe care am analizat-o la p. 146; pentru domniile următoare se 
foloseşte de cronica lui Matei al Mirelor. La domnia lui Matei Basarab are ştiri 
ceva mai bogate decât Stoica Ludescu. 

De la domnia lui Grigore-vodă înainte începe partea personală a lui Radu 
Popescu (Radu-vodă Leon, Antonie-vodă, Grigore-vodă Ghica în a doua domnie, 
Duca-vodă, Şerban Basarab), în care intră pe scenă ca eroi principali 


Cantacuzineştii cu zarva şi turburările pe care - după el — le aduc în rândurile 
boierimii pământene şi cu reacţiunea partidei Bălenilor. 

Radu Popescu înfăţişează tragedia postelnicului Const. Cantacuzino într- 
o lumină cu totul deosebită de aceea în care o cunoaştem de la Stoica Ludescu, 
căci el este cronicarul partidei adverse. După el vina toată o poartă Şerban 

Cantacuzino, care, încă de la mazilirea lui Ghica-vodă, nutrea ambiţii 
mari, căci, ne spune cronicarul: „Şărban logofăt, feciorul lui Costandin 
postelnic Cantacuzino, mai ficlian fiind decât alți frați, au gătit un cal foarte 
frumos şi l-au dus de l-au dăruit pasai despre dânsul şi i s-au rugat să-i fie 
slugă şi să-l aibă în gândul lui neuitat”. Paşa într-adevăr nu l-a uitat „că, cu 
vreame îndelungată, i-au făcut mult bine, până şi la domnie 1-a rădicat”. 
Intenţiile lui Şerban se dau curând pe față. Pe când urmaşul lui Ghica-vodă, 
fiul său Grigoraşcu, se afla cu ostile turceşti şi tătăreşti în Ardeal, atunci, „cum 
zic unii, s-au făcut nişte amestecături, adecă Şărban logofăt, feciorul lui 
Costandin postelnicu Cantacuzino şi oarecare den fraţii lui ce era acolo, şi 
Mareş. Şi Creţulescul, să fie umblat între căpitani şi între slujitori, de îndemna 
să meargă să pârască pre Grigorie-vodă la vizirul de rău, de hain şi de altele, şi 
pre urmă să ceară domn la vizirul pre Şărban lofogătul; care dan om în om 
mergând vorba, au ajuns şi la domn”. După ce s-a despărțit de vizir, vodă 
porunci vătafului de aprozi să-i aducă boierii care umblaseră cu vicleşug şi 
„incepu a-i mustra pentru căci fac aşa, de au vrut să-l viclenească şi să-l 
pârască la vizirul: ce rău li-au făcut? Au nu i-au boierit cu mari boierii, au nu i- 
au miluit cu mile mari? Care anume, le spunia.” Pârâţii tăgăduiesc. Domnul 
„scoase vadnicii de față, căpitanii cari vorbise cu el. Şi începură a zice: Aşa, 
doamne, ni-au zis să mergem să te param la vizirul, şi să puie pre Şărban 
logofătul domn”. Grigore-vodă i-a dat atunci în paza vătafului de aprozi, în 
acelaşi timp sosesc în țară pâri de la caimacamii domneşti: Stroe Leur-deanu şi 
Dumitraşco vistierul Cantacuzino, nepotul postelnicului, „pârând pre 
Costandin postelnicul Cantacuzino că umblă pre marginea turciască oamenii 
lui hulind numele domnului de rău şi de hain, şi pre oamenii târai îi 
zăticneaşte, de nu-i lasă să-şi dea dăjdiile împărăteşti, şi cum că să laudă, că el 
au popit pre Grigorie-vodă, şi iară el îl va despopi şi ca acestea altele multe”. 
Aceste două „pricim: una den tabără, alta den țară” au ațâțat pre Grigore-vodă 
„cu mare mânie asupra casii lui Costandin Postelnicu!” şi au dezlăns țuit 
drama pe care Radu Popescu o relatează cu aceleaşi detalii ca şi Stoica 
Ludescu. 

După omorârea postelnicului, fiii săi nu se potolesC. În timpul domniei 
lui Ghica-vodă, „iar au început Cantacozinii a amesteca lucrurile, precum au 
fost învățați, şi a turbura pre unii din boiari”, „care aciasta n-o făcia de alt, fără 
cât să fie totdeauna ei mai mari”. Boierii „alunecându-să cu firea că vor fi 
acelea care le zic Cantacozinii” — că domnul s-ar fi sfătuit cu grecii ca să-i 
omoare — se răzvrătesc şi provoacă înlocuirea lui Ghica prin Antonie-vodă din 
Popeşti. Sub acest domn bătrân, abia „se aşăzase lucrul târai bine şi gâlcevile 
despre toţi, iar feciorii lui Costandin Postelnicul CantacuzinO. Găsiră vreame să 
caute moartea tatâne-său, den cine au fost, şi închiseră pre Stroe Leurdianu, 
vinuindu-l că el au fost pricina de l-au omorât”. Radu Popescu ştie şi el de 


răvaşele pe care Ghica-vodă le dăduse stolnicului Const. Cantacuzino la Viena. 
Le văzuse chiar: „iar noi am văzut neşte răvaşele”, dar adaogă, aruncând umbra 
îndoielii: „ale cui vor fi fost, Dumnezeu ştie”. 

După călugărirea lui Stroe Leurdeanu, „Şărban Spatariul şi fraţii lui să 
mărise, să împuternicise, cât trecea peste măsură, nebăgând seamă pre ceilalți 
şi întru nimic socotindu-i”. Sub domnii următori, Cantacuzenii şi partizanii lor 
sunt necontenit în fierbere, când în ţară, „nălucindu-li-se” că adversării „fac 
sfat între dânşii să-i omoare”, şi zbătându-se „să depărteze pre toţi boiarii de 
pre lingă curte şi să le ia boieriile”, ca să le împartă între ai lor, când pribegi în 
Moldova sau la Constantinopol, urzind răsturnarea domnilor. 

Domnia lui Şerban Cantacuzino e înfăţişată ca o pacoste pentru țară. 
„Mare şi întunecat nor, şi plin de fulgere şi de trăsnete au căzut pre Tara 
Rumânească Şărban-vodă, carele, ca cu neşte trăsnete, cu răutăţia lui au spart 
şi au dezrădăcinat nenumărate case de boiari şi de slujitori şi de săraci şi pre 
mulți au omorât cu multe feluri de cazne şi i-au sărăcit cu multe feliuri de 
pedepse, precum istoria mai jos va arăta”. Şi începe a înşira crimele săvâr-şite 
de Şerban-vodă. Pe când se întorcea cu oastea sa şi cu turcii de la cetatea 
Dogancale, a trimis înainte cu „cărți” la scaunul domniei pe Drosu Sărdariu, 
dar, în acelaşi timp, a învăţat, în ascuns, pe un tătar pe care i-l dăduse ca 
însoțitor, să-i taie capul pe drum şi apoi să se facă pribeag în Bugeac. Şi 
„pentru ca să stingă neamul lui Drosu, fiindcă acesta mai avea o fată, a trimes 
neşte seimeni, hoți de ai lui” de au omorât-o. Pe Vâlcu vornicul, deşi 1-a 
judecat în multe rânduri şi nu i-a aflat nici o vină, l-a închis în mănăstirea 
Snagovul şi, muncindu-l cu multe cazne, l-a spânzurat. Pe feciorul lui Drosu 
Sărdarul, „tânăr săracul”, „l-au legat şi l-au slobozit în ocnă pustie”. 

Asasinarea lui Hrizea vistierul, tatăl cronicarului, şi năpăstuirea familiei 
lui e povestită pe larg. Nu mai insistăm, fiindcă am reconstituit-o mai sus. 

Radu Popescu, cu toate defectele lui ca istoric, are însă mai multă 
cursivitate în povestire decât Stoica Ludescu. El nu se pierde în lungi şi oțioase 
imprecațţii biblice, ci dizolvă indignarea şi ura în narațiune. Este o limbă rea, 
cârcotaşă. Înregistrează toate zvonurile răutăcioase, chiar şi vulgare ale 
timpului, când este vorba de adversari: lui Antonie-vodă, ne spune el, atât îi 
scurtase Cantacuzenii toate veniturile, „cât nici de mâncare nu era sătul, şi de 
băutură, că-i da cât vria ei; în zi de dulce: carne de vacă cu apă şi cu sare, în zi 
de sec: linte şi fasole cu apă şi cu sare. Vin îi da împuțit, ci trimitea cu 
urcioarele în târg Antonie-vodă şi fie-său Neagoe-vodă cu bani refenia, de 
cumpăra vin de bia; ci da fie-său mai mult la refenia, căci îi zicea tată-său că el 
are doamnă şi coconi, ci să dia mai mult — şi aşa vieţuia bietul Antonie vodă.” 
Despre Mihnea-vodă „zic unii să-i fi fost giuvan (lui Chinan-paşa), fiind 
frumuşel”. „Ştefăniță-vodă, fecior lui Vasilie-vodă, nu căuta trebile domniei, ci 
curviile, şi cu parte fămeiască şi bărbătească.” 

Dar Radu Popescu are ceva din darul marilor cronicari moldoveni, 
izbutind să scoată în lumină colțuri interesante din trecutul zbuciumat al țării, 
în care se vede coloarea timpului şi psihologia societăţii. Şi factura sintactică a 
stilului are o tehnică mai modernă. Fraza e mai degajată din angrenajul 
coordonărilor şi al incidentelor. Ţâşneşte câteodată viu şi energic în dialoguri 


scurte. E caracteristică în această privință scena dinamică, povestită cu efecte 
teatrale a mazilirii lui Antonie-vodă din Popeşti. Faptele se petrec la 
Constantinopol, unde Antonie-vodă se dusese cu boierii ca să reînnoiască 
domnia. Turcii le făgăduiseră. „Să vă gătiți în cutare zi, să veniți să îmbrace 
caftanul.” La ziua sorocită, domnul şi boierii se strâng în camera marelui vizir. 
Acesta intră „şi începu a întreba: « Care iaste Mareş? » Zise: « Eu sunt». « Ia-1! » 
Ci-1 luară. « Care iaste Gheorghe Vornic? » Zise: « Eu sunt». «la-1». Ci-1 luară. « 
Care iaste Şărban?» Ziseră: « Nu iaste ». [Şerban Cantacuzino, presimţind ce se 
va întâmpla, rămăsese acasă şi prefăcându-se că-i este rău. 

„Zăcia lângă foc”.] « Care iaste Mihai Postelnicul? » « Cesta iaste. » « Ia-1! » 
îl luară. Care iaste cutare, cutare? îi luară pre toți.” Şi după îndepărtarea 
potrivnicilor, „zise vizirul domnului Antonie-vodă: « împăratul te-au mazilit». Şi 
întorcându-să cătră ceilalți boieri: « Voao v-au dat împăratul domn pre Glig 
orie-vodă; păsațţi la dânsul ».” Tot aşa prinsă pe viu, este filmată şi scena 
următoare, care se petrece în Bucureşti. Noul domn scrie banului Gheorghe 
Băleanu, care era caimacam, să prinză pe Radu logofătul Creţulescul şi pe frații 
Canta'cuzino. Băleanu trimite slujitori cu Radu Năsturel să ocolească casele 
boierilor şi să-i cheme la curte. Pe drum, boierii, nedumeriţi, „întrebau: Dar ce, 
ce? Ei zicea: « Nu ştim nimic, fără cât poruncă domnească au venit: veți vedea ». 
Şi merseră la curte. Acolo era banul Gheorghe şi slujitori mulți, luminări 
aprinse. Dacă veniră, şăzură. Şi se sculă banul şi zise: « Boiari fraților, sănătate 
de la măria-sa Grigorie-vodă, că l-au miluit Dumnezeu şi împăratul cu domnia: 
iată şi cartea ». Mulțămia ei lui Dumnezeu, însă acii dentre gloată fugi Iordache 
[Cantacuzino] şi vru să fugă şi Matei aga [fratele său], dar îi prinseră de veaste 
să-i întoarseră. Şi le zise banul Gheorghe: «Matei, căci faci copilăreşte de nu 
şazi! Dar domnul căci porunceaşte să fiți la opreală, nu doar că va să vă 
omoară, ci numai până va veni măriia-sa,;, deci bun iaste Dumnezeu; vă va ierta; 
nu vă teamețţi, ci şădeți: nu ne mai faceți ruşăne ».” în cămările domneşti 
zăceau închişi de Creţulescu 24 de boieri. „Ci îndată porunci banul Gheorghe 
de aduseră țigani, şi le tăiară obezile, să-i slobozi. Ci fieştecarele îs lua obezile şi 
le ducea înainte Creţulescului şi-i zicea să să le puie în gât, şi le lepăda jos.” 

lată şi o scenă cruntă care ilustrează despotismul voievozilor din acele 
vremuri sângeroase de vasalitate turcească: 

Mihnea-vodă, mâniat că boierii, în frunte cu Pârvul vistierul Vlădescul, îl 
pârâseră paşii, după ce s-a întors la conac, „întâmplându-să de au venit Pârvul 
vistieriul supt cortul domnesc, poruncise mai nainte unor beşlii, dacă-l vor 
vedea că vine Pârvul vistieriul la cort, să vie şi ei cu armele pre supt haine să 
nu vază. Ci îndată veniră beşlii, cum le poruncise. Deci după perdia ieşi 
Mihnea-vodă, şi zise beşliilor turceşte: « vurşughidi ». Şi îndată îl loviră cu 
săbiile de-1 făcură fărâme, şi nu să mai socoti că iaste ştiut la Poartă şi 
mutafaraca împărătească, şi-l ridicară de acii, făcut fărâme de săbii.” 

Iată, în sfârşit, în contrast, şi un tablou de logodnă domnească - fiul, 
„coconul” lui Radu-vodă din Muntenia, Ştefan, cu fiica lui Duca-vodă din 
Moldova, Catrina - al cărei fast patriarhal şi ale căror obiceiuri turceşti, cu 
coloritul lor oriental, au izbit curiozitatea naivă a boierimii noastre din ambele 
țări, căci o descrie şi Neculce: „Strâns-au toată boierimea ţării cu toate 


jupânesele şi au întins corturile în dial despre Mihai-vodă, în drumul 
Cotrăcenilor: acolo făcia ospeţe în toate zilele. Adus-au pehlivani de cei ce joaca 
pe funii, şi de alte lucruri. Adusese şi un pehlivan hindiu harap, carele făcea 
jocuri minunate şi nevăzute pe locurile noastre: iute om era şi vârtos. Lângă 
altele, de nu le putem lungi, făcea aceastea mai ciudat: punia de rând opt 
bivoli, şi să răpeziia iute şi, sărind peste ei, să da în văzduh peste cap, şi cădia 
în picioare de ceia parte; alta, un cal domnesc, gras, mare, îşi lega chica de 
coadă-i, şă-l bătea comişelul cât putia, şi nu-l putia să-l mişte de loc; alta, un 
copac mare den pădure adusease neated, şi înfipt, s-au suit pre dânsul ca o 
maimuță; deci, după multe jocuri ce au făcut sus în vârfu-i, s-au slobozit de 
acolo cu capul în jos, şi au dat în picioare; alta, un tulpan lung de mulţi coți, îl 
tinia oameni în mâini, cât era, şi să răpăziia iute, şi mergia călcând pre tulpan, 
şi nu să afunda; alta, să prindea mulți oameni câte doi în mâini, şi făcea chip 
ca de o bute cu mâinile, şi mai lung şi să răpeziia iute, şi intra cu capul pen 
gaura aceaia, şi nu-l simţia oamenii, şi de ceia parte cădia în picioare. Ca 
acestea multe făcea, care nu le ţinem mintE. În scurt, mare veselie s-au făcut la 
aciastă logodnă a coconului Radului-vodă aicea la noi.” 

Compilaţia lui Radu Popescu se opreşte în prima redacție la actul de 
împăcare a celor două partide vrăjmagşe prin căsătorirea Smaragdei, fiica lui 
Şerban Cantacuzino, „frumoasă şi înțeleaptă”, cu Gligorie Postelnic Băleanu, 
pribeag în Ardeal, şi el „de bun neam, frumos, înțelept”. Mai târziu. Radu 
Popescu continuă cronica ţării de la Constantin Brâncoveanu înainte. Pentru a 
avea o caracterizare generală a personalităţii lui, trebuie să trecem la epoca lui 
Brâncoveanu şi să examinăm şi a doua parte a cronicii sale. 

CRONICARII LUI BRÂNCOVEANU 

Rareori în trecutul nostru zbuciumat o domnie a avut norocul să ai Da 
parte de atâţia cronicari ca domnia lui Constantin Brâncoveanu. Dăinuirea ei 
îndelungată, prosperitatea crescândă a țării, înflorirea culturală, sprijinul 
acordat creştinilor din Răsărit, care gemeau sub apăsarea păgână, casa 
îmbelşugată a domnului, înviorată de numeroşi copii, gineri şi nurori şi apoi, 
deodată, din culmea fericirii şi a gloriei, repedea prăbuşire: arestarea lui 
Brâncoveanu şi a copiilor săi, închiderea în fioroasa temniță a celor şapte 
turnuri şi, în sfârşit, sângeroasa decapitare pe țărmurile Bosforului a tatălui şi 
a celor patru copii ai săi cu ginerele Văcărescu - toate aceste evenimente au 
avut un răsunet adânc în sufletul contimporaniloR. În afară de italianul Anton 
Măria Del Chiaro, secretarul de limbi occidentale al lui Brâncoveanu şi al 
urmaşilor săi, care în opera Istoria delle modeme rivoluzioni della Valachia, 
apărută la Veneţia în 1718, ne-a lăsat o icoană prețioasă a vieţii de curte şi a 
domniei lui Brâncoveanu, patru cronicari pământeni s-au învrednicit a 
transmite peste veacuri amintirea lui Brâncoveanu. Unul, Radu Popescu, care 
se simțea nedreptăţit în această „becisnică de ţară”, a continuat a scrie cu ochii 
împăienjeniți de patimă. Altul, logofătul Radu Greceanu, traducătorul de texte 
religioase de care ne-am ocupat mai sus, a scris cronica la curte, sub ochii 
domnului, în lumina în care acesta ar fi dorit să fie înfățişat viitorimii. Un boier, 
necunoscut până acum, ne-a lăsat o cronică de o reală valoare literară şi, în 


sfârşit, un cărturar mai mărunt, din mulțime, a cântat în versuri tragedia 
morții lui Brâncoveanu, cântec care a intrat apoi în domeniul popular. 

CONTINUAREA CRONICII LUI RADU POPESCU 

Continuarea cronicii lui Radu Popescu, de care am vorbit mai sus, a fost 
publicată de N. Bălcescu în Magazin istoric pentru Dacia, după un manuscris 
în care ea se înfățişa ca o continuare directă a cronicii lui Radu Greceanu. 

Răposatul Giurescu, reluând, în 1906, studiul cronicilor muntene, a 
arătat cu argumente serioase că textul acestei cronici, publicată de Bălcescu pe 
numele lui Radu Popescu, este de fapt o continuare la Istoriile domnilor Ţării 
Româneşti, care fusese atribuită până la dânsul de Aron Densuşianu şi apoi de 
N. Iorga, lui Constantin Căpitanul FilipescU. În argumentarea sa, Giurescu 
atribuia Istoriile domnilor Ţării Româneşti tot lui Radu PopescU. În 1908 însă, 
d-l Emil Panaitescu în Cronicarul Radu Popescu şi Istoriile domnilor Ţării 
Româneşti, a semnalat o serie de contradicții între datele pe care le cuprinde 
cronica intitulată Istoriile domnilor Ţării Româneşti cu privire la tatăl lui Radu 
Popescu şi familia sa, şi între realitatea faptelor, aşa cum ne-o dezvăluie 
documentele contimporane. Aceste contradicții ar fi, după d-sa, de aşa natură, 
că nu se pot explica decât admițând că nu Radu Popescu este autorul acestei 
cronici. Cercetările ultime ale lui Al. Vasilescu şi ale lui Constant Grecescu au 
înlăturat însă definitiv aceste obiecțiuni. 

Continuarea cronicii lui ni s-a păstrat încorporată în două serii de 
compilații. Prima compilație este alcătuită din corpul cronicilor muntene, 
inclusiv cronica lui Radu Greceanu. După cronica lui Radu Greceanu, care se 
încheie în această compilaţie la anul 1714, urmează cronica lui Radu Popescu, 
cu următorul titlu: „De aicea sunt cele ce au scris Kir Rafail Monahul, care pre 
nume mirenesc l-au chemat Radu Popescu biv vel dvornic”. Această compilaţie 
munteană a fost întocmită din porunca lui Nicolae Mavrocordat, după cum se 
poate vedea limpede chiar din titlu: 

Istoria Ţării Româneşti, de când au descălecat pravoslavnicii creştini; 
intru care coprinde toate istoriile a tuturor domnilor, dinceputul ţării, de la 
întâiul domn, Radul Negrul-voevod, până acuma, la domnia a doua a măriei 
sale lui Nicolae Alexandru voevod; acum de iznoavă scrisă, din porunca măriei- 
sale prea luminatului şi prea înălțatului nostru Ion Nicolae Alexandru voevod, 
întru ui unsprezecelea an dintru a doua domnie a măriei-salE. De Radu 
legofeţelul de Divan, sin Mihai Ieromonahul Lupescu, la anii de la zidirea lumii 
7238, iar de la Naşterea Domnului nostru lisus Hristos 1729, luna lui 
octomvrie 31. 

A doua compilaţie cuprinde cronica lui Radu Popescu, îmbinată cu 
cronicile moldoveneşti privitoare la domnia lui Nicolae Mavrocordat. Ea poartă 
titlul: 

Letopiseţ întru carele să cuprinde domnia dintâi şi de a doao din Tara 
Moldovei a măriei-sale prea luminatului nostru domn lo Nicolae Alexandru 
(Mavrocordat) voevod, carele iaste alcătuit de Nicolae Costin vel logofăt, feciorul 
lui Miron Costin ce-au fost logofăt mare, şi domnia dintâi şi de a doao iară a 
măriei-sale din Țara Românească, tocmiţii şi aşezaţii de Raduhi Popescul, ci-au 


fostu vornic mare, coprinzând şi alte lucruri ce s-au întâmplat printr-alte 
părți, într-aceste domnii ale măriei-sale. 

În ambele compilaţii — şi în cea muntenească şi în cea moldovenească — 
cronica privitoare la cele două domnii ale lui Nicolae Mavrocordat în Țara 
Românească este atribuită lui Radu Popescu, care, în monahism, a luat numele 
de Rafail Monahul. Paternitatea lui Radu Popescu asupra acestei cronici este 
deci în afară de orice discuție. 

Am schițat viața lui Radu Popescu, plină de frământări şi de griji: după o 
copilărie fericită în mijlocul unei familii bogate şi puternice, o tinerețe amă-râtă 
de tragedia uciderii în chinuri groaznice a tatălui şi turburată de fiorii zilelor 
nesigure ale pribegiei în țări străine; după întoarcerea la cămin, o luptă 
îndărătnică de a-şi salva averea părintească, încheiată cu lepădarea, înaintea 
divanului domnesc, de averea rămasă de pe urma tatălui, în mâna datornicilor. 
Epoca maturității n-a fost nici ea mai fericită. Străduinţa de a se ridica prin 
munca şi cultura lui deosebită — pentru timpul lui — este însoțită de 
amărăciunea de a se vedea ținut în ranguri inferioare, ceea ce-l determină să 
se amestece în ițele încurcate ale unui complot şi-l aduce să retrăiască zilele de 
groază pe care le îndurase tatăl său, în beciurile temniței. 

Abia la bătrâneţe, sufletul acesta zbuciumat găseşte şi el o satisfacție în 
neaşteptata ascensiune pe treapta cea mai înaltă a ierarhiei boiereşti. 

Viața plină de frământări şi amărăciuni, atitudinea de neîncredere a lui 
Brâncoveanu, care-l ținea departe de funcțiile mari ale curții, bunăvoința lui 
Mavrocordat care-l ridică la cea mai înaltă situaţie — toate acestea au avut o 
răsfrângere adâncă în sufletul lui şi au influențat puternic pana sa de 
istoriograf. 

Cronica lui ne înfăţişează - în versiunea publicată de Bălcescu — 
evenimentele petrecute în Țara Românească între anii 1714-1729. În câteva 
manuscrise din Biblioteca Academiei Române se vede că mai târziu, după 
trecere de mai mulți ani, Radu Popescu - îndemnat poate de Nicolae 
Mavrocordat, care ţinea să se facă un corp complet al cronicilor — a încheiat 
domnia lui Şerban Cantacuzino şi a povestit pe scurt domnia lui Brâncoveanu. 
Din domnia lui Brâncoveanu, ediția Bălcescu povesteşte numai partea finală, 
înce-pând cu întoarcerea domnului din Adrianopol. Pornind de la această dată, 
când Brâncoveanu se credea ajuns în culmea puterii, cronica înfăţişează faptele 
petrecute în Ţara Românească şi evenimentele care au dus la căderea lui 
Brâncoveanu, pentru a se opri apoi pe larg la cele două domnii ale lui Nicolae 
Mavrocordat, despărțite prin scurta domnie a lui loan Mavrocordat. 

Epoca finală din domnia lui Brâncoveanu corespunde tocmai cu partea 
din viața cronicarului în care el, în căutarea unei „fărâme de viață fără groază”, 
se simțea nedreptăţit în „această becisnică de ţară”, în care „vin oamenilor 
primejdii” şi în care „mai bucuros ar fi fost să se afle şi el în statul celor mai de 
jos şi să fie odihnit”, decât — cum spune însuşi — „să-mi fie numele acesta şi să 
fiu pururea cu gheaţă în inimă”. 

În această epocă din viața lui, Radu Popescu, nemulțumit de distanţa IA. 
Care era ţinut de curtea domnească şi în năzuința unor zile mai bune, ia parte 
la complotul pentru răsturnarea lui Brâncoveanu. Complotul fusese însă, după 


cum am văzut, dezvăluit; situația lui Brâncoveanu a fost întărită la Poartă, iar 
Radu Popescu, după ce fusese târât pe la Constantino pol, a fost în cele din 
urmă întemnițat din porunca lui Brâncoveanu. 

La aceasta nouă răspântie din viața cronicarului, resentimentele lui 
împotriva lui Brâncoveanu se străvăd limpede în paginile cronicii. Povestind 
întoarcerea domnului de la Adrianopol, unde fusese chemat la Poartă şi de 
unde duşmanii credeau că nu se va mai întoarce, cronicarul ţine să sublinieze 
de la început că domnul „şi-a schimbat firea, că s-a făcut mai rău, mai cumplit; 
împrumuturi au pus pre boieri, pre mănăstiri, biruri mari pre săraca țară, cât 
n-avea putere să le împlinească, ci să văita şi blestema”. 

Trecând apoi la ostilitățile dintre Petru cel Mare şi turci, Radu Popescu 
insinuează că Brâncoveanu a fost cauza războiului; că el a întețit pe ruşi, 
trimițând la ei soli cu scrisori şi îndemnându-i să vină cu ostile şi să libereze 
principatele româneşti de sub turci; că domnul român a primit de la ruşi 
„hrisoave” prin care el şi feciorii lui s-au făcut „cnezi de Moscovia”. 

Este într-adevăr curios faptul cum Radu Popescu nu mai poate înțelege 
acum liniile politicii externe a lui Brâncoveanu, el, care odinioară expusese cu 
atâta convingere, căldură şi energie, punctul de vedere românesc înaintea 
comandantului armatelor imperiale din Ardeal. Şi totuşi, datele problemei 
rămăseseră aceleaşi, deoarece turcii şi tătarii erau atunci o mare forță militară 
şi deoarece Ţara Românească nu avea hotare naturale, ci era deschisă de toate 
părţile. Brâncoveanu şi ai săi nu puteau trece fățiş de partea creştinilor până ce 
puterea turcilor nu va fi fost zdrobită. Altfel ar fi expus țara zadarnic la jaf, la 
măcel, la robie şi ruină. „Dacă ar rămâne pământul fără oameni, de ce fel ne 
sunt ostenelele şi vorbele şi legăturile ce le facem” — încheiase el cuvântarea 
față de Heissler. lar acum, în 1711, în tratativele cu Rusia, care urmau aceeaşi 
linie pe care el o expusese lui Heissler, din toată această politică de serioasă 
cumpănire a intereselor țării şi ale poporului românesc, Radu Popescu nu mai 
vede, nu mai găseşte altceva de subliniat decât latura de duplicitate. Parcă îşi 
simte sufletul uşurat când povesteşte prăbuşirea politicii lui Brâncoveanu. 

„„ Că s-au scăpat de amândouă părțile, că muscalii l-au cunoscut de 
viclean şi înşelătoriu de creştini, turcii încă l-au numit hain împăratulul. Că el 
gândise să placă vreunei părți, în cea de pe urmă nici uneia n-au plăcut, nici 
alteia, că nu minte Hristos (când zice) că nu poate sluji neştine la doi domni.” 

Nici chiar atunci când ajunge cu povestirea la ziua de Adormirea Maicii 
Domnului a anului 1714, când Brâncoveanu a trebuit să privească, înainte de 
a-i veni rândul, cum cad sub sabia gealatului capetele celor patru copii ai săi şi 
al ginerelui — tragedie care a zguduit atât de puternic sufletul maselor populare, 
că ne-au transmis înfiorarea lor peste veacuri, în cunoscuta baladă: 
„Brâncoveanu Constantin, boier vechi şi domn creştin.”-nici atunci nu picură 
din sufletul înăcrit de ciudă al cărturarului, măcar o lacrimă de înduioşare 
peste rândurile cronicii. Dimpotrivă, încercând să fixeze, într-un tablou general, 
bilanțul domniei lui Constantin Brâncoveanu, el ţine să sublinieze petele de 
umbră: „însă Constantin-vodă Brâncoveanu, în domnia lui, au fost fericit de 
toți oamenii țării şi încă şi de oamenii altor țări, cât i s-au auzit numele, iar nu 
lăudat, pentru că alta este fericirea, alta este lauda. 


Într-acest chip poate să se fericească şi Constantin-vodă că l-au dăruit 
norocul cu tot felul de bine: sănătos, întreg, casă întreagă, fii şi fete mulți, 
avuțţii prea multe, case, palaturi, sate, vii, heleşteie, domnie îndelungată şi 
altele ca acestea, care nu i-au lipsit nimica, de care ochii lui au poftit, dar toate 
acestea au fost darurile norocului, iar nu câştigate de dânsul, că ceea ce 
câştigă cinevaş în lume este partea sufletulul. Iar Constantin-vodă nici o 
bunătate sufletească n-au arătat în viața şi domnia lui, pentru ca să-l laude, ci 
mai vârtos este a se huli pentru multe rele fapte ce au făcut în domnia lui, care 
au rămas la cei după urmă greutate şi blestem: avea o lăcomie mare peste 
măsură şi obiceiurile cele bune ale țării, care cu multă socoteală le-au făcut 
acei bătrâni, toate le-au stricat.” 

Despre politica lui prevăzătoare, care în timpul unei îndelungate domnii a 
asigurat liniştea în ţară şi a înlesnit poporului o prosperitate, cum nu mai 
cunoscuse de multă vreme, despre numeroasele lui ctitorii de mănăstiri, care 
au rămas până azi ca admirabile mărturii ale unui superior simț artistic, 
despre înfloritoarea activitate culturală susținută şi stimulată de domn el nu 
pomeneşte nimic. 

O singură dată sufletul lui se pare că se înduioşează de nenorocirea lui 
Prâncoveanu, atunci când este vorba de cei care au pus la cale prăbuşirea 
domnului: Cantacuzinii. Ura, care mocnea ascunsă în sufletul cronicarului 
împotriva celor care uciseseră în chinuri pe tatăl său, izbucneşte cu toată 
vehementa: „în mijlocul vremilor acestora, Cantacuzinii, carii pururea au fost 
vicleni domnilor şi n-au fost odihniţi de nici un domn, şi acum la Constantin- 
vodă au început să-l viclenească şi să-l dezrădăcineze din fața pământului, 
neavând altă pricină, fără numai răutatea lor aceea ce din fire o au avut şi mai 
dinainte, că nu le-au lipsit în zilele lui Constantin-vodă nici un fel de bine ca să 
nu-l aibă, voie vegheată, sfetnici ai domnului plini de bani, de sate, de vii, fără 
bir, fără împrumuturi, precum alții ai țării da. Zic adevărul, că mai bine trăia 
ei, decât Constantin-vodă, că el avea grijile domniei, iar ei aveau primblările şi 
desfătările şi câştigurile şi tot binele.” 

Şi el povesteşte mai departe cum Cantacuzinii ar fi falsificat peceţile 
boierilor la Braşov, şi cu acestea ar fi semnat plângerea împotriva lui Brânco- 
veanu; cum, mai târziu, prin chiar Constantin Diichites - vătaful lui Brân- 
coveanu - ar fi trimis cărți sultanului, legându-se să predea ei înşişi pe nepotul 
lor în mâna turcilor. El învinovăţeşte fățiş pe Ştefan Cantacuzino că s-a nevoit 
„cu atâta osârdie să stingă casa lui Constantin-vodă, cât limbă de om nu poate 
spune”. În această groaznică învinuire, el nu cruţă nici pe stolnicul Constantin 
Cantacuzino, „hoţul acel bătrân, care ştiind toate tainele nepotu-său 
Constantin, pentru că [i] le spunea toate, avându-l, nu ca pre un unchi ci ca 
pre un tată, au ştiut şi cărțile de la nemți şi de la moscali, fcare-i făcuse acei 
împărați, hrisoave, să fie el şi feciorii lui prințipi, cnezi şi luându-l de unde au 
fost, însuşi bătrânul acela le-au dus la imbrohorul”, ca să le dea în mâna 
sultanului. Şi ţine Radu Popescu să mai adauge că „lângă alte păreri ce va fi 
mai zis şi aceasta li-au pus înainte, că de nu va omori pre Constantin-vodă şi 
pre feciorii lui, odihnă domnia şi țara nu va avea”. 


Stolnicul Constantin Cantacuzino, a cărui înțelepciune şi cultură era 
apreciată de toți călătorii' occidentali, este astfel încondeiat în cronica lui Radu 
Popescu, încât apare un adevărat monstru. Înainte de a pune la cale dezastrul 
nepotului său, stolnicul şi-ar fi otrăvit doi frați: pe Şerban-vodă şi pe lordache 
spătarul. Dovada: stolnicul însuşi a mărturisiT. În zilele de restriște, când 
Ştefan Cantacuzino a fost mazilit, stolnicul, în credința că va îndrepta situația 
fiului său, s-a dus la capigi-başa de 1-a dăruit şi între alte vorbe i-ar fi 
dezvăluit şi o mare taină. Anume: stolnicul însuşi ar fi otrăvit pe fratele Şerban- 
vodă, când a simţit că acesta se abate de la credința datorită Porții şi tot el ar fi 
spus turcului că ar fi otrăvit şi pe celălalt frate mai mic, pe lordache, care 
fusese trimis în solie la Viena şi se înțelesese cu nemții: „Aceste cuvinte toate 
capegi-başa le-au spus vizirului şi altor meghistani ai Porții, de le-au auzit 
mulți oameni de credință, mai vârtos dragomanul, fratele măriei-sale lui 
Nicolae-vodă, carele ajungând mai pre urmă şi domn în urmă aicea în țară, au 
mărturisit către toți boierii.” 

Şi cum aici cronicarul se teme că cititorii contimporani şi viitori nu-l vor 
crede, el încearcă să spulbere astfel îndoielile: „Dacă el a mărturisit însuşi, ce 
îndoială va să fie ca să nu crează cineva că la amândurora morți s-au zvonit că 
Constantin stolnicul i-au omorât, dar credinţă tot nu era, necunoscându-se 
adevărul. Iar dacă şi-au mărturisit păcatul către turc, nu la duhvonic, destul 
este să fie crezut la toți!” 

Singurul domn înzestrat numai cu virtuți şi calități este Nicolae 
Mavrocordat, binefăcătorul său, căruia îi închina şi cronica. Capitolul despre 
Nicolae Mavrocordat începe cu o schiță genealogică despre „Viața prea 
luminatului neam al prea înălțatului şi milostivului Domn Io Nicolae Alexandru 
vv., prea bunul stăpânitor [al] Ţării Româneşti”. Această schiță arată cum în 
linie feminină, Nicolae Mavrocordat descinde din Alexandru cel Bun şi deci era 
destinat să fie „încoronat de puternicul Dumnezeu cu soarta domniei Ţării 
Moldovei în două rânduri şi aici în țară aşijderea. Dumnezeu cel milostiv — 
adaugă el — să-i adauge anii vieții măriei-sale până la adânci bătrânețe, întru 
îndelungată stăpânire” — şi în tonul acesta panegiric, continuă povestirea 
domniei lui Nicolae Mavrocordat până la al zecelea an, unde se opreşte mâna 
cronicarului. „Nici odinioară nu voi tăcea, înălțate doamne, ca să nu vestesc 
pretutindenea, cât voi fi într-aceasta călătorie a vieţii, bunătăţile care măria-ta 
ai arătat cătră mine”, scrie el în prefața închinată domnului. 

S-a arătat mai sus cum, înl7 16,când Nicolae Mavrocordat a fost luat 
prizonier de germani, Radu Popescu semna, la 3 decemvrie, alături de doi 
episcopi şi treizeci şi nouă de boieri, „fără nici o silnicie, ci de bună voie”, actul 
de solidaritate, prin care se legau să ceară ca domn pe Gheorghe Canta-cuzino, 
fiul lui Şerban-vodă. Trecând apoi în Ardeal, el subscria, printre cei dintâi, 
alături de mitropolit, plenipotenţele date delegațiunilor de boieri, care se 
duceau să ceară împăratului Carol al VI-lea, sau prințului Eugeniu de Savoia, 
alungarea „administratorului”, cum numeau ei pe loan Mavrocordat, şi 
aducerea în domnie a lui Gheorghe Cantacuzino. 

După încheierea păcii de la Pojarevac, o bună parte dintre boierii care 
luptaseră împotriva „administratorului” au rămas în Oltenia, cedată austria- 


cilor, şi au luptat mai departe pentru ridicarea în domnie a lui Gheorghe 
Cantacuzino, pe când Radu Popescu s-a reîntors pe lângă „administrator” şi şi- 
a luat în primire locul de mare vornic. 

Cum povesteşte cronicarul această parte din istoria ţării, în care şi el a 
jucat un rol activ? 

Mai întâi pretinde că, după căderea lui Mavrocordat în mâna nemților, 
aducând aceasta la cunoştinţa ostaşilor săi, el, banul Craiovei, ar fi fost făcut 
prizonier de către gloate, care l-ar fi dus cu pază mare la Târgovişte, unde l-au 
predat autorităților germane. Dus în Ardeal, el a obținut acolo de la generalul 
Stainville o carte de odihnă şi s-a dus să-şi întâlnească familia la Braşov. Atât! 
Despre participarea lui la acțiunea boierilor pentru restabilirea domniilor 
pământene nu suflă un cuvânt. Dimpotrivă, vorbeşte în cronică despre 
„nebunia pe care au făcut-o spurcaţii de boieri”, care au dat pe Mavrocordat în 
mâna nemților. El povesteşte mai departe cum aceştia au făcut sfat de „nimica 
şi blăstămăţesc, ca să se alcătuiască de tot cu nemţii, fiindu-le capetele pline de 
fumurile deşertăciunii”; că generalul Stainville i-a trimis înapoi la stă-pânii lor 
turcii; că delegaţia s-a întors ca „nişte dini cu coada între picioare”; că au făcut 
„cetişoare” şi au început a se sfătui „sfaturi vrednice de râs”, „socoteli deşarte şi 
vrednice de batjocură”, adică „cum ei să închine țara împăratului nemtesc şi să 
ceară domn pe Iordache Beizadea, feciorul lui Şărban-vodă” şi că, abia după 
încheierea păcii, când Nicolae Mavrocordat a revenit în scaunul domnesc, le-au 
ieşit „fumurile cele deşarte din cap şi s-au trezit” şi că afară de câţiva, care au 
fugit peste Olt, „toţi cu o inimă s-au strâns la Bucureşti”. 

Poate cu remuşcări pentru atitudinea avută față de protectorul său,. 
Radu Popescu continuă povestirea domniei a doua a lui Mavrocordat an de an, 
înfățişând toate evenimentele mărunte de la curtea domnească: naşterea 
„cuconilor şi cucoanelor lui Mavrocordat”; trimiterea haraciului la Poartă ş.A. Şi 
subliniind continuu „bunătăţile” acestui domn, deşi într-un rând se teme să nu 
cada în „bănuială de colachie, care româneşte se zice: ciocoinicie”. 

Din când în când, întrețese în urzeala istoriei naționale şi aci evenimente 
petrecute în țări străine: turburările tătarilor din Bugeac; moartea lui „Duca de 
Orleans”, unchiul lui Ludovic al XV-lea; abdicarea regelui şi reginei Spaniei, 
care se retrag într-o mănăstire; moartea Ecaterinei, „împărăteasa moscalilor” 
ş.a. 

Radu Popescu are, după cum se vede, un orizont de cultură mai larG. 
Împrejurările vieţii îl aduseseră din tinereţe să călătorească prin multe ţări. Era 
poliglot: cunoştea limbile latină, greacă, turcă şi poate şi slava. 

Limba lui, înviorată cu plastice proverbe populare („Dracului dă-i fum de 
tămâie cât de mult, el rămâne în firea lui tot drac”, sau „Din cal, l-au făcut 
măgar pe Gheorghe Beizadea”, sau „Cămilei i-au pus cercei la urechi”), este în 
acelaşi timp îmbibată de citaţii şi cuvinte greceşti (prochimen, pan-macaris-ton, 
amfivolie, perilipsie, exorie, ipopsie etc.) şi chiar turceşti (husmet, dughimi, 
buhasbelele — socotelile veniturilor, imam, dunama = flotă etc), mareând astfel 
în evoluția limbii noastre literare o fază nouă. 

El nu s-a putut însă desface de patimile care-i întunecau privirea limpede 
a lucrurilor, nu s-a putut ridica deasupra lui însuşi, ca să ne dea nu numai o 


povestire vie şi caldă, dar şi o icoană senină, plină de adevăr şi de sinceritate a 
vremurilor salE. Îi lipseşte acea conştiinţă a răspunderii față de viitorime, pe 
care o găsim la marii cronicari moldoveni: „Scrisoarea este lucru veşnic. Eu voi 
da samă de ale mele toate câte scriu.” 

Căpitanul este un copist, iar nu adevăratul autor. Noi, în lipsă de alt nume, am 
păstrat p-acesta, spre a o putea deosebi de celelalte cronici”. Notița la care se 
referă Bălcescu în rândurile de mai sus este următoarea: „Această carte s-au 
scris c'.e Costandin Căpitanul, mai 10, leat 7269 (= 1761)”. Pentru întâia dată, 
Aron Densuşianu, în Istoria literaturii române, ed. I, laşi, 1885, p. 176,3. 
Atribuit cronica lui Constandin Căpitanul Filipescu. Părerea lui Densuşianu a 
fost admisă de A. D. X e n o p o 1, în Istoria românilor, ed. I. Vlădescu, v. VIII, 
p. 226-227; de H a s d e u, în Etymologicum Magnum Romaniae, III, col, 3047, 
şi, în sfârşit, de N. I o r g a, care a reconstituit cel dintâi viața lui Constantin 
Căpitanul Filipescu, în studiul Cronicele muntene, din Analele Academiei 
Române, MeM. SecC. Ist., seria II, tom. XXI, 1899, p. 342 — 361, precum şi în 
prefața pusă în fruntea ediției noi, publicată de el sub titlul: Istoriile domnilor 
Ţării Româneşti. Compilate şi alcătuite de Constantin Căpitanul Filipescu, 
Bucureşti, Socec, 1902. Părerea aceasta n-a fost admisă de Tocilescu într-un 
articol publicat în Revista pentru istorie, arheologie şi filologie, an. II, voi. I 
(1884), p. 281 — 283, şi de Dr. I. G. Sbiera, care, în Mişcări culturale şi literare., 
Cernăuţi, 1897, p. 200 — 206 şi 215 — 216, atribuie pentru întâia dată cronica 
lui Radu Popescu. In 1906, regretatul Const. Giurescu, într-un studiu preţios 
Contribuţiuni la studiul cronicelor muntene, Bucureşti, 1906, a arătat că opera 
nu poate fi a lui Constantin Căpitanul Filipescu, ci trebuieşte atribuită lui Radu 
Popescu. După studiul amintit al lui Constantin Giurescu, Radu Popescu a 
scris Isteriile domnilor Ţării Româneşti de la descălecat până la anul 1729. El 
ar fi scris această cronică în trei rânduri, şi anume o dată în anii tinereţii, pe la 
1688, cu intenţia de a răspunde cronicii cantacuzineşti a lui Stoica Ludescu; a 
doua oară între anii 1719- 1721 şi, în sfârşit, a treia oară către sfârşitul vieţii 
ca monah, în preajma anului 1729. Emil Panaitescu, în Cronicarul Radu 
Popescu şi Istoriile domnilor Ţării Româneşti, Bucureşti, 1908, a arătat că 
partea de cronică publicată de Bălcescu, sub titlul Istoriile domnilor Ţării 
Româneşti — adică partea care merge până la 1.688 — cuprinde neexactități de 
date şi fapte cu privire la ultimele zile ale lui Hrizea Vistiernicul, tatăl Jui Radu 
Popescu, precum şi la fuga familiei lui Hrizea, deci şi a presupusului autor, 
peste Dunăre. Chestiunea a fost reluată de Al. Va sile seu, Contribuţiuni la 
biografiile cronicarului Radu Popescu şi a compilatorului Constantin Căpitanul 


< Ungureul din Ungurei, județul 01t>, în volumul comemorativ: In amintirea lui 
Constantin Giurescu la douăzeci şi cinci de ani de la moartea lui (1875-1918), 
Bucureşti, 1944, p. 533 — 546. Vasilescu discutând obiecţiunile aduse de E. 
Panaitescu la lumina unor documente inedite, le combate, aducând dovezi 
pentru paternitatea lui Radu Popescu. La aceleaşi rezultate ajunge şi Constant 
Grecesc u, Câteva date noi în legătură cu Istoriile domnilor Ţării Româneşti, în 
acelaşi volum comemorativ, în amintirea lui C. Giurescu, p. 277 —- 289. O nouă 
versiune a cronicii, cuprinzând evenimentele <le la 1689- 1729, a fost publicată 
de librarul George Ioanid, Istoria Moldo-României, Bucureşti, 1859, voi. II, p. 
278-399; o ediţie critică a întregii cronici anunţă Constant Grecesc u, V. 
Ibidem, p. 280. 

Pentru izvoarele cronicii vezi notele de la ediția lui Iorga. Pentru izvoarele 
greceşti ale cronicarului cF. Şi Al. Vasilescu, în Convorbiri literare, Un 
cronicar bizantin anonim utilizat de autorul „Istoriilor domnilor Ţării 
Româneşti”, XLVIII, 1914, p. 1085-1092 şi 1251- 1270 (Radu Popescu a utilizat 
Istoria politică în forma Turcogreciei), vezi însă D. Ru s s o, Studii greco- 
române, opere postume, I, p. 99 (de fapt cronica grecească de la 1570). 

Viața lui Radu Popescu a fost reconstituită pe larg de răposatul C. 
Giurescu în studiul amintit: Contribuţiuni la studiul cronicelor muntene. 
Pentru câteva mici detalii este de văzut şi G. Pasc u, Data morții lui Radu 
Popescu şi Turcisme la Radu Popescu, în Arhiva, Taşi, XXIX (1922), p. 241-243. 

CRONICA LUI RADU GRECEANU 

Cronica lui Radu Greceanu, în forma mai completă pe care ne-a dat-o un 
strănepot al său, Ştefan Greceanu, cuprinde 110 capitole, fiecare cu titlul său, 
şi povesteşte domnia lui Brâncoveanu de la începutul ei până în vară anului 
1714. 

În anul 1698, când cronica, începută mai de mult, a fost înfăţişată 
domnului ca un omagiu, Tara Românească respira liniştită. Invazia oştirilor 
germane fusese respinsă fără vărsări de sânge, prin aducerea trupelor turceşti 
şi tătăreşti. Prin abilitatea politică a lui Brâncoveanu, țara fusese ferită de 
nenorocirea de a deveni teatrul de luptă în războiul dintre creştini şi turci. 
Boierimea era mulțumită de domnia părintească a lui Brâncoveanu, iar 
sprijinul generos acordat de el mişcării culturale dădea domniei lui o strălucire 
deosebită. În această atmosferă de mulțumire generală, un boier ca Radu 
Greceanu, retras departe de zarva ambițiilor de curte, trăind în liniştea cărților 
sale, era un admirator sincer al domniei lui BrâncoveanU. În rândurile de caldă 
închinare cu care el înfățişa cronica sa domnului, în al X-lea an de domnie, el 
exprima poate nu numai sentimentele sale personale, ci şi ale boierimii 
contimporane: „Măria-ta, eşti cu daruri vrednice împodobit şi ai îngrijit de 
această țară cu o aşa adâncă pricepere şi înaltă priveghere, cu atâta blândețe şi 
răbdare pornită din sufletească dragoste ce îi porți, încât eu pociu să dau 
chezăşie că politica luminată şi plină de bunătate a înălțimei tale este în 
adevărată asemănare cu înțelepciunea lui Democrite, care în învățăturile sale 
zice: Stăpânii noroadelor şi povățuitorii lui trebuie să aibă în toți timpii 
îngrijirea ca să se arate cu asprime către vrăjmaşii țării, iar către supuşii lor, 
iubitori şi blânzi.” 


Cu aceste sentimente de admiraţie față de domnul care, în mijlocul atâtor 
frământări, izbutise să asigure țării pacea şi prosperitatea, se unea 
recunoştinţa față de protectorul care stimulase şi încurajase munca lui 
culturală: „Până în ziua de azi multe feliuri de bunătățţi ai dăruit măria-ta la 
toată suflarea din țara aceasta, şi aşa şi pre mine, plecatul slujbaş al înălțimei 
tale, m-ai încălzit, încât nu pociu să-mi arăt mai bine recunoştinţa de care sunt 
cuprins, decât prin alcătuirea acestei istorii despre viața şi întâmplările domniei 
înalț im ei-tale, care s-a petrecut prin vederile mele.” 

Luând pana în mână, sub impulsul sentimentelor de admirație şi 
recunoştinţă, ca să povestească pentru viitorime „faptele cele mult lăudate şi de 
toată suflarea ţării aceştia cinstite şi iubite”, era firesc ca Radu Greceanu să se 
identifice în toate paginile cronicii sale cu interesele domnului, care, după el, 
erau şi ale țării. Brâncoveanu luase domnia, împins de la spate de toţi boierii 
țării care-l rugau: „Logofete, noi cu toţii pohtim să ne hâi domn”. Sprijinit astfel 
pe consensul tuturor boierilor, Brâncoveanu se urcă pe tronul pe care stătuse 
până atunci unchiul său de mamă, Şerban Cantacuzino. 

Toată lumea era mulțumită de această alegere, afară de soţia lui Şerban 
Cantacuzino, care ar fi dorit tronul pentru fiul său minor. Solii trimişi de 
Şerban Cantacuzino la împăratul Leopold se aflau în drum spre Viena, când 
soseşte acolo o nouă delegaţie de boieri, care aduce vestea că Şerban-vodă a 
murit şi că țara a ales în locul lui pe Brâncoveanu. Dintre solii lui Şerban, 
singur aga Bălăceanu, ginerele răposatului domn, întețit şi de soacra sa, nu s-a 
putut împăca toată viața cu alegerea lui Brâncoveanu. El a rămas în Ardeal, 
stăruind pe lângă imperiali, care erau atunci în război cu turcii, ca să intre cu 
armata în Țara Românească, să o libereze de turci şi să redea tronul 
cumnatului său, Gheorghe Cantacuzino. Toate străduințele lui Brâncoveanu de 
a împăca pe Bălăceanu şi de a zădărnici intenţiile germanilor nu izbutesc, şi în 
curând oştirea nemțească pătrunde în ţară, se îndreaptă spre Cerneţi, Craiova, 
Piteşti, şi de acolo la Bucureşti. 

Povestind aceste evenimente, Radu Greceanu înfăţişează lucrurile cu o 
vădită simpatie pentru politica lui Brâncoveanu. Mai întâi se străvede, în 
paginile cronicii, aversiunea domnului împotriva mătuşii sale, care pusese la 
cale toate aceste încurcături. Doamna lui Şerban-vodă e numită de cronicar 
„sârbcă de fel de la Nicopole, fata Gheţii neguțătoriul de abale”. „Fumuri mari — 
spune el într-alt loc — acei mueri îi urla în cap, care toate în deşert i-au ieşit, că 
ochiul cel privitor al lui Dumnezeu niciodată nu se înşeală.” 

Aga Constantin Bălăceanu este pentru Radu Greceanu, ca şi pentru 
cronicarul anonim — şi desigur ei reprezentau într-aceasta nu numai 
sentimentele lui Brâncoveanu, ci şi pe ale boierimii pământene - „viclean şi 
vânzător de ţară”. El n-a vroit să asculte cuvintele împăciuitoare ale domnului, 
care, explică Greceanu, „încă din boierie avea dragoste cu dânsul şi frăție”, ci, 
cuprins de zavistie şi vicleşug, umbla „după fandasii şi păreri nebuneşti”. S-a 
alunecat „după blestemăciuni cu hârea” şi cu „hoţesc meşteşug”, venind cu 
oastea nemțească în țară; a adus pe feciorul lui Şerban-vodă cu mama lui de la 
Drăgăneşti, „părându-i că — lămureşte Greceanu - cum îl va aduce nemții, 
domn țării îl va pune, şi aşa cu acel nume de domnie, el, ispravnic domniei şi 


ocârmuitor făcându-se (căci tânăr copil era de ani coconul acela al lui Şerban- 
vodă), mai lesne pre ai țării boiari şi lăcuitori îi va trage lângă ei; întru care în 
deşert nădăjduia, că nemţii nicidecum după a lor nebunie nu umbla, ci numai 
folosul lor şi-l căuta”. Căci desigur nemții nu erau să umble după „vânturi 
pălăceneşti”. Aflând că turcii şi tătarii au intrat în țară, imperialii părăsesc 
Muntenia şi se retrag în Ardeal. 

Cronicarul domnesc ne povesteşte apoi campania pe care a întreprins-o 
în Ardeal Brâncoveanu, alături de sultan, de tătari şi de Tokoli, campanie care 
se încheie cu înfrângerea nemților la Zărneşti şi cu prinderea generalului 
Heissler. Greceanu povesteşte şi el scena întâlnirii lui Brâncoveanu cu 
generalul Heissler, dar, spre deosebire de cronicarul anonim, care înfăţişează 
lucrurile cu mai multă viață, consemnând şi duelul de cuvinte dintre domnul 
român şi generalul german („Jupâne Haisler, ţi-am adus oaspeţii care ţi-am 
scris că-ți voi aduce, primeşte-i” şi răspunsul plin de mândrie al captivului: „De 
sunt rob, astăzi am căzut în robie, iar tu eşti rob de când te-au făcut tată-tău” — 
aluzie la starea de vasalitate a Ţării Româneşti), Greceanu se mărgineşte doar 
să ne spuie că Brâncoveanu, dând mâna cu Heissler, a încercat „să-l îmbuneze 
cu cuvinte de mângâiere pentru ale vremii şi ale lumii întâmplări”, dar că 
bunătatea de suflet a domnului român, „de cea semeaţă şi nebunească 
megalopsihia lui Haisler puţin se atingea, că nu ca un prins şi ca robit 
răspundea, ci şi atunci firea lui cea înaltă vrea să şi-o arate, micşorând 
lucrurile şi biruinţele ce se făcuse”. Dar care erau acele cuvinte de „semeaţă şi 
nebunească mega-lopsihie”, Greceanu nu ne spune, poate şi fiindcă nu erau pe 
placul domnului. 

Când povesteşte aducerea capului lui Bălăceanu în cortul lui 
Brâncoveanu, Greceanu lasă să izbucnească în cronică sentimentul de 
indignare împotriva vânzătorului de țară:,,. Că pre acest Costandin Bălăcianu 
nu-l lăsa, ticălosul, trufia ca să-şi aducă aminte şi de frica lui Dumnezeu, ci 
credea în avere şi în cai şi în arme şi în vitejii şi în fandasii nebuneşti, şi nu ştia 
că nu este Dumnezeu înaintea celor ce nu se tem de dânsul, ci aşa cu acestea 
ş-au pus şi sufletul şi viața.” 

Se va vedea, când vom analiza cronica anonimă, cu câtă vioiciune 
înfăţişează cronicarul necunoscut, dramatica scenă când intră în spătăria 
domnească alaiul cu călăul în frunte, care aducea conspiratorii împotriva lui 
Brâncoveanu, legaţi cu lanțuri de mâini şi de picioare. Ei bine, şi Radu 
Greceanu ne povesteşte acest moment, dar sufletul lui de cărturar, deprins cu 
liniile simple ale clasicismului elen, nu este atras de amănuntele senzaţionale şi 
de elementele dramatice ale scenei. El trece repede peste acest episod, ca peste 
un fapt divers căruia nu-i dă importanţa pe care i-o dă cronicarul anonim. 
Stăruieşte numai asupra vinovăției lui Staicu, pe care ni-l înfăţişează într-o 
lumină cu totul defavorabilă. Astfel, el ne explică de la început că: „. Acest 
Staicu a fost om de jos, feciorul unui Bărcan, carele şi pârcălab de curte fusese, 
iar fiu-său acesta, Staicu, mai înainte era slugă la Pârvul vistierul Vlădescu. 
După aceea s-au lipit lângă Mareş banul, |care| fiind om de casa boiarilor 
Cantacuzineştilor, cu mijlocul lor au tras şi spre Staicu mai la cinste şi la 
boierie: fiind Mareş vistier mare, pre Staicu l-au făcut logofăt de vistierie, apoi şi 


vistier al treilea ajunsese. lară după aceea, trecând câtăva vreme, într-alt chip 
primenindu-se vremile şi țara la domni străini şi la greci căzând.” 

Cantacuzinii ajungând la strâmtorare şi urgie, Staicu — spune mai 
departe Greceanu - „nemulțumitoriu binelui s-au arătat”, căci a trecut în 
tabăra duşmană Cantacuzinilor. De aceea, când Şerban Cantacuzino a luat 
domnia, Staicu a plecat în pribegie, fugind din loc în loc, ca să scape de 
urmăririle noului domn. Brâncoveanu - ne încredințează cronicarul — i-a arătat 
„milă şi blândeţe”, dar el n-a vrut să vie „în țară la moşia lui”, ci s-a dus în 
Moldova, la Constantin Cantemir. Şi aci Greceanu are prilejul să-l încondeieze 
şi pe Cantemir: „Acest Cantemir, întâi au fost herghelegiu, apoi şi ciauş la 
steagul spătăresc aicea în ţară au fost”. Şi povestind cum, prin ajutorul lui 
Şerban Cantacuzino, Cantemir a ajuns domn în Moldova, cronicarul subliniază 
că el, „cum a luat domnia, întâiaş dată nemulțumitor s-au arătat spre 
făcătoriul lui'de bine Şerban-vodă” şi, „neputând să-i strice cu nimic rosturile 
lui Şerban-vodă”, s-a apucat, prin mijlocul lui Staicu, să surpe pe 
Brâncoveanu. Când ne comunică sentința de moarte a osândiţilor, sufletul lui 
de cronicar nu se îndu-ioşează, căci: „. Cele ale lor fi elene scrisori arătându-se 
şi toate de față cetindu-li-se, nimeni din câți auzea a se milostivi spre dânşii 
era, faptele lor cele spurcate şi păgâne aievea văzându-se, câte ficleşuguri spre 
domn şi spre țară vânzări făcuse, că ei pre nemți în țară îi adusese, şi pentru 
nemți, tătarii venise şi la primejdie şi de istov prăpădire țara ajunsese cât 
nimeni din creştini. N-au rămas de pradă şi de sărăcie scăpați, care de tătari, 
care de nemți, lăsând mult sărăcime, care arşi de tătari şi căzniți au murit, 
afară de robii ce au luat.” în aceeaşi lumina este înfăţişată şi cealaltă 
conspirație împotriva lui Brâncoveanu. Dumitraşcu Corbeanu, căpetenia 
conspiratorilor, este un „om foarte rău, zavistnic şi turburător”, iar jupâneasa 
lui, Tudosca: „muiere rea şi neastâmpărată”; pe amândoi îi înfierează 
cronicarul: „ticăloşi”, care nu se puteau odihni „întru atâta bine şi îndestulare”. 

Necazurile şi mai ales grija care cuprinsese sufletul lui Brâncoveanu şi al 
boierilor săi de curte, după trecerea lui Toma Cantacuzino de partea ţarului 
Petru cel Mare, se răsfrânge cu toată emotivitatea în aceste rânduri ale cronicii 
lui Radu Greceanu: „Toma Cantacuzino, marele spătar, carele tocmai ca acel 
din 12 apostoli, Iuda, alegându-se şi de către stăpânul său făr' de nici o nevoie, 
ca un hiclean hainindu-se, ludei cu adevărat s-au asemănat, pentru că den 
râvna ce pururea spre cele deşarte lumeşti avea, uitând cinstea, folosul, mila şi 
căutarea, ceea ce încă den copilăria lui tocmai ca de la însus născătorul lui, 
încă şi mai mult pociu zice, de la domnul câştigase şi avusesE. Pe carele nu ca 
pre un neam şi văr al măriei-sale l-au căutat, l-au cinstit şi l-au iubit, ci 
neosebit din iubiții fii mări ei-sale îl avea, şi mai cinstit încă pociu zice., carele 
întru atâta cinste şi îndestulare ce avea neîndestulându-se, ci fiind cuprins şi 
biruit de gândul trufiei, urmat-au tocmai şi Eosforului şi lui s-au asemănat, 
carele au socotit să-şi puie scaunul preste norurile cerului. Aşa şi acesta nu s- 
au îndestulat cu câtă cinste şi vrednicie avea, ci stepena domniei visând, şi 
dentru aceea ce au fost au căzut, pentru că ochiul cel neadormit al 
nefățarnicului Judecător, precum iaste îndelung răbdător, iaste şi de sârg 
răsplătitor.” în această formă este scrisă întreaga cronică. Autorul ei, scriind 


sub ochii domnului, în mijlocul emoţiilor care frământau curtea, împărtăşeşte 
cu întreaga boierime din divanul domnesc simpatiile şi resentimentele lui 
Brâncoveanu. Paginile cronicii vibrează încă de căldura patimilor, peste care 
timpul a aşternut de mult uitarea. 

Începând din al zecelea an al domniei lui Brâncoveanu, Radu Greceanu 
povesteşte evenimentele an de an, în ordinea în care s-au succedat. 

Acest fel de înfăţişare a evenimentelor impune cronicarului să neglijeze 
înlănțuirea lor cauzală şi să amestece între faptele importante pentru viața țării 
şi întâmplări mai puțin însemnate, dar care au stârnit senzație la curte. El 
povesteşte, adesea pe acelaşi plan: venirea hanului tătăresc în țară; sosirea 
solilor la curtea domnească şi primirea ce li s-a făcut; plăţile haraciului şi 
trimiteri de salahori şi care pentru raialele turceşti; războiul dintre creştini şi 
turci; plimbările lui Brâncoveanu prin ţară, cu notarea precisă a conacelor 
făcute, ziua sosirii şi data plecării; nunțile domneşti; ştiri sosite din Beciu 
(Viena); ctitorii şi clădiri domneşti ş.a.m.d. 

Cronica lui Radu Greceanu se încheie tocmai în primăvara anului 1714, 
la vremea când se desfăşură zguduitoarea dramă la care cronicarul însuşi a 
trebuit să ia sufleteşte parte. Nepotul său, Şerban Greceanu, care ținea în 
căsătorie pe fiica lui Brâncoveanu, a fost dus şi el cu nenorocitul domn la 
Constantinopol şi a trăit în fioroasa temniță alături de soția lui Brâncoveanu şi 
de cumnații săi, zilele de chin şi groază, când le-a ajuns acolo, în închisoare, 
vestea că domnul şi copiii săi au fost decapitaţi. „Eu, care patru ani neîntre- 

45S rupti — spune Del Chiaro - am avut onoarea de a fi în intimitatea 
acestor principi, nu-mi pot aminti această teribilă catastrofă fără a vărsa 
lacrimi.” în acelaşi timp, Radu Greceanu se înrudea şi cu Ştefan Cantacuzino, 
fiul stolnicului, care surpase pe Brâncoveanu şi-i luase locul. Nepoata lui Radu 
Greceanu, Păuna, era soţia lui Ştefan Cantacuzino şi sora lui Şerban, ginerele 
lui Brâncoveanu. Păuna n-a avut nici ea mai mult noroc decât fratele ei. După 
doi ani de domnie, porneşte şi ea, ca şi soția lui Brâncoveanu, să-şi 
întovărăşească soțul pe drumurile de primejdii ale Constantinopolului. Acolo, în 
duminica Sf. Treimi a anului 1716, ora 4 din noapte, soțul său, principele 
Ştefan şi tatăl lui, stolnicul Constantin Cantacuzino, au fost spânzurați în 
temnița din Bostangi-Başi. 

Doamna Păuna, spre a-şi salva copiii de la moarte, ajutată de câțiva 
prieteni devotați ai familiei, se ascunde travestită într-o casă, singură, unde, cu 
toată străduința turcilor, n-a putut fi găsită. De acolo, luându-şi inima în dinți, 
închirie pe ascuns o corabie şi, strecurându-se cu multă teamă din 
Constantinopol cu copiii, după patru săptămâni de călătorie pe mare, debarcă 
la Messina. De acolo porneşte spre Neapole şi, trecând prin Bologna şi Ferrara, 
soseşte în Veneţia, unde avea să o întâlnească, în 1718, fostul secretar al 
soțului său, Anton Măria Del Chiaro. 

Urgia dezlănțuită cu doi ani mai înainte împotriva familiei lui 
Brâncoveanu se dezlănțui acum împotriva Cantacuzinilor. De la Del Chiaro 
aflăm că satele fostului domn şi ale Cantacuzinilor fuseseră împărțite de 
Mavrocordiat între rudele şi prietenii acestuia. „Am fost de față — zice Del 
Chiaro -— şi am servit de tălmaci când sărmana femeie — e vorba de soacra 


doamnei Păuna, soția stolnicului — trimite rugăminte la unul din noii miniştri 
greci, care deținea prin silnicie satele ei, ca să o miluiască şi pe ea cu o 
neînsemnată cantitate de făină.” 

De ce Radu Greceanu, cronicarul cărturar, tace asupra acestor vremuri 
de urgie şi de durere, nu putem şti. Datele sărace pe care le avem despre viața 
lui nu ne îngăduie să facem nici o ipoteză măcar. 

Elenist de frunte al timpului, Radu Greceanu nu a alergat niciodată după 
situaţii şi onoruri pe care, mai ales după ce se înrudise, prin fratele său, cu 
familia lui Brâncoveanu, le-ar fi putut obține. Cărturar modest — ca toți 
cărturarii — s-a mulțumit să ajute cu cunoştinţele sale întinse de grecească la 
marea operă de traducere a cărţilor sfintE. În limba neamului. 

Era bucuros că ocupă şi el un loc la curtea domnească, că poate fi de față 
la serbări şi la petreceri, că poate împărtăşi bucuriile, îngrijorările şi durerile 
curții — care erau şi ale poporului — şi că poate nota an de an pentru domn şi 
cei ce vor veni toate cele ce vedea petrecându-se sub ochii săi: şi nunți 
domneşti, şi primiri de soli, şi încoronări de principi (a lui Tokoli în Ardeal), şi 
plimbări de curţi pe la moşii şi vii, şi trimiteri de haraciu la Poartă, şi invazii de 
oşti nemţeşti, turceşti şi tătăreşti, şi trimiteri de salahori pentru fortificarea 
cetăților turceşti, şi „fuga Tomii Cantacuzino la muscali”, şi „furtuna cea 
ticăloasă a craiului svețesc”. Cronica lui, scrisă fără mult nerv, dar cu bun- 
simț, este astfel un ziar oficial de curte al celui mai mare voievod al culturii 
româneşti. 

CRONICA ANONIMĂ DESPRE C. BRÂNCOVEANU 

Cea mai obiectivă ca ţinută şi cea mai frumoasă ca factură literară este 
însă o cronică pe care unii au atribuit-o lui Radu Popescu, dar pe care noi, 
pentru motive pe care le-am arătat în altă parte, o socotim anonimă. 

Cronica povesteşte evenimentele petrecute de la moartea lui Şerban-vodă 
şi urcarea pe tron a lui Brâncoveanu până la începuturile domniei lui Ştefan 
CantacuzinO. În manuscrisul publicat de Bălcescu-pierdut în vicisitudinile 
vieții marelui istoric al generației de la 1848 — cronica se încheie cu nararea 
înnebunirii, la mănăstirea Dintr-un lemn, a doamnei Păuna, soţia lui Ştefan 
Cantacuzino, tocmai în ziua fatală a Adormirii Maicii Domnului, când la Con- 
stantinopol, dinaintea seraiului imperial, se tăia capul lui Brâncoveanu şi ale 
copiilor săi. Această dramatică şi stranie coincidenţă a zguduit adine sufletele 
contimporanilor, care erau dispuşi să vadă aci pedeapsa lui Dumnezeu 
împotriva celor ce puseseră la cale năruirea lui Brâncoveanu (între care se 
socotea de unii şi soțul doamnei). 

Cronica este alcătuită, după cum a arătat regretatul Giurescu, din două 
părți inegale. Prima parte e alcătuită din „cinci săsimi din întinderea totală a 
operei” şi istoriseşte mersul ascendent al domniei lui Brâncoveanu, care 
culminează în 1703, când, în vremuri de aparentă linişte, domnul, rupând 
toate firele intrigilor tesute de duşmanii săi, se întoarce din Adrianopol în țară, 
cu hatişerif din partea sultanului, garantându-i domnia până la sfârşitul vieții. 
Această primă parte a cronicii se încheie cu o frumoasă apoteoză de patriarhală 
fericire a domnului: „Şi aşa cu acestea se bucura în ospețe şi în veselii, în 
nunte, şi ale boiarilor de pământ şi ale lui nunte, măritându-şi fetele, 
însurându-şi feciorii cei de vârstă, că atâta era fericit, cât mi se pare că toate 
darurile norocului erau asupra lui. Că mulți au noroc în lume, dar nu în toate, 
că unii au noroc în cinste, iar nu de feciori şi de bogăţie şi de altele. Iar acest 
domn în toate au avut noroc: bogat, frumos la chip, la stat, vorba lui frumoasă, 
cu minte mare, rude multe, fii, fete din destul, gineri, nurori, aşijderea cinste 
mare. Şi în boieria lui, şi în domnia ce au domnit nici o lipsă nu va fi avut. Şi 
acest domn ar fi putut să zică cuvintele lui Solomon: « că orice i-a pohtit inima, 


lui nu i-a lipsit». Acestea şi ca acestea văzând înaintea ochilor lui, numai se 
veselia.” 

După această evocare sugestivă a domniei lui Brâncoveanu, cronicarul 
povesteşte repede, în a doua parte, evenimentele externe din al căror angrenaj 
s-a dezlănțuit războiul dintre Petru cel Mare şi turci, război care, în viitoarea 
lui, a pregătit prăbuşirea lui Brâncoveanu. 

Istoricii au dreptul să regrete că informația este mult mai săracă pentru 
ultimii 11 ani din domnia lui Brâncoveanu, că raporturile dintre nefericitul 
domn şi Petru cel Mare nu sunt mai clar şi mai amănunțit expuse; dar noi, 
istoricii literari, care căutăm în slova strămoşească, dincolo de adevărul istoric, 
eternul omenesc prins în formele artei, trebuie să recunoaştem aci că, după 
apoteoza fericirii lui Brâncoveanu, această repede expunere a faptelor până la 
catastrofa finală este de un real efect dramatic, pe care cronicarul ştie să-l 
speculeze din punct de vedere literar. 

Tonul povestirii lui de aci înainte, mai ales după războiul de la Stănileşti, 
începe să se schimbe. Faptele sunt înfăţişate într-o lumină mai tristă: „Con- 
stantin-vodă încă cu întristăciune s-au tras de la Urlaţi la Târgovişte, venindu-i 
multe împutăciuni de la turci pentru spargerea Brăilei, cum că ar fi fost mers 
Toma (Cantacuzino), cu ştirea lui, de au adus moscalii”. 

El zugrăveşte repede intrigile ţesute de Cantacuzini pentru a răsturna pe 
Brâncoveanu; plângerile ticluite şi semnate cu pecețţile falsificate la Braşov ale 
boierilor Ţării Româneşti; venirea imbrohorului la Bucureşti; arestarea lui 
Brâncoveanu şi confiscarea averilor („şi până într-atâta avea necredință, ca şi 
cum ar fi mai ascuns avere, până şi pre doamna şi pre nurori le-au căutat şi au 
luat ce au găsit, care obiceiu la turci n-ar fi fost mai înainte, să cerce muierile”); 
trece apoi la expunerea, cu sentimente turburi, a domniei lui Ştefan 
Cantacuzino, insistând asupra ingratitudinii Cantacuzinilor față de 
Brâncoveanu şi încheie povestind tragedia finală: tăierea capului lui 
Brâncoveanu şi a celor patru copii ai săi dinaintea foişorului imperial, sub ochii 
sultanului, care privea această scenă de groază şi, apoi, înfigerea capetelor în 
prăjini, dinaintea porții împărăteşti. 

Autorul acestei cronici este, în ceea ce priveşte talentul literar, superior 
celorlalți contimporani ai săi din Ţara Românească. Din îndelungata domnie a 
lui Brâncoveanu, el alege cu deosebire evenimentele care l-au impresionat mai 
puternic, dar izbuteşte să ne concentreze interesul asupra lor, prin viața cu 
care le povesteşte. 

Ceremonialul batjocoritor, cu care Brâncoveanu primeşte în ţară pe 
conspiratorii potrivnici lui, este descris cu amănunte patetice. Din porunca lui, 
trădătorii sunt aduşi în Bucureşti „într-un car mocănesc” şi porniţi la palat, cu 
alai marE. În fruntea cortegiului, mergeau boierii trimişi de Brâncoveanu la 
Țarigrad; de o parte şi de alta urmau, rânduri-rânduri, toată slujitorimea din 
casa lui efendi până în Divanul cel mare, iar la mijloc, duşi de subțioară de 
către călăraşi, păşeau, cu mâinile prinse în cătuşe şi împiedicându-se în fiare, 
conjuraţil. În întâmpinarea lor, domnul trimite pe armaş şi — în chip de 
postelnic mare, cum se obişnuia pentru primirea domnilor, fiindcă se zvonise 
că Staico vrea să fie domn — „pe gâdea cu un ciomag mare în mână”. Uliţele 


oraşului erau pline de „norod”, pe când la curte, domnul cu toți boierii mari şi 
mici aşteptau în cele două spătării, cu uşile deschise, sosirea convoiului. Ajunşi 
înaintea lui Brâncoveanu, vinovațţii cad în genunchi. Scena întrevederii dintre 
domn şi paharnicul Staico, căpetenia conspiratorilor, e de un dramatism 
mişcător: „N-aş fi gândit, Staico-începe Brâncoveanu ironic — să văz una ca 
aceasta, zău n-aş fi gândit în viața mea, ca acela ce într-atâta vreme, printr-ati- 
tea locuri şi cu atâtea feluri de umblete (s-a vânturat), să te văz aşa, dinaintea 
mea, într-acesta chip. Zău n-aş fi gândit.” Cu moartea în suflet, înfundat, 
răzvrătitul abia îngăimează: „Greşit sunt măriei-tale; mila măriei-tale, încă este 
mai mare decât greşala mea”. La toate imputările domnului — „că el le-a dat 
pâine şi iertăciune, iar ei iau aruncat cu piatra” —pribegii, încolțiți, nu pot 
răspunde decât: „Greşiți suntem, doamne, greşiți, şi ce va fi voia măriei-tale”. 

După această sumară judecată, Brâncoveanu, întorcându-se spre armaş, 
dă porunca: „Armaş, ia pre dumnealor de-i du în puşcăria unde şi-au gătit-o 
singuri, că noi avem altă treabă. Să bem astăzi”. Şi pe când conspiratorii 
scoborau, zornăind din lanţurile prinse de mâini şi de picioare, în beciurile 
întunecoase ale palatului domnesc, şi uşa grea a temniţei se închidea şi se 
zăvorea cu lacătul în urma lor, domnul, cu toată boierimea care se adunase la 
curte — şi spre a sărbători o nuntă - „se aşează la masă, toată ziua până 
noaptea, cu feluri de muzici, cu tunuri, precum este obiceiul domnilor”. 

În beciurile temniţei, Staico şi tovarăşii săi stau multă vreme, până ce se 
țin trei Divanuri asupra lor: unul făcut de domn, în spătăria cea mare, un altul 
în Divanul cel mare şi, în sfârşit, un al treilea ținut de boierii singuri, în 
vistieria de jos, fără domn „cu cealaltă țară şi cu vlădica Teodosie”. Zadarnic 
Staico blesteamă pe Constantin Cantemir şi pe Cupăreştii care-l puseseră la 
cale, zadarnic se roagă de iertare „că, fiind om bătrân, nu va trăi mult, şi 
pentru doi-trei ani, de ce să-i verse sângele, să intre în păcat”; soarta lui este 
definitiv hotărâtă în al treilea Divan, ținut de boieri sub preşedinţia 
mitropolitului. 

Aducându-se pravila țării şi cercetând mitropolitul în ea cazul 
împricinaţilor, i se dă lui Staico să-şi citească singur osânda: „Boierul — zicea 
Pravila -— care va umbla împotriva domnului şi a Ţării, să-l spânzure şi să-i facă 
spânzurătorile mai înalte cu un cot decât ale altor oameni proşti.” 

Aruncat din nou în temniţă, este ridicat de acolo, trimis la mănăstirea 
Snagov, şi în cele din urmă spânzurat „într-o noapte, la târgul de afară al 
Bucureştilor”, pe când ceilalți conspiratori sunt aruncaţi în temniță. 

Era un exemplu zguduitor, pe care Brâncoveanu îl dădea pentru 
trădătorii de domnie în vremuri turburi, când flăcările războaielor la hotare 
amenințau țara. 

Alte pagini ale cronicii, tot aşa de dramatic expuse, sunt grupate în jurul 
unui episod care scoate în lumină o altă lăture a caracterului lui Brâncoveanu: 
energia cu care ştia să aducă rânduială în administrația țării şi să zgâlțâie pe 
boierii fraudatori, chiar şi atunci când aceştia îi erau rude apropiate. 

Vinovatul era de această dată marele boier Radu Clucerul Ştirbei, care 
ținea în căsătorie pe o vară a domnului — om, cum îl caracterizează cronicarul, 
„cam lung la unghii”. Însărcinat cu strângerea birurilor, Ştirbei luase mai mult 


decât se cuvenea, pentru a-şi face şi lui o parte însemnată. Brâncoveanu 
primeşte plângerile locuitorilor jefuiti, tocmai la Cerneţi, unde se dusese să se 
întâlnească cu tabăra sultanului. Adunând atunci zapisele clucerului şi 
controlându-le cu catastifele vistieriei, se convinge de vinovăția lui Ştirbei şi 
porunceşte caimacamilor săi din Bucureşti să-l cheme grabnic şi să-i ceară să 
întoarcă imediat „banii săracilor, că de voie nedându-i, va să-i dea cu ruşine”. 
Ştirbei însă, neştiind că „iscăliturile” lui se află în mâna lui Brâncoveanu, o 
ținea într-una că „nu a luat nimic şi că nu va da nici un ban”. Domnul, aflând 
ECfŁsta, s-a turburat ţi, ajungând în scaunul său din Târgovişte, a cerut să i se 
aducă la curte vinovatul şi în plin divan îi adresează răspicat aceste cuvinte: „ « 
Clucere, când te-am trimes în țară cu slujbe, fiind cu boierie, dreptate am 
poruncit să faci, au nedreptate.? » — El zice: « Ba, dreptate ai poruncit măria-ta 
să fac ». Şi începu a se îndrepta din cuvinte. lar Domnul zise: « Dar acestea ce 
sunt? ». Şi scoase hârtioarele cu iscălitura lui şi le dete la Radul Cluciarul, 
feciorul Hrizei Vistierul din Popeşti, să le citească. Şi se sculă Radu Cluciarul 
de unde şedea la Divan şi le luă din mâna domnului şi începu a citi şi a arăta 
cluciarului Costandin iscăliturile lui. Care, dacă au văzut, au rămas înghețat. 

Şi începu a zice: că pentru cheltuiala caii şi a feciorilor au făcut. Şi un 
covor şi nişte tipsii şi tingiri ce au fost luat mită, de au făcut nedreptate 
săracilor, zicea că le-au dăruit mănăstirii Strehaii. Domnul zice: «Auziţi, boieri, 
cu ce jafuri şi cu ce nedreptăţi face pomeni». Începu a-l mustra, zicând: « Dar 
până când aceste jafuri să le faci, cluciare Costandine, că din nimica eu te-am 
ridicat şi te-am făcut slugiar mare, comis mare şi cluciar mare, al şaselea 
scaun al Divanului, şi te-am miluit şi te-am ţinut credincios! Ai luat județul 
Dâmboviţei: l-ai prădat de n-au rămas ca un sat. L-am luat acela şi ţi-am dat 
Teleormanul. Şi mai rău l-ai făcut, că ţi-am găsit pe urmă-ți sume de lei jefuite, 
pentru care te-am suduit într-o vreme şi te-am urgisit să nu te văz în ochi. Iar 
te-am iertat, pentru rugăciunile altora: acum iar ai făcut jafuri şi nedreptate!», 

Şi amintindu-i toate năravurile lui vechi şi toate osândirile de care a 
scăpat cu greu: cum Antonie-vodă era „să-i taie mâna” şi să-l „dea cu 
catastihul legat de gât prin târg”; cum Şerban-vodă era să-l spânzure „pentru 
furtişagurile ce au făcut din banii cailor”. Brâncoveanu încheie hotărât şi 
aspru: „Şi acum ai îmbătrânit şi tot nu te laşi. Voi să te fac să înveţi.” Şi 
porunci dregătorului care avea în sarcină paza celor osândiţi: „ « Ia-1, căpitane 
de dorobanţi, şi-l du la vistierie. Şi să cauţi un car să-l pui şi să-l duci la 
Mehedinţi, prin satele pe care le-au jefuit, să le dea banii care i-au luat. Şi apoi 
să-l aduci, însă să-l bagi şi în fiară. » Şi-1 luă şi-l duse la vistierie până în 
amiază zi; de aci l-au băgat în puşcăria de la poartă [poarta palatului]”. 

Această aspră, dar dreaptă judecată, a făcut o mare senzaţie la curte şi în 
toată Târgoviştea. Soţia clucerului, vara domnului, cu maică-sa, sora mamei lui 
Brâncoveanu, se duc într-un suflet la curte şi, cu lacrimi în ochi, cer îndurare 
pentru cel vinovat. A trebuit să intervină mama domnului; a trebuit să 
intervină boierii; a trebuit să intervie mitropolitul însuşi, pentru ca, după două 
săptămâni de temniță, urgisitul boier şi rudă să fie iertat, cu condiţia ca să 
restituie săracilor banii îndoiți. 


Am stăruit într-adins asupra acestor două episoade mişcătoare, pentru 
ca să se vadă talentul literar al cronicarului, darul lui de a alege din vălmăşagul 
faptelor amănuntele care caracterizează o epocă şi de a le ridica la valoarea 
tipică, de a găsi cuvântul care oglindeşte o întreagă stare sufletească, de a 
însufleți oamenii şi vremurile dispărute şi de a pune astfel în scenă dramele pe 
care le reconstituie. Cronica este plină de asemenea amănunte interesante, 
care redau nota caracteristică a oamenilor şi a situațiilor şi coloarea locală a 
vremii. 

lată, de pildă, ce bine este fixată mândria şi aroganța generalului austriac 
Heissler, căzut în captivitate după lupta de la Zărneşti. Adus în cortul în care 
se aflau sultanul, Tokoly şi Brâncoveanu, acesta i se adresează cu următoarele 
cuvinte, din care nu lipseşte nuanţa de ironie: „Jupâne Haissler, ţi-am adus 
oaspeții care ţi-am scris că-ți voi aduce. Primeşte-i!” Iar el răspunse lui 
Constantin-vodă: „Nu te bucura de această întâmplare, că de am pierdut noi 
războiul, împăratul nostru mai are ca noi mulți, ci te bucură de vrăjmaşul tău, 
de Bălăceanu [era ginerele lui Şerban-vodă, care adusese pe austriaci în țară] 
că au pierit, că eu, pentru ca să-l mântuiesc pe dânsul, am căzut în robie, şi 
de sunt rob, astăzi am căzut în robie, iar tu — face generalul aluzie la vasalitatea 
țărilor noastre — eşti rob de când te-au făcut tată-tău”. 

Nimic nu conturează apoi mai precis satisfacția pe care o simte 
Brâncoveanu la aflarea acestei ştiri şi străduința de a linişti țara, decât 
episodul pe care-l povesteşte imediat: „Deaci întrebând Constantin-vodă: unde 
au pierit Bălăceanu, au trimis slujitori şi l-au adus acolo mort, ci capul l-au 
trimis la Bucureşti, de l-au pus într-o suliță în ziua de Sânta Măria Mare, că 
într-acea zi se lăuda Bălăceanu că va să fie în Bucureşti, iar trupul-notează 
cronicarul care avea şi el aversiune pentru Bălăceanu - i-au rămas batjocura 
oamenilor.” 

Prin obiectivitatea ei, prin asemenea amănunte dramatice, care redau 
coloarea epocii, prin cursivitatea stilului, savoarea şi pitorescul povestirii, 
cronicarul anonim se ridică deasupra celorlalți cronicari ai lui Brâncoveanu şi 
se aşază pe linia marilor cronicari ai Moldovei. 

Discuţii asupra paternității. Cine este autorul acestei cronici, păstrată 
întreagă, fără nici o indicație, într-un singur manuscris, şi acela pierdut după 
publicarea lui, în zbuciumul vieţii lui Bălcescu? 

Pentru a-l putea identifica între boierii de la curtea lui Brâncoveanu, este 
mai întâi necesar să fixăm data la care a fost alcătuită cronica. 

Regretatul C. Giurescu, care-şi făcuse o adevărată specialitate din studiul 
cronicarilor, dar care, spre paguba culturii noastre, a decedat înainte de a-şi fi 
putut încheia opera, a ajuns, prin critica internă a textului, la următoarele 
concluzii în ceea ce priveşte datarea: 

Cronica a fost scrisă târziu în domnia lui Brâncoveanu, precum se poate 
dealtfel vedea destul de clar din chiar începutul ei: „Multe şi vrednice de auzit 
istorii sunt de faptele ce s-au întâmplat în zilele domniei lui Costandin-vodă 
Brâncoveanu, care mă voi nevoi a le scrie cât voi putea.” 


Pentru ca să poată începe cu aceste cuvinte cronica, autorul trebuie să fi 
cunoscut, înainte de a se fi aşezat la scris, acele multe şi vrednice de auzit 
istorii, care s-au întâmplat în domnia lui Brâncoveanu, deci târziu. 

Cronica este alcătuită, după cum s-a spus, din două părți inegale: prima 
parte, cea mai dezvoltată, se întinde până la întoarcerea lui Brâncoveanu de la 
Adrianopol, când se credea cu drept cuvânt ajuns pe culmea fericirii. Restul, 
alcătuind abia a şasea parte din totalitatea operei, povesteşte într-o repede 
ochire decăderea lui Brâncoveanu, cu decapitarea lui şi a copiilor săi şi domnia 
lui Ştefan Cantacuzino, până la înnebunirea doamnei Păuna. 

Examinând cu atenţie prima parte şi întemeindu-se pe faptul că, în 
diferite locuri din cuprinsul ei, se face aluzie la evenimente care s-au petrecut 
ulterior, Giurescu a fixat data la care a fost scrisă această parte: anul 1709, 
care reprezintă în domnia lui Brâncoveanu o epocă senină, de mari speranțe 
înviorătoare. 

Pe aceleaşi criterii, Giurescu stabileşte că a doua parte a cronicii a fost 
scrisă în vara anului 1716. 

Cronica anonimă a fost scrisă, prin urmare, în răstimpul de la 1709 până 
în vara anului 1716. 

Care dintre boierii de la curtea lui Brâncoveanu a putut scrie cronica la 
aceste date? 

Din studiul cronicii, se vede că el era un om de cultură largă, puţin 
obişnuită pe vremea sa. Mai întâi îşi frământase mintea, se pedepsise — cum se 
zicea în limba timpului — cu studiul latinei, care era întrebuințată pe atunci în 
cancelaria lui Brâncoveanu pentru corespondența cu occidentalii. Cunoştinţele 
sale de limbă latină erau, se pare, destul de sigure, căci, vorbind de visurile 
himerice ale lui Bălăceanu, el se foloseşte, pentru a-şi contura ideea, de două 
dictoane latineşti, bine puse la locul lor: „Laus în fine cădit, cum zice oarecare 
politic latin, sau cum zice altul Finis coronat opus, adică sfârşitul cunună 
locul”. Din limba latină, obişnuită în actele de cancelarie, îi scapă din când în 
când sub pană, în cronică, expresii ca: duca (de Saxonia) dux; generarism; 
generariul; comandanții; regemente; comisariul; presidiile (cetăților); forteliții 
(„întru care scapă norodul în vremE. De rezmerițe”); rebelişti; încoronare; 
coronație; patria; privilegii; grația; parola; orgoliu; armada (franțeză); invitaare 
etc. 

Dinpuţinul cât se răsfrânge în cronică, se pare că el avea cunoştinţe 
sigure şi despre istoria romană, căci, vorbind într-un loc de cetatea Cladova, 
adaogă j „La Cladova cetate, care au făcut-o Claudie împăratul şi la Turnul 
Severinului unde sunt şi picioarele podului lui Traian împăratul ce au făcut 
preste Dunăre”. 

În afară de limba latină, autorul cronicii cunoştea şi limba greacă, după 
cum o dovedesc unele citate, ca: „precum zice Aristofan în stihul întâi”> sau 
cuvinte ca: prochimen (to repoKeiuevov = subiect, chestiunea despre care se 
vorbeşte): „să venim iarăşi la prochimen”; politie, linie de conduită; sau „avea 
patolă asupra domnului” („EAel 7tdOog koet& xivog = a avea pică pe cineva, a 
avea inimă rea). 


Şi, în sfârşit, autorul era familiarizat şi cu limba turcească, precum o 
dovedesc numeroase pasaje ale operei sale. Astfel, povestind într-un loc mânia 
vizirului împotriva lui Brâncoveanu, că n-a ieşit la vreme întru întâmpi-narea 
sultanului, cronica spune că vizirul „ca un ceas n-au vorbit. lar după aceea au 
zis: « Diisâzi ghiaur, cum nu asculți porunca, de n-ai venit înaintea 
împăratului»,. Povestindu-se, într-un loc, spaima turcilor când s-au pomenit cu 
nemții în tranşeele lor la Timişoara, cronicarul ne spune că „turcii au fost 
strigând: «Medetu, medelu, ghiaur bezebat», adică, explică el: vai! vai! ghiaurii 
ne-au călcat”. Ironizând, într-un rând, pe banul Cornea Brăiloiu, ispravnic de 
Cerneţ, care, văzând un „musaip” ce venea să dea de ştire că trece sultanul 
prin țară, cronicarul anonim îl încondeiază: „nimica alta n-au mai căutat, 
măcar un selammalikim de la musaip să audă, ci au încălicat pe cal şi au luat 
crângul în cap”. Despre August al II-lea, ne spune că turcii îl numeau 
Nalcăram, adică, lămureşte el: „româneşte va să zică sfarămă-potcoavă”. 
Sultanul Mustafa „au zis că el nu se numeşte împărat, ci seidei-gheciti”. 

Termeni turceşti de funcționari şi acte oficiale revin deseori sub pana lui: 
Mustafa aga, capegibaşa, lazagiu-Boctaşi, effendi, imbrihor, bostangii 
împărăteşti (soldaţi din garda împăratului), musaip, hadâm saip (hadâm = 
eunuc j saip = negru), arzuri (jalbă colectivă), hatişerif (ordin imperial)-chiar 
numiri de localități date sub formă turcească: insula „Sacâz, adică Chios”. 
Cazacii au luat cetăţile de la Doganghecet. 

Am insistat asupra acestui aspect al cronicii anonime, fiindcă ne 
luminează drumurile noi pe care apuca limba literară din vremea lui 
Brâncoveanu şi fiindcă el ne arată în acelaşi timp şi ceva din personalitatea 
autorului cronicii, om cult, cunoscător de limba latină, greacă şi turcă. 

Care dintre boierii munteni, scriind între 1709-1716, se putuse ridica 
până la cunoştinţa acestor trei limbi, de a căror îndemânare dă dovadă autorul 
Cronicii? 

N. Iorga credea că nu putea fi altul decât Radu PopescU. Într-adevăr, 
cronica pe care, fără deosebire, toate copiile făcute în Muntenia sau Moldova o 
atribuie în chip indiscutabil lui Radu Popescu, ne dovedeşte că cronicarul 
oficial al lui Nicolae Mavrocordat era un om învățat şi cunoscător al celor trei 
limbi amintite. El se foloseşte de aceleaşi neologisme latine ca şi autorul cronicii 
anonime; opera lui are, de asemeni, un contingent însemnat de elemente 
greceşti şi, în sfârşit, întrebuințarea cuvintelor turceşti în forme flexionare 
corecte (de exemplu: pluralul de la Şaitan-Oglu îl formează exacți Şaitanici 
Oglulari, — limba turcă fiind o limbă aglutinantă) nu lasă nici o îndoială că 
Radu Pepescu era familiarizat şi cu limba turcească. Datele biografice consună 
cu concluzia pe care o scoatem din analiza lingvistică a cronicii lui Radu 
Popescu şi vin să ne lămurească împrejurările în care autorul ei a putut să-şi 
însuşească cunoştinţa acestor trei limbi. 

După uciderea în împrejurări dramatice a tatălui său, Radu Popescu şi 
familia sa, furişându-se noaptea printre paznicii orânduiți de Şerban Canta- 
cuzino, se refugiază în Turcia şi stau la Constantinopol mai multă vreme, până 
ce li se deschid drumurile către Moldova. Acolo, în mediul cosmopolit al marii 
metropole, a putut Radu Popescu să se familiarizeze cu limba turcă şi să-şi 


desăvârşească cunoştinţele de limba greacă, pe care probabil o învățase din 
țară, poate chiar din familie, căci bunicul său se pare că era greC. În sfârşit, 
cronica anonimă ne mai spune că Radu Popescu era învățat în limba latină şi 
pentru acest motiv a fost trimis de Brâncoveanu în solie să trateze la Braşov cu 
generalul Heissler, comandantul oştirilor imperiale din Ardeal. 

În sprijinul paternităţii lui Radu Popescu cade acum cu greutate 
argumentul adus de răposatul profesor de la Universitatea din Cernăuţi, Ion 
Sbiera, în Mişcări culturale şi literare la românii din stânga Dunării (p. 206): 
„Autorul cronicei se vădeşte pretutindeni contimporan, ba adesea chiar ca 
martor ocular al întâmplărilor”, şi ceea ce este mai semnificativ, el „introduce în 
acțiune din primul an al domniei lui Constantin Brâncoveanu «pre Radu 
logofătul, fiul Hrizii Vistiarul din Popeşti, fiind învățat şi în limba latinească », 
aducând înainte, chiar cuvintele ce le vorbea acesta către generalul Heissler^ ca 
trimis al domnitorului. De unde să ştie autorul acele cuvinte, dacă n-ar fi fost 
însuşi de față, căci aici nu se zice, ca aiurea, « precum spun cei ce au fost acolo 
». Această împrejurare — încheie Sbiera — indică destul de bine pe autorul sau 
izvorul scrierii.” 

Citind textul din cronica anonimă, în care se reproduce, cuvânt de 
cuvânt, discuția urmată între generalul Heissler şi Radu Popescu, vedem cât de 
limpede şi cât de precis este redată discuţia contradictorie şi plină de viață 
dintre cei doi reprezentanți ai unor atitudini politice adverse. Este greu de 
presupus că altcineva decât Radu Popescu însuşi să fi putut reda decursul 
acestei întrevederi şi discuția amănunțită dintre el şi general. 

Nu ştim dacă Brâncoveanu a fost pe deplin mulțumit de misiunea lui 
Radu Popescu şi nici însemnătatea pe care i-a atribuit-o curtea domnească. 
Fapt este însă că, în cronica oficială a lui Radu Greceanu, scrisă sub 
privegherea domnului, această misiune a lui Radu Popescu nici nu este 
menționa tă. 

Tendinţa de a înfățişa într-o lumină simpatică acțiunea lui Radu Popescu 
se vede şi în alte părți ale cronicii. Astfel: nici n-apucase Radul logofătul să se 
întoarcă în ţară şi Brâncoveanu, pentru a înlătura intenția comandantului 
german de a invada cu armata în Ţara Românească; scrie solului său să 
înştiințeze pe Heissler că Ali-paşa se îndreaptă cu ostile pe Dunăre, spre 
Ruşiava, ca să o smulgă din mâinile germanilor. „Şi îndată ce au venit cartea — 
scrie cronica - la Radu logofătul în Braşov, au mers la generariul şi i-au spus 
toată povestea, precum scrisese domnul.” în alt loc se aminteşte însărcinarea 
pe care Radu Popescu a primit-o din partea lui Brâncoveanu de a supraveghea 
fortificarea cu bolovani de piatră a cetății Cladova, din porunca turciloR. 
Întărirea se începuse sub supravegherea directă a lui Brâncoveanu, dar 
domnul, retrăgându-se spre a păzi țara de o invazie nemțească, „au ales — zice 
cronica — doi boiari mari de i-au lăsat cu o seamă de oşti cu căpitani, să fie de 
pază, anume Radul Stolnicul, feciorul lui Tudor Şătrariul din Greci, şi Radul 
Cluciarul, feciorul Hrizei Vistiarul din Popeşti, şi i-au învăţat şi le-au dat toată 
isprăvnicia de trebile ce era acolo. Şi prin vremea ce au fost acei boiari acolo, 
cetatea o au isprăvit.” Şi înnumărând toate sarcinile pe care şi le-au îndeplinit 


conştiincios şi cu chibzuială, cronica încheie: „şi alte trebi şi porunci, ce era, le 
făcea spre folosul domniei şi al țării”. 

Din motive ce nu se văd, Brâncoveanu înlocuieşte însă pe Radu Popescu 
şi pe colegul său cu banul Cornea Brăiloiu. Cronicarul nu uită să ne înfățişeze, 
subliniind cu o nuanţă de umor, isprava înlocuitorului. Pe când domnul se afla 
în toamnă la Târgovişte şi ispravnicul său la Cerneţi, vine un musaip, care avea 
sarcina să dea de veste că soseşte sultanul, înapoiat atunci din războiul cu 
nemții. Banul Cornea „de mare politie ce avea — notează zâmbind cronicarul — 
cu tot feliul de neamuri, de limbi, mai vârtos fiind politic cu turcii, îndată ce au 
văzut pe saipul împăratulul. Nimic altă n-au mai căutat, măcar un 
selammalikim de la musaip să auză, ci au încălecat pe cal şi au luat crângul în 
cap. Dumnezeu ştie câte vreascuri l-or fi lovit peste ochi până au ieşit cu 
puțintel suflet.” Noroc pentru țară că a ieşit înaintea turcului căpitanul de 
Cerneţi, care 1-a cinstit şi 1-a îmblânzit. După ce a povestit această ispravă a 
banului, care de spaima musaipului a părăsit tabăra şi a luai-) prin crâng, 
cronicarul subliniază primejdia ce s-ar fi putut abate asupra țării din această 
stângăcie a ispravnicului domnesc: „Acest feliu de ispravă a făcut banul Cornea 
domnului țării, care să nu dea Dumnezeu să facă vreun boiariu altul vreodată 
ca acest lucru, că mare primejdie va veni pământului sau Domnului țării, ca să 
vie un împărat mare ca acesta atuncea întâiu în pământul terei şi să nu 
găsească nici conace, nici domn, nici ispravnicul domnului, care să fie pentru o 
vorbă, pentru o călăuză, să îndrepteze calea încătro ar vrea să meargă şi să nu 
facă rău sau domnului sau țării.” 

Această biciuire a isprăvii săvârşite de banul Cornea, după laudele aduse 
lui Radu Popescu şi tovarăşului său, apoi reliefarea rolului pe care 1-a jucat 
Radu Popescu la tratativele cu generalul Heissler; reproducerea cuvânt de 
cuvânt a discuţiei ce a urmat atunci între aceştia doi; aversiunea împotriva 
Cantacuzinilor; prezența elementelor latine, greceşti şi turceşti în cronica lui 
Radu Popescu şi în cronica anonimă - toate acestea militează puternic în 
sprijinul paternității lui Radu Popescu. 

Trebuie să recunoaştem însă că argumentele aduse împotriva lui Radu 
Popescu de regretatul C. Giurescu cad şi ele greu în cumpănă. 

lată teza regretatului Giurescu, expusă cu argumente bine susținute, în 
Contribuţiuni la studiul cronicelor muntene. 

Mai întâi, Giurescu pleacă de la constatarea că prezenţa elementelor 
latine, greceşti şi turceşti, în cronica anonimă, nu poate constitui un argument 
în sprijinul paternităţii lui Radu Popescu, deoarece încrucişarea acestor 
influențe lexicale este un aspect caracteristic al limbii literare româneşti din 
epoca lui Brâncoveanu şi ea se întâlneşte şi la alți cronicari ai vremii, ca de 
pildă la Radu Greceanu. 

Giurescu găseşte apoi între cronica anonimă şi cronica lui Radu Popescu 
deosebiri de redacție. Autorul cronicii anonime are o deosebită predilecție în 
expunerea sa pentru vorbirea directă — orațio directa —, care însuflețeşte 
adesea narațiunea. Nu numai când este vorba de a povesti evenimente la care 
el a fost părtaş şi martor, ci chiar atunci când povesteşte din informațiuni 
culese de la alţii, el preferă să reproducă, ori de câte ori are prilejul, cuvintele 


eroilor ce iau parte la acțiune. Acest fel de redactare este aproape neobişnuit la 
Radu Popescu. 

În sfârşit, între cele două cronici este şi o deosebire de concepţiE. În 
cronica anonimă autorul este însuflețit de un sentiment de simpatie pentru 
acțiunea politică a domnului, pe care o înțelege şi o îndreptățeşte pe deplin, şi 
în acelaşi timp pentru cârmuirea lui din lăuntru, pe care o găseşte plină de 
chiverniseală. Brâncoveanu este astfel înfățişat într-o lumină plăcută: nu 
numai ca un domn încărcat cu toate darurile norocului, ci şi ca un om „bun, 
blând, răbduliv”, „cu minte mare”. Acţiunea lui — chiar atunci când este vorba 
de pedepsirea sângeroasă a boierilor trădători — e condusă numai de interesele 
țării şi ale locuitorilor. 

Această simpatie pentru Brâncoveanu îi stârneşte ura împotriva Canta- 
cuzinilor — în special împotriva stolnicului şi a fiului său Ştefan, pe care, 
considerându-i ca trădătorii lui Brâncoveanu şi uneltitori ai prăbuşirii lui, îi 
înfăţişează într-o lumină antipatică. 

În cronica lui Radu Popescu — observă Giurescu — domnia lui 
Brâncoveanu este dimpotrivă înfăţişată într-o lumină neplăcută, ca fiind 
inspirată numai de interesul lui personal şi al familiei sale. Ba într-un loc, 
Radu Popescu polemizează chiar cu autorul cronicii anonime. Acesta afirmase 
despre Brâncoveanu că „în toate au avut noroc: bogat, frumos la chip, la stat, 
vorba lui frumoasă, cu minte mare.” Radu Popescu întoarce astfel aprecierea 
cronicii anonime: „Costandin-vodă în domnia lui au fost fericit de toți oamenii 
țării şi încă şi de oamenii altor țări, iar nu lăudat, pentru că alta este fericirea, 
alta lauda.” 

Şi enumerând motivele fericirii lui Brâncoveanu, încheie: „. Dar toate 
acestea au fost darurile norocului, iar nu câştigate de dânsul, că aceea ce 
câştigă cinevaşi în lume este partea sufletului, adecă bunătateA. Iar Costandin- 
vodă nici o bunătate n-au arătat în viaţa şi domnia lui, pentru ca să-l laude, ci 
mai vârtos este a se huli pentru multe rele ce au făcut în domnia lui, care au 
rămas la cei după urmă reutate şi blestem. Avea o lăcomie mare peste măsură 
şi obiceiurile bune ale țăril. Le-au stricat.” 

Cronica anonimă a fost terminată în vara anului 1716, când Mavrocordat 
dobândise domnia Țării Româneşti; cronica lui Radu Popescu în 1719. Cum se 
explică această fundamentală schimbare de convingeri, într-un interval de timp 
aşa de scurt, admițând că Radu Popescu ar fi autorul ambelor cronici? 
Presupunerea că Radu Popescu şi-ar fi schimbat părerea despre Brâncoveanu, 
sub influența lui Mavrocordat, nu se poate susține. Nu se poate susține, fiindcă 
Mavrocordat nu era stăpânit de ură față de amintirea lui Brâncoveanu. 
Cronicarii oficiali care povestesc domnia lui Nicolae Mavrocordat, Nicolae Costin 
şi Acsinte Uricariul, au despre Brâncoveanu cuvinte de laudă: „au domnit 27 
ani cu multă fericire şi au făcut Ţara Românească ştiută şi vestită 

4G9 în multe părți ale lumei”. Nu există, crede Giurescu, decât o singură 
concluzie pentru a explica această fundamentală schimbare: Radu Popescu nu 
este autorul cronicii anonime. 


Trebuie să mărturisesc însă că ultimul argument adus de Giurescu, din, 
atitudinea deosebită a celor două cronici față de Brâncoveanu, nu-mi pare aşa 
de convingător pe cât s-ar părea la prima vedere. 

Mai întâi, deşi lumina în care cronica anonimă înfăţişează domnia lui 
Brâncoveanu este în genere simpatică, totuşi ea are şi părți de umbră, căci 
autorul ei nu uită să ne zugrăvească şi situațiile umilitoare ale domnului. Iată, 
de pildă, cum ne înfăţişează întâlnirea lui Brâncoveanu cu sultanul la Cerneţi: 
„Când era la conac şi sta oastea de făcea halaiu, când intra împăratul în 
corturi, domnul descăleca şi îngenunchia, şi când trecea împăratul se pleca cu 
capul la pământ - aşa-l învăţa cei de lângă împăratul, iar oamenii domnului 
sta tot călări, apoi încăleca şi domnul şi se ducea la otac. De acolo poamele, 
pezmezii cei cu apă de trandafiri şi cu moscos făcuți şi struguri şi altele ce 
socotea domnul, numai sta de a se trimite la unii şi la alţii, în tot ceasul şi în 
toată vremea.” în ce priveşte schimbarea de convingeri şi simpatii la Radu 
Popescu, am avut prilejul să o cunoaştem din schița biografică pe care am 
înfățişat-o. La un scurt interval de timp, după ce semnase alături de ceilalți 
boieri munteni adresa către Carol al VI-lea şi prințul Eugeniu de Savoia, prin 
care cereau înlăturarea lui loan Mavrocordat şi numirea ca domn ereditar a lui 
Gheorghe Cantacuzino, Radu Popescu se întoarce la curtea lui Nicolae 
Mavrocordat, primeşte funcțiunea de mare vornic şi în cronica lui încondeiază 
pe tovarăşii săi de până atunci cu epitete grele: „spurcațţii de boieri, cu capetele 
pline de fumurile deşertăciunii, care prin sfaturi vrednice de râs s-au alcătuit 
cu nemții”. 

Poate tocmai pentru a face să se uite uneltirile lui alături de acei pe care 
acum îi critica, a căutat, într-un exces de zel, să înnegrească domnia lui 
Brâncoveanu, pentru a înfățişa într-o lumină cât mai simpatică domnia 
binefăcătorului său. 

În orice caz, ultimii ani din viaţa lui Radu Popescu sunt ani turburi, în 
care nu vedem nici o consecvență şi nici o convingere. 

Şi s-ar putea ca tocmai aceste drumuri întortocheate ale vieții lui, aceste 
atitudini contradictorii, să-i fi împovărat conştiinţa de remuşcări, îndemnân- 
du-l, în amurgul vieţii, să renunţe la toate deşertăciunile, pentru a căuta în 
mănăstire, prin umilinţă şi rugăciune, să-şi ispăşească păcatele şi să-şi 
pregătească sufletul pentru viaţa viitoare. 

Cronica anonimă a fost publicată în Magazin istoric pentru Dacia (tojm. 
V, p. 93- 184)alluiBă lcescuşiLaurian, subtitlul: Istoria erei 
Româneşti de la anul 1689 încoace, continuată de un anonim. 

Cronica anonimă cuprinde istoria Ţării Româneşti de la octomvrie 1689 
până la august 17 M. Manuscrisul publicat de Bălcescu s-a pierdut, dar o parte 
din această cronică, fără început şi cu o continuare de un alt autor, se 
păstrează în manuscriptul nr. 441 din colecția Academiei Române. In acest 
manuscript povestirea este dusă până la martie 1717 (domnia lui loan 
Mavrocordat). Continuarea aceasta a fost publicată de N. I o r ga în Studii şi 
documente, voi. III, p. 22-27. Dr I. G. Sbiera în Mişcări culturale şi literare la 
românii din stânga Dunării în răstimpul de la 1504-1714, Cernăuţi, 1897, p. 


206, atribuie cronica lui Radu Popescu. Părerea lui Sbirea a fost reluată şi 
dezvoltată de N. I o r g a, cu argumente scoase din cercetarea comparativă a 
cronicii anonime şi a cronicii lui Radu Popescu, într-un studiu despre cronicile 
muntene, publicat în Analele Academiei Române, s. II, t. XXI, p. 368 — 377 
(Memoriile Secţiunii istorice), precum şi în Istoria literaturii româneşti, voi. II, 
Bucureşti, 1926, p. 203 şi urm. 

Paternitatea lui Radu Popescu a fost combătută de răposatul Constantin 
Giu-r e s cu în Contribuţiuni la studiul cronicelor muntene, Bucureşti, 1906, 
p. 120- 150; Scarlat Stmţiani], Doi umxnişti ardeleni la curtea lui C. 
Brâncoveanu, în revista Ramuri, Craiova, 1941, p. 40-55 (crede că autorul este 
Teodor Corbea), argumentele însă nu ne-au convins. Teodor Corbea era omul 
Cantacuzinilor şi al lui Brâncoveanu. Aceştia erau însă ostili partidei căreia 
aparținea Radu Popescu, prezentat de cronică în lumină simpatică. De altă 
parte. Teodor Corbea nu mai era în țară. 

UN SCRIITOR SÂRBO-ROMÂN LA CURTEA LUI ŞERBAN CANTUCUZINO 
ŞI A LUI BRÂNCOVEANU: GH. BRANCOVICI 

Stolnicul Constantin Cantacuzino, în a sa Istorie a Ţării Româneşti, 
vorbind de originea ungurilor, care ar fi tătari veniți din părțile lugrei, „supusă 
astăzi supt împărăţia Moscului”, aduce, într-un loc, o mărturie interesantă: 
„Auzit-am şi Aeu, cu urechile mele, de dumnealui Gheorghie Brancovici din 
Ardeal, om de cinste şi cu cunoştinţă, şi iubitoriu de a şti multe, povestind cum 
că, mergând la Mosc împreună cu frate-său, Sa va Brancovici, mitropolitul 
Ardealulul. AcolO. Viind de acei schiti (tătari) de la Iugra, într-adins au mers la 
dânşii, ca să vază aceia ce să auzia cu limba - că se potrivesc în multe cu aceşti 
unguri — este adevărat cevaşi, au ba. Şi aşa, cu dânşii îm-preunându-se şi 
vorbind ungureşte, zicea că adevărat este că multe cuvinte asemenea erau cu 
ale acestora.” 

Acest Gheorghe Brancovici, informatorul stolnicului Constantin 
Cantacuzino, scriitor în limba română şi sârbă, agent diplomatic al principilor 
unguri şi români, călător pe meleaguri străine, ideolog politic şi revoluționar, 
aspirant la tron şi în cele din urmă captiv în temniţă, este una din cele mai 
interesante figuri de la curtea lui Şerban Cantacuzino şi a lui Constantin 
Brâncoveanu. 

Gh. Brancovici s-a născut în 1045, dintr-o veche familie cu moşii întinse 
în comitatele Arad, Zărand şi Timiş, în cetatea de frontieră a Ineulul. În mediul 
acesta de frontieră, Brancovici a deprins de timpuriu limba română, sârbă, 
ungară şi turcă. A fost crescut de fratele său, Sava Brancovici, care în 1656 a 
fost ales mitropolit al Ardealului, cu scaunul la Bălgrad (Alba-Iulia). La 1663 — 
în vârstă numai de 18 ani — intrase în serviciul principelui Apafi, care 1-a trimis 
apoi cu solia ungurească la Constantinopol, unde, după moartea lui Petru lank, 
fu numit capuchehaie. Acolo petrecu Brancovici patru ani, când, întoreându-se 
în țară, plecă la începutul anului 1668, cu fratele său, mitropolitul Sava, la 
Moscova. Acolo a avut prilejul să admire fastul de la curtea țarului Alexei 
Mihailovici şi splendoarea serviciului divin pe care 1-a oficiat fratele său, 
mitropolitul, împreună cu patriarhul Moscovei, al Alexandriei şi al Antiohiei. 


Întorcându-se înapoi, Brancovici intră din nou în serviciul lui Mihail 
Apafi şi fu trimis capuchehaie la Constantinopol. Dar aci este atras în cercul 
conspiratorilor unguri răzvrătiți împotriva lui Apafi şi trădează planurile 
acestuia, încheind un pact cu reprezentantul Habsburgilor şi cu Grigore Ghica, 
domnul Țării Româneşti. Scrisoarea dată de Ghica, la 20 aprilie 1673, prin care 
se leagă ca să-l țină pre „dumnealui la mare cinste şi la din destulă milă şi la 
mare credință; nu numai pre dumnealui, ce încă pre tot neamul dumisale”, 
aruncă lumină asupra motivelor care l-au îndemnat pe Gh. Brancovici să 
trădeze pe Apafi. „Taina şi sfatul — spune mai departe scrisoarea lui Ghica — 
care între noi iaste legat pentru bonum ftublicum şi pentru lărgirea sfintei 
bisericei noastre”. În acele vremuri, superintendentul calvin Gaspar Tiszabecsi, 
reluând tradiția veche a predecesorilor săi, desfăşura o înverşunată prigoană 
împotriva bisericii ortodoxe din Transilvania pe care atunci o cârmuia fratele 
său, mitropolitul SavA. Între timp, conspirația lui Paul Beldi este descoperită. 
Aceasta dete prilej noului superintendent calvin, Mihail Tofoe, şi aderenţilor săi 
de la curtea principelui să întețească persecuția împotriva ortodocşilor. Cu 
putere armată năvăliră asupra locaşului mitropoliei ortodoxe, ridicară pe Sava 
Brancovici, care se afla pe patul suferinței, zăcând de podagră, şi, fără 
judecată, îl aruncară în temniță. În aceste împrejurări fu arestat şi Gheorghe 
Brancovici, care însă în cele din urmă izbuti să scape şi să se refugieze în Ţara 
Românească. La Craiova fu bine primit de „bărbatul de nobil neam, învățat atât 
în slovenie, cât şi în latinie, cu numele Radu Năsturel, marele ban” — era fiul lui 
Udrişte Năsturel. Acesta „îl primi cu cinste”. Ca pe un vechi cunoscut şi după 
câteva zile de odihnă, după oboseala călătoriei, îl conduse la curtea lui Şerban 
Cantacuzino, care îl primi, dacă ar fi să-l credem, ca pe un „frate iubit”. 

La curtea lui Şerban Cantacuzino se frământau atunci planuri mari. 
Domnul, care încheiase tratat de alianță cu creştinii, râvnea să răscoale 
popoarele ortodoxe din Balcani împotriva turcilor şi să restabilească vechea 
împărăție a Bizanțului. 

În planurile lui Şerban Cantacuzino a fost atras şi Gh. Brancovici, care 
pretindea că-şi trage spița neamului din despoțţii sârbi. Atunci va fi încolțit în 
sufletul lui ideea de a răzvrăti pe slavii sud-dunăreni şi de a reînființa vechiul 
despotat al strămoşilor săl. În Țara Românească a rămas tot timpul domniei lui 
Şerban Cantacuzino şi în primul an al domniei lui Brâncoveanu, dar, 
întorcându-se în Transilvania, după ce fusese cinstit de Habsburgi, în 1688, cu 
titlul de conte, fu arestat la Cladova, în toamna anului 1689. Dus la Viena şi 
condamnat, a stat închis tot restul vieţii, 22 de ani, până ce moartea 1-a prins 
în 1711, la Egger, în Boemia. 

Activitatea isTOEică. La curtea lui Şerban Cantacuzino şi a lui 
Brâncoveanu, unde a petrecut în pace şi cinste nouă ani (1680-1689), 
Gheorghe Brancovici a găsit o spornică activitate culturală în ritmul căreia a 
fost prins şi el. Sub îndemnul stolnicului Constantin Cantacuzino, care aduna 
atunci materiale şi punea la cale o mare istorie a neamului său, Gh. Brancovici, 
folosind, după toate probabilitățile, biblioteca stolnicului, a scris şi el într-o 
curată limbă românească: Cronica sloveanilor, Iliricului, Misii cei din sus şi cei 
din jos Misii. Cronica este de fapt un fel de cronograf, în care materialul, aşezat 


cam haotic, se defăşoară repede, de la creaţiunea lumii, fixându-se locul 
slavilor de sud în arborele genealogic al semințţiilor lumii. Autorul se opreşte pe 
larg asupra istoriei sârbeşti. Luminează figura lui Ratko, tânărul prinţ care, 
renunțând la măririle lumii, s-a retras în Muntele Athos, trăind viața de călugăr 
sub numele de Sava; aminteşte de războiul Sfântului Ştefan de la Decian cu 
Mihail, craiul Bulgariei; continuă cu „istovul crailor sârbeşti” de la Vâlcaşin şi 
fratele său Ugleş despotul încoace; se opreşte asupra luptei de la Cosova, 
iluminând figura eroului Milos Cobilici, „viteazul care pentru neamul patriei lui 
viața şi-au pus la mijloc”; trece apoi la războiul de la Nicopoli; urmează mai 
departe până la cel de la Varna; ajunge la războiul de la Jebăt şi se încheie cu 
„Pocaania ce au fost rânduit şi a ţinut turcii în 1686”, după înfrângerea suferită 
sub zidurile Vienei. 

În această urzeală a istoriei sârbeşti, care cuprinde destule anacronisme, 
sunt împletite adesea şi fapte de istorie românească, prezentate sumar, dar cu 
simpatie. Cucerirea Daciei este: „în zilele împăratului Traian au venit de la 
Italia şi rumânii, cari după oraşul Roma s-au numit rumâni şi s-au aşăzat 
rumânii între sloveanii cei dupre lângă Dunăre, luând pre sine şi botezul pra- 
voslavnicesc. Aşa şi vulturul dupre sfântul botez cu sfânta cruce în gură luară, 
ca să le fie sămnul târai lor, închipuind vulturul cel mare al Romei, pentru ca 
să să ştie că de la Roma au venit rumânii cu semnul împărăției.” 

Descălecatul Moldovei: „întru acea vreame rumânii din Maramoreş au 
descălecat în Moldova pentru că o pustiise tătarii şi nimenea nu cuteza să şază 
într-însa, până ce au descălecat moroşanii, |rumânii.” 

După lupta de la Nicopol, sub anul 6903 (1395), este pomenit „Domnul 
Mircea voevod al Târai Munteneşti”, care „au bătut pre împăratul Baiazit la 
Rovine; atunce au perit Marco Cralevici, Costandin şi Drăgaş”. Despre lancu 
Huniadi ştie că era „de fealul lui din Ţara Muntenească, născut din fămeaie 
greacă; numele tătâne-său au fost But şi, pentru că mult bine şi mare omenie 
făcuse tată-său lui Jigmond crai, au dus pre tatăl lancului-vodă în Ardeal şi 
iTau dăruit cetatea Hinedoara, ca să o aibă cu veacinică stăpânire.” Se 
pomeneşte, sub anul 6970 (1462), expediția turcilor împotriva lui VladTepeş, „şi 
nimic n-au putut isprăvi”; fuga mitropolitului Maxim în Ţara Muntenească „la 
stăpânitoriul târâi Radul voevod cel Bun” (la 1469); moartea lui Radu la 1472 şi 
a lui Vlad. 

Sunt şi destule elemente de folclor. V. Bogrea a arătat (Anuar. InsT. IsT. 
Naţională, Cluj, III, p. 505-507) că legenda Dumbrava Roşie a lui Neculce îşi 
găseşte paralelă în legenda cneazului Roman al Smolenskului; legenda lui 
Ciubăr-vodă mâncat de guzgani, în legenda lui Popela. Episodul în care se 
povesteşte că Ştefan Despot „avea obiceaiu de umbla noaptea pre ulițele 
oraşului, împărțind veşminte şi galbeni de aur săracilor” şi că, „văzând pre an 
sărac că de multe ori îi ieşea înainte şi-i lua milă”, i-a dat, zicându-i: „ia 
tâlhariule şi hrăpitoriule!”, iară săracul calic i-au răspuns: „nu sunt eu, ce tu 
eşti tâlhariu şi hrăpitoriu; că împărăţia ta de aici, şi împărăţia cea veacinică o 
furi cu jefuiri hrăpitoare”, şi despotul i-a dăruit atât „cât să-şi îndestulească 
traiul vieții fără de cerşut” — episodul acesta este o temă care-şi are sursa ei în 
romanul lui Alexandru cel Mare. Tot din Alexandria este şi ştirea că Pombie „au 


tăiat la Vizantiu boazul, de au intrat Marea Neagră în Marea Albă şi zic să fie 
rămas în uscat Țara Moldovei, Ţara Muntenească şi Țara Ardealului”. 

În întocmirea operei sale, Gh. Brancovici a avut la îndemână, după cum a 
arătat P. P. Panaitescu, un letopiseț sârbesc pe care însă 1-a amplificat cu ştiri 
luate din: Cosmografia lui Miinster, cronicile lui Cromer, Bonfinius etc. 

Această cronică a sloveanilor scrisă în limba română este preludiul unei 
opere mult mai dezvoltate, alcătuită în limba sârbă. 

După ce a fost închis de austriaci, Brancovici a refăcut în limba 
sârbească această cronică a sârbilor într-o foarte voluminoasă operă, păstrată 
în manuscris în biblioteca patriarhiei din Carloviț. Din această întinsă cronică, 
în care se întrețes şi evenimente româneşti, a extras Silviu Dragomir partea 
privitoare la mitropolitul Sava Brancovici cu dramaticul lui sfârşit şi cu venirea 
autorului la curtea lui Şerban Cantacuzino, fragment pe care l-a publicat în 
limba sârbă şi în traducere românească. 

Scrieri religioasE. În afară de opera istorică, ne-a mai rămas de la Gh. 
Brancovici, tot în limba română, trei texte cu cuprins religios, care au fost 
descoperite, identificate şi semnalate, în anii din urmă, de Emil Turdeanu în 
Revue des etudes slaves. 

Textele se păstrează în Biblioteca Regală din Belgrad, sub cotele nr. 
168/8* şi 236, şi au următoarele titluri: 1. Carte acasta a sfintelor îciuni; 2. 
Catehism; 3. Cătră adevărații călători. 

În epoca lui Gh. Brancovici, când calvinii şi catolicii dădeau asaltul 
pentru a converti pe români de partea lor şi când fratele său fusese închis 
pentru energia cu care apărase, ca mitropolit, ortodoxia românilor, Catehismul 
lui Gh. Brancovici, împărțit în 44 de capitole, îşi are importanţa lui. Este o 
replică ortodoxă la propaganda calvină şi catolică. 

Textul Cătră adevărații călători, din care s-au păstrat numai 13 
paragrafe, cuprinde o serie de comentarii la versete biblice destinate să 
călăuzească pe om, călător în această viață de ispite, pe calea înțelepciunii, 
după cum se poate vedea din următorul fragment reprodus de Emil Turdeanu: 
„Să gândeşti mai nainte ca pântru călătorie ta n-ai fi purces, cum că striin din 
loc în loc şi călător eşti întru această lume. Bit(ia). 47, 9; Psalmi, 39,13. 

Această tocmală ca un razăm întru călătorie ta, aşa te va răzâma întru 
primejduire ispitelor: dan loc în loc mutetor eşti şi călător, derept aceia dară, 
aceste să le rabzi.” 

Prin naşterea şi copilăria lui petrecută în mediu sârbesc şi prin anii 
îndelungați petrecuți pe lângă mitropolia românească a Ardealului şi la curtea 
domnilor români, prin viața lui de muncă şi de suferințe pentru idealul 
independenţei celor două popoare, Gh. Brancovici a fost considerat, pe drept, şi 
de istoricii sârbi şi de istoricii noştri, ca sârb şi român. Prin activitatea lui 
literară în limba sârbă şi română, el are dreptul să revendice un loc modest şi 
în literatura sârbească şi în literatura românească. 

BIBLIOGRAFIE 

Opera: Cronica sloveanilor, Iliricului, Misii cei din sus şi cei din jos Misii 
a fost publicata după un manuscris defectuos de Aron Densusianu, în Revista 
critică literară, I (1893), p. 366 - 399; de N. I o r g a, după un manuscris mai 


bun al părintelui C. Bobulescu, în Revista istorică, III (1917), p. 9-15 (studiu), 
p. 26-118 (textul), şi ediție separată cu titlul: Operele lui Gheorghe Brancovici. 
Despre alte manuscrise cunoscute şi despre filiațiunea textelor: P. P. 
Panaitescu, Revista istorică română, X (1940), Istoria slavilor în româneşte, p. 
80-117, îndeosebi p. 80-100. Fragmentele de cronică sârbească a lui Gheorghe 
Brancovici au fost publicate în sârbeşte şi traducerea românească de Silviu 
Dragomir, în Anuarul Institutului de istorie națională (Universitatea din Cluj), 
II, 1923, p. 1 —- 70. Extrase din aceste opere la I. L u p a ş, Cronicari şi istorici 
români din Transilvania, în colecția „Clasicii români comentaţi” îngrijită de N. 
Cartojan, Craiova, Scrisul românesc, p. 23-28. 

Textele de natură religioasă, descoperite şi identificate de Emil Turdeanu 
în Biblioteca Academiei Regale Sârbeşti din Belgrad (doC. Nr. 168/$” şi ms. 
236, notate vag în inventarul bibliotecii ca documente româneşti), au fost 
semnalate de d-sa întâi în Cercetări literare, III, publicate de N. Cartojan, 
Bucureşti, 1939, p. 200 — 202 şi studiate pe larg în Revue des dtudes slaves, 
XIX (1939), p. 5- 16: L'oeuvre inconnue de Georges Brankoviâ. 

Studii: Dr. Iovan Radonic, rpofi IJopue EpamoSim u nezo6o îpeme 
(Contele George Brancovici şi vremea lui), Belgrad, 1911, 766 p.; acelaşi, 
Situaţia internațională a principatului Ţării Româneşti în vremea lui Şerban 
Cantacuzino, în Analele Academiei Romane, Mem. SecŢ. Ist., seria II, tom. 
XXXVI, 1914; N. Radoj ci 6, O xpoHUKOMa Bpocfia lJopifa EpctHKOouna 
(Despre cronicile contelui Gheorghe Brancovici), în Upuno3u 3a KHUxeeenocm 
iemK u cmopudy u (fiomâop, Belgrad, VI, 1926, p. 1-45; Emil Turdeanu, 
articolul amintit mai sus şi Georges Brankoviâ et les pays roumains, în 
Communications et rapports du Ill-e Congres internaţional des Slavistes., II, 
Belgrad, 1939, p. 203 — 205; P. P. Panaitescu, Istoria slavilor în româneşte., 
Cronica lui Gheorghe Bra ncovici şi Sinopsisul de la Kiev, în Revista istorică 
română, X, 1940, p. 80- 129. 

Despre mitropolitul Sava cf. Marina I. Lu pa ş, Mitropolitul Sava 
Brancoviai, Teză de doctorat. Universitatea „Regele Ferdinand P, Cluj, FaC. De 
liT. Şi fii., Cluj, 1939 

CRONICA RIMATĂ ASUPRA MORTULUI CONSTANTINBRÂNCOVEANU 
(CÂNTECUL LUI CONSTANTIN-VODĂ) 

Tragedia decapitării lui Brâncoveanu, a ginerilor şi copiilor săi pe ţărmul 
Bosforului a înfiorat întreaga creştinătate. Vestea a străbătut ca fulgerul în 
Occident şi a fost notată cu groază de ziarele contimporane, îndeosebi marile 
ziare franceze ale timpului, Le Journal historique sur les matieres du temps din 
(Verdun), Gazette de France, Mercure Galant, aduceau la cunoştinţă cititorilor 
grozăvia executării lui Brâncoveanu, sub ochii sultanului. 

Chiar cei care urmăriseră răsturnarea lui au rămas consternați. Până şi 
în lumea turcească din Constantinopol s-au ridicat voci care să murmure 
împotriva cruzimii. „Les Turcs meme ont trouve beaucoup de barbarie et de 
ferocite dans cette action”2, înştiința, în 1715, pe Ludovic al XIV-lea, 
ambasadorul francez la Constantinopol, Des Alleurs. Cu atât mai mult vestea 
aceasta a zguduit conştiințele româneşti. 


Învinuirile aproape fățişe care se aduceau stolnicului Constantin Can- 
tacuzino şi fiului său Ştefan, învinuiri care şi-au găsit expresia în cronicile 
timpului şi ajunseseră până la urechea lui Dimitrie Cantemir în Rusia3, erau 
un ecou al indignării populare, neştiutoare a mrejelor de intrigi de peste hotare, 
în aceste împrejurări, un cărturar mărunt din mulțimea anonimă a alcătuit o 
cronică în versuri asupra tragediei lui Brâncoveanu şi a copiilor săi. 
Evenimentul este încadrat în tema biblică, atât de cultivată în predica şi lirica 
medievală —fortuna labilis — temă pe care o speculase, în literatura noastră, 
mai înainte Miron Costin şi D. Cantemir: 

O pricină minunată Ce au fost în lumea toată Di-nceput şi din vecie 
Precum şi la carte scrie. 

Că e lumea înşelătoare 

Şi foarte amăgitoare 

De-i face şi-i amăgeşte 

Şi pre toţi îi prilăsteşte,; 

Pre domni şi pre împărați 

Şi pre cei ce sunt mai tari, De-i vroeşte în avuţie 

Şi să ţin în sumeţie, Ca şi când n-ar avea moarte. 

Precum iată c-au privit 

La Constantin-vodă ce-au domnit. 

Autorul ne introduce apoi la curtea lui Brâncoveanu, unde lumea se 
pregătea de sărbătorile Paştelui, când soseşte de la Poartă un imbrohor. Acesta 
convoacă toţi boierii la curte, ca să împlinească porunca imperială şi să 
citească firmanul de mazilire: 

Când firmanul îşi citea, Toţi boierii că plângea. 

1 Cf. L.Baidaff, La mort de Constantin Brâncoveanu et la presse 
europeenne, în Revue du Sud-Est-Europe'en, Bucureşti, 1929, p. 64 - 76. 

2 Documentele Hurmuzaki, voi. I, supl. I, p. 430-431. 

3 Operele princepelui Demetriu Cantemir (ed. Academiei Române), tom. 
II, Bucureşti, 1875, p. 20-26. 

Domnul, doamna rămân consternați. Copiii, care se bucurau de adierile 
primăverii: 

— Oh! prea dulce primăvară, Cum ne scot turcii din țară Şi ne duc la 
grea urgie, La pedeapsă şi urgie! 

Turcul dă poruncă să se strângă a doua zi, din nou, boierii ca să 
purceadă la alegerea altui domn. Este ales Ştefan Cantacuzino. Autorul anonim 
cunoaşte şi el episodul — pe care-l povesteşte mişcat Del Chiaro - al întrevederii 
lui Ştefan Cantacuzino cu Brâncoveanu. Ştefan Cantacuzino se duce să-l vadă 
pe Brâncoveanu şi, jenat parcă de mustrarea conştiinţei, abia îngăimează: 

— Ne rugăm să ne ertați Că nu suntem vinovaţi. Multumim de boierie 

Şi de altă avuție. 

La care Brâncoveanu răspunde scurt: 

— Să fiți de mine ertați, De Dumnezeu judecați! Că eu văd că sunt robit 
Şi despre voi sunt vândut. 

Apoi, cuprins de indignare şi de durere adâncă, văzând că cel ce 1-a 
trădat este însuşi nepotul său: 


— Dacă ţi-a fost de domnie, De ce nu mi-ai spus tu mie? Ca să ţi-o fi 
dăruit, Cu pace să fi domnit. De Domnul nu te-ai temut? Tiranului m-ai 
vândut! Să ştii, nu va zăbovi, Dumnezeu îți va plăti! 

Turcul porunceşte să se strângă la curte tot oraşul. Lumea se revarsă pe 
ulițele capitalei. Brâncoveanu şi ai săi sunt urcați în caretă şi porniţi pe drumul 
pieirii, în lacrimile poporului care-l petrece cu urarea: „Domnul să te 
izbăvească”: 

Cu pace să te păzească! Să scapi de-această urgie, Să fii iarăşi în domnie, 
Că bine ne-ai domnit Şi cu pace ne-ai hrănit. 

Ajunşi la Giurgiu, nenorociții creştini sunt lăsați câteva zile până petrec 
Pastile. Apoi sunt trecuți peste Dunăre şi duşi la Țarigrad, unde domnul, ginerii 
şi copiii sunt închişi şi ținuți în temniță toată vara. 

Apoi sunt aduşi prin grădina împărătească la locul de execuţie. 
Brâncoveanu aruncă cuvinte grele pentru „păgânul şi spurcatul” sultan care-i 
taie fără dreptate: 

Cu ce-ţi suntem vinovați De pierim nejudecați. Măcar să-ți fim vinovați, 
Dar copiii ce-au stricat? 

Ajunşi la locul de execuţie, se aşterne covorul. Momentul este dramatic. 
Copiii, înfiorațţi, se lipesc de sânul tatălui, plângând: 

Ce să facem Că vom să ne pristăvim Şi de lume ne lipsim. Şi iar în taină 
grăia Tătâne-său şi zicea: 

— Lasă-ne să ne turcim Ca zilele să lungim. 

Şi acum intervine acel gest de mare demnitate creştină, trăsătura 
proeminentă a personalității marelui domn: 

Vodă dulce-i săruta Şi din gură aşa striga: 

— Nu vă, fiilor, spăriaţi, Ci pe Dumnezeu rugați Şi strigați toți cu tărie Şi 
cu glas de bucurie: Puţină durere-om lua 

Şi în rai că vom intra. (autorul are predilecție pentru verbul a striga) în 
sfârşit, se apropie gealatul, care retează pe rând capetele copiilor şi al tatălui, 
aruncând apoi trupurile în mare. Doamna, care priveşte scena, înnebuneşte de 
groază. În încheiere, autorul revine la tema psalmistului cu care începuse 
cronica, ceea ce ne îndeamnă să bănuim că autorul trebuie să fi fost un cleric 
sau un dascăl de biserică. 

După cum se vede, cronica nu are o valoare literară deosebită. Fiorul 
tragediei nu a găsit în sufletul cărturarului anonim flacăra căldurii emotive şi 
mijloacele de expresie adecvate, care să transfigureze materia istorică în 
materie de artă. Dar în zbuciumul care a cuprins sufletele româneşti ale vremii, 
această umilă cronică rimată, care dădea glas indignării poporului, a avut un 
adânc răsunet, căci pe de o parte ea a fost aşezată pe melodie, iar pe de alta a 
intrat în domeniul colindelor populare. 

Sub această nouă formă, Cântecul lui Constantin-vodă cel Bătrân a 
străbătut repede în straturile populare şi a fost introdus de copii în ciclul 
colindelor cu steaua, la sărbătorile Crăciunului. Cu timpul însă, fiindcă textul 
cân-tecului era prea lung, copiii l-au scurtat, mărginindu-se la partea 
introductivă, la tema biblică: „O pricină minunată, ce au fost în lumea toată”. 
În această nouă formă prescurtată, cântecul trăieşte şi azi ca colindă, 


cântându-se în toate ținuturile româneşti, de la Maramureş până în Dobrogea, 
din părțile Mureşului până în Basarabia. Forma cea mai veche a melodiei a 
notat-o Anton Pann în colecția lui de Cântece de stea în notație bisericească 
veche, care, transpusă în note moderne de sf.-sa preot I. D. Petrescu, este 
următoarea: 

Oprici-nă mi- nu-na-a - d - ta din ce-pu-u - ut dtn iu'-mea foâ-ta 

De altă parte, forma primitivă, completă, a cântecului lui Constantin- 
vodă s-a răspândit repede, prin copii manuscrise, în tot largul pământului 
românesc: în Moldova, în Basarabia, în Transilvania. Pe la 1818, el era copiat 
tocmai la granița de vest a Ardealului, prin părțile Beiuşului, la Diosig, de 
preotul Pavel Popovici, care ne-a lăsat în acelaşi caiet şi o variantă a acestui 
cântec, prelucrată mai adânc sub inspirația sentimentului național. Brânco- 
veanu este prezentat în acest cântec ca un domn care a urmărit independenta 
tării: 

Că el Țara Românească Vre singur să o domnească, Plângi neam 
românesc, Cu nemţii să se unească Ca pe turci să izgonească, Plângi neam 
românesc. 

Şi în final, după ce povesteşte scurt asasinarea lui Brâncoveanu şi a 
copiilor săi: 

Plângeţi acum românilor 

Că ați rămas în jugul turcilor 

Şi n-o mai fi vodă Constantin 

Ca să vă scoată din robia turcească, Plângi neam românesc. 

Astfel cronica rimată a morții lui Brâncoveanu, care este a doua cronică 
rimată în literatura noastră — întâia a fost traducerea lui Greceanu -— şi cea 
dintâi plăsmuită de un român, deşi nu are calităţi literare deosebite, a ajuns 
totuşi o creație populară şi a devenit ca un simbol al rezistenței sufletului 
românesc împotriva furtunilor care au abătut pe cei mai aleşi reprezentanți ai 
săi. Din ea a crescut apoi frumoasa baladă populară a lui Alecsandri, Const. 
Brâncoveanu, reprodusă, pe vremuri, în toate manualele de clasele primare. 

BIBLIOGRAFIE 

Texte: O versiune din 1730, publicată de G. Creţii în Convorbiri literare, 
IX, 1875, p. 329 — 331. Cântecullui Constantin-vodă, într-o versiune din 1809, 
a fost publicat de I. Bianu în Buletinul Comisiunei istorice a României, I, 
1915, p. 309 —3 H. Versiunea preotului Pavel Popoviei din Diosig şi prelucrarea 
ei au fost publicate del. Lupaş, Versuri istorice despre Constantin 
Brâncoveanu., în Anuarul Institutului de istorie naţională (Universitatea 
„Regele Ferdinand Il”, Cluj), publicat de Alex. Lapedatu şi loan Lupaş, V, Cluj, 
1930, p. 460 — 462. Alte versiuni în mssele din Biblioteca Academiei Române, 
nr.: H37, f. 63, 1620, f. 50 (din 1778), 1629, f. 53 (din 1756), 3078, 3151, 4725, 
4730. 

Despre Cântecul lui Brâncoveanu în cântecele de stea şi în vicleim, cf. N. 
Cartojan, Cărţile populare în literatura românească, voi. Il, Bucureşti, 
1938, p. 193, 212 - 214. 

STOLNICUL CONSTANTIN CANTACUZINO 


Personalitatea cea mai de seamă, care a ilustrat epoca aşa de strălucită a 
lui Brâncoveanu, a fost unchiul său din partea mamei, stolnicul Constantin 
Cantacuzino. Stolnicul a fost nu numai inspiratorul politicii, condusă cu atâta 
prudenţă, dar şi sfetnicul preţios pe tărâmul vieţii culturale. A fost un scriitor 
de largă şi profundă cultură, care prin erudiţia lui poate fi aşezat alături de 
Dimitrie Cantemir. 

Stolnicul Constantin Cantacuzino era fiul postelnicului Constantin 
Cantacuzino, scoborâtor din împărații bizantini şi stabilit în Muntenia în prima 
jumătate a veacului al XVII-lea. 

Postelnicul Constantin Cantacuzino, după sugrumarea tatălui său la 
Constantinopol, din porunca sultanului Selim I, fugise cu toată familia în 
insula Creta, stăpânită atunci de venețieni. Acolo, familia, dobândind cu 
vremea iertarea de la Poartă, se întoarce la Țarigrad şi de acolo, cei cinci frați, 
împăr-țindu-şi averea părintească, se despărțiră şi se risipiră în lume. Unul din 
ei rămase în Constantinopol; doi - Toma şi Iordache, protectorii lui Miron 
Costin -— s-au aşezat în Moldova, iar Constantin a venit în Muntenia, unde, pe 
vremea lui Matei Basarab, ajunge postelnic mare şi se căsătoreşte cu Elina, fata 
fostului domn Radu Şerban Basarab. Din această căsătorie s-au născut şase 
băieți şi şase fete, care toţi şi toate fură căsătoriți cu cei mai de seamă 
reprezentanți şi reprezentante ale feoierimii pământene. 

Stolnicul Constantin Cantacuzino s-a născut pe la 1650 şi este al treilea 
dintre cei şase băieți. E probabil că primele cunoştinţe le-a dobândit de la un 
dascăl grec, pe care familia îl ținea în casă pentru instrucția copiilor. Copilăria 
lui, petrecută în mijlocul urii desfăşurată de luptele dintre partidele boiereşti, a 
fost turburată de zbuciumul familiei. Avea abia vreo 9 ani, când furtuna începu 
să se dezlănțuie asupra neamului său. 

Am expus mai sus peripețţiile dramatice ale intrigilor şi prigoanei 
îndreptate împotriva Cantacuzenilor care au dus la omorârea postelnicului. 

După sugrumarea postelnicului în mănăstirea Snagov, familia, temându- 
se ca nu cumva, în atmosfera urilor şi a luptelor dezlănțuite, să fie primejduită 
şi soarta stolnicului, hotărî să-l depărteze de ţară, trimițându-l pentru 
desăvârşi-rea studiilor în capitala Imperiului Otoman. 

În primăvara anului 1665, stolnicul pleca din Bucureşti, cu alaiul care 
ducea ploconul haraciului cuvenit Porții şi, la 12 martie, soseşte în Adria-nopol 
— „Odrii”, cum notează el în carnetul său de student, care, din fericire, ni s-a 
păstrat. După o scurtă călătorie în Constantinopol, tânărul Cantacuzino începu 
„tare spudia cărţii”, cu dascălul Chir Dionisie, un călugăr din metohul 
Ierusalimului. Dar tânărul spudeu n-a avut parte să se bucure multă vreme de 
luminile povățuitorului său, căci Dionisie, ducându-se la Țarigrad, este prins 
de moartea care-l păştea din urmă (la 12 mai 1666). Rămas fără dascăl, 
Constantin Cantacuzino pleacă atunci la ConstantinopoL. Îl găsim pe lângă 
capuche-haia țării, Lascarache Roset. Probabil cu sfatul acestuia, el îşi găseşte, 
la sfârşitul lui octomvrie, un nou povățuitor, în ieromonahul Gherasim 
Cretanul, un mare cărturar, care, ales mai târziu mitropolit al Filadelfiei, a fost 
superiorul bisericii grecilor din Veneţia de la 1680-1685. Învățăturile la acest 


nou profesor se termină însă curând. La 10 ianuarie, stolnicul pleca să-şi 
desăvârşească instrucția spre țărmurile de lumină ale Italiei, la Padova. 

Padova fusese în tot cursul Evului Mediu şi în timpul Renaşterii cetatea 
luminii, „scaunul şi cuibul a toată dăscălia şi învățătura, cum era într-o vreme 
Athina”, spune Miron Costin. Renumele ei şi profesori ca Piccolomini, 
Cremonini, Pompanazzi, Gulielmini, Galeo Galilei (1610), atrăgeau studenți — 
cum atrage azi Parisul-din toate colțurile Europei: din Franța, din Germania, 
din Ungaria, din Polonia, din limanurile greceşti. Acolo, studenții, împărțiți în 
corporații zgomotoase, ascultau prelegeri savante, găseau biblioteci bogate cu 
nenumărate cărți rare, anticari cu manuscrise prețioase şi, afară de acestea, 
dădeau peste o viață vioaie, veselă, zburdalnică, cu serbări fastuoase, cu jocuri 
cavalereşti, cu reprezentări teatrale, cu baluri mascate în zilele de carnaval. 

Spre acest liman de lumină şi tinereţe pleca, în ianuarie 1667, cel care 
avea să ajungă mai târziu sfetnicul cel mai prețuit al lui Constantin Brânco- 
veanu şi cea mai de seamă personalitate a culturii româneşti din a doua 
jumătate a veacului al XVII-lea. O întâmplare fericită ne-a păstrat, după trecere 
de atâta vreme, jurnalul de călătorie al tânărului vlăstar al boierimii româneşti. 

Din el aflăm că a pornit din Constantinopol cu un caic până la insula 
Halelii, unde s-a îmbarcat pe corabia „Madona del Rozario” sau „Corona Aurea”. 
Căpitanul corăbiei, Bernard Martinenco, strecurându-se cu băgare de seamă 
printre insulele ionice, de teama piraților, îşi aduce călătorii după o luna la 
„prânzul mic” —pe o „zi frumoasă”, marți 19 fevruarie, în limanurile Veneţiei —, 
unde după ce făcu obişnuita carantină, „contumaţie”, cum zice stolnicul, 
debarcă abia la 13 martie pe uscat. 

Strălucirea Veneţiei, cu palatele ei de marmoră, cu piața San Marco, cu 
galerele aurite care soseau din largul mării, cu gondolele zvelte care lunecau pe 
canalele verzi, de la un palat la altul, trebuie să fi făcut o impresie puternică 
asupra tânărului boier român, căci el rămase două luni în cetatea lagunelor, 
vizitând palatele şi monumentele de artă. E păcat că în carnetul lui de note este 
aşa de laconic şi nu ne comunică nimic din aceste impresii; abia dacă aflăm 
dintr-o notă prizărită că a vizitat palatul Dogilor, „palatul Veneţiei”, cum îi zice 
el, din care însemnează doar inscripţiile latineşti: „Scris este în casa ce sade 
prințipul cu alalți mari, în podina casei, întâi cum intri pre uşa ceea ce stă în 
față: « Robur imperii ». Mai mergând puţin este: « Nunquam derelicta», şi iar, la 
mijlocul casei: «Reipubllcae fundamentum», iar în fundul casei aceasta: « 
Gubernatores libertatis »,. 

Mentorul său, pe timpul cât a stat în Italia, a fost Pana Pepano, unul din 
grecii levantini stabiliți în Veneţia, dar care avea legături şi rudenii în Țara 
Românească. Un Dona Pepano, stabilit în Muntenia, lăsă mai târziu, în sept. 
1677, un testament, tradus în româneşte de însuşi stolnicul Const. 
Cantacuzino, „din mare prietenie şi iubire”, prin care dăruia o parte din averea 
sa mănăstirii de pe Mostiştea, zidită de eL. În aprilie. Pana Pepano îl conduse la 
Padova, împreună cu un camarad de studii, Necula al lui Bubuli. Aci, tânărul 
Constantin Cantacuzino se instala cu pensiune completă, în casa unui preot 
catolic, Alvisio Florio, plătind câte 15 galbeni pe lună. După un an se mută însă 
în casa unei oarecare Verginia Romano. 


Se puse cu toată stăruința pe carte, luând lecţii în particular de la 
profesori distinşI. Începu - după cum are grijă să noteze în carnetul lui — „cu 
ajutorul prea sfințitului şi puternicului Dumnezeu”, şi „cu toată a mea mică 
putere omenească”, să învețe cu dascălul Antonio dell-Acqua, „Academicul”, 
care locuia în aceeaşi casă cu el; trecu apoi la Arsenio Kaludi, profesor şi rector 
al colegiului grecesc, zis şi cotunian, întemeiat pentru bursierii greci. Acest 
Kaludi avea legături şi cu ţările noastre, căci la 1661 închinase un Pros- 
chinatar domnului Moldovei. 

Cercetările recente ale colegului Ramiro Ortiz, în arhiva universității, 
aruncă acum mai multă lumină peste ceilalți profesori ai stolnicului. 
„Luminatul şi mult ştiutul Albanie Albanes”, profesor de logică la Universitate 
„in terțio loco”, răsplătit în 1667, când stolnicul se afla acolo, cu un salariu de 
180 fiorini. Era, ne spune un contimporan, „foarte elocvent în prelegerile sale, 
adânc cunoscător al lui Aristotel şi de o memorie prodigioasă, obişnuit să 
reproducă toate textele filosofului din memorie, spre admiraţia auditorilor săi”. 
Pentru reputaţia pe care şi-o crease, a fost distins de Republica Veneţiei cu 
titlul de comes — comite — eques D(ivi) Mărci — cavaler al sf. Marcupatronul 
republicil. În 1681, a fost ridicat ca profesor „in primo loco” şi ajunsese, în 
1681, la o frumoasă răsplată materială pentru vremea aceea, de 700 sute fiorini 
anual (stipendiul se plătea „ad personam”). În 1715, s-a îmbolnăvit de o boală 
grea şi era adus la universitate cu lectica. A murit în 1717, fiind înlocuit cu lon 
Cigala. De la Albanius Albanesius, Constantin Cantacuzino învaţă logica, 
psihologia şi fizicA. În sfârşit, ultimul profesor menţionat în caietul de studii al 
stolnicului, „Bonovici”, adică Valeriano Bonvi-cino, care pe vremea aceea era 
plătit cu 360 de fiorini de la universitate, era într-adevăr profesor de filosofie 
extraordinară la gimnaziul paterin. El completă învățătura tânărului român cu 
lecţii de matematică, geometria lui Euclid şi astronomie, sau, cum notează el în 
carnet: „matematicA. Adecă den partea matematecii gheometna, care sunt 
studiile Iu Efclid, şi dent'altă parte sfera care să fie armularis, care este a țoaței 
lumi”. 

Notele lui de studii menţionează şi o listă a cărților pe care le cumpărase. 
Erau, alături de gramaticile şi dicționarele de şcoală, operele clasicilor: Homer 
(Iliada şi Odiseea), Aristotel, Lucian, Virgiliu, Horaţiu, Terenţiu, Martial, 
Valeriu, Maxim Quintus Curtius, logica de Cesar Cremonini, pe lângă unele 
cărți care făceau atunci senzație, ca: Istoria dogilor venețieni. 

În anul 1668, după ce petrecuse trei ani şi jumătate de studii printre 
străini. Constantin Cantacuzino se întorcea prin Viena în ţară, aducând cu el 
din Veneţia, unde întâlnise pe Grigore Ghica, scrisorile în care acesta 
destăinuia pe boierii care urziseră uciderea tatălui său. Cu acestea el se 
înfățişă, alături de mama şi de fraţii săi, în divanul lui Antonie-vodă şi astfel 
izbutiră să reabiliteze amintirea tatălui lor şi să obţină condamnarea lui Stroe 
Leurdeanu vornicul. În cele din urmă, fu călugărit. 

Dar zilele senine nu durară mult, căci, venind în a doua domnie Grigore- 
vodă (1672-'1674), porni din nou urgia împotriva familiei CantacuzinO. Între 
întețători era şi Stroe Leurdeanu, care fugise din mănăstire şi ieşise în 
întâmpinarea domnului la Adrianopol. Fraţii Cantacuzino, afară de Şerban, 


atunci pribeag, fură prinşi, închişi şi osândiţi să fie bătuţi la tălpi în fiecare zi. 
O săptămână încheiată primiră astfel o sută de lovituri cu vergi lungi şi verzi. 
Constantin, care era un tânăr de vreo 18-19 ani, înduioşat de suferințele 
fratelui său mai mic şi mai plăpând, se rugă să i se dea lui loviturile destinate 
fratelui, ceea ce se şi făcu. Constantin rabdă cu stoicisim bătaia> fără să scoată 
un geamăt, fără să verse o lacrimă. Acest act de mărinimie şi de demnitate a 
mişcat adânc pe contimporanii săi şi Del Chiaro îl culegea, mulți ani mai târziu, 
de la boierii care fuseseră martori la această scenă. 

Din urgia lui Ghica, scapă prin mijlocirea fratelui său. Şerban. Acesta 
ajunsese la Constantinopol şi izbutise să trimită în Bucureşti un agă turc, cu 
porunca de a fi puşi în libertate frații Cantacuzino. Scăpat din ghearele 
domnului. Constantin pribegi tocmai în Creta, spre a se feri de intrigile aceluia, 
care pusese la bătaie, pe capul lui, 200 de pungi. 

După mazilirea lui Grigore Ghica, Constantin fu rechemat în ţară de 
Duca-vodă şi trimis într-o misiune, dar în 1676, oprit în drumul spre 
Mărgineni, unde trebuia să se întâlnească cu ceilalți frați, la praznicul pe care 
familia îl dădea săracilor de Sf. Nicolae, fu arestat şi închis la Cocăreşti, dar 
liberat în curând. 

Furtuna dezlănțuită împotriva familiei Cantacuzino se potoli abia în 
1678, cu urcarea pe tron a lui Şerban CantacuzinO. În domnia fratelui său, 
stolnicul, ocupând locul de frunte în divanul țării, găsi şi liniştea şi răgazul 
necesar ca să se ocupe cu studiul şi să dea ajutorul prețios fraților Greceanu la 
traducerea Bibliei. 

Punctul culminant al activităţii sale politice îl atinge însă stolnicul în 
timpul domniei nepotului său de soră, Constantin Brâncoveanu. 

Del Chiaro ne spune că, după moartea lui Şerban Cantacuzino, poporul a 
început să aclame pe străzile Bucureştilor pe stolnicul Constantin Cantacuzino, 
dar acesta, temându-se să nu atragă asupra lui şi a ţării urgia Porții, a refuzat 
cu hotărâre, cedând locul nepotului său de soră. Stolnicul a rămas însă până la 
sfârşitul domniei lui Brâncoveanu, sfetnicul lui cel mai prețios. „Principele 
Brâncoveanu acorda Cantacuzinilor — spune Del Chiaro — cele mai de seamă 
demnități şi păstra un respect deosebit pentru cei doi unchi ai săi, Constantin 
şi Mihail, fraţii lui Şerban.” 

Un cronicar contimporan ne încredințează că „de multe ori şi noi am 
auzit pre Constantin-vodă zicând: că eu tată n-am pomenit, de vreme ce am 
rămas mic de tată, fără cât de dumnealui, tata Costandin l-am cunoscut 
părinte în locul tătâne-meu, şi altele ca acestea”. 

Această afecțiune deosebită pe care domnul o păstra unchiului său era 
desigur crescută şi prin stima pentru cultura lui întinsă şi pentru larga 
experiență de lucruri şi de oameni, dobândită în călătoriile aceluia prin 
Occident. 

Stolnicul avea în familia lui Brâncoveanu un rol aşa de important, încât 
el ținea locul tatălui, în împrejurările în care acesta nu putea fi de față. Astfel, 
în toamna anului 1712, când fiica lui Brâncoveanu, Măria, lua în căsătorie pe 
domnul Moldovei, Duca-vodă, învățatul stolnic conduse pe tânăra mireasă şi pe 
mama ei, doamna Marica, la laşi, „unde boierimea a două țări nuntiră cu mari 


pohvăli şi podoabe şi cu feluri de feluri de muzice şi cu pehlivanii de mare 
mirare.” 

Şi în afacerile politice, stolnicul e sfetnicul cel mai prețios şi omul de 
încredere al domnului. Del Chiaro ne încredințează că secretarii lui 
Brâncoveanu „erau puşi sub ordinele lui Constantin Cantacuzino, care dirija 
toată corespondența”. 

Un epigrafist englez, care îndeplinea misiunea de duhovnic al companiei 
engleze din Smirna şi care însoțea pe ambasadorul Angliei, în drumul spre 
Londra, ne spune şi el despre stolnic că „este foarte priceput în politică. 
Domnitorul ascultă de poveţele sale, care sunt totdeauna izvorâte din grija 
cinstei şi a interesului țării”. 

În vremurile de mare cumpănă, care cereau multă perspicacitate, 
stolnicul era omul pe care se sprijinea Brâncoveanu. În 1691, cândgeneralul 
Heissler intrase cu catanele în țară, misiunea delicată, care cerea multă 
discreție şi multă abilitate, de a aduce pe tătari împotriva nemților, fu 
încredințată lui Constantin Cantacuzino. Prin mijlocirea acestuia, Brâncoveanu 
se afla în corespondenţă cu Sobieski, regele Poloniei, şi cu comandanții oştirilor 
imperiale: cu Veterani şi cu contele bolognez, general Marsigli, un erudit, care, 
pe iângă informaţii politice, cerea de la stolnic şi lămuriri istorice privitoare la 
Ţările Româneşti. 

Din nenorocire, relaţiile dintre domn şi unchiul său se răciră cu timpul. 
Contimporanii acuză pe stolnic şi pe frații săi, că ei, care cunoşteau secretele 
cancelariei domneşti, ar fi adus la cunoştinţa Porții legăturile cu creştinii şi ar fi 
urzit căderea lui Brâncoveanu, venită pe neaşteptate, ca un trăsnet. 

Din documentele timpului nu vedem clar până la ce punct această 
învinuire, pusă în circulație de duşmanii Cantacuzenilor, este întemeiată. Poate 
cândva, arhivele din Constantinopol să arunce mai multă lumină asupra 
acestei ă lămurească dacă bunăoară N. Mavrocordat, care era pretendent la 
scaunul principatelor române şi care a acreditat în Muntenia zvonul despre 
vinovăția stolniculuil, a avut sau nu şi el vreun amestec în detronarea lui 
Brâncoveanu şi a lui Ştefan Cantacuzino. Din documentele publicate, însă, 
până acum se vede că ițele intrigilor împotriva lui Brâncoveanu fuseseră țesute 
peste hotare. 

Încă din 1710, ambasadorul francez la Varşovia, Polignac, înştiința pe 
rege că „se spune din Viena că în hârtiile generalului Veterani s-au găsit probe 
de corespondenţă pe care o întreținea de mult cu Hospodarul Valahiei şi că au 
fost trimise ordine tătarilor ca să-l prinză”. 

La 24 ianuarie 1711, Des Alleurs, ambasadorul Franţei la Constantino- 
pol, într-un raport trimis regelui său, înştiințează că un trimis al lui Rakotzi, 
baronul Talaba, care fusese în Moscova, adusese Porții veşti că Brâncoveanu, 
ca şi domnul Moldovei, intraseră în legături cu Petru cel Mare şi stăruiau de 
acesta să deschidă lupta împotriva turcilor, pentru a-i elibera de stăpânirea 
păgână şi că ei se ofereau să-i dea ajutor. Totodată, el sfătuia pe turci să nu se 
încreadă nici în Brâncoveanu, nici în CantacuzinO. Întrebat de marele vizir, ce 
crezământ se poate da baronului Talaba, ambasadorul francez care-l 
prezentase răspunse că este desăvârşit de cinstit, „parfaitement honete'% şi că 


merită toată încrederea. Lupta de la Stănileşti, cu trecerea lui D. Can-temir de 
partea lui Petru cel Mare, cu fuga lui Toma Cantacuzino în tabăra rusească, au 
pecetluit definitiv soarta lui Brâncoveanu. 

Era în săptămâna Patimilor, când domnul se pregătea să serbeze, după 
datina străbună, Pastile. Un capegiu împărătesc, ales de marele vizir într-adins 
dintre prietenii lui Brâncoveanu, fu trimis la Bucureşti. Primit la curte în marea 
sală de audiențe, turcul, după ce refuză invitaţia domnului de a se aşeza pe 
scaun, scoate o năframă de mătase neagră şi o aruncă pe umărul domnului, 
strigând: „mazil”. Brâncoveanu, surprins, încercă să protesteze şi vroind să se 
aşeze pe scaun, turcul îl împinse cu brutalitate, zicându-i că locul lui nu mai 
este pe tron. 

Fură chemați boierii şi mitropolitul, şi, în auzul lor, se citi firmanul prin 
care Brâncoveanu fu declarat, cu toată familia lui, hain. Apoi domnul şi ai săi 
fură conduşi şi închişi în apartamentele palatului. Trei zile mai târziu, boierii şi 
mitropolitul fură adunaţi ca să aleagă un nou domn, în prezența capegiului. 
Acesta, întrebând cine este marele spătar Ştefan Cantacuzino, puse mâna pe 
umărul lui şi-l declară domn. Astfel, fiul solnicului ajunse domn în locul 
vărului său. 

Del Chiaro, povestind aceste evenimente, relatează o scenă într-adevăr 
dramatică. Pe când Brâncoveanu, detronat, stătea sub pază, în apartamentele 
sale, cu toți ai săi, zbătându-se în prada unor gânduri triste, „încât — spune 
florentinul — plângeau de compătimirea lor şi persoanele care, din curiozitate, 
intraseră în odăile lor”, în sala cea mare a palatului, Ştefan, fiul stolnicului, 

1 CF. Cronica lui Radu Popescu, în Magazin istoric pentru Dacia, IV, p. 
37. Radu Popescu acuză pe stolnic că a mărturisit unui capegiu venit să 
mazilească pe fiul său, că el, stolnicul, ar fi otrăvit pe frații săi: Şerban şi 
Iordache spătarul şi că el ar fi dat pe Brâncoveanu în mâna turcilor, când 1-a 
văzut „că se alcătuieşte cu muscalii”. Capegiul le-a „spus vezirului şi altor 
meghistani, de le-au auzit mulți oameni de credință, mai vârtos lanache 
dragomanul, fratele măriei-sale lui Nicolae-vodă, carele ajungând mai pe urmă 
şi domN. Aicea în ţară, au mărturisit către toţi boierii cum au auzit pe acel 
capegiu.” urcat pe tronul de catifea roşie, în sunetul muzicilor şi în bubuitul 
tunurilor, primea omagiul de închinare al boierilor, cu sărutul mâinii. 

După ce primi omagiile boierilor, Ştefan Cantacuzino trecu în 
apartamentele vărului şi naşului său, unde, cu o falsă modestie, îi spuse că a 
rămas surprins de neaşteptata şi nedorita lui întronare şi îşi exprimă părerea 
de rău pentru cele întâmplate, lăudând calitățile domnului al cărui loc îl lua. 

Secretarul de limbi occidentale al lui Brâncoveanu, care a fost martor la 
această întrevedere, ne spune că noul domn stătea în picioare, pe când 
Brâncoveanu, care stătea cu cuca în cap, îi răspunse cu politețea lui obişnuită 
că e mai bine că domnia a fost încredințată lui, decât unui străin. 

Când, a doua zi, în Vinerea Mare, pe înnoptate, pe la ceasurile 9, porni 
din palat alaiul care ducea spre drumurile morții pe Brâncoveanu, cu doamna, 
cu cei patru feciori, cu ginerii şi soția celui mai vârstnic dintre copii, Ştefan 
Cantacuzino îi conduse cu capul descoperit până la caretă. Pe scara palatului, 
Brâncoveanu, cuprins de îndoieli şi presimţiri, îi spuse aceste fatidice cuvinte: 


„Finule Ştefane, dacă aceste nenorociri sunt de la Dumnezeu pentru păcatele 
mele, facă-se voia Lui. Dacă însă, sunt rodul răutății omeneşti pentru pieirea 
mea, Dumnezeu să ierte pe duşmanii mei, dar ei sa se păzească de mâna 
grozavă şi răzbunătoare a lui Dumnezeu.” 

Şi judecata divină n-a întârziat. 

Ştefan Cantacuzino, care avea planuri mari — ne încredințează Del 
Chiaro, care a continuat să funcționeze şi mai departe ca secretar domnesc — se 
ducea cel puţin o dată pe săptămână la tatăl său, stolnicul Cantacuzino* cu 
care se sfătuia până la miezul nopții. Sub inspiraţia tatălui, el continuă politica 
de apropiere față de creştini, dar aceasta îi fu fatală, căci duşmanii îl pândeau 
din umbră şi pe el. 

Pe pragul de a începe războiul cu venețienii pentru Moreea, turcii trimit 
un capegiu, care soseşte în Bucureşti, la 21 ianuarie, fără ca agenții din 
Constan-tinopol ai domnului să fi prins de veste. Crezând că turcul a venit 
pentru luarea tributului, domnul chemă în grabă pe cumnatul său, Radu 
Dudescu, marele spătar, şi pe marele vistiernic şi le porunci să pregătească 
suma haraciului. A doua zi de dimineaţă, turcul se înfăţişează la curte şi predă 
domnului un firman împărătesc. Domnul ia firmanul şi — potrivit protocolului 
vremii — îl sărută, îl duce la frunte şi apoi îl trece lui divan-efendi, ca să-) 
citească. Firmanul aducea la cunoştinţa țării că Ştefan Cantacuzino, care a 
domnit îndeajuns, este înlocuit cu Nicolae MavrocordaT. În acelaşi timp, se 
poruncea principelui Ştefan Cantacuzino să se ducă la Constantinopol, unde va 
trăi în tihnă, din mila măriei sale sultanul. Domnul, neînțelegând motivele 
mazilirii sale, pleacă chiar în ziua următoare, după amiază. Bătrânul stolnic, 
hotă-rât să împărtăşească soarta fiului său, îl însoţeşte pe drum, împreună cu 
nenorocita doamnă şi cu cei doi copii ai domnului. 

La Constantinopol se îngăduie expatriaţilor să locuiască în palatul 
domnesc, care era proprietatea țării. Aci, vin să-i vadă prieteni creştini şi turci, 
care se întrec să le făgăduiască sprijinul lor şi să le reaprindă nădejdea redo- 
bândirii tronului. Dar duşmanii nu dormeau. Vrăjmaşii neîmpăcațţi din țară 
interceptaseră scrisorile domnului către generalul comandant al Transilvaniei, 
şi cum aceste scrisori nu conţineau destule capete de vinovăţie, ei ticluiră o 
traducere grecească cu adaose agravante. Această scrisoare fu fatală. Domnul 
mazil şi bătrânul său tată fură închişi la Başbachiculi;, de acolo conduşi în 
carcerele de la Bostangi-Başi, unde, în ziua de 7 iunie - duminica Sf. Treimi — 
la ora 4 din noapte, fură spânzurați. Capetele lor tăiate, golite şi umplute cu 
câlți, fură trimise spre încredințare marelui vizir, care se afla atunci la 
Adrianopol. 

Astfel se încheie o pagină sumbră, de patimi, de ură şi de sânge, din 
istoria Munteniei. 

ACTIVITATEA LITERARĂ A STOLNICULUI CONSTANTIN CANTACUZINO. 

Prin călătoriile şi studiile sale, stolnicul Constantin Cantacuzino îşi 
formase o cultură temeinică, pe care i-au recunoscut-o şi prețuit-o toţi cei care 
au venit în contact cu el: pământeni ori străini. 

Epigrafistul şi duhovnicul englez Edmund Chisthull, care a fost oaspetele 
lui Brâncoveanu, împreună cu lordul Paget, ambasadorul britanic la Constanti- 


nopol şi care a cunoscut de aproape pe stolnic, ne-a transmis despre el 
următoarea impresie: „Unchiul domnitorului, Constantin Cantacuzino 
stolnicul, este un om în vârstă, care a călătorit prin multe țări ale Europei. Este 
foarte inițiat în controversa religioasă a bisericii țării sale, precum şi în multe 
ştiinţe profane”. 

Un alt contimporan, Gherasim de Alexandria, ne vorbeşte şi el de „întru 
tot vestitul Constantin, mai denainte marele stolnic, carele cu frumuseţe ai 
prea înţelepţii şi dumnezeieştii lui înțelepciuni luminează toată politiia”. 

Aceeaşi impresie ne-au transmis-o şi cărturarii pământeni contimporani. 
Fraţii Greceanu, în prefața pusă la traducerea Mărgăritarelor lui loan Hrisosto- 
mul, mărturisesc că au avut pentru „nevoinţele” lor ca „îndreptătoriu” pe „prea 
înțeleptul Constandin Cantacuzino, biv vel stolniC. La ceale mai adânci 
filozofeşti şi bogosloveşti noknata ce s-au aflat, pre dumnealui, ca pre un epi- 
stimon şi ştiutoriu, l-am avut lumină şi dezlegare întru toate”. 

Stolnicul conducea cancelaria lui Brâncoveanu. Secretarii domneşti 
stăteau sub ascultarea lul. În această calitate, el intră în corespondență cu 
regele Sobieski, de la care primeşte scrisori; cu Veterani, comandantul 
armatelor imperiale, şi cu generalul de origine bologneză, contele Marsigli. 
Corespondenţa stolnicului cu generalul conte, Luigi Ferdinand Marsigli, a fost 
mai rodnică pentru cultura noastră. Marsigli, după ce studiase la Padova şi 
trecuse prin diplomaţia venețiană din Constantinopol, intrase în armata 
germană, luase parte la campania imperialilor contra turcilor, căzuse în robia 
paşei din Timişoara, petrecuse, ca rob, legat în lanţuri, luni întregi, într-un 
bordei bosniac şi, în cele din urmă, răscumpărat cu bani venețieni, ajunsese 
general în armata imperială. În această calitate, a luat parte la luptele contra 
turcilor, a intrat cu generalul Heissler în Bucureşti, a venit de mai multe ori cu 
solie la curtea lui Brâncoveanu, unde a fost bine primit şi, în aceste 
împrejurări, a avut desigur prilejul să cunoască de aproape pe stolnicul 
Cantacuzino, care-şi făcuse cultura în Italia, tot la PadovA. Între stolnic şi 
contele Marsigli s-a legat o corespondenţă interesantă privitoare la etnografia, 
limba şi istoria poporului român. 

Ni s-au păstrat chiar răspunsurile stolnicului, care au fost descoperite şi 
publicate de N. Iorga în 1901, iar, în anii trecuți, profesorul italian Carlo Taglia- 
vini a dat peste un dicționar latino-româno-ungar al contelui Marsigli. 

Activitatea RELIGIOASĂ. Stolnicul Constantin Cantacuzino a avut, cum 
s-a văzut, o largă cultură teologică şi toți cărturarii şi vlădicii greci, care se 
abăteau la curtea lui Brâncoveanu, ca pastorul anglican Chisthull, stăteau 
bucuros de vorbă cu el asupra chestiunilor subtile de dogmatică ortodoxă. La 
întrebările lui despre chestiunea atât de importantă a predestinării omului, 
care formează piatra de temelie a calvinismului, şi a altcr chestiuni subsidiare, 
care deosebesc calvinismul de ortodoxie, marele retor al patriarhiei, loan 
Cariofii, care venise la curtea lui Brâncoveanu, a scris un tratat: TEyxEL_ 
piSvou 7tepi twcov ărcopicov x«i Mctegov. (Manual despre câteva nedumeriri şi 
soluiiuni). Deşi acest manual a fost atacat de patriarhul Dosoftei al 
Ierusalimului, totuşi el a fost tipărit după stăruința lui Brâncoveanu, la 
Snagov, în 1697, de Antim Ivireanu şi a fost tradus apoi în limba română, cu 


întrebările stolnicului. Stolnicul a tradus apoi din greceşte câteva rugăciuni: 
„Molitvă cătră Dumnezău Savaoth, foarte de folos scoasă de pe grecie pre limba 
românească de dumnealui Cantacuzino stolnicul”. În sfârşit, la luminile de 
grecească şi de cunoştinţe dogmatice ale stolnicului recurgeau traducătorii 
religioşi ai epocii lui Brâncoveanu, ca bunăoară frații Greceanu: „însă la cele 
mai adâncl. Noimata pre dumnealui l-am avut lumină ca pre un episti-mon”. 

Preocupările principale ale stolnicului s-au îndreptat, cu deosebire, în 
domeniul geografiei şi al istoriografiei naționale. 

Opera geografică a stolnicului. Răspunzând la informaţiile geografice, 
cerute de contele general Marsigli în 1694, stolnicul Constantin Cantacuzino 
făcea, în încheiere, următoarea observaţie: „Câteodată, privind mapele acestor 
provincii, îmi displace să văd că au fost făcute cu mare osteneală şi cheltuială, 
dar apoi nu cu puține greşeli, atât în aşezări, cât şi la râuri, la cetăţi şi, ceea ce 
e mai rău, la nume. Tac despre alte provincii şi regate. O Deus bone, câte 
greşeli vor fi fiind!” 

Mai târziu, scriind regelui Sobieski, care se angaja să atace pe turci 
pentru a libera creştinătatea subjugată, stolnicul făgăduia să trimeată o hartă 
mai bunădecât aceea procurată de generalul conte Marsigli. Harta la care lucra 
stolnicul a apărut imprimată în tipografia Seminarului grec din Padova, prin 
grija lui Hrisant Notară, în 1700. 

Harta stolnicului, în lungime de 132 cm şi în lățime de 64 cm, cu 
indicaţiile geografice în greceşte şi latineşte, a fost descoperită în anii din urmă, 
de consulul D. Dimăncescu, la Londra, în British Museum. Existenţa ei ne era 
însă cunoscută dintr-o reproducere micşorată — cu traducerea în limba italiană 
a numelor geografice — adăogată de Del Chiaro la sfârşitul operei sale Istoria 
delle moderne rivoluzzioni della Valachia, apărută la Veneţia, în 1718. 

Harta stolnicului, studiată pe larg de C. C. Giurescu, are sus în colțul din 
stânga, într-un medalion, portretul lui Constantin Brâncoveanu; alături, 
legenda în limba greacă; în mijloc, stema ţării: corbul cu crucea în gură şi, în 
colțul din dreapta, legenda în limba latină. Jos, în colțul din stânga, sunt 
notate dealurile cu vinuri bune, iar în cel din dreapta semnele grafice 
întrebuințate, care sunt cele obişnuite în cartografia timpului. Din legenda 
hărții aflăm că ea a fost întocmită după „descrierea şi forma foarte exactă pe 
care a făcu t-o prea nobilul, prea învățatul şi prea înțeleptul boier stolnicul 
Constantin Cantacuzino, spre folosul doctorului şi filosofului loan Comnen” şi 
că a fost tipărită pentru întâia oară, cu litere greceşti, de Hrisant Notară, 
presbiterul şi arhimandritul scaunului patriarhal din Ierusalim. 

Ea e dedicată principelui Constantin Brâncoveanu. Harta înseamnă 
precis: munții, dealurile şi pădurile, Dunărea cu insulele ei, râurile, bălțile şi 
lacurile, podgoriile vestite, localităţile cu bogății minerale, mănăstiri de călugări 
şi de maici-73 la număr-frontierele țării cu cele trei raiale: Turnul-Măgurele, 
Giurgiu, Brăila; hotarele judeţelor şi, în sfârşit, rămăşiţele arheologice ca: valul 
lui Traian, podul lui Traian. 

Este, precum se vede, o hartă amănunţită, de cel mai mare interes 
pentru geograf şi pentru istoric. Din harta stolnicului se vede, de exemplu, că 
hotarele care despărţeau județele erau cu totul altele pe vremea lui 


Brâncoveanu decât cele de azi. Judeţul Mehedinţi se întindea până aproape de 
Craiova şi cuprindea în sine şi oraşul Calafat. Vlaşca se întindea spre nord, 
având între altele: mănăstirea Cobia din Dâmbovița şi Răteştii din Argeş. Harta 
stolnicului mai notează apoi o serie de oraşe, azi scoborâte în starea de comune 
rurale (Cerneţii, vechea capitală a județului Mehedinţi; Brâncovenii din județul 
Romanați; Hodivoaia din Vlaşca etc.); altele, ca oraşul de Floci, de la gura 
Ialomiţei, distrus în războaiele din secolul al XVIII-lea. 

Harta stolnicului a fost folosită în lumea grecească şi cunoscută de 
geografii Occidentului. Astfel, profesorul lui D. Cantemir, Meletie, ajuns mai 
târziu mitropolit de Arta, într-un tratat de geografie generală, citează „harta 
geografică a Valahiei publicată de Constantin stolnicul Cantacuzino”. Şi marele 
geograf francez D'Anville, într-un memoriu publicat în 1771 în Recueil de 
l'Academie des inscriptions et Belles Lettres, despre popoarele care locuiesc 
Dacia lui Traian, se sprijină pe harta stolnicului. 

Opera istoricA. Înaintea stolnicului, Miron Costin dăduse câteva note 
geografice despre Moldova, dar stolnicul este cel dintâi român care ne-a dat o 
hartă a ţării sale, executată după toate cerințele ştiinţifice ale timpului şi 
superioară, din toate punctele de vedere, celor puse în circulaţie de străini. 

Stolnicul petrecuse o parte din anii copilăriei sale în Moldova, preocupată 
pe atunci de problema originii romanE. Împrejurările vieţii sale îl aduseseră în 
mai multe rânduri în Moldova, între altele în 1693, când însoţise la laşi pe soția 
lui Brâncoveanu şi pe domnița Măria, fiica lui Brâncoveanu, care se căsătorea 
atunci cu domnul Moldovei, Constantin Duca. Cu prilejul acestei nunţi, care a 
durat trei săptămâni, stolnicul a venit în contact şi cu Nicolae Costin, cumnatul 
mirelui. 

În aceste călătorii ale sale în Moldova, Constantin Cantacuzino a dat 
peste cronica lui Grigore Ureche, în compilaţia lui Simion Dascălul, şi indignat 
şi el, ca toți contimporanii săi din Moldova, a urzit, ca să restabilească, pe 
temeiuri adevărate, trecutul, o Istoria a Ţării Rumâneşti, întru care să coprinde 
numele ei cel dintâiu, şi cine au fost lăcuitorii alunce, şi apoi cine a mai 
descălicat şi a stăpânit până la vremile de acum, cum s-au tras şi stă. 

După o introducere, în care arată dificultăţile pe care le întâmpină în 
reconstituirea evenimentelor istorice, introducere care cuprinde o judicioasă 
critică a izvoarelor istorice utilizate (letopiseţele: încurcate; povestirile oamenilor 
bătrâni variază; cântecele bătrâneşti: făcute pentru laudă; hrisoavele interne: 
împrăştiate), el trece la primul capitol, tratând despre „numele acestei țări din 
vechime, cum îi era şi cine o stăpânia”. 

Cu o informație bogată, el vorbeşte aci despre geţi şi daci, despre luptele 
dacilor cu romanii şi despre izbânzile lor sub regele Boerebista. 

Capitolul al II-lea, despre „Traian Ulpie” şi luptele lui cu dacii, este mai 
bine informat decât capitolul respectiv din cronica lui Miron Costin. Pe când 
Miron Costin confundă cele două războaie ale lui Traian cu dacii într-unui 
singur, pe care-l aşază în Dobrogea, stolnicul Constantin Cantacuzino, care 
utilizează izvoare bizantine necunoscute lui Miron Costin, reconstituie 
războaiele dacice mai precis şi cu amănunte interesante pentru cititorii vremii 
sale. 


Povesteşte urcarea lui Traian pe tronul Romei, amintind anecdota că 
acesta ar fi spus pretorului, când i-a predat sabia: „pentru mine slujeşte-o până 
dreptele (cele drepte) fac, iară nedireptele de voi face, împotriva mea tu o 
întoarce”. Arată apoi faptele mari pe care le-a săvârşit pentru slavă şi prin care 
şi-a întrecut înaintaşii. Pomeneşte de „drumurile mari de piatră”, de „şanțurile 
groaznice”, şi se opreşte mirat, ca şi Miron Costin, asupra troianului: „şanţuri 
groaznice trăgea, pe unde mergea şi umbla, precum şi până astăzi se văd şi la 
noi aici în țară, cărora încă troianuri le zicem, rămânând de atuncea den om în 
om acel nume, carele se trage şi până astăzi.; acesta este adevărul; că de 
oştirea acelui mare împărat, Traian Ulpie, sunt ridicate acestea; şi nu numai 
aici, ci şi printr-alte ţări aşa au făcut, cum s-au zis, pentru ca să rămâie 
neamului omenesc pomenirea de mari şi puternice faptele lui.” 

Trece apoi la războaiele lui Traian cu dacii, oprindu-se puţin asupra lui 
Decebal (Decheval), „foarte om viteaz şi meşter la ale războaieloR. Care cu mare 
putere s-au ridicat şi 16 ani năprestan cu o împărăție mare şi puternică ca 
aceea a romanilor şi-a măsurat puterile”. Spre deosebire de Miron Costin, care 
confundă cele două războaie ale lui Traian într-unui singur şi strămută 
începutul războiului în Dobrogea, stolnicul se dovedeşte a fi mai bine şi mai 
bogat informat. El reconstituie, după Zonara, primul război dacic, care a fost 
aşa de crâncen, încât Decebal, văzând că Traian se apropie de scaunul 
împărăției lui, a cerut pacea prin soli, făgăduind să predea armele, muniţiile şi 
meşterii care-i zideau cetățile. El însuşi a venit înaintea împăratului şi, 
plecându-se până la pământ, s-a închinat. Traian a făgăduit pacea şi s-a întors 
în Italia, ducând cu el solii lui Decebal, pe care, înfățişându-i în senatul roman, 
„acolo — zice stolnicul — armele şi-au lepădat şi mâinile strângându-şi în chipul 
robilor, mult şi cu multe cuvinte s-au rugat”. Astfel s-a încheiat pacea. 

Dar „Decheval!” nu se putea odihni şi, în dorința de a-şi răpune 
vrăjmaşul, a trimis pe ascuns oameni, care să se prefacă în Roma că sunt 
fugari din Dacia; să se apropie de Traian, pe care-l ştia foarte popular, şi să-l 
omoare. Pretinşii fugari sunt însă prinşi şi planurile lui „Decheval” descoperite. 
Aceasta - continuă stolnicul — a dezlănţuit al doilea război. Romanii, care nu 
îngăduiau să le stea împotrivă nici un neam văjmaş sau supus, au hotărât să 
pună capăt puterii dacilor, precum sfărâmaseră puterea Cartaginei, a 
Numanțţiei, a Ela-dei. Traian „cu toată romana putere-i s-a ridicat”, şi „venind 
până la marginile 

Dunării, din jos de Cladova”, a durat pod de piatră peste Dunăre, 
„această mare minune şi mare lucrU. Aiavea semn de nespusă putere”. Şi 
stolnicul avusese prilejul să privească de aproape ruinele podului, poate pentru 
întâiaşi dată, în acelaşi timp în care şi Miron Costin scruta „prin apa limpede a 
Dunării, pragurile podului”, adică în 1664, dată la care cei doi istorici ai 
începuturilor neamului însoțeau pe domnii lor în campania turcească din 
Ardeal, spre Uivar. Constantin Cantacuzino, care ne spune şi el că până astăzi 
şi dincoace de Dunăre şi dincolo se văd „marginile şi începăturile cum au fost”, 
iar „când scade apa la mijloc”, ies la iveală „şi alte colțuri, ca nişte picioare de 
zid”, se opreşte aci ca să ne descrie, după Tzetzes — loan Ţeţu - şi mai ales după 
Dion, construcția şi dimensiunea podului. Aminteşte şi de o inscripţie, aflătoare 


în Ardeal şi adusă probabil din rămăşiţele podului, cu următorul cuprins: 
„Providența lui August, adevăratul pontifex. Puterea romană, ce nu se supune 
sub jug, iată că răpeşte şi Dunărea”. 

Pe acest pod, Traian a trecut Dunărea şi a pornit război crâncen. 
Decebal, biruit, „a fugit, trăgându-se spre scaunul crăiei lui”, către „Beligradul 
Ardealului”, crede greşit stolnicul, căci Sarmisegetuza nu era unde e azi Alba- 
Iulia, ci era în părțile Hunedoarei. Armata romană, trecând Carpaţii, a dat foc 
pretutindeni şi a sfărâmat oştirile dacilor. Decebal însuşi, ne spune 
Cantacuzino, după unii, a fost prins şi omorât, după alţii, „şi-a făcut singur 
moarte, ca să nu cază de viu în mâna vrăjmaşilor săi”. 

După distrugerea puterii dacice şi moartea lui Decebal, Traian a pus 
mâna pe marea bogăție a regelui dac, care se afla ascunsă, o parte, „în cămările 
palatelor lui”, iar o altă parte, „scule de aur şi argint şi alte scule ce ştia că de 
apă nu se strică”, într-o grotă, pardosită cu lespezi, peste care abătuse albia 
unui râu. 

Traian, supunând astfel desăvârşit toată Dacia, ca să curme orice putință 
de răzvrătire şi să o întocmească, „au poruncit — zice stolnicul — de p rin 
prejururile biruințelor sale, de au adus romani lăcuitori de i-au aşezat aici, şi 
dintr-a sa oaste au lăsat câți au trebuit de a-i lăsa, ca să se aşeze aici, rămâind 
lăcuitori acestor țări, carii şi până astăzi să trag”.„Traian — spune el mai departe 
- au aşezat lăcuitorii romani în Dachia, cum toţi istoricii adeverează, şi aievea 
şi până astăzi în Ardeal, în multe locuri să văd în pietre scrise epigra-mata şi 
altele în numele lui, cum şi la Cluj.” în capitolul următor, „De Dachia pe scurt 
aicea iară voi mai arăta, cum zic că au fost de mare şi cu ce părți s-au hotărât”, 
stolnicul fixează - după „Filip Cloverie gheograful” — hotarele Daciei: la sud 
până la Dunăre, unde se înv ecina cu Misia; la apus cu „apa ce se cheamă 
Patisul (Tisa); la nord cu Cârpa ţii şi Prutul şi la răsărit, spune el, corectându-şi 
sursa, până la Nistru sau chiar Nipru. 

Al IV-lea capitol urmăreşte soarta Daciei după cucerirea romană: „După 
ce au aşezat Traian pre romani în Dachia, cum s-au ţinut şi până când tot aşa 
au stătut”. El povesteşte cum Traian, după ce a adus colonişti în țara cucerită 
şi a aşezat cârmuire nouă, s-a întors la Roma şi de acolo a pornit „în părțile 
Răsăritului”; a supus pe armeni şi pe părți şi s-a îndreptat împotriva evreilor, 
care s e răsculaseră. Pe drum însă s-a îmbolnăvit de idropizie şi a murit — şi aici 
e mai bine informat decât Miron Costin - la Chilichia. După moartea lui Traian, 
urmaşul său, Adrian, continuă lupta împotriva evreilor, până la nimicire. 
Stolnicul, pierzându-se aci în digresii, se opreşte îndelung, pentru a povesti 
amănunţit lupta contra iudeiloR. Întorcându-se, după un ocol cam mare, la 
subiectul său, Constantin Cantacuzino ne spune mai departe că romanii, aduşi 
în Dacia, au rămas ascultători împărăției romane, dar că în curgerea 
vremurilor, li s-a pierdut urma. „într-aceea curgere de ani până când iar s-au 
mai descoperit numele acelor lăcuitori de aici, ce să vor fi făcut şi ce să vor fi 
întâmplat nu ştiu, că nici scris, nici pomenit de alții nu aflu”. Mai târziu însă, 
locuitorii vechii Dacii apar în istorie cu numele de vlahi, şi al V-lea capitol al 
operei sale este consacrat explicării acestui nume: „Vlahii, de unde să zic vlahi, 
sau alt nume, iar mai vârtos aşa, căruia scriitorii cum le-au plăcut puindu-le 


nume, — şi mai ales de unde se trag ei”/ în acest capitol, stolnicul expune mai 
întâi părerile istoricului de origine italiană de la curtea lui Matei Corvin, Anton 
Bonfiniu, şi anume: că valahii se numesc astfel sau după numele 
comandantului roman Flacus, care cel dintâi a venit pe meleagurile dacilor, 
părere emisă de papa Pius al II-lea — Aeneas Sylvius Piccolomini — sau că 
numele vlahi le-a rămas de la numele fiicei lui Dioclețian, măritată cu loan, 
cârmuitorul Daciei de atunci; sau, în sfârşit, părerea la care se opreşte mai 
mult Bonfiniu: că numele valahilor vine de la grecescul pdM,co (= a arunca cu 
săgeata), fiindcă sunt buni arcaşi. Expunând mai departe părerile lui Carion şi 
Martin Cromer, se opreşte pe larg — ca şi Miron Costin — la Laurenţiu Toppeltin 
din Mediaş, „Sas deamintrelea, iar om învăţat şi destul umblat, carele nu de 
mult s-au pus a scrie, însă pre scurt într-o cărticeA. Latineşte.” 

El se uneşte cu Toppeltin, când acesta combate părerea lui loan 
Zamoiski, după care coloniştii romani, aduşi de Traian în Dacia, au fost ridicați 
cu toții de Galian şi aşezaţi în Misia, Tracia şi Elada, spre a păzi acolo 
fruntariile imperiului împotriva invaziei goților şi că valahii de azi sunt urmaşii 
vechilor daci, care învățaseră limba latină din convieţuirea cu romanii şi la care 
s-au adăogat cu timpul şi alți „varvari”, adunați în locurile părăsite de romani. 
Pentru a înlătura această părere - menţionează stolnicul — Toppeltin aduse ca 
dovadă numele etnic al românilor: „Până astăzi vedem şi auzim, zice ToppeltiN. 
Că de întrebăm pe un valah: ce eşti? el răspunde: rumân, adicăte: roman; ce 
numai au stricat puțin cuvântul: din roman, zic rumân, iar acelaşi cuvânt 
este”. Dar acest argument nu-i pare destul de temeinic istoricului român, 
„pentru că — observă el — vedem şi auzim astăzi pe greci aşa răspunzând: când 
îl întrebi ce este? el răspunde: romeos, adecă roman, şi mare osebire este între 
grec şi între roman. Ci numai şi ei fiind supuşi mai pe urmă romanilor, romani 
vrea să se cheme şi ei.” Această observare îi dă prilej să deschidă o lungă 
paranteză despre cultura strălucită a vechii Elade, aşa de strălucită, că înşişi 
romanii îşi trimiteau copiii să înveţe în şcolile greceşti; asupra decăderii 
grecilor; asupra stăruințţii lor în păstrarea dogmelor ortodoxe, cu toată apăsarea 
turcească, şi încheie această digresie — poate cu sufletul cuprins de pietate la 
amintirea tatălui său - cu aceste cuvinte: „Fie dar milă şi grijă şi de ei acelui 
Hristos Dumnezeului nostru, întru carele nesmintit credem, şi pentru al căruia 
nume nespuse rele şi grele trag şi pat ei şi toți câți sunt supuşi varvarei 
turceştii puteri.” 

Reluând firul discuţiei, stolnicul aduce, în sprijinul ideii de continuitate a 
elementului roman în Dacia, o serie de argumente care şi astăzi stau în 
picioare, şi anume: 

1. Nu este de crezut, argumentează el, că a putut împăratul Galian să 
ridice aşa lesne „cu totul atâta sumă şi noroade de oameni, cu case, cu copii, 
aşezaţi pe aceste locuri” de mai bine de 200 ani. Oameni întemeiaţi, cu 
gospodării întinse, nu şi-ar fi putut părăsi aşa de uşor rosturile lor de acasă. 

Argumentul acesta al stolnicului, scos din bunul simț şi din intuiţia 
vieţii, n-a apărut niciodată mai clar ca în lumina zilelor de azi, când, în uriaşa 
încleştare în care sunt prinse atâtea popoare, tehnica războiului a ajuns la o 
perfecțiune pe care cu câteva decenii în urmă n-o bănuia nimeni: tancuri şi 


care blindate, branduri, avioane în picaj, cetăți zburătoare, bombe robot. Zeci şi 
zeci de mii de tone de bombe explozive şi incendiare cad necontenit asupra 
marilor capitale, asupra oraşelor şi satelor; cartiere întregi sunt prefăcute în 
ruine sau cenuşă -— şi cu toate acestea populațiile nu-şi părăsesc total 
locuinţele. Cum erau dar dacoromânii să-şi părăsească în masă căminurile şi 
țarinile şi să treacă peste Dunăre pentru ca să facă loc hoardelor de invazie, 
care veneau călare şi se războiau cu arcul? Şi aceasta când autohtonii aveau la 
îndemână pădurile nesfârşite şi masivul prăpăstios şi împădurit al munților 
Carpaţi şi al celor Apuseni, cu atâtea piscuri greu de străbătut, cu atâtea văi 
prăpăstioase, cu atâtea peşteri adânci şi ascunzişuri prielnice! 

2. Nu este posibil ca o împărăție, aşa de întinsă ca aceea a romanilor, să 
fie redusă pentru apărarea ei, la ostaşii lăsați pentru paza Daciei. „Au doară — 
se întreabă el — cu aceşti romani numai ce era aici, vrea acel împărat, măcar şi 
alții ca eL. Să-şi ție împărăţia şi să-şi păzească ținuturile?” 

3. Cârmuitorii statelor întemeiate în vechea Dacie nu s-ar fi învoit uşor 
să-şi lase stăpânirile, pentru a se duce în locuri necunoscute. Dimpotrivă, într- 
o vreme în care autoritatea romană la Dunăre slăbise, normal ar fi fost ca ei să 
nu plece, ci să rămână singuri stăpânitori. „Au nu mai lesne era şi acelora 
atunci oblăduitori acestor locuri să nu asculte, decât moştenirile lor înțelinate 
de atâția ani să le lase şi să meargă de a să aşeza printr-alte locuri mai aspre şi 
mai seci?” 

4. Şi, în sfârşit, „nicăiri urme de ale acelora romani ce au fost în Dachia, 
ca să fie fost mutaţi cu totul într-altă parte, nu este; că de ar fi undevaşi în 
Elada, şi astăzi, au limba, au alte semne de ale romanilor s-ar vedea şi s-ar 
cunoaşte, cum şi în Ardeal, şi pe aici, şi pe unde au fost aceea, până acum 
aievea sunt”. 

Totuşi stolnicul admite că împăratul Galian şi alți împărați au ridicat, 
pentru apărarea imperiului, ostaşi şi din Dacia. Scoborâtorii acestora sunt, 
după el, cuţovlahii „cari să tind în lung de lângă Ianina Ipirului până spre 
Arbănaşi, lângă Elbasan”, unde „şi până astăzi se află, păzindu-şi limba şi 
obiceiurile”. Ei înşişi îşi zic „vlahos, adică rumân,; şi locurile lor unde lăcuiesc le 
zic Vlahia, iar țării aceştia ei îi zic Vlahia cea mare”. 

El ţine apoi de rău, în câteva pagini următoare, pe greci, fiindcă râd de 
cuțovlahi, şi încheie explicând cu umor această pornire a lor: „pentru că văzând 
şi ei pre toată altă lume râzând de dânşii şi batjocorindu-i, au stătut şi au 
obosit şi prin gunoaiele lor, ca cocoşii râcâind, părându-le că au mai rămas 
cevaşi vlagă şi de ei”. 

Dar, spune el mai departe, nu numai grecii tăgăduiesc că românii se trag 
din ostaşii aduşi de Traian în Dacia, ci şi alte popoare. Şi aduce ca dovadă 
pasajul din cronica lui Grigore Ureche, interpolată de Simion Dascălul, 
privitoare la „ijderenia moldovenilor” din hoţii trimişi de împăratul Râmului, 
craiului Laslau, în lupta acestuia cu tătarii. El se ridică hotărât, ca şi cronicarii 
moldoveni, împotriva acestei basne, care nu poate avea nici un temei istoric. 
Căci se întreabă: Ce împărat a putut fi acela, la care s-a dus Laslau craiul şi 
„care nici un tâlhar, nici un fur” să nu omoare? Şi câți ani au împărăţit el, ca 
să strângă atâta tâlhărime, cât să facă oaste cu ea? Şi cum pot tâlharii şi furii 


să întocmească stăpâniri şi să întemeieze state, care să dureze sute de ani? „Ci 
dar — încheie el răfuiala cu Simion Dascălul — să-l lăsăm la ghinda (pe Simion 
Dascălul) cum parimia de arapi este.” în ultimele două capitole, stolnicul 
urmăreşte soarta coloniştilor romani rămaşi în Dacia, care în cursul veacurilor 
s-au amestecat cu dacii şi cu alte neamuri, i-au asimilat şi au format un singur 
popor. Trece apoi la invazia hunilor, pe care îi consideră ca strămoşii ungurilor, 
pentru ca să explice împrejurările în care o jumătate din neamul românesc a 
ajuns sub stăpânire ungurească. Scrierea se încheie cu căderea Panoniei sub 
huni şi cu portretul lui Atila. 

Opera stolnicului nu are într-adevăr acea căldură comunicativă, acel ton 
familiar, care înfrățeşte sufletul boierului cărturar cu al cititorului necunoscut: 
„Puternicul Dumnezeu, cinstite şi iubite cetitoriule, să-ţi dăruiască şi mai 
slobode veacuri.”, pe care l-am subliniat în opera lui M.ron Costin. 

Opera stolnicului nu are nici acel caracter — aş putea zice de 
popularizarepe care-l are scrierea lui Miron Costin. Cronicarul moldovean, 
ridicân-du-se împotriva basnei lui Simion Dascălul, pentru a trezi în sufletul 
contimporanilor săi interesul în jurul începuturilor glorioase ale neamului, 
avusese nevoie de două capitole inițiale: unul în care să-şi lămurească cititorii 
în ce parte de lume se află Italia din care a venit Traian, altul în care să scoată 
în relief mărimea şi puterea împărăției romanE. În tot cursul expunerii, 
cronicarul moldovean se ține la nivelul cititorilor săi, mergând direct, fără 
ocoluri, către ţinta pe care o urmăreşte. Opera lui este mai unitară. Stolnicul, 
preocupat mai adânc de problema originii şi a continuității romane în Dacia, 
intră de-a dreptul în miezul chestiunii. De altă parte, mulțimea şi varietatea 
problemelor ce-i răsar în calea expunerii îl silesc să se piardă adesea în digresii 
şi detalii, care nu se încheagă unitar în opera lul. În schimb însă, stolnicul, 
care-şi făcuse studiile în Padova, unde găsise atmosfera de cultură a marilor 
umanişti ai Italiei, are un orizont de privire cu mult mai larg decât Miron 
Costin. Bun cunoscător al limbii şi culturii greceşti — pe care o deprinsese de 
copil în casa părintească - el utilizează izvoare greceşti şi bizantine ce-i 
fuseseră inaccesibile lui Miron Costin, precum: istoricul şi geograful Strabo (06 
a Chr. — 24 p. Chr.), istoricii bizantini Procopie din veacul al VI-lea, Zonaras şi 
loan Tzetzes din secolul al XH-lea. Cultura latină pe care şi-o desăvârşise în 
mediul universitar din Padova îi dăduse putinţa să cunoască nu numai 
scriitorii latini, care se ocupaseră de Traian şi cucerirea Daciei, dar şi umaniştii 
şi istoricii Occidentului, care au scris în limba latină despre originea poporului 
şi despre lucrurile noastre, ca Fia vio Biondo (1392-H63), secretar al multor 
principi italieni şi ai curţii papale; umanistul ungur de origine română, Nicolae 
Olahus (1493-1568), înrudit cu Huniade; istoricul german loan Şleidanus (loan 
Philippi din Schleide, 1506-1556); istoricul italian Filippo Buonaccorsi (1437- 
1470)-profesorul copiilor lui Casimir al IV, regele Poloniei — care a scris o carte 
despre Atila; istoricii unguri Simon de Keza, sec. XIII, Abraham Bakschay, sec. 
XVI, loan Sambucus, de origină franceză ş.A. Şi în sfârşit chiar mapele 
geografice, răspândite atunci în Occident, ca ale geografului german Philip 
Cluverius (1580-1623) sau atlasul geografilor olandezi Blau (tatăl şi fiul), 


apărute pe la jumătatea secolului al XVII-lea, fără să mai socotim izvoarele pe 
care le avusese la îndemână Miron Costin. 

Confruntând izvoare aşa de multe şi de variate pentru a stoarce din ele 
adevărul, stolnicul se comportă ca un istoric modern, căci el indică şi discută 
contradicția izvoarelor şi are grijă să indice precis sursa de unde împrumută 
ştirea: „Martin Cromer, carele de ijderenia şi de lucrurile leşilor şi de viața 
crailor lor istoreşte într-a 12 carte a lui, unde şi viața lui Cazimir craiu cel mare 
scrie. Lorenţu Toppeltin de Mediiaş, sas de amintrileA. Într-o cărticea ce-i zice 
letineşte Origines et occasus Transyivanorum, care cărticeA. O au tipărit la 
Lionul — Lyon - de Franţa, la anul 1667. Acolea dară, într-aceia (capitol) ale 
Ardealului şi lăcuitorilor lui cine sunt şi câte neamuri sunT. Zice: vlahii, zic 
unii. Mihail Reţie Neapolitanul în cartea lui de-ntâi ce scrie de craii ungureşti. 
Gulielmu Blau în Theatrum orbis terrarum.” cu ajutorul atâtor izvoare, pe care 
are grije să le citeze precis, el vede mai limpede chestiunea originii romane şi 
nu cade în greşelile de date şi amănunte în care căzuse Miron Costin. Nimeni 
până la el nu a văzut şi nu a expus aşa de clar problema obâr-şiei romane şi a 
unității neamului, în tot complexul ei. lată ce sintetic rezumă el însuşi, 
rezultatul cercetărilor sale: „Iară noi într-alt chip de ai noştri de toţi, câți sunt 
rumâni, ținem, şi credem adeverindu-ne din mai aleşii şi mai adeveriții bătrâni 
istorici, şi de alții mai încoace, că valahii, cum le zic ei, iar noi rumânii, suntem 
adevărați romani şi aleşi romani în credinţă şi în bărbăţie, din cari Ulpie Traian 
i-au aşezat aici, în urma lui Decheval, dupre ce de tot l-au supus şi l-au 
pierdut. Şi apoi şi alalt tot şireagul împăraților aşa i-au ţinut şi i-au lăsat 
aşezaţi aici, şi din-tr-acelora rămăşiţă să trag până astăzi rumânii aceştiA. Însă 
rumânii înțeleg nu numai ceştia de aici, ci şi den Ardeal, cari încă şi mai neaoşi 
sunt, şi moldovenii şi toți câți şi într-altă parte se află şi au această limbă 1, 
măcar fie şi cevaşi osebită în neşte cuvinte, din amestecarea altor limbi, cum s- 
au zis mai sus, iar tot unii sunt. Ci dar pe aceştia cum zic, tot rumâni îi ținem, 
că toți aceştia dintr-o fântână au isvorâtjşi cură.” 

Prin această largă înțelegere a problemei, prin erudiţia lui vastă, prin 
întrebuințarea critică a izvoarelor, prin claritatea planului, prin fraza lui 
încărcată şi meşteşugit întoarsă, dar plină de miez, stolnicul Constantin 
Cantacuzino se ridică deasupra contimporanilor săi şi se apropie de Dimitrie 
Cantemir. Este, se poate spune, un istoric în sensul modern al cuvântului. 

1 El se gândeşte aci la românii macedoneni, despre care vorbise înainte 
pe larg. 

Iorga poartă titlul Operele lui Constantin Cantacuzino, Bucureşti, 1901. În 
introducere, Iorga ne dă următoarele amănunte asupra raportului dintre texte 
şi asupra întocmirii ediției: „Păstrând ca bază edițiile precedente, am 
întrebuințat pentru stabilirea unui text mai bun şi mai complet, cele două 
manuscripte ale Academiei, care sunt uneori inferioare fiecare în parte. 
Variante erau la tot pasul, dar de acele variante care nu arată altceva decât 
libertăţile ce-şi luau obişnuit la noi copiştii, schimbând după plac ordinea 
cuvintelor în frază. Înlăturând şi aici orice pedanterie nefolositoare, am căutat 
numai să dau textul aşa cum aveam simțul că a trebuit să-l scrie stolnicul şi 
cu o ortografie care să reproducă pe aceea cerută în epoca lui”. Ediţia ne 
înfăţişează deci un text reconstituit. Tehnica edițiilor nu mai recomandă astăzi 
reconstituirea textelor (vezi pentru aceasta şi Jo sephBedier, în Remania, 
LIV, 1928, p. 356). Ediţia lui N. lorga cuprinde următoarele texte: 1. Istoria 
Ţării Româneşti, întru care să coprinde numele ei cel dintâiu şi cine au fost 
lăcuitorii atunci, şi apoi cine au mai descălicat, şi apoi cine o au stăpânit până 
şi în vremile de acum, cum s-au tras şi stă. 2. Carnetul de studii al lui 
Constantin stolnicul Cantacuzino, păstrat în Biblioteca Academiei Române. 3. 
Testamentul lui Dona Pepano, tradus de Constantin Cantacuzino, semnalat lui 
Iorga de Iuliu Tuducescu, funcționar la Biblioteca Academiei Române. 4. 
Cronologia tabelară, care însă nu se mai poate atribui stolnicului (v. Al. 
Vasilescu în Revista istorică română, 11, 1932, pp. 367-381). 5. Răspunsul lui 
Constantin Cantacuzino stolnicul la întrebările generalului Marsigli, după ms. 
Marsigli 57 al Bibliotecii Universităţii din Bologna. Primul capitol al Istoriei Ţării 
Româneşti dintru început fusese publicat de N. Iorga mai înainte în Cronicele 
muntene, Analele Acad. Rom., s. II, tom. XXI, meM. SecT. Ist., 1899, p. 454 — 
460. O ultimă ediţie a cronicii, după o versiune mai completă, păstrată în mS. 
Nr. 3443 din Biblioteca Academiei Române au dat N. Cartojan şi Dan 
Simonescu, Stolnicul Constantin Cantacuzino, Istoria Ţării Rumâneşti, Craiova, 
1944, Scrisul românesc, în colecția „Clasicii români comentaţi”. 

Problema paternităţii cronicii. loanid publicase „cronica pe scurt”, dând-o 
ca o operă anonimă, cum dealtfel se şi găseşte în manuscrisE. În 1872, 
Haşdeu, într-un articol publicat în Columna lui Traian, III (1872), p. 274, a 
atribuit opera spătarului N. Milescu. Opinia lui Haşdeu a fost primită de Emile 
Picot în N'otice biographijue sur Nicolas Spătar Milescu, Paris, 1883, p. 10 şi 
18. Pe numele lui Milescu opera a fost republicată în ediția şcolară amintită 
mai sus. Aron Densuşianu, în Istoria limbei şi literaturei române, ed. I, laşi, 


1885, p. 171, nu admite părerea lui Haşdeu, ci se raliază la o veche opinie a lui 
Klein (din răspunsul la notele critice ale lui Eder), admițând ca autor al cronicii 
pe mitropolitul Teodosie Vestemianul al Ungrovlahiei, care era ardelean de 
origine şi care, mai înainte de a ajunge mitropolit, fusese călugăr la mănăstirea 
Cozia, unde se găsise manuscrisul lui loanid. Mai aproape de adevăr, Mihail 
Kogălniceanu, în Cronicele României, eD. A li-a, 1872, voi. I, p. 85 şi urm., 
atribuie opera „unui român de peste Olt”. V. A. Ureche, în Revista pentru 
istorie, arheologie şi filologie, an. II, 188-4, p. 65-82, şi G a s t er, în Istoria 
literaturii rămâne, publicată în limba germană în Grundriss der romanischen 
Philologie al lui Grober, II, partea 3-a, 1898, p. 293, înşiră părerile 
predecesorilor săi, fără să aleagă niciun. În 1899, N. I o r g a, pentru întâia 
dată, într-un studiu publicat în Analele Academiei Române, seria II, tom. XXI: 
Manuscripte din biblioteci străine relative la istoria românilor, p. 78-94, 
atribuie opera stolnicului Constantin Cantacuzino (în acelaşi memoriu şi 
corespondența stolnicului cu Marsigli). Părerea lui N. Iorga este admisă azi de 
toți istoricii literari. Amintim aci şi studiul lui A 1. T. Dumitrescu, Contribuţiuni 
la istoriografia românească veche, publicat în Lui Ion Biar.it, Amintire din 
partea foştilor şi actualilor funcționari ai Academiei Române la împlinirea a 
şasezu i de ani, Bucureşti, 1916, p. 227 — 263. În acest articol, Al. T. 
Dumitrescu atribuie Istoria Ţăiii Româneşti dintru început lui Daniil 
Panonianul, fostul mitropolit al Ardealului. 

Celelalte opere. Despre opera lui loan Karyophylles 'EyjcsvypiSioo, itepi 
tivedv drcopifv X<xi Xixszwv fjrEpisEeToio-soJi; YoaăjuPePaiâjoetog dvayxaiwv 
tivâm Tfjc, 'Exxto<; 80YH<rtasv (Manual despre câteva nedumiriri şi soluțiuni 
sau despre cercetarea şi confirmarea câtorva dogme necesare ale Bisericei), 
Snagov, 1697, vezil. Bianu şiN. H o d o ş, Bibliografia românească veche, 
tom. I, p. 349 — 350. 

Traducerea românească, sub titlul: întrebări şi răspunsuri ale 
blagorodnicului dum. Constantin Cantacozino, fratele răposatului Şărban 
voevod CantacozinO. Şi ale celui dintru dascăli învățat şi cuvântător loan 
Careofil, se găseşte în colecția de manuscrise a Academiei Române, nr. 458 şi 
fond. Gaster, cota nr. 56. Despre relaţiile lui Cariofil cu țările noastre şi cu 
stolnicul Cantacuzino, despre condamnarea lui ca eretic (1691) şi despre 
străduinţele lui Brânco-veanu de a-l reabilita, despre viața şi opera lui v. D. R 
u s so, Studii istorice-greco-române, opere postume, I, p. 183- 191. Pentru 
combaterea cărții lui Cariofil, patriarhul Dositei a publicat la Iaşi, în 169-4, doi 
ani după moartea lui Cariofil: 'EyxsipiSiou x«Ta 'toâvooo toO Kapvo(puM,r) 
(Manual împotriva lui loan Cariofil). 

Rugăciunea stolnicului Const. Cantacuzino, publicată în Acatistul de la 
Râmnic, 16>J, şi reprodusă în Molitvenice (v. I. Bianu şiD.Simonescu, 
Bibl. RoM. Veche, t. IV, p. 57, 58, 68, 207), a fost republicată în Revista 
istorică, XXV, 1939, p. 57-60 de George B. Popescu după un molitvenic. Harta 
stolnicului a fost reprodusă întâi de Del Chiaro ca anexă la cartea lui, şi de Al. 
Procopovici în Ion Neculce, Cronica, voi. I (anexele de la sfârşit), în colecția 
„Clasicii români comentaţi”, Scrisul rom., Craiova, 1941, ed. II. Originalul hărții 
se află la British Museum. O copie în Biblioteca Academiei Române (secția 


stampelor). O notă asupra ei la N. Iorga, Analele Academiei Române. Partea 
administrativă şi dezbateri, XLVII (1927- 1928), p.50şi67-608. Reprodusă recent 
cu studiu de C. C. Giu-r e s c u, Harta stolnicului Const. Cantacuzino, în 
Revista istorică română, XIII (1942), p. 1 - 27. 

II. Biografia. Lămuriri despre stolnicul Constantin Cantacuzino se găsesc 
în prefața pusă de N. Iorga în fruntea volumului Operele stolnicului 
Constantino Cantacuzino (vezi mai sus); în N. lorga: Documente privitoare la 
familia Cantacuzini, scoase în cea mai mare parte din arhiva d-lui G. Gr. 
Cantacuzino, Bucureşti, 1902. Preţioase informațiuni biografice, date de un 
contimporan, se găsesc la Anton Măria Del Chiaro: Istoria delle moderne 
Rivoluzioni della Valachia., apărută la Veneţia, în 1718; o traducere 
românească a acestei opere ne-a dat-o S. Cristian: Revoluţiile Valahiei, laşi, 
Viaţa românească, 1929, cu deosebire cap. VI şi urm. Alte ştiri contemporane 
se găsesc la Radu Greceanu, Viaţa lui Co-standin-vodă Brâncoveanu, ed. 
Ştefan Greceanu, Bucureşti, 1906, în Cronica anonimă, în cronica lui Radu 
Popescu şi în continuarea din 1714, vezi mai sus, p. 447 — 460, şi la D. 
Cantemir, Evenimentele Cantacuzinilor şi Brânccvenilor din Țara Muntenească, 
tom. V (ed. Societăţii Academice Române), Bucureşti, 1883, p. 1 — 44. Alte ştiri 
în Documentele Hurmuzaki, îndeosebi voi. XIV. N. I o r ga, Testamentele 
domniței Elina Cantacuzino, în Anal. Acad. Rom., s. III, XVI (1934-1935), p. 93- 
101.N.lorga, Documentele privitoare la familia Cantacuzenilor, şi D.Ru ss 
o, Studii istorice greco-române, opere postume, cF. Indicele în voi. II. 

Despre mediul universitar în care şi-a făcut cultura la Padova stolnicul 
Constantin Cantacuzino, a se vedea şi Ramiro Ortiz, Per la storia della cultura 
italiana în România, p. 167-195, precum şi precizările aduse de N. Io r ga în 
Istoria învățămâtitului românesc, Bucureşti, 1928, p. 36 şiurm.;P.V.Hane 
ş, Convorbiri literare, 1933, p. 17 - 34 Ramiro Ortiz şi N. Carto]an, Lo 
Stolnic Cantacuzino. Un grande erudito romeno a Padova, Bucarest, 1943. 

Pentru dependenţa presupusă stolnicului de Miron Costin, G. Pascu, 
Influenţa cronicarilor moldoveni asupra celor munteni din seC. Al XVII-lea: 
Constantin Cantacuzino, în Arhiva (XXIX), 1922, p. 195 — 206. Argumentele nu 
sunt convingătoare. 

Despre contele Luigi Ferdinando Marsigli se găsesc ştiri prețioase într-o 
autobiografie a lui: Autobiografia di Luigi Ferdinando Marsigli, publicată „a 
cura di Emilio Lovarini”, Bologna, N. Zanichelli, 1930. Din această 
autobiografie, ştirile ce ne privesc pe noi au fost extrase şi publicate ded-1. Al. 
Dem. Marcu în închinarea lui N. Lor ga cu prilejul împlinirii vârstei de 60 de 
ani, Cluj, 1931. Dicţionarul contelui Marsigli a fost publicat de Dr. Cari o T a- 
gliavini în II „Lexicon Marsilianum”. Dizionario latino-rumeno-ungherese del 
sec. XVII. Studio filologico e testo, în colecția Academiei Române, Bucureşti, 
1930. 

I. BIBLIOGRAFIE SELECTIVA 

Unul din meritele clasicei lucrări a lui N. Cartojan, care se reeditează 
acuma, este şi informarea bibliografică prezentată, când era nevoie, analitic. Ea 
s-a oprit la anii 1940 pentru volumul I, 1942 pentru volumul al II-lea şi 1945 
pentru al III-lea. Noi o continuăm începând cu aceşti ani, după acelaşi 


principiu (al selecției) şi cu aceeaşi metodă a rezumatului analitic. Apariția unor 
genuri noi de lucrări strâns legate de literatura românească veche a făcut 
necesară o nouă clasificare la primele contribuţii bibliografice. Când capitolele 
lui N. Cartojan încep să devină expuneri monografice (de la Fetru Movilă), şi 
noile noastre contribuţii bibliografice urmează metoda monogralică. 

cuprind date foarte importante despre civilizația antică greacă şi a popoarelor 
din Orient (Asia). Este prima sursă de pătrundere a clasicismului de tip antic la 
noi. 

lu fu, I., Despre prototipurile literaturii slavo-române din secolul al XV- 
lea, în Mitropolia Olteniei, XV (1963), nr. 7-8, p. 511-535. 

— Acelaşi, Mănăstirea Moldoviţa: Centru cultural important din perioada 
culturii române în limba slavă-sec. XV-XVIII, în Mitropolia Moldovei şi Sucevei, 
30 (1963), — Acelaşi, Manuscrise slave în bibliotecile din Transilvania şi Banat, 
în RS, VIII (1963), p. 526-529. 

Mihăilă, G., ContriB. IsT. CulT. Şi UT. RcM. Vechi. Intre altele cuprinde: 
despre frații Chirii şi Metodiu, lexicografia slavo-română, corespondenţa lui 
Ştefan cel Mare cu Veneţia. 

— Acelaşi, Ibidem, p. 104- 163 „Istoriografia românească vechE. În raport 
cu istoriografia bizantină şi slavă”. Studiu profund care identifică ştirile 
cronicarilor români, sec. XV-XVII, în cronicile slave, acestea inspirate (zau 
traduse) din cele bizantine. —Acelaşi, Ibidem, p. 261 — 306: „Sintagma (pravila) 
lui Matei Vlastaris şi începuturile lexicografici româneşti (secolele XVXVII)”. 
Date importante despre Macarie, cronicarul moldovean al lui Petru Rareş şi 
despre însemnările lui Udrişte Năsturel. 


Mircea, I o n-R a du, „Les vies des rois et archeveques serbes” et leur 
circulation en Moldavie. Une copie inconnue de 1567ân RESEE, IV (1966), 3 — 
4, p. 393 — 412. Opera menţionată a fost scrisă de mitropolitul Danilo (1270- 
1330) şi de continuatorii lui, pe la 1313-1314. Copia, datată 1567, este 
atribuită cronicarului moldovean Azarie. Titlul copiei „Viaţa şi ființa şi istoria 
faptelor plăcute lui Dumnezeu a prea pioşilor regi ai țărilor Serbiei şi a altora 
din jur” (sublin. D. S.) 

Panaitescu, P. P., Les chreniques slaves de Mcldavie au XV-e liecle, în RS, 
I (1958), p. 146- 168. —Acelaşi, Cronicile slavo-române din sec. XV-XVI 
publicate de Ion Bogdan. Ediţie revăzută şi completată de. Ed. Acad. R. P. R., 
1959. —Acelaşi, Trăsăturile specifice ale literaturii slavo-române, în RS, IX 
(1963), p. 267-290. 

Simonescu, Dan, Tradiţia istorică şi folclorică în problema, „întemeierii” 
Moldovei, în Studii de folclor şi literatură. ED. Pentru literatură, Bucureşti, 
1967, p. 27-50, analiza letopisețului slavo-moldovenesc Voskresenski. 

Turdeanu, Emil a publicat următoarele studii: La litterature bulgare du 
XIV-e siecle et sa diffusion dans les pays roumiins, Paris, 1947; Opera 
patriarhului Eftimie al Tărnavei (1375-1393) în literatura slavo-română, 
Bucureşti, 1946; Gregoire Camblah: faux argumerits d'une biographie, în Revue 
des etudes slaves, 22 (1946), p, 46 - 81; corectează pe A. I. Jacimirski, editorul 
unor mistificări istorice, dovedite anacronice; Les lettres slaves en Moldavie: le 
moine 

Gabriel du monastere de Neamţu (1424- 1447), Ibidem, 27 (1951), p. 267 
- 278 (Melanges AndrS Mazon); Les premiers ecrivains religieux en Valachie: 
lhegoumene Nicodeme de Tismana et le moine Philothee, în Revue des etudes 
roumaines, II (1954), p. 114-144. Caracterul isihast al vieţii şi activității lui 
Nicodim (1365-1406). Titlul de „polieleu” este impropriu, este verba de un 
„Repertoire d'hymnes religieux”, care a avut largă răspândire în ţările ortodoxe 
fiind imprimat de Bozidar Vukovic la Veneţia, în 1536. Polieleul lui Filoteu este, 
deci, prima operă scrisă de un român, tipărită în străinătate. Vezi şi Tit 
Simedrea, Filctheu monahul de la Cozia, în Mitropolia Olteniei, 1955, jir. 10-12, 
p. 526 - 541. 

— Turdeanu Emil, L'activite litteraire en Moldavie ă l'ipoque d'Łtienne le 
Grand (1457- 1504), în Revue des etudes roumaines, V-VI, (1960), p. 21 - 66 + 
2 planşe; acelaşi, L'activite” litteraire en Moldavie de 1504 ă 1552, Ibidem, IX-X 
(1965), p. 97-142 + 2 pi.; acelaşi, Un manuscris religios din timpul lui Mircea 
cel Bătrân, în Ființa românească, 7, 1968, p. 57 - 68. Un Hexaimeron slav al 
lui Ioan Exarhul, datat 23 febr. 1411, scris „în zilele lui Mircea voievod şi ale 
fiului său Mihail voievod”. 

ÎNVĂŢĂTURILE LUI NEAGOE BASARAB 

Chihaia, Pavel, De la „Negru Vodă” la Neagoe Basarab, Ed. Acad. R. S. R., 
Bucureşti, 1976, p. 173 - 251: „Problema structurării învățăturilor”. Resume, 
p. 252 - 255. 

Chit im ia, Probleme, p. 109-144: „învăţăturile lui Neagoe Basarab”. 

Mihăilă, G., Contribuţii, p. 327-383: „Date noi despre originalul slavon al 
învățăturilor lui Neagoe Basarab şi critica unei ipoteze neîntemeiate”. „Ipoteza 

neîntemeiată” este a lui L. Vranoussis care susține că învăţăturile sunt scrise 
de Manuil din Corint. 

Zamf ir^escu, Dan, Studii; p. 69-183: „învățăturile lui Neagoe Basarab. 
Problema autenticității”. Problema, în ansamblul ei, a fost examinată şi 
rezolvată în favoarea lui Neagoe de Dan Zamfirescu Neagoe Basarab şi 
învățăturile către fiul său Theodosie. Probleme controversate. Ed. Minerva, 
1973. L. Vranoussis, Les „Conseils” atribues au prince Neagoe (1512- 1521) et 
leautogrăphe de leur auteur grec, Athenes, 1978. Aici este importantă referirea 
la descoperirea | unui mS. Grec la UniV. Din Illinois (U. S. A.), scris de Manuil 
din Corint, în care acesta răspunde, la cererea lui Neagoe Basarab, asupra 
„ereziilor” ce despart pe catolici de ortodocşi. 

EdiţiE. Învățăturile lui Neagoe Basarab către fiul.«<*« Theodnsip. Text 
ales şi stabilit de Florica Moisil şi Dan Zamfirescu. Cu o nouă traducere a 
originalului slavon de Gh. Mihăiiă. Studiu introductiv şi note de Dan 
Zamfirescu. Ed. Minerva, bucureşti, 1970. 

ZORILE LITERATURII ROMÂNEŞTI. MANUSCRISELE SECOLULUI AL 
XVI-LEA 

Descoperirea multor manuscrise din secolul al XV-lea şi editarea unora 
dintre ele au generat studii lingvistice şi filologice, aducându-se şi puncte de 
vedere noi, cum de ex., prioritatea graiului din Banat (Ion Gheţie, Al. Mareş) şi 
începuturile limbii noastre literare. 

Cazacu, Matei, Sur la date de la lettre de Neacşu de Câmpulung 
(1521), în JfLSEE, VI (1968), no. 3, p. 525-528. Reconstituie evenimentele 
istorice care pledează pentru data 29-30 iunie 1521. 

Chiţi m |i a, Ptobleme, p. 91- 108; „Implicaţiile culturale ale mişcării 
huşite în Polonia şi în Moldova”. 

Chivu, Gh., Copiştii Codicelui Sturdzan, în Limba română, XXVII (1978), 
nr. 1, p. 59 —71. Popa Grigore a copiat numai 6 texte, alți 5 copişti restul 
textelor. 

Dan, M. Şi Fii ip o iu, O., Contribuţii la istoria legăturilor culturale dintre 
Moldova şi Transilvania în orânduirea feudală. Un manuscris slav 
transilvănean, în Mitropolia Moldovei şi Sucevei, XXXIX (1963), 1, ian. — febr., 
p. 55-64. Despre Evangheliarul din 1511, scris de Popa Mihail din Bârgău, din 
şcoala pisarilor din Feldru, sat lângă Năsăud. 

Deletant, Dennis, The leud manuscript: a textual analysys. Doctoral 
thesis. London university, 16 november, 1976 (Studiu istorico-literar, inedit). 
Un rezumat al tezei a publicat autorul, cu titlul The Sunday legeni, RESEE, XV 
(1977), no. 3, p. 431-451. 

Gheţie, Ion, Psaltirea Hurmuzachi şi filiația psaltirilor româneşti din 
secolele al XVI-lea şi al XVII-lea, în Limba romană, XXVII (1978), nr. 1, p. 51- 
57. 

Mare ş, Al., Un Octoih românesc din secolul al XVI-lea? în Limba 
română, XVIII (1959), nr. 3, p. 239-251. Filigranologic, manuscrisul zis al 
„diacului Oprea” datează după 1596, iar epilogul este un fals de pe la 1840. 

Mihăilă, G., Observaţii asupra manuscrisului slavo-român al popii 
Braţul (1559 — 1560), în Studii de limbă literară şi filologie, voi. II, Bucureşti, 


1972, p. 301-345 (şi extras). Copistul face parte din şcoala traducătorilor din 
Şcheii Braşovului. Textul cel mai întins este Apostolul (p. 1-407); restul, mici 
fragmente apocrif-folclorice. 

Mihăiiă, G., CulT. Şi lil. RoM. Veche, p. 21-61: „Noi mărturii privind 
latinitatea limbii române: primele glose şi glosare româno-latine şi româno- 
italiene (1451-1718). 

Mihăilă, G., Contribuţii, p. 250-260: „Fragmentul de Apostol slavo-român 
din colecţia N. Iorga”. 

O 11 ean u, P., Aux origines de la culture slave dans Transylvanie du 
Nord et la Maramureş, în RS, I (1958), p. 169- 197. Textele rotacizante s-aU. 
Tradus din slava carpatică folosită în Moravia şi Slovacia. 

O 11 ean u, P., Consideraţii filologico-lingvistice despre postilele husito- 
reformate de interpretare a decalogului, în culegerea Studii de slavistică, voi. I, 
Bucureşti, Editura Acad. R. S. România, 1969, p. 45-64. Deşi este vorba de 
postile slavice din seC. Al XVII-lea (Cazania de Tekovo) şi din sec, al XVIII-lea 
(Cazania de Neagovo, 1758), totuşi autorul remarcă interpretări similare în 
texte româneşti ca: omiliile coresiene (1564-67), Floarea darurilor, învățăturile 
lui Neagoe, pravile. 

Papacostea, Serba n, Ştiri noi cu privire la istoria kusitismului în 
Moldova în timpul lui Alexandru cel Bun, în Studii şi cercetări istorice, Acad. R. 
P. R., Filiala Iaşi, XIII (1962), fasc. 2, p. 253-258. 

Rădulescu, Măria, Manuscrise româneşti în Biblioteca națională „Chirii şi 
Melodie” din Sofia, în RS (Filologie), XII (1965), p. 253-257 (cinci manuscrise). 

Rizescu, [., Pravila ritorului Lucaci. Text stabilit, studiu introductiv, 
şi indice de., Ed. Acad. R. S. România, Bucureşti, 1971, Este cel mai vechi 
(1581) manuscris juridic românesc, cunoscut şi sub numele Pravila de la 
Putna. 

Teodorescu Mirela şi Ion Gheție, Manuscrisul de la Ieud. Text stabilit, 
studiu filologic, studiu de limbă şi indice, de. Ed. Acad. R. S. R., Bucureşti, 
1977. Ediție facsimilată şi transcriere. Copie dintre anii 1610- 1640 („în jurul 
anului 1630”). Texte: Legenda duminicii, învățătură la Paşti, învățătură la 
cuminecătură. 

Turdeanu, Emil, Oammi şi cărți de altădată: Manuscrisele vistiernicului 
Mateiaş, în Buletinul Bibliotecii române, Freiburg i. Br., I (1953), p. 59 - 62. 
Tetravanghel 1519 şi altul prin 1533, ambele în Bulgaria. 

Zdrenghea, Măria, Slavona „Legendei du.unicii” în Codicele de la Ieud, în 
Cercetări de lingvistică, III (1958), p. 109- 117 şi „Legenda Duminicii” din 
Codicele de la Ieud. Ibidem, VII (1962), p. 93-96. 

ARTA MINIATURISTICĂ|] 

Lăzărescu, Emil, Nicodim de la Tismzna şi rolul său în cultura veche 
române.” z — x (până la 1385), în RS, Istorie, XI (1965), p. 237-285. 

Mircea,lon-R adu, Cel mai vechi manuscris miniat din Ţara 
Românească, în RS, XIV (1966), p. 203-211. Evangheliarul lui Nicodim de la 
Tismana. 

— Mircea, lo n-R adu, Contribution ă la vie et ă l'oeuvre de Gavriil Uric, 
RESEE, VI (1968), no. 4, p. 573 — 594. 


Popescu-Vâlcea, G., Şcoala miniaturi stică de la Dragemirna, în BOR, 86 
(1968), nr. 3-5, p. 455-468, nr. 7-8, p. 959-972, nr. 9- 10, p. 1186- 1211, nr. 
11- 12, p. 1343 - 1359; Ibidem, 87 (1969), nr. 1-2, p. 197 — 209. Acelaşi, 
Anastasie Crimca. Ed. Meridiane, Bucureşti, 1972. Studiu asupra miniaturilor 
lui Crimca, 40 stampe policrome. Acelaşi, Slujeb-nicul mitropolitului Ştefan al 
Ungrovlahiei (1648-1668). Ed. Meridiane, Bucureşti, 1974. Studiu urmat de 40 
planşe policrome. 

— Acelaşi, Erotocritul logofătuluiPetrache. Ed. Meridiane, Bucureşti, 
1977. Manuscrisul Academiei nr. 3514, ilustrat în anul 1787, 40 planşe 
policrome. 

Turdeanu,- Emil, The oldest illuminated Moldavian MS., în The slavonie 
and Esat European Revieiv, 29 (1951), nr. 73, p. 452 — 470. Postilele greceşti 
din mS. Nr. 122 gR. Din Biblioteca Bodleyana din Oxford sunt posterioare 
anului 1429. În acest an, Gavril Uricovici de la M-rea Neamţ a scris numai 
versiunea slavă. 

— Turdeanu, Emil, Le mitropolite Anastase Crimca et son oeuvre 
litteraire et artistique (1608-1629), în Revue des itudes slaves, 29, (1952), p. 54 
— 70. 

— Turdeanu Emile, La reliure roumaine ancienne, în Revue des etudes 
roumaines (1953), p. 201-221, şi 8 planşe. 

U 1 ea, Sorin, Gavriil Vrie, primul artist remăn cunoscut, în Studii şi 
cercetări de istoria artei, XI (1964), 2, p. 258-261. 

IMPRIMATELE LUI MACARIE ŞI LIUBAVICI (1508-1547) 

Liturghierul lui Macarie. Cu un studiu de P. P. Panaitescu şi un indice de 
Angela şi Alexandru Duţu. Ed. Academiei R. P. Române, 1961. Reproducere 
facsimilată. Indicele bibliografic cuprinde literatura referitoare la începuturile 
tiparului în Ţara Românească (p. LXIXLXXV). 

Bembea, loan, N., şiBembea, Nicolae, N., Apostolul tipărit în 15471a 
Târgovişte de Dimitrie Liubavici, în BOR, 78 (1960), nr. 5-6, p. 510-536. 
Exemplarunic în România, acum în fondul Bibliotecii centrale de stat, 
Bucureşti. 

Deletant, Dennis, A Survey of Rumanian Presses and Printing în the 
Sixteentk Century, în The slavonie and East European Revieiv, LIII (nr. 131, 
April 1975), p. 161-174. La p. 172- 173, tabloul imprimatelor slave şi române 
între anii 1508- 1587. 

Demeny, L a j o s, Ouvrages imprimes en caracteres cyrilliques en 
Transylvanie au XVIe siecle et conserves dans les bibliotheques et musees de 
Moscou et de Leningrad, în Armarium. Studia e.x'historia scripturae, librorum 
et ephemeridum, I (Budapesta, 1976), p. 95- 125. Foarte important studiu 
pentru răspândirea cărților româneşti din sec. XVI (inclusiv coresienele) în 
țările din estul şi sudul României. 

Simonescu, Dan şi Molin, Virgil, Tipăriturile ieromonahului Macarie 
pentru Tara Românească, la 450 ani de la imprimarea Liturghierului, în BOR, 
76 (1958), nr. 10 — 11, p. 1005-1034+ 14 planşe. 

IMPRIMATELE DE LA SIBIU: FILIP MOLDOVEANU (PICTOR) 


Cercetări noi au dovedit în ultimii ani că centrul culturii şi literaturii în 
limba română a fost, înaintea Braşovului, Sibiul Transilvaniei. Pe temeiul 
cărților văzute, se reconstituie activitatea culturală şi editorială a Sibiului între 
anii 1529- 1553. Din principalele surse informative: 

Demeny, Ludovic, Typographische Kennzeichen der Kyrillischen 
Druckerpresse în Hermannstadt im 16-Jahrhundert, în Forschungen zur 
Volks-und Landskunde, 12 (Bukarest, 1969), 1, p. 25-36 + 3 planşe. 

Demeny, Ludovic şi Simonescu, Dan. Un capitol important din vechea 
cultură românească. (Tetravanghelul, Sibiu, 1546), în Studii şi cercetări de 
documentare şi bibliologie. Supliment la nr. 1, 1965, p. 3-18 + 21 planşe. 

Evangheliarul slavo-romăn de la Sibiu 15451 — 1553- Studiu introductiv 
filologic de acad. Emil Petrovic: Studiu introductiv istoric de L. Demeny. Editura 
Academiei Republicii Socialiste România, Bucureşti, 1971. Ediţie facsimilată, 
fără transcrierea textului. Opera este cunoscută şi sub numele de „Evanghelia 
slavo-română de la Petersburg”. 

H erv ay, Ferenc, L'imprimerie du maâtre Philippe de Nagyszeben et les 
premiers livrei en langue roumzine, în A Magyar konyvszem'e, 2 (apr.-jun. 
1965), p. 119-127. 

Huttman, Arnold şi Binder, Pavel, Contribuţii la biografia lui Filip 
Moldoveanul, primul tipograf român, în culegerea Limbă şi literatură, XVI 
(1968), p. 145- 174. Filip este numit „circumspectus magister Philippus Pictor 
et scriba literarum valachicarum” (chibzuitul magistru Ph. P. Şi scriitor al 
scrisorilor româneşti). Vezi p. 172. 

Jako, Sigismund, Tipografia de la Sibiu şi locul ei în istoria tiparului 
românesc din secolul al XVI-lea, în Anuarul InsT. De istorie din Cluj, VII (1964), 
p. 97- 115. 

— Jako, Sigismund, Eiitarea cărților româneşti la Sibiu în secolul al XVI- 
lea. Noi rezultate în domeniul cercetărilor cu privire la prima, carte tipărită în 
limba română, în Anuarul Institutului de istorie din Cluj, VIII (1965),p. 115- 
126. Filip (Maler) Moldoveanul primul tipograf în limba română. 

M o g a, I., Cine a fost Philippus Pictor? în Anuarul InsT. De isterie 
națională din Cluj, XI (1946). Îl consideră pe Filip alcătuitorul catehismului 
român din 1544. Popa Brațul din Răşinari şi urmaşii lui, încă din 1495, sunt 
primii traducători de acte româneşti pe lingă magistratul din Sibiu. 

CORESI ŞI EPOCA LUI 

Despre Coresi şi epoca lui (1556- 1688) s-a scris foarte mult, încât ar fi 
necesar un indice bibliografic al cercetărilor coresiene. Acum ne vom limita să 
semnalăm numai câteva dintre numeroasele studii elaborate. 

Ediţii. Crăciun, I., Catechismul românesc din 1544 urmat de celelalte 
catechisme româno-luterane: Bârseanu, Sturdzan şi Marțian, Sibiu-Cluj, 1945- 
1946, p. 39 — 68: Catechismul Eârseanu tipărit în 1559 de diaconul Coresi la 
Braşov şi descoperit în 1921 de Andrei Bârseanu. Fotocopie şi transcriere. 

Tetravanghelul tipărit de Coresi, Braşov, 1560-1561, comparat cu 
Evangheliarul lui Radu de la Măniceşti, 1574. Ediţie alcătuită de Florica 
Dimitrescu. Ed. Academiei Republicii Populare Române, Bucureşti, 1963. 
Fotocopie şi transcriere. Studiu şi glosar. 


Liturghierul lui Coresi. Text stabilit, studiu introductiv şi indice de Al. 
Mareş. Ed. Academiei Republicii Socialiste România, Bucureşti, 1969. 
Fotocopie şi transcriere. 

Palia de la Orăştie 1581 — 1582. Text, facsimile, indice. Ediţie îngrijită de 
Viorica Pamfil. Ed. Academiei Republicii Socialiste România, Bucureşti, 1968. 
Fotocopie şi TranscrierE. În subsol, textul maghiar ia Pentateucul lui Gaspar 
Heltai (Cluj, 1565). 

Coresi. Psaltirea slavo-română (1577) în comparaţie cu psaltirile 
coresiene din 1570 şi din 1589. Text stabilit, introducere şi indice de Stela 
Toma. Ed. Academiei Republicii Socialiste România-Bucureşti, 1976. Fotocopie 
şi transcriere. 

Filigranologia. Bliicher, Gebhard (15 ian. 1934 — 5 oct. 1968). 
Bestimmung der Auflagehâhe von Kronstădter Drucken des 16. Jahrhunderts 
mit Hilfe der Wasserzeichen, extras din A Magyar Konyvszemle, 4 (1968), p. 343 
— 350. Filigranele hârtiei modifică la unele cărți ale lui Coresi datele lor de 
apariție, astfel: Apostolul rom. 1567 (nu 1563), Cazania I şi Molitvenici.l 1567 
(nu 1564), Psaltirea slavonă (1573, nu 1574), Tetravanghel slavon, Bucureşti 
1582 (nu Braşov 1570, cf. BRV, IV, nr. 11), Psaltirea slavonă, 1568-1571 (BRV, 
I, nr. 34, nedatată). Liturghier slavon, 1568-1569 (nu 1588). 

Bliicher, Gebhard, Contribuţii la istoria hârtiei şi a tiparului chirilic din a 
doua jumătate a secolului al XVI-lea de la Braşov, în Studia bibliologica, III, 
partea a li-a (1969), p. 429 — 458. La p. 449, tabelul tipăriturilor datate 
filigranologic. 

Nussbâcher, Gernot, O încercare de identificare a unei tipărituri 
coresiene, în Revista bibliotecilor, XXIV, nr. 2, p. 114-116 (Psaltirea slavonă, 
1568-1571). 

Coresi şi contemporanii lui. Materiale de arhivă. Atanasov, Petăr, vezi mai 
jos, Demeny, L., Noi contribuții. 

Binder, Pavel şi Huttmann, Arnold, Mediul cultural românesc al 
Braşovului în epoca coresiană, în Limba română, XX (1971), nr. 1,p.2- 20. 
Copiştii şi diecii din Şcheii Braşovului. 

— Aceiaşi, Contribuţii la cunoaşterea vieții şi activităţii diacului Lorinţ, în 
Studii de limbă literară şi filologie II (1973), p. 243-258. 

Demeny, L., Noi contribuţii la activitatea tipografică a lui Lavrentie, în 
Revista bibliotecilor, XXII (1969), nr. 4, p. 219-227. Autorul a descoperit în 
două biblioteci sovietice exemplare dintr-un Tetravanghel slavon tipărit în 
Bucureşti, la tiparnița din M-rea Plumbuita, în 1582, de ieromonahul 
Lavrentie. Existenţa unei tipografii la Bucureşti, din 1582, este confirmată şi de 
Petăr Atanasov, Tetravanghelul ieromonahului Lavrentie (în limba bulgară), 
Sofia, 1971 (extras), care a găsit exemplare şi în bibliotecile bulgare. 

Hervay, Ferenc, L'imprimerie cyrillique de Transylvanie au XVl-e siecle, în 
A Magyar konyvszemle, 3 (1965), p. 201-216. Minuţioasă reconstituire a 
activității editorial-tipografice între anii 1508-1588. Tabloul cronologic al 
cărților, la p. 210-211. 


Manuscrise. Direcţiunea Muzeului primei şcoli româneşti din Braşov a 
pus în ordine manuscrisele fostei biblioteci a Bisericii Sf. Nicolae din Şcheii 
Braşovului, acum ale Muzeului. Studiul lor este în curs de elaborare. 

Mircea, lo n-R adu, Contribuţii la istoria culturii Şcheilor din Braşov, în 
Cumidava, V (Braşov, 1971), p. 689-701. 

Oltean, Vasile, Descoperirea unui codice-miscelaneu în limba română, în 
România literară, VIII (30 ian. 1975), p. 19. Alte studii ale autorului sunt în 
curs de elaborare şi tipărire. 

Drâmba, Vladimir, O copie din secolul al XVII-lea a „Tâlcului 
evangheliilor” şi „Molitvenicului” diaconului Coresi, în Studii şi cercetări de 
istorie literară şi folclor, IV (1955), p. 533-571. Vezi şi recenzia lui Ene Branişte 
din Mitropolia Olteniei, IX (1957), nr. 5 — 6, p. 401-405. 

Dr. Neamţu, Octavian, Relaţii dintre „ Tipografia diaconului Coresi” din 
Şcheii Braşovului şi „Tipografia honteriană” din Cetate, în BOR, 93 (1975), nr. 3 
— 4, p. 426 — 446 şi 2 reproduceri. Argumentare obiectivă despre independența 
celor două tiparniţe. 

Reforma. Tagliavini, Cari o, Influences du Psautier Huguenot de CI. Marot 
et de TH. De Beze dans la UtUrature roumaine ancienne, în Cahiers Sextil 
Puşcariu, I (Roma, 1952), fascicola 1, p. 37-48. Textele româneşti din secolul al 
XVII-lea scrise în Transilvania, sub influența reformei calvine, au fost sustrase 
influenței slave şi aduc o bogăţie de expresii populare şi armonie. 

Bârsănescu, Ştefan, Schola latina. Biblioteca de curte şi proiectul de 
Academie a lui Iacob Eracliăe Despotul, Bucureşti, 1957. 

Oțetea, A., Wiitenberg et la Moldavie, în Renaissance und Humanismus 
în Mittel-unâ Osteuropa, I, Berlin, 1962, p. 302-321. Luteranismul Ia curtea lui 
Despot Vodă. 

Vian u, T., Die Rezeption der Antike în der rumănischen Lăndtr, în 
aceeaşi culegere Renaissance und Humanismus., I, p. 328-334. Umanism şi 
renaştere la români: definiție, încadrare. 

CĂRȚILE POPULARE 

Ediţii ale cărților populare, pentru cele mai multe, integrale, având ca 
texte de bază cele mai bune versiuni manuscrise sau tipărite, au publicat I. C. 
Chiţimia şi Dan Simonescu, Cărţile populare în literatura română. Editura 
pentru literatură, Bucureşti, 1962, 2 volume, cu studii şi bibliografie la fiecare 
text. 

Anghelescu, Mircea, Literatura română şi Orientul. Ed. Minerva, 
Bucureşti, 1975, p. 40 —- 61: „Cărţile populare”. 

Cartojan, N., Cărţile populare în literatura românească. ED. Îngrijită de 
Alexandru Chiriacescu. Cuvânt înainte de Dan Zamfirescu. Postfaţă de Mihai 
Moraru. ED. Enciclopedică română, Buc, 1974, 2 voi., voi. I, p. V—XXV; Dan 
Zamfirescu, Nicolae' Cartojan şi studiul cărților populare în literatura 
românească. Voi. II, p. 481-519; Mihai Moraru, Cărţile populare — încercare de 
definire structurală. 

Chit im ia, I. C, Probleme, p. 351 - 363: „Problema raportului dintre 
cărțile populare şi folclor”; p. 417-429; „Funcţia literară naţională a cărților 
populare”; p. 431-445: „Folclorul în substanța literaturii române vechi”; p. 365 


- 384: „Esopia în circulaţie europeană şi românească”; p. 385 — 395: 
„Alexandria în receptarea românească”; p. 397-402: „Alexandria şi Esopia. 
Funcţia lor literară comună”; p. 403 — 416: „Romanul Archirie şi Anadan. 
Legăturile lui cu folclorul”. 

Ciuchindel, C., Povestea lui Archirie filosoful. Carte populară românească 
din secolul al XVII-lea. Ed. Minerva, Bucureşti, 1976. Teză de doctorat. 
Bibliografia celor 45 manuscrise româneşti (p. 207 —208) şi bibliografia 
generală a temei (p. 209 —217). 

Constantinescu, Radu, K laus-Hennin g Schroeder, Die Rumă- 
nische Version der „Historia Destructionis Troiae” des Guido delle Colonne. 
Kritische Edition und Kommentar. Tubingen, 1977. Transcrierea ms. Academiei 
nr. 2183, p. 55 - 217; variantele ms. Academiei nr. 3381, p. 218-260 şi 
traducerea în limba germană a textului, p. 261-412. Textul are 60 capitole. 
Lucrare fundamentală pentru studiul versiunei occidentale a romanului Istoria 
Troadei. 

Corti. Măria, Le fonti del „Fiore di Virtu” e la teoria della „nobilită” ăel 
Luecento, în Giornale storico della letteratura italiana”, CXXXVI (Torino, 1959). 

Negrici, E. Expresivitatea, P. DI —1 1: „Romanele pseudoistorice, religios- 
fantastice, moralizatoare ale medievalităţii târzii”. 

Noomen Willem, Aspects of the narrative speech of the Alexandria (1620): 
connection of propositions, în International Journal of Romanian studies, voi. 
1, 1976 (Lisse-Peter de Ridder Press), p. 63-80. 

Olteanu, Pândele, „Fiore di virtu” dans les versions slaves traduites du 
roumain,. În RS, XVI (1968), p. 273 — 304. Ms. Acad. Rom., nr. 4620 este datat 
filigranologic dintre anii 1596- 1605, este bilingv (slavo-român) şi versiunea 
slavă are „românisme” (des romanismes). 

Simonescu, Dan, Idei despre educație şi învățământ în „Cărţile populare” 
româneşti, în culegerea Din istoria pedagogiei româneşti. ED. Didactică şi 
pedagogică, Buc., 1966, voi. II, p. 44-57. 

Turdeanu Emile, Dieu crea lhomme de huit elements et tira son nom des 
quatre coins du monde, în Revue des e'tudes roumains, XII —XIV (1974), p. 
163- 194. 

— Acelaşi, La legende du prophete Jeremie en roumain. Ibidem, XV 
(1975), p. 145-186. 

— Acelaşi, Le dit de l'empereur Nicephore II Phocas et son epouse 
The'ophano, Thessalonique, 1976. Valorifică ms. 740 din Arhivele Statului din 
Bucureşti, miscelaneu în limba slavă. 

Velculescu, Cătălina, Probleme ridicate de cercetări recente în domeniul 
cărților populare, în ReV. De istorie şi teorie literară, 21 (1971), nr. 4, p. 629 — 
638. Comentarii asupra unor teorii emise de istorici literari occidentali. 

Apocrifele. Prof. A n ge 1 ov, D., Les conceptions philoscphiques des 
Bogomiles, în Izvesţia Instituia za bălgarskovo istoriia, 3 — 4 (1951), p. 112-147. 
Caracterul antifeudal al mişcării. 

Balotă, Anton, Bogomilismul şi cultura maselor populare din Bulgaria şi 
țările române, în RS, X (1964), p. 19-71. 


Dimier, C, Ce que l'Ancien Testament ne dit pas, Paris, Fayard, 1963 
(Colecţia Je sais-Je crois, 71). Apocrifele V. T. În lumina descoperirilor 
manuscriselor de la Marea Moartă. 

Xurdeanu,E., Apocryphes bogomiles et apocryphes 
pseudobogomilcs, în Revue de lhis-trire des religions, 138 (1950). No. 1, p. 22- 
51; 139 (1950), no. 2, p. 176-178. 

— Acelaşi, Roumain Sarsailă „demon”, în Revue des ettides slaves, XXVIII 
(1951), p. 151- 153. Versiunea greacă Apocalipsul lui Baruh povesteşte că, 
după potop, uri sol trimes de Dumnezeu, anume îngerul Sarasael, autoriză pe 
Noe să replanteze vița de viE. În textele slave, respectivul Sarsail > rom. = spirit 
rău, demon. 

— Acelaşi, La vision d'Isaâe, tradition orthodoxe et tradition here'tique, 
Thessaloniki, 1968, p. 291 - 318. 

CRONICA LUI MIHAI VITEAZUL 

Ediţii. Georgescu I. Ilie, O copie necunoscută a Letopiseţului 
Cantacuzinesc, în Mitropolia Olteniei, 13 (1961), nr. 7 - 8, p. 498 — 549. 
Transcrierea (cu greşeli) a ms. 13 din Biblioteca M-rii Neamt. 

Mihăilă, G., Zamfirescu, Dan, Literatura română veche (1402- 1647), 
voi. II, p. 5-223. Reproducerea, cu ample comentarii, a următoarelor texte: 
Interviul” lui Mihai Viteazul acordat solului polon Lubieniecki (27 iulie 1595); 
Memoriul către ducele de Toscana (16-20 febr. 1601, după eD. Lui Aurel Decei); 
Scrisoare (12 sept. 1595); Scrisoare către solii din Praga (1600); zisa „cronică a 
Buzeştilor” în versiunea ms. Academiei nr. 2591; Cronica lui Baltasar Walther 
(după ed. Dan Simonescu); cronica lui Stavrinos (traD. De Rita şi Eugen 
Dobroiu). 

Simonescu, Dan, Cronica lui Baltasar Walther despre Mihai Viteazul în 
raport cu cronicile interne contemporane, în Studii şi materiale de istorie 
medie, III, 1959, p. 7 — 99 (studiu, textul latin şi traducere). 

Studii. Chiţimia, Probleme, p. 145-157: „Cronica lui Mihai Viteazul”. 
Grecu, V., Stavrinos, Eine gar schone Erzăhlung liber Michael den 
Wojewodenân Bcr-liner Byzantiniscke Arbeiten, III (Berlin, 1960), p. 180 — 206. 
Ediţiile dintre anii 1638 şi 1806 s-au succedat cam la 10 ani. Stavrinos s-a 

inspirat adesea din cărțile populare, Istoria lui Belizarie şi Alexandria. 

Zamfirescu, Dan, Studii, p. 205-231: „Istoria lui Mihai Viteazul din 
<Cronica Ţării Româneşti»,,. 

LITERATURA ÎN EPOCA LUI MATEI BASARAB ŞI VASILE LUPU. 
CULTURA ÎN TRANSILVANIA 

Mihăescu, Gabriel şi Fruchter, Eugen, Semnijicația unei aniversări şi 
adevăratele începuturi ale studierii logicii în România, în Acta Valachica, 
Târgovişte, 1971. Caracterul filosofic al şcolii greceşti şi latineşti de Ia 
TârgoviştE. În plus, identifică sediul acestei şcoli. 

Papacostea, Victor, O şcoală de limbă şi cultură slavonă la Târgovişte, în 
timpul domniei lui Matei Basarab, în RS, Istorie, V (1962), p. 183- 194. 
Încercare de reînviere a slavonismului. 


Papacostea, Victor, Les origines de l' enseignement superieur en Valachie, 
RESEE, I (1963), 1-2, p. 7-39. Pantelimon Ligirides, Cremonini şi 
neoaristotelismul în epoca lui Matei Basarab, la Târgovişte. 

Ştrempel, Gabriel, Sprijinul acordat de Rusia tiparului romanesc în 
secolul al XVII-lea, în Studii şi cercetări de bibliologie, I (1955), p. 15-42. 

Mihăilă, G., Contribuţii, p. 183 — 228: „Două scrieri literare ale lui Petru 
Movilă adresate contemporanilor săi”. Învăţături către fratele său Moise Movilă 
(1631). Cuvântare 'a căsătoria lui lanusz Radziwil cu Măria, fiica lui Vasile 
Lupu; textele, respectiv în limbile ucraineană şi polonă, şi traducerea lor în 
româneşte. 

Udrişte Năsturel. Cândea, Virgil, Lhumanisme d'Udrişte Năsturel et 
Vagonie des lettres slavonnes en Valachie, în RESEEAVI (1968), no 2, p. 239 — 
287. Comentează erudit prefața slavonă a lui Udrişte Năsturel, scrisă în numele 
Elenei, soția lui Matei Basarab, în Triodul-Penticostar, Târgovişte, 1649. 
Traducerea românească a articolului a publicat-o V. Cândea în Rațiunea 
dominantă, Ed. Dacia, 1979, p. 33 - 77; Umanismul lui Udrişte Năsturel şi 
agonia slavonismului cultural în Țara Românească. 

Mazilu, Dan Hori a, Udrişte'N ăsturel. Ed. Minerva, 1974. Monografie 
fundamentală, interpretare exhaustivă ca informaţie. Bibliografie, p. 295-312. 
Rezumate în limbile franceză şi rusă. 

— Acelaşi, Barocul, p. 90- 120: „Udrişte Năsturel, un posibil precursor”. 

Varlaam. Dudaş,F lorian, Carte veche românească în Bihor, 
Oradea, 1977, p. 27-59: circulația Cazaniei lui Varlaam în 29 sate din nord- 
vestul Transilvaniei, cu însemnări vechi ale cititorilor. Sunt semnalate şi 15 
copii manuscrise ale Cazaniei, descoperite în Transilvania. 

Mazilu, D., Barocul, p. 157-189: „Varlaam şi literatura polemică”. 

Mihail, Paul, „Leastviţa” sau „Scara raiului”, în BOR, 82 (1964), nr. 11- 
12, p. 1069-1084. Traducere de Varlaam (1580-1657). 

Onu, Liviu, Observaţii cu privire la contribuţia Cazaniei lui Varlaam la 
dezvoltarea limbii române literare, în volumul De la Varlaam la Sadceveanu. ED. 
De Stat pentru literatură şi artă f.a., p. 35-60. 

— Acelaşi, O contribuţie slavonă la dezvoltarea limbii române 'literare: 
Cazania lui Varlaam, 1956, p. 273-289. 

Pop, Augustin, Z. N., Viaţa lui Varlaam al Moldovei, în Mitropolia 
Moldovei şi Sucevei, 1957, nr. 5-6, p. 742. 

Simonescu, Dan, Varlaam., Paraclisul Născătoarei de Dumnezeu (laşi, 
1645), în Studii şi cercetări de bibliologie, I (1955), p. 247-248. După Paraclis 
urmează versuri intitulate „Cuvinte şi jale la robie Ierusalimului.” şi povestea 
despre Suzana. 

Schiau, O., Cărturari şi cărți: p. 104- 120 şi 153- 156: „Cazania lui 
Varlaam. Circulaţia ei în Transilvania”. 

Teodorescu, Mirela, Unde a fost tipărită lucrarea lui Varlaam „Răspunsul 
împotriva catihismului calvinesc?”, în Limba română, XXVII (1978), nr. 2, p. 
153-171. 

Transilvania. Păcurariu Mircea, Legăturile Bisericii Ortodoxe din 
Transilvania cu Țara Românească şi Moldova în secolele XVI-XVIII. Sibiu, 1968. 


Deosebit de importante capitolele II şi III: acţiunile cultural-naţionale împotriva 
prozelitismului calvin şi catolic; schimburile literare între cele trei provincii 
româneşti. 

TȚepelea, Gabriel, „Noul Testament” de la Bălgrad (1648), în Studii de” 
istorie şi limba literară. Ed. Minerva, Bucureşti, 1970, p.6- 75. 

Grupaj de articole, la 300 ani de la moartea lui Varlaam, mitropolit al 
Moldovei, în Mitropolia Moldovei şi Sucevei, nr. 10- 12, oct. —dec. 1957. 

DOSOFTEI 

Ediţii. Dosoftei, Psaltirea în versuri 1673. Ediţie critică de N. A. Ursu. Cu 
un cuvânt înainte de înalt Prea Sfinţitul Justin Moisescu, arhiepiscop al Iaşilor 
şi mitropolit al Moldovei şi Sucevei. laşi, 1974. Ediţie facsimilată şi transcrisă. 
Note şi variante la p. 1067- 1140, glosar, p. 1141-1161. Notă asupra ediţiei: p. 
XXIII-LIX. 

Dosoftei, Opere 1. Versuri. Ediţie critică de N. A. Ursu. Studiu introductiv 
de Al. Andriescu. Ed. Minerva, Bucureşti, 1978. Autorul studiului introductiv 
aduce contribuţii noi, cum de pildă, originea moldovenească („era neam de 
mazil”-scrie Ion Neculce), de prin părțile Sucevei, combătând părerea că era de 
origină aromână. O altă idee este cea care susține independenţa şi 
originalitatea traducerii Psaltirei (1673). Se dau exemple de cuvinte folosite în 
limbajul popular, chiar în cel păstoresc. Se reeditează versurile din Paraclisul 
Preacuratei Născătoare (studiate şi editate mai înainte de Mariana Costinescu 
în Limba română, XVII < 1973>, nr. 2, p. 155- 159); rugăciuni versificate din 
Molitvănic dă-nţăles (1681); numeroasele stihuri din Viaţa şi petrecerea 
svinţilor (1682- 1686). Poemul Domnii Țării Moldovei se publică pentru prima 
dată după manuscrisul autograf al lui Dosoftei, existent în Biblioteca Mănăstirii 
Putna (204 versuri). Foarte preţioase informații sunt în „Note şi variante” (p. 
389 — 513). 

Dosoftei, Cronologia domnilor Moldovei, în Simonescu, Dan, Cronici şi 
povestiri româneşti versificate., p. 49 — 55, redacțţiile 1681 şi 1683. Vezi şi 
Mircea, Radu-lon. Doso/tei, un rapsod al istoriei Moldovei, în Manuscriptum, 
VII, (1976), nr. 1, p. 37 — 46, o redacție în manuscris, cu 83 versuri în plus 
decât cele două tipărite. 

Biblioteca centrală universitară, Bucureşti. Comisia națională a R. S. 
România pentru UNESCO. Dosoftei 1024-1693. Biobibliografie, Bucureşti, 
1974. 

Studii. Chiţimia, I. C, Dosoftei, primul poet român de clasă europeană, în 
Dosoftei 1624-1693. Biobibliografie, Bucureşti, 1974, p. VII —XIX. (Aniversări 
UNESCO, lucrare publicată de BCU-Bucureşti şi Comisia naţională a R. S. 
România pentru UNESCO). 

Dudaş, Floria n, Carte veche românească în Bihor, Oradea, 1972, p. 105- 
107. Circulaţia Psaltirei, 1673, în satele Forosig, Nuşujaleu, Hideaga, Frânceni, 
Cetan şi oraşul Oradea. 

E lian, Al., Dosoftei, poet laic, în Contemporanul, 26 mai 1967, p. 3.0 
redacție mai amplă necunoscută a poemului Cronologia domnilor Moldovei şi 
versuri din Erofili, tragedia poetului cretan George Chortatzis. 


Lăudat, I. D., 350 ani de la naşterea lui Dosoftei, mitropolitul Moldovei. 
Studii şi articole, Iaşi, 1975. Culegere de articole ale mai multor autori, în 
UNESCO. Mari aniversări. 

Mazilu, D., Barocul, p. 283 — 324: „Dosoftel. Între poezie şi rugă”. 

Misterski, H., „Psaltirea în versuri” metropolity Moldawskiego Dosoftei'a a 
Psalterz L>awidow Jana Kochanowskiego, Poznân, 1970. 

Mitropolitul Dosoftei — 350 ani de la naşterE. ÎnchinarE. Sub egida 
UNESCO, Craiova, 1974. Culegere de articole. 

Simonescu, Dan şi lo van, Rodie a, Dosoftei traducător din dramaturgia 
cretană, în Manuscriptum, III (1972), nr. 3, p. 28 — 32. Publică prologul Erofili. 

Şerbănescu, Niculae, O sărbătoare a cărții româneşti: Trei sute de ani de 
la apariția „Psaltirii în versuri” a mitropolitului Dosoftei al Moldovei, în BOR, 
XCI (1973), nr. 11-12, p. 1216-1237. 

Teodorescu, Mirela, O copie ardeleană fragmentară a „Psaltirii în versuri” 
a mitropolitului Dosoftei, în Limba română, XVI (19), nr. 5, p. 449-455. 
Psalmii 46, 89, 91, 95, 96 şi 116 copiaţi în ms. Bibliotecii Academiei R. S. R. Nr. 
1365. Mai au psalmi copiaţi şi msS. Nr. 1735, 3512, 3570 ale aceleiaşi 
Biblioteci. 

Todoran, Romulus, O copie ardeleană'a „Psaltirei în versuri” a 
Mitropolitului Dosoftei, în Studia Universitatis Babeş-Bolyai, 1956, p. 291-297. 

NICOLAE MILESCU 

Ediții. Nicolae Milescu Spata r u 1, Jurnal de călătorie în China. Ediție 
îngrijită de Corneliu Bărbulescu. ED. De stat pentru literatură şi artă, 
Bucureşti, 1956. Studiu introductiv de C. Bărbulescu (39 p.). Editorul a tradus 
textele — trei, inclusiv descrierea râului Amur -— de pe ediţiile lui J. F. Baddley 
(London, 1919), Iurie Arseniev (Orenburg, 

1896) şi G. Sion (Bucureşti, 1889). Comentarii istorice şi literare foarte 
folositoare. Ediții revăzute 1958 şi 1963. 

Nicolae Milescu Spătarul, Descrierea Chinei. Ediție îngrijită de Cornelia 
Bărbulescu. ED. De Stat pentru literatură şi artă, Bucureşti, 1958. Studiu 
introductiv de C, Băr-bulescu. Ediție de o rară exigență textslogică. Comentarii 
erudite. După cele 58 capitole urmează „Descrierea marelui râu Amur, care 
desparte pe coloniştii ruşi de chinezi”. Editorul a tradus după. ED. Rusă 
(Kazan, 1910). 

Ciur ea, Al. I., Mărturisirea de credință a spătarului Nicolae Milescu: 
„Stella Orien-talis Occidentali splendens”, în revista Ortodoxia, X (1958), nr. 4, 
p. 511-538, textul latin şi traducerea românească. Primele trei articole (p. 491- 
538) din acest număr al revistei sunt închinate operei teologice a lui Nicolae 
Milescu. 

Studii. Cioculescu, Serba n, O figură enigmatică: spătarul N. Milescu, în 
Varietăţi, p. 20-28. 

Simonescu, Dan, Scriitorul Nicolae Milescu, în Glasul bisericii 18 (1959), 
1-2, p. 115i- 126. Publică, între altele, prefața ms. Acad. 4389 (sec. XVII), care 
atestă pe Milescu traducător al Vechiului testament.; 

Tappe,E.D., An english conlribution to the biography of Nicolae 
Milescu, în Revue des etudes Roumaines, I, 1953, p. 152- 160. Nou: descoperă 


în arhivele britanice patru scrisori din secolul al XVII-lea. Primele două referă 
despre mutilarea nasului lui Milescu. Contextul confirmă pe Neculce, că 
Ştefăniță Lupu a poruncit pedeapsa. Ultimele două amintesc pe „Dominus 
Spatarus” ( = Milescu? se întreabă Tappe). Dacă da, atunci scrisorile aduc 
următoarele ştiri: 1. Prin 1662 Milescu a adus daruri ambasadorului 
Winchelsea din partea lui Grigore Ghica (la Constantinopol). 2. Tot în 1662, a 
contractat un mariaj la Constantinopol, recunoscut şi din alte surse. E. 
Turdeanu spune că Dominus Spatarus = Baron de Spătari — Milescu (Nota în 
Revue des etudes roumaines, II, 1954, p. 252). 

Turdeanu-Cartojan, Letiţia, Une relation anglaise de Nicolas 
Milescu: Thomas Smith, în Revue des etudes roumaines, II (1954), p. 145-152. 
MS. Or. 481 Oxford (Bodleyan) are mai multe pagini autografe de N. Milescu, 
care scrie că în timpul şederii lui la Constantinopol Milescu a avut relaţii de 
prietenie cu Thomas Smith, capelan englez şi ilustru sciţiitor religies; prin 1669 
Milescu a avut legături cu savanții din Occident. 

CRONOSRAFELE 

Cernovodeanu, Paul, Cronografele româneşti de tipul Dorotei, în Studia 
bibliologica, III (1969), 1, p. 133-148. 

Deletant, Dennis, Un manuscris al lui Mihail Mexa din Muzeul britanic, 
în Revista de istorie şi teorie literară, 24 (1975), p. 255-262. Un miscelaneu cu 
texte religioase scris la m-rea. Bistrița din Oltenia, între 1620- 1650. 

Strungaru, Diomid, Cronografele româneşti de provenienţă rusă, în 
Omagiu lui P. Constantinescu-laşi., Ed. Acad. R. P. R., 1965, p. 363 - 368 
Identifică izvoru hronografului românesc din ms. Academiei nr. 1385. 

Mihăilă,G., CulT. Şi UT. RoM. Veche, p. 380-402: „începuturile 
istoriografiei universale în limba română: Cronica lui Mihail Moxa (1620) şi 
izvoarele ei”. 

Turdeanu, Emil, Cronograful românesc de la Sigmaringen, în Roumanian 
Studies, UniV. Din Urbanu Illinois, II, Leida, 1973, p. 149- 177. Cronograf tip 
Danovici,-copiat la Braşov între 1679- 1684, are completări finale traduse, 
autografe, de Vasile din Grid. 

IDEEA ROMANITĂȚII POPORULUI ROMAN LA CRONICARII STRĂINI ŞI 
MOLDOVENI. 

— GRIGORE URECHE 

Ediţii. Grigore Ureche, Letopiseţul Ţării Moldovei. ED. Îngrijită, studiu 
introductiv, indice şi glosar de P. P. Panaitescu, Editura de stat pentru 
literatură şi artă, Bucureşti, 1958. 

Grigore Ureche, Letcpiseţul Ţării Moldovei. Texte stabilite, studiu 
introductiv, note şi glosar de Liviu Onu. ED. Ştiinţifică, Bucureşti, 1967. 

Grigore Ureche, Letopiseţul Țării Moldovei. Prefaţă şi bibliografie de 
Mircea Scarlat. Ed. Minerva, Bucureşti, 1978 (Colecţia „Arcade”). 

Studii. Armbruster, Adolf, Romanitatea românilor. AIstoria unei idei. Ed. 
Acad. R. S. R., 1972, rezumat în limba germană. Acelaşi, La românite des 
Roumains. Histoire d'une idee. Traduit du roumain par Ciriaşa Grecescu. Ed. 
Acad. R. S. R., Bucureşti, 1977. Bibliografie, p. 265-269. 


Bejan, D., Sinonime şi serii sinonimice în lexicul cronicii lui Grigore 
Ureche, în Limbă şi literatură, 22, 1969, p. 121-128. 

Chiţimial. C, Bazele istorice şi izvoarele ideii originii latine a 
poporului şi a limbii române la Gr. Ureche şi M. Costin, în Analele Universităţii 
Bucureşti. Seria ştiinţe sociale. Filologie, XIV (1965), p. 23 — 59. Acelaşi, 
Probleme, p. 159-196: „Ideea latinității poporului şi a limbii române în 
istoriografia medievală şi renascentistă”. Acelaşi, Probleme, p. 197 — 271: 
„Izvoarele şi paternitatea cronicii lui Grigore Ureche”. Noi contribuţii şi cercetări 
valoroase în privința izvoarelor. 

Lăudat, I. D., Bibliografia lui Grigore Ureche, în Limbă şi literatură, XVIII 
(1968), p. 207-229. 

Onu, Liviu, Critica textuală, p. 47-198: „Tradiția manuscrisă şi 
problemele editării cronicii lui Grigore Ureche”. 

Rotar u, lon, Valori, p. 57- 146: „întâia realizare a limbii române în proza 
cultă: Cronica lui Grigore Ureche”. Îbidem, p. 275 — 304: „Dicţionar stilistic şi 
comparat al cronicii lui Grigore Ureche”. Exemplele culese din operele altor 
scriitori vechi, comparate cu cele din cronica Iui Ureche, scot în evidență 
importanța artistică a acestuia. 

Veleiu, Dumitru, Grigore Ureche. Ed. Minerva, 1979 (colecția 
„Universitas”). „Anexădocumentară (1635- 1646)”, hrisoavele familiei (p. 381 — 
384), bibliografie (p. 385-392), „Resume” (p. 393 — 401), indice de nume (403 — 
420). 

MIRON COSTIN 

Ediţii. Miron Costin, Opere. Ediţie critică cu un studiu introductiv, note, 
comentarii, variante, indice şi glosar de P. P. Panaitescu. ED. De stat pentru 
literatură şi artă. Bucureşti, 1958. Studiul „Miron Costin” de P. P. Panaitescu 
(p. 5-32). Comentariile, variantele (p. 335-446), bibliografie (p. 517-528). 

Miron Costin, Opere. Ediţie critică îngrijită de P. P. Panaitescu. ED. 
Pentru literatură, Bucureşti, 1965, 2 voi. (Colecţia „Scriitori români”). Poate fi 
considerată o nouă ediție, a doua, a celei din anul 1958. 

Miron Costin, Opere alese. Texte stabilite, studiu introductiv, note şi 
glosar de Liviu Onu. ED. Ştiinţifică, Bucureşti, 1967. 

Studii. Almaş, Dumitru, Miron Costin, Ed. Meridiane, Bucureşti, 1973. 
Biografia romanțată a cronicarului. 

Cazac u, Boris, Influenţa latină asupra limbii şi stilului lui Miron Costin, 
în Studii de limbă literară, Bucureşti, 1960, p. 81- 110. 

Chițimia, Probleme, p. 273-297: „Personalitatea şi opera lui Miron 
Costin”. 

Mazilu, D., Barocul, p. 190 —282: „Miron Costin sau neliniştea 
aparentului echilibru”. 

Onu, Liviu, Critica textuală, p. 199 — 305 „Tradiţia manuscrisă şi 
problemele editării operei lui Miron Costin, De neamul moldovenilor.” 

Puiu, Enache, Viaţa şi opera lui Miron Costin. Ed. Academiei R. S. 
România, 1975. Monografie exhaustivă. Bibliografie, p. 301-306. Resume, p. 
307-313. 


Rotar u, lon, Analize literare şi stilistice. ED. Revăzută, Bucureşti, 197-4, 
p. 259 (stilul lui Miron Costin).- Acelaşi, Valori, p. 147- 192: „Miron Costin şi 
cronica sa”. 

Stănescu, Eugen, Din istoria ideilor politice în evul mediu românesc 
(Miron Costin şi problemele regimului boieresc), în Omagiu lui P. 
Constantinescu-laşi cu prilejul împlinirii a 70 de ani. Editura Academiei 
Republicii Populare Române. Bucureşti, 1965, p. 309 — 316. 

Velei u, Dumitru, Miron Costin. Interpretări şi comentarii. Ed. Minerva, 
Bucureşti, 1973. 

— Acelaşi, Despre Miron Costin, omul şi scriitorul, în Revista de istorie şi 
teorie literară, 25 (1976), nr. 3, p. 441-445. Note polemice cu C. A. Stoide, care 
combate ipoteza lui Velciu privind originea munteană a familiei lui Miron 
Costin. 

CONTINUATORII LUI MIRON COSTIN 2. NICOLAE COSTIN 

1. Pe lingă continuatorii lui Miron Costin cunoscuți lui Cartojan, 
cercetările au mai scos la iveală şi Izvodu Costăcheştilor, vezi CA. Stoide, 
Isvodul costăchesc, în Studii şi articole de istorie, VI (1964), p. 7 — 45. Autorul 
acestui izvod pare a fi Dumitru Pădure, cel care a ajutat pe Mitrofan în 
activitatea lui tipografică. 

Cronica anonimă a Moldovei 1661-1729 (Pseudo-Amiras). Studiu şi ediție 
critică de Dan Simonescu. Ed. Acad. R. S. R., Bucureşti, 1975, p. 16- 17, nota 
38. În legătură cu izvodul Costăcheştilor. 

2. Nicolae Costin, Letopiseţul Ţării Moldovei de la zidirea lumii până la 
1601 şi de la 1709 la 1711. Ediţie cu un studiu introductiv, note, comentarii, 
indice şi glosar de Const. A. Stoide şi I. Lăzărescu, cu prefaţă de G. Ivănescu. 
Ed. Junimea, laşi, 1976. Pag. XV-CXVI (studiu) şi alte 348 P. Cu cele două 
texte. Ediţia concepută în 2 volume cu titlul: Nicolae Costin, Opere, din care a 
apărut numai voi. I, n-are indicele, nici glosarul amintit. Studiul se referă 
asupra întregei opere a ui N. Costin. 

Ceasornicul domnilor de Antonio de Guevara. Traducere din limba latină 
de Nicolae Costin. Ediţie critică şi studiu introductiv de Gabriel Ştrempel. Ed. 
Minerva, 1976. Studiul introductiv p. V-LIV. Glosar, p. 683-688. Ediţie model. 

Deboreanu Mălăescu, Elena, Unele aspecte ale influenței polone în limba, 
letopisețului lui Nicolae Ccestin, RS, Filologie, VI (1962), p. 93- 109. Exemple din 
„Letopiseţul de la zidirea lumii-1601”. 

Velciu, Dumitru, O veche controversă: paternitatea redacției în şapte 
capitole A. Scrierii „De neamul moldovenilor”, I, II, în Revista de istorie, 29 
(1976), nr. 9, p. 1345-1367; 30 (1977), nr. 7, p. 1275-1299. Atribuie redacția 
aceasta, cea dezvoltată, lui Nicolae Costin. 

— Acelaşi, „De neamul Moldovenilor” în copia lui Sava Ieromonahul, în 
Manuscriptum, VI (1975), nr. 4, p. 163- 167. Sava, copist de numeroase cronici 
moldovene între 1712- 1724, colaborator al lui Axinte Uricariul, ar fi autorul 
cronicii Moldovei 1661- 1709, atribuită greşit lui Nicolae Costin sau unui 
Pseudo-Costin. 

ION NECULCE 


Ion Neculce, Letopiseţul ţării Moldovei şi O samă de cuvinte. Text stabilit, 
glosar, indice şi studiu introductiv de Iorgu Iordan. ED. De stat pentru liT. Şi 
artă, Bucureşti, 1959. ED. A Il-a revăzută. Studiu exhaustiv, p. IX-CXXVIII. 
Important „Cuvânt înainte”, p. V-VII. 

Boroianu, C, în legătură cit datarea cronicii lui Neculce, în Revista de 
istorie şi teorie literară, 18 (1969), nr. 4, p. 691 — 694. Spre bătrânețe: discuţie 
polemică cu D. Velciu. 

Chițimia, Probleme, p. 315 — 338: „Informaţie istorică şi artă literară în 
cronica lui lon Neculce”. 

Cioculescu, Şerban, La bicentenarul lui Ion Neculce, în Varietăţi, p. 
70-85; Ion Neculce şi Cantacuzinii, Ibidem, p. 86 — 92. 

Cristea, Valeriu, Introducere în opera lui Ion Necuce. Ed. Minerva, 
Bucureşti, 1974. 

Curticăpeanu, Doina, „Certitudinea amintirii”, în volumul autoarei: 
Orizonturile vieţii în literatura veche românească. Ed. Minerva, 1975, p. 72- 
122. Despre Ilon Neculce: izvoarele Letopiseţului, în special cronica lui Muşte; O 
samă de cuvinte, calităţile literare ale acestor opere. 

Giurescu, Const. C, Valoarea istorică a tradiţiilor consemnate de Ion 
Neculce, în culegerea Studii de folclor şi literatură. ED. Pentru literatură, 1967, 
p. 439 — 495. 

Iordan, Iorgu, Studiul manuscriselor şi problema transcrierii cronicii lui 
Neculce, în Studii şi cercetări de istorie literară şi folclor, II (1953), p. 233 — 
246. Pentru prima dată se valorifică ms. Acad. 253, care cuprinde mai multe 
pagini şi corectări textuale, autografe ale lui Neculce. 

Onu, Liviu, Aspecte din tradiția manuscrisă a cronicii lui Ion Neculce, 
în Revista de istorie şi teorie literară, 25 (1976), nr. 1, p. 83-101. Autorul 
consideră pe căpitanul Gavril Gherghel, copist, 1736- 1738, drept unul „dintre 
colaboratorii principali ai lui Neculce”, în ce priveşte transmiterea operei. 

Rotar u, Ion, Valori, p. 193-273: „Ion Neculce, cronicarul artist”. 

Sadoveanu, Opere 19, Bucureşti, 1964, p. 472 — 498: „Ion Neculce, 
scriitor artist”, reproducere din broşura Ion Neculce, hcriitor artist, Focşani, 
1936 (conferință). 

— Acelaşi, Opere, 19, p. 280-290. Gligoraşcu Vodă (cu prilejul apariției 
lucrării dr. Andrei Veress, Pribegia lui Gligoraşcu Vodă prin Ungaria şi aiurea). 

Stoide, C, Ai, Cronica lui Neculce, în Luceafărul de ziuă, 1957, p. 91-108. 

Veleiu, Dumitru, Ion Neculce, ED. Tineretului. Bucureşti, 1968. 

1. EPOCA LUI ŞERBAN CANTACUZINO ŞI A LUI CONSTANTIN 
BRÂNCOVEANU. 2. LITERATURA PARENETICĂ. 3. BIBLIOTECI: 

1.Boroianu,C, Anton Măria Del Chiaro, în Studia bibliologica, III 
(1969), 1, p. 115- 132. Fragment din teza de doctorat a autorului. 

Cândea Virgil, Tratatul „Despre rațiunea dominantă”, cea dintâi operă 
filosofică publicată în limba română (1688), în Viața românească, XVI (1963), 
nr. 3, p. 84 - 89. „Tratatul” este un capitol din Biblia, 1688. 

— Acelaşi, Rațiunea dominantă. Ed. Dacia, Cluj-Napoca, 1979, p. 172- 
214. Studiu exhaustiv şi editarea textulu' prescurtat al tratatului. 


Cocor a, Gabriel, Un mare tipograf român în circuitul european, în 
secolul al XVII-lea: episcopul Mitrofan al Buzăului, în Gabriel Cocora, Tipar şi 
cărturari. Ed. Litera, Bucureşti, 1977, p. 143-179. 

Gheţie, Ion, Biblia de la Bucureşti şi procesul de unificare a limbii 
române literare, în SLLF, II, 53-56. 

Iorga, N., Ocrotirea de către domnii români a bisericii şi a civilizației 
bizantine, în N. lorga, Bizanţ după Bizanţ, Bucureşti, 1972, p. 154-204. 

Ruffini, Mărio, Linflusso italiano în Valacchia nelL. Epoca di 
Costantino-Vodă Brâncoveanu (1688-1714), Miinchen, 1974 (colecția „Acta 
historica”, tomuş XI, editată de Societas Academica Dacoromâna). Între alte 
capitole interesante (14), semnalăm cap. IV, p. 77- 135: „I calendaridi 
GiovanniCandido Romano”; identificarea lui lonFrâncul cu G. C. R., secretarul 
de limbă italiană al Voievodului o face după N. Vătămanu. Studiu profund şi 
complex. 

Simonescu, Dan, ACronici versificate, p. 55-68: „Uciderea lui Constantin 
Brâncoveanu (15 august 1714)”. Studiu şi text. 

Simonescu, Dan, Biblia de la Bucureşti (1688), în Biblioteca, 19/0, nr. 2, 
p. 28-29. 

Stourdza, |Alexandre, A. C, Constantin Brancovan prince de Valachie 
1688- 1714. Son regne et son epoque. Paris, Libraire Pion, 1915. Cartea a 
intrat în biblioteca lui N; Iorga mult după imprimarea ei, pentru care motiv nu 
a fost cunoscută cercetătorilor decât după 1944, când biblioteca personală a lui 
N. Iorga a intrat în fondul public al InsT. De istorie „N. Iorga”. Cuprinde 
traducerea franceză a 332 documente inedite, extrase din Arhivele imperiale ale 
Rusiei din Moscova (p. 1-302). Aceleaşi documente în limba rusă, în care au 
fost scrise (p. 1 - 285, altă numerotaţie). Cele mai multe dintre documente se 
referă la activitatea fraților Teodor şi David Corbea. 

Serba n, Constantin, Constantin Brâncoveanu, ED. Tineretului, 
Bucureşti, 1969. 

2. Simonescu, Dan, Probleme de educație şi învățământ în literatura 
parenetica, în Omagiu lui P. Constantinescu-laşi cu prilejul împlinirii a 70 ani. 
Editura Academiei Republicii Populare Române, Bucureşti, 1965, p. 709-715. 

Simonescu, Dan, Limbajul ideilor instructiv-educative din textele 
româneşti vechi, în Educaţie şi limbaj. ED. Didactică şi pedagogică, Bucureşti, 
1972, p. 177- 180. 

La sursele literaturii parenetice bizantine traduse în limba română, 
adaogă m: Constantin Porfirogenetul, Carte de învăţătură pentru jiul său 
Romanos. Traducere de Vasile Grecu. Ed. Acad. R. S. R., 1971. 

Duţu, Alexandru, Les livres de sagesse dans la culture roumaine. 
Introduction a l'histoire des mentalites sud-est europeenes, Bucarest, 1971, p. 
97- 153. 

3. Dima-Drăgan, Corneli u, Biblioteca unui umanist r.omân: 
Constantin Can-tacuzino stolnicul. Cuvânt înainte de Virgil Cândea. Bucureşti, 
1967 (Comitetul de stat pentru cultură şi artă. Consiliul Aşezămintelor 
culturale). 


Dim a-D răgan, Corneli u, Ex libris. Bibliologie şi bibliofilie. Ed. Litera, 
Bucureşti, 1973. Multe articole se referă la bibliotecile româneşti medievale. 

7) im a-D răgan, Corneli u, Biblioteci umaniste româneşti, Ed. Litera, 
Bucureşti, 1974.-Biblioteca Cantacuzinilor a lui Const. Brâncoveanu şi a 
Mavrocordaţilor: istoricul, semnificaţia şi organizarea lor. 

Mihăescu, Gabriel şi Fruchter, Eugen, Localul primei biblioteci a 
Cantacuzinilor, în Călăuza bibliotecilor, XXVI (1973), nr. 2, p. 106- 108. 

Ruffini, Mărio, Biblioteca stolnicului Constantin Cantacuzino. Traducere 
din limba italiană de D. D. Panaitescu şi Titus Pârvulescu. Prefață de Virgil 
Cândea. Ed. Minerva, Bucureşti, 1973. 

— ANTIM IVIREANUL 

Antim Ivireanul. Opere. Ediţie critică şi studiu introductiv de Gabriel 
Ştrempel. Ed. Minerva, Bucureşti, 1972. Studiul introductiv, p. V-LXIII. 
Bibliografie, p. 463 — 469. 

AT ba 1 a, Radu, Antim Ivireanul şi vremea lui. Bucureşti, Editura 
tineretului, 1962. 

Chit im ia, Probleme, p. 339 — 349: „Antim Ivireanu, scriitor şi om 
politic”.; 

Negrici, Eugen, Antim, logos şi personalitate. Ed. Minerva, Bucureşti, 
1971. 

Popescu, Mihai 1-G a b r i e 1, Mitropolitul Ungrovlahiei Antim 
Ivireanul., în Studii teologice, XXI (1969), nr. 1-2, p. 1-99. Teză de doctorat. 

Ruffini, Mărio, Tehnică şi stil în cazania la Adormirea preasfintei 
născătoare de Dumnezeu, de Antim Ivireanul, în Mitropolia Banatului XIX 
(1969), nr. 1-3, p. 39 - 47. Compoziţie, teme, hiperbole, amplificarea, 
enumerarea, invocarea. 

Simonescu, Dan, Antim Ivireanul scriitorul, în Analele Academiei R. S. 
România, C (1966), p. 663-675. _ 

Ştrem p el, Gabriel, Antim Ivireanul. La 250 dE. Ani de la moartea sa, 
în Analele Academiei R. S. România, C (1966), p. 677-688. 

COMPILAȚII DE CRONICI ÎN ȚARA ROMÂNEASCĂ - LETOPISEȚUL 
CANTACUZINESC 

Ediții. Istoria Țării Româneşti 1290-1690. Letopisețul Cantacuzinesc. 
Ediție critică întocmită de C. Grecescu şi D. Simonescu. Ed. Academia R. P. 
Române, 1960. Studiu introductiv, p. V-LXII. Anexa 13: Vechile anale ale Țării 
Româneşti (p. 204-209). Aceste „Anale” au fost traduse în limba arabă de 
Macarie Zaim în jumătatea a doua a secolului al XVII-lea, cu titlul următor: 
„Istorii şi ştiri pe scurt despre domnii Ţării Româneşti, despre petrecerea lor şi 
vremea şederii lor în domnie, precum am putut culege şi aduna”. Manuscrisul 
arab a fost descoperit de Virgil Cândea, care a scris articolul Re'tt'Inire cu 
voievozii români sub bolțile de la Deir eş-ŞiR. În Liban (Scânteia, 11 aprilie 
1970, p. 6). 

Istoriia Ţării Rumâneşti de când au descălecat pravoslavnicii creştini 
(Letopiseţul Cantacuzinesc), în Gregorian, CroN. Munţi, p. 81-224. 

Grecu, Vasile, Viaţa sfântului Nifon. O redacfiune grecească inedită, 
editată, tradusă şi însoțită cu o introducere de. InsT. De isT. Naţională, 


Bucureşti, 1944. Textul grecesc este tradus în româneşte şi în limba germană. 
Lucrare fundamentală. 

Studii. Chihaia,Pave 1, De la „Negru Vodă” la Neagoe Basarab. 
Interferenţe literar-artistice în cultura românească a evului de mijloc, Ed. Acad. 
R. S. R., Bucureşti, 1976, p. 9-171. „Geneza şi evoluţia mitului lui Negru- 
Vodă”. Consideraţii asupra istoriografiei Ţării Româneşti. 

Cioculescu, Serba n, în marginea întâiei cronici a Ţării Româneşti, în 
Varietăţi, p. 29 — 44. Înclină pentru Ludescu, autor al Letopiseţului 
Cantacuzinesc. 

Ilonaşcu, Ion, Date noi relativ la cronicarul Stoica Ludescu, în ReV. IsT. 
Română, XV (1945), p. 123 sq. Biografia lui, între anii 1664- 1688. —Acelaşi, 
Despre logofătul Stoica Ludescu şi paternitatea cronicii „Istoria Ţării 
Româneşti”, în Analele Univ. „C. /. Parhon”, 1956, nr. 5, p. 261-299. Autorul 
Letopiseţului ar putea fi diacul de cancelarie Dumitraşcu Dumbravici logofătul. 

Mazilu, Dan, CroN. Munt., p. 11-88: „Letopiseţul cantacuzinesc şi 
savoarea imprecației”. 

Năsturel, Petre S., Recherches sur les redactions greco-roumaines de la 
„Vie de Saint Niphon II, patriarche de Constantinople”, RESEE, V (1967), n081- 
2,p.41-75. 

Panaitescu, P. P. Începuturile istoriografiei în Ţara Românească, în Studii 
şi materiale de istorie medie, V (1962), p. 195-255, Autorii Letopiseţului 
Cantacuzinesc şi al Cronicii Bălenilor (1688-1729) sunt anonimi. Radu Popescu 
continuă Cronica Bălenilor. 

Simonescu, Dan, Le chroniqueur Matthieu de Myre et une traduction 
ignoree de son „Histoire”, în RESEE, IV (1966), nos. 1 —- 2, p. 81-114. Redacţia 
românească a aceluiaşi studiu, în Glasul bisericii, 27 (1968), nr. 3 — 4, p. 436 — 
456. Studiu şi textul cronicii, după ms. Academiei 2591. 

Velculescu, Cătălina, Continuitate şi salt în transmiterea variantelor 
„Letopiseţului Cantacuzinesc”, în ReV. De istorie şi teorie literară, 25 (1976), 1, 
p. 51 - 03. Acelaşi, Legende: reflexe în istoriografie, în ReV. De istorie şi teorie 
literară, 27 (1978), 1, p. 23 - 33. Cronicarii au notat evenimentele, în general, 
sobru, dar începând cu jumătatea a doua a sec. XVII-lea, introduc anecdota şi 
legenda, ca procedeu literar. 

Zamfirescu, Dan, Matei al Mirelor şi „Letopiseţul cantacuzinesc”, în Dan 
Zamfi-rescu, Studii, p. 184-204. 

RADU POPESCU 

Ediţii. Istoriile domnilor Țării Româneşti de Radu Pcpescu vornicul. 
Introducere şt ediţie critică întocmite de Const. Grecescu. Ed. Acad. R. P. 
Kcmâne, Bucureşti, 1963. Studiu introductiv de Eugen Stănescu, „Cronica 
Istoriile domnilor Ţării Româneşti şi locul ei în istoriografia medievală 
românească” (p. V-L). „Introducere” de C. Grecescu (p. LI —CVI). „Notă asupra 
ediției” de Dan Simonescu (p. CVII-CX). 

Istoriile domnilor Ţării Rumâneşti de Radu Popescu, în Gregorian, CroN. 
Munt., I, p. 225 - 577. Cuprinde cele 3 cronici atribuite lui Radu Popescu: 
1290- 1688, zisă „Cronica Bălenilor”, 1688- 1714 (domnia lui Constantin 


Brâncoveanu), 1714- 1729 (domniile lui Ştefan Cantacuzino şi Nicolae 
Mavrocordat). 

Studii. Cărăuşu, AL. Şi Stan, D., Un punct de vedere probabilist- 
injormaţional în problema, paternității cronicii „Istoriile domnilor Ţării 
Româneşti”, în Studii şi cercetări lingvistice, XIX (1968), 1, p. 163-175. 
Cercetarea statistică-matematică confirmă că „aşa-numita cronică a Bălenilor 
aparține tot lui Radu Popescu”. 

Cioculescu, Serba n, Recitind cronica lui Radu Popescu, în Varietăți, p. 
62 — 69. 

Ionaşcu, Ion, Mărturii relative la cronicarul Radu Popescu, în Revista 
istorică română, XV (1945), p. 17-35. 

Mazilu, Dan, CroN. Munt., p. 89 — 145: „Cronica Bălenilor” sau 
obligativitatea replicii.- Acelaşi, Ibidem, p. 281-338: „Radu Popescu sau 
idiosincraziile monahului Rafail”. Analiza stilistică a ultimei părți din „Istoriile.”, 
cu evenimentele de la oct. 1699-1729. 

Neamţ u. Drago ş-S ebastian revine la opinia că Radu Popescu este 
autorul întregei cronici Istoriile. (1290- 1629), în două studii, unul cu 
argumente bazate pe analiza izvoarelor cronicii (Paternitatea şi datarea cronicii 
„Istoriile domnilor Ţării Româneşti”), în România literară, II, 1969, 11 dec, nr. 
50, p. 12 - 13; al doilea, cu argumente stilistice (Probleme de interpretare 
stilistică a textelor istoriografice româneşti, cu privire specială asupra 
„Istoriilor” lui Radu Popescu), în Studia bibliologica, voi. III, Suplementum 
Philologicum, partea II, Bucureşti, 1969, p. 577-638. 

RADU GRECEANU 

Ediţii. Radu logofătul Greceanu, Istoria domniei lui Constantin Basarab 
Brâncoveanu voievod (1688- 1714). Studiu introductiv şi ediție critică întocmite 
de Aurora llieş. Ed. Academiei R. S. R., Bucureşti, 1970. Singura ediție care 
explică ştiinţific cele două variante ale cronicii, pentru evenimentele anilor 
1699- 1707. 

Radu Greceanu, începătura istoriii vieții luminatului (.) domnului Ţării 
Rumâneşti lo Costandin Brâncoveanu (.), în Gregorian, CroN. Munt., II, p. 5- 
2/0 

Simonescu, Dan, Cronici versificate, p. 34-48: „Poveste de jale asupra 
uciderii postelnicului Constantin Cantacuzino (20 dec. 1663)”. Autorul şi 
originalul grecesc nu se cunosc, dar s-a păstrat traducerea lui Radu Greceanu. 
Se publică elegia. 

Studii. Mazilu, Dan, CroN. Munt., p. 147-228: „Radu Greceanu şi retorica 
encomionului”. 

ANONIMUL BRINCOVENESC 

Ediţii. Istoria Țării Româneşti de la octomvrie 1688 până la martie 1717. 
Ediţie întocmită de Constantin Grecescu. ED. Ştiinţifică, Bucureşti, 1959. 
Prefață de Dan Simonescu (p. V-XVI). Introducere de C. Grecescu (p. XVII — 
XLII). 

Istoria Ţării Româneşti de la octombrie 1688 până la martie 1717 
(Cronica anonimă despre Brâncoveanu), în Gregorian, CroN. Munt. II, p. 273 — 
322, 


Studii. Cioculescu, Serba n, Vorbirea directă şi cea indirectă. Cronica 
anonimă brâncovenească, în Varietăţi, p. 45-49. 

Mazilu, Dan, CroN. Munt., p. 229-280: „Anonimul Brâncovenesc” — sau 
simularea obiectivității. 

CONSTANTIN CANTACUZINO 

Ediţii. Istoriia Ţării Rumâneşti de Stolnicul Constantin Cantacuzino, în 
Gregorian, CroN. Munt., I, p. 1-79. 

Stolnicul C. Cantacuzino, însemnările de călătorie şi de studii la 
Constanti-nopol, Veneţia şi Paăova (1665-1669), ediţie transliterată de Florica 
Dimitrescu, în Contribuţii la istoria limbii române vechi. ED. Didactică şi 
pedagogică, Bucureşti, 1973, p. 106- 120, deosebit facsimilele f. 59, 112-113, 
127-136 din ms. Academiei nr. 1498. 

Binder, Paul, Ein siebenbiirgischer Freund des rumănischen humanisten 
Constantin. Cantacuzino-Stolnicul: Arzt Martin Hermann aus Braşov, în 
RESEE, XV (1977), nr. 2, p. 365- 367. Se publică o scrisoare a lui Drăghici 
Cantacuzino, fratele Stolnicului (26 martie 1660), către Michael Hermann, tatăl 
lui Martin Hermann (1643- 1692), colegul de studii al lui CC. La Padova. 

Studii. Cândea, Virgil,. Stolnicul între contemporani, Bucureşti, 1971. 

D i m a-D răgan, Corneliu şi Bacâru, Livia, Constantin Cantacuzino stol- 
nicul-călător prin Europa veacului XVII, în Ateneu, V, 1968, nr. ©, p. 10. Pe 
baza unor surse medievale — Cornelio Magni, Antonio Lupis — se susține că 
stolnicul, după terminarea studiilor la Padova, se îndrepta spre Franța, Anglia, 
Olanda, Belgia şi că „probabil la începutul anului 1669” şi-a susținut 
doctoratul la Louvain. Cercetările arhivei Universităţii din Louvain făcute de 
prof. Mărio Ruffini (comunicare epistolară) nu confirmă afirmaţia lui Antonio 
Lupis. 

D i m a-D răgan, Corneliu şi Bacâru, Livia, Constantin Cantacuzino 
stolnicul (Un umanist român). Ed. Albatros, Bucureşti, 1970. Pentru ipoteza că 
Stolnicul a susținut teza de doctorat la Louvain (p. 140-143), V. Mai sus. 

Rossetti, Lucia, Constantin Cantacuzino studente romeno a Padova, în 
„Istituto per la storia dell'Universitâ di Padova. Quaderni per la storia 
dell'Universită di Padova”, 1, Padova, 1968, p. 147- 154. Autoarea publică 
matricola de înscriere a Stolnicului la Colegiul padovan: „D. Constantinus 
Cantacuzenus Constantino politanus pupillus die dicta (17 septem-bris 1667)”, 
precum şi alte prețioase ştiri despre mediul universitar în care s-a format 
stolnicul. 

SCRIITORII ARDELENI: TEODOR CORBEA ŞI GHEORGHE BRANCOVICI. 

Cardaş, Gh., Teodor Corbea poet şi traducător al Psaltirii, „vel pisar şi 
canțelar” al împăratului Petru cel Mare, în Mitropolia Olteniei, XIX (1967), nr. 
1-2, p. 28 — 44. 

Meteş, Ştefan, Din relațiile noastre cu Rusia. Frații David şi Teodor 
Corbea din Braşov în slujba poporului român, ca luptători contra Unirii cu 
Roma, ca diplomați şi scriitori, în Mitropolia Ardealului, V (1960), nr. 11-12,p. 
836-862. 

Panaitescu, P. P., Legăturile culturale ale țărilor române cu Rusia în 
epoca reformelor lui Petru I. Noi contribuții, în volumul aceluiaşi autor 


Contribuţii la istoria culturii româneşti, Ed. Minerva, Bucureşti, 1971, p. 596 — 
611, despre Teodor Corbea, traducător al Psaltirii. La p. 620 - 633, Dan 
Zamfirescu face bibliografia operelor lui P. P. Panaitescu, atât de importante 
pentru literatura română veche. 

Schiau, Octavian şiCurticăpeanu, Doina, Psaltirea lui Teodor Corbea, în 
Steaua, XVII (1967), nr. 12, p. 56-98. Vezi mai sus „Epoca” lui Const. 
Brâncoveanu”, nota Stourdza, Alexandre, A. C. 

Dim a-D răgan, Corneliu, Cultural relations between the serbian 
chronicle Georges Brankowitch and the stolnic Constantin Cantacuzino, extras 
din RESEE, II (1964), nr. 3-4. 

POSTFAŢĂ 

ISTORICUL LITERAR N. CARTOJAN 

După aproape 40 de ani de la publicarea volumelor lui Nicolae Cartojan, 
Istoria literaturii române vechi (3 voi., 1940-4944), Editura Minerva face un 
preţios dar istoriei literare române, cititorilor români şi străini, reeditând 
această erudită operă. 

Expusă timp de mai mulți ani sub forma cursurilor ţinute la Universitate, 
trecută de la stilul academic oral la acela al prezentării ştiinţifice tipărite, 
materia volumelor a creat „o şcoală” în cercetarea istorico-literară română. Serii 
de studenți i-au asimilat cuprinsul şi l-au transmis, prelucrat pedagogic, 
didactic, elevilor din învățământul liceal sau superior. Chiar şi cercetători care 
nu i-au fost elevi mu folosit mai departe interesantul material din volumele lui 
Cartojan, spre câştigul acelora cărora l-au transmis. 

Nicolae Cartojan a venit în Capitală din provincie (Giurgiu), de la 
învățământul liceal, la cel universitar, prin 1921, ca asistent, apoi docent, 
conferențiar şi profesoR. În acei ani, istoria literară română în domeniul 
literaturii vechi stagnase. De la cursul litografiat al lui Ovid Densusianu (1898), 
de la volumele lui N. Iorga (1901, 1904), nu se mai publicase decât aspecte 
monografice, mai mult de interes filologic, de către N. Drăganu. Lipseaţi 
interesul, „şcoala” pentru abordarea problemelor literaturii române vechi. N. 
Cartojan a luat din contemporaneitate numai aspectele creatoare, închinându- 
şi timpul, viața, studiului unui domeniu literar deloc sau prea puțin explorat. A 
devenit, deci, un luptător activ într-un sector pentru care avea o temeinică 
pregătire ştiinţifică şi însuşiri temperamentale. A luptat ca să învingă 
indiferența multora şi să formeze o şcoală de cercetare literară. 

O viață modestă şi scurtă, o activitate intensă de istoric literar şi 
comparatist, care trebuie cunoscute mai de aproape, pentru că ele arată, o dată 
mai mult, că pasiunea şi devotamentul generează lucrul bun. 

În sânul familiei, profesorul N. Cartojan s-a bucurat de puternice resurse 
sufleteşti, ştiind să armonizeze interesele sale ştiinţifice cu ale familiei. 
Profesorul a antrenat în preocupările şi pasiunile lui ştiinţifice pe soție, pe cele 
două fiice (una licenţiată în filosofie, la Bucureşti, alta cercetătoare în domeniul 
istoriei literare la Paris), care au participat, adesea, cu abnegaţie, dar totdeauna 
cu dragoste, la activitatea lui. 

Câteva orientări în acest sens sunt necesare mai înainte de a invita pe 
cititor la lectura operei lui N. Cartojan. 


Născut la 4 decembrie 1883 în satul CălugăreniUzunu din județul 
Vlaşca, N. Cartojan era ultimul descendent pe linie masculină (cu numele 
Cartojan), al unei familii vechi româneşti de răzeşi. Studiile liceale le-a terminat 
în 1502, la Liceul Sf Sava. A urmat cursurile Facultăţii de litere şi filosofie din 
Bucureşti, unde a atras atenția profesorilor, dar mai ales a lui I. Bianu, N. Iorga 
şi Titu Maiorescu. 

Titu Maiorescu a adnotat şi a distins cu bilă albă o bună lucrare de 
seminar a lui Cartojan, care trata despre Schopenhauer. Lucrarea, prezentată 
la Seminarul de Istoria filosofiei, pe care-l conducea însuşi Titu Maiorescu, prin 
anii 1502- 7503, se găsea printre manuscrisele rămase de la Cartojan —- ne 
semnalează un intim al familiei 1. Aceştia s-au întrecut a şi-l apropia în sfera 
preocupărilor lor, primul la Academia Română, al doilea ca partizan politic şi 
colaborator la revistele lui, al treilea, colaborator la Convorbiri literare. 

Licenţiat în 1506, ocupă, pe rând, locul de profesor de limba şi literatura 
română la o şcoală comercială din Giurgiu (1507), profesor şi director la 
gimnaziul „lon Maiorescu” din Giurgiu (1910), la Liceul militar Mănăstirea 
Dealu. Luând concediu de la catedră aproape doi ani, adânceşte studiile de 
istorie literară şi de metodă la Universitatea din Berlin (1 octombrie 1912-1 
septembrie 1913, 1 noiembrie 1913- 1 februarie 1914), dar nu ne-a împărtăşit 
din această epocă decât faptul că urma cu regularitate cursul slavistului Al. 
Bruckner, autorul uneia dintre cele mai bune istorii a literaturii polone. 

Pe timpul ocupației germane, până la redeschiderea şcolilor din Giurgiu, 
a profesat la liceele Matei Basarab şi Gheorghe Lazăr din Bucureşti (1916- 
1918). Seminarul Central şi Seminarul Pedagogic Universitar „Titu Maiorescu” 
din Bucureşti, ca şi Şcoala Superioară de Arhivistică şi Paleografie, au avut de 
asemenea cinstea de a-l număra printre profesorii lor (1523-1930). 

În 1921 trece examenul de docenţă la specialitatea Istoria literaturii 
române, pe Ungă catedra luiloan Bianu, căruia i-a fost asistent (1921) şi apoi 
conferențiar (1523); din ianuarie 1930, ocupă ca titular catedra de Istoria 
literaturii române vechi, rezultată din scindarea catedrei lui Bianu, la 
Facultatea de litere şi filosofie din Bucureşti. 

Cunoscător al realităților noastre didactice, pentru că trecuse rând pe 
rând toate treptele învățământului, N. Cartojan a primit diferite însărcinări 
oficiale, menite a da şcolii româneşti directive sănătoase. Astfel, a fost numit 
membru în comisia pentru cercetarea manualelor didactice (ianuarie 1523, 
reînnoit în decembrie 1925); preşedintele Comisiei pentru cercetarea 
manualelor de limba română (octombrie 1925), membru în Consiliul permanent 
al Ministerului Educaţiei Naţionale (februarie 1931), director al învățământului 
Superior (1 septembrie 1939) şi preşedinte al Consiliului permanent (martie 
1941). 

În toate aceste însărcinări pline de răspundere, Cartojan şi-a făcut 
datoria cu râvnă şi pricepere, încât Ministerul Educaţiei Naţionale i-a adresat 
mulțumiri în mod oficial. 

1 N. Condeescu, în Universul literar, 54 (1945), nr. 8, 11 mart., p. ©. 

Meritele ştiinţifice ale profesorului Cartojan au fost apreciate, mai întâi, 
în străinătate, pentru că studiile lui se opreați la opere literare care făcuseră 


ocolul lumii întregi, mai înainte de a ajunge în literatura noastră. Dintre 
instituțiile ştiinţifice din țară, Academia Română - şi anume loan Bianu a fost 
acela care l-a încurajat mai întâi şi i-a stimulat munca de cercetări în domeniul 
literaturii naționale. Funcționar la Biblioteca Academiei Române (1906), este 
numit membru corespondent al secției literare, la propunerea lui loan Bianu 
(Academia Română, Anale, t. 49, 1928-1929, p. 246, şedinţa din 1 iunie 1929) 
şi membru activ la 26 mai 1941 (Academia Română, Anale, t. 61, 1940- 1941, 
p. 157, 159 şi 170-174), pe baza unui amănunțit raport alcătuit de profesorul 
Şt. Ciobanu. Această distincție a fost scumpă lui N. Cartojan, care a trecut cu 
indiferență peste vanităţile vieţii! Tot gândul lui, în ultimul timp, nu era decât 
„de a trece peste vicisitudinile vieţii, pentru a putea continua cu puteri noi 
munca de cercetări pe tărâmul literaturii noastre vechi” (Acad. Rom., Anale, t. 
50, 1929-1930, p. 19). Şi tot acest avânt, recunoaşte el singur, venea dintr-un 
„puternic imbold! oferit de Academie, prin recunoaşterea meritelor lui. Vorbeşte 
în această mărturisire conştiinţa urni elite intelectuale rar întâlnite, pentru că, 
într-adevăr, la Cartojan, această mărturisire n-a rămas o simplă figură 
oratorică; din 1929, când mulțumea Academiei Române pentru cinstea de a-lfi 
ales membru corespondent şi până a căzut bolnav (5 decembrie 1944), fiecare 
treaptă din evoluția activităţii lui se realiza prin transportări obositoare la 
biblioteci diferite, cercetări minuţioase, care-i măcinau organismul. 

Activitatea lui Cartojan în sânul Academiei Române a constat, între 
altele, din patru monografii temeinice, publicate (vezi mai jos Bibliografia A, nr. 
12, 13, 22, 88), deci cunoscute-şi dintr-o comunicare citită la 4 februarie 1944, 
neterminată şi nepublicată: Introducerea limbii române în biserică {al cărei 
manuscris este la familie). 

În această comunicare, Cartojan dezvoltă un punct de vedere nou, 
privind înlocuirea limbii slavone cu cea română, în vechile cărți bisericeşti. 
Părerea lui este că traducerea vechilor cărți slave şi greceşti în româneşte 
implică o problemă şi de ordin muzical. Dacă unele părți din aceste cărți, 
destinate citirii, puteau fi traduse uşor, altele, în schimb, destinate cântării 
(imnurile în genere, conda-cele, troparele, icoasele, irmoasele etc.) nu puteau fi 
redate în româneşte aşa de uşor, din cauza ritmului versificației (în cărțile 
greceşti, aceste imnuri sunt în versuri) şi din cauza necesităţilor cerute de 
glasurile melodiei bisericeşti. De aceea, introducerea completă a limbii 
româneşti în biserică trebuie mutată din primele decenii ale secolului al XVIII- 
lea (teoria lui loan Bianu) ceva mai târziu, între anii 1776-1780, când 
mitropolitul Grigorie transpune în româneşte şi cântările, în Mineele tipărite de 
Chesarie şi Filaret, episcopii Râmnicului. Această teorie interesantă, din 
nefericire numai schițată în comunicarea neterminată a lui Cartojan, este 
îndreptățită şi confirmată, după cum am arătat şi cu alt prilej 1, de înseşi 
documentele vremii. 

Într-adevăr, în Psaltirea tipărită la Târgovişte, în 1710, de Antim Ivireanu 
găsim următorul pasaj foarte elocvent: „inadinsu am pus aceşti doi psalmi [134 
şi 135] sloveneşte, pentru darea îndemâna cântării”2. 

1 loan Bianu şi Dan Simonescu, Bibliografia românească veche, 1508- 
1830. Tomul IV. Adăugiri şi îndreptări, Buc, 1944, p. XI. 


2 Ibidem, p. 37-38, nr. 46. 

Viaţa şi atitudinea lui Cartojan oferă o admirabilă lecție de modestie 
pentru că, afară de familie 1, mă întreb cine a ştiut că, mai înainte ca 
instituţiile similare din ţară să-i fi recunoscut meritele, Academia de studii 
medievale din S. U. A. L-a chemat ca membru al ei la 29 ianuarie 19212. 
Profesorul N. Cartojan s-a bucurat de onorurile şi recunoaşterea competenţei 
ce-i venea din străinătate, chemat fiind ca membru în Commission 
internaționale d' Histoire litteraire moderne din Paris (1934), în care calitate a 
colaborat la Repertoire chronologique des litteratures modernes, publicat sub 
direcţia lui Paul van Tieghem (Paris, 1935). El participa activ la diferite congrese 
internaţionale, la Praga, al filologilor slavi (1929), la Bucureşti, al istoricilor 
(1935), la Bucureşti (1936) şi la Zilrich (1938) al secţiei,d' histoire litteraire” pe 
Ungă Congresul <,„des sciences historiques”; la toate a ținut comunicări 
referitoare la cărțile populare (vezi mai jos Bibliografia, nr. 19, 27) şi una 
publicată în foi volante: L' humanisme dans les pays roumains, ţinută la 
Bucureşti, la Congresul internațional al istoricilor (1935). 

Nu mai puţină satisfacție a simţit N. Cartojan când a fost numit „Doctor 
honoris causa” al Universităţii din Padova (mai 1942) S. În această alegere, 
Universitatea padovană a văzut, cred, în persoana lui şi pe linia tradiției, pe 
urmaşul umanistului de la sfârşitul secolului al XVII-lea, stolnicul Const. 
Cantacuzino, student român la Padova. Cert este că N. Cartojan, cu un an mai 
târziu (mai 1943), fiind însărcinat de Academia Română, a depus un bust al 
Stolnicului în aula Universităţii din Padova i, s-a simțit obligat să evoce figura 
şi însemnătatea culturală, istorică şi literară a Stolnicului într-o frumoasă 
plachetă, scrisă în colaborare cu profesorul Ramiro Ortiz: Un grande erudito 
romeno a Padova: Lo „stolnic” Cantacuzino (Bucarest, 194.3). Această lucrare, 
bogată în fapte precise, nu a putut fi completată decât în zilele noastre, prin 
descoperirea însăşi a catalogului bibliotecii Stolnicului şi prin editarea lui, 
urmată de prețioase ştiri complementare 5. 

Profesorul Cartojan era convins că un universitar trebuie să-şi 
primenească des cunoştinţele ştiinţifice, adăpându-se direct din sursele cele 
mai autorizate şi mai recent descoperite. Pasionat de carte şi biblioteci, lucra în 
ultimul timp aproape în fiecare an în marile biblioteci ale Occidentuluj. Aprecia 
prietenia pe care savanții lumii i-o arătau şi întreținea o frecventă 
corespondenţă cu ei — el care găsea cu atâta greutate clipele libere. De aceea, 
amintirile scrise de Cartojan despre bătrânul savant Moses Gaster arătau înalta 
considerație ce acorda ştiinţei, pentru împlinirea căreia cei devotați îşi 
sacrificau sănătatea 6 sau interesele 

1 N. Condeescu, încă un cuvânt despre A'. Cartojan, în Universul literar, 
nr. 6, din 25 februarie 1945, p. 11. 

2 „The Medieval Academy of America, T-ehman Hali, Cambridge 
Massachusetts” din Harvard. Cartojan primea regulat Speculum, revista acestei 
Academii, apărută întâi în 1926. 

3 Analele Academiei Române, Dezbaterile, Tomul 63, 1942- 1943, p. 4 -— 
5 


4 Raportul Secretarului general despre lucrările Academiei Române din 
1943-1945, Bucureşti, 1945, p. 34-35. 

5 Corneliu Dima-Drăgan, Biblioteca unui umanist român: Constantin 
Cantacuzino Stolnicul, Bucureşti, 1967, XV, 406 p. (prefața lui V. Cândea şi 
studiul lui Dima-Drăgan sunt scrise în româneşte, englezeşte, franțuzeşte şi 
ruseşte). 

6 în aceste amintiri, N. Cartojan face aluzii la însuşi cazul lui M. Gaster, 
care, la bătri-neţe şi din cauza muncii intense şi-a pierdut vederea, dar, aşa 
bolnav, continua să scrie despre literatura românească veche dictând 
secretarului său. 

Personale. Dar în aceleaşi amintiri găsim exprimată şi admirația unui 
pasionat cercetător pentru înlesnirile ce ţi le aduce organizarea muncii 
ştiinţifice: „Mi-am ales pensiunea la Londra în apropiere de British Museum şi 
îmi petreceam vremea în vasta sală rotundă a bibliotecii. Eram încântat de 
confortul pentru munca ştiinţifică: băncile secționate pe specialități; la capătul 
fiecărui rând de bănci, o mică bibliotecă uzuală cu cărțile strict necesare 
specialităţii; la rândul său, fiecare loc de cititor înzestrat cu toc şi cerneală şi cu 
un tampon cu sugativă, de plumb masiv, legat de bancă cu un lănțişor. Dar 
mai interesante pentru mine erau cataloagele mari, în folio, care îți dădeau în 
litere de tipar, alături de operele scriitorilor, şi recenziile, ori polemicele pe care 
le iscaseră. 1” 

N. Cartojan trăia problemele ştiinţifice, avea un mare respect pentru 
ştiinţă şi pentru cei care o slujeau, dar totodată era un om rezonabil, care 
alterna munca de birou cu orele de odihnă; era un om de relaţii şi el nu s-a 
izolat niciodată de societatea contemporană din care a reținut numai lucrurile 
pozitive. Biroul lui de lucru a fost cald şi primitor pentru multă lume, de la 
savanții încercați, până la studenţii începători în studii ştiinţifice. Profesorul N. 
Cartojan n-a fost însă numai un savant mare şi lucid, un profesor şi pedagog 
excelent, o minte clară şi bogată, el a fost un soț şi un părinte foarte bun, un 
om deschis şi iubitor de societate, deosebit de atent şi prevenitor cu toată 
lumea; nu un savant uscat, ci un om în toată puterea cuvântului, devotat 
ştiinţei şi meseriei, ca şi familiei. Exprima dragostea de viață, ştia să aprecieze o 
companie plăcută şi chiar veselă, să se bucure de o glumă şi chiar să participe 
la bucuriile celor tineri 2. 

N. Cartojan a început a se face cunoscut ca un bun profesor, mai întâi de 
liceu şi apoi la Universitate. Considera catedra ca un sanctuar şi nu înțelegea a 
se înfățişa aici decât ca să oficieze ceva solemN. În primii ani, fiind conferenţiar, 
îşi citea prelegerile, dar repede ajunsese la o perfectă oratorie academică, clară 
şi metodică în expunerea celor mai încurcate teorii şi lecţiile lui erau 
fermecătoare prin stilul natural şi colorat. 

Cea mai mare parte din activitatea lui ştiinţifică a pornit de la catedră, 
unde împărtăşea, cu rezervă sau cu certitudine, descoperirile lui de texte vechi. 
Transformate, amplificate, adâncite în argumentare şi în aparatul ştiinţific 
necesar, aceste prelegeri universitare deveneau, rând pe rând, monografii 
temeinice, tipărite, şi, în sfârşit, sintezele atât de frumos scrise, pe cât de 


adâncite — în părțile lor componente - asupra cărților populare şi asupra 
evoluției literaturii române vechi. 

Deşi cronologiceşte ultimul lui curs are titlul Epoca fanarioților, totuşi, 
sub acest titlu, profesorul Cartojan a tratat mai mult romanul popular 
răspândit la noi în secolul al XVIII-lea şi mai puțin celelalte domenii literare, 
istoric şi religioS. În mai multe rânduri a anunţat studenţilor un curs despre 
Dimitrie Cantemir, pe care însă nu l-a ţinut niciodată. 

1 N. Cartojan, Amintiri despre Gaster, în volumul Anton Pann, „Povestea 
vorbii”, eD. A li-a. Cu introducere de dr. M. Gaster, Craiova, Ed. Scrisul 
românesc, f.a., p. 16 (colecţia „Clasicii români comentaţi”). 

2 Amintirile membrilor familiei, ale mele personale din excursiile la care 
participa scot în evidenţă latura umană a personalității lui Cartojan, atât de 
bine prinsă, dealtfel, şi de Ion Zamfirescu în articolul său publicat în Ramuri, V 
(15 iulie 1968), nr. 7, p. 10 şi 23. 

În ultimii ani ai vieţii, Cartojan a consacrat mult timp studiului vieții şi 
operei lui Dimitrie Cantemir. Intenţiona să-i închine un curs de un an şcolar 
întreg. A început cu o serie de lucrări de seminar, dictând studenţilor temele şi 
titlurile subiectelor. Pleca de la lectura şi analiza fundată a operelor. Stimula pe 
studenți să facă eforturi spre descoperirea de idei şi teme noi; îi îndemna să 
aducă în lucrările lor contribuţii personale. După lectura lucrării, discuţiile se 
desfăşurau dirijate cu tact de pedagog. Orice intervenţie a lui Cartojan 
constituia o îndrumare metodică, o învățătură nouă de laborator ştiinţific, un 
câştig în experiența de lucru a studenţilor. Pentru seminarul D. Cantemir a dat 
lucrări de interpretare, dublate de materiale pe fişe; la lucrarea Elemente 
folclorice şi etnografice în „Descrierea Moldovei” a dat o bogată bibliografie de 
lucrări folclorice şi etnografice din care studenții trebuiau să rezume, pe fişe, 
tema, motivul sau fapta care prezenta identități, similitudini sau diferențieri, 
între ce era pe vremea lui Cantemir şi ce era viu şi actual încă în viața folclorică 
şi etnografia poporului. 

Procedeul acesta l-a aplicat cu rezultate mai fericite în lucrările de 
seminar dedicate cărților populare şi ecourilor lor, prin popularizare, în creația 
literară orală şi cultă. Un intim al familiei spune că în vara anului 1944, la 
Pucioasa; unde lucra în lunile toride, a recitit critic operele lui Cantemir şi 
literatura despre el: „Câteva din cele mai cu autoritate îl nemulțumeau totuşi 
prin insuficiența informațiilor asupra formării intelectuale a viitorului domn 
moldovean. Simţea că mediul levantin din Istambul i-a transmis mult mai 
multe adieri occidentale decât se bănuieşte şi se interesa de stilul prețios 
francez din secolul al X. VII-lea, în care vedem unul din modelele încâlcirilor 
cantemireşti. L” 

Pe de altă parte, ne-a comunicat, o dată că dacă ar mai putea studia în 
Italia (Veneţia) o vară, ar putea preciza multe surse latino-italiene ale pregătirii 
filosofice şi literare a lui Cantemir (se referea, în special, la Logică). 

Nicolae Cartojan a fost primul profesor de literatură română veche, 
creatorul acestei specialități, şi n-a încetat o clipă de a-i asigura o dezvoltare 
cât mai ştiinţifică şi cât mai organică în evoluţia studiilor istorico-literare 
române. 


În urma a numeroase cercetări făcute în bibliotecile Occidentului şi în 
aceea a Academiei Române, profesorul Cartojan ajunsese la convingerea că au 
existat între-literatura română veche şi literaturile medievale ale Occidentului, 
mai ales ale popoarelor romanice, numeroase raporturi culturale şi literare. 
Minuţioasele lui cursuri şi seminarii cu studenții dezvoltau adesea acest nou 
punct de vedere. 

Pe de altă parte, însă, dându-şi seama de influența bizantino-slavă 
exercitată asupra produselor culturale şi literare române, profesorul Cartajon 
îşi consolida catedra cu toate mijloacele posibile şi, în H38, obţine înființarea 
unui lectorat de limbă neo-grecească, pe lingă catedra sa. Pregăteşte apoi 
asistenți pentru limba polonă, pentru limba cehă şi pentru vechea bulgară, 
dorind a studia literatura noastră veche în legăturile ei fireşti, impuse de 
vecinătatea cu popoarele slavice înconjurătoare. Pe discipolii lui mai devotați i-a 
trimis, pe unul (Emil Turdeanu) la Sofia şi la Paris (H33, H35), pe altul (Dan 
Simonescu) la Atena (1934), pe al treilea (I. C. Chiţimia) la Varşovia (H37-1940) 
şi în Italia (1934, 1939), pe Ion Cazan la Praga (1938), ca să studieze contactele 
literaturii române 

1 N. Condeescu, în Universul literar, 54 (1954), nr. 8, p. 6. 

Medievale cu literaturile popoarelor vecine. Discipolii lui l-au iubit, l-au 
stimat şi-i-au ascultat cuvântul. Cina, în K34, a publicat primul volum din 
Cercetări literare, s-a văzut ce înseamnă un profesor bun şi un pedagog de 
elită. Contribuţia elevilor lui la cele 5 volume din Cercetări literare, statornică la 
unii (Emil Turdeanu), sporadică la alţii (I. C. Chițimia, Dan Simonescu, |. 
Cazan, A. Camariano, Al. Ciorănescu) avea valoarea unui omagiu al elevilor 
adus profesorului lor. 

Dar moartea la numai 61 de ani a curmat realizarea totală a planului 
vast, conceput de ilustrul profesor.,-_,> 

Noi, discipolii săi, din contactul pe care l-am avut cU. Erudiţia sa, am 
admiraT. Întotdeauna concepţia sa de lucru, care, în esenţă, era aceasta: 
trebuința, de a aduce ceva nou este condiția care justifică apariția unui studiu; 
înfăţişarea metodică a subiectului; claritate şi precizie în expunerea faptelor; 
căldură şi frumuseţe stilistică în prezentarea analizelor literare. Ca studenți, 
urmăream cu interes ecoid pe care-l trezeau studiile maestrului nostru în 
străinătate şi cu satisfacție, constatam că savanți şi specialişti ca Henri 
Gregoire, Mărio Roques, Giulio Bertoni, Carlo Tagliavini, Mărio Ruffini, Mihail 
Lascaris, N. Svoronos, Costas Kerofilas, Stylpon Kyriakidis şi alții se uneau în a 
recunoaşte profesorului Cartojan titlul de comparatist şi medievist emerit sau 
dE. Autor al unor lucrări care cer sforțări supraumane (Kostas Kerofilas: „II a 
fallu donc un travail surhumain”). 

Pe atunci în universități nu se preda Literatura universală, iar studiile 
comparatiste şi-au făcut la noi apariţia prin lecţiile lui Cartojan, în care 
profesorul prezenta difuzarea temelor şi motivelor din cărțile populare în 
literaturile lumii, dar în special în literaturile sud-estului european. Problema, 
atât dE. Actuală.azi, a relațiilor Est-Vest pe plan literar medievistic, Cartojan a 
înfăţişat-o pentru prima dată la noi,. În lumea tineretului universitar. De aceea, 
un fost student al lui subliniază cu satisfacție metoda nouă de cercetare a 


profesorului care ataşa pe studioşi de medievistica literară: „Studiul amănunțit, 
amplu şi mai, ales comparativ lipseşte. Profesorul Cartojan se orientează sprE. 
O direcţie nouă. 1”., ./, Ca rezultat al acestor înclinații temperamentale, de 
organizator şi îndrumător, stau cele cinci volume? din Cercetări literare, 
buletinul Seminarului lui, pline cu studii serioase ale elevilor îndrumați de el, 
apreciate atât de bine, nu numai în țară, dar mai ales peste hotare 3. 

În aceeaşi categorie situăm şi colecția: Texte de literatură veche 
românească, îngrijită de el, la care a cerut concursul foştilor lui elevi (Dan 
Simonescu şi I. C. Chițimia), cât şi colegilor de la Facultate (prof. Al. Rosetti). 
Simțind acut lipsa textelor de literatură veche românească utile învățământului 
universitar, el a luat inițiativa editării, în transcriere cu litere latine şi în copii 
fotografice, a celor mai însemnate monumente de veche limbă şi literatură 
românească (v. Bibliografia, nr. 117-120). 

1 loan M. Negreanu, Cronici literare, Craiova, 1938, p. 180. 

2 Pornise tipărirea şi a vol. Al VI-lea, din care a apărut numai extrasul 
Emil Turdeanu, Opera Patriarhului Eftimie al Târnovei (1375-1393) în 
literatura slavo-romănă, Bucureşti, 

1946, 29 pag. + 9 planşe. 

3 Vezi Deutsche Literatur Zeitung, organul Academiei din Berlin.: Heft 
39/40, 29 sept. 1940, p. 902-906. 

Urcat pe treptele cele mai înalte ale învățământului superior, Cartojan n- 
a stat departe nici de nevoile învățământului secundar, căruia i-a închinat o 
bună parte din activitatea lui, lucrând foarte bune manuale didactice, 
superioare multora din acea vreme, prin sistematica expunere a gramaticii, prin 
observațiile literare şi explicaţiile istorice ce însoțesc bucăţile de lectură (v. 
Bibliografia, nr. 85-Q9). 

Însă cel mai frumos dar făcut de Cartojan învățământului de cultură 
generală, pentru limba şi literatura naţională, este bogata colecție „Clasicii 
români comentaţi,” editată de „Societatea Scrisul Românesc'1 din Craiova. De 
la vechile şi îngrijitele ediții Minerva, de mult epuizate, literatura clasicilor 
intrase pe mina câtorva edituri care urmăreau scopuri pur comerciale. 
Asemenea edituri trimeteau ultima ediție găsită în comerț lucrătorilor tipografi 
pentru a o culege; în tipografie, corecturile se făceau de către funcționari. Lipsa 
specialiştilor şi a unor îndrumători ai culturii literare şi ai lecturii particulare 
era evidentă. Carenţa chiar a unor principii şi criterii etice, în ce priveşte 
alegerea bucăţilor-toate acestea erau defecte constatate la fiecare pas în edițiile 
ce se puneau în mâinile tineretului nostru şcolar. Greşelpde tipar, omisiuni de 
text, deformări de cuvinte se strecurau şi se adăugau de la o ediţie la alta, 
micşorând din valoarea lor ştiinţifică 1, în asemenea împrejurări, N. Cartojan 
întemeiază, în 1930, numita colecţie, în care au fost editați 29 scriitori români, 
cu 51 opere, dintre cele mai însemnate, plus două volume cu fragmente din 
cronicarii şi istoricii români din Transilvania şi un volum cu poezii popidare de 
la românii din Valea Timocului. 

Concepute în spirit ştiinţific exigent, tu ample studii introductive, cu 
notițe, comentarii şi ilustraţii artistice şi documentare, aceste ediţii, bazate pe 
tdtima redacție publicată de autorul însuşi, au devenit în anii dintre cele două 


războaie un instrument de strictă necesitate în orientarea lecturii literare a 
tineretului, valoarea ştiinţifică şi educativă a colecţiei a fost recunoscută 
unanim. Deşi editura n-a putut răsplăti cum ar fi trebuit munca aleasă a 
colaboratorilor, totuşi, aceştia, cei mai mulți profesori universitari, au nesocotit 
preocupările materiale şi s-au strâns cu încredere în jurul lui N. Cartojan, 
ajutându-l la marea operă. El însuşi a editat aci o parte din basmele lui P. 
Ispirescu, din operele literare ale lui M. Kogălniceanu şi poeziile lui Th. 
Şerbănescu. 

Cercetătorul atent şi inițiat al Bibliografiei operelor lui N. Cartojan va 
vedea, el singur, că pasiunea pentru studiile de istorie literară a manifestat-o 
încă din li 07, când era funcționar la secția manuscriselor din Biblioteca 
Academiei Române. Acest tezaur de material inedit, referitor la istoria culturii 
noastrea trezit pasiunea de studiu în sufletele mai multor cercetători români 
ca, Ilarie Chendi, Vasile Pârvan, N. Zaharia, Al. T. Dumitrescu, Perpessicius ş.a. 
A început cu cercetări amănunțite asupra literaturii noastre moderne şi era un 
cunoscător fără egal al epocii 1840-1855, de care s-a ocupat până în ultimul 
moment al vieții, cu un interes nemicşorat. Cartojan poseda în acelaşi timp 
darul 

1 Vezi broşura Scrisul românesc. Presa şi revistele literare despre Clasicii 
români comentaţi. Craiova (1938) şi supărătoarele deformări de text din edițiile 
operelor lui C. Negruzzi, în Costache Negruzzi, Păcatele tinerelelor, eD. 
Comentată de V. Ghiaciociu, Craiova, 1937, p. I —VII. 

Amănuntului migălos, dar şi viziunea larg sintetică şi concluzivă. 
Aproape fiecare cercetare a lui este, ca metodă, întruparea acestui dublu 
procedeu de a privi şi trata problemele. La început l-au interesat revistele care 
au dat directive, care au determinat curente în renaşterea şi evoluţia literaturii 
naționale. Sunt modele de monografii în materie studiile despre Propăşirea, 
România literară, cea din 1851, Alăuta românească şi Arhiva românească. 
Temeinicia şi noutatea lor veneau din convingerea îndreptăţită a autorului că 
de un deosebit interes este să ştim ecoul pe care l-au avut marile idei în lumea 
contemporanilor. De aceea, două surse au început a fi folosite în istoriografia 
noastră literară de atunci: actele cenzurii şi corespondența dintre scriitori. Din 
aceleaşi preocupări au ieşit numeroasele lui articole asupra lui M. 
Kogălniceanu, pentru opera căruia avea multă admiraţie şi despre care 
intenționa să mai scrie 2-3 capitole, pentru a încheia şi publica, cred, cea mai 
bună monografie ce am fi avut în acea etapă a istoriei literaturii remâneşti 
moderne]. 

În 1910, publică prima lui lucrare de literatură veche românească, 
Alexandria, dar abia din 1922 (Alexandria. Noi contribuţii) interesul lui 
Cărtojan începe să se concentreze exclusiv asupra acestei specialități, pe care a 
studiat-o cu răbdare, perseverenţă, în sursele ei directe {manuscrisele vechi), 
până la sfâr-şitul zilelor lui. Uneori simțea nevoie să revie asupra problemelor 
puse. Astfel, dacă în 1910 Alexandria a fost studiată în contextul românesc, în 
1922 revine asupra acestei cărți populare, pentru a studia limba veche a 
textului şi pentru a stabili filiația manuscriselor româneşti, reuşind, prin 


această critică textuală, să precizeze versiunea sârbească din care coboară 
prototipul românesc. 

Una după alta, urmează monografiile: Avgar în literatura românească, 
Legendele Troadei, Fiore di virtu, Rujdenița, Poema cretană, Erotocritul, care 
aveau să-l facă apreciat şi bine cunoscut în lumea comparatiştilor medievişti 
din țară şi străinătate. 

Punctul nou de vedere al lui Cărtojan este de a arăta că românii n-au 
rămas, în cursul veacurilor, complet izolați de marile țări occidentale neo-latine 
şi că, cel puţin în domeniul literar, legendele şi povestirile care au încălzit 
imaginația apusenilor au ajuns, prin intermediare slave şi neogreceşti, până la 
noi, contribuind la formarea gustului nostru literar şi la formarea limbii literare 
române. Franța ne-a trimis romanele ei medievale Roman de Troie, Pierre de 
Provence et la belle Maguellone (în româneşte Imberie şi Margarona) şi Paris et 
Vienne (în româneşte Erotocritul). Italia ne-a transmis Fiore di virtu (Floarea 
darurilor), Le sottilissime astuzie di Bertoldo şi Le piacevoli e ridicole sempli- 
cita di Bertoldino. Literatura spaniolă ajunge şi ea a ne fi cunoscută în epoca 
veche, prin două opere celebre: Marco Aurelio con el Relox de Principes (în 
româneşte Ceasornicul Domnilor) şi El Criticon (Critil şi Andronius). 

Pe de altă parte, cărțile populare fiind bunul comun şi al literaturilor 
slavice, al celei bizantine şi neo-greceşti, studiile lui Cărtojan cuprind bogate 
informații şi din câmpul literaturilor popoarelor din Sud-Estul Europei. Aşa se 
explică de ce lucrările lui Cărtojan au fost bine primite în țările balcanice; una 
din ele, şi anume Erotocritul, a fost chiar tradusă în greceşte sub titlul: 

1 Chiar aşa, neterminată, această monografie ar merita să fie publicată 
într-un volum unitar, care ar cuprinde cam 22 capitole esenţiale. 

Ot 'âŁ(; Kut 'emisoec, itTxou 'EpcoTOkKpitou (Izvoarele directe şi indirecte 
ale; Erotocritului) şi publicată în revista To Nsov Kpâxoq (v. Bibliografia, nr. 25). 
\par Stăpân pe amănunte, putea ajunge la perspectiva largă sintetică. În H29 
şi 1938 apar cele două volume Cărţile populare în literatura românească, 
intrate în perioada slavonismului (voi. I) şi în perioada grecismului (voi II). 
Aceste volume constituiau opera de încoronare a activităţii de istoric literar a 
lui Cartojan. — > ' Greutatea cea mai mare pentru alcătuirea lor a fost faptul că 
nu se găseau monografii pentru toate textele populare care au circulat la noi. 
Multe din texte au fost descoperite şi identificate de Gartojan, printre 
manuscrisele Bibliotecii Academiei, pentru prima dată, cu prilejul acelor 
sinteze. De aceea,.contribuţia lor este prea mare şi greu de arătat în cadrul 
unui spațiu restrâns; totuşi voi evidenția însemnătatea acestor sinteze din 
punctul de vedere al problemelor noi pe care le ridică. 

Aşa, de pildă, iconografia trv arta şi meşteşugul zugrăvirii icoanelor în 
biserică — este pusă într-o lumină cu totul nouă. Se constată că după apariția 
studiilor lui Cartojan, pentru înţelegerea picturii vechi bisericeşti nu este destul 
să ai pregătire artistică şi cultura teologică necesară, dar trebuie să cunoşti 
bine legendele populare, apocrifE. Care au circulat în manuscrise în epoca 
veche a literaturii româneşti. Ele aii exercitat o mare înrâurire asupra 
mentalităţii zugravilor, din mâinile cărora au ieşit scene zugrăvite, inspirate din 
Legenda lui Avgar (voi. II, p. 13b,), din Esopia (voi. II, p. 266), din Legenda 


Proclei şi a viței de vie (voi. II, p- 94) sau din pseudo-evanghelia lui Nicodim 
(voi. II, p.'78179) etc.(V. Şi Bibliografia, A, nr. 8, 9, 26, 56). 

Într-o vreme când comparatiştii îşi mărgineau subiectele studiilor lor 
numai la literatura cultă a marilor scriitori, Gaston Paris le-a arătat greşeala ce 
o făceau de a nu-şi fi extins cercetările şi în domeniul poveştilor, legendelor şi 
romanelor populare Sintezele lui Cartojan ilustrează în modul cel mai 
convingător teoria învățatului romanist şi medievist francez. El ne arată motive 
de origină veche orientală (din Sindipa şi Halima) sau de origină talmudică 
(legendele apocrife ale Vechiului Testament), trecând în folclorul occidental şi, 
în folclorul nostru. 

De cărțile populare s-au mai ocupat la noi B. P. Haşdeu (1879) şi Moses 
Gaster (1883). Haşdeu s-a restrâns la un număr foarte mic de texte, la acelea 
transmise în cunoscutul Codice Sturdzanus. M, Gaster a mărit numărul 
textelor studiate, dar cele vreo 69 manuscripte* de care dispunea în 1883 erau 
cu totul insuficiente pentru a trage concluzii cu privire la filiația textelor şi la 
vechimea lor în literatura românească. Dovada au făcut-o sintezele lui 
Cartojan, care a descoperit pentru fiecare text în parte o versiune cu 60-120 de 
ani anterioară. Pe de altă parte, în timp ce prezentările lui Haşdeu şi Gaster 
erau studii izolate şi independente de evoluția întregii noastre literaturi, sinteza 
profesorului Cartojan 

1 Annales internationales d'histoire. Congres de Paris, 1900, 6-e section: 
Histoire comparee des Htteratures, Paris, 1901, p. 39 —41. 

2 Dintre acestea, opt i le împrumutase poetul M. Eminescu. Vezi M. 
Gaster, Literatura populară română, Bucureşti, 1883, p. 577-579, nr, 9, 21, 40, 
41,47, 50, 51, 52. Alexandru Elian, Eminescu şi vechiul scris românesc, în 
Studii şi cercetări de bibliologie. I (1955), p. 129- 160. 

Este prima lucrare care încadrează literatura populară scrisa în 
dezvoltarea firească a literaturii româneşti. Această încadrare nu o puteau face 
istoriile literare româneşti, decât pentru textele datate: Alexandria (1620) şi 
Varlaam şi Ioasaf (circa 1640). 

Până la Cartojan, nici o clasificare a textelor după conținut nU. S-a făcut 
în mod raţional şi nici nu se putea face, pentru că el a descoperit texte şi 
legende noi. Apoi, alte texte se cunoşteau mai mult din titluri, căci nimeni nu 
descifrase conținutul lor din multele manuscripte vechi ale Academiei Române, 
pentru a le identifica. 

Opera de maturitate a lui Cartojan o constituie cele trei volume din 
Istoria literaturii române vechi, care se reeditează acum revizuită şi completată 
sub raportul informaţiei bibliografice. Ele cuprind desfăşurarea literaturii 
noastre de la origini şi până la epoca lui D. Cantemir, ultimul scriitor studiat 
fiind stolnicul Constantin Cantacuzino. 

De la prima înfăţişare, volumele lui Cartojan ne aduc în minte marile 
opere asupra literaturii franceze alcătuite de învățații Gustave Lanson sau 
Joseph Bedier şi Paul Hazard. Ca şi la acestea, formatul este în folio, puţin 
practic ca volum de bibliotecă, dar propriu operelor de mare întindere şi cu 
reproduceri fotografice de lux. Noutatea acestei sinteze nu stă în date, fireşte în 
bună parte cunoscute, ci în planul ei comparativ, urmărindu-se evoluția 


noastră literară în comparaţie cu evoluția literaturilor romanice, de o parte, şi 
cu apropierea literaturii noastre de fondul de cultură bizantino-slav de altă 
parte. Ca metodă, sinteza lui Cartojan se deosebeşte de celelalte similare, prin 
precizarea izvoarelor la operele traduse în româneşte. El a reuşit, apoi, să 
reîimprospăteze materialul, printr-o pătrundere directă a textelor şi prin 
folosirea ultimelor publicaţii de specialitate. Separă elementele de erudiție, puse 
în bibliografia de la sfârşitul fiecărui capitol, de partea de analiză literară şi 
istorică, pe care o face stăruind mai mult asupra însuşirilor artistice ale 
operelor. Pune amănuntele în cadrul unei idei generale, pentru a le da viaţă, 
cum, de pildă, în analiza cronicilor,. Când vrea să dovedească spiritul părtinitor 
al autoriloR. V.n A 

Un merit deosebit este (după cum am arătat) acela de a fi încorporat 
literatura populară beletristică în evoluţia firească a literaturii româneşti. 
Această încorporare a fost făcută şi până la el, de M. Gaster, în a lui Geschichte 
der rumânischen Litteraturl, dar numii bibliografic şi descriptiv, în timp ce iN. 
Sinteza lui Cartojan ea divine o realitate vie şi organică, prin constatarea 
urmelor ce aceste lecturi au lăsat în sufletul cărturarilor de pe vremuri, prin 
constatarea a ceea ce mai trăieşte în sufletul scriitorilor moderni (cazul lui I. II. 
Rădulescu, Al. Macedonski, Ion Pillat, M. Sadoveanu ş.a.) şi prin adâncirea 
multor caractere particulare ale cărților populare. 

Prezentarea unui scriitor Cartojan o face după următorul plan metodic 
încredințat de interferența societate-spiritualitate în materie şi de literatură, 
socotea că cele mai adinei sentimente şi gândiri umane sunt determinate nu 
numai de natura eului însuşi, dar şi de societatea în care s-au născut autorii, 
de timpul în care au trăit, precum şi alte cauze neprevăzute care joacă un rol 
nu mai puţin important. Este o încadrare în istorie, metodă aplicată atunci în 
istoria literară mondială, care a precedat aplicarea concepției materialist- 
istorice şi a metodei 

1 Publicată în Grundriss der romanischen Philologie, II, 1898, al lui 
Grober. 

Dialectice din ştiinţa actuală a literaturil. În biografiile ce face scriitorilor, 
Car-tojan urmăreşte condiţiile lor ancestrale, factorii sociali şi culturali care au 
contribuit la dezvoltarea individualității scriitorului. 

După biografia astfel înțeleasă, trece la analiza operei. Aceasta, niciodată 
n-a fost socotită de el ca aparținând numai trecutului, dar şi prezentului şi 
viitorului. Operele literare sunt veşnic vii prin formele nepieritoare ale artei 
cuvântului, mereu dotate cu proprietăți active în ce priveşte exercitarea 
imaginației, mereu provocatoare de evocări sentimentale şi de emoţii estetice. 
Analizele care urmează, fie dintr-o cronică, fie dintr-o cazanie a lui Antim 
Ivireanu, fie dintr-un roman popular, scot în evidenţă sentimentul fundamental 
al scriitorului, arta unui portret, farmecul exprimării arhaice sau grația naivă a 
unor legende pioase; într-un cuvânt, Cartojan ajunge prin aceste analize să 
descopere sensul adânc omenesc al manifestărilor culturale şi literare vechi. 
Dotat cu mult gust şi cu receptivitate literară, Cartojan încheie prezentarea 
scriitorului cu analiza elementelor de formă ale operelor, ceea ce numeşte el 
„limba şi stilul” scriitorului. Este, deci, un plan clasic, lansonian, în această 


prezentare, dar, mai mult decât în caracterizările reci ale lui Lanson, cele ale lui 
Cartojan încălzesc, transmit viața însăşi a textelor, iar simpatia cercetătorului 
pentru operă ne este comunicată în mod natural, într-o formă limpede şi 
simplă, care farmecă. 

Reluând discuţia să amintim că un cercetător reproşa că „în marile 
controverse, N. Cartojan rămâne precaut şi nehotărât”1. Precaut, da; nehotărât, 
nu! Şi, ca să documentez părerea mea, va fi destul să dau un singur exemplu, 
foarte elocvent, pentru că el arată atitudinile contrare a doi cercetători, mari 
amândoi, N. Iorga şi N. Cartojan, în fața aceleiaşi probleme: originea romanică, 
franceză, a baladei populare la sârbi şi la români. Mai întâi, lor ga discută 
problema originii baladei sârbeşti cu prilejul venirii misiunii universitare 
franceze în România, în anul 1919. 

În consecinţă, într-un memoriu ocazional prezentat Academiei românel, 
unde era primită oficial acea misiune, ajunge la concluzia că: „. Balada sâr- 
bească apare nu, ca o creațiune specială poporului sârbesc, ci ca un împrumut 
[.] după balada apuseană, de proveniență romanică, italiană şi mai ales 
franceză”. Marile epopei occidentale medievale s-au dezagregat — continuă lor ga 
— s-au descompus în părțile lor componente, de cântece vitejeşti, şi au trecut 
prin cruciați, din Franţa şi Spania, în Italia; din Italia au trecut în Peninsula 
Balcanică prin normanzi, care stăpâneau, în secolul al XII-lea, sudul Italiei şi 
Regatul Siciliei. De la sârbi au trecut apoi la români. 

În fața aceleiaşi probleme şi în faţa teoriei lui Iorga, pe care nu este cazul 
să o discutăm aici, N. Cartojan ia următoarea atitudine: „Desigur că în sine 
problema este foarte interesantă şi ispititoare, dar ea presupune nu numai 
urmărirea baladei noastre populare în legătură cu balada populară sârbească, 
ci mai ales studierea epicii populare sârbeşti, clasarea ei în motive, compararea 
fiecărui motiv în parte cu toată producția epică a Occidentului medieval, o 
muncă uriaşă, cu un material fluid, pentru care o viață de om nu ştiu dacă ar fi 
suficientă. 

1 Al. Procopovici, în Dacoromania, X, partea I, p. 91, recenzând Istoria 
literaturii române vechi, voi. I, a lui Cartojan. 

2 N. Iorga, Locul românilor în dezvoltarea vieții sufleteşti a popoarelor 
romanice, publicată, ultima dată, în Istoria literaturii româneşti, Bucureşti, 
1925, voi. I, eD. A li-a,p.9-— 21, citatul la pag. 14. 

De aceea prefer să mă întorc pe tărâmid mai sigur al literaturii scrise 
(adică al cărților populare - n.n., D. S. J, unde cercetările sunt mai rodnice, 
fiindcă filiațiunea textelor se poate stabili, cu mai multă siguranță, datarea lor 
cu mai multă precizie şi se poate urmări mai uşor drumul parcurs din 
literatura Occidentului.”x 

Intenționat am pus față în față cele două citate, pentru a se vedea 
deosebirea temperamentală a celor doi savanţi: N. Iorga, mândru de 
descoperirea lui ingenioasă, aşa este de sigur de ipoteza enunțat ăl încât nici 
nu se mai gândeşte cum ar fi posibilă, ca metodă, arătarea originii franceze a 
baladei sârbo-române. Cartojan, fascinat de interesul problemei, dar cu rezerve 
în fața ipotezei, până la verificarea ei. După părerea lui, problema depăşeşte 
forțele unei vieți omeneşti, fără să fie sigur de succes. Apoi o părăseşte ca 


infructuoasă şi atacă altă problemă - tot originea occidentală, dar nu a 
folclorului balcanic, ci a unor cărți populare scrise — pentru dezvoltarea căreia 
putea folosi argumente sigure. 

Vedem în citatul din Cartojan un plan de lucru de amploarea celor 
realizate de medievista francezi Joseph Bedier şi Edmond Faral, în cunoscutele 
lor studii: Les fabliaux, Les legendes epiques. Les sources latines des contes et 
romanş courtois du moyen-âge, cărți care şedeau continuu pe masa de lucru a 
lui Cartojan. De la aceşti maeştri ai istoriei literare franceze şi ai criticii 
textuale, precum şi de la eruditul bizantinolog român D. Russo, sfătuitorul 
multor dintre cercetătorii de atunci, a împrumutat el metoda de lucru, 
pasiunea pentru informaţia sigură şi pentru amănuntul care luminează. 

Aşa cum Bedier spunea, satisfăcut, că a reuşit să spulbere acei idola libri 
impuşi opiniei ştiinţifice de un Benfey şi de un Gaston Paris, luptând contra 
teoriei despre pretinsa origină indiană a legendelor europene şi contra teoriei că 
epopeea franceză ar fi de origină germanică, produsul unei munci colective şi 
anonime, aşa şi Cartojan a spulberat multe idei preconcepute, care se vânturau 
pe seama literaturii noastre vechi. El a documentat că pretinsa origine 
bogomilică a multor legende româneşti este falsă; a evidenţiat valoarea estetică 
a literaturii noastre vechi, pe care cercetătorii anteriori lui o interpretau numai 
ca material cultural biografic; el a creat din studiul literaturii române vechi o 
adevărată specialitate, integrând-o, prin problemele puse şi metoda aplicată, în 
contextul literaturilor occidentale medievale şi sud-est europene. 

Contribuțiile istorico-literare ale lui N. Cartojan au produs în lumea 
comparatiştilor străini o adevărată revelație; ei s-au grăbit a împărtăşi 
rezultatele cercetărilor profesorului român specialiştilor lumii şi au pus revistele 
ce conduceau la dispoziţia, fie a studiilorlui personale (Vezi Bibliografia, A, nr. 
9,14,19,21, 24, 25, 27, 43, 44),fie a recenziilor care evidenţiau înalta lor valoare 
ştiinţifică (vezi Bibliografia, C, nr. 13,16,17,21,28,34,38,40,41,43,47,48,52- 
62,66,37,55,59). Comparatiştii şi istoricii literari francezi contemporani lui N. 
Cartojani l-au socotit ca un medievist, aproape unic în specialitatea sa. Dealtfel, 
el a lucrat, ca şi Joseph Bedier, Edmond Faral, Paul van Tieghem ş.A. Conform 
idei probității ştiinţifice, a documentării exhaustive, singurele care permit 
avansarea unor constatări şi teorii noi. 

Nicolae Condeescu, învățatul profesor universitar, el însuşi un 
comparatist de seamă al nostru, decedat, spre paguba istoriei noastre literare, 
la 5 XII 1966, N. Cartojan, Elemente occidentale în literatura românească 
veche, curs litografiat, p. 100- 101. 

Ne comunică asprele aprecieri critice făcute de Edmond Faral, profesor la 
College de France, istoricilor literari români, aflați alunei la Paris pentru 
specializare sau în țară. O singură persoană făcea expeepţie de la critica 
severului profesor francez: „Singurul d-voastră istoric literar serios — sfârşi 
Faral — este, după câte cunosc, acel Cartojan care mi-a trimis mai anii trecuți 
nişte studii despre Le Roman d'Alexandre, Le Roman de Troie şi Fiore di virtu în 
literatura d-voastră. Numai la el am întrezărit, prin puţina românească ce 
descifrez, o tratare amplă a problemelor şi o urmărire perseverentă şi norocoasă 
a căilor de acces Uter ar de la noi spre Dunăre.”1 


Când Cartojan a identificat izvorul romanului popular Erotocritul, pe care 
cercetătorii anteriori îl credeau de origină cretană (EpcoTOKpitog), în romanul 
medieval francez Paris et Vienne (1478), revista Byzantion din Bruxelles, prin 
pana, cred, a bizantinologului Henri Gregoire (nota nu e semnată), a considerat 
această descoperire drept „une decouverte qu'on peut, sans exageration, 
qualifier de sensationelle”. În acelaşi an (1f>35), şi în aceeaşi revistă de 
bizantinologie, profesorul universitar din Salonic - Mihail Lascaris — scria cu 
privire la izvorul literar al Erotocritului că: „Le probleme des sources de poeme 
n-a pas beaucoup avanci vers sa solution, malgre de travaux de Pavolini, de 
Krappe, de Mavrogordato” şi sfârşea prin a arăta importanța descoperirii lui 
Cartojan pentru studiul literaturii nco-eline. 

Micromonografiile lui Cartojan din sinteza Cărțile populare în literatura 
românească (în mod special, volumul al II-lea, închinat cărților de proveniență 
grecească — 1938) au suscitat chiar în Grecia o înviorare a interesuluipentru 
medievistica literară. Costas Kerofilas, cronicarul specialist în acest domeniu de 
la Le Messager d'Athenes, anunța apariţia volumului lui Cartojan, subliniind 
valoarea lui ştiinţifică pentru literatura greacă: „La question de la litterature 
populaire grecque a ete tres peu etudiee en Grece.”; de aceea Kerofilas aduce 
omagiul său de recunoştinţă lui Cartojan: „. Le savant roumain qui reud şi 
grands services non seulement ă la litterature de son pays, mais aussi ă la 
litterature grecque”. Acelaşi merit recunoştea şi N. Iorga volumului al II-lea din 
Cărţile populare - anume că el „a renouvele l'etude des livres populaires non 
seulement chez les Roumains”, subliniind că „le nombre des renseignements 
est enorme et leur presentation excellente”. 

Punctul de vedere nou - şi scump lui Cartojan, pentru că îl repeta 
convingător de câte ori era necesar - a fost că literatura noastră medievală are 
contacte remarcabile şi cu literaturile romanice italiană, franceză, spaniolă din 
Vestul Europei. Studiile Legendele Troadei, Fiore di virtu, Imberie şi Margarona, 
Ceasornicul domnilor, Critil şi Andronius ş.A. Dovedesc răspân-direa şi 
cunoaşterea pe teritoriul nostru a operelor literare occidentale ale unor Benoit 
de Sainte Maure, Tommaso Gozzadini, scriitori anonimi provensali, Antonio de 
Guevara, Baltasar Grâcian. Această latură necunoscută, pentru luminarea 
căreia Cartojan a studiat mai multe veri în bibliotecile Occidentului, a fost 
apreciată elogios de alți comparatişti, de data aceasta specialişti în studiul 
literaturilor neolatine. Astfel, profesorul italian Carto Tagliavini socotea că este 
o datorie profesională a romanistului a face cunoscute operele de medievistica 
literară ale lui Cartojan în cercuri ştiinţifice cât mai largi, care nu cunosc limba 

1 N. Condeescu, în Universul literar, nR. Fi/ 1945, p. 11. 

Română. Le-a recenzat repetând adesea publicarea aprecierilor în 
revistele Archivum Romanicum, Studi rumeni, LEuropa Orientale şi Giornale 
storico della ictteratura italiana. C. Tagliavini scoate în evidență cunoştinţa 
deplină a izvoarelor consultate, metoda precisă, stilul plăcut şi vioi („piena 
conoscenza delle fonti, sicurezza di metodo, vivacită di stile”). Recenzând Cărţile 
populare. (voi. I, 1i 29) venite prin intermediul traducerilor slave, prof. 
Taghavini scrie t „II Cartojan era certo la persona piu adatta per intraprendere 
ii faticoso tenta-tivo di una sintesi” şi continuă: „Tutti gli studioşi saranno grati 


al Cartojan per questa sintesi di inaprezzabile valore” („Cartojan era, desigur, 
persoana cea mai autorizată să întreprindă tentativa grea a unei sinteze. Toţi 
cercetătorii vor fi recunoscători lui Cartojan pentru această sinteză de o valoare 
mai mare decât orice preț”). 

Unele lucrări Cartojan le-a publicat în limbi străine; una dintre acesteat 
Le modele francais de lErotokntos, poeme cretois du XVII-eme siecle, a fost 
tradusă şi publicată în greceşte. Henri Gregoire, recenzând studiul în limba 
greacă, scrie, între altele, că profssorul român este un erudit cu o lectură 
imensă şi cu o metodă perfectă („erudit d'une lecture immense etd'une methode 
parfaite”). 

Prin anii 1942-1943, după ce publicase şi primele două volume din 
Istoria literaturii române vechi, Cartojan era socotit în lumea cercetării 
ştiinţifice europene cel mai strălucit istoric al literaturii române vechi, totodată 
unul din cei mai reprezentativi comentatori ai culturii şi civilizației vechi de la 
hotarele Europei de est: „ii piu Mustre storico vivente della letteratura romena 
antica.; Quest'opera (Istoria literaturii române vechi - n.n., D. S.), completeră 
quella sulla letteratura popolare romena (Cărţile popularE. Voi. I-II) e dară cosi 
la visione generale della letteratura, popolare e culta, di quella nazione che di 
confini dell'oriente europeo ha lottato nei secoli e lotta tuttora per salvare la sua 
e la nostra civiltă. Di questa civiltă ii Cartojan e bene uno degli nomini piu 
rappresentativi” (Mărio Ruffini). 

În anul 1945, Academia Română, în adunare generală, anunță pierderea 
savantului ei membru, care „rămăsese singurul erudit în domeniul literaturii 
vechi româneşti”. Secretarul general care anunța decesul adăuga: Cartojan „şi- 
a creat un drept la recunoştinţa țării pentru contribuția prețioasă la lărgireat 
peste hotare, a bunului renume al ştiinţei româneşti”. 

La 28 mai 1946, profesorul Iorgu Iordan ocupa locul de academician 
rămas liber prin moartea lui CartojaN. În discursul de recepție, noul 
academician, el însuşi un savant de reputație mondială şi cu o impresionantă 
meticulozitate metodică în lucrările sale, prindea cu mare precizie nota 
particulară a înaintaşului: „Nicolaie Cartojan era un filolog autentic, nu numai 
prin obiectul şi metoda cercetărilor sale, ci şi prin acribia împinsă până la 
ultimele limite (.) Căuta, răscolea şi revenea mereu, spre a se convinge că a 
spus tot ce se poate spune, şi cât mai bine cu putinţă privitor la problema în 
discuție. De multe ori făcea să întârzie apariția chiar a unei lucrări date deja la 
tipar, şi aceasta, de teama că n-a epuizat subiectul subt raportul informației 
sau al materialului.” 

Prin toate aceste calități, care au dat o strălucire caracteristică activității 
lui bogate, N. Cartojan câştigase locul de frunte în istoria literară românească, 
care îi va cinsti cu pietate memoria, dar va regreta şi mai mult pierderea lui 
prematură. 

DAN SIMONESCU 


SFÂRŞIT 


